
Reč priređivača 


Može li jedna istorijska knjiga pripadati kategoriji koju nazivamo besmrtna dela? Kada su u 
pitanju književnost ili slikarstvo čini se da nema dileme. Umetnička dela stručna kritika će oceniti 
pozitivno ili negativno, a šira publika prihvatiti ili ne, ali ih nadalje niko više neće dorađivati niti 
prepravljati. Ticijanu ne bi palo na pamet da na Belinijevom Skidanju s krsta prepravlja senku sve i da se 
nepobitno dokazalo da sunce nikako nije moglo biti s Hristove leve strane kao ni Šou da usklađuje 
eventualne istorijske nedoslednosti kod Šekspira ("Izbija sat", Julije Cezar), jer "umetnost nije u 
činjenicama, več u njihovoj interpretaciji" (Pekič, Dnevnik). 

Šta je, medutim, sa delom jednog istoričara? Ponekad se dogodi da estetski nastavi kriterijumi 
prevladaju i da, uprkos činjenicama koje ruše osnovne pretpostavke autora, delo svoj život - više kao 
svedočanstvo vremena u kome je nastalo a manje kao pouzdana istorijska grada. Češče se dela ove vrste 
tretiraju kao materijal koji se vremenom dopunjava ili koriguje. 

Postoje, doduše, istoričari čije se stranice u istoj formi prenose vekovima pošto su napisane. Njihove 
su rekonstrukcije, opis dogadaja i komentari do te mere briljantni da im se malo šta može dodati ili zameriti. 
Jedan od takvih pisaca je svakako i Edvard Gibon, Englez po rodenju i Evropljanin po obrazovanju. 

"Smelo je pripisati besmrtnost jednom književnom delu, piše Borhes (Šta ponovo čitam). Ova 
smelost je tim veća ako je delo istorijske prirode a sastavljeno je vekovima posle događa koje proučava... 
Kritičko mišljenje Engleske i Evrope več preko dvesta godina smatra /storiju opadanja i propasti Rimskog 
carstva klasikom, a poznato je da to obuhvata i značenje besmrtnosti..." 

Ovaj izuzetni istoričar, ali pre svega vrsni pisac, sada se prvi put pojavljuje na srpskom jeziku. S 
malim izuzetkom oni koji su imali tu mogućnost i zadovoljstvo da ga čitaju u originalu, Edvard Gibon je 
večini poznat samo po imenu ili po naslovu njegovog veličanstvenog dela Istorija opadanja i propasti 
Rimskog carstva. U originalu, Gibonov obimni rukopis objavljen je u šest tomova. Budući da delo 
ovog velikog stiliste nikada do sada nije bilo dostupno na srpskom jeziku, opredelili smo se za ono 
što je sa izdavačkog stanovišta moguće u ovom trenutkTo moguće je skraćena verzija Istorije 
opadanja i propasti Rimskog carstva, koja će po svom obimu biti pristupačna savremenom čitaocu a, 
istovremeno, zbog neophodnih skraćivanja, neće izgubiti ništa od suštine. U ostvarivanju ove ideje 
putokaz i model bilo nam je izdanje koje je priredio Frenk Born (Frank C. Bourn The Decline 
and Fall of the Roman Empire, Dell Publishing Co. inc., New York, 1979), čije smo kriterijume u 
skraćivanju teksta poštovali, kao i knjiga sa istim naslovom, priređivača Dera Sandersa (Dera A. 
Saunders Penguin Books, 1982), koja nam je koristila kao dopunski materijal u daljoj obradi 
teksta. 
ukusu i interesovanjima zapadnoevropskih čitača i objavio skraćenu verziju tog kapitalnog rada na 
oko 700 strana. Tu su u izvesnoj meri žrtvovani delovi iz vizantijske istorije i istorije njenih 
suseda, ali je za uzvrat Gibonov prikaz rimske istorije ponovo postao popularno i nezaobilazno 
štivo. U tom obliku, kao "portabl Gibon" delo je opet steklo brojne čitaoce širom sveta. Da ovako 
priređena knjiga ne gubi na aktuelnosti i značaju, rečito govori i okolnost da je, i pored postojanja 
nemačkog prevoda celokupnog Gibonovog dela (još iz 1805), 1992. godine na nemačkom objavljeno i 
skraćeno izdanje Gibona (Eichborn, Frankfurt am Mein). 

Najveći deo teksta koji je ovde izabran predstavlja prvu polovinu Gibonovog opusa - od vremena 
Antonina do propasti Zapadnog rimskog carstva. Iz druge polovine sačinjen je izbor najinteresantnijih 
poglavlja koja, između ostalog, govore o Istočnom carstvu u VI veku, uzdizanju Islama, padu Carigrada, uz 
jedno poglavlje o Vizantiji i Epilog, kao zaključnu glavu celog opusa. 

Uz redni broj, u naslovu svakog poglavlja, u zagradi je rimskim brojem da redni broj glave u 
Gibonovom originalu. Radi lakšeg snalaženja u obimnom tekstu koji pokriva više od milenijuma, ispod 
naslova poglavlja u zagradi su date godine koje označavaju period na koji se to poglavlje odnosi. Ove 
godine u uglastoj zagradi nalaze se u vrhu svake desne strane i odnose se na čitavo poglavlje. U tekstu su 
ponekad vršena izvesna skraćenja, ali se priređivač trudio da to ne utiče na glavni tok naracije, pa su neki 


4 


manje važni delovi ukratko prepričani, što je složeno užim slogom. Najzad, u originalnom izdanju skoro 
jednu četvrtinu teksta čine fusnote (na grčkom, latinskom i francuskom jeziku) koje sadrže čitavo bogatstvo 
detalja, pozivanja na izvore i precizno dokumentuju stavove autora. One su, nažalost, u ovakvom izdanju 
morale biti izostavljene. U srpskom izdanju dodate su, doduše, i napomene prevodioca i priređivača ovog 
izdanja. One nipošto nisu ubačene s nadom da će se time opravda ili ublažiti nedostatak napomena autora, 
već iz namere, da se da objašnjenja koja su neophodna da bi prosečan čitalac lakše razumevao pojedine 
pojmove ili delove teksta. Ovakvim zahvatima je žrtvovan jedan deo Gibonove kapitalne knjige, ali je na taj 
način delo postalo pristupačnije, a njegove najvažnije celine dostupne široj čitalačkoj publici. 

Ovom prilikom želimo da se zahvalimo dr Simi Avramoviću, mr Žiki Bujukliću, dr Aleksandru 
Kostiću i mr Tiboru Živkoviću na stručnoj i prijateljskoj pomoći. Posebnu zahvalnost dugujemo Dragomiru 
Acoviću čijom ljubaznošću je knjiga obogaćena tabelama vladara, patrijarha i papa. 


U Beogradu, 
20. avgusta 1996. godine 
Priređivači: Dušan Mrđenović 
Veljko Topalović 


Edvard Gibon 
(1737-1794) 


Drugi vek, posebno u vreme vladavine Hadrijana i Antonina Pija 
(117-161), može se nazvati zlatnim dobom Rima. Svi delovi Imperije 
bili su povezani mrežom dobro održavanih puteva i luka, a provincije 

su živele u miru i sigurnosti. 

RIMSKO CARSTVO 


PERIOD VLADAVINE HADRIJANA I ANTONINA PIJA 
(II VEK) 


EGIPAT 


"Sada je uistinu moguće i Helenima i nehelenima, sa imetkom ili bez 
njega, da putuju gde god žele ... Dovoljno je biti rimski građanin ili 
jedan od ujedinjenih pod tvojom vlašću. Ti si pomerio i zabeležio 
prostranstvo celog civilizovanog sveta, ti si premostio reke ... i prosekao 
puteve kroz planine ... " 


Elije Aristid (Pohvala Rimu) 


PREDGOVOR 


Exegi monumentum aere perennius (Podigoh spomenik trajniji od bronzE), pisao je rimski pesnik 
Horacije pre mnogo vekova, svestan da je svojim delom za života sagradio sebi spomenik trajniji od bronze. 
Najistaknutiji književnici ponekad imaju tu privilegiju da ih pamte stoleća. Za naučnike, a pogotovo za 
istoričare, to bi se ređe moglo reći. Jer, istorija se piše iz ugla svog vremena, na osnovu izvora raspoloživih u 
tom trenutku, te svaka nova generacija istoričara ima obavezu da iznova preispituje već istražene oblasti. 
Zbog toga i najveća dela, kao i imena njihovih autora, vremenom padaju u zaborav usled neaktuelnosti i 
prevaziđenosti. Retki su oni koji traju i pamte se posle veka u kome su živeli i nastali. Knjiga The History of 
the Decline and Fall of the Roman Empire i njen autor Edvard Gibon, podjednako uspešan kao istoričar i 
kao literata, predstavljaju poseban fenomen — odoleli su zubu vremena više od dva stoleća. 

Gibonovo delo "Opadanje i propast rimskog carstva", objavljeno prvi put u celosti 1788.g., nastajalo 
je u doba dok još nije buknula Velika francuska revolucija, onda kada se u zemlji pisca - Engleskoj, 
dugovečni monarh Džordž III suočavao sa prvim znacima opadanja sopstvene imperije: gubitkom Amerike, 
koja je upravo tih godina tek formirala svoj ustavni poredak (1787. g.), sa starom separatističkom težnjom 
Irske, koja je kulminirala donošenjem deklaracije o nezavisnosti od Engleske u oblasti zakonodavstva. Kao 
da je upravo takvo vreme tražilo knjigu ne o nastanku i usponu Rima, već o njegovom opadanju - o 
završnom stoleću principala, dominatu i raspadu imperije, o Vizantiji kao njenom nastavku, pa najzad i o 
njenoj propasti. Svojevrsan istorijski roman o rimskoj, ali i svetskoj istoriji, koji obuhvata vreme od smrti 
Marka Aurelija 180. godine n.e. i prati silaznu putanju najveće imperije starog veka sve do njenog raspada 
pod naletom Varvara u V veku, a potom i događanja u njenom nekadašnjem istočnom delu, završava se 
uzbudljivim prikazom pada Konstantinopolja 1453. Godine pred na letom Turaka. Ovaj grandiozni zahvat 
analizira dugi vremenski period od oko 1.300 godina i to ne samo kroz istoriju Rima, već on prerasta u opštu 
istoriju , stavljajući pod istraživačku lupu i varvarske narode koji su se u tom periodu naseljavali na tlu 
Evrope, snaženje hrišćanstva. vizantijsku civilizaciju, pojavu i izrastanje arabljanske države, krstaške ratove 
. . . Jednom rečju, Gibonov opus predstavlja specifičan celoviti prikaz evropske, ali 1 svetske istorije pred 
kraj starog i kroz skoro celi srednji vek. 

Gibonovo mamutsko delo je nastajalo sukcesivno, u toku dvadesetak godina. Kada je objavljen 
njegov prvi tom u februaru 1776. godine, ono je svom autoru odmah donelo veliku popularnost i slavu. 
Drugi i treći tom su izišli iz štampe 1781., a poslednja tri toma 1788. godine, čime je kompletirana celina 
opusa koji je ukupno sadržao oko 3.000 stranica. Kasnija brojna izdanja Gibonove istorije su se uglavnom 
pojavljivala u tri knjige od po oko 1.000 strana i u tom obliku je prevođen i objavljivan na svim značajnijim 
evropskim jezicima. Tako je Gibon obeležio svojim uticajem nebrojene generacije intelektualaca 
devetnaestog veka ne samo u Engleskoj, nego u celoj Evropi i svetu. Gibonovo popularno delo je postalo 
nezaobilazno ne samo za istoričare, nego i za sve one koji su težili širim znanjima i humanističkom 
obrazovanju, jer se Gibonov opus decenijama smatrao za najcelovitiji 1 najuspešniji prikaz jednog dugog, 
dramatičnog perioda u istoriji Evrope. 

U čemu je tajna Gibonove dugovečnosti i popularnosti? Koliko je Gibonov opus vredan danas? 
Odgovor na ovo pita njeleži u činjenici da se Gibonov talenat nije iscrpljivao samo u sposobnosti da kao 
pronicljivi istoričar u istorijskim procesima uočava i izvlači u prvi plan ključne momente, nego prevashodno 
u tome što je, kao vrsni literata i stilista, umeo da napiše zanimljivo delo, koje ima elemente romansirane 
istorije Rima i rimskih careva, Vizantije i vizantijskih carskih porodica i drugih važnih zbivanja u ranoj 
evropskoj prošlosti. Jednom rečju, glavna vrlina te knjige je spoj naučnog pristupa i izvanrednog literarnog 
stila, tako da se ona može čitati i kao ozbiljan naučni rad, a i kao uzbudljivo književno štivo. Gibon po svom 
formalnom obrazovanju nije bio istoričar, već je, kao renesansno obrazovani intelektualac i kao briljantni 
stilista, napisao sintetičko delo koje je bilo podjednako atraktivno 1 za istoričare i za one koji to nisu. On je, 
u osnovi, ovaj rad stvarao za širi krug ljubitelja antike, Rima i istorije, te je njime dao pečat ne samo nauci, 
nego još više popularizaciji i širenju znanj a o ovom razdoblju kod nebrojenih generacija čitalaca. 

Mada vrednost nekih Gibonovih zaključaka danas može biti osporena, ipak se još uvek njegova 
knjiga može smatrati za klasično delo. Ako se verovatno ne bi moglo reći da je ono najznačajnije delo 
napisano o tom periodu, ono je sigurno bilo i ostalo najpopularnije i najuticajnije. Tajnu njegovog uspeha 
svakako objašnjava ozbiljnost i temeljitost sa kojom je pripremao i pisao svoju istoriju. Poznata je okolnost 

da je, ne sasvim zadovoljan onim što je napisao, tri puta pisao prvu glavu svog dela, dva puta drugu, i 
nebrojene sate posvećivao ispravkama već napisanog teksta, te je knjiga nastajala skoro dvadesetak godina. 
Poslednji red stavio je na hartiju, kako u svojoj biografiji beleži, "27. juna 1787., uveče, između 11 1 12 sati, 
u letnjoj kući svoje bašte". Umro je u Londonu 1794. u 57. godini života, reklo bi se miran i srećan što je 
uspeo da okonča svoj životni opus. 

Uspeh Gibonovog dela sigurno dobrim delom proizilazi i iz njegovog vrsnog, širokog evropskog 
obrazovanja. Rođen 1737. u porodici dobro stojećeg i uglednog engleskog trgovca, kao bolešljivo dete koje 
je sa deset godina ostalo bez majke, utehu je u ranoj mladosti tražio čitajući Homera, a potom i rimske 
pesnike Horacija, Vergilija, Terencija i Ovidija. Kako sam kasnije piše, ono "što je za drugu decu značila 
čigra i lopta za kriket, za njega je bilo izučavanje dinastija starog Istoka". Vreme provodi čitajući danima u 
biblioteci svoga dede. Svoje obrazovanje, započeto u dobroj školi u Kingstonu na Temzi, nastavlja 1752. u 
Oksfordu, gde pohađa Magdalen College. Tu, međutim, ostaje kratko, tek nešto više od godinu dana, jer se 
tada u njemu dogodio važan prelom: čitajući mnogo o istoriji religije i verovatno pod uticajem jednog 
francuskog katolika, "zbog detinjeg revolta protiv vere sopstvene zemlje" - kako sam kasnije kaže, Edvard 
Gibon napušta svoju anglikansku, protestantsku veru 1 prelazi u katoličanstvo, prekrštajući se juna 1753., na 
zaprepašćenje svog oca. Otac odmah povlači sina iz Oksforda i istog meseca ga šalje u Švajcarsku, u 
Lozanu. Usamljen, ne znajući fra ncuski, vezao se za jednog učenog kalvinističkog sveštenika, kod koga ga 
je otac poslao i koji ga je, već za Božić 1754., uspeo da ubedi da se vrati u protestantizam. Taj isti čovek je 
narednih pet godina izvršio snažan uticaj na Gibonovo obrazovanje, jer je uz njega on savladao starogrčki, 
čitao na latinskom sve rimske klasike - pesnike, govornike, istoričare 1 filosofe, tečno naučio francuski i čak 
počeo da objavljuje svoje prve radove na tom jeziku. Da bi što bolje savladao francuski i latinski, prevodio 
bi Ciceronova pisma sa latinskog na francuski, a potom, posle izvesnog vremena, sa francuskog nazad na 
latinski, te bi onda upoređivao svoj prevod na latinski sa originalnim Ciceronovim tekstovima, čime je 
vežbao ne samo svoj jezik nego 1 stil. Za vreme boravka u Lozani, postao je prijatelj sa Volterom, Rusoom, 
a kasnije je drugovao i sa čuvenim engleskim ekonomistom Adamom Smitom i mnogim drugim poznatim 
evropskim intelektualcima s kraja XVIII veka . Kada se približio tridesetoj godini, otac ga je poslao na još 
jedno veliko putovanje po Evropi, koje je presudno uticalo na nastanak njegove knjige o rimskom carstvu. 
Za vreme boravka u Rimu u jesen 1764., boraveći dugo na ruševinama ispod Kapitola, u njemu je sazrela 
odluka da piše povest o opadanju i propasti tog slavnog grada i imperije. Nakon toga je, 1 pre no što je počeo 
da piše svoje životno delo, kao vrsni stilista postao član čuvenog Književnog kluba Semjuela Džonsona, u 
kome je drugovao sa najpoznatijim ličnostima svog vremena. Bio je izabran i za člana engleskog parlamenta 
1774., ali je svu svoju energiju ipak usmerio na pisanje istorije rimskog carstva, koju je godinama nosio u 
sebi. 

U jednom od njegovih prvih radova na francuskom jeziku nastalom još 1761. (Essai sur l' etude de la 
litterature), pored interesantnih stavova o istoriji književnosti, nailazimo i na određenje njegovog 
generalnog stava prema istraživanju istorije uopšte i istorijskom istraživačkom metodu : "U mnoštvu 
istorijskih činjenica postoje one, a one su u velikoj većini, koje ne dokazuju ništa, već samo predstavljaju 
fakta. Postoje one koje mogu biti od koristi pri skiciranju pojedinačnih zaključaka ... ; one se odnose samo 
na pojedine karike u lancu. One čiji se uticaj širi na ceo sistem, i koje su tako tesno povezane da pokreću 
opruge događanja, su veoma retke; a ono sa čime se još ređe sreće je genije koji zna kako da ih razlikuje u 
haosu mnoštva događaja u koja su one upletene i da ih izvuče čiste i nepomešane sa ostalim". 

Ovakav Gibonov stav u potpunosti je doživeo afirmaciju kada je, počev od 1776., počela sukcesivno 
da izlazi njegova knjiga The History of the Decline and Fall of the Roman Empire. Čim se pojavio prvi njen 
deo, Gibon je odmah stekao ogromnu slavu i najlaskavije ocene, poput one koje mu je ispisao Adam Smit; 
da ga to delo stavlja "u sam vrh književničke družine današnje Evrope". Međutim, od prvog trenutka 
Gibonovo delo je izazvalo i strahovitu mržnju teologa, naročito zbog njegovih čuvenih glava 15 1 16, kojima 
činjenicama koje su uticale na opadanje i propast rimskog carstva, prevashodno istakao jednu koja se izdvaja 
iz "haosa nmoštva": po njegovom mišljenju to je bila uloga i uticaj hrišćanstva. Ovaj Gibonov osnovni 
postulat, diskutabilan i do danas, doneo mu je i slavu i osporavanje. 

Najžešće napade Gibon je, već za života, pretrpeo od teologa. Kao tipični predstavnik novog, 
racionalističkog duhovnog talasa koji je obeležio XVIII vek, Gibon je slobodno i bez predrasuda, u maniru 
Monteskijea, Hjuma ili Didroa, poput svojih poznanika Voltera, Rusoa ili Adama Smita, lomio tradicionalne 

okvire razmišljanja i hrabro rušio nedodirljivo. On je ogolio 1 razjasnio sukobe koji su pratili hrišćanstvo, 
tako reći od prvih decenija njegovog nastanka pa sve do "velike šizme" 1 posle nje, jasno ukazao na 
odgovornost crkve za mnoga istorijska događanja prilikom propadanja Rima i nakon toga, bez ustručavanja 
iznosio podatke o njenom prekomernom bogaćenju i konsekvencama tih procesa. On je među prvima, ako 
ne i prvi, počeo da govori i piše o istoriji hrišćanstva kao delu svake druge svetovne istorije, bez misticizma 
i predrasuda, dovodeći u vezu istoriju države sa istorijom crkve. Gibon je, u petnaestoj glavi svoje knjige, 
istakao danas već čuvenih pet razloga, kojima je objašnjavao jačanje i snagu hrišćanske crkve, a da nijedan 
od njih nije bio dogmatski, već racionalistički. Stoga, nije čudo što su glavni njegovi kritičari bili teolozi, 
koji su mu zamerali grub i besprizoran napad na hrišćanstvo i crkvu, zanemarujući sve druge vrednosti ove 
knjige. 

Gibonova osnovna teza, koja se provlači kroz njegov opus - da je hrišćanstvo jedan od glavnih 
razloga zbog kojih je došlo do propasti Rima - nije se uvek prihvatala sa oduševljenjem i odobravanjem, ali 
su i oni koji su ga osporavali za njegovim delom često posezali. Jer Gibon je, sagledavajući istorijske 
procese svestrano i kompleksno, nalazio i druge razloge koji su slabili moć imperije. Pored hrišćanstva, za 
opadanje i raspad rimskog carstva on posebno značajnim smatra još dva elementa - varvarsku najezdu i 
pogrešnu politiku Rimljana prema varvarima, kao i činjenicu da je država svojom veličinom prerasla one 
dimenzije koje su bile podnošljive. Da li su to tri najvažnija razloga propasti rimskog carstva, sigurno je 
diskutabilno, ali je isto tako sigurno da se posle Gibona o ovim faktorima raspada imperije decenijama 
pisalo i razmišljalo. Marksistička literatura je Gibonu zamerala ignorisanje klasnih sukoba i zanemarivanje, 
prema mišljenju marksista, osnovnog faktora pada imperije - prevaziđenosti sistema proizvodnih odnosa 
zasnovanih na robovskom radu. Danas se u važniji plan, prilikom objašnjavanja uzroka propasti Rima, 
stavljaju prelazak sa prikrivene na otvorenu monarhiju dominata, gde je vlast imperatora, koji postaje 
dominus et deus, u slučaju pojedinih vladara sticala u praksi atribute tiranije, zatim nestabilnost državne 
vlasti, zbog čestih otimanja oko prestola, promena u vrhu države itd. No, ostaje van svake sumnje da su 
Gibonove analize svim današnjim dometima istorijske nauke itekako doprineli, jer je on marljivo, tako reći 
kroz celi svoj život, sakupljao i uredio ogroman empirijski materijal, na osnovu koga je formirao svoje 
gledanje na fenomen propasti carstva, ali na osnovu koga svaki čitalac, mnogo lakše nego bez Gibona, može 
donositi i sopstvene zaključke. 

Pedantni istoričari bi mu danas, pored načelnih, mogli naći i niz drugih pojedinačnih zamerki . Ipak, 
ostaje nesporan uticaj koji je Gibon izvršio na brojne generacije zaljubljenika u antiku širom sveta, koje su 
zahvaljujući njemu upoznavali i pasionirano čitali istoriju Rima i Vizantije. Do danas se uveliko namnožila 
literatura koja sa distance od dva stoleća pokušava da revalorizuje ovo delo i neke njegove stavove, ali se 
skoro svi koji o Gibonu debatuju od kraja prošlog i u našem veku slažu da je ova knjiga bila jedna od onih 
koje su obeležile epohu.' Razvitak istorijske nauke u proteklim decenijama i vekovima svakako je učinio 
Gibonovo delo prevaziđenim u izvesnim segmentima. Možda bi, pri pokušaju objektivnog vrednovanja 
Gibonovog dela još uvek imalo smisla citirati stav jednog od najpoznatijih engleskih istoričara antike iz 
ovog veka, profesora J.B. Bury-a, koji je napisao čuvenu istoriju stare Grčke. On je, priređujući verovatno 
najbolje englesko izdanje Gibonove knjige, početkom ovog veka, čini se s pravom pisao da je "Gibon 
zastareo u mnogim detaljima, kao i u nekim važnim celinama", ali da je "u osnovnim stvarima on još uvek 


! Naveščemo ovde samo neke od radova o Gibonu i njegovoj knjizi : J. Bernays, Edward Gibbons 
Geschichtswerk (1885); J.B. Bury, History of the Later Roman Empire II, (1923); A.von Hamack, Die 
Mission und Ausbreitung des Christentums in den ersten drei Jahrhunderten (1924); Sh. T. McCloy, 
Gibbon's Antagonism to Christianity (1933); E.Stein, Histoire du Bas-Empire, ed. J.-R. Palanque, I-II (1949- 
1959); A.Momigliano, Gibbon's Contribution to historical Method, Historia 1954/2; G.Gianizzo, E.Gibon e 
la cultura europea del Settecenta (1954); A.Toynbee, A Study of History, IX (1955); J.Moreau, Die 
Christenverfolgung im Romischen Reich (1961); S.Mazzarino, Das Ende der antiken Welt (1961); J. 
Saunders, The Debate on the Fall of Rome, History 1963/48; A.H.M Jones, The Later Roman Empire, III 
(1964); J.Vogt, Der Niedergang Roms (1965); A.Lossky, Gibbon and the Enlightenment, The 
Transformation of the Roman World, ed. L.White, Jr. (1966); Sp.Vryonis-M.Lichtheim-G.E.von 
Grunebaum, Gibbon's Problem after Two Centuries, The Transformation of the Roman World, ed. L.White, 
Jr. (1966); Fr.C.Scheibe, Christentum und Kulturverfall im Geschichtbild E.Gibbons, Archiv flir 
Kulturgeschichte 1968/50; K.Christ, Von Gibbon zu Rostovtzeff (1972) 

naš učitelj, iznad i izvan vremena". Njegova knjiga je do danas ostala jedinstvena: slično delo, koje 
predstavlja tako uspešan spoj istorijskog i literarnog pristupa, sintezu državne i crkvene istorije, posle 
Gibona u svetskoj literaturi više nije napisano. 

Zahvaljujući poduhvatu izdavača, koji su shvatili da bi ovu knjigu trebalo imati i na našem jeziku, 
najzad će 1 kod nas šira publika moći da oseti zavodljivost Gibonovog pristupa istoriji. To, uostalom, neće 
biti prva knjiga kojom ovi izdavači odužuju naš nacionalni kulturni dug - nedavno je, njihovim trudom i 
hrabrošću, srpski jezik dobio celokupna Šekspirova dela u jednoj knjizi. Objavljivanje Gibona na srpskom 
se, sigurno, sa tim podvigom ne može meriti, ali je i ono, bez svake sumnje, još jedna važna spona koja 
ojačava naše u poslednje vreme istanjene veze sa svetskom kulturnom i naučnom baštinom. 

Prevodilac je uspešno obavio jedan izuzetno obiman, težak i delikatan posao. Prevod ovakvog štiva 
nosi sa sobom niz opasnosti - od transkripcije mnogobrojnih toponima, imena i naziva do standarnih 
prevodilačkih muka i dilema - da li prevod treba da bude lep ili veran. Prava mera u tom odnosu je čini se 
pronađena, tako da 1 čitalac koji ne zna engleski i ne vidi originalni tekst, ipak može osetiti blesak Gibonove 
briljantne rečenice, a istovremeno sa lakoćom može pratiti glavni tok misli. 

Šteta je, jedino, što će naši čitaoci, koje naročito interesuje kasniji vizantijski period, morati da se 
obrate originalnom, višetomnom, integralnom tekstu (do koga kod nas 1 nije baš tako lako doći), s obzirom 
na skraćenje kojim je izostavljeno više od 30 poglavlja iz drugog dela knjige, koji se pretežno odnosi na 
zbivanja na Istoku, shodno ukusu i potrebama publike u zapadnom svetu. Razumljivo je da se naši izdavači 
nisu mogli upustiti i u taj deo posla, jer bi to prevazilazilo okvire koje nisu prekoračili ni izdavači mnogo 
većih i ekonomski moćnijih nacija. No, i bez tih poglavlja, ovo delo će zablistati kod nas kao dragulj koji je 
dugo stajao umotan u nekom sefu. Da nije ovog prevoda, mnogi ne bi nikada ni saznali za Gibona. Može se 
verovati da će objavljivanje ovog dela, pored zadovoljstva koje će izazvati kod onih koji se profesionalno 
bave istorijom, stvoriti novi krug zaljubljenika u antičku istoriju među širom, naročito mladom publikom. 
Jer, ovo je knjiga koju uvek treba imati pri ruci i često je prelistavati dok se udubljuje u neki udžbenik 
istorije, gleda neki istorijski film ili serijal na televiziji, iščitava neki istorijski roman. Ako se može reći da je 
u nas interesovanje za antiku donekle počelo da oživljava, a izgleda da jeste, onda je ovo delo krupan 
doprinos toj važnoj mentalnoj promeni na ovim prostorima. 


prof. dr Sima Avramović 

1. POGLAVLJE (I) 


Veličina 1 vojna moć Carstva u doba Antonina 


U drugom veku hrišćanske ere Rimsko carstvo obuhvatalo je najlepši deo Zemlje, a i najcivilizovaniji deo 
čovečanstva. Drevni ugled i disciplinovano junaštvo čuvali su granice te prostrane imperije. Blag, ali snažan 
uticaj zakona i načina ponašanja postupno su učvrstili jedinstvo provincija. Njihovi miroljubivi stanovnici 
uživali su u preimućstvima bogatstva i raskoši, ali:ih i zloupotrebljavali. Slika slobodnog ustrojstva čuvana 
je sa prikladnim poštovanjem: izgledalo je da rimski senat poseduje suverenu vlast, a da je na imperatore 
preneo sva ovlašćenja izvršne vladavine. U srećnom razdoblju lod preko osamdeset godina (98-180) javnu 
upravu vodile su vrlina i sposobnosti Nerve, Trajana, Hadrijana i dvojice Antonina. Namera je ovog, a i 
dvaju narednih poglavlja, da se opiše berićetno stanje njihovog carstva, kao i da se potom, nakon smrti 
Marka Antonina, zaključi koje su bile najznačajnije okolnosti njegovog opadanja i sloma; prevrata koji će 
biti zanavek pamćen i čije posledice još osećaju narodi na Zemlji. 

Rimljani su glavna osvajanja ostvarili u doba republike; imperatori su se, uglavnom, zadovoljavali 
očuvanjem onih poseda koji su stečeni politikom senata, živim nadmetanjem konzula i ratničkim 
oduševljenjem naroda. Prvih sedam stoleća bilo je ispunjeno brzim nizanjem trijumfa, no Avgustu je bilo 
dosuđeno da napusti ambicioznu zamisao o pokoravanju čitavog sveta i da u javne planove unese duh 
umerenosti. Po karakteru i položaju sklon miru, lako je otkrio da je Rim u tadašnjem ponesenom stanju 
trebalo mnogo manje da se nada ratnoj sreći a više da je se pribojava, kao i da vođenjem dalekih ratova 
Avgustovo iskustvo pridodalo je težinu ovim zdravim razmišljanjima i uspešno ga ubedilo da če 
promišljenom snagom svog rasuđivanja i kod najopasnijih varvara lako postići svaki ustupak koji mogu 
iziskivati bezbednost ili dostojanstvo Rima. Umesto da svoju ličnost i svoje legije izlaže strelama Parta, 
časnim sporazumom je postigao vraćanje stegova i zarobljenika posle Krasovog poraza. 

U ranom razdoblju njegove vladavine vojskovođe su pokušale da osvoje Etiopiju i Arabiju (Felix). 
Prevalili su gotovo hiljadu milja južno od povratnika, no osvajače je ubrzo odagnala žega podneblja i tako 
zaštitila neratobome domoroce tih zabitih područja. Severne zemlje Evrope jedva da su zavređivale trošak 1 
trud osvajanja. Šume i baruštine Germanije nastanjivao je smeoni soj varvara koji su prezirali život lišen 
slobode i, mada su u toku prvog napada naizgled popustili pod teretom rimske sile, ubrzo su u očajničkom 
činu povratili nezavisnost i podsetili Avgusta na nestalnost sreće. Po imperatorovoj smrti, u senatu je javno 
pročitan njegov testament. Svojim naslednicima je kao dragoceno nasledstvo zaveštao savet da carstvo 
zadržavaju u okviru onih granica koje kao da mu je priroda postavila kao trajne bedeme i međe; na zapadu 
Atlantski okean, na severu Rajnu i Dunav, na istoku Eufrat, a na jugu peščane pustinje Arabije i Afrike. 

Srećom, po spokoj čovečanstva, strahovi i poroci njegovih neposrednih naslednika usvojili su 
umereni sistem koji je preporučila Avgustova mudrost. Zaokupljeni trkom za uživanjem ili upražnjavanjem 
tiranije, prvi cezari retko su se pojavljivali pred svojim vojskama ili provincijama i nisu bili spremni da 
podnesu da im trijumfe, koje je njihova lenjost zapostavila, prigrabe doglavnici svojim delima i 
neustrašivošću. Vojnička slava podanika smatrala se drskim narušavanjem carskih prerogativa, a svakom 
rimskom vojskovođi postala je dužnost, pa i interes, da čuva poverene mu granice, ne težeći za osvajanjima 
koja bi se mogla pokazati ništa manje kobnim za njega no za pobeđene varvare. 

Provincija Britanija bila je jedino proširenje koje je Rimsko carstvo steklo u prvom veku hrišćanske 
ere. Jedino su u ovom slučaju naslednici Cezara i Avgusta pristali da ih ubede da slede primer ovog prvog, a 
ne nauk potonjeg. Njena blizina obali Galije kao da je mamila njihovo oružje; prijatni, mada neizvesni 
glasovi o lovu na bisere privukli su njihovu pohlepu; a pošto se na Britaniju gledalo kao na izdvojen i 
izolovan svet, to osvajanje jedva da je predstavljalo neki izuzetak od opšteg sistema ograničavanja kopnenih 
granica. Nakon gotovo četrdestogodišnjeg rata koji su poveli najgluplji, vodili najraspusniji, a okončali 


* Današnji Južni Jemen. 

najplašljiviji od svih careva, najveći deo ostrva podvrgao se rimskom jarmu. 

Takvo je bilo stanje rimskih granica i takva su bila načela carske politike od vremena Avgustove 
smrti sve do Trajanovog stupanja na presto. Taj čestiti i energični vladar dobio je vojničko vaspitanje i 
posedovao je dar vojskovođe. Miroljubivi sistem njegovih prethodnika prekinuli su prizori rata i osvajanja, a 
posle dugog razdoblja legije ugledaše cara-vojnika na svom čelu. Prvi Trajanovi podvizi bili su protiv 
Dačana, ljudi najratobornije vrste, koji su obitavali preko Dunava, a za Domicijanove vladavine bejahu 
nekažnjeno uvredili carsku moć Rima. Varvarskoj snazi i okrutnosti pridodali su nehaj za život, proistekao 
iz dubokog verovanja u besmrtnost i seobu duše. Dački kralj Decebal pokazao se kao dostojan protivnik 
Trajanu, koji nije gubio veru ni u ličnu niti u ratnu sreću naroda, sve dok, po priznanju svojih neprijatelja, 
nije iscrpeo sve rezerve odvažnosti i lukavstva. Taj, spomena vredan, rat trajao je, sa jednim vrlo kratkim 
prekidom neprijateljstava, pet godina, a pošto je car bez ikakvog ograničenja mogao upotrebiti svu moć 
države, okončao ec apsolutnim potčinjavanjem varvara. Nova provincija Dakija, koja je činila drugi izuzetak 
od Avgustovog pravila, imala je obim od 1.300 milja. Njene prirodne granice bili su Dnjestar, Tisa, donji tok 
Dunava i Crno more. Ostaci vojnog druma još se mogu pratiti od obala Dunava do okoline Benderija, mesta 
čuvenog u modernoj istoriji i sadašnje granice između Turskog i Ruskog carstva. 

Trajan je bio željan slave, a sve dok čovečanstvo bude štedrije aplaudiralo svojim rušiteljima nego 
dobročiniteljima, žeđ za vojničkom slavom će uvek biti porok ličnosti na visokom položaju. Hvalospevi 
Aleksandru, koje je prenosio niz pesnika i istoričara, podstakli su u Trajanovom duhu opasno nadmetanje. 
Poput njega i rimski car je krenuo u pohod protiv naroda na istoku, ali se s uzdahom vajkao da mu 
poodmakle godine skoro i ne ostavljaju nadu da dostigne znamenitost Filipovog sina. Ipak, Trajanov uspeh, 
ma koliko prolazan, bio je brz i naoko zasenjujući. Izopačeni Parti, razbijeni unutrašnjim razdorom, 
razbežali su se pred njegovom vojskom. Trijumfalno se spustio sa jermenskih planina niz reku Tigar sve do 
Persijskog zaliva. Doživeo je tu čast da bude prvi, a i poslednji rimski vojskovođa koji je ikad plovio tim 
dalekim morem. Njegove flote su opustošile obale Arabije, a Trajan je sebi sujetno laskao da se približava 
granicama Indije. Zadivljeni senat primao je svakodnevno vesti o novim imenima i novim narodima koji su 
priznali njegovu vlast. Bejahu obavešteni da su kraljevi Bosfora, Kolhide, Iberije, Albanije, Ozroene, pa čak 
i parćanski monarh, primili iz carevih ruku dijademe; da su nezavisna plemena sa medijskih 1 karduskih 
bregova vapila za njegovom zaštitom, dok su bogate zemlje Jermenije, Mesopotamije i Asirije svedene na 
status provincija. No, Trajanova smrt je ubrzo pomračila te sjajne izglede, a opravdano je valjalo strahovati 
da će toliki udaljeni narodi zbaciti jaram na koji nisu svikli kada ih više ne bude obuzdavala moćna ruka što 
im ga nametnu. 

Po drevnom predanju, kada je jedan od rimskih kraljeva utemeljio Kapitol među manjim 
božanstvima samo je bog Termin (koji je upravljao granicama i po običaju tog vremena bio predstavljen 
velikim kamenom) odbio da svoje mesto ustupi samom Jupiteru. Iz njegove tvrdoglavosti izvučen je 
povoljan zaključak koji su auguri protumačili kao siguran predznak da se granice rimske moći neće nikada 
suziti. U toku mnogih razdoblja ovo predskazanje je, kao i obično, doprinelo vlastitom ostvarenju. Međutim, 
iako je Termin pružio otpor veličanstvu Jupitera, pokorio se vlasti cara Hadrijana. Prva mera njegove 
vladavine bila je odustajanje od svih Trajanovih istočnih osvajanja. Partima je vratio pravo izbora 
nezavisnog suverena, rimske garnizone je povukao iz provincija Jermenije, Mesopotamije i Asirije, da bi, u 
skladu sa Avgustovom poukom, ponovo uspostavio Eufrat kao granicu Carstva. Kritika, koja izlaže sudu 
javne postupke i lične pobude vladara, pripisala je zavisti ponašanje koje se moglo pripisati Hadrijanovoj 
smotrenosti i umerenosti. Nestalni karakter tog cara, na mahove kadrog i za najpodlija i za najvelikodušnija 
osećanja, mogao je donekle obojiti tu sumnju. Jedva da je, međutim, bilo u njegovoj moći da upadljivije 
istakne superiornost svojih prethodnika no priznanjem da nije dorastao zadatku odbrane Trajanovih 
osvajanja. 

Trajanov slavoljubivi i vojnički duh bio je u vel ikojsuprotnosti sa umerenošću njegovog naslednika. 
Hadrijanova nemirna aktivnost nije bila manje značajna kada se uporedi sa blagim mirom Antonina Pija. 
Život prvog bio je gotovo neprestano putovanje, a pošto je posedovao raznolike talente vojnika, državnika i 
učenjaka, obavljajući dužnosti zadovoljavao je svoju znatiželju. Ne mareći za razlike godišnjih doba i 


* Rim je ležao na sedam brežuljaka: Kapitol, Aventin, Palatin, Kvirinal, Viminal, Celij 1 Eskvinil. Grad je 
obuhvatao još i deo brežuljka Janikula na desnoj obali Tibra. 
+ Auguri su bili sveštenici koji su tumačili volju bogova po letu i graji ptica, grmljavini, oblacima i dr. 

podneblja, peške 1 gologlav, marširao je po snegu Kaledonije i sparnim ravnicama Gornjeg Egipta, a u 
Carstvu ne bejaše provincije koju za svoje vladavine ovaj monarh nije počastvovao prisustvom. No smireni 
život Antonina Pija proveden je u srcu Italije, a za dvadeset i tri godine njegovog rukovođenja javnom 
upravom najduža putovanja ovog blagorodnog vladara nisu bila dalja od njegove palate u Rimu do povučene 
vile u Lanuviju. 

Bez obzira na ovu razliku u njihovom ličnom ponašanju, Avgustov opšti sistem podjednako su 
prihvatili i jednoobrazno sprovodili i Hadrijan i dvojica Antonina. Ustrajavali su u nameri da očuvaju 
dostojanstvo Carstva, ne pokušavajući da prošire njegove granice. Svim časnim sredstvima tražili su 
prijateljstvo varvara i nastojali da uvere čovečanstvo da rimsku vlast, koja se bejaše izdigla nad iskušenjem 
osvajanja, pokreće isključivo ljubav prema poretku i pravdi. U dugom razdoblju od četrdeset 1 tri godine 
njihovi čestiti napori bil i su krunisani uspehom, a ako izuzmemo nekoliko neznatnih neprijateljstava koja su 
poslužila za vežbanje pograničnih legija, vladavine Hadrijana i Antonina Pija pružaju dobre izglede za 
sveopšti mir. Ime Rima duboko se poštovalo i među najudaljenijim narodima na svetu. Najsvirepiji varvari 
često su svoje sporove iznosili pred carevu arbitražu, a jedan od istoričara toga doba kazuje nam da je viđao 
kako se izaslanicima uskraćuje počast po koju su došl i - da budu primljeni u redove podanika. 

Strah od rimske vojske dodavao je težinu i dostojanstvo umerenosti careva. Stalnom pripremom za 
rat čuvali su mir, i mada je pravda uređivala njihovo ponašanje, narodima na granicama objavili su da su 
podjednako malo skloni da podnose i da nanose uvrede. Vojnu moć, za koju je Hadrijanu i Antoninu 
Starijem bilo dovoljno da je pokažu, car Marko" morao je da primeni protiv Parta i Germana. Neprijateljstvo 
varvara izazvalo je ozlojeđenost tog filozofski nastrojenog vladara, a u pravičnoj odbrani Marko i njegove 
vojskovođe izvojevali su mnoge značajne pobede i na Eufratu i na Dunavu. Vojno uređenje Rimskog 
carstva, koje je tako obezbeđivalo njegov spokoj ili uspeh, sada postaje umestan i važan predmet naše 
pažnje. 

U čednijim razdobljima državne zajednice upotreba oružja bila je rezervisana za one slojeve građana 
koji su imali zemlju da je vole, posed da ga brane i neki udeo u donošenju onih zakona čije im je 
sprovođenje bilo 1 interes i dužnost. No, u meri u kojoj se javna sloboda gubila opsegom osvajanja, rat se 
postupno usavršavao u veštinu i svodio na zanat. Pretpostavljalo se da i same legije, čak 1 u doba kada su 
regrutovane iz najudaljenijih provincija, sačinjavaju rimski građani. To svojstvo se obično smatralo ili 
zakonskim preduslovom ili valjanom nagradom za vojnika, mada je ozbiljnija pažnja posvečivana 
suštinskim vrednostima kao što su godine života, snaga i vojni položaj. Pri svakom vrbovanju vojnika 
opravdana prednost se davala severnim podnebljima u odnosu na južna: soj ljudi rođenih da ponesu oružje 
tražen je pre na selu no u gradovima, a veoma razložno se pretpostavljalo da će naporna zanimanja kovača, 
drvodelja i lovaca pribaviti više snage i odlučnosti nego zanati koji se obavljaju sedeći i služe raskoši. Kada 
se odustalo od bilo kakvog imovinskog preduslova, vojskom rimskih careva uglavnom su i dalje zapovedali 
oficiri slobodni po poreklu i obrazovanju, dok su se obični vojnici, poput najamnika u modernoj Evropi, 
regrutovali iz najnižih slojeva, a često 1 iz šljama ljudskog roda. 

Ta javna vrlina, koju su stari nazivali rodoljubljem, proističe iz snažnog osećanja našeg sopstvenog 
interesa za očuvanje i napredak slobodne države čiji smo pripadnici. Ovo osećanje, koje je rimske legije 
učinilo gotovo nepobedivim, ostavljalo je vrlo slab utisak na najamničke sluge nekog despotskog vladara, te 
je stoga postalo neophodno da se taj manjak nadoknadi drugim motivima, različite ali ništa manje moćne 
prirode: čašću i religijom. Seljak ili zanatlija upijao bi korisnu predrasudu da se uzdiže u dostojanstveniji 
vojnički poziv gde će mu čin i ugled zavisiti od vlastite hrabrosti; a da, iako junaštvo običnog vojnika mora 
često izmaći pažnji slave, njegovo držanje može ponekad doprineti slavi ili sramoti čete, legije pa i armije sa 
čijim je časnim obeležjima povezan. Prilikom stupanja u vojsku na najsvečaniji način je polagao zakletvu. 
Zavetovao se da nikada neće napustiti svoj steg, da će svoju volju podvrgnuti zapovestima svojih vođa, a 
život žrtvovati za bezbednost cara i carstva. Udruženi uticaj religije i časti nadahnjivao je privrženost 
rimskih vojnika stegovima. Zlatni orao, koji je blistao na čelu legije, bio je predmet njihove najdublje 
odanosti, a napuštanje tog svetog znamenja u času opasnosti smatralo se ne samo bezbožnim, već i 
sramotnim. Te motive, koji su svoju snagu crpeli iz uobrazilje, pojačavala su strahovanja i nadanja 
opipljivije vrste. Redovna plata, povremeni pokloni i utvrđena naknada nakon određenog broja godina 
službe ublažavali su tegobe vojničkog života, dok je, sa druge strane, bilo nemoguće da kukavičluk ili 


* Pod Markom Gibon podrazumeva Marka Aurelija. 

neposlušnost izmaknu najoštrijoj kazni. Centurioni" su bili ovlašćeni da kaštiguju udarcima, vojskovođe su 
imale pravo da kažnjavaju smrću, a neumitno načelo rimske discipline glasilo je da se dobar vojnik mora 
mnogo više pribojavati svojih oficira nego neprijatelja. Tim pohvalnim umećima junaštvo imperijalnih 
jedinica steklo je stepen čvrstine i poslušnosti nedostižan plahovitim 1 hirovitim strastima varvara. 

Pokušali smo da objasnimo duh koji je sputavao i snagu koja je podupirala vlast Hadrijana i 
Antonina. Sada ćemo pokušati da jasno i tačno opišemo provincije, nekad sjedinjene pod njihovom vlašću, a 
sada izdeljene na mnoge nezavisne i neprijateljske države. 

Španija, krajnja zapadna tačka Carstva, Evrope i antičkog sveta, u svim razdobljima je zadržavala 
iste prirodne granice: Pirinejske planine, Sredozemlje i Atlantski okean. To veliko poluostrvo, danas tako 
nejednako podeljeno između dva vladara, Avgust beše raspodelio u tri provincije: Luzitaniju, Betiku i 
Tarakoniju. Kraljevina Portugalija danas zauzima mesto ratoborne zemlje Luzitanaca, a gubitak koji je 
pretrpela na istoku, nadoknadila je pripajanjem teritorije na severu. Granice Granade i Andaluzije 
odgovaraju granicama antičke Betike. Ostatak Španije - Galicija, Asturija, Baskija, Navara, Leon, dve 
Kastilje, Mursija, Valensija, Katalonija i Aragonija — činio je treću i najznačajniju rimsku upravu i zvao se 
provincija Tarakonija. Među varvarskim domaćim življem najmoćniji su bili Keltiberi, dok su se Kantabrijci 
i Asturijci pokazali najtvrdoglavijim. Uvereni u snagu svojih planina, bili su poslednji koji su se pokorili 
oružju Rima, a prvi koji su zbacili jaram Arapa. 

Drevna Galija, budući da je obuhvatala celokupnu teritoriju između Pirineja, Alpa, Rajne i Okeana, 
bila je prostranija od današnje francuske. Posedima te moćne monarhije, uz nedavno pripojeni Alzas i 
Lorenu, moramo dodati vojvodstvo Savoje, kantone Švajcarske, četiri izborne kneževine Porajnja, kao i 
teritorije Liježa, Luksemburga, Enoa (Hainault), Flandrije i Brabanta. Kada je Avgust doneo zakone za 
zemlje koje je osvojio njegov otac, uveo je provinciju Galiju podjednako prilagodenu nastupanju legija, toku 
reka i glavnim odlikama naroda, a ona je obuhvatala više od sto nezavisnih država. Primorje Sredozemlja, 
Langdok, Provansa i Dafine dobili su ime provincije po koloniji Narbona. Pokrajina Akvitanija protezala se 
od Pirineja do Loare. Zemlja između Loare 1 Sene prozvana je Keltskom Galijom, ali je ubrzo pozajmila 
novo ime od slavne kolonije Lugdun ili Lion. Belgika leži preko Sene, a u davnija vremena graničila se 
jedino Rajnom; međutim, nešto pre Cezarovog doba, zloupotrebivši svoju nadmoć u junaštvu, Germani su 
zauzeli dobar deo Belgike. Rimski osvajači su vrlo žudno prihvatili tako laskavu priliku, te galska granica na 
Rajni, od Bazela do Lajdena, dobi razmetljiva imena Gornja i Donja Germanija. Tako je pod vlašću 
Antonina bilo šest galskih provincija: Narbona, Akvitanija, keltska ili Lugdun, Belgika i dve Germanije. 

Već smo spomenuli osvajanje Britanije 1 utvrdili granicu rimske provincije na ovom ostrvu. 
Obuhvatala je čitavu Englesku, Vels i Donju Škotsku, sve do Dambartona i Edinburga. Pre no što je 
Britanija izgubila slobodu, zemlja je bila neravnomerno podeljena između trideset varvarskih plemena, od 
kojih su najznačajniji bili Belgi na zapadu, Briganti na severu, Siluri u Južnom Velsu i Iceni u Norfoku i 
Safoku. Koliko možemo da utvrdimo ili da se pouzdamo u sličnost u ponašanju i jeziku Španiju, Galiju i 
Britaniju je nastanjivao isti smeoni soj divljaka. Pre nego što su se predali pred rimskim oružjem, često su se 
sukobljavali na bojištu, a često su i obnavljali borbe. Nakon predaje činili su zapadni deo evropskih 
provincija, koji se protezao od Herkulovih stubova do Antoninovih zidina, i od ušća Taha do izvorišta Rajne 
i Dunava. 

Pre rimskog osvajanja zemlja, koju danas nazivaju Lombardijom, nije se smatrala delom Italije. Nju 
beše zauzela moćna kolonija Gala koji su, nastanivši se duž obala Poa, od Pijemonta do Romanje, vojevali i 
pronosili svoje ime od Alpa do Apenina. Liguri su obitavali na stenovitoj obali koja sada čini Đenovsku 
Republiku. Venecija ne beše još rodena, no teritorije te države, što leže istočno od Adiđe, nastanjivali su 
Veneti. Srednji deo poluostrva, koji sada čine Toskansko vojvodstvo i Papska država, bio je drevno sedište 
Etruraca i Umbrijaca; prve rudimente civilizovartog života Italija duguje Etrurcima. Tibar je tekao u 
podnožju sedam brežuljaka, a zemlja Sabinjana, Latina i Volska, od te reke do napuljskih granica, bila je 
pozornica prvih rimskih pobeda . Na tom proslavljenom tlu prvi konzuli su zaslužili trijumfe, njihovi 
naslednici su ukrašavali vile a njihovo potomstvo je podiglo manastire. Kapua i Kampanija posedovale su 
teritoriju neposredno uz Napulj, ostatak kraljevstva naseljavali su mnogi ratoborni narodi : Marsi, Samniti, 
Apulci i Lukanci; a obale mora pokrivale su grčke kolonije u procvatu. Valja primetiti da je mala provincija 
Istra pripojena tom sedištu rimskog suvereniteta kada je Avgust podelio Italiju na jedanaest pokrajina. 


$ Centurion zapovednik centurije, najmanje jedinice u rimskoj vojsci, koja je brojala 100 ljudi. 
20 


Evropske provincije Rima štitili su tokovi Rajne i Dunava. Potonja od ovih moćnih reka, koja izvire 
na svega trideset milja od prethodne, protičući preko više od hiljadu i tri stotine milja, uglavnom ka 
jugoistoku, prima pritoke šezdeset plovnih reka, da bi je, naposletku, preko šest ušća primilo Crno more, 
koje skoro da nije doraslo tolikom prilivu vode. Podunavske provincije ubrzo su dobile opšti naziv Ilirik ili 
Ilirska granica, a smatrale su se najratobornijim delom Carstva. One, međutim, zaslužuju da se ponaosob 
razmatraju pod imenima Retije, Norika, Panonije, Dalmacije, Dakije, Mezije, Trakije, Makedonije i Grčke. 

Retijska provincija, koja je brzo ugasila ime Vindelika, protezala se od vrhova Alpa do obala 
Dunava, od njegovog izvora pa sve do njegovog spajanja sa Inom. Najveći deo te nizijske zemlje pod vlašću 
je izbornog kneza Bavarske, dok grad Augzburg štiti ustav Nemačkog carstva ; Graubinđani su bezbedni u 
svojim planinama, a zemlja Tirol spada u brojne provincije austrijske carske kuće. 

Široka teritorija između Ina, Dunava i Save - Austrija, Štaj erska, Koruška, Kranjska, Donja 
Mađarska i Slavonija starim narodima bila je poznata pod imenima Norik i Panonija. U prvobitnom stanju 
nezavisnosti njihovi divlj i stanovnici bili su blisko povezani. Za rimske vladavine često su se ujedinjavali, a 
i danas su ostali baština jedne jedine porodice. Kod njih se danas nalazi prebivalište nemačkog vladara koji 
sebe naziva carem Rimljana, i oni čine središte, kao i snagu austrijske moći . Možda nije neumesno primetiti 
da su, ako izuzmemo Češku, Moravsku, severne rubove Austrije i deo Mađarske između Tise i Dunava, sve 
ostale oblasti pod vlašću austrijske Kuće bile obuhvaćene granicama Rimskog carstva. 

Dalmacija, kojoj je više priličio naziv Ilirik, bila je dugačka, ali uzana oblast između Save i 
Jadranskog mora. Najbolji deo morske obale, koji još nosi drevno ime, čine provincija Venecijanske države i 
sedište male Dubrovačke Republike. Kopneni delovi preuzeli su slovenska imena Hrvatska i Bosna; prva se 
pokorava austrijskom guverneru, a potonja turskom paši; međutim, cela zemlja je još puna varvarskih 
plemena, čija divlja samostalnost nepravilno obeležava nesigurnu granicu između hrišćanske i 
muhamedanske vlasti . 

Primivši vode Tise i Save, Dunav je, bar među Grcima, stekao naziv Ister. Nekada je delio Meziju i 
Dakiju, a ovu potonju je, kao što smo već videli, osvojio Trajan i bila je jedina provincija s onu stranu reke. 
Ukoliko ispitamo sadašnji položaj ovih zemalja ustanovićemo da su levo od Dunava Temišvar i 
Transilvanija, posle mnogih prevrata, pripojeni mađarskoj kruni, dok kneževine Moldavija i Vlaška priznaju 
vlast otomanske Porte. Na desnoj obali Dunava Mezija, u Srednjem veku rasparčana na varvarska 
kraljevstva Srbije i Bugarske, ponovo je ujedinjena u turskom ropstvu. 

Naziv Rumelija, koji Turci još daju prostranim zemljama Trakije, Makedonije i Grčke, čuva spomen 
na njihovu antičku državu pod Rimskim carstvom. U vreme Antonina ratničke oblasti Trakije, od planina 
Hem' i Rodopa do Bosfora i Helesponta, poprimile su oblik provincije. Bez obzira na promene gospodara i 
religije, novi Rim, koji je na obalama Bosfora utemeljio Konstantin, ostao je i do danas prestonica jedne 
velike monarhije. Kraljevina Makedonija, koja je za Aleksandrove vladavine dala zakone AZij 1, izvukla je 
opipljivije koristi iz politike dvojice Filipa, te se sa sebi potčinjenim Epirom i Tesalijom protezala od 
Egejskog do Jonskog mora. Kada razmišljamo o slavi Tebe i Argolide, Sparte i Atine, jedva uspevamo da 
sebe uverimo da su se tolike besmrtne republike drevne Grčke utopile u jednu jedinu provinciju Rimskog 
Carstva koja je zbog uzvišenog uticaja Ahajskog saveza obično nazivana provincijom Ahaja . 

Takvo je bilo stanje Evrope pod rimskim carevima. Azijske provincije su sve, ne izuzimajući ni 
Trajanova prolazna osvajanja, obuhvaćene granicama turske vlasti. Međutim, umesto da sledimo proizvoljne 
podele koje uvode despotizam i neznanje, za nas će biti pouzdanije, a i prijatnije, da se pridržavamo 
neizbrisivih prirodnih svojstava. Naziv Mala Azija se dosta umesno pripisuje poluostrvu koje se, ograničeno 
Crnim i Sredozemnim morem, proteže od Eufrata ka Evropi. Najprostraniju i najrazvijeniju oblast zapadno 
od planina Taur i reke Halis* Rimljani su počastvoval i isključivim nazivom Azija. Nadležnost te provincije 
protezala se na drevne monarhije Troje, Lidije i Frigije, na primorske zemlje Pamfilijaca, Likijaca i Karijaca 
i grčke kolonije u Joniji , koje su u umetnosti, mada ne i po oružju, bile ravne slavi svoje otadžbine. 
Kraljevine Bitinija i Pont zaposedale su severnu stranu poluostrva od Carigrada do Trapezunta. Na suprotnoj 
strani provincija Kilikija završavala se planinama Sirije: kopnena zemlja, koju je od rimske Azije odvajala 
reka Halis, a od Jermenije Eufrat, svojevremeno je činila nezavisno kraljevstvo Kapadokiju. Ovde valja 
primetiti da su severne obale Crnog mora, iza Trapezunta u Aziji i preko Dunava u Evropi, priznavale 


" Hem, naša Stara Planina, a u Bugarskoj Balkan. 
* Halis, danas reka Kizil - Irmak u Turskoj . 

suverenu vlast careva i da su od njih dobijale vazalske vladare ili rimljanske garnizone. Budžak, Krimska 
Tatarska , Čerkezija i Mingrelija savremeni su nazivi ovih divljih zemalja. 

Pod Aleksandrovim naslednicima Sirija je bila sedište Seleuka, koji su vladali Gornjom Azijom sve 
dok uspešna pobuna Parta nije svela njihovu vlast na zemlju između Eufrata i Sredozemlja . Kada je Sirija 
potpala pod Rimljane, obrazovala je istočnu granicu njihovog Carstva, a ta provincija nije znala za druge 
međe no za one koje su na severu činile planine Kapadokije, a na jugu granice Egipta i Crveno more. 
Nadležnosti Sirije ponekad su pripajane, a ponekad od nje odvajane, Fenikija i Palestina. Prva je bila na 
uskom i stenovitom priobalju, a potonja po plodnosti ili veličini teritorije jedva da je nadmašala Vels. Ipak, 
Fenikija i Palestina će večno živeti u pamćenju čovečanstva, jer su i Amerika i Evropa od prve dobile pismo 
a od druge religiju. Peščana pustinja, podjednako lišena šume i vode, obrubljuje nepouzdane granice Sirije 
od Eufrata do Crvenog mora. Lutalački život Arapa bio je neodvojiv od njihove nezavisnosti, a kad god bi se 
na nekim mestima, manje pustim od ostalih, usudili da zasnuju neko stalno naselje ubrzo su postajali 
podanici Rimskog Carstva. 

Antički geografi često su oklevali kojem delu zemaljske kugle treba da pripišu Egipat. Po položaju 
ovo slavno kraljevstvo uključeno je u ogromno afričko poluostrvo, ali je pristupačno samo iz Azije, čije je 
prevrate, gotovo u s vakom istorijskom razdoblju, Egipat pokorno sledio. Na veličanstvenom prestolu 
Ptolomeida sedeo je rimski prefekt, dok je železni skiptar Mameluka sada u rukama turskog paše. Nil teče 
preko pet stotina milja niz zemlju, od Severnog povratnika do Sredozemnog mora, i obcecžava, s obe strane, 
opseg plodnosti veličinom svojih poplava. Kirena, smeštena na zapadu i duž morske obale, najpre je bila 
grčka kolonija, kasnije egipatska provincija, a sada je izgubljena u pustinji Barka . 

Obala Afrike se proteže više od hiljadu 1 pet stotina milja od Kirene do Okeana, a ipak je toliko 
stešnjena između Sredozemnog mora i peščane pustinje Sahare, da njena širina retko premaša osamdeset ili 
dolaska feničanskih kolonista ovu plodnu zemlju naseljavali su Libijci, najdivljiji pripadnici ljudskog roda. 
Pod neposrednom jurisdikcijom Kartagine ovo je postalo središte trgovine i Carstva; no danas se republika 
Kartagina izrodila u slabe i nesređene države Tripolis i Tunis. Vojna vladavina Alžira tlači veliki deo 
Numidije, nekada ujedinjene pod Masinisom i Jugurtom; međutim, u Avgustovo doba granice Numidije bile 
su uže, a najmanje dve trećine zemlje beše prihvatilo naziv Mavritanija, sa epitetom Caesarensis. Pravu 
Mavritaniju, zemlju Mavara, koja se po drevnom gradu Tingisu ili Tangeru, za razliku nazivala Tingitanija, 
predstavlja savremena kraljevina Fes. Sale na Okeanu, od davnina ozloglašen po piratskim pljačkama, 
Rimljani bejahu uočili kao krajnji cilj svoje vlasti, a gotovo i geografije. Grad koji su oni osnovali još se 
može otkriti u blizini Meknesa, prebivališta varvarina kome činimo čast nazivajući ga carem Maroka. 
Međutim, ne izgleda da su njegove južnije oblasti, sam Maroko i Segelmesa, ikada bile uključene u rimsku 
provinciju. Zapadni delovi Afrike ispresecani su ograncima planine Atlas, čije je ime tako zaludno slavila 
uobrazilja pesnika, ali koje se sada pronosi preko neizmernog okeana što se proteže između starog i novog 
kontinenta. 

Okončavši obilazak Rimskog Carstva, možemo primetiti da Afriku od Španije deli uski moreuz od 
dvanaestak milja, kroz koji Atlantik utiče u Sredozemno more. Herkulovi stubovi, tako slavni u naroda 
starog veka, jesu dve planinc koje kao da je rascepio neki potres elemenata; a u podnožju evropske planinc 
sada je smeštena gibraltarska tvrđava. Celokupno prostranstvo Sredozemnog mora, njegovo priobalje i 
njegova ostrva, bejahu uključeni u rimsku državu. Od većih ostrva dva Balearska - Majorka i Minorka, 
prozvana po svojoj veličini - prvo danas pripada Španiji a drugo Velikoj Britaniji. Lakše je oplakivati 
sudbinu nego opisati današnje stanje Korzike. Dva italijanska suverena nose titulu kraljeva Sardinije i 
Sicilije. Krit, ili Kandiju, Kipar i većinu manjih grčkih i azijskih ostrva potčinila je turska vojska, dok se 
mala stena Malte odupire njenoj moći te je pod vladavinom svog ratničkog Reda stekla slavu i bogatstvo. 

Ovo dugo nabrajanje provincija, čije su krhotine oblikovale tolika moćna kraljevstva, gotovo nas 
može navesti da starim narodima oprostimo sujetu ili neznanje. Zasenjeni velikim prostranstvom vlasti, 
neodoljivom snagom i stvarnom ili hinjenom umerenošću careva, sebi su dopuštali da preziru, a ponekad i 
zaboravljaju zemlje izvan Carstva, ostavljene da uživaju u varvarskoj nezavisnosti, tako da su vremenom 
prisvojili i slobodu da rimsku monarhiju pobrkaju sa zemalj skom kuglom. No karakter, kao god i znanje, od 
modernog istoričara iziskuju trezveniji i istinitiji jezik. On može urezati ispravniju sliku o veličini Rima tako 
što će primetiti da se Carstvo protezalo preko dve hiljade milja u širinu, od Antoninovih zidina i severnih 
granica Dakije pa do planine Atlas 1 severnog povratnika; da se po dužini protezalo na preko tri hiljade 

milja, od Zapadnog okeana do Eufrata; da se nalazilo u najboljem delu umerenog pojasa, između dvadeset 
četvrtog i pedeset šestog stepena severne geografske širine, kao i da se pretpostavljalo da obuhvata više od 
šesnaest hiljada kvadratnih milja uglavnom plodnog i dobro obrađenog zemljišta. 

2. POGLAVLJE (II) 


O jedinstvu 1 unutrašnjem blagostanju Rimskog carstva u 
doba Antonina 


V cičinu Rima ne treba procenjivati samo po brzini ili opsegu osvajanja. Vladar ruskih stepa zapoveda 
večim delom zemaljske kugle. Sedmog leta od plovidbe kroz Helespont, Aleksandar je makedonske 
pobedničke znake pobio na obale reke Hidaspa. Za manje od jednog veka nezadrživi Džingis i mogulski 
vladari istog soja proširili su svoja okrutna pustošenja i kratkovečno carstvo od Kineskog mora do granica 
Egipta i Germanije. No, čvrsto zdanje rimske moći izgradila je i očuvala mudrost vekova. Poslušne 
provincije Trajana i Antonina ujedinjavali su zakoni a ukrašavale umetnosti. Povremeno se moglo desiti da 
trpe zbog samovoljne zloupotrebe delegirane vlasti , ali je opšte načelo vladavine bilo mudro, jednostavno i 
blagotvorno. Ispovedale su religiju predaka, dok su u pogledu građanskih počasti i povlastica u pravičnoj 
meri uzvišeni do jednakosti sa svojim osvajačima. 

I - Politiku careva i Senata u pogledu religije srećno su podupirala rasuđivanja prosvećenog i običaji 
praznovernog dela njihovih podanika. Različite načine štovanja bogova, koji su preovlađivali u rimskom 
svetu, narod je smatrao podjednako istinitim; filozofi podjednako lažnim, a magistrati podjednako korisnim. 
Ta trpeljivost nije dovodila samo do uzajamne popustljivosti, već i do verske sloge. 

Praznovernost naroda nije zagorčavala nikakva mešavina teološke mržnje, niti su je sputavali okovi 
bilo kojeg spekulativnog sistema. Pobožni mnogobožac, iako svesrdno privržen obredima svog naroda, 
priznavao je sa slepim poverenjem i druge religije na svetu. Strah, zahvalnost, znatiželja, san, predznak, 
neka čudna boljka ili daleko putovanje, neprestano su ga navodili da umnožava članove svoje vere 1 da 
produžava spisak svojih zaštitnika. Tanano tkivo paganske mitologije beše satkano od različitih, ali ne i 
neskladnih niti. Čim bi se dozvolilo da do položaja na vlasti ili besmrtnosti budu uzdignuti mudraci i junaci 
koji su živeli ili umrli za dobrobit svoje zemlje, bilo je opšte priznato da zaslužuju, ako ne obožavanje, bar 
poštovanje celog ljudskog roda. U doba mira, božanstva hiljadu lugova i hiljadu potoka imala su štovani 
uticaj u svome kraju, te Rimljanin, koji je strepeo od gneva Tibra, nije mogao da se izruguje Egipćaninu što 
prinosi žrtvu milostivom duhu Nila. Vidljive moći prirode, planeta i elemenata bile su širom sveta iste. 
Nevidljivi upravljači moralnog sveta bili su neminovno izliveni iz sličnog kalupa mašte i alegorije. Svaka 
vrlina, pa čak i porok, dobijala je svog božanskog predstavnika; svaka umetnost i poziv svog zaštitnika čija 
su svojstva i u najudaljenijim razdobljima i zemljama jednoobrazno proisticala iz prirode njegovih osobenih 
sledbenika. Država bogova, tako suprotnih naravi i interesa, iziskivala je u svakom sistemu odmerenu ruku 
jednog vrhovnog sudije koji će napretkom znanja i laskanjem postupno poprimiti uzvišeno savršenstvo 
Večnog roditelja i Svemoćnog vladara. Drevni duh je bio toliko blag da su narodi manje pazili na razlike 
nego na sličnosti svojih verskih obreda. Kada bi se pred svojim oltarima sreli Grk, Rimljanin i varvarin lako 
bi sebe ubedili da pod različitim imenima i različitim obredima slave ista božanstva. Homerova elegantna 
mitologija dala je lepu i gotovo pravilnu formu mnogoboštvu drevnog sveta. 

Grčki filozofi su svoja etička načela izvodil i iz prirode čoveka a ne Boga. O Božanskoj prirodi 
razmišljali su, međutim, kao o veoma neobičnoj i važnoj spekulaciji, a u dubokom preispitivanju ispoljili su 
snagu i slabost ljudskog poimanja. Od četiri najslavnije škole, one stoika i platonovaca su nastojale da 
pomire sukobljene interese razuma i pobožnosti . Ostavile su nam najuzvišenije dokaze o postojanju i 
savršenostima prauzroka, međutim, pošto im je bilo nemoguće da pojme stvaranje materije, u stoičkoj 
filozofiji delatnik se nije dovoljno razlikovao od dela, dok je, naprotiv, spiritualni Bog Platona 1 njegovih 
učenika pre ličio na ideju nego na materiju. Gledišta akademičara i epikurejaca bila su manje religiozne 
prirode, ali, dok je prve skromno znanje navelo da sumnjaju, potonje je nepobitno neznanje nagonilo da 
poriču proviđenje Vrhovnog vladara. Ispitivački duh, podstican takmičenjem a podržavan slobodom, podelio 
je javne učitelje filozofije u raznovrsne sukobljene sekte; no visprenu mladež, koja je sa svih strana hrlila u 
Atinu i druga sedišta učenosti u Rimskom carstvu, u svakoj školi podjednako su učili da odbacuje i prezire 


* Hidaspa, današnja reka Vipasa u Pandžabu. 

religiju puka. Kako je, doista, bilo moguće da filozof zaludne pesničke bajke i nesuvisla predanja drevnog 
doba prihvati kao božanske istine; ili da kao bogove obožava ona nesavršena bića koja je morao prezirati 
dok su bila ljudi! Ciceron se snishodio da se protiv tako nedostojnih protivnika služi oružjem razuma i 
rečitosti, ali je Lukijanova'" satira bila mnogo prikladnije a i delotvornije oružje. Možemo biti uvereni da se 
pisac, upućen u poslove sveta, nikada ne bi usudio da bogove svoje zemlje izloži javnoj poruzi , da oni već 
nisu bili predmet prikrivenog prezira u uglađenim i prosvećenim slojevima društva. 

Bez obzira na pomodno bezverje, koje je preovladavalo u doba Antonina, dovoljno su poštovani i 
interesi sveštenika i lakovernost naroda. Antički filozofi su u svojim spisima i razgovorima potvrđivali 
nezavisno dostojanstvo uma, ali su se u svom delanju povinovali nalozima zakona i običaja. Posmatraj ući, s 
osmehom sažaljenja i popustljivosti , razne greške prostog naroda, prilježno su upražnjavali obrede svojih 
otaca, pobožno posećivali hramove bogova; a ponekad su, udostojivši se da odigraju neku ulogu u pozorištu 
praznoverja, pod svešteničkim odorama skrivali osećanja bezbožnika. Mislioci takvog karaktera jedva da su 
bili skloni prepirci o svojim načinima verovanja ili bogosluženja. Bilo im je svejedno koji će oblik ludost 
puka izabrati da poprimi, a s istim unutrašnjim prezirom, i istim spoljašnjim poštovanjem, pristupali su 
oltarima libijskog, olimpijskog i kapitolskog Jupitera. 

Nije lako pojmiti iz kojih bi se razloga duh progona mogao uvući u rimsku promišljenost. 
Magistrate"! nije mogla pokretati slepa, mada iskrena zatucanost, jer su i sami bili filozofi, a atinske škole su 
senatu dale zakone. Nije ih mogla goniti ambicija niti pohlepa pošto su svetovna i duhovna vlast bile 
ujedinjene u istim rukama. Pontifici” su se bira li među najviđenijim senatorima, dok su dužnost Vrhovnog 
pontifika stalno obavljali sami carevi. Znali su i cenili prednosti religije povezane sa civilnom upravom. 
Podsticali su javne svetkovine koje humanizuju ponašanje naroda. Upravljali su umećem proricanja, kao 
pogodnim političkim oruđem; a kao najčvršću sponu društva, poštovali su korisno uverenje da u ovom ili 
nekom budućem životu osvetnički bogovi sasvim izvesno kažnjavaju zločin krivokletstva. Ali, priznavajući 
opšte koristi od religije, bili su ubeđeni da različiti načini bogoštovanja podjednako doprinose istim zdravim 
ciljevima, i da je u svakoj zemlji onaj oblik praznoverja, koji su vreme i iskustvo osveštali, najbolje 
prilagođen podneblju i žiteljima. Pohlepa i ukus često bi pokorenim narodima poharali elegantne kipove 
njihovih bogova 1 raskošne ukrase hramova, ali u upražnjavanju religije, nasleđene od predaka, svi su oni 
iskusili popustljivost, 1 čak zaštitu rimskih osvajača. Izgleda, doista samo izgleda, da je Galska provincija 
izuzetak od ove sveopšte trpeljivosti. Pod prividno umesnim izgovorom da ukidaju ljudske žrtve, carevi 
Tiberije i Klaudije suzbili su opasnu moć druida’? ali su se sami sveštenici, bogovi i žrtvenici održali u 
spokojnoj tmini sve do konačnog uništenja paganstva. 

Rim, prestonica velike monarhije, neprestano je bio pun podanika i stranaca sa svih strana sveta, a 
svi su donosili i upražnjavali omiljeno praznoverje svojih otadžbina. Svaki grad u Carstvu imao je pravo da 
čuva čistotu svojih drevnih obreda, dok bi se rimski senat, koristeći javnu privilegiju, ponekad umešao da bi 
zaustavio tu poplavu tuđinskih obreda. Često su zabranjivane egipatske praznoverice, od svih najgnusnije i 
najpodlije; hramovi Serapisa i Izide!“ su rušeni, a njihovi vemici proterivani iz Rima i Italije. No, žar 
fanatizma nadvladavao je hladna i mekušna nastojanja politike. Prognanici su se vraćali, prozeliti 
umnožavali, hramovi obnavljali sa sve većim sjajem, dok napokon i Izida i Serapis nisu zauzeli svoja mesta 
među rimskim božanstvima. Ova trpeljivost nipošto nije bila odstupanje od starih načela vladavine. U 
najčistijim razdobljima države Kibelu i Eskulapa'" bejahu pozvali svečani izaslanici, a bilo je uobičajeno i 
da se zaštitnici opsednutih gradova mame obećanjem većih počasti nego što su ih uživali u rodnoj zemlji. 
Rim je postupno postao zajednički hram svojih podanika, a građanska sloboda je darovana svim bogovima 


10 Lukijan iz Samosate (II v.), grčki pisac satiričnih dijalo ga sa mitološko - filozofskim motivima 
U Magistrati su bili osobe koje su obavljale visoke (konzuli, pretori i cenzori) ili niže državne funkcije 
(tribuni, edili i kvestori) i imale pravo izdavanja edikata. 
? Pontifici, sveštenici koji su se starali o kultovima, činili su kolegij na čijem čelu je bio Veliki pontifik, a tu 
funkciju su vršili carevi. 
> Druidi, keltski sveštenici u Galiji, Britaniji i Irskoj. Nosioci otpora romanizaciji. 
14 Serapis, staroegipatski bog plodnosti zemljišta i mrtvih, dok je Izida bila vrhovna boginja, oličenje 
Zemljine snage i boginja Meseca. 
> Kihela, helensko - lidijska boginja, majka svih bogova i cele prirode. Eskulap ili Asklepije, bog lekarske 
veštine. 

čovečanstva . 

II - Uskogruda politika očuvanja, bez ikakvog stranog mešanja, čistokrvnosti antičkih građana 
preprečila se sreći i ubrzala propast Atine i Sparte. Slavoljubivi duh Rima žrtvovao je taštinu ambiciji, 1 
smatrao da je razložnije, a i časnije, usvojiti vrednost i zaslugu gde god se našle, među robovima ili 
strancima, neprijateljima ili varvarima. U razdoblju najvećeg procvata atinske zajednice broj građana je 
postupno opao sa oko trideset na dvadeset jednu hiljadu. Ukoliko, naprotiv, proučavamo razvoj rimske 
države možemo otkriti da su se, i pored neprestanih potreba za ratove i kolonije, građani, kojih, po prvom 
cenzusu Servija Tulija,'" nije bilo više od osamdeset tri hiljade, umnožili, tako da je pred početak 
građanskog rata bilo četiri stotine šezdeset 1 tri hiljade ljudi kadrih da ponesu oružje u službi svoje zemlje. 
Kada su saveznici Rima tražili jednak udeo u počastima i privilegijama, senat se čak radije izložio ratnoj 
sreći no sramnom ustupku. Samniti i Lukanci skupo su platili svoju brzopletost, ali su ostale italijanske 
države, pošto su se postupno vratile svojoj dužnosti, primljene u naručje republike, i ubrzo doprinele rušenju 
javne slobode. Pod demokratskom vladavinom građani izvršavaju ovlašćenja vrhovne vlasti, a takva 
ovlašćenja će najpre biti zloupotrebljena, i potom i zgubljena, ukoliko se povere nepokornom narodu. Kada 
je, međutim, carska uprava ukinula narodne skupštine, pobednici su se razlikovali od pokorenih nacija 
jedino kao prvi i najuglednij 1 stalež podanika, a njihov porast, ma koliko brz, više nije bio izložen istim 
opasnostima. Najrazboritiji vladari, koji su usvojili Avgustova načela, ipak su sa najbudnijom pažnjom 
čuvali dostojanstvo rimskog imena i širili građansku slobodu sa smotrenom velikodušnošću. 

Dok su se privilegije Rimljana postupno proširivale na sve stanovnike Carstva, očuvana je jedna 
značajna razlika između Italije i provincija. Prva je smatrana središtem državnog jedinstva i čvrstim 
temeljem ustrojstva. Italija je polagala pravo na to da bude rodno mesto, ili bar prebivalište, careva i senata. 
Imanja Italijana bila su oslobođena poreza, a oni lično samovoljne pravne nadležnosti upravnika. Njihovim 
municipijskim korporacijama”, oblikovanim prema savršenom modelu prestonice, povereno je sprovođenje 
zakona pod neposrednim nadzorom vrhovne vlasti. Od podnožja Alpa do najudaljenijeg dela Kalabrije svi 
domoroci Italije bili su građani Rima po rođenju. Njihove delimične razlike su izbrisane, i oni su se neosetno 
stopili u jedan veliki narod ujedinjen jezikom, običajima i građanskim ustanovama, narod dorastao ugledu 
moćnog Carstva. Država se dičila svojom velikodušnom politikom, a usvojenici su joj često uzvraćali 
zaslugama i služenjem. Da je uvek ograničavala svojstvo Rimljana samo na stare porodice unutar gradskih 
zidina to besmrtno ime bilo bi lišeno ponekog od svojih najplemenitijih ukrasa. Vergilije je rođen u 
Mantovi; Horacije je bio sklon dvoumici da li da se nazove Apulcem ili Lukancem; a u Padovi se našao i 
storičar dostojan da zabeleži veličanstveni niz rimskih pobeda. Rodoljubiva porodica Katonovih izdigla se iz 
Tuskula, a gradić Arpin je pritežavao dvostruku čast time što je dao Marija i Cicerona; prvi je zaslužio da 
ga, uz Romula i Kamila, prozovu Trećim utemeljivačem Rima, dok je potonji, spasavši svoju zemlju od 
Katilininih zlih namera, omogućio da se ona nadmeće sa Atinom za palmovu granu za rečitost. 

Carske provincije (opisane u prethodnom poglavlju) bile su lišene državne vojske ili ustavne 
slobode. U Etruriji, Grčkoj i Galiji senatu je prva briga bila da rasturi te opasne konfederacije, koje su 
ljudski rod učile da je, pošto su rimska lukavstva prevladala pomoću razdora, moguće odupreti im se 
slogom. Oni vladari kojima je privid zahvalnosti ili velikodušnosti dozvolio da neko vreme zadrže nesigurno 
žezlo, otpuštani su sa prestola čim bi obavili povereni im zadatak podjarmljivanja pobeđenih naroda. 
Slobodne države i gradovi koji su usvojili stvar Rima, nagrađivani su nominalnim savezom i neosetno su 
tonuli u stvarno ropstvo. Javnu vlast vršili su svuda opunomoćenici senata 1 carevi, a ta vlast je bila 
apsolutna i neograničena. Međutim, ona ista zdrava načela vladavine, koja su obezbedila mir i poslušnost 
Italije, proširena su i na najudaljenija osvojena područja. Narod Rimljana postupno je oblikovan u 
provincijama dvojakim sredstvima: uvođenjem kolonija i davanjem rimske slobode najvernijim i 
najzaslužnijim stanovnicima provincija. 

"Gde god Rimljanin osvoji on se i nastani 


" 


, veoma je tačna Senekina opaska, koju su istorija i 


16 Cenzus, popis građana i procena imovine, obavljan svake pete godine radi podele gradna sposobnih za 
nošenje oružja i razrezivanja poreza. Ovu ustanovu pripisuju legendarnom kralju Serviju Tuliju iz VI veka 
stare ere. 
7 Municipije, gradovi u Italiji koji su imali samoupravu pod vrhovnom vlašću Rima, njihovi slobodni 
građani su imali prava rimskih građana, osim da biraju i da budu birani na najviše funkcije. Korporacije su 
zastupale interese muncipija. 

26 


iskustvo potvrdili. Namamljeni užitkom ili interesom, domoroci Italije pohitali su da iskoriste preimućstva 
pobede; a možemo napomenuti da je, četrdesetak godina nakon osvajanja Azije, osamdeset hiljada Rimljana 
pobijeno u jednom jedinom danu, po svirepoj Mitridatovoj'" zapovesti. Ti dobrovoljni izgnanici su se, 
uglavnom, bavili trgovinom, ratarstvom i poljskim dobrima koja su donosila prihod. No, pošto su carevi 
pretvorili legije u stajaću vojsku, provincije je naselio vojnički soj; primivši naknadu za službu u zemljištu 
ili novcu, veterani su se obično nastanjivali sa porodicama u zemlji u kojoj su časno proveli mladost. Širom 
Carstva, a naročito u zapadnim delovima, najplodnije oblasti i najpogodnije lokacije odvajane su za 
osnivanje kolonija, od kojih su neke bile civilne a druge vojne prirode. Po načinu života i unutrašnjoj 
politici, kolonije su bile savršena slika svog velikog roditelja; domorocima su se ubrzo umilile prijateljskim 
vezama i orodavanjem, delotvorno šireći poštovanje rimskog imena i retko neuslišenu želju da se vremenom 
uzme udeo u počastima i povlasticama. Municipijski gradovi neosetno su se izjednačili po položaju i sjaju sa 
kolonijama, tako da se za Hadrijanove vladavine sporilo koje je stanje poželjnije - stanje društava proisteklih 
iz Rima ili onih primljenih u njegovo naručje. Lacijsko pravo, kako je nazivano, davalo se gradovima 
kojima je dodeljen povlašćeniji položaj. Samo su magistrati po isteku funkcije sticali svojstvo rimskog 
građanina, ali kako je ova dužnost bila jednogodišnja, za nekoliko godina bi se izređale glavne porodice. Oni 
žitelji provincija kojima je bilo dozvoljeno služenje vojske u legijama, ili obavljanje neke civilne službe, 
rečju, svi oni koji su vršili neku javnu dužnost ili ispoljili ličnu nadarenost nagrađivani su poklonom, čiju je 
vrednost neprestano umanjivala sve veća velikodušnost careva. Ipak, čak i u doba Antonina, kada je 
dodeljena većem broju podanika, građansku slobodu još su pratile vrlo opipljive koristi. Tim pravom 
glavnina naroda je stekla povlasticu rimskih zakona, a naročito važnih odredbi o braku, testamentima i 
nasleđu; put ka sreći bio je otvoren onima čije su težnje bile potpomognute blagonaklonošću ili zaslugom. 
Unuci onih Gala, koji su opsedali Julija Cezara u Alezij i, zapovedali su legijama, upravljali provincijama i 
bivali pripuštani u rimski senat. Umesto da remeti spokoj države, njihova ambicija tesno se povezivala sa 
njenom bezbednošću i veličinom. 

Rimljani su bili tako osetljivi na uticaj jezika na način života naroda da im je najpreča briga bila da, 
uz napredovanje vojske, šire upotrebu latinskog jezika. Drevni dijalekti Italije, sabinjanski, etrurski i 
venetski, utonuli su u zaborav, mada je u provincijama istok bio manje poslušan pred glasom pobedničkih 
učitelja no zapad. Ova očita razlika obeležavala je posebnom bojom dva dela Carstva, što je, premda u 
izvesnoj meri skriveno na vrhuncu sjajnog blagostanja, postupno postajalo vidljivije, kako se noćna tmina 
spuštala na rimski svet. Zapadne zemlje su civilizovale one iste ruke koje su ih pokorite. Čim bi se varvari 
pomiriti sa potčinjenošću, njihovi duhovi su se otvarali za nove utiske o znanju i uglađenosti. Vergilijev 1 
Ciceronov jezik, iako sa i zvesnom neizbežnom mešavinom iskvarenosti, bio je tako sveopšte prihvaćen u 
Africi, Španiji, Galiji, Britaniji i Panoniji , da su se bledi tragovi punskog i keltskog jezika sačuvali jedino u 
planinama ili među seljacima. Obrazovanje i učenje neosetno su ulivali rimljanska osećanja domorocima 
ovih zemalja, dok je Italija svojim žiteljima latinskih provincija davala i modu i zakone. Sa više žara su 
tražili, i još lakše dobijati, slobodu i državne počasti; rečju i oružjem su podržavali nacionalno dostojanstvo, 
da bi, najzad, u Trajanovoj ličnosti dali cara koga se Scipioni’? ne bi odrekli kao zemljaka. Položaj Grka se 
veoma razlikovao od položaja varvara. Prvi su se odavno civilizovali 1 iskvarili. Imali su 1 suviše ukusa da bi 
napustili svoj jezik, a isuviše sujete da bi usvojili ma koje strane ustanove. Zadržavajući predrasude i nakon 
gubitka vrlina svojih predaka, pravili su se da preziru neuglađeno ponašanje rimskih osvajača, mada su bili 
prisiljeni da poštuju njihovu nadmoćniju mudrost i silu. Uticaj grčkog jezika i osećanja nipošto nije bio 
sveden na uske granice te nekada proslavljene zemlje. Širenjem kolonija i osvajanjem, njihovo carstvo se 
proširilo od Jadrana do Eufrata i Nila. Aziju su pokrivali grčki gradovi, a duga vladavina makedonskih 
kraljeva izvela je tihi prevrat u Siriji i Egiptu. Na svojim velelepnim dvorovima ti vladari su ujedinili 
eleganciju Atine i raskoš Istoka, a sa poniznog odstojanja primer dvora oponašali su viši slojevi podanika. 
Takva je bila opšta podela Rimskog carstva prema latinskom i grčkom jeziku. Ovome možemo pridodati i 
treću razliku koja se odnosi na domaći živalj u Siriji i, naročito, u Egiptu. Upotreba drevnih jezika, odvojivši 
ih od opštenja sa ljudskim rodom, zaustavila je napredak ovih varvara. Troma nemuževnost prve je izložila 


!8 Pontski kralj Mitridat je od 88-64.g. stare ere tri puta ratovao sa Rimom. U tim ratovima poginulo je 
80.000 Rimljana. Poražen, izvršio je samoubistvo. 
9 Scipioni, patricijska porodica je dala vojskovođe koje su se istakli u ratovima sa Kartaginom i u osvajanju 
Španije. 

preziru; a potmula svirepost potonjih pobuđivala je odbojnost osvajača. Ti narodi su se potčinili rimskoj 
moći, ali su retko želeli ili zasluživali građansku slobodu; a bilo je zapaženo da je proteklo više od dve 
stotine trideset godina od propasti Ptolemeja dok jedan Egipćanin nije pripušten u rimski Senat. 

Tačna je, mada otrcana, opaska da su umetnosti Grčke pokorile i sam pobednički Rim. Oni besmrtni 
pisci, koji i danas izazivaju divljenje savremene Evrope, ubrzo su postali omiljeni predmet proučavanja i 
oponašanja u Italiji i zapadnim provincijama. Međutim, nije se dozvolilo da elegantne zabave Rimljana 
naruše njihova zdrava načela u politici. Iako su priznavali čar grčkog, branili su dostojanstvo latinskog 
jezika, te je isključiva upotreba potonjeg kruto zadržavana u civilnoj i vojnoj upravi. Dva jezika su 
istovremeno imala svoju posebnu nadležnost širom Carstva: prvi kao prirodni jezik nauke, a drugi kao 
zvanični jezik državnih poslova. Oni koji su sjedinjavali književnost sa poslom podjednako su bili upućeni u 
oba; i bilo je gotovo nemoguće u ma kojoj provinciji naći rimskog podanika sa širokim obrazovanjem kome 
bi bili strani grčki i latinski jezik. 

Preko takvih ustanova narodi Carstva su se neosetno pretopili u rimsko ime 1 živalj. No, u središtu 
svake provincije i porodice i dalje se zadržala nesrećna sudbina ljudi koji su trpeli teret društva bez učešća u 
njegovim dobrobitima. U slobodnim državama starog veka domaći robovi bili su izloženi obesnoj strogosti 
despotizma. Savršenom uređenju Rimskog carstva prethodila su razdoblja nasilja i otimačine. 

Robovi su većinom bili varvarski zarobljenici, pohvatani na hiljade, obrtom ratne sreće, kupljeni po 
bednoj ceni, navikli na život u nezavisnosti, i nestrpljivi da razbiju i osvete svoje okove. Činilo se da protiv 
takvih unutrašnjih neprijatelja, čije su očajničke pobune državu, ne jednom, dovele na rub propasti, veliki 
zakon samoodržanja gotovo opravdava najstrožije propise i najsuroviji postupak. Ali, kada su se glavni 
narodi Evrope, Azije i Afrike ujedinili pod zakonima jednog vladara, iz stranih izvora ljudstvo je priticalo sa 
mnogo manje obilja, te su Rimljani bili primorani na blaži, ali zamorniji metod umnožavanja. U svojim 
brojnim porodicama, a naročito na seoskim posedima, podsticali su brakove svojih robova. Prirodna 
osećanja, navike stečene vaspitanjem i posedovanje imetka zavisne vrste doprinosili su ublažavanju tegoba 
ropstva. Postojanje roba postalo je vredniji cilj, i mada mu je sreća još zavisila od gospodarevog karaktera i 
imovnog stanja, gospodarevu čovečnost, umesto da je ograničava strah, podsticalo je osećanje vlasti tog 
interesa. Poboljšanje u postupku ubrzavali su vrlina ili politika careva; a ediktima Hadrijana i Antonina 
zakonska zaštita proširena je na najprezreniji deo ljudskog roda. Pravna vlast nad životom i smrti robova, to 
dugo korišćeno i često zlopotrebljavano ovlašćenje, oduzeta je privatnim licima i zadržana je jedino za 
magistrale. Ukinuti su podzemni zatvori, a u slučaju opravdane žalbe zbog nepodnošljivog postupanja 
oštećeni rob dobijao je ili oslobođenje ili manje svirepog gospodara. 

Broj podanika, koji su priznavali zakone Rima, gradana, žitelja provincija i robova, danas se ne može 
utvrditi sa onim stepenom tačnosti koji bi značaj tog pitanja zasluživao. Poznato nam je da je Car Klaudije, 
vršeći dužnost cenzora”, došao do brojke od šest miliona devet stotina četrdesetpet hiljada rimskih građana 
što bi, uz srazmerni broj žena i dece, moralo dati oko dvadeset miliona duša. Broj podanika iz nižih slojeva 
bio je neizvestan i promenljiv. No, pošto se odvagne s pažnjom svaka okolnost koja bi mogla uticati na zbir, 
izgleda verovatno da je, u Klaudijevo doba, žitelja provincija bilo dvaput više no građana, i to oba pola i 
svih uzrasta, a da je robova bilo bar koliko i slobodnih stanovnika rimskog sveta. Ukupna brojka ove 
nesavršene računice porasla bi na oko sto dvadeset miliona stanovnika; broj stanovnika koji možda premaša 
i onaj u savremenoj Evrope i tvori najbrojnije društvo koje je ikad ujedinjavao isti sistem vladavine. 

Unutrašnji mir i sloga bili su prirodne posledice umerene i sveobuhvatne politike koju su Rimljani 
usvojili. Ukoliko se obazremo na azijske monarhije, ugledaćemo despotizam u središtu a slabost na 
periferiji; naplatu prihoda i sudsku upravu nametnute prisustvom vojske; neprijateljske varvare nastanjene u 
srcu zemlje; nasledne satrape kako bespravno prisvajaju vlast nad provincijama i podanike sklone pobuni, 
mada nesposobne za slobodu. Poslušnost u rimskom svetu, bila je, međutim, jednoobrazna, dobrovoljna i 
trajna. Pobeđene nacije, stopljene u jedan veliki narod, izgubile su nadu, čak i želju, da ponovo steknu 
samostalnost, a jedva da su svoj opstanak razlikovale od opstanka Rima. Uspostavljena vlast careva 
rasprostirala se bez ikakvog napora širom potčinjenih teritorija, 1 sa istom lakoćom se vršila na obalama 
Temze ili Nila, kao i na obalama Tibra. Legijama je bilo namenjeno da služe protiv državnog neprijatelja, 
dok je civilnom magistratu retko bila potrebna pomoć vojne sile. U ovom stanju sveopšte bezbednosti 


20 z o poja A a see . ; ; z $ A k 
Cenzor, visoki činovnik, biran na 2 ili 5 godina, vodio poslove popisa i procene imovine gradana radi 
razrezivanja poreza. Cenzori su takođe sudili o moralu građana. 

dokolica, kao i bogatstvo vladara i naroda, bili su posvećeni unapređivanju i ulepšavanju Rimskog carstva. 

Sračunali smo broj stanovnika i razmotrili javne poslove Rimskog Carstva. Osvrt na broj i veličinu 
njegovih gradova poslužiće da potvrdi prvi, a da uveća potonju. Možda neće biti nezamislivo prikupiti 
nekoliko nasumičnih primera koji se odnose na taj predmet, ne zaboravljajući, međutim, da se, zhog taštine 
naroda i siromaštva jezika, magloviti naziv grada podjednako prišivao i Rimu i Laurentu. 

I - Za antičku Italiju se kaže da je imala hiljadu sto devedeset sedam gradova, a na koje god se 
razdoblje antike ovo odnosilo, nema razloga da verujemo da je u doba Antonina zemlja bila manje 
nastanjena no u Romulovo. Gradići Lacija nalazili su se unutar carske metropole, čiji ih je nadmoćniji uticaj 
privukao. One delove Italije, koji su tako dugo čamili pod tromom tiranijom sveštenika i potkraljeva, jedino 
su mučile podnošljivije ratne nevolje; a prve simptome propadanja koje su oni iskusili obilato su 
nadoknadila brza poboljšanja u Cisalpiskoj Galiji. Sjaj Verone može se naći u njenim ostacima, a Verona je 
bila manje slavna no Akvileja, Padova, Milano ili Ravena. 

II - Duh poboljšanja prešao je Alpe i osetio se čak i u šumama Britanije, koje su postupno krčene 
kako bi se stvorio slobodan prostor za udobna i elegantna staništa. Jork je bio sedište uprave, London se več 
bio obogatio trgovinom, dok je Bat bio slavan po isceliteljskom dejstvu svojih lekovitih voda. Galija se 
mogla hvalisati sa svojih hiljadu dvesta gradova, mada mnogi od onih u severnim delovima, ne izuzimajući 
ni sam Pariz," jedva da su bili nešto više od sirovih i nesavršenih gradskih naseobina naroda u usponu; 
južne provincije oponašale su bogatstvo i eleganciju Italije. Mnogi su gradovi Galije, Marsej, Ari, Nim, 
Narbona, Tuluz, Bordo, Oten, Vijena, Lion, Langr, i Trir čije je stanje u starom veku u poređenju sa 
današnjim bilo isto, a možda i povoljnije. Što se tiče Španije, ta zemlja je kao provincija doživela procvat, a 
kao kraljevstvo opadanje. Iscrpljenoj zloupotrebom svoje snage, Amerikom i praznoverjem, ponos bi joj 
možda bio povređen ukoliko bismo zatražili onakav spisak tri stotine šezdeset gradova, kakav je Plinije 
pokazao za Vespazijanove vladavine. 

II - Tri stotine afričkih gradova svojevremeno je priznavalo vlast Kartagine, a nije verovatno da se 
njihov broj smanjio pod upravom careva: sama Kartagina se uzdigla iz pepela sa novim sjajem, i ta 
prestonica, kao i Kapua i Korint, ubrzo je povratila sva preimućstva koja može doneti nezavisna vlast. 

IV - Istočne provincije pokazuju suprotnost između rimske velelepnosti i turskog varvarstva. Antičke 
ruševine raštrkane po neobrađenim njivama i iz neznanja pripisane moći magije, jedva da pružaju sklonište 
potlačenom seljaku ili lutalačkom Arapinu. Za vladavine cezara, Azija je sama imala pet stotina gusto 
naseljenih gradova, obogaćenih svim darovima prirode i ukrašenih svim prefinjenostima umetnosti. 
Jedanaest azijskih gradova svojevremeno se sporilo oko časti da posvete hram Tiberiju, a zasluge svakog od 
njih procenjivao je senat. Četiri su smesta odbijena kao nedorasli teretu, a među njima je bila Laodikeja, čiji 
sjaj i danas pokazuju njene ruševine. Laodikeja je ubirala vrlo zamašan prihod od svojih stada ovaca, 
čuvenih po finoći vune, a nešto pre ovog nadmetanja beše dobila na osnovu testamenta nekog velikodušnog 
građanina nasledstvo od preko četiri stotine hiljada funti. Ukoliko je takvo bilo siromaštvo Laodikeje, kakvo 
je moralo biti bogatstvo onih gradova čije su molbe izgledale poželjnije, a naročito ono Pergama, Smirne i 
Efesa, koji su se toliko dugo međusobno sporil i oko nominalnog prvenstva u Aziji? Prestonice Sirije i 
Egipta zadržavale su još viši položaj u Carstvu: Antiohija i Aleksandrija s prezirom su gledale na gomilu 
zavisnih gradova i, s oklevanjem, su se povinovale veličanstvu samog Rima. 

Sve ove gradove međusobno, a i sa prestonicom, povezivali su javni drumovi, koji su polazili od 
rimskog Foruma, prelazili preko Italije, premrežavali provincije i završavali se tek na granicama Carstva . 
Ukoliko pažljivo obeležimo razdaljinu od Antoninovog zida do Rima, i odande do Jerusalima, utvrdiće se da 
se veliki saobraćajni lanac, od severozapadne do jugoistočne tačke carstva, protezao u dužini od četiri 
hiljade osamdeset rimskih milja. Javni drumovi su bil i tačno izdeljeni miljokazima 1 išli su u pravoj liniji od 
jednog do drugog grada, vrlo malo se obazirući na prepreke prirode ili privatnog poseda. Planine su 
probijane, a iznad najširih i najbržih reka građeni su smeli lukovi. Sredina druma uzdizala se u terasu sa koje 
se pružao pogled na okolinu, dok se sam put sastojao od nekoliko slojeva peska, šljunka i cementa i bio je 
popločan krupnim kamenjem ili, na nekim mestima, blizu prestonice, granitom. Tako je temeljna bila 
gradnja rimskih drumova, da njihova čvrstoća nije potpuno popustila ni pod teretom petnaest stoleća. Lakom 
i jednostavnom vezom ujedinjavali su podanike iz najudaljenijih provincija, ali je prvenstveni zadatak bio da 
olakšaju pohode legija, a nijedna zemlja se nije smatrala potpuno pokorenom sve dok u svim svojim 


21 Pariz se u ono vreme zvao Lutecija. 

delovima nije postala pristupačna osvajačevoj vojsci i vlasti. Korist od ranog primitka obaveštenja i hitrine 
otpremanja zapovesti nagnala je careve da širom svojih prostranih poseda uspostave redovne poštanske 
stanice. Na rastojanju od svega pet ili šest milja svugde su podizane zgrade, a u svakoj od njih stalno je bilo 
četrdeset konja, tako da je pomoću tih zaprega bilo lako prevaliti rimskim putevima i stotinu milja na dan. 
Korišćenje postaja dozvoljavalo se onima koji su na to polagali pravo po carskom punomoćju, i, premda su 
prvobitno bile namenjene javnoj službi, ponekad se dopuštalo da ih koriste privatni građani radi poslova ili 
udobnosti. U Rimskom carstvu saobraćaj morem nije bio manje slobodan niti otvoren no kopnom. 
Provincije su okruživale i opasavale Sredozemno more, dok je Italija, u obliku ogromnog rta, zalazila do 
sredine tog velikog jezera. Obale Italije bile su uglavnom lišene sigurnih luka, ali je ljudska marljivost 
otklonila prirodne nedostatke; veštačka luka Ostija, smeštena na ušću Tibra, koju je utemeljio car Klaudije, 
naročito predstavlja podesan spomenik rimskoj veličini. Iz te luke, samo šesnaest milja udaljene od 
prestonice, povoljan vetar često je za sedam dana odnosio brodove do Herkulovih stubova, a za devet ili 
deset do Aleksandrije u Egiptu. 

Ma kakva zla da su razum ili besedništvo pripisivali prostranom carstvu, rimsku vlast pratile su 
izvesne blagotvorne posledice po ljudski rod, a ona ista sloboda opštenja koja je širila poroke, na sličan 
način rasprostirala je i poboljšanja u društvenom životu. U starijim antičkim razdobljima svet je bio 
nepravično podeljen. Istok je odvajkada posedovao zanate i raskoš, dok su zapad nastanjivali sirovi i 
ratoborni varvari, koji su ratarstvo prezirali ili im je bilo potpuno nepoznato. Pod zaštitom učvršćene uprave, 
u zapadne zemlje Evrope postupno su uvođeni proizvodi srećnijih podneblja i marljivost civilizovanijih 
naroda, dok su domoroci otvorenom i unosnom trgovinom podsticani da umnože prve, a unaprede potonju. 
Bilo bi gotovo nemoguće nabrojati sve artikle iz životinjskog ili biljnog carstva koji su se neprestano uvozili 
u Evropu iz Azije i Egipta, ali neće biti nauštrb dostojanstva a kamoli korisnosti istorijskog dela, ukoliko se 
ovlaš dotakne nekoliko najvažnijih kategorija. 

1. Gotovo sve cveće, povrće 1 voće što raste po našim evropskimvrtovima, inostranog je porekla 
koje u mnogim slučajevima odaju čak i nazivi: jabuka je poreklom iz Italije, a kada su Rimljani 
okusili slasniju aromu kajsije, breskve, nara, limuna i pomorandže za dovoljili su se time da svim 
ovim novim voćkama nadenu zajednički naziv jabuka, razlikujući jednu od druge dodatnim 
epitetom po zemlji porekla. 

2. U Homerovo vreme, vinova loza je rasla kao divljaka na ostrvu Sicilija, a najverovatnije 1 na 
susednom kontinentu; međutim, nju nije poboljšala veština divljih stanovnika, niti je pribavila 
piće prijatno čulu ukusa. Hiljadu godina kasnije Italija se mogla pohvaliti da se od osamdesetak 
najblagorodnijih i najslavnijih vina više od dve trećine proizvodi na njenom tlu. Ta blagodat 
ubrzo je preneta u Narbonsku provinciju Galije, no studen severno od Sevena bila je tako jaka da 
se u Strabonovo doba sazrevanje grožđa u tim delovima Galije smatralo nemogućim. Ova 
teškoća je, međutim, postepeno savladana, tako da ima izvesnog razloga za verovanje da 
burgundski vinogradi potiču još iz vremena Antonina. U zapadnom svetu maslina je pratila 
rasprostiranje mira, čijim je simbolom i smatrana. Dva veka nakon utemeljenja Rima, ova 
korisna biljka bila je nepoznata i u Italiji i u Africi; u ovim zemljama se vremenom udomačila, da 
bi napokon bila preneta u srce Španije i Galije. Marljivost i iskustvo neosetno su raspršil i 
bojažljive zablude drevnih naroda da je maslini potreban određeni stepen toplote i da može 
uspevati samo u blizini mora. Gajenje lana preneto je iz Egipta u Galiju i obogatilo je celu zemlju 
ma koliko da je ispošćavalo samo zemljište na kome se lan sadio. 

3. Koriščenje krmnog bilja postalo je poznato ratarima i u Italiji i u provincijama , a naročito 
lucerke, čiji naziv 1 poreklo potiču iz Medije. Osigurana opskrba zdravom i obilatom stočnom 
hranom tokom zime, umnožila je broj stada 1 krda, koja su opet doprinosila plodnosti zemljišta. 
Svim ovim poboljšanjima valja dodati prilježnu pažnju posvećivanu rudnicima i lovištima ribe, 
koji su, uz upotrebu mnoštva vrednih ruku, služili uvećanju uživanja bogatih i preživljavanju 
siromašnih . Kolumelin““ elegantni traktat opisuje napredno stanje španske zemljoradnje pod 
Tiberijevom vladavinom, a može se primetiti da je prostrano Rimsko carstvo retko kada iskusilo 
onakve gladi koje su tako često mučile državu u povoju. Slučajne oskudice u nekoj od provincija 
smesta bi ublažilo obilje njenih srećnijih suseda. 


2 Kolumela, rimski pisac (I v.), stručnih dela o ratarstvu, stočarstvu i gajenj u loze. 

Poljoprivreda je bila temelj proizvodnje, budući da proizvodi prirode daju sirovine za zanate. Pod 
Rimskim carstvom rad marljivog i dosetljivog naroda korišćen je na razne načine, ali neprestano je bio u 
službi bogataša. U oblačenju, za trpezom, u kućama i nameštaju miljenici sreće spajali su sve prefinjenosti 
udobnosti, elegancije i raskoši, sve što bi moglo goditi ponosu ili zadovoljiti čulnost. Moralisti svih 
razdoblja strogo su osuđivali takve prefinjenosti, pod mrskim nazivom raskoši; a možda bi pre vodilo vrlini i 
sreći ljudskog roda ukoliko bi svi posedovali ono nužno a niko ono što je izlišno za život. Međutim, u 
sadašnjem nesavršenom stanju društva, izgleda da je raskoš, mada možda proističe iz poroka ili ludosti, 
jedino sredstvo koje može ispraviti nepravičnu raspodelu imetka. Vredan zanatlija i vešt umetnik, koji 
prilikom raspodele zemlje nije dobio svoj deo, prima dobrovoljni porez od zemljoposednika, dok ove 
potonje osećanje interesa podstiče da poboljšavaju one posede čijim plodovima mogu kupiti dodatna 
uživanja. Ova radnja, čija se osobena dejstva osećaju u svakom društvu, u rimskom svetu delovala je sa 
mnogo rasprostranjenijom energijom. Provincije bi brzo iscrple svoje bogatstvo da proizvodnja i trgovina 
raskošnom robom nisu neprimetno vratile vrednim podanicima one iznose koje su im silom oduzeli oružje i 
vlast Rima. Sve dok je promet bio ograničen na prostor unutar granica Carstva, on je političku mašinu terao 
na novi stupanj aktivnosti, čije posledice, katkad blagotvorne, nikada nisu mogle postati štetne. Međutim, 
nije lak zadatak ograničiti raskoš na prostor unutar međa jednog carstva. Najudaljenije zemlje antičkog sveta 
pljačkane su kako bi Rimu obezbedile raskoš i istančanost. Skitske šume davale su skupocena krzna. Ćilibar 
je donošen kopnenim putem sa baltičkih obala do Dunava, a varvari su se čudili ceni koju su postizali u 
razmeni za tako beskorisnu robu. Postojala je znatna potražnja za vavilonskim ćilimima 1 drugim 
proizvodima Istoka, ali se najvažnija i najograničenija spoljna trgovina obavljala sa Arabijom i Indijom. 
Svake godine, oko letnje dugodnevice, flota od stotinu dvadeset brodova isplovljavala je iz egipatske luke 
Mios-hormos na Crvenom moru. Uz povremenu pomoć monsuna prelazili su okean za četrdesetak dana. 
Malabarska obala ili ostrvo Cejlon bili su uobičajeni cilj njihove plovidbe, a upravo na tim tržištima trgovci 
iz udaljenijih azijskih zemalja iščekiva li su njihov dolazak. Povratak egipatske flote bio je utvrđen za 
decembar ili januar, i čim bi se njihov bogati tovar na kami ljim leđima preneo od Crvenog mora do Nila, pa 
potom niz tu reku sve do Aleksandrije, bez odlaganja bi se slio u prestonicu Carstva. Artikli orijentalne 
trgovine bili su sjajni i tričavi: svila (vrednost funte svile nije bila ispod funte zlata); drago kamenje, među 
kojim je biser bio na prvom mestu posle dijamanta; razni mirisi koji su se trošili pri verskim i pogrebnim 
obredima. Trud i opasnost putovanja nagrađivala je gotovo neverovatna zarada; no zarada se ostvarivala na 
rimskim podanicima, a nekolicina pojedinaca se bogatila na račun države. Pošto se živalj Arabije i Indije 
zadovoljavao proizvodima i prerađevinama iz sopstvenih zemalja, na strani Rimljana srebro je bilo glavno, 
ako ne i jedino sredstvo za razmenu. Ozbiljnosti senata bila je dostojna pritužba što se za kupovinu ženskog 
nakita državno bogatstvo daje unepovrat tuđinskim i neprijateljskim narodima. Jedan pisac, ljubopitljive ali 
prekorne naravi, izračunao je da je godišnji gubitak premašao osamsto hiljada funti sterlinga. Takav je bio 
način ispoljavanja nezadovoljstva, teških razmišljanja o mračnim izgledima bede koja se primiče. Ipak, 
ukoliko uporedimo razmeru između zlata i srebra u Plinijevo doba sa onom utvrđenom za Konstantinove 
vladavine, ustanovićemo da je u tom razdoblju došlo do znatnog porasta. Nema ni najmanjeg razloga za 
pretpostavku da je zlato postalo ređe, stoga je očito da je srebro postalo uobičajenije; a koliki god da je bio 
obim indijskog 1 arabljanskog izvoza bio je daleko od toga da iscrpi bogatstvo rimskog sveta, dok je 
proizvodnja rudnika obilato zadovoljavala zahteve trgovine. 

I pored sklonosti ljudskog roda da veliča prošlost a omalovažava sadašnjost, i žitelji provincija 1 
Rimljani su duboko osećali i pošteno priznavali spokojno i berićetno stanje Carstva. "Priznavali su da je 
ispravna načela društvenog života, pravo, poljoprivredu i nauke, koje je prvobitno izumela atinska mudrost, 
sada čvrsto uspostavila moć Rima, pod čijim su srećnim uticajem najdivljačnije varvare ujedinili pravična 
uprava i zajednički jezik. Oni tvrde da se sa usavršavanjem zanata ljudska vrsta vidno umnožila. Oni slave 
sve veću velelepnost gradova, lep izgled zemlje, obdelavane i ulepšavane poput ogromnog vrta; i dugu 
svetkovinu mira, u kojoj uživaju toliki narodi, zaboravivši na svoja stara neprijateljstva i oslobođeni 
strahovanja od buduće opasnosti. " Ma kakve sumnje da može podstaći kitnjasti besednički oblik koji, čini 
se, preovladava u ovim stavcima, njihova suština savršeno odgovara istorijskoj istini. 

Teško da je pogled savremenika mogao u javnoj sreći otkriti skrivene uzroke opadanja i kvarenja. 
Taj dugotrajni mir i jednoobrazna rimska uprava uneli su polagani i pritajeni otrov u životne organe Carstva. 
Ljudski duhovi su postupno snižavani na isti nivo, u gašen je plamen stvaralačkog dara, a čak je 1 vojnički 
duh ispario. Domaći živalj Evrope bio je hrabar i krepak, Španija, Galija, Britanija i Ilirik snabdevali su 

legije izvrsnim vojnicima 1 činili stvarnu snagu monarhije. Ostala je njihova lična smelost, ali više nisu 
posedovali onu javnu odvažnost koja se hrani ljubavlju prema nezavisnosti, osećanjem nacionalne časti, 
prisustvom opasnosti i navikom na zapovedanje. Voljom svog vladara dobijali su zakone i upravnike, a 
odbranu su poveravali najamničkoj vojsci . Potomstvo njihovih najsmeonijih predvodnika zadovoljavalo se 
položajem građana i podanika. Najčastoljubiviji duhovi odlazili su na dvor ili pod steg careva, dok su 
opustele provincije, lišene političke moći ili sloge, neosetno tonule u tromu ravnodušnost ličnog života. 

Ljubav prema knjževnosti, gotovo neodvojiva od mira i prefinjenosti, bila je u modi među 
podanicima Hadrijana i Antonina, koji su i sami bili učeni 1 znatiželjni ljudi. Bila je proširena po čitavoj 
teritoriji njihovog Carstva; najsevernija plemena Brita stekla su sklonost za besedništvo; Homer i Vergilije 
prepisivali su se i proučavali na obalama Rajne i Dunava; dok su najštedrije nagrade tragale za i najslabijim 
plamičkom književne vrednosti. Grci su uspešno negovali fizičke 1 astronomske nauke; Ptolemejeva 
opažanja i Galenove spise proučaval i su oni koji su usavršili njihova otkrića 1 ispravili njihove greške; 
međutim, ukoliko izuzmemo jedinstvenog Lukijana, ovo razdoblje dokoličenj a proteklo je ne davši 
nijednog pisca originalnog duha ili nekoga ko bi se isticao u veštini elegantnog pisanja. U školama su još 
vladali autoriteti Platona i Aristotela, Zenona i Epikura; a njihovi sistemi, prenošeni sa slepim poštovanjem 
sa jedne generacije učenika na drugu, sprečavali su svaki plemeniti pokušaj korišćenja moći ili proširenja 
granica ljudskog uma. Pesničke i besedničke lepote, umesto da ukrešu oganj poput njihovog, podsticale su 
jedino hladne i udvoričke imitacije, a ukoliko bi se neko i odvažio da odstupi od ovih uzora, istovremeno bi 
odstupio i od zdrave pameti i pristojnosti. U oživljavanju književnosti, mladalačka bujnost uobrazilje, nakon 
dugog otpočinka, nacionalno nadmetanje, nova vera, novi jezici i novi svet, prizvali su duh Evrope. No, 
žitelji rimskih provincija, koje je vaspitalo jednoobrazno veštačko tuđinsko obrazovanje, upustili su se u vrlo 
neravnopravno takmičenje sa onim smelim antičkim piscima koji su, izražavajući svoja autentična osećanja 
na maternjem jeziku, već bili zauzeli sva počasna mesta. Naziv pesnika bio je gotovo zaboravljen, a onaj 
besednika bespravno su prisvojili sofisti. Oblak kritičara, kompilatora i komentatora pomračio je lice 
učenosti, a opadanju duha ubrzo je sledilo kvarenje ukusa. 

Uzvišeni Longin“ koji je, u nešto poznijem razdoblju i na dvoru sirijske kraljice, sačuvao duh 
antičke Atine, primećuje i oplakuje ovo izopačavanje svojih savremenika, koji su unižavali svoja osećanja, 
iznurivali hrabrost 1 potiskivali svoje talente. "Onako," veli on, "kaogod što neka deca zauvek ostaju 
pigmeji, jer su im detinje udove suviše pritezali, tako i naši nežni duhovi, okovani predrasudama i navikama 
zasluženog ropstva, nisu kadri da se prošire ili dosegnu onu dobro odmerenu veličinu kojoj se divimo u 
starih, koji su živeći pod narodnom upravom pisali sa onom istom slobodom sa kojom su delali." Ovaj 
sićušni stas ljudskog roda, ako i dalje koristimo metaforu, svakodnevno je tonuo ispod starog merila, a 
rimski svet je doista naseljavao pigmejski rod, dok nisu upali divlji varvari sa severa i popravili žuravi soj. 
Oni su vaspostavili muževni duh slobode, te je, nakon desetvekovnog prevrata, sloboda postala srećna 
roditeljka ukusa i nauke. 


? Kasije Longin (III v.), filozof-neoplatonovac, živeo u Palmiri. Učitelj i savetnik kraljice Zenobije. 
Smatrao da ideje postoje nezavisno od boža nskog mna. 

3. POGLAVLJE (III) 
(96-180. g.) 


O ustrojstvu Rimskog Carstva u doba Antonina 


vw 


CE se da bi očigledna definicija monarhije bila da je to država u kojoj se jednoj osobi, ma kakvu titulu 


nosila, poverava primena zakona, upravljanje prihodom i zapovedanje vojskom. No, ukoliko javnu slobodu 
ne štite neustrašivi i budni čuvari, vlast tako visokog magistrata ubrzo će se izroditi u despotizam. Da bi se 
odbranila prava čovečanstva u praznoverno vreme korisno se može upotrebiti uticaj sveštenstva, međutim, 
veza između prestola i oltara toliko je bliska da je crkveni barjak vrlo retko viđan na strani naroda. Vojno 
plemstvo i tvrdoglavi puk, koji poseduju oružje i grčevito drže posed, okupljeni u ustavotvornim 
skupštinama, čine jedinu protivtežu kadru da slobodno uređenje zaštiti od preduzimljivosti nekog 
častoljubivog vladara. 

Na osnovu onog što je već rečeno u prvom poglavlju ovog dela može se stvoriti izvesna predstava o 
vojskama i provincijama, koje tako bejahu poverene Avgustovoj vladarskoj ruci. Kako je, međutim, bilo 
nemoguće da on lično zapoveda legijama na tolikim udaljenim granicama, Senat mu je, kao i ranije 
Pompeju, učinio ustupak dozvolivši da vršenje svoje visoke funkcije prenese na dovoljan broj namesnika. Po 
rangu i ovlašćenju nije se činilo da su ovi zvaničnici bili niži od drevnih prokonzula; ali je njihov položaj bio 
zavisan i nesiguran. Svoje zvanje su dobijati i zadržavali na osnovu volje nadređenog, čijem se povoljnom 
uticaju zakonski pripisivala zasluga za njihovo delanje. Bili su carevi predstavnici. Samo je car bio 
vojskovođa republike, a njegova nadležnost, i civilna i vojna, protezala se nad svim teritorijama koje je Rim 
osvojio. Senat je, međutim, imao izvesno zadovoljstvo utoliko što je Car uvek delegirao svoju vlast na 
članove tog tela. Carski namesnici imali su konzulsko ili pretorsko dostojanstvo, legijama su zapovedali 
senatori, dok je prefektura nad Egiptom bila jedini značajni položaj od poverenja koji se davao nekom 
rimskom vitezu. 

Šest dana nakon što je Avgust bio primoran da prihvati toliko širokogrud poklon, odlučio je da 
zadovolji ponos senata jednom lakom žrtvom. Izložio im je da su mu ovlašćenja proširili i preko mere koju 
bi iziskivalo žalosno stanje tog doba. Nisu mu dopustili da odbije mukotrpno zapovedništvo nad vojskama i 
granicama, no on mora insistirati da se mirnije i bezbednije provincije vrate pod blagu upravu civilnog 
magistrata. Kod raspodele provincija Avgust se postarao i za sopstvenu vlast i za ugled države. Senatski 
prokonzuli, a naročito oni u Aziji , Grčkoj i Africi, imali su časniji karakter nego carski namesnici koji su 
zapovedali Galijom ili Sirijom. U pratnji prvih bili su liktori““, a potonjih vojnici . Donesen je zakon da gde 
god bude prisutan car njegovo izvanredno ovlašćenje mora zameniti uobičajenu pravnu nadležnost 
upravnika; uveden je običaj da novoosvojena oblast pripada carskom posedu, a ubrzo je ustanovljeno da je 
vlast Princepsa"", što je bio Avgustov omiljeni epitet, bila ista u svakom delu Carstva. 

Za uzvrat, za ovaj imaginarni ustupak, Avgust je dobio važnu privilegiju koja ga je činila 
gospodarem Rima i Italije. Opasnim izuzetkom od drevnih načela ovlašćen je da, čak i u doba mira i u srcu 
prestonice, zadrži vojno zapovedništvo, uz podršku brojne telesne straže. Njegovo zapovedništvo je, istina, 
bilo ograničeno na one građane koji su pod vojnom zakletvom ušli u službu; međutim, tolika je bila sklonost 
Rimljana služenju da su zakletvu dobrovoljno polagal i magistrati, senatori i viteški red, sve dok se 
udvoričko odavanje pošte nje neprimetno pretvorilo u svečanu izjavu vernosti davanu jednom godišnje. 

Premda je Avgust vojnu silu smatrao najčvršćim temeljom, mudro je se beše odrekao, kao veoma 
omraženog oruđa vladavine. Njegovoj prirodi, a 1 politici, više je odgovaralo da vlada koristeći vrlo 


24 Liktori su bili sluge i pratioci najviših magistrata. Pred gospodarem su nosili snopove pruća sa sekirom u 
sredini, kao znak sudske vlasti. Njihov broj je zavisio od ranga magistrata. 
2 Princeps, ili prvak, naziv koji je u doba Republike nosio senator sa čela spiska. Principat, kao sistem 
vladanja, u Rimsko carstvo uveo je Oktavijan, kome je Senat dodelio naziv Avgust. Prividno zadržavši 
republiku, Avgust je doživotno preuzeo sve najviše funkcije. 

uvažavanu titulu drevne magistratske funkcije, a da prepredeno, u sopstvenoj ličnosti, sabere sve raspršene 
zrake civilne nadležnosti. U toj nakani dozvolio je senatu da na njega prenese ovlašćenja konzulske i 
tribunske doživotne funkcije, a tako se postupalo i sa svim njegovim naslednicima. Konzuli su nasledili 
rimske kraljeve i ovaploćavali su dostojanstvo države. Imali su vrhovni nadzor nad verskim obredima, 
vrbovali legije i njima zapovedali, primali u audijenciju inostrane ambasadore i predsedavali 1 senatskom i 
narodnom skupštinom. Njihovoj brizi je bio poveren opšti nadzor nad finansijama i, mada su retko imali 
slobodnog vremena da lično dele pravdu, smatrani su vrhovnim zaštitnicima zakona, pravičnosti i javnog 
mira. Takva je bila njihova uobičajena nadležnost, međutim, kad god bi senat ovlastio prvog magistrata da 
povede računa o bezbednosti države, on bi se tim položajem uzdigao iznad zakona, te bi radi odbrane 
slobode privremeno vršio despotsku vlast. Tribunova uloga je u svakom pogledu bila drukčija od konzulske. 
Izgled prvog bio je skroman i smeran, no njihove ličnosti bile su svete i nepovredive. Njihova moć je bila 
prikladnija za oponiranje nego za delanje. Ustanovljeni su da brane potlačene, daju pomilovanja, pozivaju na 
odgovornost narodne neprijatelje i da, kada to nađu za shodno, jednom jedinom rečju zaustave celokupnu 
državnu mašineriju. Sve dok se Republika održavala, opasni uticaj, koji su konzul ili tribun mogli steći na 
osnovu svoje nadležnosti, umanjivalo je nekoliko važnih ograničenja. Njihova vlast je isticala godinom u 
kojoj su bili izabrani; u početku su funkciju delile dve, a kasnije deset osoba; budući da su i u pogledu ličnih 
i javnih interesa bili suprotstavljeni jedan drugome, njihovi međusobni sukobi su, uglavnom, pre doprinosili 
jačanju nego narušavanju ravnoteže poretka. Ali, kada je spojena konzulska i tribunska vlast, i doživotno 
poverena jednoj osobi, kada je zapovednik vojske istovremeno bio i senatski velikodostojnik i zastupnik 
rimskog naroda, bilo mu je nemoguće da odoli vršenju svojih carskih prerogativa, čije granice nije bilo lako 
ni definisati. 

Ovim nagomilanim počastima Avgustova politika ubrzo je pridodala sjajna i značajna dostojanstva 
vrhovnog pontifika i cenzora. Prvim je stekao u pravu nad religijom, a drugim zakonski nadzor nad 
ponašanjem i imovinom rimskog naroda. Ukoliko se tolika različita i nezavisna ovlašćenja ne bi međusobno 
sasvim slagala, predusretljivost senata bila je pripravna da svaku manjkavost popravi najširim i izvanrednim 
ustupcima. Carevi, kao prvi ministri države, bili su izuzeti od obaveza i kazni iz mnogih neugodnih zakona: 
imali su pravo da sazivaju senat, da u jednom danu podnesu više predloga, da preporučuju kandidate za 
državne počasti, da proširuju gradske granice, da po svom nahođenju upotrebljavaju prihod, da objavljuju 
mir i rat, ratifikuju sporazume, a najširom klauzulom su bili ovlašćeni da sprovode što god budu smatrali 
probitačnim po Carstvo i prikladnim veličanstvu ličnih ili javnih, ljudskih ili božanskih stvari. 

Kada su sva različita ovlašćenja izvršne vlasti poverena Carskom magistratu, obični magistrati u 
državi ostali su da beživotno čame u tmini gotovo besposleni. Avgust je najbrižnijom pažnjom čuvao nazive 
i oblike stare administracije. Uobičajenom broju konzula, pretora i tribuna svake godine uručivana su 
odgovarajuća obeležja njihovog položaj a i oni bi nastavljali da obavljaju neke od svojih najmanje važnih 
funkcija. Te počasti su još privlačile taštu ambciju Rimljana, tako da su i sami carevi, iako su im konzulska 
ovlašćenja bila doživotno dodeljena, često žudeli za tom titulom sa jednogodišnjim dostojanstvom, 
snishodeći se da je podele sa najslavnijim sugradanima. Za Avgustove vladavine, prilikom izbora tih 
magistrata, narodu je bilo dopušteno da pokaže sve nepogodnosti neobuzdane demokratije. Taj lukavi 
vladar, umesto da pokaže ma i najmanji znak nestrpljenja, ponizno je moljakao glasove za sebe ili za svoje 
prijatelje, savesno ispunjavajući sve dužnosti običnog kandidata. No, usudili bismo se da njegovoj skrivenoj 
nameri pripišemo prvu meru potonje vladavine kojom su izbori preneti u Senat. Narodne skupštine su 
zanavek ukinute, a carevi oslobođeni opasnog naroda, koji bi, ne povrativši slobodu, mogao narušiti i, 
možda, ugroziti uspostavljenu vlast. 

Izgled dvora odgovarao je oblicima upravljanja. Ukoliko izuzmemo one tirane čija je ćudljiva ludost 
kršila sve zakone prirode 1 pristojnosti, carevi su prezirali onu pompu i ceremonije koje bi mogle uvrediti 
njihove zemljake, a ne bi ništa doprinele njihovoj stvarnoj moći. Na svim funkcijama u životu pretvarali su 
se da ne prave razliku između sebe i podanika i održavali ravnopravne odnose kroz druženja i zabave. 
Njihova odeća, palata i trpeza dolikova li su tek rangu nekog imućnog senatora. Njihovo domaćinstvo, ma 
koliko brojno ili sjajno, u potpunosti se sastojalo od kućnih robova i oslobodenika. Avgust ili Trajan bi se 
stideli da koriste Rimljanina, ma i najnižeg porekla, na služinskim poslovima oko kojih se u domaćinstvu ili 
spavaćoj sobi ustavnog monarha, tako žudno otimaju najponosniji britanski plemići. 

Deifikacija careva jedini je slučaj gde su odstupali od svoje uobičajene smotrenosti i skromnosti. 
Azijski Grci su bili prvobitni izumitelji, a Aleksandrovi naslednici prvi predmeti ovog udvoričkog i 

bezbožničkog vida ulizivanja. Sa kraljeva se lako preneo na upravnike Azije, dok su rimski magistrati često 
štovani kao provincijska božanstva, uz pompu žrtvenika i hramova, svetkovina i žrtava. Prirodno je bilo da 
carevi ne odbiju ono što su prokonzul i prihvatili, a božanske počasti koje su i jedni i drugi dobijali iz 
provincija pre su svedočile o despotizmu nego o robovanju Rima. No, ubrzo su osvajači počeli da oponašaju 
pobeđene narode u veštini laskanja, a oholi duh prvog Cezara suviše lako se saglasio da za života zauzme 
mesto među zaštitničkim božanstvima Rima. Blaža narav njegovog naslednika otklonila je tu opasnu 
ambiciju, koja nikada kasnije nije oživela, osim za ludila Kaligule i Domicijana. Avgust beše, istina, 
dozvolio nekim provincijskim gradovima da u njegovu čast podignu hramove, pod uslovom da štovanje 
Rima povežu sa štovanjem vladara; tolerisao je lično sujeverje čiji bi predmet mogao biti i on, ali se 
zadovoljavao da ga senat i narod poštuju u ljudskom obličju, mudro prepuštajući svom nasledniku brigu o 
javnoj deifikaciji. Uveden je redovni običaj da senat, posle smrti, svakog vladara, koji nije ni živeo ni umro 
kao tiranin, svečanim dekretom uvrsti među bogove, tako da su svetkovine njegove Apoteoze spajane sa 
pogrebnim. Ovo zakonito i, čini se, nerazborito skrnavljenje, tako odvratno našim strožijim načelima, 
neusiljena priroda mnogoboštva primala je sa slabim gundanjem, ali ga je primala kao političku a ne versku 
ustanovu. Osramotili bismo vrline Antonina poredeći ih sa porocima Herkula ili Jupitera. Čak su i karakteri 
Cezara ili Avgusta bili daleko uzvišeniji no oni omiljenih bogova. Nesreća prvih, međutim, bila je da su 
živeli u prosvećeno doba i da su njihova dela isuviše verno zabeležena da bi se prihvatila ona mešavina 
bajke i misterije, kakvu traži pobožnost prostog naroda. Čim bi se njihovo božanstvo ustanovilo zakonom, 
utonulo bi u zaborav, ne doprinoseći ni njihovoj ličnoj slavi a ni dostojanstvu narednih vladara. 

Avgustovo nežno poštovanje slobodnog uređenja, koje beše uništio, može se objasniti jedino 
pažljivim razmatranjem karaktera tog prevejanog tiranina. Hladna glava, bezosećajno srce i kukavička 
priroda, potakli su ga da u devetnaestoj godini navuče obrazinu licemerja, koju ni kasnije nikada nije 
odložio. Istom rukom, a verovatno i u istom raspoloženju, potpisao je proskripciju““ za Cicerona i Cinino 
pomilovanje. Njegove vrline, pa čak i poroci, bili su patvoreni, a prema različitim nalozima sopstvenog 
interesa najpre je bio neprijatelj, a potom otac rimskog sveta . Dok je smišljao lukavi sistem carske vlasti, 
strepnje su ga nadahnule skromnošću. Želeo je da obmane narod slikom građanske slobode, a vojsku slikom 
građanske uprave. 

Tokom dugog razdoblja od dve stotine dvadeset godina, od uspostavljanja ovog lukavog sistema do 
Komodove smrti, u velikoj meri su odložene opasnosti u vezi sa vojnom upravom. U vojnicima se retko 
rasplamsavalo ono kobno osećanje sopstvene snage i slabosti civilne vlasti, koje je, i ranije 1 kasnije, 
proizvodilo takve grozne nesreće. Kaligulu i Domicijana su u njihovoj palati ubile sopstvene sluge; grčevi, 
koji su nakon smrti prvog potresli Rim, ograničili su se na gradske zidine. Neron je, međutim, u propast 
povukao celo Carstvo. U roku od osamnaest meseci četiri vladara su poginula od mača, dok je rimski svet 
potresala pomama sukobljenih vojski. Osim ovog kratkog, mada silovitog, izbijanja vojne razularenosti, dva 
stoleća od Avgusta do Komoda protekla su neuprljana građanskom krvlju i nenarušena prevratima. Car se 
birao na osnovu autoriteta senata i saglasnosti vojnika. Legije su poštovale svoju zakletvu na vernost; 
potreban je vrlo podroban pregled rimskih letopisa da bi se otkrile tri neznatne pobune, koje su sve ugušene 
za nekoliko meseci, čak i bez opasnosti od okršaja. 

U izbornim monarhijama upražnjeni presto predstavlja trenutak bremenit opasnošću i smutnjom. U 
želji da legije poštede tog razdoblja neizvesnosti i iskušenja neredovnog izbora, rimski carevi su davali svom 
imenovanom nasledniku tako veliki udeo u vlasti kako bi mu se omogućilo da posle njihove smrti preuzme i 
ostatak vlasti, ne dozvolivši da Carstvo opazi promenu gospodara. Stoga je Avgust, pošto mu je prerana smrt 
otela sve izglednije naslednike, svoje poslednje nade uložio u Tiberija, te je za svog usvojenika dobio 
cenzorska i tribunska ovlašćenja i diktirao zakon kojim se budućem vladaru daje vlast ravna njegovoj i to 
nad provincijama i vojskama. Na taj način je Vespazijan obuzdao širokogrudi duh svog najstarijeg sina. Tita 
su obožavale istočne legije, koje su pod njegovim zapovedništvom nedavno ostvarile osvajanje Judeje. 
Strepelo se od njegove moći, a sumnjalo u namere, jer je mladićka neumerenost pomračivala njegove vrline. 
Umesto da sluša takve nedostojne sumnje, predostrožni monarh je Tita privezao punim ovlašćenjima 
carskog dostojanstva, dok je zahvalni sin u svakoj prilici pokazivao da je ponizni 1 verni sluga tako 
popustljivog oca. 

Vespazijana je zdrav razum naveo da doista prihvati svaku meru koja može potvrditi njegovo 


26 Proskripcija, spisak osoba osuđenih iz političkih razloga na smrt, progonstvo ili oduzimanje poseda. 

nedavno i nesigurno uzdizanje. Vojnička zakletva i vernost trupa imenu i porodici Cezara bile su osveštane 
stogodišnjim običajem; i mada se ta porodica produžila jedino fiktivnim obredom usvojenja, Rimljani su u 
ličnosti Nerona i dalje poštovali Germanikovog unuka i Avgustovog neposrednog naslednika. Pretorijansku 
gardu nisu bez oklevanja i griže savesti ubedili da napusti stvar tiranina. Brzi pad Galbe, Otona i Vitelija 
naučio je vojsku da careve smatra stvorenjima svoje volje i oruđima svoje razularenosti . Vespazijan je bio 
prostog porekla, ded mu je bio običan vojnik a otac sitan činovnik u službi prihoda; u poodmaklim 
godinama do carskog položaja su ga uzdigle lične zasluge; no te zasluge pre behu korisne no blistave, a 
njegove vrline je sramotila stroga, čak i džimrijska štedljivost. Takav vladar vodio je računa o svom 
istinskom interesu vezujući se za sina, čiji bi blistaviji i prijazniji karakter mogao skrenuti pažnju javnosti sa 
mutnog porekla na buduću slavu kuće Flavijevih. Pod blagom Titovom upravom rimski svet je uživao u 
kratkotrajnoj sreći, a voljena uspomena na njega poslužila je da više od petnaest godina zaklanja poroke 
njegovog brata Domicijana. 

Tek što beše primio purpur od Domicijanovih ubica, Nerva je otkrio da njegove poodmakle godine 
nisu kadre da zaustave bujicu javnih nereda, koji se behu umnožili za duge tiranije njegovog prethodnika. 
karakter čija će pravda uterati strah u krivce. Mada je imao nekoliko rođaka, odabrao je tudina. Usvojio je 
Trajana, koji je tada imao četrdesetak godina, a zapovedao je moćnom vojskom u Donjoj Germaniji; 
senatskim dekretom odmah ga je proglasio svojim savladarem i naslednikom Carstva. Za iskreno je žaljenje 
što smo, dok nas zamara odvratna priča o Neronovim zločinima i ludostima, naterani da Trajanova dela 
pabirčimo iz čkiljavih sažetaka ili sumnjive svetlosti hvalospeva. Ostaje, međutim, jedan hvalospev koji je 
daleko od sumnje da predstavlja laskanje. Nekih dve stotine pedeset godina nakon Trajanove smrti, u izlivu 
odobravanja uobičajenih za prigodu stupanja na presto novog cara, senat je ovome poželeo da nadmaši 
Avgustovu sreću i Trajanovu vrlinu. 

Možemo lako poverovati da je otac zemlje oklevao da li treba da poveri suvere nu vlast nestalnom i 
sumnjivom karakteru svog rođaka Hadrijana. U Trajanovim poslednjim časovima carica Plotina je 
lukavstvima pojačala njegovu neodlučnost ili bestidno pretpostavila fiktivno usvojenje; istinitost toga nije se 
mogla bezbedno osporiti, pa je Hadrijan mirno priznat za njegovog zakonitog naslednika. Kao što je već 
spomenuto, pod njegovom vladavinom Carstvo je cvetalo u miru i blagostanju. Podsticao je umetnosti, 
reformisao zakone, učvrstio vojničku disciplinu 1 lično posetio sve svoje provincije. Njegov široki 1 živi duh 
bio je podjednako podoban i za najšira gledišta 1 za najsitnije podrobnosti civilne politike. No, glavne strasti 
njegove duše bile su radoznalost i taština. Pošto su one preovladivale, a privlačiti su ih različiti predmeti, 
Hadrijan je, naizmence, bio izvanredan vladar, smešni sofista i ljubomorni tiranin. Opšti karakter njegove 
vladavine zasluživao je pohvalu zbog pravičnosti i umerenosti. Ipak, u prvim danima vladavine usmrtio je 
četiri senatora s konzulskom vlašću, koji su bili njegovi lični neprijatelji 1 ljudi smatrani vrednim carskog 
položaja; produžena mučna bolest na kraju ga je načinila mrzovoljnim 1 svirepim. Senat se dvoumio da li da 
ga proglasi za boga ili tiranina; dok su počasti u spomen na njega odobrene na molbe pobožnog Antonina. 

Hadrijanova ćudljivost uticala je na njegov izbor na slednika. Pošto je u mislima obrnuo nekoliko 
ljudi sa izvanrednim zaslugama, koje cenio i mrzeo, usvojio je Elija Vera, veselog i sladostrasnog plemića, 
koga je neuobičajena lepota preporučila Antinojevom'"' ljubavniku. No, dok je Hadrijan uživao u 
sopstvenom aplauzu i klicanjima vojnika, čiji je pristanak obezbeđen ogromnim darom, novog cezara mu je 
iz zagrljaja otrgla prerana smrt. Za sobom je ostavio sina jedinca. Hadrijan je dečaka preporučio zahvalnosti 
Antonina. Pije ga je usvojio, a po Markovom stupanju na presto dat mu je podjednaki deo vrhovne vlasti. 
Pored mnogih poroka Ver Mlađi imao je i jednu vrlinu: poslušno poštovanje prema mudrijem savladaru, 
kome je rado prepustio teže brige o Carstvu. Filozofski nastrojeni car prikrivao je njegove ludosti, oplakao 
njegovu preranu smrt i velom pristojnosti zaodenuo uspomenu na njega. 

Čim je Hadrijanova strast bila zadovoljena ili izneverena, odlučio je da zasluži zahvalnost potomstva 
tako što će na rimski presto postaviti najzaslužniju osobu. Njegovo pronicljivo oko lako je otkrilo jednog 
senatora od pedesetak godina, neokaljanog ni u jednoj službi u životu, kao i jednog mladića od 
sedamnaestak godina, pred čijim se zrelijim godinama otvarao dobar izgled za svaku vrlinu: stariji je 
proglašen Hadrijanovim sinom i naslednikom, pod uslovom da i sam smesta usvoji mladića. Dvojica 


27 Antinu je, mladić iz Bitinije, koji je zbog lepote postao miljenik cara Hadrijana. Njegov lik ovekovečen na 
mnogim reljefima, kipovima i novcu. 

Antonina (jer o njima sada kazujemo) upravljala su rimskim svetom četrdeset dve godine u istom 
nepromenljivom duhu mudrosti i vrline. Premda je Pije imao dva sina, pretpostavio je dobrobit Rima 
interesu svoje porodice, kćer Faustinu udao je za mladog Marka, a dobivši od senata tribunska i 
prokonzulska ovlašćenja, sa plemenitim prezirom, ili pre nepoznavanjem surevnjivosti, uveo je Marka u sve 
tegobne poslove uprave. S druge strane, Marko je štovao karakter svog dobročinitelja, voleo ga kao 
roditelja, slušao kao svog vladara, a kada ga više nije bilo, u sopstvenoj vladavini ravnao se prema primeru i 
načelima svog prethodnika. Njihova složna vladavina je, verovatno, jedino istorijsko razdoblje u kojem je 
sreća jednog velikog naroda bila jedini cilj uprave. 

Tita Antonina Pija opravdano su nazivali drugim Numom. Ista ljubav prema veri, pravdi i miru bila 
je najizrazitija odlika oba vladara. No, situacija je potonjem otvorila mnogo šire polje za ispoljavanje tih 
vrlina. Numa je mogao jedino da spreči nekoliko susednih sela da jedno drugom ne pokradu useve. Antonin 
je širio red i mir po najvećem delu Zemlje. Njegova vladavina obeležena je retkom prednošću da je dala vrlo 
malo građe istoriji koja, zaista, jedva da je nešto više od spiska zločina, ludosti i nesreća ljudskog roda. U 
ličnom životu bio je ljubazan i dobar čovek. Urođenoj jednostavnosti njegove vrline bila je strana taština ili 
izveštačenost. Sa umerenošću je uživao u udobnostima svog imetka i nedužnim zadovoljstvima druženja, a 
čovekoljubivost njegove duše ispoljavala se kroz vedro spokojstvo naravi. 

Vrlina Marka Aurelija Antonina bila je strožije i marljivije vrste. Bila je to valjano zaslužena žetva 
mnogih učenih rasprava, mnogog strpljivog čitanja i mnogo ponoćnog učenja. U dvanaestoj godini usvojio 
je stoički kruti sistem, koj i ga je naučio da svoje telo potčini duhu a strasti razumu; da vrlinu smatra jedinim 
dobrom a porok jedinim zlom, i da bude ravnodušan prema svemu spoljašnjem. Još postoje njegova 
razmišljanja napisana u vrevi logora; čak se snishodio da drži časove filozofije na javniji način no što bi to 
možda priličilo skromnosti mudraca ili dostojanstvu cara. Njegov život je, međutim, predstavljao 
najplemenitiji komentar Zenonovog učenja. Prema sebi je bio strog, a popustljiv prema nesavršenostima 
drugih, pravičan i milostiv prema celom ljudskom rodu. Žalio je što ga je Avid Kasije, koji je izazvao 
pobunu u Siriji, svojevoljnom smrću lišio zadovoljstva da neprijatelja pretvori u prijatelja; a iskrenost tog 
osećanja potkrepio je ublažavajući žestinu senata prema izdajnikovim pristalicama. Gnušao se rata, kao 
sramote i nesreće za ljudsku prirodu; međutim, kada je nužnost opravdane odbrane od njega iziskivala da se 
lati oružja, spremno je sebe i zložio tegobama osam zimskih pohoda na zaleđenim dunavskim obalama, čija 
je oštrina na koncu bila kobna po njegovu slabašnu građu. Zahvalno potomstvo čuvalo je sa dubokim 
poštovanjem uspomenu na njega, a i nakon više od jednog stoleća od njegove smrt i mnogi su među svojim 
kućnim bogovima čuvali lik Marka Antonina. 

Ukoliko bi se od nekog tražilo da odredi razdoblje u istoriji sveta tokom kojeg je stanje ljudskog roda 
bilo najsrećnije i najberičetnije, bez oklevanja bi naveo ono koje je proteklo i zmedu Domicijanove smrti i 
Komodovog stupanja na presta. Ogromnim prostranstvom Rimskog carstva upravljala je apsolutna vlast, 
vođena vrlinom i mudrošću. Vojsku je obuzdavala čvrsta, ali blaga ruka četvorice uzastopnih careva, čiji su 
karakteri i vlast ulivali nevoljno poštovanje. Oblike civilne uprave brižljivo su sačuvali Nerva, Trajan, 
Hadrijan i Antonini, koji su se radovali prizoru slobode i zadovoljavali da sebe smatraju odgovornim 
slugama zakona. Takvi vladari zasluživali bi čtst da obnove republiku da su Rimljani njihovog doba bili 
kadri da uživaju u razumnoj slobodi . 

Napori tih monarha preplaćeni su ogromnom na građom koja je nerazdvojno pratila njihov uspeh: 
časnim ponosom vrline i izuzetnim zadovoljstvom što vide sveopštu sreću čiji su tvorci bili. Opravdana, ali 
tužna misao zagorčavala je, međutim, najplemenitija ljudska uživanja. Mora biti da su se često prisećali 
nestalnosti sreće koja je zavisila od karaktera jednog jedinog čoveka. Možda se već bližio sudbonosni čas 
kada će neki raspusni mladić ili neki surevnjivi tiranin zloupotrebiti, do uništenja, tu a psolutnu vlast koju su 
oni vršili na dobrobit svog naroda. Idealna ograničenja senata i zakona mogla su poslužiti da se ispolje 
vrline, ali nikada nisu mogla popraviti careve poroke. Vojna sila bila je slepo i neodoljivo oruđe tlačenja, a 
izopačavanje rimskog ponašanja uvek će pribaviti laskavce željne da aplaudiraju i ropske prirode pripravne 
da služe strahu ili gramzivosti, požudi ili svireposti svojih gospodara. 

Iskustvo Rimljana već je opravdavalo te sumorne strepnje. Letopisi careva pokazuju snažnu i 
raznoliku sliku ljudske prirode, kakvu bismo uzalud tražili među smušenim i sumnjivim ličnostima 
savremene istorije. U vladanju tih monarha možemo pronaći krajnosti poroka 1 vrline; najuzvišenije 
savršenstvo i najpodliju izopačenost sopstvenog roda . Zlatnom dobu Trajana i Antonina prethodilo je 
železno doba. Gotovo da je suvišno nabrajati Avgustove bezvredne naslednike. Od zaborava su ih spasli 

njihovi besprimerni poroci veličanstvena pozornica na kojoj su glumili. Mračni, nepopustljivi Tiberije, 
besomučni Kaligula, slabašni Klaudije, raskalašni i surovi Neron, zverski Vitelije i bojažljivi nečovek 
Domicijan, osuđeni su na večnu sramotu. Tokom osamdeset godina (osim kratkog i neizvesnog predaha 
Vespazijanove vladavine) Rim je grcao pod neprekidnom tiranijom koja je istrebila drevne porodice iz doba 
Republike i bila je kobna gotovo za svaku vrlinu i svaki talenat koji se bejahu pojavili u tom nesrečnom 
razdoblju. 

Podela Evrope na izvestan broj nezavisnih država, povezanih, međutim, opštom sličnošću vere, 
jezika i načinom života, proizvela je najblagotvornije posledice po slobodu čovečanstva. Savremeni tiranin, 
koji ne bi naišao na otpor ni u sebi ni u svom narodu, ubrzo bi se blago obuzdao zbog primera sebi ravnih, 
straha od osude sadašnjice, saveta svojih saveznika i bojazni od neprijatelja. Predmet njegove nemilosti, 
bežeći iz tesnih granica njegove vladavine, lako bi u dobio bezbedno utočište u srećnijem podneblju, novi 
imetak prikladan svojoj zasluzi, slobodu pritužbe a, možda, i sredstvo za osvetu. Carstvo Rimljana, 
međutim, ispunjavalo je svet i kada bi takvo carstvo palo u šake jednoj osobi, svet je postajao siguran i 
sumoran zatvor za njene neprijatelje. Rob carskog despotizma, bilo da je osuđen da svoj pozlaćeni lanac 
vuče po Rimu i senatu ili da životari kao izgnanik na goloj steni Serifa ili zaleđenim obalama Dunava, 
sačekivao je svoju sudbinu sa nemim očajem. Bilo je kobno odupreti joj se, a nemoguće pobeći. Opkoljen sa 
svih strana ogromnim prostranstvom mora i kopna, nije se mogao nadati da će ga ikada prevaliti a da ne 
bude otkriven, uhvaćen i vraćen svom razdraženom gospodaru. Njegov zabrinuti pogled s onu stranu granica 
nije mogao otkriti ništa drugo do okean, negostoljubive pustinje, neprijateljska plemena varvara divljeg 
ponašanja i nepoznatog jezika, ili pak vazalne kraljeve koji bi rado kupili carevu zaštitu žrtvujući mrskog 
begunca. "Gde god da si," veli Ciceron prognanom Marcelu, "pamti da si i dalje pod pobednikovom vlašću." 

4. POGLAVLJE (IV) 
(180-198. g.) 


Svirepost, ludosti 1 ubistvo Komoda - Izbor Pertinaksa - 
Njegovi pokusaji da reformise državu - Pretorijanska garda 
ga mučki ubija 


Markova blagost, koju kruta disciplina stoika nije uspela da izbriše, činila je istovremeno i najprijatniji i 
jedini nesavršeni deo njegove ličnosti. Njegovu izvanrednu uviđavnost često bi zavarala nesumnjičava 
dobrota srca. Prepredeni ljudi koji proučavaju strasti vladara a sopstvene prikrivaju, pristupali su mu 
prerušivši se filozofskom čistotom, a sticali su bogatstva i počasti praveći se da ih preziru. Njegova 
preterana popustljivost prema bratu, ženi i sinu prekoračivala je granice lične vrline i pretvorila se u javnu 
uvredu zbog primera i posledica njihovih poroka. 

Faustina, Pijeva kćer i Markova supruga, bila je čuvena kako po ljubavnim vezama tako i po lepoti. 
Ozbiljna jednostavnost filozofa bila je loše prilagođena da obuzda njenu raskalašnu lakomislenost ili otkloni 
onu neobuzdanu strast prema raznolikosti, koja je često otkrivala ličnu vrednost u šljamu ljudskog roda. 
Antički Kupidon bio je, uopšte uzevši, vrlo senzualno božanstvo, a ljubavi jedne carice retko su podložne 
velikoj sentimentalnoj tananosti, budući da iziskuju da ih ona najotvorenije očituje. Marko je bio jedini 
čovek u Carstvu koji kao da nije znao ili nije bio osetljiv na Faustinina nevaljalstva, koja su prema 
predrasudama svakog doba donekle kaljala 1 prevarenog muža. Nekolicinu njenih ljubavnika unapredio je na 
ugledne i unosne položaje, a u toku tridesetogodišnjeg braka stalno joj pružao dokaze najnežnijeg poverenja 
i uvažavanja, što se nije okončalo njenim životom. U svojim razmišljanjima on zahvaljuje bogovima što su 
mu podarili suprugu, tako vernu, tako blagu i plemenitu i sa tako divnom jednostavnošću ponašanja. Na 
njegovu usrdnu molbu poslušni senat je beše proglasio boginjom. U svojim hramovima bila je predstavljana 
sa atributima Junone, Venere i Cerere, a donet je zakon da na dan njihove svadbe mladež oba pola svoj zavet 
polaže pred žrtvenikom svoje čedne zaštitnice. 

Sinovljevi čudovišni poroci bacili su senku na čistotu očevih vrlina. Marku se zamcralo što je sreću 
miliona žrtvovao privrženoj pristrasnosti prema bezvrednom dečaku i što je naslednika izabrao iz vlastite 
porodice a ne iz države. Međutim, brižni otac nije ništa za nemarivao kako bi, uz pomoć čestitih i učenih 
ljudi koje je pozvao u pomoć, proširio skučeni duh mladog Komoda, popravio njegove sve veće poroke i 
učinio ga dostojnim prestola, za koji je bio predodređen. No, moć podučavanja retko biva naročito 
delotvorna, izuzev u onih srećnih priroda gde je ono skoro suvišno. Neprijatnu lekciju nekog ozbiljnog 
filozofa začas bi izbrisalo šaputanje razuzdanog miljenika, a sam Marko je uništio plodove tog mukotrpnog 
vaspitanja dopustivši sinu da u četrnaestoj ili petnaestoj godini uzme puno učešće u carskoj vlasti. Poživeo 
je još samo četiri godine nakon toga, ali je živeo dovoljno dugo da se pokaje zbog prenagljenog postupka 
koj i je plahovitog mladića uzdigao iznad stega razuma i vlasti. 

Mnoge od zločina, koj i remete unutrašnji spokoj društva, proizvode ograničenja koje su prohtevima 
ljudskog roda nametnuli neophodni ali nepravični zakoni o svojini, ograničavajući na nekolicinu 
posedovanje onih predmeta za kojima žude mnogi. Od svih naših strasti i prohteva, vlastoljublje je najvećma 
samodržačke i nedruštvene prirode, zato što ponos jednog čoveka traži potčinjavanje mnoštva. U metežu 
građanskog razdora društveni zakoni gube snagu, a retko se zamenjuju zakonima čovečnosti. Žar raspre, 
ponos pobede, beznađe u pogledu uspeha, uspomena na stare uvrede i bojazan od budućih opasnosti, sve to 
doprinosi razjarivanju duše i ućutkivanju glasa samilosti. Zbog takvih pobuda gotovo svaku stranicu i storije 
umrljala je građanska krv, ali te pobude ne mogu objasniti neizazvane svireposti Komoda, koji nije imao šta 
da poželi a imao je sve što treba za uživanje. Voljeni Markov sin nasledio je (180) oca, uz aklamacije senata 
i vojske, a kada je srećni mladić stupio na presto, oko sebe nije video ni takmaca koga treba ukloniti ni 
neprijatelje koje treba kazniti. Na tom spokojnom visokom položaju izvesno bi bilo prirodno da je preziru 
pretpostavio ljubav prema ljudskom rodu, a sramotnoj Neronovoj i Domicijanovoj sudbini odmerenu slavu 

petorice svojih prethodnika. 

Ipak, Komod nije bio, kako su ga predstavljali, tigar rođen sa neutoljivom žeđi za ljudskom krvlju, 
od najranijeg detinjstva kadar za najnečovečnije postupke. Priroda ga je stvorila pre sa slabim, no 
pokvarenim karakterom. Prostodušnost i bojažljivost načinile su ga robom posluge, koja mu je postepeno 
kvarila dušu. Njegova svirepost, koja je u početku sledila diktat drugih, izopačila se u naviku da bi, na 
koncu, postala gospodareća strast njegove duše. 

Nakon očeve smrti, Komoda je pomelo zapovedanje velikom vojskom i vođenje teškog rata protiv 
Kvada i Markomana. Udvorni i raskalašni mladići, koje Marko beše razjurio, ubrzo su povratili položaj i 
uticaj kod novog cara. Preuveličavali su tegobe 1 opasnosti pohoda u divljim zemljama preko Dunava; 
ubeđivali su lenog vladara da će strah od njegovog imena i vojska njegovih namesnika biti dovoljni da 
okončaju osvajanje prestravljenih varvara ili da nametnu stanje koje bi bilo povoljnije od ma kojeg 
osvajanja. Vešto se usredsredivši na njegove čulne prohteve, poredili su spokoj, sjaj 1 prefinjena 
zadovoljstva Rima sa metežom panonskog logora, koji nije pružao ni dokolicu a ni gradu za raskoš. Komod 
je slušao te prijatne savete, ali dok se dvoumio između vlastite sklonosti 1 straha, koji još beše zadržao prema 
očevim savetnicima, leto je neosetno proteklo a njegov trijumfalni ulazak u prestonicu odložen je do jeseni. 
Njegova ljupka ličnost, narodsko ophođenje i zamišljene vrline privukli su javnu naklonost; časni mir, 
nedavno podaren varvarima, proširio je sveopštu radost; njegovo nestrpljenje da se vrati u Rim privrženo se 
pripisivalo ljubavi prema svojoj zemlji; a raspusni niz njegovih zabava ovlašno se osuđivao kod vladara 
devetnaestogodišnjaka. 

Tokom prve tri godine njegove vladavine, oblike, pa i duh stare uprave, održavali su oni verni 
savetnici, kojima Marko beše preporučio sina, a prema čijoj je mudrosti 1 čestitosti Komod još preko volje 
gajio uvažavanje. Mladi vladar i njegovi raskalašni ljubimci neumereno su se odali slobodi suverene vlasti, 
ali njegove ruke još ne bebu uprljane krvlju; čak je pokazivao velikodušnost u osećanjima koja je možda 
mogla sazreti u pravu vrlinu. Jedan sudbonosni incident odredio je njegov nepostojani karakter. 

Jedne večeri (183), dok se vraćao u palatu mračnim i uzanim portikom amfiteatra, ubica, koji je sa 
isukanim mačem očekivao njegov prolazak, jurnu na njega uskliknuvši: "Ovo ti šalje senat !" Pretnja je 
sprečila delo, stražari su uhvatili ubicu, a on je smesta odao tvorce zavere. Zavera nije skovana u državi, već 
unutar dvorskih zidina. Lucila, careva sestra i udovica Lucija Vera, nezadovoljna drugim mestom i 
ljubomorna prema vladajućoj carici, dala je ubici oružje da nasrne na bratovljev život. Nije se usudila da 
svoju mračnu nameru saopšti svom drugom mužu Klaudiju Pompejanu, senatoru istaknutih zasluga i 
nepoljuljane lojalnosti; ali u gomili svojih ljubavnika (jer u vladanju je oponašala Faustinu) našla je ljude 
očajnog životnog položaja i neobuzdanih ambicija, pripravne da posluže njenim žešćim kaogod nežnijim 
strastima. Zaverenici su iskusili strogost pravde, dok je napuštena princeza bila kažnjena - najpre 
progonstvom, a kasnije i smrću. 

No, ubičine reči duboko su se utisnule u Komodovu dušu, i ostavile neizbrisivi pečat straha i mržnje 
prema celom senatu. One, od kojih je strahovao kao od nametljivih sluga, sada je podozrevao kao potajne 
neprijatelje. Potkazivači, ljudski soj obeshrabrivan i gotovo istrebljen za ranijih vladavina, ponovo su postali 
zastrašujući, čim su otkrili da car žudi da pronađe nezadovoljstvo i izdaju u senatu. Tu skupštinu, koju je 
Marko uvek smatrao velikim narodnim savetom, činili su najugledniji Rimljani, te ugled ma koje vrste ubrzo 
postade zločinstvo. Posedovanje bogatstva podsticalo je revnost dostavljača; stroga je vrlina podrazumevala 
prećutnu osudu Komodovih nevaljalstava; važne dužnosti podrazumevale su opasnu nadmoćnost u 
vrednosti; očevo prijateljstvo osiguravalo je sinovljevo neprijateljstvo. Sumnja je bila ravna dokazu, a 
suđenje osudi. Pogubljenju uvaženog senatora sledila je smrt svih onih koji bi mogli oplakivati ili osvetiti 
njegovu sudbinu, a kada je jednom okusio ljudsku krv, Komod je postao nesposoban za samilost ili kajanje. 

Boleština i glad doprinele su da se ispuni mera nesreća Rima. Prva se jedino mogla pripisati 
opravdanoj srdžbi bogova, ali se za neposredni uzrok potonje (189) smatrao monopol nad žitom, praćen 
bogaćenjem 1 vlašću carskog činovnika. Pošto je dugo kružilo šapatom, narodno nezadovoljstvo je izbilo u 
prepunom cirkusu. Ljudi su ostavili svoje omiljene zabave zarad slasnijeg užitka - osvete, jurnuvši u 
gomilama prema palati u predgrađu, jednom od carevih povučenih boravišta, jarosno vičući tražili su glavu 
državnog neprijatelja. Kleander, zapovednik pretorijanske garde, naredio je da konjica učini ispad 1 rastera 
buntovnu masu. Masa se bezglavo razbežala ka gradu, nekolicina je pobijena, a mnogo više ih je na smrt 
izgaženo, no, kada je zašla u ulice konjicu je zaustavila kiša kamenja i strela sa kućnih krovova i prozora. 
Pešačka garda, odavno ljubomorna na povlastice i drskost pretolrijanske konjice, stavila se na stranu naroda. 

Metež se pretvorio u pravi okršaj, zapretivši sveopštim pokoljem. Prevladani mnoštvom, pretorijanci su se, 
naposletku, predali; plima narodnog gneva se sa udvostručenom žestinom vratila pred vratnice palate, gde 
Komod ležaše razbaškaren u raskoši, jedini nesvestan građanskog rata. Približiti se njegovoj ličnosti sa 
nepoželjnim vestima značilo je smrt. Nastradao bi bezbrižno ležeći, da se dve žene, njegova starija sestra 
Fadila i Marcija njegova najomiljenija milosnica, nisu odvažile da nahrupe k njemu. Oblivene suzama, sa 
razbarušenom kosom, bacile su mu se pod noge i sa svom usrdnom rečitošću straha prestrašenom caru 
otkrile doglavnikove zločine, bes naroda i blisku propast koja će za nekoliko trenutaka zahvatiti i palatu i 
njegovu ličnost. Trgnuvši se iz svog sna o zadovoljstvu, Komod zapovedi da se Kleanderova glava baci pred 
narod. Priželjkivani prizor smesta je smirio metež, te je Markov sin još mogao i povratiti naklonost i 
poverenje svojih ljuto uvređenih podanika. 

Ali, u Komodovoj duši beše ugušeno svako osećanje vrline i čovečnosti. Prepuštajući tako dizgine 
carstva tim nedostojnim miljenicima, u suverenoj vlasti nije cenio ništa osim neograničene slobode 
zadovoljavanja svojih čulnih prohteva. Sate je provodio u haremu sa tri stotine lepih žena i isto toliko dečaka 
iz svih slojeva i krajeva, a gde god bi se umeće zavođenja pokazalo nedelotvornim, brutalni ljubavnik 
mogao je pribeći nasilju. Drevni istoričari su nadugačko raspredali o tim razularenim prizorima 
prostituisanja, koji su prezirali svaku stegu prirode ili čednosti, no, ne bi bilo lako prevesti njihove isuviše 
verne opise u pristojnost savremenog jezika. Pohotna razdoblja bila su i spunjena najnečasnijim zabavama. 
Uticaj uglađenog doba i trud brižljivog vaspitanja nisu bili kadri da u njegov sirovi 1 zverski duh uliju makar 
razvodnjeno znanje; bio je prvi rimski car potpuno lišen osećaja radosti saznavanja. Sam Neron isticao se, ili 
se pravio da se ističe, u elegantnim umećima muzike i poezije; a ne bismo morali da preziremo njegova 
zanimanja da nije prijatnu razbibrigu u dokolici pretvorio u ozbiljan posao i životnu ambiciju. Komod je, 
međutim, još u najranijem detinjstvu ispoljio odbojnost prema svemu racionalnom ili velikodušnom, a toplu 
privrženost prema narodskim zabavama: igrama u cirkusu i amfiteatru, gladijlltorskim borbama i lovu na 
divlje zveri . Učitelji za svaku granu nauke, koje je Marko pribavio svome sinu, slušali su se sa nepažnjom i 
odvratnošću, dok su Mavari i Parti, koji su ga učili bacanju džilita ili gadanju iz luka, nalazili učenika koji je 
uživao u prilježnosti i ubrzo se izjednačio sa najveštijim učiteljima po oštrini oka i spretnosti ruke . 

Udvorička gomila, čija je sudbina zavisila od gospodarevih poroka, aplaudirala je ovim sramnim 
težnjama. Lukavi glas laskanja podsećao ga je na to da je podvizima slične prirode, pobedom nad nemejskim 
lavom i ubijanjem erimantskog divljeg vepra, Grk Herkul stekao mesto među bogovima i besmrtni spomen 
kod ljudi. Jedino su zaboravljali da spomenu da je u prvim razdobljima društva, kada su se divlje zveri često 
kavžile sa čovekom oko zaposedanja nenaseljene zemlje, uspešan rat protiv tih divljih stvorova bio jedan od 
najnedužnijih 1 najkorisnijih junačkih podviga. U civilizovanom stanju Rimskog carstva divlje zveri su se 
odavno povukle pred licem čoveka 1 susedstvom gusto naseljenih gradova. Prepadati ih u njihovim 
usamljeničkim skrovištima i prevesti do Rima, da bi ih sa pompom ubila carska ruka, beše poduhvat 
podjednako smešan za vladara kao što je bio tlačiteljski za narod. Neupućen u ove razlike Komod je žudno 
prigrlio sjajnu sličnost i sebe prozvao (kao što još čitamo na njegovim medaljama) Rimskim Herkulom. 
Tojaga i lavlja koža stavljene su pored prestola, uz obeležja vlasti, a podizali su se i kipovi na kojima je 
Komod predstavljan u liku i s osobinama boga, čiju je odvažnost i spretnost nastojao da prevaziđe u 
svakodnevnim svirepim razonodama. 

Ushićen ovakvim pohvalama, koje su postupno ugušile urođeni osećaj srama, Komod je odlučio da 
pogledu rimskog naroda izloži one vežbe koje do tada pristojno ograničavao na prostor unutar zidova svoje 
palate i na prisustvo nekolicine miljenika. Određenog dana raznolike pobude, kao što su laskanje, strah 1 
radoznalost, privukle su u amfiteatar nebrojenu masu gledalaca: izvesna mera odobravanja zasluženo je 
podarena neuobičajenoj veštini carskog izvođača. Bilo da je ciljao u glavu ili u srce životinje, rana je bila 
podjednako izvesna i smrtonosna. Strelama, čiji je vrh bio polumesečastog oblika, Komod je često prekidao 
brzi trk i presecao dugu koščatu šiju noja. Pustili su pantera na slobodu, a strelac je sačekao dok ovaj nije 
skočio na nekog uzdrhtalog zločinca. Tog istog trena doletelo je koplje, zver se stropoštala mrtva a čovek je 
ostao nepovređen. Amfiteatarski kavezi izbljuvali su odjednom stotinu lavova, a stotinu strela iz nepogrešive 
Komodove ruke obaralo ih je mrtve usred jarosne trke unaokolo po areni. Od njegovog udarca slona nije 
mogla odbraniti telesina, niti nosoroga oklopljena koža. Etiopija i Indija pridonele su svoje najređe 
primerke, tako da je u amfiteatru ubijeno nekoliko životinja, viđanih samo na umetničkim delima ili, možda, 
u mašti. Prilikom svih tih predstava preduzimane su najstrožije predostrožnosti, kako bi se ličnost Rimskog 
Herkula zaštitila od očajničkog skoka neke zveri, koja bi mogla prevideti carsko dostojanstvo i božansku 

svetost. 

Međutim, najniži slojevi stanovništva osećali su stid i gnušanje, gledajući cara kako se upisuje u 
spiskove kao gladijator i diči zanimanjem, čije su zakone i način ponašanja Rimljani žigosali 
najopravdanijim sramotnim belegom. Odabrao je odeću i oružje sekutora, čija je borba sa retijarom 
predstavljala jedan od najživopisnijih prizora u krvavim amfiteatarskim razonodama. Sekutor je bio 
naoružan šlemom, mačem i malim okruglim štitom, dok je njegov nagi suparnik imao samo veliku mrežu i 
trozubac; prvom je pokušavao da uhvati, a drugim da ubije svog neprijatelja. Ukoliko bi promašio kod prvog 
bacanja, bivao je primoran da beži od sekutorovog proganjanja sve dok mrežu ne bi pripremio za drugo 
bacanje. U toj ulozi car se ogledao sedam stotina trideset pet puta. Ovi slavni podvizi brižljivo su se beležili 
u javnim dokumentima Carstva, a da ne propusti nijednu priliku za beščašće, iz zajedničkog gladijatorskog 
fonda primao je tako preteranu platu, da se ona pretvorila u novi i najsramotniji porez nametnut rimskom 
narodu. Lako je pretpostaviti da je u tim okršajima gospodar sveta uvek imao uspeha: u amfiteatru njegove 
pobede nisu bile često krvave, no kada je upražnjavao svoju veštinu u gladijatorskoj školi ili u vlastitoj 
palati, njegovi nesrećni protivnici često su bivali počastvovani smrtnom ranom od Komodove ruke i morali 
su da laskanje zapečate sopstvenom krvlju. Sada je prezreo naziv Herkula. Njegovom uhu godilo je jedino 
ime Paula, slavnog sekutora. Ono se upisivalo na njegove džinovske kipove i ponavljalo se u udvostručenim 
uzvicima odobravanja turobnog senata koji mu je pljeskao. Klaudije Pompejan, čestiti Lucilin muž, bio je 
jedini senator koji je odbranio čast svog položaja. Kao otac, dozvolio je sinovima da se za svoju bezbednost 
postaraju posećivanjem amfiteatra. Kao Rimljaninu, izjavio je, njegov vlastiti život je u carevim rukama, 
međutim, nikada neće gledati kako Markov sin prostituiše svoju ličnost i dostojanstvo. I pored svoje 
muževne odlučnosti, Pompejan je izbegao tiraninovu mržnju i imao je dobru sreću da časno sačuva život. 

Komod sada beše dosegao vrhunac poročnosti i beščašća. Usred odobravanja laskavačkog dvora, nije 
mogao da samom sebi sakrije da zaslužuje prezir i mržnju svakog razumnog i čestitog čoveka u svom 
carstvu. Njegovu svirepu dušu razdraživali su svest o toj mržnji, zavist zbog vrednosti svake vrste, 
opravdani strah od opasnosti i navika da kasapi, koju beše stekao svojim svakodnevnim zabavama. Istorija 
je sačuvala dugačak spisak senatora s konzulskom vlašću žrtvovanih njegovoj neobuzdanoj sumnjičavosti, 
koja je, sa posebnom brižnošću, tragala za onim nesrećnim osobama koje su bile u ma koliko dalekoj, vezi 
sa porodicom Antonina, ne štedeći čak ni pomagače u njegovim zločinima ili uživanjima. Njegova okrutnost 
se na koncu pokazala kobnom po njega samog. Nekažnjeno je prolivao najplemenitiju krv Rima: nastradao 
je čim ga se počela pribojavati vlastita služinčad. Njegova omiljena milosnica Marcija, komornik Eklekt i 
pretorijanski prefekt Let, uznemireni sudbinom svojih sadrugova i prethodnika, odlučili su da spreče 
uništenje koje im je svakog časa visilo nad glavom, bilo zbog mahnite ćudi tiranina, bilo zbog iznenadnog 
narodnog gneva. Marcija je iskoristila priliku da ljubavniku, umornom od lova na divlje zveri , da napitak od 
vina. Komod se povukao na počinak, ali, dok se pod dejstvom otrova i pijanstva mučio, u njegove odaje 
ušao je jedan snažni mladić, po zanimanju rvač, i zadavio ga a da nije bilo opiranja. Leš su krišom izneli iz 
palate, pre nego što se u gradu, čak i na dvoru, javila ma i najmanja sumnja u carevu smrt. Takva je bila 
sudbina Markovog sina i tako je lako bilo uništiti omraženog tiranina, koji je, na osnovu zloupotrebe vlasti, 
trinaest godina tlačio tolike milione podanika, od kojih je svaki po ličnoj snazi i ličnim sposobnostima bio 
ravan svom gospodaru. 

Zaverenici su svoje korake preduzimali sa promišljenom hladnokrvnošću i hitrinom koje je iziskivala 
veličina te prilike. Smesta su rešili da upražnjeni presto popune carem čiji će karakter opravdat i i podržati 
učinjeno delo. Odlučli su se za Pertinaksa, gradskog prefekta i starog senatora s konzulskim položajem, čija 
se očita vrednost probila kroz beznačajnost porekla i uzdigla ga do najviših državnih počasti. Zaredom je 
upravljao većinom provincija Carstva; na svim visokim položajima, i vojnim i civilnim, podjednako se 
odlikovao odlučnošću, razboritošću i čestitošću u vladanju. Od Markovih prijatelja i pomagača sada je 
preostao skoro samo on, i kada su ga kasno noću probudili, s vešću da su pred vratima komornik i prefekt, 
primio ih je sa neustrašivom pomirenošću i željom da izvrše gospodareve za povesti. Umesto smrti, ponudili 
su mu presto rimskog sveta. Nekoliko trenutaka je sumnjao u njihove namere i uveravanja. Uverivši se na 
koncu u Komodovu smrt, prihvatio je purpur sa iskrenim oklevanjem, koje je prirodno ishodilo iz njegovog 
poznavanja i dužnosti i opasnosti najvišeg položaja. 

Let je bez odlaganja poveo novog cara u pretorijanski logor, istovremeno proširivši po gradu 
prikladnu priču da je Komod iznenada preminuo od kapi, a da ga je čestiti Pertinaks već nasledio na 
prestolu. Gardisti su pre bili iznenađeni no zadovoljni zbog sumnjive smrti vladara, čiju su popustljivost 1 


42 


darežljivost samo oni iskusili; no, hitnost prilike, autoritet njihovog prefekta, Pertinaksova reputacija i buka 
naroda primorali su ih da priguše svoja prikrivena nezadovoljstva, prihvate dar koji je novi car obećao, 
polože zakletvu na vernost i povedu ga, uz radosne usklike i sa lovorom u rukama, do senatskog doma, kako 
bi civilna vlast mogla potvrditi vojnički pristanak. 

Ta važna noč beše već dobrano istekla, sa zorom i početkom nove godine (1 . januara 193.), senatori 
su iščekivali poziv da prisustvuju sramotnoj ceremoniji. Uprkos svim prigovorima, čak i onim njegovih 
kreatura koje behu još sačuvale nešto obzira prema promišljenosti ili pristojnosti, Komod je odlučio da noč 
provede u gladijatorskoj školi i onde preuzme konzulsku dužnost, u odeći i u prisustvu te ozloglašene 
družine. Iznenada, pre no što se beše razdanilo, senat je sazvan u Konkordijin hram, kako bi se susreo sa 
gardom i potvrdio izbor novog cara. Nekoliko trenutaka su sedeli, nemo se ustručavajući, sumnjajući u svoje 
neočekivano izbavljenje i podozrevajući da su to Komodove svirepe smicalice; ali kada su se napokon 
uverili da više nema tiranina, prepustili su se svim izlivima radosti i srdžbe. Pertinaksa, koji skromno beše 
izložio vlastito nisko poreklo i ukazao na nekolicinu senatora plemićkog porekla zaslužnijih od njega da 
budu carevi, prisilila je njihova žestina, puna poštovanja, da stupi na presto i primi sva prava carske vlasti, 
potvrđena najiskrenijim zakletvama na vernost. Uspomena na Komoda žigosana je večnom sramotom. 
Nazivi tiranin, gladijator i državni neprijatelj, odzvanjali su iz svih uglova doma. Burnim glasanjem odlučili 
su da mu se oduzmu počasti, titule izbrišu sa javnih spomenika, da se njegovi kipovi poruše, a leš kukom 
dovuče u gladijatorsku svlačionicu kako bi se zadovoljio javni gnev; izrazili su i nešto ljutnje prema 
nametljivim slugama koje su već bile tako slobodne da njegove posmrtne ostatke zaštite od pravde senata. 
Pertinaks, međutim, nije mogao odbiti taj poslednji obred uspomeni na Marka, niti suzama svog prvog 
zaštitnika Klaudija Pompejana, koji oplakivaše okrutnu sudbinu svog zeta, a još više to što je beše i zaslužio. 

Ti izlivi nemoćnog besa prema mrtvom caru, kome je za života senat laskao sa najkukavnijom 
servilnošću, odavali su opravdani, ali nevelikodušni duh osvetoljubivosti. Međutim, zakonitost tih uredbi 
podržavala su načela imperijalnog ustrojstva. Osuditi, svrgnuti sa položaja ili kazniti smrću prvog magistrata 
države, koji je zloupotrebio poverenu mu dužnost, bila je drevna i neosporiva povlastica rimskog senata; no 
ova nejaka skupština beše prisiljena da se zadovolji time da palog tiranina osudi na onu javnu osudu od koje 
ga je za života i vladavine štitila snažna ruka vojnog despotizma. 

Pertinaks beše pronašao plemenitiji način da osudi uspomenu na prethodnika: suprotstavljajući 
sopstvene vrline Komodovim porocima. Na dan stupanja na presto preneo je na ženu i sina svoj celokupni 
lični imetak, tako da oni ne bi mogli polagati pravo da na državni trošak traže pomoć. Odbio je da polaska 
sujeti prve, titulom avguste, ili da iskvari neiskusnu mladost potonjeg, položajem cezara. Načinivši tačnu 
razliku između roditeljskih i vladarskih dužnosti, sina je vaspitavao strogom jednostavnošću, koja bi ga, 
premda mu nije davala siguran izgled na presto, vremenom mogla učiniti dostojnim istog. U javnosti je 
Pertinaksovo ponašanje bilo ozbiljno i ljubazno. Živeo je sa čestitim delom senata (u građanskom statusu 
beše upoznao pravu prirodu svakog pojedinca) bez gordosti ili zavisti; smatrao ih je prijateljima 1 
sadrugovima sa kojima je delio opasnosti tiranije 1 sa kojima je želeo da uživa u sigurnosti sadašnjice. Vrlo 
često ih je pozivao na porodične zabave, čijoj su se jednostavnosti izrugivali oni koji su se prisećali 
Komodove raskošne rasipnosti i žalili za njom. 

Zaceliti, koliko god je moguće, rane koje je nanela tiranska ruka, bio je prijatan, ali žalostan 
Pertinaksov zadatak. Nedužne žrtve, još u životu, pozivane su iz progonstva, puštane iz zatvora i u celosti su 
im vraćani čast i imetak. Nepokopani leševi pobijenih senatora (jer Komodova je okrutnost nastojala da se 
produži i posle smrti) položeni su u grobnice njihovih predaka; uspomena na njih je opravdana, a njihovim 
upropašćenim i ojađenim porodicama pružena je svaka uteha. Među tim utehama jedna od najzahvalnijih 
bilo je kažnjavanje potkazivača, zajedničkih neprijatelja svog gospodara, vrline i otadžbine. Međutim, čak i 
u istrazi nad ovim legalnim ubicama Pertinaks je postupao sa staloženošću, koja je činila sve za pravičnost, 

a ništa za narodne predrasude i ozlojeđenost. 

Državne finansije iziskivale su carevu najbudniju brigu. Premda su bile usvojena sve mere 
nepravičnosti i iznuđivanja koje bi podanički posed mogle prikupiti za vladarevu riznicu, Komodova 
gramzivost bila je u tolikom neskladu sa njegovom rastrošnošču, da nakon njegove smrti u iscrpljenoj 
blagajni nije nađeno više od osam hiljada funti za pokriće tekućih troškova uprave i isplatu širokogrudog 
poklona, koji je novi car morao obećati pretorijanskoj gardi. No, čak i u tim jadnim okolnostima, Pertinaks 
je ispoljio velikodušnu odlučnost da ukine sve teške poreze koje je Komod izmislio i da poništi sva 
neopravdana potraživanja državne blagajne, izjavljujući u jednom senatskom dekretu "da više voli da 

upravlja siromašnom državom pomoću nevinosti, nego da stekne bogatstva tiranijom i beščašćem." 
Štedljivost i marljivost je smatrao čistim i istinskim izvorima bogatstva, a iz njih je uskoro i dobio obilato 
pokriće državnih potreba. Troškovi njegovog kućanstva smesta su prepolovljeni. Sve raskošne predmete 
Pertinaks je izložio javnoj dražbi, zlatno i srebrno posuđe, kočije neobične izrade, suvišnu svilenu i vezenu 
odeću i veliki broj lepih robova oba pola; izuzimajući, sa brižnom čovečnošću, jedino one rođene u slobodi, 
a istrgnute iz naručja uplakanih roditelja. Istovremeno je prisilio bezvredne tiraninove miljenike da se 
odreknu dela nečasno stečenog bogatstva, zadovoljio je opravdane poverioce države, a neočekivano je 
izmirio i davno zaostale plate za časno službovanje. Ukinuo je teška ograničenja nametnuta trgovini i 
raspodelio svu neobrađenu zemlju u Italiji i provincijama onima koji će je korisno upotrebiti, uz oslobođenje 
od poreza na deset godina. 

Tako dosledno ponašanje već beše obezbedilo Pertinaksu najplemenitiju nagradu za jednog vladara: 
ljubav i poštovanje njegovog naroda. Oni koji su se sećali Markovih vrlina, bili su srećni što u novom caru 
vide odlike tog sjajnog prauzora, te su sebi laskali da će dugo uživati u blagotvornom uticaju njegove 
uprave. Ishitrena revnost da se popravi iskvarena država, propraćena sa manje predostrožnosti no što se 
moglo očekivati od Pertinaksovih godina i iskustva, pokazala se kobnom po njega i njegovu zemlju. 
Njegova časna otvorenost na rečima ujedinila je protiv njega slugeranjsku gomilu, koja je nalazila ličnu 
korist u javnim neredima i više volela naklonost tiranina nego neumoljivu jednakost zakona. 

Usred sveopšte radosti natmureni i jarosni izgled pretorijanske garde odavao je njihovo unutrašnje 
nezadovoljstvo. Preko volje su se podvrgli Pertinaksu, strepeli su od strogosti drevne discipline, koju se on 
pripremao da obnovi, i žalili za slobodom prethodne vladavine. Njihovo nezadovoljstvo krišom je podbadao 
njihov prefekt Let, koji je ustanovio, kada je već bilo prekasno, da će novi car nagraditi slugu, ali da neće 
dozvoliti da njime vlada miljenik. Trećeg dana njegove vladavine vojnici su uhvatili jednog senatora 
plemićkog porekla u nameri da ga odvedu u logor i zaodenu u carski purpur. Umesto da bude zasenjena 
opasnom počašću, prestrašena žrtva je umakla njihovom nasilj u i našla utočište pod Pertinaksovim nogama. 
Ubrzo zatim, glas ambicije je poslušao Sosije Falko, jedan od konzula za tu godinu, nagao mladić, ali iz 
stare i bogate porodice; za vreme kratkog Pertinaksovog odsustva skovana je zavera, koju su ugušili njegov 
nagli povratak u Rim i njegovo odlučno ponašanje. Falka zamalo što nisu opravdano osudili na smrt kao 
državnog neprijatelja, ali su ga spasle usrdne i iskrene molbe povređenog cara, koji je preklinjao senat da 
čistotu njegove vladavine ne uprlja krv čak ni krivog senatora. 

Ta razočarenja poslužila su samo da podjare bes pretorijanske garde. Dvadeset osmog marta, samo 
osamdeset šest dana nakon Komodove smrti, u logoru je izbila opšta pobuna koju oficiri nisu imali snage 
niti sklonosti da uguše. Dve do tri stotine najočajnijih vojnika odmarširalo je u podne, sa oružjem u rukatma 
i besom u očima, ka carskoj palati. Vratnice su im otvorili drugovi iz garde i sluge sa starog dvora, koji su 
već behu skovali zaveru protiv života suviše čestitog cara. Na vest o njihovom približavanju, prezrevši 
bekstvo ili skrivanje, Pertinaks je krenuo u susret svojim ubicama i podsetio ih na svoju nevinost i svetinju 
njihove nedavne zakletve. Nekoliko časaka stajali su u nemoj nedoumici, posramljeni svojom groznom 
namerom i zastrašeni ranjivim izgledom i veličanstvenom odlučnošću svog vladara, dok najzad očaj 
opraštanja nije oživeo njihov gnev; neki varvarin iz Tongerena zadao je prvi udarac Pertinaksu, koji smesta 
pogibe od mnogih rana. Glavu su mu rastavili od tela i poboli je na koplje, koje je trijumfalno odneto u 
pretorijanski logor, naočigled ucveljenog i gnevnog naroda, koji je oplakivao nedostojnu sudbinu tog vrsnog 
vladara i kratkotrajne blagodati vladavine, čija uspomena je mogla poslužiti samo da im oteža nadolazeće 
nesreće. 

5. POGLAVLJE (V) 
(193-197. g.) 


Na javnoj dražbi pretorijanska garda prodaje Carstvo Didiju 
Julijanu - Klodije Albin u Britaniji, Pescenije Niger u Siriji 
1 Septimije Sever u Panoniji izjašnjavaju se protiv 
Pertinaksovih ubica - Građanski ratovi 1 Severova pobeda 
nad trojicom suparnika - Labavljenje discipline - Nova 
načela upravljanja 


Gnusnim ubistvom Pertinaksa pretorijanci su oskrnavili svetinju prestola; svojim potonjim ponašanjem 
obeščastili su njegovo veličanstvo. Logor je bio bez predvodnika, jer je čak i prefekt Let, koji je pokrenuo 
buru, smotreno otklonio javni gnev. Usred pomamnog nereda Sulpicijan, carev tast i upravnik grada, poslat 
u logor na prvi znak pobune, upravo je pokušavao da smiri bes mnoštva, kada ga je ućutkao bučni povratak 
ubica koji su na koplju nosili Pertinaksovu glavu. Premda nas je istorija navikla da svako načelo i svaku 
strast smatramo popuštanjem prekim diktatima ambicije, jedva da je verovatno da je u tim časovima užasa 
Sulpicijan mogao težiti da se uspne na presto nedavno uprljan krvlju tako bliskog rođaka i tako odličnog 
vladara. Već je bio otpočeo da koristi jedini delotvomi argument i da pregovara o carskom dostojanstvu; no, 
obazriviji među pretorijancima, strepeći da ovim privatnim ugovorom neće postići pravičnu cenu za tako 
vrednu robu, istrčaše na bedeme i na sav glas oglasiše da će rimski svet biti prodat najboljem ponuđaču na 
javnoj dražbi. 

Ova besramna ponuda, najdrskije prekoračenje vojničke slobode, proširila je gradom sveopštu tugu, 
stid i gnev. Ona je, na koncu, dospela i do ušiju Didija Julijana, bogatog senatora, koji se uprkos javnim 
nesrećama beše prepustio obilju trpeze. Žena i ćerka, njegovi oslobođenici i gotovani, lako su ga ubedili da 
za služuje presto, usrdno ga preklinjući da iskoristi tako srećnu priliku. Sujetni starac pohitao je (28. marta 
193) u pretorijanski logor, gde je Sulpicijan još pregovorao sa gardom, te je iz podnožja bedema počeo da 
licitira. Nedostojne pregovore vodili su verni poklisari koji su naizmence išli od jednog do drugog kandidata 
i svakog od njih upoznavali sa ponudama takmaca. Sulpicijan već beše obećao svakom vojniku poklon od 
pet hiljada drahmi (preko stotinu i šezdeset funti), kada je Julijan, u žudnji za pobedom, smesta povećao 
iznos na šest hiljada dve stotine pedeset drahmi, odnosno preko dve stotine funti sterlinga. Pred kupcem su 
se odmah raskrilile vratnice logora, proglašen je za cara i primio zakletvu na vernost od vojnika, koji behu 
sačuvali toliko čovečnosti da sa njim uglave da Sulpicijanu oprosti i zaboravi nadmetanje. 

Na pretorijancima je sada ostalo da ispune uslove prodaje. Svog novog gospodara, kome su služili i 
prezirali ga, postavili su usred svojih redova, zaklonili ga sa svih strana štitovima i u zbijenom borbenom 
poretku poveli kroz opustele gradske ulice. Senatu je naređeno da se okupi, a oni koji su bili odlični 
Pertinaksovi prijatelji ili lični Julijanovi neprijatelji našli su za shodno da odglume zadovoljstvo veće od 
uobičajenog zbog ovog srećnog obrta. Nakon što je senatski dom ispunio naoružanim vojnicima, Julijan je 
nadugačko i naširoko govorio o slobodi svog izbora, sopstvenim izvanrednim vrlinama i svom punom 
poverenju u naklonosti senata. Ponizni skup čestitao je sebi i javnosti na sreći, obavezao se na vernost i 
preneo na njega sve ogranke carske vlasti. Iz senata Julijana su u istoj vojnoj povorci odveli da preuzme 
palatu. Prvo što mu je zapalo za oko bili su napušteni Pertinaksov putni kovčeg i mršava gozba pripremljena 
za njegovu večeru. Prvo je pogledao sa ravnodušnošću, a potonje sa prezirom. Po njegovoj naredbi 
pripremljena je veličanstvena gozba, pa se do kasnih sati zabavljao kockanjem i igrom proslavljenog plesača 
Pilada. No, primećeno je da je, pošto se razišla gomila laskavaca 1 prepustila ga tami, samoći 1 strašnim 
mislima, proveo besanu noć; najverovatnije vrteći u mislima vlastitu brzopletu ludost, sudbinu svog vrlog 
prethodnika i neizvesnost i pogibeljnost carskog položaja koji nije stečen zaslugom, već kupljen novcem. 

Imao je razloga za strepnju. Na svetskom tronu našao se bez ijednog prijatelja, čak i bez ijednog 
sledbenika. Garda se i sama stidela vladara koga ih je njihova gramzivost ubedila da prihvate, a nije bilo 
građanina koji na njegov uspon nije gledao sa gnušanjem, kao na krajnju uvredu imenu Rima. Plemstvo, čiji 
su istaknuti položaj i zamašni posedi iziskivali najstrožiju opreznost, prikrivalo je svoja osećanja, i na 
pretvornu carevu uglađenost odgovaralo popustljivim osmesima i neiskrenim izjavama iz dužnosti. No, 
narod, siguran zbog svog mnoštva i anonimnosti, dao je oduška svojim strastima. Rimske ulice i javna mesta 
odzvanjali su od bučnog negodovanja i kletvi. Razjareni narod rušio je Julijanovu ličnost, odbijao njegovu 
darežljivost i svestan nemoći svoje ozlojedenosti, glasno pozivao pogranične legije da odbrane oskrnavljeno 
veličanstvo Rimskog carstva. 

Javno nezadovoljstvo se, ubrzo, iz središta proširilo na granice Carstva. Vojske u Britaniji, Siriji 1 
Iliriku oplakivale su smrt Pertinaksa, u čijem društvu ili pod čijim zapovedništvom su se tako često borile i 
pobedivale. Primile su sa iznenađenjem, gnevom, a možda i zavišću, neobičnu vest da su pretorijanci carski 
položaj prodali na javnoj dražbi, i oštro su odbile da potvrde tu sramnu pogodbu. Njihova neposredna i 
jednoglasna pobuna bila je kobna po Julijana, ali je istovremeno bila kobna po javni mir; budući da je 
vojskovođama tih vojski, Klodiju Albinu, Pesceniju Nigeru i Septimiju Severu, više bilo stalo da naslede 
nego da osvete ubijenog Pertinaksa. Njihove snage su bile uravnotežene. Svaki od njih stajao je na čelu tri 
legije sa brojnom komorom, a ma koliko različiti po karakteru, svi su bili iskusni i sposobni vojnici . 

Klodije Albin, upravnik Britanije, nadmašivao je obojicu suparnika plemenitošću porekta, koje je 
izvodio od nekih od najslavnijih imena stare Republike. No grana iz koje je tvrdio da potiče beše spala 
toliko nisko da se preselila u daleku provinciju. Teško je stvoriti pravu predstavu o njegovom istinskom 
karakteru. Optužuju ga da je pod filozofskom obrazinom asketizma skrivao većinu poroka koji unižavaju 
ljudsku prirodu. No, ti koji su ga optuživali bili su oni potkupljivi pisci što su se divili Severovom bogatstvu 
i gazili po pepelu neuspešnog suparnika.Vrlina, ili privid vrline, preporučila je Albina Markovom poverenju 
i dobrom mišljenju, a to što je za sina sa čuvao interes koji je stekao za oca bar dokazuje da je imao veoma 
prilagodljivu narav. Tiraninova naklonost ne znači uvek da njenom predmetu manjka vrednost; on može i 
nenamerno nagraditi valjanog i sposobnog čoveka ili može nalaziti da je takav čovek koristan njemu lično. 
Ne izgleda da je Albin Markovom sinu služio kao pomagač u okrutnostima, pa čak ni kao sadrug u 
uživanjima. Bio je u službi daleko, na časnom zapovedničkom položaju, kada je od cara primio poverljivo 
pismo kojim ga izveštava o izdajničkim namerama nekih nezadovoljnih vojskovođa i ovlašćuje da se 
proglasi zaštitnikom i naslednikom prestola, preuzimajući titulu i znamenja cezara. Upravnik Britanije 
mudro je otklonio opasnu počast, koja bi ga iizložila zavi sti ili i njega uvukla u Komodovu propast koja se 
bližila. On je vlast zadobijao plemenitijim ili, bar na oko, lepšim lukavstvima. Po primitku izveštaja o 
preuranjenoj carevoj smrti okupio je svoju vojsku, pa je u rečitom govoru osudio neizbežna nepočinstva 
despotizma, opisao sreću i slavu u kojoj su im preci uživali za konzulske vladavine i objavio čvrstu odluku 
da senatu i narodu vrati njihovu zakonitu vlast. Na ovu popularnu besedu legije su uzvratile glasnim 
odobravanjima, a u Rimu je primljena sa prikrivenim žamorom aplauza. Siguran da u rukama drtži taj mali 
svet, a i u komandu nad vojskom, koja se manje isticala disciplinom no brojnošću i odvažnošču, Albin je 
prkosio Komodovim pretnjama, prema Pertinaksu je zadržao dostojanstvenu dvosmislenu uzdržanost, a 
smesta se izjasnio protiv Julijanove uzurpacije. Gibanja u prestonici dala su novu težinu njegovim 
osećanjima, ili, pre njegovim rodoljubivim uveravanjima. Obzir prema pristojnosti naveo ga je da odbije 
uzvišene titule avgusta i cara; a možda je oponašao primer Galbe, koji se, u sličnoj prilici, beše prozvao 
namesnikom senata i naroda. 

Jedino je lična vrednost Pescenija Nigera od niskog porekla i položaja uzdigla do uprave nad 
Sirijom, unosnog i važnog zapovedničkog položaja, koji mu je u vreme građanskih nereda davao bliske 
izglede stupanja na presto. Međutim, njegove sposobnosti su izgleda bile prikladnije za položaj drugog no 
prvog reda; bio je neravnopravan takmac, iako se mogao pokazati kao izvrstan namesnik Severa, koji je 
kasnije ispoljio veličinu svog duha, usvojivši nekoliko korisnih ustanova pobeđenog neprijatelja. Svojim 
upravljanjem Niger je zadobio poštovanje vojnika i ljubav žitelja provincije. Njegova stroga disciplina 
ojačala je junaštvo i učvrstila poslušnost prvih, dok su sladostrasni Sirijci bili manje očarani blagom 
odlučnošću njegove uprave no pristupačnošću njegovog držanja i očitim zadovoljstvom sa kojim je 
prisustvovao njihovim čestim i velelepnim svetkovinama. Čim je u Antiohiju stigla vest o groznom 
Pertinaksovom ubistvu, iz Azije su zatražili od Nigera da preuzme carski purpur i osveti njegovu smrt. 
Legije sa istočne granice stale su uz njega; bogate, ali nenaoružane provincije, od etiopskih granica do 

Jadrana, rado su se potčinile njegovoj vlasti, dok su mu kraljevi s onu stranu Tigra i Eufrata čestitali na 
izboru i ponudili svoju vazalsku vernost i usluge. Nigerov duh nije bio kadar da primi ovu iznenadnu plimu 
sreće, sam je sebi laskao da njegovo stupanje na presto neće narušiti suparništvo, niti će ga uprljati krv 
gradana, a dok je uživao u praznoj velelepnosti trijumfa, propustio je da obezbedi sredstva za pobedu. 
Umesto da se upusti u delotvorne pregovore sa moćnim zapadnim vojskama, čija je odluka mogla rešiti, ili 
bar uravnotežiti, ogromni sukob; umesto da se bez odlaganja uputi ka Rimu i Italiji, gde se na njega 
nestrpljivo čekalo, Niger je u antiohijskoj raskoši traćio one nenadoknadive trenutke koje je marljivo 
iskoristila odlučna Severova delatnost. 

Panonska i dalmatinska zemlja, koja je zauzimala prostor između Dunava i Jadrana, predstavljala je 
jedno od poslednjih i najtežih rimskih osvajanja. U odbranu nacionalne slobode dve stotine hiljada tih 
varvara pojavilo se odjednom na bojištu, uznemiravajući Avgustove poodmakle godine i iskušavajući budnu 
obazrivost Tiberija na čelu okupljene vojske Carstva. Panonci su, naposletku, poklekli pred rimskim 
oružjem i ustanovama. Međutim, njihovo nedavno potčinjavanje, susedstvu, čak i mešanje nepokorenih 
plemena, a možda i podneblje, prikladno, kao što beše uočeno, za proizvodnju krupnih tela a sporih umova, 
sve je to doprinelo da sačuvaju neke ostatke svoje prvobitne žestine, te su se ispod pitomog i jednoobraznog 
izgleda žitelja rimske provincije još nazirale smele crte domorodaca. Njihova ratoborna mladež pružala je 
neiscrpan izvor regruta za legije stacionirane na dunavskim obalama, koje su zbog stalnog ratovanja sa 
Germanima i Sarmatima s pravom smatrane najboljim jedinicama u vojsci. 

U to vreme panonskom vojskom je zapovedao Septimije Sever, poreklom iz Afrike, čiji je postupni 
uspon ka ličnim počastima, skrivao smelu ambiciju, koju sa postojanog kursa nikada nisu skretale čari 
uživanja, strah od opasnosti ili osećanja čovečnosti. Na prvu vest o Pertinaksovom ubistvu, okupio je 
vojsku, najživljim bojama naslikao zločin, drskost i slabost pretorijanske garde i podstakao legije na oružje i 
osvetu. Završio je (a beseda je smatrana izvanredno rečitom) obećavajući svakom vojniku oko četiri stotine 
funti; što je bio častan dar, dvostruko vredan onog gnusnog mita kojim je Julijan kupio carstvo. Vojska je, 
jednoglasnim odobravanjem, smesta pozdravila Severa, nazivajući ga Avgustom, Pertinaksom 1 Carem, a on 
je (13. aprila 193.) tako dosegao uzvišeni položaj, na koji su ga doveli svest o svojoj vrednosti i dugi niz 
snova i predznaka, plodnih izdanaka njegovog sujeverja ili politike. 

Novi pretendent na carski položaj uočio je i iskoristio osobenu prednost svog položaja. Njegova 
provincija se prostirala do Julijskih Alpa, što je pružalo lak prilaz Italiji, a pamtio je Avgustove reči da se 
panonska vojska za deset dana može naći nadomak Rima. Hitrinom, srazmernom značaju prilike, sa 
razlogom se mogao nadati da će osvetiti Pertinaksa, kazniti Julijana 1, kao zakoniti car, primiti zakletvu na 
vernost od senata i naroda, pre nego što njegovi suparnici, odvojeni od Italije ogromnim prostranstvom mora 
i kopna, saznaju za njegov uspeh, ili makar izbor. Tokom celog pohoda gotovo da sebi nije dozvoljavao ni 
časka za san ili jelo; pešačeći u oklopu na čelu kolone, zadobio je poverenje i naklonost svojih jedinica, 
pojačao je njihovu marljivost, oživeo duh, podstakao nade i bio sasvim zadovoljan što deli tegobe 
najprostijeg vojnika, imajući pri tome u vidu beskrajnu uzvišenost nagrade. 

Nesrećni Julijan je očekivao spor oko carskog položaja sa upravnikom Sirije, smatrajući da je za 
njega spreman; no, u nepobedivom i brzom približavanju panonskih legija video je svoju neizbežnu propast. 
Žurni dolazak svakog glasnika povećavao je njegove opravdane strepnje. Zaredom je obaveštavan da je 
Sever prešao Alpe, da su ga italijanski gradovi, nevoljni ili nesposobni da se odupru njegovom 
napredovanju, primili sa najtoplijim izlivima radosti i pokornosti, da se važn i grad Ravena predao bez 
otpora, a da je jadranskaska flota"? u osvajačevim rukama. Neprijatelj se sada nalazio na dve stotine pedeset 
milja od Rima, a svaki trenutak je skraćivao kratki životni i carski vek dodeljen Julijanu. 

Pokušao je, međutim, da spreči, ili bar odloži svoju propast. Preklinjao je potkupljivu vernost 
pretorijanaca, grad je ispunio beskorisnim pripremama za rat, postavio borbene linije oko predgrađa 1 čak 
ojačao utvrde oko palate; kao da bi se ti poslednji grudobrani mogli odbraniti bez nade u pomoć pred 
pobedničkim napadačem. Strah i stid sprečili su gardiste da napuste njegov steg, ali su drhtali na pomen 
panonskih legija, pod zapovedništvom iskusnog vojskovođe, naviklih da pobeđuju varvare na zaleđenom 
Dunavu. Sa uzdahom su napustili zadovoljstva kupatila i pozorišta, latili se oružja koje su gotovo zaboravili 
da koriste 1 čiji ih je teret pritiskao. Neuvežbani slonovi, čiji je neobičan izgled, nadali su se oni, trebalo da 
utera strah severnoj vojsci, zbacivali su svoje nevešte jahače; nespretna pregrupisavanja pomorskih jedinica, 


28 Flota je imala sedište u dve luke: Raveni, na severu, i Misenu, na jugu. 

povučenih iz misenske flote, bila su predmet izrugivanja rulje, dok je senat sa prikrivenim zadovoljstvom 
uživao u uzurpatorovoj nevolji i slabosti. 

Svaki Julijanov potez odavao je njegovu malodušnu smetenost. Navaljivao je da senat Severa 
proglasi državnim neprijateljem. Moljakao je da se panonski vojskovođa veže za carstvo. Poslao je državne 
poklisare u rangu konzula da pregovaraju sa ovim suparnikom, a uputio je i najmljene ubice da mu oduzmu 
život. Naložio je da vestalke 1 svi sveštenički kolegiji u obrednim odorama, noseći pred sobom zavetne 
svetinje rimske vere, u svečanoj povorci krenu u susret panonskim legijama, dok je sam istovremeno u 
zaludno pokušavao da magijskim obredima i nezakonitim žrtvama ispita ili umilostivi boginje sudbine. 

Sever, koji se nije bojao ni njegovog oružja niti čini, štitio je sebe od jedine opasnosti - od zavere, 
odanom pratnjom od šeststo probranih vojnika, koji ga nisu ostavljali ni noću ni danju, niti su skidali sa sebe 
oklope tokom celog pohoda. Napredujući čvrstim i brzim korakom, bez teškoća je prošao kroz apeninske 
klisure, prihvatio u svoje redove vojsku i poklisare poslate da uspore njegovo napredovanje, i nakratko se 
zaustavio kod Interamnije, sedamdesetak milja od Rima. Pobeda mu je već bila osigurana, ali ju je očaj 
pretorijanaca mogao učiniti krvavom, dok je Sever imao pohvalnu ambiciju da na presto stupi ne isukavši 
mač. Njegovi izaslanici, rasejani po gradu, ubeđivali su pripadnike garde da, ukoliko prepuste bezvrednog 
vladara i počinitelje Pertinaksovog ubistva pravdi pobednika, on taj žalosni događaj neće smatrati delom 
cele garde. Verolomni pretorijanci, čiji je otpor podupirala jedino zadrta tvrdoglavost, rado su ispunili lake 
uslove, pohvatali većinu ubica i stavili do znanja senatu da više ne brane Julijanovu stvar. Ta skupština, koju 
je sazvao konzul, jednoglasno je priznala Severa za zakonitog cara, donela je odluku o božanskim počastima 
za Pertinaksa i izrekla presudu o svrgavanju s prestola i smrti njegovog nesrećnog naslednika. Julijan je 
odveden u tajnu odaju dvorskog kupatila, gde mu je (2. juna 193.) odrubljena glava, kao običnom zločincu, 
nakon što bejaše ogromnim blagom kupio mučnu i nesigurnu vladavinu dugu samo šezdeset šest dana. 
Gotovo neverovatni pohod Severa, koji je za tako kratko vreme doveo mnogobrojnu vojsku sa obala Dunava 
na obale Tibra, istovremeno pokazuje obilje zaliha koje su pružale poljoprivreda i trgovina, izvrsnost puteva, 
disciplinu legija i tromu a potuljenu narav provincija. 

Severove prve brige bile su dve mere, jednu je nalagala politika, a drugu pristojnost: osveta i dužne 
počasti Pertinaksovoj uspomeni. Pre nego što je ušao u Rim, novi car je izdao zapovesti pretorijanskoj gardi, 
naloživši joj da sačeka njegov dolazak, na prostranoj ravnici blizu grada, razoružana, ali u svečanoj odeći u 
kakvoj su obično pristupali vladaru. Ti oholi vojnici su ga poslušali, a skrušenost je bila posledica njihovih 
opravdanih strepnji. Probrani deo ilirske vojske okružio ih je s uperenim kopljima. Ne mogavši da uteknu ili 
pruže otpor, s nemom preneraženošću iščekivali su svoju sudbinu. Popevši se na tribinu, Sever im je oštro 
prebacio zbog verolomstva i kukavičluka, lišivši ih časti otpustio ih je sa dužnosti koju su izneverili, 
poskidao im sjajne ukrase 1, pod pretnjom smrti, proterao na udaljenost od stotinu milja od prestonice. Za to 
vreme druga jedinica je poslata da im uzapti oružje, zauzme logor i predupredi prenagljene posledice 
njihovog očaja. 

Potom su proslavljeni Pertinaksov pogreb i njegovo uvrštavanje među bogove sa svim formalnostima 
tužne velelepnosti. Senat je sa sumornim zadovoljstvom obavio pogrebni obred tog izvrsnog vladara, koga 
vrline, ali takve vrline bi njegovu ambiciju zanavek ograničile na položaj običnog građanina. Sever je 
posmrtnu besedu izgovorio sa smišljenom rečitošću, unutrašnjim zadovoljstvom i dobro odglumljenom 
tugom, i tim bogobojažljivim osvrtom na Pertinaksovu uspomenu ubedio lakoverni narod da je jedino on 
dostojan da zauzme njegovo mesto. Ipak, svestan da svoju pretenziju na presto mora ostvariti oružjem a ne 
ceremonijama, po isteku trideset dana napustio je Rim i, ne dozvolivši sebi da ga ponese ova laka pobeda, 
pripremio se za susret sa svojim opasnijim suparnicima. 

I Niger i Albin su otkriveni i ubijeni u bekstvu sa bojnog polja. Njihova sudbina nije pobudila ni 
iznenađenje niti sažaljenje. Svoje živote su stavili na kocku radi prilike za carevanje 1 iskusili ono što bi i 
sami drugom dodelili; a ni Sever nije pokazao nadmenu uzvišenost tako što bi dozvolio svojim suparnicima 
da žive kao obični gradani. Ali njegova nemilosrdna priroda, podstaknuta gramzivošću, povlađivala duhu 
osvetljubivosti u kojem nije bilo mesta razumevanju. Najugledniji stanovnici provincija koji, ne izrazivši 
nikakvu nesklonost prema srećnom pretendentu, bejahu poslušali upravnika pod čijom vlašću su se slučajno 
zadesili, kažnjavani su smrću, progonstvom, a naročito oduzimanjem poseda. Mnogim istočnim gradovima 
oduzete su drevne počasti i primorani su da Severovoj riznici plate četiri puta veći iznos no što su davali za 
Nigerovu službu. 

Do konačne ratne odluke Severovu svirepost donekle su ograničavali neizvesnost ishoda i njegovo 
pretvorno poštovanje senata. Albinova glava, propraćena pretećim pismom, najavila je Rimljanima da je 
rešen da ne poštedi nijednog pristalicu svojih zlosrećnih suparnika . Razdraživala ga je opravdana sumnja da 
nikada nije uživao naklonost senata, a svoju staru zlonamernost prikrivao je iza nedavnog otkrića neke 
veleizdajničke prepiske. Međutim, trideset petorici senatora, optuženih za sklonost Albinovoj strani, 
velikodušno je oprostio, a kasnijim ponašanjem se trudio da ih uveri da je zaboravio njihova navodna 
nedela. Istovremeno je, pak, osudio četrdeset jednog senatora, čija je imena istorija zabeležila, u smrt sa 
njima su pošli i njihove žene, deca i klijenti, a u istu propast bili su uvučeni i najplemenitiji žitelji španske i 
galske provincije. Tako kruta pravda, jer on je to tako nazivao, po Severovom mišljenju predstavljala je 
jedino ponašanje koje može narodu obezbediti mir ili vladaru stabilnost; ovlaš se snishodio da se žali što je 
nužno da najpre bude okrutan kako bi postao blag. 

Pravi interes apsolutnog monarha obično se podudara sa interesom njegovog naroda. Brojnost, 
bogatstvo, red i bezbednost naroda najbolji su i jedini temelj i njegove stvarne veličine, a ukoliko bi bio 
potpuno lišen vrline, obazrivost bi je mogla nadomestiti i nalagala bi isto pravilo ponašanja. Sever je Rimsko 
carstvo smatrao svojim posedom, a čim beše obezbedio vlasništvo nad njim, svu svoju brigu je posvetio 
negovanju i unapređivanju tako dragocene stečevine. Blagotvorni zakoni, sprovođeni sa neumitnom 
odlučnošću, ubrzo su ispravili većinu zloupotreba, kojima, nakon Markove smrti, beše zaražen svaki deo 
uprave. Pri deljenju pravde careve presude odlikovale su se pažnjom, razboritošću i nepristrasnošću, a kad 
god bi odstupio od stroge pravičnosti bivalo je to obično u korist sirotinje i potlačenih; zapravo ne toliko iz 
nekog osećanja čovečnosti, već iz prirodne sklonosti despota da veličini unizi ponos i da sve svoje podanike 
sroza na isti zajednički nivo apsolutne zavisnosti. Njegova skupa sklonost graditeljstvu, veličanstvene 
priredbe, a iznad svega stalna i štedra raspodela žita i namirnica, bili su najsigurnije sredstvo za pridobijanje 
naklonosti rimskog naroda. Izbrisane su nesreće građanskog razdora. U provincijama su opet doživeli spokoj 
mira i blagostanja, a mnogi gradovi, obnovljeni Severovom darežljivošću, prihvatali su da se nazovu 
njegovim kolonijama, i svoju zahvalnost i sreću potvrđivali javnim spomenicima. Taj ratoborni i uspešni car 
oživeo je slavu rimskog oružja, sa opravdanim ponosom se hvalio da je primio carstvo opterećeno ratovima 
na strani i u zemlji, a da ga ostavlja utvrđeno, u dubokom, sveopštem i časnom miru. 

Iako je izgledalo da su se rane građanskog rata potpuno zacelile, njegov smrtonosni otrov još se 
skrivao u životnim organima poretka. Sever je posedovao znatan deo životne snage i sposobnosti, ali 1 
smeona duša prvog Cezara ili lukava Avgustova politika teško da bi se mogle poneti sa zadatkom 
obuzdavanja drskosti pobedničkih legija. Zahvalnost, pogrešna politika i prividna nužnost, navele su Severa 
da popusti dizgine discipline. Taštini svojih vojnika laskao je čašću da nose zlatno prstenje, a njihovoj 
udobnosti je povlađivao dozvolom da žive sa svojim ženama u dokonosti vojnih naselja. Povisio im je platu 
bez premca u ranijim vremenima i navikao ih da očekuju, a uskoro i traže, vanredne poklone prilikom svake 
opasnosti po državu ili svetkovine. Poneseni svojim uspehom, iznureni raskošnim životom, uzdigavši se 
opasnim povlasticama iznad podaničkog nivoa, uskoro su postali nesposobni za vojnički zamor, ugnjetači za 
zemlju i netrpeljivi prema opravdanom potčinjavanju. Oficiri su visinu svog čina ispoljavali rasipnijom i 
elegantnijom raskoši. Još postoji jedno Severovo pismo u kojem se vajka nad raspuštenošću vojske i traži od 
jednog od svojih vojskovođa da sa potrebnim prevaspitavanjem započne od samih tribuna, jer, kao što 
umesno primećuje, oficir koji je izgubio poštovanje nikada neće zadobiti poslušnost svojih vojnika. Da je 
car sledio taj smer misli ustanovio bi da se osnovni uzrok ove opšte iskvarenosti mogao pripisati, ne 
primeru, već pogubnoj popustljivosti vrhovnog zapovednika. 

Pretorijanci, koji su ubili svog cara i prodali carstvo, dobili su zasluženu kaznu za svoju izdaju, no 
neophodna, mada opasna, ustanova garde ubrzo je obnovljena po novom Severovom modelu i 
učetvorostručena u odnosu na stari broj. Ranije su se ti vojnici regrutovali u Italiji, a pošto su susedne 
provincije polako usvajale mekše ponašanje Rima, vrbovanje se proširilo na Makedoniju, Norik i Španiju. 
Umesto onih elegantnih jedinica, bolje prilagođenih pompi dvorova no potrebama rata, Sever beše ustanovio 
da se povremeno iz svih pograničnih legija regrutuju vojnici, koji su se najviše istakli snagom, junaštvom i 
vernošću, u znak počasti i nagrade, i unapređuju u izbirljiviju službu garde. Tom novom ustanovom 
italijanska mladež odvraćena je od upražnjavanja vojničkih veština, dok je prestonica bila prestravljena 
čudnovatim izgledom i ponašanjem mnoštva varvara. Sever je, međutim, sebi laskao da će legije ove 
izabrane pretorijance smatrati predstavnicima celokupnog vojnog staleža, a da će prisutna pomoć pedeset 
hiljada ljudi, nadmoćnijih po oružju i opremi od ma koje sile koja bi protiv njih mogla biti izvedena na 

bojište, zauvek ugušiti nade u pobunu i osigurati carski položaj i njemu i njegovom potomstvu. 

Zapovedništvo nad tim povlašćenim i zastrašujućim jedinicama postalo je prva dužnost u Carstvu. 
Kako se upravljanje izopačavalo u vojnu despotiju pretorijanski prefekt, koji je prvobitno bio obični 
zapovednik garde, postavljen je, ne samo na čelo vojske, već 1 finansija, pa čak i pravosuđa. U svakom delu 
administracije on je zastupao ličnost i vršio vlast cara. Prvi prefekt, koji je uživao i zloupotrebljavao ovu 
ogromnu moć, bio je Plautijan, omiljeni Severov doglavnik. Njegova vlast trajala je preko deset godina, do 
udaje njegove kćeri za najstarijeg carevog sina, koja je, činilo se, obezbedila njegovu sreću, a pokazala se 
uzrokom njegove propasti. Podjarujući Plautijanovu častoljubivost i podbunjujući njegova strahovanja, 
dvorska neprijateljstva su zapretila da dovedu do prevrata i primorala cara, koji ga je još voleo, da preko 
volje pristane na njegovu smrt. Nakon Plautijanovog pada ugledni advokat, slavni Papinijan, određen je da 
obavlja raznovrsnu dužnost pretorijanskog prefekta. 

Do Severove vladavine vrlina i čak razboritost careva ispoljavale su se revnošću ili pretvornim 
poštovanjem senata i obzirnom pažnjom prema lepom okviru državne politike koju beše ustanovio Avgust. 
No, Severova mladost je prošla u bespogovornoj poslušnosti tabora, dok su zrelije godine provedene u 
despotizmu vojnog zapovedanja. Njegov nadmeni i nesavitljivi duh nije mogao otkriti, niti priznati, prednost 
očuvanja jedne posredne, ma koliko imaginarne, vlasti između cara i vojske. Smatrao je da mu je ispod 
dostojanstva da se proglašava slugom skupštine, koja je prezirala njegovu ličnost a drhtala kada bi se 
namrštio; izdavao je naredbe tamo gde bi se njegov zahtev pokazao delotvornim; usvojio je ponašanje i stil 
vladara i osvajača, 1 vršio, bez prikrivanja, celokupnu zakonodavnu kaogod izvršnu vlast. 

Pobeda nad senatom bila je laka i neslavna. Svaki pogled i svaka strast bili su usmereni ka vrhovnom 
magistratu, koji je posedovao i državnu vojsku i riznicu; dok je senat, koj i narod nije izabrao, niti ga je 
štitila vojna sila, niti je nadahnjivao javni duh, zasnivao svoju opadajuću vlast na krhkom i ruševnom 
temelju drevnog mišljenja. Krasna teorija o republici neosetno je iščezla i utrla put prirodnijem i 
suštinskijem osećanja monarhije. Kako su sloboda i počasti Rima redom prenošene na provincije, koje staru 
upravu ili nisu poznavale ili su je pamtile sa gnušanjem, tradicija republikanskih načela postupno je 
izbrisana. Grčki istoričari iz doba Antonina sa pakosnim zadovoljstvom primećuju da je rimski vladar, mada 
se, shodno zastareloj predrasudi, uzdržavao od kraljevske titule, posedovao punu meru kraljevske vlasti. Za 
Severove vladavine senat je bio pun uglađenih i rečitih robova iz istočnih provincija, koji su lično laskanje 
opravdavali spekulativnim načelima ropstva. Te nove pobornike povlastica dvor je slušao sa zadovoljstvom, 
a narod sa strpljenjem, kada su ulivali dužnost pasivne poslušnosti i nadugačko raspredali o neizbežnim 
nepočinstvima slobode. Pravnici i istoričari su se složili u učenju da se carska vlast drži ne na osnovu 
prenesenog ovlašćenja, već na osnovu senatskog neopozivog odricanja od prava; da je car oslobođen 
ograničenja građanskih zakona, da samovoljno može da raspolaže životima i imanjem podanika i da 
carstvom može raspolagati kao ličnom očevinom. Najčuveniji građanski pravnici, a naročito Papinijan, Paul 
i Ulpijan, doživeli su svoj procvat za vladavine Severovog doma, a rimsko pravo, tesno se združivši sa 
sistemom monarhije, navodno beše doseglo punu zrelost i savršenstvo. 

Severovi savremenici, uživajući u miru i slavi njegove vladavine, oprostili su surovosti kojima je 
uspostavljena. Potomstvo, koje je iskusilo kobne posledice njegovih načela i primera, opravdano ga je 
smatralo glavnim uzročnikom opadanja Rimskog carstva. 

6. POGLAVLJE (VI) 
(208-235. g.) 


Severova smrt - Karakalina tiranija — Makrinova uzurpacija - 
Heliogabaline ludosti — Vrline Aleksandra Severa - 
Kaspojasanost vojske 


Die sinova, Karakala i Geta, bili su plod Severovog braka i predodređeni naslednici carskog položaja. 
Tople nade oca i rimskog sveta ubrzo su razočarali ti sujetni mladići, koji su ispoljavali nehatnu sigurnost 
naslednih vladara i pretpostavljali da će srećom nadomestiti vrednost i vrednoću. Bez nadmetanja u vrlini ili 
darovitostima, oni su gotovo od najmanjih nogu otkrili uzajamnu čvrstu i nepomirljivu odvratnost. Njihova 
mržnja, potvrđena godinama i podsticana spletkama njihovih koristoljubivih miljenika, izbijala je u vidu 
detinjastih, a vremenom i ozbiljnijih nadmetanja, da bi napokon podelila pozorište, cirkus i dvor na dve 
klike, koje su podstrekivale nade i strahovanja njihovih predvodnika. Obazrivi car je nastojao da, na svaki 
način, savetom i autoritetom, suzbije tu rastuću netrpeljivost. Nesrečna nesloga sinova pomučivala je sve 
njegove izglede 1 pretila da obori presto, uzdignut sa toliko muke, učvršćen sa toliko krvi i hranjen svim 
oružanim i novčanim sredstvima. Sever je nepristrasnom rukom održavao među njima tačnu ravnotežu 
naklonosti, obojici je dodelio položaj avgusta i duboko poštovano ime Antonina, a rimski svet je prvi put 
imao tri cara. Ipak, čak i tako podjednako postupanje poslužilo je samo da podjari nadmetanje; dok je 
neobuzdani Karakala isticao pravo prvorođenog sina, odmereniji Geta pridobijao je naklonost naroda i 
vojnika. U bolu razočaranog oca, Sever je prorekao da će slabiji od njegovih sinova pasti kao žrtva jačeg, 

a ovog će, pak, upropastiti vlastiti poroci. 

U tim okolnostima Sever je sa zadovoljstvom primio vest o ratu u Britaniji i najezdi (208.) varvara sa 
severa u tu provinciju. Mada je budnost njegovih namesnika mogla biti dovoljna da odbije dalekog 
neprijatelja, odlučio je da iskoristi častan izgovor kako bi sinove povukao iz rimske raskoši, koja im je 
iznurivala duhove i razdraživala strasti, i očeličio njihovu mladost naporima ratovanja i upravljanja. Bez 
obzira na poodmakle godine (jer beše prevalio šezdesetu) i giht, zbog kojeg su ga morali nositi u nosiljci, i 
sam se lično preselio na to udaljeno ostrvo, u pratnji dvojice sinova, celog dvora i ogromne vojske. Smesta 
je prešao Hadrijanov i Antoninov zid 1 zašao u neprijateljevu zemlju, nameravajući da dovrši davno 
pokušavano osvajanje Britanije. Prodro je do krajnjeg severa ostrva a da nije susreo neprijatelja. Ali, 
skrivene zasede Kaledonaca, koji su se neopaženi zadržali u pozadini i na bokovima njegove vojske, 
hladnoća podneblja i oštrina zimskog pohoda preko brda i močvara Škotske, Rimljane su, vele, koštale 
preko pedeset hiljada ljudi. Kaledonci su, naposletku, popustili pred moćnim i upornim napadom, zatražili 
mir i predali deo svog naoružanja i veliki deo teritorije. Njihova prividna pokornost, međutim, nije trajala 
duže no postojeća strahovlada. Čim su se rimske legije povukle, povratili su svoju neprijateljsku 
nezavisnost. Njihov nemirni duh izazvao je Severa da pošalje novu vojsku u Kaledoniju, sa krajnje 
krvožednim naredenjem da ne potčinjavaju, već da istrebe domoroce. Spasla ih je smrt njihovog oholog 
neprijatelja. 

Severovo narušeno zdravlje i smrtonosna bolest su u Karakalinoj duši razbuktati neobuzdanu 
ambiciju i mračne strasti. Nemajući strpljenja za ma kakvo odlaganje ili podelu Carstva, ne jednom je 
pokušao da skrati ocu ono malo preostalih dana i trudio se, mada bez uspeha, da izazove pobunu među 
vojnicima. Stari car je često osuđivao zabludelu blagost Marka, koji je jednim jedinim pravičnim činom 
mogao spasti Rimljane od tiranije njegovog bezvrednog sina. Našavši se u istom položaju, iskusio je kako se 
lako sudijina strogost topi u roditeljskoj blagosti. Premišljao se, pretio, ali nije mogao da kazni, a taj 
poslednji i jedini slučaj milosti bio je kobniji po Carstvo nego dugi niz svireposti. Duševna rastrojenost 
podsticaJa je bolove u njegovom telu, nestrpljivo je želeo smrt, a svojim nestrpljenjem ubrzao je samrtni čas. 
Izdahnuo je (4. februara 211.) u Jorku, u šezdeset petoj godini života i osamnaestoj godini slavne i uspešne 
vladavine. U poslednjim trenucima sinovima je preporučio slogu, a vojsci sinove. Taj korisni savet nikad 

nije dopro do srca, ili makar razuma plahovitih mladića; ali, poslušniji vojnici su se, vodeći računa o svojoj 
zakletvi na vernost i ugledu svog pokojnog gospodara, oduprli Karakalinim saletanjima i proglasili oba brata 
carevima Rima. Novi vladari ubrzo su ostavili Kaledonce na miru, vratili se u prestonicu, svečano obavili 
očev pogreb uz božanske počasti, dok su ih senat, narod i provincije radosno priznali za zakonite vladare. 
Izgleda da je izvesno prvenstvo na položaju bilo dato starijem bratu, ali su obojica Carstvom upravljali 
podjednakom i samostalnom vlašću. 

Taj prikriveni građanski rat već beše rastrojio čitavu upravu, kada je predložen plan koji je, činilo se, 
bio od obostrane koristi po neprijateljski raspoloženu braću. Budući da je bilo nemoguće pomiriti njihove 
duhove, predloženo je da razdvoje interese 1 podele Carstvo između sebe. Uslovi sporazuma već su bili 
sročeni sa izvesnom tačnošću. Dogovoreno je da Karakali, kao starijem bratu, u posedu ostanu Evropa i 
zapadna Afrika, a da on suverenu vlast nad Azijom i Egiptom prepusti Geti, koji može ustanoviti svoje 
sedište u Aleksandriji ili Antiohiji, gradovima koji po bogatstvu i veličini malo zaostaju za Rimom; da će 
mnogobrojne vojske biti stalno utaborene sa obe strane tračkog Bosfora, kako bi čuvale granice suparničkih 
monarhija; i da će senatori evropskog porekla priznati suverena Rima, dok će oni rodom iz Azije slediti cara 
Istoka. Suze carice Julije prekinule su pregovore, čije je prvo spominjanje ispunilo grudi svakog Rimljanina 
iznenađenjem i negodovanjem. Moćno prostranstvo osvajanja, vreme i politika, bejahu tako tesno povezani, 
da je bila potrebna najsnažnija sila da ga rastavi. Rimljani su imali razloga da se boje da će rastavljeni delovi 
uskoro građanskim ratom biti podvedeni pod vlast jednog gospodara; ali, ukoliko bi razdvajanje bilo trajno, 
deoba provincija morala se okončati raspadom Carstva, čije je jedinstvo do tada ostalo nenarušeno. 

Da je sporazum bio ostvaren, vladar Evrope možda bi uskoro bio osvajač Azije, no Karakala je 
postigao lakšu, mada zločinačkiju pobedu. Lukavo je saslušao majčina preklinjanja i pristao (27. februara 
212.) da se u njenim odajama dogovori sa bratom o uslovima za mir i izmirenje. Usred njihovog razgovora, 
nekoliko centuriona, koji behu uspeli da se sakriju, nasrnu sa isukanim mačevima na nesrećnog Getu. 
Izbezumljena mati pokuša da ga zaštiti u svom naručju, ali, u uzaludnoj borbi ranjena u ruku i oblivena 
krvlju mlađeg sina, gledala je starijeg sina kako podstiče i potpomaže pomamu mučkih ubica. Čim delo bi 
počinjeno, Karakala hitro, i sa užasnutim izrazom lica, pojuri ka pretorijanskom logoru kao svom jedinom 
utočištu, 1 baci se na zemlju pred kipove zaštitničkih bogova. Vojnici su pokušali da ga podignu i uteše. 
Isprekidanim i zbrkanim rečima obavestio ih je o opasnosti koja se nad njega nadvila i o srećnom bekstvu, 
nagovestivši da je sprečio namere svog neprijatelja, objavio je svoju rešenost da živi i umre sa svojim 
vernim jedinicama. Geta je bio ljubimac vojnika, ali pritužba je bila beskorisna, osveta opasna, a i još su 
poštovali Severovog sina. Njihovo nezadovoljstvo zamrlo je u zaludnom gunđanju, a Karakala ih je uskoro 
ubedio u pravičnost svoje stvari, raspodelivši, u vidu štedrog dara, blaga prikupljena za očeve vladavine. Za 
njegovu vlast i bezbednost jedino su važna bila stvarna osećanja vojnika. Njihovo izjašnjavanje u njegovu 
korist donelo je pokorne izjave senata. Popustljiva skupština uvek je bila pripravna da potvrdi odluku 
sudbine, ali, budući da je Karakala želeo da ublaži prva osećanja gneva javnosti, ime Gete se pominjalo sa 
pristojnošću i ukazane su mu pogrebne počasti kao rimskom caru. Potomstvo je, iz samilosti prema njegovoj 
nesreći, bacilo veo na njegove poroke. Tog mladog vladara smatramo nevinom žrtvom bratovljeve ambicije, 
ne sećajući se da je i on sam želeo vlast i zaboravljajući njegovu sklonost da učini iste pokušaje osvete i 
ubistva. 

Do tada je bila osobita sreća Rimljana, a u najgora vremena i uteha, da je vrlina careva bila delatna, a 
njihov porok trom. Avgust, Trajan, Hadrijan i Marko lično su obilazili prostrane teritorije pod svojom 
upravom, a njihov obilazak obeležavan je mudrim i blagotvornima delima. Tiranija Tiberija, Nerona i 
Domicijana, koji su gotovo neprestano obitavali u Rimu, ili u vilama u okolini, bila je ograničena na 
senatorski i viteški stalež. Karakala je, međutim, bio neprijatelj čitavog ljudskog roda. Napustio je (213.) 
prestonicu (1 nikad se u nju nije vratio) otprilike godinu dana po Getinom ubistvu. Ostatak vladavine proveo 
je u nekoliko carskih provincija, naročito u onim na Istoku, a svaka provincija je redom postajala pozornica 
njegove otimačine i svireposti. Senatori, koje je strah prisiljavao da ispunjavaju njegove ćudljive prohteve, 
morali su da, uz ogroman trošak, obezbeđuju svakodnevne zabave, koje je on prezrivo prepuštao svojoj 
gardi, kao što su morali da u svakom gradu podižu veličanstvene palate i pozorišta, koje je prezrivo odbijao 
da poseti ili je naređivao da se smesta poruše. Najbogatije porodice su dovedene do propasti samovoljnim 
globama i zaplenama, a veliki deo njegovih podanika pritiskati su dovitljivo smišljeni preteški porezi. Usred 
mira, i na najmanji izazov, izdavao je zapovesti za sveopšti pokolj u Aleksandriji u Egiptu. Sa bezbednog 
mesta u Serapisovom hramu posmatrao je i upravljao pokoljem više hiljada građana a i stranaca, ne praveći 

razliku ni po broju ni po zločinu tih pačenika, jer su, kako je hladno obavestio senat, svi Aleksandrijci, i oni 
koji su stradali i oni koji su umakli, bili podjednako krivi. 

Mudre Severove pouke nikada nisu ostavile trajan utisak u pameti sina, koji je, mada nije oskudevao 
ni u mašti ni u rečitosti, podjednako bio lišen rasuđivanja i čovečnosti. Karakala je upamtio i zloupotrebio 
jednu opasnu maksimu dostojnu tiranina: "Osigurati naklonosti vojske, a ostatak svojih podanika smatrati 
nevažnim." Međutim, očevu darežljivost obuzdavala je promišljenost, a njegovu popustljivost prema vojsci 
umeravali su odlučnost i ugled. Bezbrižna sinovljeva rasipnost bila je politika jedne vladavine i neizbežna 
propast i za vojsku i za Carstvo. Umesto da se čeliči oštrom logorskom disciplinom, snaga vojnika je 
kopnila u raskoši gradova. Preterane povišice plata i pokloni iscrpli su državu da bi obogatili vojnički stalež, 
čija se skromnost u miru i služba u ratu najbolje obezbeđuju časnim siromaštvom. Karakalino držanje bilo je 
nadmeno i puno oholosti, ali je spram vojnika zaboravljao čak i na dolično dostojanstvo svog položaja, 
ohrabrivao njihovu drsku familijarnost; zanemarujući suštinske dužnosti vojskovođe, odećom i ponašanjem 
oponašao je običnog vojnika. 

Bilo je nemoguće da karakter i ponašanje poput Karakalinog mogu nadahnuti ljubav ili poštovanje, 
ali, dokle god su njegovi poroci bili korisni za vojske, bio je bezbedan od opasnosti pobune. Zavera, 
prouzrokovana njegovom zavišću, bila je kobna po tiranina. Pretorijanska prefektura bila je podeljena 
između dvojice doglavnika. Vojni deo poveren je Adventu, pre iskusnom no sposobnom vojniku, dok je 
civilne poslove obavljao Opilije Makrin, koji se spretnošću u poslovima na taj visoki položaj uzdigao 
neokaljan. No, naklonost prema njemu menjala se shodno carevom hiru i život mu je mogao zavisiti od 
najmanje sumnje ili najobičnijeg slučaja. Pakost ili fanatičnost navela je nekog Afrikanca, vrlo upućenog u 
čitanje budućnosti, na veoma opasno proročanstvo da su Makrin i njegov sin predodredeni da vladaju 
Carstvom. Ova vest se brzo proširila provincijom, a kad je taj čovek u lancima poslat u Rim, on je 1 dalje u 
prisustvu gradskog prefekta potvrđivao verodostojnost svog proročanstva. Taj magistrat, primivši najhitnija 
uputstva da se obavesti o Karakalinim naslednicima, smesta je saopštio sadržinu Afrikančevog saslušanja 
carskom dvoru, koji je to vreme boravio u Siriji. Ali, bez obzira na marljivost državnih glasnika, jedan 
prijatelj je našao načina da obavesti Makrina o opasnosti koja se nadvila. Car je primio pisma iz Rima, a 
kako je upravo bio zaokupljen vođenjem trke kočija, neotvorena ih je uručio pretorijanskom prefektu, 
naloživši mu da obavi uobičajene poslove i da ga izvesti o važnijim stvarima koja bi mogla sadržati . Makrin 
je pročitao svoju sudbinu i odlučio da je predupredi. Podjario je nezadovoljstva nekih nižih oficira i 
iskoristio pomoć Marcijala, jednog na sve spremnog vojnika kome su odbili da daju centurionski čin. 
Karakalu je pobožnost navela da hodočasti iz Edese do slavnog Mesečevog hrama u Karheji. Pratila ga je (8. 
marta 217.) konjička jedinica, no budući da se u putu zaustavio zbog neke potrebe, njegova straža se s 
poštovanjem držala na odstojanju. Izgovorivši se dužnošću, Marcijal mu je prišao i proburazio ga bodežom. 
Odvažnog ubicu smesta je ubio neki Skit, strelac u carskoj gardi. Takav je bio kraj čudovišta čiji je život 
osramotio ljudsku prirodu, a vladavina pokazala strpljenje Rimljana. Zahvalni vojnici su zaboravili na 
njegove poroke, pamtili su jedino njegovu pristrasnu darežljivost, pa su primorati senat da prostituiše 
sopstveno dostojanstvo 1 dostojanstvo vere dajući mu mesto među bogovima. 

Po zatiranju Severove kuće rimski svet je tri dana ostao bez gospodara. Izbor vojske (jer se autoritet 
dalekog i slabog senata malo poštovao) očekivao se sa brižnom neizvesnošću, pošto se nije pojavio ni jedan 
kandidat kome bi ugledno poreklo i zasluga mogli pridobiti njihovu privrženost i ujediniti njihove glasove. 
Odlučujuća prevaga pretorijanske garde pojačavala je nade njihovih prefekata, te su ti moćni službenici 
počeli da potežu svoje zakonsko pravo da popune upražnjeni carski presto. Međutim, Advent, stariji prefekt, 
svestan svojih godina i bolesti, malog ugleda i još manjih sposobnosti, odrekao se opasne počasti pred 
prepredenom ambicijom svog kolege Makrina, čija je dobro prikrivena žalost otklonila svaku sumnju da je 
bio saučesniku gospodarevoj smrti. Vojska ga nije volela niti je cenila njegov karakter. Bacali su pogled 
unaokolo tražeći takmaca, dok najzad nisu preko volje popustili, pred njegovim obećanjima neograničene 
darežljivosti i popustlj ivosti. Nedugo nakon stupanja na presto (l 1. marta 217.), dodelio je svom sinu 
Dijadumenijanu, tek desetogodišnjaku, carsku titulu i u narodu omiljeno Antoninovo ime. Krasna dečakova 
pojava, poduprta vanrednim poklonom, za koji je izgovor pružila ta ceremonija, mogla je privući, kako se 
očekivalo, naklonost vojske i učvrstiti nesigurni Makrinov presto. 

Senat i provincije su radosnim potčinjavanjem potvrdili vlast novog vladara. Bili su ushićeni svojim 
neočekivanim oslobođenjem od omraženog tiranina, a preispitivanje vrlina Karakalinog naslednika činilo se 
nevažnim. No, čim su prošli prvi zanosi radosti i iznenađenja, počeli su da kritičkom strogošću istražuju 

Makrinove zasluge i da prigovaraju vojsci zbog prenagljenog izbora. Do tada se temeljnim načelom poretka 
smatralo da cara uvek mora izabrati senat, a da se suverena vlast, koju više nije vršilo čitavo telo, uvek 
prenosila na jednog od njegovih članova. Ali, Makrin nije bio senator. Naglo uzdizanje pretorijanskih 
prefekata odavalo je niskost njihovog porekla, a viteški red još je držao taj visoki položaj, koji je samovoljno 
gospodario životima i sudbinom senata. Čuo se žamor negodovanja što se čovek, čije neugledno poreklo ne 
beše osvetlala nikakva značajna zasluga, drznuo da se zaodene purpurom, umesto da ga preda nekom 
uglednom senatoru, poreklom i ugledom doraslom sjaju carskog položaja. 

Čim je Makrinov karakter osmotren oštrim okom nezadovoljstva, lako su otkriveni neki poroci i 
mnoge mane. U mnogim slučajevima s pravom je osuđen njegov izbor doglavnika, a nezadovoljni narod je 
sa uobičajenom otvorenošću namah osudio i njegovu lenu pitomost i preteranu strogost. 

Njegova prenagljena ambicija uspela se na visinu gde je bilo teško stameno stajati, a nemoguće pasti 
bez trenutne propasti. Upućen u dvorska lukavstva i oblike građanskih poslova, drhtao je u prisustvu jarosne 
i neobuzdane gomile, nad kojom je preuzeo komandu; njegove vojničke talente su prezirali a u ličnu 
hrabrost sumnjali; šapat koji je kružio logorom, otkrio je kobnu tajnu zavere protiv pokojnog cara, 
otežavajući zločin ubistva niskošću licemerja, a pojačavajući prezir gnušanjem. Da bi se otuđili vojnici i 
izazvala neizbežna propast, samo je još nedostajala ličnost reformatora, a tako je neobična bila težina 
njegove sudbine da je Makrin bio prisiljen da obavi tu nezavidnu dužnost. Karakalina rasipnost ostavila je za 
sobom dugačak niz propasti i nereda, a da je taj bezvredni tiranin bio kadar da razmišlja o izvesnim 
posledicama vlastitih postupaka, možda bi uživao u mračnim izgledima bede i nesreća koje beše zaveštao 
svojim naslednicima. 

Carica Julija iskusila je sve mene sudbine. Sa skromnog položaja uzdigla se do veličine, da bi jedino 
okusila izvanrednu gorčinu uzvišenog položaja. Bilo joj je suđeno da oplakuje smrt jednog sina, a život 
drugoga. Premda joj je zdrav razum odavno morao ukazati šta je može očekivati, Karakalina okrutna 
sudbina beše probudila osećanja matere 1 carice. Bez obzira na uljudnost punu poštovanja koju je uzurpator 
iskazivao Severovoj udovici, ona se na podanički položaj spustila nakon mučne borbe i uskoro se 
svojevoljnom smrću izvukla iz nespokojne 1 ponižavajuće zavisnosti. Njenoj sestri Juliji Mezi beše naređeno 
da napusti dvor i Antiohiju. Povukla se u Emesu sa ogromnim imetkom, plodom dvadesetogodišnje 
naklonosti, u pratnji dveju kćeri Semije i Mameje; svaka od njih bila je udovica i imala sina jedinca. Basijan, 
tako se zvao Semijin sin, posvetio se uglednoj dužnosti prvosveštenika Sunca, a sveti poziv, kojem se 
posvetio, iz promišljenosti ili sujeverja, doprineo je usponu tog sirijskog mladića u Rimskom carstvu. 
Mnogobrojne vojne jedinice bile su stacionirane u Emesi, a kako ih je Makrinova stroga disciplina primorala 
da zimu provedu ulogorene, bile su željne da se osvete zbog okrutnosti te tegobe na koju bejahu 
nenaviknute. Vojnici, koji su jatimice hrlili u hram Sunca, posmatrali s obožavanjem i ushićenjem otmenu 
odeću i pojavu mladog pontifika: prepoznali su, ili mislili da prepoznaju, Karakaline crte, a uspomenu na 
njega sada su obožavali. Lukava Meza uočila je i negovala njihovu sve veću pristrasnost, i rado žrtvujući 
kćerkin dobar glas zarad unukove sreće, nagoveštavala da je Basijan vanbračni sin njihovog ubijenog 
vladara. Svote koje su njeni poklisari delili širokom rukom ućutkale su svaki prigovor, a rasipnost je 
dovoljno dokazivala srodstvo, ili bar sličnost, Basijana sa velikim prauzorom. Mladog Antonina (jer beše 
preuzeo i uprljao to ugledno ime) jedinice u Emesi proglasile su (16. maja 218.) carem, a on je istakao svoje 
nasledno pravo i gromoglasno pozvao vojske da slede steg mladog i darežljivog vladara, koji se latio oružja 
da bi osvetio očevu smrt i tlačenje vojničkog staleža. 

U Emesi su Sunce poštovali pod imenom Heliogabala, a u obličju velikog kupastog kamena, koji je, 
po sveopštem verovanju, pao s neba na to sveto mesto. Tom zaštitničkom božanstvu Antonin je, ne bez 
razloga, pripisivao svoje uzdizanje na presto. Ispoljavanje praznoverne zahvalnosti bilo je jedini ozbiljan 
posao u vreme njegove vladavine. Veliki cilj njegove revnosti i taštine bio je trijumf Boga iz Emese nad 
svim zemaljskim verama, dok mu je Heliogabalino ime (jer on se kao pontifik i miljenik drznuo da prisvoji 
to sveto ime) bilo milije od svih titula carske veličine. U svečanoj povorci kroz rimske ulice, putem posutim 
zlatnim prahom, crni kamen optočen draguljima bio je postavljen na kočiju koju je vuklo šest, kao mleko 
belih, gizdavo opremljenih konja. Pobožni car je držao dizgine i, dok su ga njegovi velikodostojnici 
pridržavali, polako hodao unatraške kako bi mogao neprestano uživati u sreći božanskog prisustva. U 
velelepnom hramu, podignutom na brdu Palatinu, žrtve bogu Heliogabali svetkovane sa svim mogućim 
skupim i svečanim obredima. Najaromatičnija vina, najprobranije žrtve i najređimirisi obilato su se arčili na 
njegovom žrtveniku. Oko žrtvenika hor sinjskih devica izvodio je sladostrasne plesove uz zvuke varvarske 

muzike, dok su najvažnije ličnosti države i vojske, odevene u duge feničanske tunike, sa pretvornom 
revnošću i prikrivenim negodovanjem učestvovale u najprostijim obrednim radnjama. 

U taj hram, kao zajedničko središte bogosluženja, carski fanatik je pokušao da preseli Anciliju, 
Paladij i sve svete zaloge Numine vere. Gomila manjih božanstava je na raznim dužnostima služila 
veličanstvu boga iz Emese, medutim, njegov dvor je bio još nesavršen sve dok boginja istaknutog položaja 
ne beše pripuštena u njegovu postelju. Radi udobnosti najpre su mu odabrali Paladu, no, pošto se strahovalo 
da bi njeni ratnički užasi mogli prestrašiti blagu tananost sirijskog božanstva; boginja Meseca, koju su 
Afrikanci obožavali pod imenom Astarte? , smatrana je prikladnijom družicom Sunca. Njen kip i, kao 
miraz, bogati darovi njenog hrama, sa svečanom pompom preneti su iz Kartagine u Rim, a dan ove mistične 
svadbe u prestonici 1 širom Carstva bio je sveopšti praznik. 

Razumni sladostrasnik neprestano poštuje umerene naloge prirode i usavršava čulno zadovoljavanje 
društvenim opštenjem, vezama sa voljenima i blagim prelivom ukusa i mašte. Medutim, Heliogabala 
(govorim o caru tog imena) iskvaren mladošču, zemljom i srečom, prepustio se sa neobuzdanom žestinom 
najskarednijim uživanjima, i ubrzo je usred zadovoljstva otkrio zgadenost i zasičenost U pomoč su prizvane 
zapaljive moči umeča: zbrkano mnoštvo žena, vina, jela i promišljeno šarenilo poza i umokaca poslužili su 
da ožive njegove slabe apetite. Novi nazivi i novi izumi u tim veštinama, jedinim koje je monarh gajio i 
potpomogao, obeležili su njegovu vladavinu i preneli njegovu besramnost potonjim vremenima. Hirovita 
rastrošnost nadoknadivala je nedostatak ukusa i otmenosti, a dok je Heliogabala razbacivao bogatstva svog 
naroda na najluda rasipanja, sopstvenim glasom i glasovima laskavaca uznosio je duh i velelepnost, 
nepoznate pitomosti njegovih prethodnika. Pobrkati redosled godišnjih doba i podneblja, titrati se strastima i 
predrasudama podanika, podrivati svaki zakon prirode 1 pristojnosti, sve je to spadalo u njegove najslade 
provode. Dugi niz milosnica i brzo smenjivanje supruga, medu kojim je bila 1 vestalka silom oteta iz svog 
svetog utočišta, bili su nedovoljni da utaže nemoć njegovih strasti. Gospodar rimskog sveta je odećom i 
ponašanjem oponašao ženski pol, žezlu je pretpostavljao preslicu, i obeščastio je najvažnije visoke dužnosti 
u carstvu razdelivši ih svojim brojnim ljubavnicima; jednom od njih javno su dodeljene titula 1 vlast cara ili, 
kako je to sam umesnije nazvao, caričinog muža. 

Razulareni vojnici, koji su uzdigli na presto raskalašnog Karakalinog sina, stideli su se svog 
sramotnog izbora i okrenuli su se, sa gađenjem, od tog čudovišta, da bi sa zadovoljstvom posmatrali kako se 
razvijaju vrline u njegovog brata od tetke Aleksandra, Mamejinog sina. Prepredena Meza, osetiviši da će se 
njen unuk Heliogabala neizbežno upropastiti vlastitim porocima, obezbedila je svojoj porodici drugi i 
sigurniji oslonac. Iskoristivši povoljan trenutak naklonosti i odanosti, ubedila je mladog cara da usvoji 
Aleksandra i da mu dodeli (221.) cezarsku titulu kako mu ovozemaljska briga više ne bi prekidala božanska 
zanimanja. Na položaju drugog taj ljubazni vladar uskoro je stekao naklonost javnosti i pobudio surevnjivost 
tiranina, koji je odlučio da okonča opasno suparništvo tako što će iskvariti ponašanje ili oduzeti život svog 
takmaca. Njegove spletke su se pokazale neuspešnim; jalove planove neprestano je razotkrivala njegova 
vlastita govorljiva ludost, ili su ih osujećivale čestite i odane sluge, koje Mamejina smotrenost bejaše 
rasporedila oko sinovljeve ličnosti. U prenagljenom nastupu strasti Heliogabala je odlučio da silom postigne 
ono što nije mogao sprovesti podvalom, pa je despotskom presudom brata od tetke lišio cezarskog položaja i 
počasti. U senatu je ta poruka primljena ćutke, a u logoru sa besom. Pretorijanska garda se zaklela da će 
zaštiti Aleksandra i osvetiti obeščašćena veličanstvo prestola. Njihov opravdani gnev odvratile su suze i 
obećanja uzdrhtalog Heliogabalu, koji ih je jedino preklinjao da mu poštede život i ostave njegovog 
voljenog Hijerokla; zadovoljili su se time da ovlaste svoje prefekte da motre na Aleksandrovu bezbednost i 
na carevo ponašanje. 

Bilo je nemoguće da takvo pomirenje potraje ili da čak i niska Heliogabalina duša bude kadra da 
zadrži carstvo pod tako ponižavajućim uslovima zavisnosti. Jednim opasnim opitom uskoro je pokušao da 
iskuša raspoloženje vojnika. Glasina o Aleksandrovoj smrti i prirodna sumnja da je ubijen, razbuktale su 
njihove strasti u gnev, a buru u logoru mogli su smiriti samo prisustvo i ugled omiljenog mladića. Izazvan 
ovim novim primerom njihove naklonosti prema njegovom bratu od tetke i prezira prema njemu, car se 
odvažio da kazni neke od vođa pobune. Ta strogost u nevreme smesta se pokazala kobnom po njegove 
miljenike, majku i njega samog. Ogorčeni pretorijanci iskasapili su Heliogabalu (10. marta 222.), a njegov 
unakaženi leš odvučen je kroz gradske ulice i bačen u Tibar. Senat je uspomenu na njega žigosao večnom 

sramotom, a potomstvo je potvrdilo pravednost te odluke. 

Pretorijanska garda je umesto Heliogabale na presto uzdigla njegovog brata od tetke Aleksandra. 
Njegova veza sa Severovom porodicom, čije je ime uzeo, bila je ista kao i prethodnikova; dok ga čestitost i 
ugroženost već bejahu omilile Rimljanima, te mu je usrdna velikodušnost senata u jednom danu dodelila 
razne titule i ovlašćenja carskog dostojanstva. No, pošto je Aleksandar bio skroman i poslušan mladić od 
samo sedamnaest godina, to su uzde vlasti bile u rukama dveju žena, njegove majke Mameje i Meze, 
njegove babe. Po smrti potonje, koja je kratko nadživela Aleksandrovo uzdizanje, Mameja je ostala jedina 
namesnica svoga sina i Carstva. 

U svakom vremenu i svakoj zemlji, mudriji, ili bar jači od dva pola, uzurpirao je državnu vlast, a 
onaj drugi ograničio se na brige i zadovoljstva porodičnog života. Međutim, u naslednim monarhijama, a 
naročito onim moderne Evrope, udvorni duh viteštva i zakon o nasleđivanju navikli su nas da dopuštamo 
jedan jedini izuzetak, i žena se često priznaje za apsolutnog vladara velikog kraljevstva, u kojem bi je 
smatrali nesposobnom da obavlja i najnevažniji posao, građanski ili vojni. Ali, kako su se rimski carevi još 
smatrali i vojskovođama i magistratima republike, njihove supruge i majke, premda odlikovane nazivom 
avguste, nikada nisu imale veze sa njihovim ličnim počastima; a vladavina žene morala je izgledati kao 
neoprostivo čudo u očima tih starovremskih Rimljana, koji su se ženili bez ljubavi ili voleli bez tananosti i 
poštovanja. Istina, ohola Agripina polagala je pravo na podelu počasti carskog položaja, koji beše prenela na 
svog sina; no njenu ludu ambiciju, koju je prezirao svaki građanin s osećajem za dostojanstvo Rima, 
osujetila je Senekina i Burova lukava odlučnost. Razumnost ili ravnodušnost potonje vladare je obuzdavala 
da ne vredaju predrasude svojih podanika, dok je besramnom Heliogabali ostalo da izvršava senatske 
odluke, sa imenom njegove majke Semije, koja je sedela uz konzule i, kao redovni član, supotpisivala 
uredbe zakonodavne skupštine. Njena smotrenija sestra Mameja odbila je tu beskorisnu i omraženu 
povlasticu, te je donet strogi zakon, koji je zauvek isključivao žene iz senata i posvećivao bogovima pakla 
glavu one nesrećnice koja bi prekršila ovu zabranu. Predmet Mamejine muške ambicije bila je suština, a ne 
spoljni sjaj vlasti. U duhu svoga sina ona je držala apsolutni i trajni carski položaj , a u njegovoj naklonosti 
majka nije mogla trpeti suparnika. Uz njen pristanak, Aleksandar se oženio kćerkom jednog patricija; no, 
njegovo poštovanje tasta i ljubav prema carici bili su u neskladu sa Mamejinom nežnošću ili interesom. Pod 
zgodnim izgovorom izdaje patricije je pogubljen, dok je Aleksandrova supruga uz pogrde isterana iz palate 
i prognana u Afriku. 

Bez obzira na ovaj čin ljubomorne okrutnosti, kao i nekoliko slučajeva pohlepnosti, koji su Mameji 
stavljani na teret, opšti smer njene uprave bio je od podjednake koristi za njenog sina i Carstvo. Uz pristanak 
senata, izabrala je šesnaestoricu najmudrijih i najčestitijih senatora u stalni državni savet, pred kojim se 
raspravljalo i odlučivalo o svakom tekućem javnom pitanju. Na čelu se nalazio slavni Ulpijan, podjednako 
istaknut po svom poznavanju i poštovanju rimskih zakona; a razborita odlučnost ove aristokratije povratila 
je upravi red i autoritet. Čim su grad očistili od tuđinskog praznoverja i raskoši, ostataka hirovite 
Heliogabaline tiranije, posvetili su se tome da iz svakog dela javne uprave odstrane njegove bezvredne 
kreature i na njihova mesta dovedu časne i sposobne ljude. Učenost i ljubav prema pravdi postale su jedina 
preporuka za civilne položaje. Odvažnost i ljubav prema disciplini bile su jedina kvalifikacija za vojne 
dužnosti. 

U Aleksandrovoj civilnoj administraciji mudrost je nametana silom, a ljudi osetljivi na javnu sreću 
uzvratili su svome dobročinitelju ljubavlju i zahvalnošću. Preostao je još jedan zamašniji, potrebniji, ali i 
teži poduhvat: reforma vojničkog staleža, koga su interes i priroda, dugo nekažnjeno ukorenjivani, učinili 
netrpeljivim spram stega discipline i nemarnim prema blagodati javnog spokoja. Izvršavajući svoj naum car 
je nastojao da pokaže svoju ljubav a da sakrije strah od vojske. Najstrožija štednja u svim ostalim organima 
uprave obezbedila je zalihe zlata i srebra za redovne plate i vanredne nagrade za vojsku. Olabavio je strogu 
obavezu da tokom pohoda nose na leđima provijant za sedamnaest dana. Duž javnih drumova osnovana su 
prostrana skladišta a čim bi zašli na neprijateljsku teritoriju njihovoj oholoj lenjosti služili su brojni karavani 
mazgi i kamila. Kako nije gajio nadu da će svoje vojnike odučiti raskoši, Aleksandar je bar pokušao da je 
usmeri na predmete vojne pompe i gizdavosti, na lepe konje, sjajni oklop 1 štit ukrašen srebrom i zlatom. 
Delio je svaki napor koji je morao da nametne, lično je obilazio bolesne i ranjene, vodio je tačnu knjigu 
njihovog službovanja i svoje blagodarnosti, i u svakoj prilici iskazivao najtoplije uvažavanje za tu skupinu 
muškaraca, čije je blagostanje, kako je običavao da kaže, bilo tako tesno povezano sa blagostanjem države. 
Najtananijim lukavstvima trudio se da to divlje mnoštvo nadahne osećajem dužnosti i da povrati makar i 

bledu sliku one discipline kojoj su Rimljani dugovali svoje carevanje nad tolikim drugim narodima, 
ratobornim poput njih a sitnijim. Njegova obazrivost, međutim, bila je uzaludna, hrabrost kobna, a pokušaj 
reformisanja poslužio je samo da podjari zla koja je trebalo da izleči. 

Pretorijanska garda bila je privržena Aleksandrovoj mladosti. Voleli su ga kao nejakog učenika, koga 
su izbavili od tiraninovog besa i posadili na carski presto. Taj dobroćudni vladar bio je svestan obaveze, no, 
kako se njegova zahvalnost svodila na granice razuma i pravičnosti, oni su uskoro postali nezadovoljniji 
Aleksandrovim vrlinama više nego što su ikada bili Heliogabalinim porocima. Njihov prefekt, mudri 
Ulpijan, bio je prijatelj zakona i naroda, a smatran je neprijateljem vojnika, tako da se svaki plan reforme 
pripisivao njegovim pogubnim savetima. Neki beznačajni slučaj raspirio je njihovo nezadovoljstvo u jarosnu 
pobunu, tri dana je u Rimu besneo građanski rat, dok je život tog izvrsnog doglavnika branio zahvalni narod 
Napokon, prestravljen prizorom nekih kuća u plamenu i pretnjama sveopšteg požara, narod je s uzdahom 
popustio i prepustio čestitog, ali nesrećnog, Ulpijana njegovoj sudbini . Gonili su ga do carske palate i ubili 
ga pred nogama gospodara, koji je uzaludno pokušao da ga zaštiti purpurom i da dobije pomilovanje od 
neumoljivih vojnika. Tolika je bila žalosna slabost uprave da car nije bio kadar da osveti ubijenog prijatelja i 
vlastito povređeno dostojanstvo bez pribegavanja lukavstvima, strpljivosti i pretvornosti. Careva blagost 
učvrstila je drskost vojske; legije su oponašale primer garde i branile svoju povlasticu razularenosti istom 
jarosnom tvrdoglavošću. Aleksandrova vladavina predstavljala je uzaludnu borbu sa iskvarenošću njegovog 
vremena. U Iliriku, Mavritaniji, Jermeniji, Mesopotamiji i Germaniji stalno su izbijale nove pobune; njegovi 
oficiri su ubijani, vredan mu je ugled, da bi, konačno, i njegov život bio žrtvovan neobuzdanim 
nezadovoljstvima vojske. 

Razuzdana Komodova tiranija, građanski ratovi izazvani njegovom smrću i nova načela politike, 
koja je uveo dom Severovih, sve to beše doprinelo porastu opasne moći vojske i brisanju blede slike o 
zakonima 1 slobodi, koja još beše utisnuta u duhove Rimljana. Tu unutrašnju promenu, koja je podrila 
temelje Carstva, nastojali smo da objasnimo sa izvesnom merom reda i jasnoće. Lični karakteri careva, 
njihove pobede, zakoni, ludosti i sudbine mogu nas zanimati samo onoliko koliko su povezani sa opštom 
povešću opadanja i sloma monarhije. Naše postojano obraćanje pažnje na taj veliki predmet neće nam 
dozvoliti da previdimo najvažniji edikt Antonina Karakale kojim je svim slobodnim stanovnicima Carstva 
dodelio naziv i povlastice rimskih državljana. Njegova bezgranična velikodušnost, međutim, nije proisticala 
iz osećanja velikodušnog duha, bila je gadni plod pohlepe. Ne hajući, čak i protiveći se blagostanju svog 
naroda, našao se u nuždi da zadovolji nezajažljivu pohlepu, koju je sam pobudio u vojsci. Od više nameta, 
koje beše uveo Avgust, najplodonosniji i najsveobuhvatnij i bila je dvadesetina od nasleđa i zaveštanja. 
Pošto njegova primena nije bila ograničena na Rim ili Italiju, prihod je stalno rastao sa postupnim širenjem 
GRADA RIMA. Novi građani, iako terećeni podjednakim uslovima plaćanjem novih poreza, koji ih kao 
podanike nisu pogađali, izvlačili su obilnu nadoknadu iz dobijenih položaja, stečenih povlastica i lepog 
izgleda za počasti i imetak, koji se otvarao pred njihovom ambicijom. Međutim, u Karakalinoj rasipnosti 
gubila se korist koju povlači ugled, a žitelji provincija su preko volje primoravani da prihvate praznu titulu i 
stvarnu obavezu rimskih građana. Gramzivi Severov sin nije se zadovoljio čak ni tolikom merom 
oporezivanja koja se njegovim umerenim prethodnicima činila dovoljnom. Umesto dvadesetine tražio je 
deseti deo od svih zaveštanja i nasledstava, a tokom svoje vladavine (pošto je stara srazmera vaspostavljena 
nakon njegove smrti) teretom svog železnog žezla podjednako je gnječio svaki deo Carstva. 

Kako su svi žitelji provincija postali izloženi posebnim nametima rimskih građana, činilo se da stiču 
zakonsko oslobođenje od danaka koje su plaćali u svom ranijem podaničkom statusu. Karakala i njegov 
posinak nisu usvojili takva načela uprave. U provincijama su istovremeno ubirani i stari i novi porezi. 
Aleksandrovoj čestitosti ostalo je da ih u velikoj meri oslobodi te nepodnošljive muke, smanjujući namete na 
tridesti deo od iznosa naplaćivanog u trenutku njegovog stupanja na presto. Nemoguće je dokučiti koja ga je 
pobuda navela da poštedi tako beznačajni deo opšteg zla, no štetni korov, koji ne beše potpuno iskorenjen, 
ponovo je izbio sa najvećom bujnošću i u kasnijim razdobljima svojom kobnom senkom zatamnio rimski 
svet. U toku ove povesti prečesto ćemo se naći pobuđeni da objašnjavamo zemljarinu, glavarinu i teške 
namete u žitu, vinu, ulju i mesu koji su se od provincija ubirali za potrebe dvora, vojske i prestonice. 

Sve dok su se Rim i Italija poštovali kao središte uprave, nacionalni duh su čuvali stari, a neosetno 
upijati usvojeni građani. Glavne zapovedničke položaje u vojsci popunjavali su ljudi koji su dobili široko 
obrazovanje, bili dobro upućeni u prednosti zakona i književnosti i koji su se ravnomernim stepenicama 
uspinjali redovnim sledom civilnih i vojnih počasti. Njihovom uticaju i primeru delimično možemo pripisati 

skromnu poslušnost legija tokom prva dva stoleća istorije Carstva. 

No, kada je Karakala pogazio i poslednji zabran rimskog ustrojstva, ugled položaja postupno je 
zamenilo razdvajanje po profesijama. Samo su uglađeniji građani unutrašnjih provincija bili kvalifikovani da 
delaju kao pravnici i magistrati. Grublji vojnički zanat prepušten je seljacima i varvarima sa granica, koji 
nisu poznavali nijednu zemlju osim svog logora, nikakvu nauku osim vojne, nikakve građanske zakone, a 
jedva da su poznavali i zakone vojne discipline. Okrvavljenih ruku, divljačkog ponašanja 1 sa očajničkom 
odlučnošću, oni su ponekad čuvali, a mnogo češće podrivali presto careva. 

7. POGLAVLJE (VII) 
(235-248. g.) 


Maksiminov uspon 1 tiranija - Pobuna u Africi 1 Italiji, pod 
senatskom upravom - Građanski ratovi 1 pobune - Nasilna 
smrt Maksimina 1 njegovog sina, Maksima 1 Balbina 1 trojice 
Gordijana - Filipovo prisvajanje vlasti 1 sekularne igre 


Mda rođen na teritoriji Carstva, Maksimin je bio potomak mešanog varvarskog soja. Otac mu je bio Got, 


a mati iz alanskog naroda. U svakoj prilici je ispoljavao odvažnost ravnu svojoj snazi , a njegovu urođenu 
žestinu ubrzo je umerilo ili prikrilo poznavanje sveta. Za vladavine Severa 1 sina dobio je centurionski čin, 
uz naklonost i uvažavanje obojice vladara, od kojih je prvi izvrsno prosuđivao vrednost. Zahvalnost je 
Maksiminu zabranila da služi Karakalinom ubici. Čast ga je poučila da odbije Heliogabaline ženskaste 
uvrede. Nakon Aleksandrovog stupanja na presta, vratio se na dvor, a taj vladar ga je postavio na položaj 
koristan vojsci, a za njega častan. Četvrta legija, za čijeg tribuna beše postavljen, pod njegovim staranjem, 
uskoro je postala najdisciplinovanija u celoj vojsci. Uz sveopšte odobravanje vojnika, koji svom omiljenom 
junaku dadoše imena Ajanta i Herkula, bio je potom unapređen na prvu zapovedničku dužnost; i da ne beše 
sačuvao suviše od svog divljačkog porekla, car bi možda i rođenu sestru udao za Maksiminovog sina. 

Umesto da obezbede njegovu vernost, ove milosti poslužile su samo da raspale ambiciju tračkog 
seljaka, koji je svoju sreću smatrao nesrazmernom zasluzi, sve dok je prisiljen da priznaje višeg nad sobom. 
Mada mu je prava mudrost bila strana, nije bio lišen sebične prepredenosti, koja mu je pokazala da je car 
izgubio naklonost vojske i naučila ga da to nezadovoljstvo podstiče radi vlastite koristi. Lako je neslozi i 
kleveti da svoj otrov prošire kroz upravu i najboljih vladara i da ih optuže čak i za vrline, podmuklo ih 
brkajući sa onim porocima sa kojima su u najbližoj srodnosti. Vojnici su sa zadovoljstvom slušali 
Maksiminove poklisare. Postideli su se sramnog strpljenja sa kojim su trinaest godina trpeli nesnosnu 
disciplinu koju je nametnuo ženskasti Sirijac, strašljivi rob svoje majke i senata. Došlo je vreme, povikaše, 
da odbace taj beskorisni privid civilne vlasti i da za vladara i vojskovođu izaberu pravog vojnika vaspitanog 
u logorima, prokušanog u ratu, koji će potvrditi slavu, i svojim ratnim drugovima raspodeliti blago Carstva. 
U to vreme na rajnskim obalama beše okupljena velika vojska, pod zapovedništvom samog cara, koji je bio 
primoran da, gotovo odmah po povratku iz persijskog rata, krene u pohod protiv varvara u Germaniji. 
Maksiminu je poverena važna dužnost uvežbavanja i inspekcije novoregrutovane vojske. Jednog dana (19. 
marta 235.), dok je ulazio na vežbalište, vojnici, zbog iznenadnog poriva ili skovane zavere, pozdravili su ga 
kao cara, glasnim aklamacijama su ućutkali njegovo tvrdoglavo odbijanje i pohitali da pobunu okončaju 
ubistvom Aleksandra Severa. 

Svi prethodni tirani, Kaligula i Neron, Komad i Karakala, bili su raspusni i neiskusni mladići, 
vaspitavani u purpuru, a iskvareni gordošću Carstva, rimskom raskoši i lukavim glasom laskanja. 
Maksiminova svirepost proisticala je iz drukčijeg izvora, straha od prezira. Premda je zavisio od privrženosti 
vojnika, koji su ga voleli zbog vrlina sličnih njihovim vlastitim, bio je svestan da njegovo prosto i varvarsko 
poreklo, divlji izgled i potpuno nepoznavanje umeća i ustanova civilnog života čine vrlo nepovoljan kontrast 
ljubaznom ponašanju nesrećnog Aleksandra. Prisećao se kako je u doba svoje skromnije sreće često čekao 
pred vratima nadmenih rimskih plemića i kako mu je drskost njihovih robova uskraćivala ulazak. Pamtio je i 
prijateljstvo nekolicine koji su ublažaval i njegovo siromaštvo i potpomagali u sve većim nadanjima. No, i 
oni koji su prezirno odgurnuli i oni koji su štitili Tračana bejahu krivi zbog istog zločina, poznavanja 
njegovog skromnog porekla. Zbog tog zločina mnogi su usmrćeni, a pogubljenjem nekolicine svojih 
dobročinitelja Maksimin je okrvavljenim slovima objavio neizbrisivu povest svoje niskosti i nezahvalnosti. 

Dokle god se Maksiminova okrutnost ograničavala na slavne senatore ili čak odvažne pustolove koji 

se na dvoru ili u vojsci izlažu hiru sudbine, glavnina naroda je njihove patnje posmatrala sa ravnodušnošću 
ili, možda, zadovoljstvom. Ali, tiraninova gramzivost, podsticana nezasitim željama vojnika, na kraju je 
nasrnula na javnu svojinu. Svaki grad u Carstvu imao je samostalni prihod, namenjen kupovini žita za 
svetinu i pokriću izdataka za igre i zabave. Jednim jedinim činom vlasti ukupna gomila bogatstva odjednom 
je zaplenjena za potrebe carske riznice. Hramovima su oduzete najdragocenije žrtve u zlatu i srebru, dok su 
kipovi bogova, junaka i careva pretopljeni i iskovani u novac. Ovakve bezbožničke naredbe nisu se mogle 
izvršiti bez nemira i pokolja, pošto su u mnogim mestima ljudi radije izabrali da umru u odbrani žrtvenika, 
no da, usred mira, gledaju kako se njihovi gradovi izlažu ratnoj pljački 1 svireposti. Sami vojnici, među 
kojima je taj svetogrdni plen razdeljen, primali su ga ne stideći se; mada okoreli u nasilnim činovima, 
strepeli su od opravdanih prekora prijatelja i rodbine. Širom rimskog sveta zaorio se sveopšti krik 
negodovanja, vapeći za osvetom protiv zajedničkog neprijatelja ljudskog roda, da bi, napokon, zbog jednog 
čina ličnog nasilja mirna i nenaoružana provincija bila naterana da se pobuni protiv njega. 

Prokurator Afrike bio je dostojan sluga takvog gospodara, koji je globe 1 plenidbe bogatih smatrao 
jednim od najplodnijih ogranaka carskih prihoda. Protiv nekih bogatih mladića u toj zemlji proglašena je (u 
aprilu 237.) nepravična presuda, čijim bi im izvršenjem bio oduzet najveći deo očevine. U ovoj krajnjoj 
nuždi očaj je diktirao odluku koja je trebalo da okonča ili spreči njihovu propast. Trodnevno odlaganje, s 
mukom dobijeno od gramzivog rizničara, iskorišćeno je da se sa poseda skupi veliki broj robova i seljaka 
slepo poslušnih za zapovesti svojih gospodara i naoružanih seoskim alatkama kao što su tojage 1 sekire. 
Kada je predvodnike zavere prokurator primio u audijenciju, oni su ga bodežima, skrivanim ispod odeće, 
izboli, da bi zatim, pomoću svoje buntovne pratnje, osvojili gradić Tisdruz i istakli steg pobune protiv 
vrhovnog vladara Rimskog carstva. Svoje nade su zasnivali na mržnji ljudskog roda prema Maksiminu, i 
razborito su odlučili da tom omraženom tiraninu suprotstave cara čije su blagorodne vrline već stekle ljubav 
i poštovanje Rimljana, a čija će vlast nad provincijom dati poduhvatu težinu i postojanost. Prokonzul 
Gordijan, njihov izabranik odbio je, s iskrenom nevoljnošću, tu pogibeljnu počast, moleći ih sa suzama da ga 
puste da dugi i nedužni život okonča u miru, ne okaljavši poodmakle godine krvlju gradana. Njihove pretnje 
prisilile su ga da prihvati carski purpur, zapravo njegovo utočište od Maksiminove ljubomorne okrutnosti; 
jer, prema umovanju tirana, oni koje smatraju dostojnim prestola zaslužuju smrt, a oni koji se premišljaju 
već su se pobunili. 

Gordijanova porodica je bila jedna od najslavnijih u rimskom senatu. Sa očeve strane poticao je od 
braće Grah, sa majčine od cara Trajana. Veliko imanje omogućavalo mu je da održava ugled stečen 
rođenjem, a, uživajući u njemu, ispoljavao je otmen ukus i dobročiniteljsku sklonost Kada je s oklevanjem 
prihvatio purpur imao je preko osamdeset godina; poslednji i dragoceni ostatak srećnog razdoblja Antonina, 
čije je vrline oživljavao vlastitim ponašanjem, a proslavio elegantnim spevom u trideset knjiga. Uz časnog 
prokonzula, za cara je proglašen i njegov sin, koji je u Afriku došao sa njim kao namesnik. Njegovo 
ponašanje bilo je manje čisto, ali mu je karakter bio podjednako dobroćudan kao očev. Dvadeset dve 
priznate milosnice i biblioteka od šezdeset dve hiljade knjiga svedočile su o raznolikosti njegovih sklonosti, 
a iz dela koja je za sobom ostavio izgleda da su i prve i potonja bile namenjene upotrebi a ne šepurenju. 
Rimski narod je u crtama Gordijana Mlađeg nalazio sličnost sa Scipionom Afrikancem, sa zadovoljstvom 
se prisećao da je njegova mati unuka Antonina Pija i opšte nade polagao u one skrivene vrline koje su do 
tada, kako su rado zamišljali, počivale prikrivene u raskošnoj dokolici ličnog života. 

Čim su Gordijani primirili prvi metež narodnog izbora, svoj dvor su preselili u Kartaginu. Primljeni 
su aklamacijama Afrikanaca, koji su uvažavali njihove vrline, a još od Hadrijanove posete nisu imale prilike 
da vide veličanstvenost Rimskog cara. No, ti tašti usklici odobravanja nisu učvrstili ni potvrdili titulu 
Gordijanovih. Načelo, a i interes, naveli su ih da zatraže pristanak senata, pa je bez odlaganja u Rim 
upućeno izaslanstvo najplemenitijih žitelja provincije kako bi izvestilo i obrazložilo ponašanje svojih 
sugrađana, koji su, pošto su dugo strpljivo trpeli, najzad odlučili da energično delaju. Pisma novih vladara 
bila su skromna i puna poštovanja, izvinjavali su se zbog nužnosti koja ih je primorala da prihvate carsku 
titulu, ali su svoj izbor i sudbinu prepustili vrhovnoj presudi senata. 

U naklonostima senata nije bilo ni dvoumice ni podele. Gordijane su poreklo i plemićke veze prisna 
spajale sa najslavnijim rimskim kućama. I dok su stvar Gordijanovih prigrlili sa tako rasprostranjenim 
žarom, samih Gordijana više nije bilo (3. jula 237.). Slabi kartaginski dvor bio je prestrašen zbog brzog 
približavanja Kapelijana, upravnika Mavritanije, koji je sa malom četom veterana i divljom varvarskom 
ordijom napao vernu, ali neratobornu provinciju. Gordijan Mladi je krenuo neprijatelju u susret, predvodeći 

nekoliko pripadnika garde i brojni nedisciplinovani narod, sviknut na spokojnu kartaginsku raskoš. Njegova 
uzaludna odvažnost poslužila je jedino za to da mu obezbedi časnu smrt na bojištu. Na prvu vest o porazu, 
njegov stari otac, čija vladavina nije trajala duže od trideset šest dana, prekratio je sebi život. Lišena 
odbrane, Kartagina je otvorila osvajaču svoje kapije, a Afrika je bila izložena grabežljivoj svireposti jednog 
roba, obaveznog da svog nepopustljivog gospodara zadovolji velikom količinom krvi i blaga. 

Sudbina Gordij anovih ispunila je Rim opravdanim, ali neočekivanim užasom. Senat, sazvan u 
Konkordijinom hramu, pretvarao se da obavlja uobičajene svakodnevne poslove, a izgleda da je, sa 
drhtavom strepnjom, odbacivao pomisao na vlastitu i sveopštu opasnost. U skupštini je preovladavala nema 
preneraženost, sve dok jedan senator, po imenu i srodstvu Trajan, nije svoju sabraću probudio iz kobne 
letargije. Izloživši da im je izbor zakasnelih mera predostrožnosti odavno izvan njihove moći, da se 
Maksimin, po prirodi neumoljiv i razdražen zbog uvreda, primiče Italiji, na čelu vojne sile Carstva, i da im 
jedino preostaje da se sa njim odvažno susretnu na bojištu ili da pokorno sačekaju mučenja i sramotnu smrt 
sudene neuspešnoj pobuni. "Izgubili smo ", nastavio je, "dva vrsna vladara, no ako sami ne dezertiramo, 
nade za republiku nisu nestale sa Gordijanovim. Mnogo je senatora čije su vrline zasluživale, a čije bi 
sposobnosti podržale carski ugled. Izaberimo dva cara, jedan od njih može voditi rat protiv državnog 
neprijatelja, dok njegov kolega ostaje u Rimu da vodi civilnu upravu. Rado ću se izložiti opasnosti i zavisti 
tako što ću istaći kandidate i svoj glas dajem u korist Maksima i Balbina. Potvrdite moj izbor, oci i upisani“, 
ili umesto njih postavite druge, dostojnije carske titule." Sveopšta strepnja ućutkala je zavidljiva šaputanja, 
vrednost kandidata bila opštepriznata, a dom je odjekivao od iskrenih usklika odobravanja: "Dug život i 
pobedu carevima Maksimu i Balbinu! Senat ceni da ste srečni, neka i republika bude srečna pod vašom 
upravom!" 

Kada su Maksiminove jedinice, napredujući u izvanrednom redu, dospele do podnožja Julijskih 
Alpa, prestravile su ih tišina i pustoš koje su vladale na italijanskoj granici. Pred njihovim približavanjem 
stanovnici su napustili sela 1 otvorene gradove, stoka je oterana, namirnice sklonjene ili uništene, mostovi 
porušeni, nije ostavljeno išta što bi osvajaču moglo obezbedili zaklon ili preživljavanje. Takve su bile mudre 
zapovesti senatskih vojskovođa, čija je namera bila da odugovlače rat, Maksiminovu vojsku unište sporim 
izgladnjivanjem a njegovu snagu istroše opsadom glavnih gradova Italije, koje su obilato snabdeli ljudstvom 
i provijantom iz napuštene zemlje. Akvileja je primila i izdržala prvi udar najezde. Reke koje izviru na vrhu 
Jadranskog zaliva, nabujale su usled otapanja zimskih snegova i postavile neočekivanu prepreku 
Maksiminovoj vojsci. On je, napokon, preko jednog jedinog mosta, umešno i s mukom načinjenog od 
velikih bačvi, prebacio vojsku na suprotnu obalu, iskrčio lepe vinograde u okolini Akvileje, porušio 
predgrađa i građu iskoristio za pravljenje ratnih mašina i kula kojima je sa svih strana napadao grad. Zidine, 
oronule za bezbednosti dugog mira, hitno su opravljene pred ovom iznenadnom opasnošću, ali najčvršća 
odbrana Akvileje sastojala se u postojanosti gradana, čiji su svi slojevi, umesto da klonu duhom, bili 
obodreni krajnjom opasnošću i poznavanjem tiraninove neumoljive prirode. 

Narod Akvileje jedva da je iskusio ma koju od uobičajenih tegoba opsade, skladišta su bila krcata, a 
nekoliko kladenaca unutar zidina obezbeđivalo im je neiscrpni izvor pijaće vode. Maksiminovi vojnici su, 
naprotiv, bili izloženi surovosti godišnjeg doba, zarazi i strahotama gladi. Otvoreni teren bio je upropašćen, 
reke pune pobijenih ljudi i za gađene krvlju. Duh beznađa i nezadovoljstva počeo je da se širi među 
vojnicima, a, pošto su bili odsečeni od svih vesti, lako su poverovali da je celo carstvo stalo uz senat i da su 
oni ostavljeni da, kao odane žrtve, pomru pod neprobojnim bedemima Akvileje. Preku tiraninovu narav 
razdraživala su razočaranja, koja je pripisivao kukavičluku svoje vojske, a njegova neobuzdana svirepost u 
nevreme, umesto da utera strah, ulivala je mržnju i opravdanu želju za osvetom. Jedan odred pretorijanske 
garde, čiji su pripadnici strahovali za svoje žene i decu u logoru Alba blizu Rima, izvršio je presudu senata. 
Napušten od telesne straže, Maksimin je ubijen (aprila 238.) u svom šatoru, zajedno sa sinom (koga beše 
počastvovao purpurom), prefektom Anulinom i glavnim doglavnicima njegove tiranije. 

Lakše je zamisliti no opisati sveopštu radost rimskog sveta nakon tiraninovog pada, o čemu je, kažu, 
vest preneta za četiri dana od Akvileje do Rima. Maksimov povratak bio je trijumfalna povorka , a njegov 
kolega i Gordijan Mlađi su mu izašli u susret, te su trojica vladara u prestonicu ušli u pratnji izaslanika 
gotovo svih italijanskih gradova, pozdravljeni veličanstvenim žrtvama iz zahvalnosti i sujeverja, i primljeni 


30 SU a i PARE 5 Ri s = R 5 a 

Oci i upisani! (Patres conscripti) po jednom tumačenju označava senatore upisane u senatski spisak, a po 

drugom oci označava stare patricijske senatore, a upisani senatore iz opština koje su kasnije pripojene Rimu. 

uz iskrene usklike odobravanja senata i naroda koji je sebe ubedio da će, nakon železnog, uslediti zlatno 
doba. Vladanje dvojice careva odgovara tim očekivanjima. Pravdu su lično delili, a strogost jednog 
ublažavala je milostivost drugog. Tlačiteljski porezi kojima je Maksimin opteretio nasledna prava ukinuti su, 
ili bar umereni. Oživljena je disciplina, a po savetu senata mnoge mudre zakone sproveli su njihovi carski 
činovnici, koji su se trudili da vaspostave građansko uredenje na ruševinama vojne tiranije. "Koju nagradu 
možemo očekivati zato što smo Rim oslobodili od čudovišta?", bilo je pitanje koje je Maksim postavio u 
trenutku slobode i samopouzdanja. Balbin je, bez oklevanja, odvratio: "Ljubav senata, naroda i celog 
ljudskog roda." "Avaj ", na to će njegov oštroumniji kolega, "Avaj! Strepim od mržnje vojnika i kobnih 
posledica njihove ozlojedenosti." Njegove strepnje događaji su isuviše dobro opravdali. 

Kada je senat izabrao dva vladara, pored izrečenog razloga obezbedenja od raznih neočekivanih 
događaja u miru i ratu, verovatno je na to nagnan i skrivenom željom da podelom oslabi despotiju vrhovnog 
magistrata. Njegova politika je bila delotvoma, ali se pokazala kobnom i po careve i po senat. Razlika 
karaktera ubrzo je pojačala surevnjivost zbog vlasti. Maksim je prezirao Balbina kao rasipnog plemića, dok 
je njega kolega nipodaštavao kao beznačajnog vojnika. Njihova nema nesloga više se naslućivala no što se 
primećivala, ali obostrana svest o njoj sprečavala ih je da se ujedine u bilo kakvim energičnim odbrambenim 
merama protiv zajedničkih neprijatelja u pretorijanskom logoru. Ceo grad je bio zaokupljen (15. jula 238.) 
igrama na Kapitolu, dok su carevi ostali gotovo sami u palati. Iznenada ih je uznemirilo približavanje čete 
očajničkih ubica. Ne znajući položaj ili namere onog drugog, jer su bili zaposeli vrlo udaljene odaje, bojeći 
se da pruže ili prime pomoć, protraćili su dragocene trenutke na prazne raspre i jalove optužbe. Dolazak 
gardista okončao je tu uzaludnu svađu. Uhvatili su senatske careve, kako su ih sa zlobnim prezirom nazvali, 
skinuli im odeću 1 u drskom trijumfu ih vukli rimskim ulicama nameravajući da ove nesrećne vladare izlože 
sporoj i svirepoj smrti. Strah da ih ne izbave verni Germani iz carske garde, skratio je mučenje, a njihovi 
leševi, iskasapljeni hiljadom rana, prepušteni su uvredama ili samilosti svetine. 

U razdoblju od nekoliko meseci, šest vladara je posečeno mačem. Vojnicima je kao jedina osoba 
prikladna da popuni upražnjeni presto pao na um Gordijan, koji već bejaše dobio naziv cezara. Odneli su ga 
u logor i jednoglasno pozdravili kao avgusta i cara. Njegovo ime je bilo omiljeno i u senatu i u narodu, a 
njegova mladost je obećavala dugo razdoblje nekažnjene vojničke razularenosti; Rim i provincije su se 
povinovali izboru pretorijanske garde, spasavajući državu, istina na račun njene slobode i dostojanstva, od 
užasa novog građanskog rata u srcu prestonice. 

Pošto je u vreme smrti treći Gordijan imao samo devetnaest godina, njegov bi životopis, da nam je 
poznat sa većom tačnošću no što jeste, sadržao jedva nešto više od opisa njegovog vaspitanja i vladanja 
visokodostojnika koji su naizmence zloupotrebljavali ili usmeravali prostodušnost neiskusnog mladića. 
Odmah po stupanju na presto, dopao je u šake majčinih evnuha, te opasne istočnjačke gamadi, koja je još od 
Heliogabalinog doba zagađivala rimsku palatu. Lukavom zaverom tih bednika, neprobojan veo je navučen 
između bezazlenog vladara i njegovih potlačenih podanika, čestiti Gordijanov karakter bio je obmanut, a 
počasti Carstva su bez njegovog znanja, premda na veoma javan način, prodavane najbezvrednijim 
pripadnicima ljudskog roda. Nije nam poznato kakvim se srećnim slučajem car izbavio iz tog sramnog 
ropstva, te je svoje poverenje poklonio činovniku čiji razboriti saveti nisu imali drugog cilja osim slave 
njegovog vladara i sreće naroda. Izgleda da su (240.) ljubav i učenost Misiteju pribavili Gordijanovu 
naklonost. Mladi vladar se oženio kćerkom svog učitelja retorike i unapredio tasta na najviše položaje u 
Carstvu. 

Misitej je život proveo baveći se književnošću, a ne oružjem, no mnogostrani genije tog velikog 
čoveka bio je toliki da je, nakon postavljenja (242.) za pretorijanskog prefekta, vojničke dužnosti svog 
položaja obavljao energično i umešno. Persijanci su upali u Mesopotamij u i ugrozili Antiohiju. Po tastovom 
nagovoru, mladi car je napustio rimsku raskoš, otvorio, poslednji put zabeležen u istoriji, Janusov hram i 
lično krenuo u pohod ka Istoku. Kada se približio s ogromnom vojskom, Persijanci su povukli svoje 
garnizone iz već osvojenih gradova i uzmakli sa Eufrata na Tigar. Gordijan je doživeo zadovoljstvo da 
senatu objavi svoj prvi vojni uspeh, koji je sa prikladnom skromnošću i zahvalnošću pripisao mudrosti svog 
tasta i prefekta. Tokom celog pohoda Misitej je pazio na bezbednost i disciplinu vojske, dok je njeno opasno 
gunđanje sprečio tako što je u logoru stalno održavao obilje i svim pograničnim gradovima ustanovio bogata 
skladišta sirćeta, slanine, slame, ječma i pšenice. Ali, Gordijanovo blagostanje izdahnulo je sa Misitejom, 
koji je umro od srdobolje, a ne bez vrlo jakih sumnji u trovanje. Njegov naslednik na položaju prefekta 
(243.) Filip bio je poreklom Arabljanin, te stoga, u ranijem delu života, po zanimanju lupež. Njegov uspon 

sa tako niskog položaja do najviših počasti Carstva kao da dokazuje da je bio smeo i sposoban vođa. No, 
smeonost je podstakla njegovu žudnju za prestolom, sposobnosti je koristio kako bi istisnuo svog 
popustljivog gospodara a ne da mu služi. Duhove vojnika uznemirila je veštačka nestašica izazvana 
njegovim ujdurmama u logoru, dok je uznemirenost vojske pripisana vladarevoj mladosti i nesposobnosti. 
Nismo kadri da pratimo uzastopne korake tajne urote i otvorene pobune, koje su na kraju bile kobne po 
Gordijana. Podignut je nadgrobni spomenik njegovoj uspomeni na mestu ubistva (u martu 244.), blizu ušća 
rečice Abora u Eufrat. Srećni Filip, uzdignut na carski položaj glasovima vojnika, naišao je na spremnu 
poslušnost senata i provincija. 

Po povratku sa Istoka u Rim, a u želji da zatre sećanje na svoje zločine i zadobije naklonost naroda, 
Filip je (21.aprila 248.) sa beskrajnom pompom i sjajem proslavio sekularne (vekovne) igre."' Otkako ih je 
Avgust ustanovio, odnosno obnovio, njih su svetkovali Klaudije, Domicijan i Sever, a sada su peti put 
obnovljene povodom navršavanja hiljadu godina od osnivanja Rima. Beše već proteklo deset stoleća otkako 
se Romul, sa malom četom pastira i odmetnika, utvrdio na brežuljcima blizu Tibra. Tokom prva četiri 
razdoblja Rimljani su u mukotrpnoj školi siromaštva stekli sposobnost za ratovanje i upravljanje; smelim 
upražnjavanjem te sposobnosti, i pomoću sreće, u toku tri potonja veka uspostavili su apsolutno carstvo nad 
mnogim zemljama Evrope, Azije i Afrike. Poslednjih trista godina provedeno je u prividnom blagostanju i 
unutrašnjem opadanju. Nacija vojnika, magistrata i zakonodavaca, koju je činilo trideset pet plemena 
rimskog naroda, rastočila se u običnu ljudsku gomilu i pomešala sa milionima ropski poslušnih žitelja 
provincija, koji su primili ime a nisu usvojili duh Rimljana. Najamnička vojska, vrbovana među podanicima 
i varvarima sa granica, bila je jedini stalež muškaraca koji je očuvao i zloupotrebljavao svoju samostalnost. 
Burnim izborima u vojsci Sirijac, Got ili Arabljanin uzdizan je na rimski presta i dobijao despotsku vlast nad 
osvojenim zemljama i nad zemljom Scipiona. 

Granice Rimskog carstva još su se protezale od Zapadnog okeana do Tigra i od planine Atlas do 
Rajne i Dunava. Kratkovidom oku svetine Filip se nije činio ništa manje moćnim monarhom no što su to 
nekada bili Hadrijan ili Avgust. Forma je još bila ista, ali su iščileli bodro zdravlje i snaga. Narodna 
marljivost je obeshrabrivana i iscrpljivana dugim nizom tlačenja. Disciplinu legija, koje su, posle zatiranja 
svake druge moći, jedine podupirale veličinu države, iskvarila je ambicija ili, pak, olabavila slabost careva. 
Čvrstina granica, koju je uvek više činila vojska no utvrđenja, neosetno je podrivana, a najbolje provincije 
su ostavljane nezaštićene pred grabljivošću ili ambicijom varvara, koji su ubrzo otkrili da Rimsko carstvo 
propada. 


Parćansku monarhiju na Istoku zamenila je persijska 226. godine, pod Artakserksom 
I (226-241) ili Ardaširom. Ambicije tog vladara da svoje kraljevstvo vrati u granice 
drevnog Persijskog carstva podsticala je vaskrsavanje nacionalističke i fanatične 
religije zoroastrijanstva““. To je dovelo do stoJeča još ogorčenijih sukoba između 
Rima i Persije, koji su izbili 232. godine. 


Istovremeno su se povećavale opasnosti na severnoj granici. Tu su varvarska 
germanska plemena zbog svog siromaštva, smelosti, opsednutosti čašću i iskonskih 
vrlina i poroka, predstavljala stalni izvor strepnje. Rana politika Rima bila je da ih 
drži u razjedinjenosti podsticanjem međuplemenskih kavgi. No sada, kada se rimska 
vojna disciplina iskvarila a rimska uprava poremetila, energični pritisak severnih 
varvara postao je krajnje opasan. 


*! Sekularne igre održavane su na svakih sto godina. Avgust ih je organizovao 17. g. stare ere, ali ih je 
Klaudije priredio pre isteka roka od jednog veka. 

? Zoroastrijanci, pristalice dualističkog verskog učenja Zoroastra (Zaratustre), persijskog filozofa i 
propovednika, koji je živeo između VII i V veka stare ere. Po ovom učenju svet se shvata kao proces borbe 
izmedu dobra i zla. Učenje nije odvračalo od ovozemaljske egzistencije, več mu je cilj bio ozdravljenje duha 
i davanje smera životu u samopožrtvovanom radu radi opšteg spasa. 

8. POGLAVLJE (X) 
(248-268. g.) 


Carevi Decije, Gal, Einilijan, Valerijan 1 Galijen - Sveopsta 
najezda varvara - Trideset tirana 


Oa velikih sekularnih igara koje je proslavio Filip do smrti cara Galijena proteklo je (248-268.) dvadeset 
godina srama i nesreće. Tokom tog kobnog razdoblja svaki časak bio je obeležen, svaku provinciju rimskog 
sveta kinjili su varvarski napadači i vojni tirani, a činilo se da se upropašćeno carstvo približava poslednjem 
i kobnom trenutku svog raspada. Zbrka tog vremena i oskudnost autentičnih istorijskih dokumenata 
postavljaju podjednake teškoće pred istoričara koji pokušava da očuva jasnu i neprekinutu nit pripovedanja. 

Okružen nesavršenim fragmentima, uvek sažetim, često nejasnim i ponekad protivrečnim, sveden je 
na to da prikuplja, upoređuje i nagađa i premda nikada ne treba da svoja nagađanja postavlja na rang 
činjenica, ipak, poznavanje ljudske prirode i sigurnog delovanja njenih silovitih i neobuzdanih strasti može, 
u nekim prilikama nadoknaditi nedostatak istorijske građe. 

Nije, na primer, nimalo teško zamisliti da je niz ubistava tolikih careva razlabavio veze podaničke 
vernosti između vladara i naroda; da su svi Filipovi generali bili skloni da oponašaju primer svog gospodara; 
i da hirovitost vojske, odavno svikle na česte i nasilne prevrate, može u bilo koje vreme uzdignuti na presto i 
najbeznačajnijeg sabrata-vojnika. Istorija može jedino dodati da je pobuna protiv cara Filipa izbila je u leto 
249. godine u legijama u Meziji, i da je podoficir po imenu Marin bio predmet njihovog buntovničkog 
izbora. Filip je bio uznemiren. Strepeo je da se izdaja mezijske vojske ne pokaže kao prva iskra sveopšteg 
požara. Rastrojen svešću o vlastitoj krivici i opasnosti, vest je saopštio senatu. Zavladao je turobni tajac, 
posledica straha i, možda, nezadovoljstva, dok se napokon Decije, jedan iz skupa, ispoljavajući duh dostojan 
svog plemenitog porekla, nije odvažio da pokaže više neustrašivosti no što je, izgleda, car posedovao. Na 
celu stvar gledao je prezrivo, kao na zbrzanu i nesmotrenu bunu, a na Filipovog suparnika kao na privid 
kralja koga će za nekoliko dana uništiti ona ista kolebljivost što ga beše stvorila. Brzo ispunjenje 
proročanstva ulilo je Filipu opravdano poštovanje prema tako sposobnom savetniku: Decije mu se učinio 
kao jedina osoba kadra da vaspostavi mir i disciplinu u vojsku, čiji se buntovni duh, nakon Marinovog 
ubistva, nije odmah primirio. Izgleda da je Decije, koji se dugo opirao svom naimenovanju, nagovestio 
opasnost predstavljanja vladara od vrednosti gnevnim i zaplašenim vojničkim duhovima; a ishod je ponovo 
potvrdio njegovo predskazanje. Mezijska legija je primorala svog sudiju da (249.) postane saučesnik. 
Ostavili su mu samo izbor između smrti i purpura. Posle tako odlučne mere njegovo kasnije ponašanje bilo 
je neizbežno. Poveo je, ili sledio, svoju vojsku do granica Italije, dok mu je Filip krenuo u susret, prethodno 
prikupivši svu silu kako bi odbacio opasnog suparnika koga je odnegovao. Carska vojska bila je brojčano 
nadmoćnija, ali su pobunjenici osnovali vojsku veterana, kojom je zapovedao sposoban i iskusan 
predvodnik. Filip je poginuo u bici ili su ga ubili nekoliko dana kasnije, u Veroni. Njegovog sina i savladara 
na carskom položaju iskasapila je pretorijanska garda u Rimu, dok su pobedničkog Decija, u povoljnijim 
okolnostima no što ambicija u tim godinama obično može pravdati, bez izuzetka priznali senat i provincije. 
Kažu da je odmah, po nevoljnom prihvatanju titule avgusta, ličnom porukom uverio Filipa u svoju 
nedužnost i vernost, svečano izjavljujući da će se po prispeću u Italiju odreći carskih znamenja i vratiti u 
status poslušnog podanika. Moguće je da su njegove izjave bile iskrene. Međutim, u položaju u koji ga je 
sudbina postavila, teško da je bilo moguće da oprosti ili da mu bude oprošteno. 

Car Decije je utrošio nekoliko meseci na mirotvorna dela i deobu pravde, kada ga je (250.) upad 
Gota dozvao na obale Dunava. Ovo je prvi značajan slučaj da istorija pominje taj veliki narod, koji je kasnije 
slomio rimsku moć, opustošio Kapitol i vladao u Galiji, Španiji i Italiji. Uloga koju su odigrali u podrivanju 
Zapadnog carstva tako je vredna spomena, da se ime Gota često, mada neumesno, koristi kao opšti naziv za 
sirovo i ratoborno varvarstvo. Goti su tada posedovali Ukrajinu, zemlju znatnog prostranstva i izuzetne 

plodnosti, ispresecanu plovnim rekama koje se sa obe strane ulivaju u Boristen"", i prošarana prostranim i 
visokim hrastovim šumama. Obilje divljači i riba, bezbrojne košnice u dupljama starih stabala i šupljinama 
stena, pružali su čak i u to burno vreme dragocenu osnovu za trgovinu; veličina stoke, temperatura vazduha, 
prikladnost tla za sve vrste žitarica, bujnost vegetacije, sve je pokazivalo štedrost prirode i mamilo ljudsku 
marljivost. Ali, Goti su odoleti svim tim iskušenjima i dalje su se pridržavali života dokolice, nemaštine i 
pljačke. 

Skitske horde, koje su se prema istoku graničile sa novim gotskim naseobinama, predstavljale su za 
njihovu vojsku samo neizvesnu priliku za neprobitačnu pobedu. Pogled na rimske teritorije, međutim, bio je 
daleko privlačniji; dačka polja bila su pokrivena bogatom letinom, što su posejale ruke marljivog naroda, a 
nezaštićenom da je mogu požnjeti ruke ratobornog naroda. Verovatno je da su Trajanova osvajanja, koja su 
njegovi naslednici sačuvali, manje zbog neke stvarne koristi no zbog idealnog dostojanstva, doprinela 
slabljenju Carstva na toj strani. Nova i nemirna provincija Dakija nije bila ni dovoljno snažna da se odupre, 
niti dovoljno bogata da zajazi lakomost varvara. Sve dok su daleke obale Dnjestra smatrane granicom 
rimske vlasti, nemarnije su čuvana utvrđenja na donjem toku Dunava, a stanovnici Mezije su živeli u tromoj 
bezbednosti, rado zamišljajući da su na nepristupačnom rastojanju od bilo kakvih varvarskih osvajača. 
Gotski upadi za Filipove vladavine kobno su ih uverili u grešku. Kralj ili predvodnik tog divljeg naroda 
prezrivo je projezdio kroz dačku provinciju i prešao i preko Dnjestra i Dunava, ne naišavši na otpor kadar da 
uspori njegovo napredovanje. Olabavljena disciplina rimskih jedinica izdala je najvažnije položaje gde su 
bile stacionirane, a strah od zaslužene kazne naveo je mnoge od njih da se svrstaju pod gotski steg. Šarolika 
masa varvara pojavila se, najzad, pod zidinama Marcijanopola, grada koji je Trajan izgradio u sestrinu čast, 
a u to doba prestonice Gornje Mezije. Stanovnici su pristali da otkupe živote i imetke isplatom zamašne 
novčane svote, a napadati su se povukli u svoje pustinje, pre obodreni nego zadovoljeni prvim uspehom 
svoje vojske protiv bogate, ali slabe zemlje. Caru Deciju je uskoro preneta vest da je gotski kralj Kniva drugi 
put prešao Dunav, sa većom vojskom, i da njegovi brojni odredi šire pustoš po mezijskoj provinciji, dok je 
glavnina vojske od sedamdest hiljada Germana i Sarmata, sila dorasla najsmeonijim podvizima, iziskivala 
prisustvo rimskog monarha i primenu njegove vojne moći. 

Decije je (250) zatekao Gote u borbi pred Nikopoljem, na Jatru, jednom od mnogih spomenika 
Trajanovim pobedama. Kada se približio, prekinuli su opsadu, ali samo u nameri da odmarširaju do važnijeg 
osvajanja i da opsednu Filipopolj, trački grad koji je u podnožju planine Hem utemeljio Aleksandrov otac. 
Decije je usiljenim maršom krenuo za njima po teškom terenu, no, kada je mislio da se nalazi na znatnom 
rastojanju od gotskog začelja, Kniva se sa jarosnom hitrinom obrušio na progonitelje. Rimski logor bio je 
zatečen 1 opljačkan, a car je, po prvi put, u rasulu utekao pred ruljom polunaoružanih varvara. Nakon dugog 
otpora, lišen pomoći, Filipopolj je zauzet na juriš. Kažu da je sto hiljada duša pobijeno prilikom pustošenja 
tog velikog grada. Mnogi važni zarobljenici omogućili su dragocen pristup plenu, a Prisk, brat pokojnog 
cara Filipa, nije se stideo da preuzme purpur pod zaštitom varvarskih neprijatelja Rima. Međutim, vreme 
potrošeno na tu predugu opsadu omogućilo je Deciju da oživi hrabrost, povrati disciplinu i regrutuje veliki 
broj vojnika. Presreo je nekoliko odreda Karpa i drugih Germana, koji su hitali da sa zemljacima podele 
pobedu, planinske prevoje poverio je oficirima dokazane smelosti i odanosti, popravio je 1 ojačao utvrđenja 
na Dunavu, i ulagao najveću budnost da se suprotstavi i napredovanju i povlačenju Gota. Ohrabren 
povratkom ratne sreće, željno je iščekivao priliku da jednim krupnim i odlučnim udarom povrati vlastitu 
slavu, a i slavu rimske vojske. 

Ponositi varvari su ropstvu pretpostavljali smrt. Beznačajni mezijski grad Terebronijev Forum bio je 
poprište bitke. Gotska vojska je bila raspoređena u tri linije, a namerno ili slučajno, prvu liniju je zaklanjala 
močvara. Na početku bitke, Decijevog sina, mladića koji je mnogo obećavao i već se dovodio u vezu sa 
čašću purpura, ubila je strela, naočigled ucveljenog oca, koji je, prikupivši svu snagu, opomenuo užasnutu 
vojsku da je gubitak jednog vojnika od male važnosti za državu. Sudar je bio grozan; bila je to borba očaja 
protiv tuge i gneva. Prva linija Gota konačno je u neredu popustila; druga, krenuvši napred da joj pruži 
podršku, podelila je njenu sudbinu; a treća je jedina ostala u celosti, spremna da se suprotstavi prelasku 
preko močvare, koji je nesmotreno pokušala neprijateljeva oholost. "I tad se ratna sreća tog dana 
preokrenula i sve se zaverilo protiv Rimljana: duboki glib bojišta, tlo što propada pod stopalima onih koji 
stoje, a kliza se pod onima što napreduju; teški oklopi, duboka voda, a u tako mučnom položaju nisu mogli 


3 Boristen, današnja reka Dnjepar. 

ni da zamahnu teškim džilitima. Varvari su, naprotiv, bili visoki i naviknuti na okršaje u baruštinama, a 
njihova koplja su bila dugačka, tako da su mogli da ranjavaju sa rastojanja." U močvari je rimska vojska, 
posle bezuspešne borbe, nepovratno izgubila, čak nisu uspeli da ikad pronađu carev leš. Takva je bila 
sudbina Decija, pedeset godina starog, otmenog vladara, delatnog u ratu a ljubaznog u vreme mira, koji je, 
zajedno sa sinom, zaslužio ga, i u životu i u smrti, porede sa najslavnijim primerima antičke vrline. 

Taj kobni udarac na vrlo kratko vreme beše ponizio drske legije. Izgleda da su strpljivo sačekali 1 
pokorno poslušali senatski dekret kojim je uređeno nasleđivanje prestola. Iz opravdanog poštovanja prema 
Decijevoj uspomeni, carska titula dodeljena je (u decembru 251) njegovom jedinom preživelom sinu 
Hostilijanu, ali je podjednak položaj, sa više stvarne vlasti, dat Galu, čije iskustvo i sposobnosti kao da behu 
ravni velikoj obavezi staratelja mladog vladara i carstva u nevolji. Prva briga novog cara bila je da oslobodi 
ilirske provincije nepodnošljivog tereta pobedničkih Gota. Pristao je (252) da ostavi u njihovim rukama 
bogate plodove njihove najezde, ogroman ratni plen i, što je još sramnije, veliki broj zarobljenika sa 
najvećim zaslugama i najboljim svojstvima. Obilato je snabdevao njihov tabor svim udobnostima koje bi 
mogle primiriti njihove gnevne duhove ili olakšati toliko željeni odlazak; čak beše obećao da će im godišnje 
isplaćivati zamašnu svotu u zlatu, pod uslovom da nikad više svojim upadima ne uznemire rimske teritorije. 

Svetu beše otkrivena opasna tajna bogatstva 1 slabosti carstva. Ohrabreni uspehom (253) novi čopori 
varvara, koji se nisu osećati vezani ikakvom obavezom svoje braće, širili su pustoš po ilirskim provincijama, 
a strah i trepet čak do kapija Rima. Odbrane monarhije, od koje kao da beše digao ruke malodušni car, 
preuzeo je Emilijan, upravnik Panonije i Mezije, koji je prikupio raštrkanu vojsku i osokolio klonuli duh 
vojnika. Varavri su neočekivano napadnuti, razbijeni, gonjeni i proterani preko Dunava. Pobednički vod 
podelio je kao nagradu novac prikupljen na ime danka, a vojnici su ga aklamacijama na bojištu proglasili za 
cara. Gal, koji, se ne hajući za opštu dobrobit, beše prepustio zadovoljstvima Italije, gotovo smesta beše 
obavešten o uspehu pobune i brzom pibližavanju ambicioznog namesnika. Krenuo mu je u susret sve do 
ravnice kod Spoleta. Kad su vojske dospele jedna drugoj u vidokrug, Galovi vojnici su uporedili sramno 
ponašanje svog vladara sa slavom njegovog suparnika. Divili su se Emilijanovoj odvažnosti, privlačila ih je 
njegova štedrost, jer je svim dezerterima ponudio znatnu povišicu plate. Ubistva Gala i njegovog sina 
Volusijana okončala su građanski rat, a senat je (u maju 253) ozvaničio prava nad osvojenim teritorijama. 
Emilijanova pisma tom skupu ispoljila su mešavinu umerenosti i sujete. Uveravao ih je da njihovoj mudrosti 
treba da prepusti civilnu upravu, dok bi on, zadovoljavajući se svojstvom njihovog vojskovođe, za kratko 
vreme potvrdio slavu Rima i izbavio carstvo od svih varvara, i sa severa i sa istoka. 

Ukoliko je novi monarh posedovao sposobnosti, trebalo mu je vremena da ispuni ovako 
veličanstvena obećanja. Od njegove pobede do njegovog pada proteklo je manje od četiri meseca. Pobedio 
je Gala, a potonuo je pod težinom suparnika opasnijeg od Gala. Taj nesrećni vladar poslao je Valerijana, već 
odlikovanog časnom titulom cenzora, da mu u pomoć dovede legije iz Galije i Germanije. Valerijan je taj 
zadatak revnosno i odano izvršio, a pošto je stigao prekasno da spase vladara, odlučio je da ga osveti. 
Emilijanove jedinice, još utaborene u ravnici kod Spoleta, osećale su strahopoštovanje prema 
neprikosnovenosti njegove ličnosti, ali još više prema nadmoćnoj snazi njegove vojske, a budući da su sada 
postale nesposobne za ličnu privrženost, kao što su oduvek bile prema ustavnom načelu, to su spremno 
(avgusta 253) uprljale ruke krvlju vladara koji još nedavno beše predmet njihovog pristrasnog izbora. 
Krivica je bila njihova, ali je korist od nje bila Valerijanova, jer je presto dobio, istina, putem građanskog 
rata, ali sa merom nedužnosti neuobičajenom za to doba prevrata, pošto prethodniku koga je srušio sa 
prestola nije dugovao zahvalnost ni vernost. 

Valerijanu je bilo šezdesetak godina kada je zaodenuo purpur i to ne zbog hira svetine ili vike vojske, 
već zbog jednodušnog glasa rimskog sveta. U postupnom usponu lestvicama državnih počasti, zaslužio je 
milost čestitih vladara, a izjašnjavao se kao neprijatelj tirana. Senat i narod duboko su poštovali njegovo 
plemenito poreklo, odmereno ali neokaljano ponašanje, učenost, razboritost i iskustvo; a da je čovečanstvu 
(prema opasci jednog antičkog pisca) prepuštena sloboda da izaberu gospodara, njegov izbor bi izvesno pao 
na Valerijana. Možda je vrednost ovog cara bila u neskladu sa njegovom reputacijom; možda su na njegove 
sposobnosti, ili bar duh, uticale malaksalost i hladnoća starosti. Svest o opadanju navela ga je da presto 
ništa manji od vladara, a iskustvo rimskog cenzora moglo mu je ukazati kome da podari carski purpur kao 
nagradu za vojničku zaslugu. Ali, umesto da načini pametan izbor koji bi učvrstio njegovu vladavinu i 
omilio uspomenu na njega, Valerijan je smesta, sledeći isključivo nalog naklonosti ili sujete, dodelio najviše 

počasti svom sinu Galijenu, mladiću čije je nemuževne poroke do tada skrivala povučenost privatnog 
položaja. Zajednička uprava oca i sina održala se oko sedam, a uprava samog Galijena trajala je još oko 
osam godina (253-268). Međutim, celo to razdoblje predstavlja neprekinut niz nereda i nesreća. Pošto su 
Rimsko carstvo istovremeno, i sa svih strana, napadale slepa jarost tuđinskih napadača i neobuzdana 
ambicija domaćih uzurpatora, vodićemo računa o redu i jasnoći sledeći ne toliko sumnjivi redosled datuma 
koliko prirodniju podelu po predmetima. Za Valerijanove i Galijenove vladavine najopasniji neprijatelji 
Rima bili su: Franci, Alemani, Goti i Persijanci. Pod ovim opštim nazivima možda ćemo obuhvatiti 1 
pustolovine manjih plemena, čija bi nepoznata i nezgrapna imena samo poslužila da opterete pamćenje i 
zbune čitaočevu pažnju. 

Rimljani odavno bejahu iskusili neustrašivu hrabrost naroda Donje Germanije. Sjedinjavanje 
njihovih moći ugrozilo je Galiju opasnijom najezdom i iziskivalo prisustvo Galijena, naslednika i kolege u 
carskoj vlasti. Dok su taj vladar i njegov sinčić Salonije na dvoru u Triru ispoljavali veličanstvo carstva, 
njegove vojske vično je predvodio vojskovođa Postum, koji je uvek bio odan višem interesu monarhije, 
premda je kasnije izdao Valerijanovu porodicu. Verolomni jezik hvalospeva i medalja nejasno oglašava niz 
pobeda. Trofeji i titule potvrđuju (ukoliko takvi dokazi mogu potvrđivali) slavu Postuma, koji se u više 
navrata naziva Pobednikom Germana i Spasiocem Galije. 

Ali jedna činjenica, zapravo jedina o kojoj nešto nesumnjivo znamo, u velikoj meri potire te 
spomenike taštine i laskanja. Rajna, iako se dičila nazivom Zaštitnice provincija, predstavljala je nesavršenu 
prepreku neustrašivom duhu preduzimljivosti koji je pokretao Franke. Njihova brza pustošenja protezala su 
se od te reke do podnožja Pirineja, a ni te planine ih nisu zaustavile. Španija, koja se nikada nije pribojavala, 
beše nesposobna da se odupre upadima Germana. U toku dvanaest godina, najvećeg dela Galijenove 
vladavine, ta bogata zemlja bila je pozornica neravnopravnih i razornih neprijateljstava. Taragona, napredna 
prestonica mirne provincije, opustošena je i gotovo uništena, te su čak i tako pozna, u doba Orozij a, koji 
je pisao u petom veku, bedne kolibe, raštrkane sred ruševina veličanstvenih gradova, još nosile trag 
varvarskog gneva. Kada iscrpljena zemlja više nije pružala raznoliki plen, Franci su u španskim lukama 
uzaptili nekoliko brodova i prevezli se u Mavritaniju. Ta daleka provincija bila je zaprepašćena žestinom tih 
varvara, koji kao da su pali iz nekog novog sveta, jer su na afričkoj obali bili podjednako nepoznati njihovo 
ime, ponašanje i boja puti. 

Za vladavine cara Karakale, na obalama Majne, u susedstvu rimskih provincija, pojavila se nebrojena 
silesija Sveba u potrazi za hranom, plenom ili slavom. Na brzu ruku skupljena vojska dobrovoljaca postupno 
se stopila u veliku i trajnu naciju, a budući da su je sačinjavala tolika različita plemena, uzela je ime 
Alemana ili All-men (sveljudi) kako bi se istovremeno izrazilo i šaroliko poreklo i zajedničko junaštvo. Ovo 
potonje su Rimljani ubrzo osetili prilikom mnogih neprijateljskih upada. Alemani su se mahom borili jašući, 
mladića, koje je česti egzercir prekalio tako da su mogli pratiti konjicu i u najdužem pohodu, najbržem 
jurišu ili najžurnijem povlačenju. 

Taj ratoborni germanski narod zaprepastile su zamašne pripreme Aleksandra Severa a prestravilo 
oružje njegovog naslednika, varvarina koji im je bio ravan po hrabrosti i jarosti. Međutim, oblećući i dalje 
duž granica Carstva, povećavali su sveopšti nered koji je usledio nakon Decijeve smrti. Naneli su teške rane 
bogatim galskim provincijama; prvi su smakli veo što je zaklanjao nemoćno veličanstvo Italije. Masa 
Alemana prodrla je preko Dunava i kroz Retijske Alpe u ravnice Lombardije, napredovala čak do Ravene i 
istakla pobedonosne varvarske stegove gotovo nadomak Rima. Uvreda i opasnost ponovo su u senatu 
potpalile nekoliko iskri drevne vrline. Oba cara bila su zaokupljena dalekim ratovima, Valerijan na Istoku, a 
Galijen na Rajni. Sve nade i snage Rimljana bile su u njima samima. U ovoj opasnosti senatori su ponovo 
preuzeli odbranu republike, izveli su pretorijansku gardu, ostavljenu da brani prestonicu, popunili su njene 
redove regrutujući u javnu službu najsnažnije i najvoljnije plebejce. Zapanjeni iznenadnom pojavom vojske 
brojnije od njihove, Alemani su se povukli u Germaniju natovareni plenom a neratoborni Rimljani su 
njihovo povlačenje smatrali pobedom. 

Kada je Galijen primio vest da je njegova prestonica izbavljena od varvara, pre je bio preplašen no 
oduševljen hrabrošću senata, jer ga je to jednog dana moglo podstaći da državu spasava i od unutrašnje 


34 Pavle Orozije (V vek), crkveni pisac iz Španije, napisao pregled opšte istorije od početka sveta do 417. 

tiranije, kaogod od tuđinske najezde. Svoju bojažljivu nezahvalnost objavio je podanicima ediktom koji je 
senatorima zabranio obavljanje bilo koje vojničke službe, a čak je zabranio i da priđu logorima legija. No, 
njegove strepnje su bile neosnovane. Bogati i sladostrasni plemići, utonuli u svoj prirodni karakter, primili 
su kao milost to sramno izuzeće od vojne službe; i sve dok su ih puštali da uživaju u svojim termama, 
pozorištima i vilama, rado su prepuštali opasnije brige o carstvu grubim rukama seljaka i vojnika. 

U svojoj novoj naseobini u Ukrajini, Goti su ubrzo postali gospodari severne obale Crnog mora: na 
jugu tog, u kopno zašlog mora, nalazile su se mekušne i bogate maloazijske provincije, koje su posedovale 
sve što može privući, a ništa što može pružiti otpor varvarskom osvajaču. Stekavši suvišne ledine plodnog 
zemljišta, osvajači su zadobili komandu nad pomorskom silom, dovoljnom da preveze njihovu vojsku do 
azijske obale. Napustivši obalu Čerkezije na levoj strani, gotska flota se najpre pomolila pred Pitiusom, 
krajnjom granicom rimskih provincija; grad je pružao pogodnu luku a bio utvrđen jakim bedemom. Ovde se 
susrela sa upornijim otporom no što je imala razloga da očekuje od slabog garnizona udaljene tvrđave. Bila 
je odbačena, a njeno osujećenje kao da je umanjilo strah od gotskog imena. Sve dok je tu granicu branio 
Sukcesijan, oficir visokog čina i vrednosti, svi njeni napori bili su nedelotvorni, no čim ga je Valerijan 
premestio na ugledniji, ali nevažniji položaj, obnovila je napad na Pitiusu i uništenjem tog grada izbrisala 
spomen na svoju raniju sramotu. 

Kružeći oko istočnog dela Crnog mora, od Pitiuse do Trapezunta plovi se oko tri stotine milja. Kurs 
je Gote odneo nadomak zemlje Kolhide, tako slavne po pohodu Argonauta, te su čak pokušali, mada bez 
uspeha, da opljačkaju bogati hram kod ušća reke Faze. Trapezunt, slavljen u povlačenju Deset hiljada"? kao 
drevna grčka kolonija, bogatstvo i velelepnost stekao je zahvaljujući darežljivosti cara Hadrijana, koji je 
sagradio veštačku luku na obali prirodno lišenoj bezbednih luka. Grad je bio veliki i gusto naseljen, 
dvostruke zidine kao da su čikale gotski gnev, dok je uobičajeni garnizon osnažen pojačanjem od deset 
hiljada ljudi. Ali, nema tih prednosti koje mogu nadoknaditi nedostatak discipline i budnosti. Brojnom 
trapczuntskom garnizonu, ogrezlom u terevenčenju i raskoši, bilo je ispod časti da čuva svoja neosvojiva 
utvrđenja. Goti su uskoro otkrili leni nehat opkoljenih, podigli su visoku gomilu od snopova pruća, u noćnoj 
tišini uzverali se uz zidine i sa mačem u ruci ušli u nebranjeni grad. Usledio je opšti pokolj naroda, dok su 
prestravljeni vojnici pobegli kroz kapiju na suprotnoj strani grada. Sveopštem razaranju bili su izloženi 
najsvetiji hramovi i najvelelepnija zdanja. Plen koji je pao u ruke Gota bio je ogroman: bogatstvo obližnjih 
zemalj a bilo je deponovano u Trapezuntu, kao bezbednom utočištu. Broj zarobljenika bio je neverovatan, 
dok su pobednički varvari bez otpora krstarili prostranom provincijom Pont. Bogati trapezuntski plen 
napunio je veliku flotu brodova zatečenu u luci. Snažni mladiči sa priobalja lancima su privezani za vesla, 

a Goti su se, zadovoljni uspehom prvog pomorskog pohoda, trijumfalno vratili u svoje nove naseobine u 
Bosforskoj kraljevini. 

Drugi pohod Gota preduzet je sa večom silom ljudstva i brodovlja, ali su uzeli drugi kurs 1, prezrevši 
iscrpljene pontske provincije, sledili zapadnu obalu Crnog mora, prošli mimo širokih ušća Boristena, 
Dnjestra i Dunava, uvećali svoju flotilu, zarobivši veliki broj ribarskih jedrenjaka, približili su se uskom 
prolazu kroz koji Crno more izliva svoje vode u Sredozemno more i deli evropski i azijski kontinent. 
Halkedonski garnizon bio je ulogoren blizu hrama Jupitera Urija, na uzvišici koja je gospodarila ulazom u 
Moreuz, a toliko su strahovali od varvarskih upada da je ova vojska brojčano nadmašala gotsku. Ali, 
nadmašala je samo brojem. Strmoglavo je napustila položaj koji joj je davao preimućstvo i prepustila 
osvajačima grad Halkedon, krcat oružjem i novcem. Dok su se dvoumili da li više vole da poprište 
neprijateljstava bude more ili kopno, Evropa ili Azija, neki verolomni begunac ukazao im je na Nikomediju, 
negdašnju prestonicu kraljeva Bitinije, kao bogat 1 lak cilj osvajanja. Poslužio je kao vodič u pohodu, na 
samo šezdeset milja od halkedonskog logora, usmeravao je napad koji ne beše naišao na otpor i učestvovao 
u podeli ratnog plena, jer su Goti, naučivši dovoljno o politici, nagradili izdajnika koga su prezirali. Nikeja, 
Prusa, Apameja, Kij, gradovi koji su katkad bili takmaci ili oponašatelji nikomedijske velelepnosti, uvučeni 
su u istu nesreću koja je kroz nekoliko nedelja neobuzdavana harala celom bitinijskom provincijom. Tri 
stotina godine mira, u kojima su uživali mekušni žitelji Azije, ukinule su vojno uvežbavanje i otklonile 
strepnju od opasnosti. Dozvolilo se da drevne zidine satrunu, a sav prihod najbogatijih gradova izdvajao se 
za gradnju kupatila, hramova i pozorišta. 


35 Reč je o čuvenom povlačenju grčkih najamnika iz Persije, nakon bitke kod Kunakse 401. godine stare ere. 
Jedan od vođa ove grupe najamnika bio je i čuveni istoričar Ksenofont. 
68 


Kada nam kažu da se treća flota, koju su Goti opremili u bosforskim lukama, sastojala od pet stotina 
jedrenjaka, naša živa uobrazilja smesta sabira i množi zastrašujuće naoružanje, no budući da nas mudri 
Strabon?" uverava da piratski brodovi, koje su koristili varvari iz Ponta i Male Skitije, nisu mogli poneti više 
od dvadeset pet do trideset ljudi, sa izvesnošću možemo tvrditi da se na taj veliki pohod ukrcalo najviše 
petnaest hiljada ratnika. Nestrpljivi pred granicama Crnog mora, svoj rušilački kurs usmerili su od 
kimerskog prema tračkom Bosforu. Kad su se već skoro domogli sredine Moreuza, iznenada su bili 
odbačeni unatrag do ulaza, a onda ih je povoljan vetar, koji je sutradan dunuo, za nekoliko sati odneo u 
mirno more, ili pre jezero, Propontide*'. Njihovo iskrcavanje na ostrvce Kizik propraćeno je padom tog 
drevnog i plemenitog grada. Odatle su, ponovo prošavši kroz uzani prolaz Helesponta, nastavili svoju 
vijugavu plovidbu izmedu brojnog ostrvlja raštrkanog po Arhipelagu ili Egejskom moru. Mora biti da im je 
bila vrlo potrebna pomoč zarobljenika i dezertera za krmanjenje brodovljem i vodenje pri raznim upadima 
na grčku a i azijsku obalu. Gotska flota se, napokon, usidrila u luci Pirej, na pet milja od Atine, koja je 
pokušavala da obavi izvesne pripreme za snažnu odbranu. Kleodam, jedan od inženjera zaposlenih po 
carevoj zapovesti na utvrdivanju pomorskih gradova protiv Gota, več je započeo opravku drevnih zidina, 
koje su propadale još od Sulinog doba. Napori njegovog zanata bili su nedelotvorni i varvari su postali 
gospodari rodnog mesta muza i umetnosti. Medutim, dok su se osvajači prepustili slobodi pljačkanja i 
neumerenosti, njihovu flotu, koja je pod slabom stražom počivala u pirejskoj luci, neočekivano je napao 
hrabri Deksip, koji je bežeči od pustošenja Atine, sa inženjerom Kleodamom na brzinu okupio četu 
dobrovoljaca, seljaka i vojnika, i donekle osvetio hudu sreću svoje zemlje. 

Ali, taj podvig, koliki god sjaj bacio na razdoblje opadanja Atine, više je razdražio nego što je smirio 
neustrašivi duh severnih osvajača. Sveopšti požar razbuktao se istovremeno u svim oblastima Grčke. Teba i 
Arg, Korint i Sparta, koji su nekada tako slavno ratovali među sobom, sada nisu bili kadri ni da izvedu 
vojsku na bojište niti da makar brane svoja ruševna utvrđenja. Ratna pomama, i na kopnu i na moru, 
proširila se od rta Sunion na istoku do zapadne obale Epira. Goti behu već uznapredovali nadomak Italije 
kada je približavanje tako neposredne opasnosti prenulo tromog Galijena iz zadovoljnog sna. Car se pojavio 
pod oružjem, a njegovo prisustvo kao da je suzbila žar 1 podelilo snagu neprijatelja. Naulobat, poglavica 
Herula, prihvatio je časnu predaju i sa velikom skupinom zemljaka stupio u službu Rima, te mu behu 
dodeljena odličja konzulskog dostojanstva, koje nikada ranije nisu oskrnavile ruke nekog varvara. Veliki 
broj Gota, zgađenih opasnostima i tegobama predugog putovanja, upao je u Meziju u nameri da sebi silom 
probije put preko Dunava do njihovih naseobina u Ukrajini. Taj neoprezni pokušaj pokazao bi se kao 
neumitna propast, da nesloga rimskih vojskovođa nije varvarima otvorila put za bekstvo. Mali ostatak te 
rušilačke ordije vratio se na palube svog brodovlja, i zaputivši se natrag kroz Helespont i Bosfor, usput 
opustošio obale Troje, čija će slava, koju je Homer ovekovečio, verovatno nadživeti uspomenu na gotska 
osvajanja. 

Priča se o još jednoj okolnosti ove najezde, koja bi možda zasluživala našu pažnju, kada se ne bi 
opravdano podozrevalo da je to fantastična izmišljotina jednog skorašnjeg sofiste. Vele da su Goti, prilikom 
pustošenja Atine, sakupili sve biblioteke i da bi potpalili tu pogrebnu lomaču grčke učenosti, da ih od te 
namere nije odvratio jedan odnj ihovih poglavica, prepredeniji političar od svoje sabraće, lukavo primetivši 
da sve dok se budu posvećivali proučavanju knjiga, Grci neće upražnjavati ratne veštine. Taj vispreni 
savetodavac (ukoliko se prizna istinitost ove činjenice) umovao je kao neuki varvarin. U najugladenijim i 
najmoćnijim nacijama duh svakojake vrste ispoljavao se otprilike u isto vreme, i doba nauke obično je bilo i 
doba vojničke vrline i uspeha. 

Novi vladari Persije, Artakserks i njegov sin Sapor, odneli su pobedu nad domom Arsakovih. Od 
mnogih vladara tog drevnog roda jedino je Hozroje, kralj Jermenije, sačuvao i život i nezavisnost. Branio se 
prirodnom snagom svoje zemlje, stalnim korišćenjem begunaca i nezadovoljnika, savezom sa Rimljanima, i, 
iznad svega, vlastitom hrabrošću. Bio je vojno nepobediv u toku tridesetogodišnjeg rata, a napokon su ga 
mučki ubili poklisari persijskog kralja Sapora. Rodoljubivi jermenski satrapi, koji su podržavali slobodu i 
dostojanstvo krune, preklinjali su Rim da pruži zaštitu zakonitom nasledniku Tiridatu. No, Hozrojev sin je 
bio dete, a saveznici daleko, dok se persijski monarh približavao granici predvodeći silu kojoj se nije moglo 
odupreti. Mladog Tiridata, buduću nadu svoje zemlje, spasla je vernost jednog sluge, dok je Jermenija 


** Strabon (I vek stare ere), helenski istoričar i geograf. Izradio kartu sveta u doba Avgusta. 
37 Propontida tj. Mramorno more. 

provela više od dvadeset sedam godina kao nevoljna provincija velike persijske monarhije. Ponesen ovim 
lakim osvajanjem, računajući na nevolje ili izopačenost Rimljana, Sapor je prisilio na predaju jake garnizone 
u Karheji i Nisibisu, i širio pustoš i strahovladu na obema obalama Eufrata. 

Gubitak važne granice, propast vernog i prirodnog saveznika i brzi uspeh Saporove ambicije, 
izazvali su u Rimu duboko osećanje uvređenosti, a i opasnosti. Valerijan je sebi laskao da će budnost 
namesnika biti dovoljna za bezbednost Rajne i Dunava, ali je rešio da, bez obzira na poodmakle godine, 
lično krene u odbranu Eufrata. U toku njegovog napredovanja kroz Malu Aziju, Goti su obustavili pomorske 
poduhvate, te je nesrećna provincija uživala u kratkotrajnom i varljivom miru. Prešao je Eufrat i susreo sa 
persijskim vladarom blizu zidina Edese, Sapor ga je porazio (260) i zarobio. Pojedinosti o tom velikom 
događaju nejasno i nesavršeno su prenete, no i pri nama dostupnoj čkiljavoj svetlosti možemo otkriti dugi 
niz nesmotrenosti, greški i zasluženih nesreća rimskog cara. Gajio je slepo poverenje prema pretorijanskom 
prefektu Makrinu. Taj bezvredni doglavnik učinio je da njegov gospodar budi strahopoštovanje jedino među 
potlačenim podanicima, a prezir među neprijateljima Rima. Na osnovu njegovih loših ili zlonamernih saveta 
carska vojska je izdana i dovedena u položaj da joj i odvažnost i vojna veština budu podjednako beskorisne. 
Energičan pokušaj Rimljana da sebi probiju put kroz silesiju Persijanca bio je odbijen uz veliki pokolj; 
opkolivši logor brojnijim ljudstvom, Sapor je strpljivo čekao da mu pobedu osigura sve veće divljanje usled 
gladi i boleština. Razularena gunđanja legija uskoro su optužila Valerijana da je uzrok njihovih nedaća; 
buntovni povici tražili su trenutnu predaju. Ogromna svota u zlatu ponuđena za kupovinu dozvole za sramno 
povlačenje. Ali, svestan svoje nadmoći, Persijanac je prezrivo odbio novac i, zadržavši izaslanike, u bojnom 
poretku napredovao do podnožja bedema Rimljana, te uporno tražio razgovor sa carem lično. Valerijan je 
bio nuždom priteran da svoj život i dostojanstvo poveri časnosti neprijatelja. Razgovor se okončao onako 
kako je bilo prirodno očekivati. Car je zarobljen, a njegove preneražene jedinice su položile oružje. U 
takvom času pobede, ponos 1 politika su naveli Sapora da upražnjeni presto popuni naslednikom potpuno 
zavisnim od njegove dobre volje. Kirijad, beznačajni begunac iz Antiohije, okaljan svim porocima, odabran 
je da obeščasti rimski purpur: zarobljena vojska nije mogla propustiti da, ma koliko nevoljnim, 
aklamacijama potvrdi volju persijskog pobednika. 

Carski rob je žudeo da zadobije gospodarevu naklonost činom veleizdaje svoje domovine. Poveo je 
Sapora preko Eufrata, a potom preko Halkisa do metropole Istoka. Persijska konjica se tako brzo kretala da 
je, ukoliko možemo verovati jednom vrlo razboritom istoričaru, grad Antiohija osvojen na prepad, dok je 
dokona svetina zadovoljno posmatarala vesele prizore u pazarištu. Velelepne antiohijske zgrade, privatne i 
javne, opljačkane su ili razorene, a brojni stanovnici pogubljeni mačem ili odvedeni u ropstvo. Plimu 
pustošenja za časak je zaustavila odlučnost jednog prvosveštenika iz Emese. Odeven u svešteničku togu, 
pojavio se na čelu vel ike gomile fanatičnih seljaka, naoružanih jedino praćkama, i stao u odbranu svog boga 
i njegovih poseda od bogohulnih ruku Zoroasterovih sledbenika. Ali propast Tarsa i mnogih drugih gradova 
pruža žalosni dokaz da je, osim ovog jedinog slučaja, osvajanje Sirije 1 Kilikije jedva prekinulo 
napredovanje persijske vojske. 

U vreme kad je Istok drhtao na pomen Sapora, dobio je dar dostojan najvećih kraljeva; dugi karavan 
kamila natovarenih najređom i najdragocenijom robom. Bogati dar pratila je poštovanja puna, ali ne i 
ulizička poslanica, Odenata, jednog od najplemenitijih i najbogatijih senatora iz Palmire. "Ko je taj Odenat" 
(rekao je oholi pobednik i zapovedio da se darovi bace u Eufrat) "koji tako drsko uzima pravo da piše svome 
gospodaru? Ukoliko gaji nadu da će ublažiti kaznu, neka, ruku vezanih na leđima, padne ničice podno našeg 
prestola. Ukoliko okleva, brzo uništenje će se sručiti na njegovu glavu, na ceo njegov rod i zemlju." Krajnja 
nevolja, u koju je Palmirac dopao, dozvala je sve skrivene moći njegove duše. Susreo se sa Saporom, ali 
naoružan. Ulivajući vlastiti bodri duh u malu vojsku skupljenu po sirijskim selima i pustinjskim šatorima, 
obletao je oko persijske vojske, ometao njeno povlačenje, odneo deo blaga i ono što beše dragocenije od 
svakog blaga, nekoliko žena Velikog kralja, koji na kraju bi prisiljen da ponovo pređe Eufrat sa i zvesnim 
znacima žurbe i pometnje. Ovim podvigom Odenat je položio temelje svoje buduće slave i sudbine. 
Veličanstvo Rima, koje je ugrozio Persijanac, zaštitio je Sirijac ili Arabljanin iz Palmice. 

Glas i storije, koji često jedva da je nešto više od organa mržnje ili laskanja, Saporu je prebacivao 
zbog ohole zloupotrebe prava pobednika. Vele nam da je Valerijan u okovima, ali odeven u carski purpur, 
bio izložen gomili kao trajni prizor pale veličine, a da je persijski monarh stavljao stopalo na vrat rimskog 
cara kad god je uzjahivao. Uprkos svim prigovorima saveznika koji su ga stalno savetovali da se seti 
promenljivosti sudbine, da strepi od obnavljanja rimske moći i da svog slavnog zarobljenika načini zalogom 

mira a ne predmetom uvrede, Sapor je ostajao nepokolebljiv. Kada je Valerijan izdahnuo pod teretom srama 
i tuge, njegova koža, ispunjena slamom i oblikovana kao ljudska prilika, dugo je čuvana u najslavnijem 
persijskom hramu; stvarniji spomenik pobedi nego raskošni trofej i od bronze i mermera kakve je tako često 
podizala rimska taština. Priča je poučna i dirljiva, no njena istinitost može se s pravom dovesti u pitanje. Još 
postojeća pisma vladara sa Istoka upućena Saporu očigledni su falsifikati, a nije prirodno ni pretpostavljati 
da bi zavidljivi vladar tako javno unizio kraljevsko veličanstvo čak i u osobi suparnika. Ma kakav da je 
postupak Valerijan mogao doživeti u Persiji, 1 zvesno je da je jedini rimski car, koji je ikada dopao 
neprijatelj u u šake i presvisnuo čameći u beznadežnom ropstvu. 

Car Galijen, koji je odavno s nestrpljenjem podnosio veliku strogost svog oca i kolege, primio je vest 
o njegovim nevoljama sa prikrivenim zadovoljstvom i otvorenom ravnodušnošću. "Znam da je otac 
smrtnik", primetio je, "ali, pošto je delao kao što doliči hrabrom čoveku, zadovoljan sam." I dok je Rim 
oplakivao sudbinu svog vladara, udvorni dvorani su uzdizali svirepu hladnoću njegovog sina kao savršenu 
čvrstinu junaka i stoika. Teško je naslikati lakomisleni, višestrani i nestalni Galijenov karakter, koji je on 
bez ustezanja ispoljavao čim je postao jedini vlasnik carstva. U svakom umeću u kome se oprobao, živahni 
duh mu je omogućavao da uspe, a kako je njegov duh bio lišen pameti, ogledao se u svakom umeću, osim 
onih važnih - umećima ratovanja i upravljanja. Bio je majstor nekoliko neobičnih, ali nekorisnih veština, 
spreman govornik i elegantan pesnik, vešti vrtlar, izvanredni kuvar i najpodliji vladar. Kada su krupne 
nepredviđene okolnosti u državi iziskivale njegovo prisustvo i pažnju, bio je zaokupljen razgovorom sa 
filozofom Platinom, traćenjem vremena na beznačajna ili raskalašna zadovoljstva, pripremom za uvođenje u 
grčke misterije ili traženjem mesta u atinskom aeropagu. Njegov rasipni sjaj vređao je sveopštu bedu; 
svečano ruglo njegovih trijumfa utiskivalo je duboko osećanje javne sramote. Ponovljene vesti o upadima, 
porazima i pobunama, primao je sa nehajnim osmehom; ističući sa izveštačenim prezirom, neki proizvod 
izgubljene provincije, bezbrižno je pitao da li će Rim morati da propadne ako se ne bude snabdevao platnom 
iz Egipta i araskom čojom iz Galije? U Galijenovom životu, međutim, bilo je nekoliko časaka kada bi se, 
zbog neke nedavne uvrede, iznenada u njemu pomolio neustrašivi vojnik i svirepi tiranin, dok zasićen krvlju 
ili zamoren otporom ne bi neosetno utonuo u prirodnu blagost i lenost svog karaktera. 

U vreme kada je dizgine vlasti držala tako mlitava ruka, ne čudi da se, u svakoj provinciji Carstva, 
protiv Valerijanovog sina podigla gomila uzurpatora. Verovatno da je nečija duhovita uobrazilja uporedivši 
trideset rimskih tirana sa tridesetoricom atinskih tirana, navela pisce Povesti o Avgustu da odaberu taj 
znameniti broj, koji je vremenom u narodu usvojen kao zajednički naziv. Međutim, poređenje je prazno i 
manjkavo sa bilo kog stanovišta. Kakvu sličnost možemo otkriti između veća koje čini trideset osoba, 
udruženih tlačitelja jednog grada, i nesigurnog spiska samostalnih suparnika, koji su se u nepravilnom nizu 
pojavljivali i padali širom teritorije ogromnog carstva? Čak se ni brojka od trideset ne može popuniti, osim 
ukoliko ne uračunamo žene i decu počastvovane carskom titulom. Galijenova vladavina, ma koliko 
poremećena bila, dala je samo devetnaest pretendenata na presto: Kirijada, Makrijana, Balistu, Odenata i 
Zenobiju sa istoka; Postuma, Lolijana, Viktorina sa majkom Viktorijom, Marija i Tetrika iz Galije 1 
zapadnih provincija. Iz Ilirika i sa granica na Dunavu : Ingenuja, Regi lijana i Aureola; iz Ponta Satumina; iz 
Isavrije Trebelijana, iz Tesal ije Piza, iz Ahaje Valensa, iz Egipta Emilijana 1 iz Afrike Celza. Tumačenje 
beznačajnih spomenika o životu 1 delu svakog pojedinca pokazalo bi se mukotrpnim zadatkom, podjednako 
lišenim poučnosti i zabavnosti . Možemo se zadovoljiti istraživanjem nekoliko opštih likova koji najsnažnije 
obeležavaju prilike tog doba i ponašanje ljudi, njihove težnje, motive, sudbinu i razorne posledice njihove 
uzurpacije. 

Dovoljno je poznato da su gnusni naziv tiranin u drevno doba često koristili kako bi izrazili 
nezakonito prisvajanje vrhovne vlasti, bez ikakakvog pominjanja njene zloupotrebe. Nekolicina 
pretendenata, koji su podigli buntovnički steg protiv cara Galijena, bili su blistavi uzori vrline, a gotovo svi 
su posedovali znatnu količinu energije i sposobnosti. Njihove zasluge behu ih preporučile Valerijanovoj 
naklonosti, postupno ih uzdižući do najvažnijih zapovedničkih položaja u Carstvu. Vojskovođe, koje su 
preuzimale titulu avgusta, njihove jedinice su poštovale zbog vičnog vodenja i stroge discipline ili, pak, 
volele zbog iskrenosti i velikodušnosti. Poprište pobede često je bilo pozornica na kojoj su ih izabirali , čak 
se i oružar Marije, najprezreniji od svih kandidata za purpur, isticao neustrašivom hrabrošću, snagom bez 
premca i mrgodnom čestitošću. Njegov prosti i doskorašnji zanat doista je pridavao smešan izgled njegovom 
usponu, premda mu poreklo nije moglo biti niže nego kod većine suparnika, čiji su roditelji bili seljaci, dok 
su u vojsku bili regrutovani kao redovi. 

Valerijanovi namesnici bili su zahvalni ocu, kojeg su uvažavali. Smatrali su da im je ispod 
dostojanstva da služe raskošnoj lenosti njegovog bezvrednog sina. Presto rimskog sveta nije počivao ni na 
kakvim načelima lojalnosti, a veleizdaja protiv takvog vladara lako se mogla smatrati rodoljubljem. 
Međutim, ukoliko nepristrasno istražimo ponašanje tih uzurpatora videće se da su ih na pobunu češće 
nagonile strepnje nego ambicija. Pribojavali su se okrutnih Galijenovih sumnji, a podjednako su strahovali i 
od ćudljive žestine svoje vojske. Ukoliko bi se pogibeljna naklonost vojske izjasnila da zaslužuju purpur, 
bivali bi obeleženi za sigurno uništenje, promišljenost bi im, čak, savetovala da obezbede kratko uživanje u 
carskom položaju i da radije oprobaju ratnu sreću, nego da iščekuju krvnikovu ruku. Kada bi vika vojnika 
navukla nevoljnim žrtvama znake vrhovne vlasti, one bi katkada krišom oplakivale kob koja im se 
približava. "Izgubili ste," rekao je Saturnin na dan svog uzdizanja, " izgubili ste sposobnog zapovednika, a 
stvorili veoma nesrećnog cara." 

Saturninove bojazni opravdavala su ponovljena iskustva prevrata. Od devetnaestorice tirana, koji su 
se pojavili za Galijenove vladavine, nijedan nije doživeo spokojni život ili prirodnu smrt. Čim bi se 
zaodenuli krvavim purpurom, svoje pristalice bi nadahnuli istim strepnjama i ambicijom, kakve su 
prouzrokovale njihovu vlastitu pobunu. Okruženi unutrašnjom zaverom, vojnom buntovnošću i građanskim 
ratom, drhtali su na ivici bezdana, u koji bi, nakon dužeg ili kraćeg razdoblja zebnje, neumitno propadali. 
Nesigurni monarsi primali su, međutim, sve počasti koje je laskavost njihovih vojski i provincija mogla 
podariti, ali njihovo polaganje prava utemeljenog na pobuni nikada nije moglo dobiti potvrdu zakona ili 
istorije. Italija, Rim i senat postojano su bili privrženi Galijenovom interesu i jedino on se smatrao 
gospodarem Carstva. 

Brzi i neprestani prelazi od kolibe do prestola i sa prestola u grob možda su zabavljali nekog 
ravnodušnog filozofa, ukoliko je filozofu moguće da ostane ravnodušan posred sveopštih nesreća ljudskog 
roda. Izbor ovih nestalnih careva, njihova vlast i smrt podjednako su bili razorni i za njihove podanike 1 za 
pristalice. Cena njihovog kobnog uzdizanja smesta je plaćana ogromnim poklonom, koji se cedio iz duše 
iscrpljenog naroda. Ma koliko čestitog karaktera, ma koliko čistih namera, bivali su prisiljeni na surovu 
nužnost održavanja svog uzurpatorstva čestim činovima pljačke i svireposti. Kada bi pali, sa sobom bi u 
propast povlačili vojske i provincije. Još postoji najokrutnije punomoćje koje je Galijen dao jednom od 
svojih činovnika nakon smicanja Ingenuja, koji je preuzeo purpur u Iliriku. "Nije dovoljno", kaže taj 
mekušni, ali nečovečni vladar, "da zatreš one iz vojske: to bi mi podjednako uspešno obavila i neka bitka. 
Muški pol svih uzrasta mora biti zatrt, pod uslovom da prilikom pogubljenja dece i staraca nađeš načina da 
sačuvaš naš dobar glas. Neka umre svako ko izusti ili pomisli nešto protiv mene, protiv mene, Valerijanovog 
sina, oca i brata tolikih vladara. Zapamti da su Ingenuja načinili carem: čereči, ubijaj i seci na komade. 
Pišem ti svojeručno ne bih li te nadahnuo vlastitim osećanjim. " Dok su se javne snage države rasipale u 
ličnim svađama, nebranjene provincije ostajale su izložene svakom osvajaču. Zbog težine položaja 
najhrabriji uzurpatori bivali su prisiljeni da zaključuju sramne sporazume sa zajedničkim neprijateljem, da 
teškim dancima kupuju neutralnost ili usluge varvara i da u srce rimske monarhije uvode neprijateljske 1 
nezavisne narode. Takvi su bili varvari, a 1 tirani koji su za vladavine Valerijana i Galijena raskomadali 
provincije i doveli Carstvo do najniže tačke srama i propasti, odakle je, činilo se, bilo nemoguće da će se 
ikada iščupati. 

Naše misaone navike tako rado povezuju svemirski poredak sa ljudskom sudbinom, da se ovo 
sumorno istorijsko razdoblje ukrašavalo poplavama, zemljotresima, neobičnim meteorima, natprirodnim 
pomračenjima i silesijom izmišljenih ili preuveličanih čuda. No, duga i sveopšta glad bila je nevolja 
ozbiljnije vrste. Ona je bila neizbežna posledica pljačke 1 tlačenja, koji behu iskorenili prinose tadašnjice a i 
nadu u buduće žetve. Glad uvek prate epidemije bolesti, posledica nedovoljne i nezdrave ishrane. Drugi 
uzroci, međutim, morali su doprineli besomučnoj kugi koja je, od 250. do 265. godine, bez prekida harala u 
svim provincijama, svim gradovima i gotovo svakoj porodici Rimskog carstva. Jedno vreme u Rimu je 
dnevno umiralo pet hiljada osoba, a mnogi gradovi, koji su izmakli varvarskim rukama, potpuno su ostali 
bez stanovnika. 

Posedujemo znanje o jednoj veoma čudnoj okolnosti, koja je, možda, od izvesne koristi u tužnom 
sračunavanju ljudskih nesreća. U Aleksandriji su vodil i tačnu knjigu svih građana koji su imali pravo da 
prilikom raspodele dobiju žito. Ustanovljeno je da je u drevno doba taj broj nekad obuhvatao osobe stare od 
četrdeset do sedamdeset godina i bio jednak ukupnom broju primalaca od četrnaeste do osamdesete godine, 
koji su ostali živi nakon Galijenove vladavine. Primena ove autentične činjenice na najtačnije tabele 

smrtnosti očito dokazuje da je više od polovine žitelja Aleksandrije stradalo; a ukoliko se odvažimo da tu 
analogiju primenimo i na ostale provincije, možemo pretpostaviti da su rat, boleština i glad za nekoliko 
godina zbrisali polovinu ljudskog roda. 

9. POGLAVLJE (XI) 
(268-275. g.) 


Klaudijeva vladavina - Poraz Gota - Aurelijanove pobede, 
trijumf 1 smrt 


Pod kukavnom vladavinom Valerijana i Galijena Carstvo su tlačili i gotovo uništili vojnici, tirani i varvari . 
Spasao ga je niz velikih vladara čije je neugledno poreklo poticalo iz ratničkih provincija Ilirika. U razdoblju 
od tridesetak godina Klaudije, Aurelijan, Prob, Dioklecijan i njegove kolege, trijumfovali su nad stranim i 
unutrašnjim neprijateljima države, vojnom disciplinom su vaspostavili čvrstinu granica, zasluživši slavnu 
titulu Obnovitelja rimskog sveta. 

Uklanjanje nemuževnog tiranina utrlo je put nizu junaka. Narodni gnev pripisivao je sve nedaće 
Galijenu, a daleko najveći deo doista je i bio posledica njegovog lakomislenog pona šanja i nehatne uprave. 
Bio je čak lišen osećanja časti, koje tako često nadoknađuje manjak javne vrline; 1 sve dok mu je bilo 
moguće da uživa u posedovanju Italije, pobeda varvara, gubitak neke provincije ili pobuna vojskovođe retko 
su remetili spokojni tok njegovih uživanja. Napokon je velika vojska, stacionirana u gornjem toku Dunava, 
zaodenula carskim purpurom svog vođu Aureola koji je, prezirući skučenu i jalovu vlast nad retijskim 
planinama, prešao Alpe, zauzeo Milano, ugrozio Rim i uputio izazov Galijenu da na bojnom polju odluče 
čija je vrhovna vlast nad Italijom. Izazvan uvredom i uznemiren neposrednom opasnošću, car je iznenada 
ispoljio skrivenu energiju, koja se ponekad probijala kroz lenost njegove prirode. Prisilivši sebe da napusti 
raskoš palate, naoružan se pojavio na čelu legija i prešao reku Po kako bi se susreo sa takmacem. U kasne 
noćne sati, dok je car produžavao uživanja trpeze, iznenada je dat znak za uzbunu jer je Aureol na čelu 
celokupne vojske izvršio očajnički ispad iz grada; Galijen, kome nikada nije manjkalo lične odvažnosti, 
ustade sa svilenog ležaja 1, ne dajući sebi vremena da navuče oklop ili sazove stražu, uzjaha konja i svom 
brzinom odjaha do navodnog mesta napada. Opkoljenog otvorenim i prikrivenim neprijatelj ima ubrzo ga, 
sred noćnog meteža, pogodi smrtonosna strela iz nekekoleblj ive ruke. Pre nego što je izdahnuo, u 
Galijenovoj duši pojavilo se rodoljubivo osećanje, nagnavši ga da imenuje zaslužnog naslednika, a njegova 
poslednja želja je bila da se carska znamenja uruče Klaudiju, koji je tada zapovedao delom vojske poslalom 
u okolinu Pavije. Vest su bar marljivo preneli, dok su zaverenici nalog rado poslušali, budući da se već behu 
složili da na presta dovedu Klaudija. Na prvu vest o carevoj smrti vojnici su izrazi li izvesno podozrenje i 
ozlojeđenost, sve dok prvo nije otklonjeno a potonja ublažena darom od dvadeset zlatnika svakom vojniku. 
Potom su potvrdili izbor i priznali zaslugu svog novog vladara. 

U teškom zadatku, kojeg se Klaudije latio kako bi Carstvu povratio stari sjaj, najpre je bilo nužno 
oživeti u vojnicima osećanje reda i poslušnosti. S autoritetom zapovednika-veterana predočio im je da je 
labavljenje discipline dovelo do niza nemira, čije su posledice na koncu osetili i sami vojnici; da narod 
upropašćen tlačenjem i len, iz beznađa više ne može brojnoj vojsci pružati sredstva za raskoš, ili makar za 
život; da je pogibelj za svakog pojedinca narasla zbog despotizma vojnog staleža, pošto će vladari koji drhte 
na prestolu štititi svoju bezbednost trenutnim žrtvovanjem svakog nemilog podanika. Car je nadugačko 
govorio o nepočinstvima nezakonitog hira, koji vojnici mogu zadovoljiti jedino vlastitom krvlju, pošto su 
nakon njihovih buntovničkih izbora tako često slediti građanski ratovi, satirući cvet legija - ili na bojištu ili u 
svirepoj zloupotrebi pobede. Najživljim bojama naslikao je iscrpljeno stanje riznice, opustošenost 
provincija, osramoćenost rimskog imena i drski trijumf pohlepnih varvara. Protiv tih varvara, izjavio je, 
namerava da usmeri prvi napor njihovog oružja. Tetrik može još neko vreme vladati Zapadom, a čak i 
Zenobija može zadržati vlast nad Istokom. Ti uzurpatori su njegovi lični neprijatelji, a on ne sme ni pomisliti 
na to da povlađuje bilo kakvoj ličnoj mržnji dok ne spase Carstvo, čija bi bliska propast, ukoliko se 
blagovremeno ne spreči, uništila i vojsku i narod. 

Razni narodi Germanije i Sarmatije koji su se borili pod gotskim stegom već su prikupili vojnu silu 
strašniju od bilo koje dotada prispele sa Crnog mora. Veoma značajnim pobedama oslobodio je Carstvo te 

najezde varvara, a potomstvo ga je poznavalo pod slavnim imenom Klaudije Gotski. Nesavršeni istoričari 
neregulamog rata ne omogućuju nam da opišemo redosled i okolnosti njegovih podviga; ukoliko, međutim, 
sebi dozvolimo nagoveštaj, ovu spomena dostojnu tragediju možemo podeliti na tri čina. I — Odlučujuća 
bitka je vođena blizu dardanskog grada Naisa*. U prvi mah legije su ustuknule pritisnute brojnošću 
neprijatelja i obeshrabrene zlom srećom. Njihova propast bila bi neizbežna da careve sposobnosti nisu 
pripremile blagovremenu pomoć. Veliki odred, iskrsnuvši iz skrovitih i neprohodnih planinskih prevoja, 
koje je zaposeo po njegovoj zapovesti, iznebuha je napao pozadinu pobedničkih Gota. Povoljni trenutak još 
bolje je iskorišćen Klaudijevim delanjem. Obodrio je vojsku, popunio njene redove 1 sa svih strana navalio 
na varvare. Zabeleženo je da je u bici kod Naisa ubijeno pedeset hiljada ljudi. Nekoliko velikih varvarskih 
skupina, pokrivajući svoje povlačenje pokretnim utvrđenjem od kola, povuklo se, bolje reći pobeglo je sa 
poprišta pokolja. II - Možemo pretpostaviti da je neka nepremostiva teškoća — možda umor ili neposlušnost 
pobednika - sprečila Klaudija da u jednom danu dovrši uništenje Gota. Rat se proširio na mezijsku, tračku i 
makedonsku provinciju, a operacije su razvijane kroz raznolike pohode, prepade i plahovite okršaje 1 na 
moru i kopnu. Kada bi Rimljani pretrpeli gubitak, obično je uzrok bio njihov vlastiti kukavičluk ili 
prenagljenost; ali, izvanredna careva darovitost, njegovo savršeno poznavanje zemlje 1 promišljen izbor 
mera 1 oficira u većini slučajeva obezbedili su uspeh njegove vojske. Ogroman ratni plen, plod tolikih 
pobeda, uglavnom se sastojao od stoke i robova. U carsku vojsku primljena je probrana skupina gotskih 
mladića; ostatak je prodan kao roblje, a broj zarobljenica bio je toliki da je svaki vojnik na ime svog dela 
dobio po dve do tri žene. Iz te okolnosti možemo zaključiti da su, pored pljačke, osvajači imali i nekih 
namera da se stalno nastane, jer su ih čak i u pomorskim pohodima pratile porodice. III - Gubitak flote, 
zarobljene ili potopljene, zaustavio je povlačenje Gota. Ogromni krug rimskih garnizona, raspoređenih sa 
veštinom, podržavanih sa odlučnošću, postupno se primicao zajedničkom središtu, potiskujući varvare u 
najnepristupačnije delove planine Hem, gde su našli sigurno utočište, ali vrlo malo hrane. Tokom oštre zime, 
dok su ih opsedale careve jedinice, glad i boleštine, dezerterstvo i mač, neprestano su smanjivali broj 
zasužnjenog mnoštva. Povratkom proleća, pod oružjem se pojavila samo jedna odvažna i očajnička družina, 
ostatak one moćne ordije koja se ukrcala na ušću Dnjestra. 

Boleština, koja je odnela toliki broj varvara, na kraju se pokazala kobna i po njihovog pobednika. 
Nakon kratke, ali slavne dvogodišnje vladavine, Klaudije je izdahnuo u Sirmijumu**, okružen suzama i 
podrškom podanika. Tokom teške bolesti sazvao je najviše državne i vojne zvaničnike i u njihovom 
prisustvu preporučio Aurelijana, jednog od svojih vojskovođa, kao onog koji najvećma zaslužuje presto i 
najsposobnijeg da ostvari veliki plan, koji je njemu bilo dopušteno samo da započne. Klaudija vrline, 
odvažnost, pristupačnost, pravičnost i umerenost, ljubav prema slavi i otadžbini, svrstavaju u onaj kratki 
spisak careva koji su rimskom purpuru dodali sjaj. Međutim, te vrline su, sa naročitim žarom i 
popustljivošću, slavili dvorski pisci u doba Konstantina, koji je bio praunuk Krispa, Klaudijevog starijeg 
brata. Glas laskanja brzo je naučio da ponavlja kako su bogovi, koji su tako prebrzo ugrabili Klaudija sa 
zemlje, nagradili njegove zasluge i pobožnost trajnim ostankom carskog položaja u porodici. 

Aurelijanova vladavina potrajala je samo četiri godine i oko devet meseci, ali je svaki trenutak tog 
kratkog razdoblja bio i spunjen nekim postignućem vrednim pamćenja. Okončao je gotski rat, kaznio je 
Germane koji bejahu upali u Italiju, povratio je iz Tetrikovih ruku Galiju, Španiju i Britaniju, i uništio oholu 
monarhiju, koju je na Istoku, na ruševinama i zmučenog Carstva podigla Zenobija. 

Stroga Aurelijanova pažnja, čak i prema najsitnijim pojedinostima discipline upravo je i obezbedila 
taj neprekidni uspeh njegove vojske. Vojna pravila su sadržana u veoma sažetoj poslanici jednom od 
podređenih oficira, kome naređuje da ih sprovede ukoliko želi da postane tribun ili da preživi. Kocka, piće i 
umeće proricanja bili su strogo zabranjeni. Aurelijan je očekivao od vojnika da budu skromni, čuvarni i 
marljivi; da se staraju da im oklop uvek bude sjajan, oružje oštro, odeća i konj i u svakom času spremni za 
službu; da u svom naselju žive neporočno i trezveno, da ne čine štetu po žitnim poljima, da ne ukradu čak ni 
ovcu, kokošku niti grozd, da od svojih domaćina ne ištu so, ulje ili drvo. "Državna plata," nastavlja car, 
"dovoljna im je za izdržavanje; bogatstvo treba da prikupe od neprijateljskog plena, a ne suzama žitelja 
provincija." Jedan primer će poslužiti da pokaže Aurelijanovu strogost, čak svirepost. Neki vojnik beše 
zaveo ženu svog domaćina. Nesrećni krivac privezan je za dva silom spojena drveta, kada su naglo 

Sirmijum, rimsko naselje na mestu Sremske Mitrovice. 

rastavljena udovi su mu bili otrgnuti. Nekoliko takvih primera ulilo je zdravi strah. Aurelijanove kazne su 
bile užasne, ali je retko imao prilike da češće no jednom kažnjava za isti prestup. Vlastitim ponašanjem 
sankcionisao je svoje zakone, dok su buntovne legije strepele od gospodara, naučenog da sluša a dostojnog 
da zapoveda. 

Klaudijeva smrt beše oživela klonuli duh Gota. Jedinice koje su čuvale prevoje planine Hem i 
dunavske obale, bile su povučene zbog bojazni od građanskog rata; izgleda verovatno da su preostala gotska 
i vandalska plemena i skoristila povoljnu priliku, napustila svoja naselja u Ukrajini, prešla reke i 
umnogostručila se novim masama rušilačke vojske svojih zemljaka. Sjedinjenu najezdu napokon je presreo 
Aurelijan, a krvavi i neizvesni sukob okončao se tek približavanjem noći. Iscrpljeni tolikim nedaćama koje 
su uzajamno podneli i naneli u toku dvadesetogodi šnjeg rata, Goti i Rimljani su prihvatili trajni i 
blagotvorni sporazum. Varvari su ga sa žarom tražili, a radosno potvrdile legije, čijem je glasanju 
Aurelijanova promišljenost prepustila odluku o tom važnom pitanju. Gotski narod se obavezao da rimskoj 
vojsci da dve hiljade pripadnika pomoćnih jedinica, koje su se sastojale isključivo od konjice, a zauzvrat je 
predviđeno neometano povlačenje i redovno tržište sve do Dunava, koje će se obezbediti pod carskom 
zaštitom, ali na njihov trošak. Sporazum se poštovao sa tako bogobojaznom vernošću da je varvarski kralj ili 
vojskovođa, kada je je skupina od petsto ljudi odlutala iz logora u potrazi za plenom, zapovedio da se 
odgovorni predvodnik uhvati i ubije strelama, kao žrtva posvećena svetinji njihovih obaveza. Nije, međutim, 
neverovatno da je predostrožnost Aurelijana, koji je kao taoce tražio sinove i kćeri gotskih poglavica, 
donekle doprinela tom miroljubivom raspoloženju. Mladiće je obučio u vojničkom zanatu i zadržao ih u 
svojoj blizini; devojkama je pružio široko i rimljansko vaspitanje, pa je, udajući ih za neke od svojih 
najuglednijih oficira, postupno između dva naroda uspostavio najprisnije i najdraže veze. 

Ali, najvažniji mirovni uslov više se podrazumevao nego što je bio izrečen u sporazumu. Aurelijan je 
povukao rimsku vojsku iz Dakije i prećutno prepustio tu veliku provinciju Gotima 1 Vandalima. Smelo 
rasuđivanje ga je ubedilo u opipljive koristi i naučilo da prenebregne prividnu sramotu što tako sužava 
granice monarhije. Dački podanici, preseljeni sa onih dalekih poseda koje nisu bili kadri da obrade ili 
odbrane, doprineli su snazi i naseljenosti južne obale Dunava. Plodna teritorija, koju su ponovljeni varvarski 
upadi pretvorili u pustinju, prepuštena je njihovoj marljivosti, a nova provincija Dakija još čuva uspomenu 
na Trajanova osvajanja. Stara zemlja pod tim imenom sačuvala je, ipak, znatan broj stanovnika koji su više 
strepeli od izgnanstva no od gotskog gospodara. Ti izrađeni Rimljani nastavil i su da služe Carstvu kojem su 
odrekli poslušnost, uvodeći među osvajače prve pojmove o ratarstvu, korisnim zanatima i preimućstvima 
civilizovanog života. Postupno je između suprotnih obala Dunava uspostavljeno trgovinsko i jezičko 
opštenje, a kada je Dakija postala nezavisna država često se pokazivala kao najčvršća brana Carstva od 
najezdi divljaka sa Severa. Osećanje interesa obavezivala je te ukorenjenije varvare na savez sa Rimom, a 
trajni interes vrlo često sazreva u iskreno 1 korisno prijateljstvo. Ti šaroliki kolonisti, koji su ispunili drevnu 
provinciju i neosetno se stopil i u jedan veliki narod, i dalje su priznavali nadmoćno ime i vlast gotskog 
plemena 1 polagali pravo na izmišljenu čast skandinavskog porekla. I stovremeno srećna , premda slučajna, 
sličnost naziva Geta ulila je lakovernim Gotima prazno uverenje da su u neko davno doba njihovi preci, već 
nastanjeni u dačkim provincijama, primili pouke od Zamolksisa““ i zaustavili pobedničke vojske Sesostrisa i 
Darija. 

Dok je energično i umereno Aurelijanovo vladanje povratilo ilirsku granicu, narod Alemana prekršio 
je mirovne uslove koje beše kupio Galijen ili nametnuo Klaudije, pa se iznenada latio oružja, na šta ga je 
podstakla nestrpljiva mladež. Na bojištu se pojavilo četrdeset hiljada konjanika, a pešadije je bilo dva puta 
više od konjice. Prvi cilj njihove gramzivosti bilo je nekoliko gradova na retijskoj granici, ali su, sa 
uspehom, njihova nadanja porasla, a brzi pohod Alemana zacrtao je liniju pustošenja od Dunava do Poa. 

Dok su se lake alemanske jedinice širile od Alpa do Apenina, neprestana budnost Aurelijana i 
njegovih oficira ispoljavala se u otkrivanju, napadima i progonu brojnih odreda. Pored ovog nepovezanog 
ratovanja pominju se i tri značajne bitke, u kojima su se tvrdoglavo ogledale glavnine obe vojske. Uspeh je 
bio različit. U prvoj bici, vođenoj kod Placencije, Rimljani su pretrpeli tako težak udarac da se, po rečima 
jednog pisca krajnje naklonjenog Aurelijanu, strahovalo od trenutnog raspada Carstva. Lukavi varvari, 


40 Zamolksis, bog vegetacije, vina i pijanstva drevnih Dačana. Sesostris, faraon u Starom,Egiptu (1970- 
1925. g. stare ere). 


76 


zaposeli su šumu i iznenada, u sumrak, napali legije, najverovatnije posle zamora i pometnje dugog marša. 
Silina njihovog juriša bila je nezustavljiva; ali konačno, nakon užasnog pokolja, strpljiva careva odlučnost 
okupila je vojnike i, u izvesnoj meri, povratila čast njegove vojske. Druga bitka je vođena kod Fana u 
Umbriji, na mestu koje je, pet stotina godina ranije, bilo kobno po Hanibalovog brata. Do tada uspešni 
Germani napredovali su Emilijevim i Flaminijevim putem s namerom da opustoše nebranjenog gospodara 
sveta. No, pazeći na bezbednost Rima, Aurelijan im se i dalje zadržavao za leđima, te je u tom mestu 
zaključio da je presudan trenutak da im nanese potpuni i nepovratni poraz. Ostatak njihove vojske u bekstvu 
pobijen je u trećoj i poslednjoj bici kod Pavije, a Italija je izbavljena od alemanskih upada. 

Romulovi naslednici su sedam rimskih brežuljaka opasali drevnim zidom od preko trinaest milja. 
Prostrana ograđena teritorija može se činiti nesrazmernom snazi i broju žitelja države u povoju. Bilo je, 
međutim, potrebno obezbedili zamašno prostranstvo pašnjaka i oranica zbog čestih i iznenadnih upada 
plemena iz Lacija, večitih neprijatelja Republike. Sa narastanjem rimske veličine, grad i broj njegovih 
stanovnika postupno su se uvećavali, popunili prazan prostor, probili beskorisne zidine, pokrili Marsovo 
polje, 1 sledili sa svih strana javne puteve u dugačkim 1 lepim predgrađima. Veličinu novih zidina, građenih 
za Aurelijanove a završenih za Probove vladavine, narodna procena je uvećala na gotovo pedeset, ali je 
tačnim premeravanjem svedena na oko dvadeset jednu milju. Bilo je to zamašno ali tužno delo, budući da je 
odbrana prestonice odavala opadanje monarhije. Rimljani iz berićetnijeg razdoblja, koji su oružju legija 
poveravali bezbednost pograničnih logora, bili su daleko od ma kakve sumnje da će ikad biti potrebno da se 
utvrdi sedište Carstva pred upadima varvara. 

Klaudijeva pobeda nad Gotima i Aurelijanov uspeh protiv Alemana već su rimskoj vojsci povratili 
staru nadmoćnost nad varvarskim narodima Severa. Kazniti domaće tirane i ponovo ujediniti otrgnute 
delove Carstva bio je zadatak, preostao drugom od ovih ratničkih careva . Mada su ga senat i narod priznali, 
granice Italije, Afrike, Ilirika i Trakije omeđivale su njegovu vlast. Galiju, Španiju, Britaniju, Egipat, Siriju i 
Malu Aziju još su posedovala dvojica buntovnika, jedini sa tako dugačkog spiska koji su dotad umakli 
pogibeljima svog položaja; a da bi se upotpunila sramota Rima te suparničke prestole behu uzurpirale žene. 

Niz monarha brzo se uzdizao i padao u galskim provincijama. Krute Postumove vrline poslužile su 
jedino za to da ubrzaju njegovu propast. Suzbivši suparnika, koji u Mencu beše preuzeo purpur, odbio je da 
nagradi svoje vojnike pljačkom buntovnog grada, pa je u sedmoj godini vladavine postao žrtva njihove 
razočarane pohlepe. Smrt Viktorina, njegovog prijatelja i kolege, imala je manje dostojan uzrok. Blistava 
postignuća tog vladara uprljala je razuzdana strast, koju je zadovoljavao činovima nasilja, sa premalo obzira 
prema zakonima društva, pa 1 ljubavi. U Kelnu je ubijen u zaveri ljubomornih muževa, čija bi osveta 
izgledala opravdanija da su poštedeli nevinost njegovog sina. Posle ubistava tolikih srčanih vladara donekle 
je neobično da je jedna žena dugo vremena gospodarila svirepim legijama Galije, a još neobičnije da je to 
bila mati nesrećnog Viktorina. Lukavstva i bogatstvo omogućili su Viktoriji da na presto redom dovede 
Marija i Tetrika i da muški snažno vlada, koristeći imena tih nesamostalnih careva. Pod njenim imenom 
kovao se bakarni, srebrni i zlatni novac, preuzela je titulu Avguste i Majke logora: njena vlast se okončala 
tek kada i život, no život joj je, možda, skratila Tetrikova nezahvalnost. 

Kada je, na podstrek svoje ambiciozne pokroviteljice, preuzeo kraljevska znamenja, Tetrik je bio 
upravnik spokojne provincije Akvi tanije, što beše posao prilagođen njegovom karakteru i vaspitanju. 
Vladao je četiri ili pet godina Galijom, Španijom i Britanijom kao rob i vrhovni vladar razuzdane vojske, 
koje se pribojavao, a koja je njega prezirala. Aurelijanova hrabrost i sreća naposletku su otvorile izglede za 
izbavljenje. Odvažio se da otkrije svoj žalosni položaj, preklinjući cara da pohita u pomoć svom nesrećnom 
suparniku. Da je ta tajna prepiska doprla do ušiju vojnika, verovatno bi Tetrika koštala života; nije se mogao 
odreći žezla nad Zapadom, a da ne počini veleizdaju prema sebi samom. Stvorivši privid građanskog rata, 
poveo je vojsku na bojište protiv Aurelijana, rasporedio je na najnepovoljniji način, vlastite tajne planove 
odao neprijatelju i, sa nekolicinom odabranih prijatelja, dezertirao na početku boja. Pobunjeničke legije, 
mada u rasulu i obeshrabrene neočekivanim gospodarevim verolomstvom, branile su se očajničkom 
hrabrošću, sve dok gotovo svi do jednog nisu posečeni na komade u toj krvavoj i znamenitoj bitki, vođenoj 
kod Šalona u Šampanji. Povlačenje dobrovoljačkih pomoćnih jedinica Franaka i Batavaca, koje je pobednik 
uskoro prisilio ili ubedio da ponovo predu Rajnu, povratilo je sveopšti mir, a Aurelijanova vlast je priznata 
od Antoninovih zidina do Herkulovih stubova. 

Tek što beše zaštitio Tetrikovu ličnost i provincije, Aurelijan je svoju vojsku okrenuo protiv 
Zenobije, slavne kraljice Palmire 1 Istoka. Moderna Evropa dala je nekoliko čuvenih žena koje su slavno 

nosile teret carskog položaja, a ni naše doba nije lišeno takvih izuzetnih ličnosti. Ali, ukoliko izuzmemo 
sumnjiva Semiramidina dostignuća, Zenobija je, možda, jedina žena čiji se nadmoćni duh probio kroz 
poniznu lenost koju su njenom polu nametali podneblje i maniri Azije. Tvrdila je da potiče od makedonskih 
kraljeva Egipta, po lepoti je bila ravna svojoj pretkinji Kleopatri, a daleko je nadmašala tu vladarku po 
neporočnosti i hrabrosti. Smatralo se da je Zenobija najljupkija i najsmeonija pripadnica svoga pola. Bila je 
tamne puti (jer kada se govori o gospii takve sitnice postaju važne). Zubi su joj bili biserno beli a krupne 
crne oči iskrile su neobičnim žarom koji je ublažavala najprivlačnija dražest. Glas joj je bio jak i 
milozvučan. Učenjem je ojačala i ulepšala mušku oštroumnost. Nije joj bio nepoznat latinski jezik, ali je 
podjednako savršeno znala grčki, sirijski 1 egipatski jezik. Za vlastitu potrebu sastavila je sažetu istoriju 
Istoka, a znalački je poredila lepote Homera i Platona pod nazorom uzvišenog Longina. 

Ta uglađena žena dala je svoju ruku Odenatu, koji se od običnog građanina uzdigao do vlasti nad 
Istokom. Uskoro je postala prijateljica i saputnica junaka. Između ratova Odenat se strasno bavio lovom; sa 
žarom je gonio pustinjske divlje zveri, lavove, pantere i medvede, a Zenobijin žar u toj opasnoj razonodi nije 
bio manji od njegovog. Svikla na umor, prezirala je upotrebu pokrivenih kočija i obično se pojavljivala na 
konju, u vojničkoj odeći, ponekad je peške prevaljivala nekoliko milja na čelu vojske. Odenatov uspeh u 
velikoj meri se pripisivao njenoj neuporeedivoj promišljenosti i hrabrosti. Njihove veličanstvene pobede nad 
Velikim kraljem, koga su dva puta gonili čak do kapija Ktesifonta, položile su temelje njihovoj udruženoj 
slavi i moći. Vojske, kojima su zapovedali, i provincije, koje su izbavili, nisu priznavale nikakve druge 
suverene osim svojih nepobedivih gospodara. Senat i rimski narod poštovali su tuđinca koji beše osvetio 
njihovog zarobljenog cara, a čak je i neosetljivi Valerijanov sin prihvatao Odenata kao svog zakonitog 
kolegu. 

Nakon uspešnog pohoda protiv gotskih pljačkaša Azije, palmirski vladar se vratio u sirijski grad 
Emesu. Nepobedivog u ratu, tu ga je posekla unutrašnja izdaja, a uzrok, ili bar priliku za smrt, pružila je 
njegova omiljena zabava lov. Njegov sinovac Meonije drznuo se da hitne džilit pre strica, mada ukoren za 
grešku, ponovio je istu drskost. Kao monarh i lovac Odenat je bio izazvan, te mu je oduzeo konja, što je u 
varvara bio znak sramote, i kaznio brzopletog mladića kratkotrajnim zatvorom. Uvreda je bila brzo 
zaboravljena, ali se kazna pamtila; sa nekolicinom odvažnih drugova Meonije je ubio strica usred velike 
zabave. Odenatov, mada ne 1 Zenobijin, sin Irod, mladić meke i nemuževne naravi, ubijen je uz oca. 
Međutim, tim krvavim činom, Meonije je postigao samo zadovoljstvo osvete. Jedva da je imao vremena da 
preuzme naziv avgusta, pre no što ga je Zenobija žrtvovala u spomen svome mužu. 

Uz podršku najvernijih prijatelja, odmah je zaposela upražnjeni presto, pa je muškom mudrošću oko 
pet godina upravljala Palmirom, Sirijom i Istokom. Odenatovom smrću isteklo je ovlašćenje koje mu je 
senat dao samo u znak ličnog uvažavanja, no, njegova ratnička udovica, prezrevši i senat i Galijena, 
primorala je jednog od rimskih vojskovođa, poslatog protiv nje, da se povuče u Evropu, izgubivši vojsku i 
ugled. Umesto sitnih strasti, koje tako često unose smutnju u žensku vladavinu, postojanu Zenobijinu upravu 
usmeravala su najpromišljenija politička načela. Ako je bilo korisno oprostiti, umela je da obuzda 
ozlojeđenost; kada je bilo nužno kazniti, umela je da ućutka glas samilosti. Zbog stroge štednje optuživana 
je za tvrdičluk, a ipak je u svakoj prikladnoj prilici ispoljavala velikodušnost 1 darežljivost. Susedne države 
Arabija, Jermenija i Persija strepele su od njenog neprijateljstva i tražile savez sa njom. Zemljama pod 
Odenatovom vlašću, koje su se prosticale od Eufrata do granica Bitinije, udovica je pridodala nasleđe svojih 
predaka, gusto naseljeno i plodno kraljevstvo Egipta. Car Klaudije je priznao njene zasluge 1 bio je 
zadovoljan što će ona braniti ugled Carstva na Istoku dok on vodi rat sa Gotima. No, Zenobijino vladanje 
pratila je izvesna dvosmislenost; nije neverovatno da je smislila plan izgradnje nezavisne i neprijateljske 
monarhije. Mešala je narodske manire rimskih vladara sa velelepnim sjajem azijskih dvorova, a od podanika 
je tražila ono isto obožavanje kakvo se ukazivalo Kirovim naslednicima. Trojici sinova pružila je latinsko 
obrazovanje 1 često ih je, ukrašene carskim purpurom, prikazivala vojsci. Za sebe je zadržala dijademu i 
veličanstvenu, ali sumnjivu titulu Kraljice Istoka. 

Kada je Aurelijan prešao u Aziju, protiv neprijateljice koju je već sam pol mogao načiniti predmetom 
prezira, samim prisustvom je povratio poslušnost provincije Bitinija, već uzdrmane Zenobijinom vojskom i 
spletkama. Napredujući na čelu legija, prihvatio je potčinjavanje Ankire i bio je, nakon uporne opsade, 
pripušten u Tijanu uz pomoć jednog verolomnog građanina. Velikodušna, mada neobuzdana Aurelijanova 
priroda prepustila je izdajnika vojničkom gnevu: praznovemo strahopoštovanje navelo ga je da sa blagošću 

postupi prema zemljacima filozofa Apolonija". Antiohija je opustela kada joj se približio, sve dok car 
blagotvornim ediktima nije dozvao begunce i podario sveopšte pomilovanje svima, koji su više iz nužde 
nego dragovoljno, stupili u službu palmirske kraljice. Neočekivana blagost takvog postupanja primirila je 
duhove Sirijaca, te su sve do kapija Emese želje naroda podržavale strahovladu njegove vojske. 

Zenobija ne bi zasluživala svoj ugled da je nehatno dozvolila caru Zapada da priđe na sto milja od 
njene prestonice. Sudbina Istoka odlučena je u dve velike bitke, gotovo u svakom pogledu toliko slične, da 
jedva možemo razlikovati jednu od druge, osim da primetimo da se prva vodila kod Antiohije, a druga kod 
Emese. U obe bitke kraljica Palmire je bodrila vojsku svojim prisustvom, dok je izvršavanje zapovesti 
poverila Zabdasu, koji već beše pokazao ratnički dar osvajanjem Egipta. Mnogobrojnu Zenobijinu vojsku 
većinom su činili laki strelci i teška konjica, potpuno oklopljena čelikom. Aurelijanova mavarska i ilirska 
konjica nije bila kadra da izdrži masivni juriš protivnika. Razbežala se u stvarnom ili glumljenom rasulu, 
uvukla Palmirce u tegobnu poteru, uznemiravala ih nasumičnim čarkama i, na kraju, potukla tu neprobojnu, 
ali nezgrapnu skupinu konjanika. Laka pešadija je u međuvremenu iscrpla tobolce i ostala bez zaštite od 
bliskog napada, izloživši nebranjene bokove mačevima legija. Aurelijan je odabrao jedinice starih vojnika, 
obično stacionirane u gornjem toku Dunava, čija je odvažnost bila teško iskušana u alemanskom ratu. Posle 
poraza kod Emese, Zenobiji je bilo nemoguće da prikupi treću vojsku. Čak do egipatske granice podanički 
narodi njenog carstva pridružili su se stegu pobednika, koji je izdvojio svog najhrabrijeg vojskovođu Proba 
da zaposedne egipatske provincije. Palmira je bila poslednje utočište Odenatove udovice. Povukla se unutar 
zidina prestonice, izvršila sve pripreme za energičan otpor 1 objavila, sa srčanošću heroine, da će poslednji 
trenutak njene vladavine i njenog života biti jedan te isti. 

Usred neplodnih pustinja Arabije izranja poput ostrva nekoliko obrađenih tačaka u peščanom 
okeanu. Čak je i ime Tadmor ili Palmira na sirijskom kao i na latinskom jeziku označavalo mnoštvo palmi, 
koje su davale senovitost i zelenilo toj umerenoj oblasti. Vazduh je bio čist a zemlja, navodnjavana iz 
nekoliko dragocenih izvora, rađala je 1 voće i žito. Mesto sa tako jedinstvenim prednostima, a na pogodnoj 
udaljenosti od Persijskog zaliva i Sredozemlja, uskoro su posećivali karavani koji su narodima Evrope 
donosili dobar deo skupocene robe iz Indije. Palmira je neosetno izrasla u bogat i nezavisan grad, a budući 
da je uzajamnim koristima od trgovine povezivala rimsku i parćansku monarhiju, bilo joj je dozvoljeno da 
uživa u skromnoj neutralnosti sve dok, napokon, posle Trajanovih pobeda, ta mala republika nije pala u 
naručje Rima i cvetala preko sto pedeset godina u potčinjenom, premda časnom statusu kolonije. Upravo u 
tom spokojnom razdoblju, ako možemo suditi na osnovu nekoliko preostalih zapisa, bogati Palmirci su 
izgradili hramove, palate i tremove u grčkom graditeljskom stilu, čije su ruševine, razbacane na površini od 
nekoliko milja, zaslužile znatiželju naših putnika. Odenatov i Zenobijin uspon kao da je odražavao novi sjaj 
njihove zemlje, dok je Palmira neko vreme bila suparnica Rima; međutim, ta utakmica bila je kobna 1 vekovi 
blagostanja žrtvovani su trenutku slave. 

Zenobijinu čvrstinu su podržavali nada da će glad uskoro prisiliti rimsku vojsku da se povuče kroz 
pustinju, i osnovano nadanje da će se kraljevi Istoka, a naročito persijski monarh podići na oružje radi 
odbrane svog najprirodnijeg saveznika. Međutim, Aurelijanova ratna sreća i istrajnost savladale su sve 
prepreke. Saporova smrt, nekako baš u to vreme, poremetila je planove Persije, a neznatne pomoćne 
jedinice, koje su pokušale da pomognu Palmiri, lako je zadržala careva vojska ili darežljivost. Iz svih 
krajeva Sirije redovni niz konvoja bezbedno je stizao u logor, koji se uvećao povratkom Proba i njegove 
pobedničke vojske iz osvajanja Egipta. Tada je Zenobija odlučila da pobegne. Uzjahala je najbržu kamilu i 
već beše stigla do obala Eufrata, šezdesetak milja od Palmire, kada ju je sustigla potera Aurelijanove lake 
konjice, uhvatila i kao zarobljenicu dovela caru pod noge. 

Od utemeljenja Rima nije bilo vojskovođe koji je na plemenitiji način zaslužio trijumf no Aurelijan; 
niti je trijumf ikad bio proslavljen sa većim ponosom i velelepnošću. Svečanu povorku je predvodilo 
Istoka i Juga. Pratilo ih je hiljadu šest stotina gladijatora, posvećenih surovoj razonodi u amfiteatru. 
Bogatstvo Azije i znamenja tolikih pokorenih zemalja, veličanstveni oklop i odeća sirijske kraljice, bili su 
raspoređeni sa tačnom simetrijom ili u veštom neredu. Ambasadori iz najudaljenijih krajeva Zemlje, iz 
Etiopije, Arabije, Persije, Baktrije, Indije i Kine, svi upadljivi u raskošnim ili neobičnim nošnjama, 
pokazivali su slavu i moć rimskog cara, koji je i sam oku javnosti izložio primljene darove, a naročito veliki 


4l Apolonije iz Tijane, (I v.), filozof-neopitagorijanac, bavio se astrologijom i magijom. 

broj zlatnih kruna, darova zahvalnih gradova. O Aurelijanovim pobedama svedočila je i duga povorka 
zarobljenika koji su preko volje učestvovali u njegovom trijumfu - Gota, Vandala, Sarmata, Alemana, 
Franaka, Gala, Sirijaca i Egipćana. Svaki narod je bio označen svojim natpisom, a naziv Amazonki ponelo je 
deset junačkih ratnica gotskog naroda, ratnih zarobljenica. Ali, prenebregavajući gomilu zarobljenika, svi 
pogledi su bili upereni na cara Tetrika 1 kraljicu Istoka. Prvi je, kao 1 njegov sin, koga je proglasio avgustom, 
bio u galskim pantalonama, tunici šafranove boje i purpumoj togi. Bajni Zenobijin stas bio je sputan zlatnim 
okovima; zlatni lanac oko njenog vrata pridržavao je rob, a ona se gotovo onesvestila pod nepodnošljivom 
težinom dragulja. Išla je pešice ispred veličanstvene kočije u kojoj se svojevremeno nadala da će proći kroz 
kapije Rima. Pratila su ih još dve, raskošnije kočije Odenata 1 persijskog vladara. Aurelijanova trijumfalna 
kola (ranije ih je koristio gotski kralj) vukla su, u ovoj nezaboravnoj prilici, ili četiri jelena ili četiri slona. 
Velikodostojnici iz senata, narod i vojska okončavali su svečanu povorku. Iskrena radost, divljenje i 
zahvalnost pojačavali su usklike odobravanja svetine, ali je radost senata pomutila Tetrikova pojava, tako da 
nisu mogli da priguše sve glasnije gunđanje što oholi car ovako izlaže javnom sramoćenju ličnost jednog 
Rimljanina i magistrata. 

Međutim, ma koliko da je postupkom prema nesrećnim suparnicima Aurelijan možda povlađivao 
svom ponosu, poneo se prema njima sa velikodušnom milostivošću kakvu su drevni pobednici retko 
ispoljavali. Vladare, koji su neuspešno branili svoj presto ili slobodu, često bi zadavili u zatvoru čim bi se 
trijumfalna povorka uspela na Kapitol. Ovim uzurpatorima, koje je njihov poraz osudio na zločin veleizdaje, 
dozvoljeno je da živote provedu u obilju i časnom miru. Car je Zenobiji darovao otmenu vilu u Tiburu ili 
Tivoliju, dvadesetak milja od prestonice; sirijska kraljica neosetno se pretvorila u rimsku matronu, njene 
kćeri su se udale u plemićke porodice, tako da njena loza još nije bila ugašena ni u petom veku. Tetriku i 
njegovom sinu vraćeni su položaj i imetak. Na brdu Celiju podigli su veličanstvenu palatu, a čim je bila 
završena pozvali su Aurelijana na večeru. Na ulazu prijatno ga je iznenadila slika koja je prikazivala njihovu 
neobičnu povest. Prikazani su kako caru daruju građanski venac i žezlo Galije, a potom iz njegovih ruku 
primaju znamenja senatorskog dostojanstva. Ocu je kasnije bila poverena uprava nad Lukanijom; uskoro 
učinivši monarha, koji je abdicirao, prijateljem i sagovornikom, Aurelijan ga je prisno upitao: Zar nije 
poželjnije upravljati italijanskom provincijom nego vladati s one strane Alpa? Sin je dugo bio ugledni član 
senata, a nije bilo pripadnika rimskog plemstva koga su Aurelijan, a i njegovi naslednici, više cenili. 

Jedan od najmudrijih rimskih vladara primetio je da su talenti njegovog prethodnika Aurelijana bili 
prikladniji za komandovanje vojskom, no za upravljanje carstvom. Svestan karaktera, kojem su priroda i 
iskustvo omogućili da se istakne, nekoliko meseci nakon trijumfa ponovo je krenuo na bojište. Bilo je 
uputno zabaviti nemirno raspoloženje legija nekim ratom na strani, a persijski monarh, likujući zbog 
Valerijanove sramote, još je nekažnjeno prkosio uvređenom veličanstvu Rima. Na čelu vojske, manje 
zastrašujuće zbog brojnosti, a više zbog discipline i odvažnosti, car je napredovao čak do moreuza što deli 
Evropu od Azije. Onde je iskusio da je najapsolutnija vlast slaba odbrana od posledica očaja . Zapretio je 
jednom od svojih sekretara, optuženom za iznuđivanje, a znalo se da su njegove pretnje retko kad prazne. 
Zločincu je ostalo kao poslednja nada da uvuče neke od najviših oficira iz vojske u svoju pogibelj, ili bar u 
svoja strahovanja. Vešto krivotvorivši gospodarev rukopis, pokazao im je dugačak i krvav spisak, gde je 
njihovim imenima bila namenjena smrt. Ne sumnjajući u falsifikat niti ga ispitavši, odlučili su da živote 
obezbede carevim ubistvom. Na pohodu između Vizanta i Herakleje Aurelijana su iznenada napali 
zaverenici, kojima je čin davao pravo da se nadu oko njega, i posle kratkog otpora pao je od ruke Mukapora, 
generala koga je uvek voleo i verovao mu. Umro je ožaljen od vojske, omražen od senata, ali sveopšte 
priznat kao ratnički i srećan vladar, koristan, mada strog reformator izopačene države. 

10. POGLAVLJE (XII) 
(275-285. g.) 


Ponašanje vojske 1 senata nakon Aurelijanove smrti - 
Vladavine Tacita, Proba, Kara 1 njegovih sinova 


[Položaj rimskih careva bio je tako nesrećan da im je sudbina, kakvo god bilo njihovo ponašanje, obično 
bila ista. Život pun zadovoljstva ili vrline, strogosti ili blagosti, lenosti ili slave, podjednako je vodio u 
prevremeni grob, a gotovo svaka vladavina okončavala se istim gnusnim ponavljanjem izdaje 1 ubistva. 
Aurelijanova smrt, međutim, značajna je zbog izuzetnih posledica. Legije su obožavale, oplakivale i osvetile 
svog pobedničkog zapovednika. Lukavstvo njegovog verolomnog sekretara otkriveno je i kažnjeno. 
Obmanuti zaverenici prisustvovali su pogrebu vladara, kome je učinjena nepravda, sa iskrenom ili dobro 
glumljenom pogruženošću, i podvrgli se jednodušnoj odluci vojnog staleža, izrečenoj u sledećoj poslanici: 
"Hrabra i srećna vojska senatu i narodu Rima - Zločin jednog čoveka i greška mnogih lišili su nas pokojnog 
cara Aurelijana. Molimo vas, visokopoštovani gospodari i oci, da ga uvrstite medu bogove i naimenujete 
naslednika koga će vaš sud proglasiti dostojnim carskog purpura ! Nijedan od onih čija je krivica ili zla sreća 
doprinela našem gubitku neće nikada vladati nad nama." Rimski senatori su bez iznenađenja čuli da je još 
jedan car mučki ubijen u logoru, potajno su se radovali Aurelijanovom padu; ali, kada su konzuli 
obnarodovali u punoj skupštini skromnu i odanu poslanicu legija, ona je izazvala prijatno iznenađenje. Sve 
počasti koje su strah, a možda i uvažavanje, iznudil i izdašno su sručili na uspomenu svog upokojenog 
suverena. Svim priznanjima, koja je zahvalnost mogla nadahnuti, uzvratili su vernim vojskama države, jer su 
gajile toliko pravično osećanje za zakoniti autoritet senata u izboru cara. Ipak, bez obzira na taj laskavi 
poziv, najobazriviji članovi skupštine odbili su da svoj u bezbednost i dostojanstvo izlože ćudljivosti 
naoružane gomile. Snaga legija je, doista, bila zalog njihove iskrenosti, jer oni koji zapovedaju retko bivaju 
prisiljeni na potrebu prikrivanja osećanja; ali, da li je bilo prirodno očekivati da će žurno pokajanje popraviti 
okorele osamdesetogodišnje navike? Ukoliko vojnici ponovo zapadnu u svoje uobičajene pobune, njihova 
drskost bi mogla osramotiti dostojanstvo senata i pokazati se kobna po njegovog izabranika. Pobude poput 
ovih diktirale su dekret kojim se izbor novog cara prepuštao glasanju vojničkog staleža. 

Prepirka koja je usledila predstavlja jedan od najbolje posvedočenih, ali i najneverovatnijih događaja 
u povesti čovečanstva. Kao da je zasićena vršenjem vlasti, vojska je ponovo usrdno zamolila senat da jednog 
od svojih članova zaodene carskim purpurom. Senat je to i dalje uporno odbijao, a vojska zahtevala. 
Uzajamno nutkanje naturano je i odbijano najmanje tri puta i, dok je tvrdoglava skromnost svake strane 
odlučila da gospodara dobije iz ruku one druge, neosetno je prošlo osam meseci; zapanjujuće razdoblje 
spokojne anarhije tokom kojeg je rimski svet ostao bez vrhovnog vladara, bez uzurpatora i bez pobune. 
Vojskovođe i magistrati, koje je naimenovao Aurelijan, nastavili su da obavljaju svoje uobičajene dužnosti, 
a zabeleženo je da je u celom toku tog međuvlašća neki prokonzul u Aziji bio jedina važna osoba udaljena 
sa položaja. 

Dvadeset petog septembra, gotovo osam meseci posle Aurelijanovog ubistva, konzul je sazvao 
senatsku skupštinu i izložio neizvestan i opasan položaj Carstva. Ovlaš je nagovestio da nesigurna odanost 
vojnika zavisi od trenutne sreće i nepredvidivog događaja; sa najubedljivijom rečitošću izneo je različite 
opasnosti što mogu pratiti svako dalje odlaganje izbora cara. Već su primljene poverljive vesti, rekao je on, 
da su Germani prešli Rajnu i zauzeli neke od najjačih i najbogatijih gradova Galije. Ambicija persijskog 
kralja držala je Istok u stanju stalne uzbune; Egipat, Afrika i Ilirik izloženi su tuđinskim i domaćim 
vojskama, dok bi lakoumnost Sirije pretpostavila i žezlo u ženskoj ruci svetosti rimskih zakona. Konzul je 
zatim, obraćajući se Tacitu, prvom među senatorima, zatražio njegovo mišljenje o važnom pitanju 
prikladnog kandidata za upražnjeni presto. 

Ukoliko možemo pretpostaviti ličnu zaslugu slučajnoj veličini, Tacitovo poreklo ćemo smatrati 

istinski plemenitijim no što je kraljevsko. Poreklo je vodio od filozofskog istoričara čija dela će poučavati i 
poslednja pokolenja ljudskog roda. Senator Tacit imao je tada sedamdeset pet godina. Njegov dugovečni 
čisti život bio je ulepšan bogatstvom i počastima. Dva puta mu je bilo dodeljena konzulsko dostojanstvo, a s 
otmenošću i trezvenošću je uživao u bogatoj očevini od dva do tri miliona sterlinga. Iskustvo tolikih vladara, 
koje je cenio ili trpeo, od taštih Heliogabalinih ludosti do korisne Aurelijanove strogosti, naučilo ga je da 
tačno proceni dužnosti, opasnosti i iskušenja njihovog uzvišenog položaja. Marljivim proučavanjem svog 
besmrtnog pretka, stekao je poznavanje rimskog ustrojstva i ljudske prirode. Glas naroda je već izvikao ime 
Tacita kao građanina najdostojnijeg carskog položaja. Nezahvalna glasina stigla je do njegovog uha i navela 
ga da potraži utočište u jednoj od svojih vila u Kampaniji. Proveo je dva meseca u divnoj osami Baje, kada 
je, preko volje, poslušao konzulov poziv da ponovo zauzme časno mesto u senatu i svojom razboritošću 
pomogne državi u ovoj važnoj prilici. 

Kada je ustao da govori, sa svih strana doma pozdravili su ga nazivajući ga Avgustom i Carem. 
"Tacite Avguste, neka te bogovi čuvaju! Biramo te za našeg gospodara, tvojoj brizi poveravamo državu i 
svet. Prihvati carski položaj na osnovu senatskog ovlašćenja. Zaslužio si ga svojim položajem, postupcima i 
ponašanjem." Čim je utihnula graja odobravanja Tacit je pokušao da odbije opasnu počast i da izrazi čuđenje 
što su izabrali njegove poodmakle godine 1 bolesti da nasleđe Aurelijanovu ratničku krepkost. "Zar su ovi 
udovi, o, senatori, kadri da izdrže teret oklopa ili izvode vežbanja u logoru? Razlike u podnebljima i tegobe 
vojničkog života uskoro će savladati slabačku građu, koja se održava jedino najpažljivijom negom. 
Iscrpljena snaga jedva mi omogućuje da obavljam senatorsku dužnost, kako će se nedovoljnom pokazati za 
teške muke ratovanja i upravljanja! Možete li očekivati da legije poštuju nemoćnog starca, koji dane provodi 
u seni mira i povučenosti? Želite li da ikad nađem razloga da požalim zbog povoljnog mišljenja senata?" 

Tacitovo oklevanje, a ono je moglo biti iskreno, naišlo je na srdačnu upornost senata. Pet stotina 
glasova smesta je, u rečitoj halabuci, ponovilo da su najveći rimski vladari Numa, Trajan, Hadrijan i 
Antonini - na presto stupili u veoma poodmaklim godinama života; da je predmet njihovog izbora bio duh a 
ne telo, vladar a ne vojnik; i da od njega ne očekuju ništa drugo do da mudrošću vodi hrabrost legija. Ta 
uporna, premda burna, navaljivanja potkrepila je 1 sabranija beseda Metija Falkonija, koji je na konzulskoj 
klupi sedeo tik uz Tacita. Podsetio je skupštinu na zla koja je Rim podneo zbog poroka tvrdoglavih i 
ćudljivih mladića, čestitao im je na izboru čestitog i iskusnog senatora, a sa mužastvenom, iako, možda, 
sebičnom slobodom savetovao je Tacitu da se priseti razloga za njegovo uzdizanje na presto i da potraži 
naslednika, ne u vlastitoj porodici, već u državi. Sveopšte odobravanje je nametnulo Falkonijev govor. 
Izabrani car se podvrgao vlasti svoje zemlje i od svojih parnjaka primio dobrovoljnu zakletvu na vernost 
Odluku senata potvrdila je saglasnost rimskog naroda i pretorijanske garde. Ostavljajući senatorima da 
uživaju u svom snu o slobodi i ambiciji, Tacit se uputio u trački logor gde ga je pretorijanski prefekt 
predstavio okupljenim vojnicima kao vladara koga su sami tražili a senat im ga darovao. Čim je prefekt 
umuknuo, car se lično obratio vojnicima sa rečitošću i doličnošću. Zadovoljio je njihovu gramzivost 
darežljivom raspodelom blaga na ime plata i darova. Njihovo uvažavanje je stekao smelom izjavom da 
njegove odluke nikada neće biti nedostojne rimskog vojskovođe, naslednika hrabrog Aurelijana, iako mu 
godine mogu onemogućiti da čini vojničke podvige. 

Međutim, Tacitova slava i život behu kratkotrajni. Preselivši se usred zime iz udobne osame 
Kampanije u podnožje planine Kavkaz, nenaviknut, skrhao se pod tegobama vojničkog života. Zamor tela 
pogoršale su brige duha. Oduševljenje javnom vrlinom je neko vreme obuzdavalo jarosne 1 sebične strasti 
vojnika. One su ubrzo izbile sa udvostručenom silinom i besnele su u logoru, pa čak i u šatoru starog cara. 
Njegova blaga i dobroćudna priroda služila je samo za to da podstiče prezir, neprestano su ga mučile svađe 
klika koje nije mogao smiriti, i zahtevi koje je bilo nemoguće zadovoljiti. Ma kakva laskava očekivanja da je 
imao da će umiriti javne nerede, Tacit je uskoro postao ubeđen da raspojasanost vojske prezire slabe stege 
zakona, a strepnja i razočaranje su ubrzale njegov samrtni čas. Može se sumnjati da li su vojnici uprljali ruke 
krvlju ovog nedužnog vladara. Sigurno je da je njihova drskost bila uzrok njegove smrti, izdahnuo je u 
Tijani, u Kapadokiji, posle vladavine od samo šest meseci i dvadesetak dana. 

Seljaci iz Ilirika, koji su carstvu u propadanju već dali Klaudija i Aurelijana, imali su podjednako 
pravo na slavu zbog uspona Proba. Dvadesetinu godina ranije car Valerijan je, sa uobičajenom 
pronicljivošću, otkrio sve veću vrednost mladog vojnika kome je dodelio tribunski položaj pre nego što beše 
navršio godine predviđene vojnim pravilima. Tribun je ubrzo opravdao izbor pobedom nad hordom Sarmata, 
kada je spasao život bliskom Valerijanovom rođaku, zasluživši da iz careve ruke primi ogrlice, narukvice, 

koplja, stegove, vojnički i građanski venac i sve časne nagrade koje je drevni Rim namenjivao uspešnoj 
hrabrosti. Treća, a kasnije 1 deseta legija bile su poverene komandi Proba, koji se na svakom stupnju 
unapređenja pokazivao sposobnijim od položaja koji je zauzimao. Afrika, Pont, Rajna, Dunav, Eufrat i Nil, 
zaredom su mu pružili najsjajnije prilike da u ratu ispolji lično junaštvo i veštinu zapovedanja. Aurelijana je 
zadužio osvajanjem Egipta, a još više časnom hrabrošću kojom je često obuzdavao gospodarevu okrutnost. 
Tacit, koji je želeo da sposobnostima svojih vojskovođa nadoknadi lični nedostatak ratničkog dara, 
naimenovao ga je za vrhovnog zapovednika svih istočnih provincija, sa platom pet puta većom od 
uobičajene, uz obećanje konzulskog položaja i nadu na trijumf. Kada je Prob stupio na carski presto bio je 
star oko četrdeset četiri godine, u punom naponu slave, naklonosti vojske i zrele krepkosti duha i tela. 

Aurelijanova moć je na svim stranama razbila neprijajatelje Rima. Posle njegove smrti, kao da behu 
oživeli naraslom žestinom i brojnošću. Ponovo ih je porazila delatna Probova energija, a on je za kratke, 
šestogodišnje vladavine dosegao slavu drevnih junaka i povratio mir i red u svaku provinciju rimskog sveta. 
Opasnu retijsku granicu beše tako čvrsto obezbedio da je mogao da je napusti bez ikakve sumnje u pojavu 
neprijatelja. Slomio je lutalačku moć sarmatskih plemena i vojnim zastrašivanjem prisilio te varvare da 
ostave svoj plen. Gotski narod je zatražio savez sa tako ratobornim carem. Isavrijce je napao u njihovim 
planinama, opkolio i zauzeo nekoliko najutvrdenijih zamaka, a sebi je laskao da je zauvek ugušio 
unutrašnjeg neprijatelja, čija je nezavisnost tako duboko ranila veličanstvo Carstva. Neredi u Gornjem 
Egiptu, koje beše podstakao uzurpator Firm, nikada nisu bili sasvim smireni, a gradovi Ptolemeida i Kopt, 
ojačani savezom sa Blemisom, i dalje su nastavljali nejasnu pobunu. Veli se da je kažnjavanje tih gradova i 
njihovih pomagača, divljaka sa Juga, uznemirilo persijski dvor i da je Veliki kralj uzaludno molio za 
Probovo prijateljstvo. Većina podviga, kojima se odlikovala vladavina, ostvarena je carevom ličnom 
hrabrošću i postupcima, tako da njegov životopisac izražava izvesnu zapanjenost kako je u tako kratkom 
vremenu jedan čovek mogao prisustvovati tolikim udaljenim ratovima. Preostale bitke poverio je 
namesnicima, čiji promišljeni izbor čini nemali deo njegove slave. Kar, Dioklecijan, Maksimijan, 
Konstancije, Galerije, Asklepiodat, Anibalinijan i množina drugih glavešina, koji su se kasnije popeli na 
presto ili ga podržavali, vojno su obučavani u strogoj školi Aurelijana 1 Proba. 

No, najvažnija usluga, koju je Prob učinio državi, bilo je oslobođenje Galije i povratak sedamdeset 
naprednih gradova, ugnjetavanih od varvara iz Gennanije, koji su od Aurelijanove smrti nekažnjeno 
pustošili tu veliku provinciju. Iz raznolikog mnoštva tih divljih osvajača možemo sa izvesnom merom 
jasnoće izdvojiti tri velike vojske, ili, tačnije, naroda, koje je redom pobedila Probova neustrašivost. Još od 
Maksiminovog pohoda rimske vojskovođe su svoju ambiciju ograničavale na odbrambeni rat protiv naroda 
Germanije, koji su neprestano nasrtali na granice Carstva. Nakon svojih pobeda u Galiji, odvažniji Prob 
prešao je Rajnu i istakao nepobedive orlove na obalama Elbe i Nekara. Bio je duboko uveren da ništa neće 
privoleti varvarske duhove na mir, osim ukoliko u vlastitoj zemlji ne osete ratne nesreće. Germaniju, 
iscrpljenu neuspehom poslednjeg iseljavanja, zaprepastilo je njegovo prisustvo. Devetorica najznačajnijih 
vladara otišla su u njegov logor i pala ničice pod njegove noge. Germani su ponizno prihvatili sporazum koji 
je po svojoj volji diktirao pobednik. Tražio je da tačno vrate imovinu i zarobljenike udaljene iz provincija; 
obavezao je njihove magistrate da kažnjavaju tvrdoglavije pljačkaše koji se drznu da zadrže bilo koji deo 
plena. Zamašan danak u žitu, stoci i konjima, jedinom bogatstvu varvara, odvajao se za potrebe garnizona, 
koje je Prob uspostavio na granicama njihove teritorije. Nosio se čak mišlju da prinudi Germane da se 
odreknu upotrebe oružja i da svoje sporove povere pravdi, a bezbednost moći Rima. Da bi se postigli ti 
zdravi ciljevi nametala se potreba stalnog prebivališta carskog upravnika uz podršku brojne vojske. Prob je 
stoga procenio da će biti prikladnije da odloži ostvarenje tako zamašnog plana, koji je doista više bio od 
prividne no od opipljive koristi. Da je Germanija bila svedena na status provincije, Rimljani bi, uz ogroman 
Među korisnim mirovnim uslovima, koje je Prob nametnuo pobeđenim narodima Germanije, bila je i 
obaveza da rimskoj vojsci isporuče šesnaest hiljada regruta, svojih najhrabrijih i najkrepkijih mladića. Car ih 
je raštrkao po svim provincijama i to opasno pojačanje raspodelio u malim skupinama od pedeset ili 
šezdeset, po nacionalnim jedinicama; razumno primećujući da pomoć koju država dobija od varvara treba da 
se oseća a ne vidi. Njihova pomoć sada je postala neophodna. Slabašna elegancija Italije i unutrašnjih 
provincija više nije mogla podnositi teret vojske. Izdržljiva granica na Rajni i Dunavu još je davala duhove i 
tela dorasle logorskim naporima, ali je neprekidni niz ratova postupno smanjio njihov broj. Proređenost 
brakova i upropašćavanje ratarstva uticali su na populaciona načela, uništavajući ne samo snagu sadašnjice, 

već i osujećujući nadu budućih pokolenja. Probova mudrost je usvojila veliki i blagotvorni plan 
popunjavanja iscrpljenih granica novim kolonijama zarobljenih ili izbeglih varvara, kojima je davao 
zemljišta, stoku, poljoprivredne alatke i sve podsticaje koji bi ih mogli nagnati da vaspitaju vojnički soj radi 
služenja državi. U Britaniju je, najverovatnije u okrug Kembridž, preselio veliku skupinu Vandala. 
Nemogućnost bekstva navela ih je da se pomire sa situacijom, a u kasnijim nemirima na tom ostrvu pokazali 
su se kao najvernije sluge države. Veliki broj Franaka i Gepida -naselio se na obalama Dunava i Rajne. Sto 
hiljada Bastarna, izgnanih iz vlastite zemlje, rado su prihvatili nastanjivanje u Trakiji i ubrzo upili način 
života i osećanja rimskih podanika. Međutim, Probova očekivanja prečesto su bivala izneverena. 
Nestrpljivost i lenost varvara teško su izdržavale spor i naporan rad u ratarstvu. Njihova nesavladiva ljubav 
prema slobodi i dizanju protiv despotizma, podsticala ih je na ishitrene pobune podjednako kobne i po njih i 
po provincije; niti su te veštačke popune, koliko god ih kasniji carevi ponavljali, mogle povratiti važnim 
granicama Galije 1 Ilirika njihovu drevnu i urođenu snagu. 

Vojna disciplina koja je vladala u Probovim logorima, bila je manje okrutna no Aurelijanova, ali je 
bila podjednako kruta i zahtevna. Potonji je prestupe vojnika kažnjavao nepopustljivom strogošću, prvi ih je 
sprečavao zapošljavajući legije stalnim korisnim radovima. Dok je bio zapovednik u Egiptu, Prob je obavio 
mnoge značajne radove koji su doprineli sjaju i dobrobiti te bogate zemlje. Poboljšana je plovidba Nilom, 
tako korisna za sam Rim; hramove, mostove, tremove i palate izgradile su ruke vojnika, koji su delali i kao 
neimari, inženjeri i ratari. Za Hanibala se priča da je svoje jedinice, kako bi ih sačuvao od pogubnih 
iskušenja dokoličenja, obavezao da podignu velike maslinjake duž afričke obale. Na osnovu sličnog načela 
Prob je legije koristio da bogatim vinogradima pokriju brda Galije i Panonije, a opisana su dva zamašna 
mesta koja su vojničkim radom potpuno prekopana i zasađena. Jedno od njih, poznato pod nazivom brdo 
Alma, nalazilo se blizu Sirmijuma, kraja gde se rodio Prob, prema kojem je zauvek sačuvao pristrasnu 
odanost, i čiju je zahvalnost nastojao da obezbedi pretvaranjem velike i nezdrave močvarne oblasti u 
oranicu. Tako zaposlena vojska predstavljala je možda najkorisniji, a i najhrabriji deo rimskih podanika. 

Međutim, u sprovođenju omiljenog plana najbolji ljudi, sigurni u ispravnost svojih namera, skloni su 
da zaborave na granice umerenosti; ni sam Prob nije se dovoljno osvrtao na strpljivost i raspoloženje svojih 
plahovitih legionara. Čini se da opasnosti vojničkog zanata nadoknađuje jedino život u uživanjima i 
dokolici; no, ukoliko se dužnosti vojnika neprestano otežavaju poslovima seljaka, na koncu će pokleknuti 
pod nepodnošljivim teretom ili će ga s gnevom zbaciti. Kažu da je Probova nepromišljenost podjarila 
nezadovoljstvo vojske. Vodeći više računa o interesima čovečanstva no o interesima vojske, izrazio je 
praznu nadu da će uspostavljanje sveopšteg mira uskoro ukinuti potrebu za stajaćom i najamničkom 
vojskom. Ta nesmotrena izjava pokazala se kobnom po njega. Jednog od navrelijih letnjih dana, dok ih je 
strogo gonio na nezdravi posao na isušivanju sirmijskih močvara, razdraženi od umora, vojnici su iznenada 
bacili alatke, dograbili oružje i podigli razjarenu pobunu. Svestan opasnosti, car se sklonio u visoku kulu, 
izgrađenu radi osmatranja napredovanja posla. U kulu su smesta silom upali vojnici i u isti mah hiljadu 
mačeva se zarilo u grudi nesrećnog Proba. Čim je zadovoljen, gnev vojnika se stišao. Vajkali su se zbog 
svoje kobne prenagljenosti, zaboravili su strogost cara koga su ubili i pohitali su da dostojnim spomenikom 
sačuvaju uspomenu na njegove vrline i pobede. 

Pošto su ožalile i okajale Probovu smrt, legije su jednodušnom saglasnošću proglasile da njihov 
pretorijanski prefekt Kar najvećma zaslužuje carski presto. Odluka o Karovom izboru doneta je a da se nije 
sačekalo na saglasnost senata, i novi car se zadovoljio time da hladnom i dostojanstvenom poslanicom 
objavi da je stupio na upražnjeni presto. Ponašanje toliko suprotno ponašanju njegovog pristupačnog 
prethodnika nije predstavljalo povoljan predznak za novu vladavinu: lišeni moći i slobode, Rimljani su 
koristili svoju povlasticu da slobodno gunđaju. Međutim ni glas čestitara i laskavaca nije bio nem, te još 
možemo, sa zadovoljstvom i prezirom, pročitati eklogu sročenu povodom stupanja cara Kara na presto. 
Sklanjajući se od podnevne žege, dva pastira se povlače u Faunovu pećinu. Na jednoj razgranatoj bukvi 
otkrivaju nedavno urezani zapis. Seosko božanstvo je proročanskim stihovima opisalo sreću, obećanu 
Carstvu, pod vladavinom tako velikog vladara. Faun pozdravlja dolazak tog junaka koji će, primivši na svoja 
pleća preteški teret rimskog sveta, zatrti rat i razdor i opet vaspostaviti čistotu i bezbednost zlatnog doba. 

Više je no verovatno da te elegantne beznačajnosti nikada nisu doprle do ušiju veterana-vojskovođe 
koji se, uz pristanak legija, pripremao da ostvari dugo odlagani plan rata sa Persijom. Pre polaska na taj 
daleki pohod, Kar je dvojici svojih sinova, Karinu i Numerijanu, dodelio titulu cezara, dajući prvome gotovo 
podjednak deo carske vlasti, naložio je mladom vladaru da najpre uguši neke nerede, što behu izbili u Galiji, 

a da potom za svoje sedište odredi Rim i preuzme upravu nad zapadnim provincijama. Bezbednost Ilirika 
bila je potvrđena spomena dostojnim porazom Sarmata; šesnaest hiljada tih varvara ostalo je na bojištu, a 
broj zarobljenika iznosio je dvadeset hiljada. Stari car, obodren slavom i izgledom na pobedu, usred zime 
krenuo je u pohod kroz Trakiju i Malu Aziju, te je napokon, sa mladim sinom Numerijanom, stigao na 
granice persijske monarhije. Odatle je, utaborivši se na vrhu visoke planine, pokazao vojnicima bogatstvo i 
raskoš neprijatelja na koga je upravo trebalo da nasrnu. 

Premda je pokorio žitelje Segeste, jedan od najratobornijih naroda Gornje Azije, Artakserksov 
naslednik Varan ili Baram, bio je uznemiren približavanjem Rimljana, pa je pokušao je da uspori njihovo 
napredovanje mirovnim pregovorima. Njegovi izaslanici ušli su u logor u smiraj dana, u vreme kada su 
vojnici utoljavali glad oskudnim obedom. Persijanci su izrazili želju da budu odvedni do rimskog cara. 
Naposletku su ih odveli do jednog vojnika koji je sedeo na travi. Komad bajate slanine i nekoliko tvrdih zrna 
graška činilo je njegovu večeru. Jedino je gruba vunena purpuma toga ukazivala na njegovo dostojanstvo. 
Razgovor je vođen sa istim prenebregavanjem udvorne otmenosti. Skinuvši kapu, koju je nosio da prikrije 
ćela vost, Kar je uverio izaslanike da će Persiju brzo ogoleti od drveća kao što je i njegova glava lišena kose, 
ukoliko njihov gospodar ne prizna nadmoć Rima. I pored nekih tragova lukavstva i pripreme, u ovom 
prizoru možemo upoznati Karov način ponašanja i strogu jednostavnost koju su ratnički vladari, Galijenovi 
naslednici, već vaspostavili u rimskim logorima. Doglavnici Velikog kralja su pretrnuli i povukli se. 

Karove pretnje nisu bile prazne. Opustošio je Mesopotamiju, sasekao na komade sve što mu se 
isprečilo na putu; proglasio se gospodarem velikih gradova Seleukije i Ktesifonta (koji su se, izgleda, predali 
bez otpora) i poveo svoju pobedničku vojsku s onu stranu Tigra. Iskoristio je povoljan trenutak za upad. 
Persijske planove remetile su unutrašnje kavge, dok im je veći deo vojske bio zadržan na granici sa Indijom. 
Rim i Istok su sa ushićenjem primili vest o tako velikom preimućstvu. Laskanje i nada su u najživljim 
bojama slikali pad Persije, osvajanje Arabije, pokoravanje Egipta i trajno izbavljenje od upada skitskih 
naroda. No, Karovoj vladavini bilo je suđeno da razgoliti ispraznost proročanstava. Jedva što behu 
izgovorena a već ih je opovrgla njegova smrt, događaj praćen tako dvosmislenim okolnostima, da ga može i 
spričati pismo njegovog ličnog sekretara gradskom prefektu. "Kar", veli on, "naš najdraži Car, ležao je 
bolestan u postelji kada se nad logor nadnela pomamna oluja. Tama, što prekri nebo, bila je tako gusta da 
nismo mogli jedan drugog da vidimo, a pošto su munje neprestano sevale nismo mogli znati šta se sve zbiva 
u sveopštem metežu. Odmah po najsilnijim prasku groma, čuli smo iznenadni povik da je car mrtav, ubrzo 
se ispostavilo da su komornici u jarosnom bolu zapalili kra ljevski šator, ta okolnost beše podstakla glasinu 
da je Kara ubio grom. Ali, koliko smo uspeli da istražimo istinu, njegova smrt je bi la prirodna posledica 
bolesti." 

Upražnjeni presto nije doveo do bilo kakvih nereda . Ambiciju častoljubivih vojskovođa obuzdavala 
su uzajamna strahovanja, pa su mladi Numerijan i njegov odsutni brat Karin jednoglasno priznati za rimske 
careve. Javnost je očekivala da će Karov naslednik nastaviti očevim stopama i da će, ne dozvoljavajući 
Persijancima da se oporave od preneraženja, s mačem u ruci napredovati do dvorova u Suzi i Ekbatani. Ali, 
mada jake i brojčano i po disciplini, legije je obeshrabrivalo najodvratnije praznoverje. Uprkos svim 
lukavstvima korišćenim da se prikrije kako je pokojni car umro, ispostavilo se da je nemoguće izbrisati 
mnjenje svetine, a moć mnjenja je neodoljiva. U drevno doba su sa bogobojaznim užasom gledali na mesta 
ili osobe koje je pogodio grom, kao na naročito izložene gnevu Neba. Prisetili su se jednog proročanstva 
koje je reku Tigar obeležilo kao granicu kobnu po rimsku vojsku. Vojnici, prestravljeni Karovom sudbinom 
i opasnošću po sebe same, glasno su od Numerijana tražili da posluša volju bogova i da ih odvede sa ove 
zlokobne ratne pozornice. Slabi car nije bio kadar da savlada njihovu tvrdoglavu predrasudu, dok su se 
Persijanci čudili neočekivanom povlačenju pobedničke vojske. 

Jedina vrednost Karinovog upravljanja, koju je povest mogla zabeležili ili poezija slaviti, bio je 
neuobičajeni sjaj koji je, u svoje i bratovljevo ime, ispoljavao u rimskim igrama u pazarištu, cirkusu i 
amfiteatru. Dvadeset i više godina kasnije, kada su Dioklecijanovi dvorani opisivali svom čuvarnom vladaru 
slavu 1 omiljenost njegovog darežljivog prethodnika, on je priznao da je Karinova vladavina odista bila 
vladavina uživanja. Ali, u toj razmetljivoj rasipnosti, koju je Dioklecijanova razboritost mogla s pravom 
prezirati, iznenađen, i ushićen, rimski narod je uživao. Najstariji građani, prisećajući se negdašnjih priredbi, 
Probovog ili Aurelijanovog trijumfalnog sjaja, sekularnih igara cara Filipa, priznavali su da je sve njih 
nadmašila Karinova nadmoćna veličanstvenost. 

Numerijanova darovitost bila je pre kontemplativne no delatne vrste. Kada ga je očev uspon na 

presto protiv njegove volje isterao iz senke povučenosti, ni priroda ni zanimanja nisu ga činili podobnim za 
zapovedanje vojskom. Njegovu telesnu građu su narušile tegobe persijskog rata, od žarkog podneblja dobio 
je očnu bolest koja ga je prisiljavala da se za vreme dugačkog povlačenja ograniči na osamu i tamu šatora ili 
nosiljke. Vođenje svih poslova, i civilnih 1 vojnih, preneto je na pretorijanskog prefekta Arija Apera, koji je 
moći svog važnog položaja dodao 1 čast Numerijanovog tasta. Carski šator strogo su čuvale njegove 
najpouzdanije pristalice, a tokom mnogih dana Aper je vojsci izdavao navodne naredbe nevidljivog vladara. 

Tek osam meseci posle Karove smrti , vraćajući se polaganim maršom sa obala Tigra, rimska vojska 
je stigla na obale tračkog Bosfora. Legije su se zaustavile kod Halkedona u Aziji, dok je dvor prešao u 
Herakleju, na evropskoj strani Propontide. Međutim, logorom se ubrzo proneo glas, najpre prigušenim 
šapatom, a na koncu i bučnim uzvicima, o carevoj smrti i nadutosti ambicioznog doglavnika koji je i dalje 
vršio vrhovnu vlast u ime vladara koga više nije bilo. Nestrpljivost vojnika više nije mogla podnositi stanje 
neizvesnosti. Sa drskom radoznalošću upali su u carski šator i otkrili jedino Numerijanov leš. Postepeno 
propadanje njegovog zdravlja moglo ih je navesti da poveruju da je smrt bila prirodna, međutim, prikrivanje 
je protumačeno kao dokaz krivice, te su mere, koje je Aper preduzeo da bi obezbedio svoj izbor, postale 
neposredni uzrok njegove propasti. Ipak, čak i u nastupu besa i bola, vojnici su poštoval i redovni postupak, 
što dokazuje koliko su čvrsto Galijenovi ratnički naslednici vaspostavili disciplinu. Odlučeno je da se 
sveopšta skupština održi u Halkedonu, kuda su kao zatvorenika i zločinca odveli okovanog Apera. Usred 
logora podigli su prazni tribunal", a vojskovođe i tribuni osnovali su veliko vojno veće. Uskoro su svetini 
objavili da je njihov izbor pao na Dioklecijana, zapovednika posluge ili telesne straže, kao osobu 
najsposobnij u da osveti i nasledi voljenog cara. Buduća sudbina kandidata zavisila je od sreće ili ponašanja 
u tom trenutku. Svestan da ga položaj, na koji je došao, izlaže izvesnim sumnjama, Dioklecijan se popeo na 
tribunal i, podižući pogled prema Suncu, u prisustvu tog svevidećeg božanstva, svečano se zakleo da je 
nedužan. Potom je, poprimajući ton vrhovnog vladara i sudije, zapovedio da okovanog Apera privedu do 
podnožja tribunala. "Ovaj čovek je Numerijanov ubica", rekao je i, ne dajući mu vremena da započne s 
opasnim pravdanjem, isukao mač i zario ga u prsa nesrećnog prefekta. Optužnica, potkrepljena tako 
presudnim dokazom, prihvaćena je bez protivurečenja i legije su novim usklicima odobravanja priznale 
pravdu i vlast cara Dioklecijana. 

Pre nego što se upustimo u spomena vrednu vladavinu tog vladara, umesno je kazniti i otpustiti 
bezvrednog Numerijanovog brata. Karin je imao dovoljno vojske i blaga da podupre svoje zakonito pravo na 
carstvo. Međutim, njegovi lični poroci pretezali su nad svim primućstvima porekla i položaja. Očeve 
najodanije sluge prezirale su nesposobnost a strepele su od svirepe osionosti sina. Srca naroda bila su na 
strani njegovog suparnika, čak je i senat bio sklon da uzurpatoru da prednost nad tiraninom. Dioklecijanova 
lukavstva su podjarila opšte nezadovoljstvo, a zima je provedena u tajnom spletkarenju i otvorenim 
pripremama za građanski rat. U proleće su se vojske sa Istoka i sa Zapada susrele u ravnici kod Marga", 
mezijskog gradića u blizini Dunava. Tek nedavno se vrativši iz Persijskog rata, vojnici su slavu stekli na 
račun zdravlja i brojnosti, te nisu bili u stanju da se nose sa neiscrpnom snagom evropskih legija. Njihovi 
redovi su razbijeni, tako da se Dioklecijan na trenutak uplašio za purpur i život. No, prednost koju je 
hrabrost vojnika donela Karinu, ovaj je brzo izgubio zbog nevemosti svojih oficira. Neki tribun, čiju ženu 
beše zaveo, iskoristio je priliku za osvetu, jednim udarcem ugasivši građanski razdor u preljubnikovoj krvi. 


4 Tribunal, polukružni podijum na kome je u početku sedeo tribun, a kasnije i drugi magistrati prilikom 
vršenja dužnosti, dok je u logoru na njemu sedeo vojskovođa. 
# Današnje selo Orašje kod ušća Morave u Dunav. 

11. POGLAVLJE (XIII) 
(285-313. g.) 


Vladavina Dioklecijana 1 trojice savladara Maksimijana, 
Galerija 1 Konstancija - Sveopste vaspostavljanje reda 1 mira 
- Novi oblik upravne vlasti - Abdikacija 1 povlačenje 
Dioklecijana 1 Maksimijana 


K oliko je Dioklecijanova vladavina bila slavnija od one ma kojeg od njegovih prethodnika toliko je 
njegovo poreklo bilo niže i neuglednije. Snažni zahtevi zasluge i nasilja često su potiskivali idealna 
preimućstva plemstva, ali se do tog vremena beše sačuvala jasna linija podvajanja između slobodnog i 
ropskog dela ljudskog roda. Dioklecijanovi roditelji bili su robovi u domu rimskog senatora Anulina, ni on 
sam nije nosio neko drugo ime osim tog, koje je dobio po dalmatinskom gradiću, iz kojeg je njegova mati 
vodila poreklo. Verovatno je, međutim, da je njegov otac stekao porodičnu slobodu, a uskoro i posao pisara, 
koji su često obavljale osobe njegovog položaja. Povoljna proročanstva, ili pre svest o visokoj vrednosti, 
potakli su njegovog častoljubivog sina da se okrene vojničkom zanatu i nadanjima u sreću; bilo bi krajnje 
zanimljivo posmatrati stupanj lukavstava i slučajnosti koji su mu omogućili da, na kraju, ispuni ta 
proročanstva i svetu pokaže tu vrednost. Dioklecijan je redom unapređivan do uprave nad Mezijom, 
konzulskih počasti i važnog zapovedništva nad dvorskom stražom. Svojim sposobnostima se odlikovao u 
ratu sa Persijom, a nakon Numerijanove smrti, roba su, po priznanju i oceni suparnika, proglasili 
najdostojnijim carskog prestola. Dok njegovog kolegu Maksimijana optužuje zbog divlje plahovitosti, zloba 
verske revnosti teži da baci sumnju na ličnu hrabrost cara Dioklecijana. Ne bi bilo lako uveriti nas u 
kukavičluk najamničkog vojnika koji je zadobio i sačuvao poštovanje legija, kao i naklonost tolikih 
ratničkih vladara. Ipak, i kleveta je dovoljno visprena da otkriva i napada najranjiviju tačku. Nikada nije 
utvrđeno da je Dioklecijanova odvažnost nejednaka njegovoj dužnosti ili prilici, premda, izgleda, nije 
posedovao neustrašivi i velikodušni duh junaka, koji traži opasnost i slavu, prezire lukavstvo i smelo izaziva 
vernost sebi ravnih. Njegove sposobnosti bile su više korisne nego sjajne - živi duh usavršen iskustvom i 
proučavanjem ljudskog roda; spretnost i marljivost u poslu; razborita mešavina štedrosti i štedljivosti, 
blagosti i strogosti; duboka pretvornost, prerušena u vojničku otvorenost; nepokolebljivost u ostvarivanju 
vlastitih ciljeva; elastičnost u primeni različitih sredstva; a iznad svega, velika veština podvrgavanja svojih i 
koristi. Poput Avgusta, Dioklecijan se može smatrati utemeljivačem novog carstva. Poput Cezarovog 
usvojenika, više se istakao kao državnik nego kao ratnik; nijedan od te dvojice vladara nije koristio silu kada 
se cilj mogao ostvariti politikom. 

Dioklecijanova pobeda bila je značajna po svojoj jedinstvenoj blagosti. Narod naviknut da aplaudira 
pobednikovoj milosti ukoliko bi se uobičajene kazne, smrt, progonstvo i oduzimanje imetka, sprovodile s 
iole umerenosti i pravičnosti, gledao je sa najprijatnijim iznenađenjem građanski rat čiji je plamen utrnuo na 
bojištu. Dioklecijan je poklonio poverenje Aristobulu, prvom doglavniku Karovog doma, poštovao je život, 
imetak i dostojanstvo svojih protivnika, a čak je zadržao na njihovim mestima i veći broj Karinovih sluga. 
Nije neverovatno da su pobude predostrožnosti možda doprinele čovečnosti lukavog Dalmatinca: mnoge od 
tih sluga kupile su njegovu naklonost prikrivenim verolomstvom; kod drugih je cenio njihovu zahvalnu 
odanost nesrećnom gospodaru. Pronicljiva rasuđivanje Aurelijana, Proba i Kara napunilo je nekoliko 
državnih i vojnih odeljenja činovnicima i oficirima dokazane vrednosti, čije bi uklanjanje nanelo štetu javnoj 
službi, ne doprinoseći naslednikovom interesu. Takvo vladanje, međutim, pokazalo je rimskom svetu novu 
vladavinu u najlepšoj perspektivi, a car je želeo da potvrdi tu povoljnu predrasudu izjavljujući da mu je, od 
svih vrlina prethodnika, najvećma stalo da oponaša čovečnu filozofiju Marka Antonina. 

Prvo značajno delo njegove vladavine kao da je dokazivalo njegovu iskrenost kao god umerenost. 

Sledeći Markov primer, uzeo je sebi kolegu u ličnosti Maksimijana, kome je najpre dodelio titulu cezara, a 
kasnije i avgusta. No, pobude njegovog ponašanja, kao i predmet izbora, bili su potpuno drugačije prirode 
od onih njegovog prethodnika kome se divio. Dajući sladostrasnom mladiću počasti purpura, Marko je 
vratio dug lične zahvalnosti, istina, na račun sreće države. Dodeljujući prijatelju i saborcu povlastice 
vladavine, Dioklecijan je u razdoblju opšte opasnosti obezbedio odbranu Istoka i Zapada. Maksimijan je bio 
seljačkog porekla, poput Aurelijana, sa teritorije Sirmijuma. Bio je neuk u književnosti, ravnodušan prema 
zakonima, a prostota njegovog izgleda i ponašanja je, i na najuglednijem položaju, i dalje odavala niskost 
porekla. Rat je bio jedini zanat kojim se bavio. U toku dugog službovanja istakao se na svim granicama 
Carstva, i mada je njegov vojnički dar oblikovan pre da sluša no da zapoveda; premda, možda, nikada nije 
dosegao veštinu savršenog vojskovođe, bio je kadar da izvrši i najteže zadatke pomoću svoje hrabrosti, 
postojanosti 1 iskustva. Ni Maksimijanovi porod nisu bili ništa manje korisni za njegovog dobročinitelja. 
Neosetljiv na sažaljenje i neustrašiv u pogledu posledica, bio je spremno oruđe za svaki čin svireposti koji je 
politika tog prepredenog vladara mogla istovremeno predložiti i odreći ga se. Čim je razboritosti ili osveti 
prinesena krvava žrtva, Dioklecijan je pravovremenim zauzimanjem spasavao preostalu nekolicinu, koje nije 
ni nameravao da kazni, blago osuđivao strogost svog nemilosrdnog kolege i uživao u poređenju zlatnog i 
gvozdenog doba, koje se sveopšte primenjivalo na njihova suprotna načela upravljanja. Uprkos razlici u 
karakterima, dvojica careva su na prestolu sačuvala prijateljstvo, sklopljeno dok su bili obični ljudi. Oholi, 
siloviti Maksimijanov duh, kasnije tako koban po njega i javni mir, bio je naviknut da poštuje Dioklecijanov 
duh i priznavao je nadmoć uma nad grubim nasiljem. Iz oholosti ili sujeverja dvojica careva su uzela titule, 
jedan Jupitera a drugi Herkula. Dok je kretanje sveta (to je bio jezik njihovih plaćenih besednika) održavala 
svevideća Jupiterova mudrost, dotle je nepobediva Herkulova ruka čistila Zemlju od čudovišta i tirana. 

Ali, čak je i Jupiterova i Herkulova svemoć bila nedovoljna da izdrži teret javne uprave. 
Dioklecijanova promišljenost otkrila je da Carstvo, koje odasvud napadaju varvari, na svim stranama 
iziskuje prisustvo velike vojske i cara. Imajući to u vidu, odlučio da još jednom podeli glomaznu vlast i da, 
uz nižu titulu cezara, na dvojicu vojskovođa proverene vrednosti prenese podjednak deo vrhovne vlasti. 
Galerije, sa nadimkom Armentarije prema njegovom prvobitnom pastirskom zanimanju, i Konstancije, koji 
je zbog blede puti stekao nadimak Hlor, bili su dve osobe kojima su dodeljene počasti carskog purpura 
drugog reda. Opisujući Herkulovu zemlju, poreklo i ponašanje, već smo opisali i Galerija, koga su često, 1 
umesno, nazivali Makisimijanom Mlađim, mada je, u mnogim slučajevima, vrlinom i sposobnošću, izgleda, 
očito nadmašao Starijeg. Konstancijevo poreklo bilo je manje neugledno no njegovih kolega. Njegov otac 
Eutropije bio je jedan od značajnijih dardanskih plemića, a mati nećaka cara Klaudija. Premda je 
Konstancije mladost proveo u vojsci, bio je obdaren blagom i pristupačnom prirodom, a glas naroda odavno 
ga beše priznao kao dostojnog položaja koji je naposletku stekao. Da bi ojačali veze političkog saveza i 
porodica, svaki od careva beše preuzeo očinsku ulogu spram jednog od cezara, Dioklecijan Galerijevog, a 
Maksimijan Konstancijevog; primoravši ih da se razvedu od bivših žena, svaki je svoju kćer udao za 
usvojenika. Ta četvorica vladara podelila su između sebe široko prostranstvo Rimskog carstva. Odbrana 
Galije, Španije i Britanije poverena je Konstanciju; Galerije se smestio na obalama Dunava, kao zaštitnik 
ilirskih provincija. Italija i Afrika su se smatrale Maksimijanovim delokrugom, a kao svoj deo Dioklecijan 
beše zadržao Trakiju, Egipat 1 bogate azijske zemlje. Svaki je bio vrhovni vladar u okviru svoje nadležnosti, 
ali se njihova udružena vlast protezala nad čitavom monarhijom, tako da je svaki od njih bio spreman da 
kolegama pomogne savetima ili ličnim prisustvom. Cezari su sa svojih visokih položaja duboko poštovali 
veličanstvo careva, a tri mlada vladara uvek su sa zahvalnošću i poslušnošću priznavali zajedničkog roditelja 
njihovih sudbina. Sumnjičava zavist vlasti nije našla mesta među njima; jedinstvena sreća njihovog saveza 
poređena je sa horom u muzici, čiji je sklad podešavala i održavala vešta ruka prvog umetnika. 

Bez obzira na Dioklecijanovu politiku, bilo je nemoguće očuvati podjednak i nenarušen spokoj 
tokom dvadesetogodišnje vladavine i duž granice od više stotina milja. Ponekad bi varvari obustavili svoja 
unutrašnja neprijateljstva, a katkad bi olabavljena budnost garnizona omogućila prolaz njihovoj snazi ili 
veštini. Kad god bi provincije bile napadnute, Dioklecijan je nastupao sa onim smirenim dostojanstvom, 
koje je uvek glumio ili posedovao; svoje prisustvo je čuvao za prilike dostojne njegovog mešanja, nikada ne 
izlažući ličnost ili ugled nepotrebnoj pogibelji, obezbeđivao je uspeh svim sredstvima koja bi razboritost 
nalagala, dok je posledice svoje pobede pokazivao sa razmetljivošću. U ratovima teže prirode i sa 


vlastite pobede mudrim savetima i srećnom uticaju svog dobročinitelja. Međutim, nakon usvajanja dvojice 

cezara, carevi su, povlačeći se na manje tegobno poprište delanja, preneli na usvojenike odbranu Dunava i 
Rajne. Budni Galerije nikada nije bio prinuđen da na rimskoj teritoriji pobedi varvarsku vojsku. Hrabri i 
delatni Konstancije izbavio je Galiju vrlo silovite alemanske najezde, a izgleda da su njegove pobede kod 
Langra 1 Vindonise bile veoma opasna i vredna zasluga. Dok je prolazio čistinom u pratnji slabe straže, 
iznenada ga je opkolila nadmoćnija gomila neprijatelja. Uz teškoće beše se povukao ka Langru, ali su, 
zahvaćeni sveopštim strahom, građani odbili da otvore kapije, pa je ranjeni vladar na užetu izvučen uz 
bedem. No, na vest o njegovoj nevolji, rimske jedinice su mu sa svih strana pohitale u pomoć, tako da je pre 
večeri zadovoljio svoju čast i osvetoljubivost pokoljem šest hiljada Alemana. Na osnovu spomenika iz tih 
vremena mogli bi se prikupiti nejasni tragovi nekoliko drugih pobeda nad varvarima Sarmatije i Germanije; 
ali mukotrpno istraživanje ne bi bilo nagrađeno ni zanimljivošću a ni poučnošću. Dioklecijan i njegove 
kolege oponašale su postupak koji je car Prob usvojio u raspolaganju pobeđenima. Zarobljeni varvari, 
zamenivši smrt ropstvom, deljeni su žiteljima provincija i dodeljivani onim oblastima (u Galiji se poimence 
navode teritorije Amijena, Bovea, Kambrea, Trira, Langra i Troa) koje su ratne nedaće ostavile bez 
stanovnika. Korisno su zaposleni kao pastiri i ratari, ali im je bilo uskraćeno nošenje oružja, osim kada bi se 
našlo za probitačno da se regrutuju u vojnu službu. Carevi nisu odbijali ni posedovanje zemlje, uz manje 
ropski položaj, onim varvarima koji su tražili zaštitu Rima. Odobrili su naseljavanje nekoliko kolonija 
Karpa, Bastama i Sarmata, i dozvolili im sa opasnom popustljivošću, da u izvesnoj meri zadrže nacionalno 
obeležje i nezavisnost. Predmet laskavog ushićenja među žiteljima provincija bilo je to što im varvari, do 
nedavno strah i trepet, sada obrađuju zemlju, gone stoku na obližnji sajam i svojim radom doprinose opštem 
obilju. Čestitali su svojim gospodarima na moćnom priraštaju podanika i vojnika, ali su zaboravljali da 
primete da je mnoštvo potajnih neprijatelja, osiljenih zbog blagonaklonosti ili očajnih zbog tlačenja, 
uvedeno u srce Carstva. 

Mukotrpni zadatak spasavanja Carstva u nevoljama od tirana i varvara sada je potpuno obavio niz 
ilirskih seljaka. Čim je ušao u dvadesetu godinu vladavine, Dioklecijan je proslavio to spomena vredno 
razdoblje, kao i uspeh svog oružja raskošnim rimskim trijumfom. Maksimijan, njegov ravnopravni sudeonik 
u vlasti, bio je jedini saučesnik u slavlju tog dana. Dvojica cezara su se borila i pobedila, ali je, prema 
strogosti drevnih načela, zasluga za njihove podvige pripisana povoljnom uticaju njihovih očeva 1 careva. 
Dioklecijanov i Maksimijanov trijumf bio je, možda, manje veličanstven od Aurelijanovog i Probovog, ali 
mu je dostojanstvo dalo nekoliko slučajeva veće slave i dobre sreće. Afrika i Britanija, Rajna, Dunav 1 Nil 
značajnim osvajanjem. Ispred carske kočije nošene su slike reka, planina i provincija. Slike zarobljenih žena, 
sestara i dece Velikog kralja pružile su nov i zahvalan prizor narodnoj sujeti. U očima potomstva ovaj 
trijumf je značajan po jednom svojstvu manje časne vrste. Bio je poslednji koji je Rim video. Ubrzo posle 
tog razdoblja carevi su prestali da pobeđuju, a Rim je prestao da bude prestonica Carstva. 

Dioklecijan i Maksimijan su bili prvi vladari koji su u doba mira svoje redovno prebivalište 
uspostavili u provincijama, a njihovo ponašanje, ma koliko podstaknuto ličnim pobudama, opravdavali su 
vrlo uverljivi politički razlozi. Dvor cara Zapada uglavnom se nalazio u Milanu, čiji je položaj u podnožju 
Alpa izgledao daleko pogodniji nego položaj Rima za važan zadatak osmatranja pokreta germanskih 
varvara. Milano je uskoro poprimio sjaj Carskog grada. Zgrade se opisuju kao brojne i dobro zidane, a 
ponašanje ljudi kao uglađeno i slobodno. Cirkus, pozorište, kovnica novca, palata, kupatila nosili su ime 
svog utemeljivača Maksimijana; kolonade ukrašene kipovima i dvostruke kružne zidine doprinosile su lepoti 
nove prestonice, koju izgleda nije pritiskala čak ni blizina Rima. Takmičiti se sa veličanstvenošću Rima bila 
je i Dioklecijanova ambicija, te je slobodno vreme i bogatstvo Istoka koristio za ulepšavanje Nikomedije, 
grada na rubu Evrope i Azije, gotovo na podjednakom rastojanju od Dunava i Eufrata. Po monarhovom 
ukusu, a na trošak naroda, Nikomedija je za nekoliko godina dosegla stepen velelepnosti kakav bi, činilo se, 
iziskivao vekove teškog rada, te je za Rimom, Aleksandrijom i Antiohijom zaostajala samo po broju 
stanovnika. Dioklecijanov i Maksimijanov život bio je život delanja, a dobar deo je proveden u logorima ili 
na dugim 1 čestim pohodima; ali, kad god su im javni poslovi dozvoljavali predah oni su se, izgleda, sa 
zadovoljstvom povlačili u omiljena prebivališta u Nikomediji i Milanu. Sve dok Dioklecijan u dvadesetoj 
godini vladavine nije proslavio rimski trijumf, krajnje je neizvesno da je ikad posetio drevnu prestonicu 
Carstva. Čak i u toj spomena vrednoj prilici njegov boravak nije bio duži od dva meseca. Zgađen raspusnom 
prisnošću naroda hitro je napustio Rim trinaest dana pre no što se očekivalo da se pojavi u senatu ukrašen 
znacima konzulskog dostojanstva. 

Odvratnost koju je Dioklecijan ispoljavao prema Rimu i rimskoj slobodi nije bila posledica trenutnog 
hira, već ishod najprepredenije politike. Lukavi vladar je stvorio novi sistem carske uprave, koji je kasnije 
upotpunila porodica Konstantinovih; a budući da se slika starog uređenja pobožno čuvala u senatu, rešio je 
da taj stalež liši njegovih malih ostataka vlasti i značaja. Dokle god su carevi obitavali u Rimu, ta skupština 
se mogla pritiskati, ali teško da se mogla zanemarivati. Avgustovi naslednici vršili su vlast diktirajući bilo 
koje zakone koje bi iziskivala njihova mudrost ili ćud, no, ti zakoni su se ratifikovali potvrdom senata. 
Obrazac drevne slobode očuvao se u njihovim razmatranjima i odlukama, a mudri vladari, koji su poštovali 
predrasude rimskog naroda, u izvesnoj meri su bili primorani da usvoje jezik i ponašanje kakvo priliči 
vojskovođi i prvom magistratu republike. U vojsci i provincijama ispoljavali su dostojanstvo monarha; a 
kada su zasnovali prebivališta na razdaljini od prestonice zauvek su odbacili pretvornost koju Avgust beše 
preporučio svojim naslednicima. U vršenju zakonodavne i izvršne vlasti, vrhovni vladar se savetovao sa 
svojim doglavnicima, umesto da se za savet obraća visokom veću nacije. Ime senata pominjalo se sa 
uvažavanjem sve do poslednjeg razdoblja Carstva; sujeti njegovih članova još se laskalo počasnim 
odličjima, ali skupštini, koja je tako dugo bila izvor i oruđe vlasti, sa poštovanjem je dopušteno da tone u 
zaborav. Gubeći svaku vezu sa carskim dvorom i stvarnim poretkom, rimski senat je ostao kao 
mnogopoštovani ali beskorisni spomenik drevnog doba na brdu Kapitolu. 

Kada su rimskim vladarima iz vidokruga nestali senat i drevna prestonica, lako su zaboravili poreklo 
i prirodu svoje zakonite vlasti. Civilne funkcije konzula, prokonzula, cenzora i tribuna, čijim je spajanjem 
obrazovana, odavale su narodu njeno republikansko poreklo. Te skromne titule ćušnute su u stranu 1, ako su 
svoj visoki položaj još isticali nazivom Cara ili IMPERATORA, ta reč se shvatala u novom i 
dostojanstvenijem smislu, i više nije označavala vojskovođu rimskih armija, već suverena rimskog sveta 
Naziv Car, koji je u početku bio vojne prirode, vezivao se za drugi, većma udvoričke prirode. Epitet 
DOMINUS ili Gospodar, u prvobitnom značenju nije označavao vlast vladara nad njegovim podanicima niti 
zapovednika nad vojnicima, već despotsku vlast gospodara nad njegovim kućnim robovima. Posmatrajući ga 
u tom odvratnom svetlu, prvi cezari su ga se sa grozom odricali. Njihov otpor je neosetno postajao slabiji, a 
naziv manje odvratan, dok napokon naziv naš Gospodar i Car nisu koristil i samo laskavci, već je redovno 
uvođen u zakone i na javne spomenike. Takvi visoki epiteti bili su dovoljni da ushite i zadovolje i 
najpreteraniju taštinu, a ako su Dioklecijanovi naslednici i dalje otklanjati kraljevsku titulu, izgleda da to 
nije bila posledica njihove skromnosti koliko tananosti. Gde god se koristio latinski jezik (a bio je to jezik 
uprave širom Carstva), carska titula, budući njima svojstvena, prenosila je ugledniju predstavu nego naziv 
kralja, koji su, mora biti, delili sa stotinom varvarskih poglavica, ili koji su u najboljem slučaju mogli dobiti 
samo od Romula ili Tarkvinija. Međutim, osećanja Istoka veoma su se razlikovala od osećanja Zapada. Još 
od najranijih istorijskih razdoblja vladari Azije su na grčkom jeziku slavljeni pod titulom VASILEVSA ili 
Kralja, a pošto se među ljudima smatrala najvišim odličjem, uskoro su je slugeranjski žitelji istočnih 
provincija koristili u svojim poniznim poslanicama rimskom prestolu. Dioklecijan i Maksimijan su čak 
prisvojiti atribute, ili bar titulu, BOŽANSTVA i preneli ih nizu hrišćanskih careva. Takvi preterani 
komplimenti su, međutim, uskoro gubljenjem značenja izgubili svoju bezbožnost; a kad se uho jednom 
navikne na neki zvuk, onda se slušaju sa ravnodušnošću kao prazni, mada prekomemi, izrazi poštovanja. 

Od Avgustovog do Dioklecijanovog doba rimski vladari su u prisnom razgovoru sa sugrađanima 
pozdravljani samo sa onim istim poštovanjem što je obično ukazivano senatorima i magistratima. Glavnu 
razliku između njih činila je carska ili vojna purpuna toga, dok je senatorsko ruho bilo obeleženo širokom, a 
viteško uskom trakom ili prugom u istoj časnoj boji. Dioklecijanova oholost, ili pre politika, navela je tog 
lukavog vladara da uvede velelepnu veličanstvenost persijskog dvora. Odvažio se da preuzme dijademu, 
ukras koji su Rimljani prezirali kao gnusni znak kraljevskog položaja, a čija se upotreba smatrala krajnje 
očajničkim činom Kaligulinog ludila. Bio je to tek široki, beli, biserima ukrašen, povez oko careve glave. 
Raskošne odore Dioklecijana i njegovih naslednika bile su od svile i zlata, a primečivano je sa 
negodovanjem da su čak 1 njihove cipele bile obasute najskupocenijim draguljima. Pristup njegovoj svetoj 
ličnosti je svakim danom sve više otežavalo uvođenje novih formalnosti i ceremonija. Prilaze palati strogo 
su čuvale razne shole, kako su počeli da ih nazivaju, dvorskih oficira. Unutrašnje odaje poverene su 
ljubomornoj budnosti evnuha; porast njihovog broja i uticaja bio je najnepogrešiviji simptom razvoja 
despotizma. Kada bi podanika najzad pripustili u prisustvo cara, bio je dužan da, bez obzira na svoj rang, 
padne ničice na zemlju i obožava, na istočnjački način, božanstvo svog boga i gospodara. Dioklecijan je bio 
razuman čovek i tokom svog ličnog i javnog života uobličio je tačnu procenu i sebe samog i ljudskog roda; 

nije lako shvatiti da ga je na zamenu rimskih manira persijskim, ozbiljno podsticalo tako nisko načelo kakva 
je sujeta. Sebi je laskao da će razmetljivost sjaja i raskoši obuzdati uobrazilju svetine; da će monarh biti 
manje izložen sirovoj razularenosti naroda i vojnika, budući da je njegova ličnost zaklonjena od pogleda 
javnosti; a da će navika na pokoravanje neosetno proizvesti osećanja dubokog poštovanja. Poput Avgustove 
lažne skromnosti, država koju je održavao Dioklecijan bila je pozorišna predstava, ali, mora se priznati, da je 
od te dve komedije prva bila daleko slobodoumnijeg i muževnijeg karaktera no druga. Cilj jedne bio je da 
prikrije, a svrha druge da ispolji neograničenu vlast koju su carevi imali nad rimskim svetom. 

Razmetljivost je bila prvo načelo novog sistema koji je uveo Dioklecijan. Drugo je bila podela. 
Podelio je carstvo, provincije i svaki ogranak civilne i vojne uprave. Umnogostručio je točkove upravne 
mašine, a njen rad učinio manje brzim, ali sigurnijim. Kakve god da su prednosti ili mane mogle pratiti te 
novotarije, one se u velikoj meri moraju pripisati prvom izumitelju; međutim, pošto su potonji vladari 
postupno usavršavali i upotpunjavali novo političko ustrojstvo, biće prikladnije da se ovo razmatranje odloži 
do razdoblja njegove pune zrelosti i savršenstva. Ostavljajući stoga, za Konstantinovu vladavinu, tačniju 
sliku novog carstva, zadovoljićemo se time da opišemo glavnu i presudnu skicu, kako je beše nacrtala 
Dioklecijanova ruka. U vršenju vrhovne vlasti udružio se sa trojicom kolega, a kako je bio uveren da su 
sposobnosti jednog čoveka nedovoljne za javnu odbranu, tu zajedničku upravu četvorice vladara nije 
smatrao privremenim sredstvom, već temeljnim zakonom uređenja. Namera mu je bila da dvojicu starijih 
vladara izdvoji upotrebom dijademe i titule Augusti; da oni redovno pribegavaju pomoći dvojice podređenih 
kolega, pri čijem se izboru mogu rukovoditi naklonošću ili uvažavanjem; dok će Caesars, kada na njih dođe 
red da budu prvi po rangu, obezbediti neprekinuto nasleđivanje careva. Carstvo je podeljeno na četiri dela. 
Istok 1 Italija su bili najugledniji, a Dunav i Rajna najtegobniji položaji. Prvi je iziskivao prisustvo avgusta, a 
potonji su povereni cezarima na upravljanje. Moć legija bila je u rukama četiri sudeonika u suverenoj vlasti, 
a beznadnost pokušaja da se za redom pobede četiri opasna suparnika mogla je zaplašiti ambiciju nekog 
vlastoljubivog vojskovođe. U civilnoj upravi od careva se očekivalo da vrše nepodeljenu vladarsku vlast, te 
su im edikti, pisani u njihovo zajedničko ime, u svim provincijama primani kao da obnaroduju njihova 
zajednička mišljenja i vlast. I pored tih predostožnosti postupno se rasturao politički savez rimskog sveta, a 
uvedeno je načelo deobe, koje je za nekoliko godina prouzrukovalo trajno razdvajanje istočnog i zapadnog 
carstva. 

Dioklecijanov sistem pratila je još jedna veoma opipljiva nezgoda, koja se čak ni danas ne može 
potpuno prevideti: skuplji činovnički aparat i sledstveno povećanje poreza, kao i tlačenja naroda. Umesto 
skromne porodice robova i oslobođenika, koja je zadovoljavala jednostavnu Avgustovu i Trajanovu 
veličinu, u raznim delovima Carstva uspostavljena su tri ili četiri veličanstvena dvora, a još toliko rimskih 
kraljeva nadmetalo se međusobno i sa persijskim monarhom oko tašte nadmoći u sjaju i raskoši. Broj 
doglavnika, magistrata, činovnika i slugu, koji su popunjavali razna državna odeljenja, umnogostručio se 
bez premca u ranijim vremenima; a (ako smemo da pozajmimo oštar izraz jednog savremenika) "kada bi 
razmera onih koji su primali premašila razmeru onih koji su davali, provincije bi pritisnuo teret poreza." Od 
tog doba pa do propasti Carstva lako će se izvesti zaključak o neprekidnom nizu bučnog negodovanja i 
pritužbi. Prema vlastitoj veroispovesti i položaju svaki pisac odabira Dioklecijana, Konstantina, Valensa ili 
Teodosija za predmet svojih grdnji, ali se svi jednoglasno slažu u prikazivanju tereta javnih nameta, a 
naročito zemljarine i glavarine, kao nepodnošljive i rastuće muke svog vremena. Na osnovu takve 
saglasnosti nepristrasni istoričar, primoran da istinu izvlači iz satire kaogod iz hvalospeva, biće sklon da 
krivicu raspodeli na vladare koje oni optužuju, i da njihove preterane zahteve mnogo manje pripiše njihovim 
ličnim porocima no jednoobraznom sistemu njihove uprave. Car Dioklecijan je, odista, bio tvorac tog 
sistema, ali za njegove vladavine narastajuće zlo bilo je svedeno unutar granica skromnosti i uzdržljivosti, te 
on pre zaslužuje prekor zbog uvođenja opasnih presedana nego zbog stvarnog tlačenja. Može se dodati da se 
njegovim prihodima raspolagalo sa obazrivom štedljivošću, a da je nakon isplate svih tekućih troškova u 
carskoj riznici i dalje preostajala zamašna rezerva za pametnu velikodušnost ili za bilo kakav nepredviđeni 
slučaj u državi. 

U dvadeset i prvoj godini svoje vladavine Dioklecijan je ispunio spomena vrednu odluku da se 
odrekne carskog položaja; postupak, koji je prirodnije bilo očekivati od starijeg ili mlađeg Antonina no od 
vladara koji nikada nije primenjivao filozofske pouke ni u zadobijanju ni u sprovođenju vrhovne vlasti. 
Dioklecijan je stekao slavu time što je svetu pružio prvi primer ostavke, koji nisu vrlo često oponašali kasniji 
monarsi. Odlučio je da ostatak života provede u časnom spokoju, stavljajući svoju slavu van domašaja 

sudbine, prepustio je svetsku pozornicu mlađim i delatnijim savladarima. 

Ceremonija abdikacije obavljena je na prostranoj ravnici na oko tri milje od Nikomedije. Car se 
popeo na visoki presto, pa je u govoru, punom mudrosti i dostojanstva, saopštio svoju nameru narodu i 
vojnicima, okupljenim u ovoj izuzetnoj prilici. Čim je skinuo purpur, povukao se iz zablenute svetine, 
prošao kroz grad u zatvorenoj kočiji i bez odlaganja produžio ka svom omiljenom utočištu, koje je izabrao u 
rodnoj zemlji Dalmaciji. Istog dana, a bilo je to prvog maja, kako je unapred dogovoreno, i Maksimijan se u 
Milanu odrekao carskog dostojanstva. Čak i u toku velelepnog rimskog trijumfa Dioklecijan je razmišljao o 
svojoj nameri da se odrekne vlasti. Pošto je želeo da obezbedi Maksimijanovu poslušnost, zatražio je od 
njega ili načelni pristanak da će svoje postupke podvrgnuti dobročiniteljevoj vlasti ili izričito obećanje da će 
sići sa prestola kada bude dobio nalog i primer. Iako potvrđena svečanom zakletvom pred žrtvenikom 
kapitolskog Jupitera, ova obaveza će se pokazati slabom stegom za neobuzdanu Maksimijanovu prirodu, čija 
je strast bila vlastoljubivost i koji nije želeo ni spokoj sadašnjice a ni budući ugled. Mada s oklevanjem, 
popustio je pred nadmoćnošću, koju je mudriji kolega stekao nad njim, te se po abdikaciji smesta povukao u 
svoju vilu u Lukaniji, gde je tako nestrpljivom duhu bilo gotovo nemoguće da nađe trajan mir. 

Dioklecijan, koji se iz ropskog porekla uzdigao do prestola, proveo je poslednjih devet godina života 
u položaju običnog građanina. Razum je diktirao a zadovoljstvo je, izgleda, pratilo njegovu povučenost, u 
kojoj je dugo uživao poštovan od onih vladara u čiju korist se odrekao vlasti nad svetom. Retko biva da 
duhovi, dugo zaokupljeni dužnošću, steknu bilo kakvu naviku druženja sa sobom samim, te se kad izgube 
vlast mahom žale zbog nedostatka zanimanja. Uživanja u književnosti i pobožnosti, koja pružaju toliko 
radosti u samoći, nisu mogla zadržati Dioklecijanovu pažnju; premda je sačuvao, ili bar brzo povratio, 
sklonost za najnedužnija i prirodna zadovoljstva, te su mu časovi dokolice dovoljno bili ispunjeni 
građenjem, sađenjem i vrtlarstvom. Njegov odgovor Maksimijanu s pravom je čuven. Kada je taj nemirni 
starac od njega zatražio da ponovo preuzme dizgine vlasti i carski purpur, sa sažaljivim osmehom odbio je to 
iskušenje, mirno primećujući kako ga Maksimijan više ne bi terao da, radi trke za vlašću, ostavi uživanje u 
sreći, da je mogao da mu pokaže kupus koji je vlastitim rukama zasadio u Saloni. 

Saznajemo od jednog nedavnog i vrlo razboritog putnika da strašne ruševine Splita manje govore o 
opadanju umetnosti no o opadanju veličine Rimskog carstva u Dioklecijanovo doba. Ukoliko je doista bilo 
takvo stanje u neimarstvu, prirodno je da moramo verovati da su slikarstvo i skulptura doživeli još primetniji 
pad. Nekolicina vojskovođa, čak i mehanička pravila rukovodila su praksom u arhitekturi. Ali, skulptura, a 
pre svega slikarstvo, teže podražavanju ne samo prirodnih oblika, već i karaktera i strasti ljudske duše. U tim 
uzvišenim umetnostima spretnost ruke biva od male koristi ukoliko je ne nadahnjuje uobrazilja i ne vode 
najispravniji ukus i zapažanje. 

Gotovo je nepotrebno primetiti da su se građanski nemiri u Carstvu, vojnička razularenost, varvarske 
najezde i razvoj despotizma pokazali veoma nepovoljnim po duh, pa i učenost. Niz ilirskih vladara obnovio 
je Carstvo a da nije obnovio nauke. Vojničko vaspitanje nije računalo na to da im nadahne ljubav prema 
nauci; čak je i Dioklecijanov duh, tako delatan i sposoban za posao, bio potpuno neupućen u učenje ili 
razmišljanje. Pravnički ili lekarski poziv toliko donose opštu dobrobit i sigurnu zaradu da će uvek obezbediti 
dovoljan broj ljudi koji će ih upražnjavati sa pristojnim stepenom umeća i znanja; ali, ne čini se da se 
studenti ta dva fakulteta pozivaju na bilo kojeg slavnog učitelja koji bejaše doživeo procvat u tom razdoblju. 
Glas poezije bejaše ućutkan. Istorija bejaše svedena na suvopame i zbrkane sažetke, podjednako lišene i 
zanimljivosti i poučnosti. Mlitavo i izveštačeno besedništvo još se zadržalo na plati i u službi careva, koji 
nisu podsticati nijednu umetnost, osim onih koje su doprinosite zadovoljavanju njihovog ponosa ili odbrani 
njihove vlasti. 

12. POGLAVLJE (XIV) 
(305-324. g.) 


Nemiri posle Dioklecijanove abdikacije - Konstancijeva smrt - 
Konstantinov 1 Maksencijev uspon na presto - Sestorica 
careva istovremeno - Maksimijanova 1 Galerijeva smrt - 

Konstantinova pobeda nad Maksencijem 1 Licinijem - 
Ponovno ujedinjavanje Carstva pod Konstantinovom vlašću 


Rinoa moći, koju je uspostavio Dioklecijan, trajala je samo dotle dok je bila održavana odlučnom i 
veštom utemeljivačevom rukom. Iziskivala je tako srećnu mešavinu raznih karaktera i sposobnosti kakva se 
teško može naći ili očekivati; dva cara bez zavisti, dva cezara bez ambicije 1 isti sveopšti interes kojem 
nepromenljivo teže četvorica samostalnih vladara. Dioklecijanovoj i Maksimijanovoj abdikaciji sledilo je 
osamnaest godina nesloge i pometnje. Pet građanskih ratova je ojadilo Carstvo, a ostatak vremena nije toliko 
bio stanje mira, koliko kratko primirje između nekoliko neprijateljski raspoloženih monarha koji su, 
gledajući jedan drugog sa strahom i mržnjom, nastojali da uvećaju svoje vojske na trošak svojih podanika. 

Posle Konstancijevog 1 Galerijevog uzdizanja na položaj Augustii, bila su potrebna dva nova Caesars 
da zauzmu njihova mesta i da upotpune sistem imperijalne uprave. Dioklecijan je iskreno želeo da se povuče 
iz sveta; Galerija, koji se oženio njegovom kčerkom, smatrao je najčvrščom potporom svoje porodice i 
Carstva, pa je bez oklevanja pristao da njegov naslednik preuzme zaslugu a i mogučnost da mu zavide zbog 
važnog naimenovanja. To je uredeno a da se nije vodilo računa o interesu ili sklonosti vladara Zapada. Svaki 
od njih imao je sina dospelog u zrele godine, koji bi se mogao smatrati najprirodnijim kandidatom za 
upražnjeni časni položaj. Medutim, više se nije strepelo od nemočne Maksimijanove ozlojedenosti, a 
umereni Konstancije, mada je možda prezirao opasnosti, ljudski se pribojavao nesreča i gradanskog rata. 
Dve osobe, koje je Galerije uzdigao u rang cezara, bile su prikladnije da posluže njegovoj ambiciji, a izgleda 
da im je glavna preporuka bila u manjku vrednosti i ličnog značaja. Prvi od njih bio je Oaza ili, kako je 
kasnije nazvan, Maksimin, čija je mati bila Galerijeva sestra. Neiskusni mladič još je ponašanjem 1 jezikom 
odavao seosko vaspitanje, kad ga je, na zaprepaščenje njega samog, kaogod i sveta, Dioklecijan zaodenuo 
purpurom, uzdigao do cezarskog dostojanstva i poverio mu vrhovnu vlast nad Egiptom i Sirijom. 
Istovremeno je Sever, verni sluga, odan uživanju ali ne i nevičan poslovima, poslat u Milano da iz nevoljne 
Maksimijanove ruke primi cezarska odličja i vlast nad Italijom i Afrikom. Prema obrascima poretka, Sever 
Je priznao vrhovnu vlast zapadnog cara, ali je bio apsolutno odan zapovestima svog dobročinitelja Galerija 
koji je, zadržavajuči za sebe središnje zemlje od granica Italije do onih Sirije, čvrsto zaveo svoju vlast u tri 
četvrtine monarhije. Potpuno siguran da če nakon bliske Konstancijeve smrti ostati jedini gospodar rimskog 
sveta, uveravaju nas da je u svojoj glavi već video dugi niz budućih vladara i da je pomišljao da se povuče iz 
javnog života kada se bude navršila slavna vladavina od dvadesetak godina. 

Ali, za nepunih osamnaest meseci, dva neočekivana prevrata srušila su ambiciozne Galerijeve 
planove. Nade u prisajedinjenje zapadnih provincija svome carstvu osujetio je Konstantinov uspon na 
presto; dok su Italija i Afrika izgubljene u uspešnoj Maksencijevoj pobuni. 

Konstantin Veliki je najverovatnije rođen u Naisu, u Dakiji, te ne iznenađuje što je mladić iz 
porodice i provincije, istaknutih jedino po vojničkom zanatu, pokazao vrlo malo sklonosti da svoj duh 
usavrši sticanjem znanja. Imao je oko osamnaest godina kada je njegov otac unapređen na položaj cezara, no 
taj srećni događaj praćen je razvodom od majke; sjaj carskog braka bacio je Heleninog sina u stanje 
nemilosti i poniženja. Umesto da prati Konstancija na Zapad, ostao je u Dioklecijanovoj službi, istakao se 
hrabrošću u ratovima u Egiptu i Persiji, i postupno se uzdigao na časni položaj prvog tribuna. Konstantinova 
pojava bila je visoka i veličanstvena, bio je spretan u svim telesnim veštinama, neustrašiv u ratu, blag u 
miru; u svim njegovim postupcima živi mladićki duh obuzdavala je uobičajena razboritost, a dok mu je duh 

bio zaokupljen ambicijom, izgledao je hladan i neosetljiv na čari uživanja. Naklonost naroda i vojnika, koji 
su ga proglasili dostojnim kandidatom za položaj cezara, služila je samo da podstakne ljubomoru Galerija i, 
mada ga je obazrivost mogla obuzdati od posezanja za otvorenim nasiljem, apsolutni monarh je retko bio u 
nedoumici kako da ostvari sigurnu i tajnu osvetu. Sa svakim časom povećavala se opasnost po Konstantina i 
strepnja njegovog oca, koji je iz pisma u pismo izražavao žarku želju da zagrli sina. Galeriju je politika neko 
vreme pružala razloge za odlaganja i izgovore, no bilo je nemoguće dugo odbijati tako prirodni zahtev svog 
kolege, a da to odbijanje ne potkrepi oružjem. Nevoljno je data dozvola za putovanje, a, ma kakve da je 
predostrožnosti mogao car preduzeti da spreči povratak, čijih se posledica iz toliko razloga pribojavao, njih 
je uspešno osujetila neverovatna Konstantinova prilježnost. Palatu u Nikomediji napustio je noću, žurno je 
putovao kroz Bitiniju, Trakiju, Dakiju, Panoniju, Italiju i, sred radosnih uzvika odobravanja naroda, dospeo 
u luku Bulonj baš u času kada se njegov otac spremao da zaplovi put Britanije. 

Britanski pohod i laka pobeda nad kaledonskim varvarima predstavljali su poslednje podvige 
Konstancijeve vladavine. Život je okončao u carskoj palati u Jorku, petnaest meseci pošto je primio titulu 
avgusta , i gotovo četrnaest i po godina otkako je bio unapreden na položaj cezara. Njegovoj smrti smesta je 
sledilo Konstantinova stupanje na presto. Pojmovi nasledstva i redosleda nasledivanja toliko su dobro 
poznati da večina ljudskog roda smatra da se oni ne temelje samo na razumu več i na samoj prirodi. Naša 
uobrazilja spremno prenosi ista načela sa privatne svojine na državnu vlast: kad god neki čestiti otac ostavi 
za sobom sina čija vrednost, čini se, opravdava uvažavanje, ili čak i nadanja naroda, zajednički uticaj 
predrasude i naklonosti deluje sa neodoljivom težinom. Konstancija je u Britaniju pratio cvet zapadnih 
vojski, a nacionalne jedinice pojačala je brojna skupina Alemana, koji su se pokoravali naredbama Kroka, 
jednog od njihovih naslednih poglavica. Konstantinove pristalice su legijama marljivo ulivale pojam vlastite 
važnosti i uverenost da će Britanija, Galija i Španija prihvatiti njihov predlog. Vojnicima je postavljeno 
pitanje da li se mogu i trenutak predomišljati između počasti da sebi na čelo dovedu dostojnog sina svog 
voljenog cara i sramote da pokorno iščekuju dolazak nekog nepoznatog tuđinca kome bi hir suverena Azije 
mogao poveriti vojske i provincije Zapada? Nagoveštavano im je da su zahvalnost i darežljivost zauzimale 
istaknuto mesto među Konstantinovim vrlinama, a taj lukavi vladar se nije pojavljivao pred vojnicima sve 
dok nisu bili spremni da ga pozdrave nazivima avgusta i cara. Presto je bio predmet njegovih želja, a manje 
ga pokretala ambicija, već je to bio njegov jedini put do sigurnosti. Dobro je poznavao Galerijev karakter 
i osećanja i bio je dovoljno svestan da se mora odlučiti da vlada ukoliko želi da živi. Pristojni, čak tvrdoglavi 
otpor koji je odabrao da glumi, bio je smišljen kako bi opravdao uzurpaciju; nije je popustio pred 
aklamacijama vojske, sve dok nije pribavio dovoljno građe za pismo koje je smesta poslao caru Istoka. 
Konstantin ga je izvestio o tužnom događaju, o očevoj smrti, skromno ističući svoje prirodno pravo na 
nasleđe i vajkajući se sa poštovanjem što mu privržena silovitost njegovih vojnika nije dopustila da zatraži 
carski purpur na redovan i ustavni način. Galerijeva prva osećanja bila su iznenađenje, razočaranje i bes, a 
kako je retko uspevao da obuzda svoje strasti, glasno je zapretio da će u vatru baciti i pismo i glasnika. 
Međutim ozlojedenost se neosetno smirila i kad se prisetio neizvesne ratne sreče, kad je odvagnuo karakter i 
snagu protivnika, pristao je da prihvati časni sporazum koji mu je Konstantinova promišljenost podastrla. Ni 
osuđujući niti potvrđujući izbor britanske vojske, Galerije je prihvatio sina svog preminulog kolege kao 
vladara provincija s onu stranu Alpa, ali mu je dao samo titulu cezara i položaj četvrtog među rimskim 
vladarima, dok je upražnjeno avgustovo mesto dodelio svom miljeniku Severu. Prividna sloga u Carstvu i 
dalje je očuvana, a Konstantin, koji je već posedovao suštinu, čekao je, bez nestrpljenja, priliku da stekne 
počasti vrhovne vlasti. 

Nekako u to vreme gramzivost ili, možda, državne potrebe, navele su Galerija da preduzme veoma 
strogu i oštru proveru imovnog stanja podanika u svrhe opšteg oporezovanja, i zemljišta 1 ličnosti. Izgleda da 
je obavljen veoma podroban pregled nekretnina, a gde god je postojala ma i najmanja sumnja u prikrivanje, 
veoma je široko primenjivano mučenje kako bi se dobila iskrena izjava o ličnom bogatstvu. Povlastice, koje 
su Italiju uzdizale iznad položaja provincija, više se nisu poštovale: činovnici uprave prihoda su već počeli 
da prebrojavaju rimski narod i da utvrđuju visinu novih poreza. Čak i kada je duh slobode bio potpuno 
ugušen, najkrotkiji podanici su se ponekad odvaživali da se odupru besprimernom nasrtaju na njihov imetak; 
međutim, u ovoj prilici prekršaj je otežan i uvredom, a osećanje ličnog interesa oživelo je i osećanje 
nacionalne časti. Kao što smo već spomenuli, osvajanje Makedonije oslobodilo je Rimljane tereta ličnih 
poreza. Mada su iskusili svaki oblik despotizma, uživali su to izuzeće već gotovo petsto godina; niti su 
mogli da strpljivo trpe bezobrazluk ilirskog seljaka, koji se iz svog dalekog prebivališta u Aziji drznuo da 


94 


Rim ubroji u gradove koji plaćaju danak njegovom Carstvu. Ugled, ili bar prećutni pristanak, senata 
podstrekavao je sve veći gnev naroda; slabi ostaci pretorijanske garde, koji su imali razloga da se 
pribojavaju raspuštanja, iskoristili su tako častan izgovor 1 izrazili spremnost da isuču mačeve u službi svoje 
potlačene zemlje. Želja, a uskoro i nada, svakog građanina bila je, da pošto i steraju iz Italije tuđinske tirane, 
izaberu vladara koji bi svojim prebivalištem i načelima upravljanja mogao ponovo zaslužiti naziv rimskog 
cara. Ime, kao i položaj, usmerili su narodno oduševljenje u prilog Maksenciju. 

Maksencije je bio sin cara Maksimijana, a oženio se Galerijevom kćerkom. Poreklo i srodstvo kao da 
su mu pružali najlepše izglede da nasledi carski položaj; međutim, poroci i nesposobnost isključivali su 
mogućnost da stekne dostojanstvo cezara koje je Konstantin zaslužio opasnom nadmoćnošću u vrednosti. 
Neizvesno je da li je Maksimijan bio prethodno upoznat sa zaverom, ali čim je pobunjenički steg poboden u 
Rimu, stari car je izašao iz povučenosti u kojoj ga je Dioklecijanov autoritet osudio da vodi život tužne 
osame, prikrivajući povratak svoje ambicije maskom očinske nežnosti. Na zahtev sina i senata udostojio se 
da ponovo preuzme purpur. Njegov stari ugled, iskustvo i vojna slava pridodati su snagu, kao i ugled 
Maksencijevoj strani. 

Po savetu, ili pre naređenju svog kolege, car Sever smesta je pohitao u Rim, potpuno uveren da će 
svojom neočekivanom brzinom lako ugušiti pobunu neratobornog naroda kojim zapoveda raspusni mladić. 
No, po prispeću zatekao je gradske kapije zatvorene pred njim, zidine načičkane ljudima i oružjem, iskusnog 
vojskovođu na čelu pobunjenika, a vlastite vojnike bez žara i privrženosti. Velika skupina Mavara 
dezertirala je na stranu neprijatelja, primamljena obećanjem zamašnog dara i, ukoliko je tačno da ih je za 
vreme Afričkog rata regrutovao Maksimijan, dajući prednost prirodnim osećanjima zahvalnosti nad 
veštačkim vezama lojalnosti. Pretorijanski prefekt Anulin izjasnio se u korist Maksencija, povukavši sa 
sobom najznatniji deo vojnika naviknutih da slušaju njegove naredbe. Prema rečima jednog besednika, Rim 
je pozvao na okup svoje amiije, dok se nesrečni Sever, lišen vojne sile i plana, povukao ili, tačnije, utekao u 
Ravenu. Tu je neko vreme mogao biti bezbedan. Ravenska utvrđenja mogla su se odupreti nasrtajima, a 
baruštine oko grada bile su dovoljne da spreče približavanje italijanske armije. More, kojim je Sever vladao 
pomoću moćne flote, obezbeđivalo mu je neiscrpni dotur provijanta i pružalo slobodan prilaz legijama, koje 
će mu, nastupanjem proleća, krenuti u pomoć iz Ilirika i sa Istoka. Maksimijan, koji je lično vodio opsadu, 
uskoro se uverio da bi u tom jalovom poduhvatu mogao protračiti vreme i vojsku, i da se nema čemu nadati 
do sili ili gladi. Sa lukavošću, koja je više priličila Dioklecijanovom no njegovom karakteru, svoj napad nije 
toliko usmeravao na ravenske zidine koliko na Severov duh. Verolomstvo, koje je doživeo, navelo je tog 
nesrećnog vladara da bude nepoverljiv i prema najiskrenijim prijateljima i pristalicama. Maksimijanovi 
poklisari lako su ubedili njegovu lakovernost da je skovana zavera o izdaji grada i savladali njegov strah da 
se lično izloži volji jarosnog pobednika, već da prihvati obećanje časne predaje. U prvi mah, prihvaćen je 
čovečno i prema njemu se postupalo sa uvažavanjem. Maksimijan je odveo zarobljenog cara u Rim i dao mu 
najsvečanija uveravanja da je spasao život odricanjem od purpura. No, Sever je mogao dobiti jedino laku 
smrt i carski pogreb. Kada mu je saopštena presuda, prepušteno mu je da sam izabere način njenog 
izvršenja; dao je prednost načinu omiljenom u antici, presecanju vena, a čim je izdahnuo, njegov leš su 
odneli u grobnicu sagrađenu za Galijenovu porodicu. 

Važnost prilike iziskivala je Galerijevo prisustvo i sposobnosti. Ušao je u Italiju na čelu moćne 
vojske, sakupljene u Iliriku i na Istoku, rešen da osveti Severovu smrt i kazni buntovne Rimljane, ili, kako je 
svoje namere izrazio žestokim jezikom varvarina, da utamani senat i mačem uništi narod. Ali, 
Maksimijanova veština je uredila predostrožni odbrambeni sistem. Napadač je našao da je svako mesto 
neprijateljsko, utvrđeno i nepristupačno; i mada se probio čak do Narnija, na šezdeset milja od Rima, 
njegova vladavina u Italiji bila je svedena na tesne granice logora. Osetivši sve veće teškoće svog 
poduhvata, oholi Galerije je učinio prve korake ka izmirenju i uputio dvojicu svojih najviših oficira da 
primarne rimske vladare ponudom za dogovor i izjavom očinskog uvažavanja Maksenciju, koji bi mogao 
mnogo više dobiti od njegove velikodušnosti no što se mogao nadati od neizvesne ratne sreće. Galerijeve 
ponude su odbijene sa odlučnošću, njegovo verolomno prijateljstvo odbačeno je sa prezirom, a nedugo zatim 
je ustanovio da ima razloga da strepi da ne doživi Severovu sudbinu, ukoliko se blagovremenim 
povlačenjem ne pobrine za svoju bezbednost. 

Ga lerijeve legije pružile su veoma žalostan dokaz o svom raspoloženju pustošenjima koja su 
počinile u povlačenju. Ubijali su, silovali, pljačkali, odvodili Italijanima jata i stada; spaljivali su sela kroz 
koja su prolazili i nastojali da unište zemlju koju nisu imali snage da pokore. Tokom celog pohoda 

Maksencije im je bio za leđima, ali se vrlo promišljeno uzdržavao od opšteg okršaja sa tim hrabrim i 
očajnim veteranima. Njegov otac se uputio na drugo putovanje u Galiju, sa nadom da će ubediti 
Konstantina, koji beše okupio vojsku na granici, da se pridruži poteri i upotpuni pobedu. Međutim, 
Konstantinove postupke je vodio razum, a ne ozlojeđenost. Istrajao je u mudroj odluci nadajući se da će 
očuvati ravnotežu moći u podeljenom Carstvu i više nije mrzeo Galerija, otkako je taj ambiciozni vladar 
prestao da bude strah i trepet. 

Galerijeva duša je bila neobično podložna okrutnijim strastima, ali ne i nesposobna za iskreno i 
trajno prijateljstvo. Licinije, koji mu je po ponašanju i karakteru bio sličan, izgleda da beše stekao i njegovu 
naklonost i uvažavanje. Njihova bliskost začela se u srećnije vreme, možda dok su bili mladi i nepoznati. 
Učvršćena je slobodom i pogibeljima vojničkog života; gotovo podjednakim tempom napredovali su kroz 
niz počasti službe, a čim je stekao carsko dostojanstvo, Galerije je, izgleda, smislio plan da svog druga 
uzdigne na isti položaj. U kratkom razdoblju blagostanja smatrao je položaj cezara nedostojnim Licinijevih 
godina i zasluga, pa se radije opredelio da za njega zadrži Konstancijevo mesto 1 Carstvo Zapada. Dok je bio 
zauzet ratom u Italiji, car je svom prijatelju poverio odbranu Dunava, a odmah po povratku sa tog nesrećnog 
pohoda dodelio je Liciniju purpur koji Sever beše oslobodio, prepuštajući mu neposrednu vlast nad 
provincijama Ilirika. Tek što je vest o unapredenju doprla do Istoka, a već je Maksimin, koji je vladao 
zemljama Egipta i Sirije, odnosno tlačio ih, pokazao svoju zavist i nezadovoljstvo, prezrevši nižu cezarsku 
titulu i, ne osvrćući se na Galerijeve molbe i argumente, gotovo silom zatražio ravnopravnu titulu avgusta. 
Prvi, a, doista, i poslednj i put, rimskim svetom su upravljala šestorica careva. Na Zapadu su se Konstantin i 
Maksencije pretvarali da duboko poštuju svog tasta i oca Maksimijana. Na Istoku su Licinije i Maksimin 
gajili iskrenije uvažavanje prema svom dobročinitelju Galeriju. Suprotstavljenost interesa i sećanje na 
nedavni rat podelili su Carstvo na dve velike neprijateljske sile, ali su uzajamna strahovanja proizvela 
prividan mir, čak i lažno izmirenje, sve dok smrt starijih vladara, Maksimijana, a naročito Galerija, nije dala 
novi smer shvatanjima i strastima njihovih preživelih kolega. 

Kada se Maksimijan preko volje odrekao prestola, potkupljivi besednici tog vremena hvalili su 
njegovu filozofsku umerenost. Kada je njegova ambicija podstakla, ili bar ohrabrila, građanski rat, uzvratili 
su zahvalnošću za njegovo velikodušno rodoljublje, a blago su osudili onu ljubav prema udobnom životu i 
osami koja ga je povukla iz javne službe. No, umovima, kakvi su bili umovi Maksimijana i njegovog sina, 
bilo je nemoguće da dugo u skladu poseduju nepodeljenu vlast. Maksencije je sebe smatrao zakonitim 
suverenom Italije, koga su izabrali rimski senat i narod, a nije hteo da trpi ni nadzor oca, koji je nadmeno 
izjavljivao da su njegovo ime i posobnosti doveli naglog mladića na presto. Stvar je zvanično branjena pred 
pretorijanskom gardom, a te jedinice, koje su strahovale od strogosti starog cara, stale su na Maksencijevu 
stranu. Međutim, Maksimijanov život i sloboda bili su poštovani, te se on povukao iz Italije u Ilirik, 
pretvarajući se da oplakuje svoje ranije postupke, a krišom smišljajući nove smutnje. Galerije, koji je dobro 
poznavao njegov karakter, ubrzo ga je primorao da napusti oblasti pod svojom upravom, a poslednje utočište 
razočaranog Maksimijana bio je dvor njegovog zeta Konstantina. Taj lukavi vladar primio ga je sa 
poštovanjem, a carica Fausta sa prividom kćerinske nežnosti. Kako bi otklonio svaku sumnju, po drugi put 
se odrekao carskog purpura , izjavljujući da se konačno uverio u taštinu veličine i ambicije. Da je u toj 
odluci istrajao, mogao je, zbilja, okončati svoj život sa manje ugleda no prilikom prvog povlačenja, a ipak u 
udobnim uslovima i na dobrom glasu. Međutim, blizina prestola podsetila ga je na položaj sa kojeg je pao, 
pa je u očajničkom nastojanju rešio da vlada ili umre. Franački upad dozvao je Konstantina, sa delom 
vojske, na obale Rajne; ostatak jedinica bio je stacioniran u južnim provincijama Galije, koja je ostala 
izložena poduhvatima italijanskog cara, dok je zamašna riznica bila na čuvanju u gradu Arl. Maksimijan je 
lukavo izmislio ili prenaglo poverovao u lažnu vest o Konstantinovoj smrti. Bez oklevanja je stupio na 
presto, zaplenio riznicu 1 rasturio je, sa uobičajenom rasipnošću, među vojnicima, trudeći se da u njihovim 
dušama probudi sećanje na svoj stari ugled i podvige. Pre nego što je mogao da uspostavi vlast ili okonča 
pregovore, u koje je, izgleda, ušao sa svojim sinom Maksencijem, Konstantinova brzina porazila je sve 
njegove nade. Uzurpatoru je izrečena tajna, ali neopoziva smrtna presuda; jedino je dobio onu istu milost 
koju je sam odobrio Severu, dok je svetu obnarodovano da se zadavio vlastitim rukama, pritisnut kajanjem 
zbog ponovljenih zločina. Pošto je izgubio pomoć i prezreo umerene savete Dioklecijana, drugo razdoblje 
njegovog delatnog života predstavljalo je niz javnih nesreća i ličnih poniženja, okončanih, otprilike tri 
godine kasnije, sramnom smrću. Svoju sudbinu je zaslužio, ali imali bismo više razloga da hvalimo 
čovečnost Konstantina da je poštedeo starca, dobročinitelja njegovog oca i svog tasta. Izgleda da je tokom 

cele ove žalosne rabote Fausta žrtvovala prirodna osećanja svojim bračnim dužnostima. 

Poslednje Galerijeve godine bile su manje sramne i nesrećne i, mada je podređeni cezarski položaj 
ispunio većom slavom no viši položaj avgusta, do samrtnog časa je zadržao prvo mesto među vladarima 
rimskog sveta. Nadživeo je povlačenje iz Italije oko četiri godine; i, mudro napustivši svoja shvatanja o 
svetskom carstvu, ostatak života je posvetio uživanjima i izvođenju nekih korisnih javnih radova, među 
kojima možemo istaći odvodenje viška vode iz jezera Pelso u Dunav i seču ogromnih šuma oko njega: 
poduhvat dostojan jednog monarha, jer je panonskim podanicima dao prostrano zemljište za poljoprivredu. 
Njegovu smrt prouzrokovala je vrlo bolna i duga bolest. Telo, nagojeno od neumerenog života do nezgrapne 
debljine, pokrivali su čirevi i proždirali nebrojeni rojevi onih insekata, po kojima je prozvana najgnusnija 
bolest; ali, budući da je Galerije uvredio veoma revnosnu i moćnu skupinu svojih podanika, to su njegove 
patnje, umesto da probude njihovu samilost, slavljene kao vidljive posledice božanske pravde. Tek što beše 
izdahnuo u nikomedijskoj palati, a već su dvojica careva; koji su purpur dugovali njegovoj naklonosti, 
počela da prikupljaju svoje snage u nameri da ospore ili podele oblasti koju beše ostavio bez gospodara. 
Ubedili su ih, međutim, da odustanu od prve namere i da prihvate potonju. Azijske provincije pale su u deo 
Maksiminu, a evropske su uvećale Licinijev deo. Helespont i trački Bosfor činili su zajedničku granicu, a 
obale tih uzanih mora, što proticahu posred rimskog sveta, prekrili su vojnici, naoružanje i utvrđenja. 
Maksimijanova i Galerijeva smrt svela je broj careva na četiri. Osećanje istinskog interesa ubrzo je povezala 
Licinija 1 Konstantina, a između Maksimina i Maksencija sklopljen je tajni savez, te su njihovi nesrećni 
podanici sa strahom iščekivali krvave posledice njihovih neizbežnih kavgi, koje više nisu obuzdavali strah 
niti poštovanje kakvo su gajili prema Galeriju. 

Konstantinove vrline su većma uveličali Maksencijevi poroci. Dok su galske provincije uživale u 
onoliko sreće koliko im je stanje tog doba omogućavalo, Italija i Afrika su stenjale pod vlašću tiranina, 
dostojnog prezira koliko je bio gnusan. Revnost laskavaca 1 klika doista je prečesto žrtvovala dobar glas 
pobeđenih slavi njihovih uspešnih suparnika; no, čak i oni pisci, koji su sa najvećom slobodom i 
zadovoljstvom otkrivali Konstantinove mane, jednodušno priznaju da je Maksencije bio okrutan, pohlepan i 
raskalašan. Imao je tu sreću da uguši malu pobunu u Africi. Upravnik i nekoliko pristalica bili su krivi, a 
provincija je ispaštala njihov zločin. Napredni gradovi Sirta i Kartagina 1 cela ta plodna zemlja opustošeni su 
ognjem i mačem. Zloupotrebama pobede sledila je zloupotreba zakona i pravde. Strašna vojska ulizica i 
dostavljača nagrnula je u Afriku; bogataši i plemstvo lako su osuđivani zbog veze sa pobunjenicima, a one 
među njima, koji bi iskusili carevu milost, kažnjavali su samo zaplenom poseda. Tako značajna pobeda 
proslavljena je veličanstvenim trijumfom, a Maksencije je očima naroda izložio ratni pien i zarobljenike iz 
jedne rimske provincije. Stanje u prestonici ništa manje nije zasluživalo sažaljenje od onog u Africi. 
Bogatstvo Rima predstavljalo je neiscrpni izvor za njegove lakomislene i rasipne izdatke, a činovnici 
njegove službe prihoda bili su vični otimačini. Pod njegovom vladavinom je prvi put izumljen metod 
iznuđivanja dobrovoljnog poklona od senatora, a kako se i znos neosetno povećavao tako su se srazmerno 
umnožavali izgovori pod kojim je nametao - pobeda, rođenje, brak ili položaj carskog konzula. Maksencije 
je bio zadojen onom istom nepomirljivom mržnjom prema senatu, kakvom se odlikovala većina ranijih 
rimskih tirana; a njegovoj nezahvalnoj prirodi bilo je nemoguće da oprosti velikodušnoj vernosti koja ga je 
uzdigla na presto i podržavala ga protiv svih neprijatelja. Život senatora bio je izložen njegovim zavidljivim 
sumnjama, obeščašćivanje njihovih žena i kćeri pojačavalo je zadovoljavanje njegovih čulnih strasti. Može 
se pretpostaviti da je carski ljubavnik retko ostavljao da uzaludno uzdiše, no, kad god se ubeđivanje 
pokazalo nedelotvorno pribegavao je nasilju, a ostao je jedan nezaboravan primer plemenite matrone koja je 
čistotu sačuvala svojevoljnom smrću. Vojnici su bili jedini ljudski stalež koji je na izgled poštovao ili kome 
je težio da se svidi. Rim 1 Italiju ispunio je naoružanim jedinicima, s njima je bio u dosluhu prilikom 
njihovih pobuna, trpeo je njihovu nekažnjenu pljačku, pa čak i pokolj naroda bez odbrane; povladujući im u 
onoj istoj razularenosti u kakvoj je njihov car uživao, Maksencije je često svojim vojnim miljenicima davao 
veličanstvenu vilu ili lepu ženu nekog senatora. Vladar takvog karaktera, podjednako nesposoban da 
upravlja i u miru i u ratu, mogao je da kupi, ali nikada da zadobije uvažavanje, vojske. Ipak, njegova gordost 
bila je ravna ostalim porocima. Dok je provodio besposličarski život ili unutar zidina palate ili u obližnjim 
Salustijevim vrtovima, stalno su slušali kako izjavljuje da je jedino on car, a da su ostali vladari samo 
njegovi namesnici kojima je poverio odbranu pograničnih provincija, kako bi mogao neprekidno uživati u 
otmenoj raskoši prestonice. Rim, koji je tako dugo žalio zbog odsustva, u toku njegove šestogodišnje 
vladavine tužio se zbog prisustva svog vrhovnog vladara. 

Premda je Konstantin mogao sa gnušanjem posmatrati Maksencijevo ponašanje, a sa sažaljenjem 
položaj Rimljana, nemamo razloga za pretpostavku da se latio oružja da kazni prvo ili olakša drugo. No, 
tiranin Italije se prenagljeno odvažio da izazove strahovitog neprijatelja, čiju su ambiciju dotle više 
obuzdavali razlozi obazrivosti nego načela pravde. Nakon Maksimijanove smrti prema utvrđenom običaju 
njegove titule su izbrisane, a kipovi sramno poobarani. Sin, koji ga je za života proganjao i napustio, 
pretvorno je pokazivao najpobožnije poštovanje prema njegovoj uspomeni i naredio da se slični postupak 
mora smesta primeniti na sve kipove koji su u Konstantinovu čast bili postavljeni po Italiji i Africi. Taj 
mudri vladar, koji je iskreno želeo da otkloni rat, čije je muke i važnost dovoljno poznavao, u prvi mah je 
prikrivao uvređenost i pokušavao da je otkloni blažim sredstvima pregovaranja, sve dok se nije uverio da 
neprijateljski 1 ambiciozni naumi italijanskog cara iziskuju da se naoruža radi vlastite odbrane. Otvoreno 
priznavši svoje pretenzije na čitavu Zapadnu monarhiju, Maksencije već beše pripremio veoma veliku 
vojsku za upad u galske provincije sa retijske strane; mada nije mogao očekivati nikakvu pomoć od Licinija, 
laskao je sebi nadom da će legije iz Ilirika, namamljene njegovim poklonima i obećanjima, napustiti steg tog 
vladara i jednodušno se izjasniti da su njegovi vojnici i podanici. Konstantin više nije oklevao. Oprezno je 
razmišljao, a delovao energično. Primio je u privatnu audijenciju izaslanike, koji su ga u ime senata i naroda 
preklinjati da Rim oslobodi omraženog tiranina, pa je, ne osvrćući se na bojažljive prigovore svog saveta, 
odlučio da predupredi neprijatelja i prenese rat u središte Italije. 

Poduhvat je bio ispunjen pogibeljima koliko slavom, a neuspešno odvijanje dva ranija napada bilo je 
dovoljno da ulije najozbiljnije strepnje. Jedinice veterana, koje su duboko poštovale Maksimijanovo ime, u 
oba rata bile su na strani njegovog sina, tako da ih je osećanje časti, kao 1 interes, sada sprečavalo da pomisle 
da po drugi put napuste cara. Smatrajući pretorijansku gardu najčvršćom odbranom svog prestola, 
Maksencije je beše uvećao do njenog starog brojnog stanja, tako da je činila, uključujući i ostatak Italijana 
koji su bili regrutovani u njegovu vojsku, zastrašujuću silu od osamdeset hiljada ljudi. Nakon afričke pobede 
prikupljeno je četrdeset hiljada Mavara i Kartaginjana. Čak je i Sicilija dala svoj deo jedinica, tako da je 
Maksencijeva vojska brojala stotinu sedamdeset hiljada pešaka i osamnaest hiljada konjanika. Bogatstvo 
Italije pokrilo je ratne izdatke, dok su susedne provincije iscprljivane osnivanjem ogromnih skladišta žita i 
svakovrsnog drugog provijanta. 

Brzina Konstantinovog pohoda upoređivana je sa brzim osvajanjem Italije od prvih cezara; to 
laskavo poređenje ne protivi se istorijskoj istini, budući da od predaje Verone do konačne ratne odluke nije 
prošlo više od pedeset osam dana. Konstantin je uvek strepeo da će tiranin poslušati diktat straha i, možda, 
razboritosti, te da će se zatvoriti unutar zidina Rima, umesto da poslednje nade rizikuje u sveopštem okršaju. 
Velika skladišta obezbedila su ga od opasnosti gladi, a kako Konstantinov položaj nije dozvoljavao nikakvo 
odlaganje, mogao je biti prisiljen na tužnu nužnost da ognjem i mačem uništi carski grad, najplemenitiju 
nagradu za njegovu pobedu, a čije je oslobođenje bilo razlog, ili pre izgovor, za građanski rat. Po dospeću u 
mesto Saksa Rubra, oko devet milja od Rima, sa podjednakim iznenađenjem i zadovoljstvom zatekao je 
Maksencijevu vojsku spremnu da zapodene bitku sa njim. Njena duga prva linija ispunjavala je veoma 
prostranu ravnicu, gusti strojevi dopirali su do obala Tibra, koji im je obezbeđivao pozadinu i sprečavao 
povlačenje. Vele, a tome možemo poverovati, da je Konstantin svoje jedinice rasporedio sa savršenom 
veštinom, a da je za sebe izabrao častan i opasan položaj . Upadljiv po sjaju svog oružja, lično je jurišao na 
konjicu svog suparnika, a njegov nezaustavljiv napad odlučio je ratnu sreću toga dana. Maksencijevu 
konjicu uglavnom su činili nezgrapni oklopnici ili laki Mavari i Numiđani. Popustila je pred energičnom 
galskom konjicom, koja je imala više živosti no prvi, više odlučnosti no drugi. Poraz dvaju krila ostavio je 
pešadij u bez ikakve odbrane na bokovima, te su nedisciplinovani Italijani bez oklevanja pobegli od stega 
tiranina, koga su uvek mrzeli i koga se više nisu bojali. Pretorijance, svesne da su njihova nedela van 
domašaja pomilovanja, podsticali su osvetoljubivost i očaj. I pored ponovljenih napora, ti hrabri veterani 
nisu bili kadri da povrate pobedu, međutim, stekli su časnu smrt; zabeleženo je da su njihovi leševi prekril i 
ono isto tlo koje bejahu zauzimali njihovi strojevi. Pometnja je postala sveopšta, obeshrabrene hiljade 
Maksencijevih vojnika, koje je gonio neumoljivi neprijatelj, nagrnule su u duboku i brzu reku Tibar. Sam 
car je pokušao da preko Mulvijskog mosta" utekne natrag u grad, ali, u tiskanju gomile kroz taj tesni prolaz, 
beše odgurnut u reku, gde se zbog težine oklopa smesta utopio. Njegov leš, utonuo duboko u mulj, su, sa 


4 Bitka kod Mulvijskog mosta odigrala se pod zidovima Rima 312. godine između Konstantina i 
Maksencija koji se udavio u Tibru. Na strani Konstantina bio je njegov savladar Licinije 
98 


izvesnom mukom, pronašli sutradan. Prizor njegove glave, izložene pogledima ljudi, uverio ih je u 
izbavljenje i podsetio da sa usklicima odanosti i zahvalnosti prime srećnog Konstantina, koji je ličnom 
hrabrošću i sposobnošću tako ostvario najsjajniji poduhvat svog života. 

U korišćenju pobede Konstantin nije zaslužio ni pohvalu zbog milostivosti a ni osudu zbog 
neumerene strogosti. Dosudio je isti postupak kakvom bi u slučaju poraza bile izložene njegova ličnost i 
porodica, usmrtio je dvojicu tiraninovih sinova i brižljivo istrebio sav njegov rod. Mora biti da su 
Maksencijeve uglednije pristalice očekivale da podele njegovu sudbinu, kao što su delile i njegovu sreću i 
zločine; ali, kada je rimski narod gromoglasno tražio veći broj žrtava, pobednik se odlučno i čovečno odupro 
tim udvoričkim usklicima, koje su diktirali laskanje kaogod i kivnost. Doušnici su kažnjavani i 
obeshrabrivani; nedužni, koji su propatili pod bivšom tiranijom, pozvani su natrag iz progonstva i vraćeni su 
im posedi. Dekret o opštem pomilovanju primirio je duhove i sredio pitanje poseda ljudi i u Italiji i u Africi. 
Kada je Konstantin prvi put udostojio senat svojim prisustvom, u skromnoj besedi ukratko je izložio svoje 
vojevanje i podvige, uveravajući taj slavni stalež u svoje iskreno uvažavanje, obećao je da će mu povratiti 
staro dostojanstvo i povlastice. Zahvalni senat je na te neiskrene izjave uzvratio praznim počasnim titulama, 
koje je još bio ovlašćen da daje; ne usuđujući se da potvrdi Konstantinovu vlast, dekretom mu je dodelio 
rang prvog među trojicom Augustii koji su upravljali rimskim svetom. Ustanovljene su igre i svetkovine, 
kako bi se sačuvala slava njegove pobede, a nekoliko zdanja, izgrađenih o Maksencijevom trošku, 
posvećeno je ugledu njegovog uspešnog suparnika. Konstantinov slavoluk još stoji kao žalosni dokaz 
opadanja umetnosti i osobeno svedočanstvo najbednije taštine. Kako se u prestonici nije mogao naći vajar 
kadar da ukrasi taj javni spomenik, to su sa Trajanovog luka, bez ikakvog poštovanja prema njegovoj 
uspomeni, ili pravilima pristojnosti, poskidali najelegantnije kipove. Potpuno je zanemarena razlika u 
vremenima i osobama, delima i karakterima. Parćanski zarobljenici se pojavljuju ležeći ničice pod nogama 
vladara, koji nikada nije poveo vojsku preko Eufrata, a znatiželjni ljubitelji starina još mogu otkriti 
Trajanovu glavu na Konstantinovim trofejima. Novi ukrasi, koje je bilo potrebno staviti na upražnjena mesta 
na drevnoj skulpturi, izvedeni su na krajnje sirov i nevešt način. 

Pre nego što je umarširao u Italiju, Konstantin je obezbedio prijateljstvo, ili bar neutralnost, ilirskog 
cara Licinija. Tom vladaru je obećao svoju sestru Konstanciju za ženu, ali je svadbena svetkovina odložena 
do okončanja rata, a razgovor dvojice careva u Milanu, utanačen u te svrhe, izgleda da je učvrstio jedinstvo 
njihovih porodica i interesa. Usred javne svetkovine iznenada su morali da se rastanu. Upad Franaka dozvao 
je Konstantina na Rajnu, dok je neprijateljsko približavanje vladara Azije iziskivalo Licinijevo prisustvo. 
Maksimin je bio tajni saveznik Maksencija, i, neobeshrabren njegovom sudbinom, odluči da oproba sreću u 
građanskom ratu. Usred zime krenuo je iz Sirije prema granicama Bitinije. Razlog je bio ozbiljan i buran; 
veliki broj ljudi, a i konja, nastradao je u snegu; a kako su neprekidne kiše izlokale puteve, bio je prisiljen da 
za sobom ostavi dobar deo teške komore koja nije mogla slediti brzinu njegovih usiljenih marševa. Tim 
izvanrednim naporom revnosti, dospeo je, sa premorenom ali grdnom vojskom, na obale tračkog Bosfora 
pre nego što su Licinijevi doglavnici saznali za njegove neprijateljske namere. Vizant se predao 
Maksiminovoj sili nakon jedanaestodnevne opsade. Nekoliko dana je zadržan pod zidinama Herakleje; a, tek 
što beše zauzeo taj grad, uznemirila ga je vest da se Licinije utaborio na razdaljini od samo osamnaest milja. 
Nakon jalovih pregovora, u toku kojih su obojica vladara pokušala da jedan drugome odmame pristalice, 
pribegli su oružju. Car Istoka zapovedao je disciplinovanom veteranskom vojskom od oko sedamdeset 
hiljada ljudi, dok je Licinije, koji je prikupio oko trideset hiljada Ilira, u prvi mah bio pritisnut nadmoćnošću 
u broju. Njegova vojna veština i čvrstina njegovih vojnika povratite su sreću i postigle odlučujuću pobedu. 
Neverovatna hitrina koju je Maksimin pokazao u begu mnogo je slavnija no njegovo junaštvo u boju. 
Dvadeset četiri časa kasnije, viđen je bled, uzdrhtao i bez carskih odličja, u Nikomediji, na sto šezdeset milja 
od mesta poraza. Bogatstvo Azije bilo je još neiscrpljeno 1, mada je cvet njegovih veterana pao u prethodnoj 
borbi, još je imao moć, ukoliko bi dobio vreme, da povuče brojne regrute iz Sirije i Egipta. Svoju zlu sreću 
je, međutim, nadživeo samo tri ili četiri meseca. Njegova smrt u Tarsu pripisivana je raznim uzrocima: 
očajanju, otrovu i božanskoj pravdi. Pošto je Maksimin podjednako bio lišen sposobnosti i vrlina, to za njim 
nisu žalili ni narod niti vojnici. Istočne provincije, izbavljene od užasa građanskog rata, radosno su priznale 
Licinijevu vlast. 

Rimski svet je sada bio podeljen između Konstantina i Licinija; prvi je bio gospodar Zapada, a drugi 
Istoka. Moglo se, možda, očekivati da će pobednici, zamoreni građanskim ratom i vezani ličnim kaogod 
javnim savezom, odustati od svih ambicioznih planova ili ih bar odložiti. Ipak, jedva je prošla godina dana 

od Maksiminove smrti a pobednički carevi su okrenuli oružje jedan protiv drugog. Konstantinova priroda, 
uspeh i ambiciozna narav mogli bi ga prividno obeležiti kao agresora; no, verolomni Licinijev karakter 
opravdava najnepovoljnije sumnje, a pri slaboj svetlosti koju istorija baca na ovaj događaj možemo otkriti 
zaveru podstaknutu njegovim spletkama protiv vlasti kolege. Poraz u dve bitke i gubitak najhrabrijih 
veterana prisilio je siloviti Licinijev duh da zatraži mir. Njegov izaslanik Mistrijan primljen je u audijenciju 
kod Konstantina: nadugačko je pričao o uobičajenim temama kao što su umerenost i čovečnost, tako 
su njegove neumitne nesreće podjednako pogubne po obe sukobljene strane; i izjavio da je ovlašćen da 
ponudi trajan i častan mir. Uzastopni porazi uništili su Licinijevu vojsku, ali je ova pokazala njegovu 
hrabrost i sposobnosti. Njegov položaj je bio gotovo beznadežan, ali napori u očajanju ponekad su ogromni, 
te je Konstantinov zdrav razum pretpostavio veliku i sigurnu korist trećem i skušavanju ratne sreće. Pristao 
je da svome takmacu, ili, kako je ponovo nazivao Licinija, prijatelju i bratu, ostavi u posed Trakiju, Malu 
Aziju, Siriju i Egipat; ali su provincije Panonija, Dalmacija, Dakija, Makedonija i Grčka bile su prepuštene 
Zapadnom carstvu, tako da se područje pod Konstantinovom vlašću sada protezalo od granica Kaledonije do 
najudaljenije tačke Peloponeza. Istim sporazumom je predviđeno da se tri mladića kraljevske krvi, carski 
sinovi, mogu nadati da naslede presto. Ubrzo zatim, Krisp i Konstantin Mlađi bili su proglašeni cezarima 
Zapada, dok je Liciniju Mlađem poveren isti visoki položaj na Istoku. Ovim dvostrukim udelom u počastima 
pobednik je istakao svoju nadmoć u oružju i vlasti. 

U ovoj ponesenosti slavom, Konstantinu je postalo nemoguće da dalje trpi savladara na carskom 
položaju. Uzdajući se u nadmoć svog duha i vojne sile, odlučio je, ničim prethodno uvreden, da ih iskoristi 
za uništenje Licinija, čije su poodmakle godine i nepopularni poroci, činilo se, nudili vrlo laku pobedu. Ali, 
probuđen opasnošću koja se primicala, stari car je razočarao očekivanja prijatelja, a i neprijatelja. Prikupivši 
onaj duh i sposobnosti, kojima je zaslužio Galerijevo prijateljstvo i carski purpur, pripremio se za okršaj oko 
prvenstva, sakupio je vojske Istoka, te je uskoro svojim jedinicama ispunio adrijanopoljsku ravnicu, a 
helespontski moreuz flotom. Vojska se sastojala od sto pedeset hiljada pešaka i petnaest hiljada konjanika, a 
kako je konjica uglavnom regrutovana iz Frigije i Kapadokije, možemo izraziti povoljnije mišljenje o lepoti 
konja, nego o hrabrosti 1 veštini jahača. Flotu je sačinjavalo trista pedeset galija sa tri reda veslača. Sto 
tridest galija pribavili su Egipat i susedna afrička obala. Sto deset je doplovilo iz feničanskih luka i sa ostrva 
Kipar, dok su primorske zemlje Bitinija, Jonija i Karija takođe bile obavezne da daju sto deset galija. 
Konstantinovim jedinicama zborno mesto je bilo u Solunu, a brojale su preko sto dvadeset hiljada konjanika 
i pešaka. Car je bio zadovoljan njihovim ratničkim izgledom, a u vojsci je bilo više vojnika, mada manje 
ljudi, nego u onoj njegovog istočnog suparnika. Konstantinove legije regrutovane su u ratobornim 
evropskim provincijama; borba je utvrdila disciplinu, sloboda pojačala nade, a među njima je bio i veliki 
broj veterana koji su se, posle sedamnaest slavnih pohoda pod istim predvodnikom, pripremali da tim 
poslednjim pregnućem odvažnosti zasluže časni otpust. Konstantinove pomorske pripreme, međutim, bile su 
u svakom pogledu mnogo slabije od Licinijevih. Primorski grčki gradovi poslali su odgovarajući udeo u 
ljudstvu i brodovlju u slavnu pirejsku luku, te njihove ujedinjene snage nisu brojale više od dvesta malih 
brodova; što beše vrlo slaba vojna sila, ako se uporedi sa onim zastrašujućim flotama koje je tokom 
Peloponeskog rata opremala i održavala Atinska republika. Pošto Italija više nije bila sedište uprave, 
pomorske sile u Misenu i Raveni su postepeno zapuštane; budući da su se brodarstvo i pomorci izdržavali 
trgovinom a ne ratom, prirodno da ih je bilo najviše u marljivim provincijama Egipta i Azije. Jedino 
iznenađuje što je car Istoka, koji je imao toliku premoć na moru, propustio priliku da prenese ofanzivni rat u 
središte teritorije pod vlašću protivnika. 

Opsadu Vizanta, koju je Konstantin odmah preduzeo, pratile su velika muka i neizvesnost. U 
predašnjim građanskim ratovima utvrđenja tog grada, opravdano smatranim ključem Evrope i Azije, bila su 
popravljena i ojačana; i sve dok je Licinije ostajao gospodar mora, garnizon je bio mnogo manje izložen 
opasnosti od gladi nego vojska opsadivača. Konstantinovi pomorski zapovednici sazvani su u njegov tabor 
gde su primili izričita naređenja da prokrče prolaz kroz Helespont, pošto je Licinijeva flota, umesto da 
potraži i uništi slabog neprijatelja, i dalje mirovala u tom tesnom moreuzu, gde je njena brojčana premoć 
bila od male vajde ili prednosti. Izvršenje tog smeonog poduhvata povereno je carevom najstarijem sinu 
Krispu, što je on obavio sa toliko hrabrosti i uspeha da je zaslužio uvažavanje i najverovatnije podstakao 
očevu zavist. Okršaj je trajao dva dana, a uveče prvog dana, posle znatnih obostranih gubitaka, protivničke 
flote su se povukle u svoje luke u Evropi 1 Aziji. Drugog dana oko podne dunuo je jak južni vetar i odneo 


100 


Krispovo brodovlje prema neprijatelju, a kako je tu neočekivanu prednost poboljšala Krispova umešna 
neustrašivost, ubrzo je postigao potpunu pobedu. Uništeno je sto trideset brodova, ubijeno pet hiljada ljudi, 
dok je Amand, admiral Azijske flote, uz najveću teškoću pobegao na obale Halkedona. Čim je Helespont 
otvoren, zamašni konvoj sa provijantom doplovio je u logor Konstantina, koji je već napredovao u opsadi. 
Podigao je veštačke zemljane brežuljke, visinom jednake bedemima Vizanta. Sa visokih kula, sagrađenih 

na tom temelju, izazivali su opsađene zasipajući ih iz ratnih sprava krupnim kamenicama i strelama, a 
opsadnim ovnovima uzdrmali bedeme na nekoliko mesta. Da je Licinije duže istrajao u odbrani, sam bi 
doveo do propasti grada. Pre nego što su ga opkolili, obazrivo je preselio 1 sebe i svoje blago u Halkedon, u 
Aziji. 

Licinijeva sredstva i sposobnosti i dalje su bili tako veliki da je, nakon tolikih uzastopnih poraza, u 
Bitiniji skupio novu vojsku od pedeset ili šezdeset hiljada ljudi, dok je Konstantin bio zaokupljen opsadom 
Vizanta. Budni car, ipak, nije zanemario poslednje trzaje svog protivnika. Znatan deo njegove pobedničke 
vojske brodičima je prevezen preko Bosfora, a odlučujuči okršaj je voden ubrzo po njihovom iskrcavanju na 
visove Hrisopolja, odnosno Iskidara, kako se danas zove. Mada su bile prekasno prikupljene, loše naoružane 
i manje disciplinovane, Licinijeve jedinice su sa besplodnom, ali očajničkom hrabrošču pružale otpor 
pobednicima sve dok potpuni poraz i pokolj dvadeset pet hiljada ljudi nisu nepovratno odredili sudbinu 
njihovog predvodnika. Uspomena na Licinija žigosana je sramom, njegovi kipovi su porušeni, a jednim 
prenagljenim ediktom, koji je imao tako štetan smer da je gotovo odmah popravljen, odjednom su ukinuti 
svi zakoni i sudski postupci iz vremena njegove vladavine. Ovom Konstantinovom pobedom rimski svet je 
ponovo ujedinjen pod vlašću jednog cara, trideset sedam godina otkako Dioklecijan beše podelio vlast i 
provincije sa Maksimijanom. 

13. POGLAVLJE (XV) 


Razvoj hrišćanske vere - Osećanja, način ponašanja, brojnost 
1 položaj prvobitnih hrišćana 


(Otvorena. ali razložno istraživanje razvoja i uspostavljanja hrišćanstva može se smatrati vrlo suštinskim 
delom povesti Rimskog carstva. Dok je to veliko zdanje napadano otvorenim nasiljem ili podrivano 
polaganim propadanjem, jedna čista i smerna vera blago se uvukla u ljudske umove, izrastala je u tišini i 
tami, iz otpora je crpela novu snagu 1, konačno, pobola pobedonosni steg Krsta na ruševinama Kapitola. A 
uticaj hrišćanstva nipošto nije bio je ograničen na razdoblje ili granice Rimskog carstva. Nakon protoka 
trinaest ili četrnaest stoleća, tu veru još ispovedaju evropski narodi, u umetnostima, nauci kaogod u 
ratovanju najugledniji deo ljudskog roda. Marljivošću 1 revnošću Evropljana proširila se do najudaljenijih 
obala Azije i Afrike, dok se posredstvom njihovih kolonija čvrsto ukorenila od Kanade do Čilea, u svetu 
nepoznatom drevnim narodima. 

No, takvo istraživanje, koliko god korisno ili zabavno, prate dve osobene teškoće. Oskudna i 
nepouzdana građa crkvene istorije retko nam omogućava da rasteramo tamni oblak nadvijen nad prvim 
razdobljem Crkve. Veliki zakon nepristrasnosti isuviše često nas obavezuje da otkrivamo nesavršenosti 
nenadahnutih učitelja i vernika Jevandelja, a nemarnom posmatraču njihove greške, čini se, mogu baciti 
senku na veru koju su ispovedali. Međutim, sablažnjavanje pobožnog hrišćanina i zabludelo likovanje 
nevernika treba da prestanu čim se prisete ne samo ko je dao božansko otkrovenje, već i kome je dato. 
Teolog se može prepustiti prijatnom zadatku opisivanja vere kakva je sišla sa nebesa, zaodenuta urođenom 
čistotom. Istoričaru se nameće tužnija dužnost. On mora otkriti neizbežnu mešavinu greške i 
izvitoperavanja, koju je navukla tokom dugog boravka na Zemlji, među slabim i izopačenim sojem bića. 

Naša znatiželja prirodno teži da istraži kojim sredstvima je hrišćanska vera postigla tako izvanrednu 
pobedu nad uvedenim religijama na Zemlji. Na takvo pitanje može se uzvratiti očitim, ali zadovoljavajućim 
odgovorom: da se to desilo zbog ubedljivih dokaza u samom učenju i zbog vladajućeg proviđenja njenog 
velikog Tvorca. Ali kako istina i razum retko nailaze na povoljan prijem u svetu, i budući da se mudrost 
Providenja često snishodi da kao oruđe za ostvarenje svog cilja koristi strasti srca i opšte prilike ljudske 
vrste, može nam se, ipak, dopustiti da uz prikladnu skrušenost zapitamo: ne koji su bili prvi, već koji su bili 
drugostepeni uzroci brzog razvoja hrišćanske crkve? Ispostaviće se, možda, da mu je najviše pogodovalo i 
pomoglo sledećih pet uzroka: I - Nesavitljivi 1, ukoliko smemo upotrebiti taj izraz, netrpeljivi žar hrišćana 
proistekao, to je istina, iz jevrejske religije, ali očišćen od uskogrudog i nedruštvenog duha koji je, umesto 
da privlači, nejevreje odvraćao od usvajanja Mojsijevih zakona. II - Učenje o budućem životu, usavršeno 
svakom dodatnom okolnošću koja je mogla dati težinu i delotvomost toj važnoj istini. III - Čudotvorne moći 
pripisivane provobitnoj crkvi. IV - Čista i stroga moralna načela hrišćana. V - Sloga i disciplina hrišćanske 
zajednice, koja je postupno obrazovala nezavisnu i sve veću državu u srcu Rimskog carstva. 
narodi usvajali, ili bar poštovali, svačije praznoverje. Jedan jedini narod je odbijao da se pridruži 
međusobnom opštenju ljudskog roda. Jevreji, koji su pod asirskom i persijskom monarhijom mnogo vekova 
tavorili kao najprezreniji deo roblja, izronili su iz mraka pod Aleksandrovim naslednicima; kako su se na 
Istoku umnožili do iznenađujućeg stepena, a kasnije i na Zapadu, ubrzo su pobudili znatiželju i čuđenje 
drugih naroda. Zadrta tvrdoglavost kojom su održavali svoje osobene obrede i nedruštveno ponašanje kao da 
su ih obeležavali kao poseban soj ljudi, koji je smelo iskazivao ili ovlaš prikrivao svoju nepomirljivu mržnju 
prema ostatku ljudskog roda. Ni Antiohovo nasilje ni Irodova lukavstva, a ni primer naroda oko njih, nisu 
mogli ubediti Jevreje da spoje Mojsijeve zakone sa elegantnom mitologijom Grka. U skladu sa načelima 
sveopšte trpeljivosti Rimljani su štitili sujeverje koje su prezirali. Uglađeni Avgust udostojavao se da naredi 
da se prinesu žrtve za njegovu sreću u jerusalimskom hramu, dok bi i najneugledniji Avramov potomak, 
ukoliko bi ukazao istu poštu Jupiteru na Kapitolu, bio predmet gnušanja za sebe samog i svoju sabraću. Ali, 
umerenost osvajača bila je nedovoljna da primiri zavidljive predrasude podanika, uznemirenih 1 sablažnjenih 
znamenjima paganstva, koja su se nužno uvukla u rimsku provinciju. Sumanuti Kaligulin pokušaj da postavi 

svoj kip u jerusalimskom hramu poražen je jednodušnom odlučnošću naroda, koji je manje strepeo od smrti 
nego od takvog idolopokolničkog skrnavljenja. Njegova privrženost Mojsijevom za konu bila je ravna 
njegovom gnušanju prema tuđinskim verama. Reka žara i pobožnosti, budući stešnjena u uskom koritu, tekla 
je snagom, a ponekad 1 žestinom bujice. 

Ta nesavitljiva istrajnost, koja je drevnom svetu izgledala tako odvratna ili smešna, poprima mnogo 
strašniji karakter, budući da je Proviđenje izvolelo da nam otkrije tajanstvenu povest izabranog naroda. 
Međutim, pobožna i čak savesna privrženost mojsijevskoj veri, tako upadljiva među Jevrejima koji su živeli 
u razdoblju drugog Hrama, još više čudi ukoliko se uporedi sa tvrdoglavim bezverjem njihovih predaka. 
Kada je, uz grmljavinu, zakon dat na gori Sinajskoj, kada su se zarad Izrailjaca zaustavile plima i oseka 
okeana i kretanje planeta, kada su svetovne nagrade i kazne bile neposredna posledica njihove pobožnosti ili 
neposlušnosti, stalno su zapadali u buntovništvo protiv vidljivog veličanstva njihovog Božanskog kralja, 
unosili u Jehovino svetilište idole drugih naroda i oponašali svaki fantastični obred upražnjavan po 
arabljanskim šatorima ili feničanskim gradovima. Kada je zaštita Neba zasluženo oduzeta nezahvalnom 
soju, njegova vera je poprimila srazmemi stepen snage i čistote. Savremenici Mojsija i Isusa Navina sa 
nemarnom ravnodušnošću posmatrali su najvećma zapanjujuća čuda. Pod pritiskom svih nedaća, verovanje 
u ta čuda sačuvalo je Jevreje iz kasnijeg razdoblja od sveopšte zaraze obožavanja kumira; a suprotno 
svakom poznatom načelu ljudskog uma taj jedinstveni narod se, izgleda, snažnije i spremnije povinovao 
predanj ima svojih davnih predaka no dokazima vlastitih čula. 

Jevrejska vera je bila izvanredno prilagodena za odbranu, ali nikada nije imala nameru da osvaja; 
izgleda verovatno da broj preobraćenih nikada nije mnogo premašio broj otpadnika. Božja obećanja 
prvobitno su data, a karakteristični obred obrezivanja naložen jednoj jedinoj porodici . Kada se Avramovo 
potomstvo umnožilo poput morskog peska, Svevišnji, iz čijih su usta primili sistem zakona i obreda, 
proglasio se onim pravim i, reklo bi se, nacionalnim bogom Izrailja, te je sa najljubomornijom brigom 
odvojio svoj omiljeni narod od ostatka ljudskog roda. Osvajanje zemlje Hananske bilo je propraćeno tolikim 
čudesnim i tolikim krvavim okolnostima da su pobednički Jevreji ostali u stanju nepomirljivog 
plemena, a izvršenje Božje volje retko je kasnilo zbog slabosti čovečanstva. Bilo im je zabranjeno da sa 
drugim narodima sklapaju brakove ili veze, a zabrana da se takvi prime u versku zajednicu, u nekim 
slučajevima trajna, gotovo uvek se protezala do trećeg, sedmog ili čak desetog kolena. Obaveza 
propovedanja Mojsijeve vere nejevrejima nikada nije usađivana kao zakonski propis, niti su Jevreji bili 
skloni da je sebi nametnu kao dobrovoljnu dužnost. 

U tim okolnostima hrišćanstvo se ponudilo svetu, naoružano snagom Mojsijevih zakona, a 
oslobođeno tereta njegovih okova. Isključiva predanost verskoj istini i jedinom Bogu brižljivo su ulivani u 
novom, kaogod u drevnom sistemu, a ma šta se sada otkrivalo ljudskom rodu u pogledu prirode i namera 
Vrhovnog bića bilo je prilagođeno da poveća duboko poštovanje prema tom tajanstvenom učenju. Božanski 
autoritet Mojsija i proroka priznat je, čak i ustanovljen, kao najčvršća osnova hrišćanstva. Od poslanja sveta 
neprekidni niz proročanstava najavljivao je i pripremao dugo očekivani dolazak Mesije, koji se, u skladu sa 
strašnim strepnjama Jevreja, češće predstavljao u liku Kralja i Pobednika, no u liku Proroka, Mučenika i 
Sina Božjeg. Njegovim iskupljujućim žrtvovanjem smesta su dokrajčena i ukinuta nesavršena žrtvovanja po 
hramovima. Obredni zakon, koji se sastojao samo od simbola i likova, zamenjen je čistim i duhovnim 
bogoštovanjem, podjednako prilagođenim svim podnebljima, kao i svim položajima ljudskog roda, dok je 
posvećivanje krvlju zamenjeno bezazlenijim posvećivanjem vodom. Obećanje božje naklonosti, umesto da 
bude pristrasno ograničeno na Avramovo potomstvo, sveopšte je nuđeno i slobodnjaku i robu, Grku i 
varvarinu, Jevrejinu i nejevrejinu. Svaka povlastica koja je preobraćenika mogla uzneti sa zemlje na nebo, 
koja je mogla uzvisiti njegovu pobožnost, obezbediti mu sreću ili čak zadovoljiti onu potajnu gordost što se, 
prerušena u pobožnost, uvlači u ljudsko srce, i dalje je zadržana za pripadnike hrišćanske crkve, ali je 
istovremeno celom ljudskom rodu dozvoljavano, čak je bio saletan, da prihvati to uzvišeno obeležje, koje se 
nije samo nudilo kao neka milost, već nametalo kao obaveza. Postala je najsvetija dužnost novog obraćenika 
da među priteljima i rođacima širi neprocenljivi blagoslov koji je primio, i da ih upozori da će odbijanje biti 
strogo kažnjeno kao zločinačka neposlušnost prema volji blagonaklonog, ali svemoćnog Svevišnjeg. 

Oslobađanje crkve od okova sinagoge bio je, međutim, poduhvat koji je podrazumevao vreme i 
izvesne teškoće. Preobraćeni Jevreji, koji su priznavali Isusa u ulozi Mesije, predskazanog njihovim drevnim 
proročanstvima, uvažavali su ga kao proročanskog učitelja vrline i vere, ali su se tvrdoglavo držali obreda 

predaka, želeći da ih nametnu nejevrejima, koji su neprestano uvećavali broj vernika. Ti hrišćani, koje su 
želeli da pojevreje, kao da su sa izvesnom merom uverljivosti raspravljali o božanskom poreklu Mojsijevog 
zakona i nepromenljivim savršenstvima njegovog velikog Tvorca. Tvrdili su da, ako je Biće, nepromenljivu 
kroz čitavu večnost, naumilo da ukine te svete obrede što su služili da posebno obeleže njegov izabrani 
narod, onda bi njihovo opozivanje bilo ništa manje jasno i svečano no njihovo prvobitno obznanjivanje; da 
bi, umesto onih čestih izjava koje ili pretpostavljaju ili tvrde večnost mojsijevske vere, ona bila 
predstavljena kao privremeni plan namenjen da traje samo do dolaska Mesije, koji će uputiti ljudski rod u 
savršeniji oblik vere i bogoštovanja; da bi sam Mesija i učenici, koji su sa njim opštili na Zemlji, umesto što 
su svojim primerom autorizovali najbrižljivije poštovanje Mojsijevog zakona, obznanili svetu ukidanje tih 
beskorisnih i zastarelih obreda, ne dopustivši da se hrišćanstvo tolike godine nejasno brka sa sektama 
jevrejske crkve. Argumenti poput ovih izgleda da su korišćeni u odbrani odumirućeg Mojsijevog zakona; ali 
marljivost naših učenih teologa obilato je objasnila dvosmisleni jezik Starog zaveta i dvosmisleno ponašanje 
apostolskih učitelja. Umesno je bilo postupno otkrivati sistem Jevanđelja i sa krajnjom obazrivošću i 
blagošću izreći osudu tako odvratnu naklonosti i predrasudama verujućih Jevreja. 

Povest Jerusalimske crkve pruža živi dokaz o nužnosti takvih predostrožnosti i dubokom uticaju 
jevrejske vere na duše njenih sledbenika. Prvih petnaest jerusalimskih episkopa bili su obrezani Jevreji, a 
pastva, koju su vodili, spajala je Mojsijev zakon sa Hristovim učenjem. Prirodno je što je prvobitno predanje 
o crkvi, osnovanoj samo četrdeset dana nakon Hristove smrti, kojom se gotovo još toliko godina upravljalo 
pod neposrednom paskom njegovih apostola, primljeno kao merilo pravovernosti. Udaljene crkve su se vrlo 
često obraćale autoritetu svoje duboko poštovane Roditeljke i olakšavale njene nevolje velikodušnom 
milostinjom. No, kada su brojne i imućne zajednice uspostavljene u velikim gradovima Carstva, u Antiohiji, 
Aleksandriji, Efesu, Korintu i Rimu, neosetno se smanjilo duboko poštovanje kojim je Jerusalim 
nadahnjivao sve hrišćanske kolonije. Preobraćeni Jevreji ili, kako su kasnije nazvani Nazarenci, koji su 
položili temelje crkve, uskoro su se izgubili u sve većem mnoštvu što se iz raznih mnogobožačkih vera 
svrstalo pod Hristov steg; dok su nejevreji, koji, uz pristanak svog osobenog apostola, bejahu odbacili 
nepodnošljiv teret mojsijevijskih obreda, napokon svojoj obazrivijoj braći uskratili onu istu trpeljivost kakvu 
su u početku ponizno tražili za vlastite običaje. Nazarence je jako kosnulo razaranje hrama, grada i javne 
religije Jevreja, jer su postupanjem, mada ne i verom, održavali tako prisnu vezu sa svojim bezbožnim 
zemljacima, čije su nedaće pagani pripisivali preziru a hrišćani, mnogo ispravnije, gnevu Vrhovnog 
božanstva. Nazarenci su se iz jerusalimskih ruševina povukli u gradić Pelu s onu stranu Jordana, gde je ta 
drevna crkva tavorila preko šezdeset godina u samoći i tami. Još su uživali u utehi čestih i pobožnih poseta 
Svetom gradu i nadi da će se jednog dana vratiti u ta sedišta, koja su ih i priroda i vera naučile da vole i 
duboko štuju. Međutim, naposletku je, za Hadrijanove vladavine, očajnički fanatizam Jevreja navršio meru 
njihovih nesreća, a razdraženi njihovim ponovljenim pobunama, Rimljani su neuobičajenom oštrinom 
upotrebili pobednička prava. Car je na Sionskoj gori osnovao novi grad pod imenom Elija Kapitolina kojem 
je dao povlastice kolonije, i, najavljujući najoštrije kazne protiv ma kog pripadnika jevrejskog naroda koji se 
usudi da priđe njegovim međama, ustanovio budni garnizon sa rimskom kohortom kako bi nametnuo 
izvršenje svojih zapovesti. Nazarencima je ostao samo jedan put da izbegnu sveopšte proganjanje, a snazi 
istine u ovoj prilici pomogao je uticaj ovozemaljskih prednosti. Za episkopa su izabrali Marka, 
velikodostojnika nejevrejskog roda, najverovatnije rođenog u Italiji ili u nekoj latinskoj provinciji. Na 
njegov nagovor, najznačajniji deo zajednice odrekao se Mojsijevog zakona, u čijem su upražnjavanju 
istrajati više od jednog stoleća. Ovim žrtvovanjem svojih običaja i predrasuda kupili su slobodan pristup u 
Hadrijanovu koloniju i jače učvrstili svoj savez sa katoličkom crkvom. 

Kada su na Sionskoj gori obnovljeni ime i ugled Jerusalimske crkve, beznačajnom ostatku 
Nazarenaca, koji su odbili da krenu za latinskim biskupom, pripisani su zločini jeresi i raskola. Još bejahu 
sačuvali svoje ranije prebivalište u Peli, proširili su se i po selima oko Damaska i osnovali beznačajnu crkvu 
u gradu Beroji ili, kako se sada zove, Alepu, u Siriji. Naziv Nazarenci smatrao se isuviše časnim za te 
hrišćanske Jevreje, pa su uskoro dobili, zbog navodnog manjka pameti a i položaja, prezrivi epitet ebioniti. 
Nekoliko godina nakon obnove Jerusalimske crkve postalo je pitanje sumnje i raspre da li se čovek, koji 
iskreno priznaje Isusa za Mesiju, ali se 1 dalje pridržava Mojsijevog zakona, uopšte može nadati spasenju. 

Mučenika Justina"? čovečnost je sklonila da na to pitanje potvrdno odgovori, i da se, iako se izrazio sa 
najobazrivijom uzdržanošću, odvaži na odluku u prilog takvog nesavršenog hrišćanina, ukoliko se ovaj 
zadovoljava da upražnjava mojsijevske obrede ne polažući pravo da zagovara njihovo sveopšte 
upražnjavanje ili nužnost. Međutim, kada su Justina prisilili da se izjasni o stavu crkve, priznao je da među 
pravovernim hrišćanima ima mnogo onih koji ne samo da su svoju braću, koja žele da se pojevreje, isključili 
iz nade na spasenje, već i odbijaju ma kakvo saobraćanje sa njima u najsvakodnevnijim oblicima 
prijateljstva, gostoprimljivosti i društvenog života. Kao što se prirodno moglo očekivati, nad blažim 
nadvladalo je strožije mišljenje, a između Mojsijevih i Hristovih učenika postavljena je večna pregrada 
razdvajanja. Nesrećni ebioniti, od jedne vere odbačeni kao otpadnici a od druge kao jeretici, našli su se 
primorani da preuzmu odlučniju ulogu, i mada se neki tragovi te zastarele sekte mogu otkriti čak u četvrtom 
veku, oni su se neosetno stopili ili sa crkvom ili sa sinagogom. 

Sa više duhovitosti no istinitosti neko je primetio da devičansku čistotu crkve nikada nisu okaljali 
raskol ili jeres pre Trajanove ili Hadrijanove vladavine, stotinak godina nakon Hristove smrti. Sa mnogo 
više umesnosti možemo napomenuti da se tokom tog razdoblja Mesijinim učenicima davalo čak 1 više 
slobode vere i njenog upražnjavanja no što im je pružano u kasnijim vremenima. Kako su se uslovi 
zajednice neosetno sužavali, a duhovna vlast moćne strane vršila sa sve većom strogošću, mnogi od 
najuglednijih sledbenika, od kojih se tražilo odricanje, bili su izazvani da iskažu svoja lična mišljenja, da 
slede posledice svojih pogrešnih načela i da otvoreno istaknu steg pobune protiv jedinstva crkve. Gnostici su 
se izdvajali kao najuglađeniji, najučeniji i najbogatiji među hrišćanima, a taj opšti naziv, koji je iskazivao 
nadmoć u znanju, iz gordosti su uzeli sami ili im ga je ironično nadenula zavist protivnika. Gotovo bez 
izuzetka svi su bili nejevrejskog porekla, a izgleda da su glavni utemeljitelji bili rodom iz Sirije ili Egipta, 
gde toplota podneblja čini i duh i telo sklonim lenjoj 1 kontemplativnoj pobožnosti. Gnostici su pomešali sa 
Hristovom verom mnoge uzvišene, ali nejasne stavove, koje su izvukli iz istočnjačke filozofije, čak i iz 
zoroastrijariske religije, u pogledu večnosti materije, postojanja dva načela i tajanstvene hijerarhije 
nevidljivog sveta. Čim su se otisnuli u taj ogromni ambis, pustili su da ih vodi poremećena uobrazilja, a 
kako su putevi greške raznoliki i beskonačni, gnostici su se neosetno izdelili u preko pedesetak posebnih 
sekti, od koji su najslavnije, izgleda, bile vasilijanci, valentinijanci, makrioniti, 1, u još kasnijem razdoblju, 
manihejci.* Svaka od tih sekti mogla se hvaliti svojim episkopima i pastvama, svetim učiteljima i 
mučenicima, a umesto Četiri Jevanđelja koje je usvojila crkva, jeretici su proizveli mnoštvo povesti u 
kojima su dela i propovedi Hrista i njegovih učenika prilagođavani njihovim pojedinačnim učenjima. Uspeh 
gnostika bio je brz i rasprostranjen. Pokrili su Aziju i Egipat, učvrstili su se u Rimu, a pokatkad bi prodrli u 
zapadne provincije. Uglavnom su se pojavili u drugom veku, procvat su doživeli tokom trećeg, a suzbijeni 
su u četvrtom ili petom veku usled uticaja pomodnijih raspri i nadmoćnog položaja postojeće vlasti. Premda 
su stalno remetili mir i često sramotili ime vere, njihov doprinos je pre pomagao no usporavao razvoj 
hrišćanstva. Nejevrejski preobraćenici, čije su najteže primedbe i predrasude bile uperene protiv Mojsijevog 
zakona, mogli su biti pripušteni u mnoge hrišćanske zajednice, koje od njihovih neprosvećenih umova nisu 
tražile nikakvo verovanje u prethodno otkrovenje. Njihova vera se neosetno utvrđivala 1 širila, a crkva je u 
krajnjem ishodu imala koristi od pridobijanja svojih najogorčenijih neprijatelja. 

Međutim, ma kakva bila razlika u mišljenju između pravovernih, ebionita i gnostika u pogledu 
svetosti ili obaveznosti Mojsijevog zakona, podjednako ih je nadahnjivao isti isključivi žar i isto gnušanje 
nad idolopoklonstvom, kakvim su se Jevreji izdvajali od drugih naroda u drevnom svetu. Filozof, koji je 
mnogobožački sistem smatrao mešavinom ljudske podvale i greške, mogao je prezrivi smešak prikriti 
maskom pobožnosti ne strepeći da će ga poruga ili popustljivost izložiti ozlojeđenosti nekih nevidljivih ili, 
po njegovom poimanju, imaginarnih sila. Ali, prvobitni hrišćani su uvedene religije paganstva sagledavali u 
daleko gnusnijem i opasnijem svetlu. Opšte osećanje 1 crkve i jeretika bilo je da su demoni tvorci, 
pokrovitelji i predmeti idolopoklonstva. Onim buntovnim duhovima, lišenim anđeoskog položaja i bačenim 


$ Mučenik Justin (II v.), jedan od crkvenih otaca, filozof-platonovac prešao u hrišćanstvo,otvorio filozofsku 
školu u Rimu, apologet hrišćanstva, pogubljen. 
4 Vasilijanci, pristalice Vasilija Velikog (IV v.), arhiepiskopa iz Cezareje, borca protiv arijanstva i 
utemeljivača organizovanog monaštva. Valentijanci, sledbenici Valentina (II v.), hrišćanskog gnostika. 
Markioniti, sledbenici hrišćanskog gnostika Markiona (II v.), koga je crkva smatrala jeretikom jer je 
propovedao dualizam po kome je i materija večna, ali zla. 

u paklenu jamu, još je bilo dopušteno da tumaraju zemljom, muče tela i zavode duše grešnih ljudi. Demoni 
su ubrzo otkrili i zloupotrebili prirodnu sklonost ljudskog srca prema pobožnosti, pa su, lukavo odvrativši 
ljudski rod od štovanja Tvorca, uzurpirali mesto i počasti Vrhovnog božanstva. Uspehom svojih pakosnih 
ujudurmi u isti mah su zadovoljili sujetu i osvetoljubivost i dobili jedinu utehu kojoj su još bili podložni, 
nadu da će ljudski rod uvući u saučesništvo u vlastitoj krivici i patnji. Priznavalo se, ili bar zamišljalo, da su 
među sobom raspodelili najvažnije uloge u mnogoboštvu, jedan demon je preuzeo Jupiterovo ime i svojstva, 
drugi Eskulapovo, treći Venerino, a četvrti možda Apolonovo, a da su, zbog preimućstva svog dugog 
iskustva 1 eterične prirode, bili kadri da, sa dovoljno veštine 1 dostojanstva, odigraju uloge kojih su se latili. 
Vrebali su u hramovima, uvodili svetkovine i žrtvovanja, izmišljali bajke, izricali proročanstva, a često im je 
dopuštano da izvode čuda. Hrišćani, koji su uplitanjem zlih duhova mogli tako lako objasniti svaku 
natprirodnu pojavu, bili su skloni, i čak željni, da prihvate i najčudnije izmišljotine paganske mitologije. 
Verovanje hrišćanina, međutim, pratila je groza. Najbeznačajniji znak poštovanja prema narodnom 
bogoštovanju, smatrao je neposrednim odavanjem pošte demonu i činom pobune prema uzvišenosti Boga. 

Opasna iskušenja, koja su sa svih strana vrebala iz zasede kako bi iznenadila nebudnog vernika, 
napadala su ga udvostručenom žestinom u dane svetkovina. One su tako lukavo smišljane 1 raspoređene 
tokom godine da je praznoverje uvek imalo privid razonode, a često i vrline. Neki od najsvetijih praznika u 
rimljanskom obredu imali su svrhu da pozdrave nove januarske kalende*" zavetovanjem radi lične i javne 
sreće, da omoguće pobožno prisećanje na mrtve i žive; da potvrde nepovredive granice poseda; da, na 
povratku proleća, pozdrave blagodatne sile plodnosti; da ovekoveče dve slavne ere Rima - eru utemeljenja 
grada i eru Republike; i da, tokom ljudske raspojasanosti Saturnalija'* vaspostave prvobitnu jednakost 
ljudskog roda.Neka predstava o zgroženosti hrišćana nad takvim bezbožnim obredima može se steći na 
osnovu najobazrivije tananosti koju su ispoljavali u manje uznemiravajućoj prilici. U dane sveopšteg slavlja 
stari su imali običaj da kapije ukrašavaju svetiljkama 1 lovorovima granama, a da glave kite cvetnim 
vencima. Taj nedužni i ljupki običaj mogao se možda trpeti kao potpuno građanska ustanova. Međutim, na 
najveću nesreću desilo se da su vrata bila pod zaštitom kućnih bogova, da je lovor bio svetinja za Dafninog 
ljubavnika,“ dok su se cvetni venci, mada često nošeni kao simbol radosti il i žalosti, prvobitno posvećivali 
služenju sujeverju. Preplašene hrišćane, koje su u ovoj prilici bili ubedili da se povinuju običaju svoje zemlje 
i magistratovim naredbama, uz najcrnje strepnje mučili su prekori vlastite savesti, crkvene osude i pretnje 
božjom osvetom. 

Takva brižna marljivost bila je potrebna kako bi se očuvala čistota Jevanđelja od zaraznog daha 
idolopoklonstva. Sujeverno poštovanje javnih ili privatnih obreda sledbenici priznate religije su upražnjavali 
nemarno, zbog vaspitanja ili običaja. No koliko god se često zbivali, pružali su hrišćanima priliku da i zraze 
i potvrde svoje žestoko protivljenje. Tim čestim svečanim izjavama njihova privrženost veri neprestano se 
učvršćivala, a srazmerno porastu žara, borili su se sa više oduševljenja i uspeha u svetom ratu koji su poveli 
protiv carstva demona. 

II - Ciceronovi spisi prikazuju u najživljim bojama neznanje, greške i kolebljivost drevnih filozofa u 
pogledu besmrtnosti duše. Kada žele da učenike naoružaju protiv straha od smrti , usađuju kao očit, mada 
tužan stav, da nas kobni udarac smrti oslobađa životnih nedaća, i da oni koji više ne postoje više ne mogu 
patiti. Ipak, bilo je nekoliko mudraca u Grčkoj i Rimu koji su imali uzvišeniju i, u izvesnom pogledu, tačniju 
predstavu o ljudskoj prirodi, mada se mora priznati da je, u uzvišenom preispitivanju, njihov razum često 
vodila uobrazilja, a uobrazilju podsticala taština. Kad su sa samozadovoljstvom posmatrali na opseg vlastitih 
duhovnih moći, kada su koristili različite sposobnosti pamćenja, mašte i rasuđivanja za najdublje spekulacije 
ili najvažnija dela, i kada su razmišljali o žudnji za slavom, koja ih je prenosila u buduća vremena, daleko 
preko granica smrti i groba, bili su nevoljni da sebe pobrkaju sa zverinjem ili pretpostave da bi se biće, 
prema čijem dostojanstvu su gajili najiskrenije divljenje, moglo ograničiti na komad zemlje i nekoliko 
godina trajanja. S tom povoljnom predrasudom prizvali su u pomoć nauku, ili pre, jezik metafizike. Uskoro 
su otkrili da, pošto se nijedno svojstvo materije ne može primeniti na duhovne radnje, ljudska duša mora 


*" Kalende tj. prvi dan u mesecu. 
48 Saturnalije, svečanost u čast boga Saturna, praznovana 17. decembra kao praznik mira, slobode i 
jednakosti, sa uzajamnim darivanjima. Tog dana privremeno ukidana razlika između gospodara i robova. 
* Po mitu nimfa Dafne je izbegavala Apolonova ljubavna proganjanja, te se pretvorila u lovor kada je hteo 
da je dotakne. 

sledstveno biti supstanca drukčija od tela, čista, jednostavna i duhovna, besmrtna i podložna mnogo višem 
stepenu vrline i sreće nakon oslobadanja iz svog telesnog zatvora. Iz tih prividno uverljivih i plemenitih 
načela filozofi, koji su išli Platonovim stopama, izveli su zaključak koji se ne može opravdati, jer su 
zastupali ne samo buduću besmrtnost, već i prošlu večnost ljudske duše, koju su bili isuviše spremni da 
smatraju delom beskonačnog i samopostojećeg duha što prožima i podržava svemir. Učenje toliko udaljeno 
od čula i iskustva čovečanstva može poslužiti da u dokolici zabavi filozofski duh ili da, u tišini samoće, 
ponekad pruži zračak utehe obeshrabrenoj vrlini; ali slabi uticaj stečen u školama, ubrzo su izbrisali opštenje 
i poslovi delatnog života. Dovoljno poznajemo istaknute ličnosti koje su cvetale u doba Cicerona i prvih 
cezara, njihova dela, karaktere i pobude, da možemo biti sigurni da njihovo ponašanje u životu nikada nije 
usmeravala ma kakvo ozbiljno verovanje u nagrade ili kazne u budućem životu. Pred sudom i u rimskom 
senatu, najsposobniji besednici se nisu pribojavali da će uvrediti slušaoce razobličavajući to učenje kao 
zaludno i nastrano mišljenje, koje je svaki čovek širokog obrazovanja i duha s prezirom odbacio. 

Budući da najuzvišeniji napori filozofije stoga ne mogu otići dalje odtoga da slabašno naznače 
žudnju, nadu ili, u najboljem slučaju, verovatnoću budućeg života, nema ničeg, izuzev božanskog otkrovenja 
što može utvrditi postojanje i opisati prilike u nevidljivoj zemlji, predodređenoj da primi ljudske duše nakon 
njihovog odvajanja od tela. Ali, možemo uočiti nekoliko manjkavosti svojstvenih omiljenim religijama 
Grčke i Rima, koje su ih činile nedoraslim tako teškom zadatku. 

1. Opšti sistem njihove mitologije nije biopotkrepljen ma kakvim opipljivim dokazima, te 
najrazboritiji među mnogobošcima već nisu priznavali njenu uzurpiranu vlast. 

2. Opis paklenih područja prepuštan je mašti slikara i pesnika, koji su ih naseljavali tolikim 
utvarama i čudovištima što su delila nagrade i kazne sa tako malo pravičnosti, da je sušta istina, 
najbliža ljudskom srcu, bila ugušena i osramoćena besmislenom smešom najluđih izmišljotina. 

3. Pobožni mnogobošci Grčke i Rima jedva da su učenje o budućem životu smatrali članom vere. 

Proviđenje bogova, budući da se više odnosilo na javne zajednice nego na privatne pojedince, uglavnom 

se ispoljavalo u vidljivom pozorištu sadašnjeg sveta. Molbe podastirane na Jupiterovim ili Apolonovim 
žrtvenicima izražavale su brigu vernika o ovozemaljskoj sreći i njihovo nepoznavanje ili ravnodušnost u 
pogledu budućeg života. Važna istina o besmrtnosti duše usađivana sa više revnosti a i uspeha, u Indiji, 
Asiriji, Egiptu i Galiji; a pošto tu razliku ne možemo pripisati nadmoćnijem znanju varvara, moramo je 
pripisati uticaju uvedenog sveštenstva koje je pobude čestitosti upotrebljavalo kao oruđe ambicije. 

Mogli bismo prirodno očekivati da se načelo tako suštinsko za veru moralo otkriti najrazgovetnijim 
rečima izabranom palestinskom narodu i da se bezbedno moglo poveriti naslednom Aronovom sveštenstvu. 
Nama je zapala dužnost da se divimo tajanstvenim zakonima Proviđenja kada otkrijemo da je učenje o 
besmrtnosti duše izostavljeno iz Mojsijevih zakona, da ga proroci nejasno nagoveštavaju, a da su se tokom 
dugog razdoblja, minulog između egipatskog i vavilonskog robovanja, nade kaogod strepnje Jevreja, 
izgleda, ograničavale na uski okvir sadašnjeg života. Kada je Kir dopustio izgnanom narodu da se vrati u 
obećanu zemlju, a Ezra obnovio drevne knjige o njihovoj veri, neosetno su se u Jerusalimu pojavile dve 
slavne sekte, sadukejci 1 fariseji. Prvi, probrani iz bogatijih i uglednijih slojeva društva, bili su strogo 
privrženi bukvalnom značenju Mojsijevih zakona i pobožno su odbacivali besmrtnost duše kao mišljenje bez 
ikakve podloge u božanskoj knjizi, koju su poštovali kao jedino pravilo svoje vere. Merodavnosti Svetog 
pisma fariseji su pridodali i merodavnost predanja, te su, pod nazivom predanja, prihvatili nekoliko 
spekulativnih načela filozofije ili vere istočnih naroda. Učenja o usudu ili predodređenosti, o anđelima i 
duhovima, o budućem životu sa nagradama i kaznama, sadržana su u jednom broj u tih novih članova vere; a 
kako su jednostavnošću svog ponašanja fariseji privukli na svoju stranu glavninu jevrejskog naroda, 
besmrtnost duše je postala preovlađuće osećanje u sinagogi za vladavine asmonejskih vladara i 
prvosveštenika. Priroda Jevreja nije bila kadra da se zadovolji tako hladnim i mlitavim pristankom kakav bi 
mogao zadovoljiti duh mnogobošca; a čim su dopustili ideju o budućem životu, prigrlili su je sa žarom, koji 
je uvek bio svojstvo tog naroda. Njihov žar, međutim, nije ništa doprineo njegovoj očiglednosti ili čak 
verovatnoći, stoga je i dalje bilo potrebno da učenje o životu i besmrtnosti, koje je diktirala priroda, odobrio 
razum, a sujeverje usvojilo, Hristov ugled i primer ozakone kao božansku istinu. 

Kada je obećanje večne sreće ponuđeno čovečanstvu pod uslovom usvajanja vere i poštovanja pouka 
jevanđelja, nije čudo što je tako povoljnu ponudu prihvatio veliki broj ljudi svih vera, svih staleža i iz svih 
provincija Rimskog carstva. Drevne hrišćane pokretali su prezir prema bitisanju u sadašnjici i opravdano 
uverenje u besmrtnost, o kojoj nam nepouzdana i nesavršena vera savremenog doba ne može pružiti nikakav 

odgovarajući pojam. U prvobitnoj crkvi uticaj istine je veoma snažno potkrepljivan mišljenjem koje, ma 
koliko moglo zasluživati poštovanje zbog svoje korisnosti i drevnosti, iskustvu nije bilo prijatno. Svi su 
verovali da su kraj sveta i carstvo nebesko na dohvat ruke. Apostoli su prorekli skoro nastupanje tog 
čudesnog događaja; predanje o njemu sačuvali su njihovi najraniji učenici, a oni koji su doslovno shvatali 
kazivanja samog Hrista bili su dužni da očekuju drugi i uzvišeni dolazak Čovečjeg Sina na oblacima, pre 
nego što bude potpuno zatrto ono pokolenje koje je videlo njegov skromni život na zemlji i koje bi još 
moglo biti očevidac jevrejskih nesreća pod Vespazijanom ili Hadrijanom. Smena sedamnaest stoleća poučila 
nas je da ne shvatamo suviše doslovno zagonetni jezik proročanstva i otkrovenja, ali sve dok je iz razumnih 
razloga dozvoljavano da se ta greška održava u crkvi, ona je proizvodila najpovoljnije posledice po veru i 
postupke hrišćana, koji su živeli u strašnom iščekivanju onog trenutka kada će i sama zemaljska kugla i sve 
razne rase ljudskog roda zadrhtati pred pojavom svog božanskog Sudije. 

Drevno i rasprostranjeno učenje o Hiljadugodišnjem carstvu bilo je tesno povezano sa drugim 
Hristovim dolaskom. Kako su dela stvaranja sveta završena za šest dana, njihovo trajanje u sadašnjem 
stanju, prema predanju pripisivanom proroku Iliji, utvrdeno je na šest hiljada godina. Na osnovu iste 
analogije zaključeno je da će nakon ovog dugog razdoblja muka i raspri, koje je sada gotovo isteklo, uslediti 
radosni hiljadugodišnji Sabat“, dok će Hrist sa likujućom skupinom svetaca i izabranika, koji su umakli 
smrti ili čudesno oživeli, vladati na Zemlji do vremena određenog za poslednje i sveopšte uskrsnuće. Ta 
nada je bila tako prijatna dušama vernika da je Novi Jerusalim, sedište tog blaženog kraljevstva, hitro bio 
nakićen svim najživljim bojama uobrazilje. Izgleda da je sreća, što bi se sastojala samo od čistog i duhovnog 
zadovoljstva, bila suviše tanana za njegove žitelje, za koje se i dalje pretpostavljalo da poseduju svoju 
ljudsku prirodu i čula. Rajski vrt, sa razbibrigama pastoralnog života, više nije odgovarao naprednom stanju 
društva, kakvo je uglavnom preovladalo pod Rimskim carstvom. Stoga je sagrađen grad od zlata i dragog 
kamenja, a okolna teritorija je obdarena natprirodnim obiljem žita i vinove loze, dok srečni i dobroćudni 
narod u slobodnom uživanju tih samoniklih proizvoda nikada nije trebalo da ograničavaju ikakvi surevnjivi 
zakoni o isključivom posedu. Uverenje u takvo Hiljadugodišnje carstvo brižljivo je usađivao niz crkvenih 
otaca, počevši od mučenika Justina i Irineja, koji su opštili sa neposrednim učenicima apostola, pa sve do 
Laktancija, učitelja Konstantinovog sina. Premda možda nije bilo sveopšte usvojeno, izgleda da je to bilo 
preovladavajuće osećanje pravovernih, a čini se da je bilo tako dobro usklađeno sa željama i strahovanjima 
ljudskog roda, da je moralo u znatnoj meri doprineti širenju hrišćanske vere. Ali, kada je zdanje crkve bilo 
gotovo završeno, ovozemaljski potporanj je uklonjen. Učenje o Hristovoj vladavini na Zemlji u početku se 
uzimalo kao dubok alegorija, pa se postepeno počelo smatrati sumnjivim i beskorisnim stavom, da bi na 
koncu bilo odbačeno kao besmislena izmišljotina jeresi i fanatizma. Tajanstveno proročanstvo, koje još čini 
deo svetog kanona, ali za koje se smatralo da podstiče odbačeno osećanje, za dlaku je izbeglo crkvenu 
zabranu. 

Dok su se Hristovim učenicima obećavale sreća i slava svetovne vladavine, najgroznije nesreće 
najavljivane su bezverničkom svetu. Podizanje novog Jerusalima trebalo je da se odvija podjednakim 
tempom sa razaranjem mističnog Vavilona; i dokle god su carevi, koji su vladali pre Konstantina, ustrajavali 
u ispovedanju idolopoklonstva, epitet Vavilon primenjivao se na grad Rim i Carstvo. Pripremljen je ceo niz 
svih moralnih i fizičkih zala koja mogu zadesiti jedan narod u procvatu: unutrašnji razdor i najezda 
najsvirepijih varvara iz neznanih oblasti Severa, boleštine 1 glad, komete, pomračenja, zemljotresi i poplave. 
A sve su to bili tek pripremni i upozoravajući predznaci za veliku katastrofu Rima, u kojoj će zemlju 
Scipiona i Cezara progutati Nebeski plamen, dok će grad na sedam brežuljaka, sa svojim palatama, 
hramovima i slavolucima, potonuti u ogromno jezero ognja i sumpora. Rimskoj sujeti, međutim, moglo je 
pružiti neku utehu to što će razdoblje trajanja njihovog carstva biti i razdoblje trajanja samog sveta, kojem 
je, kao što je jednom nastradao od vodenog elementa, bilo suđeno da doživi drugo i brzo uništenje 
elementom vatre. Mišljenjem o sveopštem požaru hrišćanska vera se vrlo srećno podudarala sa predanjem 
Istoka, filozofijom stoika i analogijom iz prirode; čak je i zemlja, iz verskih pobuda odabrana za prauzrok i 
glavnu pozornicu požara, bila najprikladnija za tu svrhu po prirodnim i fizičkim uslovima - dubokim 
špiljama, ležištima sumpora i brojnim vulkanima, među kojima Etna, Vezuv i Lipari predstavljaj u vrlo 
nesavršenu opomenu. Najspokojnij i i najneustrašiviji skeptik nije mogao odbiti da prizna da je uništenje u 
ognju sadašnjeg svetskog sistema samo po sebi krajnje verovatno. Hrišćanin, koji je svoje verovanje manje 


* Sabat, dan odmora, sedmi dan u nedelji kod Jevreja 

temeljio na zabludnim argumentima razuma no na autoritetu predanja i tumačenju Svetog pisma, očekivao 
ga je sa užasom i uverenjem kao izvestan i skori događaj, a kako su mu duh stalno punili tom važnom 
idejom, svaku katastrofu koja bi zadesila Carstvo smatrao bi nepogrešivim simptomom sveta na izdisaju. 

Osuda najumnijih i najčestitijih pagana zbog njihovog nepoznavanja božanske istine ili neverovanja 
u nju kao da vređa pamet i čovečnost današnjice. Međutim, prvobitna crkva, čija je vera bila mnogo čvršća, 
bez oklevanja je prepuštala večnim mukama daleko veći deo ljudske vrste. Milosrdna nada se možda mogla 
dopustiti Sokratu ili nekim drugim antičkim mudracima, koji su ugledali svetlost razuma pre pojave 
Jevandelja. No, jednodušno se tvrdilo da oni koji su, posle Hristovog rođenja ili smrti, tvrdoglavo istrajavali 
u obožavanju demona, ne zaslužuju niti mogu očekivati oproštaj od razdražene Božje pravde. Ta kruta 
osećanja, nepoznata antičkom svetu, izgleda da su ulila duh ogorčenosti u sistem ljubavi i sklada. Rodbinske 
i prijateljske veze često su raskidane zbog razlike u veroispovesti; a hrišćani, koje je u ovom svetu 
ugnjetavala vlast mnogobožaca, ponekad bi se, zavedeni ozlojedenošću i duhovnom gordošću, naslađivali 
izgledima za svoj budući trijumf. "Volite predstave", uzvikuje strogi Tertulijan", "osim one predstave nad 
predstavom, poslednjeg i večnog vaseljenskog suda. Kako ću se diviti, smejati, veseliti i likovati kad budem 
gledao tolike ohole vladare i uobražene bogove kako ječe u najdubljem ambisu mraka; tolike sudije, koji su 
proganjali ime Božje, kako se tope u vatrama žešćim od onih što su ih ikad potpaliti protiv hrišćana; tolike 
mudre filozofe kako crvene u usijanom ognju zajedno sa svojim zavedenim učenicima; tolike proslavljene 
pesnike kako drhte ne pred Minojevim, već pred Hristovim sudom; tolike tragičare skladnije u izražavanju 
vlastitih patnji; tolike plesače..." Međutim, čitaočeva čovečnost će mi dozvoliti da navučem veo nad ostatak 
ovog paklenog opisa, koji revnosni Afrikanac nastavlja dugim šarolikim nizom usiljenih i bezosećajnih 
dosetki. 

Medu prvim hriščanima nesumnjivo je bilo mnogo onih čija je priroda bila u skladu sa krotkošču i 
milosrdem njihove veroisposvesti. Mnogo je bilo onih koji su osečali iskreno saosečanje za svoje ugrožene 
prijatelje i zemljake, i ispoljavali najdobronamerniju revnost da ih izbave od predstoječeg uništenja. 
Nemarni mnogobožac, zaokupljen novim i neočekivanim užasima, od kojih mu ni njegovi sveštenici a ni 
filozofi nisu mogli pružiti pouzdanu zaštitu, vrlo često je bivao preplašen i savladan pretnjom večnih muka. 
Njegove bojazni mogle su pomoči porast njegove vere i razboritosti, a ako bi jednom uspeo da sebe ubedi u 
pomisao da hriščanska vera može biti istinita, onda je bio lak zadatak uveriti ga da je to najbezbednija i 
najrazboritija strana kojoj bi mogao pristupiti. 

HI - Natprirodni darovi, koji su se čak i ovom životu više pripisivali hriščanima no ostatku 
čovečanstva, morali su doprinositi njihovom vlastitom okrepljenju, a vrlo često i ubedivanju nevernika. 
Pored povremenih čuda, koja su se, možda, ponekad zbivala usled neposrednog mešanja Boga, kada bi u 
službi veri privremeno stavio van snage prirodne zakone, hriščanska crkva je, od vremena apostola i 
njihovih prvih učenika, polagala pravo na neprekidni niz čudotvornih moči, na dar govora nepoznatim 
jezikom, vizije, proricanja, moči isterivanja zlih duhova, isceljivanja bolesnih i vaskrsavanja mrtvih. 
Irinejevim savremenicima često je ulivano znanje stranih jezika, mada je samom Irineju prepušteno da se 
bori sa teškočama varvarskog narečja dok je propovedao Jevandelje domačem življu Galije. Božansko 
nadahnuće, preneto putem vizija u budnom stanju ili u snu, opisivalo se kao milost veoma štedro darivana 
svim slojevima vernika, ženama kao god starima, dečacima kao god biskupima. Pošto bi njihovi vernički 
duhovi bili dovoljno pripremljeni molitvom, postom i bdenjima kako bi primili taj izuzetni podsticaj, 
uzdizali su se iznad svojih čula i predavali nadahnutoj ekstazi, postajući ništa drugo do oruđa Svetog duha, 
baš kao što je to frula ili flauta za onog koji u nju duva. Možemo dodati da je svrha tih vizija uglavnom bila 
ili da otkriju buduću istoriju ili da usmere upravljanje crkvom u današnjici. Isterivanje demona iz tela onih 
nesrećnika, koje im je bilo dozvoljeno da muče, smatralo se očitim, mada običnim trijumfom vere, a drevni 
izvodio javno i u prisustvu velikog broja posmatrača, bolesnika bi oslobodila isterivačeva moć ili veština, a 
čulo bi se kako pobedeni demon priznaje da je bio jedan od mitskih antičkih bogova koji je bezbožno i 
bespravno prigrabio bogoštovanje ljudskog roda. Ali, čudotvorno isceljivanje bolesti najneizlečivije, čak i 
natprirodne vrste ne može više izazvati čuđenje, kad se prisetimo da je u Irinejevo vreme, krajem drugog 
stoleća, vaskrsnuće mrtvih bilo daleko od toga da se smatra neobičnim događajem; to čudo se u neophodnim 


31 Tertulijan (160-225), Kartaginjanin, advokat u Rimu, pisac apologija, sukobio se sa zvaničnom crkvom i 
prišao sekti montanista. 

prilikama često izvodilo dugim postom i zajedničkim molitvama u mesnoj crkvi, a osobe, tako vraćene 
molitvama, kasnije su nastavljale da godinama žive među njima. U takvim vremenima, kada je vera mogla 
da se pohvali tolikim čudesnim pobedama nad smrću, izgleda teško objasniti skeptičnost onih filozofa koji 
su i dalje odbacivali učenje o vaskrsnuću i izvrgavali ga ruglu. Plemeniti Grk je na toj važnoj osnovi 
temeljio ceo spor i obećavao antiohijskom episkopu Teofilu da će smesta usvojiti hrišćansku veru, ako bude 
video makar jednu osobu koja je stvarno ustala iz mrtvih. Donekle je neobično da je prelat prve istočne 
crkve, ma koliko željan prijateljevog preobraćenja, smatrao umesnim da odbije ovaj pošteni i razboriti 
izazov. 

Čuda prvobitne crkve, vremenom ozakonjena, nedavno je osporilo jedno vrlo slobodno i domišljato 
istraživanje, koje je, mada je našlo na krajnje povoljan prijem u javnosti, izgleda, izazvalo sveopštu sablazan 
među teolozima naše i drugih protestanskih crkava u Evropi. Na naša različita osećanja u pogledu ove teme 
mnogo manje će uticati ma koji pojedinačni argument nego naše navike u proučavanju i razmišljanju, a, pre 
svega, mera dokaza koji smo se navikli da obezbedimo kao dokaz za neki čudotvorni događaj. Od istoričara 
dužnost ne traži da upliće svoj lični sud u ovaj lepi i značajni spor, ali ne treba ni da prikriva teškoće 
prihvatanja teorije koja bi mogla pomiriti interes vere sa interesom razuma, i odgovarajuće primene te teorije 
i tačnog omedavanja tog srećnog razdoblja, lišenog greški i obmana, na koje bismo mogli biti spremni da 
proširimo dar natprirodnih moći. Od prvih crkvenih otaca do poslednjeg pape, neprekidan je niz biskupa, 
svetaca, mučenika i čudesa; a širenje praznoverja je bilo tako postupno i gotovo neprimetno da ne znamo 
kod kojeg beočuga treba da prekinemo lanac predanja. Svako razdoblje svedoči o čudesnim događajima po 
kojima se ističe, a to svedočenje nema ništa manje težine niti ugleda no ono prethodnog pokolenja, sve dok 
ne budemo neprimetno navedeni da sami sebe optužimo za nedoslednost ukoliko u osmom ili dvanaestom 
veku odreknemo Prečasnom Bedi? ili svetom Bernaru istu meru poverenja, kakvu smo u drugom veku tako 
štedro podarili Justinu ili Irineju. Ukoliko se istinitost ma kojeg od tih čudesa procenjuje po prividnoj 
korisnosti ili umesnosti, svako doba ima nevernike koje valja ubediti, jeretike koje valja pobijati i 
idolopokolničke narode koje valja preobratiti; i uvek se može naći dovoljno pobuda da se opravda mešanje 
Neba. Ipak, pošto je svaki pristalica otkrovenja uveren u stvarnost čudotvornih moči, a svaki razuman Čovek 
ubeden u njihov prestanak, očigledno je da je moralo postojati neko razdoblje u kojem su one iznenada, ili 
postepeno, uskračene hriščanskoj crkvi. Koje god razdoblje da se u tu svrhu odabere, smrt apostola, 
preobraćenje Rimskog carstva ili gašenje arijanske jeresi, neosetljivost hrišćana koji su u to vreme živeli 
takođe će dati opravdanog povoda za čuđenje. Svojih lagarija su se držali i pošto su izgubili moć. 
Lakovernost je obavljala ulogu vere, fanatizmu se dozvoljavala da preuzme jezik nadahnuća, a posledice 
slučaja ili ujudurme pripisivane su natprirodnim uzrocima. Nedavno iskustvo sa autentičnim čudesima 
trebalo je da pouči hrišćanski svet o putevima Proviđenja i da mu navikne oko (ukoliko možemo upotrebiti 
vrlo neprikladan izraz) na stil Božanskog umetnika. Kada bi se najveštiji slikar moderne Italije drznuo da 
ukrasi svoje slabe imitacije Rafaelovim ili Koređovim imenom, takva bezobrazna podvala bi ubrzo bila 
otkrivena i sa gnušanjem odbačena. 

Ma kakvo mišljenje mogli imati o čudima prvobitne crkve nakon vremena apostola, ta popustljiva 
blagost naravi, toliko upadljiva kod vernika u drugom i trećem stoleću, pokazala se od izvesne slučajne 
koristi po stvar istine i vere. U savremeno doba potajna, čak i nevoljna skeptičnost lepi se i za najpobožnije 
karaktere. Njihovo dopuštanje natprirodnih istina manje je aktivni pristanak no hladno i pasivno mirenje. 
Odavno naviknut da se sledi nepromenljivi poredak prirode 1 i poštuje ga, naš razum, ili bar naša uobrazilja, 
nedovoljno su pripremljeni na to da podnesu vidljivo delovanje Boga. Ali, u prvim razdobljima hrišćanstva 
položaj ljudskog roda bio je potpuno drugačiji. Najznatiželjniji, ili najlakoverniji, među mnogobošcima 
često su bivali ubeđeni da udu u zajednicu koja je tvrdila da stvarno raspolaže čudotvornim moćima. 
Prvobitni hrišćani neprestano su hodali po mističnom tlu, dok su umove navikama naučili da veruju u 
najizuzetnije događaje. Verovali su, ili su bar tako zamišljali, da na njih sa svih strana kidišu demoni, teše 
vizije, poučavaju proročančanstva, a skrušene crkvene molbe čudesno izbavljaju od opasnosti, bolesti i same 
smrti. Stvarna ili izmišljena čudesa, u kojima su tako često sebe smatrali predmetom, oruđem ili 
posmatračima, veoma srečno su ih činila sklonim da sa istom lakočom, ali 1 sa daleko večom opravdanošču, 
usvoje autentična čudesa jevandeoske istorije; i tako su ih čudesa, koja nisu premašala meru njihovog 
vlastitog iskustva, nadahnjivala najživljim uverenjem u tajne za koje se priznavalo da prevazilaze granice 


** Beda Venerabilis (673-73 5 ) monah, svetac i pisac Crkvene istorije Engleske. 

njihovog poimanja. Upravo je taj duboki uticaj natprirodnih istina toliko slavljen pod imenom vere: stanje 
duha opisivana kao najsigurnija zaloga božanske naklonosti i buduće sreće, a preporučivano kao prva ili, 
možda, jedina vrednost hrišćanina. Prema strožijim svetim ocima moralne vrline, koje podjednako mogu 
upražnjavati i nevernici, lišene su bilo kakve vrednosti ili delotvornosti u poduhvatu našeg opravdavanja. 

IV - Međutim, prvobitni hrišćani su svoju veru ispoljavali vlastitim vrlinama, te se sasvim umesno 
pretpostavlja da Božja vera, koja je prosvetlila ili potčinila razum, mora istovremeno očistiti srce i 
usmeravati postupke vernika. Prvobitni apologeti hrišćanstva, koji opravdavaju nevinost svoje sabraće, i 
pisci kasnijeg razdoblja, koji slave svetost svojih predaka, pokazuju u najživljim bojama preporod ponašanja 
koji je svetu doneto propovedanje Jevanđelja. Pošto je moja nakana da uočavam samo one ljudske ciljeve 
kojima je bilo dozvoljeno da podupru uticaj otkrovenja, ovlaš ću pomenuti dve pobude koje su prirodno 
mogle učiniti živote prvobitnih hrišćana čistijim i asketskijim od života njihovih paganskih savremenika ili 
njihovih izopačenih naslednika - kajanje zbog prošlih greha i pohvalnu želju da se podrži ugled zajednice u 
koju su ušli. 

Kada su novi preobraćenici uvršteni u vernike, i pripušteni Svetoj tajni crkve, ustanovili su da ih od 
ponovnog zapadanja u njihova stara nepočinstva zadržava jedan drugi obzir manje duhovne, ali vrlo 
nedužne i čestite prirode. Ma koja zajednica, koja se odvojila od glavnine naroda ili vere kojoj je pripadala, 
smesta postaje predmet sveopšte a i zavidljive prismotre. Srazmerno malom broju pripadnika na karakter 
zajednice mogu uticati vrlina i poroci osoba koje je sačinjavaju, a svaki pripadnik je dužan da najbudnijom 
pažnjom motri na vlastito ponašanje, kao i na ponašanje svoje sabraće, jer, kao što mora očekivati da 
preuzme deo zajedničke sramote, može se nadati da će uživati deo zajedničkog ugleda. Kada su hrišćani iz 
Bitinije izvedeni pred sud Plinija Mlađeg, prokonzula su uveravali da su se, daleko od učešća u ikakvoj 
nezakonitoj zaveri, svečanom zakletvom bili obavezali na uzdržavanje od činjenja onih zločina koji remete 
privatni ili javni mir društva, od krađe, razbojništva, preljube, krivokletstva i prevare. Gotovo vek kasnije, 
Tertulijan se s iskrenim ponosom mogao pohvaliti da je tek nekolicina hrišćana stradala zbog svoje vere, kao 
i od dželatove ruke. Njihov ozbiljan i povučen život, nesklon veseloj raskoši tog doba, navikao ih je na 
neporočnost, umerenost, štedljivost 1 sve trezvene i domaće vrline. Pošto se većina bavila nekim zanatom ili 
pozivom, dužnost im je bila da najstrožom čestitošću i časnim poslovanjem uklone sumnje, koje 
neposvećeni odveć sklono ga je prema pojavama svetosti. Prezir sveta naučio ih je da se naviknu na 
poniznost, smernost i strpljivost. Što su više bili proganjani, više su se držali jedan drugoga. Njihovo 
uzajamno milosrđe i nepodozrivo poverenje nevernici su primećivali, dok su ih verolomni prijatelji prečesto 
zloupotrebljavali. 

Veoma je časna okolnost po moral prvobitnih hrišćana to što su čak i njihove mane, ili pre greške, 
proisticale iz suviška vrline. Episkopi i crkveni oci, čije svedočenje dokazuje, a čiji je ugled mogao uticati na 
veroispovedanje, načela, pa i postupke savremenika, proučavali su Sveto pisma sa manje umeća no 
pobožnosti; često su shvatali u najbukvalnijem smislu ona kruta načela Hrista i apostola na koja je 
promišljenost kasnijih komentatora primenila labaviji i figurativniji način tumačenja. U težnji da veličaju 
savršenstvo Jevanđelja u odnosu na mudrost filozofije, revnosni oci su dužnosti samokažnjavanja, čistote i 
strpljivosti doveli do visina, koje se gotovo jedva mogu dosegnuti a još manje sačuvati u našem sadašnjem 
stanju slabosti i iskvarenosti. Tako izuzetno 1 uzvišeno učenje mora neminovno ljudima ulivati duboko 
poštovanje, ali je bilo loše sračunato da pridobije glas onih ovozemaljskih filozofa koji se u vođenju ovog 
prolaznog života rukovode samo prirodnim osećanjima i interesom društva. 

Postoje dve veoma prirodne sklonosti koje možemo uočiti u najčestitijim i najvelikodušnijim 
karakterima: ljubav prema uživanju i ljubav prema delanju. Ukoliko se prva istančava umetnošću i naukom, 
usavršava čarima društvenog opštenja, a ispravlja opravdanim staranjem o štedljivosti, zdravlju i ugledu, 
onda ona donosi najveći deo sreće u ličnom životu. Ljubav prema delanju predstavlja načelo mnogo snažnije 
i sumnjivije prirode. Često vodi gnevu, ambiciji i osveti, ali kada je usmerava osećanje pristojnosti i 
dobrodušnosti, postaje roditeljka svake vrline, a ako te vrline prate i podjednake sposobnosti, porodica, 
država ili carstvo mogu dugovati svoj u bezbednost i blagostanje neustrašivoj hrabrosti jednog jedinog 
čoveka. Ljubavi prema uživanju možemo stoga pripisati one najprijatnije, a ljubavi prema delanju 
najkorisnije i poštovanja vredne odlike. Karakter u kojem bi jedna s drugom bile sjedinjene i usklađene 
predstavljao bi, čini se, najsavršeniju predstavu o ljudskoj prirodi. Bezosećajna 1 nedelatna priroda, za koju 
bi se pretpostavilo da je podjednako lišena obe ljubavi, sveopštom sa glasnošću ljudskog roda bila bi 
odbačena, kao potpuno nesposobna da pribavi sreću pojedincu ili ikakvu javnu dobrobit svetu. No, prvobitni 

hrišćani nisu želeli da sebe učine prijatnim ili korisnim u ovom svetu . 

Sticanje znanja, upražnjavanje naše pameti ili mašte i veseo tok slobodnog razgovora mogu ispuniti 
dokolicu širokog duha. Takvu razonodu, međutim, strogost otaca je sa gnušanjem odbacivala ili prihvatala 
sa krajnjom predostrožnošću, jer su oni prezirali svako znanje nekorisno spasenju, dok su svaku lakoću u 
razgovoru smatrali zločinačkom upotrebom dara govora. U našem sadašnjem bitisanju telo je tako 
neodvojivo povezano sa dušom, da se čini da bi nam bilo u interesu da sa nedužnošću i umerenošću okušam 
one užitke kojima je taj verni saputnik podložan. Potpuno drukčije bilo je rasuđivanje naših pobožnih 
prethodnika; jalovo težeći oponašanju savršenstva anđela, prezirali su, ili su se pravili da preziru, svaku 
ovozemaljsku i telesnu slast. Neka od naših čula odista su nužna za naš opstanak, druga za održanje života, 
dok treća za naše saznanje, a do sada je bilo nemoguće odbaciti njihovu upotrebu. Prvi osećaj užitka žigosao 
se kao prvi trenutak njegove zloupotrebe. Neosetljivom kandidatu za nebo nalagalo se ne samo da se odupire 
grubljim iskušenjima čula ukusa ili mirisa, već čak da zatisne uši pred profanom harmonijom zvukova, i da 
sa ravnodušnošću posmatra najsavršenija dela čovekove umetnosti. Smatralo se da vesela odeća, velelepne 
kuće i elegantan nameštaj spajaju dvostruki greh oholosti i čulnosti: jednostavan i izmučen izgled više je 
priličio hrišćaninu, sigurnom u svoje grehe a sumnjičavom spram svog spasenja. U osudama raskoši crkveni 
oci su bili krajnje podrobni i opširni; a medu raznim predmetima koji pobuđuju njihovo pobožno 
negodovanje, možemo nabrojati lažnu kosu, svaku odeću u boji, osim bele, muzičke instrumente, zlatne ili 
srebrne vaze, jastuke od paperja (jer Jakov je glavu spuštao na kamen), beli hleb, strana vina, pozdravljanje 
u javnosti, upotrebu toplih kupatila i običaj brijanja brade što je, po Tertulijanovom izrazu, laž prema našim 
rođenim licima i bezbožnički pokušaj popravljanja Tvorčevog dela. Kada je hrišćanstvo uvedeno medu 
bogate i uglađene, zadržano je poštovanje ovih osobenih zakona, kao što je to i sad za malobrojne što teže 
većoj svetosti. Ali, nižim slojevima čovečanstva uvek je lako, a 1 prijatno, da polažu pravo na zaslugu zbog 
preziranja sjaja i uživanja koje je sudbina stavila van njihovog domašaja. Vrlinu prvobitnih hrišćana, poput 
vrline prvih Rimljana, vrlo često su čuvali siromaštvo i neznanje. 

Neporočna strogost crkvenih otaca u svemu što se odnosilo na opštenje između dva pola proisticala 
je iz istog načela - njihovog gnušanja nad svakim užitkom koje može zadovoljiti čulnu a uniziti duhovnu 
prirodu čoveka. Njihovo omiljeno mišljenje je bilo da bi Adam, da je zadržao poslušnost prema Tvorcu, 
večno živeo u stanju devičanske čistote, a da bi nekakvim bezazlenim, vegetativnim putem, raj mogao biti 
naseljen sojem čistih i besmrtnih bića. Korišćenje braka bilo je dozvoljeno samo njegovom palom 
potomstvu, kao sredstvo nužno za produžavanje ljudske vrste, i kao stega, ma koliko nesavršena, nad 
prirodnom raspojasanošću žudnje. Oklevanje pravovernih kazuista u pogledu ovog zanimljivog predmeta 
odaje zbunjenost ljudi nespremnih da priznaju ustanovu koju su prisiljeni da trpe. Nabrajanje tih vrlo 
ćudljivih zakona, koje su veoma podrobno nametnuli bračnoj postelji, izmamili bi osmeh mladiću a 
rumenilo lepotici. Bili su jednodušni u osećanju da je jedan brak dovoljan za sve sve svrhe prirode i društva. 
Čulna veza je pročišćena na sliku i priliku mističnog Hristovog sjedinjavanja sa svojom crkvom, a 
proglašeno je da je ni razvod ni smrt ne mogu razvrgnuti. Praksa drugog braka žigosana je nazivom 
ozakonjena preljuba, dok su se osobe, odgovorne za tako sablažnjivo ogrešenje o hrišćansku čistotu, ubrzo 
isključivale iz počasti, pa čak i iz krila crkve. Pošto se žudnja smatrala zločinom, a brak trpeo kao nekakva 
mana, u skladu sa istim načelima stanje celibata smatralo se najvećim približavanjem božanskom 
savršenstvu. Drevni Rim je sa najvećom mukom podnosio ustanovu šest vestalki , ali u prvobitnoj crkvi 
postojao je veliki broj osoba oba pola koje su se posvetile ispovedanju večne čistote. Neki od njih, među 
koje možemo ubrojati učenog Origena", smatrali su da je najsmotrenije razoružati prirodu. Neki su bili 
neosetljivi a neki nepobedivi pred nasrtajima puti. Prezirući sramno bekstvo, device iz toplog afričkog 
podneblja sa neprijateljem su se susrele prsa u prsa; dozvoljavale su sveštenicima i đakonima da podele sa 
njima postelju, i likovale su u vatri svoje neokaljane čistote. No, uvređena priroda ponekada je branila svoja 
prava, a ova nova vrsta mučeništva poslužila jedino da u crkvu unese novu sablazan. Međutim, među 
hrišćanskim asketama (naziv koji su ubrzo stekli zbog svoje mučne službe Bogu) mnogi su, verovatno, imali 
više uspeha, budući manje skloni da zabrazde. Gubitak čulnog zadovoljstva je nadoknađivao duhovnom 
gordošću. Čak je paganski puk bio sklon da vrednost žrtvovanja ocenjuje na osnovu njegove očigledne 
težine, a u pohvalu tih neporočnih Hristovih supruga crkveni oci su izlivali mutnu reku svoje rečitosti. To su 


* Origen (185-254), crkveni pisac i dogmatičar, živeo u Aleksandriji i Cezareji, priredio kritičko izdanje 
Starog zaveta. Njegovo učenje osuđeno zbog neoplatonizma na V vaseljenskom saboru. 

bili rani tragovi monaških načela i ustanova, koje su u kasnijem razdoblju bile protivteža svim 
ovozemaljskim dobrobitima hrišćanstva. 

Hrišćani se nisu ništa manje protivili poslu nego ovozemaljskim uživanjima. Nisu znali kako da 
pomire odbranu naše ličnosti i imetka sa strpljivim učenjem koje je zagovarala neograničeno praštanje 
uvreda iz prošlosti i nalagalo im da zazivaju i nove uvrede. Njihovu bezazlenost vređale su upotreba 
zakletvi, sjaj magistratskog položaja i živa raspra u javnom životu; niti se njihovo ljudsko neznanje dalo 
uveriti da je u ma kojoj prilici zakonito proliti krv naše sabraće, mačem pravde ili rata, čak 1 ukoliko bi 
zločinački ili neprijateljski nasrtaji ugrozili mir i bezbednost čitave zajednice. Priznavalo se da su, na osnovu 
manje savršenog zakona, nadahnuti proroci i miropomazani kraljevi, uz saglasnost Neba, izvršavali 
ovlašćenja jevrejskog zakona. Hrišćani su smatrali i priznavali da takve ustanove mogu biti neophodne 
sadašnjem svetskom sistemu, te su se zadovoljno podvrgavali vlasti svojih paganskih upravljača. Ali, iako 
su usađivali načela pasivne poslušnosti, odbijali su da uzmu aktivno učešće u civilnoj upravi ili vojnoj 
odbrani Carstva. Izvesna popustljivost mogla bi se, možda, ukazati onim osobama koje su se, pre 
preobraćenja, već bavile takvim nasilničkim i krvavim zanatom, no hrišćanima je bilo nemoguće da prihvate 
ulogu vojnika, magistrata ili vladara, a da se ne odreknu jedne svetije dužnosti. Takvo nemarno, pa i 
zločinačko prenebregavanje javne dobrobiti, izlagalo ih je preziru i prekorima pagana, koji su vrlo često 
pitali kakva mora biti sudbina Carstva, koje sa svih strana napadaju varvari, ukoliko bi celo čovečanstvo 
usvojilo malodušna osećanja nove sekte? Na to uvredljivo pitanje apologeti hrišćanske vere davali su 
nejasne i dvosmislene odgovore, pošto nisu bili voljni da otkriju tajni uzrok svoje sigurnosti: očekivanje da, 
pre okončanja preobraćenja ljudskog roda, više neće biti rata, države, Rimskog carstva, a ni samog sveta. 
Može se primetiti da se i u ovom slučaju položaj prvih hrišćana vrlo srećno podudarao sa njihovim verskim 
načelima, dok je njihova odvratnost prema aktivnom životu više doprinela tome da ih oslobodi službe no da 
ih isključi iz državnih i vojnih počasti. 

V - Međutim, ma koliko ljudski karakter bivao ponesen ili potišten nekim prolaznim oduševljenjem, 
postepeno će se vratiti na sebi svojstven i prirodan nivo i povratiti one strasti koje se čine najprikladnije 
njegovom trenutnom stanju. Prvobitni hrišćani bili su mrtvi za posao i ovozemaljska uživanja, ali njihova 
ljubav prema delanju, koja se nikada nije mogla potpuno ugasiti, ubrzo je oživela i našla novo zaposlenje u 
upravljanj u crkvom. Izdvojeno društvo, koje je napalo zvaničnu veru Carstva, bilo je prisiljeno da usvoji 
neki oblik unutrašnje politike i da naimenuje dovoljan broj sveštenika, kojima nisu bile poverene samo 
duhovne funkcije, već i svetovna uprava nad hrišćanskom zajednicom. Bezbednost društva, njegova čast, 
uvećavanje, proizveli su, čak i u najpobožnijim dušama, duh rodoljublja, nalik onom koji su Rimljani gajili 
prema republici, a ponekad 1 sličnu ravodušnost prema upotrebi svih sredstava koja bi mogla dovesti do tako 
poželjnog cilja. Težnja da uzdignu sebe ili svoje prijatelje do crkvenih počasti i položaja prikrivala se 
pohvalnom namerom da se opštoj dobrobiti posvete moć i uvažavanje koje su, jedino u tu svrhu, dobili 
dužnost da traže. U obavljanju dužnosti, od njih se često tražilo da otkrivaju jeretičke greške ili sektaške 
spletke, da se suprotstavljaju namerama verolomne braće, da njihov karakter žigošu zasluženim sramom i 
izgnaju ih iz krila zajednice čiji su mir i sreću pokušali da naruše. Hrišćanski crkveni namesnici podučavani 
su da spoje zmijsku mudrost sa golubijom nevinošću, no navikom na upravljanje prva se usavršavala, dok se 
potonja neosetno kvarila. U crkvi, kao i u svetu, osobe postavljene na neki javni položaj sticale su ugled 
rečitošću i odlučnošću, poznavanjem ljudskog roda i umešnošću u poslovima; i mada su tajili od drugih, a 
možda i pred sobom, skrivene pobude svog ponašanja, prečesto su upadali u uzburkane strasti delatnog 
života, koje su bile obojene dodatnom merom gorčine i tvrdoglavosti zbog ulivenog duhovnog žara. 

Upravljanje crkvom često je bivalo predmet, a i nagrada, u verskom sporu. Neprijateljski disputanti 
iz Rima, Pariza, Oksforda i ženeve, podjednako su se upinjali da svedu izvorni i apostolski model na merila 
vlastite politike. Nekolicina, koja se tim preispitivanjem bavila sa više poštenja i nepristrasnosti, mišljenja je 
da su apostoli otklonili zakonodavnu dužnost i radije odabrali da otrpe neke pristrasne sablazni i podele nego 
da hrišćane budućeg doba liše slobode menjanja oblika crkvene uprave, shodno promenama vremena i 
okolnosti. Politički plan, koji je sa njihovom saglasnošću, usvojen radi primene u prvom stoleću, može se 
otkriti iz prakse u Jerusalimu, Efesu ili Korintu. Zajednice uspostavljene u gradovima Rimskog carstva 
sjedinjavale su jedino veze vere i milosrđa. Nezavisnost i jednakost činile su temelj njihovog unutrašnjeg 
uredenja. Manjak discipline 1 ljudskog znanja nadoknađivala je povremena pomoć proroka, prizivanih na tu 
funkciju bez obzira na godine, pol ili prirodne sposobnosti, koji su okupljene vernike obasipali izlivima 
Duha, kad god bi osetili božanski podsticaj. Ali, taj izuzetni dar često su zloupotrebljavali ili pogrešno 

primenjivali proročki učitelji. Ispoljavali su ga u nevreme, drsko su remetili službu okupljenih, a gordošću i 
pogrešnom revnošću uneti su, naročito u apostolsku crkvu u Korintu, dugi i žalosni niz trzavica. Kako je 
ustanova proroka postala nekorisna, pa i opasna, njihova ovlašćenja su povučena, a funkcija ukinuta. 

Javne verske funkcije poveravane su isključivo zvaničnim crkvenim namesnicima, episkopima i 
prezviterima; dva naziva koji su prvobitno, izgleda, označavali istu funkciju i istu kategoriju osoba. Naziv 
prezviter odražavao je njihove godine ili, pre, ozbiljnost i mudrost. Titula episkopa označavala je nadzor nad 
verom i ponašanjem hrišćana, poverenih im na pastirsku brigu. Srazmerno broju vernika, veći ili manji broj 
tih episkopskih prezvitera vodio je svaku zajednicu u povoju sa podjednakim autoritetom i uz složno 
savetovanje. 

No, najsavršenija jednakost slobode iziskuje usmeravajaću ruku nekog vrhovnog sudije: stoga se, po 
nalogu javnog mnjenja, ubrzo uvodi položaj predsednika, kome se, u najmanju ruku, daje vlast da prikuplja 
mišljenja i izvršava odluke sabora. Briga o javnom miru, koji će tako često narušavati godišnji ili povremeni 
izbori, navela je prvobitne hrišćane da ustanove počasni i stalni sudijski položaj, i da izaberu najmudrijeg i 
najsvetijeg prezvitera da doživotno obavlja dužnosti crkvenog namesnika. U tim okolnostima visoka 
episkopska titula počela je da se uzdiže iznad skromnog prezviterskog naziva, i dok je potonji ostao 
najprirodniji ugledni položaj za pripadnike svakog hrišćanskog veća, prva je dodeljena dostojanstvu novog 
predsednika. Prednosti ovakvog episkopskog oblika uprave, koji je izgleda uveden pre isteka prvog veka, 
bile su tako očigledne i tako važne za buduću veličinu, kao i za mir, tadašnjeg hrišćanstva da su ga, bez 
odlaganja, usvojile sve zajednice koje su se već bile raštrkale širom Carstva, da je u vrlo ranom razdoblju 
stekao osveštanost u drevnom svetu i da ga još duboko štuju najmoćnije crkve, i na istoku i na zapadu, kao 
izvornu, čak i božansku ustanovu. Nepotrebno je pominjati da pobožni i smerni prezviteri, koji bejahu prvi 
udostojeni episkopske titule, nisu mogli posedovati, a verovatno bi i odbacili, moć 1 sjaj kojima su sada 
okružene kruna rimskog pape ili mitra nemačkog prelata. Ali, možemo, u nekoliko reči, definisati uske 
granice njihove prvobitne nadležnosti, uglavnom duhovne, mada u nekim slučajevima i svetovne prirode. 
Sastojala se od uprave nad Svetom tajnom i disciplinom crkve, vrhovnog nadzora nad verskim obredima, 
čiji su se broj i raznolikost neosetno umnožili, rukopoloženja sveštenika kojima je episkop dodeljivao 
funkcije, upravljanja javnom blagajnom i rešavanja svih onih sporova koje vernici nisu bili voljni da iznose 
pred sud nekog idolopokloničkog sudije. Ta ovlašćenja su, tokom kratkog razdoblja, vršena shodno 
odlukama veća prezvitera, i uz pristanak i odobrenje skupštine hrišćana. Prvobitni episkopi smatrani su samo 
prvima među jednakima i časnim slugama slobodnog naroda. Gde god bi se episkopska stolica upraznila 
zbog smrti, novi predsednik je biran među prezviterima, glasanjem cele pastve, a smatralo se da svaki njen 
član poseduje sveti i sveštenički karakter. 

Tako je blag i ravnopravan bio zakon pomoću kojeg se upravljalo hrišćanima više od sto godina 
nakon smrti apostola. Svaka zajednica osnovala je u svom sklopu posebnu i nezavisnu republiku 1, mada su 
najudaljenije od tih državica međusobno i prijateljski opštile putem prepiske i izaslanstava, hrišćanski svet 
još nije povezivala nikakva vrhovna vlast ili zakonodavna skupština. Kako se broj vernika postepeno 
umnožavao, otkrivene su prednosti koje mogu proisteći iz bliže veze njihovih interesa i namera . Krajem 
drugog veka, crkve u Grčkoj i Aziji usvojile su korisnu ustanovu provincijskih sinoda, i opravdano se može 
pretpostaviti da su obrazac predstavničkog sabora pozajmile od slavnih primera u vlastitoj zemlji: od 
amfiktionija*“, Ahajskog saveza ili skupština po gradovima Jonije. Uskoro je uspostavljen običaj, a i zakon, 
da se episkopi samostalnih crkava sastaju u glavnom gradu provincije u određeno vreme, s proleća 1 s jeseni. 
U većanjima savetom im je pomagalo nekoliko uglednih prezvitera a stišavalo ih prisustvo gomile slušalaca. 
Njihove odluke, prozvane kanonima, rešavale su svaki značajni spor nastao oko vere i discipline, a prirodno 
je bilo verovati da će se Sveti duh štedro izliti na složni sabor predstavnika hrišćanskog naroda. Ustanova 
sinoda tako je dobro odgovarala i ličnoj ambiciji i javnom interesu, da je za nekoliko godina usvojena širom 
Carstva. Uspostavljena je redovna prepiska između provincijskih sabora, koji su se uzajamno obaveštavali i 
jedni drugima odobravali postupke, dok je katolička crkva ubrzo poprimila oblik 1 stekla snagu velike 
federativne republike. 

Kako je zakonodavnu vlast pojedinačnih crkvi neosetno zamenilo korišćenje sabora, episkopi su 
zadobili njihovo savezništvo krupnijim udelom u izvršnoj i samovoljnoj vlasti; a čim ih je povezalo osećanje 


** Amflktionija, savez plemena ili državica radi zaštite svetilišta i staranja o njima. Najpoznatija delfska, oko 
Apolonovog hrama, koju je činilo 12 plemena. 

zajedničkog interesa, bili su u stanju da ujedinjenim snagama nasrnu na izvorna prava svog sveštenstva i 
naroda. Prelati trećeg stoleća su neosetno jezik opomene zamenili naredbodavnim, posejali seme budućih 
uzurpacija, a alegorijama iz Svetog pisma i kitnjastom retorikom, nadoknadili svoj manjak ubedljivosti i 
razložnosti. Veličali su jedinstvo i moć crkve, zastupljene u EPISKOPSKOJ SLUŽBI, u kojoj je svaki 
episkop uživao podjednak i nepodeljen deo. Često se ponavljalo da se vladari i magistrati mogu hvaliti 
ovozemaljskim pravom na prolaznu vlast: samo episkopska vlast proističe od Boga, a proteže se i na ovaj i 
na onaj svet. Episkopi su bili Hristovi namesnici, naslednici apostola i mistični zamenici prvosveštenika iz 
Mojsijevog zakona. Njihova isključiva povlastica dodeljivanja svešteničke uloge zadirala je u slobodu 
svešteničkih i narodnih izbora: a ukoliko bi u upravljanju crkvom još slušali sud prezvitera ili sklonost 
naroda, najbrižljivije su popovali o vrednosti tog dobrovoljnog snishođenja. Episkopi su priznavali vrhovnu 
vlast koja je počivala u skupštini njihove sabraće, ali je u, upravljanju svojom dijecezom, svaki od njih od 
svog stada iziskivao istu bespogovornu poslušnost, kao da je ta omiljena metafora bukvalno tačna, a pastir 
uzvišenije prirode no njegova ovca. Ta pokornost nije, međutim, bila nametnuta bez izvesnih napora, na 
jednoj, i otpora, na drugoj strani. U mnogim mestima demokratski deo ustrojstva veoma toplo je podržavalo 
protivljenje nižeg sveštenstva, nadahnuto verskim žarom ili interesom. No, njihovo rodoljublje dobijalo je 
sramne epitete klike i raskola, dok je episkopska stvar svoj brzi napredak dugovala trudu mnogih delatnih 
prelata koji su, poput Kiprijana iz Kartagine"", umeli da pomire spletke najambicioznijih državnika sa 
hrišćanskim vrlinama što izgledaju prilagođene karakteru sveca ili mučenika. 

Isti uzroci, koji su najpre uništili ravnopravnost prezvitera, uveli su među episkopima prvenstvo po 
položaju, a potom i prevlast u nadležnosti. Sve dok su se s proleća 1 s jeseni sastajali na provincijskom 
sinodu, razlika u ličnim vrednostima i ugledu veoma se uočljivo zapažala među članovima sabora, a narod je 
vodila mudrost i rečitost nekolicine. No red javnog postupka iziskivao je redovnije i manje zavidno obeležje; 
položaj stalnih predsednika sabora svake provincije dodeljivan je episkopima glavnog grada, a ti častoljubivi 
prelati, koji su uskoro dobili visoke titule mitropolita i primasa, u potaji su se pripremili da prigrabe nad 
svojom episkopskom braćom onu istu vlast kakvu su episkopi tu nedavno preuzeli u odnosu na veće 
prezvitera. Nije dugo potrajalo, i među samim mitroplitima prevladalo je oponašanje prvenstva po položaju i 
vlasti, svaki od njih je težio da na najraskošniji način pokaže ovozemaljsku diku i preimućstva grada kojim 
je upravljao; brojnost i imućnost hrišćana podvrgnutih njegovoj pastirskoj brizi; svece i mučenike koji su se 
među njima pojavili; i čistotu sa kojom su čuvali versko predanje onako kako ga niz pravovernih episkopa 
bejaše preneo od apostola ili apostolskog učenika kome se pripisivalo utemeljenje njihove crkve. Iz svih 
razloga, bilo građanske ili crkvene prirode, bilo je lako predvideti da Rim mora uživati poštovanje i da će 
uskoro zahtevati poslušnost provincija. Zajednica vernika donela je pravičan udeo prestonici Carstva, a 
rimska crkva je bila najveća, najbrojnija i, u odnosu na Zapad, najstarija od svih hrišćanskih ustanova, od 
kojih su mnoge veru primile zahvaljujući pobožnim naporima njenih misionara. Umesto jednog apostolskog 
utemeljitelja, najveće dike Antiohije, Efesa ili Korinta, obale Tibra navodno bejahu počastvovane 
propovedanjem i mučeništvom dvojice najistaknutijih apostola, a rimski biskupi su veoma promišljeno 
polagali pravo na nasleđivanje svih prerogativa koji su pripadali ličnosti ili položaju sv. Petra. Biskupi Italije 
i iz provincija bili su spremni da im prepuste prvenstvo u staležu i udruženju (takav je bio njihov vrlo tačan 
izraz) hrišćanske aristokratije. Ali, vlast monarha se odbacivala sa užasom, a ambiciozni duh Rima iskusio je 
mnogo jači otpor azijskih i afričkih naroda prema duhovnoj, no ranije prema njegovoj svetovnoj vlasti. 
Rodoljubivi Kiprijan, koji je imao apsolutnu vlast nad kartaginskom crkvom i sinodima provincija, 
suprotstavljao se odlučnošću i uspehom ambiciji rimskog prvosveštenika, lukavo spajajući svoj cilj sa onim 
istočnih episkopa, pa je, poput Hanibala, potražio nove saveznike u srcu Azije. Ukoliko se ovaj punski rat 
vodio bez ikakvog prolivanja krvi, to se manje dugovalo umerenosti no slabosti sukobljenih prelata. Pogrde i 
izopštenja bile su njihovo jedino oružje, a njima su tokom celog spora obasipali jedni druge, sa podjednakim 
besom i predanošću. Mučna potreba da se osudi papa ili neki svetac i mučenik, žalosti današnje katolike, kad 
senatu ili logoru. 

Razvoj crkvene vlasti porodio je znamenitu razliku između svetovnjaka 1 sveštenstva, nepoznatu 
Grcima 1 Rimljanima. Prvi naziv obuhvatao je celokupan hrišćanski narod, a potonji je, shodno značenju 
reči, dat izabranom delu koji se izdvojio radi služenja veri; proslavljenom staležu ljudi koji je pružio 


55 Kiprijan (200-258), crkveni pisac i episkop u Kartagini, delovao u doba progona, mučen i ubijen. 

najvažniju, mada ne uvek i najpoučniju, građu za modernu istoriju. Njihova uzajamna neprijateljstva 
ponekad su narušavala mir crkve u povoju, ali su njihov žar i delatnost bili ujedinjeni u zajedničkom cilju, 
dok ih je ljubav prema vlasti, koja se (najlukavije prerušena) mogla uvući u srca episkopa i mučenika, 
podsticala da povećavaju broj svojih podanika i da šire granice hrišćanskog carstva . Bili su lišeni bilo kakve 
svetovne vlasti, a civilni magistrat ih je dugo vremena pre obeshrabrivao 1 tlačio, no pomagao; međutim, 
unutar vlastite zajednice, stekli su i koristili dva najdelotvomija oruđa vladavine - nagrade i kazne, prvo beše 
proisteklo iz pobožne velikodušnosti, a drugo iz usrdnih strepnji vernika. 

I - Zajednička svojina nad dobrima, koja je tako prijatno zabavljala Platonovu maštu, i, u izvesnoj 
meri, postojala u asketskoj zajednici esena*“, bila je nakratko usvojena u prvobitnoj crkvi. Žar je prve 
prozelite podstakao da rasprodaju ovozemaljske posede koje su prezirali, a da dobijeni novac polože 
apostolima pred noge i zadovolje se onim što dobiju kao ravnu čast prilikom opšte raspodele. Razvojem 
hrišćanske vere, olabavljena je, i postupno ukinuta, ova velikodušna ustanova, koja bi se, u rukama manje 
čistim od apostolskih, ubrzo iskvarila i zloupotrebila usled obnove sebičnosti ljudske prirode, pa je 
preobraćenicima, koji su primili novu veru, dozvoljavano da zadrže u svom posedu očevinu, da primaju 
zaveštanja i nasledstva, i da uvećavaju ličnu imovinu svim zakonitim sredstvima zanata i marljivosti. 
Umesto apsolutne žrtve, sveštenici Jevanđelja primali su umeren deo, a na nedeljnim ili mesečnim 
skupovima svaki vernik je, shodno zahtevima te prilike i veličini svog bogatstva i pobožnosti, davao 
dobrovoljni prilog zajedničkoj riznici. Ništa se nije odbijalo, ma koliko neznatno bilo, ali se brižljivo 
usađivalo da su članovi o desetku iz Mojsijevih zakona i dalje božanska obaveza; i da bi, budući da se 
Jevrejima, pod manje savršenom disciplinom, nalagalo da plate deseti deo svega što poseduju, Hristovim 
učenicima priličilo da se istaknu većim stepenom darežljivosti i da steknu neke zasluge odričući se suvišnog 
blaga, koje tako brzo mora biti uništeno kao i sam svet. Gotovo je nepotrebno pominjati da se prihod svake 
pojedine crkve, budući da je bio tako neizvesne i promenljive prirode, morao menjati sa siromaštvom ili 
bogatstvom vernika, prema tome da li su bili raštrkani po zabačenim selima ili na okupu u velikim 
gradovima Carstva. U vreme cara Decija magistrati su smatrali da hrišćani u Rimu poseduju vrlo zamašno 
bogatstvo, da pri verskim obredima koriste zlatne i srebrne posude, i da su mnogi od njihovih prozelita 
prodali svoju zemlju i kuće kako bi uvećali zajedničko bogatstvo sekte, zapravo, na teret svoje nesrećne 
dece, koja su se obrela kao prosjaci zato što im roditelji bejahu sveci. Sumnje tuđinaca 1 neprijatelja treba da 
slušamo sa podozrenjem; međutim, u ovoj prilici one dobijaju veoma ubedljivu verodostojnost iz sledeća 
dva slučaja, jedina koja su doprli do našeg saznanja a jasno kazuju tačne iznose ili pružaju iole određenu 
predstavu. Gotovo u isto vreme, kartaginski episkop, iz zajednice manje imućne od rimske, skupio je sto 
hiljada sestercija (preko osam stotina pedeset funti sterlinga) prilikom iznenadnog prikupljanja milostinje za 
otkup braće u Numidiji, koju su u ropstvo odveli pustinjski varvari. Stotinak godina pre Decijeve vladavine, 
rimska crkva je na ime dara dobil a iznos od dvesta hiljada sestercija od nekog stranca iz Ponta, koji je 
nameravao da se nastani u prestonici. Ti prilozi su većinom bili u novcu, jer hrišćanska zajednica nije želela, 
niti bila kadra, da u znatnijoj meri prihvati teret zemljišnih poseda. Nekoliko zakona je predviđalo, a 
zavedeni su sa istim ciljem kao naši zakoni o neotuđivosti dobra, da se nekretnine ne mogu dati niti zaveštati 
nekom pravnom licu bez posebne privilegije ili izričite dozvole cara ili senata, a ovi su retko bili raspoloženi 
da je daju u korist sekte, koja je najpre bila predmet njihovog prezira, a najposle, bojazni i zavisti. 
Zabeležena je, međutim, jedna pogodba za vladavine Aleksandra Severa, koja otkriva da se to ograničenje 
ponekad zaobilazila ili privremeno obustavljalo, i da se hrišćanima dozvoljavalo da pritežavaju i poseduju 
zemljište unutar granica samog Rima. Razvoj hrišćanstva i građanski nered u Carstvu doprineli su 
popuštanju strogosti zakona, a pre isteka trećeg stoleća mnoga zamašna imanja bila su darivana imućnim 
crkvama Rima, Milana, Kartagine, Antiohije, Aleksandrije i drugih velikih gradova u Italiji i provincijama. 

Episkop je bio prirodni upravitelj crkvenog imanja, a javno dobro je poveravano njegovom staranju 
bez polaganja računa ili nadzora; prezviteri su obavljali sam duhovne funkcije, dok se zavisniji red đakona 
isključivo bavio upravljanjem i raspodelom crkvenih prihoda. Ukoliko možemo paverovati Kiprijanovim 
vatrenim besedama, među njegovom afričkom braćom bilo je isuviše onih koji su vršeći svoju dužnost kršili 
sva pravila, ne samo jevanđeoskog savršenstva, već čak i moralne vrline. Neki od tih bezverničkih 
upravitelja rasipali su crkveno bogatstvo na čulna zadovoljstva, drugi su ga zloupotrebljavali radi ličnog 


** Eseni, treća jevrejska sekta, pored fariseja i sadukejaca. Sledbenici su živeli u zajednicama, delili sva 
dobra 1 prihode. Nestali krajem I veka. Veruje se da su bili pisci Kumranskih rukopisa. 

dobitka, nepoštenih kupovina ili pohlepnog zelenašenja. No, sve dok su prilozi hrišćanskog življa bili 
dobrovoljni i neograničeni, zloupotreba poverenja nije mogla biti česta, a opštekorisni ciljevi za koje se 
darežljivost upotrebljavala služili su na čast verskoj zajednici. Pristojan deo se odvajao za izdržavanje 
episkopa i njegovog sveštenstva; dovoljan iznos je određivan za troškove javnog bogoštovanja, među kojima 
su svetkovine ljubavi ili agapae", kako su se zvale, zauzimale veoma dopadljivo mesto. Celokupan ostatak 
predstavljao je crkveno imanje namenjeno sirotinji. Prema episkopovom nahođenju, ono se raspodeljivalo na 
Izdržavanje udovica i siročadi, kljastih, bolesnih i starih u zajednici, za potporu strancima i hodočasnicima, 
za ublažavanje nesreća zatvorenika i zarobljenika, a naročito ukoliko su njihove patnje bile prouzrokovane 
čvrstom privrženošću veri. Velikodušna razmena milodara spajala je najudaljenije provincije, a manjim 
pastvama rado se pomagalo milostinjom imućnije sabraće. Takva ustanova, koja je manje obraćala pažnju na 
zaslugu a više na bedu dotične osobe, veoma opipljivo je doprinosila širenju hrišćanstva. Mnogobošci, koje 
je pokretalo osećanje čovečnosti, priznavali su dobročinstvo nove sekte, iako su se podsmevali njenim 
učenjima. Izgled na neposrednu pomoć i buduću zaštitu mamio je u njeno gostoprimljivo naručje mnoge od 
onih nesrećnika koje bi nemar sveta prepustio patnjama nemaštine, bolesti i starosti. Ima, takođe, razloga za 
verovanje da je veliki broj odojčadi, koju su prema nečovečnom običaju tog vremena roditelji ostavljali, 
često spasavao od smrti, krštavan, vaspitavan i izdržavao pobožnošću hrišćana 1 na trošak javne blagajne. 

II - Nesumnjivo je pravo svakog društva da iz svoje zajednice i blagodati isključi one članove koji 
odbacuju ili krše pravila zavedena opštom saglasnošću. U vršenju te vlasti osude hrišćanske crkve bile su 
pretežno usmerene protiv sramnih grešnika, a naročito onih krivih za ubistvo, prevaru ili pohotljivost, protiv 
tvoraca ili sledbenika ma kojeg jeretičkog mišljenja, osuđenog presudom episkopskog reda, kao i protiv onih 
nesrečnika koji su sebe, nakon krštenja, svojevoljno ili pod prinudom, oskrnavili ma kakvim 
idolopokloničkim činom. Posledice izopštenja iz crkve bile su svetovne kaogod duhovne prirode. Hrišćanin, 
protiv koga je je ono proglašeno, lišavan je bilo kakvog učešća u pričešćivanju vernika. Raskidane su veze i 
verskog i ličnog prijateljstva: postajao je bogohulni predmet gnušanja za osobe koje je najvećma cenio ili 
koje su ga najnežnije volele; a budući da je isterivanje iz ugledne zajednice moglo žigosati sramom njegovu 
ličnost, velika većina ljudskog roda ga je izbegavala ili sumnjičila. Položaj takvih nesrećnih izgnanika bio 
je sam po sebi veoma mučan i žalostan, ali, kao što to obično biva, njihove bojazni su daleko premašale 
patnje. Blagodati hrišćanskog pričešća bile su blagodati večnog života, a iz pameti nisu mogli izbrisati 
groznu misao da je onim crkvenim upraviteljima, koji su ih osudili, Bog poverio ključeve pakla i raja. Istina, 
jeretici koje je mogla podržavati svest o vlastitim nakanama i laskava nada da su samo oni otkrili pravi put 
spasenja, nastojali su da povrate na svojim odvojenim skupovima, one svetovne, kaogod duhovne utehe, 
koje više nisu dobijali od velike hrišćanske zajednice. Ali su gotovo svi oni, koji su se oklevajući predali 
vlasti poroka ili idolopoklonstva, bili svesni svog pada i veoma željni da se vrate blagodetima hrišćanske 
zajednice. 

U pogledu postupka prema tim pokajnicima, prvobitnu crkvu su delila dva suprotstavljena stava - 
pravde i samilosti. Strožiji 1 nesavitljiviji kazuisti uskraćivali su im zauvek, i bez izuzetka, i najniže mesto u 
svetoj zajednici koju su osramotili ili napustili, prepuštajući ih griži savesti, dopuštali su im samo slabašan 
zračak nade da će ih zbog kajanja u životu i smrti Svevišnji možda prihvatiti. Najčistije 1 najuglednije 
hrišćanske crkve usvajale su, u praksi a 1 u teoriji, blaže osećanje. Kapije pomirenja i neba retko su se 
zatvarale pred pokajnikom koji se vraća, ali je ustanovljen strog i svečani oblik kažnjavanja, koje bi, služeći 
da grešnik okaje svoj zločin, moglo moćno odvratiti posmatrače da ne oponašaju njegov primer. Unižen 
javnom ispovešću, ispijen od posta i odeven u kostret, pokajnik je ležao ničice pred vratima sabora, u 
suzama moleći za oproštaj svojih grehova i vapijuć i za molitvama vernika. Ukoliko je prestup bio izuzetno 
grozne prirode, ocenjivalo se da su čitave godine pokore nedovoljno zadovoljenje za Božju pravdu; grešnik, 
jeretik ili otpadnik uvek je nanovo pripuštan u krilo crkve sporim i mučnim stupnjevima. Osuda na večno 
izopštenje iz crkve bila je, međutim, ostavljana za neke zločine izuzetne težine, a naročito za neoprostivo 
ponovno upadanje u greh onih pokajnika, koji su već iskusili i zloupotrebili blagost svojih crkvenih 
starešina. Prema okolnostima ili broju krivaca, izvršenje hrišćanske kazne razlikovalo se prema 
episkopovom nahodenju. Sabori u Ankiri 1 Iliberu održani su gotovo istovremeno, jedan u Galatiji a drugi u 


57 Agnpa, zajednička večera prvih hrišćana, u spomen na Poslednju večeru Hrista i Apostola. U IV veku 
zabranjeno priređivanje u crkvama i po grobljima. U V veku priređivane za sirotinju po kućama imućnih 
hrišćana. 

Španiji, no, njihovi kanoni, koji još postoje, kao da odišu veoma različitim duhom. Galaćanin, koji je nakon 
krštenja više puta prinosio žrtvu idolima, mogao je dobiti oprost nakon sedmogodišnjeg okajavanja, a 
ukoliko je zaveo i druge da oponašaju njegov primer, roku izgnanstva pridodavane su samo tri godine. 
Međutim, nesrećni Španac, koji je počinio isti greh, bio je lišen nade na pomirenje čak i u smrti, njegovo 
idolopoklonstvo stavljalo se na čelo spiska sedamnaest drugih zločina, za koje je izricana ništa manje užasna 
presuda. Među njima možemo istaći neoprostivi greh klevetanja biskupa, prezvitera, ili čak đakona. 

Dobro odmerena mešavina velikodušnosti i strogosti, pametna podela nagrada i kazni prema 
načelima politike, kao god pravde, činila je ljudsku snagu crkve. Episkopi, čija se očinska briga protezala na 
upravljanje nad oba sveta, bili su svesni značaja tih povlastica; i, prikrivajući ambiciju lepim izgovorom 
ljubavi prema redu, bili su ljubomorni na ma kog suparnika u zavođenju discipline, tako potrebne da se 
spreči dezertiranje onih vojnika koji se bejahu svrstali uz steg Krsta, a čiji broj je svakim danom postajao 
znatniji. Na osnovu Kiprijanovih zapovedničkih beseda, prirodno ćemo zaključiti da su najsuštinskiji deo 
vere činila učenja o izopštenju i pokori, a da je za Hristove učenike bilo mnogo manje opasno da zanemare 
poštovanje moralnih dužnosti no da prezru presude i vlast svojih episkopa. Ponekad nam se može pričiniti 
da čujemo Mojsijev glas kako zapoveda zemlji da se otvori i proguta u ognju buntovni soj koji odbija 
poslušnost Aronovom sveštenstvu, a ponekad možemo pretpostaviti kako čujemo nekog rimskog konzula 
kako ističe uzvišenost Republike i iskazuje nepokolebljivu odlučnost da nametne strogost zakona. "Ukoliko 
se takve nepravilnosti nekažnjeno podnose" (tako kartaginski episkop kudi blagost svog kolege), "ukoliko se 
takve nepravilnosti trpe, došao je kraj EPISKOPSKOJ SNAZI, kraj uzvišenoj i božanskoj moći upravljanja 
Crkvom, kraj samom Hrišćanstvu." Kiprijan se odrekao onih svetovnih počasti, koje verovatno nikada i ne 
bi stekao, ali sticanje tako apsolutne vlasti nad savešću i razumom pastve, ma koliko je svet slabo poznavao 
ili prezirao, za gordost ljudskog srca istinski je zahvalnije od posedovanja oružjem nametnute najdespotskije 
vlasti i pobede nad nevoljnim narodom. 

U toku ovog važnog, mada možda dosadnog istraživanja, pokušao sam da pokažem drugostepene uzroke 
koji su tako delotvorno pomogli istini o hrišćanskoj veri. Ukoliko smo među tim uzrocima otkrili veštačke 
ukrase, slučajne okolnosti ili neku mešavinu greške i strasti, ne treba da izgleda čudno što su na ljudski rod 
najprimetnije uticale pobude prilagođene njegovoj nesavršenoj prirodi. Blagodareći tim uzrocima - 
isključivom žaru, neposrednom očekivanju drugog sveta, polaganju prava na čuda, upražnjavanju krute 
vrline i ustrojstvu prvobitne crkve - hrišćanstvo se sa toliko uspeha proširilo Rimskim carstvom. Prvom od 
njih hrišćani duguju nepobedivu hrabrost, koja je prezirala predaju neprijatelju, koga su bili rešeni da 
pobede. Ostala tri uzroka pružila su njihovoj hrabrosti najopasnije oružje. Poslednji od tih uzroka, sjedinjen 
sa njihovom hrabrošću, usmeravao im je oružje i davao njihovim naporima onu neodoljivu težinu, koju je 
tako često čak i mala četa dobro obučenih i neustrašivih dobrovoljaca imala spram nedisciplinovane gomile, 
neupućene u cilj i ravnodušne prema ratnom ishodu. U raznim mnogobožačkim religijama neki egipatski i 
sirijski lutajući fanatici, koji su se obraćali lakovernom praznoverju naroda, bili su možda jedini sveštenički 
red koji je svu podršku i ugled izvodio iz svešteničkog zvanja, a bio veoma duboko zaokupljen ličnom 
brigom za bezbednost ili blagodat svojih zaštitničkih božanstava. Mnogobožački sveštenici, i u Rimu 1 u 
provincijama, bili su većinom ljudi plemićkog porekla i sa zamašnim imetkom, koji su kao počast dobijati 
staranje o slavnom hramu ili o javnom prinošenju žrtve, vrlo često o svom trošku priređivali svete igre, a 
hladnom ravnodušnoću obavljali drevne obrede prema zakonima i običaju svoje zemlje. Kako su se bavili 
svakodnevnim životnim poslovima, njihovu revnost i pobožnost retko je podsticalo osećanje interesa ili 
običaj i crkvenog karaktera. Svedeni na svoje hramove i gradove, ostajali su izvan svih odnosa poslušnosti 
ili uprave, i, premda su priznavali vrhovnu nadležnost senata, odluke pontifika i cara, ti civilni magistrati su 
se zadovoljavali lakim zadatkom održavanja sveopšte pobožnosti ljudskog roda u miru 1 dostojanstvu. Već 
smo videli kako su raznolika, labava i kolebljiva bila verska osećanja mnogobožaca. Bili su prepušteni, 
gotovo bez nadzora, prirodnim dejstvima sujeverne mašte. Slučajne okolnosti njihovog života i položaja 
određivale su predmet, kao i meru njihove pobožnosti, a sve dotle dok se njihovo duboko poštovanje redom 
srozavalo pred hiljadom bogova, jedva da je bilo moguće da im srca budu podložna vrlo iskrenoj ili živoj 
strasti prema ijednom od njih. 

Kada se hrišćanstvo pojavilo u svetu, čak i te blede i nesavršene predstave mnogo su izgubile od 
svoje prvobitne snage. Ljudski um, nesposoban da bez pomoći, vlastitom snagom, pronikne u tajne vere, 
bejaše već postigao laku pobedu nad ludošću paganstva, a kada Tertulijan ili Laktancije ulažu napore da 
razobliče njegove laži i preterivanja, primorani su da prepisuju Ciceronovu rečitost ili Lukijanovu 

duhovitost. Zaraza tih skeptičnih spisa proširila se daleko preko broja njihovih čitalaca. Moda neverovanja 
prenela se na sladostrasnika ili trgovca sa filozofa, sa plemića na plebejca i sa gospodara na roba koji je 
služio za trpezom i žudno slušao njegov slobodni razgovor. U javnim prilikama filozofski deo ljudskog roda 
pretvarao se da postupa sa poštovanjem i pristojnošću prema verskim ustanovama svoje zemlje, ali se njegov 
potajni prezir probijao kroz tanku i nezgrapnu koprenu, pa se čak i narod ispunio sumnjama i strepnjama u 
pogledu istinitosti tih učenja kojima je ukazivao slepu veru, kada je otkrio da njegove bogove odbacuju ili 
im se izruguju oni čiji položaj ili pamet bejahu navikli da duboko poštuju. Opadanje drevne predrasude 
izložilo je veoma brojan deo ljudskog roda pogibelji mučnog i neugodnog položaja. Stanje skeptičnosti i 
neizvesnosti može zabaviti nekolicinu ljubopitljivih duhova. No, upražnjavanje sujeverja je tako blisko puku 
da će, ukoliko ga na silu probude, i dalje žaliti zbog gubitka svog prijatnog priviđenja. Njegova ljubav prema 
čudesnom i natprirodnom, radoznalost u pogledu budućih događaja i jaka sklonost da svoje nade i strahove 
protegne mimo granica vidljivog sveta, bile su glavni uzroci koji su pogodovali uspostavljanju 
mnogoboštva. Za prost narod potreba za verovanjem tako je snažna, da će padu ma kojeg mitološkog 
sistema najverovatnije slediti uvođenje nekog drugog oblika praznoverja. Neki bogovi novijeg i pomodnijeg 
kova mogli su brzo zauzeti napuštene Jupiterove i Apolonove hramove da, u odlučnom trenutku, mudrost 
Providenja nije uvela istinsko Otkrovenje prikladno da nadahne najracionalnije uvažavanje i ubeđenje, a 
istovremeno, ukrašeno svim onim što može privući radoznalost, čuđenje i duboko štovanje naroda. U 
postojećem raspoloženju, kada su se mnogi gotovo oslobodili svojih lažnih predrasuda, a bili podjednako 
podložni i željni jedne pobožne ljubavi, i manje zaslužan predmet bio bi dovoljan da popuni upražnjeno 
mesto u njihovim srcima i da zadovolji kolebljivu žudnju njihovih strasti. One, koji su skloni da produže ovo 
razmišljanje, umesto da zapanjeno posmatraju brzo širenje hrišćanstva, može iznenaditi da njegov uspeh nije 
bio i brži 1 sveopštiji. 

Tačno je, a i umesno zapaženo, da su rimska osvajanja pripremila i potpomogla osvajanja 
hrišćanstva. U drugom poglavlju ovog dela pokušali smo da objasnimo na koji su način najcivilizovanije 
provincije Evrope, Azije i Afrike ujedinjene pod vlašću jednog vrhovnog vladara i postepeno povezivane 
najprisnijim vezama zakona, ponašanja 1 jezika. Palestinski Jevreji, koji su s ljubavlju iščekivali svetovnog 
izbavitelja, tako su hladno primili čuda božanskog proroka da se smatralo nepotrebnim objaviti, ili makar 
sačuvati, ma koje jevrejska jevandelje. Autentične povesti o Hristovim delima sročene su na grčkom jeziku. 
na priličnoj udaljenosti od Jerusalima, i pošto je broj nejevrejskih preobraćenika ogromno porastao. Čim su 
te povesti bile prevedene na latinski, bile su savršeno razumljive svim rimskim podanicima, izuzimajući 
jedino sirijske i egipatske seljake, za čije su potrebe kasnije načinjeni posebni prevodi. Javni drumovi, 
izgrađeni za potrebe legija, otvarali su lak prolaz hrišćanskim misionarima od Damaska do Korinta, i od 
Italije do naudaljenijih krajeva Španije ili Britanije. Ti duhovni osvajači nisu čak naišli na ma koju od 
prepreka što obično usporavaju ili sprečavaju uvođenje tuđinske vere u neku daleku zemlju. Postoji najjači 
razlog za verovanje da se pre Dioklecijanove i Konstantinove vladavine Hristova vera propovedala u svim 
provincijama i u svim velikim gradovima Carstva, no, osnivanje nekoliko verskih zajednica, broj vernika 
koji su ih činili, i njihova srazmera prema silesiji nevernika, sada su zakopani u tmini ili prikriveni 
izmišljotinama i nakićenom pričom. 

Prema besprekornom Origenovom svedočenju, u poredenju sa masom neverujućeg sveta broj vernika 
bio je sasvim neznatan; ali, kako smo ostali bez pouzdanog podatka, nemoguće je utvrditi, a teško je čak 1 
pretpostaviti, stvaran broj prvobitnih hrišćana. Međutim, najpovoljnija računica, koja se može izvesti na 
osnovu primera Antiohije 1 Rima, neće nam dozvoliti da zamišljamo da se više od dvadesetog dela podanika 
Carstva svrstalo pod steg Krsta pre Konstantinovog uticajnog preobraćenja. Ali, običaji vere, žara i sloge 
kao da su umnožavali njihov broj, a oni isti uzroci, koji su doprineli budućem porastu njihovog broja, 
pomogli su da njihovu tadašnju snagu učine očiglednijom i znatnijom. 

Ustrojstvo građanskog društva je takvo da je glavnina naroda osuđena na mrak, neznanje i bedu, dok 
se mali broj osoba izdvaja bogastvom, počastima i znanjem. Obraćajući se celom ljudskom rodu, hrišćanska 
vera je morala sakupiti daleko veći broj obraćenika iz nižih no iz viših slojeva. Ta nedužna i prirodna 
okolnost bila je iskorišćena za vrlo gnusnu pobedu, koju kao da su manje revnosno poricali branitelji no što 
su je protivnici vere naglašavali: da novu sektu hrišćana gotovo u celosti čine ološ stanovništva, seljaci, 
zanatlije, dečaci, žene, prosjaci 1 robovi, a da su ovi potonji katkad uvodili misionare u bogate i patricijske 
porodice kojima su pripadali. Ti mračni učitelji (takva beše optužba pakosti i bezverja) u javnosti su bili 
nemi koliko su bili rečiti i dogmatični u uskom krugu. Dok predostrožno izbegavaju opasne susrete sa 

filozofima, sa neotesanom i nepismenom gomilom se mešaju i uvlače se u duše onih koje su uzrast, pol ili 
obrazovanje najbolje pripremili da prihvate uticaj praznovernih užasa. 

Ova nepovoljna slika, mada nije lišena blede sličnosti, svojim mračnim bojama 1 iskrivljenim crtama 
odaje neprijateljsku kičicu. Kako se skromna Hristova vera širila svetom, nju je primilo nekoliko osoba čija 
je važnost proisticala iz preimučstava prirode ili imetka. Aristid, koji je caru Hadrijanu izneo rečitu odbranu, 
bio je atinski filozof. Mučenik Justin tragao je za božanskim znanjem u Zenonovoj, Aristotelovoj, 
Pitagorinoj i Platonovoj školi sve dok mu, na sreću, nije prišao starac, ili pre anđeo, i skrenuo mu pažnju na 
učenje jevrejskih proroka. Kliment Aleksandrijski stekao je mnogo različitog znanja čitajući na grčkom, a 
Tertulijan na latinskom jeziku. Julije Afrikanac i Origen posedovali su veoma zamašan deo znanja svoga 
doba, i mada se Kiprijanov stil veoma razlikuje od Laktancijevog, gotovo da možemo otkriti da su oba ova 
pisca bili javni učitelji besedništva. Naposletku je među hrišćanima uvedeno čak i proučavanje filozofije, 
mada ne i uvek sa najboljim posledicama: znanje je često bilo roditelj jeresi kao god pobožnosti, a opis, 
namenjen Artemonovim sledbenicima, može se sa podjednakom umešnošću primeniti na razne sekte koje su 
se odupirale naslednicima apostola. "Usuđuju se da menjaju Sveto pismo, da napuštaju drevno pravilo vere i 
da oblikuju svoja gledišta prema oštroumnim pravilima logike. Crkvena nauka se zanemaruje zarad 
proučavanja geometrije, a, zabavljeni premeravanjem Zemlje, oni gube iz vida nebo. U šakama im je 
neprestano Euklid, Aristotel i Teofrast su predmet njihovog divljenja, dok izražavaju neuobičajeno duboko 
uvažavanje prema Galenovim delima. Njihove greške proizlaze iz zloupotrebe neverničkih umetnosti i 
nauka, a jednostavnost Jevanđelja kvare mudrovanjima ljudske pameti." Ne može se tačno tvrditi ni da su 
prednosti porekta i imetka uvek odvajale od ispovedanja hrišćanstva. Nekolicina rimskih građana bila je 
izvedena pred Plinijev sud i on je ubrzo otkrio da je u Bitiniji veliki broj osoba iz svih staleža napustio veru 
predaka. U ovom slučaju njegovom nesumnjivom svedočenju može se pokloniti više vere nego 
Tertulijanovom smelom izazovu, kada se ovaj obraća strepnjama kao god čovečnosti afričkog prokonzula, 
uveravajući ga da će morati da desetkuje Kartaginu, ukoliko bude uporan u svojim okrutnim namerama, i 
da će među krivcima pronaći mnoge osobe iz vlastitog staleža - senatore i matrone najplemenitijeg porekla, i 
prijatelje ili rođake svojih najprisnijih prijatelja. Izgleda, međutim, da se četrdesetak godina kasnije car 
Valerijan uverio u istinitost te tvrdnje, pošto u jednoj od svojih naredbi očito pretpostavlja da su senatori, 
rimski vitezovi i ugledne gospe pristupili hrišćanskoj sekti. Crkva je i dalje nastavila da povečava svoj 
spoljni sjaj gubeći pri tom unutrašnju čistotu, a za Dioklecijanove vladavine dvor, sudovi, pa čak 1 vojska, 
skrivali su mnoštvo hrišćana, koji su nastojali da pomire interese sadašnjice sa onima budućeg života. 

Ipak, ti izuzeci su bili suviše malobrojni, ili suviše skorašnji, da bi mogli sasvim otkloniti klevetu za 
neznanje i mrak tako oholo pripisivanu prvim obraćenicima hrišćanstvu. Umesto da za odbranu koristimo 
izmišljotine kasnijih vremena, biće razboritije da priliku za opadanje pretvorimo u povod za moralnu pouku. 
Ozbiljna razmišljanja će nam ukazati da je Providenje same apostole izabralo među galilejskim ribarima, i 
da, što više nipodaštavamo svetovni položaj prvih hrišćana, to ćemo nalaziti više razloga da se divimo 
njihovoj vrednosti i uspehu. Dužni smo da se brižljivo prisetimo da je carstvo nebesko obećano siromašnim 
duhom, i da će duhovi, utučeni nesrećom ili prezirom ljudskog roda, radosno slušati božje obećanje buduće 
sreće, dok su srećnici, naprotiv, zadovoljni ovozemaljskim posedom, mudri svoju jalovu nadmoć u pameti i 
znanju zloupotrebljavaju za sumnju i raspru. 

Takva razmišljanja su nam neophodna kako bi nas utešila zbog gubitka nekih slavnih ličnosti, koje bi 
u našim očima mogle izgledati najdostojnije nebeskog prisustva. Imena Seneke, Plinija Starijeg 1 Mlađeg, 
Tacita, Plutarha, Galena, roba Epikteta i cara Marka Antonina ukrašavaju razdoblje u kojem su dosegli 
vrhunac i uzdižu dostojanstvo ljudske prirode. Životima, ispunjenim delanjem ili dubokim razmišljanjem, 
proslavili su položaje na kojima su bili; njihove izvanredne moći poimanja bile su usavršene učenjem; 
filozofija je očistila njihov duh od predrasuda narodnog sujeverja, a dane su proveli tragajući za istinom i 
upražnjavajući vrlinu. Ipak, ti mudraci (što manje čudi no što zabrinjava) prevideli su ili odbacili 
savršenstvo hrišćanskog sistema. Njihov govor ili ćutanje podjednako otkrivaju prezir prema sve brojnijoj 
sekti koja se u njihovo vreme raširila Rimskim carstvom. Oni među njima, koji se udostojavaju da pomenu 
hrišćane, smatraju ih jedino tvrdoglavim i izopačenim zanesenjacima, koji su za svoja tajanstvena učenja 
iziskivali slepu pokornost a nisu bili kadri da iznesu jedan jedini argument koji bi mogao privući pažnju 
pametnih i učenih ljudi. 

Može se bar posumnjati da li je ijedan od ovih filozofa brižljivo pročitao apologije koje su prvobitni 
hrišćani iznova objavljivali kako bi odbranil i sebe 1 svoju veru, ali je za duboko žaljenje što takvu stvar nisu 

branili sposobniji advokati. Sa izlišnom duhovitošču i rečitošću oni razgolićuju zastranjivanja mnogoboštva. 
Naše sažaljenje pobuđuju prikazujući nedužnost i patnje svoje braće kojoj je učinjena nepravda. Ali, kada 
žele da pokažu božansko poreklo hrišćanstva, mnogo više ističu proročanstva koja su najavila, nego čudesa 
što su pratila pojavu Mesije. Njihov omiljeni argument mogao bi poslužiti da moralno okrepi hrišćanina ili 
preobrati Jevrejina, pošto 1 jedan i drugi priznaju verodostojnost tih proročanstava, a obojica su dužni da sa 
pobožnim poštovanjem tragaju za njihovim smislom i ispunjenjem. Međutim, ovaj način ubeđivanja gubi 
mnogo težine i uticaja kada se upućuje onima koji niti razumeju niti poštuju Mojsijeve Zakone i proročki 
stil. U neveštim rukama Justina i kasnijih apologeta uzvišeno značenje jevrejskih proročanstava razvejava se 
u daleke simbole, izveštačene ideje i hladne alegorije, pa čak i njihova autentičnost neprosvećenom 
nejevrejinu postaje sunmjiva zbog mešavine pobožnih falsifikata koji su mu, pod imenima Orfeja, Hermesa, 
i Sibila, naturani kao po vrednosti ravni istinskim nebeskim nadahnućima. Usvajanje podvale i sofizama u 
odbrani Otkrovenja odveć često nas podseća na nerazborito postupanje onih pesnika koji svoje neranjive 
junake opterećuju nepotrebnim tovarom kabastog i lomljivog oklopa. 

No, kako ćemo opravdati nemamo nepažnju paganskog i filozofskog sveta prema onim dokazima 
koje je ruka Svemogućeg pružila, ne njegovom razumu, već njegovim čulima? U doba Hrista i njegovih 
prvih učenika, učenje koje su propovedali potvrdila su bezbrojna čuda. Kljasti su prohodali, slepi progledali, 
bolesni su isceljivani, mrtvi su vaskrsavali, zli dusi isterivani, a prirodni zakoni su često stavljani van snage 
na korist crkve. Mudraci Grčke i Rima, međutim, odvraćali su pogled od strašnog prizora i, obavljajući 
svakodnevne poslove u životu i nauci, izgledali nesvesni ma kakvih promena u moralnom ili materijalnom 
upravljanju svetom. Za Tiberijeve vladavine, cela Zemlja, ili bar jedna slavna provincija Rimskog carstva, 
doživela je natprirodni tročasovni mrak. Čak je i taj čudesni događaj, koji je trebalo da pobudi čuđenje, 
radoznalost i pobožnost čovečanstva, prošao nezapažen u veku nauke i istorije. Zbio se za života Seneke i 
Plinija Starijeg, koji su morali iskusiti neposredne posledice ili dobiti najraniju vest o čudu. Svaki od ovih 
filozofa u svom delu marljivo je zabeležio sve velike prirodne pojave - zemljotrese, meteore, komete i 
pomračenja Meseca i Sunca, koje je njegova neumorna ljubopitljivost mogla prikupiti. Obojica su propustili 
da pomenu najveći fenomen kojem je smrtnik bio očevidac još od stvaranja zemaljske kugle. Plinije je 
posebno poglavlje odvojio za pomračenja izuzetne prirode i neuobičajene dužine, ali se zadovoljava da opiše 
neobičnu manjkavost svetlosti što je sledila ubistvo Cezara, kada je tokom najvećeg dela godine sunčeva 
lopta izgledala bleda 1 bez sjaja. To razdoblje sumraka, koje se svakako ne može porediti sa natprirodnom 
tminom stradanja, već beše proslavila većina pesnika 1 istoričara tog spomena vrednog vremena. 

14. POGLAVLJE (XVI) 
(180-318. g.) 


Ponašanje rimske uprave prema hrišćanima od Neronove do 
Konstantinove vladavine 


Ukoliko ozbiljno poštujemo čistotu hrišćanske vere, svetost njenih moralnih pravila i kreposne i asketske 
živote većeg broja onih koji su u prvim razdobljima prihvatili veru Jevanđelja, valjalo bi da prirodno 
pretpostavimo da će tako blagotvorno učenje čak i nevernički svet primiti sa dužnim uvažavanjem; da bi 
učeni i uglađeni, ma koliko se izrugivali čudima, cenili vrline nove sekte; i da bi sudije, umesto da ga 
progone, štitile ljudski sloj koji se zakonima pokoravao sa najpasivnijom poslušnošću, mada je odbijao 
aktivno učešće u ratu i upravi. Ukoliko se, s druge strane, prisetimo sveopšte tolerancije mnogoboštva, koja 
se neizmenjena održala zahvaljujući veri naroda, neverice filozofa i politike rimskog senata i careva, u 
nedoumici smo da otkrijemo kakav su to novi prekršaj hrišćani počinili, koji je novi povod mogao razdražiti 
blagu ravnodušnost antičkog sveta, i koje su nove pobude mogle nagnati rimske vladare, koji su bezbrižno 
gledali kako hiljadu oblika vere mirno opstaje pod njihovom blagom vladavinom, da dosude strogu kaznu 
ma kojem delu podanika zato što je sebi odabrao osobeni ali bezazleni oblik vere i bogoštovanja. 
suprotstavila napredovanju hrišćanstva. Osamdesetak godina nakon Hristove smrti, njegove nedužne 
učenike kažnjavao je smrtnom presudom prokonzul najdobroćudnijeg i filozofskog karaktera, a na osnovu 
zakona cara koji se odlikovao mudrošću i pravičnošću u svom opštem upravljanju. Odbrane vere, neprestano 
upućivane Trajanovim naslednicima, pune su patetičnih žalopojki da su od svih podanika Rimskog carstva 
jedino hrišćani, koji se pokoravaju naredbama i traže slobodu uverenja, isključeni iz svakidašnjih blagodati 
njihove napredne uprave. Smrti nekolicine slavnih mučenika brižljivo su zabeležene, a od vremena kada je 
hrišćanstvu podarena vrhovna vlast, crkveni namesnici nisu bili ništa manje marljivi u ispoljavanju 
svireposti i oponašanju postupaka svojih paganskih protivnika. Namera je ovog poglavlja da izdvoji (ukoliko 
je moguće) nekoliko autentičnih a i zanimljivih činjenica iz nesređene silesije izmišljotina i greški, i da 
izloži na jasan i razuman način uzroke, opseg, trajanje i najvažnije okolnosti proganjanja, kojima su prvi 
hrišćani izlagani. 

Sledbenici progonjene vere, utučeni strahom, pokretani ozlojedenošču i možda zagrejani verskim 
zanosom, retko bivaju u prikladnom duhovnom stanju da mirno istraže ili nepristrasno procene pobude 
svojih neprijatelja, koje često izmiču nepristrasnom i pronicljivom pogledu, čak i onih koji se nalaze na 
bezbednom rastojanju od ognja proganjanja. Za ponašanje careva prema prvobitnim hrišćanima navodi se 
razlog koji može izgledati naoko lepši i verovatniji, budući da se izvlači iz usvojenog duha mnogoboštva. 
Već je spomenuto da su versku slogu sveta uglavnom podupirali prećutni pristanak i duboko poštovanje koje 
su antički narodi izražavali prema svojim predanjima i obredima. Stoga bi se moglo očekivati da će se 
gnevno ujediniti protiv ma koje sekte ili ljudi, koji bi da se izdvoje iz zajednice čovečanstva i da, polažući 
bogoštovanja osim sopstvenog. Pravo na trpeljivost održavalo se uzajamnom popustljivošću, a opravdano je 
ukinuto zbog odbijanja uobičajenog poreza. Pošto su Jevreji, i to samo oni, nepopustljivo odbijali da plaćaju 
taj porez, razmatranje postupka, koji su iskusili od rimskih sudija, poslužiće da objasni u kojoj meri su ove 
spekulacije potkrepljene činjenicama, a dovešće nas do otkrivanja pravih razloga proganjanja hrišćanstva. 

Budući da su Jevreji, koj i su s grozom odbacivali božanstva koja su obožavali njihov car i sabraća 
podanici, ipak uživali u slobodnom ispovedanju svoje nedruštvene vere, mora biti da je postojao neki drugi 
razlog koji je Hristove učenike izložio strogim merama, kakvih je Avramovo potomstvo bilo pošteđeno. 
Razlika između njih je prosta i očita, ali je, prema osećanjima antičkog doba, bila od najveće važnosti. 
Jevreji su bili narod, a hrišćani su bili sekta: i, ukoliko je bilo prirodno za svaku zajednicu da poštuje svete 
ustanove svojih suseda, dužnost im je bila i da budu istrajni u poštovanju i onih svojih predaka. Glas 

proročišta, pouke filozofa i autoritet zakona jednodušno su nametali ovu nacionalnu obavezu. Oholim 
polaganjem prava na višu svetost Jevrej i su mogli nagnati mnogobošce da ih smatraju mrskim i nečistim 
sojem. Prezrevši opštenje sa drugim narodima, mogli su zaslužiti njihovo nepoštovanje. Mojsijevi Zakoni 
mogu najvećim delom biti neozbijni ili besmisleni, no, kako ih je tokom mnogih razdoblja prihvatala velika 
zajednica, njihove sledbenike opravdavao je primer čovečanstva, i bilo je opšte prihvaćeno da imaju pravo 
da upražnjavaju ono što bi za njih bio zločin da zanemare. Međutim, to načelo, koje je štitilo jevrejsku 
sinagogu, prvobitnoj crkvi nije pružalo nikakvu prednost ili bezbednost. Primivši veru Jevanđelja, hrišćani 
su navukli na sebe navodnu krivicu za neprirodan i neoprostiv greh. Razvrgli su svete veze običaja i 
vaspitanja, oskrnavili verske ustanove svoje zemlje i preuznošljivo prezirali sve ono što su njihovi očevi 
držali za istinu ili duboko poštovali kao svetinju. To otpadništvo (ukoliko možemo koristiti taj naziv) nije 
bilo delimično ili lokalno; jer bi pobožni dezerter koji se povukao iz hramova Egipta ili Sirije takođe 
smatrao da mu je ispod časti da utočište potraži u hramovima Atine ili Kartagine. Svaki hrišćanin je sa 
prezrenjem odbacivao praznoverje svoje porodice, grada 1 provincije. Celokupna hrišćanska zajednica 
jednodušno je odbijala ma kakvu vezu sa bogovima Rima, Carstva i čovečanstva. Uzalud je potlačeni vernik 
isticao neotuđiva prava slobode misli i ličnog rasuđivanja. Mada je njegov položaj mogao pobuditi samilost, 
njegovi argumenti nikada nisu mogli prodreti do razuma filozofskog ili verničkog dela paganskog sveta. Za 
njihovo poimanje nije bilo manje čudno što ma koji pojedinci mogu imati dvoumica oko povinovanja 
utvrđenom načinu bogoštovanja, no da su osetili iznenadnu odvratnost prema načinu ponašanja, oblačenja ili 
jeziku svoje domovine. 

Iznenađenju pagana ubrzo je sledila kivnost, a najpobožniji ljudi su izlagani nepravičnom ali 
opasnom nabeđivanju za bezbožništvo. Zloba i predrasuda udružile su se da predstave hrišćane kao 
zajednicu ateista, koja je, zbog najdrskijeg nasrtaja na versko uređenje Carstva, zaslužila najstrožiju osudu 
sudije. Izdvojili su se (tim priznanjem su se dičili) iz svakovrsnog praznoverja, prihvatanog u svim delovima 
zemaljske kugle od mnogobožaca raznih vrsta: ali nije bilo tako očito kojim su božanstvom ili oblikom 
bogosluženja zamenili antičke bogove i hramove. Čista i uzvišena predstava koju su gajili o Vrhovnom 
Biću, izmicala je prostom poimanju paganske svetine, jer ova nije bila kadra da otkrije nekog duhovnog i 
jedinog Boga, koga ne predstavlja nikakva fizička ličnost ili vidljivi simbol, niti se obožava sa uobičajenim 
sjajem žrtvi livenica i svetkovina, žrtvenika i žrtava. Grčke 1 rimske mudrace, koji su uzdigli duh do 
dubokog razmišljanja o postojanju i atributima prauzroka, razboritost ili taština navele su da za sebe i svoje 
odabrane učenike zadrže povlasticu ove filozofske pobožnosti. Bili su daleko od toga da prihvate predrasude 
ljudskog roda kao merilo istine, ali su smatrali da one proističu iz izvorne sklonosti ljudske prirode, i 
pretpostavljali su da će svaki omiljeni oblik vere i bogoštovanja, koji se usudi da ospori pomoć čula, 
ustanoviti da je nemoćan da ograniči vrludanja mašte i fanatičke vizije, u meri u kojoj odustaje od 
praznoverja. Nemaran pogled, koji su se ljudi od duha i nauke udostojili da bace na hrišćansko otkrovenje, 
poslužio je jedino da ih utvrdi u brzopletom mišljenju 1 ubedi da je načelo Božanskog jedinstva, koje su 
mogli duboko poštovati, nagrđeno pomamnim oduševljenjem i uništeno sanjalačkim spekulacijama novih 
sektaša. 

Lična krivica koju je svaki hrišćanin tako navukao, dajući prednost ličnom osećanju u odnosu na nacionalnu 
veru, otežana je u veoma velikoj meri brojem i slogom zločinaca. Dobro je poznato, i već je spomenuto, da 
je rimska politika sa krajnjom zavišću i nepoverenjem gledala na bi lo kakvo udruživanje svojih podanika; i 
da su povlastice privatnim korporacijama veoma škrto davane, mada su ove osnivane sa najbezazlenijim ili 
najprobitačnijim ciljevima. Verski skupovi hrišćana, koji se bejahu izdvojili iz javnog bogoštovanja, 
izgledali su mnogo manje nedužni: bili su nezakoniti u svom načelu, a po posledicama su mogli postati 
opasni; ni carevi nisu bili svesni da su prekršili zakone pravde kada su, zarad društvenog mira, zabranjivali 

te tajne, i ponekad noćne, skupove. Pobožna neposlušnost hrišćana činila je da se njihovo ponašanje, ili 
možda nakane, sagledavaju u mnogo ozbiljnijem i zločinačkom svetlu; rimski vladari, koji bi možda podneli 
da bude obezoružani spremnošću na potčinjavanje, smatrajući da je izvršavanje zapovesti pitanje njihove 
časti, ponekad su pokušavali da strogim kaznama pokore ovaj nezavisni duh, koji je smelo priznavao vlast 
višu od magistratove. Izgledalo je da opseg i trajanje ove duhovne zavere svakim danom čine osudu većma 

zasluženom. Već smo videli kako je hrišćane njihov delatni i uspešni žar neosetno proširio u sve provincije i 
gotovo svaki grad u Carstvu. Činilo se da se novi preobraćenici odriču porodice i zemlje, kako bi se mogli 
neraskidivo sjediniti sa osobenom zajednicom, koja je svuda imala drukčiji karakter od ostatka čovečanstva. 
Njihov sumorni i asketski izgled, njihovo gnušanje nad uobičajenim životnim poslovima i zadovoljstvima 1 


123 


česta pretskazivanja predstojećih nesreća, ulila su u pagane strepnju od neke opasnosti koja će proisteći iz 
nove sekte, utoliko više uznemirivajuće ukoliko je bila manje poznata. "Kakvo god moglo biti načelo 
njihovog ponašanja", veli Plinije, "njihova kruta tvrdoglavost je, izgleda, zasluživala kaznu." 

U početku su strah i nužda nalagali predostrožnosti sa kojima su Hristovi učenici služili verske 
obrede, ali se sa njima produžilo po njihovoj volji. Oponašajući veliku tajanstvenost koja je vladala 
eleusinskim misterijama,"" hrišćani su sebi laskali da moraju svoje svete ustanove učiniti uglednijim u očima 
paganskog sveta. Ishod je, međutim, kao što često biva sa posledicama lukave politike, izneverio njihove 
želje i očekivanja. Zaključeno je da su prikrivali samo ono što bi se stideli da pokažu. Njihova pogrešna 
predostrožnost, zlobi je pružila priliku da izmišlja, a sumnjičavoj lakovernosti da poveruje u užasne priče, 
koje su hrišćane opisivale kao najveće nevaljalce u ljudskom rodu što po mračnim budžacima upražnjavaju 
sve gadosti koje pokvarena mašta može nagovestili, a žrtvovanjem svake vrline ištu naklonost svog 
nepoznatog boga. Bilo je mnogo onih koji su tobože poznavali ili prepričavali obrede te omražene zajednice. 
Tvrdilo se "da se novorođenče skroz uvaljano u brašno potura, kao neki mistični simbol posvećenja, pod nož 
obračenika, koji, i ne znajući, zadaje mnoge skrivene i smrtonosne rane nedužnoj žrtvi svog grešnog čina; 
čim bi taj okrutni čin bio obavljen, sektaši bi pili krv, halapljivo rastrzali drhtave udove i zavetovali se na 
večnu tajnu, zbog zajedničke svesti o krivici. Podjednako pouzdano se tvrdilo da je ovoj neljudskoj žrtvi 
sledila prikladna zabava, u kojoj je neumerenost u piću služila da izazove zversku pohotu, sve dok se u 
određenom času ne bi iznenada utrnula svetla, odbacio sram i zaboravilo na prirodu; a kako bi slučajnost 
odredila, noćnu tminu su kaljala rodoskrvna opštenja sestara i braće, sinova i majki." 

No, pažljivo čitanje drevnih apologija dovoljno je da ukloni i najmanju sumnju iz duha poštenog 
protivnika. Neustrašivom sigurnošću nedužnosti, hrišćani se zbog glasina obraćaju pravičnosti sudija. 
Priznaju da zaslužuju najstrožiju kaznu, ukoliko se može izneti ma kakav dokaz o zločinima koje im 
pripisuje kleveta. Traže kaznu i čikaju da se iznesu dokazi. Istovremeno ističu, sa podjednakom istinitošću i 
umesnošću, da optužba nije ništa manje lišena verovatnoće, no dokaza; pitaju može li iko ozbiljno 
poverovati da čiste i svete pouke Jevandelja, koje tako često ograničavaju upražnjavanje i najzakonitijih 
uživanja, mogu usađivati činjenje najgnusnijih zločina; da jedna velika zajednica može odlučiti da se 
osramoti u očima sopstvenih pripadnika, i da bi trebalo da veliki broj osoba oba pola i svih uzrasta i 
karaktera, neosetljivih na strah od smrti ili beščašća, pristane da krši ona načela koja su im u duše najdublje 
usadili priroda i vaspitanje. Ništa, čini se, ne bi moglo oslabiti snagu ili poništiti dejstvo takvog neosporivog 
opravdavanja vere, osim nepromišljenog ponašanja samih branitelja vere, koji su izdavali zajedničku stvar 
vere kako bi zadovoljili svoju usrdnu mržnju prema unutrašnjim neprijateljima crkve. Ponekad se u po glasa 
nagoveštavalo a ponekad glasno tvrdilo da su one iste krvave žrtve i iste rodoskvrne svetkovine, tako 
pogrešno pripisivane pravovernicima, zapravo svetkovali markioniti, karpokratovci i još nekoliko sekti 
gnostika, koje su i dalje pokretala ljudska osećanja 1 vodila učenja hrišćanstva, iako su možda skrenuli na 
stranputice jeresi. Optužbama slične vrste crkvi su uzvraćali raskolnici, koji se bejahu odvojili od zajednice, 
a na svim stranama se priznavalo da je najsablažnjivija razuzdanost ponašanja uzela maha među mnogima 
koji su se izdavali za hrišćane. Paganski sudija, koji nije imao ni vremena ni sposobnosti da uoči gotovo 
neprimetnu crtu što deli pravovernu veru od jeretičke pokvarenosti, lako je mogao zamišljati da je njihova 
uzajamna netrpeljivost iznudila razotkrivanje zajedničke krivice . Srećom po spokoj, ili bar dobar glas prvih 
hrišćana, sudije su ponekad postupale sa više pribranosti i umerenosti nego što je obično u skladu sa 
verskom revnošću, te su, kao nepristrasan rezultat svoje sudske istrage, saopštavali da im sektaši, koji su 
napustili opšteprihvaćenu veru, izgledaju iskreni u svom ispovedanju i besprekorni po ponašanju, ali da bi, 
međutim, svoj im besmislenim i preteranim praznoverjem mogli na sebe navući zakonsku osudu. 

Istorija, koja uzima na sebe da beleži zbivanja iz prošlosti radi pouke budućim vremenima, ne bi 
zasluživala tu časnu ulogu kada bi se udostojavala da se zalaže za stvar tirana, ili opravdava načela progona. 
Mora se, međutim, priznati da ponašanje careva, koji su izgledali najmanje naklonjeni prvobitnoj crkvi, 
nipošto nije bilo toliko zločinačko koliko je ono u modernih vladara koji su upotrebili sredstva nasilja 1 
zastrašivanja protiv verskih gledišta ma kojeg dela svojih podanika. Iz takvih razmišljanja, pa čak 1 iz 


58 Eleusinske misterije, kultne svečanosti u Eleusini u čast Demetre i Persefone. 

vlastitih osećanja, jedan Karlo V ili Luj XIV"? mogao je steći tačno znanje o pravu na versko uverenje, 
verskoj obavezi i nevinosti zbog zablude. No, vladarima i sudijama drevnog Rima bila su tuđa načela koja 
su nadahnula i dozvolila krutu tvrdoglavost hrišćana u pogledu istine, niti su u svojoj duši mogli otkriti 
pobude koje bi ih podstakle da odbiju zakonito, i takoreći prirodno, podvrgavanje svetim ustanovama svoje 
zemlje. Isti razlog koji doprinosi ublažavanju krivice morao je težiti da smanji oštrinu njihovih proganjanja. 
Pošto ih je pokretala umerena politika zakonodavaca, a ne jarosni žar zatucanih ljudi, mora biti da je prezir 
često slabio, a čovečnost često odlagala primenu onih zakona koje su donosili protiv skromnih i beznačajnih 
Hristovih sledbenika. Na osnovu opšteg osvrta na njihov karakter i pobude možemo prirodno zaključiti: 
I - da je proteklo prilično vremena pre no što su počeli da sledbenike nove sekte smatraju predmetom 
koji zaslužuje pažnju vlasti; 
II - da su pri izricanju presuda onim svojim podanicima optuženim za tako neobičan zločin postupali 
oprezno i prekovoljno; 
II - da su bili umereni u primeni kazni, i 
IV - da je ugrožena crkva uživala u mnogim razdobljima mira i spokoja. 
Bez obzira na nehatnu ravnodušnost koju su najopširniji i najpodrobniji paganski pisci pokazali prema 
pitanju hrišćana, možda nam je još moguće da potvrdimo svaku od ovih verovatnih pretpostavki 
svedočenjem verodostojnih činjenica. 

I - Proviđenje se mudro postaralo da najranije razdoblje crkve obavije tajanstvenim velom, koji je 
poslužio ne samo da je sačuva od pakosti već i da paganski svet ne sazna za nju, pre nego što je vera 
hrišćana sazrela a njihov broj se uvećao. Sporo i postupno ukidanje mojsijevskih obreda pribavilo je 
bezbednu i nedužnu masku ranim preobraćenicima Jevanđelja. Kako su većinom bili Avramovog roda, 
isticali su se osobenošću obrezivanja, molitve su obavljali u Jerusalimskom hramu dok nije konačno razoren, 
a zakone i proroke su prihvatali kao istinska božanska nadahnuća. Nejevrejske preobraćenike, koji su se 
duhovnim usvajanjem vezali za nadu Izrailja, takođe su po odeći i izgledu brkali sa Jevrejima, a kako su 
mnogobošci manje obraćali pažnju na simvol vere no na spoljni izgled božje službe, novoj sekti, koja je 
brižljivo prikrivala ili tiho najavljivala svoju buduću veličinu i ambiciju, bilo je dozvoljeno da nađe utočište 
u opštoj trpeljivosti koja se u Rimskom carstvu pokazivala prema drevnom i slavnom narodu. Možda nije 
mnogo vremena prošlo a Jevreji su sami, podstaknuti žešćim žarom i zavidljivijom verom, zapazili 
postepeno odvajanje svoje nazarećanske braće od učenja sinagoge i rado bi zatrli opasnu jeres u krvi njenih 
pristalica. No njihovu zlu nameru već bejahu obezoružal i zakoni Neba, a mada su još ponekad mogli 
koristiti široku povlasticu pobune, više nisu posedovali upravu nad krivičnim pravom, niti im je bilo lako da 
u miroljubivu dušu nekog rimskog sudije uliju mržnju sopstvenog verskog žara i predrasude. Upravitelji 
provincija najavljivali su spremnost da saslušaju svaku optužbu koja bi mogla uticati na javnu bezbednost, 
ali, čim bi ih obavestili da se ne radi o činjenicama, već o rečima, o sporu koji se odnosi samo na tumačenje 
jevrejskih zakona i proročanstava, smatrali su nevrednim rimskog dostojanstva da razmatraju mutne 
razmirice koje mogu izbiti u jednom varvarskom i praznovernom narodu. Nedužnost prvih hrišćana štitili 
su neznanje i prezir, a sud paganskog sudije često se pokazivao kao njihovo najsigurnije utočište od besa 
sinagoge. 

U desetoj godini Neronove vladavine prestonicu Carstva zadesio je požar nezapamćene žestine, bez 
premca u ranijim vremenima. U sveopštem uništenju propali su spomenici grčke umetnosti i rimske vrline, 
trofeji iz punskih i galskih ratova, najsvetiji hramovi i najvelelepnije palate. Od četrnaest oblasti ili kvartova, 
na koje je Rim bio izdeljen, samo četiri su ostale čitave, tri su sravnjene sa zemljom, a preostalih sedam, 
iskusivši bes plamena, pružalo je žalosnu sliku ruševina i pustoši. Izgleda da budnost vlasti nije bila 
zanemarila nijednu od predostrožnosti koje su mogle ublažiti osećanje tako stravične nesreće. Carski vrtovi 
su se otvorili za unesrećeni narod, za njegov smeštaj podignute su privremene zgrade, dok je obilata količina 
žita i namirnica prodavana po veoma umerenoj ceni. Krajnje širokogruda politika kao da je diktirala edikte 
kojima su se uređivali raspored ulica i izgradnja privatnih kuća; i, kao što to obično biva u razdoblju 


* Karlo V (1500-1558), španski kralj i nemački i austrijski car, pokušao da silom uguši Luterovu 
reformaciju, vodio rat ove sa nemačkim protestantskim knezovima i francuskim kraljem. Za njegove 
vladavine osvojeni Meksiko i Pem. Luj XIV, "kralj Sunce", (1643-1715), apsolutista, Vodio više ratova. 
Sagradio Versaj i bio mecena umetnika. 

blagostanja, za nekoliko godina požar Rima proizveo je novi grad, sređeniji i lepši od starog. Ali, ni sva 
obazrivost i čovečnost, koje u toj prilici Neron beše ispoljio, nisu bile dovoljne da ga sačuvaju od 
podozrenja naroda. Svaki zločin mogao se pripisati ubici rođene supruge i majke; niti se vladar, koji je svoju 
ličnost i dostojanstvo srozavao u pozorištu, mogao smatrati nesposobnim za najnastraniju ludost. Glasine su 
cara optuživale kao palikuću vlastite prestonice, a kako su najneverovatnije priče najprilagođenije duhu 
razjarenog naroda, ozbiljno se pričalo i čvrsto verovalo da se Neron, uživajući u nesreći koju je sam 
prouzrokovao, zabavljao pevajući uz liru o uništenju drevne Troje. Kako bi otklonio sumnju koju despotska 
moć nije bila kadra da uguši, car je odlučio da sebe zameni nekim izmišljenim zločincima. "... (pronađe) 
Neron krivce i stane ih kažnjavati probranim mukama (nastavlja Tacit). To su bili ljudi omraženi zbog 
zlodela koja su činili, a koje narod nazivaše Hrišćanima. Ime su dobili po Hristu, koji je za Tiberijeve vlade 
pogubljen po presudi prokuratora Pontija Pilata; potisnuto samo zamalo, ovo gnusno praznoverje izbilo je i 
raširilo se ponovo, ne samo po Judeji, gde se to zlo 1 rodilo, već i po Rimu, gde se stiču i neguju sve moguće 
sramne i gadne vere sa svih strana sveta. Najpre su pohvatani ljudi koji su ispovedali tu veru, a zatim su oni 
prokazali mnoštvo drugih. Njima nije dokazana toliko krivica za podmetanje požara koliko mržnja na 
ljudski rod. Pogubljenje hrišćana služilo je ostalima za zabavu; oblačili su ih u kože divljih zveri, puštali pse 
da ih rastržu, raspinjali ih na krstove i palili, poput buktinja, kad se spusti noć. Neron je dao svoje vrtove za 
te predstave, priređivao cirkuske igre i, odeven u kočijaško odelo, umešao bi se među svetinu, ili bi svojim 
kolima i sam učestvovao u trkama. I mada su hrišćani inače bil 1 krivi i zasluživali najtežu kaznu, rađala se u 
narodu samilost prema njima jer su padali kao žrtve svireposti jednog čoveka, a ne za opšte dobro." Oni, 
koji radoznalim okom posmatraju obrte u čovečanstvu, mogu zapaziti da su Neronovi vrtovi i cirkus u 
Vatikanu, uprljani krvlju prvih hrišćana, postali još slavniji zbog pobede i zloupotreba proganjane vere. Na 
istom mestu u međuvremenu podigli su hram, što daleko premašuje drevne divote Kapitola, hrišćanski 
prvosveštenici, koji su, izvodeći od skromnog galilejskog ribara svoje pravo na sveopštu vrhovnu vlast, 
nasledili na prestolu cezare, dali zakone varvarskim osvajačima Rima i proširili svoju duhovnu nadležnost 
od obale Baltika do obala Tihog okeana. 

Malo je donekle neobično da je ratni požar gotovo istovremeno progutao Jerusalimski hram i rimski 
Kapitol, ništa manje ne izgleda neobično ni to da je porez, koji pobožnost beše namenila prvom, moć 
pobedničkog napadača skrenula na obnovu i ukrašavanje velelepnosti potonjeg. Carevi su od jevrejskog 
naroda ubirali opštu glavarinu, i mada je iznos razrezan po glavi pojedinca bio beznačajan, zbog njene 
namene i strogosti sa kojom je uterivana, smatrana je nepodnošljivom mukom. Pošto su poreski činovnici 
neopravdane zahteve proširili na mnoge osobe krvlju ili verom tuđe Jevrejima, bilo je nemoguće da hrišćani, 
koji su se tako često sklanjali u senku sinagoge, sada izmaknu ovom gramzivom proganjanju. U silnoj želji 
da izbegnu i najmanju zarazu idolopoklonstvom, savest im je zabranjivača da daju prilog u čast tog demona, 
koji beše uzeo lik kapitolskog Jupitera. Budući da se vrlo brojna, mada u opadanju, skupina među 
hrišćanima još pridržavala Mojsijevih Zakona, njihovi napori da prikriju jevrejsko poreklo razotkrivani su 
presudnom probom - jesu li obrezani ili ne, a rimske sudije nisu imale vremena da istražuju razlike u 
njihovim verskim učenjima. Među hrišćanima koji su izvedeni pred carev sud ili, što izgleda verovatnije, 
pred sud prokuratora Judeje, pojavile su se, kažu, i dve osobe uglednog porekla, uistinu plemenitijeg od 
porekla najvećih monarha. Bili su to unuci sv. Jude apostola, koji je bio brat Isusa Hrista. Njihovo prirodno 
pravo na Davidov presto moglo je možda privući uvažavanje naroda i pobuditi upraviteljevu zavist, 
međutim, neuglednost odeće i jednostavnost njihovih odgovora ubrzo su ga uverile da ne žele niti su kadri 
da poremete mir Rimskog carstva. Iskreno su priznali svoje kraljevsko poreklo i blisko srodstvo sa Mesijom, 
ali su porekli ma kakva svetovna očekivanja i izjavili su da je Njegovo kraljevstvo, koje su usrdno 
iščekivali, bilo čisto duhovne i anđeoske prirode. Kada su ih upitali za imetak i zanimanje, pokazali su ruke 
ogrubele od svakodnevnog rada i izjavili da se u potpunosti izdržavaju obrađivanjem dobra u blizini sela 
Kokaba, velikog oko dvadeset četiri engleskih jutara i vrednog devet hiljada drahmi ili trista funti sterlinga. 
Unuci sv. Jude otpušteni su sa sažaljenjem i prezirom. 

Ali, premda je povučenost Davidovu lozu mogla zaštititi od tiraninovih sumnji, tadašnja veličina 
njegove vlastite porodice uznemirila je plašljivu Domicijanovu prirodu, koju je jedino mogla umiriti krv 
onih Rimljana kojih se plašio, mrzeo ili cenio. Od dvojice sinova njegovog strica Flavija Sabina, stariji je 
ubrzo osuđen zbog izdajničkih namera, a mlađi, koji se zvao Flavije Klement, dugovao je svoju bezbednost 

nedostatku hrabrosti i sposobnosti. Car, koji je dugo naklonošću i zaštitom izdvajao tako bezazlenog rođaka, 
dao mu je za ženu svoju nećaku Domicilu, usvojio je decu iz tog braka sa nadom na nasleđe, a njihovog oca 
obdario konzulskim počastima. No, ovom jedva da beše istekla jednogodišnja magistratska funkcija kad su 
ga pod nekim slabim izgovorom osudili i pogubili. Domicila je poslata u progonstvo na pusto ostrvo uz 
obalu Kampanije; dok su presude na smrt ili konfiskaciju izrečene velikom broju osoba upletenih u istu 
optužbu. Teretili su ih za ateizam i jevrejsko ponašanje; što je bila čudna veza ideja koja se nije mogla sa 
iole umesnosti primeniti, osim na hrišćane, kako su ih nejasno i nepotpuno sagledavali magistrati i pisci tog 
vremena. Na osnovu tako verovatnog tumačenja, i odveć revnosno prihvatajući sumnje jednog tiranina kao 
dokaz njihovog časnog zločina, crkva je i Klementa 1 Domicilu uvrstila među prve mučenike, a 
Domicijanovu okrutnost žigosala nazivom drugog progona. No taj progon (ukoliko zaslužuje taj epitet) nije 
dugo trajao. Nekoliko meseci po Klementovoj smrti i Domicilinom progonstvu, njen oslobođenik Stefan 
koji je uživao naklonost, ali sigurno ne beše primio veru svoje gospodarice, ubio je cara u njegovoj palati. 
Senat je osudio uspomenu na Domicijana, njegovi zakoni su poništeni, izgnanici vraćeni, a pod blagom 
Nervinom upravom čak su i najveći krivci dobili oproštaj ili izbegli kaznu, dok su nevinima vraćeni položaj 
i imanje. 

II -Desetak godina kasnije, pod Trajanovom vladavinom Pliniju Mlađem je njegov prijatelj i 
gospodar poverio upravu nad Bitinijom i Pontom. Ubrzo se našao u nedoumici da odredi kojim načelom 
pravičnosti ili zakona da se rukovodi u obavljanju dužnosti, krajnje mrske njegovoj čovečnosti. Plinije nikad 
nije prisustvovao sudskom postupku protiv hrišćana, koje je, izgleda, znao samo po čuvenju, i bio je potpuno 
neobavešten u pogledu prirode njihove krivice, metoda suđenja i stepena njihovog kažnjavanja. U toj 
nedoumici pribegao je svom uobičajenom putu, da Trajanovoj mudrosti podnese nepristrasan i, u izvesnim 
pogledima, povoljan izveštaj o novom praznoverju, moleći cara da se udostoji da razreši njegove sumnje i 
pouči njegovo neznanje. Plinije je život proveo u sticanju znanja i u ovozemaljskim poslovima. Od 
devetnaeste godine života isticao se u sporovima pred rimskim sudovima, imao je mesto u senatu, dobio 
konzulske počasti i uspostavio je veoma brojne veze sa ljudima iz svih slojeva, i u Italiji i u provincijama. 
Stoga iz njegovog neznanja možemo izvući neka korisna obaveštenja. Možemo sebe uveriti da na snazi nisu 
bili nikakvi opšti zakoni ili uredbe senata protiv hrišćana kada je prihvatio upravu nad Bitinijom; da ni 
Trajan niti ma koji od njegovih vrlih prethodnika, čiji su edikti bili usvojeni u građanskom i krivičnom 
pravu, nisu javno saopštili svoje namere u pogledu nove sekte; kakvi god postupci da se vodili protiv 
hrišćana, nijedan nije imao dovoljnu težinu i autoritet da stvori presedan za postupak rimskog sudije. 

Trajanov odgovor, na koji su se hrišćani potonjeg razdoblja često pozivali, otkriva onoliko obzira za 
pravdu i čovečnost koliko je mogao pomiriti sa svojim pogrešnim poimanjima verske politike. Umesto da 
ispolji nepomirljivi žar inkvizitora, koji žudi da otkrije najsićušnije čestice jeresi 1 da likuje nad brojem 
svojih žrtava, car izražava mnogo više brige da zaštiti bezbednost nevinog nego da spreči bekstvo krivca. 
Priznaje da je teško načiniti ma kakav opšti plan, ali izlaže dva zdrava načela koja su često pružala olakšanje 
i pomoć hrišćanima u nevolji. Premda nalaže sudijama da kažnjavaju one osobe kojima je zakonito 
presuđeno, sa čovečnom nedoslednošću zabranjuje im bilo kakvu istragu u vezi sa navodnim zločincima. 
Sudiji se nije dozvoljavao ni postupak po svakoj vrsti dostave. Car odbacuje anonimne optužbe, kao odveć 
mrske pravičnosti uprave, a za osudu onih kojima se pripisuje krivica hrišćanstva strogo iziskuje da pošten 
tužilac podnese neoborive dokaze. 

III - Kazna nije bila neizbežna posledica osude, a hrišćanin, čija je krivica iskazom svedoka ili čak 
dragovoljnim priznanjem jasno dokazana, i dalje je imao na raspolaganju izbor između života ili smrti. 
Srdžbu sudije nije toliko izazivao prestup u prošlosti koliko otpor u sadašnjici. Bio je ubeđen da im nudi 
lako pomilovanje jer će, ukoliko pristanu da na žrtvenik bace nekoliko zrna tamjana, biti pušteni iz sudnice, 
bezbedni i uz odobravanje. Smatralo se da je dužnost čovečnog sudije pre da nastoji da vrati na dobar put, 
no da kazni te zavedene zanesenjake. Menjajući ton prema uzrastu, polu ili položaju zatvorenika, često se 
udostojavao da im predoči svaku okolnost koja život može učiniti prijatnijim ili smrt strašnijom; i da traži, 
bolje reći da ih preklinje da pokažu malo sažaljenja prema sebi samim, svojim porodicama 1 prijateljima. 
Ukoliko bi se pretnje i ubeđivanja pokazali nedelotvorni, često je pribegavao nasilju; prizivani su bičevanje i 
raspinjanje da popune manjak argumenata, a koristile su se i okrutnosti svih vrsta kako bi pokorile tako 
krutu i, kako je paganima izgledalo, zločinačku tvrdoglavost. Drevni branioci hrišćanstva osuđivali su sa 
podjednakom istinitošču i strogošču nepravilno ponašanje svojih progonitelja, koji su, protivno svim 
načelima sudskog postupka, dozvoljavali primenu mučenja, kako bi postigli poricanje, a ne priznanje zločina 

koji je bio predmet istrage. Monasi kasnijih vremena, koji su se u spokojnoj osami zanimali kičenjem smrti 1 
patnji prvobitnih mučenika, često su izmišljali mučenja mnogo prefinjenije i dosetljivije prirode. Osobito im 
se sviđalo da pretpostavljaju da je revnost rimskih sudija, prezrevši svaki obzir prema vrlini ili javnoj 
pristojnosti, nastojala da zavede one koje nije mogla pobediti, a da se po njihovim naređenjima najgrublje 
nasilje nudilo onima koje nije uspela da zavede. Pripoveda se da su pobožne žene, pripravne da prezru smrt, 
ponekad osuđivane na mnogo strožije iskušenje, 1 da se od njih tražilo da odluče da li više cene svoju veru 

ili čednost. Mladiće, čijim su pohotnim zagrljajima prepuštane, sudija je svečano bodrio da ulože najveće 
napore kako bi sačuvali Venerinu čast od bezbožne device koja je odbijala da upali tamjan na njenim 
žrtvenicima. Međutim, njihovo nasilje obično nije uspevalo, a blagovremeno posredovanje neke čudotvorne 
sile sačuvala bi neporočne Hristove supruge od beščašća čak i nevoljnog poraza. Doista ne smemo propustiti 
da primetimo da su drevniji, kao god autentičniji istorijski dokumenti crkve retko uprljani takvim preteranim 
i nedoličnim izmišljotinama. Potpuno oglušivanje o istinu i verovatnost u prikazima tih prvobitnih 
mučeništava prouzrokovano je veoma prirodnom greškom. Crkveni pisci iz četvrtog ili petog veka 
pripisivali su rimskim sudijama onaj isti stepen neumoljivog i strogog žara, kakav je ispunjivao njihove 
vlastite grudi prema jereticima ili idolopoklonicima tog doba. 

Trezvena promišljenost sadašnjice spremnija je da osudi no da se divi, ali može lakše poštovati no 
oponašati žar prvih hrišćana koji su, po živopisnim rečima Sulpicija Severa, žudeli za mučeništvom sa više 
žestine no njegovi savremenici za episkopskim činom. Poslanice koje je sastavljao Ignjacije“ dok su ga 
okovanog nosili kroz azijske gradove, odišu osećanjima krajnje suprotnim uobičajenim osećanjima ljudske 
prirode. Usrdno preklinje Rimljane da ga, ukoliko bude izložen u amfiteatru, svojim ljubaznim, ali preranim 
mešanjem ne lišavaju venca slave, i izražava odlučnost da izaziva i draži divlje zveri koje bi se mogle 
koristiti kao oruđa njegove smrti. Zabeležene su priče o hrabrosti mučenika koji su stvarno učinili ono što je 
Ignjacije nameravao, koji su čikali bes lavova, terali dželata da pohita sa svojim poslom, radosno skakali u 
vatru potpaljenu da ih proguta i ispoljavali osećanje radosti i zadovoljstva usred najljućih mučenja. Sačuvalo 
se i nekoliko primera žara nestrpljivog prema onim ograničenjima koja su carevi zaveli zarad bezbednosti 
crkve. Hrišćani su ponekad vlastitim dobrovoljnim iskazima nadoknađivati nedostatak tužioca, nepristojno 
su remetili javnu pagansku službu i jatili se oko tribunala sa sudijama, tražeći od njih da izreknu i izvrše 
zakonitu presudu. Ponašanje hrišćana bilo je isuviše upadljivo da bi izmaklo pažnji drevnih filozofa, ali, čini 
se da su ga ovi posmatrali mnogo manje sa divljenjem no sa zaprepašćenjem. Nesposobni da pojme pobude 
koje su snagu vernika ponekad vodile preko granica obazrivosti ili razboritosti, takvu žudnju za umiranjem 
smatrali su čudnom posledicom tvrdoglavog očaja, glupe neosetljivosti ili praznoverne pomame. 
"Nesrečnici!" doviknuo je prokonzul Antonin azijskim hriščanima, "nesrećnici, ako vam je tako dojadio 
život, zar vam je toliko teško da nađete užad ili provalije?" Bio je krajnje obazriv (primećuje učeni i pobožni 
istoričar) pri kažnjavanju ljudi koji nisu imali drugih tužilaca osim sebe samih, budući da carski zakoni nisu 
sadržavali nikakve odredbe za tako neočekivan slučaj; osuđujući stoga nekolicinu, radi opomene njihovoj 
sabraći, mnoge je oslobadao sa gnevom i prezirom. 

Kako su životi vernika postajati manje uniženi i asketski, sa svakim danom su sve manje težili 
počastima mučeništva, dok su Hristovi vojnici, umesto da se istaknu dobrovoljnim junačkim podvizima, 
često napuštali položaj i u rasulu bežali pred neprijateljem kojem su bili dužni da se odupru. Postojala su, 
međutim, tri metoda da se izbegne vatra progona, koje nije pratio podjednaki stepen krivice: za prvi se 
doista opšte smatralo da je nedužan, drugi je bio sumnjive ili bar oprostive prirode, treći je, međutim, 
podrazumevao neposredno i zločinačko otpadništvo od hrišćanske vere. 

I - Savremeni inkvizitor bi iznenađeno saslušao da bi rimski sudija, kad god bi dobio prijavu protiv 
neke osobe u njegovoj nadležnosti koja je prišla hrišćanskoj sekti, optužnicu saopštio optuženoj osobi, 
ostavljajući joj dovoljno vremena da obavi kućne poslove i pripremi odgovor u vezi sa pripisivanim 
zločinom. Ukoliko je imala ikakvih sumnji u pogledu vlastite postojanosti, to odlaganje joj je pružalo priliku 
da život 1 čast sačuva bekstvom, da se povuče u neku zabit ili daleku provinciju, i da strpljivo sačeka 
povratak mira i bezbednosti. Mera tako saglasna razumu ubrzo je bila dopuštena po savetu i na osnovu 


$1 Ignjacije (I-II v.), episkop u Antiohiji. Pogubljen u vreme Trajanovog progona hrišćana, ubraja se u 
apostolske oce. 

primera najsvetijih prelata; a čini se da je bilo malo onih koji su je osudili, osim montanista" koji su, strogo 
i tvrdoglavo se pridržavajući krutosti drevne discipline, skrenuli u jeres. 

II - Upravitelji provincija, čija je revnosnost bila manja od gramzivosti, dozvoljavali su praksu 
prodaje uverenja (ili /ibe/ula kako su ih zvali) kojima se potvrđivalo da u njima naznačene osobe postupaju 
prema zakonima 1 prinose žrtve rimskim bogovima. Podnoseći te lažne izjave imućni i plašljivi hrišćani bili 
su kadri da ućutkaju dostavljačevu zlobu i da u izvesnoj meri pomire svoju bezbednost sa verom. Malom 
pokorom bi se iskupila ova bezbožna dvoličnost. 

III - U svakom progonu postojao je veliki broj nedostojnih hrišćana koji su javno poricali svoju 
veroispovest ili se ove odricali, a iskrenost odricanja pod zakletvom potvrđivali su zakonitim činovima 
paljenja tamjana ili prinošenja žrtvi. Neki od tih otpadnika poklekli su na prvu pretnju ili opomenu sudije, 
dok je izdržljivost drugih savladana dugim i ponovljenim mučenjima. Prestravljeni izraz lica jednih odavao 
je njihovu grižu savesti, dok su drugi sa samopouzdanjem i čilošću pristupali žrtvenicima božanstava. 
Međutim, pretvaranje nametnuto strahom nije trajalo duže od trenutne opasnosti. Čim bi žestina progona 
popustila, na vrata crkava nagrnule bi mase povratnikapokajnika, koji su se gnušali svog pokleknuća 
idolopokolništvu i sa podjednakim žarom, ali različitim uspehom, tražili ponovni prijem u hrišćansku 
zajednicu. 

IV - I pored opštih načela utvrdenih u pogledu suđenja i kažnjavanja hrišćana, sudbina tih sektaša u 
jednoj širokoj i samovoljnoj upravi morala je još u velikoj meri zavisiti od njihovog ponašanja, vremenskih 
okolnosti i raspoloženja njihovog vrhovnog, vladara kao god i onih njemu podređenih. Revnost je ponekad 
mogla izazvati, a obazrivost katkad otkloniti ili ublažiti praznoverni bes pagana. Razne pobude mogle su 
navesti upravitelje provincija da nametnu ili olabave primenu zakona, a među njima najmoćnija je bila 
njihovo uvažavanje ne samo javnih edikata, već i skrivenih carevih namera, jer je njegov mig bio dovoljan 
da potpali ili ugasi plamen progona. Kad god su se u raznim delovima Carstva povremeno primenjivale neke 
stroge mere, hrišćani su se vajkali i, možda, preuveličavali svoje patnje; ali, slavnu brojku od deset progona 
utvrdili su crkveni pisci iz petog veka, koji su imali jasniji uvid u povoljan ili nepovoljan položaj crkve od 
Neronovog do Dioklecijanovog doba. Dosetljivo poredenje između deset egipatskih zala"? i deset truba 
Apokalipse“ prvo je uputilo njihove misli na tu računicu; a u primeni verovanja u proročanstvo na istorijsku 
istinu vodili su računa da odaberu one vladavine koje su doista i bile najvećma neprijateljske prema 
hrišćanskoj stvari. Ali, te prolazne hajke služile su samo da ožive žar i obnove disciplinu vernika, dok su 
trenuci izvanredne strogosti nadoknađivani mnogo dužim razdobljima mira i bezbednosti. Ravnodušnost 
nekih vladara i popustljivost drugih dozvolile su hrišćanima da uživaju, možda ne zakonsku, no ipak stvarnu 
i javnu toleranciju svoje vere. 

Tokom cele svoje vladavine Marko je kao filozof prezirao hrišćane, i kažnjavao ih kao vladar. 
Čudnim, kobnim slučajem, muke koje su podnosili pod vlašću čestitog vladara smesta su prestale sa 
tiraninovim stupanjem na presto; i kao što niko osim njih nije iskusio Markovu nepravičnost, tako je samo 
njih štitila Komodova milost. Slavna Marcija, njegova najomiljenija milosnica, koja je naposletku i smislila 
ubistvo svog carskog ljubavnika, gajila je osobitu naklonost prema potlačenoj crkvi; i mada je bilo 
nemoguće da je mogla pomiriti upražnjavanje poroka sa učenjima Jevanđelja, mogla se nadati da će okajati 
slabosti svog pola i zanata proglašavajući se zaštitnicom hrišćana. Pod milostivom Marcijinom zaštitom 
proveli su u bezbednosti trinaest godina okrutne tiranije, a kada se carski položaj ustalio u kući Severovih, sa 
novim dvorom su zasnovali kućne, ali časnije veze. Car je bio ubeđen da mu je za vreme opasne bolesti, 
duhovno ili telesno, izvesno dobro učinilo osvećeno ulje, kojim ga beše pomazao jedan od robova. Uvek je 
posebno izdvajao nekoliko osoba oba pola koje su primile novu veru. Karakalina dojilja 1 vaspitač bili su 
hrišćani, a ako je taj mladi vladar ikada pokazao čovečno osećanje to je bilo povodom jednog slučaja, koji 
je, iako beznačajan, imao izvesne veze sa hrišćanskom stvari. Pod Severovom vladavinom obuzdan je bes 
svetine, strogost drevnih zakona je neko vreme stavljena van snage, dok su se upravitelji provincija 
zadovoljavali time da od crkava pod svojom nadležnošću primaju godišnji poklon, kao cenu ili nagradu za 


€ Montanisti, sledbenici sekte koju je u II veku osnovao Montan iz Frigije. Verovali su u delovanje Svetog 
duha, koji je najavio skori dolazak Hrista. Protivnici gnostičkih spekulacija i crkvene hijerarhije. 
$ Stari zavet, Druga knjiga Mojsijeva. Deset zala koja su zadesila Egipat kao kazna što na Mojsijevo 
traženje faraon nije hteo da pusti Izrailjce. 
5 Deset truba Apokalipse, Novi zavet, Otkrivenje Jovanovo. 

svoju umerenost. Spor oko tačnog datuma slavljenja Uskrsa suprostavio je episkope Azije i Italije, i smatran 
je najvažnijim događajem tog razdoblja dokolice i spokoja. Mir crkve nije bio narušavao sve dok, izgleda, 
narasli broj novih vernika, napokon, nije privukao Severovu pažnju i otuđio njegovu dušu. U nameri da 
mogao dosledno sprovoditi a da ne izloži opasnosti i kazni najrevnosnije njihove učitelje i misionare. U tom 
ublaženom progonu još možemo otkriti popustljivi duh Rima i mnogoboštva, koji je tako lako prihvatao 
svaki izgovor u prilog onih koji su upražnjavali verske obrede svojih otaca. 

No, zakoni koje je Sever doneo, ubrzo su izgubili važnost sa prestankom vlasti tog cara, i hrišćani su, 
nakon te slučajne nepogode, trideset osam godina uživali u miru. Do tog doba svoje skupove su obično 
držali po privatnim kućama i skrovitim mestima. Sada im je bilo dozvoljavano da grade i osvećuju zdanja 
pogodna za versku službu, da za potrebe zajednice kupuju zemljište čak i u samom Rimu, i da izbore za 
svoje sveštenike obavljaju na tako javan, ali istovremeno i tako uzoran način, da su zaslužili pažnju punu 
dubokog poštovanja nejevreja. Taj dugi spokoj crkve pratio je ugled. Vladavine onih vladara, koji su poreklo 
vodili iz azijskih provincija, pokazale su se najpovoljnije po hrišćane; ugledne ličnosti iz sekte, umesto da 
budu svedene na to da moljakaju za zaštitu nekog roba ili milosnice, pripuštane su u palatu u časnim 
ulogama sveštenika i filozofa; a njihova tajanstvena učenja, već proširena među narodom, neosetno su 
privukla vladarevu znatiželju. Na proputovanju kroz Antiohiju, carica Mameja je izrazila želju da 
porazgovara sa slavnim Origenom, o čijoj se pobožnosti i učenosti glas proneo celim Istokom. Origen je 
prihvatio tako laskav poziv, i, mada nije mogao očekivati da će uspeti da preobrati lukavu i ambicioznu 
ženu, ona je sa zadovoljstvom saslušala njegove reči ta upozorenja i časno ga pustila da se povuče u svoju 
osamu u Palestini. Mamejina osećanja prihvatio je njen sin Aleksandar, a filozofska pobožnost tog cara 
obeležena je izvanrednim, ali nerazboritim, uvažavanjem hrišćanske vere. U kućnu kapelu postavio je 
kipove Avrama, Orfeja, Apolonija i Hrista u znak počasti dužne tim uvaženim mudracima, koji ljudski rod 
bejahu poučili različitim načinima odavanja pošte vrhovnom i sveopštem božanstvu. Čistija vera i 
bogosluženje otvoreno su se ispovedali i upražnjavali u njegovom domu. Biskupi su, možda po prvi put, 
viđeni na dvoru. Kada je, po Aleksandrovoj smrti, nečovečni Maksimin sručio gnev na miljenike i sluge 
svog nesrećnog dobročinitelja, veliki broj hrišćana iz svih staleža i oba pola obuhvaćen je tim sveopštim 
pokoljem, koji je, zbog njih, neumesno prozvan progonom. 

I pored surove Maksiminove prirode, posledice njegove mržnje prema hrišćanima bile su veoma 
ograničene i privremene prirode, a pobožni Origen, koji kao vernička žrtva beše prognan, ipak beše ostao da 
u carske uši uliva jevanđeoske istine. Uputio je nekoliko poučnih pisama caru Filipu, njegovoj supruzi i 
majci, a čim je taj vladar, rođen blizu Palestine, prisvojio carsko žezlo, hrišćani su stekli prijatelja 1 
zaštitnika. Javna, čak i pristrasna Filipova naklonost prema sledbenicima nove vere i njegovo postojano 
uvažavanje sveštenika te crkve davala je izvesnu podlogu sumnji, koja je preovladavala u njegovo doba, da 
je i sam car postao preobraćenik te vere, što je dalo neke osnove kasnije izmišljenoj priči da se ispovešću i 
pokorom očistio od greha počinjenog ubistvom svog nedužnog prethodnika. Filipov pad je uz, promenu 
gospodara, uveo novi sistem uprave, toliko tlačiteljski za hrišćane, da se njihov raniji položaj još od 
Domicijanovog doba prikazivao kao stanje potpune slobode i bezbednosti, u poređenju sa strogim 
postupkom koji su iskusili za kratke vladavine Decija. Vrline tog vladara jedva bi nam dozvolile sumnju da 
ga je pokretala niska ozlojeđenost prema miljenicima njegovog prethodnika; i mnogo je razumnije verovati 
da je u sprovođenju svog opšteg plana da obnovi čistotu ponašanja u Rimljana, želeo da Carstvo oslobodi od 
onog što je osuđivao kao skorašnje i zločinačko praznoverje. Episkopi najvažnijih gradova uklonjeni su 
odašiljanjem u progonstvo ili u smrt: budnost sudija je šesnaest meseci sprečavala rimsko sveštenstvo da 
pristupi izboru novog biskupa, a, po mišljenju hrišćana, car bi strpljivije podneo suparnika za purpur nego 
biskupa u prestonici. Kada bi bilo moguće pretpostaviti da je Decijeva pronicljivost otkrila gordost pod 
maskom poniznosti, ili da je mogao predvideti svetovnu vlast, što bi mogla neosetno proisteći iz polaganja 
prava na duhovnu vlast, manje bismo se iznenađivali što je naslednike sv. Petra smatrao opasnijim 
protivnicima od Avgustovih naslednika. 

Valerijanova uprava odlikovala se lakomislenošću i nestalnošću nedoličnim značaja položaja 
rimskog cenzora. U prvom delu vladavine, blagonaklonošću je prevazišao one vladare, za koje se sumnjalo 
da gaje privrženost prema hrišćanskoj veri. Tokom poslednje tri i po godine, slušajući opanjkavanja jednog 
sveštenika sklonog egipatskom praznoverju, usvojio je načela i oponašao strogost svog prethodnika Decija. 
Galijenovo stupanje na presto, koje je povećalo nedaće Carstva, crkvi je povratilo mir; hrišćani su dobili 

pravo slobode veroispovesti ediktom naslovljenim na episkope i tako sročenim da je izgledalo da se priznaju 
njihov položaj i javna uloga. Dopustilo se da drevni zakoni, bez zvaničnog opoziva, padnu u zaborav, i 
(izuzev neke neprijateljske namere pripisivane caru Aurelijanu) Hristovi učenici su proveli više od četrdeset 
godina u blagostanju, daleko pogubnijem po njihovu vrlinu od najžešćih iskušenja progona. 

Bez obzira na čuvenu eru mučeništava vezivanu za Dioklecijanovo stupanje na presto, novi politički 
sistem, koji je uvela i održavala mudrost tog vladara, nastavio je da više od osamnaest godina odiše 
najblažim i najliberalnijim duhom verske trpeljivosti. Duh samog Dioklecijana bio je, istina, manje 
prilagođen spekulativnim preispitivanjima no aktivnom delanju u ratu i upravljanju. Obazrivost ga je činila 
nesklonim ma kakvim velikim novinama i, premda njegova priroda nije bila podložna žaru ili zanesenosti, 
uvek je zadržavao uobičajeno poštovanje prema drevnim bogovima Carstva. Međutim, dokolica je dvema 
caricama, njegovoj ženi Priski i kćerki Valeriji, dozvoljavala da sa više pažnje i poštovanja saslušaju istine 
hrišćanstva, koje je, u svakom razdoblju, priznavalo da mnogo duguje vernicama. Glavni evnusi Lukijan, 
Dorotej, Gorgonije i Andrija, koji su se starali o Dioklecijanu lično, posedovali naklonost i upravljali 
njegovim kučanstvom, svojim močnim uticajem štitili su veru koju behu primili. Njihov primer oponašali su 
mnogi najvažniji dvorski dostojanstvenici, koji su se na svojim položajima starali o carskim odličjima, 
odeči, nameštaju, draguljima i, čak, ličnoj riznici, i premda im je ponekad bila dužnost da prate cara kada 
prinosi žrtve u hramu, oni, njihove žene, deca i robovi uživali su slobodu ispovedanja hriščanske vere. 
Dioklecijan i njegove kolege često su dodeljivali najvažnije dužnosti osobama koje su otvoreno iskazivale 
gnušanje prema obožavanju bogova, ali su ispoljavale sposobnosti prikladne za državnu službu. 

Episkopi su u svojim provincijama imali ugledan položaj, a ne samo narod, već i sami magistrati 
ukazivali su im počast i poštovanje. Gotovo u svim gradovima pokazalo se da su stare crkve pretesne da 
prime naraslo mnoštvo novih vernika, pa su umesto njih podizana velelepnija i prostranija zdanja za javna 
bogosluženja vernika. Kvarenje ponašanja i načela, nad kojim se Toliko vajka Evsevije", može se smatrati 
ne samo posledicom, već i dokazom slobode koju su hrišćani uživali i zloupotrebljavali za Dioklecijanove 
vladavine. Blagostanje je olabavilo čvrstinu discipline. Podvala, zavist i zloba zavladale su u svim pastvama. 
Prezviteri su težili za episkopskim položajem, koji je svakim danom postajao cilj sve vredniji njihove 
ambicije. Po ponašanju episkopa, međusobno sukobljenih oko crkvenog prvenstva, činilo se da polažu pravo 
na svetovnu i tiransku vlast u crkvi; živa vera, po kojoj su hrišćani još razlikovali od nejevreja, mnogo manje 
se ispoljavala u njihovom životu nego u njihovim polemičkim spisima. 

Premda su Dioklecijana politika, a Komoda čovečnost, činile sklonim očuvanju nenarušenih načela 
tolerancije, ubrzo se ispostavilo da su dvojica njihovih savladara, Maksimijan i Galerije, gajili 
najnepomirljiviju mržnju prema hrišćanskom imenu i veri. Nakon što je uspeh u Persijskom ratu uvećao 
njegova nadanja i ugled, Galerije je proveo zimu sa Dioklecijanom u nikomedijskoj palati, a predmet 
njihovih tajnih dogovaranja bila je sudbina hrišćanstva. Iskusni car je i dalje bio sklon da nastavi sa blagim 
merama, i mada je spremno pristao da isključi hrišćane iz svakog zaposlenja na dvoru ili u vojsci, 
najvatrenijim rečima je isticao opasnost, a i svirepost, prolivanja krvi tih zavedenih fanatika. Galerije mu je 
napokon iskamčio dozvolu da sazove veće, sastavljeno od nekoliko najistaknutijih osoba iz civilnog i vojnog 
dela države. Ovo važno pitanje je pretresano u njihovom prisustvu, a ti ambiciomi dvorani lako su razaznali 
da je na njima da svojom rečitošću podupru nametljivu cezarovu nasilnost. Može se pretpostaviti da su 
stalno isticali sve one teme koje su mogle vladarevu gordost, pobožnost ili strahovanja pridobiti za uništenje 
hrišćanstva. Moguće je da su izlagali da slavno delo oslobođenja Carstva ostaje nedovršeno sve dotle dok se 
jednom nezavisnom narodu dopušta da opstaje i umnožava se u srcu provincija. Odrekavši se rimskih 
bogova i ustanova (moglo se bajagi uverljivo tvrditi), hrišćani su osnovali posebnu državu koja se još mogla 
suzbiti dok ne stekne vojnu silu, ali kojom već upravljaju njeni vlastiti zakoni i sudije, i koja poseduje 
državnu blagajnu i blisko je povezana sa svim svojim delovima preko čestih skupština episkopa, čijim se 
odlukama brojne i imućne pastve pokoravaju sa bespogovornom poslušnošću. Argumenti poput ovih su, 
izgleda, doprineli da se kolebljivi Dioklecijanov um odluči da usvoji nov sistem proganjanja: ali, iako 
možemo podozrevati, nije u našoj moći da ispričamo tajne dvorske spletke, lična gledišta i ozlojedenosti, 
ljubomoru žena ili evnuha, i sve one sitne, ali presudne razloge koji tako često utiču na sudbinu carstava i 
odluke čak i najmudrijih monarha. 


$ Evsevije (III-IV v.), episkop iz Cezareje, pisac teoloških i istorijskih dela. Napisao istoriju hrišćanske 
crkve i životopis cara Konstantina. 

Volja careva naposletku je stavljena na znanje hrišćanima, koji su tokom te žalosne zime sa 
strepnjom iščekivali ishod tolikih tajnih većanja. Dvadeset treći februar, što se (slučajno ili namerno) 
poklopilo sa rimskim praznikom Terminalija““, određen je da postavi granice širenju hrišćanstva. Toga dana, 
u cik zore, pretorijanski prefekt se, u pratnji nekolicine vojskovođa, tribuna i činovnika službe prihoda, 
uputio u glavnu nikomedijsku crkvu, koja se nalazila na uzvišici u najgušće naseljenom i najlepšem delu 
grada. Vratnice su smesta razvaljene, nagrnuli su u glavni oltar, i, mada su uzaludno tragali za nekim 
vidljivim predmetom bogoštovanja, bili su prisiljeni da se zadovolje spaljivanjem tomova Svetog pisma. 
Dioklecijanove doglavnike pratila je brojna jedinica gardista i inženjeraca u bojevom poretku, opremljenih 
svim alatom koji se koristio za rušenje utvrđenih gradova. Njihovim neprekidnim trudom za nekoliko časova 
sa zemljom je sravnjeno sveto zdanje, koje je nadvisivalo carsku palatu i dugo pobuđivalo negodovanje i 
zavist nejevreja. 

Sutradan je objavljen opšti edikt o progonu; premda je Dioklecijan, i dalje nesklon prolivanju krvi, 
umerio pomamu Galerija, koji je predlagao da se smesta živ spali svako ko odbije da prinese žrtvu, kazne 
dosuđivane tvrdoglavosti hrišćana mogle bi se smatrati dovoljno strogim i delotvornim. Donet je zakon da se 
u svim provincijama Carstva njihove crkve imaju srušiti do temelja, dok je smrtna kazna izricana svima koji 
se drznu da drže tajne skupove radi bogosluženja. Filozofi, koji sada bejahu preuzeli nedostojnu dužnost 
usmeravanja slepog žara progona, marljivo su proučili prirodu i duh hrišćanske vere, a kako im nije bilo 
nepoznato da su spekulativna učenja vere navodno sadržana u spisima proroka, jevanđelista i apostola, 
najverovatnije je da su oni predložili naredbu da episkopi i prezviteri moraju predati sve svoje svete knjige 
sudijama, kojima je, uz pretnju najtežim kaznama, zapoveđeno da ih svečano i javno spale. Istim ediktom 
smesta je konfiskovana crkvena imovina, a delovi od kojih se mogla sastojati prodavani su najpovoljnijem 
ponuđaču, pripajani carskom posedu, dodeljivani gradovima i korporacijama ili poklanjani gramzivim 
dvoranima na njihovu molbu. Nakon preduzimanja tako delotvornih mera za ukidanje bogoštovanja i 
rasturanje hrišćanske uprave, smatralo se da je nužno podvrgnuti najnepodnošljivijim tegobama život onih 
izopačenih pojedinaca koji još odbacuju prirodnu veru Rima i svojih predaka. Proglašeno je da slobodnjaci 
po poreklu ne mogu dobijati nikakve počasti ili zaposlenje, robovi su zanavek lišavani nade u slobodu, dok 
je celokupan narod izopšten iz zakonske zaštite. Sudije su ovlašćene da po svakoj tužbi uloženoj protiv 
hrišćanina sprovedu istragu i donesu odluku. Hrišćanima, međutim, nije bilo dopušteno da se žale zbog bilo 
kakve pretrpljene povrede, te su tako ti nesrećni sledbenici izloženi strogosti, dok su im bile uskraćene 
blagodati javne pravde. Ova nova vrsta mučeništva, tako bolna i dugotrajna, tako niska i sramna, bila je 
možda najpogodnija da iscrpi postojanost vernika: niti treba sumnjati da su strasti i interesi ljudskog roda 
skloni da u ovoj prilici podrže naume careva. Ali, mora biti da se ponekad politika valjano uređene uprave 
mešala u korist potlačenih hrišćana, kao što ni rimskim vladarima nije bilo sasvim moguće da suzbiju strah 
od kazne niti da zatvaraju oči pred svakim činom prevare ili nasilja, a da ne izlože najopasnijim pogibeljima 
sopstvenu vlast i ostatak svojih podanika. 

Samo što je ovaj edikt izložen u javnosti, na najistaknutijem mestu u Nikomediji, već su ga pocepale 
ruke jednog hrišćanina, koji je istovremeno najogorčenijim pogrdama izrazio svoj prezir i gnušanje prema 
tako bezbožnim i tiranskim upravljačima. Njegov prestup je, i prema najblažim zakonima, predstavljao 
veleizdaju i zasluživao smrt. A ukoliko je tačno da je to bila obrazovana osoba na položaju, te okolnosti su 
jedino mogle otežati krivicu. Spaljen je, ili tačnije, ispečen na tihoj vatri, dok su dželati, žudni da osvete 
uvredu nanetu carevima, iscrpli sve tananosti okrutnosti, ne uspevši da slomiju njegovu izdržljivost niti da 
uklone postojani i uvredljivi smešak, koji je i na samrtnim mukama zadržao na licu. Iako su priznavali da 
njegovo ponašanje nije bilo potpuno u skladu sa zakonima razboritosti, hrišćani su se divili božanskom žaru 
njegove vere, a preterane pohvale kojima su obasipali uspomenu na svog junaka i mučenika doprinele su da 
se u Dioklecijanovu dušu duboko utisnu strah i mržnja. 

Njegove bojazni uskoro su podstaknute sagledavanjem opasnosti kojoj je za dlaku umakao. U roku 
od petnaest dana, nikomedijsku palatu, pa čak i Dioklecijanovu spavaću sobu, dva puta je zahvatio požar, i 
mada je oba puta ugašen bez ikakve materijalne štete, čudno ponavljanje požara s pravom se smatralo 
očiglednim dokazom da nije bio posledica slučaja ili nehata. Sumnja je prirodno pala na hrišćane, a 
nagoveštavalo se, s izvesnim stepenom verovatnoće, da su ti očajni fanatici, izazvani svojim sadašnjim 


6 Terminalije, praznik u čast Termina, božanstva granica Starog Rima i privatnih poseda, svetkovan 23. 
februara. 

patnjama i plašeći se predstojećih nedaća, skovali zaveru sa svojom braćom po veri, dvorskim evnusima, 
protiv dvojice careva, koje su mrzeli kao nepomirljive neprijatelje božje crkve. Zavist i mržnja 
preovladavale su u svim dušama, a naročito u Dioklecijanovoj. U tamnicu beše bačen veliki broj osoba, koje 
su se istakle dužnošću koju su obavljale ili naklonošću koju su uživale. Primenjeni su svi vidovi mučenja, a 
dvor 1 grad ukaljala su mnoga krvava pogubljenja. Ali, kako se ispostavilo da je nemoguće iznuditi ikakvo 
otkriće o toj tajanstvenoj uroti, izgleda da nam preostaje ili da pretpostavimo nevinost ili da se divimo 
rešenosti paćenika. Nekoliko dana kasnije Galerije se žurno povukao iz Nikomedije, izjavljujući da će, 
ukoliko bude odlagao odlazak iz te palate izložene udarcima sudbine, pasti kao žrtva besa hrišćana. Crkveni 
istoričari, a samo od njih smo stekli pristrasno i nepotpuno saznanje o ovom progonu, u nedoumici su kako 
da objasne strepnje careva i pogibelji što su ih zadesile. Dvojica od ovih pisaca, vladar i retoričar, bili su 
očevici požara u Nikomediji. Jedan ga pripisuje udaru groma i božjem gnevu, drugi tvrdi da ga je 
podmetnula pakost samog Galerija. 

Samo što beše proglasio edikte protiv hrišćana Dioklecijan je, kao da želi da drugim rukama prepusti 
izvršenje progona, svukao carski purpur. Karakter i položaj su njegove kolege i naslednike nagonili da 
katkad nameću, a katkad obustavljaju primenu tih strogih zakona; tačnu i jasnu predstavu o tom važnom 
razdoblju istorije crkve možemo steći jedino ukoliko posebno razmotrimo stanje hrišćanstva u raznim 
delovima Carstva, tokom desetogodišnjeg razdoblja proteklog od prvih Dioklecijanovih edikata do 
konačnog mira za crkvu. 

Blaga i čovečna Konstancijeva priroda protivila se tlačenju ma kojeg dela podanika. U njegovoj 
palati hrišćani su obavljali glavne dužnosti. Voleo je njih lično, cenio njihovu vernost, a prema njihovim 
verskim načelima nije gajio nikakvu odvratnost. Ali, dogod je Konstancije ostajao na podređenom 
cezarskom položaju, nije bilo u njegovoj moći da otvoreno odbaci Dioklecijanove edikte ili da se ogluši o 
Maksimijanova naređenja. Njegova vlast je, ipak, doprinela ublažavanju patnji, prema kojima je osećao 
samilost i gnušanje. Nevoljno se složio sa rušenjem crkava, ali se usudio da same hrišćane zaštiti od besa 
svetine 1 strogosti zakona. Provincije Galije (u koje verovatno možemo uključiti i britanske) duguju blagom 
posredovanju svog vladara neobični spokoj u kojem su živele. No, Dacijan, namesnik ili upravnik Španije, 
podstaknut revnošću ili politikom, radije je izabrao da izvršava carske javne edikte nego da shvati skrivene 
Konstancijeve namere; te se jedva može posumnjali u to da je njegovo upravljanje provincijom bilo ukaljano 
krvlju nekolicine mučenika. Konstancijevo uzdizanje do vrhovnog i samostalnog dostojanstva avgusta dalo 
mu je punu slobodu da ispolji svoje vrline, a kratkoća vladavine nije ga sprečila da uspostavi sistem 
tolerancije, čiji je nauk i primer ostavio svom sinu Konstantinu. Njegov srećni sin se od časa stupanja na 
presto izjasnio kao pokrovitelj crkve, da bi na kraju zaslužio naziv prvog cara koji je javno ispovedao i uveo 
hrišćansku veru. Pobude njegovog preobraćenja, koje se mogu na razne načine izvesti iz čovekoljubivosti, 
politike, ubeđenja ili kajanja, i širenje prevrata, koji je pod snažnim uticajem njega i njegovih sinova, 
hrišćanstvo učinio vladajućom verom Rimskog carstva, oblikovaće veoma zanimljivo i značajno poglavlje u 
drugom tomu ove povesti. Zasad je možda dovoljno primetiti da je svaka Konstantinova pobeda crkvi 
donela neko olakšanje ili korist. 

Italijanske 1 afričke provincije doživele su kratkotrajno, ali žestoko proganjanje. Dioklecijanove oštre 
edikte njegov kolega Maksimijan je strogo i veselo sprovodio, jer je odavno mrzeo hrišćane, a uživao je u 
krvavim i nasilničkim činovima. U jesen, prve godine progona, dvojica careva susrela su se u Rimu kako bi 
proslavili trijumf; izgleda da je iz njihovih tajnih dogovora proisteklo nekoliko tlačiteljskih zakona, dok je 
prisustvo vladara podsticalo marljivost sudija. Kada je Dioklecijan skinuo purpur, Italijom 1 Afrikom se 
upravljalo u Severovo ime, te su bile prepuštene, bez zaštite, nepomirljivoj mržnji svog gospodara Galerija. 
Među rimskim mučenicima pažnju potomstva zaslužuje Adaukt. Poticao je iz jedne plemićke porodice u 
Italiji, preko niza uglednih položaja na dvoru uzdigao se na značajnu dužnost rizničara ličnih carskih poseda. 
Adaukt je utoliko značajniji što je bio jedina osoba od položaja i ugleda koju je tokom celog ovog sveopšteg 
proganjanja zadesila smrt. 

Maksencijeva pobuna je smesta vratila mir u italijanske i afričke crkve, a onaj isti tiranin, koji je 
ugnjetavao sve ostale slojeve svojih podanika, prema nesrećnim hrišćanima se pokazao kao pravičan, 
čovečan, čak pristrasan. Zavisio je od njihove blagodarnosti i privrženosti, te je veoma prirodno pretpostavio 
da će povrede, koje im je naneo njegov najljući neprijatelj, i dalje strepnje od te opasnosti, osigurati vernost 
stranke, već značajne po brojnosti i imućnosti. 

Krvoločna priroda Galerija, prvog i glavnog tvorca progona, zastrašivala je one hrišćane koje je 

nesreća smestila unutar granica njegove vlasti; i s pravom se može pretpostaviti da su mnoge osobe srednjeg 
stanja, nesputane lancima bogatstva ili siromaštva, vrlo često napuštale rodnu zemlju i tražile utočište u 
blažem podneblju Zapada. Sve dok je zapovedao samo ilirskim vojskama i provincijama, teže je mogao naći 
ili stvoriti znatan broj mučenika u ratobornoj zemlji, koja je prema misionarima Jevanđelja ispoljavala više 
hladnoće i oklevanja nego ma koji drugi deo Carstva. Međutim, kada je Galerije stekao vrhovnu vlast i 
upravu nad Istokom, u najvećoj meri pustio je na volju svojoj žestini i okrutnosti ne samo u provincijama 
Trakije 1 Azije, koje su priznavale njegovu neposrednu nadležnost, već i u sirijskim, palestinskim i 
egipatskim, gde je Maksimin zadovoljavao vlastitu sklonost dosledno se pokoravajući strogim zapovestima 
svog dobročinitelja. 

Česta osujećivanja njegovih ambicioznih shvatanja, iskustvo sa šestogodišnjeg progona i spasonosna 
razmišljanja, na koja je dugotrajna i mučna bolest navela Galerijev um, konačno su ga ubedila da su i 
najžešći napori despotije nedovoljni da istrebe ceo jedan narod ili da savladaju njegove verske predrasude. 
Želeći da ispravi zlo koje je prouzrokovao, objavio je u svoje, a i u ime Licinija i Konstantina, opšti edikt, 
koji se, nakon pompeznog nabrajanja carskih titula, nastavljao na sledeći način: "Među važnim brigama, 
kojima se bavio naš um na korist i očuvanje Carstva, naša je namera da sve ispravimo i vaspostavimo u 
skladu sa drevnim zakonima i javnom disciplinom Rimljana. Osobito želimo da vratimo na put razuma i 
prirode zavedene hrišćane, koji su se odrekli vere 1 obreda svojih otaca i, drsko prezrevši stare običaje, 
izmislili nastrane zakone i gledišta prema nalozima svoje mašte, i okupili šareno društvo iz raznih provincija 
našeg carstva. Pošto su edikti, koje smo obnarodovali da bi nametnuli poštovanje bogova, izložili mnoge 
hrišćane opasnosti i nesreći, mnogi su iskusili smrt, a još više je onih što 1 dalje istrajavaju u svojoj 
bezbožnoj ludosti; budući da su lišeni ikakvog javnog ispovedanja vere, voljni smo da i na te nesrećnike 
proširimo dejstva naše uobičajene milostivosti. Dozvoljavamo im, stoga, da slobodno iskazuju svoja lična 
mišljenja i da se okupljaju po svojim kapelama bez straha ili zlostavljanja, pod uslovom da uvek zadrže 
dužno poštovanje postojećih zakona 1 vlasti. Jednim drugim ukazom svoje namere ćemo saopštiti sudijama i 
magistratima, te se nadamo da će naša blagost navesti hrišćane da upute Bogu, koga štuju, molitve za našu 
vlastitu bezbednost i napredak, kao i za napredak i bezbednost Države." Nije uobičajeno da u jeziku edikata 
i proglasa tragamo za pravom prirodom tajnih vladarevih pobuda, no, pošto su ovo bile reči cara na samrti, 
njegovo stanje se, možda, može prihvatiti kao zaloga iskrenosti. 

Potpisujući ovaj edikt o toleranciji, Galerije je bio sasvim siguran da će se Licinije spremno 
povinovati sklonostima svog prijatelja i dobročinitelja, a da će sve mere u korist hrišćana dobiti 
Konstantinov pristanak. Car se, međutim, nije usudio da u preambulu unese Maksiminovo ime, čija je 
saglasnost bila od najveće važnosti, i koji je nekoliko dana kasnije nasledio azijske provincije. Međutim, 
tokom prvih šest meseci svoje nove vladavine, Maksimin se pretvarao da je usvojio obazrive odluke svog 
prethodnika; i mada se nikada nije udostojio da mir crkve obezbedi javnim ediktom, njegov pretorijanski 
prefekt Sabin uputio je okružnicu svim provincijskim upraviteljima i magistratima, kojom je potanko izložio 
carsku milostivost, priznao nepobedivu tvrdoglavost hrišćana i naložio sudskim činovnicima da obustave 
nedelotvorna proganjanja i da zažmure pred tajnim okupljanjima tih zanesenjaka. 

Maglovite opise izgnanstva i utamničenja, bola i mučenja, tako je lako preuveličati ili ublažiti 
pisaljkom veštog besednika, da smo prirodno navedeni da istražujemo činjenicu nesumnjivije i tvrdoglavije 
vrste broj osoba čija je smrt usledila zbog edikata koje su proglasili Dioklecijan, njegovi savladari 1 
naslednici. Legende novijeg datuma beleže da su cele vojske i gradovi na mah zbrisani pomamom progona 
koja nije pravila razlike. Stariji pisci se zadovoljavaju obilatim izlivima nepovezanih i tragičnih pogrda, a da 
se ne udostojavaju da utvrde tačan broj osoba kojima je bilo dozvoljeno da vlastitom krvlju zapečate veru u 
Jevandelje. 

Iz Evsevijeve istorije može se, međutim, razabrati da je samo devet episkopa kažnjeno smrću, a 
njegovo pojedinačno nabrajanje palestinskih mučenika uverava nas da su samo devedeset dva hrišćanina 
stekla pravo na taj časni naziv. Pošto nam je nepoznat stepen episkopske revnosti i hrabrosti koji je 
preovlađivao u to doba, nije u našoj moći da izvučemo ma kakve korisne zaključke iz prve od ovih 
činjenica, ali, druga može poslužiti da opravda veoma važan i verovatan zaključak. Prema podeli na rimske 
provincije, Palestina se može smatrati šesnaestinom Istočnog carstva, a pošto je bilo nekih upravitelja koji, 
iz istinske ili glumljene milostivosti, nisu uprljali ruke krvlju vernika, razumno je verovati da je zemlja, koja 
je rodila hrišćanstvo, dala bar šesnaesti deo mučenika koje je zadesila smrt pod Galerijevom i 
Maksiminovom vlašću; ukupan broj bi, sledstveno, mogao iznosti oko hiljadu pet stotina, što nam, 

ravnomerno raspodeljeno na deset godina progona, daje godišnju brojku od sto pedeset mučenika. Ukoliko 
istu srazmeru primenimo na provincije u Italiji, Africi i, možda, Španiji gde je nakon dve ili tri godine 
strogost krivičnih zakona privremeno obustavljena ili ukinuta, broj hrišćana u Rimskom carstvu, nad kojima 
je smrtna kazna izvršena na osnovu sudske presude, svešće se na nešto ispod dve hiljade osoba. Pošto se ne 
može sumnjati da su hrišćani bili brojniji, a njihovi neprijatelji ogorčeniji u Dioklecijanovo doba no u ma 
kojem od prethodnih progona, ova verovatna i umerena računica može nas podučiti kako da procenimo broj 
prvobitnih svetaca i mučenika, koji su žrtvovali živote radi važnog cilja uvođenja hrišćanstva u svet. 

Okončaćemo ovo poglavlje tužnom istinom koja se nameće nevoljnom duhu, čak i ukoliko se prizna, 
bez oklevanja ili upitanosti, sve što je istorija zabeležila ili pobožnost izmislila o pitanju mučeništva, ipak se 
mora priznati da su hrišćani tokom svojih unutrašnjih gloženja jedni drugima naneli daleko veće muke nego 
što su ih doživeli od žara bezvernika. U razdobljima neznanja, što su usledila rušenju Rimskog carstva na 
zapadu, biskupi carskog grada proširili su svoju vlast na svetovnjake kao god na sveštenstvo latinske crkve. 
Na zdanje sujeverja, koje su oni izgradili i koje je dugo vremena moglo prkositi slabašnim naporima razuma, 
napokon je nasrnula gomila smeonih fanatika, koji su od dvanaestog do šesnaestog veka, preuzeli popularnu 
ulogu reformatora. Rimsku crkvu branilo je nasilje carstva stečenog na prevaru; sistem mira i 
blagonaklonosti ubrzo je osramoćen progonima, ratovima, pokoljima i ustanovom Inkvizicije. I kao što je 
reformatore nadahnjivala ljubav prema građanskoj i verskoj slobodi, katolički vladari su vlastiti interes 
vezivali sa interesom sveštenstva, pa su ognjem i mačem nametali strahovladu duhovnih osuda. Kažu da je, 
samo u Nizozemskoj, preko sto hiljada podanika Karla V stradalo od dželatove ruke, a tu izvanrednu brojku 
potvrđuje Grocijus", genijalan i učen čovek, koji je, usred pomame sukobljenih sekti, sačuvao umerenost i 
sastavio letopise svoga doba i zemlje, u vreme kada je izum štampanja olakšao obaveštavanje i povećao 
opasnost da čoveka otkriju. Ukoliko smo dužni da svoje uverenje podvrgnemo Grocijusovom autoritetu, 
mora se priznati da je broj protestanata, pogubljenih samo u jednoj provinciji i tokom jedne jedine 
vladavine, daleko premašao broj prvobitnih mučenika tokom tri stoleća Rimskog carstva. Ali, ukoliko bi 
sama neverovatnost činjenice pretegla nad težinom dokaza, ukoliko bi Grocijus bio oglašen krivim za 
preuveličavanje zasluga i patnji reformatora, bičemo prirodno navedeni da se upitamo koliko se poverenja 
može pokloniti nepouzdanim i nepotpunim spomenicima drevne lakovernosti, koja se mera poverenja može 
ukazati nekom dvorskom episkopu i strasnom besedniku, koji je, pod Konstantinovom zaštitom, uživao 
isključivu povlasticu beleženja progona, kojima su hrišćane izlagali pobeđeni suparnici ili zanemareni 
prethodnici njegovog milostivog vladara. 


% Hugo Grocijus, (1583 - 1645), holandski pravnik, pesnik, humanist, osnivač nauke o međunarodnom 
pravu. 

15. POGLAVLJE (XVII) 
(300-500. g.) 


Osnivanje Carigrada - Politički sistem Konstantina 1 njegovih 
naslednika - Vojna disciplina - Dvor — Finansije 


Nesrećni Licinije bio je poslednji takmac koji se suprotstavio veličini Konstantina i poslednji zarobljenik 
koji je uveličao njegov trijumf. Posle spokojne i uspešne vladavine pobednik je porodici ostavio u 
nasledstvo Rimsko carstvo; potonja pokolenja prihvatila su i osveštala novu prestonicu, novu politiku, novu 
veru i novine koje koje je uveo. Doba Konstantina Velikog i njegovih sinova ispunjeno je značajnim 
zbivanjima, ali istoričara mora pritiskati njihov broj i raznolikost ukoliko marljivo ne razdvoji jedne od 
drugih prizore, koje povezuje samo vremenski redosled. Opisaće političke ustanove koje su Carstvu dale 
snagu i stabilnost, pre nego što pristupi kazivanju o ratovima i prevratima što su ubrzali njegovo propadanje. 
Usvojiće podelu, nepoznatu antičkim piscima, na građanske i crkvene poslove: pobeda hrišćana i njihova 
unutrašnja nesloga pružiće obilnu i osobenu građu i za moralnu pouku i za sablazan. 

Nakon Licinijevog poraza i abdikacije, njegov pobednički suparnik pristupio je polaganju temelja 
grada, predodređenog da vlada u predstojećim vremenima kao gospodar Istoka, i da nadživi Konstantinovo 
carstvo i veru. Pobude, bilo gordosti ili politike, koje su u početku navele Dioklecijana da se povuče iz 
drevnog sedišta uprave, dobile su dodatnu težinu primerom njegovih naslednika i četrdesetogodišnjih 
navika. Rim se neprimetno počeo brkati sa zavisnim kraljevstvima koja su nekada priznavala njegovu 
vrhovnu vlast; dok je ratnički vladar, rođen u blizini Dunava, vaspitavan na dvorovima i u vojskama Azije, a 
koga su u purpur zaodenule britanske legije, sa hladnom ravnodušnošću gledao na zemlju Cezara. Italijani, 
koji Konstantina bejahu prihvatili kao svog izbavitelja, pokorno su se povinovali ediktima, koje bi se on 
ponekad udostojio da uputi senatu i narodu Rima, ali su retko bivali počastvovani prisustvom svog novog 
vrhovnog vladara. U krepkim godinama Konstantin se, shodno raznolikim potrebama mira i rata, kretao sa 
sporim dostojanstvom ili živom čilošću duž granica prostranih teritorija pod svojom vlašću, a bio je uvek 
pripravan da izađe na bojište protiv stranog ili domaćeg neprijatelja. Ali, postepeno dosegavši vrhunac 
uspeha i početak životnog zalaska, počeo je da razmišlja o planu da trajnije učvrsti snagu položaja kao god 
veličanstvo prestola. U izboru povoljnog položaja davao je prednost granicama između Evrope i Azije kako 
bi obuzdao moćnu varvarsku vojsku što je obitavala između Dunava i Tanaisa“, i zavidljivim okom motrio 
ponašanje persijskog vladara, koji je s negodovanjem trpeo jaram sramnog sporazuma. U te svrhe 
Dioklecijan je odabrao i ulepšao rezidenciju u Nikomediji: no, zaštitnik crkve se s pravom gnušao uspomene 
na Dioklecijana; osim toga, Konstantin nije bio ravnodušan prema ambiciji da osnuje grad koji bi mogao 
ovekovečiti slavu njegovog imena. Tokom poslednjih operacija, u ratu sa Licinijem, imao je dovoljno 
prilike, i kao vojnik i kao državnik, da uoči neuporedivi položaj Vizanta i zapazi kako ga priroda čvrsto čuva 
od neprijateljskog napada, dok je i dalje sa svih strana pristupačan za blagodati trgovinske razmene. Davno 
pre Konstantina jedan od najumnijih istoričara drevnog doba opisao je prednosti položaja, koji je slaboj 
grčkoj koloniji davao vlast nad morem i ugled napredne i nezavisne države. 

Sada smo kadri da osmotrimo povoljni položaj Carigrada, koji kao da je priroda stvorila da bude 
središte i prestonica velike monarhije. Smešten na četrdeset prvom stepenu geografske širine, carski grad je 
sa svojih sedam brežuljaka dominirao suprotnim obalama Evrope i Azije; klima je bila zdrava i umerena, 
zemlja plodna, luka sigurna i prostrana, a prilaz sa kontinenta bio je uzan i lako odbranjiv. Bosfor i 
Helespont se mogu smatrati dvema kapijama Carigrada, dok je vladar, koji je posedovao te važne prolaze, 
uvek mogao da ih zatvori pred neprijateljem sa mora 1 da ih otvori trgovačkim flotama. Zadržavanje istočnih 
provincija može se u izvesnoj meri pripisati Konstantinovoj politici, jer su varvari sa Crnog mora, koji su u 
prethodnom razdoblju vojno prodirali u srce Sredozemlja, uskoro odustali od gusarenja 1 izgubili nadu da će 


68 Tanais, današnji Don. 

probiti tu neprolaznu prepreku. Kada bi se vratnice Helesponta i Bosfora zatvorile, prestonica je i dalje 
uživala unutar svojih zidina u svim proizvodima koji su mogli utoliti potrebe ili zadovoljiti raskoš njenih 
brojnih stanovnika. Priobalja Trakije i Bitinije koja grcaju pod teretom turskog tlačenja, još pružaju raskošne 
prizore vinograda, vrtova i obilatih letina, a Propontida je uvek bila čuvena po neiscrpnim rezervama 
najizvrsnijih riba koje se bez naročite veštine i gotovo bez muke love u za to određeno vreme. Ali, kada su 
prolazi moreuza bili otvoreni za trgovinu, naizmence su propuštali prirodna i veštačka bogatstva severa i 
juga, Crnog mora i Sredozemlja. Ma koji sirovi proizvodi da su se prikupljali po šumama Germanije i 
Skitije, čak na izvorištima Tanaisa i Boristena, sve što je proizvodilo umeće Evrope ili Azije, egipatsko žito i 
dragulji i začini daleke Indije, sve su to promenljivi vetrovi dopremali u carigradsku luku, koja je tokom 
mnogih razdoblja privlačila trgovinu drevnog sveta. 

Gospodar rimskog sveta, koji je težio da podigne večni spomenik slavnim delima svoje vladavine, u 
ostvarenju tog velikog poduhvata mogao je upotrebiti bogatstvo, radnu snagu i ono što beše preostalo od 
duha poslušnih miliona. Izvesna procena iznosa koji je carska štedrost podarila za osnivanje Carigrada, 
može se uobličiti prema pomoći od oko dva miliona pet stotina hiljada funti za izgradnju zidina, portika i 
vodovoda. Šume senovitih obala Crnog mora i slavni majdani belog mermera na malom ostrvu Prokones 
pružali su neiscrpne izvore građe, spremne da se kratkim vodenim putem prevezu do vizantijske luke. 
Silesija radnika i zanatlija neprestanim dirinčenjem ubrzavala je dovršenje posla; ali, Konstantinova 
nestrpljivost je uskoro otkrila da su, zbog opadanja umetnosti, veština i broj arhitekata bili veoma 
nesrazmemi veličini njegovih planova. Magistratima najudaljenijih provincija stoga je naloženo da osnuju 
škole, imenuju profesore i, izgledima na nagrade i povlastice, namame na učenje i bavljenje arhitekturom 
dovoljan broj oštroumnih mladića sa širokim obrazovanjem. Zdanja u novom gradu izvelo je onoliko 
veštaka koliko je Konstantinova vladavina mogla pribaviti, ali su ih ukrasile ruke najslavnijih majstora 
Periklovog i Aleksandrovog doba. Oživljavanje Fidijinog i Lizipovog“ genija prevazilazilo je moć rimskog 
cara, no besmrtna dela, koja su zaveštali potomstvu, ostala su bez odbrane izložena gramzivoj taštini 
despota. Po njegovoj zapovesti, grčkim i azijskim gradovima opljačkani su njihovi najdragoceniji ukrasi. 
Trofeji iz proslavljenih ratova, predmeti verskog obožavanja, najsavršeniji kipovi bogova, junaka, mudraca 
i pesnika drevnih vremena, doprineli su veličanstvenom trijumfu Carigrada i dali priliku istoričaru 
Kedrenu" da primeti, sa izvesnim ushićenjem, kako se činilo da ne nedostaje ništa osim duša slavnih ljudi 
koje je trebalo da predstavljaju ti veličanstveni spomenici. Ali Homerovu i Demostenovu dušu ne treba da 
tražimo u Konstantinovom gradu niti u razdoblju opadanja jednog carstva u kojem je ljudski duh tištalo 
građansko i versko ropstvo. 

Morali bismo odstupiti od plana ove povesti ukoliko bismo pokušali da podrobno opišemo razna 
zdanja ili gradske četvrti. Dovoljno je napomenuti da se unutar zidina Carigrada nalazilo sve što je moglo 
ukrasiti dostojanstvo velike prestonice ili doprineti blagostanju ili uživanju njenih brojnih žitelja. Podroban 
opis, sastavljen, približno nakon jednog veka od osnivanja, nabraja kapitol ili školu, cirkus, dva pozorišta, 
osam javnih i sto pedeset tri privatna kupatila, pedeset dve kolonade, pet žitnica, osam vodovoda ili 
rezervoara vode, četiri prostrane dvorane za sednice senata ili sudova, četrnaest crkava, četrnaest palata, i 
četiri hiljade tristo osamdeset osam zgrada, koje su, veličinom ili lepotom, zaslužile da se izdvoje iz mnoštva 
plebejskih obitavališta. 

Gusta nastanjenost omiljenog grada bila je sledeći i najvažniji predmet pažnje njegovog 
utemeljivača. U mračnim razdobljima što su usledila preseljenju Carstva, grčka sujeta 1 latinska lakovemost 
čudno su pobrkale daleke i neposredne posledice tog znamenitog događaja. Tvrdilo se 1 verovalo da su sve 
rimske plemićke porodice, senat i viteški stalež, sa svojom bezbrojnom poslugom, sledili cara na obale 
Propontide; da je prevrtljivi soj stranaca 1 plebejaca ostao da zaposedne opustelu drevnu prestonicu; da je 
zemlja u Italiji, odavno pretvorena u vrtove, odjednom ostala neobrađena i bez stanovnika. U ovoj povesti 
takva preterivanja biće svedena na pravu meru; ipak, pošto se rast Carigrada ne može pripisati opštem 
priraštaju ljudskog roda i marljivosti, mora se priznati da se ova veštačka kolonija uzdigla na račun drevnih 
gradova Carstva. Mnoge imućne senatore iz Rima i istočnih provincija Konstantin je verovatno pozvao da, 
kao svoju zemlju, usvoje srećno mesto koje on beše odabrao za vlastitu rezidenciju. Gospodarevi pozivi 


Fidija (V vek stare ere), najveći helenski vajar. Lizip (IV vek stare ere), helenski vajar, službeni portretist 
Aleksandra Velikog. 
7 Georgije Kedren, vizantijski hroničar iz XI i XII veka, napisao hroniku od postanka sveta do 1057. 

137 


jedva da se razlikuju od naredbi, a carska velikodušnost naišla je na spremnu i zadovoljnu poslušnost. Za 
manje od jednog veka Carigrad je sa Rimom počeo da se spori oko prvenstva u bogatstvu i broju žitelja. 
Nove skupine zgrada, zbijenih s malo obzira prema zdravlju ili udobnosti, jedva da su ostavljale razmak za 
tesne ulice gde je vladala stalna gungula ljudi, konja i kola. Isparcelisano zemljište bilo je nedovoljno da 
smesti sve veći broj ljudi, a dodatni temelji, koji su sa obe strane zadirali u more, mogli su sami činiti vrlo 
zamašan grad. 

Česta i redovna raspodela vina, ulja, žita ili hleba, novca ili namirnica, siromašnije građane Rima 
gotovo da je oslobodila potrebe za radom. Veličanstvenost prvih cezara u izvesnoj meri oponašao je 
utemeljivač Carigrada: ali, njegova je darežljivost, koliko god je možda nailazila na odobravanje naroda, 
navukla na sebe osudu potomstva. Narod zakonodavaca i osvajača može polagati pravo na afričke letine 
kupljene vlastitom krvlju, a Avgust je prepredeno smislio da Rimljani, uživajući u obilju, zaborave slobodu. 
Međutim, Konstantinova rasipnost nije se mogla opravdati nikakvim razlozima opšteg ili ličnog interesa; 
godišnji danak u žitu nametnut Egiptu za potrebe njegove nove prestonice koristio se da ishrani lenj i drzak 
narod, a na teret ratara jedne marljive provincije. Neke druge uredbe ovog cara manje zaslužuju zamerku, ali 
i pažnju. Podelio je Carigrad na četrnaest oblasti ili četvrti, podigao je ugled javnog veća prozvavši ga 
senatom, preneo je na građane italijanske povlastice, podario je gradu u usponu naziv Kolonije, prve i 
najmilije kćeri drevnog Rima. Vrlo poštovani roditelj još je zadržavao zakonsku i priznatu vrhovnu vlast 
koja se dugovala njegovim godinama, dostojanstvu i uspomeni na raniju veličinu. 

Zasnivanje nove prestonice prirodno se povezuje sa zavođenjem novog oblika civilne i vojne uprave. 
Poseban osvrt na složeni politički sistem, koji je uveo Dioklecijan, usavršio Konstantin, a dovršili ga njegovi 
neposredni naslednici, ne samo što može zabaviti uobrazilju neobičnom slikom velikog Carstva, već će težiti 
da razjasni skrivene i unutrašnje uzroke njegovog brzog propadanja. Baveći se ma kojom značajnom 
ustanovom, često možemo biti odvedeni u ranija ili kasnija razdoblja rimske istorije; no, prave granice ovog 
istraživanja biće unutar perioda od oko sto trideset godina, od Konstantinovog stupanja na presto do 
objavljivanja Teodosijevog Zakonika, iz kojeg, kao i iz Notitia! sa Istoka i Zapada, dobijamo najobilnija i 
najautentičnija obaveštenja o stanju Carstva. Ova raznovrsna pitanja prekinuće neko vreme tok izlaganja, ali, 
prekid će osuditi samo oni čitaoci koji su neosetljivi na važnost zakona i ponašanja, dok sa žudnom 
ljubopitljivošću čitaju o prolaznim dvorskim spletkama ili o slučajnom ishodu neke bitke. 

Glavne velikodostojnike Carstva čak je i sam car pozdravljao varljivim titulama kao što su vaša 
iskrenosti, vaša ozbiljnosti, vaša ekselencijo, vaša eminencijo, vaše uzvišeno i čudesno veličanstvo, vaša 
slavna i veličanstvena visosti. Filozofski posmatrač bi sistem rimske uprave mogao pogrešno smatrati 
sjajnim pozorištem, punim glumaca za sve uloge i položaje, koji ponavljaju govor 1 oponašaju strasti svog 
prvobitnog uzora. Svi magistrati, dovoljno značajni da nađu mesto u opštoj lestvici Carstva, bili su tačno 
podeljeni u tri kategorije : | slavni; 2 spectabiles ili uvaženi, i 3 clarissimi, što bismo mogli prevesti rečju 
časni. U vreme rimske jednostavnosti poslednji epitet koristio se samo kao neodređeni izraz poštovanja, dok 
napokon nije postao osobena 1 isključiva titula svih članova senata, a stoga, i svih onih koje iz tog uvaženog 
tela izaberu da upravljaju provincijama. Sujeta onih, koji su prema rangu i položaju, mogli polagati pravo na 
više odlikovanje od ostatka senatorskog staleža, mnogo kasnije je zadovoljena novim nazivom uvaženi; ali 
se naziv slavni uvek ostavljao za neke ugledne ličnost koje su dve podređene kategorije slušale ili duboko 
poštovale. Dodeljivao se samo I - konzulima i patricijima, II - pretorijanskim prefektima i prefektima Rima 
i Carigrada, III - vrhovnim zapovednicima konjice i pešadije, 1 IV - sedmorici dvorskih dostojanstvenika 
koji su obavljali svete dužnosti vezane za carevu ličnost. 

I - Sve dok su rimski konzuli bili prvi magistrati slobodne države, svoje pravo na vlast izvodil i su iz 
narodnog izbora. Sve dok su se carevi udostojavali da prerušavaju ropstvo koje su nametali, konzuli su se 
još birali stvarnim ili prividnim glasanjem senata. Od Dioklecijanove vladavine čak su i ti ostaci slobode 
ukinuti, dok su se uspešni kandidati, kojima je dodeljena jednogodišnja počast konzulskog položaja, 
pretvarali da sažaljevaju ponižavajući položaj svojih prethodnika. Scipioni i Katoni bili su primorani da 
moljakaju glasove plebejaca, prolaze kroz dosadne i skupe oblike narodnog izbora, i da svoje dostojanstvo 
izlažu sramoti javnog odbijanja, dok je njih srećnija subina sačuvala za doba i upravu u kojoj je nepogrešiva 
mudrost milostivog vladara nagrađivala vrlinu. Njihove sposobnosti (ukoliko nisu bile korišćene za 


7l Notitia Dignitatum, popis počasti iz V veka na dvoru, u državnoj upravi i vojsci u Istočnom i Zapadnom 
Carstvu. 

delotvornije dužnosti) bile su nevažne, a imena su im služila jedino kao zakoniti datum u godini u kojoj su 
zauzimali Marijevu ili Ciceronovu stolicu. Ipak, u poslednjem razdoblju rimskog ropstva još se osećalo i 
priznavalo da se ovaj prazan naziv može porediti sa posedovanjem suštinske vlasti, pa čak 1 ovoj 
pretpostavljati. Konzulska titula je i dalje bila najsjajniji cilj ambicije, najplemenitija nagrada za zaslugu i 
vernost. Sami carevi, prezirući bledu senku republike, bejahu svesni toga da stiču dodatni sjaj i veličanstvo 
svaki put kad preuzmu jednogodišnju počast konzulskog dostojanstva. 

Najoholije i najsavršenije podvajanje plemića i naroda, koje se može naći u ma kojem razdoblju ili 
ma kojoj zemlji, možda beše ono na patricije 1 plebejce, kako je uspostavljeno u prvom razdoblju rimske 
republike. Bogatstvo i počasti, državne funkcije i verske obrede skoro isključivo su posedovali prvi, koji su, 
sa najuvredljivijom ljubomorom čuvajući čistotu svoje krvi, držali svoje klijente u gotovo vazalskom 
položaju. Ali, te razlike, tako nespojive sa duhom slobodnog naroda, uklonili su, nakon duge borbe, tribuni 
svojim istrajnim naporima. Najvećma okretni i uspešni među plebejcima nagomilali su bogatstvo, težili ka 
počastima, zasluživali trijumfe, sklapali brakove i, nakon nekoliko pokolenja, poprimali gordost starog 
plemstva. Na drugoj strani, patricijske porodice, čiji se prvobitni broj nikada nije obnovio do kraja dominata, 
iščezle su uobičajenim prirodnim tokom, zatrle su se u mnogim stranim i domaćim ratovima ili su se, pak, 
zbog nedostatka vrednosti ili imetka, neprimetno izmešale sa narodnom gomilom. Ostalo je vrlo malo onih 
koji su svoje čisto i autentično poreklo vodil i iz vremena kada su grad, pa čak i republika, bili u povoju, 
kada su Cezar i Avgust, Klaudije i Vespazijan, od senatskog tela stvorili odgovarajući broj novih patricijskih 
porodica, u nadi da će produžiti stalež, još smatran časnim i svetim. No te veštačke popune (u koje je 
vladarska kuća uvek bila uključena), brzo su zbrisane besom tirana, čestim prevratima, promenama običaja i 
mešanjem nacija. Malo šta beše ostalo kada je Konstantin stupio na presto, osim mutnog i nesavršenog 
predanja da su patriciji nekada bili prvi među Rimljanima. Da obrazuje skupinu plemića, čiji uticaj može 
obuzdavati i pritom osiguravati vlast monarha, bilo bi sasvim u neskladu sa Konstantinovim karakterom i 
politikom; ali, da je ozbiljno gajio takvu nameru, ona je mogla prevazilaziti meru njegove moći da 
samovoljnim ediktom ratifikuje jednu ustanovu koja mora očekivati da je vreme i mnjenje potvrde. On je, 
doista, oživeo titulu PATRICIJA, ali je beše oživeo kao lično a ne nasledno odličje. Povinovali su se samo 
kratkotrajnoj nadmoći jednogodišnjih konzula, ali su uživali prvenstvo nad svim ostalim državnim 
velikodostojnicima, i imali najprisniji pristup vladarevoj ličnosti. Taj počasni položaj darivao im se 
doživotno, a kako su obično bili miljenici i sluge koji su na carskom dvoru i ostarili, neznanje i laskanje su 
izopačili tačnu etimologiju reči, te su se Konstantinovi patriciji štovali kao usvojeni očevi cara i države. 

II - Sudbine pretorijanskih prefekata suštinski su se razlikovale od sudbina konzula i patricija. 
Potonji su videli kako njihova stara veličina čili u praznu titulu. Prvima, koji su se postupno uzdigli sa 
najnižeg položaja, poveravana je građanska i vojna uprava nad rimskim svetom. Od Severove do 
Dioklecijanove vladavine njihovom vrhovnom nadzoru su poveravani dvorska straža, zakoni i finansije, 
vojske i provincije; poput vezira na Istoku, u jednoj ruci su držali pečat, a u drugoj steg Carstva. Ambiciju 
prefekata, uvek opasnu, a ponekad kobnu po gospodare kojima su služili, podupirala snaga pretorijanskih 
jedinica; međutim, kada je Dioklecijan oslabio, a Konstatin konačno ukinuo te ohole jedinice, prefekti, koji 
su preživeli taj pad, bez teškoća su svedeni na položaj korisnih i poslušnih sluga. Pošto više nisu bili 
odgovorni za bezbednost careve ličnosti, odrekli su se nadležnosti, na koju su dotad polagali pravo i imali u 
svim domenima u palati. Konstantin ih je potpuno lišio vojnog zapovedništva čim su prestali da vode na 
bojište, pod svojom neposrednom komandom, cvet rimskih jedinica; da bi se napokon, u jedinstvenom 
prevratu, kapetani garde preobrazili u civilne magistrale provincija. Prema upravnom poretku koji je uveo 
Dioklecijan, svaki od četvorice vladara imao je svog pretorijanskog prefekta; a kada se monarhija ponovo 
ujedinila u Konstantinovoj ličnosti, i dalje je zadržao isti broj tj. ČETIRI PREFEKTA, a njihovom staranju 
poverio one iste provincije kojima su već upravljali. Njihovoj mudrosti je predata vrhovna uprava nad 
sudstvom i finansijama, dvema oblastima, koje u doba mira obuhvataju gotovo sve dužnosti i vladara i 
naroda; dužnost prvoga da štiti građane koji se pokoravaju zakonima; dužnost drugog da priloži deo svog 
imetka, neophodan za državne izdatke. Vlast pretorijanskih prefekata nadzirala je kovanje novca, drumove, 
poštu, žitnice, proizvodnju, sve što se moglo ticati opšteg blagostanja. Kao neposredni predstavnici carskog 
veličanstva, bili su ovlašćeni da tumače, sprovode, a u nekim slučajevima i menjaju opšte edikte vlastitim 


7? Klijenti, slobodne osobe koje su se stavljale pod zaštitu moćnog patricija, patrona, koji se o njima starao 
kao o članovima svoje porodice. 

proklamacijama. Nadzirali su ponašanje upravnika provincija, nemarne uklanjali, a krive kažnjavali. 
Prefektovom tribunalu se mogla podneti žalba na sve odluke nižih sudova po svakom važnom građanskom 
ili krivičnom predmetu: no njegova presuda je bila konačna i apsolutna; a sami carevi su odbijali da uvaže 
bilo kakvu pritužbu na presudu ili čestitost magistrata, koga su počastvovali tako neograničenim 
poverenjem. Položaj je dolikovao njegovom dostojanstvu, a ukoliko je njegova glavna strast bila gramzivost, 
često je imao priliku da ubere bogatu žetvu nagrada, poklona i dopunskih prihoda. Mada carevi više nisu 
strepeli od ambicija svojih prefekata, veoma su pazili da moć tog visokog položaja uravnoteže neizvesnošću 
i kratkoćom njegovog trajanja. 

Oni, koje je u carskoj hijerarhiji odlikovala titula uvaženih, činili su srednju kategoriju između 
slavnih prefekata 1 časnih provincijskih magistrata. U toj kategoriji prokonzuli Azije, Ahaje 1 Afrike polagali 
su pravo na prvenstvo, koje se davalo u znak sećanja na njihov drevni ugled, dok je mogućnost žalbe na 
njihov sud sudu prefekata bila gotovo jedini znak njihove zavisnosti. Civilna uprava u carstvu bila je, 
međutim, podeljena na trinaest velikih DIJECEZA, od kojih je svaka bila ravna nekom moćnom kraljevstvu. 
Prva od ovih dijeceza potpadala je pod nadležnost grofa od Istoka, a neku predstavu o važnosti i raznolikosti 
njegovih funkcija možemo dočarati ukoliko napomenemo da je šest stotina poklisara, koji bi se sada nazivali 
sekretarima, pisarima, poslužiteljima ili glasnicima, bilo zaposleno baš u njegovoj kancelariji. Položaj 
prefekta sa vlašću avgusta za Egipat više nije zauzimao rimski vitez, ali je naziv zadržan, dok je izvanredna 
ovlašćenja, koja su nekada stanje u zemlji i ćud stanovnika činili neophodnim, i dalje imao upravnik. 
Preostalih jedanaest dijeceza - Azija, Pont, Trakija, Makedonija, Dakija, Panonija, ili Zapadni Ilirik, Italija, 
Afrika, Galija, Španija i Britanija - bilo je pod upravom dvanaest namesnika ili potprefekata, čiji naziv 
dovoljno objašnjava prirodu i zavisnost njihovog položaja. Može se dodati da su vrhovnim zapovednicima 
rimskih vojski, vojnim grofovima i vojvodama, koji će kasnije biti pominjani, dodeljivani položaj i titula 
uvaženih. 

Kako je u carskim odlukama preovladavao duh zavisti i razmetljivosti, carevi su sa brižnom 
marljivošću počeli da dele suštinu i da umnožavaju titule koje daju vlast. Prostrane zemlje, koje rimski 
osvajači bejahu ujedinili pod istovetnim jednostavnim oblikom uprave, neprimetno su se mrvile u sićušne 
delove, dok najzad celo carstvo nije bilo razdeljeno u sto šesnaest provincija, od kojih je svaka izdržavala 
skup i velelepan sistem vlasti. U trima su upravljali prokonzuli, u trideset sedam konzuli, u pet korektori, a u 
sedamdeset jednoj predsednici. Nazivi tih magistrata bili su različiti, rangirani po uzastopnom redosledu, 
znaci njihovog dostojanstva čudno su se razlikovali, dok je njihov položaj, usled slučajnih okolnosti, mogao 
biti više ili manje ugodan ili povoljan. Međutim, svi su oni (osim prokonzula) podjednako svrstavani u 
kategoriju časnih osoba, i svima je poveravana, dok je bila volja vladara, i pod vlašću prefekata ili njihovih 
zamenika, uprava nad sudstvom i finansijama u njihovim oblastima. 

III - U političkom sistemu koji je zaveo Avgust, upravnicima, bar carskih provincija, data su puna 
ovlašćenja samog cara. Pošto su bili namesnici u miru i ratu, raspodela nagrada i kazni zavisila je samo od 
njih, na svom tribunalu pojavljivali su se u togi civilnog magistrata, a na čelu rimskih legija oklopljeni od 
glave do pete. Uticaj prihoda, zakonski autoritet i komanda nad vojnom silom udružili su se da njihovu vlast 
učine vrhovnom i apsolutnom, a kad god su bili u iskušenju da prekrše svoju zakletvu, lojalna provincija, 
koju bi uvukli u svoju pobunu, jedva da bi osetila ma kakvu promenu svog političkog statusa. Od 
Komodovog vremena do Konstantinove vladavine, moglo bi se nabrojati gotovo stotinu upravnika koji su, 
sa različitim uspehom, istakli steg pobune; i, mada su nedužni prečesto žrtvovani, krivce je ponekad mogla 
preduprediti podozriva okrutnost njihovog gospodara. Da bi obezbedio svoj presto i javni mir od ovih 
opasnih sluga, Konstantin je odlučio da odvoji vojnu od civilne uprave i da zavede, kao stalno i 
profesionalno odličje, praksu koja je bila usvojena samo kao prigodno sredstvo. Vrhovna nadležnost, koju su 
pretorijanski prefekti imali nad vojskama Carstva, prenesena je na dvojicu vrhovnih zapovednika koje je on 
ustanovio, jednog za konjicu, a drugog za pešadiju; i mada je svaki od tih slavnih oficira bio posebno 
odgovoran za disciplinu jedinica pod njegovom neposrednom komandom, obojica su, bez razlike, na bojištu 
zapovedala nekolikim skupinama konjice i pešadije, sjedinjenim u istu armiju. Podelom na Istok i Zapad 
njihov broj je uskoro udvostručen, a kada su vojskovođe sa istim činom i titulom naimenovani za četiri 
važne granice: na Rajni, gornjem i donjem toku Dunava i Eufratu, odbrana Rimskog carstva je napokon 
poverena osmorici vrhovnih zapovednika konjice i pešadije. Pod njihovom komandom bilo je trideset pet 
vojnih zapovednika stacioniranih u provincijama: trojica u Britaniji, šestorica u Galiji, jedan u Španiji, jedan 
u Italiji, petorica na gornjem i četvorica na donjem toku Dunava, u Aziji osmorica, trojica u Egiptu, i 

četvorica u Africi. Titule grofa i vojvode, kojima se između njih pravila prikladna razlika, u modernim 
jezicima poprimile su tako drukčije značenje da njihova upotreba može prouzrokovati izvesno čuđenje. Ali, 
valja se setiti da je potonji od ovih naziva samo iskvarena latinska reč” koja se bez razlikovanja koristila za 
svakog vojnog zapovednika. Svi ti provincijski generali su, stoga, bili vojvode, ali samo desetorica među 
njima bejahu počastvovani rangom grofa ili pomoćnika, titulom koja je, kao znak počasti, ili pre 
naklonosti, nedavno izmišljena na Konstantinovom dvoru. Zlatni pojas bio je znamenje kojim se obeležavao 
položaj grofova i vojvoda; a pored plate dobijali su 1 izdašnu svotu dovoljnu za izdržavanje sto devedeset 
sluga i stotinu pedeset osam konja. Strogo im je bilo zabranjeno mešanje u ma koje pitanje povezano sa 
sudskom vlašću i upravom prihoda; ali, komanda koju su posedovali nad jedinicama u svojoj oblasti bila je 
nezavisna od vlasti magistrata. Otprilike u isto vreme Konstantin je ozakonio crkveni poredak, uspostavivši 
u Rimskom carstvu tananu ravnotežu civilne i vojne vlasti. Surevnjivost, ponekad i nesloga, koje su vladale 
između dva staleža sa suprotnim interesima i nepomirljivo ponašanje, dovodile su do korisnih i opasnih 
posledica. Retko se moglo očekivati da bi se vojskovođa i civilni upravnik neke provincije mogli zaveriti 
radi pobune ili ujediniti u službi svojoj zemlji. Dok bi jedan odugovlačio da ponudi pomoć koju je drugom 
bilo ispod časti da zatraži, vojnici su vrlo često ostajali bez naređenja ili provijanta, javna bezbednost bi bila 
izdavana, a nebranjeni podanici prepuštani besu varvara. Podeljena uprava, koju je zasnovao Konstantin, 
slabila je snagu države, obezbedujući spokoj monarhu. 

Uspomena na Konstantina zasluženo je osuđivana zbog još jedne novine koja je iskvarila vojnu 
disciplinu i pripremila propast Carstva. Devetnaest godina, koje su prethodile njegovoj konačnoj pobedi nad 
Licinijem, bile su razdoblje razularenosti i građanskog rata. Suparnici, sukobljeni zbog vlasti nad rimskim 
svetom, povukli su glavninu svojih snaga iz odbrane granica Carstva; glavni gradovi pograničnih teritorija 
pod njihovom vlašću, bil i su puni vojnika, a ovi su svoje zemljake smatrali najljućim neprijateljima. Pošto 
je potreba za tim unutrašnjim garnizonima prestala s krajem građanskog rata, pobedniku je bila potrebna 
mudrost ili odlučnost da bi obnovio Dioklecijanovu strogu disciplinu i suzbio kobnu popustljivost, koju 
navika beše omilila i gotovo odobrila vojničkom staležu. Od Konstantinove vladavine priznata je omiljena, 
čak i zakonska razlika između palatina i graničara; dvorskih (kako su neprikladno nazivane) i graničarskih 
jedinica. Prvima, koji su se uzdigli većom platom i privilegijama, dozvoljavano je da zauzimaju svoje mirne 
položaje u srcu provincija, osim u izuzetnim ratnim opasnostima. Najnaprednije gradove pritiskao je 
nepodnošljivi teret vojničkih staništa. 

Vojnici su neosetno zaboravili vrline svog zanata, a iz civilnog života preuzeli su samo poroke. 
Unižavala ih je marljivost zanatlija, a iscrpljivalo uživanje u kupatilima i pozorištima. Uskoro su zanemarili 
svoje ratničke vežbe, postali nastrani u jelu i odevanju, a mada su ulivali strah podanicima Carstva, drhtali 
su pred neprijateljskim približavanjem varvara. Niz utvrđenja, koja su Dioklecijan 1 njegove kolege proširili 
duž obala velikih reka, više nije održavan istom brižljivošću ili hranjen istom budnošću. Broj ljudi, koji se 
još vodio pod imenom pograničnih jedinica, mogao je biti dovoljan za uobičajenu odbranu. Ali, njihov duh 
je ubijala ponižavajuća misao da su oni, koji su bili izloženi tegobama i opasnostima neprekidnog ratovanja, 
nagrađivani samo sa približno dve trećine plata i prihoda izdašno davanim dvorskim jedinicama. Čak i one 
skupine ili legije, što se najviše behu približile nivou tih bezvrednih miljenika, u izvesnoj meri je sramotila 
počasna titula koju im beše dopušteno da ponesu. Uzalud je Konstantin ponavljao najgroznije pretnje 
ognjem i mačem graničarima koji se usude da napuste svoj steg, popuste pred varvarskim najezdama ili 
učestvuju u pljački. Nepočinstva koja proističu iz nepromišljenih odluka retko se mogu suzbiti primenom 
samovoljnih i strogih mera; i mada su se potonji vladari trudili da obnove snagu i brojno stanje pograničnih 
garnizona, Carstvo je sve do poslednjeg trenutka svog raspada nastavilo da životari sa smrtnom ranom, koju 
mu je tako brzopleto ili slabićki zadala Konstantinova ruka. 

U različitim stanjima društva vojske se regrutuju iz veoma različitih pobuda. Varvare goni ljubav 
prema ratovanju, građane slobodne republike može podsticati načelo dužnosti, podanike, ili bar plemiće 
monarhije nadahnjuje osećanje časti, no, bojažljivi i na raskoš svikli žitelji carstva u opadanju moraju se 
namamiti u vojsku nadom u dobitak ili prisiliti strahom od kazne. Sredstva rimske državne blagajne bila su 
iscrpljena povećanjem plata, ponovljenim darivanjima i izmišljanjem novih prihoda 1 povlastica koji su, po 
mišljenju provincijske mladeži, mogli nadoknaditi tegobe i pogibelji vojničkog života. Ipak, iako je 


7 Vojvoda tj. dux, vojni zapovednik provincija. 
74 Grof tj. comes, visoki funkcioner uprave. 

dozvoljen prijem vojnika nižeg rasta, iako su robovi, makar uz prećutnu saglasnost, bez probiranja primani u 
vojsku, nesavladiva teškoća obezbeđivanja redovnog i odgovarajućeg priliva dobrovoljaca primorala je 
careve da usvoje delotvornije i prinudnije metode. Otada se zemljište, darivano veteranima na ime nagrade 
za hrabrost, davalo pod uslovom koji sadrži prve začetke feudalnih poseda - da se sinovi, koji naslede 
baštinu, moraju posvetiti vojničkom zanatu čim steknu zrelost, a da se kukavičko odbijanje kažnjava 
gubitkom časti, imetka, ili čak života. Međutim, kako je godišnji priraštaj veteranskih sinova donosio veoma 
mali deo onoga što je vojsci trebalo, od provincija se često tražilo da vrbuju ljude, a svaki posednik je bio 
dužan da se lati oružja, obezbedi zamenika ili da kupi sebi izuzeće plaćajući visoku globu. Iznos od četrdeset 
dva zlatnika, na koji je ova snižena, svedoči o preteranoj ceni dobrovoljaca 1 oklevanju s kojim je uprava 
pristala na to rešenje. Duše izrođenih Rimljana toliko su se užasavale vojničkog zanata da su mnogi mladići 
iz Italije 1 provincija radije odsecali prste desne ruke kako bi izbegli nasilno regrutovanje, a to čudno 
sredstvo toliko se često koristilo da je zaslužilo oštru zakonsku osudu i poseban naziv na latinskom jeziku. 

Uvođenje varvara u rimsku vojsku svakim danom je postajalo sve rasprostranjenije, neophodnije i 
kobnije. Najodvažniji Skiti, Goti i Germani, koji su uživali u ratu i nalazili da im je probitačnije da brane no 
da pustoše provincije, uzimani su ne samo u pomoćne jedinice svojih naroda, već i u same legije, pa i u 
najuglednije palatinske jedinice. Pošto su se slobodno mešali sa podanicima Carstva, postepeno su naučili da 
preziru njihovo ponašanje, a da oponašaju njihova lukavstva. Napuštali su prećutno duboko poštovanje koje 
je gordost Rima iznudila od njihovog neznanja, stičući znanje i posedovanje onih prednosti pomoću kojih je 
je Rim još jedino podupirao svoju veličinu u opadanju. Varvarski vojnici, koji bi ispoljili bilo kakav vojnički 
dar, bez izuzetka su unapređivani na najvažnija zapovednička mesta, a imena tribuna, grofova, vojvoda, pa i 
samih generala odaju tuđinsko poreklo, koje se više nisu ni trudili da prikrivaju. Često im je poveravano 
vođenje rata protiv zemljaka i, mada su mnogi zakletvi davali prednost nad krvnim vezama, nisu uvek 
izbegavali krivicu, ili makar podozrenje, da sa neprijateljem vode veleizdajničku prepisku, da prizivaju 
njegovu najezdu ili da ga štede kada se povlači. Logorima i palatom Konstantinovog sina upravljala je 
moćna klika Franaka, koji su održavali najprisnije veze jedan s drugim i svojom zemljom, a svaku ličnu 
uvredu smatrali sramotom nanetom njihovom narodu. Kada se posumnjalo da tiranin Kaligula namerava da 
veoma izuzetnog kandidata zaodene konzulskom togom, to svetogrdno skrnavljenje jedva bi izazvalo manju 
zapanjenost da je, umesto konja, predmet njegovog izbora bio najplementiji poglavica iz Germanije ili 
Britanije. Trovekovni prevrat proizveo je tako značajnu promenu u narodnim predrasudama da je, uz 
saglasnost javnosti, Konstantin dao svojim naslednicima primer obdarujući počastima konzulskog položaja 
varvare, koji su, zaslugom i službom, zavredeli da se svrstaju među prve Rimljane. Ali, budući da su ti 
prekaljeni veterani, vaspitani u neznanju ili preziranju zakona, bili nesposobni za vršenje ma kakve civilne 
službe, moći ljudskog uma ograničavane su nepomirljivim razdvajanjem i talenata i poziva. Uglađeni 
gradani grčke i rimske države, čiji karakteri su se mogli prilagoditi advokaturi, senatu, logoru ili školama 
bcjahu naučili da pišu, govore i delaju u istom duhu i sa podjednakim sposobnostima. 

IV - Osim magistratima i generalima, koji su daleko od dvora vršili svoju delegiranu vlast nad 
provincijama i vojskama, car je rang slavnih dodelio i sedmorici svojih bližih doglavnika, čijoj vernosti je 
poveravao svoju bezbednost, odluke ili svoja blaga. | . Ličnim odajama u palati upravljao je omiljeni evnuh, 
koji se, na jeziku tog doba, zvao praepositus, ili prefekt svete ložnice. Dužnost mu je bila da bude pri ruci 
caru u časovima državnih poslova ili zabave, i da za njega obavlja one služinske poslove čiji sjaj može 
proisteći jedino iz uticaja kraljevske ličnosti. 2. Glavna uprava nad javnim poslovima bila je poverena 
marljivosti i sposobnostima upravnika kancelarija. On je bio dvorski vrhovni magistrat, nadzirao je 
disciplinu u civilnim i vojnim sholama i primao molbe iz svih delova Carstva u stvarima koje su se odnosile 
na brojnu armiju povlašćenih osoba, koje su, kao dvorska posluga, stekle za sebe i svoje porodice pravo da 
odbiju vlast običnih sudija. Prepisku izmepđu vladara i njegovih podanika obavljale su četiri scriniae ili 
kancelarije ovog državnog ministra. Prva se bavila memorandumima, druga poslanicama, treća molbama a 
četvrta raznovrsnim papirima i naredbama. Svakom je upravljao upravnik nižeg ranga sa dostojanstvom 
uvaženog, a ceo posao obavljalo je sto četrdeset osam sekretara, većinom odabranih iz pravničke profesije, 
zbog raznolikosti izvoda iz izveštaja i podataka koji su se često pojavljivali u obavljanju njihovih nekolikih 
funkcija. 3. Tokom devet stoleća kvestorski? položaj pretrpeo je veoma osobenu promenu. Dok je Rim bio u 


T Kvestor je bio činovnik koji se starao o ubiranju državnih prihoda i razrezivao porez. U carsko vreme su u 
senatu čitali carske govore i poruke. 

povoju narod je jednom godišnje birao dvojicu nižih magistrata, kako bi oslobodili konzule mrske uprave 
nad državnom blagajnom. Mada se Avgust pretvarao da čuva slobodu izbora, pristao je na povlasticu da 
jednom godišnje preporuči, ili, tačnije, imenuje izvestan broj kandidata, a običaj mu je bio da od tih 
uglednih mladića odabere jednog da na senatskim skupštinama čita njegove besede ili poslanice. Avgustovu 
praksu oponašali su kasniji vladari; povremena služba ustanovljena je kao stalni položaj, a omiljeni kvestor, 
preuzimajući novu i važniju ulogu, jedini je nadživeo ukidanje svojih negdašnjih beskorisnih kolega. Budući 
da su besede, koje je u carevo ime sastavljao, dobile snagu i, konačno, oblik neprikosnovenih edikata, 
smatran je predstavnikom zakonodavne vlasti, proročkim glasom mudrosti i prvobitnim izvorom građanskog 
prava. Ponekad su ga pozivali da, uz pretorijanske prefekte i upravnika kancelarija, zauzme mesto u 
vrhovnom sudskom veću Carske konzistorije; često se od njega tražilo da razreši nedoumice nižih sudija; 
nije, međutim, bio opterećivan raznolikim sporednim poslovima, već su se njegovo vreme i nadarenost 
koristili za gajenje onog dostojanstvenog stila besedništva, koji, sred kvarenja ukusa i jezika, još čuva 
veličanstvo rimskih zakona. U izvesnim pogledima položaj carskog kvestora može se uporediti sa onim 
savremenog kancelara, s tim što nikada nije bila zavedena upotreba velikog pečata za overu carskih javnih 
dokumenata, koju su, izgleda, usvojili nepismeni varvari. 4. Izuzetna titula grofa od svete darežljivosti 
davana je upravniku prihoda, možda sa namerom da usadi misao da je svaka isplata proisticala iz monarhove 
dobrovoljne darežljivosti. Planiranje do gotovo beskonačno sitnih stavki godišnjih i dnevnih rashoda civilne 
i vojne uprave u svakom delu velikog Carstva prevazilazilo bi moći i najživlje mašte. U samoj finansijskoj 
upravi bilo je zaposleno nekoliko stotina osoba, raspodeljenih u jedanaest različitih kancelarija, vešto 
uređenih kako bi ispitivale i vršile nadzor nad svojim delatnostima. Ta silesija izvršilaca imala je prirodnu 
težnju da se uvećava, te se, ne jednom, pomišljalo da bi bilo uputno otpraviti rodnim kućama nepotrebne 
viškove ljudi koji su, napustivši svoja časna zanimanja, sa preteranom revnošću nagrnuli na unosna mesta u 
finansijskoj upravi. 5. Pored javnih prihoda, koje je apsolutni monarh mogao po svojoj volji nametati i 
uvećavati, carevi su u svojstvu bogatih građana posedovali vrlo velike posede, kojima je upravljao grof ili 
nadzornik privatne imovine. Izvestan deo su možda činili drevni posedi kraljeva i Republike, nešto su možda 
pridodale porodice koje su se redom zaodevale purpurom, ali najznatniji deo je proisticao iz nečistog izvora 
konfiskacija i imanja oduzetih zločincima. Carski posedi bili su raštrkani po provincijama, od Mavritanije do 
Britanije; međutim, rodno i plodno kapadokijsko zemljište mamilo je cara da u toj zemlji stekne svoje 
najlepše posede, pa su Konstantin ili njegovi naslednici iskoristili priliku da pohlepnost opravdaju verskom 
revnošću. Zatvorili su bogati hram u Komani, gde je prvosveštenik boginje rata podržavao dostojanstvo 
vrhovnog vladara, i za svoju ličnu upotrebu prisvojili posvećenu zemlju, na kojoj je živelo šest hiljada 
podanika ili robova boginje i njenih sveštenika. 6 1 7. Odabrane jedinice konjice i pešadije, koje su čuvale 
carevu ličnost, bile su pod neposrednom upravom dvojice grofova - domestika. Ukupno je bilo tri hiljade pet 
stotina ljudi, podeljenih u sedam shola ili jedinica od pet stotina, a na Istoku su tu časnu dužnost gotovo 
isključivo obavljali Jermeni. Kad god su se, pri javnim ceremonijama pojavljivali u dvorištima i na 
tremovima palate, njihov visoki stas, ćutljivi stroj i blistavi srebrni i zlatni oklopi, pokazivali su ratnički sjaj 
dostojan rimskog veličanstva. Iz sedam shola odabirale su se dve konjičke i pešadijske čete za protektore, 
čiji je povlašćen položaj bio nada i nagrada za najslužnije vojnike. Stražarili su u unutrašnjim odajama, a 
povremeno su ih slali u provincije da brzo i energično izvrše gospodareva naređenja. Domestici su nasledili 
funkciju pretorijanskih prefekata; poput njih težili su da iz dvorske službe zadobiju komandu nad vojskama. 
Stalni saobraćaj između dvora i provincija olakšan je izgradnjom drumova i uvođenjem pošte. Ali, te 
korisne ustanove slučajno su bile povezane sa opasnom i nedopustivom zloupotrebom. Dve ili tri stotine 
agenata ili kurira korišćeno je, pod nadležnošću upravnika kancelarija, za obaveštavanje o imenima 
jednogodišnjih konzula, carskim ediktima ili pobedama. Oni su neosetno uzeli slobodu da dojavljuju sve što 
su mogli da zapaze u ponašanju magistrata ili privatnih gradana, a uskoro su ih počeli smatrati očima vladara 
i bičem naroda. Pod povoljnim uticajem slabe vladavine namnožili su se do neverovatnog broja od deset 
hiljada, prezirali su blaga, mada česta upozorenja zakona, a u unosnom vođenju poštanske službe služili se 
gramzivim i drskim tlačenjem. Ti zvanični špijuni, koji su se redovno dopisivali sa palatom, naklonošću i 
nagradom su ohrabrivani da brižno motre na širenje svake veleizdajničke namere, od slabih i skrivenih 
znakova nezadovoljstva do stvarne pripreme otvorene pobune. Njihovo nehatno ili zločinačko nasilje nad 
istinom i pravdom pokrivala je osveštana maska revnosnosti, te su bezbedno mogli da odapinju svoje 
otrovne strele ka prsima vinog ili nevinog, koji je navukao njihovu mržnju ili odbio da kupi njihovo ćutanje. 
Verni podanik iz Sirije ili, možda, Britanije, bio je izložen pogibelji ili bar strepnji da će ga u lancima odvući 

do milanskog ili carigradskog dvora da brani život i imetak od zlurade optužbe tih povlašćenih doušnika. 
Uobičajena administracija vođena je metodima koje samo krajnja nužda može opravdati, a nedostatak 
dokaza marljivo se nadoknađivao primenom mučenja. 

Ova zla, ma koliko užasna mogla izgledati, bila su ograniče na manji broj rimskih podanika, čiji je 
opasni položaj u izvesnoj meri bivao nadoknađivao uživanjem u onim preimućstvima prirode ili imetka, 
koja ih i behu izložila vladarevoj zavisti. Nepoznati milioni u velikom carstvu manje su morali da strahuju 
od svireposti no od gramzivosti svojih gospodara, a njihovu skromnu sreću uglavnom su ugrožavali 
preterani porezi, koji su se, blago pritiskujući bogate, svom težinom obrušavali na niže i siromašnije slojeve 
društva. Jedan oštrournni filozof izračunavao je ukupnu meru javnih nameta stepenom slobode i ropstva, te 
se usudio da tvrdi da isti, prema nepromenljivom prirodnom zakonu, moraju uvek porasti sa porastom prve, 
a smanjiti se upravo srazmerno drugom. No, takvom razmišljanju, koje bi da ublaži patnje zbog despotizma, 
bar istorija Rimskog carstva protivreči, jer optužuje iste vladare zbog oduzimanja vlasti senatu, a bogatstva 
provincijama. Bez ukidanja raznih carina i dažbina na robu, koje se neprimetno naplaćuju po kupčevom 
prividnom izboru, politika Konstantina i njegovih naslednika davala je prednost jednostavnom i 
neposrednom načinu oporezivanja, prikladnijem duhu samovoljne vladavine. 

Naziv i upotreba indikata, koji služe za utvrdivanje hronologije Srednjeg veka", proistekli su iz 
redovne prakse rimskog oporezivanja. Car je svojeručno potpisivao purpurnim mastilom svečani edikt, ili 
indikt, koji bi se izlagao u glavnom gradu svake dijeceze dva meseca pre prvog dana septembra. 
Jednostavnim povezivanjem pojmova reč indikt počela se odnositi na iznos određenog nameta i na rok u 
godini za njegovo plaćanje. Ta opšta procena budžeta bila je srazmerna realnim i zamišljenim potrebama 
države, ali kad god bi rashod premašio prihod ili prihod ne bi odgovarao proračunu, narodu se nametao 
dodatni porez, pod nazivom superindikta, a najdragocenije svojstvo suverene vlasti se prenosila na 
pretorijanske prefekte, kojima se, u nekim prilikama, dozvoljavala da obezbede sredstva za nepredviđene 1 
izvanredne potrebe državne službe. Primena tih zakona (koje bi bilo suviše zamorno pratiti do njihovih 
sitnih i zamršenih pojedinosti) sastojala se od dve posebne radnje: raščlanjivanja ukupnog poreza na 
sastavne delove procenjene za provincije, gradove i pojedince u rimskom svetu, 1 ubiranja pojedinačnih 
doprinosa pojedinaca, gradova i provincija, sve dok se ubrani iznosi ne bi slili u carsku blagajnu. Međutim, 
pošto je račun između vladara i podanika bio neprestano otvoren, a obnavljanje potražnje predviđalo 
savršeno izvršavanje pomenute obaveze, tokom jednogodišnjeg ciklusa moćnu mašinu finansija pokretale su 
iste ruke. Sve što je bilo časno ili važno u upravljanju prihodima poveravalo se mudrosti prefekata 1 njihovih 
provincijskih predstavnika; na unosne dužnosti pravo je polagala gomila nižih činovnika, od kojih su jedni 
zavisili od upravnika prihoda, a drugi od provincijskog upravnika; u neizbežnim sukobima zbog mešanja 
nadležnosti često su imali prilike da se spore oko onog što je oteto narodu. Tegobne dužnosti, koje su jedino 
mogle izazvati zavist i prebacivanje, trošak i opasnost, bile su nametnute dekurionima“", koji su osnivali 
korporacije gradova, a strogost carskih zakona ih beše osudila da nose teret gradske zajednice. Svi zemljišni 
posedi Carstva (ne izuzimajući ni nasledna dobra vladara) bili su predmet redovnog oporezivanja, a svaki 
novi kupac preuzimao je obaveze ranijeg sopstvenika. Tačan cenzus ili popis imovine bio je jedini pravični 
način utvrđivanja dela koji je svaki građanin bio dužan da doprinese za javnu službu, a od poznatog 
razdoblja indikta ima razloga za verovanje da se taj težak i skup postupak ponavljao u pravilnim 
petnaestogodišnjim razmacima. Zemljište su premeravali geometri razaslati u provincije, posebno se beležila 
priroda zemljišta, da li su to oranice, pašnjaci, vinogradi ili šume, a procena vrednosti vršila se na osnovu 
prosečnog petogodišnjeg prinosa. Broj robova i stoke činio je suštinski deo izveštaja, a vlasnici su polagali 
zakletvu koja ih je obavezivala da otkriju pravo stanje svojih poslova; na njihove pokušaje da izvrdaju ili 
izbegnu nameru zakonodavca strogo se motrilo i kažnjavalo kao smrtni zločin, koji je uključivao dvostruku 
krivicu za veleizdaju i svetogrđe. Veliki deo poreza plaćao se u novcu, a zakonski je bio prihvatljiv samo 
važeći zlatnik Carstva. Ostatak poreza, u srazmerama utvrđenim godišnjim indiktom, predavao se na 
neposredniji, ali 1 tlačiteljskiji način. Prema prirodi zemljišta, proizvodi, kao što su vino, ulje, žito ili ječam, 


" U Starom Rimu svake godine je objavljivan carev edikt tj. indikt o raspisu poreza na osnovu procene 
zemljišta. Od IV veka porez se određivao unapred za ciklus od 15 godina. U srednjem veku indiktski ciklus 
je služio za datiranje. 
" Dekurion, starešina dekurije - jedinice od 10 ljudi. Od I veka naziv doživotnog člana opštinskog veća, 
koje je u gradovima bilo nosilac samouprave. 

drvo ili gvožđe, o trošku i radnom snagom žitelja provincija, odnošeni su u carska skladišta, odakle bi se 
povremeno raspodeljivali za potrebe dvora, vojske i dveju prestonica, Rima i Carigrada. Činovnici uprave 
prihoda su tako često bivali primorani da vrše zamašne kupovine, da im je bilo strogo zabranjeno da dopuste 
ma kakvu nadoknadu ili da prime novčanu protivrednost onih proizvoda koji su se tražili u naturi. U 
prvobitnoj jednostavnosti malih zajednica ovaj metod mogao je biti dobro prilagođen prikupljanju gotovo 
dobrovoljnih narodnih priloga; ali je istovremeno podložan krajnjoj slobodi i krajnjoj strogosti, što u 
korumpiranoj i apsolutnoj monarhiji mora uvesti stalni sukob između moći tlačenja i veština podvaljivanja. 
Poljoprivreda rimskih provincija neosetno je upropašćena a u širenju despotizma, koji teži da osujeti i 
vlastiti cilj, carevi su bili primorani da stiču izvesnu zaslugu opraštanjem dugova ili odustajanjem od poreza, 
koje njihovi podanici nikako nisu mogli da plate. Prema novoj podeli Italije, plodna i srečna provincija 
Kampanija, pozornica prvih pobeda i prekrasnih letnjikovaca rimskih gradana, protezala se između mora i 
Apenina, i od Tibra do Silara. Šezdeset godina nakon Konstantinove smrti, na temelju stvarnog 
premeravanja, odobreno je oslobađanje od poreske obaveze za trista trideset hiljada engleskih jutara 
neplodnog i neobrađenog zemljišta, što je predstavljalo osminu celokupne površine te provincije. Budući da 
se bat varvara još nije čuo u Italiji, uzrok ove zapanjujuće pustoši, zabeležene u zakonima, može se pripisati 
jedino upravi rimskih careva. 

No, ovaj porez, ili glavarina, razrezan na zemljoposednike, doveo bi do toga da ga bogata i brojna 
kategorija slobodnih građana izbegne. Da bi zahvatili i onu vrstu bogatstva koja potiče od umetnosti ili rada, 
a postoji u novcu ili robi, carevi su nametnuli posebni i lični porez na onaj deo podanika koji se bavio 
trgovinom. Neka izuzeća od poreza, vrlo strogo ograničena u pogledu vremena i mesta, odobravana su 
posednicima koji su prodavali proizvode sa sopstvenih poseda. Izvesna popustljivost pokazivana je prema 
slobodnim profesijama, ali su sve ostale grane trgovačke delatnosti bile pogođene strogošću zakona. 
Uvaženi aleksandrijski trgovac koji je iz Indije uvozio dragulje i začine za potrebe zapadnog sveta, zelenaš 
koji je iz kamate na novac tiho izvlačio sramnu dobit, dovitljivi proizvođač, marljivi zanatlija, pa čak i 
najsitniji trgovac u zabitom selu, bili su obavezni da poreske činovnike uzmu u ortakluk u svojoj zaradi; a 
vrhovni vladar Rimskog carstva, koji je tolerisao taj zanat, pristajao je na udeo u sramnoj zaradi javnih žena. 
Kako se ovaj opšti porez na delatnost ubirao svake četvrte godine nazivao se petoletnim nametom: istoričar 
Zosim" žali se da su približavanje kobnog roka najavljivale suze i strepnje gradana, koje je predstojeća 
nevolja često primoravala da prihvate najgnusnije i neprirodne načine pribavljanja iznosa na koji je njihovo 
siromaštvo bilo procenjeno. Zosimovo svedočenje ne može se, doista, osloboditi optužbe za strast i 
predrasudu, ali, na osnovu prirode ovog poreza, čini se razumnim zaključak da je bilo samovolje u 
razrezivanju, a krajnje strogosti u načinu ubiranja. Prikriveno bogatstvo trgovine i nesigurna dobit od zanata 
ili truda bili su podložni samo slobodnoj proceni, retko kad nepovoljnoj po interes državne blagajne; a kako 
trgovčeva ličnost ne pruža vidljivo i trajno jemstvo, naplata nameta, koja se u slučaju zemljarine može 
postići plenidbom poseda, retko se mogla iznuditi nekim drugim sredstvima osim telesnom kaznom. Okrutni 
postupak prema nesolventnim državnim dužnicima potvrđuje, ili možda ublažava, jedan Konstantinov vrlo 
čovečan edikt koji zabranjuje upotrebu sprava za mučenje i bičeva, a određuje prostran i provetren zatvor u 
koji će se dužnici zatvarati. 

Ove opšte poreze nametala je i uterivala apsolutna vlast vladara, dok su povremeni prilozi krunskog 
zlata još zadržavali naziv 1 privid narodnog pristanka. Drevni je običaj bio da saveznici Republike, koji su 
svoju bezbednost ili oslobođenje dugovali uspehu rimske vojske, pa čak 1 italijanski gradovi, koji su se divili 
vrlinama svog pobedničkog vojskovođe, ukrašavaju sjaj njegovog trijumfa dobrovoljnim darivanjima zlatnih 
kruna, koje bi se nakon te ceremonije posvećivale u Jupiterovom hramu, kako bi ostale kao večni spomenik 
njegove slave u budućim vremenima. Širenje revnosti i udvorištva uskoro je umnogostručilo broj i povećalo 
obim tih narodnih darivanja; Cezarov trijumf ulepšale su dve hiljade osamsto dvadeset dve masivne krune, 
čija je težina iznosila dvadeset hiljada četiri stotine četrnaest funti zlata. Promišljeni diktator je to blago 
smesta pretopio, jer je bio siguran da će biti korisnije njegovim vojnicima no bogovima: taj primer su 
zlatnicima koji su bili u opticaju u Carstvu. Spontani prilog naposletku se iznuđivao kao dug iz dužnosti, a 
umesto da se ograničava na priliku trijumfa, očekivalo se da ga nekoliko gradova i provincija u monarhiji 


" Zosim (V v.), helenski istoričar, napisao Novu istoriju tj. istoriju Rimskog carstva od Avgusta do 
Teodosija II 

daje kad god bi se car udostojio da obnaroduje svoje stupanje na presto, svoju konzulsku funkciju, rođenje 
sina, proglašenje cezara, pobedu nad varvarima ili ma koji drugi stvarni ili izmišljeni događaj što je krasio 
letopise njegove vladavine. Poseban dobrovoljni prilog rimskog senata običaj je utvrdio na hiljadu šeststo 
funti zlata ili oko šezdeset četiri hiljade funti sterlinga. Ugnjeteni podanici svetkovali su vlastitu sreću što je 
vladar milostivo izvoleo da primi taj slabašni, ali dobrovoljni dokaz njihove odanosti i zahvalnosti. 

Narod, ponesen gordošću ili sneveseljen zbog nezadovoljstva, retko je kadar da tačno proceni svoj 
stvarni položaj. Konstantinovi podanici nisu bili u stanju da uoče opadanje duha i muške vrline, koje ih je 
unižavalo toliko ispod dostojanstva njihovih predaka, ali su mogli da osete i da se žale zbog besa tiranije, 
slabljenja discipline i porasta poreza. Nepristrasni istoričar, koji priznaje opravdanost njihovih pritužbi, 
uočiće neke povoljne okolnosti koje su težile da ublaže muku njihovog položaja. Preteća varvarska oluja, 
koja je tako brzo potkopala temelje rimske veličine, još se odbijala ili odlagala na granicama. Negovale su se 
umetnosti raskoši i književnost, a na zamašnom delu zemaljske kugle uživalo se u otmenim društvenim 
zadovoljstvima. Oblici, raskoš i trošak civilne uprave doprinosili su ograničavanju neuobičajene vojničke 
razularenosti i, mada je moć kršila a prepredenost kvarila zakone, mudra načela rimskog prava očuvala su 
osećanje reda i pravičnosti, nepoznato despotskim upravama na Istoku. Prava ljudskog roda mogla su izvući 
izvesnu zaštitu od vere i filozofije, dok je reč sloboda, koja više nije mogla zaplašiti, ponekad mogla 
opomenuti Avgustove naslednike da ne vladaju narodom robova ili varvara. 

16. POGLAVLJE (XVIII) 
(324-353. g.) 


Konstantinov karakter - Rat sa Gotima — Konstantinova smrt 
- Podela Carstva između trojice njegovih sinova - Rat sa 
Persijom - Tragična smrt Konstantina Mlađeg 1 Konstansa - 
Magnencijeva uzurpacija - Gradanski rat - Konstancijeva 
pobeda 


Karakter vladara, koji je preselio sedište Carstva i uveo tako značajne promene u civilno i versko uređenje 
svoje zemlje, privlačio je pažnju i dovodio do podele mišljenja u ljudskom rodu. Zahvalni žar hrišćana 
ukrašavao je izbavitelja crkve svim junačkim, pa i svetačkim svojstvima, dok je nezadovoljstvo poražene 
strane poredilo Konstantina sa najgroznijim među onim tiranima, koji su porokom i slabošću obeščastili 
carski purpur. Iste strasti su se u izvesnoj meri prenele i na kasnija pokolenja, a Konstantinov karakter se čak 
i danas smatra predmetom satire ili hvalospeva. Nepristrasnim spajanjem onih mana, koje priznaju njegovi 
najveći obožavaoci, sa vrlinama, koje mu priznaju naj ljući neprijatelji, mogli bismo se ponadati da ćemo 
naslikati pravičan portret tog izuzetnog čoveka, koji bi istorijska istina i poštenje mogli usvojiti a da se ne 
postide. Ali , ubrzo bi se ispostavilo da jalov pokušaj mešanja tako neskladnih boja i pomirenja tako 
nepomirljivih osobina može proizvesti pre čudovišni no ljudski lik, ukoliko ga ne posmatramo u prikladnom 
i jasnom svetlu, brižljivo razlučivši različita razdoblja Konstantinove vladavine. 

Konstantinovu ličnost, a i duh, priroda beše obogatila svojim najprobranijim darovima. Bio je 
visokog stasa, veličanstvenog lika, prijaznog ponašanja, u svakoj muškoj veštini ispoljavao je snagu i 
okretnost, a od najranije mladosti do veoma poodmaklih godina, beše sačuvao krepku građu, strogo se 
pridržavajući porodičnih vrlina neporočnosti i umerenosti. U društvenom opštenju uživao je u prisnorn 
razgovoru i, mada se ponekad prepuštao urođenoj sklonosti za sprdnju sa manje uzdržanosti no što iziskuje 
strogo dostojanstvo njegovog položaja, uglađenošću i širokogrudošću ponašanja osvajao je srca svih koji su 
mu se obraćali. Sumnjalo se u iskrenost njegovog prijateljstva; ipak, u izvesnim prilikama je pokazao da nije 
nesposoban za toplu i trajnu privrženost. Nepovoljna okolnost da je bio slabo obrazovan, nije ga sprečila da 
tačno proceni vrednost učenosti, te su umetnosti i nauke dobijale izvestan podstrek od štedre Konstantinove 
zaštite. U obavljanju poslova njegova marljivost je bila neumorna, a živa moć njegovog uma gotovo 
neprekidno se izoštravala čitanjem, pisanjem ili razmišljanjem, primanjem ambasadora i razmatranjem žalbi 
podanika. Čak i oni koji su kudili ispravnost njegovih mera, bili su prisiljeni da priznaju da je posedovao 
velikodušnost da zamisli i strpljenje da ostvari i najteže planove, a da ga u tome ne zaustave predrasude 
vaspitanja ili galama svetine. Na bojištu je vlastiti neustrašivi duh ulivao vojnicima, koje je vodio darom 
savršenog vojskovođe; značajne pobede, koje je ostvario nad stranim i domaćim neprijateljima države, pre 
možemo pripisati njegovim sposobnostima no sreći. Slavu je voleo kao nagradu, a možda i kao pobudu, 
svojih podviga. Neograničena slavoljubivost koja se, od trenutka kada je u Jorku prihvatio purpur, čini 
vladajućom strašću njegove duše, može se pravdati pogibeljima njegovog položaja, karakterom suparnika, 
svešću o višoj vrednosti i izgledom da će mu uspeh omogućiti da vaspostavi mir i red u rastrojenom Carstvu. 
U građanskim ratovima protiv Maksencija i Licinija za svoju stranu je pridobio naklonost naroda, koji je 
poredio neskrivene poroke tih tirana sa duhom mudrosti i pravičnosti, što kao da je usmeravao postupke 
Konstantinove uprave. 

Da je Konstantin poginuo na obalama Tibra ili čak u ravnici kod Hadrijanopolja", to bi bila slika 
karaktera koju je, uz nekoliko izuzetaka, mogao ostaviti potomstvu. Međutim, završetak vladavine (prema 


? Hadrijanopolj je današnje Jedrene u Turskoj 

umerenom i čak blagom sudu jednog pisca tog doba) svukao ga je sa položaja koji beše stekao među 
najzaslužnijim rimskim vladarima. U životu Avgusta vidimo tiranina Republike koji se neprimetnim 
stupnjevima preobrazio u oca svoje zemlje i ljudskog roda. U Konstantinovom životu možemo gledati 
junaka, koji je tako dugo nadahnjivao svoje podanike ljubavlju a neprijatelje strahom, kako se izopačava u 
okrutnog i razuzdanog vladara, koga je sreća iskvarila ili pobeda uzdigla iznad potrebe da se pretvara. 
Sveopšti mir, koji je održao tokom poslednjih četrnaest godina vladavine, pre predstavlja razdoblje 
prividnog sjaja no stvarnog blagostanja, dok je Konstantinova starost osramoćena protivrečnim, ali 
usaglašenim porocima pohlepnosti i rasipnosti. Nagomilana bogatstva nađena u Maksencijevim i 
Licinijevim palatama nemilice su trošena; razne novotarije koje je pobednik uveo pratili su sve veći izdaci; 
troškovi njegovih zdanja, dvora i svetkovina iziskivati su trenutan i obilat priliv prihoda, a ugnjetavanje 
naroda bilo je jedini izvor koji je mogao izdržavati vladarevu velelepnost. Njegovi bezvredni miljenici, koje 
je obogatila bezgranična gospodareva štedrost, nekažnjeno su prigrabili povlasticu otimačine i mita. 
Prikriveno, ali sveopšte propadanje osećala se u svakom delu državne uprave, dok je sam car, mada je još 
sačuvao poslušnost podanika, postepeno gubio njihovo poštovanje. Odeća i ponašanje, koje je na zalasku 
života usvojio, poslužili su samo da ga unize u očima ljudskog roda. Azijski sjaj, koji beše usvojila 
Dioklecijanova gordost, u Konstantinovoj ličnosti poprimio je izgled mekuštva i ženskastosti. Slikaju ga sa 
lažnom kosom raznih boja, koju su vešti umetnici tog doba mukotrpno uredili, sa dijademom po novoj i 
skupljoj modi, i obiljem dragulja i bisera, ogrlica i narukvica, u šarenoj lepršavoj svilenoj odori, 
najčudnovatije izvezenoj zlatnim cvetovima. U takvom ruhu, koje teško da da bi se moglo oprostiti mladosti 
i ludosti Heliogabale, nismo kadri da otkrijemo mudrost ostarelog monarha i jednostavnost rimskog 
veterana. Duh, koji se toliko opustio u blagostanju i prepuštanju zadovoljstvima, bio je nesposoban da se 
uzdigne do one velikodušnosti što prezire sumnju a usuđuje se da oprosti. Maksimijanova i Licinijeva smrt 
možda se može opravdati političkim načelima kakva se uče u školama tirana; no, nepristrasna povest o 
pogubljenjima, ili pre ubistvima, koja su uprljala Konstantinove pozne godine, našim najiskrenijim 
razmišljanjima nameće predstavu o vladaru koji je umeo da, bez oklevanja, žrtvuje zakone pravde i prirodna 
osećanja nalozima svojih strasti ili interesa. 

Ona ista sreća, koja je tako nepromenljivo pratila Konstantinov steg, kao da mu je osiguravala nade i 
ugodnosti u porodičnom životu. Njegove prethodnike koji su uživali u najdugovečnijim i najberićetnijim 
vladavinama, Avgusta, Trajana i Dioklecijana, izneverila je potomstvo; česti prevrati nikada nisu pružili 
dovoljno vremena da ma koja carska porodica odraste i umnoži se u senci purpura. Ali, carska porodica 
Flavijeve loze, kojoj je plemstvo dao Klaudije Gotski, produžila se kroz nekoliko pokolenja, a sam 
Konstantin je od od svog carskog oca stekao nasledne počasti koje je preneo svojoj deci. Car se dvaput 
ženio. Minervina, beznačajni ali zakoniti predmet njegove mladalačke privrženosti, ostavila mu je samo 
jednog sina, koji se zvao Krisp. Sa Faustom, Maksimijanovom kćerkom, imao je tri kćeri i tri sina, koji su 
nosili slična imena - Konstantin, Konstancije i Konstans. Neambicioznoj braći Konstantina Velikog - Juliju 
Konstanciju, Dalmaciju i Hanibalijanu bilo je dozvoljeno da uživaju najugledniji položaj i najveći imetak 
saglasan privatnom statusu. Najmladi od njih proživeo je ne prostavivši se i umro je ne ostavivši potomstvo. 
Dva starija brata oženili su se kćerima bogatih senatora i izrodili nove ogranke carske loze. Gal 1 Julijan 
kasnije su postali najslavniji od dece Julija Konstancija, patricija, Dvojica Dalmacijevih sinova, odlikovanih 
praznom titulom cenzora, zvali su se Dalmacije i Hanibalijan. Dve sestre Konstantina Velikog, Anastasija i 
Eutropija, udale su se za Optata i Nepotijana, dvojicu senatora plemenitog roda sa konzulskim 
dostojanstvom. Treća sestra Konstancija odlikovala se prvenstvom u veličini i nesreći. Bila je udova 
pobeđenog Licinija, i zahvaljujući njenim molbama, nedužni dečak, izdanak njihovog braka, neko vreme 
beše sačuvao život, cezarsku titulu i nesigurnu nadu da će naslediti presto. Pored dve žene i saveznika kuće 
Flavijevih, deset ili dvanaest muškaraca, kojima bi jezik savremenih dvorova dao titulu prinčeva u srodstvu 
sa vladarem, shodno stepenu srodstva, bili su, izgleda, predodređeni da naslede Konstantinov presto ili da ga 
podržavaju. Ali, za manje od trideset godina ova brojna i sve veća porodica, svela se na Konstancija i 
Julijana, koji su jedini preživeli niz zločina i nesreća nalik na one koje su pesnici-tragičari oplakali 
stihovima posvećenim Pelopu i Kadmu"?. 


80 Pelop, po mitu sin lidijskog kralja Tantala, koji ga je zaklao, skuvao i poslužio bogovima kao hranu kako 

bi ispitao da li su sveznajući. Razljućeni bogovi su Tantala kaznili, a Pelopa oživeli. Po njemu nazvan 

Peloponez. Kadmo, po grčkom mitu sin feničanskog kralja. Tražeći sestru, koju oteo Zevs, stigao je u 

Najstarijeg Konstantinovog sina Krispa, budućeg naslednika Carstva, nepristrasni istoričari su opisali 
kao ljubaznog i uglađenog mladića. Briga o njegovom vaspitanju, ili bar obrazovanju, bila je poverena 
Laktanciju, najboljem besedniku među hrišćanima, učitelju izvanredno sposobnom da oblikuje ukus i 
probudi vrline svog slavnog učenika. U sedamnaestoj godini Krispu je poverena cezarska titula i uprava nad 
galskim provincijama, gde su mu germanski upadi vrlo rano pružili priliku da pokaže vojničku hrabrost. U 
građanskom ratu, koji je izbio ubrzo potom, otac i sin su podelili vlast, a ova povest je već slavila 
neustrašivost i ponašanje potonjeg prilikom proboja kroz helespontski moreuz, koji je tako uporno branila 
Licinijeva nadmoćna flota. Ova pomorska pobeda doprinela je ishodu rata, a imena Konstantina i Krispa 
behu ujedinjena u radosnim klicanjima njihovih podanika sa Istoka, koji su na sav glas objavljivali da je svet 
pokoren i da njime sada upravljaju car, obdaren svim vrlinama, i njegov slavni sin, princ - miljenik Neba i 
živa slika očevog savršenstva. 

Ova opasna omiljenost ubrzo je privukla pažnju Konstantina, jer je, i kao otac 1 kao kralj, bio 
netrpeljiv prema sebi ravnom. Umesto da pokuša da obezbedi sinovljevu odanost velikodušnim vezama 
poverenja i zahvalnosti, odlučio je da spreči nepočinstva kojih se mogao pribojavali zbog nezadovoljene 
ambicije. Konstantinova politika, međutim, zadržala je isti privid poštovanja i poverenja prema sinu, koga je 
srećnu vladavinu mladog cezara, a kao što ga je narod, neupućen u dvorske tajne, i dalje voleo zbog vrlina 1 
poštovao njegovo dostojanstvo, i jedan pesnik, tražeći da ga vrate iz progonstva, sa podjednakom odanošću 
se divi veličanstvu oca i sina. Beše došlo i vreme za proslavu uzvišenog praznika - dvadesete godine 
Konstantinove vladavine, te je car, u tu svrhu, dvor preselio iz Nikomedije u Rim, gde su obavljene 
najsjajnije pripreme za doček. Svaki pogled i svaki jezik se pretvarao da izražava osećanje sveopšte sreće, a 
nad najmračnijim planovima za osvetu i ubistvo za neko vreme beše navučena koprena ceremonijalnosti i 
dvoličnosti. Usred slavlja nesrećnog Krispa su pritvorili po naredbi cara, koji beše odložio očinsku nežnost a 
da nije poprimio pravičnost sudije. Saslušanje je bilo kratko i tajno, a pošto se smatralo pristojnim da se 
sudbina mladog vladara prikrije pred očima rimskog naroda, pod jakom stražom poslat je u Pulu u Istri, gde 
je ubrzo potom usmrćen dželatovom rukom ili blažim dejstvom otrova. U Krispovu propast bio je upleten 1 
cezar Licinije, mladić milog ponašanja, a Konstantinovu neumoljivu zavist nisu dirnule molbe i suze 
omiljene sestre, koja je preklinjala za život sina, čiji je jedini greh bio njegov položaj, i čiji gubitak nije dugo 
nadživela. Priča o tim nesrećnim vladarima, priroda 1 dokazi njihove krivice, vidovi suđenja i okolnosti 
njihove smrti, zakopani su u tajanstvenu tminu, a udvorni episkop, koji je podrobno proslavio podvige vrline 
i pobožnosti našeg junaka, predostrožno ćuti na temu ovih tragičnih zbivanja. 

Krispovom smrću, nasleđe carskog položaja kao da je preneto na trojicu Faustinih sinova, već 
pominjanih Konstantina, Konstancija i Konstansa. Tim mladim vladarima redom je dodeljivana cezarska 
titula, a datumi njihovog unapređenja mogli su biti povezani sa desetogodišnjicom, dvadesetogodišnjicom i 
tridesetogodišnjicom vladavine njihovog oca. Ovakav postupak, mada je težio da umnožava buduće 
gospodare rimskog sveta, mogao bi se opravdati pristrasnošću roditeljske ljubavi; ali, nije tako lako pojmiti 
careve pobude, kada je nepotrebnim uzdizanjem dvojice bratanaca, Dalmacija i Hanibalijana, ugrozio 
bezbednost vlastite porodice, a i naroda. Prvi je cezarskom titulom izjednačen sa braćom od strica. U korist 
drugog, Konstantin je izmislio nov i osoben naziv Nobilissimus, kojem je pridodao laskavo odličje u vidu 
purpumo zlatne toge. Međutim, iz čitavog niza rimskih vladara svih razdoblja Carstva, jedino je Hanibalijan 
bio odlikovan titulom KRALJA, nazivom koji bi Tiberijevi podanici prezreli kao svetogrdnu i svirepu 
uvredu koju je nanela ćudljiva tiranija. 

Konstantinov duh oblikovali su nedaće i iskustvo. U neusiljenom opštenju u ličnom životu 1 sred 
pogibelji Galerijevog dvora, naučio je da vlada svojim strastima, da uzvrati na strasti sebi ravnih, kao i to da 
njegova trenutna bezbednost i buduća veličina zavise od promišljenosti i odlučnosti vlastitog ponašanja. 
Njegovi predodređeni naslednici imali su nesreću da su rođeni i vaspitani u carskom purpuru. Neprestano 
okruženi svitom laskavaca, mladost su provodili uživajući u raskoši 1 u iščekivanju prestola; dostojanstvo 
položaja nije im dozvoljavalo ni da se spuste sa tog visokog mesta odakle se čini da razni likovi ljudske 
prirode imaju umiljat i jednoobrazan izgled. Konstantinova popustljivost dozvolila im je da u ranoj mladosti 
uzmu učešća u upravljanju Carstvom, te su veštinu vladanja učili na račun naroda poverenog njihovoj brizi. 
Mlađi Konstantin je postavljen na dvor u Galiji, a njegov brat Konstancije je zamenio tu oblast, drevnu 

očevu baštinu, za bogatije, ali manje ratoborne zemlje Istoka. Italija, Zapadni Ilirik i Afrika behu svikli da, 
kao predstavnika Konstantina Velikog, uvažavaju njegovog trećeg sina Konstansa. Dalmacija je postavio na 
gotsku granicu, kojoj je priključio upravu nad Trakijom, Makedonijom i Grčkom. Grad Cezareja izabran je 
za Hanibalijanovo prebivalište, dok su provincije Pont, Kapadokija i Mala Jermenija određene da čine 
njegovu novu kraljevinu. Za svakog od ovih vladara obezbeđen je prikladan poredak. Pravični deo garde, 
legije i pomoćnih jedinica dodeljen im je radi njihovog ugleda i odbrane. Velikodostojnici i vojskovođe, 
postavljeni oko njih bili su takvi da se Konstatin mogao uzdati da će pomagati, i čak nadzirati, mlade vladare 
u vršenju prenete vlasti. Kako su odrastali 1 sticali iskustvo, granice njihove vlasti neprimetno su se širile, 
no, car je uvek za sebe zadržavao titulu avgusta i, dok je cezare prikazivao vojskama i provincijama, 
održavao je svaki deo Carstva u podjednakoj poslušnosti prema vrhovnom poglavaru. Spokoj poslednjih 
četrnaest godina njegove vladavina jedva da behu narušili prezrenja dostojna pobuna jednog goniča kamila 
na ostrvu Kipar, ili aktivno učešće u ratovima sa Gotima i Sarmatima na koje je politika nagnala 
Konstantina. 

Mada Sarmati svoje ime nisu proslavili nikakvim spomena vrednim podvizima, povremeno su 
opasnom konjicom pomagali svojim istočnim i zapadnim susedima, Gotima i Germanima. Živeli su pod 
nesređenom aristokratskom vlašću svojih poglavica, ali pošto su prigrlili izbegle Vandale, koji behu 
popustili pod pritiskom gotske sile, izgleda da su iz tog naroda izabrali kralja, i to iz slavnog astinžanskog 
plemena, koje je ranije živelo na obalama severnog okeana. Ta neprijateljteljska pobuda mora biti da je 
raspirila sporna pitanja što se neprestano javljaju na granicama ratobornih 1 nezavisnih naroda. Vandalske 
vladare podsticali su strah i osveta, gotski kraljevi su težili da prošire svoju vlast od Crnog mora do granica 
Germana, a vode Marosa"', rečice što se uliva u Tisu, umrljala je krv sukobljenih varvara. Pošto su donekle 
iskusili nadmoć u snazi i broju svojih protivnika, Sarmati su preklinjali za zaštitu rimskog monarha, koji je 
sa zadovoljstvom posmatrao neslogu naroda, ali ga je opravdano uznemiravalo napredovanje gotske vojske. 
Čim se Konstantin izjasnio u prilog slabije strane, oholi gotski kralj Ararik, umesto da čeka napad legija, 
odvažno je prešao Dunav, šireći strah i pustoš mezijskom provincijom. Da bi se suprotstavio najezdi ove 
rušilačke ordije ostareli car je lično izašao na bojište; međutim, u ovoj prilici njegova dela ili njegova sreća 
izneverili su slavu, koju beše stekao u tolikim ratovima u tuđini i u zemlji. Doživeo je poniženje da gleda 
svoje vojnike kako beže pred neznatnim odredom varvara, koji ih je gonio do ruba utvrđenog logora, a njega 
prisilio da svoju bezbednost osigura naglim i sramotnim povlačenjem. Ishod druge, uspešnije bitke povratio 
je čast imenu Rima; jer je, nakon uporne borbe, moć veštine 1 discipline nadvladala napore nesređenog 
junaštva. Razbijena gotska vojska napustila je bojno polje, opustošenu provinciju i prelaz na Dunavu i, mada 
je najstarijem Konstantinovom sinu dopušteno da zameni oca, zasluga za pobedu, koja beše proširila 
sveopštu radost, pripisivana je srećnim odlukama samog cara. 

Sa varvarskom lakomislenošću Sarmati su ubrzo zaboravili na nedavno ukazanu pomoć i opasnosti 
koje su i dalje ugrožavale njihovu bezbednost. Njihovi upadi na teritoriju Carstva izazvali su Konstantinov 
gnev te ih je prepustio njihovoj sudbini; više se nije suprotstavljao ambiciji slavnog ratnika Geberika, koji 
nedavno beše stupio na gotski presto. Vandalski kralj Vizumar, koji je neko vreme sam i bez ičije pomoći, 
neustrašivom hrabrošću branio svoje teritorije, pobeđen je i ubijen u odlučnoj bici, što beše odnela cvet 
sarmatske mladeži. Ostatak naroda pribegao je očajničkom sredstvu: naoružavanju robova, prekaljenog soja 
lovaca i pastira, uz čiju su plahovitu pomoć osvetili svoj poraz i prognali napadača preko granica. Ali, ubrzo 
ranijim ropstvom, poneseni sadašnjom slavom, robovi su, pod imenom Limiganti, zatražili i prigrabili 
zemlju koju su izbavili. Njihovi gospodari, nesposobni da podnesu razularenu pomamu svetine, dali su 
prednost tegobama izgnanstva pred tiranijom svojih sluga. Neki od izbeglih Sarmata potražili su manje 
sramnu zavisnost pod neprijateljskim gotskim stegom. Brojnija skupina povukla se iza Karpata, među svoje 
germanske saveznike Kvade, gde joj je lako dozvoljeno da podeli viškove prostranstva neobrađene zemlje. 
Međutim, daleko veći deo naroda u nevolji okrenuo je pogled ka plodnim rimskim provincijama. Preklinjući 
cara za zaštitu i oproštaj, svečano su obećali, kao podanici u miru a vojnici u ratu, najčvršću vernost Carstvu 
koje ih milostivo primi u svoje naručje. Shodno načelima, koja behu usvojili Prob i njegovi naslednici, 
ponuda te varvarske kolonije rado je prihvaćena, te je dovoljan deo zemljišta u provincijama Panonije, 
Trakije, Makedonije i Italije smesta dodeljen za naseobine i izdržavanje tri stotine hiljada Sarmata. 


*! Maros, današnja reka Mureš u Rumuniji. 

Kažnjavajući ponos Gota i prihvatajući zakletvu molećivog naroda, Konstantin je potvrdio 
veličanstvo Rimskog carstva, te su mu ambasadori Etiopije, Persije i najudaljenijih zemalja Indije čestitali 
na miru i napretku njegove uprave. Ukoliko je u naklonosti sudbine računao i smrt najstarijeg sina, bratanca, 
a možda i supruge, uživao je u neprekinutom toku lične i javne sreće sve do tridesete godine vladavine, što 
beše godišnjica koju još od Avgusta nijednom od njegovih prethodnika ne beše dato da proslavi. Konstantin 
je taj svečani praznik nadživeo desetak meseci, 1, u zrelom dobu, od šezdeset četiri godine, posle kratke 
bolesti, okončao svoj spomena dostojan život u palati Akirion, u predgrađu Nikomedije, gde se povukao 
zarad vazduha i nadajući se da će u termama povratiti iscrpljenu snagu. Preterani izlivi tuge, ili bar 
oplakivanja, prevazišli su sve što se činilo u ma kojoj ranijoj prilici. 

Ubrzo se otkrilo da se volja i najapsolutnijeg vladara retko sluša kada njegovi podanici više nemaju 
čemu da se nadaju od njegove milosti ili da strepe od njegove pizme. Isti doglavnici i vojskovođe, koji su sa 
tako pobožnim strahopoštovanjem metanisali pred beživotnim telom pokojnog vladara, bili su zaokupljeni 
tajnim dogovorima kako da isključe dvojicu njegovih bratanaca, Dalmacija i Hanibalijana, iz udela koji im 
beše namenio u nasledstvu carskog položaja. Isuviše nepotpuno poznajemo Konstantinov dvor da bismo 
doneli ma kakav sud o stvarnim pobudama koje su uticale na predvodnike zavere; ukoliko pretpostavimo da 
ih je pokretao duh zavisti i osvete spram prefekta Ablavija, oholog miljenika, koji dugo usmeravao odluke i 
zloupotrebljavao poverenje pokojnog cara. Argumenti, na osnovu kojih su tražili saglasnost vojnika i 
naroda, očiglednije su prirode: mogli su sa pristojnošću 1 istinitošću insistirati na višem rangu Konstantinove 
dece, opasnosti od umnožavanja broja vladara, predstojećim smutnjama koje su državi pretile zbog nesloge 
tolikih suparničkih vladara, koje nije vezivao nežni sklad bratske ljubavi. Spletka je vođena sa žarom i u 
potaji, sve dok od vojnika nije dobijena gromka i jednodušna izjava da neće trpeti da ma ko drugi vlada 
Rimskim carstvom, osim sinova njihovog ožaljenog monarha. Dalmaciju Mlađem, koga su sa pobočnim 
rođacima spajale veze prijateljstva i interesa, priznavalo se da je u znatnoj meri nasledio sposobnosti 
Konstantina Velikog; međutim, u ovoj prilici, izgleda nije usaglasio ma kakve mere da obezbedi vojnu 
podršku opravdanim pravima, koja su on 1 njegov brat stekli stričevom velikodušnošću. Preneraženi i 
skrhani plimom narodnog gneva, čini se da su ostali bez snage da uteknu iz ruku svojih nepomirljivih 
neprijatelja ili da im se odupru. Odluka o njihovoj sudbini odložena je do dolaska Konstancija, drugog i 
možda najomiljenijeg od Konstantinovih sinova. 

Glas umirućeg cara bejaše poverio staranje o pogrebu Konstancijevoj pobožnosti; budući da je 
njegov položaj bio blizu, na Istoku, taj vladar je lako mogao preduprediti marljivost svoje braće, koja su 
boravila u svojim dalekim upravnim područjima u Italiji i Galiji. Čim je zauzeo palatu u Carigradu, prva 
briga mu je bila da otkloni strepnje rođaka svečanom zakletvom kojom im je zajemčio bezbednost. Sledeći 
zadatak mu je bio da nađe neki prividno uverljiv izgovor kojim bi savest mogao osloboditi obaveze jednog 
nepromišljenog obećanja. Veštine podvale stavljene su u službu okrutnih namera, a osoba najsvetijeg 
karaktera potvrdila je očiti falsifikat. Iz ruku nikomedijskog episkopa Konstancije je primio kobni svitak, za 
koji se tvrdilo da predstavlja autentični testament njegovog oca, u kojem car izražava sumnje da su ga braća 
otrovala i zaklinje sinove da osvete njegovu smrt, a da vlastitu bezbednost osiguraju kažnjavanjem krivaca. 
Ma kakve razloge da su navodili ti nesrećni vladari kako bi odbranili život i čast od tako neverovatne 
optužbe, ućutkala ih je gnevna vika vojnika, koji su se smesta izjasnili kao njihovi neprijatelji, sudije 1 
dželati. Duh, čak i forma sudskih postupaka iznova su se narušavali u sveopštem pokolju, u koji behu 
uvučena dvojica Konstancijevih stričeva, sedmorica stričevića i zetova, među kojima najslavniji bejahu 
Dalmacije i Hanibalijan, patricije Optat oženjen sestrom pokojnog cara, i prefekt Ablavije, kome moć i 
bogatstvo bejahu ulili nade da će zadobiti purpur. Kada bi bilo potrebno pojačati grozu ovog krvavog 
prizora, mogli bismo dodati da se sam Konstancije oženio kćerkom svog strica Julija, a da je sestru udao za 
brata od strica Hanibalijana. Te veze, koje je Konstantinova politika, bez obzira na sveopštu predrasudu, 
zasnovala između nekoliko ogranaka carske kuće, poslužile su samo da uvere čovečanstvo da su ti vladari 
bili hladni prema miloštama bračne ljubavi kao što su bili neosetljivi i prema vezama krvnog srodstva i 
potresnim preklinjanjima mladosti i nevinosti. Od tako brojne porodice samo su Gal i Julijan, dva najmlađa 
deteta Julija Konstancija, izbavljena iz ruku ubica, dok se njihova pomama, zasićena pokoljem, nije u 
izvesnoj meri stišala. Car Konstancije koji je, u odsustvu braće, bio najviše izložen krivici 1 prekoru, otkrio 
je u nekim budućim prilikama slabu 1 kratkotrajnu grižu savesti zbog tih svireposti, koje perfidni saveti 
njegovih doglavnika i nezaustavljivo nasilje vojnika bejahu iznudili njegovoj neiskusnoj mladosti. 

Pokolju loze Flavijevih usledila je preraspodela provincija, potvrđena u neposrednom razgovoru tri 

brata. Konstantin, najstariji među cezarima, dobio je, uz izvesno prvenstvo ranga, novu prestonicu, koja je 
nosila njegovo i ime njegovog oca. Trakija i zemlje na Istoku odvojene su za Konstancijevu očevinu, dok je 
Konstans priznat za zakonitog vladara Italije, Afrike i zapadnog Ilirika. Vojske su se podvrgle njihovom 
naslednom pravu, dok su se oni nakon izvesnog odlaganja udostojili da od rimskog senata prime titulu 
avgusta. Kada su preuzeli dizgine uprave najstariji od tih vladara imao je dvadeset jednu godinu, drugi 
dvadeset, a treći samo sedamnaest godina. 

Tokom duge Konstancijeve vladavine, istočne provincije zadesile su nesreće rata sa Persijancima. 
Neredovni upadi lakih jedinica naizmence su širili strah i pustošenje na drugoj obali Tigra i Eufrata, od 
ktesifontskih do antiohijskih vratnica; a tu aktivnu službu obavljali su pustinjski Arabljani, podeljeni svojim 
interesima i privrženostima, jer su neki od njihovih nezavisnih poglavica stali na Saporovu stranu, dok su 
drugi svoju sumnjivu vernost vezali za cara. Ozbiljnije i značajnije ratne operacije vođene su podjednakom 
žestinom, dok su se vojske Rima i Persije susrele na devet krvavih bojišta, na kojima je Konstancije dva puta 
lično komandovao. Ishod je najčešće bio nepovoljan po Rimljane. 

Ma kakve prednosti Saporova vojska mogla imati na bojnom polju, iako je devet uzastopnih pobeda 
proširilo među narodima glas o njegovoj hrabrosti i vođenju rata, nije se mogao nadati uspehu u ostvarenju 
svojih planova sve dok su utvrđeni mesopotamski gradovi, a iznad svega moćni i drevni grad Nisibis, 
ostajali u rukama Rimljana. Tokom dvanaest godina Nisibis, koji se još od Lukulovog doba zasluženo 
smatrao bedemom Istoka, izdržao je tri spomena dostojne opsade Saporove vojske; nakon što ga je napadao 
više od šezdeset, osamdeset i sto dana, taj razočarani vladar je tri puta sramno odbačen uz gubitak. Ovaj 
veliki i gusto naseljen grad nalazio se na dva dana putovanja od Tigra, usred prijatne i plodne ravnice u 
podnožju planine Mazije. Trostruke zidine od cigli branio je duboki šanac, a neustrašiv otpor grofa 
Lucilijana i njegovog garnizona potpomogla je očajnička hrabrost naroda. Građane Nisibisa podsticala su 
bodrenja njihovog episkopa; oguglali na vojsku, usled prisustva opasnosti, bili su uvereni da je Saporova 
namera da u njihovoj sredini zasnuje persijsku koloniju, a njih odvede u daleko varvarsko ropstvo. Ishod 
prve dve opsade podigao im je samopouzdanje, i doveo do očajanja oholi duh velikog kralja, koji je treći put 
krenuo ka Nisibisu na čelu ujedinjenih snaga Persije i Indije. Nadmoćna veština Rimljana učinila je 
uobičajene sprave, izumljene radi probijanja ili potkopavanja zidina, nedelotvornim, te je mnogo dana uludo 
proteklo dok je Sapor doneo odluku, dostojnu istočnjačkog vladara koji veruje da su i same prirodne sile 
podložne njegovoj vlasti. U doba otapanja snega u Jermeniji, reka Migdonija, koja deli ravnicu i grad 
Nisibis, poput Nila plavi obližnje zemljište. Persijanci su teškim radom zaustavili rečni tok ispod grada, 
ograničavajući vodu sa svih strana masivnim gomilama zemlje. Preko tog veštačkog jezera flota naoružanih 
brodova, punih vojnika i sprava za izbacivanje kamenja teškog petsto funti, plovila je u borbenom poretku i 
zapodenula, gotovo u istoj ravni, bitku sa jedinicima koje su branile bedeme. Nezaustavljiva vodena sila 
naizmenično je bila kobna po sukobljene strane, sve dok najzad deo zidina, ne mogavši da izdrži sabijeni 
pritisak, nije popustio i stvorio prostranu brešu od sto pedeset stopa. Persijanci su smesta krenuli u juriš, a 
sudbina Nisibisa zavisila je od ishoda tog dana. Teško naoružanu konjicu, na čelu široke kolone, omelo je 
blato, mnogi su se podavili u rupama, koje se nisu videle, a bile su pune nadiruće vode. Pobesneli od rana, 
slonovi su povećavati metež i izgazli na hiljade persijskih strelaca. Gledajući sa uzdignutog prestola nesreće 
svoje vojske, Veliki kralj je, sa oklevanjem i negodovanjem, dao znak za povlačenje, te je za nekoliko sati 
odložio nastavak napada. Ali, budni građani su iskoristili tu noć, tako da je povratak dana otkrio kako novi 
zid visine šest stopa raste iz časa u čas da bi popunio brešu. I pored izneverenih nada i gubitka više od 
dvadeset hiljada ljudi, Sapor je 1 dalje nastavljao da uništava Nisibis sa tvrdoglavom odlučnošću, koja je 
mogla popustiti jedino pred nužnošću odbrane istočnih persijskih provincija od opasne najezde Masageta. 
Uznemiren tom vešću brzo je obustavio opsadu i sa hitrom marljivošću odmarširao sa obala Tigra na obale 
reke Oks. Opasnost i teškoće rata sa Skitima uskoro su ga primorale da zaključi, ili bar da se pridržava 
primirja sa rimskim carem, koje je bilo podjednako dobrodošlo obojici vladara, jer je i sam Konstancije, 
nakon smrti dvojice braće, bio zaokupljen prevratima na Zapadu i građanskim ratom, koji su iziskivali, a 
izgleda i prevazilazili, najenergičniju upotrebu njegove nepodeljene moći. 

Nakon podele Carstva jedva da su protekle tri godine, a Konstantinovi sinovi kao da bejahu 
nestrpljivi da uvere čovečanstvo da nisu kadri da se zadovolje oblastima kojima behu nesposobni da 
upravljaju. Najstariji od ovih vladara uskoro je počeo da se žali da je prevarom lišen pravičnog udela u blagu 
ubijenih rođaka i, mada je još 1 mogao popustiti pred Konstancijevom većom krivicom i zaslugom, od 
Konstansa je tražio ustupanje afričkih provincija, kao protivuvrednosti bogatih zemalja Makedonije i Grčke, 


152 


koje njegov brat beše stekao Dalmacijevom smrću. Nedostatak iskrenosti koji je Konstantin iskusio u 
mučnim i jalovim pregovorima doveo je do očajanja njegovu naprasitu prirodu, te je rado poslušao miljenike 
koji su mu nagoveštavali da bi nastavak svađe doveo u pitanje njegovu čast i interes. Na čelu razularene 
skupine, prikladnije da pljačka no da osvaja, iznenada je preko Julijskih Alpa upao na Konstansovu 
teritoriju, a krajevi oko Akvileje osetili su prve posledice njegove ozlojedenosti. Konstansove mere, a on je 
tada prebivao u Dakiji, bile su usmeravane sa više promišljenosti i sposobnosti. Na vest o bratovljevom 
upadu otposlao je probranu i disciplinovanu jedinicu ilirskih vojnika, nameran da je sa ostatkom vojske lično 
sledi. Ali, postupak njegovih doglavnika ubrzo je okončao neprirodan spor. Lukavo se pretvarajući da su u 
bekstvu, namamili su Konstantina u zasedu, skrivenu u šumi, gde je prenagljeni mladić sa nekolicinom 
pratilaca, uhvaćen na prepad, opkoljen i ubijen. Pošto su njegov leš pronašli u mutnoj reci Alsi, ukazali su 
mu počast carskog pogreba, dok su njegove provincije svoju podaničku pokornost prenele na pobednika, 
koji je, odbivši da starijem bratu Konstanciju da ikakav udeo u novostečenim teritorijama, sada držao u 
nespornom posedu više od dve trećine Rimskog carstva. 

Sudbina samog Konstansa odložena je za desetak godina, a osveta bratovljeve smrti prepuštena je 
sramnijoj ruci domaćeg izdajnika. Opasno usmerenje sistema, koji Konstantin beše zaveo, ispoljavala se u 
slabom upravljanju njegovih sinova, koji su, zbog poroka i slabosti, ubrzo izgubili uvažavanje i naklonost 
naroda. Konstansova uzoholjenost zbog nezasluženog vojnog uspeha smatrala se dostojnom prezira zbog 
odsustva sposobnosti i prilježnosti. Njegova zaljubljena pristrasnost prema nekolicini zarobljenih Germana, 
koje su odlikovale jedino čari mladosti, za narod je predstavljala sablazan; javno nezadovoljstvo ohrabrilo je 
ambicioznog vojnika Magnencija, koji je i sam bio varvarskog porekla, da ustane u odbranu časti rimskog 
imena. Uzdržljiv i marljiv, gajio je nade da će na prepad uhvatiti Konstansa, koji se u obližnjoj šumi 
zabavljao svojom omiljenom razonodom — lovom ili, možda, nekim užicima ličnije i zločinačke prirode. 
Brzo širenje glasine ovome je, međutim, pružilo priliku za bekstvo, mada ga je dezertiranje vojnika i 
podanika lišilo moći otpora. Pre no što je uspeo da stigne do pomorske luke u Španiji, gde je nameravao da 
se ukrca na brod, prestigao ga je u blizini Helene, u podnožju Pirineja, odred lake konjice, čiji je predvodnik, 
ne osvrćući se na svetost hrama, ubistvom Konstantinovog sina izvršio svoj zadatak. 

Čim je Konstansova smrt razrešila ovaj laki, ali značajni prevrat, za primerom dvora u Otenu povele 
su se zapadne provincije. Magnencijevu vlast priznavali su širom dveju velikih prefektura Galije i Italije, 
dok se uzurpator pripremao da svim sredstvima ugnjetavanja sakupi blago kojim bi izvršio svoju obavezu 
ogromnog poklona i pokrio troškove građanskog rata. Konstancije je objavio svoju nameru da spor reši na 
poljima kod Cibale", čije je ime trebalo da obodri njegove vojnike podsečanjem na pobedu, koju na istom 
srećnom tlu bejaše izvojevala vojska njegovog oca Konstantina. Međutim, po neprobojnim utvrđenjima, 
kojima je car opasao svoj logor, pre se činilo da on odbija no što poziva na sveopšti okršaj. Magnencijev cilj 
je bio da svog protivnika namami ili primora da napusti taj povoljni položaj; radi toga je koristio različite 
pokrete jedinica, pregrupisavanja i lukavstva koje je ratna veština mogla nagovestili iskusnom zapovedniku. 
Na juriš je zauzeo značajni grad Siscijus“*, napao je Sirmijum, koji se nalazio u zaledini carskog logora; 
pokušao je da se preko Save silom probije u istočne provincije Ilirika i iskasapio je brojne odrede koje beše 
namamio u uske prelaze na Adami. 

Grad Mursa ili Osijek, u savremeno doba slavan po pet milja dugom mostu preko Drave, 
sastavljenom od čamaca, i obližnjim močvarama, uvek se smatrao važnim mestom u ugarskim ratovima. 
Usmeravajući svoj pohod ka Mursi, Magnencije je podmetnuo požar pod vratnice, i iznenadnim jurišem 
gotovo prešao gradske zidine. Oprezni garnizon ugasio je požar, a približavanje Konstancija nije mu ostavilo 
vremena da nastavi opsadne operacije, dok je car ubrzo uklonio jedinu prepreku koja bi mu mogla ometati 
kretanje, isteravši skupinu vojnika koja je držala položaj u obližnjem amfiteatru. Bojište oko Murse bilo je 
gola ravnica: na tom tlu Konstancijeva vojska se postrojila, Drava im je bila zdesna, dok su se na levoj strani 
usled prirode rasporeda ili nadmoći konjice protegli daleko iza Magnencijevog desnog boka. Na obe strane 
vojnici su ostali pod oružjem, u brižnom iščekivanju tokom najvećeg dela jutra; pošto je obodrio vojnike 
ubedljivim govorom, Konstantinov sin se povukao u crkvu na izvesnoj razdaljini od bojišta, prepuštajući 
vojskovođama vođstvo u tom presudnom danu. Ispoljenom hrabrošću i vojnom veštinom zaslužili su 
njegovo poverenje. Bitku su mudro započeli na levoj strani, pomerajući celo krilo konjice kosimice, 

iznenada su zašli u desni bok neprijatelja, koji beše nepripremljen da se odupre silini njihovog napada. Ali, 
zapadne Rimljane ubrzo je sabrala navika discipline, dok su germanski varvari potvrdili svoj ugled hrabrog 
naroda. Ubrzo se razvio sveopšti boj, a produžavali su ga različiti i neobični obrti ratne sreće, tako da se 
jedva okončao sa nastupanjem noćne tmine. Značajna pobeda koju je Konstancije postigao, pripisuje se 
njegovoj konjici. Njegove oklopnike opisuju kao masivne čelične kipove u blistavim krljuštavim oklopima, 
eskadroni iz drugog reda ujahali su sa isukanim mačevima kroz stvorene pukotine i upotpunili metež. U 
međuvremenu, ogromne skupine Germana izložene su, gotovo bez odbrane, veštini strelaca sa Istoka, tako 
da su muka i očajanje nagnali cele jedinice tih varvara da se bace u široku i brzu struju Drave. Izračunato je 
da je poginulo pedeset četiri hiljade ljudi, 1 da je na strani pobednika pobijeno više no na strani pobedenog; 
ta okolnost dokazuje upornost borbe i opravdava opasku drevnog pisca da su snage Carstva uništene u 
kobnoj bici kod Murse, jer je izgubljena vojska veterana dovoljna da odbrani granice ili pridoda nove 
trijumfe slavi Rima. I pored ruženja jednog slugeranjskog besednika, nema ni najmanje razloga za verovanje 
da je tiranin napustio sopstveni steg na početku okršaja. Izgleda da je ispoljio vrline vojskovođe i vojnika 
sve dok bitka nije nepovratno izgubljena, a logor pao u neprijateljeve ruke. Tad se Magnencije pobrinuo za 
svoju bezbednost, te je, odbacivši carska odličja, sa izvesnom mukom umakao poteri lake konjice, koja je 
neprestano sledila njegov brzi beg sa obala Drave do podnožja Julijskih Alpa. 

17. POGLAVLJE (XIX) 
(851-360. g.) 


Konstancije, jedini car - Galovo stupanje na presto 1 smrt - 
Julijan u pogibelji 1 njegovo stupanje na presto -Ratovi sa 
Sarmatima 1 Persijancima -Julijanove pobede u Galiji 


K onstancijeva pobeda ponovo je ujedinila podeljene provincije Carstva, ali je taj nejaki vladar bio lišen 
vrednih svojstava i u miru i u ratu; pribojavao se svojih vojskovoda i nije imao poverenja u doglavnike, te je 
trijumf njegovog oružja poslužio jedino da nad rimskim svetom uspostavi vladavinu evnuha. Ta nesrečna 
biča, drevni proizvod istočnjačke zavisti i despotije, u Grčku i Rim bejaše uvela zaraza azijske raskoši. Brzo 
su se proširili, tako da su evnusi, kojih su se u Avgustovo vreme grozili kao čudovišne svite jedne egipatske 
kraljice, postepeno pripušteni u porodice matrona, senatora, pa 1 samih careva. Domicijanovi i Nervini edikti 
su ih obuzdavali, Dioklecijanova gordost tetošila, Konstantinova promišljenost ih beše svela na skromni 
položaj, dok su se u palatama njegovih izopačenih sinova namnožili i neosetno stekli uvid u K onstancijeve 
skrivene namere, da bi ih napokon usmeravali. Odvratnost i prezir, koji je ljudski rod tako jednoobrazno 
gajio prema toj nesavršenoj vrsti, izgleda da su unizili njihov karakter i načinili ih gotovo nesposobnim, 
kakvim su ih i držali, da razviju ma kakvo velikodušno osečanje ili da učine ma kakvo časno delo. Ali, 
evnusi su bili vični veštinama laskanja i spletkarenja, te su Konstancijevim umom naizmence vladali 
pomoču njegovih strahovanja, lenjosti i taštine. Dok je u varljivom ogledalu gledao lepu sliku javnog 
blagostanja, nehatno im je dozvoljavao da zadržavaju žalbe provincija kojima se činila nepravda, da 
trgovinom pravdom i počastima gomilaju ogromna bogatstva, da sramote najuglednije položaje 
unapređivanjem onih koji su iz njihovih ruku kupili pravo da ugnjetavaju, kao i da zadovoljavaju svoju 
mržnju prema nekolicini nezavisnih duhova koji su oholo odbili da robove mole za zaštitu. Među tim 
robovima najslavniji je bio komornik Evsevije koji je tako apsolutno gospodario vladarem i dvorom da je 
Konstancije, prema sarkastičnoj opasci jednog nepristrasnog istoričara, uživao izvesno poverenje tog oholog 
miljenika. Njegovi lukavi predlozi ubedili su cara da potpiše presudu nesrećnom Galu i pridoda nov zločin 
dugom spisku neprirodnih ubistava, što kaljaju čast Konstantinove kuće. 

Kada su dvojica Konstantinovih sinovaca, Gal i Julijan, spaseni od besa vojnika, prvi je imao oko 
dvanaest, a drugi oko šest godina, a kako se za starijeg mislilo da je bolešljive građe, to su od pri tvorne 
Konstancijeve samilosti sa manje teškoće dobili neizvestan i zavisan život, jer je on osetio da bi pogubljenje 
ovih bespomoćnih siročića ceo ljudski rod smatrao činom krajnje sračunate svireposti. Razni gradovi u 
Joniji i Bitiniji određivani su im za mesta progonstva i vaspitanja, no čim je njihovo odrastanje probudilo 
carevu zavist, smatrao je da će biti razboritije da te nesrećne mladiće smesti na sigurno mesto, u utvrđeni 
zamak Macel, blizu Cezareje. Postupak koji su iskusili tokom šestogodišnjeg zatočeništva delimično beše 
takav kakav su mogli očekivati od brižljivog staratelja, a delom kakvog su se mogli pribojavali od 
sumnjičavog tiranina. Međutim, vanredne okolnosti u državi napokon su primorale cara, ili, tačnije, njegove 
evnuhe, da Galu u njegovoj dvadeset petoj godini dodeli cezarsku titulu i tu političku vezu učvrsti 
venčanjem sa princezom Konstantinom. Nakon zvaničnog razgovora, u kojem su dvojica vladara jedan 
drugome dali veru da nikada neće ništa preduzeti nauštrb onog drugog, pohitali su, bez odlaganja, na svoja 
odredišta. Konstancije je nastavio pohod ka zapadu, a Gal je sebi za sedište uzeo Antiohiju, odakle je, na 
osnovu prenete vlasti, vodio upravu u pet velikih dijeceza i stočne prefekture. Pri ovoj srećnoj promeni novi 
cezar nije zanemario brata Julijana, koji je dobio počasti dostojne svog položaja, privid slobode i povraćaj 
zamašne očevine. 

Pisci, največma popustljivi prema Galovoj uspomeni, pa i sam Julijan, premda je želeo da prikrije 
bratovljeve slabosti, morali su da priznaju da je cezar bio nesposoban da vlada. Premešten iz zatvora na 
presto, nije posedovao ni dar ni prilježnost, a ni spremnost da učenjem nadoknadi nedostatak znanja i 
iskustva. Prirodno mrzovoljna i naprasita narav umesto da se popravi, u samoći i nevolji postala je jetkija; 

sećanje na ono što je izdržao činilo ga je sklonijim odmazdi no sažaljenju; njegovi neobuzdani izlivi gneva 
često su bivali kobni po one koji su imali pristupa do njega ili su potpadali pod njegovu vlast Njegovu 
suprugu Konstantinu opisuju ne kao ženu, već kao jednu od onih paklenih furija mučenih neutoljivom žeđu 
za ljudskom krvlju. Umesto da svoj uticaj upotrebi tako da suprugu blago savetuje promišljenost i 
čovečnost, ona je raspaljivala njegove jarosne strasti; a pošto je zadržala taštinu, mada se bejaše odrekla 
blagosti svog pola, biserna ogrlica se smatrala odgovarajućom cenom za ubistvo nevinog i čestitog plemića. 
Gatova svirepost ponekad se ispoljavala neprikrivenim nasiljem - pogubljenjima naroda ili vojnika, a 
ponekad se prikrivala zloupotrebom zakona i formalnim sudskim postupcima. Privatne kuće u Antiohiji 1 
javne palate bile su pune špijuna i dostavljača, a i sam cezar, preobučen u plebejca, vrlo često se udostojavao 
da preuzme tu gnusnu ulogu. Svaku odaju u palati krasile su sprave za ubijanje i mučenje, a sveopšta 
zastrašenost proširila se sirijskom prestonicom. Kao da je bio svestan koliko mnogo je trebalo da se 
pribojava a kako malo zaslužuje da vlada, vladar Istoka je za predmet svoje mržnje odabrao žitelje 
provincija optužene za izmišljenu veleizdaju, kao 1 vlastite dvorane, koje je, sa više razloga, sumnjičio da 
tajnom prepiskom razjaruju Konstancijev plašljiv i podozriv um. Zaboravljao je, međutim, da sebe lišava 
jedine podrške - naklonosti naroda, dok je zlobi neprijatelja pružao oružje istine i caru davao najbolji povod 
da mu oduzme purpur i život. 

Sve dok je građanski rat odgađao sudbinu rimskog sveta, Konstantin je prikrivao da zna za slabu i 
svirepu upravu, kojoj je, po njegovom izboru, podvrgnut Istok; a otkrivanje nekih ubica, koje je galski 
tiranin krišom otposlao u Antiohiju, iskorišćeno je da javnost ubedi da cara i cezara udružuje isti interes i da 
ih progone isti neprijatelji. Ali, kada je pobeda odlučena u Konstancijevu korist, njegov zavisni kolega 
postao je manje koristan i manje opasan. Svaka okolnost njegovog ponašanja strogo se i podozrivo 
ispitivala, a u potaji beše rešeno da se Gal liši purpura ili da se bar preseli iz trome raskoši Azije u tegobe i 
opasnosti rata sa Germanima. Međutim, pošto je još izgledalo opasno da se Gal uhapsi u vlastitoj prestonici, 
sa uspehom su primenjene spore i sigurnije veštine dvoličnosti. Česte i nametljive Konstancijeve poslanice 
bile su ispunjene izjavama poverenja i prijateljstva, a preklinjale su cezara da ispuni dužnosti svog visokog 
položaja i da svog kolegu oslobodi dela državnih briga, kao i da na Zapadu pomogne svojim prisustvom, 
savetima 1 vojskom. Posle tolikih uzajamnih uvreda Gal je imao razloga za strepnju i nepoverenje. Međutim, 
propustio je priliku za beg i otpor, zavela su ga laskava uveravanja tribuna Skudila, koji je ispod grubog 
vojničkog izgleda skrivao najlukavije udvorištvo; a zavisio je od upliva svoje supruge Konstantine sve dok 
prevremena smrt te vladarke nije dokrajčila propast u koju su ga uvukle njene plahovite strasti. 

Nakon dugog odlaganja cezar je preko volje krenuo na put ka carskom dvoru. Pretvaranje, koje se 
dotad održavalo, odbačeno je kod Petovia"" u Panoniji . Odveli su ga u palatu u predgrađu gde je na dolazak 
slavne žrtve čekao, sa odabranom vojničkom družinom, vojskovođa Barbacion, koga nije mogla dirnuti 
samilost niti podmititi nagrada. Kada je nastupilo veče uhapsili su ga , sramno mu skinuli cezarska obeležja i 
žurno ga odveli u Pulu, u Istri, u usamljeni zatvor, koj i tu nedavno beše uprljala kraljevska krv. Užas koji 
je osećao, ubrzo je porastao kada se pojavio njegov nepomirljivi neprijatelj evnuh Evsevije i, uz pomoć 
beležnika i tribuna, počeo da ga saslušava u vezi s upravom nad istokom. Pritisnut teretom srama i krivice, 
cezar je priznao sva zlodela i sve veleizdajničke planove za koje je optuživan; a, pripisujući ih ženinim 
savetima, podjario je srdžbu Konstancija, koji je sa pristrasnom predrasudom razmatrao zapisnike 
saslušanja. Car se lako ubedio da je njegova lična sigurnost nespojiva sa životom brata od strica: smrtna 
presuda je potpisana, otposlata i izvršena, a Konstantinovom bratancu, ruku vezanih na leđima, glava 
odrubljena u zatvoru, kao najgnusnijem zločincu. 

Pored vladajućeg cara, od sveg mnogobrojnog potomstva Konstantina Hlora, jedino beše preživeo 
Julijan. Nesreća kraljevskog porekla uvukla ga je u nemilost u koju je upao Gal. Iz povučenosti u srećnoj 
zemlji Joniji, pod strogom stražom je odveden na milanski dvor, gde je čamio oko sedam meseci, u stalnom 
strahu da će ga zadesiti ona ista sramna smrt, kakva je svakodnevno, gotovo pred njegovim očima, zadavana 
prijateljima 1 pristalicama njegove proganjane porodice. Sa zlonamernom radoznalošću motrilo se na 
njegove poglede, gestove i ćutanje, a neprestano su ga napadali neprijatelji, kojima nikada ne beše učinio 
ništa nažao, i spletke kojima nije bio vičan. Ali, u toj školi nevolje Julijan je neosetno stekao vrline čvrstine 
i uzdržljivosti. Branio je čast, a i život, od zavodljivih lukavstava evnuha, koji su nastojali da mu iznude 
iskazivanje osećanja; predostrožno gušeći svoju tugu i ozlojeđenost, plemenito je prezreo da polaska tiraninu 

ma kakvim prividnim odobravanjem bratovljevog ubistva. Julijan najpobožnije pripisuje svoje čudesno 
izbavljenje zaštiti bogova, jer su njegovu nedužnost izuzeti od osude na uništenje što je njihova pravda beše 
izrekla bezbožnoj Konstantinovoj lozi. Kao najdelotvornije oruđe božanskog proviđenja, on zahvalno 
priznaje postojano i velikodušno prijateljstvo carice Evsevije, lepe 1 vrle žene, koja je uticajem, koji beše 
stekla na dušu svog supruga , u i zvesnoj meri predstavljala protivtežu moćnoj zaveri evnuha. Na zauzimanje 
svoje pokroviteljke Julijan je pripušten u carsko prisustvo: sa pristojnom slobodom zastupao je svoju stvar, 
saslušan je sa naklonošću, te je na veću prevladalo blaže Evsevijino osećanje, i pored nastojanja njegovih 
neprijatelja, koji su isticali opasnost od poštede osvetnika Galove krvi. Ali, evnusi su strepeli od posledica 
drugog razgovora, pa je Julijanu savetovano da se neko vreme povuče u okolinu Milana dok car ne bude 
smatrao umesnim da Atinu odredi za mesto njegovog časnog progonstva. 

Dok je provodio vreme u učenju i samoći, rešena da ostvari velikodušni plan kojeg se beše 
poduhvatila, carica se brinula za njegovu sudbinu. Cezarova smrt ostavila je Konstancija sa isključivom 
vlašću i pritisnutog nagomilanim teretom moćnog Carstva. Pre no što su se rane građanskog rata mogle 
zaceliti, galske provincije savladala je poplava varvara. Sarmati više nisu poštovali prepreku Dunava. 
Nekažnjavanje pljačke povećalo je drskost i broj divljih Isavrijanaca; ti razbojnici spuštali su se sa svojih 
stenovitih planina kako bi pustošili obližnju zemlju, pa su se čak i drznuli, mada bez uspeha, na opsadu 
važnog grada Seleukije, koji je branio garnizon od tri rimske legije. Povrh svega, ohrabren pobedom, 
persijski monarh ponovo je ugrozio mir u Aziji, te je carevo prisustvo bilo neophodno i na Zapadu i na 
Istoku. Konstancije je prvi put iskreno priznao da on sam nema dovoljno snage za toliki obim briga i 
teritorija. Gluv na glas laskanja, koji ga uveravaše da bi njegova svemoćna vrednost i nebeska sreća 1 dalje 
pobeđivale svaku prepreku, sa popustljivošću je slušao Evsevijin savet, koji je godio njegovoj lenjosti ne 
povređujući sumnjičavi ponos. Kad je primetila da carevu dušu muči sećanje na Gala, lukavo mu je skrenula 
pažnju na suprotne karaktere dva brata, koji su od najmanjih nogu poređeni sa karakterima Domicijana i 
Tita. Navikla je muža da Julijana smatra mladićem blage, neambiciozne naravi, čija se lojalnost i zahvalnost 
mogu osigurati darivanjem purpura, a koji je osposobljen da časno popuni podređeni položaj, pri tom ne 
težeći da osporava naređenja ili zaseni slavu svog vrhovnog vladara i dobročinitelja. Nakon uporne, mada 
prikrivene borbe, opiranje omiljenih evnuha pokorilo se caričinoj nadmoći, te je odlučeno da se Julijan, 
nakon proslave svog venčanja sa Konstancijevom sestrom Helenom, naimenuje da vlada, s titulom cezara, 
zemljama s onu stranu Alpa. 

Premda je naređenje, kojim je pozvan na dvor, verovatno pratio neki nagoveštaj predstojećeg 
visokog položaja, obratio se Atinjanima da se osvedoče da su njegove suze izraz iskrene žalosti što ga preko 
njegove volje izvlače iz omiljene samoće. Strepeo je za svoj život, dobar glas, pa čak i vrlinu; jedino 
samopouzdanje nalazio je u uverenju da je Minerva nadahnjivala sve njegove postupke, i da ga štiti 
nevidljiva straža anđela, koje je ova, u tu svrhu, pozajmila od Sunca i Meseca. Grozeći se približavao palati 
u Milanu; taj otvoreni mladić nije mogao da prikriva svoje negodovanje kada bi mu sa lažnim i udvoričkim 
poštovanjem prilazile ubice njegove porodice. Obradovana uspehom svojih blagonaklonih planova, Evsevija 
ga je prigrlila sa sestrinskom nežnošću, trudeći se da najnežnijim miloštama rastera njegova strahovanja i 
pomiri ga sa sudbinom. Ali , obred u toku kojeg je obrijao bradu i njegovo nespretno ponašanje, kada je po 
prvi put ogrtač grčkog filozofa zamenio vojničkom odećom rimskog vladara, nekoliko dana su zabavljali 
lakomislenost carskog dvora . 

Dok su rimski car 1 persijski vladar na razdaljini od tri hiljade milja branili svoje isturene granice od 
varvara sa Dunava i Oksa, granica između njih prolazila je kroz mene mlitavog rata i nesigurnog primirja. 
Dvojica Konstancijevih doglavnika, pretorijanski prefekt Musonijan, čije je sposobnosti kvario nedostatak 
iskrenosti i čestitosti, i mesopotamski vojvoda Kasijan, prekaljeni stari vojnik, započeli su tajne pregovore 
sa satrapom Tamsaporom. Te mirovne ponude, prevedene na udvorički i laskavi jezik Azije, bejahu 
dostavljene u logor Velikog kralja, a ovaj odluči da preko ambasadora naznači uslove koje je bio sklon da 
pruži molećivim Rimljanima. Narzes, kome beše dodelio tu ulogu, časno je primao tokom putovanja preko 
Antiohije 1 Carigrada: nakon dugog puta stigao je u Sirmijum, gde je u prvoj audijencij i s poštovanjem 
odmotao svileni veo u koji beše umotana ohola poslanica njegovog suverena. Sapor, Kralj kraljeva i Brat 
Sunca i Meseca (takve bejahu visoke titule kojima se dičila istočnjačka taština) izražavao je zadovoljstvo što 
je njegovog brata cezara Konstancija nevolja naučila pameti. Kao zakoniti naslednik Darija Histapa, Sapor 

je tvrdio da reka Strimon u Makedoniji predstavlja pravu i drevnu granicu njegovog carstva; međutim, da 
bi dokazao umerenost, izjavio je da će se zadovoljiti provincijama Jermenije i Mesopotamije, koje na 
prevaru behu otete njegovim precima. Tvrdio je da je, bez povraćaja tih spornih zemalja, nemoguće postići 
bilo kakav sporazum na čvrstoj i trajnoj osnovi i oholo zapretio da je, ukoliko se ambasador vrati 
neobavljena posla, spreman da u proleće izađe na bojište i opravdanost svoje stvari potkrepi snagom 
nepobedivog oružja. Obdaren veoma uglađenim i prijatnim ponašanjem, Narzes je nastojao da, ukoliko je 
bilo u skladu sa njegovom dužnošću, ublaži oštrinu poruke. I stil 1 sadržina zrelo su odmereni na carskom 
veću, te ga otpustiše sa sledećim odgovorom: "Konstancije ima pravo da ospori nadležnost svojih 
doglavnika, koji su delali bez izričitih naređenja sa prestola: on međutim, nije protivan pravičnom i časnom 
sporazumu; ali, veoma je nedolično, a i besmisleno, predlagati jedinom i pobedničkom caru rimskog sveta 
one iste mirovne uslove koje je s gnušanjem odbio u vreme kada je njegova vlast bila svedena unutar uskih 
istočnih granica: ratna sreća je neizvesna, a Sapor treba da se priseti da su Rimljani, ukoliko su ponekad bili 
pobeđeni u boju, gotovo uvek imali uspeha na kraju rata." Nekoliko dana nakon Narzesovog odlaska, na 
Saporov dvor upućena su tri izaslanika, jer se ovaj već vratio iz pohoda na Skite u svoje uobičajeno 
prebivalište Ktesifont. Za taj važan nalog odabrani su grof, beležnik i sofista; Konstancije, kome potajno 
beše veoma stalo do zaključenja mira, gajio je izvesne nade da će ugled prvog od tih doglavnika, umešnost 
drugog i besedništvo trećeg ubediti persijskog vladara da ublaži oštrinu svojih zahteva. Ali, napretku 
njihovih pregovora isprečile su se i osujetile ga neprijateljske ujdurme Antonina, rimskog podanika iz Sirije, 
koji je utekao pred ugnjetavanjem i bio upućen u Saporove planove, 1 čak pripuštan za kraljevsku trpezu gde 
se, prema običaju Persijanaca, često raspravljalo o najvažnijim poslovima. Vispreni begunac starao se za 
vlastiti interes ponašanjem kojim je zadovoljavao svoju osvetoljubivost. Neprestano je podsticao ambiciju 
svog novog gospodara da iskoristi povoljnu priliku dok su najhrabrije jedinice palatina, zajedno sa carem, 
zaokupljene dalekim ratom na Dunavu. Nagovarao je Sapora da upadne u iscrpljene i nebranjene istočne 
provincije, koristeći mnogobrojnu persijsku vojsku, sada ojačanu savezom sa najljućim varvarima i njihovim 
prilaskom. Rimski izaslanici povukli su se ne postigavši uspeh, dok je drugo izaslanstvo, još višeg ranga, 
zadržano u strogom pritvoru gde mu se pretilo smrću ili proterivanjem. 

Drevni grad Amid ili Amida, koji ponekad nosi i lokalni naziv Dijarbekir, ima povoljan položaj u 
plodnoj ravnici, navodnjavanoj prirodnim i veštačkim kanalima iz Tigra, od kojih najobilatiji pravi okuku 
oko istočnog dela grada. Car Konstancije je nedavno počastvovao Amidu svojim imenom 1 dodatnim 
utvrđenjima sa jakim bedemima i visokim kulama. Mesto je opskrbljeno arsenalom ratnih naprava, a kada 
ga je napala Saporova vojska redovni garnizon je pojačan sa sedam legija. Saporove prve i najživlje nade 
zavisile su od uspeha sveopšteg juriša. Pošto je bez uspeha isprobao delotvornost sile i ratnog lukavstva, 
Sapor je pribegao sporijim, ali izvesnijim operacijama prave opsade, čijem vođenju ga je poučilo umeće 
rimskih dezertera. Na prikladnom rastojanju iskopani su rovovi, a vojnici određeni za taj zadatak kretali su 
se iza pokretnog zaklona od jakog pruća, kako bi ušli u šanac i potkopali temelje bedema. Istovremeno su 
sagrađene drvene kule, što su se na točkovima pomerale sve dotle dok vojnici, snabdevenim svakovrsnim 
oružjem koje se baca, nisu mogli da gotovo u istoj ravni zapodenu okršaj sa vojnicima na odbrani bedema. U 
odbrani Amide korišćen je svaki oblik otpora koji bi ratna veština mogla naložiti ili hrabrost ostvariti, a 
Saporove sprave više puta beše uništila vatra Rimljana. Ali, sredstva opsednutog grada mogu se iscrpsti. 
Persijanci bebu popunili gubitke i nastavili da se primiču; velika breša je načinjena opsadnim ovnom, te je 
snaga garnizona, iscrpljena od mača 1 bolesti, popustila pred pomamom juriša. Osvajači su sveopštem 
pokolju izložili vojnike, građane, njihove žene i decu, sve one koji nisu imali vremena da uteknu kroz kapiju 
na suprotnoj strani. 

No, propast Amide značila je bezbednost za rimske provincije. Čim su prvi zanosi pobede počeli da 
jenjavaju, Sapor je imao vremena da razmišlja o tome kako je, da bi kaznio jedan neposlušni grad, izgubio 
cvet svojih vojnika, a i najpovoljnije vreme za osvajanje. Trideset hiljada njegovih prekaljenih vojnika palo 
je pred amidskim zidinama tokom opsade, koja je trajala sedamdeset tri dana; razočarani vladar se vratio u 
svoju prestonicu uz odglumljeni trijumf i potajno osećanje poniženosti. 

Odbrana Istoka od Saporove vojske iziskivala je, i upotrebila bi, sposobnosti najsavršenijeg 
vojskovođe; za državu je, izgleda, bila sreća što je to zapravo bila provincija hrabrog Ursikina, koji je jedini 
zasluživao poverenje vojnika i naroda. U času opasnosti evnuške spletke bejahu uklonile sa položaja 


85 Strimon, današnja reka Struma. 
158 


Ursikina, a pod istim uticajem vojna komanda nad Istokom poverena je bogatom i lukavom starom vojniku 
Sabinijanu, koji bejaše stekao boljke, ali ne 1 iskustvo starosti. Drugim naređenjem, koje je poticalo od istih 
zavidljivih i nestalnih savetodavaca, Ursikin je ponovo upućen na mesopotamsku granicu i osuđen da izdrži 
tegobe rata, dok su ratne počasti bile prenete na njegovog nedostojnog suparnika. Sabinijan je svoj dokoni 
položaj uspostavio pod zidinama Edese, i dok se zabavljao jalovim smotrama vojničkih vežbi i uz zvuke 
frula izvodio kretnje u Pirovom plesu, državna odbrana beše prepuštena odvažnosti i marljivosti bivšeg 
vojskovođe Istoka. Ali, kad god bi Ursikin preporučio kakav energičan plan dejstava; kad je predložio da na 
čelu lake 1 okretne vojske zaobiđe planinsko podnožje i presretne neprijateljske konvoje; da čarkama 
uznemirava širok raspon persijskih linija i olakša nevolju Amide, bojažljivi i zavidljivi zapovednik bi tvrdio 
da mu ruke vezuje izričito naređenje da ne ugrožava bezbednost vojnika. Amida napokon beše zauzeta, njeni 
najhrabriji branioci, koj i bejahu izmakli varvarskom maču, pogiboše u rimskom logoru od dželatove ruke; a 
sam Ursikin je, podnevši sramotu pristrasne istrage, kažnjen gubitkom vojnog čina zbog Sabinijanovog 
lošeg komandovanja. Međutim, Konstancije je uskoro iskusio istinitost proročanstva koje časno gnušanje 
beše izmamilo njegovom povređenom oficiru, da sve dok se bude dopuštalo da preovladavaju takva načela 
upravljanja, ni samom caru neće biti lako da odbrani svoje istočne teritorije od upada stranog neprijatelja. 
Pošto je pokorio ili primirio varvare sa Dunava, Konstancije je polaganim maršom krenuo prema I stoku; 
nakon što je oplakao zgarišta Amide, moćnom vojskom je opseo Bezabdu. Zidine su bile uzdrmane 
ponovljenim naporima najvećih opsadnih ovnova; grad je doveden u očajno stanje, ali ga je 1 dalje branila 
strpljiva i neustrašiva hrabrost garnizona, sve dok nailazak kišne sezone nije primorao cara da prekine 
opsadu i neslavno se povuče u svoje zimsko prebivalište u Antiohiji. Konstancijev ponos i domišljatost 
njegovih dvorana nisu mogli da nađu građu za hvalospeve u zbivanjima rata sa Persijancima; dok je slava 
njegovog brata od strica Julijana, kome beše poverio vojno zapovedništvo nad galskim provincijama, svetu 
obznanjena jednostavnom i sažetom povešću o njegovim podvizima. 

U slepoj pomami građanskog rata Konstancije je prepustio germanskim varvarima galske zemlje, 
koje su još priznavale vlast njegovog suparnika. Poklonima i obećanjima, izgledima na plen i stalnim 
darivanjem svih teritorija, koje uspe da pokori, silesija Franaka i Alemana pozivana je da pređe preko Rajne. 
Ali, car, koji je zarad privremene koristi tako nepromišljeno probudio gramzivi duh varvara, uskoro je 
otkrio, i zažalio, teškoću otpuštanja tih opasnih saveznika nakon što su okusili plodnost rimskog tla. Ne 
osvrćući se na finu razliku između vernosti i pobune, ovi nedisciplinovani razbojnici svojim prirodnim 
neprijateljima smatrali su sve podanike Carstva koji su posedovali ma kakvu imovinu koju su oni želeli da 
steknu. Četrdeset pet naprednih gradova, Tongr, Kein, Trir**, Vorms, Spajer, Strazbur 1 drugi, pored daleko 
većeg broja gradova i sela, opljačkano je i uglavnom pretvoreno u pepeo. Germanski varvari, još verni 
predačkim načelima, užasavali su se stega zidova, kojima su izdevali mrske nazive zatvora i groba; 
stvarajući nezavisna naselja na obalama reka, kao što su Rajna, Mozel i Meza, obezbeđivali su se od 
opasnosti prepada pomoću grubih i brzo sklepanih utvrda od visokog drveća, koje su obarali i njime 
preprečivali puteve. Alemani su se nastanili u današnjim oblastima Alzas i Lorena; Franci su zauzeli 
Batavsko ostrvo, kao i prostranu oblast Brabanta, tada poznatu pod imenom Toksandrija, koja možda 
zaslužuje da se smatra prvobitnim sedištem njihove galske monarhije. Od izvora do ušća Rajne germanska 
osvajanja protezala su se na više od četrdeset milja zapadno od te reke, zemljom koju su naseljavali kolonisti 
njihovog imena i nacionalnosti; a poprište njihovih pustošenja bilo je tri puta prostranije od osvojenih 
teritorija. Na još većoj razdaljini, otvoreni gradovi Galije bili su napušteni, dok su stanovnici utvrđenih 
gradova, koji su se uzdali u svoju snagu i budnost, bili primorani da se zadovolje sa ono zaliha žita što su 
uspeli da uzgaje na ledini unutar svojih zidina. Smanjene legije, lišene plate i provijanta, oružja 1 discipline, 
drhtale su pred približavanjem, pa čak i imenom varvara. 

U tim žalosnim prilikama, neiskusnog mladića su naimenovali da spase galske provincije i da njima 
upravlja, ili, pre, kako sam kaže, da pokazuje praznu sliku carske veličine. Osamljeničko učeno vaspitanje 
Julijana je više upoznalo s knjigama no oružjem, sa mrtvima no s živima, ostavljajući ga u dubokom 
neznanju praktičnih veština ratovanja i vladanja; a kada je nespretno ponavljao nekakvu vojnu vežbu koju je 
trebalo naučiti, sa uzdahom je uskliknuo: "O, Platone, Platone, kakvog li zadatka za jednog filozofa!" Čim 
je u Milanu primio purpur, Julijan je otposlan u Galiju sa nejakom pratnjom od trista šezdeset vojnika. U 
Vijeni, gde je proveo mučnu zimu punu zebnji, u rukama onih doglavnika kojima Konstancije beše poverio 

da usmeravaju njegove postupke, cezar je obavešten o opsadi 1 izbavljenju Otena.Taj veliki 1 drevni grad, 
koji su štitile jedino ruševne zidine i strašljivi garnizon, spasla je širokogruda odlučnost nekoliko veterana, 
koji su se ponovo latili oružja radi odbrane svoje zemlje. Marširajući iz Otena kroz središte galskih 
provincija, Julijan je sa žarom i skoristio prvu priliku da ispolj i svoju hrabrost. Na čelu malog odreda 
strelaca 1 teške konjice, dao je prednost kraćem, ali opasnijem od dva puta; i ponekad izbegavajući napade 
varvara, koji su bili gospodari na bojištu, a ponekad im pružajući otpor, časno i bezbedno stigao je u logor u 
blizini Remsa, gde rimskim jedinicama bejaše naređeno da se okupe. Pogled na mladog vladara podigao je 
posustali duh vojnika, te su iz Remsa odmarširali u potragu za neprijateljem, sa samopouzdanjem koje se 
pokazalo gotovo kobnim po njih. Dobro upoznati sa zemljom, Alemani su krišom prikupili svoju raštrkanu 
vojsku, pa su se, iskoristivši priliku tmurnog i kišnog dana, sa neočekivanom žestinom sručili na začelje 
Rimljana. Pre nego što se neizbežna rasulo moglo otkloniti, uništene su dve legije, a Julijana je iskustvo 
naučilo da su predostrožnost i budnost dve najvažnije pouke veštine ratovanja. U drugoj, uspešnijoj akciji, 
povratio je i učvrstio svoj vojnički ugled, no kako je varvare pokretljivost spasla od potere, njegova pobeda 
nije bila ni krvava niti presudna. 

Za predstojeći pohod usvojen je vrlo razborit plan dejstava. Na čelu ostataka veteranskih jedinica i 
nekih novozavrbovanih jedinica koje mu je bilo dozvoljeno da osnuje, sam Julijan smelo se probio do 
središta germanskih vojničkih naselja i ponovo brižljivo uspostavio utvrđenja u Savernu, na povoljnom 
položaju odakle je mogao da suzbije upade ili presretne povlačenje neprijatelja. Istovremeno je pešadijski 
vojskovođa Barbacion napredovao iz Milana sa vojskom od trideset hiljada ljudi 1, prešavši planine, spremao 
se da premosti Rajnu u okolini Bazela. Bilo je razumno očekivati da će Alemani, s obe strane pritisnuti 
rimskom vojskom, uskoro biti primorani da napuste galske provincije i pohitaju u odbranu svoje domovine. 
Međutim, nade tog pohoda osujetili su nesposobnost, zavist ili tajna naređenja Barbaciona, koji se ponašao 
kao da je cezarev neprijatelj 1 tajni saveznik varvara. Nemar, sa kojim je dozvolio da horda pljačkaša 
slobodno prođe i vrati se gotovo pred vratnice njegovog logora, može se pripisati nedostatku sposobnosti, ali 
veleizdajnički čin spaljivanja izvesnog broja čamaca i viškova provijanta, koji bi bili od najsuštinskije 
koristi galskoj vojsci, bio je dokaz njegovih neprijateljskih 1 zločinačkih namera. Germani su prezirali 
neprijatelja koji je, činilo se, lišen moći ili sklonosti da ih uvredi; sramno Barbacionvo povlačenje lišilo je 
Julijana očekivane podrške i ostavilo ga da se sam izvlači iz opasnog položaja, gde nije mogao da bezbedno 
ostane niti da se odatle časno povuče. 

Čim su se oslobodili strepnji od najezde, Alemani su se pripremili da kazne rimskog mladića, što se beše 
drznuo da ospori vlasništvo nad zemljom, koju su oni smatrali svojom na osnovu prava osvajanja i 
sporazuma. Potrošili su tri dana, i isto toliko noći, da preko Rajne prebace svoju vojnu silu. Divlji 
Hnodomar, mašući teškim džilitom, kojim bejaše pobedio Magnencijevog brata, predvodio je varvarsku 
prethodnicu i iskustvom stišavao ratnički žar nadahnut njegovim primerom. Pratili su ga šest ostalih 
kraljeva, deset prinčeva kraljevskog porekla, duga svita plemića ponosita duha i trideset pet hiljada 
najhrabrijih ratnika iz germanskih plemena. Samopouzdanje, stečeno pogledom na sopstvenu snagu, 
pojačala je vest, dobijena od jednog dezertera, da je cezar sa slabašnom vojskom od trinaest hiljada ljudi 
zauzeo položaj oko dvadeset jednu milju od njihovog logora u Strazburu. Sa ovom nedovoljnom vojskom 
Julijan je odlučio da potraži varvarsku ordiju i da se sa njom ogleda; više je voleo priliku za sveopšti okršaj, 
nego dugačku i neizvesnu borbu u kojoj bi se posebno zapodevale bitke sa raštrkanim alemanskim 
skupinama. Rimljani su marširali u zbijenom stroju i u dve kolone, konjica na desnoj a pešadija na levoj 
strani; dan beše toliko poodmakao kada su ugledali neprijatelja da je Julijan želeo da bitku odloži do 
sutrašnjeg jutra, kako bi svojim vojnicima dozvolio da povrate iscrpljenu snagu okrepljujući se nužnim 
snom i jelom. Popustivši, međutim, sa izvesnim oklevanjem, usklicima vojnika, pa i mišljenju svog veća, 
posavetovao ih je da svojom hrabrošću opravdaju žarku nestrpljivost, koju bi, u slučaju poraza, svi žigosali 
epitetima prenagljenosti i uobraženosti. Oglasile su se trube, bojištem su se proneli ratnički pokliči, i dve 
vojske su podjednakom silinom jurnule u napad. Lično predvodeći desno krilo, cezar je zavisio od veštine 

svojih strelaca i težine oklopnika. No njegove redove smesta je razbila neobična mešavina lake konjice i 
lake pešadije, te je doživeo poniženje da gleda bekstvo šest stotina svojih najslavnijih oklopnika. Julijan je 
svojim prisustvom i autoritetom zaustavio i okupio begunce, jer im se, ne hajući za vlastitu bezbednost, 
isprečio i, ističući sve razloge sramote 1 časti, poveo natrag protiv pobedničkog neprijatelja. Sukob dva 
pešadijska stroja bio je uporan i krvav. Germani su imali premoć u snazi i stasu, a Rimljani u disciplini i 
naravi; a kako su varvari, koji su služil i pod stegom Carstva, sjedinjavali prednosti obeju strana, to su na 

koncu njihovi žustri napori, koje je vodio vešti predvodnik, odlučili ishod bitke. Rimljani su izgubili četiri 
tribuna i dvesta četrdeset tri vojnika u ovoj spomena dostojnoj bici kod Strazbura, tako slavnoj za cezara a 
spasonosnoj za ojađene galske provincije. Na bojištu je pobijeno šest hiljada Alemana, ne uključujući one 
koji su se podavili u Rajni ili koje su pogodile strele dok su pokušavali da preplivaju reku. Sam Hnodomar je 
opkoljen i zarobljen sa trojicom odvažnih pratilaca, rešenih da slede sudbinu svog poglavice u životu ili 
smrti. Julijan ga je, uz vojničku pompu, primio na veću svojih oficira, te je, prikrivajući unutrašnji prezir 
prema podloj poniznosti svog zarobljenika, izrazio velikodušnu samilost prema njegovom srušenom 
dostojanstvu. Umesto da pobeđenog alemanskog kralja izlaže kao zahvalnu predstavu po gradovima Galije, 
s poštovanjem je taj sjajni trofej svoje pobede podastro pred careve noge. Hnodomar je doživeo častan 
postupak: ali, nestrpljivi varvarin nije dugo nadživeo svoj poraz, zatočenje i progonstvo. 

Čim su njegova hrabrost i vladanje obezbedili jedno razdoblje mira, Julijan se posvetio poduhvatu 
prikladnijem njegovoj čovečnoj i filozofskoj prirodi. Marljivo je obnovio galske gradove, koji behu pretrpeli 
upade varvara; posebno se pominje da je sedam važnih naselja između Meca 1 ušća Rajne iznova izgrađeno i 
utvrđeno po Julijanovom naređenju. Poraženi Germani pristali su na pravični, ali ponižavajući položaj - da 
pripremaju i prenose potrebnu građu. Julijanova delatna revnost požurivala je obavljanje posla, a taj duh je 
širio 1 među vojnicima, tako da su se pomoćne jedinice, odrekavši se oslobođenja od svih radnih dužnosti, 
takmičile sa rimskim vojnicima u marljivosti na najropskijim poslovima. Cezara je zapala dužnost da se 
postara za sredstva za život, kao i za sigurnost stanovnika i garnizona. Odlazak prvih i pobuna potonjih 
morali su biti kobne i neizbežne posledice gladi. Ratne nedaće prekinule su obradu zemlje u galskim 
provincijama; ali, njegovom očinskom brigom, oskudne kontinentalne prinose nadopunilo je obilje sa 
susednog ostrva. Šest stotina velikih jedrenjaka, sagrađenih u ardenskim šumama, obavilo je nekoliko 
putovanja do obale Britanije da bi, vraćajući se otuda krcati žitom, zaplovilo uz Rajnu i razdelilo svoje 
tovare nekolikim gradovima i tvrđavama duž rečnih obala. Julijanova vojska obnovila je slobodnu i 
bezbednu plovidbu, koju Konstancije beše ponudio da kupi na uštrb svog dostojanstva i iznuđenim 
poklonom od dve hiljade funti srebra. Car je štedljivo uskratio vlastitim vojnicima iznose koje je širokom i 
drhtavom rukom poklanjao varvarima. Julijanova veština 1 odlučnost bile su stavljene na teško iskušenje 
kada je na bojište poveo nezadovljnu vojsku, koja je već služila u dva pohoda a da nije primila redovnu platu 
niti izvanredni poklon. 

Nesiguran i zavisan položaj pokazivao je Julija nove vrline a prikrivao mane. Mladom junaku, koji je 
u Galiji podržavao Konstancijev presto, nije bilo dozvoljeno da popravi mane uprave; ali je imao hrabrosti 
da ublaži nevolju naroda ili da ga sažaljeva. Ukoliko ne bude bio kadar da oživi ratnički duh Rimljana ili da 
među njihove divlje neprijatelje uvede umeća marljivosti i uglađenost, nije mogao gajiti razumne nade da će 
obezbedili opšti spokoj putem mira ili osvajanjem Germanije. Ipak, Julija nove pobede zakratko su 
zaustavile varvarske upade 1 odložile propast Zapadnog Carstva. Njegov zdravi uticaj obnovio je gradove 
Galije, tako dugo izložene zlu građanske nesloge, rata sa varvarima i domaće tiranije; a duh marljivosti 
oživeo je nadom na uživanje. Poljoprivreda, zanatstvo i trgovina ponovo su procvetali pod zaštitom zakona, 
a curiae, ili civilne korporacije, ponovo su ispunjavali korisni i uvaženi članovi: mladež se više nije 
pribojavala braka, oženjene i udate osobe više se nisu pribojavale potomstva, javne i privatne svetkovine 
proslavljane su s uobičajenim sjajem, čest i bezbedan saobraćaj između provincija pružao je sliku 
nacionalnog blagostanja. 

18. POGLAVLJE (XX) 
(306-438. g.) 


Napredovanje i posledice Konstantinovog preobraćenja - 
Zakonsko zasnivanje 1 ustrojstvo hrišćanske ili katoličke 
crkves7 


[Državno zavodenje hriščanstva može se smatrati jednim od najvažnijih unutrašnjih prevrata, koji pobuduje 
najživlju radoznalost i pruža najdragoceniji nauk. Konstantinove pobede i civilna politika više ne utiču na 
stanje u Evropi, premda je znatan deo zemaljske kugle još pod uticajem koji je izvršilo vladarevo 
preobraćenje, a crkvene ustanove iz vremena njegove vladavine još su neraskidivim lancem povezane sa 
gledištima, strastima i interesovanjima sadašnjeg pokolenja. 

Zahval nost crkve uznosila je vrline i opravdavala mane velikodušnog pokrovitelja, koji je 
hrišćanstvo postavio na presto rimskog sveta, dok Grci, koji proslavljaju praznik cara - sveca, retko pominju 
Konstantinova ime a da ne dodaju naziv ravan Apostolima. Ukoliko se odnosi na karakter tih božanskih 
misionara, takvo poređenje mora se pripisati preteranosti bezbožnog laskanja. Ukoliko se, pak, poređenje 
ograničava na obim i broj njihovih jevanđeoskih pobeda, Konstatinov uspeh bi možda mogao biti ravan 
uspehu samih apostola. Ediktima o toleranciji otklonio je svetovne smetnje koje su do tada usporavale 
širenje hrišćanstva, a delatni i brojni sveštenici dobili su dopuštenje, širokogrudo ohrabrenje, da lekovite 
istine otkrovenja preporučuju koristeći sve argumente koji mogu uticati na razum ili pobožnost ljudskog 
roda. Tačna ravnoteža između dve vere zadržala se samo kratko vreme, no prodorno oko ambicije i 
lakomosti uskoro je otkrilo da bi ispovedanje hrišćanstva moglo doprineli interesu sadašnjeg, a i budućeg 
života. Nade u bogatstvo i počasti, carev primer, njegova bodrenja i neodoljivi osmesi širili su to uverenje 
među podmitljivim i povodljivim ološem koji obično ispunjava dvorske odaje. Gradovi, koji su pokazali 
žustru revnost dobrovoljnim rušenjem hramova, bivali su izdvajani municipijskim povlasticama i 
nagrađivani omiljenim darivanjima; a nova prestonica Istoka dičila se jedinstvenom prednošću da Carigrad 
nikada nije oskrnavilo idolopoklonstvo. Budući da nižim društvenim slojevima vlada oponašanje, za 
preobraćenjem onih koji su posedovali ma kakav ugled na osnovu porekla, moći ili bogatstva, ubrzo je pošlo 
podređeno mnoštvo. Spasenje prostog naroda kupljeno je po pristupačnoj ceni, ukoliko je tačno to da je u 
Rimu u toku jedne godine kršteno dvanaest hiljada muškaraca, uz srazmerni broj žena 1 dece, a da je car 
obećavao svakom preobraćeniku belu haljinu i dvadeset zlatnika. Snažni Konstantinov uticaj nije bio 
ograničen uskim granicama njegovog života ili teritorija kojima je vladao. Obrazovanje koje je pružio 
svojim sinovima i bratancima osiguralo je Carstvu lozu vladara čija je vera bila utoliko življa i iskrenija, jer 
su još od najmanjih nogu upili duh, ili bar učenje, hrišćanstva. Rat i trgovina proširili su poznavanje 
Jevanđelja i preko granica rimskih provincija; varvari, koji su prezirali smernu i proganjanu sektu, ubrzo su 
naučili da cene veru koju su tu nedavno primili najveći vladar 1 najcivilizovaniji narod na zemaljskoj kugli. 
Goti i Germani, koji bejahu stali uz rimski steg, poštovali su krst koji je blistao na čelu legija, dok su njihovi 
divlji zemljaci istovremeno primili pouke vere i čovečnosti . Kraljevi Iberije i Jermenije obožavali su Boga 
svog pokrovitelja, a njihovi podanici, koji su neprestano zadržavali naziv hrišćana, uskoro su zasnovali svetu 
i večitu vezu sa svojom rimskom braćom. Hrišćani iz Persije su u vreme rata surnnjičeni da više vole veru 
od svoje zemlje; međutim, dok je između dve zemlje vladao mir, Konstantinovim posredovanjem delotvorno 


87 Gibon pojam katolički koristi u širem, izvornom značenju, podrazumevajući hrišćansku crkvu kao celinu. 
Valja imati na umu da su zapadna Rimokatolička apostolska crkva i istočna Pravoslavna katolička 
apostolska crkva i posle prvog raskola 1054. godine zadržale svoje nazive. Katolik i pravoverni hrišćanin je 
za njega pripadnik jedne od tih dveju crkava, za razliku od sledbenika arijanizma i drugih učenja. U 
završnim poglavljima, kada je podela između crkava oštrija, koristiće termin Latin i Latinska crkva za 
vernike zapadne crkve. 

je obuzdavan progoniteljski duh maga". Zraci Jevandelja obasjali su obalu Indije. Jevrejski kolonisti, koji 
bejahu prodrli u Arabiju i Etiopiju, opirali su se širenju hriščanstva, ali trud misionara u izvesnoj meri je 
olakšavalo predznanje o Mojsijevom otkrovenju; Abisinija još duboko uvažava uspomenu na Frumencija?, 
koji, u Konstantinovo doba, beše posvetio život preobračenju tih zabitih oblasti. 

Katoličkom crkvom upravljala je duhovna i pravna vlast hiljadu osamsto episkopa, od kojih je 
hiljadu imalo sedišta u grčkim, a osam stotina u latinskim provincijama Carstva. Veličinu i granice njihovih 
dijeceza različito i nasumično bejahu odredili revnost i uspešnost prvih misionara, želje naroda, kao i širenje 
Jevandelja. Episkopske crkve bile su gusto porazmeštane duž obala Nila, u primorju Afrike, u prokonzulskoj 
Aziji i širom južnih provincija Italije. Episkopi Galije i Španije, Trakije i Ponta, vladali su nad prostranom 
teritorijom i odašiljali seoske vladike da obavljaju podredene dužnosti pastirske službe. Hriščanska dijeceza 
mogla je obuhvatati provinciju ili se svoditi na jedno selo; ali, svi episkopi su imali podjednaku i neizbrisivo 
ulogu; svima su ista ovlaščenja i povlastice proisticala od apostola, naroda 1 zakona. Dok je Konstantinova 
politika razdvojila civilna i vojna zanimanja, novi i večiti stalež crkvenih sveštenika, uvek uvažavao, 
ponekad opasan, učvrstio se u crkvi i državi. Važan pregled njihovog položaja i svojstava može se podeliti 
na sledeće odeljke: I - narodni izbor; II - rukopoloženje sveštenstva; III - imovina; IV - civilna nadležnost; V 
- duhovne osude; VI — držanje javnih beseda; VII - povlastica zakonodavnih skupština. 

I - Sloboda izbora održala se dugo nakon zakonskog uvođenja hrišćanstva, te su rimski građani u 
crkvi uživali povlasticu izgubljenu u državi - da biraju magistrate koje su bili dužni da slušaju. Čim bi neki 
episkop sklopio oči, mitropolit bi jednom od svojih područnih vladika poverio nalog da upravlja 
upražnjenim sedištem i da, u određenom roku, pripremi buduće izbore. Pravo glasa pripadalo je nižem 
sveštenstvu, koje je bilo najpozvanije da proceni vrednost kandidata; gradskim senatorima ili plemićima, 
svima koji su se isticali položajem ili imetkom; 1, konačno, celokupnom narodu, koji bi se određenog dana u 
gomili sjatio iz najudaljenijih krajeva dijeceze, i ponekad burnim poklicima ućutkivao glas razuma i zakone 
discipline. Ti poklici mogli su se slučajno usredsrediti na glavu najzaslužnijeg učesnika u nadmetanju, nekog 
starog prezvitera, svetog monaha ili laika uočljivog po revnosti i pobožnosti. Međutim, episkopska stolica 
bila je tražena, osobito u velikim i bogatim gradovima Carstva, pre kao svetovno no duhovno dostojanstvo. 
Stanovišta zainteresovanih, sebične i gnevne strasti, ujudurme verolomstva i dvoličnosti, tajno 
podmićivanje, otvoreno, čak i krvavo nasilje, kakvo je nekada sramotilo slobodu izbora u zajednicama 
Grčke i Rima, odveć često su uticali na izbor apostolskih naslednika. Dok se jedan od kandidata hvalisao 
porodičnim ugledom, drugi je sudije mamio poslasticama obilate trpeze, a treći, grešniji od suparnika, nudio 
podelu crkvenog plena saučesnicima u svojim svetogrdnim očekivanjima. Civilni kao god crkveni zakoni 
pokušavali su da isključe svetinu iz ovog svečanog i važnog čina. Kanoni drevne discipline, iziskujući 
nekoliko uslova za episkopski položaj kao što su godine života, položaj 1 slično, u izvesnoj meri su 
ograničavali neprobirljivu ćudljivost birača. Provincijski episkopi, okupljeni u upražnjenoj crkvi, da bi 
posvetili narodni izbor, umešali bi svoj autoritet kako bi umerili strasti i ispravili pogreške. Episkopi su 
mogli odbiti da rukopolože nedostojnog kandidata, dok je gnev sukobljenih klika ponekad prihvatao njihovo 
nepristrasno posredovanje. 

II - Jedino su episkopi posedovali moć duhovnog rađanja, a ta izuzetna povlastica mogla je, u 
izvesnoj meri, nadoknaditi mučni celibat, koji se nametao kao vrlina, kao dužnost i, napokon, kao izričita 
obaveza. Vere antičkog doba, koje su ustanovljavale poseban sveštenički stalež, posvećivale su sveti soj, 
pleme ili porodicu večitom služenju bogovima. Takve ustanove su se osnivale pre zarad posedovanja no 
osvajanja. Sveštenička deca su sa oholom i nehatnom sigurnošću uživala u svom svetom nasleđu, dok su 
strasni duh zanesenjaštva stišavale brige, zadovoljstva i milošte domaćeg života. Hrišćansko svetilište je, 
međutim, bilo otvoreno svakom ambicioznom kandidatu koji je težio njegovim nebeskim obećanjima ili 
svetovnim posedima. Svešteničku službu, poput vojničke ili sudijske, mukotrpno su obavljali oni ljudi koje 
su karakter i sposobnosti nagnali da prihvate svešteničko zanimanje, ili oni koje je neki oštroumni biskup 
odabrao kao najpogodnije da doprinesu slavi i interesu crkve. Episkopi su (dok promišljenost zakona nije 
ograničila zloupotrebu) mogli da prisile oklevala i da zaštite one u nevolji, a polaganje ruku radi blagoslova 


** Magi, prema Herodotu pripadnici jednog od medijskih plemena, koji su bili sveštenici i činili posebnu 
kastu. Smatralo da su bili sledbenici zoroastrijanstva, a pripisivane su im magijske sposobnosti. 
"9 Frumencije (IV v.), apostol Etiopije, osnovao etiopsku crkvu, uveo grčko obrazovanje i crkvenu 
književnost. 

zauvek je podarilo neke od najdragocenijih povlastica civilnog društva Celokupno katoličko sveštenstvo, 
možda brojnije od legija, carevi su oslobodili svake privatne ili javne službe, svih municipijskih funkcija, 
svih ličnih poreza i nameta koji su njihove sugrađane pritiskali nepodnošljivom težinom, dok su se dužnosti 
njihovog svetog poziva prihvatale kao izvršenje u celosti njihovih obaveza prema državi . Svaki episkop 
sticao je apsolutno i neotuđivo pravo na stalnu poslušnost sveštenika koga je rukopoložio; sveštenstvo svake 
episkopije, sa zavisnim parohijama, člnilo je pravu i trajnu zajednicu; a saborne crkve u Carigradu i 
Kartagini održavale su svoje osobeno ustrojstvo sa petsto sveštenika. Njihovi činovi i broj neosetno su se 
umnožavali usled praznoverja tog vremena, koje je u crkvu uvelo sjajne obrede iz jevrejskog ili paganskog 
hrama; dugačka svita sveštenika, đakona, podđakona, akolita*“, isterivača đavola, čteca, pojaca i crkvenjaka, 
svaki na svom položaju, doprinosila je jačanju sjaja i sklada bogosluženja. Naziv 1 povlastica sveštenika 
davani su mnogim pobožnim bratstvima, koja su odano podupirala crkveni presto. Šest stotina parabolani, 
ili pustolova, obilazilo je bolesne u Aleksandriji; hiljadu sto copiatae, ili grobara, pokopavalo je mrtve u 
Carigradu; dok su rojevi kaluđera, što se behu podigli sa Nila, prekrilii zamračili lice hrišćan skog sveta. 

II - Milanski edikt?! obezbedio je crkvi prihod, a i spokoj. Hrišćani nisu samo povratili zemljišta i 
kuće, koje im behu oduzeli progoniteljski Dioklecijanovi zakoni, već su stekl i potpuno pravo na sve posede, 
koje su do tada uživali na osnovu magistratovog prećutnog pristanka. Čim je hrišćanstvo postalo vera cara i 
Carstva, nacionalno sveštenstvo je moglo tražiti pristojno 1 časno izdržavanje: možda je plaćanje godišnjeg 
poreza izbavilo narod od težeg danka koji praznoverje nameće svojim sledbenicima. Ali, sa blagostanjem 
narasle su potrebe i izdaci crkve, sveštenički stalež još su izdržavali i bogatili dobrovoljni prilozi vernika. 
Osam godina nakon Milanskog edikta, Konstantin je svim svojim podanicima dao slobodnu i sveopštu 
dozvolu da imetke zaveštavaju svetoj katoličkoj crkvi, a njihova pobožna štedrost, koju je za života suzbijala 
raskoš ili škrtost, u samrtnom času obilato bi potekla. Bogate hrišćane podsticao je primer njihovog vladara. 
U razdoblju od dva veka, od Konstantinove do Justinijanove vladavine, hiljadu osamsto crkava u Carstvu 
obogatili su učestali i neotuđivi darovi vladara 1 naroda. Episkopima se razumno može pripisati godišnji 
prihod od šest stotina funti sterlinga, te su bili na podjednakoj razdaljini od bogatstva i siromaštva, premda 
je mera njihovog bogatstva neosetno rasla sa ugledom i bogatstvom gradova kojima su upravljali. 
Autentičan, mada nepotpun spisak prihoda od zakupnina navodi neke kuće, trgovine, vrtove i majure koji su 
pripadali trima rimskim basilicae - sv. Petra, sv. Pavla i sv. Jovana Lateranskog - a nalazili su se u 
provincijama Italije, Afrike 1 Istoka. Donosili su, pored posebne rente u ulju, platnu, papiru, začinima i 
drugom, čist godišnji prihod od dvadeset dve hiljade zlatnika ili dvanaest hiljada funti sterlinga. U 
Konstantinova i Justinijanovo vreme episkopi više nisu imali, a možda više nisu ni zasluživali, nepomućeno 
poverenje sveštenstva i naroda. Crkveni prihodi svake dijeceze delili su se na četiri dela, za potrebe samog 
episkopa, njegovog nižeg sveštenstva, sirotinje i javne verske službe; strogo i neprestano su se suzbijale 
zloupotrebe te svete imovine. Crkveno imanje i dalje je podlegalo svim državnim opštim nametima. 
Svštenstvo Rima, Aleksandrije, Soluna, itd. moglo je tražiti i dobiti neka delimična izuzeća; međutim, 
preuranjenom pokušaju velikog sabora iz Riminija, koji je težio sveopštem oslobađanju, uspešno se 
suprotstavio Konstantinov sin. 

IV - Latinsko sveštenstvo, koje je svoj sud sagradilo na ruševinama građanskog i običajnog prava, 
skromno je primlo kao Konstantinov dar nezavisnu sudsku nadležnost, koja je bila plod vremena, slučaja i 
vlastite marljivosti. Ali, velikodušnost hrišćanskih careva zapravo im je podarila izvesne zakonske 
povlastice koje su osigurale i uveličale ulogu sveštenstva. 

1. Pod despotskom upravom samo su episkopi uživali i polagali pravo na neprocenjivu povlasticu 
da im sude samo njima ravni; čak i u slučaju optužbe za zločin kažnjiv smrtnom kaznom, sinod 
njihove sabraće jedini je sudio o vinosti ili nevinosti. Takav sud, osim ukoliko ga ne bi ražestila 
lična pizma ili verska razmirica mogao je biti sklon, ili čak pristrasan, prema svešteničkom 
staležu. Konstantin je, međutim, bio uveren da bi prikrivena nekažnjivost bila manje opasna no 
javna sablazan, te je Nikejski sabor okrepila njegova javna izjava da će, ukoliko episkopa 
zatekne u činu preljube, episkopskog grešnika zakloniti svojim carskim plaštom. 


90 Akoliti, klerici koji su primili 4. niži crkveni čin, dužnost im je bila da prate episkopa i sveštenike i 
pomažu oko bogosluženja 
* Milanskim ediktom 313. godine carevi Konstantin i Licinije su obnarodovali slobodu ispovedanja 
hrišćanske vere. 

2. Unutrašnja episkopska sudska nadležnost istovremeno je predstavljala i povlasticu i stegu za 
sveštenički stalež, čije su građanske parnice prikladno bile povučene iz pravne nadležnosti 
svetovnog sudije. Njihovi sitni prestupi nisu se izlagali sramoti javnog suđenja ili kažnjavanja; 
umerena strogost episkopa dodeljivala je blagu kaznu kakvu nedorasla mladež može dobiti od 
roditelja ili učitelja. Ali, ukoliko su sveštenici bili krivi za ma koji zločin koji se ne bi mogao 
dovoljno okajati uklanjanjem sa časnog i unosnog poziva, rimski sudija bi isukao mač pravde 
nimalo se ne obazirući na sveštenički imunitet. 

3. Episkopsku arbitražu potvrđivali su pozitivni zakoni, dok je sudijama bilo naloženo da, bez 
priziva ili odlaganja, izvršavaju episkopske odluke, čija je pravosnažnost do tada zavisila od 
pristanka stranki. Pokrštavanje samih sudija 1 celog Carstva moglo je postupno ukloniti 
strahovanja i sumnje hrišćana. Ali, oni su se 1 dalje obraćali episkopskom sudu, čije su 
sposobnosti i čestitost cenili; sveti Avgustin je doživeo to zadovoljstvo da se potuži kako mu 
duhovne dužnosti stalno prekida mrski posao rešavanja zahteva za odštetu ili državinu nad 
srebrom i zlatom, zemljom i stokom. 

4. Antička povlastica svetilišta preneta je na hrišćanske hramove, pa i štedrom pobožnošću 
Teodosija Mlađeg proširena na područja osvećenog zemljišta. Moliteljima u bekstvu, čak 1 
krivcima, bilo je dozvoljeno da za pravdu ili milost preklinju Boga i njegove sveštenike. Blagim 
mešanjem crkve stavljalo se van snage prenagljeno nasilje despotizma, dok je episkopovo 

V - Episkop je bio večiti sudija moralnosti svog naroda. Moralna kazna okajavanja bila je 
apsorbovana u sistem kanonskog zakonodavstva, koje je tačno definisalo obavezu tajnog ili javnog 
priznanja, pravila o dokazima, stepenu krivice 1 kaznenim merama. Bilo je nemoguče izvršiti takvu duhovnu 
presudu ukoliko je hriščanski episkop, koji je kažnjavao svetinu za neznatne grehove, bio obziran prema 
upadljivim porocima i štetnim zločinima sudije: ali, bilo je nemoguče okriviti sudiju zbog njegovih 
postupaka a da se ne nadzire administracija civilne vlasti. Izvesni razlozi vere, lojalnosti ili straha štitili su 
svete ličnosti careva od revnosti ili mržnje episkopa; no, oni su smelo osudivali i izopštavali podredene 
tirane koji nisu bili zaodenuti dostojanstvom purpura. 

VI - Svaka u narodu omiljena vlast iskusila je posledice neugladene ili izveštačene rečitosti. | 
najhladniju prirodu bodri, najstameniji um potresa, brzo saopštavanje preovladujučeg poriva; na svakog 
slušaoca deluju vlastite strasti ili strasti svetine oko njega. Uništenje gradanske slobode učutkalo je atinske 
demagoge i rimske tribune; običaj propovedanja, koje izgleda predstavlja značajan deo hriščanske 
pobožnosti, nije bio uveden u antičkim hramovima; a u uši vladara nikada se ne beše probio oštri zvuk 
omiljene rečitosti dok govornice Carstva nisu popunili sveti besednici, koji su posedovali izvesna 
preimućstva nepoznata njihovim svetovnim prethodnicima. Argumentima i retorici tribuna smesta su se 
suprotstavljali istim oružjem vešti i odrešiti protivnici, dok je stvar istine i razuma mogla dobiti slučajnu 
podršku iz sukoba neprijateljskih strasti. Episkop ili neki ugledni prezviter, na koga je obazrivo preneo 
ovlašćenje da propoveda, bez opasnosti da će ga prekidati ili mu uzvraćati, čitao je bukvicu pokornoj gomili, 
čiji duh upečatljivi verski obredi bejahu pripremili i potčinili. Poslušnost u katoličkoj crkvi bila je toliko 
stroga da su se isti složni glasovi istovremeno mogli oglasiti sa stotina predikaonica u Italiji ili Egiptu, ako 
ih je uskladila majstorska ruka rimskog ili aleksandrijskog primasa. Namera te ustanove bejaše pohvalna, ali 
plodovi nisu uvek bili zdravi. Propovednici su preporučivali obavljanje društvenih dužnosti, ali su veličali 
savršenstvo monaške vrline koja je za pojedinca mučna, a za čovečanstvo beskorisna. Njihova opominjanja 
na milosrdnost odavala su skrivenu želju da se sveštenstvu dozvoli da upravlja bogatstvom vernika u korist 
sirotinje. Najuzvišenije opise Božjih svojstava i zakona kaljala je jalova mešavina metafizičkih tananosti, 
detinjastlii obreda i izmišljenih čudesa, a sa najusrdnijim žarom raspredali su o verskoj vrednosti mržnje 
prema protivnicima i poslušnosti prema sveštenicima. Kada bi javni mir narušili jeres i raskol, sveti 
besednici duvali su u trubu razdora, a možda i pobune. Tajanstvenost je pomućivala moć poimanja njihovih 
pastvi, grdnje potpaljivale strasti, te bi jurnule iz hrišćanskih hramova u Antiohiji ili Aleksandriji, spremne 
da izdrže ili drugima nametnu mučeništvo. Kvarenje ukusa i jezika snažno je izraženo u vatrenim besedama 
latinskih biskupa, ali su spisi Grigorija” i Zlatoustog * poredeni sa najsjajnijim uzorima atičke, ili bar 


?? Grigorije, teolog iz IV veka, istakao se na Vaseljenskom saboru u Carigradu 381. godine u raspravama 
protiv arijanstva. 

azijske, rečitosti. 

VII - Predstavnici hrišćanske države redovno su se okupljali s proleća i s jeseni svake godine; ti 
sinodi su širili duh crkvene discipline i zakonodavstva kroz sto dvadeset provincija rimskog sveta. 
Arhiepiskop ili mitropolit bio je zakonski ovlašćen da saziva područne episkope svoje provincije, da 
preispituje njihovo ponašanje, štiti prava, obznanjuje veru i da i spituje vrednost kandidata, koje su 
sveštenstvo i narod izabrali kako bi popunili upražnjena mesta u episkopskom veću. Primasi Rima, 
Aleksandrije, Antiohije, Kartagine i kasnije Carigrada, koji su imali širu nadležnost, sazivali su brojne 
sabore područnih episkopa. Međutim, sazivanje velikih i izvanrednih sinoda bilo je isključiva povlastica 
cara. Kad god bi hitne potrebe crkve iziskivale tu odlučn u meru, upućivao je bezuslovni poziv episkopima 
ili zamenicima u svakoj provinciji, uz nalog za korišćenje poštanskih konja i dovoljnu svotu za putne 
troškove. U ranom razdoblju dok je bio zaštitnik, a ne peobraćenik hrišćanstva, Konstantin je afrički spor 
izneo pred sabor u Arlu, gde su se episkopi Jorka, Trira, Milana i Kartagine sastajali kao prijatelji i braća da 
bi na maternjem jeziku raspravljali o zajedničkom interesu latinske ili zapadne crkve. Jedanaest godina 
kasnije, daleko brojniji i slavniji sabor sazvan je u Nikeji, u Bitiniji, da svojom konačnom presudom uguši 
zamršene raspre koje su izbile u Egiptu oko pitanja Trojstva. Trista i osamnaest episkopa poslušala je poziv 
svog blagog gospodara; prebrojano je dve hiljade četrdeset osam sveštenika svih činova, sekti i vera; Grci su 
se pojavili lično, dok su saglasnost Latina izražavali izaslanici rimskog pontifa. Zasedanje, koje je trajalo 
oko dva meseca, često je udostojavano carevim prisustvom. Ostavljajući svoju stražu pred vratima, sedao bi 
(uz pristanak sabora) na nisku stoličicu usred dvorane. Konstantin je slušao strpljivo, a govorio skromno i, 
mada je uticao na rasprave, smerno je izjavljivao da je sluga a ne sudija apostolskih naslednika, koji su na 
Zemlju bili postavljeni kao sveštenici i kao bogovi. Tako duboko poštovanje jednog apsolutnog monarha 
slabog i nenaoružanog sabora njegovih vlastitih podanika jedino se može porediti sa uvažavanjem koje su 
senatu ukazivali rimski vladari, sledbenici Avgustove politike. U razdoblju od pedeset godina filozofski 
posmatrač promenljivosti ljudskih poslova mogao je gledati Tacita u rimskom senatu i Konstantina na 
Nikejskom saboru. Oci sa Kapitola i crkveni oci podjednako su izopačili vrline svojih utemeljivača; no, 
dublje ukorenjeni u javno mnjenje, episkopi su svoj ugled čuvali sa čestitijim ponosom, a ponekad bi se 
mužastveno suprotstavili željama svog vladara. Protok vremena i sujeverje izbrisali su sećanje na slabost, 
strast i neznanje koji su sramotili te crkvene sinode, a katolički svet se jednodušno pokorio nepogrešivim 
odlukama vaseljenskih sabora. 


Jovan Zlatousti (IV-V v.), carigradski patrijarh i pisac najznačajnijih retorskih dela hrišćanskog učenja. 

19. POGLAVLJE (XXI) 
(312-362. g.) 


Progon jeresi - Raskolnistvo donatista - Raspra oko arijanstva 
- Atanasije - Nesređeno stanje crkve 1 Carstva pod 
Konstantinom i njegovim sinovima - Tolerisanje paganstva 


Oveštenstvo je zahvalnim veličanjem osveštalo uspomenu na vladara koji je povlađivao njegovim strastima 
i delao u njegovu korist. Konstantin im je pružio sigurnost, bogatstvo, počasti i osvetu, a podrška pravoverju 
smatrala se najsvetijom i najvažnijom dužnošću civilnog magistrata. Milanski edikt, ta velika povelja 
tolerancije, potvrdio je svakom pojedincu u rimskom svetu psebno pravo na izbor i ispovedanje vlastite vere. 
Ali, ova neprocenjiva povlastica ubrzo je narušena: car je sa saznanjem istine upio i načela proganjanja; 
pobeda hrišćanstva ugrozila je i pritisla sekte koje su se razišle sa katoličkom crkvom. Konstantin je lako 
poverovao da su jeretici, koji se usuđuju da osporavaj u njegova gledišta ili se suprotstavljaju njegovim 
naredbama, krivi zbog najnerazložnije i zločinačke tvrdoglavosti, a da bi pravovremena primena umereno 
strogih mera mogla izbaviti te nesrećnike od opasnosti večne osude. Nije se gubio ni čas da se sveštenici i 
učitelji otcepljenih verskih zajednica isključe iz svakog udela u nagradama i povlasticama kojima je car tako 
štedro darivao pravoverno sveštenstvo. Ali, kako bi sektaši mogli i dalje opstojavati u senci carske nemilosti, 
osvajanju Istoka smesta je usledio edikt koji je najavio njihovo potpuno uništenje. Nakon uvoda ispunjenog 
strašću i prekorom, Konstantin potpuno zabranjuje jeretičke skupove i konfiskuje njihov javni posed za 
potrebe državnih prihoda ili katoličke crkve. Izgleda da su sekte, na koje je usmerena carska strogost, bile 
sledbenici Pavla iz Samosate*“, montanisti iz Frigije koji su sa zanosom tvrdili da su nasledili proroke; 
novatijanci koji su strogo odbacivali svetovnu delotvornost pokajanja; markioniti i valentijanci pod čijim su 
se predvodničkim stegovima neosetno okupili razni gnostici iz Azije i Egipta; 1, možda, manihejci, što 
nedavno behu doneli iz Persije jednu lukaviju mešavinu istočnjačke i hrišćanske teologije. Plan da se zatre 
ime, ili makar obuzda širenje tih gnusnih jeretika, sprovodio se energično i delotvomo. Neke od kaznenih 
odredbi prepisane su iz Dioklecijanovih edikata, a takav metod preobraćenja odobravali su oni isti episkopi 
što su osetili tlačiteljsku ruku i koji su se zalagali za prava čovečnosti. 

Pritužbe i uzajamna optuživanja koja su zasula Konstantinov presto, čim je Maksencijeva smrt 
potčinila Afriku njegovoj pobedničkoj vojsci, bila su neprikladna da pouče jednog neupućenog prozelita. Sa 
iznenađenjem je saznao da provincije te velike zemlje, od kirenskih granica do Herkulovih stubova, razdire 
verska nesloga. Izvor podele proisticao je iz dvostrukog izbora u kartaginskoj crkvi, drugoj po rangu i 
bogatstvu među crkvenim prestolima Zapada. Dvojica suparničkih primasa u Africi bili su Cecilijan 1 
Majorin; smrt potonjeg uskoro je načinila mesto Donatu, koji je svojim nadmoćnim sposobnostima i 
očiglednim vrlinama bio najčvršća potpora svojoj strani. Prednost, na koju je Cecilijan mogao polagati 
pravo, zbog prvenstva u rukopoloženju, poništila je nezakonita, ili bar nedolična, hitrina sa kojom je isto 
obavljeno, a da se nije sačekalo prispeće numiđanskih episkopa. Autoritet tih episkopa, njih sedamdeset, koji 
su osudili Cecilijana i rukopoložili Majorina, bio je opet oslabljen nečasnošću karaktera nekih od njih, 
ženskim spletkama, bogohulnim nagodbama i burnim tokom zasedanja pripisivanim numiđanskom saboru. 
Episkopi sukobljenih klika tvrdili su, podjednakim žarom i tvrdoglavošću, da su se njihovi protivnici unizili, 
ili bar osramotili, gnusnim zločinom predaje knjiga sa Svetim pismom Dioklecijanovim oficirima. Na 
osnovu njihovih uzajamnih prekora, a i priče o toj mračnoj raboti, s pravom se može zaključiti da je taj 
skorašnji progon zagorčao žar afričkih hrišćana, a da nije popravio njihovo ponašanje. Ta podeljena crkva 
bila je nesposobna da obezbedi nepristrasno sudstvo; o sporu se svečano raspravljalo na pet uzastopnih 
sudskih veća, koja beše naimenovao car, a celokupan sudski postupak, od prvog priziva do konačne presude, 


?" Pavle iz Samosate III v.), antiohijski episkop, zastupao učenje o strogom jedinstvu božanske suštine i 
osobe. 

trajao je preko tri godine. Stroga istraga, koju su sproveli pretorijanski namesnik i prokonzul Afrike, izveštaj 
dvojice episkopskih posetilaca poslatih u Kartaginu, odluke sabora u Rimu i Arlu, kao 1 vrhovna presuda 
samog Konstantina na svetoj konzistoriji, listom su bili povoljni po Cecilijanovu stvar, tako da su ga civilne 
i crkvene vlasti jednodušno priznavale kao pravog i zakonitog primasa Afrike. Počasti i crkveni posedi 
dodeljivani su njegovim područnim episkopima, a Konstantin je, ne bez muke, uspeo da sprovede kaznu 
izgona glavnih predvodnika donatističke klike. Budući da je njihova stvar razmatrana s pažnjom, možda je i 
pravično presuđena. Možda nije bila bez osnova njihova pritužba da su podmukle spletke miljenika Ozija 
zloupotrebile carevu lakovernost. Uticaj neistina i mita mogao je isposlovati osudu nedužnog ili otežati 
presudu krivcu. Međutim, takav nepravedni čin, ukoliko se njime okončavao dosadan spor, mogao bi se 
ubrojati u prolazna zla despotske uprave koja potomstvo ne oseća niti pamti. 

Ali, ovaj slučaj, toliko beznačajan da jedva zaslužuje mesto u istoriji, doveo je do spomena vrednog 
raskola od kojeg su afričke provincije patile više od trista godina i koji je utrnuo tek sa utrnućem samog 
hrišćanstva. Kruta revnost slobode i fanatizma podsticala je donatiste da uskraćuju poslušnost uzurpatorima, 
čiji su izbor osporavali, a duhovne moći poricali. Isključeni iz građanskog i verskog saobraćanja ljudskog 
roda, oni su smelo izopštili ostatak ljudskog roda što beše stao na bezbožnu stranu Cecilijana i traditora”, od 
kojih je ovaj izvodio svoje tobožnje rukopoloženje. Tvrdili su ubeđeni i gotovo likujući da je apostolski red 
nasleđivanja prekinut; da su svi evropski i azijski episkopi zaraženi boljkom krivice i raskola, a da su 
povlastice katoličke crkve ograničene na izabrani deo afričkih vernika, koji su jedini sačuvali nenarušenu 
ispravnost vere i disdpline. 

Raskol donatista ograničio se na Afriku; mnogo rasprostranjenije zlo raspre o Trojstvu redom je 
prodirala u svaki deo hrišćanskog sveta . Prvi je bio slučajna svađa, prouzrokovana zloupotrebom slobode, a 
druga visokoparna i tajanstvena rasprava, proistekla iz zloupotrebe filozofije. Od Konstantinovog do 
Klodovikovog i Teodorihovog vremena, svetovni interesi i Rimljana i varvara bili su duboko upleteni u 
teološke sporove oko arijanstva. Istoričaru se stoga može dopustiti da s poštovanjem skine veo sa svetilišta 
i izvede zaključak o širenju razuma i vere, greške i strasti, od Platonove škole do opadanja i propasti 
Carstva. 

Platonov genije, nadahnut vlastitim razmišljanjima ili, na predanju zasnovanom, znanju egipatskih 
sveštenika, odvažio se da istraži tajanstvenu prirodu Božanstva. Kada je uzdigao vlastiti duh do uzvišenog 
razmatranja samopostojećeg, nužnog prauzroka vaseljene, atinski mudrac nije mogao pojmiti kako je 
jednostavno jedinstvo njegove suštine moglo dopustiti beskonačno šarenilo različitih i konsekutivnih ideja 
što sačinjavaju model intelektualnog sveta; kako je čisto bestelesno Biće moglo ostvariti taj savršeni model i 
stvaralačkom rukom uobličiti sirovi i nezavisni haos. Jalova nada da če se izvući iz tih teškoća, koje uvek 
moraju tištati nejake moći ljudskog uma, mogla je navesti Platona da božansku prirodu razmatra u trojakom 
vidu - kao prauzrok, razum ili Logos, i dušu ili duh vaseljene. Njegova pesnička uobrazilja ponekad je 
ustanovljavala i podsticala te metafizičke apstrakcije; tri izvorna načela u platonskom sistemu bila su 
predstavljena kao tri boga, uzajamno sjedinjena tajanstvenim i neiskazivim nastankom; dok se Logos 
posebno razmatrao u dostupnijoj ulozi Sina Večnog oca, i Tvorca 1 vladara sveta. Takva su, izgleda, bila 
učenicima, mogla potpuno shvatiti tek nakon tridesetogodišnjeg marljivog proučavanja. 

Prorok ili apostol, nadahnut Svevišnjim, jedini može vršiti zakonitu vlast nad verom ljudskog roda, 
te se Platonova teologija mogla zauvek brkati sa filozo fskim vizijama Akademije, Trema i Liceja, da naziv i 
božanska svojstva Logosa nije potvrdilo nebesko pero poslednjeg i najuzvišenijeg Jevanđeliste. Hrišćansko 
Otkrovenje, koje se ispunilo pod Nervinom vladavinom, otkrilo je svetu zapanjujuću tajnu da se Logos, što 
beše sa Bogom od početka, i bejaše Bog, tvorac svih stvari, i zarad koga su sve stvari stvorene, otelotvorio 
u ličnosti Isusa Nazarećanina, koga je rodila devica i koji je umro na krstu. 

Odabrano društvo filozofa, ljudi slobodoumnog obrazovanja i ljubopitljive prirode, moglo je, u 
atinskim vrtovima ili u Aleksandrijskoj biblioteci, ćutke meditirati ili raspravljati o dubokim pitanjima 
metafizičke nauke. Uzvišene spekulacije, koje nisu ubedile razum niti uzburkale strasti samih platonista, 
nemarno je prenebregavao i dokoni, zaposleni, pa čak i sticanju znanja odani deo čovečanstva. Ali, pošto je 
Logos bio otkriven kao sveti cilj vere, nade i službe božje hrišćana, taj tajanstveni sistem prihvatilo je brojno 


?> Traditori, hrišćani koji su rimskim vlastima prokazivali druge hrišćane i predavali im svete knjige i 
predmete. 

i sve veće mnoštvo u svakoj provinciji rimskog sveta. Osobe, po godinama, polu ili pozivu, najmanje 
sposobne da sude, i koje su najmanje upražnjavale navike apstraktnog razmišljanja, težile su ispitivanju 
vladavine Božje prirode: otud Tertulijanovo hvalisanje da bi hrišćanin zanatlija lako mogao odgovoriti na 
ona pitanja koja su zbunjivala najveće grčke mudrace. Kada je predmet toliko van našeg domašaja, razlika 
između najveće 1 najmanje ljudske pronicljivosti doista se može smatrati beskrajno malom; ipak, stepen 
slabosti možda bi se mogao izmeriti merom tvrdoglavosti i dogmatskog pouzdanja. Umesto da se smatraju 
zabavom u dokolici, takve spekulacije postale su najozbiljnije pitanje sadašnjeg života, a 1 najkorisnija 
priprema za budući život. Teologija, u koju je bilo dužnost verovati, bezbožno sumnjati, a opasno, pa i 
kobno pogrešno je tumačiti, postala je uobičajena tema ličnog razmišljanja i razgovora u narodu. 

Kada je edikt o toleranciji vratio mir i dokolicu hrišćanima, raspra o Trojstvu oživela je u drevnom 
sedištu platonizma, u učenom, bogatom i uskomešanom gradu Aleksandriji, a požar verske nesloge brzo se 
iz škola preneo na sveštenstvo, narod, provincije i Istok. Zakučasto pitanje večnosti Logosa pretresano je na 
crkvenim skupštinama i u propovedima narodu, dok je Arije, vlastitim, a 1 žarom svojih protivnika, ubrzo 
besprekoran život uglednom prezviteru, koji se, prilikom ranijih izbora, odrekao, možda odveć velikodušno, 
pretenzija na episkopski presto. Njegov takmac Aleksandar preuzeo je dužnost da mu bude sudija. To važno 
pitanje raspravljano je pred njim, i, ako se u početku činilo da okleva, najposle je konačnu presudu proglasio 
kao apsolutno pravilo vere. Odvažnog prezvitera, koji se drznuo da se suprotstavi autoritetu svog gnevnog 
episkopa , izopštili su iz crkvene zajednice. No, Arijev ponos podržavan je odobravanjem brojnih pristalica. 
U svoje neposredne sledbenike ubrajao je dvojicu egipatskih episkopa, sedam prezvitera, dvanaest đakona i 
(što se može izgledati gotovo neverovatno) sedamsto devica. Činilo se da najveći deo azijskih episkopa 
među hrišćanskim prelatima, i Evsevije iz Nikomedije, koji beše stekao ugled državnika, ne izgubivši onaj 
sveca. Sinodi Palestine i Bitinije suprotstavili su se egipatskim. Pažnju vladara i naroda privukla je ova 
teološka raspra, te je nakon šest godina odluka prepuštena vrhovnoj vlasti vaseljenskog sabora u Nikeji. 
Kada su tajne hrišćanske vere bile opasno izložene javnoj raspravi, moglo se uočiti da je ljudsko poimanje 
kadro da stvori tri posebna, mada nesavršena, sistema u pogledu prirode Božanskog Trojstva, te je 
proglašeno da nijedan od tih sistema u čistom i apsolutnom smislu nije pošteđen jeresi i greške. 

I - Po prvoj hipotezi, koju su podržavali Arije i njegovi učenici, Logos je zavisan i spontan proizvod, 
voljom Oca stvoren ni iz čega. Sin, koji je stvorio sve stvari, bejaše rođen pre svih svetova, a najduža 
astronomska razdoblja su tek magnovenje spram njegovog trajanja; ipak, to trajanje nije beskonačno i 
postojalo je jedno vreme koje je prethodilo neizrecivom stvaranju Logosa. Svemogući Otac je jedincu Sinu 
ulio vlastiti široki duh i prožeo ga bleskom svoje slave. Vidljiva slika nevidljivog savršenstva, on je pod 
svojim stopalima, na neizmernoj razdaljini, video prestole najblistavijih arhanđela; ipak, on je sjao samo 
odblesnutom svetlošću, a poput sinova rimskih careva, kojima su dodeljivane titule cezara i avgusta, 
upravljao vaseljenom pokoravajući se volji svog Oca i Vladara. 

II - Po drugoj hipotezi Logos je posedovao sva bitna, neizreciva savršenstva koja religija i filozofija 
pripisuju Svevišnjem. Tri posebna i beskonačna duha ili suštine, tri podjednako ravnopravna i večna bića 
tvorila su Božansku suštinu, a podrazumevalo bi protivurečnost ukoliko neko od njih ne bi postojalo ili bi 
ikad prestalo da postoji. Zagovornici sistema, koji kao da je uspostavljao tri nezavisna božanstva, pokušali 
su da očuvaju jedinstvo prauzroka, tako uočljivog u sklopu i poretku sveta, pomoću večne sloge u 
upravljanju i suštinske saglasnosti njihovih volja. Bleda slika ovog jedinstva u delanju može se otkriti u 
ljudskim, pa čak i u životinjskim zajednicama. Uzroci, koji remete njihov sklad, proističu samo iz 
nesavršenosti i nejednakosti njihovih sposobnosti; međutim, svemoć, vođena beskonačnom mudrošću i 
dobrotom, ne može a da ne izabere ista sredstva za postizanje istih ciljeva. 

IH - Tri bića, usled iz sebe izvedene potrebe svog postojanja, poseduju sva božanska svojstva u 
najpotpunijoj meri; njihovo trajanje je večno, beskonačna su u prostoru, jedno drugome i celokupnoj 
vaseljeni blisko prisutna, neodoljivo se nameću zapanjenom umu kao jedno isto Biće, koje se, u vladavini 
nad milošću i prirodom, može ispoljiti u različitim oblicima i posmatrati iz različitih aspekata. Ovom 
hipotezom stvarno suštinsko trojstvo je prečišćeno u trojstvo naziva i apstraktnih izmenjenih vidova koji 
postoje samo u duhu onoga koji ih je zamislio. Logos više nije osoba, već svojstvo, dok se epitet Sin može 
primeniti samo u figurativnom smislu na večni razum što je bio sa Bogom od početka, i kojim su sve stvari 
stvorene, a ne koji ih je stvorio. Ovaploćenje logosa svodi se na puko nadahnuće Božanske mudrosti koje je 

ispunjavalo dušu i upravljalo svim postupcima čoveka Isusa. Tako, obišavši teološki krug, sa 
zaprepašćenjem otkrivamo da sabelijevac završava tamo gde je ebionit započeo, i da neshvatljiva tajna, 
koja budi naše duboko poštovanje, izmiče našem ispitivanju. 

Da je episkopima na Nikejskom saboru bilo dopušteno da slede nepristrasne naloge svoje savesti, 
Arije 1 njegovi sledbenici teško bi sebi mogli polaskati nadom da će zadobiti većinu glasova u korist jedne 
hipoteze toliko neposredno suprotstavljene dvama najpopularnijim mišljenjima u katoličkom svetu. Arijanci 
su uskoro uočili pogibeljnost svog položaja, pa su obazrivo usvojili one skromne vrline koje u pomami 
građanskih i verskih razdora retko upražnjavaju, pa čak i hvale, osim na slabijoj strani. Preporučivali su 
upražnjavanje hrišćanskog milosrđa i umerenosti, isticali su neshvatljivu prirodu spora, odbacivali su 
upotrebu svih reči ili definicija koje se nisu mogle naći u Svetom pismu, i nudili, uz veoma velikodušne 
ustupke, da zadovolje svoje protivnike ne odustajući od ispravnosti vlastitih načela. Pobednička klika 
primala je sve njihove predloge sa oholim podozrenjem, i žudno tragala za nekim nepomirljivim obeležjem, 
čije bi odbacivanje moglo navući arijancima krivicu i posledice jeresi. Javno je pročitano i sramno pocepano 
pismo u kojem se njihov pokrovitelj, Evsevije iz Nikomedije, otvoreno ispoveda da je priznavanje 
homoousion ili jednosuštnosti*, reči već poznate platonovcima, nespojivo sa načelima njihovog teološkog 
sistema. Izgleda da su pomodniji sveci arijanskog doba, neustrašivi Atanasije, učeni Grigorije Nazijanski’ i 
ostali stubovi crkve, koji su vešto i uspešno podržavali nikejsko učenje, smatrali da je izraz suštnost sinonim 
reči priroda; i odvažili su se da objasne njegovo značenje, tvrdeći da su tri čoveka, budući da pripadaju istoj 
zajedničkoj vrsti, jedan sa drugim jednosuštni. Ovu čistu i očitu jednakost ublažavale su, s jedne strane, 
unutrašnja veza i duhovno prožimanje, što neraskidivo spajaju božanske ličnosti, a, s druge, prvenstvo Oca, 
priznavano u onoj meri u kojoj je bilo spojivo sa nezavisnošću Sina. Unutar tih granica se dozvoljavalo 
bezbedno osciliranje gotovo nevidljive i drhtave lopte pravoverja. Sa svih strana, izvan ovog osveštanog tla, 
u zasedi su vrebali jeretici i demoni kako bi prepali i progutali nesrećnog zabludelog. Ali, kako stepen 
teološke mržnje više zavisi od ratobornosti nego od važnosti spora, sa više strogosti postupalo se sa 
jereticima koji su unižavali ličnost Sina, no sa onima koji je behu uništili. Atanasiju je život protekao u 
nepomirljivom opiranju bezbožnom /udilu arijanaca, ali je više od dvadeset godina branio sabelijanstvo 
Marcela iz Ankire, a kad je napokon bio prisiljen da se povuče iz svoje zajednice, nastavio je da sa 
dvosmislenim smeškom pominje oprostive greške svog uvaženog prijatelja. 

Autoritet vaseljenskog sabora, kojem su 1 sami arijanci bili prinuđeni da se podvrgnu, upisao je na 
barjake pravoverne strane tajanstvena slova reči homoousion, što je u suštini doprinelo da se, 1 pored nekih 
nejasnih sporova i noćnih okršaja, održi i ovekoveči jednoobraznost vere, ili bar jezika. Pristalice 
jednosuštnosti, koje su zahvaljujući svom uspehu zaslužile i stekle naziv katolika, dičile su se 
jednostavnošću i postojanošću vlastite vere, i napadale neprestane mene svojih protivnika, lišenih ma 
kakvog pouzdanog verskog pravila. Iskrenost ili lukavstvo arijanskih predvodnika, strahovanje od zakona ili 
naroda, njihovo duboko štovanje Hrista, mržnja prema Atanasiju, svi oni uzroci, ljudski i božji, što utiču na 
planove teološke klike 1 remete ih, uneti su među sektaše duh razdora i kolebljivosti, koji je za nekoliko 
godina stvorio osamnaest različitih modela vere i osvetio oskrnavljeno dostojanstvo crkve. Tim arijancima 
moćnu podršku pružali su ugled i sposobnosti njihovih vođa, koji su nasledili vođenje interesa evsevijevaca i 
zauzeli glavne prestole na Istoku. Tvrdili su da veruju, bez ograde ili prema Svetom pismu, da je sin drukčiji 
od svih ostalih stvorenja, a sličan jedino Ocu. Poricali su, međutim, da je iste ili slične suštine; katkad smelo 
opravdavajući svoje neslaganje a katkad prigovarajući upotrebi reči suština koja kao da podrazumeva 
dovoljno, ili makar jasno poimanje prirode Boga. Sekta, koja je zastupala učenje o sličnoj suštini, bila je 
najbrojnija, bar u azijskim provincijama, a kada su se predvodnici oba tabora okupili na saboru u Seleukiji, 
njeno gledište je preovladalo većinom od sto pet prema četrdeset i tri episkopa. Grčka reč, odabrana da 


% Sabelijanstvo je rano hrišćanska učenje (III v.) po egipatskom svešteniku Sabeliju. Po tom učenju tzv. 
monarhijanizmu postoji samo jedan bog-monarh, koji vlada i upravlja, dok su Sin i Duh prolazni oblici 
(modusi). Ebioniti, jevrejska-hrišćanska sekta (II-IV v.) koja je priznavala Mojsijev zakon, a Isusa smatrala 
jednim od proroka. 
97 Jednosuštnost znači jednakost Oca i Sina u božanskoj hijerarhiji hrišćanske crkve; dogma je formulisana 
na II vaseljenskom saboru u Carigradu 381. godine. 
* Atanasije Veliki (IV v.), aleksandrijski episkop, dogmatičar i često proganjani protivnik arijanstva. 
Grigorije Nazijanski (IV v.), hrišćanski pisac. 

izrazi tu tajanstvenu sličnost, ima toliku srodnost sa simbolom pravoverja da su se bezbožnici svih vremena 
izrugivali besomučnim sporenjima koja je razlika od jednog jedinog dvoglasnika izazivala između pristalica 
homoousion i homoiousion. Kako se često dešava da glasovi 1 slova, najbliži jedni drugima, slučajno 
predstavljaju najoprečnije ideje, i sama ta opaska bi bila smešna, ukoliko bi bilo moguće uočiti ikakvu 
stvarnu i razumnu razliku između učenja poluarijanaca, kako su ih neprikladno nazivali, i učenja samih 
katolika. Biskup iz Poatjea, koji je u progonstvu u Frigiji vrlo mudro stremio udruživanju strana, nastoji da 
dokaže kako se, pobožnim i vernim tumačenjem, homoiousion može svesti na jednosuštinski smisao. Ipak, 
priznaje da ta reč poseduje nejasan i sumnjiv aspekt; a ako je slepilo svojstveno teološkim sporovima, 

Egipatske i azijske provincije, koje su gajile grčki jezik 1 manire, duboko su upile otrov arijanskog 
spora. Dobro poznavanje platonskog sistema, tašta i sporenju sklona narav, opširni i gipki način izražavanja, 
pružali su sveštenstvu i narodu Istoka neiscrpni izvor reči i razlika, a usred žestokih prepirki lako su 
zaboravljali na sumnju koju preporučuje filozofija i na skrušenost koju nalaže vera. Žitelji Zapada bili su 
manje ljubopitljivog duha, nevidljive stvari nisu tako snažno pokretale njihove strasti, navike sporenja ređe 
su im izoštravale umove, a u galskoj crkvi je vladalo toliko blaženo neznanje da i sam Hilarije? više od 
trideset godina nakon prvog vaseljenskog sabora još nije poznavao Nikejski simvol vere. 

Nesrećni duh razdora, što bejaše prožeo istočne provincije, narušavao je Konstantinovu pobedu, ali 
je car još neko vreme nastavio da sa hladnom i nehatnom ravnodušnošću posmatra predmet spora. Još 
neupućen u teškoću smirivanja svađa među teolozima, uputio je sukobljenim stranama, Aleksandru i Ariju, 
umirujuću poslanicu, koja se sa daleko više razloga može pripisati neobrazovanom razumu vojnika i 
državnika no nalozima ma kojeg od njegovih episkopskih savetnika. Poreklo čitavog spora pripisuje 
beznačajnom i tananom pitanju vezanom za nerazumljivu pravnu stvar, koje je budalasto postavio jedan 
episkop, a nesmotreno razrešio jedan prezviter. Vajka se što su hrišćanski narod, koji ima istog Boga, istu 
veru i isto bogosluženje, podelile takve neznatne razlike; i ozbiljno preporučuje aleksandrijskom sveštenstvu 
primer grčkih filozofa koji su umeli da vode rasprave ne gubeći strpljenje, 1 da iskazuju svoju slobodu ne 
remeteći prijateljstvo. Vladareva ravnodušnost i prezir bili bi, možda, najdelotvorniji metod da se ućutka 
spor da je narodno strujanje bilo manje brzo i plahovito, i da je sam Konstantin, usred klikašenja 1 fanatizma, 
mogao sačuvati spokojnu pribranost duha. Ali, njegovi crkveni velikodostojnici uskoro su uspeli da zavedu 
nepristrasnost svog sudije 1 da probude žar prozelita. Izazvale su ga uvrede nanesene njegovim kipovima; 
uznemirila ga stvarna kao god izmišljena veličina zala, što se bejahu proširila; od trenutka kada je unutar 
zidina iste palate okupio tri stotine episkopa u njemu je utrnula nada u mir i trpeljivost. Prisustvo vladara 
naduvalo je značaj rasprave; njegova pažnja umnoži laje prepirke; sa strpljivom neustrašivošću izložio je 
svoju ličnost koja je nadahnula hrabrost boraca. I pored pljeska poklonjenog rečitosti i mudrosti 
Konstantina, taj rimski vojskovođa, čija je vera još mogla biti predmet sumnje, 1 čiji duh ne behu prosvetlili 
ni učenje ni nadahnuće, bio je osrednje osposobljen da na grčkom jeziku raspravlja o nekom metafizičkom 
pitanju ili članu vere. Ali, poverenje u miljenika Ozija, koji je, izgleda, predsedavao Nikejskim saborom 
moglo je cara učiniti sklonim pravovernom taboru; a pravovremen nagoveštaj da je taj isti Evsevije iz 
Nikomedije, koji sada štiti jeretika, nedavno pomagao tiraninu, mogao ga je podjariti protiv njihovih 
protivnika. Konstantin je potvrdio Nikejski simvol vere, a odlučnom izjavom da se oni koji se 
suprotstavljaju božanskoj presudi sinoda moraju pripremiti za neodložno progonstvo, ućutkao je gunđanja 
slabe opozicije, koja je, gotovo smesta, sa sedamnaest episkopa što dižu glas protiv, spala na dvojicu. 
Evsevije iz Cezareje dao je prekovoljnu i dvosmislenu saglasnost na jednosuštnost, dok je kolebljivo držanje 
Evsevija iz Nikomedije jedino poslužilo da njegovu nemilost i progonstvo odloži oko tri meseca. Grešni 
Arije je proteran u jednu od najudaljenijih provincija Ilirika; zakon je njega i njegove učenike žigosao 
gnusnim nazivom porfirijevaca, njegovi spisi su osuđeni na lomaču, dok je smrtna kazna najavljena onima 
kod koj ih se nađu. Car je sad poprimio polemički duh, a gnevni sarkastični stil njegovih edikata imao je za 
cilj da podanike nadahne mržnjom koju je osećao prema Hristovim neprijateljima. 

Ali, carevo ponašanje kao da je vodila strast umesto načela, i jedva behu protekle tri godine od 
Nikejskog sabora, a već je otkrio neke znake milosti, i čak popustljivosti, prema zabranjenoj sekti, koju je 
krišom štitila njegova najmilija sestra. Prognanici su vraćeni, a Evsevije, koji je postupno vaspostavio uticaj 


* Hilarije (IV v.), biskup Poatjea , protivnik arijanstva koji se suprotstavio caru Konstanciju. Prvi pisac 
himni na latinskom jeziku. 
171 


na Konstantinovu dušu, vraćen na episkopsku stolicu sa koje sramno bejaše svrgnut. Prema samom Ariju 
ceo dvor se ponašao sa uvažavanjem kakvo bi pripadalo nedužnom i ugnjetenom čoveku. Jerusalimski sinod 
odobrio je njegovu veru, a činilo se da je car nestrpljiv da popravi svoju nepravičnost izdavanjem 
bezuslovne zapovesti da se u carigradskoj sabornoj crkvi svečano primi u zajednicu. Onog istog dana 
odredenog za njegov trijumf Arije je izdahnuo; a čudnovate i grozne okolnosti njegove smrti mogle su 
pobuditi sumnju da su pravoverni sveci i delotvornije no molitvama doprineli izbavljenju crkve od 
najopasnijeg među njenim neprijateljima. Trojica glavnih predvodnika katolika Atanasije Aleksandrijski, 
Evstatije Antiohijski i Pavle Carigradski su, uz različite optužbe, svrgnuti presudom brojnih sabora, da bi ih 
kasnije proterao u daleke provincije prvi među hrišćanskim carevima, koga je u poslednjim trenucima života 
krstio arijanski episkop iz Nikomedije. 

Retko imamo priliku da posmatramo, u delatnom ili spekulativnom životu, kakve posledice može 
proizvesti ili koje prepreke može savladati snaga jednog jedinog duha, koji se nepopustljivo posvetio 
stremljenju jednom cilju. Besmrtno Atanasijevo ime nikada se neće razlučiti od katoličkog učenja o 
Trojstvu, čijoj odbrani je posvetio svaki trenutak i sve sposobnosti svog bića. Vaspitan u Aleksandrovoj 
porodici, energično se suprotstavljao ranom širenju arijanske jeresi: obavljao je značajne dužnosti sekretara 
ostarelog prelata, a na Nikejskom saboru crkveni oci su sa iznenađenjem i poštovanjem posmatrali sve veće 
vrednosti mladog đakona. U vreme opasnosti po državu strogi zahtevi u pogledu godina i položaja ponekad 
se prenebregavaju, pa je, pet meseci nakon povratka iz Nikeje, đakon Atanasije seo na arhiepiskopsku 
stolicu u Egiptu. Na tom uglednom položaju nalazio se preko četrdeset šest godina, a dugotrajno upravljanje 
je proveo u stalnoj borbi protiv arijanskih snaga. Pet puta je Atanasije isterivan sa svoje stolice, dvadeset 
godina je proveo kao prognanik ili begunac, a gotovo svaka provincija Rimskog carstva redom je bila 
očevidac njegovih zasluga i patnji za stvar jednosuštnosti, koju je smatrao jedinom radošću i poslom, 
dužnošću i dikom svog života. Sred bura progona aleksandrijski arhiepiskop bio je strpljiv prema mukama, 
zavidljiv na slavi, nehajan prema sigurnosti; i, premda je njegov duh bio zahvaćen zarazom fanatizma, 
Atanasije je ispoljavao nadmoć karaktera i sposobnosti koje bi ga, daleko više no izopačene Konstantinove 
sinove, činile podobnim da upravlja jednom velikom monarhijom. Njegova učenost bila je manje duboka i 
široka no učenost Evsevija Cezarejskog, a njegovo sirovo besedništvo nije se moglo porediti sa uglačanom 
rečitošču Grigorija ili Vasilija'““; no, kad god je trebalo da egipatski primas opravda svoja osećanja ili 
ponašanje, njegov nepripremljeni stil, i u govoru i u pisanju, bio je jasan, snažan i ubedljiv. U pravoslavnoj 
školi uvek je duboko uvažavao kao jedan od najtačnijih učitelja hrišćanske teologije, a držalo se da poseduje 
dva svetovna znanja, manje prikladna episkopskoj ulozi - poznavanje pravne nauke i proricanja. Izvesna 
srećna naslućivanja budućih događaja, koja bi nepristrasni prosuditelji mogli pripisati Atanasijevom iskustvu 
i razložnosti, njegovi prijatelji su pridavati nebeskom nadahnuću, dok su ih njegovi neprijatelji podmetali 
paklenoj magiji. 

Ali, pošto se Atanasije neprestano bavio predrasudama i strastima ljudi svih staleža, od monaha do 
cara, njegova prva i najvažnija nauka bila je poznavanje ljudske prirode. Zadržavao je jasan 1 celovit pregled 
pozornice koja se neprestano menjala, 1 nikada nije propuštao da iskoristi one presudne trenutke što 
nepovratno prohuje pre nego što ih obično oko uoči. Aleksandrijski arhiepiskop bio je kadar da uoči dokle 
može smelo naređivati, a gde mora vešto nagoveštavati; koliko dugo se može sukobljavati sa vlašću, a kada 
se mora povući iz proganjanja; 1, dok je usmeravao gromove crkve na jeres i buntovništvo, u krilu vlastitog 
tabora umeo je da poprimi savitljivu i popustljivu narav razboritog vođe. Atanasijev izbor nije izbegao 
prigovoru zbog neredovnosti i prenagljenosti, ali je doličnost njegovog ponašanja izmirila naklonosti i 
sveštenstva i naroda. Aleksandrijci su bili nestrpljivi da se podignu na oružje u odbranu rečitog i 
širokogrudog pastira. U nedaći, uvek je crpeo podršku, ili bar utehu, iz verne privrženosti svog parohijskog 
sveštenstva, a stotina egipatskih episkopa ostala je sa nepokolebivim žarom odana Atanasijevoj stvari. Na 
skromnim kolima, kakve rado koriste ponos i politika, često je obavljao episkopski obilazak svojih 
provincija, od ušća Nila do granica Etiopije; prisno razgovarajući sa najprostijim stanovnicima i smerno 
pozdravljajući svece i isposnike u pustinji. Nadmoćnost svog duha Atanasije nije ispoljavao samo na 
crkvenim skupštinama, među ljudima čije su obrazovanje i maniri bili slični njegovom. Sa neusiljenom 
odlučnošću punom poštovanja pojavljivao se na vladarskim dvorovima, a u različitim obrtima svoje dobre i 

nepovoljne sudbine nikada nije gubio poverenje prijatelja ili poštovanje neprijatelja. 

Progon Atanasija i tolikih uglednih episkopa, koji su patili zarad istinitosti svojih gledišta ili, bar, 
zarad neokrnjenosti svoje savesti, bio je opravdani predmet gnušanja i nezadovoljstva svih hrišćana, osim 
onih slepo odanih arijanskoj kliki. Narod je žalio što je izgubio verne pastire, čijem izgonu je obično sledio 
upad nekog stranca na episkopsku stolicu, i glasno se žalio da je pravo izbora narušeno i da je osuđen da 
sluša koristoljubivog uzurpatora, čija je ličnost nepoznata a načela sumnjiva. Katolici su mogli dokazati 
svetu da nisu upleteni u krivicu i jeres svog crkvenog upravitelja javnim svedočenjem o svom neslaganju ili 
svojim potpunim izdvajanjem iz crkvene zajednice. Prvi od tih metoda izumeli su u Antiohiji, i primenjivali 
sa tolikim uspehom da se ubrzo raširio po hrišćanskom svetu. Doksologija, ili sveta himna, koja svetkuje 
slavu Trojstva podložna je veoma tananim, ali bitnim modulacijama, a suština pravovernog ili jeretičkog 
vjeruju može se izraziti razlikom u vidu rastavne ili vezne rečce. Naizmenična otpevavanja i pravilnije 
pevanje psalama uveli su u javno bogosluženje Flavijan 1 Diodor, dvojica pobožnih i delatnih laika, 
privrženih Nikejskom vjeruju. Pod njihovim vodstvom, iz obližnje pustinje došla je silesija kaluđera, 
skupine dobro disciplinovanih pevača bile su raspoređene u antiohijskoj sabornoj crkvi, hor je na sav glas 
likujući pevao Slava Ocu i Sinu i Svetom duhu, a katolici su čistotom svog učenja uvredili arijanskog prelata 
koji je bespravno prisvojio stolicu preuzvišenog Evstatija. Isti žar, koji je nadahnjivao njihove pesme, 
podstakao je skrupuloznije pripadnike pravovernog tabora da obrazuju posebne sabore, koje su vodili 
prezviteri dok smrt njihovog prognanog episkopa nije dozvolila izbor i rukopoloženje novog episkopskog 
pastira. Dvorski prevrati su umnožili broj pretendenata, a pod Konstantinovom vladavinom oko istog grada 
sporila su se dvojica, trojica, čak i četvorica episkopa, koji su vršili svoju vlast nad svojim sledbenicama i 
naizmence gubili i ponovo sticali svetovne posede crkve. Zloupotreba hrišćanstva uvela je u rimsku upravu 
nove uzroke za tiraniju i bunt; veze građanskog društva razdirala je pomama verskih klika, dok je mali 
građanin, koji je mogao mirno posmatrati uspon i pad niza careva, zamišljao i doživljavao da su njegov 
vlastiti život i sudbina povezani s interesima omiljenog sveštenika. 

I pored brzog porasta broja hrišćana za vladavine porodice Flavijevih u Rimu, Aleksandriji i drugim 
velikim gradovima Carstva, još se zadržala jaka i moćna klika nevernika, koji su zavideli crkvi na 
blagostanju i izrugivali se, čak i u svojim pozorištima, teološkim sporovima. Jedino je Carigrad uživao u 
preimućstvu da je bio rođen i vaspitan u krilu vere. Prestonicu Istoka nikada ne beše uprljala 
idolopoklonstvo, a celokupan narod duboko je upio gledišta, vrline i strasti kojima su se hrišćani tog doba 
razlikovali od ostatka čovečanstva. Nakon Aleksandrove smrti, oko episkopskc stolice sporili su se Pavle i 
Makedonije. Po revnosti i sposobnosti obojica su zasluživati ugledni položaj za kojim su žudeli; i ako se 
moralnom liku Makedonija manje imalo prigovorit i, njegov takmac imao je prednost ranijeg izbora i 
pravovernijeg učenja. Čvrsta privrženost Nikejskom simvolu vere koja je Pavlu obezbedila mesto u 
kalendaru, među svecima i mučenicima, izložila ga je mržnji arijanaca. Tokom četrnaest godina pet puta je 
bio oteran sa stolice, na koju ga je češće vraćalo narodno nasilje no vladareva dozvola, a Makedonijevu moć 
mogla je obezbediti jedino suparnikova smrt. Nesrećnog Pavla su u okovima odvukli iz mesopotamskih 
peščanih pustinja u najveću pustoš planine Taur'", zatvorili ga u mračnu i uzanu tamnicu, ostavili šest dana 
bez jela i, na kraju, zadavili, po nalogu Filipa, jednog od glavnih doglavnika cara Konstancija. Prva krv, što 
je uprljala novu prestonicu, prolivena je u ovoj crkvenoj borbi, a u oba tabora mnoge osobe su pobijene u 
besomučnim i upornim narodnim pobunama. Zadatak da sprovede presudu na progonstvo protiv Pavla 
poveren je Hermogenu, vrhovnom zapovedniku konjice, ali je njeno izvršenje bilo kobno po njega. Katolici 
su ustali u odbranu svog episkopa, Hermogenova palata je spaljena, najvišeg oficira u Carstvu za noge su 
vukli carigradskim ulicama, a kad je izdahnuo, njegovo beživotno telo je izloženo nečovečnom skrnavljenju. 
Hermogenova sudbina poučila je pretorijanskog prefekta Filipa da u sličnoj prilici postupi sa više 
predostrožnosti. Najljubaznijim rečima, punim uvažavanja, zamolio je Pavla da dođe u Zeuksipove terme, 
koje su imale tajni prolaz do palate i do mora. Brod, spreman podno stepeništa u vrtu, smesta je razvio jedro 
i dok narod još nije saznao za smišljeno svetogrđe, episkop se već beše otisnuo na put ka Solunu. Narod je 
uskoro sa zaprepašćenjem video kako se vratnice palate širom otvaraju i uzurpatora Makedonija kako sedi 
uz bok prefektu u visokoj kočiji, okruženoj pripadnicima garde sa isukanim mačevima. Vojna povorka se 
uputila prema sabornoj crkvi, a arijanci 1 katolici nagrnuli su da zauzmu to važno mesto, te je u metežu život 
izgubilo tri hiljade sto pedeset osoba. Makedonije, koga je podržavala stajaća vojska, odneo je presudnu 

pobedu, ali su njegovu vladavinu remetili bučno negodovanje i buntovnost, dok su uzroci, naizgled najmanje 
u vezi sa predmetom spora bili dovoljni da pothranjuju i potpale oganj građanskog rata. Pošto je kapela, u 
kojoj se čuvalo telo Konstantina Velikog, bila u ruševnom stanju, episkop je te svete zemne ostatke preneo u 
crkvu svetog Akacija. Tu predostrožnu, čak i pobožnu meru celokupni tabor sledbenika učenja o 
jednosuštnosti predstavio je kao gnusno skrnavljenje. Klike su se smesta latile oružja, osvećeno tlo su 
koristili kao bojište, a jedan od crkvenih istoričara pominje, kao stvarnu činjenicu a ne kao govorničku 
figuru, da se iz bunara pred crkvom prelivao potok krvi, ispunjavajući trem i obližnja dvorišta. Pisac, koji bi 
te nerede pripisao isključivo verskom načelu, odao bi vrlo nepotpuno poznavanje ljudske prirode; ipak, mora 
se priznati da su pobuda, koja je zavela iskrenost revnosti, i pretvornost, kojom se prerušavala razularenost 
strasti, gušile kajanje koje bi, da se radilo o drugoj stvari, usledilo nakon hrišćanske pomame u Carigradu. 

Svirepu i samovoljnu Konstancijevu prirodu, koja nije uvek iziskivala izazov krivice i otpora, s 
pravom su razdražili neredi u prestonici i zločinačko ponašanje klike, suprotstavljene vlasti i veri svog 
vladara. Uobičajene kazne smrću, progonstvom i zaplenom imovine dosuđivane su sa pristrasnom strogošću, 
a Grci još duboko poštuju svetu uspomenu na dvojicu duhovnika, jednog čteca i podđakona, optuženih za 
Hermogenovo ubistvo, čije su glave odrubljene kraj kapija Carigrada. Konstancijevim ediktom protiv 
katolika, koji nije smatran dostojnim mesta u Teodosijevom Zakoniku, oni, koji su odbijali opštenje sa 
arijanskim episkopima, a naročito sa Makedonijem, lišavani su svešteničkog imuniteta i hrišćanskih prava, 
prisiljavani su da napuste crkve i strogo im je zabranjivano održavanje skupova unutar gradskih zidina. 
Izvršavanje tog nepravičnog zakona u provincijama Trakije i Male Azije, povereno je Makedonijevoj 
revnosti: civilnim i vojnim vlastima bilo je naloženo da slušaju njegove naredbe; svireposti koje je počinio 
ovaj poluarijanac u ime podrške homoiousion (podobnosuštnosti) prekoračile su naređenje i osramotile 
Konstancijevu vladavinu. Pričešćivane su nevoljne žrtve, koje su Makedoniju poricale pozvanje, a gnušale 
se njegovih načela. Obredi krštenja obavljani su nad ženama i decom, koju su u tu svrhu, istezali iz naručja 
prijatelja i roditelja; pričesnicima su držali otvorena usta pomoću drvene naprave dok bi im naforu silom 
gurali niz grlo; grudi nežnih devica pekli su usijanim ljuskama od jajeta ili nečovečno stezali između 
hrapavih i teških dasaka. Novatijanci iz Carigrada i okoline, zbog svoje čvrste privrženosti prema stegu 
homoousion (jednosuštnosti) zaslužili su da ih brkaju sa samim katolicima. Makedonija su izvestili da je 
gotovo cela prostrana oblast Paflagonija nastanjena tim sektašima. Odlučo je da ih preobrati ili potamani, 
pošto se u toj prilici nije uzdao u delotvornost crkvene misije, naredio je da se odred od četiri hiljade 
legionara pošalje na buntovnike i da se teritorija Mantinija podvede pod njegovu duhovnu vlast. Seljaci 
navatijanci, pokretani očajem i verskim besom, smelo su se sukobili sa napadačima na njihovu zemlju i, 
mada su mnogi Pailagonci pobijeni, rimske legije je pobedila neorganizovana svetina naoružana samo 
kosama i sekirama, a osim malobrojnih koji su sramno utekli, četiri hiljade vojnika ostalo je mrtvo na 
bojištu. Konstantinov naslednik izrazio je na sažet, ali živ način neke od teoloških nedaća što su mučile 
Carstvo, a naročito Istok, za vladavine cara, koji je bio rob vlastitih strasti, i strasti svojih evnuha. "Mnoge 
su utamničili, proganjali i oterati u izgnanstvo. Izvršen je pokolj čitavih skupina onih koje su nazivali 
jereticima, naročito u Kiziku i Samosati. U Paflagoniji, Bitiniji i Galatiji i mnogim drugim provincijama, 
gradovi i sela bili su opustošeni i potpuno razoreni." 

Dok je oganj arijanske raspre proždirao životne organe Carstva, afričke provincije su napali osobeni 
neprijatelji, divlji fanatici koji su, pod imenom cirkumceliona, predstavljali snagu i sablazan sekte donatista. 
Stroga primena Konstantinovih zakona probudila je duh nezadovoljstva i otpora; revnosni napori njegovog 
sina Konstansa da vaspostavi jedinstvo crkve pojarili su osećanja uzajamne mržnje, koja su i dovela do 
raskola; a metodi sile i mita, koje su koristili carevi opunomoćenici Pavle i Makarije, raskolnicima su pružili 
prizor suprotnosti između načela apostola i ponašanja njihovih vajnih naslednika. Seljaci, koji su živeli po 
selima Numidije i Mavritanije, bili su surov soj, nepotpuno pokoren vlašću rimskih zakona, nepotpuno 
preobraćen u hrišćansku veru, ali ih je pokretalo slepo i pomamno oduševljenje za stvar njihovih 
donatističkih učitelja. Gnevno su trpeti izgon svojih episkopa, rušenje crkava i rasterivanje tajnih skupova. 
Nasilje sudskih činovnika, kojima je obično podršku pružala vojna straža, ponekad se odbijalo podjednakim 
nasiljem, dok je krv nekih omiljenih sveštenika, prolivena u kavženju, podstakla u njihovim neotesanim 
sledbenicima žarku želju da osvete smrt tih svetih mučenika. Svojom svirepošću i prenagljenošću, činovnici, 
koji su sprovodili progon, ponekad su izazivali sudbinu, dok je krivica zbog slučajno izazvanog nereda 
zločince bacala u beznađe i buntovnost. Isterani iz rodnih sela, seljaci - donatisti okupljali su se u opasne 
družine na rubu Getulske pustinje, i lako menjali naviku mukotrpnog rada za život dokoličenja i pljačke, 

osveštavan u ime vere, koji su učitelji te sekte mlako osuđivali. Vođe cirkumceliona bejahu uzele titulu 
zapovednika svetaca; pošto su bili slabo snabdeveni mačevima i kopljima, njihovo glavno oružje je bila 
ogromna 1 teška tojaga, koju su prozvali izrailjka, a dobro poznati poklič "Slava Gospodu!", korišćen kao 
ratni poklič, širio je užas po nenaoružanim provincijama Afrike. U početku su pljačke pravdali nuždom, no 
ubrzo su prekoračili meru neophodnu za preživljavanje, bez obuzdavanja su se prepuštali neumerenosti i 
gramzivosti, spaljivali su sela pošto bi ih opljačkali, i kao razulareni tirani vladali nebranjenom zemljom. 
Prestalo se sa obradom zemlje i deobom pravde, a kako su cirkumcelioni tvrdili da su vaspostavili prvobitnu 
jednakost ljudskog roda i ispravili zloupotrebe civilnog društva, otvorili su bezbedno utočište za robove i 
dužnike što su se u gomilama jatili pod njihov sveti steg. Ukoliko im se nije pružao otpor; obično su se 
zadovoljavali pljačkom, ali i najmanji otpor ih je podsticao na nasilničke činove i ubistva; neke katoličke 
sveštenike, koji neobazrivo bejahu pokazali svoju revnost, fanatici su mučili sa najpromišljenijim i 
nečovečnim varvarstvom. Cirkumcelioni nisu uvek svoju hrabrost ispoljavali protiv nezaštičenih 
neprijatelja; napadali su, i ponekad pobeđivali, provincijske jedinice, a u krvavom okršaju kod Bagaja napali 
su na otvorenom polju, ali sa bezuspešnom odvažnošću, prethodnicu carske konjice. Donatisti, koji su 
uhvaćeni naoružani, doživeli su, a uskoro 1 zaslužili, isti postupak kakav bi mogao biti primenjen na divlje 

pustinjske zveri. Zarobljenici su bez gunđanja umirali od mača, sekire ili ognja; mere odmazde umnožavale 
su se velikom brzinom, što je pogoršavalo grozote buntovništva i isključivalo nadu u uzajamno opraštanje. 

Takvi neredi prirodna su posledica verske tiranije; međutim, pomamu donatista podjarivalo je ludilo 
veoma i zuzetne vrste, kojem, ukoliko doista beše njima ovladalo u tako preteranom stepenu, izvesno ne 
može biti premca ni u jednoj zemlji niti razdoblju. Mnogi od tih fanatika grozili su se života i žudeli za 
mučeništvom, a smatrali su nebitnim na koji će način i od čije ruke poginuti, ukoliko su njihovo ponašanje 
osveštale namera da se posvete slavi istinske vere i nada u večnu sreću. Ponekad su grubo remetili 
svetkovine 1 skrnavili paganske hramove, u nameri da nateraju najrevnosnije idolopoklonike da osvete 
uvređenu čast svojih bogova. Ponekad su silom upadali u sudnicu i primoravali prestrašenog sudiju da izda 
naredbu da ih smesta pogube. Često su na javnim drumovima zaustavljali putnike i obavezivali ih da im 
zadaju udarac mučeništva, obećavajući im nagradu ukoliko pristanu, a preteći trenutnom smrću ukoliko 
odbiju da im učine takvu krajnje neobičnu uslugu. Kada bi ih izneverila sva ostala sredstva, najavili bi dan 
kada će se, u prisustvu prijatelja i braće, strmoglaviti sa neke visoke stene, te su pokazivane mnoge litice 
koje su se proslavile brojem verskih samoubistava. U postupcima tih očajnih zanesenjaka, kojima se jedna 
strana divila kao božjim mučenicima, dok ih se druga gnušala kao Sotoninih žrtava, nepristrasni filozof 
može otkriti uticaj i poslednju zloupotrebu onog nesavitljivog duha prvobitno proisteklog iz karaktera i 
glavnih odlika jevrejskog naroda. 

Jednostavna povest o unutrašnjim podelama koje su remetile mir i sramotile pobedu crkve potvrdiće 
opasku jednog paganskog istoričara i opravdaće pritužbu jednog prečasnog episkopa. Amijana'“* je iskustvo 
uverilo da je uzajamno neprijateljstvo hrišćana prevazilazilo bes divljih zveri prema ljudima, a Grigorije 
Nazijanski se veoma patetično žali da je nesloga pretvorila nebesko carstvo u sliku haosa, noćne oluje i 
samog pakla. Jarosni 1 pristrasni pisci tog doba, pripisujući sebi sve vrline, a podmećući svu krivicu svojim 
protivnicima, naslikali su bitku između anđela i zloduha. Naš smireniji razum odbaciće tako čista i savršena 
čudovišta poroka ili svetosti, a pripisaće podjednaku, ili bar ne različitu, meru dobra i zla neprijateljski 
nastrojenim sektašima, koji su preuzimali ili drugima nadevali naziv pravovernika i jeretika. Bili su 
vaspitani u istoj veri i u istom civilnom društvu. Njihove nade i strahovanja u sadašnjem ili budućem životu 
uravnoteživani su u istoj srazmeri. Na svakoj strani greška je mogla biti nedužna, vera iskrena, delanje 
pohvalno ili poročno. Njihove strasti podsticali su slični ciljevi, a mogli su naizmence zloupotrebljavati 
naklonost dvora ili naroda. Metafizička shvatanja atanasijevaca i arijanaca nisu mogla uticati na njihov 
moralni karakter, a podjednako ih je pokretao netrpeljivi duh, izvučen iz čistih i jednostavnih načela 
Jevandelja. 

Podele u hrišćanstvu odložite su propast mnogoboštva, dok su vladari i episkopi manje energično 
vodili sveti rat protiv nevernika, jer su ih neposrednije plašile krivica i opasnost od unutrašnje pobune. 
Iskorenjivanje idolopoklonstva moglo se pravdati zavedenim načelima netrpeljivosti: no neprijateljske sekte, 
koje su na smenu vladale na carskom dvoru, podjednako su se pribojavale da ne otuđe, i možda razdraže, 
duhove moćne klike, premda je bila u opadanju. Na strani hrišćanstva sada su bili svi motivi vlasti i mode, 

interesa 1 razuma; ali, trebalo je da prođu dva ili tri pokolenja da bi se svuda osetio njihov pobednički uticaj. 
Veru, koja je tako odavno i tako odskora bila zavedena u Rimskom carstvu, još su duboko poštovali mnogi 
ljudi, manje privrženi spekulativnom shvatanju no drevnom običaju. Državne 1 vojne počasti deljene su bez 
razlike svim Konstantinovim i Konstancijevim podanicima, dok je zamašan deo znanja, bogatstva i vrlina i 
dalje bio u službi mnogoboštva. Sujeverje senatora i seljaka, pesnika i filozofa, proisticalo je iz vrlo 
različitih uzroka, ali su se sa podjednakom pobožnošću susretali u hramovima svojih bogova. Njihovu 
revnost neosetno je izazivalo uvredljivo likovanje prokažene sekte, dok je njihove nade oživela dobro 
utemeljena poverljiva vest da je budući naslednik Carstva, mladi i neustrašivi junak, koji je Galiju izbavio 
od varvarske vojske, krišom primio veru svojih predaka. 

20. POGLAVLJE (XXII) 
(860-361. g.) 


Galske legije proglašavaju Julijana za cara - Njegov pohod 1 
uspeh - Konstancijeva smrt iJulijanova civilna uprava 


Do su Rimljani čamili pod sramnom tiranijom evnuha i episkopa, pohvale Julijanu ponavljale su se sa 
zanosom u svim delovima Carstva, osim u Konstantinovoj palati. Germanski varvari još su osećali vojsku 
mladog cezara i strepeli od nje; vojnici su mu bili drugovi u pobedi; zahvalni žitelji provincija uživali su u 
blagodatima njegove vladavine; ali, miljenike, koji se bejahu suprotstavili njegovom usponu na presto, 
vređale su njegove vrline, a prijatelja naroda s pravom su smatrali neprijateljem dvora. Sve dok je Julijanova 
slava bila neizvesna, dvorski lakrdijaši, vični jeziku satire, iskušavali su delotvornost tog umeća, koje su 
tako često upražnjavali sa uspehom. Lako su otkrili da njegova jednostavnost nije lišena izveštačenosti; 
podrugljivi epiteti poput kosmati divljak i majmun u purpuru odnosili su se na odevanje i ličnost ratnika- 
filozofa; njegovi skromni izveštaji žigosani su kao tašte i kitnjaste izmišljotine brbljivog Grka, vojnika 
sklonog spekulaciji, koji je ratnu veštinu proučavao u lugovima Akademije. Glas pakosne ludosti napokon 
su učutkali pobednički pokliči; pobednik Franaka i Alemana više se nije mogao opisivati kao predmet 
prezira; a sam car bedno je žudeo da svome namesniku ukrade časnu nagradu za podvige. U lovorom 
ovenčanim pismima, što su prema drevnom običaju upućivana provincijama, i zostavljalo se Julijanovo ime. 
"Konstancije je lično rasporedio trupe, on je u prvim redovima ispoljio odvažnost, njegovo vojničko 
rukovođenje obezbedilo je pobedu, a zarobljenog varvarskog kralja izveli su pred njega na bojištu", od kojeg 
je u to vreme bio udaljen preko četrdeset dana puta. Međutim, tako preterana bajka nije mogla da zavara 
javnu lakovemost, pa čak ni da zado volji ponos samog cara. U sebi svestan da su odobravanje 1 naklonost 
Rimljana pratili Julijanovu sreću u usponu, njegov nezadovoljni duh bio je spreman da primi podmukli otrov 
onih prepredenih ulizica, koje su svoje zle namere bojile najlepšim prividom istine i iskrenosti. Umesto da 
umanjuju Julijanove zasluge, priznavale su, čak i preuveličavale, njegovu slavu u narodu, izvanrednu 
darovitost i značajne zasluge. Zlokobno su, međutim, nagoveštavale da bi se cezarove vrline namah mogle 
pretvoriti u najopasnije zločine, ukoliko nestalna svetina bude dala prednost svojim naklonostima pred 
dužnošću; ili ukoliko nade na osvetu i samostalnu veličinu budu vojskovođu pobedničke vojske dovele u 
iskušenje da se odrekne vemosti. Konstancijeve lične bojazni njegovo veće je tumačilo kao pohvalnu 
strepnju za javnu bezbednost, dok je on lično, a možda i u duši, pod manje odvratnim nazivom straha, 
prikrivao osećanja mržnje i zavisti krišom gajena prema Julijanovim vrlinama bez premca. 

Prividni mir u Galiji i neposredna opasnost u istočnim provincijama, tobože su pružili izgovor za 
plan koji su vešto utanačili carski doglavnici. Odlučili su da razoružaju cezara, da opozovu one verne 
jedinice koje su štitile njegovu ličnost i dostojanstvo; kao 1 da u udaljenom ratu protiv persijske monarhije 
upotrebe prekaljene veterane, koji na obalama Rajne bejahu pobedili najplahovitije germanske narode. Dok 
je Julijan mučno vreme u svom zimskom prebivalištu u Parizu koristio za vršenje vlasti, što je u njegovim 
rukama značilo ispoljavanje vrline, iznenadio ga je nagli dolazak tribuna i sekretara, sa izričitim carevim 
naređenjem, koje je njima nalagalo izvršenje, a njemu da se ne protivi. Konstancije je izrazio zadovoljstvo 
što će se četiri legije u punom sastavu — Kelti, Petulanati, Heruli i Batavci - odvojiti od Julijanovog stega, 
pod kojim su stekle slavu i disciplinu; da se iz svake od preostalih jedinica mora odabrati tri stotine 
najhrabrijih mladića, kao i da ovaj brojni odred, izvor snage galske vojske, mora smesta krenuti u pohod i 
uložiti krajnji napor da stigne na persijsku granicu pre početka rata. Cezar je predvideo 1 žalio posledice ove 
kobne naredbe. Većina pomoćnih jedinica, koje su dobrovoljno stupale u vojsku, postavljala je uslov da 
nikada ne moraju preći Alpe. Data reč rimske države i Julijanova lična čast bile su zaloga da će se taj uslov 
ispunjavati. Takav verolomni i tlačiteljski čin uništiće poverenje i probuditi ozlojeđenost nezavisnih 
germanskih ratnika, koji su istinu smatrali najuzvišenijom među vrlinama, a slobodu svojim najdragocenijim 
posedom. Legionari, koji su posedovali naziv i povlastice Rimljana, stupali su u vojsku radi opšte odbrane 

države; međutim, ove najamničke jedinice su sa hladnom ravnodušnošću slušali zastarela imena države i 
Rima. Poreklom ili dugotrajnom navikom vezani za podneblje i običaje Galije, voleli su Julijana i divili mu 
se; prezirali su i, možda, mrzeli cara; strahovali od mukotrpnog pohoda, persijskih strela 1 žarkih pustinja 
Azije. Svojom su smatrali zemlju, koju bejahu spasli, a nedostatak borbenog duha pravdali su pozivajući se 
na svetu i neodložniju dužnost zaštite svojih porodica i prijatelja. Strepnje Gala proisticale su iz saznanja o 
bliskoj i neizbežnoj opasnosti. Čim provincije budu iserple vojničku moć, Germani će prekršiti sporazum 
koji su im nametnula strahovanja; i pored Julijanovih sposobnosti i odvažnosti, vojskovođa neznatne vojske, 
kome će pripisivati javne nedaće, posle uzaludnog otpora mora se naći ili kao zarobljenik u varvarskom 
logoru ili kao zločinac u Konstancijevoj palati. Da je izvršio primljena naređenja, Julijan bi potpisao vlastitu 
propast, a i propast naroda koji je zasluživao njegovu ljubav. Izričito odbijanje, međutim, bilo je čin pobune 
i objava rata. Neumoljiva careva ljubomora, bespogovorna i, možda, podmukla priroda njegovog naređenja 
nisu ostavile mesta za časno izvinjenje ili otvoreno tumačenje, dok je zavisni položaj cezara jedva dopuštao 
dvoumljenje ili premišljanje. Samoća je uvećavala Julijanovu nevolju; više se nije mogao obratiti za savete 
odanom Salustu, koga je sa položaja uklonila smišljena pakost evnuha: svoja upozorenja čak nije mogao 
potkrepiti saglasnošću doglavnika, koji bi se bojali ili stideli da odobre uništenje Galije. Izabran je trenutak 
kada je Lupicin, zapovednik konjice, upućen u Britaniju da odbije upade Škota i Pikta, dok je Florencije u 
Vijeni bio zaokupljen procenom poreza. Ovaj potonji, lukav 1 potkupljiv državnik, odbijajući da uzme 
odgovornu ulogu u toj opasnoj prilici, izvrdavao je uporne i ponovljene pozive Julijana, koji mu je 
predočavao da je prisustvo prefekta neophodno prilikom donošenja svake važne mere u vladarevom veću. U 
međuvremenu, cezara su pritiskati neotesani 1 nametljivi zahtevi carevih poklisara, koji se behu drznuli da 
nagoveste da bi, ukoliko bude čekao na povratak svojih doglavnika, mogao sebi natovariti krivicu zbog 
zakašnjenja, a njima navući pogubljenje. Nemoćan da se odupre, nerad da posluša, Julijan je najozbiljnijim 
rečima izrazio svoju želju, štaviše nameru, da se odrekne purpura, koji nije mogao časno sačuvati, ali ni 
bezbedno ostaviti. 

Nakon mučnog sukoba, Julijan je bio prisiljen da prizna da je poslušnost vrlina najuglednijeg 
podanika, 1 da je jedino vrhovni vladar imao pravo da procenjuje šta je javna dobrobit. Izdao je neophodne 
naloge za izvršenje Konstancijevih naređenja; deo vojske započeo je marš ka Alpima, dok su se odredi iz 
nekoliko garnizona uputili ka svojim zbornim mestima. Teško su se probijali kroz uzdrhtale i preplašene 
gomile stanovnika provincija, koji su nemim očajem ili glasnim jadikovkama pokušavali da probude njihovo 
sažaljenje, dok su žene vojnika, držeći decu na rukama, optuživale muževe što ih napuštaju, jezikom u kome 
su se mešali tuga, nežnost i negodovanje. Ovaj prizor sveopšteg jada potresao je cezarovu čovečnost, te je 
dozvolio da dovoljan broj poštanskih kola preveze vojničke žene i porodice, pokušao je da olakša tegobe 
kojima ih je morao izložiti, a najpohvalnijim lukavstvima povećao je vlastitu omiljenost i nezadovoljstvo 
izgnanih vojnika. Tuga naoružane gomile uskoro se pretvorila u bes; buntovno gunđanje, koje se iz časa u 
čas prenosilo od šatora do šatora sa sve većom smelošću i dejstvom, pripremalo je njihove duše za 
najsmeonije buntovničke činove; a uz prećutni pristanak tribuna, krišom se rasturala prigodna paškvila koja 
je živim bojama slikala nemilost u kojoj se obreo cezar, ugnjetavanje galske vojske i mekušne poroke 
azijskog tiranina. Konstancijevi činovnici bili su zaprepašćeni i preplašeni širenjem tog opasnog duha. 
Navaljivali su na cezara da ubrza odlazak jedinica, ali su nepromišljeno odbacili časni i razboriti savet 
Julijana, koji im je preporučivao da ne prolaze kroz Pariz i nagoveštavao opasnost i iskušenje suočenja. Čim 
je najavljeno približavanje vojske, cezar je izašao u susret i popeo se na tribunal, podignut u ravnici, pred 
gradskom kapijom. Pošto je istakao oficire i vojnike, koji su činom ili zaslugama zasluživali posebnu 
pažnju, Julijan se okupljenom mnoštvu obratio promišljenom besedom: zahvalnim odobravanjem veličao je 
njihove podvige, podsticao ih je da s gotovošću prihvate čast službe pod okom moćnog i velikodušnog 
vladara, i opominjao da avgustove naredbe iziskuju trenutnu i bodru poslušnost. Pribojavajući se da svog 
vojskovođu ne uvrede nepristojnom vikom, ili da svoja osećanja ne iznevere lažnim i kupljenim 
odobravanjima, tvrdoglavo su ćutali, te su, nakon kratke stanke, pušteni da se raziđu po svojim konačištima. 
Visoke oficire ugostio je cezar, koj i je najtoplijim rečima prijateljstva izrazio želju, a i nemoć, da prema 
zasluzi nagradi hrabre saborce svojih pobeda. Sa gozbe su otišli ispunjeni tugom i zbunjenošću, oplakujući 
tegobnost sudbine koja ih odvaja od voljenog vojskovođe i domovine. Smelo je pretresano 1 odobreno jedino 
sredstvo koje je moglo sprečiti njihovo razdvajanje; narodno nezadovoljstvo neosetno se uobličilo u pravu 
zaveru; strast je pojačala njihove opravdane razloge za pritužbu, dok je strasti raspalilo vino, jer su se uveče, 
uoči polaska, vojnici prepustili raspojasanom slavlju. U ponoć, plahovita gomila, sa mačevima, lukovima i 

zubljama u rukama, nagrnula je u predgrađa, opkolila palatu i, ne hajući za buduće opasnosti, izgovorila 
kobne i neopozive reči: JULIJAN AVGUST! Vladar, čiju su brižnu neizvesnost prekinuli zbrkani poklici 
gomile, osigurao je vratnice od njenog upada, i, dok mu je to bilo moguće, odvojio sebe i svoje dostojanstvo 
od udesa noćnog meteža. U zoru su vojnici, čiji žar beše podstakao otpor, provalili u palatu, uz silu punu 
poštovanja, uhvatili svog izabranika, i štiteći Julijana isukanim mačevima, sproveli ga kroz pariske u lice, 
popeli na tribunal 1, uz ponovljene poklike, pozdravili kao svog cara. Obazrivost kao god vernost nalagale su 
prikladnost odupiranja njihovim veleizdajničkim namerama 1 pripremu izgovora da je nasilje nadvladalo 
njegovu vrlinu. Obraćajući se čas gomili čas pojedincima, ponekad ih je preklinjao za milost a ponekad 
izražavao negodovanje; zaklinjao ih je da ne uprljaju slavu svojih besmrtnih pobeda; usudio se da im obeća 
da će se, ukoliko se smesta vrate svojoj zakletvi, zauzeti da od cara dobije ne samo bezuslovni i milostivi 
oproštaj, već i opoziv naredbi koje su izazvale njihovu ozlojedenost Ali, svesni krivice, vojnici su radije 
odabrali da zavise od Julijanove zahvalnosti no od carske milosti. Njihova revnost neosetno se pretvorila u 
nestrpljenje, a nestrpljenje u bes. Nesalomljivi cezar je do trećeg časa u tom danu odolevao njihovim 
molbama, prekorima i pretnjama, a nije popustio sve dok ga više puta nisu uveravali da mora pristati da 
vlada, ukoliko želi da živi. U prisustvu vojnika 1 uz njihovo jednoglasno odobravanje, podigli su ga na štit; 
raskošna vojnička ogrlica, koju je slučaj ponudio, nadoknadila je odsustvo dijademe; ceremoniju je okončalo 
obećanje umerenog dara, a novi car, savladan i stinskom ili glumljenom tugom, povukao se u najskrovitije 
kutove svojih odaja. 

Julijanove nade mnogo manje su zavisile od brojnosti vojske no od brzine njegovih poteza. U 
izvršenju smelog poduhvata poslužio se svakom predostrožnošću koju je obazrivost mogla naložiti, a tamo 
gde obazrivost nije mogla pratiti njegove poteze, prepuštao je ishod hrabrosti 1 sreći. U blizini Bazela okupio 
je i podelio vojsku. Jednoj skupini od deset hiljada naloženo je da, pod komandom zapovednika konjice 
Nevite, napreduje kroz središnje delove Retije 1 Norika. Sličan odred, pod zapovedništvom Jovija i Jovina, 
spremao se da krene zaobilaznim drumovima preko Alpa i severne italijanske granice. Nalozi, dati 
zapovednicima, bili su smišljeni energično i tačno: da ubrzaju marš u zbijenim i čvrstim kolonama; koje su 
se, prema prirodi terena, lako mogle preobraziti u ma koji borbeni poredak; da se od noćnih prepada 
obezbede jakim stražarskim mestima i budnim stražarima; da iznenadnim dolaskom preduprede otpor; da 
naglim odlaskom umaknu ispitivanju; da šire mišljenje o svojoj snazi i strah od njegovog imena, i da se 
svome vladaru pridruže pod zidinima Sirmijuma. Julijan je za sebe zadržao težu i izuzetniju ulogu. Odabrao 
je tri hiljade hrabrih 1 okretnih dobrovoljaca, rešenih, poput svog vladara, da se odreknu svake nade na 
povlačenje; na čelu te verne družine smelo se otisnuo u čestare Marcijana, ili Švarcvalda, koji skrivaju 
dunavska izvorišta, tako da svetu više dana nije bila poznata Julijanova sudbina. Tajnost marša, njegova 
prilježnost i krepkost savladavale su svaku prepreku; probijao se kroz planine i baruštine, zauzimao mostove 
ili preplivavao reke, sledio je svoj neposredni pravac ne razmišljajući da li prelazi preko teritorije Rimljana 
ili varvara, da bi se napokon pojavio između Ratisbona'" i Beča, na onom mestu na Dunavu koje beše 
odredio za ukrcavanje svoje vojske. Dobro usaglašenom ratnom varkom zaplenio je flotu onde ukotvljenih 
lakih brigantina; obezbedio je zalihu prostih namirnica, dovoljnu da zadovolji neistančani, ali halapljivi 
apetit galske vojske, i smelo se prepustio toku Dunava. Napori njegovih mornara, koji su veslali sa 
neprestanom marljivošću, i ustaljen povoljan vetar preneli su flotu preko sedam stotina milja za jedanaest 
dana, tako da je već bio iskrcao svoju vojsku u Bononiji, samo trinaest milja od Sirmijuma, pre no što su 
njegovi neprijatelji mogli primiti ma kakvu pouzdanu vest da je napustio rajnske obale. Tokom te duge i 
brze plovidbe Julijanov duh bio je usredsređen na cilj poduhvata; i mada je primio izaslanstva nekih 
gradova, koji behu pohitali da steknu zaslugu ranog pokoravanja, prolazio je mimo neprijateljskih garnizona 
raspoređenih duž reke, ne popuštajući iskušenju da pokazuje beskorisnu i nepravovremenu hrabrost. 
Dunavske obale su s obe strane bile načičkane posmatračima, koji su piljili u vojnički sjaj, predosećali 
značaj događaja, i po okolini širili glas o mladom junaku, koji napreduje sa više no ubitačnom brzinom na 
čelu nebrojene vojske Zapada. Lucilijana, koji je, u rangu zapovednika konjice, zapovedao vojnim snagama 
Ilirika, uznemirile m i zbunile nepouzdane vesti koje nije mogao odbaciti, ali ni u njih poverovati. Beše 
preduzeo neke spore i neodlučne mere da bi okupio svoje jedinice, kada je na njega izvršio prepad 
Dagalajfo, jedan energičan oficir koga Julijan, čim se iskrcao u Bononiji, beše isturio sa nešto lake konjice. 
Zarobljenog vojskovođu, nesigurnog u život ili smrt, brzo su stavili na konja, odveli do Julijana, koji ga je 

ljubazno podigao sa zemlje i rasterao strah i zaprepašćenje, što, izgleda, behu omamili njegove moći. Ali, 
tek što se obodrio, Lucilijan je ispoljio nedostatak smotrenosti, drznuvši se da prebaci svom pobedniku to što 
se prenagljeno odvažio da, sa šačicom ljudi, izloži opasnosti svoju ličnost usred neprijatelja. "Sačuvaj za 
svog gospodara Konstancija te malodušne opomene," s prezrivim osmehom odvratio je Julijan, ,kad sam ti 
pružio purpur da ga poljubiš, nisam te primio kao savetnika,već kao molioca." Svestan da samo uspeh može 
opravdati njegov poduhvat, i da jedino srčanošću može doći do uspeha, smesta je na čelu tri hiljade vojnika 
krenuo u napad na najjači i najnaseljeniji grad u provincijama Ilirika. Čime ušao u razvučeno predgrađe 
Sirmijuma, dočekan je radosnim usklicima, odobravanja vojske 1 naroda koji, ovenčani cvećem i sa 
upaljenim svećama u rukama, povedoše svog priznatog vladara u carsku rezidenciju. Dva dana bila su 
posvećena javnom veselju, koje je proslavljeno igrama u cirkusu; međutim, rano ujutro trećeg dana, Julijan 
je odmarširao da zauzme uzani prolaz Sukci u klisurama planine Hem, što gotovo na pola puta između 
Sirmijuma i Carigrada odvaja provincije Trakiju 1 Dakiju, strmo se spuštajući prema prvoj, a blagom 
padinom prema potonjoj. Odbrana ovog važnog garnizona poverena je hrabrom Neviti koji je, poput 
vojskovođa iz italijankog odreda, uspešno izvršio plan pohoda i spajanje, koji je tako umešno smislio njihov 
gospodar. 

Ali, Julijanova čovečnost pošteđena je surovog izbora nad kojim se žalosno vajkao - da uništi ili 
bude uništen: Konstancijeva smrt u pravi čas izbavila je Rimsko carstvo nedaća građanskog rata. 
Približavanje zime nije moglo zadržati monarha u Antiohiji, a miljenici se nisu usuđivali da se suprotstave 
njegovoj nestrpljivoj žudnji za osvetom. Laku groznicu, koju je možda prouzrokovala duševna 
uznemirenost, pojačali su napori putovanja, pa je Konstancije bio prisiljen da se zaustavi u gradiću 
Mopsukreni, na dvanaest milja od Tarsa, gde je nakon kratke bolesti izdahnuo u četrdeset petoj godini 
života, a dvadeset četvrtoj godini vladavine. Njegova prava priroda, koju su činili gordost 1 slabost, 
praznoverje 1 svirepost, potpuno je pokazana u prethodnoj povesti o civilnim i crkvenim zbivanjima. 
Dugotrajna zloupotreba vlasti učinila ga je značajnom osobom u očima njegovih savremenika, no kako 
pažnju potomstva može zaslužiti samo lična vrednost, poslednji od Konstantinovih sinova može se otpustiti 
sa sveta uz opasku da je od oca nasledio mane bez njegovih sposobnosti. Kažu da je, pre nego što će 
izdahnuti, Konstancije naimenovao Julijana za naslednika; ne izgleda neverovatno da je njegova brižna 
strepnja za sudbinu mlade, nežne i trudne supruge u poslednjim trenucima mogla nadjačati surovije strasti 
mržnje 1 osvete. Evsevije i njegovi grešni sadrugovi učinili su slabašan pokušaj da izborom drugog cara 
produže vladavinu evnuha, ali je njihove spletke vojska s prezirom odbacila, jer se sada gnušala i pomisli na 
građanski rat, dok su dva oficira visokog čina smesta otposlana kako bi uverila Julijana da će svaki mač u 
Carstvu biti isukan u službi njemu. Ovaj srećni ishod sprečio je vojne planove tog vladara, koji beše smislio 
tri različita napada na Trakiju. Bez prolivanja krvi sugrađana umakao je opasnostima neizvesnog sukoba i 
stekao preimućstva potpune pobede. Nestrpljiv da poseti svoje rodno mesto i novu prestonicu Carstva, 
krenuo je iz Naisa kroz planinu Hem i tračke gradove. Kada je stigao u Herakleju, na šezdeset milja, ceo 
Carigrad je pohrlio da ga dočeka, te je pobedonosno ušao uz dolične pokliče odobravanja vojnika, naroda i 
senata. Bezbrojno mnoštvo tiskalo se oko njega sa žudnim poštovanjem i bilo je, možda, razočarano kada je 
ugledalo niski stas i jednostavno ruho junaka, čija je neiskusna mladost pobedila germanske varvare, a sada 
je, u uspešnom poletu, prešla ceo evropski kontinent od atlantskih do bosforskih obala. Nekoliko dana 
kasnije, kada su u luku prispeli ostaci pokojnog cara, Julijanovi podanici su odobravali istinskoj ili 
glumljenoj čovečnosti svog vladara. Peške, bez dijademe, u žalobnoj odeći, pratio je pogrebnu povorku sve 
do crkve Svetih apostola gde je telo položeno: i mada se ovi znaci uvažavanja mogu protumačiti kao sebično 
ukazivanje pošte poreklu i dostojanstvu carskog rođaka, Julijanove suze pokazale su svetu da je zaboravio 
uvrede i da je pamtio jedino obaveze koje beše primio od Konstancija. Čim su se uverile u carevu smrt, 
legije u Akvileji su otvorile gradske kapije 1, žrtvujući svoje grešne vođe, lako dobile oproštaj od Julijanove 
promišljenosti ili blagosti, dok je on, u trideset drugoj godini života, stekao neospornu vlast nad Rimskim 
carstvom. 

Filozofija je naučila Julijana da poredi preimućstva delanja i povučenog života, no, visoko poreklo i 
životna zbivanja nikada mu nisu dozvolili slobodu izbora. Možda je mogao iskreno dati prednost lugovima 
Akademije i atinskom društvu, ali bio je prisiljen, najpre Konstantinovom voljom, a kasnije njegovom 
nepravičnošću da svoju ličnost i slavu izloži pogibeljima carske veličine, i da sebe učini odgovornim pred 
svetom i potomstvom za sreću miliona. Julijan se sa strahom prisećao opaske svog učitelja Platona da se 
uprava nad našim jatima i stadima uvek poverava bićima višeg soja; da vođenje naroda iziskuje i zaslužuje 

nebeske moći bogova ili dobrih duhova. Na osnovu tog načela opravdano je zaključio da čovek koji se drzne 
da vlada mora težiti savršenstvu božanske prirode; da mora svoju dušu pročistiti od njenog smrtničkog i 
ovozemaljskog dela; da mora prigušiti svoje prohteve, prosvetliti poimanja, obuzdati strasti i pokoriti divlju 
zver koja, prema živopisnoj Aristotelovoj metafori, retko propušta da se popne na despotov presto. Julijanov 
presto, koji je Konstancijeva smrt učvrstila na samostalnoj osnovi, bio je sedište razuma, vrline 1, možda , 
sujete. Prezirao je počasti, odricao se zadovoljstava i sa neprestanom marljivošću obavljao dužnosti svog 
visokog položaja: među njegovim podanicima bilo je malo onih koji bi, da su bili prisiljeni da svoje vreme i 
postupke podvrgnu strogim zakonima koje njihov filozofski nastrojeni car bejaše sebi nametnuo, pristali da 
mu olakšaju teret dijademe. Jedan od njegovih najprisnijih prijatelja, koji je često delio škrtu jednostavnost 
njegove trpeze, primetio je da mu je laka i oskudna ishrana (obično od povrća) činila duh i telo uvek 
slobodnim i bodrim za raznolike i važne poslove pisca, pontifika, magistrata, vojskovođe i vladara. U 
jednom istom danu primao je nekoliko ambasadora, pisao ili diktirao veliki broj pisama svojim 
vojskovođama, civilnim magistratima, ličnim prijateljima i raznim gradovima na teritorijama pod njegovom 
vlašću. Slušao je primljene predstavke, razmatrao predmet molbi i saopštavao svoje namere brže no što je 
marljivost njegovih sekretara mogla da zabeleži. Posedovao je takvu gipkost misli i usredsređenost pažnje, 
da je rukom pisao, uhom slušao i naglas diktirao 1, bez oklevanja 1 greške, istovremeno sledio tri različita 
toka misli . Dok su se njegovi činovnici odmarali, vladar je hitro leteo s jednog posla na drugi; a nakon 
brzog ručka povlačio se u knjižnicu sve dok ga državni posao, koji je odredio za veče, ne bi pozvao da 
prekine svoja proučavanja. Careva večera bila je manje obilata od prethodnog obroka; san mu nikad nisu 
zamagljivala isparenja lošeg varenja, a osim u kratkom razdoblju braka, koji je pre bio posledica politike 
nego ljubavi, čedni Julijan nikada nije delio postelju sa ženom. Ubrzo bi ga probudio ulazak novih sekretara, 
koji su spavali prethodnog dana; sluge su ga morale dvoriti na smenu, dok njihov neumorni gospodar jedva 
da je sebi dozvoljavao neko drugo osveženje osim promene zanimanja. Julijanovi prethodnici, njegov stric, 
brat i brat od strica, povlađivali su svojoj detinjastoj sklonosti cirkuskim igrama, pod naoko uverljivim 
izgovorom povlađivanja sklonostima naroda; često su najveći deo dana provodili kao dokoni posmatrači i 
kao deo velelepnog spektakla, sve dok se uobičajeni program sa dvadeset četiri trke ne bi sasvim okončao. 
Osećajući 1 i spoljavajuči nepomodnu odvratnost prema tim površnim zabavama, prigodom nekih praznika 
Julijan se udostojavao da se pojavi u cirkusu, i pošto bi bacio nehatni pogled na pet-šest trka, hitro bi se 
povukao sa nestrpljivošću filozofa, koji bi smatrao izgubljenim svaki trenutak koji nije bio posvećen opštoj 
dobrobiti ili uzdizanju vlastitog duha. Tim tvrdičlukom u pogledu vremena kao da beše produžio kratko 
trajanje svoje vladavine, a da su datumi manje pouzdano utvrđeni, odbili bismo da poverujemo da je 
proteklo samo šesnaest meseci od Konstancijeve smrti do odlaska njegovog naslednika u rat sa Persijom. 
Julijanova dela može sačuvati jedino istoričareva brižnost, mada deo njegovih obimnih spisa, koji još 
postoje, ostaje kao spomenik carevoj prilježnosti, a i geniju. Misopogon, Cezari, nekoliko beseda i njegovo 
opširno delo protiv hrišćanske vere bili su sastavljeni za dugih noći u toku dve zime, od kojih je prvu proveo 
u Carigradu a drugu u Antiohiji. 

Raskoš palate budila je prezir i gnušanje u Julijanu, koji je obično spavao na zemlji, preko volje 
popuštao neodložnim prirodnim potrebama i svoju sujetu nije ispoljavao nadmetanjem u carskoj raskoši, već 
prezirom prema njoj. Potpunim iskorenjivanjem nepočinstva, preuveličavanog čak i preko njegovog 
stvarnog opsega, bilo mu je stalo da olakša patnju i da primiri gunđanja naroda, koji sa manje nelagodnosti 
podnosi teret poreza ukoliko je ubeđen da se plodovi njegove marljivosti prisvajaju za dobrobit države. 
Julijana, međutim, optužuju da je u postizanju tog korisnog dela postupao sa i suviše prenagljenosti 1 
bezobzirne strogosti. Jednim jedinim ediktom carigradsku palatu je pretvorio u ogromnu pustolinu, sramno 
je otpustio celu svitu robova i sluga, ne postaravši se za pravične, ili makar dobronamerne, izuzetke zbog 
godina, službovanja ili siromaštva vernih sluga carske porodice. Takva je, zbilja, bila narav Julijana, koji se 
retko prisećao temeljnog Aristotelovog načela da se prava vrlina nalazi na podjednakom rastojanju između 
suprotnih poroka. Sjajno 1 ženskasto azijatska ruho, uvojke i šminku, ogrlice i narukvice, koji su tako 
smešno izgledali na Konstantinovoj ličnosti, njegov filozofski nastrojeni naslednik dosledno je odbacivao. 
Odričući se položaja, Julijan kao da se odrekao i pristojnosti u odevanju, a činilo se da sebe ceni zbog 
zanemarivanja zakona čistoće. U satiričnoj predstavi, namenjenoj oku javnosti, car sa zadovoljstvom, čak i 
ponosom, naglaba o dužini svojih nokata i kao mastilo crnoj prljavštini ruku; tvrdi da je, mada najveći deo 
njegovog tela pokrivaju dlake, upotreba brijača ograničena samo na glavu; i sa vidljivim samozadovoljstvom 
slavi čupavu i naseljenu bradu, koju je sa ljubavlju gajio, po uzoru na grčke filozofe. Da je Julijan poslušao 

jednostavne naloge razboritosti, prvi magistrat Rimljana bi prezreo prenemaganja Diogena kao i Darija. 

Brojnu vojsku špijuna, uhoda i dostavljača, koju je Konstancije zaposlio kako bi jednom čoveku 
obezbedio, a milionima narušio spokoj, ovaj velikodušni naslednik smesta je raspustio. U sumnjičenju 
Julijan je bio spor, a u kažnjavanju blag; preziranje veleizdaje bilo je plod njegovog rasuđivanja, sujete 1 
hrabrosti. Svestan nadmoćne vrednosti, bio je uveren da bi se malobrojni među njegovim podanicima usudili 
da se sa njim susretnu na bojištu, pokušali da ga ubiju, ili čak sednu na njegov upražnjeni presto. Filozof je 
mogao opravdati ishitrene ispade nezadovoljstva, a junak je mogao prezirati ambiciozne planove koji su 
prevazilazili sreću ili sposobnosti nesmotrenih zaverenika. Neki građanin Ankire pribavio je sebi purpurnu 
odeću, a taj nesmotreni postupak, koji bi se za Konstancijeve vladavine smatrao smrtnim zločinom, Julijanu 
je prijavila uslužna nametljivost ličnog neprijatelja. Raspitavši se o položaju i karakteru svog suparnika, 
vladar je potkazivača otposlao sa poklonjenim parom purpurnih cipela da bi upotpunio velelepnost 
suparnikove carske odeće. Desetorica dvorskih stražara skovali su opasniju zaveru, odlučivši da ubiju 
Julijana na vežbalištu blizu Antiohije. Njihovu krivicu je odala neumerenost u piću, te su ih okovane izveli 
pred uvređenog vladara, koji je nakon živog izlaganja o pokvarenosti i ludosti njihovog poduhvata, umesto 
smrti na mukama, koju bejahu zaslužili i očekivali, dvojici glavnih krivaca izrekao presudu na progonstvo. 
Jedini slučaj kada Julijan, izgleda, beše odstupio od uobičajene blagosti bilo je smaknuće prenagljenog 
mladića, koji je nejakom rukom pokušao da prigrabi dizgine Carstva. Ali, taj mladić bio je sin Marcela, 
zapovednika konjice, koji je u prvom pohodu galskog rata napustio steg cezara i države. Julijan je lako 
mogao pobrkati sinovljev zločin, a da ne izgleda kako zadovoljava ličnu mržnju; no, primirila ga je 
Marcelova nesreća, te je careva velikodušnost pokušala da izvida ranu koju beše nanela ruka pravde. 

Julijan nije bio neosetljiv na preimućstva slobode. Baveći se naukom zadojio se duhom drevnih 
mudraca i junaka; njegov život i sudbina zavisili su od tiraninovog hira, a kada se popeo na presto ponos bi 
mu ponekad mučila pomisao da robovi, koji se ne bi usudili da osude njegove mane, nisu dostojni da uznose 
njegove vrednosti. Iskreno se gnušao sistema i stočnjačke despotije koji u Carstvu bejahu uspostavili 
Dioklecijan, Konstantin i istrajne osamdesetogodišnje navike. Praznoverni razlog sprečio je ostvarenje 
plana, o kojem je Julijan često razmišljao, da glavu oslobodi tereta skupe dijademe; ali, izričito je odbijao 
titulu Dominus ili Gospodara, reč koja je postala tako poznata ušima Rimljana da se više nisu sećali njenog 
ropskog i ponižavajućeg porekla. Položaj, ili pre naziv, konzula cenio je vladar, koji je sa dubokim 
poštovanjem posmatrao razvaline republike, a ono isto ponašanje koje Avgust bejaše poprimio iz 
obazrivosti, Julijan je usvojio po izboru i sklonosti. Na januarske kalende, u zoru, novi konzuli Mamertin i 
Nevita pohitali su u palatu da pozdrave cara. Čim su ga obavestili da stižu, skočio je sa prestola, žurno im 
krenuo u susret i prisilio postiđene magistrate da prime izraze njegove lažne skromnosti. Iz palate su krenuli 
ka senatu. Car je išao pešice ispred njihovih nosiljki, dok je svetina zurila, diveći se slici iz drevnih vremena 
ili krišom osuđujući ponašanje koje je u njenim očima unižavalo veličanstvo purpura. Međutim, Julijanovo 
ponašanje nailazilo je na jednodušnu podršku. Za vreme igara u cirkusu, nepromišljeno ili namerno, 
oslobodio je roba u konzulovom prisustvu. Čim su ga podsetili da je zašao u nadležnost drugog magistrata, 
sam je sebe osudio na globu od deset funti zlata, iskoristivši tu javnu priliku da svetu objavi da podleže, 
poput ostalih sugrađana, zakonima i čak formalnostima države. Duh njegove uprave i poštovanje prema 
rodnom mestu, naveli su Julijana da carigradskom senatu dodeli one iste počasti, povlastice i vlast koje je 
još uživao senat drevnog Rima. Uvedena je i postepeno ustaljena legalna fikcija da se polovina nacionalnog 
veća preselila na Istok, a despotski Julijanovi naslednici su, primajući senatorsku titulu, priznavali da su 
članovi uvaženog tela kojem je dozvoljeno da predstavlja veličanstvo rimskog imena. Sa Carigrada 
vladareva pažnja se prenela na municipalne senate provincija. U više navrata je ediktima ukinuo nepravična 
i štetna izuzeća koja su tolike dokone građane povukla iz službe svojoj zemlji; a namećući pravičnu 
raspodelu javnih dužnosti, povratio je snagu, sjaj ili, prema Libanijevom!““ vatrenom izrazu, dušu 
gradovima Carstva koj i su bil 1 na izdisaju. 

Ukoliko bi ih lišil 1 purpura i nage bacili u svet, većina vladara smesta bi potonula u najniži društveni 
sloj, bez nade da ispliva iz svog mraka. Ali, Julijanova lična vrednost bila je u izvesnoj meri nezavisna od 
sudbine. Kakav god da je bio Julijanov životni izbor, snagom srčane hrabrosti, živog duha i silne marljivosti, 
postigao bi, ili makar zasluživao, najviše počasti u svom pozivu; i mogao bi se uzdići do položaja 

doglavnika ili vojskovođe države u kojoj bi bio rođen kao običan građanin. Da je zavidljivi hir moći 
izneverio njegova očekivanja; da je obazrivo otklonio puteve veličine, korišćenjem istih talenata u 
proučavanju posvećenoj samoći njegova današnja sreća i besmrtna slava nadmašile bi sreću 1 slavu kraljeva. 
Kada osmotrimo sa podrobnom ili, možda, zlonamernom pažnjom Julijanov portret, izgleda kao da nešto 
nedostaje u pogledu draži i savršenstvu cele pojave. Njegov duh bio je manje snažan 1 uzvišen od 
Cezarovog, nije posedovao Avgus tovu savršenu promišljenost. Trajanove vrline izgledaju postojanije i 
prirodnije, a Markova filozofija je jednostavnija i doslednija. Ipak, Julijan je nedaću podnosio sa čvrstinom, 
a blagostanje sa umerenošću. Posle razdoblja od sto dvadeset godina nakon smrti Aleksandra Severa, 
Rimljani su videli cara koji nije pravio razliku između svojih dužnosti i zadovoljstava, koji se trudio da 
olakša nevolju i da podigne duh svojih podanika, i uvek nastojao da vlast poveže sa zaslugom, a sreću sa 
vrlinom. Čak je i klika, verska klika, bila prisiljena da prizna nadmoćnost njegovog duha i u miru i u ratu, i 
da, s uzdahom, prizna da otpadnik Julijan voli svoju zemlju i da je zaslužio svetsko carstvo. 

21. POGLAVLJE (XXIII) 
(851-368. g.) 


Julijanova vera - Sveopsta tolerancija - Njegov pokušaj da 
obnovi 1 reformiše paganstvo - Njegovo lukavo proganjanje 
hrišćana - Obostrani verski žar 1 nepravičnost 


O gadnički karakter narušio je Julijanov ugled, dok je zanos, koji je bacio u senku njegove vrline, 
preuveličao stvarnu i prividnu veličinu njegovih mana. Naše pristrasno neznanje može zamišljati da je on 
bio vladar - filozof, koji je smišljao kako da ravnomerno zaštiti verske sekte u Carstvu, i primiri teološku 
groznicu što je, od Dioklecijanovih edikata do Atanasijevog progonstva, raspaljivala duh naroda. Pažljiviji 
pogled na Julijanov karakter i držanje otkloniće ovu povoljnu predrasudu o vladaru koji nije izbegao 
sveopštoj boljci tog vremena. Mi imamo jedinstvenu prednost da poredimo slike koje su naslikali njegovi 
najprivrženiji obožavaoci i nepomirljivi neprijatelji. Razborit i pravičan istoričar, nepristrasan posmatrač 
njegovog života i smrti, verno je i spripovedao Julijanova dela. Jednodušno svedočenje njegovih 
savremenika potvrduju javne i privatne izjave samog cara, a njegovi razni spisi izražavaju jednoobrazni 
smisao verskih osečanja, koja ga je politika pre nagnala da prikriva no da ispoljava. Odana i iskrena 
privrženost prema atinskim i rimskim bogovima predstavljala je Julijanovu vodeču strast; moči prosvečenog 
razuma izneveravao je i kvario uticaj praznoverne predrasude; a prividenja, koja su postojala samo u 
carevom duhu, imala su stvarno i pogubno dejstvo na upravljanje Carstvom. Žestoki žar hriščana, koji su 
prezirali bogoštovanje i rušil i žrtvenike tih mitskih bogova, u njihovom sledbeniku izazivao je nepomirljivu 
mržnju prema veoma brojnom delu podanika; iz želje za pobedom ili stida zbog odbijanja ponekad je padao 
u iskušenje da krši zakone promišljenosti, pa čak i pravde. Pobeda strane, koju je napustio 1 kojoj se 
suprotstavljao, žigosala je sramom Julijanovo ime; a neuspešnog otpadnika savladala je bujica pobožnih 
pogrda, za koju je znak dala zvučna truba Grigorija Nazijanskog. Zanimljiva priroda zbivanja, nagomilanih 
u kratkotrajnoj vladavini ovog delatnog cara, zaslužuje vernu i podrobnu povest. Njegova pobuda, planovi i 
dela, u meri u kojoj su povezani s istorijom vere, biće predmet ovog poglavlja. 

Uzrok njegovog čudnog i kobnog otpadništva mogao bi se izvesti iz ranog životnog razdoblja kada je 
kao siroče ostao u rukama ubica svoje porodice. Hristovo i Konstancijevo ime, predstava o ropstvu i veri, 
uskoro su se spojili u mladalačkoj uobrazilji, podložnoj najživljim utiscima. U najranijem detinjstvu poveren 
je na staranje nikomedijskom episkopu Evseviju, koji mu je bio rođak po majci; dok nije navršio dvadesetu 
godinu, Julijan je od hrišćanskih učitelja dobijao svetačko, a ne junačko vaspitanje. Manje zavidljiv na 
nebesku no na ovozemaljsku krunu, car se zadovoljio nesavršenom ulogom još nekrštenog preobraćenika, 
dok je Konstantinove sinovce darivao povlasticama krštenja. Bili su čak pripušteni na niže položaje u 
svešteničkom staležu, a Julijan je javno čitao Sveto pismo u nikomedijskoj crkvi. Činilo se da je izučavanje 
vere, koje su prilježno negovali, dalo najlepše plodove vere i pobožnosti. Molili su se, postili, delili sirotinji 
milostinju, poklone sveštenstvu i priloge za grobove mučenika; udruženim naporima Gala i Julijana 
podignut je, ili bar započet, veličanstveni spomenik Sv. Mami u Cezareji. S poštovanjem su razgovarali sa 
episkopima, uglednim po uzvišenoj svetosti, i tražili blagoslov od monaha i pustinjaka, koji u Kapadokiju 
bejahu uveli dobrovoljne muke asketskog života. Ulazeći u muževno doba, dvojica prinčeva su verskim 
osećanjima otkrila razlike svojih karaktera. Tupi i tvrdoglavi Galov duh primio je, sa bezuslovnim žarom, 
učenja hrišćanstva, što nikada nije uticalo na njegovo ponašanje ili umerilo njegove strasti. Blaga priroda 
mlađeg brata bila je manje odbojna prema poukama Jevanđelja, a njegovu živu radoznalost mogao je 
zadovoljiti teološki sistem, koji objašnjava tajanstvenu suštinu Boga i otvara neograničene perspektive 
nevidljivih i budućih svetova. Međutim, Julijanov nezavisni duh odbijao je da se prepusti pasivnoj i 
popustljivoj poslušnosti, koju su; u ime vere, zahtevali oholi sveštenici. Njihova spekulativna gledišta 

nametala su se kao nepobitni zakoni, a čuvala zastrašivanjima večnim mukama; međutim, dok su oni 
propisivali krute obrasce za misli, reči i dela mladog princa, dok su ućutkivali njegove zamerke i strogo 
obuzdavali slobodu njegovih preispitivanja, podstakli su njegov nestrpljivi duh da ospori autoritet svojih 
duhovnih voda. Vaspitavan je u Maloj Aziji, u jeku sablazni vezanih za arijansku raspru. Žestoke prepirke 
episkopa sa Istoka, neprestano menjanje njihovog vjeruju i svetovne pobude koje kao da su uticale na 
njihovo ponašanje, neosetno su ojačali Julijanovo predubedenje da oni nisu shvatali a ni verovali u religiju 
za koju su se tako jarosno borili. Umesto da sluša dokaze o hrišćanstvu, onom naklonjenom pažnjom koja 
dodaje težinu naj verodostojnijem dokazu, slušao je sa sumnjičavošću i osporavao, sa tvrdoglavošću i 
oštroumnošću, učenja prema kojima je već gajio nesavladivu odvratnost. Kad god bi mladim prinčevima 
naložili da sastave besede o predmetu rasprostranjenih sporova, Julijan se uvek izjašnjavao kao zastupnik 
mnogoboštva, pod pritvornim izgovorom da se njegova učenost i domišljatost mogu korisnije vežbati i 
ispoljiti u odbrani slabije strane. 

Čini se da je Julijanov teološki sistem sadržao uzvišena i važna načela prirodne vere. No, budući da 
vera neutemeljena na otkrovenju, mora ostati lišena čvrste uverenosti, Platonov učenik nepromišljeno se 
vratio navikama prostog sujeverja; dok su narodski i filozofski pojmovi božanstva izgleda bili pobrkani u 
Julijanovoj praksi, spisima, pa čak i umu. Pobožni car priznavao je i poštovao Večni uzrok svemira, kojem 
je pripisivao sva savršenstva beskonačne prirode nevidljiva oku i nedostupna poimanju slabih smrtnika. 
Svevišnji Bog stvorio je ili pre, Platonovski rečeno, prouzrokovao niz zavisnih duhova; bogova, demona, 
junaka i ljudi; dok je svako biće, čije je postojanje neposredno proisticalo iz prauzroka, primilo bitni dar 
besmrtnosti. Da se tako dragoceno preimućstvo ne bi rasipalo na nedostojne ciljeve, Tvorac je poverio 
umeću i moći manjih bogova dužnost oblikovanja ljudskog tela i uređivanja lepog sklada životinjskog, 
biljnog i mineralnog carstva. Na te božje doglavnike preneo je svetovnu upravu nad nižim svetom, premda 
njihova nesavršena uprava nije pošteđena nesloge ili greške. Zemlja i njeni stanovnici raspodeljeni su među 
njima, a karakteri Marsa ili Minerve, Merkura ili Venere, jasno se mogu uočiti u zakonima i načinu 
ponašanja njihovih posebnih sledbenika. Sve dok su naše besmrtne duše u smrtničkom zatvoru, naš je 
interes, a i dužnost, da usrdno molimo za naklonost ili da molbom otklonimo gnev nebeskih sila, čiji ponos 
zadovoljava pobožnost ljudskog roda, a može se pretpostaviti da se veći delovi tog ponosa unekoliko hrane 
dimovima sa žrtvenika. Niži bogovi mogu se ponekad udostojiti da ožive kipove i da se nastane u 
hramovima posvećenim u njihovu počast. Katkad mogu posetiti Zemlju, ali nebesa su dolični presto i simbol 
njihove slave. Julijan je prenagljeno priznao nepromenljivi poredak Sunca, Meseca i zvezda kao dokaz 
njihovog večnog trajanja, a njihova večnost bila je dovoljan dokaz da nisu delo nekog nižeg boga, već 
Svemogućeg kralja. U sistemu platonavaca vidljiv je odraz nevidljivog sveta. Nebeska tela, budući da su 
prožeta božanskim duhom, mogu se smatrati predmetima koji najvećma zaslužuju versko štovanje. SUNCE, 
čiji stvaralački uticaj prožima i podržava univerzum, opravdano polaže pravo da ga čovečanstvo obožava 
kao blistavog predstavnika LOGOSA, žive, racionalne i blagotvorne slike duhovnog Oca. 

Hrišćani, koji su sa užasom i gnušanjem gledali Julijanovo otpadništvo, mnogo više su se plašili 
njegove moći no njegovih argumenata. Svesni njegove vatrene revnosti, mnogobošci su očekivali, možda sa 
nestrpljenjem, da se vatre progona smesta potpale protiv neprijatelja bogova, a da će oštroumna Julijanova 
zloba izmisliti neka okrutna usavršenja ubijanja i mučenja, nepoznata sirovom i neiskusnom besu njegovih 
prethodnika. Ali, izgleda da je nade, a i strepnje verskih sekti izneverila obazriva čovečnost vladara, koji se 
starao o svom ugledu, javnom miru i pravima ljudskog roda. Poučen istorijom 1 razmišljanjem, Julijan je bio 
ubeđen da, iako lekovito nasilje ponekad može izlečiti telesne bolesti, ni čelik ni oganj ne mogu izbrisati iz 
pameti pogrešna mišljenja. Nevoljnu žrtvu mogu odvući do podnožja žrtvenika, no srce se 1 dalje grozi 
svetogrdnog čina i opire mu se. Ugnjetavanje kali i ogorčava versku tvrdoglavost, a čim proganjanje jenja, 
oni koji su poklekli vraćaju se kao pokajnici, dok se oni koji su pružili otpor slave kao sveci i mučenici. 
Julijan je bio svestan da bi, usvajajući neuspešnu svirepost Dioklecijana i njegovih savladara, svoju 
uspomenu ukaljao nazivom tiranina, a dodao novu slavu katoličkoj crkvi, koja je snagu i rast crpla iz 
strogosti mnogobožačkih magistrata. Pokretan tim pobudama, a strepeći da ne poremeti spokoj nesređene 
vladavine, Julijan je svet iznenadio ediktom dostojnim jednog državnika ili filozofa. Proširio je na sve 
stanovnike rimskog sveta blagodati slobodne i ravnopravne tolerancije, a jedina muka kojoj je izložio 
hrišćane bila je ta što ih je lišio moći da kinje svoju podaničku sabra ću žigošući je gnusnim nazivima 
idolopoklonika i jeretika. Pagani su dobili milostivu dozvolu, ili pre izričitu naredbu, da otvore SVE svoje 
hramove i smesta su oslobođeni svih tlačiteljskih zakona i samovoljnih uznemiravanja, koja su trpeli za 

vreme vladavine Konstantina i njegovih sinova. Istovremeno su iz izgnanstva pozvani i u crkve vraćeni 
episkopi i sveštenstvo, koje beše prognao vladar - arijanac: donatisti, novatijanci, makedonijevci, 
evnomijevci, i oni koji, sa sa više sreće, bejahu usvojili učenja Nikejskog sabora“. Julijan, koji je shvatao 
njihove teološke rasprave i ismevao ih, pozivao je u palatu vođe neprijateljskih sekti da uživa u zabavnom 
prizoru njihovih besnih sukoba. Galama rasprave ponekad bi nagnala cara da vikne: "Slušajte me! Mene su 
neprijateljima; mada se koristio besedničkom sposobnošću, kako bi ih ubedio da žive u slozi ili bar u miru; 
pre nego što ih je otpustio, sasvim bi se uverio da ne treba da se plaši hrišćanske sloge. Nepristrasni Amijan 
pripisivao je ovu pritvornu blagost želji da se raspale unutrašnje podele u crkvi; a potuljeni plan 
potkopavanja temelja hrišćanstva bio je nerazlučivo povezan sa Julijanovom žarkom željom da obnovi 
drevnu veru Carstva. 

Julijan je i dalje održavao slobodu veroispovesti, ne ističući da li ta sveopšta trpeljivost proističe iz 
njegove pravičnosti ili blagosti. Pravio se da sažaljeva nesrećne hrišćane, koji su u zabludi u pogledu 
najvažnije stvari u svom životu; ali njegovu samilost srozavao je prezir, a prezir zagorčavala mržnja; Julijan 
je osećanja izražavao sa sarkastičnom duhovitošću, koja zadaje duboku i smrtonosnu ranu kad god dolazi iz 
suverenovih usta. Svestan da hrišćani slave ime svog Spasitelja, dozvoljavao je, i možda naredio, upotrebu 
manje časnog naziva GALILEJCI. Izjavio da je Carstvo bilo dovedeno na rub propasti ludošću Galilejaca, 
koje je opisivao kao sektu fanatika, dostojnu ljudskog prezira 1 bogovima mrsku; u javnom ediktu on 
nagoveštava da se mahniti bolesnik ponekad može izviđati lekovitim nasiljem. U Julijanovu dušu i namere 
uvuklo se nevelikodušno podvajanje, pa je prema razlici u verskim osećanjima, jedan deo podanika 
zasluživao njegovu naklonost i prijateljstvo, dok je drugi imao pravo jedino na obične povlastice koje 
njegova pravičnost ne može odbiti poslušnom narodu. Na osnovu tog načela, bremenitog smutnjom i 
ugnjetavanjem, car je preneo na prvosveštenike vlastite vere raspolaganje štedrim svotama iz državnog 
prihoda, koje pobožnost Konstantina 1 njegovih sinova bejaše odobrila crkvi. Oholi sistem svešteničkih 
počasti i povlastica, izgrađen sa toliko veštine i truda, sravnjen je sa zemljom; strogost zakona presekla je 
sve nade u testamentarne poklone; dok su sveštenici hrišćanske sekte izjednačeni sa poslednjom i 
najprezrenijom kategorijom ljudi. Mudrost jednog pravovernog vladara ubrzo potom je oponašala one od 
ovih propisa koji su se činili nužnim za suzbijanje ambicije i gramzivosti sveštenstva. Posebna odličja, 
kojima je politika darovala ili sujeverje obasipalo sveštenički stalež, morala su se ograničiti na sveštenike 
koji ispovedaju državnu veru. Ali, zakonodavčeva volja nije bila oslobođena predrasude i strasti, pa je cilj 
podmukle Julijanove politike bio da hrišćane liši svih svetovnih počasti i preimućstava što su ih činili 
uglednim u očima sveta. 

Pravična 1 stroga osuda izrečena je zakonu koji je hrišćanima zabranjivao da podučavaju gramatiku i 
besedništvo. Razlozi, koje je car naveo da bi opravdao ovu pristrasnu i tlačiteljsku meru, mogli su, za 
njegova života, naići na ćutnju robova i odobravanje laskavaca. Julijan zloupotrebljava dvosmisleno 
značenje reči koja se podjednako može odnositi na jezik i veru GRKA: prezrivo primećuje da su ljudi koji 
uzdižu vrednost slepe vere nepodobni da polažu pravo na preimućstva nauke ili u njima uživaju; i uobraženo 
tvrdi da treba da se zadovolje tumačenjem Luke i Mateja u crkvama Galilejaca, ukoliko odbijaju da poštuju 
bogove Homera i Demostena. U svim gradovima rimskog sveta obrazovanje mladeži poveravano je 
učiteljima gramatike i besedništva, koje su magistrati birali, a izdržavali su se o državnom trošku i isticali 
mnogim unosnim i počasnim povlasticama. Izgleda da je Julijanov edikt obuhvatao lekare i profesore svih 
lepih umetnosti; zadržavši za sebe odobravanje kandidata, car je bio zakonski ovlašćen da kvari, ili 
kažnjava, versku postojanost najučenijih hrišćana. Čim je odstupanje tvrdoglavijih učitelja uspostavilo 
prevlast paganskih sofista koja je bila bez premca, Julijan je pozvao novo pokolenje da slobodno pohrli u 
javne škole, s opravdanim uverenjem da će njihovi nedorasli umovi primiti uticaje književnosti i 
idolopoklonstva. Ukoliko bi najveći deo hrišćanske mladeži vlastite ili roditeljske nedoumice odvratile od 
prihvatanja ovog opasnog načina poučavanja, on se istovremeno mora odreći blagodati širokog obrazovanja. 
Julijan je imao razloga da očekuje da će za nekoliko godina crkva zapasti u iskonsku jednostavnost, i da će 
teologe, koji su posedovali doličan deo učenosti 1 rečitosti svoga doba, naslediti pokolenje slepih i neukih 
fanatika, nesposobnih da odbrane istinitost vlastitih načela ili da razgolite raznorazne ludosti mnogoboštva. 
Najdelotvornije oruđe ugnjetavanja bio je zakon koji je hrišćane obavezivao da daju potpunu i obilatu 

nadoknadu za hramove koje su uništili za prethodne vladavine. Revnost pobedničke crkve nije uvek 
očekivala sankciju državne vlasti, pa su episkopi, sigurni u svoju nekažnjivost, često predvodili svoju pastvu 
u napadima i rušenju Sotoninih tvrđava. Osveštana zemljišta, što su uvećavala baštinu vladara ili 
sveštenstva, bila su jasno definisana i mogla su se lako povratiti. Ali, na tom zemljištu i na ruševinama 
paganskog praznoverja hrišćani su često podizali vlastita verska zdanja: a pošto je bilo nužno ukloniti crkvu 
pre no što se ponovo izgradi hram, to je carevu pravičnost i pobožnost uznosila jedna strana, dok je druga 
oplakivala i proklinjala njegovo svetogrdno nasilje. Kada se tlo raščistilo, povraćaj tih divotnih zdanja, 
pretvorenih u prah, i dragocenih ukrasa, prepravljenih prema hrišćanskim potrebama, narastao je u zamašan 
račun za odštetu i dug. Počinioci štete nisu imali ni sposobnosti a ni spremnosti da izmire to nagomilano 
potraživanje; a nepristrasna zakonodavčeva mudrost ispoljila bi se izravnanjem zahteva za naknadu gubitka i 
žalbi putem pravične i umerene arbitraže. Međutim, Julijanovi prenagljeni edikti bacili su u pometnju celo 
Carstvo, a naročito Istok; dok su paganski magistrati, podjareni revnošću i osvetom, zloupotrebljavali strogu 
privilegiju rimskog zakona, koji nedovoljni posed zamenjuje ličnošću nesolventnog dužnika. 

Trudio sam se da verno opišem lukavi sistem kojim je Julijan nameravao da postigne učinak 
progona, a da ne navuče krivicu za progon. Ali, ako je smrtonosni duh fanatizma izopačio srce i razum 
jednog čestitog vladara, mora se, istovremeno, priznati da su stvarne patnje hrišćana raspaljivane 1 
preuveličavane ljudskim strastima i verskim zanosom. Krotkost 1 pomirenost, kojima su se odlikovali 
prvobitni učenici Jevanđelja, za njihove naslednike pre su bile predmet odobravanja nego oponašanja. 
Hrišćani, koji su sada imali preko četrdeset godina civilne i crkvene uprave nad Carstvom, zarazili su se 
osionim porocima blagostanja i navikom da veruju da samo sveci imaju pravo da vladaju Zemljom. Čim je 
Julijanovo neprijateljstvo lišilo sveštenstvo povlastica, koje im beše dodelila Konstantinova naklonost, ono 
je počelo da se žali na najsurovije ugnjetavanje; dok je neograničena tolerancija idolopoklonika 1 jeretika 
bila predmet jada i sablazni za pravovernu stranu. Usled narodnog žara, još su se događali činovi nasilja, 
koje magistrati više nisu prećutno odobravali. U Pesinuntu je porušen Kibelin žrtvenik u carevom prisustvu, 
dok je u kapadokijskom gradu Cezareji Fortunin hram, jedino svetilište preostalo paganima, uništila 
pomama narodne pobune. U tim prilikama vladar, koji je brinuo za čast bogova, nije bio sklon da prekida 
tok pravde; a u duši se još dublje ogorčio kada je saznao da su fanatici, koji su zaslužili 1 izdržali kaznu kao 
palikuće, nagrađeni počastima mučeništva. Julijanovi hrišćanski podanici bili su ubeđeni u neprijateljske 
namere svog vladara, a njihovim zavidljivim strepnjama svaka okolnost njegove vladavine mogla je pružiti 
neki temelj za nezadovoljstvo i podozrenje. U uobičajenoj deobi pravde, hrišćani, koji su činili tako zamašan 
deo naroda, često su morali biti osuđeni; ali njihova popustljiva braća, i ne ispitujući činjenice u vezi sa 
činom, pretpostavljala su njihovu nevinost, povlađivala zahtevima, i pripisivala sudijinu strogost pristrasnoj 
zlonamernosti verskog progona. Te svakodnevne teškoće, ma koliko nepodnošljive mogle izgledati, 
predstavljale su se kao blagi uvod u predstojeće nedaće. Hrišćani su Julijana smatrali okrutnim i lukavim 
tiraninom, koji je obustavio izvršenje svoje osvete dok se ne vrati kao pobednik iz rata sa Persijom. 
Očekivali su da će, čim bude trijumfovao nad stranim neprijateljima Rima, odbaciti dosadnu pretvornu 
masku, da će amfiteatrima poteći krv pustinjaka i episkopa, i da će hrišćani, i dalje postojani u veroispovesti, 
biti lišeni uobičajenih blagodati prirode i društva. Strepnje i mržnja njegovih protivnika lako su prihvatale 
svaku klevetu koja je mogla okrnjiti Otpadnikov ugled, a njihova nepromišljena gunđanja izazivala su gnev 
vladara, koga su bili dužni da poštuju, a beše im u interesu da mu laskaju. I dalje su tvrdili da su molitve i 
suze njihovo jedino oružje protiv bezbožnog tiranina, čiju su glavu posvetili pravdi uvredenog Neba. Ali, sa 
mrgodnom odlučnošću su nagoveštavali da njihova pokornost više nije posledica slabosti, a da u 
nesavršenom stanju ljudske vrline progon može iscrpsti strpljenje zasnovano na načelu. Nemoguće je 
odrediti koliko bi Julijanov žar nadvladao njegov zdrav razum i čovečnost; međutim, ukoliko ozbiljno 
razmišljamo o snazi i duhu crkve, bićemo uvereni da bi car, pre no što iskoreni Hristovu veru, morao uvući 
svoju zemlju u užase građanskog rata. 

22. POGLAVLJE (XXIV) 
(314-390. g.) 


Julijanov boravak u Antiohiji - Njegov uspešni pohod protiv 
Persijanaca - Prelazak reke Tigar - Julijanovo povlačenje 1 
smrt - Izbor Jovijana on spasava rimsku vojsku sramnim 
sporazumom 


U trenucima hladnog razmišljanja Julijan je davao prednost korisnim i blagotvornim Antoninovim 
vrlinama, ali je njegov ambiciozni duh podsticala Aleksandrova slava, te je, sa podjednakim žarom, tražio 
uvažavanje mudraca i odobravanje svetine. U životnom razdoblju kada duhovne i telesne moći imaju 
najdelatniju snagu, poučen iskustvom i podstaknut uspehom u ratu sa Germanima, car je odlučio da nekim 
veličanstvenijim i spomena vrednim dostignućem obeleži svoju vladavinu. Izaslanici sa Istoka, od indijskog 
kontinenta do ostrva Cejlon, sa dubokim uvažavanjem pozdravili su rimski purpur. Narodi Zapada cenili su 
Julijanove lične vrednosti i u miru 1 u ratu, i od njih strepeli. Prezirao je trofeje pobede nad Gotima, a bio je 
uveren da će grabežljive varvare sa Dunava sam strah od njegovog imena i dodatna utvrđenja, kojima beše 
ojačao tračku 1 ilirsku granicu, obuzdavati da ubuduće krše sporazume. Kirov i Artakserksov naslednik bio 
je jedini protivnik, koga je smatrao dostojnim svoje vojske, pa je rešio da konačnim osvajanjem Persije 
kazni oholi narod, koji se tako dugo odupirao i vređao veličanstvo Rima. Čim je obavešten da je 
Konstancijev presto zauzeo vladar sasvim drukčijeg kova, persijski vladar se udostojio da podnese neke 
lukave, ili možda iskrene predloge za pregovore o miru. Ali, Saporov ponos zaprepastila je odlučnost 
Julijana, koji je oštro izjavio da nikada neće pristati da raspravlja o miru usred plamena i ruševina 
mesopotamskih gradova, dodajući, sa prezrivim osmehom, da nema potrebe da pregovara sa izaslanicima, 
jer je odlučio da hitno poseti persijski dvor. Carevo nestrpljenje podsticalo je marljivost vojnih priprema. 
Naimenovane su vojskovođe, za ovaj važni zadatak namenjena je ogromna vojska; marširajući od Carigrada 
kroz provincije Male Azije, Julijan je stigao u Antiohiju nekih osam meseci nakon smrti svog prethodnika. 
žarku želju da umaršira u srce Persije suzbijali su neodložna dužnost sređivanja stanja u Carstvu, njegova 
revnost da oživi mnogoboštvo, i savet najmudrijih prijatelja, koji su predočili potrebu ostavljanja 
blagotvomog razdoblja zimskog konačenja da bi se obnovila iscrpljena snaga galskih legija, kao i disciplina 
i duh istočnih jedinica. Julijana su ubedili da do idućeg proleća za prebivalište uzme Antiohiju, sred naroda 
zlobno nastrojenog da ismeva žurbu i osuduje kašnjenja svog vladara. 

Julijanova vojska, najbrojnija koju je jedan cezar ikad poveo na Persiju, sastojala se od šezdeset pet 
hiljada sposobnih i dobro disciplinovanih vojnika. Konjičke i pešadijske jedinice veterana, Rimljana i 
varvara, probrane su iz raznih provincija, a prekaljeni Gali, koji su čuvali presto i ličnost voljenog vladara, s 
pravom su polagali pravo na prvenstvo u odanosti i odvažnosti. Velika formacija skitskih pomoćnih jedinica 
preseljena je iz drugog podneblja i gotovo drugog sveta radi upada u daleku zemlju, čije su joj ime i položaj 
bili nepoznati. Ljubav prema pljački i ratovanju namamila je pod carski steg nekoliko plemena Saracena ili 
nomadskih Arabljana, čije je usluge Julijan iziskivao, strogo odbijajući isplatu uobičajene novčane pomoći. 
Široko korito Eufrata zakrčila je flota od hiljadu sto brodova, određena da prati kretanje i zadovoljava 
potrebe rimske vojske. Vojnu silu flote činilo je pedeset naoružanih galija, u čijoj pratnji je bio podjednak 
broj brodova sa ravnim dnom, koji su se mogli u nekim zgodama povezati u svojevrsne privremene 
mostove. U ostatak brodova, delimično sagrađenih od drveta, a delom pokrivenih sirovim kožama, 
utovarena je gotovo neiscrpna zaliha oružja, ratnih sprava, pribora i provijanta. Julijanova budna čovečnost 
ukrcala je veoma veliku zalihu sirćeta i dvopeka za potrebe vojnika, ali je zabranio uživanje u vinu i strogo 
zaustavio dugi karavan suvišnih kamila, koji beše pokušaocda prati zaštitnicu vojske. Reka Habora uliva se 
u Eufrat kod Kirkezija, a čim je truba dala znak za pokret, Rimljani su prešli rečicu koja je razdvajala dva 
moćna i neprijateljska carstva. 

Julijan beše namenio poljima Asirije ratne nedaće; filozof je na nevinom narodu izvršio odmazdu 
zbog pljačke 1 svireposti, koje njihov oholi gospodar bejaše počinio u rimskim provincijama. Prestravljeni 
Asirci pozvali su u pomoć reke i sami dokrajčili propast svoje zemlje. Drumovi su učinjeni neprohodnim, 
bujica se izlila u logor, te su Julijanovi vojnici nekoliko dana morali da se nose sa najvećma 
obeshrabrujućim tegobama. Ali, svaka prepreka savladana je upornošću legionara, naviknutih na težak rad 
kao god na opasnost, i obodrenih duhom svog vođe. Štetu su postepeno otklonili, voda je vraćena u svoja 
korita; a posečeni su gajevi palmi i stabla položena duž izlokanih drumskih deonica, te je vojska prešla 
široka i duboka korita preko mostova od splavova koji su plutali na bešikama. 

Okolinu persijske prestonice ukrašavale su tri velelepne palate, marljivo nakićene svim 
rukotvorinama koje su mogle zadovoljiti raskoš 1 ponos istočnjačkog vladara. Krasan položaj vrtova duž 
obala Tigra ulepšan je, po persijskom ukusu, simetrijom cveća, kladenaca i senovitih staza; prostrane 
parkove naseljavali su medvedi, lavovi i divlji veprovi, koje su, uz znatan trošak, držali zarad kraljevog 
uživanja u lovu. Zidine parka su porušene, divljač je prepuštena strelama vojnika, a na zapovest rimskog 
cara Saporove palate pretvorene su u pepeo. U ovoj prilici, Julijan je pokazao da ne poznaje ili da ne haje za 
zakone uljudnosti, koje su obazrivost i istančanost uglađenosti uspostavile među neprijateljskim vladarima. 
Ipak, ova razuzdana pustošenja ne bude u nama nikakva silna osećanja samilosti ili ozlojedenosti. 
Jednostavna naga statua, načinjena rukom nekog grčkog umetnika, ima više istinske vrednosti nego svi ovi 
sirovi i skupi spomenici varvarskog mukotrpnog rada; a, ukoliko nas dublje pogađa uništenje palate nego 
spaljivanjem libe, mora biti da je naša čovečnost stvorila veoma pogrešnu procenu patnji ljudskog života. 

Za Persijance Julijan je predstavljao predmet straha i mržnje; slikari iz tog naroda prikazivali su 
napadača svoje zemlje u liku besnog lava iz čije njuške riga plamteći oganj. Prijateljima i vojnicima 
filozofski junak se ukazivao u prijatnijem svetlu, a njegove vrline se nikada nisu upadljivije ispoljile nego u 
poslednjem i najdelatnijem razdoblju njegovog života. Upražnjavao je, bez napora i gotovo nezasluženo, 
uobičajena svojstva umetnosti i trezvenosti. Shodno nalozima one lažne mudrosti, koja prisvaja apsolutnu 
vlast nad duhom i telom, strogo se lišavao zadovoljavanja najprirodnijih prohteva. U toplom podneblju 
Asirije, koje je navodilo sladostrastan narod na zadovoljavanje svake čulne želje, mladi osvajač je očuvao 
čistu i nedirnutu neporočnost: Julijan nikad nije, čak ni iz radoznalosti, pao u iskušenje da poseti izvanredno 
lepe zarobljenice, koje bi se, umesto da se odupru njegovoj moći, među sobom posvađale oko počasti 
njegovih zagrljaja. Onom istom čvrstinom, kojom se odupirao čarima ljubavi, podnosio je tegobe rata. Dok 
su Rimljani marširali kroz ravnu i poplavljenu zemlju, vladar je pešice, na čelu legija, delio sa njima umor i 
bodrio njihovu prilježnost. U svakom korisnom poduhvatu Julijanova ruka bila je brza i neumorna, dok je 
carski purpur bio mokar i prljav poput grube odeće najprostijeg vojnika. Ove opsade pružile su mu 
izvanredne prilike da ispolji ličnu hrabrost, kakvu pri usavršenom stanju vojne veštine smotreni vojskovođa 
retko pokazuje. Car je stajao pred utvrđenjem Perisabor, ne hajući za krajnju pogibelj, i hrabrio vojnike da 
razvale gvozdene kapije sve dok nije bio skoro savladan kišom oružja i ogromnog kamenja, usmerenom na 
njega. Dok je pregledao spoljna utvrđenja Maogamalhe, žrtvujući se za svoju zemlju, na njega su odjednom 
jurnula dva Persijanca sa isukanim krivim sabljama: car je podignutim štitom vešto sačekao njihove udarce, 
i jednim sigurnim i dobro usmerenim udarcem oborio i usmrtio jednog od protivnika. Za zaslužnog podanika 
najplemenitija je nagrada kada ga ceni vladar, koji poseduje vrline koje on odobrava; a ugled, stečen ličnom 
zaslugom, omogućio je Julijanu da oživi i nametne strogost drevne discipline. Kaznio je smrću, ili gubitkom 
časti, loše držanje tri konjičke jedinice koje su se u jednoj čarki sa Surenasom osramotile i izgubile jedan od 
stegova, a odlikovao je opsadnim vencima hrabrost čelnih vojnika koji su se uspeli uz grad Maogamalhu. 

Dok su Persijanci sa bedema Ktesifont posmatrali pustošenje okolnih predela, Julijan je upućivao 
mnoge zabrinute poglede ka severu, u očekivanju da će, kao što je on pobedonosno uspeo da prodre do 
Saporove prestonice, i pohod i spajanje njegovih namesnika Sevastijana i Prokopija biti izvršeni sa istom 
hrabrošću i prilježnošću. Njegova iščekivanja izneverena su verolomnošću jermenskog kralja, koji je 
dozvolio i najverovatnije naložio, da njegove pomoćne jedinice dezertiraju iz rimskog logora, kao i 
neslogom dvojice vojskovođa, nesposobnih da za opšte dobro skroje ili izvrše ikakav plan. Kada je izgubio 
nadu u to znatno pojačanje, car se snishodio da održi ratno veće, te se nakon duge rasprave složio sa 
mišljenjem onih vojskovođa koji su ga odgovarali od opsade Ktesifona, kao jalovog i pogubnog poduhvata. 
Nije nam lako da pojmimo kakvim je veštinama utvrđivanja grad, koji su Julijanovi prethodnici tri puta 
opsedali i zauzimali, mogao biti učinjen neosvojivim za vojsku od šezdeset hiljada Rimljana, pod 
zapovedništvom hrabrog i iskusnog vojskovođe, i obilato obskrbljenu brodovljem, namirnicama, opsadnim 

ovnovima i vojnim provijantom. Ali, na osnovu slavoljubivosti 1 preziranju opasnosti, koji su oblikovali 
Julijanov karakter, možemo biti sigurni da ga nisu obeshrabrivale ma kakve beznačajne ili izmišljene 
prepreke. Upravo u času kad je odustajao od opsade Ktesifona, sa tvrdoglavošću i prezirom, odbio je 
najlaskavije ponude za mirovne pregovore. Davno naviknutog na Konstancijevo skanjeranju sklono 
šepurenje, Sapora je iznenadila neustrašiva upornost njegovog naslednika. Satrapima udaljenih provincija, 
čak sa granica Indije i Skitije, naređeno da sakupe vojsku i da bez odlaganja krenu u pomoć svome vladaru. 
Međutim, njihove pripreme bile su okasnele, a kretanje sporo; i pre no što je mogao da povede vojsku na 
bojište, Sapor je primio tužnu vest o pustošenju Asirije, rušenju njegovih palata i pokolju najhrabrijih 
jedinica, koje su branile prelaz preko Tigra. Kraljev ponos beše unižen; obedovao je na zemlji, a razbarušena 
kosa pokazivala je jad i zebnju njegove duše. Možda ne bi odbio da polovinom kraljevstva kupi bezbednost 
ostatka, i rado bi pristao da mirovnim ugovorom postane verni i zavisni saveznik rimskog osvajača. 
Izgovarajući se da ima ličnog posla, velikodostojnik od poverenja tajno je poslat da obrgli Hormizdova 
kolena, i da pokorno zamoli da ga izvedu pred cara. Bilo što je poslušao glas ponosa ili čovečnosti, ili što se 
poveo za osećanjima svog porekla ili dužnostima položaja, sasanidski vladar je bio podjednako sklon da se 
založi za spasonosnu meru koja bi okončala nedaće Persije 1 obezbedila trijumf Rima. Zapanjila ga je kruta 
odlučnost junaka koji se, na najveću nesreću za sebe i svoju zemlju, prisetio da je Aleksandar uporno 
odbacivao Darijeve predloge. Međutim, svestan da bi nada u siguran i častan mir mogla ohladiti žar 
njegovih vojnika, Julijan je usrdno zatražio od Hormizda da krišom otpusti Saporovog velikodostojnika 1 da 
od logora sakrije ovo opasno iskušenje. 

Čast, a i interes, Julijanu su zabranjivali da gubi vreme pod neosvojivim bedemima Ktesifonta, i 
koliko god često izazivao varvare, koji su branili grad, da se ogledaju sa njim u ravnici, oni su mu 
predostrožno odvraćali da potraži vojsku Velikog kralja ako želi da pokaže svoju hrabrost. Uvredu je osetio 
a savet primio. Umesto da pokorno ograniči svoj pohod na obale Eufrata i Tigra, odlučio je da sledi 
pustolovni Aleksandrov duh i da smelo krene u unutrašnje provincije sve dok ne primora protivnika da se sa 
njim, možda u ravnici Arbela, bori oko Azijskog carstva. Julijanovu velikodušnost potvrdila su i izdala 
lukavstva jednog persijskog plemića, koji je za dobrobit svoje zemlje, blagorodno pristao da odigra ulogu 
punu opasnosti, laži i sramote. U pratnji vernih sledbenika dezertirao je u carski logor; u prividno uverljivoj 
priči izložio je pretrpljene uvrede, preuveličao Saporovu svirepost, nezadovoljstvo naroda i slabost 
monarhije, smelo se nudeći za taoca i vodiča rimskog pohoda. Hormizdova mudrost i iskustvo su, uzalud 
isticali najrazumnije osnove za podozrivost; prigrlivši izdajnika, lakoverni Julijan je ubeđen da izda 
prenagljenu naredbu, koja, po mišljenju ljudskog roda, kao da beše osporila njegovu obazrivost i ugrozila 
bezbednost. U jednom jedinom času uništio je celokupnu mornaricu, koja, uz toliki utrošak napora, blaga i 
krvi, beše prevalila preko petsto milja. Dvanaest, ili najviše dvadeset i dva brodića spaseno je da na kolima 
prati vojni pohod, i oblikuje privremene mostove za prelazak reka. Za potrebe vojnika odvojena je 
dvadesetodnevna zaliha provijanta, dok je ostatak zaliha, sa flotom od hiljadu sto brodova, usidrenih na 
Tigru, na carevu izriči tu naredbu prepušten plamenu. Hrišćanski episkopi Grigorije i Avgustin napadaju 
ludilo otpadnika, jer je vlastitim rukama izvršio presudu božje pravde. Njihovu merodavnost, možda, manju 
u vojnim pitanjima, potvrđuje i hladna procena jednog iskusnog vojnika koji, i sam posmatrač požara, nije 
mogao da osudi nezadovoljno gunđanje vojske. Ipak, ne nedostaju neki naoko uverljivi, a možda i jaki 
razlozi koji bi mogli opravdati Julijanovu odlučnost. Plovidba Eufratom nikada nije bila moguća uzvodno od 
Vavilona, niti Tigrom dalje od Opisa. Razdaljina od potonjeg do rimskog logora nije bila velika, a Julijan je, 
mora biti, uskoro odustao od jalovog pokušaja da se velikom flotom probije uzvodno protiv struje brze reke, 
koju su na nekoliko mesta preprečivali prirodni ili veštački vodopadi. Snaga jedara i vesala bila je 
nedovoljna, trebalo je tegliti brodove nasuprot rečnoj struji; snaga dvadeset hiljada vojnika bila je iscrpljena 
u tom mukotrpnom i ropskom kulučenju; a da su nastavili marš duž obala Tigra, Rimljani su mogli samo 
očekivati da se vrate kući ne ostvarivši bilo kakav podvig dostojan genija ili sreće svog vode. Ukoliko je, 
naprotiv, bilo uputno napredovati u unutrašnjost zemlje, uništenje flotile i zaliha predstavljalo je jedinu meru 
da se taj dragoceni plen spase od ruku brojnih i preduzimljivih vojnika koji su mogli iznenada nagrnu ti iz 
kapija Ktesifonta. Da je Julijanova vojska pobedila, sada bismo se divili postupcima i hrabrosti junaka koji 
je svojim vojnicima, lišivši ih nade na povlačenje, ostavio jedino izbor između smrti ili pobede. 

Kabasta povorka artiljerije i komore što usporava dejstva savremene vojske, u velikoj meri je bila 
nepoznata u logorima Rima. Ipak, u svakom vremenu izdržavanje šezdeset hiljada ljudi moralo je 
predstavljati jednu od najvažnijih briga smotrenog vojskovođe, a to izdržavanje moglo se crpeti samo iz 

vlastite ili neprijateljeve zemlje. I da je Julijan mogao da na Tigru održi most za vezu i da sačuva osvojena 
mesta u Asiriji, opustošena provincija nije mogla pružiti ma kakvo zamašno ili redovno snabdevanje u 
godišnjem dobu kada je Eufrat poplavio zemljište a nezdravi vazduh se smračio od rojeva nebrojenih 
insekata. Prizor neprijateljske zemlje bio je daleko privlačnij i . Prostrana oblast koja leži između Tigra i 
planina Medije bila je puna sela i gradova, a plodno zemljište uglavnom je bilo na vrlo usavršenom stupnju 
obrade. Julijan je mogao očekivati da bi osvajač, koji poseduje dva moćna oruđa ubedivanja - čelik i zlato - 
lako i obilato mogao pribaviti sredstva za život bilo zbog straha bilo zbog pohlepnosti domaćeg življa. Ali, 

s približavanjem Rimljana ta nasmešena perspektiva obilja namah se raspršila. Gdegod krenuli, stanovnici 
su napuštali nebranjena sela 1 sklanjali se u utvrđene gradove; stoka je bila oterana; travu i zrelo žito 
proždirao je oganj, a kada bi se ugasila vatra što je prekidala pohod, Julijan bi ugledao tužni prizor ogoljene 
pustinje koja se dimi. Takav očajnički, ali delotvoran način odbrane mogao je primeniti samo zanos naroda 
koji nezavisnost voli više od imovine - ili, pak, strogost samovoljne uprave koja se stara o javnoj 
bezbednosti ne popuštajući sklonosti naroda ka slobodi izbora. U ovoj prilici žar i poslušnost Presijanaca su 
podržali Saporova naređenja, tako da je car ubrzo spao na oskudnu zalihu namirnica koja mu se neprestano 
topila u rukama. Pre nego što se ova potpuno potroši, još je brzim i dobro vodenim maršom mogao stići do 
bogatih i neratobornih gradova Ekbatana i Suza, ali su ga tog poslednjeg izvora pomoći lišili nepoznavanje 
puteva i verolomstvo vodiča. Rimljani su nekoliko dana lutali krajem istočno od Bagdada; persijski dezerter, 
koji ih je lukavo doveo u klopku, umakao je njihovom gnevu, dok su njegovi saučesnici, čim su stavljeni na 
muke, priznali zaveru. Vizionarska osvajanja Hirkanije i Indije, kojima je tako dugo bio zaokupljen 
Julijanov duh, sada su ga mučila. Svestan da je njegova nesmotrenost bila uzrok opšte nesreće, brižno je 
odmeravao nade za spas ili uspeh, ne dobijajući zadovoljavajuć odgovor ni od bogova ni od ljudi. Najzad, 
kao jedinu ostvarivu meru, doneo je odluku da se uputi prema obalama Tigra, u nameri da spase vojsku 
brzim maršem do granica Korduena, plodne i prijateljske provincije, koja je priznavala vrhovnu vlast Rima. 
Potištene jedinice poslušale su znak za povlačenje, samo sedamdeset dana pošto su prešle Haboru sa 
pouzdanim očekivanjem da će srušiti persijski presto. 

Dok se Julijan borio sa gotovo nesavladivim teškoćama svog položaja, noćne časove tišine još je 
posvećivao nauci i dubokom razmišljanju. Kad god bi sklopio oči u kratkom i isprekidanom snu, njegov um 
je morila mučna strepnja: ne bi se moglo smatrati iznenađujućim što mu se još jednom ukazao Bog, zaštitnik 
Carstva, kako pogrebnim velom pokriva svoju glavu i rog obilja, i polako se povlači iz carskog šatora. 
Vladar je skočio sa postelje 1, izašavši da hladnoćom ponoćnog vazduha osveži umorni duh, ugledao užareni 
meteor kako kosimice preleće nebo i iznenada nestaje. Julijan je bio uveren da je video preteće lice boga 
rata; veće toskanskih haruspika'"", koje je sazvao, jednoglasno je objavilo da treba da se uzdrži od borbe; 
međutim, u ovoj prilici nužda i razum nadvladali su sujeverje, i trube su se oglasile u zoru. Vojska je 
marširala kroz brdovit predeo, a ta brda bejahu krišom zauzeli Persijanci. Julijan je vodio prethodnicu vojske 
sa veštinom i pažnjom savršenog vojskovođe; uznemirila ga je vest da je zaštitnica iznenada napadnuta. 
Vrelo vreme ga je namamilo da skine oklop, ali je zgrabio štit jednog od svojih pratilaca i sa dovoljnim 
pojačanjem pohitao u pomoć zaštitnici. Slična pogibelj dozvala je neustrašivog vladara u odbranu čela; a 
dok je galopirao između kolona, sredinu su sleva u besnom jurišu napali i gotovo savladali persijska konjica 
i slonovi. Ova ogromna skupina ubrzo je pobeđena pravovremenim pregrupisavanjem lake pešadije, koja je 
vešto 1 delotvorno uperila oružje konjanicima u leđa a slonovima u noge. Varvari su se razbežali: Julijan, 
prvi u svakoj opasnosti, bodrio je poteru glasom i gestovima. Prestrašeni telohranitelji raštrkani i pritešnjeni 
u pometnji i gunguli prijatelja 1 neprijatelja, podsećali su svog neustrašivog vladara da je bez oklopa, 
preklinjući ga da se ukloni pred nadolazećom propašću. Dok su oni dovikivali, eskadroni u bekstvu sasuli su 
kišu strelica 1 strela, a okrznuvši mu kožu na mišici, jedno kratko koplje probilo mu je rebra i zabolo se u 
donji deo jetre. Julijan je pokušao da iščupa smrtonosno oružje iz slabine, ali mu je oštri čelik isekao prste, 
te je onesvešćen pao s konja. Telohranitelji su mu pohitali u pomoć, ranjenog cara polagano su podigli sa 
zemlje i iz meteža bitke odneli u obližnj i šator. Vest o tužnom događaju pronosila se iz stroja u stroj, ali je 
tuga Rimljane nadahnula nepobedivom hrabrošću i željom za osvetu. Dve vojske su produžile krvavu i 
upornu borbu dok ih nije razdvojio mrkli noćni mrak. Persijanci su stekli izvesnu slavu prednošću koju su 
postigli nad levim krilom, gde je ubijen Anatolije, načelnik kancelarija, dok je prefekt Salust za dlaku 

umakao. Međutim, ishod bitke bio je nepovoljan po varvare. Napustili su bojište; dvojica njihovih 
vojskovođa Meran i Nohordat, pedeset plemića ili satrapa, i mnoštvo najhrabrijih vojnika pobijeni su: da je 
Julijan preživeo, uspeh Rimljana mogao se prevoriti u odlučujuću i probitačnu pobedu. 

Prve reči koje je Julijan izustio, pošto se povratio iz nesvesti zbog gubitka krvi, izražavale su njegov 
ratnički duh. Zatražio je konja i oružje i bio nestrpljiv da jurne u bitku. Taj mučni napor iscrpeo je njegovu 
preostalu snagu, vidari, koji su mu pregledali rane, otkrili su znake približavanja smrti. Iskoristio je te 
strašne trenutke sa čvrstinom karaktera junaka i mudraca; fi lozofi, koji su ga pratili na tom kobnom pohodu, 
poredili su Julijanov šator sa Sokratovim zatvorom; a posmatrači, koje dužnost, prijateljstvo ili 
ljubopitljivost bejahu okupili oko njegovog ležaja, sa tugom punom uvažavanja slušali su samrtnu besedu 
svog umirućeg cara. "Prijatelji i saborci, kucnuo je pravovremeni čas mog odlaska, i ja, sa radošću 
pripravnog dužnika, ispunjavam zahteve prirode. Iz filozofije sam naučio koliko je duša savršenija od tela, 1 
da odvajanje plemenitije tvari treba da bude predmet radovanja a ne tuge. Vera me je naučila da je rana smrt 
često bila nagrada za pobožnost, kao milost bogova primam smrtni udarac koji me izbavlja opasnosti da 
osramotim karakter, koji su dosad podržavale vrlina i čvrstina. Umirem bez griže savesti, jer sam živeo bez 
greha. Sa zadovoljstvom razmišljam o kreposti svog ličnog života, a pouzdano mogu da tvrdim da je u 
mojim rukama vrhovna vlast, ta emanacija božanske vlasti, sačuvana čista i neokaljana. Prezirući izopačena 
i razorna načela despotizma, smatrao sam da je cilj vladavine sreća naroda. Podvrgavajući svoje postupke 
zakonima promišljenosti, pravičnosti i umerenosti, ishod sam prepuštao brizi Proviđenja. Mir je bio cilj 
mojih planova, dokle god je mir bio u skladu s opštom dobrobiti; ali, kada me je zapovednički glas moje 
zemlje pozvao na oružje, izložio sam se ratnim pogibeljima sa jasnim predosećanjem (stečenim na osnovu 
umeća proricanja) da mi je suđeno da poginem od mača. Sad podastirem danak svoje zahvalnosti Večnom 
biću koje nije dopustilo da nastradam od svireposti nekog tiranina, od skrivenog bodeža zavere ili sporih 
muka dugotrajne bolesti. Usred časne karijere darovalo mi je veličanstven i sjajan odlazak sa ovog sveta, te 
smatram da je podjednako besmisleno, podjednako nisko, iskati ili odbijati udarac sudbine. Toliko pokušah 
da kažem, ali me snaga izdaje, i osećam približavanje smrti. Obazrivo ću se uzdržati od ma koje reči koja bi 
mogla uticati na vaše glasanje pri izboru cara. Moj izbor bi mogao biti nerazborit ili nepromišljen, a ukoliko 
ga ne bi potvrdio pristanak vojske, i koban po osobu koju bih preporučio. Jedino ću, kao dobar građanin, 
izraziti svoje nade da će Rimljani biti blagosloveni vladavinom vrlog suverena." Nakon ovog govora, 
izrečenog sigurnim i blagim tonom, Julijan je vojnim zaveštanjem razdelio ostatke svog ličnog imetka; 
raspitujući se zašto nema Anatolija, iz Salustovog odgovora shvatio je da je Anatolije poginuo, i sa 
dobroćudnom nedoslednošću oplakao gubitak prijatelja. Istovremeno, prekorevao je zbog neumerene tuge 
posmatrače i preklinjao ih da nemuževnim suzama ne sramote sudbinu vladara koji će se za nekoliko 
trenutaka sjediniti sa nebom i zvezdama. Posmatrači su bili nemi, dok je Julijan zapodenuo metafizičku 
raspravu o prirodi duše sa filozofima Priskom i Maksimom. Najverovatnije je da su duhovni i telesni napor 
ubrzali smrt. Rana poče da krvari obnovljenom žestinom, disanje su otežavale nabrekle vene, zatražio je 
gutljaj hladne vode, i čim ga je popio, bezbolno je izdahnuo u ponoć. Takav je bio kraj tog izuzetnog 
čoveka, u trideset drugoj godini života, posle vladavine od oko godinu i osam meseci nakon Konstancijeve 
smrti. U svojim poslednjim trenucima ispoljio je, možda sa nešto razmetljivosti, ljubav prema vrlini i slavi, 
što bejahu glavne strasti njegovog života. 

Pobeda hrišćanstva i nedaće Carstva mogu se, u izvesnoj meri, pripisati samom Julijanu, koji je 
propustio da obezbedi buduće izvršenje svojih planova blagovremenim i pametnim naimenovanjem 
savladara 1 naslednika. Ali, od kraljevske loze Konstancija Hlora bejaše preostao samo on, a ukoliko je 
uopšte ozbiljno pomišljao da u purpur zaodene najzaslužnijeg među Rimljanima, od odluke su ga odvratile 
teškoća izbora, zavist zbog vlasti, bojazan od nezahvalnosti i prirodna pretpostavka zdravlja, mladosti i 
uspeha. Njegova neočekivana smrt ostavila je Carstvo bez gospodara i naslednika, u stanju smutnje i 
opasnosti, kakvo nije doživljeno osamdeset godina, još od izbora Dioklecijana. U upravi, koja beše gotovo 
zaboravila na odliku čiste i plemenite krvi, preimućstvo porekla bila je od malog značaja; prava na zvanični 
položaj bila su slučajna i nesigurna, dok su kandidatima, koji bi težili da se popnu na upražnjeni presto, 
podršku mogle pružiti samo svest o ličnoj vrednosti ili nade u narodnu naklonost. Međutim, položaj 
izgladnele vojske, sa svih strana opkoljene ordijom varvara, prekratio je trenutke žalosti i premišljanja. U 
ovom prizoru straha i bola, telo upokojenog vladara prikladno je balsamovano, prema njegovim nalozima; u 
zoru vojskovođe su sazvale vojni senat, na koji su pozvali zapovednikc legija i konjičke i pešadijske oficire. 
Tri ili četiri noćna sata nisu protekla bez tajnih spletki, a kad je predložen izbor cara, duh razdora poče da 

uzburkava skup. Viktor i Arintej okupili su ostatke Konstancijevog dvora; Julijanovi prijatelji stali su uz 
galske prvake Dagalajfa 1 Nevitu; moglo se strahovati od najkobnijih posledica razdora dveju klika, tako 
suprotnih po prirodi i interesu, načelima vladavine, a možda i vere. Jedino su nadmoćne Salustove vrednosti 
mogle pomiriti njihove deobe 1 ujediniti glasove; i duboko poštovani prefekt smesta bi bio proglašen za 
Julijanovog naslednika, da se on sam, s iskrenom i skromnom odlučnošću, pozivajući se na godine i bolesti, 
nije izjasnio toliko nedoraslim težini dijademe. Iznenađene i zbunjene njegovim odbijanjem, vojskovođe su 
pokazale izvesnu sklonost da usvoje razumni savet jednog nižeg oficira, da postupaju kao što bi to činili u 
carevom odsustvu; da upotrebe svoje sposobnosti kako bi izvuklivoj sku iz sadašnje nedaće, pa da, ukoliko 
budu dovoljno srećni da stignu do mesopotamske granice, pristupe sa složnim i promišljenim nakanama 
izboru zakonitog vladara. Dok su oni raspravljali, nekoliko glasova pozdravilo je kao cara i avgusta 
Jovijana, koji ne beše ništa više no prvi medu domesticima'". Burno odobravanje smesta su ponovili i 
stražari oko šatora, a za nekoliko trenutaka ono se prenelo do najudaljenijih delova borbene linije. Iznenađen 
svojom srećom, novi vladar žurno je stavio na sebe carska obeležja i primio zakletvu na vernost vojskovođa, 
čiju je naklonost i zaštitu tako kasno zatražio. Jovijanu je najjaču preporuku predstavljala vrednost njegovog 
oca, komesa Varonijana, koji je, časno se povukavši, uživao plodove duge službe. U neupadljivoj slobodi 
položaja običnog građanina, sin se prepuštao svojoj sklonosti vinu i ženama, mada je časno zadržao karakter 
hrišćanina i vojnika. Ne i stičući se bilo kakvim slavoljubivim svojstvima, koja bude divljenje i zavist u 
ljudskog roda, lepa Jovijanova prilika, vesela priroda i prisna duhovitost stekle su naklonost saboraca, a 
vojskovođe iz obeju stranaka pristale su na narodni izbor, koji nije bio vođen spletkama njihovih 
neprijatelja. Ponos zbog ovog neočekivanog uspona umeravala je umesna strepnja da taj isti dan može 
okončati život i vladavinu novog cara. Prešni glas nužde poslušan je bez odlaganja, a prva zapovest, koju je 
Jovijan izdao nekoliko časova nakon što je njegov prethodnik izdahnuo, bila je da se nastavi marš koji je 
jedino mogao izvući Rimljane iz trenutnog škripca. 

U tom beznadežnom položaju, zvuk mira obodrio je obeshrabreni duh Rimljana. Iščezla je 
kratkotrajna Saporova nadmenost: s ozbiljnom brižnošću uočio je da je ponavljanjem neizvesnih bitaka 
izgubio najvernije i najodvažnije plemiće, najhrabrije vojnike i najveći deo slonovskog karavana: iskusni 
monarh se pribojavao da ne izazove otpor beznađa, promenljivost sudbine i neiscrpljene snage Rimskog 
carstva, koje bi uskoro mogle napredovati kako bi potpomogle ili osvetile Julijanovog naslednika. U 
Jovijanovom logoru pojavio se lično Surenas, u pratnji još jednog satrapa, i izjavio da milostivost njegovog 
cara nije nesklona da naznači uslove pod kojim bi pristala da poštedi i otpusti cezara s ostacima zarobljene 
vojske. Nade u izbavljenje obuzdale su rešenost Rimljana, a sledeći savet svog veća 1 uzvike vojnika, car je 
bio prisiljen da prihvati mirovnu ponudu, pa su prefekt Salust i vojskovođa Arintej smesta poslati da čuju 
volju Velikog kralja. Pod raznim izgovorima, lukavi Persijanac je odugovlačio zaključenje sporazuma, 
stvarao poteškoće, tražio objašnjenja, predlagao sredstva, odustajao od ustupaka, povećavao zahteve i straćio 
četiri dana u pregovaračkim smicalicama dok nije utrošena zaliha provijanta preostala u logoru Rimljana. Da 
je bio kadar da ostvari neku smelu i promišljenu meru, Jovijan bi sa neposustalim žarom nastavio marš; tok 
pregovora bi obustavio varvarske napade, a pre isteka četvrtog dana mogao bi bezbedno stići u plodnu 
provinciju Korduen, udaljenu samo sto milja. Umesto da se probije kroz neprijateljevu klopku, neodlučni car 
je sa strpljivom pomirenošću iščekivao sudbinu i prihvatio ponižavajuće mirovne uslove, koje više nije 
mogao odbiti. Pet provincija s onu stranu Tigra, koje bejaše predao Saporov ded, vraćene su persijskoj 
monarhiji. Jednim članom stekao je neosvojivi grad Nisibis, koji je, u tri uzastopne opsade, odoleo naporu 
njegove vojske. Singara i mavarski dvorac, jedno od najutvrđenijih mesta u Mesopotamiji, takođe su 
otrgnuti od Carstva. Smatralo se povlasticom što je stanovnicima ovih tvrđava dopušteno da se povuku sa 
pokretnom imovinom, no pobednik je neumoljivo zahtevao da Rimljani zauvek napuste kralja i kraljevinu 
Jermeniju. Između neprijateljskih naroda dogovoren je tridesetogodišnji mir, ili pre dugo primirje; 
verodostojnost sporazuma potvrđena je svečanim zakletvama i verskim obredima; a da bi se osiguralo 
ispunjenje uslova razmenjeni su taoci vi sokog ranga. 

Gubitak, koji je vojska pretrpela pri prelasku Tigra, nije bio manji od broja izginulih u jednom danu 
bitke. Čim su stigli na zapadnu obalu, Rimljani su se izbavili od neprijateljske varvarske potere; ali na 
mukotrpnom maršu kroz ravnice Mesopotamije izdržali su najveću žeđ i glad. Bili su primorani da prevale 

peščanu pustinju, gde sedamdeset milja nije bilo jedne jedine vlati sveže trave niti izvora pitke vode, dok na 
ostatak negostoljubive pustoline nikad nije kročila ni prijateljska ni neprijateljska noga. Kad god bi se u 
logoru moglo otkriti makar malo brašna, dvadeset funti brašna halapljivo se plaćalo deset zlatnika, tegleća 
marva je klana i proždirana, a po pustinji behu razbacani oružje i prtljag rimskih vojnika, čija su odrpana 
odeća i ispijena lica pokazivali pretrpljene patnje i sadašnju muku. Mali konvoj sa provijantom krenuo je u 
susret vojsci čak do zamka Ur, a za tu dopremu bili su utoliko zahvalniji jer je pokazivala Sevastijanovu i 
Prokopijevu vernost. U Tilsafati car je najblagonaklonije primio mesopotamske vojskovođe, dok su se ostaci 
nekad velelepne vojske najzad odmorili pod zidinama Nisibisa. Jovijanovi izaslanici već behu laskavim 
rečima objavili njegov izbor, sporazum i povratak, a novi vladar je preduzeo najdelotvornije mere da bi 
osigurao vernost evropskih vojski i provincija, poveravajući vojnu komandu onim oficirima koji će, iz 
interesa ili naklonosti, čvrsto podržavati stvar svog dobročinitelja. 

Julijanovi prijatelji su uvereno najavljivali uspeh njegovog pohoda. Gajili su lakoverno ubeđenje da 
će se hramovi raznih bogova obogatiti plenom sa Istoka; da će Persija biti svedena na neznatan položaj 
zavisne provincije, kojom upravljaju rimski zakoni i magistrati; da će varvari usvojiti odevanje, način 
ponašanja i jezik svojih osvajača; i da će mladež iz Ekbatane i Suze grčki učitelji podučavati besedničkom 
umeću. Napredovanje Julijanove vojske prekinulo je njegovu vezu sa Carstvom, te od časa kako je prešao 
Tigar njegovi privrženi podanici nisu znali za zlu kob i udes svog vladara. Njihova sanjarenja o zamišljenim 
pobedama narušila je tužna glasina o njegovoj smrti, produžili su da sumnjaju sve dok više nisu mogli poreći 
istinitost tog kobnog događaja. Jovijanovi poklisari širili su prividno uverljivu priču o razumnom i 
neophodnom miru, dok je glasina, snažnija i iskrenija, razotkrila carevu sramotu i uslove sramnog 
sporazuma. Duše ljudi ispunile su se zaprepašćenjem i tugom, negodovanjem i užasom, kada su obavešteni 
da je Julijanov nedostojni naslednik napustio pet provincija stečenih Galerijevom pobedom i da je varvarima 
sramotno predao važni grad Nisibis, najčvršći bedem istočnih provincija. Duboko i opasno pitanje, dokle 
treba poštovati lojalnost prema državi, ukoliko ona postaje nespojiva sa njenom bezbednošću, slobodno se 
pretresalo u narodu, a gajile su se neke nade da bi car mogao iskupiti svoje kukavička ponašanje nekim 
veličanstvenim činom rodoljubive verolomnosti. Nepopustljivi duh rimskog senata uvek je odbacivao 
nepravične uslove iznuđene nevoljom zarobljenih vojski; a ako bi bilo potrebno zadovoljiti nacionalnu čast 
predajom odgovornog vojskovođe u ruke varvara, najveći deo Jovijanovih podanika rado bi se saglasio da 
sledi primer iz drevnih vremena. 

Što god mogle biti granice njegove ustavne vlasti, car je bio apsolutni gospodar državnih zakona i 
vojske, a one iste pobude koje su ga prisilile da potpiše, sada su ga gonile da ispuni mirovni sporazum. Bio 
je nestrpljiv da na račun nekoliko provincija obezbedi Carstvo, a poštovanja vredno pozivanje na veru i čast 
prikrivalo je Jovijanova lična strahovanja i ambiciju. Sapor je uživao u slavi i plodovima pobede, dok se 
ovaj sramni mir opravdano smatrao nezaboravnim razdobljem u opadanju i propasti Rimskog carstva. 
Jovijanovi prethodnici su ponekad predavali vlast u dalekim i neunosnim provincijama; međutim, još od 
osnivanja grada, duh Rima, bog Termin, koji je čuvao granice države, nikada se nije povukao pred mačem 
pobedničkog neprijatelja. 

Čim je ispunio one obaveze, koje bi ga glas naroda mogao navesti da prekrši, Jovijan se žurno 
udaljio sa pozornice svoje sramote i sa celim dvorom otišao da uživa u raskoši Antiohije. Ne osvrćući se na 
naloge verske revnosti, čovečnost i zahvalnost su ga navele da podari poslednje počasti ostacima svog 
pokojnog vladara; Prokopije, koji je iskreno oplakivao gubitak rođaka, uklonjen je sa zapovedničkog 
položaja u vojsci pod časnim izgovorom da treba da obavi pogreb. Julijanov leš je prenesen iz Nisibisa u 
Tars, u petnaestodnevnom maršu, a dok je pronošen kroz istočne gradove, neprijateljske klike pozdravljate 
su ga žalosnim tužbalicama i bučnim pogrdama. Pagani već behu svrstali svog voljenog junaka među one 
bogove čije štovanje bejaše obnovio, dok su hrišćani pogrdama pratili otpadnikovu dušu u pakao a telo u 
grob. Jedna strana je oplakivala predstojeće uništenje svojih žrtvenika, a druga je slavila čudesno izbavljenje 
crkve. Hrišćani su visokoparnim i dvosmislenim tonovima odobravali udarac božanske osvete, koji je tako 
dugo visio nad grešnom Julijanovom glavom. Tvrdili su da se tiraninova smrt, u času kada je izdahnuo s onu 
stranu Tigra, beše otkrila svecima u Egiptu, Siriji i Kapadokiji, a umesto da mu dozvole pogibiju od 
persijskih strela, njihova nerazboritost pripisivala je junačko delo nepoznatoj ruci nekog smrtnog ili 
besmrtnog pobornika vere. Takve nepromišljene izjave žudno je prihvatila zloba ili lakovernost njihovih 
protivnika, koji su zlokobno nagoveštavali ili s uverenjem tvrdili da su crkveni upravitelji podstakli 1 
usmeravali fanatičnost domaćeg ubice. Više od šesnaest godina nakon Julijanove smrti, ta optužba je 

svečano i žustro iznesena u jednoj Libanijevoj javnoj besedi upućenoj caru Teodosiju. Njegove sumnje nisu 
potkrepljivali ni činjenica ni dokaz, te jedino možemo ceniti velikodušnu revnost antiohijskog sofiste spram 
hladnog i zanemarenog pepela prijatelja. 

Prilikom pogreba, a i trijumfa, kod Rimljana je postojao drevni običaj da se glas pohvale ispravi 
glasom satire i poruge, i da se u veličanstvenim predstavama, koje su prikazivale slavu živih ili mrtvih, 
njihova nesavršenstva ne skrivaju od očiju sveta. Taj običaj je primenjen prilikom Julijanovog pogreba. 
Glumci, kivni zbog njegovog prezira i odvratnosti prema pozorištu, prikazali su, uz pljesak hrišćanske 
publike, živu i preteranu predstavu o greškama 1 ludostima pokojnog cara. Njegov mnogostrani karakter i 
osobenjačko ponašanje pružili su široki prostor za zabavu i porugu. U ispoljavanju svojih neuobičajenih 
talenata često se spuštao ispod dostojanstva svog položaja. Aleksandar se preobražavao u Diogena - filozof 
je degradiran u sveštenika. Čistotu njegove vrline kaljala je preterana sujeta; njegovo sujeverje remetilo je 
mir i ugrožavalo bezbednost moćnog carstva; a njegove retke dosetke manje su mogle računati na 
popustljivost, jer su delovale kao mukotrpno upinjanje veštine ili čak pretvornosti. Julijanovi ostaci 
sahranjeni su u Tarsu, u Kilikiji; međutim, njegova veličanstvena grobnica, koja se uzdizala u tom gradu na 
obali hladnog i bistrog Kidna, nije se dopadala odanim prijateljima koji su voleli i duboko poštovali 
uspomenu tog izuzetnog čoveka. Filozof je izrazio veoma opravdanu želju da Platonov učenik počiva u 
lugovima Akademije, dok je vojnik smelijim tonom uskliknuo da je Julijanov pepeo trebalo pomešati sa 
Cezarovim na Marsovom polju, među drevnim spomenicima rimskoj vrlini. Povest o vladarima ne ponavlja 
često primer sličnog nadmetanja. 

23. POGLAVLJE (XXV) 
(843-384. g.) 


dovijanova vladavina 1 smrt - Izbor Valentinijana, koji za 
savladara uzima brata Valensa 1 obavlja konačnu podelu na 
Istočno 1 Zapadno carstvo - Civilna 1 crkvena uprava - 
Britanija - Istok - Dunav - Valentinijanova smrt - Dvojica 
njegovih sinova, Gracijan 1 Valentinijan Il, nasleđuju 
Zapadno carstvo 


deja smrt ostavila je državne poslove u vrlo neizvesnom i opasnom stanju. Rimsku vojsku spasao je 


neslavni, možda neophodni sporazum, pa je pobožni Jovijan prve trenutke mira posvetio obnovi unutrašnjeg 
mira u crkvi i državi. Nesmotrenost njegovog prethodnika umesto da stišava, lukavo je podstrekivala verski 
rat; a ravnoteža koju se pretvarao da održava između neprijateljskih klika, služila je samo da produži sukob 
smenjivanjem nade i straha, i suparničkim pritežavanjem prava na drevni posed i sadašnju naklonost. 
Hrišćani su zaboravili duh Jevanđelja, a pagani su upili duh crkve. Slepi bes verskog žara i osvete ugušio je 
prirodna osećanja u običnim porodicama; narušavalo se ili zloupotrebljavalo dostojanstvo zakona; gradovi 
na Istoku ukaljani su krvlju, dok su se najnepomirljiviji neprijatelji Rimljana nalazili u krilu njihove zemlje. 
Jovijan je bio vaspitan u hrišćanskoj veroispovesti; i, dok je marširao iz Nisibisa za Antiohiju, steg sa 
krstom, Konstantinov Zabarum, opet razvijen na čelu legija, objavljivao je narodu veru novog cara. Čim je 
stupio na presto, uputio je okružnicu svim upravnicima provincija kojom priznaje božju istinu i obezbeđuje 
zakonito uvođenje hrišćanske vere. Ukinuti su podmukli Julijanovi edikti, sveštenstvu su obnovljene i 
proširene povlastice, a Jovijan se snishodio da se vajka što ga nesrećna vremena primoravaju da smanji 
milosrdne priloge. Hrišćani su bili jednodušni u glasnom i iskrenom odobravanju podarenom pobožnom 
Julijanovom nasledniku; ali, još nisu znali koje vjeruju ili koji sinod će ovaj odabrati za uzor pravoverja, dok 
je mir u crkvi smesta oživeo one žustre rasprave obustavljene u razdoblju progona. Episkopski predvodnici 
sukobljenih sekti, koje je iskustvo uverilo koliko će im sudbina zavisiti od ranih uticaja na duh neukog 
vojnika, pohitali su na dvor u Edesi ili Antiohiji. Drumove Istoka zakrčili su episkopi, zagovornici 
jednosuštnosti, arijanci, poluarijanci i evnomijevci, koji su se upinjali da jedan drugog prestignu u svetoj 
utrci; dvorske odaje odzvanjale su od njihove vike, dok je vladareve uši saletala, i možda zaprepašćivala, 
neobična mešavina metafizičke raspre i strasnih pogrda. Umerenost Jovijana, koji je preporučivao slogu i 
ljubav prema bližnjem i učesnike u rasprama upućivao na presudu budućeg sabora tumačila se kao znak 
ravnodušnosti; međutim, njegova privrženost Nikejskom simvolu vere napokon je otkrila i obnarodovala 
uvažavanje koje je izražavao prema nebeskim vrlinama velikog Atanasija. 

Za sedam meseci rimski vojnici, koji su se sad vratili u Antiohiju, bejahu prevalili u maršu hiljadu 
petsto milja, na kojem su izdržali sve muke rata, gladi i podneblja. Bez obzira na njihovo ratovanje, 
iscrpljenost i približavanje zime, malodušni i nestrpljivi Jovijan dao je ljudima 1 konjima samo šestonedeljni 
predah. Car nije mogao da podnese brbljivu i pakosnu sprdnju naroda u Antiohiji. Bio je nestrpljiv da 
zaposedne carigradsku palatu i spreči težnje nekog suparnika koji bi mogao zadobiti vernost Evrope; uskoro 
je, međutim, primio prijatnu vest da se njegova vlast priznaje od tračkog Bosfora do Atlantskog okeana. 
Prvim pismima, odaslanim iz logora Mesopotamije, preneo je vojno zapovedništvo nad Galijom 1 Ilirikom 
na Malariha, hrabrog i vernog oficira iz franačkog naroda, kao i na njegovog tasta, grofa Lucilijana, koji se 
prethodno istakao hrabrošću i držanjem u odbrani Nisibisa. Malarih je odbio dužnost za koju se smatrao 
nedoraslim, dok je Lticilijan ubijen u Remsu prilikom iznenadne pobune batavskih kohorti. Ali, umerenost 

Jovina, vrhovnog zapovednika konjice, koji je oprostio namenjenu mu sramotu, ubrzo je smirila pobunu i 
ubedila kolebljive duše vojnika. Položena je zakletva na vernost uz odane usklike odobravanja, a izaslanici 
zapadnih vojski pozdravili su svog novog vladara dok se spuštao sa planine Taur u kapadokijski grad Tijanu. 
Iz Tijane je nastavio ubrzani marš za Ankiru, prestonicu provincije Galatije, gde su Jovijan 1 njegov mali sin 
primili konzulske titule i odličja. Zabiti grad Dadastana, gotovo na podjednakoj razdaljini od Ankire i 
Nikeje, bio je predodređen za kobni kraj njegovog puta i života. Pošto se prepustio obilnoj, i možda 
neumerenoj večeri, car Jovijan se povukao na počinak da bi ga sledećeg jutra našli mrtvog u postelji. Uzrok 
ove naprasne smrti različito se objašnjavao. Neki su je pripisivali posledicama teškog varenja, 
prouzrokovanog količinom vina ili kvalitetom pečurki koje beše popio odnosno pojeo te večeri. Po drugima, 
ugušio se u snu od pare koju je ugljevlje izvuklo iz nezdrave vlage sveže omalterisanih zidova odaja. 

Nakon Jovijanove smrti presto rimskog sveta ostao je deset dana bez gospodara. Velikodostojnici i 
vojskovođe nastavili su da se sastaju u veću, obavljali su svoje dužnosti, održavali javni red i mirno odveli 
vojsku u grad Nikeju, u Bitiniji, odabran za mesto izbora. Na svečanoj skupštini civilnih i vojnih vlasti 
Carstva, dijadema je ponovo jednoglasno ponuđena prefektu Salustu. Proslavio se drugim odbijanjem; a 
kada su očeve vrednosti navodili u sinovljevu korist, prefekt je sa odlučnošću nesebičnog rodoljuba izjavio 
biračima da jednog poodmakle godine a drugog neiskusna mladost čine podjednako nesposobnim za 
tegobne dužnosti vladanja. Predloženo je nekoliko kandidata koji su, nakon odmeravanja zamerki na 
karakter ili položaj, redom odbačeni; no, čim je pomenuto Valentinijanovo ime, vrednost tog oficira 
ujedinila je glasove cele skupštine i zadobila iskreno odobravanje samog Salusta. Valentijan je bio sin grofa 
Gracijana, rodom iz Cibale u Panoniji, koji se sa niskog položaja besprimernom snagom i lukavstvom sam 
uzdigao do položaja vojnog zapovednika Afrike i Britanije, sa kojih se povukao sa zamašnim imetkom i 
sumnjivom časnošću. Međutim, Gracijanov položaj i službovanje olakšali su sinu prve korake ka 
unapređenju i pružili mu ranu priliku da ispolji ona pouzdana i korisna svojstva koja su njegov karakter 
uzdizala iznad uobičajenog nivoa sabraće-vojnika. Valentinijan je bio visok, naočit i veličanstven. Njegov 
muževni lik, duboko obeležen zdravim razumom i duhom, ulivao je strahopoštovanje prijateljima a strah 
neprijateljima; kao potporu neustrašivoj hrabrosti Gracijan beše nasledio preimućstva snažne i zdrave građe. 
Krepošću i umerenošću, koje obuzdavaju prohteve i jačaju moći, Valentinijan je sačuvao vlastito i opšte 
uvažavanje. Zanimanja vojničkog života odvojila su njegovu mladost od otmenog bavljenja književnošću; 
bio je neupućen u grčki jezik i besedničke veštine; no, budući da duh besednika nikada ne muči snebivljiva 
zbunjenost, bio je kadar da, kad god ga prilika podstakne, smelom i umešnom rečitošću izloži svoja jasna 
osećanja. Zakoni vojničke discipline bili su jedini zakoni koje je proučavao, i brzo se istakao upornom 
marljivošću i krutom strogošću kojom je obavljao i nametao logorske dužnosti. U Julijanovo doba izložio se 
opasnosti od padanja u nemilost zbog prezira koji je javno pokazivao prema vladajućoj veri; na osnovu 
njegovog kasnijeg ponašanja čini se da je Valentinijanova brbljiva i nepravovremena sloboda pre bila 
posledica vojničkog duha nego hrišćanskog žara. Međutim, vladar koji je cenio njegovu vrednost, oprostio 
mu je i dalje ga je koristio dok je u raznim zbivanjima u ratu s Persijom popravio ugled, već stečen na 
obalama Rajne. Brzina i uspeh kojim je izvršio važan zadatak preporučili su ga Jovijanovoj naklonosti, i 
doveli na ugledni položaj zapovednika druge shole ili čete vojnika naoružanih štitom u dvorskoj gardi. 
Tokom marša iz Antiohije dospeo je u svoje stanište u Ankiri, kada je neočekivano pozvan da, bez krivice i 
bez spletke, u četrdeset trećoj godini života preuzme apsolutnu vlast nad Rimskim carstvom. U jednom od 
predgrađa te prestonice, trideset dana nakon stupanja na presto, dao je titulu avgusta svome bratu Valensu; a 
pošto su najodvažniji rodoljubi bili ubeđeni da bi njihov otpor, nekoristan za zemlju, bio koban po njih 
same, objava njegove bezuslovne volje primljena je sa nemom pokornošću. Valensu je tada bilo trideset šest 
godina, ali njegove sposobnosti nisu bile korišćene ni u kakvom poslu, vojnom ili civilnom, a njegov 
karakter nije budio bilo kakva živa očekivanja. Posedovao je, međutim, jednu odliku koja ga je preporučila 
Valentinijanu i očuvala unutrašnji mir Carstva: odanu i zahvalnu privrženost svom dobročinitelju, čiju je 
nadmoćnost duha i vlasti Valens skromno i rado priznavao svakim činom svog života. 

Pre no što će podeliti provincije, Valentinijan je reformisao upravu Carstva. Podanici iz svih slojeva, 
oštećeni ili ugnjetavani pod Julijanovom vladavinom, pozvani su da potkrepe svoje javne optužbe. Ćutanje 
naroda posvedočilo je o besprekornoj čestitosti prefekta Salusta, pa je Valentinijan sa najdostojnijim 
izrazima prijateljstva i uvažavanja odbacio njegove uporne molbe da mu se dozvoli povlačenje iz državne 
službe. Ali, među miljenicima pokojnog cara bilo je mnogo onih koji bejahu zloupotrebili njegovu 
lakovernost ili praznoverje, i više se nisu mogli nadati da će ih štititi naklonost ili pravda. Veći deo dvorskih 

velikodostojnika i upravnika provincija uklonjen je sa položaja; ipak, izvanredne zasluge nekih činovnika 
izdvojile su ih iz gnusne gomile, a uprkos galami verske revnosti i kivnosti, celolokupan postupak ove 
osetljive istrage vođen je, izgleda, sa razumnom merom mudrosti i umerenosti. Prilikom proslave nove 
vladavine došlo je do kratkog i sumnjivog prekida zbog iznenadne bolesti obojice vladara, no čim im se, 
početkom proleća, povratilo zdravlje, napustili su Carigrad. U zamku ili palati u Medijani, samo na tri milje 
od Naisa, svečano i konačno su obavili podelu Rimskog carstva. Valentinijan je bratu dao bogatu istočnu 
prefekturu, od donjeg toka Dunava do granica Persije, dok je za svoju neposrednu upravu zadržao ratoborne 
prefekture Ilirik, Italiju i Galiju, od krajnje tačke Grčke do kaledonskog bedema, i od kaledonskog bedema 
do podnožja planine Atlas. Provincijska uprava je ostala na ranijoj osnovi, ali je bilo potrebno dvaput više 
vojskovođa i magistrata za dva saveta i dva dvora; podela je izvršena uz pravično uvažavanje njihovih 
pojedinačnih zasluga i položaja, pa je uskoro naimenovano sedam vrhovnih zapovednika, što konjice što 
pešadije. Kada je ovaj važni posao prijateljski obavljen, Valentinijan i Valens su se po poslednji put zagrlili. 
Car Zapada je uspostavio svoje privremeno boravište u Milanu, a car Istoka se vratio u Carigrad da preuzme 
vlast nad pedeset provincija, čiji mu je jezik bio potpuno nepoznat. 

Kada Tacit opisuje smrti nedužnih i slavnih Rimljana, žrtvovanih okrutnosti prvih cezara, veština 
istoričara ili vrednost tih patnika u našim srcima budi najživlja osećanja užasavanja, divljenja i samilosti. 
Amijanovo grubo pero, koje ne uočava razlike, opisalo je svoje krvave likove sa dosadnom i odvratnom 
tačnošću. Ali, pošto našu pažnju više ne zaokupljaju razlike između slobode i ropstva, nedavne veličine i 
današnje bede, treba da sa grozom odvratimo pogled od čestih pogubljenja koja su osramotila vladavinu dva 
brata, i u Rimu i u Antiohiji. Valens je bio bojažljive, a Valentinijan naprasite naravi. Vladajuće načelo 
Valensove uprave bilo je brižno staranje za vlastitu sigurnost. Kao podanik, sa ustreptalim 
strahopoštovanjem ljubio ie tlačiteljevu ruku, a kad se popeo na presto, s razlogom je očekivao da će, ista 
strahovanja koja behu potčinila njegov duh, osigurati strpljivu pokornost naroda. Povlasticom pljačke i 
zaplene imovine Valensovi miljenici sticali su bogatstvo koje bi im njegova štedljivost uskratila. Sa 
ubedljivom rečitošću tvrdili su da je u svim slučajevima velizdaje sumnja ravna dokazu; da moč 
pretpostavlja nameru zlodela; da namera nije manje zločinačka od dela; a da podanik više ne zaslužuje da 
živi ako bi svojim životom mogao ugroziti bezbednost ili poremetiti spokoj svog vladara. Valentinijanovu 
moć rasuđivanja ponekad su dovodili u zabludu a poverenje zloupotrebljavali; međutim, on bi doušnike, da 
su se drznuli da upozorenjem na opasnost poremete njegov mir, ućutkao prezrivim smeškom. Hvalili su 
njegovu krutu ljubav prema pravdi, a u stremljenju ka pravdi car je lako dolazio u iskušenje da blagost 
smatra slabošću, a strast vrlinom. Dok se u odvažnom nadmetanju delatnog ambicioznog života borio sa sebi 
ravnim, Valentinijana su retko nekažnjeno povredili, a nikada uvredili: ukoliko je osporavana njegova 
promišljenost, odobravalo se njegovoj odvažnosti; najoholije i najmoćnije vojskovođe strepele su da ne 
izazovu pizmu neustrašivog vojnika. Kada je postao gospodar sveta, zaboravio je, nažalost, da se nikakva 
hrabrost ne može ispoljiti tamo gde se ne može pružiti nikakav otpor; umesto da sluša naloge razboritosti i 
telikodušnosti, prepuštao se pomamnim strastima svoje prirode, u vreme kada su bile sramne po njega, a 
kobne po nezaštićene mete njegovog nezadovoljstva. U upravljanju svojim domom ili Carstvom, sitne, čak i 
zmišljene uvrede - prenagljenu reč, slučajni propust, nehotično zakašnjenje - smesta je kažnjavao smrću. 
Reči koje su iz usta cara Zapada najlakše izlazile bile su: "Odrubite mu glavu"; "Živog ga spalite"; "Devetati 
dok ne izdahne"; a njegovi najomiljeniji doglavnici ubrzo su shvatili da bi nepronišljenim pokušajem 
osporavanja ili odlaganja izvršenja krvoločnih naredbi mogli navući krivicu i kaznu zbog neposlušnosti. 
Stalno zadovoljavanje ovakve svirepe pravde učinilo je Valentinijanovu dušu okorelom za samilost i grižu 
savesti; ispadi strasti potvrđeni su navikom na okrutnost. Bio je kadar da sa spokojnim zadovoljstvom 
posmatra grčevite patnje mučenja i smrti, prijateljovao je sa onim vernim slugama čija je priroda bila 
najsrodnija njegovoj. Zasluge Maksimina, koji je pobio najplemenitije porodice Rima, nagrađene su carevim 
odobravanjem i prefektskim položajem u Galiji. Jedino su dva ogromna divlja medveda, prozvana Nevinost i 
Mica Aurea, mogli da zasluže da sa Maksiminom podele njegovu naklonost. Kavezi sa tim pouzdanim 
stražarima uvek su postavljani blizu Valentinijanove ložnice, a česta radost za njegove oči bio je prijatni 
prizor kidanja i proždiranja krvavih udova zločinaca prepuštenih njihovom besu. Rimski car je brižljivo 
nadzirao njihovo hranjenje i izvođenje u šetnju, a kada je Nevinost, nakon duge i zaslužne službe, zaradila 
puštanje, verna životinja je vraćena u slobodu rodnih šuma. 

Ali, u smirenijim trenucima razmišljanja, kada Valensovu dušu nije uznemiravao strah, a 
Valentinijanovu bes, tiranin bi ponovo poprimao osećanja, ili bar ponašanje, oca svoje zemlje. Nepristrasno 

rasuđivanje cara Zapada umelo je da jasno uoči i tačno sledi lični i javni interes, dok su vladara Istoka, koji 
je sa podjednakom poslušnošću oponašao različite primere koje mu je pružao starij i brat, ponekad vodile 
mudrost i vrlina prefekta Salusta. Oba vladara su u purpuru uvek zadržala kreposnu i umerenu jednostavnost 
kakva je krasila njihov lični život, a za njihove vladavine dvorska zadovoljstva nikada narod nisu koštala 
stida ili uzdaha. Postupno su ispravili mnoge zloupotrebe iz Konstancijevog doba; razborito su usvojili i 
poboljšali planove Julijana i njegovog naslednika; a ispoljili su zakonodavni stil i duh koji kod potomstva 
može stvoriti najpovoljnije mišljenje o njihovom karakteru i vladavini. Od gospodara Nevinosti ne bismo 
očekivali saosećajnu brigu za dobrobit podanika, koja je Valentinijana podstakla da osudi ostavljanje 
novorođenčadi da pomru od hladnoće, i da u četrnaest rimskih četvrti postavi četrnaestoricu vičnih lekara, 
dajući im plate i povlastice. Zdrav razum neobrazovanog vojnika utemeljio je korisnu i širokogrudu 
ustanovu za školovanje mladeži i podršku nauci u opadanju. Namera mu je bila da se u glavnim gradovima 
svih provincija retorika i gramatika predaju na grčkom i latinskom jeziku, a budući da su veličina i ugled 
škole obično bi li srazmerni značaju grada, rimska i carigradska akademija su osnovano polagale pravo na 
prvenstvo. Delovi Valentinijanovih literarnih edikata nepotpuno predstavljaju carigradsku školu, koju su 
postepeno poboljšavale kasnije uredbe. Tu školu činio je trideset jedan profesor iz raznih grana nauke; jedan 
filozof i dva pravnika; pet sofista i deset gramatičara za grčki, a tri retora i deset gramatičara za latinski 
jezik; pored sedmorice prepisivača ili, kako su ih onda zvali, istraživača starina, čija su marljiva pera 
snabdevala javnu biblioteku lepim i tačnim prepisima klasičnih pisaca. Zanimljiviji je pravilnik ponašanja 
propisanog učenicima, jer pruža prve obrise oblika i discipline modernog univerziteta. Iziskivalo se da 
donesu odgovarajuća svedočanstva magistrata svojih rodnih provincija. U javni registar redovno su unošena 
njihova imena, zanimanja i prebivališta. Školskoj mladeži strogo se zabranjivalo da traći vreme na gozbe ili 
pozorište, a dužina školovanja bila je ograničena do dvadesete godine života. Gradski prefekt je bio ovlašćen 
da kažnjava lenje i neposlušne šibanjem ili isterivanjem, a bilo mu je naloženo da podnosi godišnji izveštaj 
upravniku kancelarija, kako bi se znanje i sposobnosti školovanih mogli korisno upotrebiti u javnoj službi. 
Valentinijanove ustanove doprinele su obezbeđivanju blagodeti mira i obilja; gradovi su čuvani uvođenjem 
branilaca, koji su slobodno birani za tribune i zastupnike naroda, kako bi podržavali njegova prava i iznosili 
njegove pritužbe pred sudove civilnih magistrata, ili čak pred carski presto. Finansijama su brižljivo 
upravljala dvojica vladara koji su tako dugo bili naviknuti na strogu štednju ličnog imetka; premda u prilivu 
i utrošku prihoda pronicljivo oko može uočiti izvesnu razliku između istočne i zapadne uprave. Valens je bio 
uveren da se carska štedrost može finansirati jedino državnim tlačenjem, a njegova ambicija nikada nije 
težila da narodu današnjom bedom obezbedi buduću snagu i blagostanje. Umesto da poveća teret poreza, 
koji se u četrdesetogodišnjem razdoblju postepeno udvostručio, u prvim godinama vladavine snizio je za 
četvrtinu namet Istoka. Čini se da je Valentinijan bio manje obziran i da mu je manje bilo stalo da olakša 
terete svom narodu. Možda je ispravio zloupotrebe poreske uprave, ali je bezobzirno iziskivao vrlo veliki 
deo ličnog poseda, jer je bio ubeđen da će se prihodi, koji su pojedincima omogućavali raskoš, mnogo 
korisnije upotrebiti za odbranu i poboljšanje države. Istočni podanici, koji su uživali u blagodeti tog 
vremena , odobravali su popustljivost svog vladara. Pouzdanu, no manje blistavu Valentinijanovu vrednost 
osetilo je 1 priznalo potonje pokolenje. 

Ali, najčasnije svojstvo Valentinijanovog karaktera bila je odlučna i umerena nepristrasnost koju je 
dosledno sačuvao u razdoblju verske raspre. Njegova duboka razboritost, neprosvećena ali i neiskvarena 
naukom, otklanjala je, sa ravnodušnoću punom uvažavanja, tanana pitanja iz teološke rasprave. Uprava nad 
zemljom iziskivala je njegovu budnost i zadovoljavala ambiciju; mada je pamtio da je učenik crkve, nikada 
nije zaboravljao da je vrhovni vladar sveštenstva. Pod vladavinom jednog Otpadnika'“* ispoljio je revnost u 
uvažavanju hrišćanstva: svojim podanicima dao je povlasticu koju beše uzeo za sebe; a oni su mogli sa 
zahvalnošću i poverenjem prihvatiti sveopštu trpeljivost koju beše dozvolio vladar predan strasti, ali 
nesposoban da se boji ili pretvara. Pagane, Jevreje i one raznorazne sekte koje su priznavale božansku 
Hristovu vlast, zakoni su štitili od samovoljne vlasti ili ruženja naroda; a Valentinijan nije zabranjivao 
nijedan način bogoštovanja, osim onih tajnih i zločinačkih službi, koje su zloupotrebljavale ime vere radi 
mračnih ciljeva poroka i smutnje. Magijska veština, budući da se svirepije kažnjavala, bila je strože 
proganjana, ali je car dopustio jedan zvanični izuzetak da bi zaštitio drevne metode proricanja, koje je senat 
odobrio a upražnjavali su ih toskanski haruspici. Uz pristanak najrazboritijih mnogobožaca osudio je 

raspusnost noćnih prinošenja žrtvi, ali je smesta prihvatio molbenicu ahajskog prokonzula Pretekstata, koji 
je predočio da bi život Grka postao sumoran i neugodan ako bi ih lišili neprocenljivog blagoslova 
Eleusinskih misterija. Jedino se filozofija može hvaliti (a možda to 1 nije ništa više do hvalisanje filozofije) 
da je njena nežna ruka kadra da iz ljudskog duha izbriše prikriveno i ubitačno načelo fanatizma. Međutim, 
ovo dvanaestogodišnje primirje, koje je nametnula mudra i energična Valentinijanova vladavina, ukidanjem 
ponavljanja uzajamnih uvreda, doprinela je umekšavanju ponašanja i stišavanju predrasuda verskih klika. 

Moguće je da su strogi propisi, koje je sročila mudrost modernih zakonodavaca kako bi obuzdala 
bogatstvo i gramzivost sveštenstva, prvobitno proistekli iz primera cara Valentinijana. Njegov edikt, 
naslovljen na rimskog biskupa Damasa'", javno se čitao u gradskim crkvama. Opominjao je sveštenike i 
monahe da ne posećuju kuće udovica i devica, a za neposlušnost pretio presudom civilnog sudije. 
Duhovnom savetniku više nije bilo dozvoljeno da primi ma kakav poklon, zaveštanje ili nasledstvo, 
zahvaljujući širokogrudosti njegove duhovne kćeri: svaki testament suprotan ovom ediktu proglašavan je 
nevažećim, dok se nezakoniti poklon plenio za potrebe državne blagajne. Izgleda da su jednim kasnijim 
propisom iste odredbe proširene na kaluđerice i biskupe, a da je svim osobama iz svešteničkog staleža 
onemogućeno da primaju ma kakve testamentarne poklone i da su strogo ograničene na prirodna i zakonska 
nasledna prava. Kao zaštitnik porodične sreće i vrline, Valentinijan je primenio ovaj jak lek protiv 
narastajućeg zla. U prestonici Carstva žene iz plemićkih i imućnih kuća samostalno su posedovale zamašan 
deo poseda, a mnoge od tih pobožnih žena primile su hrišćanski nauk, ne samo sa hladnom razboritošću, već 
sa toplom privrženošću i, možda, revnošću mode. Žrtvovale su užitke odevanja i raskoši, a zarad pohvale 
kreposti odricale se nežnih milovanja bračne zajednice. Birao bi se neki duhovnik, stvarno ili prividno svet, 
da vodi njihovu bojažljivu savest i zabavlja nezauzetu nežnost njihovog srca: neograničeno poverenje, koje 
su tako prenagljeno darivale, često su zloupotrebljavali nitkovi i zanesenjaci koji su pohitali iz najudaljenijih 
krajeva Istoka kako bi, na velelepnoj pozornici, uživali u povlasticama monaškog poziva. Svojim 
preziranjem sveta neosetno su stekli njegova najpoželjnija preimućstva: živu naklonost neke, možda, mlade i 
lepe žene, prefinjeno obilje imućnog domaćinstva i odano uvažavanje robova, oslobođenika 1 klijenata neke 
senatorske porodice. Ogromni imeci rimskih gospoda postepeno su trošeni na štedre milodare i skupa 
hodočašća, a lukavi kaluđer, koji je sebi odredio prvo ili možda jedino mesto u testamentu duhovne kćerke, i 
dalje se usuđivao da sa vedrinom licemera izjavljuje kako je on samo oruđe milosrđa 1 nastojnik sirotinje. 
Unosni, ali sramni zanat, kojim se sveštenstvo bavilo da bi na prevaru izigralo iščekivanja prirodnih 
naslednika, izazvao je opravdani gnev sujevernog doba: dvojica najuvaženijih latinskih otaca vrlo pošteno 
priznaju da je Valentinijanov ponižavajući edikt bio pravičan i neophodan, a da su hrišćanski sveštenici 
sveštenici. Ali, zakonodavčeva mudrost i vlast retko pobeđuju u sukobu sa budnom prepredenošću ličnog 
interesa, iako su se Jeronim ili Ambrozije! '“ mogli trpeljivo slagati sa pravičnošću jednog nedelotvornog ili 
spasonosnog zakona. Ukoliko su sveštenici sprečeni da streme ličnom bogaćenju, uložiće pohvalniju 
marljivost da uvećaju bogatstvo crkve i da svojoj pohlepi daju dostojanstvo time što će je varljivo nazvati 
pobožnošću i rodoljubljem. 

Rimski biskup Damas, koji je bio prisiljen da žigoše gramzivost svog sveštenstva objavljivanjem 
Valentinijanovog zakona, imao je zdravog razuma ili sreće da u svojoj službi iskoristi revnost i sposobnosti 
učenog Jeronima, a zahvalni svetac je veličao vrednost i čistotu vrlo dvosmislene prirode. Međutim, 
ogromne poroke rimske crkve za vladavine Valentinijana i Damasa, pažljivo je posmatrao istoričar Amijan, 
koji svoje nepristrasno mišljenje iskazuje ovim izražajnim rečima: "Juvencijevu prefektsku upravu pratili su 
mir i obilje, no spokoj njegove vladavine ubrzo je narušila krvava pobuna sluđenog naroda. Žarka želja 
Damasa i Ursina da se dokopaju biskupske stolice premašala je uobičajenu meru ljudske ambicije. Sukobili 
su se sa stranačkom žestinom, svađa se produbljivala ranjavanjem i smrću njihovih pristalica; prefekta, 
nemoćnog da se odupre ili da primiri metež, nadmoćno nasilje je prisililo da se povuče u predgrađe. 
Nadvladao je Damas, mnogo osporavana pobeda ostala je na strani njegove klike; sto trideset sedam leševa 

Papa Damas I (IV v.), protivnik arijanstva. Obnovio katakombe. 

Jeronim (340-420), crkveni pisac, preveo Stari zavet sa hebrejskog, a Novi zavet sa grčkog jezika na 
latinski jezik. Njegov prevod tzv. Vulgata i danas se koristi u katoličkoj crkvi. Biskup Ambrozije (IV v.), 
jedan od latinskih crkvenih otaca, konzul Ligurije i Emilije. Tvorac crkvenih himni, koje spajaju arhajsko 
rimsko pevanje sa lokalnim milanskim. Unapredio liturgiju. 

nađeno je u Sikininskoj bazilici, gde su hrišćani držali verske skupove, a dugo je potrajalo dok su gnevni 
duhovi ljudi povratili svoj uobičajeni spokoj. Kada uzmem u obzir sjaj prestonice, ne čudi me što je tako 
dragocena nagrada raspaljivala žudnje častoljubivih ljudi i izazivala najžešće i najupornije borbe. Uspešni 
kandidat je siguran da će se obogatiti poklonima matrona, da će, čim bude svoju odeću uskladio sa doličnom 
pažnjom 1 elegancijom, moći da se rimskim ulicama vozi u vlastitoj kočiji; a da raskoš carske trpeze neće 
biti ravna izobilnim i istančanim gozbama po ukusu i o trošku rimskih papa. Koliko bi se razboritije 
(nastavlja čestiti paganin) ove pape starale o svojoj istinskoj sreći, kada bi, umesto što se u izgovoru za svoje 
ponašanje pozivaju na veličinu grada, oponašale uzorni život nekih provincijskih biskupa, čija umerenost i 
trezvenost, skromna odeća i oboreni pogledi preporučuju njihovu čistu i smernu vrlinu Bogu i njegovim 
istinskim vernicima!" Raskol između Damasa i Ursina ugušen je proterivanjem potonjeg, dok je mudrost 
prefekta Pretekstata povratila gradu mir. Pretekstat je bio filozofski nastrojen mnogobožac, učen i uglađen 
čovek od ukusa, koji je prekor prikrio šalom kada je Damasa uveravao da bi sam smesta prihvatio 
hrišćansku veru ukoliko bi mogao dobiti položaj rimskog biskupa. Ova živa slika bogatstva i raskoši papa u 
četvrtom veku postaje utoliko čudnovatija jer predstavlja prelazni stupanj između skromnog siromaštva 
apostola - ribara i kraljevskog položaja svetovnog vladara, čija se vlast proteže od granica Napulja do obala 
Poa. 

Kopno su pokrivala Valentinijanova utvrđenja, ali su morske obale Galije i Britanije bile izložene 
haranjima Saksonaca. To slavno ime, u kojem imamo dragoceni i prisan udeo, izmaklo je Tacitovoj pažnji; a 
na Ptolemejevim kartama ovlaš obeležava uzanu prevlaku Kimbrijskog poluostrva i tri ostrvceta spram ušća 
Labe. Ta skučena teritorija, današnje vojvodstvo Šlezvig, ili možda Holštajn, nije mogla da zadrži neiscrpnu 
silesiju Saksonaca koja je vladala okeanom, ispunila Britansko ostrvo svojim jezikom, zakonima i 
naseobinama, i tako dugo branila slobodu Severa od vojske Karla Velikog. Rešenje ove teškoće lako se 
izvodi iz sličnog ponašanja i labavog uređenja germanskih plemena, koja su se međusobno mešala usled 
najsitnijih slučajnosti rata ili prijateljstva. Domaće Saksonce je njihov položaj primoravao da se bave 
opasnim ribarskim i gusarskim pozivom, dok je uspeh njihovih prvih pustolovina prirodno probudio duh 
nadmetanja u najhrabrijim zemljacima, kojima je bilo dosta sumorne samoće njihovih šuma i planina. Sa 
svakom osekom niz Labu bi otplovila čitava flotila čamaca, punih drskih i neustrašivih družina koje su 
žudele da ugledaju neomeđeni prizor okeana i okuse bogatstvo i raskoš nepoznatih svetova. Izgleda, 
međutim, verovatno da su najbrojnije saksonske pomoćne jedinice davali narodi koji su prebivali duž 
baltičkih obala. Posedovali su oružje i brodove, umeće moreplovstva i navike pomorskog ratovanja, no 
teškoća prolaska kroz severne Herkulove stubove (zakrčene ledom nekoliko meseci godišnje) zatvarala je 
njihovu veštinu i hrabrost unutar granica prostranog jezera. Glasine o ratnom brodovlju koje je sa uspehom 
isplovilo sa ušća Labe uskoro su ih podstakle da pređu uski zemljouz Šlezvig i da se brodovima otisnu na 
pučinu. Razne skupine gusara i pustolova, koje su se borile pod istom zastavom, postepeno su se udružile u 
trajnu zajednicu, najpre zarad pljačke, a potom radi vlasti. Vojni savez postepeno se uobličavao u nacionalno 
biće blagim dejstvom braka i orođavanja, dok su susedna plemena, koja su tražila savezništvo, prihvatala 
ime i zakone Saklionaca. Da tu činjenicu nije potvrdio najneosporiviji dokaz, činilo bi se da 
zloupotrebljavamo lakovernost naših čitalaca opisom brodova u kojima su se saksonski pirati usuđivali na 
poigravanje na talasima Germanskog okeana, Britanskog kanala i Biskajskog zaliva. Kobilica njihovih 
velikih brodova sa ravnim dnom građena je od lakog drveta, dok su bokovi i gornji deo broda bili samo od 
pletenog pruća, prevučenog jakim kožama. Tokom sporih i dalekih plovidbi mora biti da su uvek bili 
izloženi pogibelji, a vrlo često i udesu brodoloma; pomorski letopisi Saksonaca nesumnjivo su bili puni 
povesti o gubicima pretpljenim na obalama Britanije i Galije. Ali, neustrašivi duh pirata prkosio je 
opasnostima i na moru 1 na obali: njihovu veštinu učvrščivala je preduzimljivost; i poslednji medu 
mornarima bio je podjednako kadar da vesla, podiže jedro ili krmani brodom, a Saksonci su se radovali buri, 
jer je prikrivala njihov plan i rasterivala neprijateljske flote. Stekavši tačno znanje o pomorskim 
provincijama Zapada, proširili su pozornicu pljački, te ni najpovučenija mesta nisu imali razloga da se 
pouzdaju u sigurnost. Saksonski brodovi su imali tako plitak gaz da su lako mogli da plove velikim rekama 
osamdeset ili sto milja uzvodno; težina im je bila tako neznatna da su se mogli prevoziti na kolima od jedne 
do druge reke, a gusari koji su zašli u ušća Sene ili Rajne, mogli su se brzim tokom Rone spustiti u 
Sredozemlje. Za Valentinijanove vladavine primorske provincije Galije kinjili su Saksonci; radi odbrane 

morske obale ili granice Armorike''', postavljen je grof - vojni zapovednik, te je taj oficir, zaključivši da mu 
snaga ni sposobnosti nisu dorasle zadatku, vapio za pomoći vrhovnog zapovednika pešadije, Severa. 
Opkoljeni i brojno nadjačani, Saksonci su bili prisiljeni da predaju plen i daju probranu družinu svojih 
stasitih i kršnih mladića da služi u carskim vojskama. Jedino su tražili bezbedno i časno povlačenje, a sa tim 
uslovom spremno se saglasio rimski vojskovođa, koji je smislio verolomstvo, nesmotreno koliko i 
nečovečno, dokle god je i jedan Saksonac sačuvao život i oružje da osveti sudbinu zemljaka. Brzopletost 
pešadije krišom raspoređene u dubokoj dolini odala je zasedu, te bi možda pala kao žrtva vlastite podvale da 
veliki odred oklopnika, uznemiren bukom bitke nije hitro krenuo da izvuče svoje drugove i savlada 
nepokolebljivo hrabre Saksonce. Neki od zarobljenika spaseni su oštrice mača da bi prolili krv u amfiteatru; 
besednik Simah’! se vajka što se dvadeset devetorica tih očajnih divljaka zadavila vlastitim rukama, 
osujetivši zabavu publike. Ipak, uglađeni 1 filozofski nastrojeni građani Rima osetili su najdublji užas kada 
su saznali da su Saksonci bogovima posvećivali desetinu svog ljudskog plena, i da su žrebom određivali 
mete tog varvarskog žrtvovanja. 

Šest godina nakon Konstantinove smrti razorni upadi Škota i Pikta iziskivali su prisustvo njegovog 
najmlađeg sina, koji je vladao Zapadnim carstvom. Konstans je posetio britanske teritorije pod svojom 
vlašću; izvesnu procenu značaja njegovih postignuća možemo načiniti na osnovu jezika panegirika koji slavi 
jedino njegovu pobedu nad prirodnim stihijama, ili drugim rečima, sreću bezbednog i lakog prelaska iz 
bulonjske u sendvičku luku. Nedaće, koje su ojađene provincije 1 dalje doživljavale usled rata sa tuđincima i 
unutrašnje tiranije, pogoršavala je slaba i korumpirana uprava Konstancijevih evnuha; prolazno olakšanje 
koje su im mogle doneti Julijanove vrline, ubrzo je nestalo usled dobročiniteljeve odsutnosti i smrti. Svote 
u zlatu i srebru ubirane s mukom ili štedro odašiljane za isplatu vojnika, zadržavala je gramzivost 
zapovednika; otpuštanja, ili bar oslobađanja od vojne službe, javno su prodavana, dok su vojnike, 
nepravično lišavane zakonitih i oskudnih sredstava za život, nedaće podsticale na često dezerterstvo; 
popustila je disciplina a drumovima su harali razbojnici. Ugnjetavanje dobrih i nekažnjavanje zlih 
podjednako su doprinosili da se ostrvom širi nezadovoljstvo i buntovnost; i svaki ambiciozni podanik, svaki 
očajni izganinik mogao je gajiti opravdanu nadu da će potkopati slabu i poremećenu britansku upravu. 
Neprijateljska severna plemena, koja su prezirala oholost i moć kralja sveta, obustavila su svoje unutrašnje 
sporove; varvari sa kopna i mora, Škoti, Pikti i Saksonci, rasprostrli su se brzom i nezaustavljivom žestinom 
od Antoninovog zida do obala Kenta. Svi proizvodi zanata i prirode, svi predmeti namenjeni udobnosti ili 
raskoši koje nisu bili kadri da stvore radom ili pribave trgovinom, bili su nagomilani u bogatoj i plodnoj 
britanskoj provinciji. Filozof može oplakivati večnu neslogu ljudskog roda, ali će priznati da je želja za 
pljačkom razumniji povod no taština osvajanja. Od Konstantinovog doba do doba Plantageneta * taj 
grabežljivi duh nastavio je da podbada siromašne i smele Kaledonce; no, taj isti narod, čija je velikodušna 
čovečnost izgleda nadahnula Osijanove''* pesme, sramotilo je divljačko nepoznavanje vrednosti mira i 
zakona ratovanja. Južni susedi su osećali i, možda, preuveličavali surova haranja Škota i Pikta, dok je 
junačko kaledonsko pleme Atakota, Valentinijanovih neprijatelja a potom vojnika, jedan očevidac optuživao 
da uživa u ukusu ljudskog mesa. Priča se da su, loveći plen po šumama, radije napadali pastira no njegovo 
stado, i da su osobito odabirali najukusnije i najmesnatije delove 1 muških i ženskih osoba, od kojih su 
spravljati svoje grozne obede. Ukoliko je u susedstvu trgovačkog i prosvećnog grada Glazgova zaista 
postojao ljudožderski soj, možemo u tom razdoblju škotske istorije videti krajnosti divljačkog i 
civilizovanog života. Takva razmišljanja teže da prošire krug naših ideja i ohrabre prijatnu ntadu da bi Novi 
Zeland u nekom budućem razdoblju mogao dati Hjuma južne hemisfere. 

Svaki glasnik, koji bi utekao preko Britanskog kanala, donosio je do Valentinijanovih ušiju krajnje 
tužne i uznemiravajuće vesti, a cara su ubrzo obavestili da su varvari izvršili prepad i odsekli dvojicu 
provincijskih vojnih zapovednika. Dvor u Triru žurno je otposlao, i podjednako iznenadno opozvao Severa, 
grofa - domestika. Jovinova upozorenja poslužila su jedino da ukažu na veličinu zla, te je, posle dugih i 
ozbiljnih savetovanja, odbrana, ili pre povraćaj Britanije, poverena sposobnostima hrabrog Teodosija. 
Podvige tog vojskovođe, rodonačelnika jedne carske loze, sa čudnom popustljivošću; slavili su pisci tog 


U Armorika, antičko ime za deo Galije između Sene i Loare, a u užem smislu oblast današnje Bretanje. 
112 Simah (IV v.), latinski pisac, poznat po hvalospevu caru Valentinijanu. Prefekt i konzul Rima. 
15 Plantageneti, anžujska dinastija koju je osnovao Henri II. Vladala Engleskom od 1154 - 1399. 
114 Osijan, legendarni gelski ratnik i pesnik. 

doba; međutim, njegova stvarna vrednost zaslužila je njihovo odobravanje, a vojska i provincija su njegovo 
naimenovanje primile kao pouzdani predznak predstojeće pobede. Iskoristio je povoljan trenutak za 
plovidbu i bezbedno iskrcao brojne veteranske jedinice Herula i Batavaca, Jovijanovaca i Pobednika. U 
pohodu od Sendviča do Londona, Teodosije je porazio nekoliko varvarskih odreda, oslobodio mnoštvo 
zarobljenika i, pošto je vojnicima raspodelio mali deo plena, učvrstio glas o nepristrasnoj praričnosti vrativši 
ostatak zakonitim vlasnicima. Građani Londona, gotovo u beznađu u pogledu svoje bezbednosti, širom su 
otvorili kapije, a čim je sa dvora u Triru primio značajnu pomoć u vidu vojnog namesnika i civilnog 
upravnika, Teodosije je mudro i energično obavio mukotrpni zadatak oslobađanja Britanije. Odbegli vojnici 
pozvani su pod steg, edikt o pomilovanju raspršio je strepnje javnosti, a njegov bodri primer olakšavao je 
strogost vojničke discipline. Raštrkani i nepovezani način ratovanja varvara, koji su harali na kopnu i moru, 
lišio ga je slave jedne značajne pobede; ali, promišljeni duh 1 savršena veština rimskog vojskovođe ispoljiti 
su se u dva pohoda, koji su redom izbavili svaki deo provincije iz ruku okrutnog i grabljivog neprijatelja. 
Velelepnost gradova i pouzdanost utvrđenja marljivo su obnovljene očinskim staranjem Teodosija, koji je 
čvrstom rukom sabio prestrašene Kalendonce u severni ugao ostrva, i ovekovečio slavu Valentitijanove 
vladavine imenujući i naseljavajući novu provinciju Valenciju. 

Sramni sporazum, koji je spasao Jovijanovu vojsku, Rimljani su verno izvršili; i pošto su se svečano 
odrekli vrhovne vlasti nad Jermenijom i Iberijom i saveza sa njima, te zavisne kraljevine bile su ostavljene 
bez zaštite pred vojskom persijskog vladara. Sapor je ušao na jermensku teritoriju na čelu zastrašujuće ordije 
oklopnika, strelaca i najamničke pešadije; ali, imao je stalnu naviku da meša ratovanje i pregovaranje, a da 
lažljivost i krivokletstvo smatra najmoćnijim oruđima kraljevske politike. Pretvarao se da hvali obazrivo i 
umereno držanje jermenskog kralja, pa je ponovljenim lukavim uveravanjima u prijateljstvo ubedio 
nepodozrivog Tigrana da se sam izruči u ruke verolomnog i okrutnog neprijatelja. Usred sjajne gozbe vezali 
su ga lancima, koji su u znak počasti prema lozi Arsakida bili od srebra; posle kratkog zatočeništva u Kuli 
zaborava u Ekbatani, oslobodio se životnih muka vlastitim bodežom ili bodežom ubice. Kraljevina 
Jermenija svedena je na persijsku provinciju, vlast su podelili neki ugledni satrap i omiljeni evnuh, dok je 
Sapor bez odlaganja krenuo da pokori ratnički duh Iberaca. Sauromaka, koji je po odobrenju careva vladao 
tom zemljom, isterala je nadmoćna vojska, a da bi uvredio veličanstvo Rima, kralj kraljeva je dijademu 
stavio na glavu svog poniznog vazala Aspakura. 

Car Zapada, koji bratu beše prepustio zapovedništvo nad donjim Dunavom, zadržao je za sebe 
staranje o odbrani retijskih i ilirskih provincija, koje su se prostirale stotinama milja duž najveće evropske 
reke. Valentinijanova energična politika neprestano se bavila dodavanjem novih utvrđenja radi bezbednosti 
granice, ali je zloupotreba te politike izazivala opravdanu ozlojeđenost varvara. Kvadi su se žalili što je 
zemljište za planiranu tvrđavu izuzeto iz njihovih teritorija, a te pritužbe izlagane su sa toliko razboritosti i 
umerenosti da je Ekvitije, vrhovni zapovednik Ilirika, pristao da obustavi radove dok ne bude jasnije 
obavešten o volji svog vladara. Tu lepu priliku da naudi suparniku i da poradi na sreći svog sina, žudno je 
iskoristio nečovečni Maksimin, prefekt, ili , tačnije, tiranin Galije. Valentinijanove strasti nisu trpele 
obuzdavanje, lakoverno je slušao uveravanja svog miljenika da varvari više neče dosadivati caru drskim 
pritužbama, ukoliko upravu nad Valerijom i rukovodenje izgradnjom poveri revnosti njegovog sina 
Marcelina. Rimske podanike, žitelje Germanije, vredala je osionost mladog i ništavnog velikodostojnika, 
koji je svoj brzi uspon smatrao dokazom i nagradom za izuzetnu vrednost. Pretvarao se, međutim, da smernu 
molbu kvadskog kralja Gabinija prima sa izvesnom pažnjom i obzirom; no, ta lukava uglađenost prikrivala 
je mračni 1 krvavi plan, i lakoverni vladar je ubeđen da prihvati hitni Marcelinov poziv. Ne znam kako da 
drukčijom učinim povest o sličnim zločinima, ili kako da ispričam da su tokom iste godine, ali u udaljenim 
krajevima Carstva, negostoljubive trpeze dvojice carskih vojskovođa uprljane kraljevskom krvlju dva gosta i 
saveznika, nečovečno umorena po njihovoj naredbi i u njihovom prisustvu. Sudbina Gabinija i Pare bila je 
ista; međutim, svirepa smrt njihovih vladara povredila je na vrlo različit način ropsku prirodu Jermena i 
slobodan i smeoni duh Germana. Kvadi su mnogo oslabili u odnosu na onu moćnu silu koja je, u vreme 
Marka Antonina, ulivala strah i trepet sve do kapija Rima. Ali, još su posedovali oružje i hrabrost, beznađe 
je podsticalo hrabrost, a od sarmatskih saveznika su dobili uobičajeno pojačanje u konjici. Ubica Marcelin 
bio je toliko nepromišljen da je i zabrao trenutak kad su najhrabriji veterani bili odvedeni da uguše Firmovu 
pobunu, a cela, veoma slabo branjena provincija, bila je izložena besu očajnih varvara. Napali su Panoniju u 
vreme žetve, nemilosrdno su uništavali svaki opljačkani predmet koji nisu mogli lako prevesti, dok su 
prazna utvrđenja zanemarivali ili rušili. Princeza Konstancija, kći cara Konstancija i unuka Konstantina 

Velikog, umakla je za dlaku. Ta devojka kraljevske krvi bila je predodređena za suprugu naslednika 
Zapadnog carstva. Prošla je kroz mirnu provinciju sa sjajnom i nenaoružanom svitom. Energična revnost 
upravnika provincije Mesale je nju izbavila iz opasnosti, a državu spasla sramote. Čim su ga izvestili da su 
varvari gotovo opkolili selo, gde se zaustavila samo da obeduje, hitro ju je smestio u vlastita kola i najvećom 
brzinom odvezao do kapija Sirmijuma, udaljenog dvadeset šest milja. Čak ni Sirmijum ne bi mogao biti 
bezbedan da su Kvadi i Sarmati žustro napredovali dok je još vladala sveopšta preneraženost magistrata i 
naroda. Njihovo kašnjenje dalo je pretorijanskom prefektu Probu dovoljno vremena da povrati prisebnost i 
oživi hrabrost građana. Vešto je usmerio njihove žustre napore na opravku i ojačavanje ruševnih utvrđenja i 
obezbedio pravovremenu i delotvornu pomoć odreda strelaca radi zaštite glavnog grada ilirskih provincija. 
Osujećeni u nasrtajima na zidine Sirmijuma, rasrđeni varvari skrenuli su vojsku ka vrhovnom zapovedniku 
granice, kome su nepravično pripisivali ubistvo svog kralja. Ekvitije na bojište nije mogao izvesti više od 
dve legije, ali su se one sastojale od veteranskih snaga iz mezijskih i panonskih jedinica. Tvrdoglavost sa 
kojom su se sporile oko praznih počasti čina i prvenstva, bila je uzrok njihove propasti, dok su one nastupale 
sa razdvojenim snagama i razjedinjenim planovima, sarmatska konjica ih je energičnom žestinom iznenadila 
i pobila. Uspeh ovog upada povukao je i pogranična plemena, te bi provincija Mezija izvesno bila izgubljena 
da mladi Teodosije, vojvoda ili vojni zapovednik granice, nije ispoljio, porazivši državnog neprijatelja, 
neustrašivi duh dostojan njegovog slavnog oca i vlastite buduće veličine. 

Dušu Valentinijana, koji je tada boravio u Triru, duboko su potresle nedaće Ilirika, ali je poodmaklo 
godišnje doba odložilo izvršenje njegovih planova do narednog proleća. Lično je krenuo sa znatnim delom 
galskih snaga sa obala Mozela; a na molbe sarmatskih izaslanika, koji su ga uz put sreli, dvosmisleno je 
odvratio da će čim stigne na poprište razmotriti i objaviti svoju odluku. Kada je stigao u Sirmijum primio je 
u audijenciju izaslanike ilirskih provincija, koji su sebi na sav glas čestitali što ih je zadesila sudbina da su 
pod dobrom upravom njegovog pretorijanskog prefekta Proba. Polaskan tim ispoljavanjem odanosti i 
zahvalnosti, Valentinijan je nepromišljeno upitao epirskog izaslanika, ciničnog filozofa neustrašive 
iskrenosti, da li je poslat po slobodnoj volji provincije. "Uz suze i stenjanje i preko volje poslao me je narod" 
odgovorio je Ifikle. Car je začutao, ali je nekažnjavanjem velikodostojnika zaveo opasno načelo da mogu da 
tlače podanike a da im to ne naudi u službi kod njega. Dosledna istraga njihovog ponašanja mogla je ublažiti 
javno nezadovoljstvo. Stroga osuda Gabinijevog umorstva bila je jedina mera kojom se moglo povratiti 
poverenje Germana i odbraniti čast rimskog imena. Ali, oholi vladar nije bio sposoban za velikodušnost 
kojom se usuđuje da prizna grešku. Zaboravio je povod, pamtio je samo uvredu i zašao je u zemlju Kvada sa 
neutoljivom žeđi za krvlju i osvetom. U očima cara, a možda i sveta, krajnje pustošenje i sveopšti pokolj 
divljačkog rata opravdavali su surovu pravičnost odmazde; tolika je bila rimljanska disciplina i 
neprijateljevo zaprepašćenje, da je Valentinijan ponovo prešao Dunav ne izgubivši nijednog čoveka. Pošto 
beše odlučio da drugim pohodom potpuno satre Kvade, za zimsko konačište odredio je Bregecij na Dunavu, 
blizu mađarskog grada Presburga'". Dok su ratna dejstva bila obustavljena zbog oštrine zime, Kvadi su 
ponizno pokušali da otklone gnev osvajača, pa su, na usrdno Ekvitijevo ubeđivanje, njihove izaslanike uveli 
na carsko veće. Presamićeni i snuždenih lica pristupili su prestolu, te su, ne usudujući se da se požale zbog 
ubistva svog kralja, tvrdili, uz svečane zakletve, da je nedavni upad bio zločin nekih neoubuzdanih 
razbojnika, koji je opšti sabor njihovog naroda s gnušanjem osudio. Carev odgovor ostavio im je malo nade 
u njegovu blagost ili sažaljenje. Najneumerenijim jezikom nagrdio je njihovu nečasnost, nezahvalnost i 
drskost. Njegove oči, glas, boja i pokreti izražavali su žestinu neobuzdanog besa i, dok se ceo tresao u 
grčevima strasti, iznenada mu je prsnuo veliki krvni sud, te se Valentinijan bez reči srušio u naručje svojih 
slugu. Njihovim brižnim staranjem njegovo stanje smesta je skriveno od gomile, no car Zapada je kroz 
nekoliko minuta izdahnuo u samrtnim mukama, zadržavajući svest do poslednjeg časa i bezuspešno se 
upinjući da saopšti svoje namere vojskovođama i velikodostojnicima, okupljenim oko carske postelje. 
Valentinijan je imao oko pedeset četiri godine, a nedostajalo je samo stotinu dana da navrši dvanaest godina 
svoje vladavine. 

Valentinijanovo mnogoženstvo ozbiljno potvrđuje jedan crkveni istoričar. "Carica Severa (iznosim 
predanje) beše prihvatila za svoju prisnu prijateljicu dražesnu Justinu, kćer upravnika jedne italijanske 
provincije; svoje divljenje prema njenim nagim čarima, koje je često gledala u kupatilu, izražavala je sa tako 
štedrim i neobazrivim pohvalama da je cara dovela u iskušenje da u postelju dovede drugu ženu; a državnim 

ediktom proširi na sve podanike Carstva istu povlasticu koju je priuštio sebi." Ali, na osnovu dokaza razuma 
i istorije, možemo biti sigurni da su dva Valentinijanova braka sa Severom i Justinom bila sklopljena jedan 
za drugim, i da je koristio drevnu dozvolu razvoda, koji su zakoni još dopuštali, mada ga je crkva osuđivala. 
Severa je bila mati Gracijana, u kome kao da se beše steklo svako pravo koje mu je moglo doneti neosporno 
nasledstvo Zapadnog carstva. Bio je najstariji sin vladara čiju je slavnu vladavinu potvrdio slobodan i častan 
izbor njegovih drugova vojnika. Pre navršene devete godine, dečak carskog roda beše primio iz ruku 
popustljivog oca purpurnu togu i dijademu, uz titulu avgusta; galske vojske su pristankom i glasnim 
odobravanjem svečano potvrdile taj izbor, te se Gracijanovo ime dodavalo uz Valentinijanovo 1 Valensovo u 
svim zakonskim poslovima rimske uprave. Brakom sa Konstantinovom unukom Valentinijanov sin je stekao 
sva nasledna prava porodice Flavijevih koja, kroz niz od tri carska pokolenja, bejahu osveštali vreme, vera i 
narodno poštovanje. U vreme očeve smrti carević beše u sedamnaestoj godini, a njegove vrline su već 
opravdale povoljno mišljenje vojske i naroda. Gracijan je, međutim, bez straha boravio u palati u Triru, kada 
je, udaljen više stotina milja, Valentinijan iznenada izdahnuo u bregecijskom logoru. Strasti, odavno 
potiskivane prisustvom gospodara, smesta su oživele u carskom veću, pa su Melobaud i Ekvitije, koji su 
uživali privrženost ilirskih 1 italijanskih jedinica, lukavo ostvarili častoljubivi plan da vladaju u ime deteta. 
Smislili su najčasnije izgovore kako bi uklonili omiljene vođe i galske jedinice koje bi mogle podržati prava 
zakonitog naslednika; nagovestili su potrebu da se smelom i odlučnom merom ugase nade stranih i domaćih 
neprijatelja. Caricu Justinu, ostavljenu u jednoj palati na stotinak milja od Bregecija, sa uvažavanjem su 
pozvali da se sa sinom pokojnog cara pojavi u logoru. Šestog dana od Valentinijanove smrti, princa - 
dečaka, koji je nosio isto ime, a imao samo četiri godine, prikazali su, u majčinom naručju, legijama i, uz 
vojničko odobravanje, svečano mu dodelili titule i znamenja vrhovne vlasti. Bliske opasnosti građanskog 
rata blagovremeno su sprečene mudrim i uzdržanim ponašanjem cara Gracijana. Rado je prihvatio izbor 
vojske, objavio da će Justininog sina uvek smatrati bratom a ne suparnikom, i posavetovao carici da se sa 
sinom Valentinijanom nastani u Milanu''%, u lepoj i mirnoj italijanskoj provinciji, dok je sam preuzeo 
mnogo težu upravu nad zemljama s onu stranu Alpa. Gracijan je prikrivao ozlojeđenost sve dok nije mogao 
da bezbedno kazni ili osramoti tvorce zavere; i premda se prema detetu - savladaru uvek ponašao sa 
nežnošću i poštovanjem, postepeno je počeo da u vladanju Zapadnim carstvom brka dužnost staratelja sa 
vlašću suverena. Upravljanje rimskim svetom vršilo se u ime Valensa i dvojice njegovih sinovaca, ali slabi 
car Istoka, koji beše nasledio rang svog starijeg brata, nikada nije stekao ugled niti uticaj na Zapadu. 

24. POGLAVLJE (XXVI) 
(365-395. g.) 


Širenje Huna od Kine do Evrope - Bekstvo Gota - Valensov 
poraz 1 smrt - Gracijan daruje Istočno carstvo Teodosiju - 
Mir 1 naseljavanje Gota 


U drugoj godini Valentinijanove i Valensove vladavine, dvadeset prvog jula izjutra najveći deo rimskog 
sveta uzdrmao je silovit i razoran zemljotres. Njegovo dejstvo se prenelo i na vodu; iznenadnim 
povlačenjem mora obale Sredozemlja su ostale suve; silesija riba hvatala se rukom; veliki brodovi nasukali 
su se u mulju; ljubopitljivi posmatrač zabavljao je oko, ili pre uobrazilju, posmatrajući živopisno pomaljanje 
dolina i planina, koje još od stvaranja zemaljske kugle nisu bile izložene suncu. Ali, plima se ubrzo vratila 
silinom ogromnog i nezaustavljivog potopa koji se ozbiljno osetio na obalama Sicilije, Dalmacije, Grčke i 
Egipta; velike brodove odnosio je i bacao na krovove kuća udaljene dve milje od obale; voda je nosila ljude 
zajedno sa njihovim staništima; a grad Aleksandrija svake godine se prisećao kobnog dana kada je pedeset 
hiljada osoba izgubilo život u poplavi. Ta nesreća, o kojoj se glas iz provincije u provinciju preuveličavao, 
zaprepastila je i prestravila rimske podanike, dok je njihova zaplašena mašta uveličala stvarni opseg 
kratkotrajnog zla. Prisećali su se prethodnih zemljotresa, koji su razrušili gradove Palestine i Bitinije; te 
zastrašujuće udarce držali su tek uvodom u još groznije nesreće, a njihova plašljiva taština bila je sklona da 
pobrka znake opadanja Carstva sa znacima propasti sveta. Običaj tog vremena je bio da se svaki značajan 
događaj pripisuje Božjoj volji; promene u prirodi bile su nevidljivim lancem povezane sa moralnim i 
metafizičkim gledištima ljudskog duha; a najmudriji bogoslovi mogli su, na osnovu boje svojih predrasuda, 
tvrditi da je uvođenje jeresi težilo da izazove zemljotres ili da je potop neizbežna posledica širenja greha i 
zablude. Ne usuđujući se da raspravlja o istinitosti ili umesnosti tih uzvišenih spekulacija, istoričar se može 
zadovoljiti opaskom, koju iskustvo izgleda opravdava, da čovek treba mnogo više da se pribojava strasti 
svoje ljudske sabraće nego potresa prirodnih stihija. Pogubne posledice zemljotresa ili potopa, orkana ili 
vulkanske erupcije, beznačajne su spram običnih ratnih nedaća koje danas umerenim čine promišljenost ili 
čovečnost vladara Evrope, a koji u svoju dokolicu unose zabavu i iskušavaju hrabrost podanika 
upražnjavanjem vojne veštine. Ali, zakoni i maniri savremenih naroda štite bezbednost i slobodu pobeđenog 
vojnika, dok mirni građanin retko ima razloga da se potuži kako su njegov život, ili makar imetak, izloženi 
divljanju rata. U kobnom razdoblju propasti Rimskog carstva, koje se opravdano može datirati od Valensove 
vladavine, skitski i germanski varvari nasrnuli su na ličnu sreću i bezbednost svakog pojedinca i grubo 
nagrdili umetnosti i dela vekova. Najezda Huna naglo je potisnula u zapadne provincije gotski narod, koji je 
za nepunih četrdeset godina sa Dunava stigao do Atlantskog okeana, i svojim vojnim uspehom prokrčio put 
najezdama tolikih neprijateljskih plemena, divljijih od njih. 

Huni, koji su za Valensove vladavine ugrozili Rimsko carstvo, u mnogo ranijem razdoblju ulivali su 
strahopoštovanje Kineskom carstvu. Njihovo drevno, možda praiskonsko stanište bio je prostrani, mada suvi 
i neplodni deo zemlje, neposredno uz severnu stranu Velikog zida. Njihovu zemlju sada zauzima četrdeset 
devet hordi ili stegova Mongola, pastirskog naroda koji sačinjava oko dvesta hiljada porodica. Ali, 
odvažnost Huna je proširila tesne granice teritorija pod njihovom upravom, a seoske poglavice, koje su se 
nazivale tandžu, postepeno su postale osvajači i vrhovni vladari ogromnog carstva. Na istoku, njihovu 
pobedničku vojsku zaustavio je samo okean; a retko raštrkana plemena između Amura i dalekog Korejskog 
poluostrva, sa oklevanjem su se pridružila hunskom stegu. Na zapadu, blizu izvorišta Irtiša i u dolini Imausa, 
našli su mnogo prostraniju zemlju i brojnije neprijatelje. Jedan od tandžuovih namesnika je jednim jedinim 
pohodom pokorio dvadeset 1 šest naroda; Iguri, koji su se pismenošću uzdigli iznad tatarskog soja, spadali su 
u njihove vazale, a čudnim spojem zbivanja, bekstvo jednog od tih lutalačkih plemena vratilo je pobedničke 
Parte iz najezde na Siriju. Na severu, okean je određen kao granica vlasti Huna. Bez neprijatelja koji bi se 
oduprli njihovom napredovanju, ili očevidaca koji bi protivurečili njihovoj sujeti, mogli su bezbedno postići 

stvarno ili zamišljeno osvajanje ledenih predela Sibira. Severno more bilo je utvrđeno za daleku granicu 
njihovog carstva. Ali, naziv tog mora, na čijim je obalama rodoljub Sovu prihvatio da živi kao pastir i 
prognanik, može se sa više verovatnoće promeniti u Bajkal, prostranu kotlinu, dugu preko trista milja, koja 
prezire skromni naziv jezera i doista je povezana sa severnim morima dugim tokovima Angare, Tunguske i 
Jeniseja. Pokoravanje tolikih dalekih naroda moglo je laskati ponosu tandžua; međutim, hrabrost Huna se 
mogla nagraditi jedino uživanjem u bogatstvu i raskoši carstva na jugu. U trećem veku pre nove ere izgrađen 
je zid dug hiljadu petsto milja, da brani granice Kine od hunskih upada; ali, to čudesno delo, koje na karti 
sveta zauzima istaknuto mesto, nikada nije doprinelo sigurnosti neratobomog naroda. Tandžuova konjica 
često se sastojala od dve ili tri stotine ljudi, opasnih zbog besprimerne veštine kojom su rukovali lukovima i 
konjima, zbog prekaljenog strpljenja u podnošenju oštrine vremena, kao i neverovatne brzine njihovog 
kretanja, koje su retko zaustavljale bujice ili litice, najdublje reke ili najviše planine. 

Odjednom su se proširili po celoj zemlji, a plahovitošču su zatekli, zaprepastili i poremetili ozbiljnu i 
razrađenu taktiku kineske vojske. Car Kaoti, ratnik - najamnik koji se ličnom zaslugom uzdigao na presto, 
krenuo je na Hune sa veteranskim jedinicama, uvežbanim u građanskim ratovima u Kini. Međutim, uskoro 
su ga opkolili varvari, te je posle sedmodnevne opsade, bez nade na pomoć, vladar bio prisiljen da 
umećima ili dvorskoj raskoši, pristali su na tiraniju sramotu. Prebrzo su priznali da nemaju dovoljno vojske i 
utvrđenja. Dok su vatre sa svih strana najavljivale približavanje Huna, isuviše lako su se uverili da je 
kineske vojnike, koji su spavali sa šlemom na glavi i oklopom na leđima, uništio neprestani napor 
nedelotvornih marševa. Redovno plaćanje u novcu i svili predviđeno je kao uslov kratkotrajnog i krhkog 
mira; taj nesrećni način prikrivanja stvarnog danka imenom poklona ili pomoći upražnjavali su carevi Kine, 
a1 Rima. Ali, i dalje je ostajao sramniji deo danka, koji je narušavao najsvetija osećanja čovečnosti i prirode. 
Tegobe divljačkog života, koji još u pelenama uništava decu rođenu sa manje zdravom i krepkom građom, 
dovodile su do značajne nesrazmere u brojnosti dva pola. Tatari su ružan, čak i nagrđen soj, koji, mada 
vlastite žene smatra oruđem kućnog argatovanja, svoje žudnje, ili tačnije prohteve, usmerava uživanju u 
uglađenijoj lepoti. Probrana skupina najlepših kineskih devojaka svake godine je žrtvovana sirovim hunskim 
zagrljajima; prijateljstvo oholih tandžua obezbeđivalo se njihovim brakom sa pravim ili usvojenim kćerima 
carske porodice, koja je uzaludno pokušavala da izbegne svetogrdno kaljanje. Položaj tih nesrećnih žrtava 
opisan je u stihovima jedne kineske princeze koja se, vajkajući se što su je roditelji osudili na daleko 
izgnanstvo u vlasti varvarskog muža, tuži da joj je kiselo mleko jedino piće, sirovo meso jedino iće, šator 
jedina palata, i izražava, sa tužnom jednostavnošću, prirodnu želju da se pretvori u pticu i odleti natrag u 
svoju voljenu zemlju, predmet bolnog i neprestanog tugovanja. 

Sa svojim stadima i krdima, ženama i decom, vazalima i saveznicima, Huni su se preselili zapadno 
od Volge, i smelo krenuli u osvajanje zemlje Alana''', stočarskog naroda koji je zaposedao ili opustošio 
prostranu oblast pustinja Skitije. Ravnice između Volge i Tanaisa prekrili su šatori Alana, ali su se njihovi 
običaji i ponašanje proneli širokim prostranstvom njihovih osvajanja, dok su živopisna plemena Agatirsa i 
Gelona'!" pogrešno smatrali njihovim vazalima. Na severu su prodrli u ledene predele Sibira, među divljake, 
koji iz halapljivosti ili gladi bejahu navikli na ukus ljudskog mesa; a njihovi južni pohodi dopirali su čak do 
granica Persije i Indije. Mešanje sarmatske i germanske krvi doprinelo je ulepšavanju crta Alana, izbelilo je 
njihovu crnpurastu put, a kosu obojilo žućkastim prelivom kakav se retko nalazi u tatarskoj rasi. Obličjem su 
bili manje nakazni, a u ponašanju manje neotesani nego Huni; premda za tim strašnim plemenom nisu 
zaostajati u ratničkom i nezavisnom duhu, ljubavi prema slobodi koja je čak odbacivala upotrebu kućnih 
robova, kao i u ljubavi prema vojsci, koja je rat i pljačku smatrala užitkom i dikom ljudskog roda. Gola kriva 
sablja, pobodena u zemlju, bila je jedini predmet njihovog verskog obožavanja; neprijateljski skalpovi činili 
su skupocene ukrase njihovih konja; a sa sažaljenjem i prezirom gledali su na one strašljive ratnike koji su 
strpljivo čekali staračke slabosti i muke dugotrajnih bolesti. Na obalama Tanaisa vojne moći Huna i Alana 
sukobile su se sa podjednakom hrabrošću, ali nejednakim uspehom. U krvavom nadmetanju pobedili su 
Huni, alanski kralj je ubijen, dok je ostatke pobedenog naroda raspršio uobičajeni izbor: beg ili pokoravanje. 


17 Alani, iranski nomadski narod sarmatskog porekla. U IV veku deo naroda je došao u Panoniju, odakle je 
sa Hunima i Svevima stigao u Hispaniju. Jezgro se zadržalo između Dona i Kavkaza, odakle su ih proterali 
Mongoli, jedan deo - Jazige u Ugarsku, a drugi na Kavkaz gde i danas žive kao Oseti. 
118 A gatirsi i Geloni, stari sarmatski narodi. 

Jedna naseobina izgnanika našla je bezbedno utočište u planinama Kavkaza, između Crnog i Kaspijskog 
mora, gde još čuva svoje ime i nezavisnost. Druga naseobina krenula je, sa većom odvažnošću, ka obalama 
Baltičkog mora, udružila se sa severnim germanskim plemenima i podelila plen rimskih provincija Galije 1 
Spanije. Međutim, najveći deo alanskog naroda prihvatio je ponude časnog i korisnog saveza, dok su Huni, 
koji su cenili odvažnost svojih manje srećnih neprijatelja, sa naraslim brojem i samopouzdanjem produžili 
da napadaju granice gotskog carstva. 

Veliki Hermanarih, čija se vlast protezala od Baltičkog do Crnog mora, uživao je u punoj zrelosti 
godina i ugleda, plod svojih pobeda, kada ga je uznemirilo zastrašujuće približavanje mnoštva nepoznatih 
neprijatelja, kojima su njegovi varvarski podanici bez nepravičnosti mogli pridati epitet varvara. Gledajući 
kako njihova polja i sela guta plamen i plavi pokolj sveg živog, zaprepašćeni Goti su osetiti brojnost, snagu, 
hitrinu i neumoljivu svirepost Huna, od njih strepeli i preuveličavali ih. Tim stvarnim užasima pridodavali 
su iznenađenje i gnušanje, prouzrokovana kreštavim glasovima, nezgrapnim kretnjama i čudnim 
nakaznostima Huna. Te skitske divljake poredili su (a slika ima izvesne sličnosti) sa životinjama koje se vrlo 
trapavo kreću na dve noge i sa nakaznim figurama Termini, koje su se u drevno doba često postavljane na 
mostovima. Od ostatka ljudske vrste razlikovali su se širokim ramenima, spljoštenim nosevima i sitnim, 
duboko usađenim očima; a pošto su bili gotovo ćosavi nikada nisu doživljavali muževnu mladićku dražest 
niti dostojanstven starački izgled. Pripisivalo im se čudesno poreklo, dostojno njihovog obličja i ponašanja - 
da su se skitske veštice, proterane iz zajednice zbog nečistih i smrtonosnih poslova, u pustinji sparile sa 
paklenim duhovima i da su Huni potomci te gnusne veze. Lakoverna mržnja Gota pohlepno je prihvatila tu 
bajku, tako punu užasa i besmisla; ali, dok je zadovoljavala mržnju, povećavala je i njihov strah, jer se 
moglo očekivati da je potomstvo demona i veštica nasledilo neki deo natprirodnih moći kao 1 zloćudu 
prirodu roditelja. Uobičajenu hitrinu Huna smanjivali su težina prtljaga i opterečenost zarobljenicima, ali je 
njihova ratna veština obmanula i gotovo uništila Atanarikovu vojsku. Dok je zapadnogotski Sudija branio 
obale Dnjestra, opkolio ga je i napao brojni konjički odred, koji je po mesečini pregazio reku; tek krajnjom 
hrabrošću i naporima uspeo je da se povuče u brda. Neustrašivi vojskovođa već beše skovao novi razumni 
plan odbrambenog rata, a čvrste linije, koje se pripremao da izgradi između planina, Pruta i Dunava, 
obezbedile bi prostranu i plodnu oblast, čiji je savremeni naziv Vlaška, od razornih upada Huna. Ali, 
Sudijine nade i mere ubrzo su osujetili strah i preplašeno nestrpljenje obeshrabrenih zemljaka, koje bojazni 
behu uverile da je Dunav jedina prepreka kadra da ih spase od brze potere i nepobedive hrabrosti varvara iz 
Skitije. Pod zapovedništvom Fritigerna i Alaviva glavnina naroda brzo je sišla na obale velike reke i 
preklinjala za zaštitu rimskog cara Istoka. Obavešten je da je sever uzdrmala pomamna oluja; da je upad 
Huna, nepoznatog i čudovišnog soja divljaka, podrio vlast Gota, 1 da je molećivo mnoštvo tog ratobornog 
naroda, čiji je ponos sada zgažen, prekrilo više milja duž rečnih obala. Raširenih ruku, dirljivim 
žalopojkama vajkali su se na sav glas nad svojim ranijim nedaćama i sadašnjom opasnošću; priznavali su da 
se bezbednosti nadaju jedino od milostivosti rimske vlasti; a zaklinjali su se da će, ukoliko im careva 
milostiva štedrost dozvoli da obraduju tračke pustare, večno smatrati da ih dužnost i zahvalnost najjače 
obavezuju da poštuju zakone i čuvaju granice države. Ta uveravanja potvrdili su gotski izaslanici, koji su 
nestrpljivo čekali da Valens izusti odgovor koji mora konačno odrediti sudbinu njihovih nesrećnih zemljaka. 
Mudrost i autoritet starijeg brata koga je smrt zadesila krajem prethodne godine više nisu vodili cara Istoka, 
a kako je žalosni položaj Gota iziskivao neodložnu i bezuslovnu odluku, on je bio lišen omiljenog sredstva 
slabih i plašljivih duša, koje upotrebu odugovlačenja i dvosmislenih mera smatraju najpohvalnijim naporima 
savršene obazrivosti. Dokle god u ljudskom rodu postoje iste strasti 1 interesi, pitanja rata i mira, pravde i 
politike, o kojima se raspravljalo na većima drevnog doba, često će se pojavljivati kao predmet savremenog 
razmišljanja. Ali, od najiskusnijih evropskih državnika nikada se nije tražilo da razmotre ispravnost ili 
opasnost prihvatanja ili odbacivanja nebrojenog mnoštva varvara, nagnanog očajem i glađu da zatraži 
naseljavanje na teritorijama jednog civilizovanog naroda. Kada je taj važni predlog, tako suštinski povezan 
sa državnom bezbednošću, upućen Valensovim velikodostojnicima, bili su zbunjeni i podeljeni, no uskoro 
su se saglasili, ispunjeni laskavim osećanjem, koje kao da je najviše pogodovalo oholosti, lenosti i pohlepi 
njihovog vladara. Robovi, nakićeni titulama prefekata i vojskovođa, prikrivali su ili prenebregavali 
opasnosti od ovakve seobe naroda — tako drukčije od delimičnih i nebitnih naseobina prihvatanih na 
krajnjim granicama Carstva. Čak su odobravali štedrosti sudbine koja je iz najudaljenijih zemalja sveta 
dovela brojnu i nepobedivu vojsku stranaca da brani presto Valensa, koji je carskoj riznici sada mogao 
pridodati ogromne svote u zlatu, koje su stanovnici provincija davali u nadoknadu za svoju godišnju kvotu 

regruta. Molbe Gota su uslišene i carski dvor ih je primio u službu; civilnim i vojnim upravnicima tračke 
dijeceze smesta su poslata naređenja da obave nužne pripreme za prolazak i izdržavanje grdnog naroda, dok 
se ne dodeli prikladna i dovoljna teritorija za njegovo buduće stanište. Carsku velikodušnost pratila su, 
međutim, dva surova i stroga uslova, koje je rimljanska strana mogla pravdati predostrožnošću, dok ih je od 
ogorčenih Gota mogla izvući samo nedaća. Tražilo se da pre no što pređu Dunav predaju oružje i nalagalo 
da im se oduzmu deca i raseju po azijskim provincijama, gde bi se mogla školovanjem uljuditi i poslužiti 
kao taoci da se osigura vernost roditelja. 

Za vreme ove neizvesnosti nesigurnih i udaljenih pregovora, nestrpljivi Goti su načinili nekoliko 
prenagljenih pokušaja da pređu Dunav, bez dozvole vlasti za čijom su zaštitom vapili. Budne jedinice, 
stacionirane duž reke, strogo su motrile na njihove pokrete, te su prve odrede porazile uz veliki pokolj; no, 
za Valensove vladavine toliko su bili plašljivi u veću da su hrabre oficire, koji su vršeći dužnost služili 
svojoj zemlji, kaznili gubitkom posla, a za dlaku su izbegli da izgube glave. Napokon je dobijeno carsko 
punomočje da se preko Dunava preveze ceo gotski narod, no izvršenje tog naloga bilo je mukotrpan i težak 
zadatak. Tok Dunava, u tim krajevima širok preko jedne milje, beše nabujao od neprestanih kiša, te je u 
metežu prelaska mnoge odnela ili potopila silina struje. Obezbeđena je velika flota brodova, čamaca i 
čunova; neumorno i s mukom plovila je tamo-amo mnogo dana i noći; a Valensovi činovnici su ispoljili 
najrevnosniju marljivost da nijedan jedini varvarin, od onih kojima beše pisano da podriju temelje Rima, ne 
ostane na suprotnoj obali. Smatralo se uputnim da se sačini tačno brojno stanje; ali, zaduženi za taj posao 
uskoro su sa zaprepašćenjem i obeshrabrenošću odustali od obavljanja beskrajnog i neostvarivog zadatka; 
dok vodeći istoričar tog doba najozbiljnije tvrdi da su dokazi proizašli iz činjenica i iskustva sada u očima 
čovečanstva potvrdili ogromnu veličinu Darijeve i Kserksove vojske, za koju se tako dugo smatralo da 
predstavlja izmišljotine taštog 1 lakovernog drevnog doba. Jedno, čini se, verovatno svedočenje utvrdilo je 
broj gotskih ratnika na dvesta hiljada; ukoliko se odvažimo da dodamo odgovarajući broj žena, dece i 
robova, ukupna masa naroda, obuhvaćena ovom ogromnom seobom, morala je iznositi blizu milion osoba 
oba pola i svih uzrasta. Iz tog mnoštva su izvojena deca Gota, bar onih na visokom položaju. Bez odlaganja 
su odvedena u razna mesta određena za njihov boravak i školovanje, a dok je brojna povorka talaca ili 
zarobljenika prolazila kroz gradove, njihova vesela i veličanstvena odeća, snažna i ratnička pojava, izazivale 
su iznenađenje i zavist žitelja provincija, Ali, onaj uslov, najsramniji za Gote a najvažniji za Rimljane, 
bestidno se izvrdavao. Smatrajući oružje znamenjem časti i zalogom bezbednosti, varvari su bili skloni da 
ponude cenu koja je lako dovodila u iskušenje pohlepu ili škrtost carskih oficira da je prihvate. Da bi 
sačuvali oružje, oholi ratnici su, sa izvesnim oklevanjem, pristali da prostituišu žene ili kćerke; čari lepe 
devojke ili pristalog dečaka osiguravale su prećutni pristanak nadzornika, koji su ponekad žudno pogledali 
na ćilime sa resama i laneno ruho novih saveznika, ili svoju dužnost žrtvovali niskoj pobudi da svoje majure 
napune stokom a domove robovima. Dozvoljavalo se da se Goti, sa oružjem u rukama, ukrcaju na brodove, 
a kada su se njihove snage okupile na drugoj strani reke, ogromni logor, koji se protezao ravnicama i brdima 
Donje Mezije, poprimio je preteći, čak i neprijateljski izgled. Ubrzo potom, na severnim obalama Dunava 
pojavili su se predvodnici Istočnih Gota, Alatej i Safraks, staratelji svog kralja-deteta, i smesta poslali svoje 
izaslanike na antiohijski dvor da, uz one iste izjave vernosti i zahvalnosti, zatraže onu istu milost kakva je 
darovana zapadnogotskim moliocima. Valensovo izričito odbijanje zaustavilo je njihovo širenje, i razotkrila 
kajanje, podozrenje i bojazni carskog veća. 

Nedisciplinovani i nemirni varvarski narod iziskivao je najodlučniji karakter i najveštiju upravu. 
Dnevno izdržavanje gotovo milon dodatnih podanika moglo se obezbediti jedino stalnom i umešnom 
marljivošću, a zbog greške ili slučaja moglo je uvek biti prekinuto. Ukoliko bi zamišljali da su predmet 
strahovanja ili prezira, Gote su drskost ili ozlojeđenost mogle navesti na krajnje očajničke postupke, te se 
činilo da sudbina države zavisi od obazrivosti a i čestitosti Valensovih vojskovođa. U ovoj značajnoj krizi 
vojnu vlast nad Trakijom vršili su Lupicin i Maksim, u čijim je potkupljivim dušama najmanja nada za ličnu 
korist pretezala nad svakim obzirom prema državnoj dobrobiti, a čiju krivicu je jedino olakšavala 
nesposobnost da razaznaju pogubne posledice svoje nesmotrene i zločinačke uprave. Umesto da poslušaju 
naredbe svog vladara i da pristojnom velikodušnošću zadovolje zahteve Gota, oni su nemaštini gladnih 
varvara nametnuli uskogrude i tlačiteljske poreze. Najlošija hrana prodavala se po preteranoj ceni, a umesto 
zdravih i hranljivih namirnica, pijace su bile prepune psećeg mesa, kao i mesa nečistih životinja uginulih od 
boleština. Da bi pribavili dragocenu funtu hleba, Goti su se odricali posedovanja skupog, mada 
upotrebljivog roba, dok se mala količina mesa lakomo kupovala sa deset funti plemenitog, ali beskorisnog 

metala. Kada su iscrpli imetak ovu neophodnu trgovinu nastavili su prodajom sinova i kćeri; i pored ljubavi 
prema slobodi, koja je podsticala svako gotsko srce, pristali su na ponižavajuće načelo da je bolje da njihovu 
decu drže u ropskom položaju, nego da umru u bednoj i bespomoćnoj nezavisnosti. Najživlju mržnju 
pobuđuje tiranija navodnih dobročinitelja, koji strogo traže da se dug namiri iz zahvalnosti, a nju poništavaju 
potonjim uvredama; duh nezadovoljstva neprimetno je narastao u logoru varvara, koji su bezuspešno isticali 
svoje strpljivo i poslušno ponašanje i glasno se žalili na negostoljubivo ponašanje svojih novih saveznika. 
Videli su oko sebe bogatstvo i obilje plodne provincije, usred koje su trpeli nepodnošljive muke veštački 
izazvane gladi. Ali, u svojim rukama držali su sredstva za pomoć, pa i osvetu, jer je gramzivost tirana 
ostavila povređenom narodu oružje i mogućnost da ga upotrebi. Negodovanje naroda, nenaučenog da 
prikriva osećanja, najavilo je prve znake otpora i uznemirilo plašljive i grešne duše Lupicina i Maksima. Ti 
lukavi velikodostojnici, koji su mudre i zdrave nakane opšte politike zamenili lukavstvom iznuđenih 
privremenih mera, pokušali su da presele Gote sa opasnog položaja na granicama Carstva 1 da ih rasprše u 
razdvojena vojnička zimska staništa širom unutrašnjih provincija. Svesni koliko malo zaslužuju poštovanje 
ili poverenje varvara, marljivo su sa svih strana skupljali vojnu silu koja bi mogla pokrenuti spor i nevoljan 
pohod naroda, što se još ne beše odrekao naziva ili dužnosti rimskih podanika. Dok im je pažnja bila 
isključivo usredsređena na nezadovoljne Zapadne Gote, Valensove vojskovođe nepromišljeno su razoružale 
brodove i utvrđenja, koji su činili odbranu Dunava. Kobni previd uočili su i iskoristili Alatej 1 Safraks, koji 
su žudno motrili na povoljan trenutak da umaknu hunskom proganjanju. Na brzinu prikupljenim splavovima 
i brodovima, istočnogotski predvodnici prevezli su, ne naišavši na otpor, svog kralja i vojsku, i smelo 
uspostavili neprijateljski i nezavi sni logor na teritoriji Carstva. 

Pod nazivom sudija, Alaviv i Fritigern bili su predvodnici Zapadnih Gota u miru 1 ratu; a, vlast, 
stečenu poreklom, narod je slobodno potvrđivao. U mirnom razdoblju mogli su biti jednaki i po vlasti i po 
položaju, no čim bi njihove zemljake glad 1 tlačenje doveli do očajanja, Fritigern bi zbog svojih izvanrednih 
sposobnosti preuzeo vojno zapovedništvo, koje beše kadar da vrši na opštu dobrobit. Obuzdavao je 
nestrpljivi duh Zapadnih Gota sve dok nepravde i uvrede tirana u očima ljudskog roda ne opravdaju otpor; 
ali nije bio sklon da žrtvuje ma kakvu opipljivu prednost zarad praznih pohvala zbog pravičnosti i 
umerenosti. Svestan koristi koje bi proistekle iz ujedinjavanja gotskih snaga pod istim stegom, krišom je 
negovao prijateljstvo sa Istočnim Gotima; dok je iskazivao slepu poslušnost prema naredbama rimskih 
vojskovođa, sporim marševima uputio se ka Markijanopolju, prestonici Donje Mezije, sedamdesetak milja 
od obala Dunava. Na tom kobnom mestu plamen nesloge i uzajamne mržnje buknuo je u užasan požar. 
Lupicin je pozvao gotske poglavice na velelepnu gozbu, dok je njihova naoružana vojna pratnja ostala pred 
ulazom palate. Ali, gradske kapije budno su čuvane, a varvari strogo sprečavani da koriste obilato 
snabdevenu pijacu, na šta su kao podanici i saveznici polagali podjednako pravo. Njihove ponizne molbe 
odbijene su sa drskošću i podsmehom, a kako je njihovo strpljenje već bilo iscrpljeno, žitelji grada, vojnici 1 
Goti uskoro su uvučeni u sukob ispunjen strasnom kavgom i gnevnim prebacivanjima. Nesmotreno je pao 
udarac, prenagljeno isukan mač, a prva krv, prolivena u ovoj slučajnoj svađi, postala je znak za dug i razoran 
rat. Usred galame i grubog pijančenja Lupicina je tajni glasnik izvestio da su mnogi vojnici pobijeni i da im 
je oduzeto oružje; već razdražen vinom i sanjiv, izdao je prenagljenu naredbu da se njihova smrt osveti 
pokoljem Fritigernove i Alavivove straže. Glasni uzvici i samrtni ropac ukazali su Fritigernu na krajnju 
opasnost; kako je imao sabran i neustrašiv duh junaka, shvatio da je izgubljen ukoliko čoveku koji ga je tako 
duboko uvredio ostavi ma i časak za premišljanje. "Izgleda da je izbila neka beznačajna razmirica između 
dva naroda", odlučnim, ali blagim glasom primetio je gotski vođa, "no, može dovesti do najpogubnijih 
posledica ukoliko se metež smesta ne smiri uverenošću u našu bezbednost i autoritetom našeg prisustva." S 
tim rečima, Fritigern i njegovi drugovi isukali su mačeve, bez otpora sebi prokrčili put kroz gomilu, koja 
beše ispunila palatu, ulice i kapije Markijanopolja, uzjahali na konje i žurno iščezli pred očima zapanjenih 
Rimljana. Gotske vojskovođe su u logoru pozdravili neoubuzdanim i radosnim usklicima odobravanja; 
smesta su se odlučili na ratovanje, a odluka je bez odlaganja sprovedena u delo: narodne zastave su istaknute 
po običajima predaka, a u vazduhu je odzvanjala prodorna i žalobna muzika varvarske trube. Slabić Lupicin, 
krivac koji se drznuo da izazove a propustio da satre, i dalje je uzimao slobodu da prezire zastrašujućeg 
neprijatelja, pa je krenuo na Gote na čelu vojne sile što se mogla prikupiti u toj iznenadnoj prilici. Varvari su 
ga očekivali na oko devet milja od Markijanopolja, a u ovoj prilici pokazalo se da su vojskovođini talenti 
delotvorniji no oružje i vojnička disciplina. Gotsku hrabrost tako umešno je vodio Fritigernov duh, da su 
energičnim napadom prsa u prsa razbili redove rimskih legija. Lupicin je na bojištu ostavio svoje oružje, 

stegove, tribune i najhrabrije vojnike, a njihova uzaludna hrabrost poslužila je jedino da zaštiti sramotno 
bekstvo njihovog predvodnika. "Taj uspešni dan dokrajčio je nevolje varvara i bezbednost Rimljana: od tog 
dana, odbacivši nesiguran položaj stranaca i izgnanika, Goti su preuzeli ulogu građana i gospodara, polagali 
su pravo na apsolutnu vlast nad sopstvenicima zemlje i punopravno držali severne provincije Carstva 
omeđene Dunavom." Bile su to reči gotskog istoričara, koji nezgrapnom rečitošću veliča slavu zemljaka. 
Međutim, varvari su vlast vršili samo u svrhe pljačke i razaranja. Budući da ih carevi velikodostojnici bejahu 
lišili uobičajenih blagodati prirode i časnih veza društvenog života, nepravdom su uzvratili podanicima 
Carstva, te su Lupicinovi zločini okajani stradanjem mirnih tračkih ratara, paljevinom sela, pokoljem ili 
zarobljavanjem njihovih nedužnih porodica. Glas o gotskoj pobedi ubrzo se proširio po susednoj zemlji i, 
dok je duše Rimljana ispunio strahom i obeshrabrenošću, njihova vlastita prenagljena nepromišljenost 
doprinela je narastanju Fritigemovih snaga i nedaća te provincije. Nešto pre velike seobe, pod zaštitu i u 
službu Carstva bila je primljena brojna skupina Gota pod zapovedništvom Sverida i Kolije. Bili su ulogoreni 
pod zidinama Hadrijanopolja''?, ali je Valensovim doglavnicima bilo stalo da ih presele s onu stranu 
Helesponta, daleko od opasnog iskušenja koje se tako lako moglo proširiti usled blizine 1 uspeha njihovih 
zemljaka. Pokornost puna poštovanja kojom su se potčinili naređenju za seobu može se smatrati dokazom 
njihove vernosti; njihov umereni zahtev da im se daju dovoljno sledovanje namirnica i odlaganje od samo 
dva dana bio je izražen najponiznijim rečima. Međutim, razjaren nekim trzavicama koje su se zbile u 
njegovom letnjikovcu, hadrijanopoljski prvi magistrat odbio je ovaj ustupak i, naoružavši protiv njih 
stanovnike i zanatlije gusto naseljenog grada, uz neprijateljske pretnje je zatražio da smesta krenu. Varvari 
su stajali nemi i zapanjeni dok ih nisu razgnevili uvredljivi povici svetine i kamenice kojima ih je gađala; ali, 
kada su strpljenje ili prezir iscrpljeni, pregazili su nedisciplinovanu masu, naneli neprijateljima u begu 
mnoge sramne rane po leđima, i lišili ih sjajnih oklopa koje su bili nedostojni da nose. Sličnost patnji i 
postupaka uskoro je ujedinila ovaj pobednički odred sa zapadnogotskim narodom; Kolijini 1 Sveridovi 
vojnici sačekali su da pristigne veliki Fritigem, svrstali se oko njegovog stega i ispoljili revnost u opsadi 
Hadrijanopolja. Ali, otpor garnizona pokazao je varvarima da su nastojanja nevične hrabrosti retko 
delotvoma pri napadu na prava utvrđenja. Njihov vojskovođa priznao je grešku, prekinuo opsadu i izjavio da 
je "u miru sa kamenim zidinama", a svoje razočarenje iskalio je na susednoj zemlji. Sa zadovoljstvom je 
prihvatio korisno pojačanje očvrslih radnika, koji su dirinčili u tračkim rudnicima zlata na korist i pod bičem 
neosetljivog gospodara; a ti novi saveznici su tajnim puteljcima odveli varvare do najskrovitijih mesta, 
izabranih da stanovnicima sačuvaju stoku i skladišta žita. Uz pomoć takvih putovoda ništa nije moglo ostati 
nepristupačno ili nedostupno: otpor je bio koban, bekstvo neizvodljivo, dok je strpljivo pokoravanje 
bespomoćne nedužnosti retko nailazilo na milost varvarskog osvajača. Tokom ovih pustošenja veliki broj 
gotske dece, prodate u ropstvo, vraćen je u naručja ojađenih roditelja; ali, takvi nežni susreti, koji su u 
njihovim dušama mogli oživeti i omiliti izvesna osećanja čovečnosti, samo su podsticali njihovu urođenu 
žestinu željom za osvetom. Sa žudnom pažnjom slušali su žalbe zarobljene dece, koja su pretrpela 
najsvirepije gnusobe usled pohotnih ili žestokih strasti svojih gospodara, te se uz iste svireposti, iste 
gnusobe, vršila teška odmazda nad sinovima i kćerima Rimljana. 

Nepromišljenost Valensa 1 njegovih velikodostojnika uvela je u srce Carstva neprijateljski narod, 
premda su čak i tada Zapadne Gote mogli primiriti muževno priznanje počinjenih grešaka i iskreno 
ispunjenje ranijih obaveza. Tako isceliteljske i uzdržane mere kao da su bile u skladu sa bojažljivom 
prirodom vladara Istoka: ali, samo u toj prilici Valens se pokazao hrabar, a ta hrabrost u nevreme bila je 
kobna po njega i njegove podanike. Objavio je nameru da iz Antiohije krene u Carigrad kako bi ugušio ovu 
opasnu pobunu, a budući da mu nisu bile nepoznate teškoće tog poduhvata, zatražio je pomoć svog sinovca, 
cara Gracijana, koji je zapovedao svim vojskama Zapada. Dok je Gracijan zasluživao i uživao odobravanje 
svojih podanika, cara Valensa, koji konačno beše pokrenuo dvor i vojsku iz Antiohije, carigradski narod je 
primio kao tvorca opšte nesreće. Nije prošlo ni deset dana njegovog odmora u prestonici, a razularena 
galama sa hipodroma pozvala ga je da krene na varvare koje je sam pozvao na svoje teritorije, dok su 
građani, uvek hrabri dok su na rastojanju od svake stvarne opasnosti, samouvereno izjavljivali da bi oni, 
ukoliko bi ih snabdeli oružjem, sami izbavili provinciju od pustošenja uvredljivog neprijatelja. Razmetljiva 
prebacivanja neukog puka ubrzala su pad Rimskog carstva i podstakla očajničku prenagljenost Valensa, koji 


119 Hadrijanopolj, grad koji je podigao car Hadrijan, po turskom osvajanju dobio naziv Jedrene. 

u svome ugledu ili duši nije nalazio bilo kakve pobude da čvrsto podrži opšte potcenjivanje. Uspešni 
poduhvati doglavnika ubrzo su ga naveli da prezre silu Gota, koje je Fritigernova marljivost sada okupila u 
blizini Hadrijanopolja. Napredovanje Taifala zaustavio je hrabri Frigerid; kralj tih raspojasanih varvara 
poginuo je u bitki, dok su pokorni zarobljenici poslati u daleko progonstvo da obrađuju italijansku zemlju, 
određenu za njihovo naseljavanje na opustelim teritorijama Modene i Parme. Podvizi Sevastijana, koji je 
nedavno stupio u Valensovu službu i bio unapređen na položaj vrhovnog zapovednika pešadije, bili su još 
časniji za njega i još korisniji za državu. Dobio je saglasnost da izabere tri stotine vojnika iz svih legija, te je 
ovaj posebni odred uskoro stekao duh discipline i oružane uvežbanosti, gotovo zaboravljen za Valensove 
vladavine. Zahvaljujući Sevastijanovoj energiji i komandovanju, izvršen je prepad na veliku skupinu Gota u 
njihovom logoru, a ogroman ratni plen preotet iz njihovih ruku ispunio je grad Hadrijanopolj i obližnju 
ravnicu. Veličanstvene priče koje je vojskovođa širio o svojim podvizima, uzbudile su carski dvor jer su 
stvarale predstavu o izuzetnoj zasluzi; premda je on predostrožno naglašavao teškoće ratovanja sa Gotima, 
hvaljena je njegova odvažnost a odbacivao savet; slušajući sa gordošću i zadovoljstvom laskave predloge 
dvorskih evnuha, Valens je bio nestrpljiv da se lakom i sigurnom pobedom dokopa slave. Vojsku je ojačao 
brojnim pojačanjima od prekaljenih vojnika, a od Carigrada do Hadrijanopolja pohod je vođen tolikom 
vojnom veštinom da je sprečio dejstvo varvara koji su planirali da zauzmu uzane klance i da odseku same 
jedinice ili njihove komore. Valensov logor, podignut podno zidina Hadrijanopolja, bio je, prema običajima 
Rimljana, utvrđen rovom i grudobranom, a sazvano je i izuzetno važno veće da odluči o sudbini cara i 
Carstva. Za razboritost i odlaganje žustro se zalagao Viktor, koji je poukama iskustva ispravio urođenu 
žestinu sarmatske prirode, dok je Sevastijan, sa savitljivom i poslušničkom rečitošču dvoranina, svaku 
obazrivost i svaku meru koja je nagoveštavala sumnju u trenutnu pobedu predstavljao kao nedostojnu 
hrabrosti i uzvišenosti njihovog nepobedivog vladara. Valensovu propast ubrzala su Fritigernova podla 
lukavstva i obazriva upozorenja cara Zapada.Varvarski vojskovođa je savršeno uvidao koristi od 
pregovaranja usred rata, te je izaslan neki hrišćanski sveštenik, kao sveti sluga mira, kako bi proniknuo 
namere neprijatelja i uneo pometnju. Nedaće i izazivanja gotskog naroda ubedljivo 1 istinito je opisao njegov 
izaslanik, koji je u Fritigernovo ime svečano izjavio da je još sklon da položi oružje ili da ga koristi jedino u 
odbrani Carstva, ukoliko svojim lutalačkim sunarodnicima bude mogao obezbediti mirno naseljavanje u 
pustarama Trakije i dovoljan obrok u žitu i stoci. Ali, dodao je, šapatom poverljivog prijateljstva, da su 
očajni varvari protivni tim razumnim uslovima, a da Fritigern sumnja hoće li moći da postigne sklapanje 
sporazuma, ukoliko ga carska vojska ne podrži svojim prisustvom i zastrašivanjem. Nekako u to vreme, sa 
Zapada se vratio grof Rihomer da objavi poraz i pokoravanje Alemana; da izvesti Valensa da njegov sinovac 
brzim maršem napreduje na čelu veteranskih i pobedničkih galskih legija; kao i da u ime Gracijana i države 
zatraži da se svaka opasna i presudna mera odloži dok spajanje snaga dvojice careva ne osigura uspeh u ratu 
sa Gotima. Međutim, slabog vladara Istoka pokretale su jedino kobne zablude gordosti i zavisti. Prezreo je 
nametljiv savet, odbacio ponižavajuću pomoć, krišom poredeći sramno, ili bar neslavno razdoblje vlastite 
vladavine sa slavom golobradog mladića; Valens je pohrlio na bojište da podigne svoj imaginarni 
pobednički znak pre nego što bi marljivost njegovog kolege mogla prisvojiti udeo u pobedničkim slavljima. 
Devetog avgusta, dana koji je zaslužio da se zabeleži među najzlokobnijim u rimskom kalendaru, 
ostavljajući pod jakom stražom prtljag i vojnu blagajnu, car Valens je krenuo iz Hadrijanopolja u napad na 
Gote, ulogorene na nekih dvanaest milja od grada. Usled neke pogrešne naredbe ili nepoznavanja terena, 
desno krilo, ili stroj konjice, stiglo je na domak neprijatelja, dok je levo još bilo na znatnoj udaljenosti; 
vojnici su bili prisiljeni da po sparnoj letnjoj žezi ubrzaju korak, te je borbena linija obrazovana sa mučnom 
pometnjom i nepropisnim zakašnjenjem. Gotska konjica bila je upućena radi pljačke u susednu oblast, dok 
je Fritigern i dalje nastavljao sa svojim uobičajenim lukavstvima. Slao je mirovne poklisare, davao predloge, 
tražio taoce i odugovlačio, dok su Rimljani, bez zaklona izloženi sunčevim zracima, bili iscrpljeni od žeđi, 
gladi i nepodnošljivog umora. Cara su ubedili da pošalje izaslanika u gotski logor; odobravalo se revnosti 
Rihomera, koji je jedini imao hrabrosti da prihvati opasni zadatak; grof-domestik, nakićen sjajnim 
znamenjima svog dostojanstva, prevalio je deo prostora između dve vojske kada ga je iznenada opozvao 
znak za boj. Prenagljeni i nepromišljeni napad izvršio je Iberac Bakurije, koji je zapovedao odredom strelaca 
i boraca sa štitom, i dok su napredovali brzopleto, povukli su se sramno i uz gubitke. U istom trenutku 
Alatejevi i Safraksovi brzi eskadroni, čiji povratak je gotski vojskovođa željno iščekivao, poput oluje spustili 
su se sa brda, prohujali ravnicom i pridodali novi užas nesređenom, ali nezadrživom jurišu varvarske vojske. 
Ishod hadrijanopoljske bitke, tako kobne po Valensa i Carstvo, može se opisati u nekoliko reči: rimska 

konjica se razbežala, pešadija je napuštena, opkoljena 1 iskasapljena. Najveštija pregrupisavanja i 
najnepokolebljivija hrabrost jedva da su dovoljni za izvlačenje mase pešaka, koju je na otvorenoj ravnici 
opkolila brojno nadmoćna konjica; međutim, pritisnuti teretom neprijatelja 1 vlastitih strahovanja, Valensovi 
vojnici bili su zbijeni na uzani prostor, gde im je bilo nemoguće da razviju svoje redove ili delotvorno 
upotrebe mačeve 1 džilite. Usred meteža, pokolja i obeshrabrenosti, napušten od telohranitelja 1 ranjen, 
navodno, strelom, Valens je potražio zaštitu među Lancearii i Mattiarii, koji su se držali s izvesnim prividom 
reda i čvrstine. Uočivši opasnost u kojoj se našao, verne vojskovođe Trajan i Viktor povikale su na sav glas 
da je sve izgubljeno ukoliko se ne spase car. Podstaknuti njihovim opomenama neki vojnici su mu krenuli u 
pomoć: zatekli su samo krvavo tlo, prekriveno hrpom polomljenog oružja i raskomadanih tela, tako da nisu 
bili kadri da svog nesrećnog vladara pronađu ni među živim ni među mrtvim. Njihova potraga, doista, nije 
mogla biti uspešna, ako ima iole kakve istine u okolnostima sa kojima su neki istoričari povezali carevu 
smrt. Brigom pratilaca Valensa su sklonili sa bojišta u obližnju kućicu, gde su pokušali da mu previju ranu i 
da se postaraju za njegovu buduću bezbednost. Ali, to skromno utočište smesta su opkolili neprijatelji; 
pokušali su da provale vrata; kiša strela sa krova ih je razjarila, pa su, napokon, nestrpljivi zbog 
odugovlačenja, potpalili hrpu svežnjeva suvog pruća 1 spalili kućicu sa rimskim carem i njegovom svitom. 
Valens je izgubio život u požaru, a neki je mladić, koji je iskočio kroz prozor, jedini utekao da potvrdi tužnu 
priču i Gote obavesti o neprocenjivom plenu izgubljenom zbog njihove vlastite prenagljenosti. U 
hadrijanopoljskoj bici izginuo je veliki broj hrabrih i izvrsnih oficira, te je po stvarnim gubicima bila ravna, 
dok je po kobnim posledicama daleko prevazilazila nesreću koja Rim bejaše ranije zadesila na bojištu kod 
Kane“. Dvojica vrhovnih zapovednika konjice i pešadije, dvojica visokih dvorskih činovnika i trideset pet 
tribuna nađeni su među poginulim, dok je Sevastijanova smrt mogla uveriti svet da je bio žrtva koliko i 
tvorac opšte nesreće. Uništeno je preko dve trećine rimske vojske: a noćna tama se smatrala vrlo povoljnom 
okolnošću, jer je poslužila da sakrije beg mnoštva i da zaštiti sređenije povlačenje Viktora i Rihomera, koji 
su jedini, sred opšte preneraženosti, sačuvali preimućstvo sabrane hrabrosti i redovne discipline. 

Rimljani, koji tako hladno i jezgrovito pominju činove pravde koje su izvršavale legije, svoju 
samilost 1 rečitost behu satuvali za vlasti te patnje kada su vojske uspešnih varvara upale u provincije i 
opustošile ih. Jednostavna podrobna priča (da je takva povest postojala) o propasti jednog jedinog grada, 
nesrećama jedne jedine porodice, mogla bi pružiti zanimljivu i poučnu sliku ljudskog ponašanja; ali, 
dosadno ponavljanje maglovitih i kitnjastih žalopojki zamorilo bi pažnju i najstrpljivijeg čitaoca. Ista kritika 
može se primeniti, mada možda ne u istoj meri, na svetovne i crkvene pisce iz tog nesrećnog razdoblja - da 
im je duše razjarivala u narodu proširena verska mržnja, a da su pravu veličinu i boju svake teme 
krivotvorila preuveličavanja njihove izopačene rečitosti. Vatreni Jeronim može opravdano oplakivati jade 
koje su Goti i njihovi varvarski saveznici naneli njegovoj otadžbini Panoniji i velikom prostranstvu 
provincija od bedema Carigrada do podnožja Julijskih Alpa; silovanja, pokolje, palež i, iznad svega, 
skrnavljenja crkava pretvaranih u štale, i omalovažavajuće postupanje sa moštima svetih mučenika. Ali, 
svetac svakako prekoračuje prirodne i istorijske granice kada tvrdi da "u tim opustošenim zemljama nije 
preostalo ništa osim neba i zemlje, a da je, posle uništenja gradova i istrebljenja ljudskog roda, zemlja 
zarasla u guste šume i neprobojne trnjake, dok se sveopšta pustoš, koju je najavio prorok Sofonija'“', 
očitovala oskudicom zveri, ptica, čak i riba". Ove pritužbe izrečene su dvadesetak godina nakon Valensove 
smrti, dok su ilirske provincije, neprestano izložene najezdi i prolasku varvara, i posle nesrećnog razdoblja 
od deset vekova, i dalje pružale novu građu za pljačku i razaranje. Može li se čak 1 pretpostaviti da posledice 
ne bi bile tako kobne po niža bića žive prirode da je velika oblast zemlje ostavljena bez obdelavanja 1 bez 
žitelja. Moguće je da korisne i slabe životinje, koje hrani ruka čovekova, pate i crkavaju ako su lišene 
njegove zaštite; no šumske zveri, njegovi neprijatelji ili žrtve, namnožile bi se kada bi slobodno i neometano 
posedovale svoju samotnu teritoriju. Razne vrste, što nastanjuju vazduh ili vodu, još manje su povezane sa 
sudbinom ljudske vrste; 1 vrlo je verovatno da su dunavske ribe više osećale strah i opasnost pred 
približavanjem proždrljive štuke nego pred neprijateljskom najezdom gotske vojske. 

Kakva god da je bila prava mera evropskih nesreća, bilo je razloga za bojazan da će se iste nesreće 


120 Kana, antičko utvrđenje u Apuliji, gde je 216. godine stare ere, u II punskom ratu, vođena bitka u kojoj je 


kartaginski vojskovođa Hanibal potukao rimsku vojsku. Od 70.000 Rimljana poginulo oko 50.000. 
121 Prorok Sofonija, deveti od 12 malih starozavetnih proroka. Knjiga proroka Sofonije napada 
idolopoklonstvo, najavljuje Božju kaznu i dolazak Mesije. 

ubrzo proširiti na mirne zemlje Azije. Sinovi Gota su bili razborito raspoređeni po gradovima Istoka, dok su 
umeća obrazovanja korišćena da se ugladi i obuzda urođena žestina njihove prirode. U razdoblju od 
dvanaestak godina njihov broj se neprestano povećavao, a deca, poslata prilikom prve seobe u Helespont, 
brzo izrastajući, dospela su do snage i duha potpune muževnosti. Od njih se nisu mogla sakriti zbivanja 
gotskog rata, a pošto ti odvažni mladići nisu naučili jezik pretvornosti, odali su svoju želju, žudnju, a možda 
i nameru, da oponašaju slavni uzor otaca. Pogibeljnost tog doba kao da je opravdavala zavidljiva 
sumnjičenja žitelja provincija, a ta sumnjičenja su se prihvatala kao neosporiv dokaz da su azijski Goti 
skovali tajnu i opasnu zaveru protiv javne bezbednosti. Valensova smrt ostavila je Istok bez vladara, a Julije, 
koji je zauzimao važan položaj vrhovnog zapovednika vojske, sa visokim ugledom zbog marljivosti i 
sposobnosti, smatrao je svojom dužnošću da se obrati carigradskom senatu, smatrajući ga, dok je presto 
upražnjen, predstavničkim većem naroda. Čim je dobio ovlašćenje da dela kako bude smatrao 
najcelishodnijim za dobro države, sakupio je vodeće oficire i u potaji se dogovorio o delotvornim merama za 
izvršenje svog krvavog plana. Smesta je objavljena naredba da se gotski mladići određenog dana okupe u 
glavnim gradovima svojih provincija; a kako se namerno proturala vest da ih sazivaju da dobiju štedri dar 

u zemlji i novcu, ta prijatna nada je ublažila žestinu njihove ozlojeđenosti i, možda, obustavila zavereničke 
poteze. Određenog dana nenaoružana gomila gotskih mladića brižljivo je okupljena na trgu ili u forumu; 
ulice i prilaze zauzeli su rimski vojnici, dok su krovovi kuća bili načičkani strelcima i praćkašima. U isti sat, 
u svim gradovima Istoka dat je znak za sveopšti pokolj, te su se okrutnom Julijevom promišljenošću sve 
azijske provincije izbavite od unutrašnjeg neprijatelja, koji je za nekoliko meseci mogao proneti oganj i mač 
od Helesponta do Eufrata. Prešan razlog javne bezbednosti nesumnjivo može odobriti kršenje svih donetih 
zakona. Pitanje dokle taj ili ma koji drugi razlog može dejstvovati da bi poništio prirodne obaveze 
čovečnosti i pravde, doktrina je u koju i dalje želim da ostanem neupućen. 

Car Gracijan beše već daleko uznapredovao u pohodu prema ravnici kod Hadrijanopolja, kada je 
saznao, najpre na osnovu zbrkanih glasina, a potom i iz tačnijih Viktorovih i Rihomerovih izveštaja, da je 
njegov nestrpljivi kolega poginuo u bici, i da je mač pobedničkih Gota potamanio dve trećine rimske vojske. 
Ma kakvu ozlojeđenost zasluživala nepromišljena i zavidljiva stričeva sujeta, ozlojeđenost plemenite duše 
lako su nadvladala nežnija osećanja tuge i sažaljenja, a čak je i osećanje samilosti ubrzo ustuknulo pred 
ozbiljnim i uznemirujućim razmatranjem stanja države. Gracijan je stigao prekasno da pomogne nesrečnom 
savladaru, bio je suviše slab da ga osveti; valjani i skromni mladić se osećao nedoraslim da podupre svet što 
se ruši. Činilo se da je stravična oluja germanskih varvara spremna da se sruči na galske provincije, dok je 
Gracijanov um tištalo i uznemiravalo upravljanje Zapadnim carstvom. U ovoj velikoj krizi uprava nad 
Istokom i vođenje rata sa Gotima iziskivali su nepodeljenu pažnju nekog junaka i državnika. Podanik, kome 
bi bila poverena tako velika vlast, ne bi dugo ostao veran dalekom dobročinitelju, pa je carsko veće usvojilo 
mudru i muževnu odluku da radije poveri obavezu nego da popusti pred napadom. Gracijanova želja je bila 
da purpur podari kao nagradu za vrlinu, ali vladaru, vaspitavanom na visokom položaju, nije bilo lako da u 
devetnaestoj godini dokuči pravu prirodu svojih velikodostojnika i vojskovođa. Pokušavao je da 
nepristrasnom rukom izvaga njihove različite vrednosti i mane, i dok je obuzdavao prenagljenu 
samouverenost ambicije, nije imao poverenja u predostrožnu mudrost koja je očajavala nad državom. Kako 
je svaki trenutak odlaganja pomalo smanjivao moć i sredstva budućeg vladara Istoka, tadašnje okolnosti nisu 
dozvoljavale predugačku raspravu. Gracijan je uskoro načinio izbor, izjasnivši se u korist jednog izgnanika, 
čijeg je oca, samo tri godine ranije, po odobrenju njegove vlasti, zadesila nepravična 1 sramna smrt. 
Teodosija Velikog, to ime slavno u istoriji a drago katoličkoj crkvi, pozvali su na carski dvor, koji se bejaše 
polako povukao sa tračkih granica na bezbedniji položaj u Sirmijumu. Pet meseci nakon Valensove smrti, 
car Gracijan je izveo pred okupljenu vojsku svog kolegu i njihovog gospodara, koji je nakon skromnog, 
možda iskrenog, opiranja bio prisiljen da sred sveopšteg odobravanja prihvati dijademu, purpur i 
ravnopravni naziv avgusta. Tračke, azijske i egipatske provincije, kojima je vladao Valens, predate su na 
upravu novom caru, ali pošto mu je posebno povereno vođenje rata sa Gotima, ilirska prefektura je 
raskomadana a dve velike dijeceze, Dakija i Makedonija, pridodate su teritorijama pod vlašću Istočnog 
carstva. 

Zdanje moćne države, podignuto naporima vekova, ne bi mogla srušiti zla sreća jednog dana, da 
kobna moć uobrazilje nije preuveličavala stvarnu meru nesreće. Gubitak četrdeset hiljada Rimljana, 
poginulih u hadrijanopoljskoj ravnici, mogao se brzo nadoknaditi regrutovanjem po gusto naseljenim 
istočnim provincijama, u kojima je živelo toliko miliona stanovnika. Smatralo se da je vojnička hrabrost 

najjevtinije i najčešće svojstvo ljudske prirode, a da bi preživeli centurioni regrute mogli brzo podučiti 
veštini dovoljnoj za okršaj sa nedisciplinovanim neprijateljem. Ako su varvari jahali konje 1 bili opremljeni 
oklopima pobeđenih neprijatelja, brojne ergele iz Kapadokije i Španije mogle su snabdeti nove konjičke 
eskadrone; trideset četiri arsenala Carstva bila su krcati ofanzivnim i odbrambenim oružjem, a bogatstvo 
Azije još je moglo pružiti obilna sredstva za ratne izdatke. Međutim, posledice koje je hadrijanopoljska bitka 
proizvela u dušama varvara i Rimljana, proširile su pobedu prvih i poraz potonjih daleko preko granica 
jednog dana. Čulo se kako gotski poglavica izjavljuje sa drskom snishodljivošću da njega lično pokolj 
zamara, ali ga čudi kada vidi da se narod, koj i se pred njim razbežao kao stado ovaca, još usuđuje da mu 
osporava posed nad njegovim bogatstvima i provincijama. Onaj isti užas koji je hunsko ime širilo medu 
gotskim plemenima, zastrašujuće gotsko ime ulivalo je podanicima i vojnicima Rimskog carstva. Da je 
Teodosije svoje, na brzinu prikupljene, raštrkane snage poveo na bojište da se ogledaju sa pobedničkim 
neprijateljem, njegovu vojsku bi pobedila njena vlastita strahovanja, dok njegovu prenagljenost ne bi mogli 
opravdati izgledi na uspeh. Međutim, Teodosije Veliki, epitet koji je časno zaslužio u ovoj važnoj prilici, 
ponašao se kao nepokolebljivi i verni čuvar države. Štab je uspostavio u Tesaloniki", glavnom gradu 
makedonske dijeceze, odakle je mogao motriti na neredovne pokrete varvara i upravljati dejstvima svojih 
namesnika, od kapija Carigrada do obala Jadrana. Pojačana su utvrđenja i garnizoni u gradovima, dok se 
vojska, u kojoj je oživljeno osećanje reda i discipline, neosetno ohrabrila verom u vlastitu sigurnost. 
Podsticani su da sa tih sigurnih položaja vrše česte ispade protiv varvara, od koj ih su vrveli susedni krajevi; 
a pošto im se retko dozvoljavala da zapadevaju bitku ukoliko nemaju neku presudnu nadmoć - bilo terensku 
bilo brojčanu, njihovi poduhvati su uglavnom bili uspešni; te ih je vlastito iskustvo uskoro uverilo u 
mogućnost pobede nad nepobedivim neprijateljem. Odredi iz tih odvojenih garnizona postupno su 
ujedinjavani u male vojske; nastavilo se sa istim predostrožnim merama, prema obimnom i dobro 
usaglašenom planu dejstava; svakodnevni ishod dodavao je snagu i duh rimskoj vojsci, dok je lukava 
marljivost cara koji je pronosio najpovoljnije vesti o ratnim uspesima, doprinela obuzdavanju oholosti 
varvara i oživljavanju nade i hrabrosti njegovih podanika. 

Izbavljenje i mir rimskih provincija više je bilo delo promišljenosti nego smelosti: Teodosijevu 
promišljenost potpomogla je sreća, a car nikada nije propustio da ugrabi 1 iskoristi svaku povoljnu okolnost. 
Dokle god je Fritigernov nadmoćni duh čuvao savez i upravljao potezima varvara, njihova moć nije bila 
nedovoljna za osvajanje velikog carstva. Smrt tog junaka, prethodnika i učitelja slavnog Alariha, izbavila je 
nestrpljivi narod od nepodnošljivog jarma discipline i uzdržljivosti. Varvari, koje je obuzdavala njegova 
vlast, prepustili su se nalozima strasti, a njihove strasti retko su bivale jednoobrazne ili dosledne. Osvajačka 
vojska razbila se u mnoge raspojasane družine divljih razbojnika, a njihov slepi i neobuzdani bes nije bio 
manje poguban po njih same no po neprijatelje. Njihova zla narav ispoljavala se uništavanjem svakog 
predmeta koji nisu imali snage da ponesu ili ukusa da u njemu uživaju; često su satirali sa nehajnim besom 
useve ili žitnice, koji su im ubrzo zatim postajali potrebni za održavanje vlastitog života. Duh nesloge javio 
se među nezavisnim plemenima i narodima, koje su ujedinjavale jedino veze labavog i dobrovoljnog saveza. 
Hunski i alanski vojnici prirodno su Gotima prebacivali zbog bekstva, a ovi nisu bili skloni da sa 
umerenošću koriste preimućstva svoje sreće: više se nije mogla obuzdavati stara surevnjivost između 
Istočnih i Zapadnih Gota, a ohole vođe još su pamtile poruge i uvrede, uzajamno nanesene i pretrpljene dok 
je narod naseljavao zemlje s onu stranu Dunava. Širenje unutrašnjeg razdora otupljivalo je rasprostranjenije 
osećanje nacionalne mržnje; Teodosijevim oficirima bilo je naloženo da štedrim darovima i obećanjima 
kupe povlačenje ili pokornost nezadovoljne strane. Kupovina Modara, vladara iz kraljevske loze Amala, 
pribavila je odvažnog i vernog pobornika stvari Rima. Slavni dezerter je ubrzo stekao položaj vrhovnog 
zapovednika sa važnim nalogom; izvršio je prepad na vojsku svojih sunarodnika, utonulih u vino i san, te se, 
posle svirepog pokolja iznenađenih Gota, vratio u carski logor sa ogromnim plenom i četiri hiljade kola. U 
koji bejaše pospešen deobama, postignut je ponovnim ujedinjenjem gotskog naroda. Atanariha, strpljivog 
posmatrača ovih izuzetnih zbivanja, prilika za rat napokon je isterala iz mračnih zabiti transilvanskih šuma. 
Više nije oklevao da pređe Dunav, a vrlo veliki deo Fritigemovih podanika, koji su već osećati nezgode 
bezvlašća, bilo je lako ubediti da za svog kralja priznaju gotskog sudiju, čije su poreklo poštoval 1 a 
sposobnosti često iskusili. Međutim, starost beše ohladila Atanarihov odvažni duh; umesto da povede narod 

ka bojištu i pobedi, mudro je saslušao pravičnu ponudu za častan i koristan sporazum. Kako su mu bili 
poznati vrednost i moć novog saveznika, Teodosije se udostojio da se susretne sa njim, na nekoliko milja od 
Carigrada, a u carskom gradu ga je ugostio sa poverenjem prijatelja i sjajem vladara . "Varvarski vladar je sa 
ljubopitljivom pažnjom posmatrao raznolike predmete koji su mu zapali u oko, pa je napokon iskreno i 
strasno uskliknuo sa čuđenjem. Gledam sada reče, što nikada ne bih poverovao - krasote ove čudesne 
prestonice! I gledajući unaokolo, uočio je dominantan položaj grada, čvrstinu i lepotu bedema i javnih 
zdanja, prostranu luku zakrčenu nebrojenim brodovima, neprestano okupljanje dalekih naroda, naoružanje i 
disciplinu vojske, i divio se svemu tome. Uistinu, car Rimljana (nastavio je Atanarih) bog je na zemlji a 
smeoni čovek koji se drzne da podigne ruku na njega sam je kriv za svoju prolivenu krv." Gotski kralj nije 
dugo uživao u tom velelepnom i časnom prijemu, a pošto trezvenost nije bila vrlina njegovog naroda, s 
pravom se može podozrevati da je smrtnu boljku navukao uživanjima na carskim gozbama. Ali, Teodosijeva 
politika je izvukla opipljiviju korist iz smrti no što je mogla očekivati od najvernije službe svog saveznika. 
Atanarihov pogreb obavljen je uz svečane obrede u prestonici Istočnog carstva; u spomen na njega podignut 
je velelepni spomenik, dok je cela njegova vojska, pridobijena Teodosijevom velikodušnom otmenošću i 
doličnom tugom, stupila pod steg Rimskog carstva. Pokoravanje tako velike skupine Zapadnih Gota 
proizvelo je najblagotvornije posledice; a pomešani uticaj sile, razuma i korupcije svakim danom postajao je 
moćniji i rasprostranjeniji. Svaki nezavisni poglavica pohitao je da postigne separatni sporazum 1z straha da 
bi ga tvrdoglavo odlaganje moglo izložiti, samog i nezaštićenog, pobednikovoj osveti ili pravdi. Sveopšta, ili 
pre konačna, kapitulacij a Gota zbila se četiri godine, mesec 1 dvadeset pet dana nakon poraza 1 smrti cara 
Valensa. 

Prvobitni sporazum, koji je predviđao naseljavanje Gota, osiguravao njihove povlastice i utvrđivao 
obaveze, razjasnio bi povest Teodosija i njegovih naslednika. Tok njihove povesti nepotpuno je sačuvao duh 
i suštinu ovog jedinstvenog ugovora. Pustošenja rata i tiranije pribavila su mnoge velike oblasti plodnog, ali 
zaparloženg zemljišta za potrebe onih varvara koji nisu prezirali bavljenje ratarstom. Brojna kolonija 
Zapadnih Gota naselila se u Trakiji, ostaci Istočnih Gota nastanili su se u Frigiji i Lidiji, njihove nasušne 
potrebe zadovoljene su raspodelom žita i stoke, a njihova buduća marljivost je podsticana oslobađanjem od 
poreza na određeni broj godina. Varvari bi zaslužili da osete svirepu i verolomnu politiku carskog dvora, da 
su dozvolili da ih raštrkaju po provincijama. Zatražili su i dobili isključivi posed nad selima i oblastima 
određenim za njihova boravišta; i dalje su negovali i širili svoje rodne običaje i jezik; u krilu despotizma 
isticali su pravo na slobodu samouprave i priznavali vrhovnu vlast cara, ne podvrgavajući se nižoj 
nadležnosti rimskih zakona i magistrata. Naslednim poglavicama plemena i glavama porodica još se 
dozvoljavalo da zapovedaju svojim sledbenicima u miru i ratu; međutim, kraljevsko dostojanstvo je ukinuto, 
te su gotske vojskovođe postavljane i smenjivane po carskoj volji. Vojska od četrdeset hiljada Gota držana 
je u stalnoj službi Istočnog carstva, a ti oholi vojnici, koji su uzeli naziv Foederati ili saveznici, istical i su se 
zlatnim ogrlicama, izdašnom platom i preširokim povlasticama. Njihova urođena hrabrost uvećana je 
korišćenjem oružja i poznavanjem discipline, a dok je državu čuvao ili ugrožavao nesigurni varvarski mač, u 
dušama Rimljana konačno su utrnule poslednje iskre ratničkog plamena. Teodosije je bio toliko lukav da 
ubedi svoje saveznike da mirovni uslovi, koje su mu iznudile obazrivost i nužda, predstavljaju dobrovoljne 
izraze njegovog iskrenog prijateljstva prema gotskom narodu. Drukčiji način pravdanja ili izvinjenja 
protivstavljao se pritužbama naroda, koji je glasno osuđivao te sramne i opasne ustupke. Ratne nesreće 
slikane su najživljim bojama, a prvi znaci obnove reda, obilja i bezbednosti revnosno su preuveličavani. 
Teodosijevi pobornici su mogli tvrditi, sa nekim prividom istinitosti 1 razboritosti, da je bilo nemoguće 
istrebiti tolika ratoborna plemena, koja je gubitak rodne zemlje učinio spremnim na sve, a da će iscrpljene 
provincije oživeti jedino sveži priliv vojnika i ratara. Varvari su još imali gnevan i neprijateljski izgled; ali, 
iskustva iz prošlih vremena mogla su ohrabriti nadu da će steći navike marljivosti i poslušnosti; da će vreme, 
obrazovanje i uticaj hrišćanstva ugladiti njihovo ponašanje; a da će se njihovo potomstvo neosetno izmešati 
sa velikom masom rimskog naroda. 

I pored tih prividno uverljivih argumenata i tih najboljih očekivanja, svakom pronicljivom oku bilo 
je očito da će Goti dugo ostati neprijatelji, a da uskoro mogu postati osvajači Rimskog carstva. Njihovo 
sirovo 1 drsko ponašanje izražavalo je prezir prema građanima i žiteljima provincija, koje su nekažnjeno 
vređali. Žaru i hrabrosti varvara Teodosije je dugovao uspeh svog oružja; no, njihova pomoć bila je 
nepouzdana; a verolomna i nestalna priroda ponekad bi ih zavela da napuste njegov steg u trenutku kada je 
njihova služba bila najnužnija. Tokom građanskog rata protiv Maksima veliki broj gotskih dezertera 

povukao se u makedonske močvare, opustošio obližnje provincije i primorao neustrašivog vladara da se 
izloži opasnosti i primeni silu kako bi ugušio narastajući plamen buntovnosti. Strepnje javnosti pojačavala 

je snažna sumnja da ti neredi nisu posledica slučajne strasti, već plod lukavog i unapred smišljenog plana. 
Opšte verovanje je bilo da su Goti potpisali mirovni sporazum u neprijateljskom i podmuklom duhu, a da su 
se njihove poglavice prethodno svečanom i tajnom zakletvom obavezale da neće održati reč datu 
Rimljanima, da će što bolje umeju izigravati vernost i prijateljstvo, i da će vrebati povoljan trenutak za 
pljačku, osvajanje i osvetu. Ali, pošto varvarske duše nisu bile neosetljive na moć zahvalnosti, nekolicina 
gotskih prvaka iskreno se posvetila službi Carstvu, ili bar caru: ceo narod se neosetno podelio na dve 
suprotstavljene stranke, a u razgovoru i sporenju mnogo se koristio sofizam za poređenje obaveza prve i 
druge stranke. Gote, koji su sebe smatral i privrženicima mira, pravde i Rima, vodio je svoj im ugledom 
Fravita, hrabar i častan mladić, koji se od ostatka zemljaka izdvajao ugladenošću ophođenja, velikodušnošću 
osećanja i odmerenošću u društvenom opštenju. Ali, brojnija stranka stala je uz neobuzdanog i verolomnog 
Prijulfa, koji je raspirivao strasti 1 isticao nezavisnost svojih ratobornih sledbenika. Prilikom neke 
svečanosti, kada su predvodnici obeju stranaka bili pozvani za carsku trpezu, neosetno ih je uhvatilo vino, 
tako da su zaboravili na uobičajene stege opreznosti i uvažavanja i u Teodosijevom prisustvu odali kobnu 
tajnu svojih unutarnjih sporova. Car, nevoljni svedok te čudnovate prepirke, prikrio je svoje strepnje i 
kivnost i malo potom raspustio bučni skup. Uznemiren i ogorčen drskošću suparnika, čiji bi odlazak iz 
palate mogao biti znak za građanski rat, Fravita je smelo krenuo za njim i, isukavši mač, usmrtio Prijulfa. 
Njihovi pratioci su polegli oružje, i verni pobornik Rima bio bi savladan brojčanom premoći da ga nije 
zaštitilo pravovremeno uplitanje carske garde. Takvi su bili prizori varvarskog besa koji su sramotili palatu 1 
trpezu rimskog cara, a kako je nestrpljive Gote mogao obuzdati jedino Teodosijev odlučni i uzdržani 
karakter činilo se da bezbednost države zavisi od života i sposobnosti jednog jedinog čoveka. 

25. POGLAVLJE (XXVII) 
(340-397. g.) 


Teodosijev karakter, uprava 1 ispastanje - Teodosijeva smrt 


U XXVII poglavlju Gibon pripoveda kako je Gracijan otuđio vojsku od sebe 
usvojivši alanski način odevanja i ponašanja, kao i svojom predanošću lovu, i kako ga je 
Maksim uspešno zbacio. Gracijana je osvetio Teodosije, postavljajući na presto 
Gracijanovog polubrata Valentinijana, ali je ovoga izdao njegov franački 
velikodostojnik Arbogast, koji je na presto doveo Evgenija. Teodosije je ponovo zbacio 
uzurpatore, ali je posle četiri meseca umro, ostavljajući zapadnu polovinu Carstva sinu 
Honoriju, a istočnu sinu Arkadiju. 

Ovde se navode samo tri pasusa ovog poglavlja, ali su oni važni jer slikaju 
Teodosijev genije, moć crkve i raspoloženje tog vremena. 


B esednik, koji bez opasnosti može oćutati, bez teškoće i oklevanja može hvaliti, a potomstvo će priznati da 
je Teodosijev karakter mogao pružiti temu za i skreni i opširni panegirik. Mudrost zakona i vojnički uspeh 
učinili su njegovu vladavinu dostojnom uvažavanja u očima i podanika i neprijatelja. Voleo je i upražnjavao 
vrline porodičnog života, na koje se retko nailazi u kraljevskim palatama. Teodosije je bio neporočan i 
umeren, bez preterivanja je uživao u čulnim i društvenim zadovoljstvima trpeze, dok toplina njegovih 
ljubavnih strasti nikada nije bivala odvraćena sa njihovih zakonitih predmeta. Gorde titule carske veličine 
krasili su i nežni nazivi vernog supruga i popustljivog oca; sa privrženim uvažavanjem uzdigao je strica na 
položaj drugog roditelja; kao svoju prigrlio je bratovljevu 1 sestrinu decu, a izraze svog poštovanja ukazivao 
je i najudaljenijim i najbeznačajnijim ograncima svoje brojne rodbine. Bliske prijatelje razborito je birao 
među osobama koje su se u opštenju na ravnoj nozi u ličnom životu pojavljivale pred njegovim očima bez 
maske; svest o ličnoj i nadmoćnoj vrednosti omogućila mu je da prezre slučajno odlikovanje purpurom, a 
svojim postupanjem je dokazao da je zaboravio sve uvrede, dok je najzahvalnije pamtio sve naklonosti i 
dolikovao je godinama, položaju ili karakteru podanika koje je primio u svoje društvo; a ljubazno ponašanje 
odražavalo je njegovu dušu. Teodosije je poštovao jednostavnost dobrog 1 čestitog: svaku umetnost, svaki 
talenat, korisne ili čak bezazlene prirode, njegova mudra štedrost je nagrađivala, a, osim jeretika, koje je 
proganjao sa nepomirljivom mržnjom, krug njegove blagonaklonosti , koji je težio da se širi, ograničavale 

su jedino međe ljudskog roda. Upravljanje moćnim carstvom sigurno može biti dovoljno da zaokupi vreme i 
sposobnosti jednog smrtnika; ipak, marljivi vladar, ne težeći neprikladnoj reputaciji duboke učenosti, uvek 
je ostavljao izvesne časove dokolice da se poučno zabavi čitanjem. Istorija, koja mu je proširivala iskustvo, 
bila je njegova omi ljenanauka. Rimski letopisi o dugom razdoblju od hiljadu sto godina pružali su mu 
šaroliku i blistavu sliku ljudskog života; naročito beše zapaženo da je, kad god je čitao o svirepim delima 
Cine, Marija ili Sule'“*, žustro izražavao duboko gnušanje nad tim neprijateljima čovečnosti i slobode. Svoje 
nepristrasno mišljenje o prošlim zbivanjima korisno je primenjivao kao pravilo za vlastite postupke; 
Teodosije je zaslužio osobenu pohvalu da se činilo kako sa uspesima uvek jačaju i njegove vrline; razdoblje 
blagostanja bilo je i razdoblje njegove umerenosti, dok je njegova milostivost bila najuočljivija posle 
opasnosti i uspeha građanskog rata. U prvom žaru pobede pobijeni su tiraninovi mavarski telohranitelji, a 
mali broj najgnusnijih zločinaca stigla je zakonska kazna. Car se, međutim, mnogo više usredsredio na 
oslobađanje nevinih no na kažnjavanje vinih. Potlačeni podanici Zapada, koji bi se smatrali srećnim što im 


123 Kornelije Cina, vođa stranke populara u I veku pre n.e. Bio je četiri godine uzastopno konzul što je 


pripremilo teren za diktaturu. Marije, (II vek pre n.e.), vojskovođa i državnik, izvršio vojne reforme, sukobio 
se sa Sulom i krupnim zemljoposednicima, usled čega je vođen dugi građanski rat, koji je doveo do Suline 
diktature (82 - 79 stare ere). 

je vraćena zemlja, sa zaprepašćenjem su dobili novčani iznos ravan njihovim gubicima; pobednikova 
velikodušnost izdržavala je Maksimovu ostarelu majku i vaspitala njegove osirotele kćeri. Tako savršen 
karakter gotovo bi mogao opravdati preteranu pretpostavku besednika Pakata da bi se, kada bi Brutu 
Starijem bilo dozvoljeno da se vrati na zemlju, taj strogi republikanac bi se pod Teodosijevim nogama 
svečano odrekao svoje mržnje prema kraljevima, i otvoreno priznao da je takav vladar najverniji čuvar sreće 
i dostojanstva rimskog naroda. 

Ipak, prodorno oko utemeljitelja republike moralo bi uočiti dve suštinske nesavršenosti koje bi, 
možda, umanjile njegovu odskorašnju ljubav prema despotizmu. Teodosijeva čestita duša često se prepuštala 
tromosti, a ponekad bi je razjarila strast. U ostvarivanju nekog važnog cilja njegova preduzimljiva hrabrost 
bila je sposobna za najenergičnije napore; ali, čim bi plan bio ostvaren ili opasnost prebrođena, junak bi 
utonuo u neslavni počinak i, zaboravljajući da je vladarevo vreme vlasništvo njegovog naroda, prepuštao se 
uživanju u nedužnim, ali neozbiljnim zadovoljstvima raskošnog dvora. Teodosijeva prirodna narav bila je 
nagla i žustra, a na položaju gde mu se niko nije mogao usprotiviti, dok bi malobrojne odgovorile kobne 
posledice njegove pizme, čovečnog vladara je opravdano uznemiravala svest o vlastitoj slabosti i moći. 
Njegova stalna životna težnja bila je da suzbije ili obuzda neumerene izlive strasti, a uspeh tih nastojanja 
uvećavao je vrednost njegove trpeljivosti. Ali mukotrpna vrlina što polaže pravo na zasluge pobede, izložena 
je opasnosti poraza, dok je vladavina mudrog i milostivog vladara ukaljana svirepim činom koji bi uprljao 1 
letopise Nerona ili Domicijana. 

Solunska pobuna pripisuje se sramnom uzroku, a dovela je do groznih posledica. Taj veliki grad, 
prestonicu svih ilirskih provincija, od opasnosti rata sa Gotima štitili su jaka utvrđenja i brojni garnizon. 
Boterih, zapovednik tih vojnika i, kao što se po imenu vidi, varvarin, imao je među robovima jednog lepog 
dečaka, koji je probudio nečiste želje jednog od kočijaša u cirkusu. Drskog i neotesanog ljubavnika bacili su 
u tamnicu po naredbi Boteriha, koji je strogo odbacivao nametljivu galamu svetine, jer se ova na dan javnih 
igara glasno vajkala zbog odsustva svog ljubimca, smatrajući veštinu kočijaša važnijom od njegove vrline. 
Neke ranije svađe bebu pogoršale ozlojeđenost naroda, a pošto je snaga garnizona bila oslabljena zbog 
potreba rata u Italiji, nejaki ostatak, čiji broj beše umanjen dezerterstvom, nije mogao izbaviti nesrećnog 
vojskovođu od razularenog gneva. Boteriha i nekolicinu njegovih najvažnijih oficira nečovečno su ubili, a 
njihova iznakažena tela vucarali ulicama; cara, koji je tada boravio u Milanu, iznenadila je vest o bezočnoj i 
razularenoj svireposti solunskog naroda. Presuda nepristrasnog sudije odredila bi strogu kaznu počiniocima 
zločina, a moguće je da je Boterihova vrednost doprinela da se pojačaju tuga i srdžba njegovog gospodara. 
Teodosijeva žestoka i naprasita narav nije imala strpljenja za spore formalnosti sudske istrage, te je 
prenagljeno odlučio da krv njegovog namesnika mora biti okajana krvlju odgovornog naroda. Međutim, 
njegova duša se još kolebala između milostivosti i osvete; revnost episkopa gotovo je iznudila od 
kolebljivog cara obećanje sveopšteg pomilovanja kada je laskavim predlozima velikodostojnika Rufina 
njegov gnev bio opet raspiren; nakon što je otposlao vesnike smrti, Teodosije je pokušao, kad je bilo 
prekasno, da spreči izvršenje svojih naređenja. Kažnjavanje rimljanskog grada slepo je povereno 
varvarskom maču, koji je sekao sve bez razlike; neprijateljske pripreme su dogovorene sa mračnim i 
verolomnim lukavstvom nezakonite zavere. Narod Soluna je podmuklo, u vladarevo ime, pozvan na igre u 
cirkusu, a neutoljiva žudnja za tom zabavom bila je tolika da su brojni gledaoci potpuno prenebregnuli 
svaku bojazan ili sumnju. Čim su se svi okupili, vojnici, krišom raspoređeni oko cirkusa, dobili su znak ne 
za trku, već za sveopšti pokolj. Neobuzdano klanje nastavilo se tri sata ne praveći razliku da li se radi o 
strancima ili domaćem življu, i bez obaziranja na godine ili pol, nevinost ili krivicu; najumereniji opisi 
navode da je bilo sedam hiljada pobijenih, a neki pisci tvrde da je petnaest hiljada žrtava prineto Boterihovoj 
duši. Neki stranac, trgovac, koji verovatno nije imao nikakvog udela u ubistvu, ponudio je vlastiti život i 
celo svoje bogatstvo umesto jednog od dvojice sinova, no dok se otac dvoumio sa podjednakom nežnošću, 
dok je oklevao da izabere i bio nevoljan da presudi, vojnici su prekratili njegovu neizvesnost zarivši u isti 
mah bodeže u grudi nezaštićenih mladića. Pravdanje ubica da su bili dužni da prinesu određeni broj glava, 
služi samo da, prividom reda i plana, uveća užase pokolja izvršenog po Teodosijevom naređenju. Carevu 
krivicu otežava to što je dugo 1 često boravio u Solunu. Položaj zlosrećnog grada, izgled ulica i kuća, odeća i 
lice stanovnika, bili su mu poznati, i čak prisutni u uobrazilji; Teodosije je oštro i živo osećao postojanje 
naroda koji beše uništio. 

Careva naklonost, ispunjena uvažavanjem prema pravoslavnom sveštenstvu, učinila ga je sklonim da 
voli i ceni karakter Ambrozija, koji je u najvećem stepenu spajao sve episkopske vrline. Teodosijevi 

prijateljii velikodostojnici sledili su primer svog vladara, a on je, više sa iznenađenjem no nezadovoljstvom, 
primetio da sve njegove tajne planove smesta prenose nadbiskupu, koji je delao iz pohvalnog uverenja da 
svaka mera civilne uprave može imati neke veze sa slavom božjom i interesom prave vere. Monasi i 
stanovici Kalinika, zabitog mesta na granici sa Persijom, podstaknuti vlastitim, a 1 fanatizmom svog 
episkopa, buntovno su spalili mali hram valentinijanaca 1 jevrejsku sinagogu. Magistrat tih provincija 
dosudio je odmetnutom crkvenom velikodostojniku da ponovo sazida sinagogu ili plati odštetu, a tu 
umerenu presudu potvrdio je car. Međutim, nije je potvrdio milanski nadbiskup. Izdiktirao je jednu 
poslanicu punu osude i prekora, koja bi možda bila prikladnija da je car prihvatio znamenje obrezivanja i 
odrekao se vere u kojoj je kršten. Ambrozije tolerisanje Jevreja smatra proganjanjem hrišćanske vere; smelo 
izjavljuje da bi se 1 on i svaki pravi vernik rado sporili sa kaliničkim episkopom oko zasluge za delo i 
slavu i spasenje. Kako ovaj lični ukor nije smesta urodio plodom, nadbiskup se sa predikaonice javno 
obratio caru na prestolu, a nije hteo da pristane da na oltaru pričesti Teodosija sve dok od njega nije dobio 
svečanu i izričitu izjavu koja je osigurala nekažnjavanje episkopa i monaha iz Kalinika. Teodosijevo 
oporicanje bilo je iskreno, a tokom boravka u Milanu, navika da vodi pobožne i prisne razgovore stalno je 
uvećavala njegovu naklonost prema Ambroziju. 

Kada su Ambrozija obavestili o solunskom pokolju, duša mu se ispunila grozom i strepnjom. 
Povukao se na selo da se prepusti bolu i izbegne Teodosijevo prisustvo. Ali, kako je nadbiskup bio uveren 
da bi ga bojažljivo ćutanje učinilo saučesnikom u krivici, privatnim pismom je predočio grozotu zločina, 
koji bi mogle izbrisati jedino pokajničke suze. Ambrozijevu episkopsku energiju umeravala je obazrivost, te 
se zadovoljio objavom nekakvog posrednog izopštenja, tvrdnjom da ga je vizija upozorila da ne pričešćuje 
u ime ili u prisustvu Teodosija, i savetom da se on lično ograniči na molitvu 1 da se ne usuđuje da pristupi 
Hristovom oltaru ili da tim rukama, još uprljanim krvlju nedužnog naroda, primi svetu pričest. Cara su 
duboko mučili samoprekori, a i prekori njegovog duhovnog oca; oplakivao je štetne 1 nepopravljive 
posledice svog prenagljenog besa, pa je na uobičajeni način krenuo na molitvu u veliku milansku crkvu. Na 
tremu ga je zaustavio nadbiskup, koji je, tonom 1 jezikom izaslanika Neba, svom vladaru saopštio da kajanje 
u sebi neće biti dovoljno da iskupi javni greh ili namiri pravdu uvređenog Boga. Teodosije je skrušeno 
izjavio da je, ukoliko je on navukao krivicu ubistva, i David, čovek blizak Božjem srcu, bio kriv ne samo za 
ubistvo, već i za preljubu. "Ugledao si se na Davida u zločinu, ugledaj se na njega 1 u ispaštanju," bio je 
odgovor neustrašivog Ambrozija. Prihvaćeni su strogi uslovi izmirenja i oproštaja, a javno pokajanje cara 
Teodosija zabeleženo je u crkvenim letopisima kao jedan od najčasnijih događaja. U skladu sa najblažim 
pravilima crkvene discipline, ustanovljenim u četvrtom veku, zločin ubistva se okajavao dvadesetogodišnjim 
ispaštanjem, a kako je bilo nemoguće očistiti se od greha navučenog za solunski pokolj za ljudskog veka, 
ubicu je trebalo isključiti iz svetog pričešća do samrtnog časa. Vodeći, međutim, računa o načelima verske 
politike, nadbiskup je pokazao izvesnu popustljivost prema položaju svog slavnog pokajnika, koji u blato 
beše svukao ponos dijademe, te se javna moralna pouka mogla prihvatiti kao jak razlog da se skrati trajanje 
njegove kazne. Bilo je dovoljno da se car Rimljana, lišen carskih znamenja, pojavi u žalobnom i skrušenom 
stavu, i da usred milanske crkve, uz uzdahe i suze, ponizno zamoli za oproštaj grehova. Tokom ovog 
duhovnog lečenja Ambrozije je primenio razne metode blagosti i strogosti. Nakon odlaganja od oko osam 
meseci, Teodosije je vraćen u versku zajednicu, a edikt, koji uvodi spasonosni rok od trideset dana između 
presude i izvršenja, može se smatrati vrednim plodom njegovog pokajanja. Potomstvo je hvalilo 
nadbiskupovu čestitu čvrstinu: a Teodosijev primer može dokazati blagotvorni uticaj onih načela koja mogu 
sudije. "Vladar," veli Monteskje, "na koga utiču verske nade i strahovanja, može se uporediti sa lavom, što 
sluša samo glas, i povinuje se samo ruci svog čuvara." Potezi kraljevske zveri zavisiće, stoga, od sklonosti i 
interesa čoveka koji je stekao tako opasnu vlast nad njim; a sveštenik koji u šaci drži savest kralja može 
raspaljivati ili obuzdavati njegove krvoločne strasti. I za čovečnost i za proganjanje zalagao se taj isti 
Ambrozije sa podjednakom energijom i podjednakim uspehom. 

Nakon Evgenijevog poraza, svi stanovnici rimskog sveta rado su priznali Teodosijevu vrednost, a i 
vlast. Iskustvo sa njegovim držanjem u prošlosti ohrabrivalo je najlepša očekivanja od buduće vladavine, a 
careva starost, koja nije premašala pedeset godina, kao da je širila izglede za opštu sreću. Njegovu smrt, 
samo četiri meseca nakon pobede, narod je smatrao nepredviđenim i kobnim događajem, koji je u trenu 
unuštio nade mladog pokolenja. No, prepuštanje udobnosti i raskoši ispotiha je pothranjivalo načela bolesti. 

Teodosijeva snaga nije bila kadra da podnese nagli i nasilni prelazak iz palate u logor, a sve izraženiji znaci 
vodene bolesti najavljivali su skoru carevu smrt. Mnjenje i, možda, interes javnosti potvrdili su podelu na 
Istočno i Zapadno carstvo, a dvojica mladića kraljevskog porekla, Arkadije i Honorije, koji, zahvaljujući 
očevoj nežnosti, već bejahu dobili titulu avgusta, bili su predodređeni da zauzmu presto u Carigradu i Rimu. 
Tim prinčevima nije bilo dozvoljeno da podele opasnost i slavu građanskog rata, ali čim je odneo pobedu 
nad svojim nedostojnim protivnicima, Teodosije je pozvao mlađeg sina Honorija da uživa u plodovima 
pobede i primi žezlo Zapada iz ruku umirućeg oca. Honorijev dolazak u Milano proslavljen je sjajnim 
igrama u cirkusu, a car, premda pritisnut težinom bolesti, svojim prisustvom je doprineo opštem veselju. 
Međutim, mučni napor koji je učinio da bi prisustvovao jutarnjim priredbama, iscrpeo mu je preostale snage. 
U toku ostatka dana Honorije je zamenio oca, a Teodosije Veliki je izdahnuo sledeće noći. I pored nedavnih 
neprijateljstava građanskog rata svi su oplakati njegovu smrt. Varvari, koje beše pobedio, i sveštena lica, 
koja su njega potčinila, slavili su glasnim i iskrenim odobravanjem one odlike pokojnog cara koje su u 
njihovim očima izgledale najdragocenije. Rimljani su bili prestrašeni predstojećim opasnostima slabe i 
podeljene uprave, a svaki sramni trenutak nesrećne Arkadijeve i Honorijeve vladavine oživljavao je 
uspomenu na njihov nenadoknadiv gubitak. 

Verna slika Teodosijevih vrlina nije prikrivala njegove slabosti: okrutno zlodelo i navike lenčarenja, 
koje su pomračile slavu jednog od najvećih rimskih vladara. Jedan istoričar, uvek neprijateljski nastrojen 
prema Teodosijevoj slavi, preuveličavao je njegove poroke i njihove pogubne posledice; on smelo tvrdi da 
su podanici iz svih slojeva oponašali ženskasto ponašanje svog vladara, a da su svakojake izopačenosti 
iskvarile tok javnog i ličnog života; dok su slabe stege reda i pristojnosti bile nedovoljne da se suprotstave 
širenju tog izrađenog duha što bez stida žrtvuje uvažavanje dužnosti i interesa niskom povladivanju lenjosti i 
prohtevima. Zamerke pisaca - savremenika, koji se žale zbog porasta raskoši i kvarenja ponašanja, obično 
odražavaju njihovu osobenu prirodu i položaj. Malo je posmatrača koji poseduju jasan i sveobuhvatan 
pogled na društvene prevrate, i kadri su da otkriju lepe 1 skrivene izvore delanja što pokreću u istom 
jednoobraznom smeru slepe i hirovite strasti mnoštva pojedinaca. Ukoliko se sa ma kojom merom i stinitosti 
može tvrditi da je raskoš u Rimljana bila bestidnija i razuzdanija za Teodosijeve vladavine no u doba 
Konstantina ili, možda, Avgusta, promena se ne može pripisati ma kakvim blagotvornim poboljšanjima koja 
su postepeno uvećala zalihu narodnog bogatstva. Dugo razdoblje nesreće ili propadanja je, mora biti, suzbilo 
radinost i umanjilo bogatstvo ljudi, dok je njihova rasipna raskoš morala ishoditi iz onog nehatnog beznađa 
što uživa u sadašnjici i otklanja misli o budućnosti. Nesiguran položaj njihovog imetka obeshrabrivao je 
Teodosijeve podanike da se bave onim korisnim i mukotrpnim poduhvatima koji iziskuju neposredne 
izdatke a obećavaju sporu i daleku korist. Česti primeri propasti i pustošenja mamili su ih da ne štede ostatke 
očevine, što svakog časa mogu postati plen grabljivih Gota. A luda rasipnost kakva preovlađuje u metežu 
brodoloma ili opsade može poslužiti da objasni širenje raskoši sred nesreća i užasa naroda koji tone. 

Efeminizirana raskoš, koja je zarazila dvorske i gradske manire, ulila je skriveni 1 razorni otrov u 
logore legija; njihovu izopačenost zabeležilo je pero jednog vojnog pisca, koji je pažljivo proučavao istinska 
i drevna načela rimske discipline. Umesna je i značajna Vegecijeva opaska da je od utemeljenja grada do 
vladavine cara Gracijana pešadija bila neprestano zaštićena odbrambenim oklopima. Labavljenje discipline i 
zapuštanje vežbanja učinili su vojnike manje sposobnim i voljnim da podnose tegobe službe; žalili su se na 
težinu oklopa, koje su retko nosili, pa su redom dobijali dozvolu da odlažu i oklope i kacige. Teško oružje 
predaka, kratki mač i teški džilit - pilum, kojim su pokorili svet, neprimetno su ispušteni iz njihovih 
slabačkih šaka. Kako je upotreba štita nespojiva sa upotrebom luka, sa oklevanjem su izlazili na bojište; 
osuđeni da trpe bolove od rana ili sramotu bekstva, uvek su bili skloni da prednost daju toj sramnijoj 
alternativi. Gotska, hunska i alanska konjica osetila je dobrobit odbrambenih oklopa i uvela ih u upotrebu, a 
kako su se isticali u rukovanju oružjem koje se bacalo, lako su savladaval i nage i preplašene legije, čije su 
nezaštićene glave i prsa bile izložene strelama varvara. Gubitak vojski, uništenje gradova i sramoćenje 
rimskog imena su od Gracijanovih naslednika nedelotvorno iziskivali da u pešadiju vrate šlemove 1 oklope. 
Mlitavi vojnici napustili su i vlastitu i opštu odbranu, a njihova kukavička lenjost može se smatrati 
neposrednim uzrokom pada Carstva. 

26. POGLAVLJE (XXVIII) 
(378-420. g.) 


Konačno uništenje mnogobostva - Uvođenje postovanja 
svetaca 1 mošti medu hrišćanima 


Stoni mnogoboštva u Teodosijevo vreme je možda jedini primer potpunog iskorenjivanja nekog drevnog i 
u narodu rasprostranjenog praznoverja, te stoga možda zaslužuje da se smatra jedinstvenim zbivanjem u 
istoriji ljudskog duha. Hrišćani, a naročito sveštenstvo, sa nestrpljenjem su podnosili promišljena 
Konstantinova odlaganja i podjednaku trpeljivost Valentinijana Starijeg; svoju pobedu nisu mogli smatrati 
potpunom ili sigurnom dokle god se njihovim protivnicima dozvoljavalo da postoje. Uticaj koji su 
Ambrozije 1 njegova sabraća stekli nad Gracijanovom mladošću i Teodosijevom pobožnošću, i skorišćen je 
kako bi se načela progona ulila u duše njihovih carskih prozelita. Ustanovljena su dva prividno uverljiva 
načela crkvenog prava, iz kojih su izvukli neposredan i strog zaključak protiv onih podanika Carstva koji su 
se još držali obreda svojih predaka: da je sudija, u izvesnoj meri, kriv za zločine koje propušta da zabrani ili 
kazni, i da je idolopoklonstvo prema mitskim bogovima i stvarnim demonima najgnusniji zločin protiv 
vrhovnog veličanstva Tvorca. Sveštenici su žurno, možda pogrešno, primenili Mojsijeve zakone i primere iz 
jevrejske istorije na blagu i sveobuhvatnu vladavinu hrišćanstva. Podsticali su revnost careva da bi odbranili 
vlastitu čast, a i čast Svevišnjeg; šezdesetak godina nakon Konstantinovog preobraćenja hramovi rimskog 
sveta bili su razoreni. 

Sinovljevska pobožnost samih careva obavezivala ih je da pri reformisanju večnog grada postupaju 
sa izvesnom opreznošću i blagošću. Ti apsolutni vladari postupali su sa manje obzira prema predrasudama 
stanovnika provincija. Pobožni rad, posle Konstancijeve smrti obustavljen gotovo dvadeset godina, 
energično je nastavljen i napokon dovršen Teodosijevom revnošću. Dok se taj ratoborni vladar još borio sa 
Gotima, ne za slavu već zarad spasa države, odvažio se da uvredi znatan deo svojih podanika nekim 
postupcima koji bi možda mogli osigurati zaštitu Neba, ali u očima ljudske obazrivosti moraju izgledati 
prenagljeni i nepravovremeni. Uspeh prvih pokušaja protiv mnogobožaca ohrabrio je pobožnog cara da 
obnovi i sprovede svoje edikte o progonu: oni isti zakoni, prvobitno proglašeni u provincijama Istoka, nakon 
Maksimovog poraza primenjeni su na celu teritoriju Zapadnog carstva; a svaka pobeda pravovernog 
Teodosija doprinosila je trijumfu hrišćanske i katoličke vere. Napao je najživotniji deo praznoverja, 
zabranjujući običaj prinošenja žrtvi, koji je proglasio zločinačkim kao god sramnim; i ako su reči njegovih 
edikata strože osuđivale bezbožnu ljubopitljivost što istražuje utrobu žrtava, svako kasnije tumačenje težilo 
je da istom krivicom obuhvati sveopšti običaj žrtvovanja, koji je u suštini činio mnogobožačku veru. Pošto 
su hramovi podizani u svrhu žrtvovanja, bila je dužnost blagonaklonog vladara da svoje podanike zaštiti od 
opasnog iskušenja da prekrše zakone koje je doneo. Poseban zadatak bio je poveren Kinegiju, 
pretorijanskom prefektu Istoka, a kasnije i dvojici velikodostojnika sa Zapada, grofovima Joviju i 
Gaudenciju, koji im je nalagao da zatvaraju hramove, plene ili uništavaju oruđa idolopoklonstva, ukidaju 
povlastice sveštenika i plene posvećenu imovinu u korist cara, crkve ili vojske. Tu se pustošenje moglo 
zaustaviti: ogoljena zdanja, koja se više nisu koristila u službi idolima, mogla su se zaštiti od razornog besa 
fanatičnosti. Mnogi od tih hramova bili su najsjajniji i najlepši spomenici grčkog graditeljstva; a u interesu 
samog cara je bilo da ne nagrđuje velelepnost vlastitih gradova niti da umanjuje vrednost sopstvenih poseda. 
Moglo se dozvoliti da ta velelepna zdanja ostanu kao trajni trofeji Hristove pobede. U doba opadanja 
umetnosti mogla su se korisno pretvoriti u skladišta, radionice ili mesta za javne skupove; a, možda se, 
nakon što bi zidovi hrama bili svetim obred ima dovoljno očišćeni službom istinskom Bogu, moglo dozvoliti 
okajavanje drevnog greha idolopoklonstva. Ali, dokle god su postojala, mnogobošci su se krišom toplo 
nadali da bi neki povoljan obrt, neki novi Julijan, mogao opet obnoviti žrtvenike bogovima; ozbiljnost sa 
kojom su prestolu upućivali svoje uzaludne molbe uvećavale su revnost hrišćanskih reformatora da bez 
milosti zatru koren praznoverja. Zakoni careva pokazuju neke znake blažeg raspoloženja: no, njihovi hladni 

i mlaki napori bili su nedovoljni da zaustave bujicu zanesenjaštva i otimačine, kojom su upravljali, ili je pre 
pokretali duhovni vladari crkve. U Galiji je sveti Martin, biskup iz Tura, predvodio svoje verne monahe u 
uništavanju idola, hramova i svetog drveća u svojoj prostranoj dijecezi; a razboriti čitalac će oceniti da li su 
u izvršavanju tog teškog zadatka Martinu pomogle čudotvorne moći ili svetovna oruđa. 

Hramovi u Rimskom carstvu su bili napušteni ili uništeni, ali domišljato rnnogobožačko sujeverje još 
je pokušavalo da izvrda Teodosijeve zakone, kojima su sva prinošenja žrtvi bila strogo zabranjena. Seoski 
žitelji, čije je ponašanje bilo manje izloženo oku zlurade radoznalosti, prikrivali su su verske skupove 
prividom društvenih, u dane svetkovina okupljali su se u velikom broju u širokoj senci svetog drveća; klali 
su i pekli ovce i volove, a upotreba tamjana i himne pevane u počast bogova osveštavale su ovu seosku 
zabavu. Tvrdilo se, međutim, da ova praznična sastajanja nisu na zvanice navlačile krivicu ili kaznu zbog 
nezakonitog prinošenja žrtvi, pošto se nijedan deo životinje nije prinosio kao žrtva-paljenica, niti je bilo 
žrtvenika da primi krv, dok su prethodne žrtve u vidu slanih kolača i završni obred žrtve livenice brižljivo 
izostavljani. Kakva god mogla biti istina ili vrednost te razlike, ova jalova zavaravanja zbrisao je poslednji 
Teodosijev edikt, koji je zadao smrtnu ranu mnogobožačkom praznoverju. Ovaj zakon o zabrani sročen je 
krajnje nedvosmislenim i sveobuhvatnim rečima. "Naša je volja i nahodenje", veli car, "da se nijedan od 
naših podanika, bili oni magistrati ili obični građani, koliko god visok ili skroman bio njihov položaj i stanje, 
ne smee drznuti da, u ma kojem gradu ili mestu, obožava beživotnog idola prinošenjem nedužne žrtve." Čin 
žrtvovanja i običaj proricanja sudbine iz utrobe žrtve proglašeni su (bez obzira na to ko je meta istrage), za 
zločin veleizdaje države, koji se može okajati jedino smrću krivca. Obredi mnogobožačkog praznoverja, koji 
su mogli izgledati manje krvavi i svirepi, ukinuti su kao vrlo pogubni po istinu i čast vere; posebno su 
pobrojane i osuđene svetiljke, venci, tamjan i livenice vina; a tom strogom zabranom obuhvaćeno je i 
bezazleno polaganje prava na domaćeg duha i kućne bogove. Upražnjavanje ma kojeg od tih bezbožnih i 
nezakonitih obreda izvrgava prekršitelja gubitku kuće ili poseda gde su obavljeni, a ukoliko je za pozornicu 
svoje bezbožnosti lukavo odabrao posed nekog drugog, bio je primoran da bez odlaganja isplati tešku globu 
od dvadeset pet funti zlata, ili preko hiljadu funti sterlinga. Ništa manje zamašna globa nametala se za 
saučesništvo potajnih neprijatelja vere koji zanemare dužnost svog položaja da otkriju ili kazne krivicu 
idolopoklonstva. Takav je bio progonitelj ski duh Teodosijevih zakona, koje su u više navrata sprovodili 
njegovi sinovi i unuci, uz glasno i jednodušno odobravanje hrišćanskog sveta. 

Za vreme okrutne vladavine Decija i Dioklecijana hrišćanstvo je zabranjivano kao pobuna protiv 
drevne i nasledne vere Carstva, dok su neraskidivo jedinstvo i brze pobede katoličke crkve u izvesnoj meri 
podsticali neopravdane sumnje gajene prema mračnoj i opasnoj kliki. Ali, na hrišćanske careve koji su kršili 
pravila čovečnosti i Jevanđelja ne mogu se primeniti oni isti izgovori straha i neznanja. Vekovno iskustvo 
odavalo je slabost a i ludost mnogoboštva; svetlost razuma i vere već beše razotkrila najvećem delu 
čovečanstva ništavnost idola; sekti u opadanju, još privrženoj svojoj veri, moglo se dozvoliti da u miru i 
tami uživa u verskim običajima svojih predaka. Da je mnogobošce nadahnjivao neustrašivi žar, kakav su 
posedovale duše prvobitnih vernika, pobeda crkve bi morala biti umrljana krvlju, dok su mučenici za 
Jupitera i Apolona mogli iskoristiti sjajnu priliku da na njihove žrtvenike polože živote i imetak. Ali, takav 
tvrdoglavi žar nije bio svojstven labavoj i nehatnoj prirodi mnogoboštva. Žestoki ponovljeni udarci 
pravovernih vladara skrhali su se o meku i podatnu materiju na koju su bili usmereni; a mnogobošce je 
spremnost na poslušnost zaštitila od muka i kazni Teodosijevog Zakonika. Umesto da tvrde da je vlast 
bogova viša od carske, uz žalobno gunđanje, odustali su od upražnjavanja onih svetih obreda koje njihov 
vladar bejaše osudio. Ukoliko bi ih ponekad izliv strasti ili nade da su sigurni doveli u iskušenje da popuste 
svom omiljenom praznoverju, njihovo smerno kajanje razoružavalo je strogost hrišćanskog sudije, a retko 
su i odbijali da ispaštaju za svoju prenagljenost podvrgavajući se, uz malo prikrivenog oklevanja, jarmu 
Jevanđelja. Crkve je ispunjavalo sve više tih nedostojnih preobraćenika, koji su se iz svetovnih pobuda 
povinovali vladajućoj veri; i dok su pobožno oponašali držanje i deklamovali molitve vernika, svoju savest 
su zadovoljavali nemim i iskrenim prizivanjem drevnih bogova. Ako je mnogobošcima nedostajalo 
strpljenja za patnju, nedostajao im je 1 duh otpora; a raštrkano mnoštvo, koje je oplakivalo razaranje 
hramova, bez borbe se predalo pred ratnom srećom svojih protivnika. Neorganizovani otpor pomami ličnog 
fanatizma među sirijskim seljacima i stanovništvom Aleksandrije ućutkali su carevo ime i autoritet. 

Pobožnost pesnika ili filozofa može se krišom pothranjivati molitvom, razmišljanjem i 
proučavanjem; ali, javno bogoštovanje, izgleda, predstavlja jedini čvrst temelj verskih osećanja naroda, čija 
snaga proističe iz oponašanja i navike. Prekid te javne službe može za nekoliko godina ispuniti važan 

zadatak preokreta u narodu. Pamćenje teoloških uverenja ne može se dugo sačuvati bez veštačkih pomagala 
u vidu sveštenika, hramova i knjiga. Neuke, proste ljude, čije duše još uzburkavaju slepe nade i strahovi 
praznoverja, oni iznad njih brzo će ubediti da svoje zavete upućuju vladajućim bogovima tog vremena; tako 
će neosetno upiti vatrenu revnost za podršku i širenje novog učenja, koje ih je u početku duhovna glad 
prisilila da prihvate. Pokolenje koje je došlo na svet nakon obnarodovanja carskih zakona, privučeno je u 
okrilje katoličke crkve, a slom mnogoboštva bio je tako brz, a ipak tako blag, da mu samo dvadeset osam 
godina po Teodosijevoj smrti zakonodavčevo oko nije više moglo videti ni blede i sićušne tragove. 

Poštovanje svetaca i mučenika, nakon slabašnog i nedelotvornog gundanja svetovne razboritosti, 
uspostavljeno je svugde; a u Ambrozijevo i Jeronimovo vreme još se smatralo da svetosti hriščanske crkve 
nešto nedostaje sve dotle dok nije osvečena nekim delom svetih relikvija, koje su učvrščivale i raspaljivale 
pobožnost vernika. U dugom razdoblju od hiljadu dvesta godina, proteklom između Konstantinove 
vladavine i Luterove reformacije, obožavanje svetaca i relikvija iskvarilo je čistu i savršenu jednostavnost 
hrišćanskog uzora; a neki znaci izopačavanja mogu se uočiti čak i u prvim pokolenjima koja su usvojila i 
negovala ovu pogubnu novinu. Zadovoljavajuće iskustvo da su svetački ostaci dragoceniji od zlata ili dragog 
kamenja podsticalo je sveštenstvo da umnožava blago crkve. Bez mnogo obzira prema istini ili verovatnosti, 
izmišljali su imena kosturima, a imenima dela. Slavu apostola i svetaca, koji su oponašali njihove vrline, 
pomračila je verska izmišljotina. Nepobedivoj skupini istinskih i prvobitnih mučenika pridodali su na hiljade 
izmišljenih junaka, koji nikada nisu postojali, osim u mašti lukavih ili lakovernih tvoraca legendi; ima 
razloga za sumnju da Jur možda nije bio jedina dijeceza u kojoj su se obožavale kosti nekog zločinca umesto 
svetačkih. Upražnjavanje sujeverja, koje je težilo da uveća iskušenja podvale i lakovernosti, postepeno je u 
hrišćanskom svetu utrnulo svetlost istorije i razuma. 

Bezbrojna čuda, čija su stalna pozornica bile grobnice mučenika, otkrivala su pobožnom verniku 
stvarno stanje i ustrojstvo nevidljivog sveta, a činilo se da se njegova verska razmišljanja temelje na čvrstoj 
činjeničnoj i iskustvenoj osnovi. Kakvo god moglo biti stanje običnih duša u dugom razdoblju između smrti 
i vaskrsenja njihovih tela, bilo je očito da uzvišene duše svetaca i mučenika nisu protraćile taj deo svog 
postojanja na nemo i neslavno spavanje. Bilo je očito (bez usuđivanja da se utvrđuje njihovo boravište ili 
priroda njihove sreće) da su uživali u živoj i delatnoj svesti o vlastitoj sreći, vrlini i moćima, kao i da su sebi 
već obezbedili večnu nagradu. Proširivanje njihovih duhovnih moći premašalo je meru ljudske uobrazilje, 
budući da je iskustvo dokazalo da su kadri da čuju i shvate razne molbe svojih mnogobrojnih sledbenika, 
koji su, u istom trenutku, ali u najudaljenijim delovima sveta, prizivali Stefanovo ili Martinovo ime i pomoć. 
Poverenje njihovih molitelja zasnivalo se na ubeđenju da sveci, koji vladaju uz Hrista, bacaju samilostan 
pogled na zemlju; da su živo zainteresovani za blagostanje katoličke crkve, a da su pojedinci koji oponašaju 
uzor njihove vere i pobožnosti, posebna i omiljena meta njihove najnežnije pažnje. Istina, ponekad bi na 
njihovo prijateljstvo mogli uticati razlozi manje uzvišene vrste: sa naročitom naklonošću gledali su mesta 
osveštana njihovim rođenjem, boravkom, smrću, pogrebom ili posedovanjem njihovih zemnih ostataka. 
Niže strasti oholosti, pohlepe i osvetoljubivosti mogu se smatrati nedostojnim nebeskih grudi; ipak, sami 
sveci su se udostojavali da posvedoče zahvalno odobravanje darežljivosti svojih žarkih sledbenika, dok su 
najoštrije strele kazne upućivane onim bezbožnim bednicima koji su skrnavili njihova veličanstvena 
svetilišta ili nisu verovali u njihovu natprirodnu moć. Grozna, doista, mora da je bila krivica, a čudna 
skeptičnost tih ljudi, da su se jogunasto opirali dokazima božje sile, kojoj su bili primorani da se pokoravaju 
prirodne stihije, ceo životinjski svet, pa čak i tanano i nevidljivo dejstvo ljudskog uma. Neposredne i gotovo 
trenutne posledice, za koje se pretpostavljalo da slede molitvi ili uvredi, uveravali su hrišćane u obilnu 
naklonost i autoritet koje su sveci uživali u prisustvu Svevišnjeg; i izgledalo je gotovo suvišno da ispituju 
jesu li stalno dužni da se zauzimaju pred prestolom Božje milosti, ili im je, možda, dopušteno da, shodno 
nalozima svoje blagonaklonosti i pravičnosti, vrše ovlašćenja preneta njihovoj podređenoj službi. Mašta, 
koja se mučnim naporom uzdigla do razmišljanja o sveopštem uzroku i službi istom, žudno je prihvatala 
takve manje vredne predmete obožavanja jer su bili srazmerniji njenim grubim poimanjima i nesavršenim 
moćima. Uzvišena 1 jednostavna teologija prvobitnih hrišćana postepeno je iskvarena: nebesku 
MONARHIJU, već zamagljenu metafizičkim tananostima, srozalo je uvođenje narodske mitologije koja je 
težila da obnovi vladavinu mnogoboštva. 

Kako su se verski ciljevi postepeno sveli na merilo mašte, uvedeni su obredi i praznici koji kao da su 

najsnažnije delovali na čula prostog naroda. Da su početkom petog veka, Tertulijan ili Laktancije!“* 
iznenada ustali iz mrtvih da prisustvuju prazniku posvećenom nekom omiljenom svecu ili mučeniku, sa 
zaprepašćenjem i gnušanjem bi zurili u svetovni prizor koji je zamenio čistu i duhovnu službu hrišćanske 
pastve. Čim se širom otvore vratnice crkve, morali bi ih sablazniti dim tamjana, miris cveća i blesak svetiljki 
i sveća, koje su u po bela dana širile neukusnu, suvišnu i, po njihovom mišljenju, svetogrdnu svetlost. Da su 
prilazili ogradi oltara, probijali bi se kroz gomilu što leži ničice, a sastoji se većinom od stranaca i 
hodočasnika pristiglih u grad veče uoči praznika, koji su već osećali jako pijanstvo od fanatizma i, možda, 
vina. Svoje pobožne poljupce utiskivali su po zidovima i podu svetog zdanja; a svoje usrdne molitve 
upućivali, bez obzira na jezik njihove crkve, kostima, krvi ili pepelu svetitelja, obično skrivanim od pogleda 
prostog puka ispod lanenog ili svilenog vela. Hrišćani su obilazili grobove mučenika u nadi da će njihovim 
moćnim posredovanjem dobiti svakojake duhovne, a osobito svetovne, blagoslove. Molili su se za očuvanje 
zdravlja ili za lek za svoje boljke, za plodnost svojih žena-nerotkinja ili za bezbednost i sreću svoje dece. 
Kad god su polazili na daleko ili opasno putovanje, od svetih mučenika su tražili da im na putu budu vodiči i 
zaštitnici; a ako bi se vratili, ne doživevši nikavu nedaću, opet su hitali na grobove mučenika da zahvalnim 
molitvama proslave svoje obaveze prema uspomeni i zemnim ostacima tih nebeskih pokrovitelja. Unaokolo, 
po zidovima, bili su okačeni simboli ukazanih milosti: zlatne i srebrne oči, ruke 1 stopala; a poučne slike, 
koje nisu mogle dugo izbeći zloupotrebu nerazborite ili idolopokolničke pobožnosti, predstavljale su lik, 
svojstva i čuda sveca zaštitnika. Taj isti, jednoobrazni prvobitni duh sujeverja mogao je navesti, u 
najudaljenijim razdobljima i zemljama, na iste metode obmanjivanja lakovernosti i delovanja na pamet 
ljudskog roda; premda se iskreno mora priznati da su sveštenici katoličke crkve oponašali bezbožni uzor koji 
su jedva čekali da unište. Najuvaženiji biskupi ubedili su sebe da će se neuki seljaci rado odreći sujeverja- 
mnogoboštva, ukoliko u krilu hrišćanstva nađu neku sličnost, neku nadoknadu. Za manje od jednog stoleća 
Konstantinova vera ostvarila je konačnu pobedu nad Rimskim carstvom: ali, same pobednike neosetno je 
pobedilo lukavstvo njihovih poraženih suparnika. 


Gibonovo XXIX poglavlje uglavnom se bavi spletkama na istočnom i zapadnom 
dvoru: na Istoku dominacijom pokvarenih miljenika Rufina i Evtropija nad Arkadijem, a 
na Zapadu vojskovođe Stilihona nad Honorijem. O potonjem Gibon zaključuje rečima: 
"Teodosijev sin proveo je život u dremežu, kao zatočenik u vlastitoj palati, tuđinac u 
vlastitoj zemlji, 1 strpljivi, gotovo ravnodušni posmatrač propadanja Zapadnog carstva, 
koje su u više navrata napadale i konačno ga srušile varvarske vojske. U povesti dvadeset 
osmogodišnje vladavine, ispunjene zbivanjima, retko je bilo potrebno pominjati ime cara 
Honorija." 


24 Laktancije (I-IV v.), crkveni pisac i učitelj retorike Konstatinovog sina. Napisao popularnu apologiju 


hrišćanstvu. Zbog lepog stila prozvan hrišćanskim Ciceronom. 

27. POGLAVLJE (XXX) 
(395-408. g.) 


Pobuna Gota - Pljačkaju Grčku - Dve velike najezde Alariha 1 
Radagajsa na Italiju - Stilihon ih odbija - Germani 
preplavljuju Galiju - Konstantinova uzurpacija na Zapadu - 
Stilihonov pad u nemilost 1 smrt 


Ukoliko su rimski podanici mogli biti neupućeni u svoje obaveze prema Teodosiju Velikom, suviše brzo su 
se uverili kako su duh i sposobnosti pokojnog cara mukotrpno podupirali krhko i natrulo državno zdanje. 
Umro je u januaru, a pre isteka zime te iste godine gotski narod se digao na oružje. Varvarske pomoćne 
jedinice istakle su svoj nezavisni steg i drsko obelodanile neprijateljske namere, dugo gajene u njihovim 
divljim dušama. Njihovi zemljaci, koje su uslovi poslednjeg sporazuma osudili na spokojni i trudbenički 
život, na prvi zvuk trube napustili su svoja poljska dobra i željno se latili oružja, odloženog preko volje. Sa 
Dunava su uklonjene prepreke, divlji skitski ratnici su izašli iz svojih šuma, a neuobičajena oštrina zime 
omogućila je pesniku da primeti "da su vozili svoja teška kola preko širokih i ledenih leđa rasrđene reke". 
Nesrećni domaći živalj provincija južno od Dunava trpeo je nedaće koje su tokom dvadeset godina postale 
gotovo bliske njihovoj mašti, dok su se razne vojske varvara, koji su se dičili gotskim imenom, u neredu 
raštrkale od šumovitih obala Dalmacije do bedema Carigrada. Obustavljanje, ili bar umanjenje novčane 
pomoći, koju su Goti primali zahvaljujući Teodosijevoj obazrivoj izdašnosti, bilo je na izgled uverljiv 
izgovor za njihovu pobunu: uvredu je pogoršao njihov prezir prema neratobornim Teodosijevim sinovima, 
dok je njihovu ozlojeđenost podjarivala slabost ili verolomnost Arkadijevog namesnika. Česte Rufinove 
pasete logoru varvara, koje je oponašao odevanjem i oružjem, smatrali su dovoljnim dokazom njegove 
krivice za dosluh; a državni neprijatelj se, iz zahvalnosti ili iz političkih razloga, starao, usred sveopšteg 
pustošenja, da poštedi lične posede neomiljenog prefekta. Umesto da ih vode slepe i tvrdoglave strasti 
njihovih poglavica, Gotima je sada upravljao srčani i lukavi Alarihov duh. Taj čuveni vođa vodio je poreklo 
od plemenitog soja Balta, koji je priznavao prvenstvo jedino kraljevskom dostojanstvu Amala; zatražio je 
zapovedništvo nad rimskom vojskom, a carski dvor ga je svojim odbijanjem izazvao da im dokaže ludost 
njihovog postupka, kao i važnost tog gubitka. Ma kakve da su nade gajene za osvajanje Carigrada, pametni 
vojskovođa uskoro je napustio neostvarljivi poduhvat. Usred podeljenog dvora i nezadovoljnog naroda, cara 
Arkadija prestravio je izgled gotske vojske; ali, manjak pameti i hrabrosti nadoknađivala je čvrstina grada; 
utvrđenja, i na moru i na kopnu, mogla su bezbedno prkositi nemoćnim i nasumičnim strelama varvara. 
Alarih je s prezirom odustao od daljeg gaženja potlačenih i uproprašćenih zemalja, Trakije i Dakije, i 
odlučio da potraži obilatu žetvu slave i bogatstva u provinciji, koja do tada beše izbegla ratna pustošenja. 
Karakter civilnih činovnika 1 oficira kojima Rufin beše poverio upravu nad Grčkom, potvrđivao je 
javnu sumnju da je gotskom osvajaču izdao drevno sedište slobode i učenosti. Prokonzul Antioh bio je 
nedostojni sin uvaženog oca, dok je Geroncije, koji je zapovedao provincijskom vojskom, bio mnogo 
sposobniji da izvršava tlačiteljska naređenja tiranina nego da hrabro i sposobno brani zemlju koju je ruka 
prirode najbolje utvrdila. Ne naišavši na otpor, Alarih je prešao ravnice Makedonije 1 Tesalije, sve do 
podnožja planine Ete, strmog i šumovitog planinskog lanca, gotovo neprohodnog za njegovu konjicu. Taj 
lanac se protezao s istoka na zapad, do ivice mora, a ostavljao je između litice i Malijskog zaliva rastojanje 
od trista stopa, koje se mestimice sužavalo u put širine dovoljne za jednu jedinu kočiju. U uzanom klancu 
Termopili, gde su Leonida i trista Spartanaca slavno žrtvovali živote, vešt vojskovođa mogao je zaustaviti ili 
uništiti Gote; a pogled na to sveto mesto mogao je, možda, ukresati neke iskre ratničkog žara u grudima 
izrađenih Grka. Vojska, raspoređena da brani klanac Termopili, povukla se, kako joj beše naloženo, i ne 
pokušavši da omete bezbedan i brz prolazak Alariha, a plodna polja Fokide 1 Beotije smesta su preplavili 

varvari, koji su izvršili pokolj muškaraca doraslih za vojsku i odvukli lepe žene, zajedno sa plenom i stokom 
iz zapaljenih sela. Putnici, koji su posetili Grčku nekoliko godina kasnije, lako su mogli otkriti duboke i 
krvave tragove gotskog pohoda, dok Teba za svoje očuvanje manje duguje jačini svojih sedam kapija a više 
nestrpljivoj hitnji Alariha, koji je napredovao kako bi zauzeo grad Atinu i važnu luku Pirej. 

Grčki filozof, koji je posetio Carigrad ubrzo po Teodosijevoj smrti objavio je svoje slobodoumno 
mišljenje o dužnostima kraljeva i stanju rimske države. Sinezije “ uočava i osuđuje kobnu zloupotrebu koju 
je nepromišljena darežljivost pokojnog cara uvela u vojnu službu. Građani i podanici su kupovali 
oslobađanje od obaveze odbrane svoje zemlje, koju je podržavala oružje varvarskih najamnika. On savetuje 
caru da podstakne hrabrost podanika primerom muške vrline; da sa dvora i iz logora progna raskoš; da 
varvarske najamnike zameni vojskom sastavljenom od ljudi zainteresovanih za odbranu svojih zakona i 
poseda, da u času kada državi preti opasnost iz radionice istera zanatliju a filozofa iz škole; da probudi 
tromog građanina iz sladostrasnog sna; i da radi zaštite poljoprivrede naoruža marljive ratare. Hrabri 
Teodosijevog sina da na čelu takve vojske, koja bi zasluživala ime i nosila duh Rimljana, presretne varvarski 
soj, koji je lišen bilo kakve istinske hrabrosti; a da oružje ne odlaže dok ih ne otera da leko u divljinu Skitije 
ili ih svede na stanje sramnog ropstva kakvo su Lakedemonci negda nametnuli zarobljenim helotima!“*. 
Arkadijev dvor bio je popustljiv prema revnosti, aplaudirao je rečitosti, a zanemario je savet Sinezija. Dok 
su Sinezijeva beseda i pad varvara bili tema razgovora u narodu, u Carigradu je izdat edikt kojim je 
obnarodovano unapređenje Alariha na položaj vrhovnog zapovednika Istočnog Ilirika. Rimljani iz provincija 
i saveznici koji su poštovali sporazume, opravdano su negodovali što se rušenje Grčke i Epira tako štedro 
nagrađuje. Gotski osvajač priman je kao zakoniti magistrat u gradovima koje je doskora opsedao. Očevi čije 
je sinove pobio, muževi čije je žene silovao, podvrgnuti su njegovoj vlasti, a uspeh njegove pobune 
podsticao je ambiciju svakog predvodnika stranih najamnika. Svrha u koju je Alarih upotrebio tek stečeno 
zapovedništvo ističe njegovu odlučnu i razboritu politiku. Izdao je naredbe da četiri skladišta i radionice 
oružja za napad i odbranu, Marg, Ratijarija, Nais i Solun, snabdeju njegove jedinice vanrednom zalihom 
štitova, šlemova, mačeva i kopalja; nesrečni stanovnici provincija bili su primorani da kuju oružje za vlastito 
uništenje, dok su varvari otklonili jedini nedostatak koji je ponekad osujećivao njihove napore. Alarihovo 
poreklo, slava stečena ranijim podvizima i poverenje u njegove buduće planove, postepeno su ujedinili ceo 
narod pod njegovim pobedničkim zastavama, a uz jednodušnu saglasnost varvarskih poglavica, vrhovnog 
zapovednika Ilirika su u skladu sa drevnim običajem popeli na štit i svečano proglasili kraljem Zapadnih 
Gota. Naoružan ovom dvostrukom vlašću, sa sedištem na granici dva carstva, naizmence je prodavao svoja 
varljiva obećanja Arkadijevom 1 Honorijevom dvoru, sve dok nije objavio i izvršio odluku da napadne 
teritorije pod vlašću Zapada. Evropske provincije, koje su pripadale caru Istoka, već su bile iscrpljene, 
azijske su bile nepristupačne, dok je snaga Carigrada odolela njegovom napadu. Ali, njega su mamili slava, 
lepota i bogatstvo Italije koju beše dvaput posetio; u potaji je žudeo da gotski steg pohode na bedeme Rima i 
da svoju vojsku obogati nagomilanim plenom iz tri stotine pobeda. 

Oskudnost činjenica i nepouzdanost datuma suprotstavljaju se našim pokušajima da opišemo 
okolnosti prve najezde Alarihove vojske na Italiju. Njegov pohod, možda, od Soluna kroz ratobornu i 
neprijateljsku panonsku zemlju sve do podnožja Julijskih Alpa, prelazak preko tih planina, koje su dobro 
čuvali vojnici i rovovi; opsada Akvileje i osvajanje 1 starske i venecijanske provincije, uzeli su, izgleda, 
dosta vremena. Osim ukoliko njegova dejstva nisu bila izvanredno oprezna i spora, dužina tog razdoblja 
navodi na verovatnu sumnju da se gotski kralj povukao ka obalama Dunava i pojačao svoju vojsku svežim 
gomilama varvara, pre no što je ponovo pokušao da prodre u srce Italije. 

Car Honorije se od svojih podanika odvajao prvenstvom koliko po položaju toliko i po kukavičluku. 
Oholost i raskoš u kojoj beše vaspitavan, nisu mu dozvoljavali da posumnja da na zemlji postoji sila 
dovoljno drska da poremeti spokoj Avgustovog naslednika. Lukava laskanja prikrivala su blisku opasnost 
sve dok se Alarih nije približio palati u Milanu. Ali, kada je ratna buka probudi la mladog cara, umesto da sa 
žarom, ili čak prenagljenošću svojih godina pohita na oružje, on je žudno slušao one kukavičke savetnike 


125 Sinezije iz Kirene, (oko 370-413 ), neoplatonovac, pesnik i besednik. Ostavio zapise o svom vremenu, a 
naročito o carigradskom dvoru. 
126 Sparta je pokorne zemljoradnike Mesenije i Lakonije kao helote odnosno robove dodeljivala svim 
Spartancima, koji su ih koristili kao radnu snagu u zemljoradnji i pešadiju u ratovima. Zbog surovog 
postupka bile su česte pobune helota. 

koji su predlagali da svoju svetu osobu i vernu svitu preseli u neko sigurno i udaljeno mesto u galskim 
provincijama. Jedino je Stilihon imao hrabrosti i dostojanstva da se usprotivi toj sramnoj meri, koja bi Rim i 
Italiju prepustila varvarima; ali , kako su dvorske jedinice nedavno poslate na retijsku granicu, a priliv novih 
regruta bio je spor i nepouzdan, vojskovođa Zapadnog carstva mogao je samo obećati da će se, ukoliko se 
milanski dvor u njegovom odsustvu bude održao, uskoro vratiti sa vojskom doraslom okršaju sa gotskim 
kraljem. Ne gubeći ni časka (kada je svaki časak bio toliko važan za spas države), Stilihon je žurno zaplovio 
Larskim jezerom, usred oštre alpske zime uspeo se uz ledom i snegom pokrivene planine, i svojim 
neočekivanim pojavljivanjem naglo potisnuo neprijatelja koji beše narušio spokoj Retije. Varvari, možda 
neka alemanska plemena, poštovali su odlučnost zapovednika koji se još služio zapovedničkim jezikom, te 
su smatrali znakom uvažavanja i naklonosti što se udostojio da izabere njihove najhrabrije mladiće. Kohorte, 
izbavljene od neprijatelja iz susedstva, prilježno su stale uz carski steg, a Stilihon je izdao naređenje 
najudaljenijim jedinicama Zapada da usiljenim maršom krenu u odbranu Honorija i Italije. Napuštene su 
tvrđave na Rajni, a bezbednost Galije štitili su samo reč Germana i drevni strah od rimskog imena. Čak je 
hitno pozvana i legija postavljena da čuva britanski zid od Kaledonaca sa severa; a brojnu alansku konjicu 
su ubedili da stupi u službu cara, koji je željno iščekivao povratak svog vojskovođe. Stilihonova obazrivost i 
energija ispoljile su se u ovoj prilici, koja je istovremeno otkrila slabost carstva u opadanju. Rimske legije, 
koje su odavno čamile uz postupno rušenje discipline i hrabrosti, uništili su Goti i građanski ratovi, tako da 
je postalo nemoguće sakupiti vojsku za odbranu Italije a da se provincije ne iscrpe i izlože opasnosti. 

Kada je izgledalo da je napustio vladara u nezaštićenoj milanskoj palati, Stilihon verovatno bejaše 
proračunao dužinu odsustvovanja, udaljenost neprijatelja i prepreke koje bi mogle usporiti njihovo 
napredovanje. Poglavito je zavisio od italijanskih reka, od Adide, Mioča, Olja i Adue, koje se obično u zimu 
ili proleće, usled kiša ili otapanja snega, pretvore u široke i plahovite bujice. Desilo se, međutim, da je 
godišnje doba bilo izuzetno sušno, pa su Goti bez teškoća mogli da pređu široka 1 kamenita korita, čiju je 
sredinu ovlaš obeležavalo proticanje plitkog potoka. Most i prelazak Adue obezbeđivalo je jako odeljenje 
gotske vojske; približavajući se zidinama, ili pre predgrađu Milana, Alarih je uživao u oholom zadovoljstvu 
što gleda kako car Rimljana beži pred njim. U pratnji male svite velikodostojnika i evnuha, Honorije se 
žurno povukao prema Alpima, u nameri da za sebe nade sigurnost u Arlu, koji je često bio carska rezidencija 
njegovih prethodnika. Ali, samo što beše prešao Po, Honorija je sustigla brza gotska konjica, te ga je bliska 
opasnost primorala da privremeno utočište potraži u tvrđavi Asta, gradu u Liguriji ili Pijemontu, na obalama 
Tanara. Gotski kralj je smesta započeo, i neumorno nastavio, opsadu zabitog mesta, koje je sadržavalo tako 
bogat plen a izgledalo nesposobno za dugotrajan otpor; smeloj izjavi, koju je car kasnije mogao dati, da 
njegovo srce nikad nije podložno strahu, verovatno nisu mnogo poverovali čak ni na njegovom vlastitom 
dvoru. U krajnjem i gotovo beznadežnom škripcu, pošto varvari već behu predložili sramnu kapitulaciju, 
carskog zarobljenika iznenada su izbavili slava, približavanje i, napokon, prisustvo junaka, koga je tako 
dugo iščekivao. Na čelu probrane i neustrašive prethodnice, Stilihon je preplivao reku Aduu kako bi uštedeo 
na vremenu koje bi morao izgubiti napadom na most; prelazak preko Poa bio je manje opasan i težak 
poduhvat; a uspešna akcija,kojom je sebi prokrčio put kroz gotski logor pod zidinama Aste, oživela je nade i 
odbranila čast Rima. Umesto da se dočepa ploda svoje pobede, varvarina su sa svih strana postepeno 
opkolili vojnici Zapada, koji su pokuljali preko svih alpskih prevoja; njegov položaj je bio opkoljen, konvoji 
su presretani; a Rimljani se pripremali da obrazuju lanac utvrđenja i opsednu linije opsadivača. Sastalo se 
vojno veće dugokosih poglavica gotskog naroda, starih ratnika, tela umotanih u krzna a strogih lica 
obeleženih časnim ranama. Odvagnuli su slavu istrajavanja u poduhvatu spram koristi obezbeđivanja plena, 
pa su preporučili obazrivu meru pravovremenog povlačenja. U toj važnoj raspravi Alarih je ispoljio duh 
pobednika Rima, a pošto je zemljake podsetio na njihova postignuća i planove, svoj nadahnuti govor 
zaključio je svečanim i izričitim uveravanjem da je rešen da u Italiji nade kraljevstvo ili grob. 

Prestonicu je spasla živa i neprestana Stilihonova prilježnost; međutim, poštovao je očaj neprijatelja, 
i, umesto da sudbinu države prepusti ishodu nove bitke, predložio je da kupi povlačenje varvara. Alarih bi 
takve uslove - dozvolu za povlačenje i ponudu plaćanja - odbacio sa prezirom i gnušanjem, ali je imao 
ograničenu i nesigurnu vlast nad samostalnim poglavicama, koje su ga, da služi njima, uzdigle iznad njemu 
ravnih; još manje su bile spremne da slede neuspešnog vojskovođu, a mnoge su padale u iskušenje da se 
postaraju za svoju dobrobit ličnom nagodbom sa Honorijevim namesnikom. Kralj se priklonio glasu naroda, 
potvrdio je sporazum sa Zapadnim carstvom i ponovo prešao reku Po sa ostacima one velelepne vojske koju 
bejaše poveo u Italiju. Znatan deo rimskih snaga nastavio je da prati njegovo kretanje; vodeći tajnu prepisku 

sa nekim od varvarskih poglavica, Stilihon je tačno obaveštavan o planovima kovanim u Alarihovom logoru 
i veću. Željan da svoje povlačenje obeleži nekim sjajnim podvigom, Alarih je odlučio da zauzme značajni 
grad Veronu, koji gospodari glavnim prevojem Retijskih Alpa; usmerio je marš kroz teritorije onih 
germanskih plemena, čije bi mu savezništvo povratilo iscrpljenu snagu, kako bi sa rajnske strane napao 
bogate provincije Galije, koje ništa nisu slutile. Ne znajući za verolomstvo, kojim je već izdat njegov smeli i 
razboriti plan, napredovao je ka planinskim prevojima, koje već behu zaposele carske jedinice, gde je, 
gotovo u isti mah, bio izložen opštem napadu spreda, s bokova i sleđa. U tom krvavom okršaju, nedaleko od 
zidina Verone, gubici Gota nisu bili manje teški od onih pretrpljenih u porazu kod Polencije; a njihov 
junački kralj, koji je umakao zahvaljujući brzini svog konja, bio bi ubijen ili zarobljen da prenagljenost 
Alana nije osujetila mere rimskog vojskovođe. Alarih je po obližnjem stenju osigurao ostatke svoje vojske i 
pripremio se, sa neustrašivom odlučnošću, da izdrži opsadu brojčano nadmoćnijeg neprijatelja, koji ga beše 
okružio sa svih strana. Nije se, međutim, mogao odupreti razornom širenju gladi i boleštine, niti mu je bilo 
moguće da spreči neprestano dezertiranje svojih nestrpljivih i hirovitih varvara. U toj krajnjoj nevolji , ipak 
je našao izlaz u vlastitoj hrabrosti ili uzdržanosti neprijatelja; a povlačenje gotskog kralja smatralo se 
izbavljenjem Italije. Ipak, narod, čak 1 sveštenstvo, nesposobni da uobliče ikakav razuman sud o miru i ratu, 
usuđivali su se da osporavaju politiku Stilihona, koji je tako često pobedivao, tako često opkoljavao, i tako 
često puštao nepomirljivog neprijatelja države. Prvi trenutak državne pobede posvećen je zahvalnosti i 
radovanju, no drugi se vredno bavio zavišću i klevetanjem. 

Nedavna opasnost, kojoj u nezaštićenoj milanskoj palati beše izložen car, nagnala ga je da potraži 
utočište u nekoj nepristupačnoj italijanskoj tvrđavi, gde bi mogao bezbedno da ostane i kada nebranjenu 
zemlju preplave varvari. Na jadranskoj obali, deset ili dvanaest milja od najjužnijeg od sedam ušća reke Po, 
Tesalci bejahu osnovali drevnu koloniju RAVENU, koju su kasnije prepustili domorocima Umbrije. Uočivši 
pogodan položaj tog mesta, Avgust je na tri milje od starog grada pripremio prostranu luku, koja je mogla da 
primi dvesta pedeset ratnih brodova. Ta pomorska ustanova, koja je uključivala arsenale i skladišta, kasarne 
i kuće zanatlija, poticala je od stalne luke rimske flote i po njoj je dobila ime; međuprostor su ubrzo ispunile 
zgrade i stanovnici, dok su tri prostrane i gusto naseljene četvrti Ravene postepeno dovele do stvaranja 
jednog od najznačajnijih gradova Italije. Obilna količina vode Poa glavnim Avgustovim kanalom proticala 
je sredinom grada do ušća u luci; ista voda se odvodila i u duboke šančeve koji su opasivali bedeme; a 
hiljadom pomoćnih kanala razvodila se u svaki deo grada, deleći ga na silesiju ostrvaca; veza se održavala 
jedino čamcima i mostovima, dok su ravenske kuće, koje se po izgledu mogu porediti sa venecijanskim, bile 
podignute na temelju od drvenih šipova. Na mnogo milja unaokolo protezala se duboka 1 neprohodna 
močvara; veštački nasip, koji je Ravenu povezivao sa kopnom, mogao se lako čuvati ili uništiti na pojavu 
neprijateljske vojske. Te močvare su, međutim, bile prošarane vinogradima; i mada bi zemljište ispostilo 
četiri ili pet berbi, grad je imao obilatiju zalihu vina nego pijaće vode. Umesto da prima nezdrava i gotovo 
kužna isparenja niskog i močvarnog zemljišta, vazduh se, poput onog u okolini Aleksandrije, odlikovao 
neuobičajenom čistoćom i lekovitošću; a to jedinstveno preimućstvo pripisivalo se redovnoj plimi i oseci 
Jadranskog mora, koje su pročišćavale kanale, uskomešavale nezdrave mrtvaje i svakodnevno donosile 
brodiće iz okoline u srce Ravene. Postepeno povlačenje mora ostavilo je moderni grad na razdaljini od četiri 
milje od Jadrana, a već u petom ili šestom veku nove ere Avgustova luka je pretvorena u prijatne voćnjake, 
dok je usamljena borova šuma prekrivala tlo gde je nekada bila usidrena rimska flota. Čak i ta promena 
pridonela je porastu prirodne utvrđenosti mesta, dok je plitkost vode bila dovoljna prepreka za velike 
neprijateljske brodove. Ovaj povoljan položaj utvrđen je veštinom i mukotrpnim radom, a zabrinut samo za 
ličnu bezbednost, car Zapada se u dvadesetoj godini povukao u trajno zatočeništvo unutar ravenskih zidina i 
močvara. Za Honorijevim primerom poveli su se njegovi nejaki naslednici, gotski kraljevi, a kasnije i 
egzarsi “', koji su zauzimali presto i palatu careva, te se do sredine osmog stoleća Ravena smatrala sedištem 
uprave i prestonicom Italije. 

Honorijeva strahovanja nisu bila bez osnova niti je njegova predostrožnost bila bez učinka. Dok se 
Italija veselila svome izbavljenju od Gota, podigla se pomamna oluja među germanskim narodima, koji su 
se prepustili neodoljivom podsticaju što se, izgleda, postepeno preneo iz najistočnijih delova azijskog 
kontinenta. Mora biti da je sever ponovo uznemirila i uskomešala najezda Huna, a narodi, koji su se pred 
njima povlačili, mora biti da su svom težinom pritisli granice Germanije. Stanovnici onih oblasti koje stari 

bejahu dodelili Svevima, Vandalima i Burgundanima, mogli su odlučiti da beguncima iz Sarmatije prepuste 
svoje šume i močvare, ili bar da svoje prekobrojne izruče provincijama Rimskog carstva. Otprilike četiri 
godine nakon što je pobednik Toulun preuzeo naziv hana!” Džeožena, jedan drugi varvarin, oholi Rodogast 
ili Radagajs, stigao je iz najsevernijih delova Germanije gotovo do kapija Rima i ostavio ostatke svoje 
vojske da razore Zapad. Vandali, Svevi i Burgundani činili su snagu te močne vojske; ali, Alani, koji su 
naišli na gostoljubiv prijem u novim staništima, pridodati su svoju preduzimljivu konjicu germanskoj teškoj 
pošadiji; a gotski pustolovi su tako žudno hrlili pod Radagajsovu zastavu da su ga neki i storičari nazivali 
kraljem Gota. Dvanaest hiljada ratnika, koji su se od prostog puka izdvajali plemićkim poreklom ili 
junačkim delima, blistali su u prethodnici, dok se celo mnoštvo, ne manje od dvesta hiljada boraca, može 
uvećati na četiri stotine hiljada osoba, kada se pridodaju žene, deca i robovi. Ta ogromna seoba krenula je sa 
one iste baltičke obale, sa koje su desetine hiljada Kimbra!” i Tevtonaca pokuljale da napadnu Rim i Italiju 
u doba kada je država bila snažna. Nakon odlaska tih varvara, njihova domovina, obeležena ostacima 
veličine, dugačkim bedemima i divovskim nasipima, ostala je tokom nekoliko vekova prostrana i sumorna 
pustoš, sve dok se ljudski rod nije obnovio rađanjem i dok prazninu nije popunio priliv novih stanovnika. 
Narodima, koji danas prisvajaju zemlju koju nisu kadri da obrade, brzo bi pomoglo marljivo siromaštvo 
suseda, kada evropska vlada ne bi štitila prava na vlast nad teritorijom 1 svojinu. 

U to vreme veze među narodima bile su toliko nesavršene i nesigurne, da su severni prevrati mogli 
izmaći znanju ravenskog dvora, sve dok mračni oblak, koji se skupljao duž obale Baltičkog mora, nije 
izručio oluju na obale Gornjeg Dunava. Da su mu velikodostojnici pokvarili zabavu vešću o bliskoj 
opasnosti, car Zapada bi bio zadovoljan što je povod i posmatrač rata. Bezbednost Rima bila je poverena 
Stilihonovim planovima i maču; ali, carstvo je bilo tako slabo i iscrpljeno da je bilo nemoguće obnoviti 
utvrđenja na Dunavu ili energično sprečiti najezdu Germana. Nade budnog Honorijevog namesnika 
ograničavale su se na odbranu Italije. Ponovo je napustio provincije, pozvao vojnike, ubrzao novu 
regrutaciju, koja se strogo sprovodila a kukavički izvrdavala; koristio je najdelotvornija sredstva kako bi 
hapsio ili privukao dezertere, a svim robovima koji stupe u vojsku nudio je na dar slobodu i po dva zlatnika. 
Tim naporima svih podanika velikog carstva s mukom je prikupio trideset ili četrdeset hiljada ljudi, koliko 
bi u Scipionovo ili Kamilovo'*“ doba smesta dali slobodni gradani Rima. Trideset Stilihonovih legija 
pojačala je velika skupina varvarskih pomoćnih jedinica; verni Alani su bili pridodati njegovoj ličnoj 
jedinici; hunske i gotske vojnike, koji su marširali pod stegovima svojih vladara Huldina i Sara, korist 1 
mržnja su podsticale da se suprotstave Radagajsovoj ambiciji . Kralj udruženih Germana bez otpora je 
prešao Alpe, Po i Apenine; ostavljajući na jednoj strani nepristupačnu Honorijevu palatu, sigurno skrivenu 
usred ravenskih močvara, a na drugoj logor Stilihona, koji je svoj štab uspostavio u Ticinu ili Paviji, ali je, 
izgleda, izbegavao odsudnu bitku dok ne prikupi svoje udaljene snage. Mnogi italijanski gradovi bili su 
opljačkani ili razoreni, a Radagajsova opsada Firence predstavlja jedan od najranijih događaja u istoriji te 
slavne države, čija je odlučnost zaustavila i zadržala nevični bes varvara. 

Firenca se našla u krajnjoj nevolji, a malaksalu hrabrost građana jedino je podržavao autoritet svetog 
Ambrozija, koji je u snu najavio obećanje brzog izbavljenja. Iznenada su sa zidina ugledali zastave 
Stilihona, kako na čelu ujedinjene vojske napreduje u pomoć vernom gradu, da bi ubrzo to kobno mesto 
odredio za grob varvarske vojske . Prividne protivurečnosti onih pisaca koji različito opisuju Radagajsov 
poraz mogu se pomiriti a da se mnogo ne poremete njihova svedočenja. Orozije i Avgustin, prisno povezani 
prijateljstvom i verom, čudesnu pobedu više pripisuju Božjem proviđenju no ljudskoj hrabrosti. Dosledno 
isključuju svaku pomisao na sreću, pa i krvoproliće, a izričito tvrde da su Rimljani, čiji je logor bio prizor 
obilja i dokoličenja, uživali u nevolji varvara koji su polagano umirali na oštrom i golom planinskom 
grebenu brda Fezule, što se uzdiže nad gradom Firenca. Njihova preterana tvrdnja da nijedan vojnik 
hrišćanske vojske nije poginuo, ili makar bio ranjen, može se odbaciti sa nemim prezirom; ali, ostatak 
Avgustinove 1 Orozijeve povesti u skladu je sa ratnim stanjem i Stilihonovim karakterom. Svestan da 
zapoveda poslednjom vojskom te države, iz predostrožnosti nije hteo da je na otvorenom polju izloži 


128 Han, titula mongolskih i turskih vladara. 


19 Kimbri, germansko pleme u II veku stare ere nastanjeno na Labi. Udruženi sa Tevtoncima napali Galiju i 

tvrdoglavom besu Germana. Metod okruživanja neprijatelja jakim opsadnim linijama, koji je već dvaput 
upotrebio protiv gotskog kralja, ponovljen je u većoj razmeri i sa znatnijom delotvornošću. Cezarevi primeri 
morali su biti poznati i najnepismenijim rimskim ratnicima; a utvrđenja kod Dirahiona, koja su dvadeset 
četiri zamka povezivala neprekidnim šancem i bedemom od petnaest milja, pružala su uzor okruženja 
rovovima koje može zatočili i izgladneti i najbrojniju varvarsku vojsku. Rimski vojnici su manje izgubili 
marljivost no hrabrost predaka; a ukoliko je ropski i mukotrpni rad vredao vojnički ponos, Toskana je mogla 
pribaviti mnoge hiljade seljaka koji će argatovati, mada se možda neće boriti, za spas domovine. Zatočenu 
silesiju konja i ljudi postepeno je više satirala glad no mač, ali tokom obavljanja tog obimnog posla Rimljani 
su bili izloženi čestim napadima nestrpljivog neprijatelja. Gladni varvari su iz očajanja nasrtali na 
Stilihonova utvrđenja; vojskovođa je mogao ponekad popustiti žaru svojih hrabrih pomoćnih jedinica koje 
su žudele da napadnu germanski logor, a te raznorazne čarke mogle su izazvati oštre i krvave sukobe kojima 
se diče Zosimova povest i Prosperove *' i Marcelinove hronike. Unutar firentinskih zidina blagovremeno su 
dotureni ljudstvo i provijant, a izgladnela Radagajsova vojska je i sama bila opkoljena. Nakon gubitka 
najhrabrijih ratnika, gordi vladar tolikih ratobornih naroda bio je primoran da se pouzda u kapitulaciju ili u 
Stilihonovu milost. Ali, smrt zarobljenika kraljevske krvi, kome je sramno odrubljena glava, bacila je ljagu 
na pobedu Rima i hrišćanstva; a brzina njegovog pogubljenja bila je dovoljna da pobednika žigoše krivicom 
hladne i smišljene svireposti. Izgladneli Germani, koji behu umakli be su pomoćnih jedinica, prodati su kao 
roblje po niskoj ceni od zlatnika po glavi; međutim, različita hrana i podneblje zbrisali su veliki broj tih 
nerećnih stranaca, te se pominje da su nečovečni kupci uskoro bili primorani da pokriju trošak njihovog 
pokopa, umesto da žanju plodove njihovog rada. Stilihon je izvestio cara i senat o svom uspehu i po drugi 
put zaslužio slavni naziv Oslobodioca Italije. 

Posle Radagajsovog poraza, dva dela germanske vojske, koja su morala premašati sto hiljada ljudi, 
još su bili pod oružjem između Apenina i Alpa, ili između Alpa i Dunava. Neizvesno je da li su pokušali da 
osvete smrt svog vojskovođe; ali, njihov neobuzdani bes skrenule su obazrivost i odlučnost Stilihona, koji je 
sprečio njihov pohod i olakšao im povlačenje, smatrajući bezbednost Rima i Italije svojom glavnom brigom, 
i žrtvujući isuviše ravnodušno bogatstvo i mir dalekih provincija. Iz dodira sa nekim dezerterima Panoncima 
varvari su se upoznali sa zemljom i putevima, pa su upad u Galiju, koju je planirao Alarih, - ostvarili ostaci 
Radagajsove velike vojske. 

Međutim, ukoliko su očekivali da će dobiti neku pomoć od germanskih plemena, nastanjenih na 
obalama Rajne, njihove nade bile su izneverene. Alemani su zadržali stav pasivne neutralnosti, dok su se 
Franci istakli revnošću i hrabrošću u odbrani Carstva. Kada je seoba sa severa uzdrmala granice Galije i 
Germanije, Franci su se hrabro sukobili sa vojskom Vandala, koji su, iako poučeni nevoljama koje su zbog 
toga imali, ponovo odvojili jedinice od stega svojih varvarskih saveznika. Svoju brzopletost skupo su platili, 
te je dvadeset hiljada Vandala, zajedno sa kraljem Godegiselom, poginulo na bojištu. Ceo narod mogao je 
biti istrebljen da, pritekavši im u pomoć, eskadroni Alana nisu pregazili pešadiju Franaka, koji su, posle 
časnog otpora, bili prisiljeni da odustanu od neravnopravne borbe. Pobednički saveznici nastavili su pohod, 
pa su poslednjeg dana te godine, u godišnjem dobu kada su vode Rajne najverovatnije bile zaleđene, ušli bez 
otpora u nezaštićene galske provincije. Taj spomena dostojan prelazak Sveva, Vandala, Alana i Burgunđana, 
koji se kasnije nikad nisu povukli, može se smatrati padom Rimskog carstva u zemljama s onu stranu Alpa; 
od tog kobnog trenutka sravnjene su sa zemljom prepreke koje su tako dugo odvajale divlje 1 civilizovane 
narode sveta. 

Dok su mir Germanije osigurale privrženost Franaka i neutralnost Alemana, rimski podanici, 
nesvesni nedaća koje se primiču, uživali su u stanju spokoja i blagostanja kakvim su retko bile blagoslovene 
galske granice. Njihovim ovcama i stoci bilo je dozvoljena ispaša na varvarskim pašnjacima, a lovci su bez 
straha ili opasnosti prodirali u najmračnije kutove Hercinijske šume *“. Rajnske obale, poput obala Tibra, 
ovenčavale su otmene kuće i dobro obrađena poljska dobra; a da je neki pesnik sišao na reku mogao bi 
izraziti nedoumicu na kojoj strani se nalazi teritorija Rimljana. Taj prizor mira i obilja iznenada se pretvorio 
u pustoš, a samo se po prizoru ruševina koje se dime mogla razlikovati prirodna divljina od ljudskog 
pustošenja. Napredni grad Majne je napadnut iznenada i uništen, dok je više hiljada hrišćana neljudski 
pobijeno u crkvi. Vorms je stradao posle duge i uporne opsade; Strazbur, Špajer, Rems, Tumej, Aras i 


131 Prosper (390-460), svetac, istoričar i pesnik. Borac protiv pelagijevske jeresi. 

Amijen iskusili su okrutno tlačenje germanskog jarma ; a razorni ratni požar proširio se sa obala Rajne na 
najveći deo sedamnaest provincija Galije. Ta bogata i prostrana zemlja, sve do Okeana, Alpa 1 Pirineja, bila 
je izručena varvarima, koji su pred sobom gonili šaroliku gomilu, u kojoj su bil i biskup, senator i devica , 
natovarenu plenom iz njihovih kuća i sa oltara. Sveštenici, kojima dugujemo ovaj nedorečeni opis opštih 
nedaća, iskoristili su priliku da hrišćane opomenu da se pokaju za grehe koji su izazvali božju pravdu, i da se 
odreknu trošnih dobara bednog i varljivog sveta. Ali, kada je pelagijevska jeres'??, koja je pokušala da 
premeri ambis milosti i predodređenost sudbine, uskoro postala ozbiljno zanimanje latinskog sveštenstva, 
Proviđenje, koje je naredilo ili predvidelo takav niz moralnih i prirodnih zala, brzopleto je mereno na 
nesavršenom i varljivom kantaru razuma. 

Hirovitost i nasilje vojnika oživeli su buntovni duh, koji ranije beše uzburkao Galijenovo doba, dok 
su nesrećni, možda ambiciozni kandidati, predmet njihovog izbora, bili oruđe, i, na kraju, žrtve njihovih 
strasti. Na presto su prvo postavili Marka, kao zakonitog cara Britanije i Zapada. Iznenadnim ubistvom 
Marka prekršili su zakletvu na vernost koju su sami sebi nametnuli, dok se može činiti da njihovo 
neodobravanje njegovog ponašanja ispisuje časni epitaf na njegovom grobu. Gracijan je bio sledeći koga su 
ukrasili dijademom i purpurom, a po isteku četiri meseca doživeo je sudbinu svog prethodnika. Sećanje na 
Konstantina Velikog, koga su britanske legije dale crkvi 1 Carstvu, ukazuje na osobeni razlog za njihov treći 
izbor. Među vojnicima su otkrili redova koj i se zvao Konstantin, i njihova žustra lakomislenost već ga beše 
posadila na presto pre nego što su uočili njegovu nesposobnost da podnese teret tog slavnog imena. 
Konstantinova vlast je, ipak, bila manje nesigurna, a vladavina uspešnij a no kratkovečne vladavine Marka i 
Gracijana. Opasnost od ostavljanja vojnika da dokoliče po logorima, dva puta uprljanim krvlju 1 pobunom, 
nagnala ga je da pokuša da pokori zapadne provincije. Iskrcao se u Bulonju sa neznatnom vojskom; a pošto 
se odmorionekoliko dana, pozvao je galske gradove, koji su izbegli varvarski jaram, da priznaju svog 
zakonitog vladara. Bez oklevanja su se odazvali pozivu. Nehat ravenskog dvora oslobodio je napušteni 
narod obaveze podaničke pokornosti; nesreća u kojoj su se našli ohrabrila ih je da prihvate bez straha i, 
možda, sa izvesnom nadom svaku promenu; a sebi su mogli laskati da će vojnici, vlast, čak i ime rimskog 
cara, koji je sebi za boravište izabrao Galiju, zaštititi nesrećnu zemlju od besa varvara. Prve Konstantinove 
uspehe protiv samostalnih germanskih družina glas laskavaca uveličao je u blistave i odlučujuće pobede, 
koje su neprijateljevo ujedinjavanje i drskost ubrzo svele na pravu meru. Njegovi pregovori jesu obezbedili 
kratak i nesiguran mir; a ako je štedrošću u darovima i obećanjama pridobio neka varvarska plemena da se 
poduhvate odbrane Rajne, ti skupi i nesigurni sporazumi, umesto da povrate nekadašnju snagu galske 
granice, poslužili su samo da unize dostojanstvo vladara i da iscrpe ono što još beše preostalo od državnog 
blaga. 

Nedaća je izoštravala i isticala Alarihov duh, dok je glas o njegovoj hrabrosti privlačio pod gotski 
steg najhrabrije varvarske ratnike, koje je od Crnog mora do Rajne pokretala želja za pljačkom i osvajanjem. 
Zaslužio je uvažavanje, a uskoro je i prihvatio prijateljstvo samog Stilihona. Odričući se služenja caru 
Istoka, Alarih je sa ravenskim dvorom sklopio sporazum o miru i savezništvu kojim je proglašen za 
vrhovnog zapovednika rimske vojske u celoj ilirskoj prefekturi, na koju je, prema pravim i drevnim 
granicama, pravo polagao Honorijev namesnik. Izvršenje tog ambicioznog plana, koje su članovi sporazuma 
predviđali ili podrazumevali, zaustavio je, izgleda, opasni Radagajsov upad; neutralnost gotskog kralja može 
se, možda, uporediti sa Cezarovom ravnodušnošću, kada je u Katilininoj zaveri odbio da pomogne 
neprijatelju države a i da mu se suprotstavi. Posle poraza Vandala Stilihon je ponovo ispoljio pretenzije 
prema provincijama Istoka; naimenovao je civilne magistrate u sudskoj i finansijskoj upravi i izrazio 
nestrpljenje da povede ujedinjene vojske Rimljana i Gota na kapije Carigrada. Međutim, Stilihonova 
obazrivost, njegova odbojnost prema građanskom ratu i savršeno poznavanje slabosti države mogu podstaći 
sumnju da je cilj njegove politike pre bio unutrašnji mir, nego osvajanje; i da je njegova glavna briga bila da 
Alarihove snage zaposli daleko od Italije. Ta namera nije dugo izmicala pronicljivosti gotskog kralja, koji je 
i dalje vodio sumnjivu i, možda verolomnu prepisku sa suparničkim dvorovima, i poput nezadovoljnog 
najamnika odugovlačio sa svojim mlakim dejstvom u Tesaliji i Epiru, da bi se ubrzo vratio da zatraži 
preteranu nagradu za nedelotvome usluge. Iz logora blizu Emone, na italijanskoj granici, poslao je caru 
Zapada dugačak spisak obećanja, izdataka i potraživanja, zatražio neodložno izmirenje i jasno nagovestio 


133 Pelagije (IV-V v.), osnivač sekte, propovedao da nema istočnog greha, pa je stoga krštenje besmisleno, i 


da čovek ima slobodnu volju, te da sopstvenim snagama može postići spasenje i blaženstvo. 

posledice odbijanja. Ipak, mada je njegovo ponašanje bilo neprijateljsko, jezik beše pristojan i pokoran. 
Ponizno je tvrdio da je Stilihonov prijatelj i Honorijev vojnik; ponudio je da lično sa svojom vojskom bez 
odlaganja krene protiv uzurpatora Galije 1 zatražio posed nad nekom nenaseljenom provincijom Zapadnog 
carstva za trajno utočište gotskog naroda. 

Političke i potajne radnje dvojice državnika, koji su se trudi li da obmanu jedan drugog, a 1 svet, 
ostale bi zauvek skrivene u neprobojnoj tmini arhiva, da rasprave u narodnoj skupštini nisu bacile neke 
zrake svetlosti na prepisku Alariha 1 Stilihona. Potreba da se nađe neka veštačka podrška za vlast, koja je 
načelno, ne zbog umerenosti već iz slabosti, bila svedena na to da pregovara sa vlastitim podanicima, 
neosetno je oživela autoritet rimskog senata: Honorijev namesnik se sa uvažavanjem obratio za savet 
zakonodavnom veću države. Stilihon je okupio senat u cezarskoj palati; u promišljenoj besedi izložio je 
trenutno stanje stvari, izneo zahteve gotskog kralja, i podneo im na razmatranje izbor između mira i rata. 
"Na plaćanje novčane pomoći, koje je izazvalo gnev Rimljana, ne bi trebalo" bile su Stilihonove reči 
"gledati u mrskom svetlu danka ili otkupnine, i znuđenih pretnjama varvarskog neprijatelja. Alarih je vemo 
istakao opravdana potraživanja države prema provincijama, koje su uzurpirali carigradski Grci: skromno je 
zatražio pravičnu i predviđenu naknadu za svoju službu, a ukoliko je odustao od daljeg izvođenja svog 
poduhvata, povlačenjem je poslušao bezuslovna, mada lična pisma samog cara." Te tobožnje razloge, koji 
slabo prikrivaju mutne spletke ravenske palate, podržao je Stilihonov ugled, a nakon vatrene rasprave dobili 
su prekovoljnu saglasnost senata. 

Međutim, Stilihonova vladavina se približila kraju, gordi namesnik mogao je zapaziti znake 
nemilosti koja se približava. Vojska, koja je još imala ime i povlastice rimskih legija, bila je ogorčena 
pristrasnom Stilihonovom naklonošću prema varvarima; narod je štetnoj namesnikovoj politici pripisivao 
javne nesreće, koje su bile prirodna posledica njegove vlastite izopačenosti. Ipak, Stilihon bi možda nastavio 
da prkosi gunđanju naroda, čak i vojnika, da je mogao da održi vlast nad nejakom pameću svog učenika. Ali, 
Honorijeva privrženost ispunjena poštovanjem pretvorila se u strah, podozrivost i mržnju. Lukavi Olimpije, 
koji je poroke skrivao obrazinom hrišćanske pobožnosti, krišom je podrivao dobročinitelja, čijom 
naklonošću je unapređen na časne položaje u carskoj palati. Olimpije je lakovernom caru, koji beše navršio 
dvadeset petu godinu, otkrio da je u vlastitoj upravi bez ugleda ili vlasti; i lukavo zastrašio njegovu 
kukavičku i tromu prirodu živo slikajući planove Stilihona, koji je već razmišljao o smrti svog vladara, u 
častoljubivoj nadi da dijademu stavi na glavu svog sina Euherija. Cara je novi miljenik podbunio da uzme 
ton samostalnog dostojanstva; a namesnik se zapanjio otkrivši da su na dvoru i veću donete tajne odluke 
suprotne njegovom interesu ili namerama. Umesto da boravi u rimskoj palati, Honorije je izjavio da je 
njegova volja da se vrati u sigurnu ravensku tvrđavu. Na prvu vest o smrti brata Arkadija spremao se da 
poseti Carigrad, i da, kao staratelj maloletnog Teodosija, upravlja njegovim provincijama. Ukazivanje na 
težinu i trošak takvog dalekog pohoda prekinulo je ovaj čudni i iznenadni izliv preduzimljive marljivosti; 
međutim, ostao je čvrst i nepromenjen opasni plan da se car pojavi u pavijskom logoru, koji su sačinjavale 
rimske jedinice, Stilihonovi neprijatelji, i varvarske pomoćne jedinice. Namesnika je njegov pouzdanik 
Justinijan, rimski advokat živog i oštroumnog duha, uporno nagovarao da se suprotstavi putovanju, tako 
opasnom po njegov ugled i bezbednost. Njegovi žustri, ali nedelotvorni napori potvrdili su Olimpijevu 
pobedu, dok se predostrožni advokat sklonio od predstojeće propasti svog zaštitnika. 

Dok je car prolazio kroz Bolonju, pobunu garde podstakla je i ugušila tajna politika Stilihona, koji je 
izdao naređenje da se krivci desetkuju, a svome zauzimanju pripisao zaslugu za njihovo pomilovanje. Posle 
te bune Honorije je poslednji put zagrlio svog namesnika, koga je sada smatrao tiraninom, i produžio 
putovanje u pavijski logor, gde su ga sa usklicima lojalnog odobravanja dočekali vojnici okupljeni radi 
odlaska u galski rat. Četvrtog dana ujutro izgovorio je, kako ga behu podučili, vojnu besedu u prisustvu 
vojnika, koje Olimpijeve milostive posete i lukave priče bejahu pripremile za izvršenje mračne i krvave 
zavere. Na prvi znak pobili su Stilihonove prijatelje, najslavnije oficire u Carstvu, dvojicu pretorijanskih 
prefekata Galije 1 Italije, dvojicu vrhovnih zapovednika konjice i pešadije; upravnika kancelarija, kvestora, 
rizničara i grofa-domestika. Mnogi su životi izgubljeni, mnoge kuće opljačkane; pomamna pobuna nastavila 
je da besni gotovo do večeri; a prestravljeni car, koga su videli na pavijskim ulicama bez odore ili dijademe, 
popustio je pred miljenikovim navaljivanjima, osudio je uspomenu na ubijene i svečano potvrdio nevinost i 
vernost njihovih ubica. Vest o pokolju u Paviji ispunila je Stilihonovu dušu opravdanim i sumornim 
strepnjama, pa je smesta u bolonjskom logoru sazvao veće savezničkih vođa, koji su bili kod njega u službi i 
koji će biti upleteni u njegovu propast. Skup je nestrpljivo na sav glas tražio oružje i osvetu, da se bez časka 

odlaganja krene pod stegovima junaka koga su tako često pratili u pobedu; da iznenade, savladaju i utamane 
krivca Olimpija i njegove izopačene Rimljane, i da, možda, dijademu stave na glavu svog uvređenog 
vojskovođe. Umesto da izvrši odluku koju je uspeh mogao opravdati, Stilihon je oklevao sve dok nije bio 
nepovratno izgubljen. Još nije znao carevu sudbinu; sumnjao je u vernost vlastite strane, a sa grozom gledao 
kobne posledice naoružavanja gomile razularenih varvara protiv vojnika i naroda Italije. Nestrpljivi zbog 
njegovog malodušnog i kolebljivog odugovlačenja, saveznici su se sa strahom i gnevom žurno povukli. U 
ponoć je Sar, gotski ratnik, poznat među varvarima po snazi i hrabrosti, iznenada napao dobročiniteljev 
logor, opljačkao komoru, sasekao na komade odane telohranitelje Hune, i upao u šator gde je namesnik, 
setan i budan, razmišljao o opasnostima svog položaja. Stilihon je jedva umakao maču Gota; 1 pošto je dao 
poslednje i velikodušno upozorenje italijanskim gradovima da pred varvarima zatvore kapije, 
samopouzdanje ili očaj nagnali su ga da pohrli u Ravenu, koja je već bila u potpunoj vlasti njegovih 
neprijatelja. Olimpije, koji je preuzeo vlast od Honorija, brzo je obavešten da je njegov suparnik kao molitelj 
obgrlio oltar hrišćanske crkve. Licemerova niska i okrutna priroda bila je nesposobna za samilost ili kajanje; 
međutim, pobožno se pretvarao da će radije ustuknuti nego da naruši povlasticu utočišta. U zoru se pred 
vratnicama ravenske crkve pojavio grof Iraklijan sa četom vojnika. Episkopa je svečanom zakletvom uverio 
da carska punomoć jedino nalaže da se postaraju za Stilihonovu ličnu sigurnost; ali, čim su nesrećnog 
namesnika namamili preko svetog praga, izvadio je nalog za neodložno pogubljenje. Sa spokojnom 
pomirenošću, Stilihon je podneo da ga uvredljivo nazovu izdajnikom i oceubicom; ugušio je okasnelu 
revnost svojih sledbenika koji su bili spremni za pokušaj bezuspešnog spasavanja, pa je sa čvrstinom 
dostojnom poslednjeg rimskog vojskovode poturio vrat pod Iraklijanov mač. 

Slugeranjska gomila sa dvora, koja se tako dugo divila Stilihonovoj sreči, u padu ga je sramotno 
opanjkavala; i najudaljenija veza sa vrhovnim vojnim zapovednikom Zapada, koja je donedavno 
predstavljala tapiju na bogatstvo i počasti, žustro se poricala i strogo kažnjavala. Njegova porodica, koju su 
tri braka sjedinjavala sa Teodosijevom porodicom, mogla je najprostijem seljaku pozavideti na položaju. 
Sprečeno je bekstvo njegovog sina Euherija; posle smrti tog nedužnog mladiča ubrzo je usledio razvod 
Termancije, koja beše zauzela mesto sestre Marije i, poput Marije, u carskoj postelji ostala devica. 
Stilihonove prijatelje, koji su izbegli pavijski pokolj, proganjala je nepomirljiva Olimpijeva osvetoljubivost, 
dok se najistančanija okrutnost koristila za iznudivanje primanja veleizdajničke i bogohulne zavere. Umirali 
su čutke; svojom čvrstinom su opravdavali izbor, i možda potvrdivali nevinost svog pokrovitelja, no 
despotska vlast, koja mu je mogla oduzeti život bez sudenja i bez ikakvog dokaza žigosati njegovu 
uspomenu, nema vlast nad nepristrasnim glasom potomstva. Stilihonove zasluge bile su velike i očigledne; 
njegovi zločini, nejasno izrečeni jezikom laskanja i mržnje, u najmanju ruku su nejasni ili neverovatni. 
Otprilike četiri meseca posle njegove smrti, u Honorijevo ime izdat je edikt kojim su obnovljene slobodne 
veze izmedu dva carstva, koje tako dugo beše prekinuo državni neprijatelj. Namesnik, čija su slava i imetak 
zavisili od blagostanja države, optužen je da je Italiju izdao varvarima, koje je u više navrata porazio kod 
Polencije, Verone i pod bedemima Firence. Njegov navodni plan da dijademu stavi na glavu sina Euherija 
nije se mogao ostvariti bez priprema ili saučesnika; a ambiciozni otac jamačno ne bi ostavio budućeg cara 
do dvadesete godine života na skromnom položaj u tribuna-beležnika. Protivnikova pakost osporavala je čak 
i Stilihonovu veru. Pravovremeno i gotovo čudesno izbavljenje pobožno je proslavljeno uz povlađivanje 
sveštenstva, koje je tvrdilo da bi prva mera Euherijeve vladavine bilo obnavljanje idola i progon crkve. 
Stilihonov sin je, međutim, bio vaspitan u krilu hrišćanstva, koje je njegov otac dosledno ispovedao i sa 
žarom podržavao. Serena beše pozajmila svoju velelepnu ogrlicu sa Vestinog kipa, dok su mnogobošci 
proklinjali uspomenu na bogohulnog namesnika po čijem su naređenju Sibilinske knjige *, rimska 
proročanstva, bačene u vatru. Stilihonov ponos i moć predstavljali su njegovu pravu krivicu. Časno 
oklevanje da prolije krv zemljaka izgleda da je doprinelo uspehu njegovog nedostojnog suparnika; 
Honorijev karakter konačno je unižen time što se potomstvo nije udostojilo ni da mu prebaci zbog niske 
nezahvalnosti prema staratelju nad njegovom mladošću i osloncu Carstva. 


BA Sibilinske knjige, zbirka proročanstava na grčkom jeziku, koju je po legendi Sibila iz Kume predala 
rimskom kralju Tarkviniju Oholom. 

28. POGLAVLJE (XXXI) 
(408-449. g.) 


Alarihov upad u Italiju - Goti tri puta opsedaju 1 napokon, 

pljačkaju Rim - Alarihova smrt - Goti napuštaju Italiju - 

Konstantinov pad Varvari zauzimaju Galiju 1 Spaniju - 
Nezavisnost Britanije 


Po pregovaračkim kao i ratnim veštinama gotski kralj je zadržavao nadmoć nad neprijateljem, čije su 


prividne mene proisticale iz potpunog nedostatka mudrosti i plana. Iz svog logora na italijanskoj granici, 
Alarih je pažljivo motrio na dvorske prevrate, posmatrao širenje razdora i nezadovoljstva, prikrivao je 
neprijateljstvo varvara i navlačio popularniju obrazinu prijatelja i saveznika velikog Stilihona, čijim je 
vrlinama, kada više nisu bile opasne, mogao dati pravičan obol iskrene hvale i žaljenja. Nasrtljive pozive 
nezadovoljnika, koji su saletali gotskog kralja da upadne u Italiju, pojačavalo je živo osećanje lične 
povređenosti; mogao se sa prividnom uverljivošću žaliti što su carski doglavnici i dalje odugovlačili i 
izvrdavali isplatu četiri hiljade funti u zlatu, koju rimski senat beše odobrio kao naknadu za njegovu službu 
ili da primiri njegov gnev. Njegovu pristojnu odlučnost podržavala je lukava uzdržanost, koja je doprinela 
uspehu njegovih nauma. Zahtevao je pravično i razumno zadovoljenje, ali je pružao najčvršća uveravanja da 
će se, čim ga dobije, smesta povući. Odbijao je da se pouzda u reč Rimljana, ukoliko mu u logor kao taoce 
ne pošalju Ajecija i Jasona, sinove visokih državnih činovnika, ali je ponudio da zauzvrat izruči nekoliko 
gotskih mladića najplemenitijeg porekla. Ravenski velikodostojnici su Alarihovu skromnost protumačili kao 
pouzdan dokaz njegove slabosti i straha. S prezirom su odustali od pregovora o sporazumu ili prikupljanja 
vojske; sa brzopletom samouverenošću, proisteklom jedino iz neshvatanja krajnje opasnosti, nepovratno su 
protračili presudne trenutke mira i rata. Dok su u natmurenom ćutanju čekali da varvari napuste italijanske 
granice, Alarih je, smelim i brzim maršom, prešao Alpe i Po, hitro opljačkao gradove Akvileju, Altin, 
Konkordiju i Kremonu koji su se predali njegovoj vojsci; uvećao je svoje snage pristupanjem trideset hiljada 
pripadnika pomoćnih jedinica; i, ne ogledavši se na bojištu ni sa jednim neprijateljem, napredovao sve do 
ruba močvare koja je štitila neosvojivo boravište cara Zapada. Umesto da pokuša beznadežnu opsadu 
Ravene, razboriti vođa Gota je produžio za Rimini, proširio pustošenja duž Jadranskog primorja i razmišljao 
o osvajanju drevnog gospodara sveta. Jedan italijanski pustinjak, čiju su revnost i svetost poštovali i sami 
varvari, susreo se sa pobedničkim monarhom i smelo najavio gnev Neba prema ugnjetačima zemlje; 
međutim, i sam svetac bio je zbunjen Alarihovim zaklinjanjem da je osetio skriveni i natprirodni poriv, koji 
je usmeravao, i čak iznudio, njegov pohod ka kapijama Rima. Osećao je da su njegov duh i sreća dorasli 
najtežim poduhvatima; a zanos koji je prenosio na Gote neosetno je izbrisao rasprostranjeno i gotovo 
sujeverno poštovanje naroda prema uzvišenosti rimskog imena. Njegova vojska, pokretana nadom u plen, 
sledila je pravac Flaminijevog puta, zauzela nezaštićene prevoje Apenina, spustila se u bogate ravnice 
Umbrije; a dok je bila ulogorena na obalama Klitumna, mogla je da razulareno kolje i proždire mlečnobele 
volove, koji su tako dugo čuvani za potrebe rimskih trijumfa. Visok položaj i oluja sa grmljavinom i 
munjama u pravi čas sačuvali su gradić Nami; ali, prezrevši nisku otimačinu, gotski kralj je nastavio da 
napreduje sa nesmanjenom energijom, da bi, pošto je prošao kroz veličanstve lukove, ukrašene plenom 
pobeda nad varvarima, uspostavio logor pod zidinama Rima. 

Veštim rasporedom mnogobrojne vojske, koja je nestrpljivo vrebala trenutak za juriš, Alarih je 
opkolio bedeme, zagospodario nad dvanaest glavnih kapija, sprečio svaku vezu sa okolinom i budno 
nadzirao plovidbu Tibrom, preko kojeg su se Rimljani najpouzdanije 1 najobilnije snabdevali namirnicama. 
Prva osećanja plemića i naroda bila su iznenađenje i negodovanje što se jedan ništavni varvarin drznuo da 
uvredi prestonicu sveta; međutim, nesreća je uskoro unizila njihovu oholost; umesto da ga usmere na 
naoružanog neprijatelja, svoj nemuževni bes podlo su izlili na nezaštićenu i nevinu žrtvu. Možda su 

Rimljani u Sereninoj ličnosti mogli uvažavati Teodosijevu sestričinu, tetku, čak pomajku vladajućeg cara; 
mrzeli su Stilihonovu udovicu i sa lakovernom strašću slušali klevetničku priču, koja ju je optuživala da je u 
tajnoj i zločinačkoj vezi sa gotskim napadačem. Podstaknut ili prestrašen istom narodnom pomamom, senat 
je, ne tražeći ikakav dokaz njene krivice, izrekao smrtnu presudu. Serenu su sramno zadavili, a sluđena 
svetina je sa zaprepašćenjem otkrila da taj svirepi čin nepravde nije smesta doveo do povlačenja varvara i 
izbavljenja grada. Taj nesrećni grad postepeno je počeo da trpi nevolju nestašica, i konačno, užasne muke 
gladi. Dnevno sledovanje od tri funte hleba smanjeno je na polovinu, na trećinu, pa na ništa; a cena žita je 
nastavljala da raste brzo i preterano. Siromašniji građani, koji nisu mogli da kupe osnovne životne 
namirnice, prosili su neizvesnu milostinju od bogataša; a opštu bedu neko vreme je ublažavala čovečnost 
Lete, udovice cara Gracijana, koja se beše nastanila u Rimu, i potrebama sirotinje posvetila kraljevski 
prihod, koji je godišnje primala od zahvalnih muževljevih naslednika. Međutim, ti lični i povremeni darovi 
bili su nedovoljni da utole glad mnogobrojnih ljudi, a glad se beše proširila i na mermerne palate samih 
senatora. Osobe oba pola, vaspitavane za uživanje u lagodnosti i raskoši, otkrile su koliko je malo potrebno 
da se zadovolje prirodne potrebe, pa su neštedimice davale svoje beskorisne srebrne i zlatne dragocenosti da 
pribave prostu i oskudnu hranu koju bi ranije sa prezirom odbacili. U pomami izgladnelosti halapljivo su 
proždirali hranu odvratnu ukusu ili mašti i štetnu po zdravlje, i oko nje se jarosno otimali. Javila se mračna 
sumnja da su se neki očajni nesrećnici hranili leševima svojih bližnjih koje su krišom ubili; čak su, kažu, i 
majke (takav beše užasan sukob dva najmoćnija nagona koje je priroda usadila u ljudske grudi) kušale meso 
svoje pobijene dečice! Hiljade Rimljana izdahnule su po svojim kućama ili na ulicama usled nestašice hrane, 
a kako su javna groblja izvan zidina bila u vlasti neprijatelja, vazduh je zagadivao smrad mnogih 
nepokopanih leševa u raspadanju; nevolje gladi pratilo je i pogoršalo širenje zarazne boleštine. Čvrsta 
obećanja brze i delotvorne pomoći, u više navrata najavljivana sa ravenskog dvora, održavala su neko vreme 
oslabelu odvažnost Rimljana, dok ih napokon gubitak nade u ma kakvu ljudsku pomoć nije doveo u 
iskušenje da prihvate ponude natprirodnog izbavljenja. Lukavstvom ili fanatičnošću neki toskanski gatari 
ubedili su gradskog prefekta Pompejana da su kadri da tajanstvenom silom čini i žrtvom namame munju iz 
oblaka i taj nebeski oganj usmere na varvarski logor. Tu važnu tajnu su saopštili rimskom biskupu 
Inoćentiju, te naslednika svetog Petra optužuju, možda neosnovano, da je bezbednost države pretpostavio 
krutoj strogosti hrišćanskog bogosluženja. Međutim, kada se o tom pitanju raspravljalo u senatu, pa se kao 
bitan uslov tražilo da se žrtve moraju prineti na Kapitolu, po ovlašćenju i u prisustvu magistrata, većina iz 
tog uglednog skupa, strepeći od božjeg ili carskog nezadovoljstva, odbila je da se pridruži činu koji je 
izgledao gotovo ravan javnoj obnovi mnogoboštva. 

Poslednje sredstvo Rimljana bila je milostivost, ili makar uzdržanost gotskog kralja. Preuzevši u ovoj 
krajnjoj opasnosti najviša ovlašćenja, senat je naimenovao dvojicu izaslanika da pregovoraju sa 
neprijateljem. Ta poverljiva dužnost poverena je Baziliju, senatoru španskog porekla, koji se već beše 
istakao u upravljanju provincijama, i Jovanu, prvom tribunu beležnika, osobito pogodnom zbog vičnosti u 
poslovima i ranije bliskosti sa gotskim vladarem. Kada su ih uveli kod njega, izjavili su, možda nadmenijim 
tonom no što je priličilo njihovom kukavnom položaju, da su Rimljani rešeni da sačuvaju dostojanstvo 
mirnim putem ili ratom; i da Alarih, ako im odbije pravičnu i časnu kapitulaciju, može da se oglasi trubama i 
spremi za boj s bezbrojnim narodom, uvežbanim za vojevanje i podstaknutim očajem. " Što je trava gušća, 
lakše se kosi", glasio je varvarinov jezgrovit odgovor; tu seljačku metaforu propratio je glasan 1 uvredljiv 
smeh, koji je izražavao njegov prezir prema pretnjama neratničkog naroda, oslabljenog raskošnim životom 
pre no što ga je glad ispila. Zatim se udostojio da odredi otkupninu koju će prihvatiti kao cenu svog 
povlačenja od rimskih zidina: sve zlato i srebro u gradu, bilo u posedu države ili pojedinaca; sve raskošne i 
dragocene pokretne stvari, i sve robove koji mogu dokazati svoje pravo da se nazovu varvarima. Izaslanici 
senata su se osmelili da poniznim i molećivim tonom upitaju: "O, kralju, ako su takvi tvoji zahtevi, šta onda 
nameravaš da ostaviš nama?" "VAŠE ŽIVOTE," odvratio je nadmeni osvajač, a oni zadrhtaše i povukoše se. 
Ali, pre no što su otišli odobreno je kratko primirje, što je pružilo vremena za suzdržanije pregovore. 
Alarihove stroge crte neosetno su omekšale, umnogome je ublažio oštrinu uslova, i napokon pristao da 
obustavi opsadu ukoliko mu se odmah isplati pet hiljada funti zlata, trideset hiljada funti srebra, četiri hiljade 
svilenih toga, tri hiljade komada fine skerletne čoje i tri hiljade funti bibera. Međutim, državna blagajna bila 
je iscrpljena; ratne nedaće prekinule su priliv godišnjih zakupnina sa velikih poseda u Italiji i provincijama; 
za vreme gladi zlato i dragulji zamenjivani su za najlošiju hranu; tvrdoglava pohlepa i dalje je skrivala 
nagomilano blago; jedini izvor koji je mogao otkloniti blisku opasnost propasti grada predstavljali su izvesni 

ostaci plena posvećenog crkvi. Čim su zadovoljili Alarihove pohlepne zahteve, Rimljani su se u izvesnoj 
meri vratili uživanju u miru i obilju. Oprezno su otvorili nekoliko kapija, Goti više nisu sprečavali dovoz 
namirnica sa reke 1 iz obližnjih sela, građani su u velikom broju pohrlili na pijacu pod vedrim nebom koja je 
radila tri dana u predgrađu; dok su trgovci, koji se behu latili ove unosne trgovine, ostvarili zamašnu dobit, 
buduće snabdevanje grada obezbedile su obilne zalihe pohranjene u državnim i privatnim žitnicama. U 
Alarihovom logoru održavana je veća disciplina nego što se moglo očekivati; a mudri varvarin je 
poštovanjem sporazuma pravdao nepristrasnom strogošću sa kojom je kaznio skupinu razularenih Gota, koji 
su na putu za Ostiju izvređali neke rimske građane. Obogaćena dankom prestonice, njegova vojska se 
polagano uputila u lepu i plodnu toskansku provinciju, gde je nameravao da uspostavi zimsko prebivalište; a 
gotski steg je postao utočište za četrdeset hiljada varvarskih robova koji su, zbacivši okove, težili da pod 
zapovedništvom svog velikog izbavitelja osvete uvrede i sramotu svirepog robovanja.Otprilike u to vreme 
dobio je časnije pojačanje Gota i Huna, koje je na njegov uporan poziv sa dunavskih na obale Tibra doveo 
šurak Adolf, a koji behu sebi prokrči li put, uz nešto teškoća i gubitaka, kroz brojčano nadmoćnije carske 
jedinice. Pobednički vođa, koji je ujedinjavao odvažni duh varvarina sa veštinom i disciplinom rimskog 
vojskođe, predvodio je sto hiljada boraca, dok je Italija sa užasom i poštovanjem izgovarala strašno 
Alarihovo ime. 

Sa rastojanja od četrnaest vekova možemo se zadovoljiti pripovedanjem vojnih podviga osvajača 
Rima, ne upuštajući se u istraživanje pobuda njihovih političkih postupaka. Usred očiglednog uspeha Alarih 
je, možda, bio svestan neke skrivene slabosti, neke unutrašnje mane, ili je možda uzdržanost koju je ispoljio 
imala za cilj jedino da zavara i razoruža lakovemost Honorijevih velikodostojnika. Gotski kralj je u više 
navrata izjavljivao da mu je želja da ga smatraju prijateljem mira i Rimljana. Na njegovu usrdnu molbu, 
trojica senatora su upućena kao izaslanici na ravenski dvor da zatraže razmenu talaca i sklapanje sporazuma; 
predlozi, koje je jasnije izložio tokom pregovora, mogli su samo probuditi sumnju u njegovu iskrenost, jer 
su mogli izgledati neprimereni njegovoj sreći. Varvarin je još težio položaju vrhovnog zapovednika nad 
vojskama Zapada; predvideo je godišnju pomoć u žitu i novcu; odabrao je provincije Dalmaciju, Norik i 
Veneciju za sedište svoje nove kraljevine, koja bi gospodarila važnom saobraćajnom vezom između Italije i 
Dunava. Ukoliko bi ti skromni uslovi bili odbijeni, Alarih je pokazivao spremnost da odustane od novčanih 
zahteva, i čak da se zadovolji posedom nad Norikom, iscrpljenom i osiromašenom zemljom, stalno 
izloženom upadima varvara iz Germanije. Cara su, međutim, ubedili da usvoji nadmeni ton nesavitljivog 
dostojanstva, kakav mu ni položaj ni karakter nisu dozvoljavali; pretorijanskom prefektu odmah je poslalo 
pismo sa Honorijevim potpisom, koje mu je davalo neograničenu dozvolu da raspolaže državnim novcem, 
ali je strogo odbijalo da srozava vojničku čast Rima pred oholim zahtevima jednog varvarina. To pismo su 
nepromišljeno saopštili lično Alaribu; a Got, koji se u celoj toj stvari ponašao uzdržano i čestito, najgorim 
rečnikom je izrazio žestoko osećanje uvrede, tako bezobzirno nanete njemu lično i njegovom narodu. Naglo 
je prekinut sastanak u Riminiju, dok je prefekt Jovije, po povratku u Ravenu, bio primoran da usvoji, i čak 
podstiče, omiljene stavove dvora. Sledeći njegov savet i primer, glavni državni činovnici i oficiri bili su 
dužni da se zakunu da ni u kakvim okolnostima neće obraćati pažnju na ma kakve mirovne uslove, već da će 
ustrajati u stalnom i nepomirljivom ratu protiv neprijatelja države. Ta brzopleta obaveza postavila je 
nepremostivu prepreku svim budućim pregovorima. Čulo se da Honorijevi velikodostojnici izjavljuju kako 
bi se, da su samo pomenuli ime Svevišnjeg, postarali i o opštoj bezbednosti, a svoje duše prepustili milosrđu 
Neba; međutim, zakleli su se na svetu glavu samog cara; tokom svečanog obreda dotakli su to uzvišeno 
sedište veličanstva i mudrosti, te bi ih prekršaj zakletve izložio svetovnim kaznama za svetogrđe i pobunu. 

Dok su car i njegov dvor sa turobnim ponosom uživali u sigurnosti ravenskih močvara i utvrđenja, 
Rim su, gotovo bez odbrane, prepustili kivnosti Alariha. Ipak, uzdržanost koju je i dalje sačuvao, ili glumio, 
beše tolika da je, dok se sa vojskom kretao Flaminijevim putem, redom slao biskupe iz italijanskih gradova 
da ponove njegove mirovne predloge i preklinju cara da spase grad i stanovnike od neprijateljskog požara i 
mača varvara. Te bliske nedaće, međutim, doista nije otklonila Honorijeva mudrost, već obazrivost ili 
čovečnost gotskog kralja, koji je primenio blaži, mada ne manje delotvoran metod osvajanja. Umesto da 
napadne prestonicu, uspešno je usmerio svoje napore na luku Ostiju, jednu od najsmelijih i 
najbasnoslovnijih tvorevina veličine Rima. Udesi, kojima je nesigurno preživljanje grada neprestano bilo 
izloženo prilikom plovidbe zimi i na otvorenom drumu, nadahnuli su duh prvog Cezara korisnim planom, 
ostvarenim pod Klaudijevom vladavinom. Veštačka mola, što su činila uzan ulaz, zadirala su daleko u 
pučinu, i čvrsto odbijala bes talasa, dok su najveći brodovi bili sigurno ukotvljeni u tri duboka i prostrana 

sidrišta, u koja se ulivao severni krak Tibra, na oko dve milje od drevne kolonije Ostija. Rimska luka 
postepeno je narasla do veličine episkopskog grada, gde se afričko žito skladištilo u prostranim žitnicama za 
potrebe prestonice. Čim je zaposeo to važno mesto, Alarih je pozvao grad na bezuslovnu predaju; a svoje 
zahteve potkrepio izričitom izjavom da će odbijanju, ili makar odugovlačenju, smesta uslediti uništenje 
skladišta od kojih je zavisio život rimskog naroda. Gundanje tog naroda i strah od gladi savladali su ponos 
senata; bez oklevanja je saslušao predlog da se na presto umesto nedostojnog Honorija postavi novi car, a 
glas gotskog osvajača darovao je purpur gradskom prefektu Atalu. Zahvalni vladar je svog pokrovitelja 
smesta priznao za vrhovnog zapovednika vojski Zapada; Adolf, na položaju grofa-domestika, dobio je 
dužnost da čuva Atala, te se činilo da su dva neprijateljska naroda sjedinile najprisnije veze prijateljstva 1 
saveza. 

Gradske kapije su širom otvorene, pa su novog cara Rimljana, sa svih strana okruženog gotskim 
vojnicima, poveli u uskomešanoj povorci do Avgustove i Trajanove palate. Pošto je razdelio visoke civilne i 
vojne položaje svojim ljubimcima i sledbenicima, Atal je sazvao sednicu senata, pred kojim je, svečanom i 
kitnjastom besedom, iskazao svoju rešenost da državi vrati dostojanstvo i da Carstvu prisajedini egipatske 1 
istočne provincije, koje su negda priznavale vrhovnu vlast Rima. Takva preterana obećanja izazvala su u 
svakom razumnom građaninu opravdani prezir prema karakteru neratničkog uzurpatora, čije je stupanje na 
presto predstavljalo najdublju i najsramniju ranu koju je državi nanela drskost varvara. Svetina je, međutim, 
sa uobičajenom lakomislenošću odobravala promenu gospodara. Javno nezadovoljstvo pogodovalo je 
Honorijevom suparniku, dok su sektaši, tlačeni njegovim progoniteljskim ediktima, očekivali izvesnu 
podršku, ili bar trpeljivost od vladara koji u rodnoj Joniji bejaše vaspitan u mnogobožačkom sujeverju, da bi 
potom primio svetu tajnu krštenja iz ruku episkopa-arijanca. Prvi dani Atalove vladavine bili su neokaljani i 
uspešni. Jedan pouzdani oficir poslat je sa neznatnim odredom vojnika da obezbedi pokornost Afrike; 
najveći deo Italije pokorio se strahu od gotske vojske i, mada je grad Bolonja pružio energičan i delotvoran 
otpor, narod Milana, možda nezadovoljan zbog Honorijevog odsustva, sa glasnim usklicima odobravanja 
prihvatio je izbor rimskog senata. Na čelu ogromne vojske, Alarih je odveo svog carskog zarobljenika 
gotovo do kapija Ravene; zvanično izaslanstvo najviših dostojanstvenika - pretorijanski prefekt Jovije, 
zapovednik konjice i pešadije Valens, kvestor Potamije i prvi beležnik Julijan - sa vojničkom pompom 
uvedeno je u gotski logor. U ime svog vladara pristali su da priznaju zakonitost izbora njegovog takmaca i 
da između dvojice careva raspodele provincije Italije i Zapada. Njihovi predlozi prezrivo su odbijeni, a 
odbijanje je pogoršano uvredljivom blagonaklonošću Atala, koji se snishodio da obeća da će Honoriju 
dozvoliti da provede ostatak života u spokojnom izgnanstvu na nekom dalekom ostrvu, ukoliko se smesta 
odrekne purpura. Položaj Teodosijevog sina je izgledao, uistinu, toliko beznadežan onima koji su najbolje 
bili upoznati sa njegovom snagom i sredstvima, da su Jovije i Valens, njegov namesnik i njegov vojskovođa, 
izneverili poverenje, besramno napustili propalu stvar svog dobročinitelja i svoju prevrtljivu vernost 
posvetili služenju njegovom srećnijem suparniku. Zaprepašćen tim primerima domaće veleizdaje, Honorije 
je strepeo od svakog sluge koji mu priđe, od dolaska svakog glasnika. Pribojavao se prikrivenih neprijatelja 
koji ga mogu vrebati u prestonici, palati 1 ložnici, a u ravenskoj luci nekoliko brodova beše spremno da 
vladara, koji se odrekao prestola, preveze do teritorija pod vlašću njegovog maloletnog bratanca, cara Istoka. 

Međutim, postoji Proviđenje (tako je bar mišljenje istoričara Prokopija “>) koje bdi nad nevinošću i 
ludošću, a Honorijevo polaganje prava na njegovu osobitu brigu ne može se razložno osporiti. U času kada 
je u očajanju, nesposoban za ma kakvu mudru ili muževnu odluku, razmišljao o sramnom bekstvu, u 
ravenskoj luci, u pravi čas, neočekivano se iskrcalo pojačanje od četiri hiljade veterana. Tim hrabrim 
strancima, čiju vernost nisu iskvarile dvorske razmirice, poverio je gradske bedeme i kapije, te carev san 
više nije remetila strepnja od bliske i unutarnje opasnosti. Povoljna vest primljena iz Afrike iznenada je 
promenila mišljenja ljudi i stanje državnih poslova. Vojnici 1 oficiri koje je Atal poslao u tu provinciju 
poraženi su i pobijeni, dok je preduzimljivi i revnosni Iraklijan sačuvao vlastitu odanost, kao i odanost 
naroda. Verni afrički grof dostavio je zamašan novčani iznos, koji je učvrstio privrženost carske garde; 
sprečavajući izvoz žita 1 ulja, njegova budnost je unutar zidina Rima uvela glad, metež i nezadovoljstvo. 
Neuspeh afričkog pohoda bio je izvor uzajamnih tužakanja i prebacivanja na Atalovoj strani, te se duša 


135 Prokopije (VI v.), vizantijski istoričar, napisao istoriju Justinijanovih ratova, u kojoj je veličao Justinijana 
i caricu Teodoru, ali i Tajnu istoriju u kojoj je izneo njihove poroke. Izvor podataka o dolasku Slovena na 
Balkan. 

njegovog zaštitnika neprimetno otuđila od interesa vladara, kome je nedostajalo duha da zapoveda ili 
pokornosti da sluša. Bez Alarihovog znanja ili suprotno njegovom savetu, usvajane su najnepromišljenije 
mere, a tvrdoglavo odbijanje senata da dozvoli pri ukrcavanju mešanje makar pet stotina Gota, odavalo je 
podozrivo i nepoverljivo raspoloženje, koje u njegovom položaju nije bilo ni velikodušno niti obazrivo. 
Ozlojeđenost gotskog kralja podjarile su zlurade spletke Jovija, koga behu uzdigli na patricijski položaj, a 
koji je kasnije pravdao svoje dvostruko verolomstvo bestidno izjavljujući da se samo pretvarao da napušta 
Honorijevu službu kako bi delotvornije upropastio stvar uzurpatora. U širokoj ravnici blizu Riminija i u 
prisustvu nebrojene gomile Rimljana i varvara, bednog Atala javno su lišili dijademe i purpura; Alarih je ta 
carska znamenja kao zalogu mira i prijateljstva poslao Teodosijevom sinu. Oficiri, koj i se behu vratili na 
dužnost, ponovo su postavljeni na svoja mesta, čak se i okasnelom kajanju milostivo priznavala vrednost; 
ali, svrgnuti car Rimljana, željan da preživi i neosetljiv na sramotu, preklinjao je za dozvolu da sledi gotski 
logor u sviti nadmenog i ćudljivog varvarina. 

Atalovo svrgavanje uklonilo je jedinu stvarnu prepreku sklapanju mira, pa je Alarih stigao na tri 
milje od Ravene da pritisne neodlučne carske velikodostojnike, čija se drskost, sa povratkom sreće, ubrzo 
povratila. Njegov gnev je raspalila vest da je supamički poglavica Sar, Adolfov lični neprijatelj i nasledni 
neprijatelj loze Balta, primljen u palati. Taj neustrašivi varvarin smesta je na čelu tri stotine sledbenika 
načinio ispad kroz kapije Ravene, iznenadio i sasekao na komade znatnu skupinu Gota, likujući se vratio u 
grad, a bilo mu je dozvoljeno da svog protivnika uvredi preko telala koji je obznanio da Alariha krivica 
zauvek lišava carevog prijateljstva i saveza. Zločin i ludost ravenskog dvora treći put se okajavala nedaćama 
Rima. Ne skrivajući više svoju glad za pljačkom i osvetom, gotski kralj se naoružan pojavio pod zidinama 
prestonice; bez ikakve nade na pomoć, prestrašeni senat se pripremao da očajničkim otporom odloži propast 
svoje zemlje. Međutim, nisu mogli da se odbrane od tajne zavere robova i posluge, koji su zbog porekla ili 
koristi bili privrženi stvari neprijatelja. U ponoć su tiho otvorili kapiju od koje je vodio put za Solane, a 
stanovnike je probudio gromoglasni zvuk gotske trube. Hiljadu sto šezdeset tri godine nakon osnivanja 
Rima, carski grad, koji bejaše pokorio i civilizovao tako veliki deo čovečanstva, izručen je razularenom besu 
germanskih i skitskih plemena. 

Alarihov proglas nakon proboja u pobeđeni grad otkriva, ipak, izvestan obzir prema zakonima 
čovečnosti i vere. Podsticao je vojnike da smelo grabe nagrade za hrabrost i da se obogate pljačkom bogatog 
i mekušnog naroda, ali ih je istovremeno opomenuo da poštede živote građana koji ne pruže otpor, i da 
poštuju crkve svetih apostola Petra i Pavla kao sveta i neprikosnovena utočišta. Sred grozota noćnog meteža 
nekolicina Gota hrišćana ispoljila je usrdnost skorašnjih preobraćenika; revnost crkvenih pisaca zabeležila je 
i, možda, nakitila neke slučajeve njihove neobične pobožnosti i uzdržanosti. Dok su varvari krstarili gradom 
u potrazi za plenom, jedan od moćnih Gota provalio je u skromno stanište neke ostarele device, koja je život 
posvetila službi oltaru. Smesta je zatražio, premda uljudno, sve zlato i srebro koje poseduje, i bio je zapanjen 
spremnošću sa kojom ga je odvela do veličanstvene hrpe masivnih posuda od najplemenitijih materijala i 
najveštije izrade. Varvarin je sa čuđenjem i ushićenjem posmatrao taj dragoceni dobitak, dok ga nije 
prekinulo ozbiljno upozorenje, izrečeno sledećim rečima: "Ovo su posvećene posude koje pripadaju svetom 
Petru," reče ona, "drzneš li se da ih takneš svetogrđe će pasti na tvoju savest. Što se mene tiče, ne usuđujem 
se da zadržim ono što nisam kadra da odbranim." Gotski kapetan, obuzet pobožnim strahom, poslao je 
glasnika da izvesti kralja o blagu koje je otkrio, a od Alariha je dobio odlučan nalog da sve posvećene 
posude i ukrase prenese, bez oštećenja i odlaganja, u apostolovu crkvu. Iz udaljenog kraja, možda sa 
brežuljka Kvirinal, do daleke četvrti Vatikana, brojni odred Gota, maršujući u borbenom poretku, štitio je 
blistavim oružjem dugačku povorku svojih pobožnih drugova, koji su na glavama nosili svete zlatne i 
srebrne posude, dok su se ratnički pokliči varvara mešali sa pojanjem verskih psalama. Iz svih obližnjih kuća 
gomila hrišćana pohitala je da se pridruži toj povorci što krepi dušu, dok je mnoštvo begunaca, bez obzira na 
godine, položaj, ili čak sektu, imalo tu sreću da utekne u bezbedno i gostoprimljivo vatikanska utočište. 
Učeno delo O državi božjoj sveti Avgustin očito je napisao da bi opravdao puteve Gospodnje u uništenju 
rimske veličine. Sa posebnim zadovoljstvom slavi ovu spomena vrednu Hristovu pobedu i vređa protivnike, 
čikajući ih da iznesu neki sličan primer grada zauzetog na prepad, u kojem su mitski bogovi antike bili kadri 
da zaštite sebe ili svoje zavedene poklonike. 

Povlačenje pobedničkih Gota, koji su napustili Rim šestog dana, moglo je biti plod obazrivosti, ali 
jamačno nije bilo posledica straha. Na čelu vojske natovarene bogatim i teškim plenom, njen neustrašivi 
vođa uputio se Apijevim putem u južne italijanske provincije, uništavajući sve što se drznulo da se ispreči 

njegovom prolasku, i zadovoljavajući se pljačkanjem zemlje koja nije pružala otpor. Proteklo je više od 
četiri godine od uspešne najezde Alarihove vojske na Italiju do dobrovoljnog povlačenja Gota pod vođstvom 
njegovog naslednika Adolfa; za sve to vreme neograničeno su vladali zemljom, koja je, po mišljenju ljudi 
drevnog doba, sjedinjavala sva raznorazna savršenstva prirode i umetnosti. Istina, blagostanje Italije 
dosegnulo za srećnog razdoblja Antonina, postepeno se smanjivalo sa opadanjem Carstva. Plodovi 
dugotrajnog mira nestali su u sirovom stisku varvara, koji sami nisu bili kadri da okuse otmenije tananosti 
raskoši, pripravljene za potrebe mekušnih i uglađenih Italijana. Međutim, svaki vojnik je imao pravo na 
zamašan deo obilja, na žito, stoku, ulje i vino, koje se svakog dana skupljalo 1 trošilo u gotskom logoru; dok 
su vodeći ratnici nagrđivali vile i vrtove duž lepe obale Kampanije, u kojima su nekada obitavali Lukul i 
Ciceron. Preplašeni zarobljenici, sinovi i kćeri rimskih senatora, prinosili su falernsko vino u zlatnim, 
draguljima ukrašenim, peharima nadmenim pobednicima, koji su ga ispijali dugim gutljajima, protežući 
ogromne udove u senci platana, vešto raspoređenih da zaklone od vrelih zraka, a propuste prijatnu toplotu 
sunca. Te slasti pojačavala je uspomena na minule muke: poređenje rodnog tla, sumornih i golih skitskih 
planina, zaleđenih obala Labe i Dunava, dodavalo je nove čari blaženstvu italijanskog podneblja. 

Što god bio Alarihov cilj - slava, osvajanje ili bogatstvo - tom cilju je težio sa neumornim žarom koji 
nije mogla ugasiti zla sreća niti zadovoljiti uspeh. Tek što beše dospeo do kraja zemlje Italije, a već ga je 
privukla blizina susednog plodnog i spokojnog ostrva. Ali, čak je i zaposedanje Sicilije smatrao tek 
međukorakom u značajnom pohodu na afrički kontinent o kojem je već razmišljao. Moreuz kod Regija i 
Mesine dug je dvanaest milja, a u najužem delu širok oko milju i po; a basnoslovna čudovišta iz morskih 
dubina, stene Scile i vrtlog Haribde mogli su zaplašiti jedino najstrašljivije i najneveštije moreplovce. Ipak, 
čim se ukrcao prvi odred Gota, iznenada se digla bura, koja je potopila ili raštrkala mnoge brodove; njihovu 
hrabrost savladale su pogibelji nove stihije, a ceo plan je osujetila preuranjena Alarihova smrt, kojom su se, 
nakon kratke bolesti, kobno okončala njegova osvajanja. Divlja priroda varvara ispoljila se prilikom pokopa 
junaka, čiju su odvažnost i sudbinu slavili tužnim veličanjem. Koristeći rad mnoštva zarobljenika nasilno su 
skrenuli tok Buzentina, rečice što zapljuskuje zidine Konsencije. U ispražnjenom rečnom koritu sagradili su 
kraljevsku grobnicu, ukrašenu sjajnim plenom i rimskim trofejima, a potom je voda vraćena u svoj prirodni 
kanal; tajno mesto gde su položeni Alarihovi ostaci zauvek je skriveno nečovečnim pokoljem zarobljenika 
korišćenih za obavljanje posla. 

Prešnost njihovih poslova obustavila je lične netrpeljivosti i nasledne svađe varvara; čestitog Adolfa, 
šuraka pokojnog vladara, jednoglasno su izabrali za naslednika njegovog prestola. Karakter i politički sistem 
novog gotskog kralja najbolje se mogu shvatiti na osnovu njegovog razgovora sa uglednim narbonskim 
građaninom, koji ga je, nakon hohodočašća u Svetu zemlju, prepričao svetom Jeronimu u prisustvu 
istoričara Orozija. "Potpuno uveren u hrabrost i pobedu, nekada sam težio (govorio je Adolf) da promenim 
lice sveta; da zatrem ime Rima; da na njegovim ruševinama izgradim vlast Gota, i da, poput Avgusta, 
steknem besmrtnu slavu utemeljivača novog carstva. Višekratnim opitima postupno sam se uverio da su 
zakoni suštinski nužni za održanje i uređenje dobro ustrojene države, a da divlja neposlušna gotska priroda 
nije kadra da podnosi lekoviti jaram zakona i civilne uprave. Od tog trenutka odredio sam drugi cilj svojoj 
slavoljubivosti i ambiciji; sada je moja iskrena želja da zahvalnost budućih vekova prizna zaslugu strancu, 
koji je gotski mač upotrebio ne da razori, već da obnovi i održi blagostanje Rimskog carstva." Ovim 
miroljubivim shvatanjima Alarihov naslednik je obustavio ratna dejstva i ozbiljno pregovarao sa carskim 
dvorom o ugovoru o prijateljstvu i savezu. Bilo je u interesu Honorijevih velikodostojnika, sada oslobođenih 
obaveze svoje čudne zakletve, da Italiju oslobode nepodnošljivog tereta vlasti Gota, a spremno su prihvatili 
njihovu pomoć protiv tirana i varvara, koji su harali provincijama s onu stranu Alpa. Preuzimajući ulogu 
rimskog vojskovođe, Adolf je krenuo s kraja Kampanije ka južnim provincijama Galije. Silom ili po 
dogovoru, njegova vojska je smesta zauzela gradove Narbonu, Tuluz i Bordo i, mada ga je grof Bonifacije 
odbacio od marsejskih zidina, uskoro su se garnizoni prostirali od Sredozemlja do Okeana. Ugnjeteni žitelji 
provincija mogli su galamiti da su onaj bedni ostatak koji neprijatelj bejaše poštedeo, poharali njihovi 
navodni saveznici; ipak, nije nedostajalo lepih boja da ublaže ili opravdaju nasilje Gota. Moglo bi se, možda, 
smatrati da su se galski gradovi, koje su napali, pobunili protiv Honorijeve vladavine: za ugovorne odredbe 
ili tajna uputstva dvora moglo se ponekad tvrditi da idu u prilog prividnih Adolfovih uzurpacija; dok se 
krivica za ma koji neuobičajeni neuspešni neprijateljski čin mogla uvek pripisati, sa prividom istine, 
neukrotivom duhu varvarske vojske, koja ne trpi mir i disciplinu. Raskoš Italije delotvornije je oslabila 
hrabrost Gota no što je omekšala njihovu prirodu; i oni su poprimi li poroke civilizovanog društva, a da nisu 

oponašali njegova umeća i ustanove. 

Pobednički varvari držali su kao taoca ili zarobljenicu, Honorijevu sestru; ali, iako je bila izložena 
sramoti da po Italiji sledi pokrete gotskog logora, sa njom se, ipak, postupalo pristojno i sa uvažavanjem. 
Verodostojnost Jordanisovih!** pohvala Placidijinoj lepoti, mogla bi se možda uravnotežiti ćutanjem, rečitim 
ćutanjem njenih laskavaca: ipak, njeno sjajno poreklo, mladost u punom cvetu, otmenost ponašanja i vešto 
umiljavanje koje se snishodila da upotrebi, ostavili su dubok utisak na Adolfovu dušu, te je gotski kralj težio 
da se nazove carevim šurakom. Honorijevi velikodostojnici sa prezirom su odbacili bračnu ponudu tako 
uvredljivu po svaki osećaj rimskog ponosa, te su kao neminovni uslov mirovnog sporazuma uporno tražili 
da vrati Placidiju. Ali, Teodosijeva kći se, međutim, bez oklevanja prepustila žudnjama osvajača, mladog i 
odvažnog princa, koji je po visini stasa zaostajao za Alarihom, ali se isticao privlačnijim odlikama uljudnosti 
i lepote. Brak Adolfa i Placidije bio je sklopljen pre no što su se Goti povukli iz Italije; dok je svadba, ili 
možda godišnjica, svečano proslavljena kasnije u domu Ingenuja, jednog od najuglednijih građana Narbone, 
u Galiji. Nevesta, obučena i nakićena kao rimska carica, posađena je na državni presto, dok se gotski kralj, 
koji je u toj prilici odenuo rimsku odeću, zadovoljio manje počasnim mestom uz njen bok. 

U vreme kada je bilo opštepriznato da gotovo svaki čovek u carstvu ličnom vrednošću prevazilazi 
vladare, koje je slučajnost porekta dovela na presto, i dalje je dolazilo do brzog smenjivanja uzurpatora, bez 
obzira na sudbinu njihovih prethodnika. To zlo se naročiito osećalo u provincijama Španije i Galije gde su 
rat i pobuna zatrli načela reda i poslušnosti. Pre nego što se Konstantin odrekao purpura, četvrtog meseca 
opsade Arla, u carski logor je stigla vest da je Jovin preuzeo dijademu u Majncu u Gornjoj Germaniji, na 
nagovor alanskog kralja Goara i burgundskog kralja Guntijarija, kao i da je kandidat kome su dodelili carski 
položaj, sa ogromnom varvarskom vojskom krenuo sa obala Rajne ka obalama Rone. U kratkoj povesti 
Jovinove vladavine sve okolnosti su mračne i izuzetne. Bilo je prirodno očekivati da će hrabar i vešt 
vojskovođa na čelu pobedničke vojske odbraniti na bojištu pravednost Honorijeve stvari. Konstancijevo 
žurno povlačenje mogli su opravdati neki jaki razlozi; međutim, on je bez borbe predao Galiju, dok je 
pretorijanski prefekt Dardan ostao zabeležen kao jedini magistrat koji je odrekao poslušnost uzurpatoru. 
Kada su se Goti dve godine nakon opsade Rima nastanili u Galiji, bilo je prirodno pretpostaviti da bi njihove 
naklonosti mogle biti podeljene jedino između cara Honorija, sa kojim su nedavno sklopili savez, i 
svrgnutog Atala, koga su čuvali u svom logoru kako bi povremeno igrao ulogu muzičara ili vladara. Ipak, u 
trenutku zgađenosti (kojoj nije lako odrediti uzrok ili vreme) Adolf se povezao sa uzurpatorom Galije, pa je 
Atalu nametnuo ponižavajući zadatak da pregovara o sporazumu koji je potvrdio njegovu sramotu. Ponovo 
sa iznenađenjem čitamo kako je Jovin, umesto da savez sa Gotima smatra najčvršćim osloncem svog 
prestola, nejasnim i dvosmislenim rečima prekorio Atalovu preuslužnu nametljivost; da je, prezrevši savet 
svog velikog saveznika, u purpur zaodenuo brata Sebastijana, i veoma neoprezno prihvatio usluge Sara, 
kada je taj hrabri zapovednik, Honorijev vojnik, bio izazvan da napusti dvor vladara koji nije znao kako da 
nagradi ili kazni. Adolf, vaspitavan u ratničkom soju, koji obavezu osvete smatra najdragocenijim i 
najsvetijim delom svoje baštine, krenuo je sa deset hiljada Gota u okršaj sa naslednim neprijateljem doma 
Balta. Napao je Sara u trenutku neopreznosti, kada ga je pratilo samo osamnaest ili dvadeset odvažnih 
sledbenika. Sjedinjena prijateljstvom, podsticana očajem, ali napokon pritešnjena brojnijim neprijateljem, ta 
četa junaka zaslužila je uvažavanje, ne pobudivši samilost svojih neprijatelja; a čim su lava uhvatili u 
klopku, smesta su ga smakli. Sarova smrt razvrgla je labavi savez koji je Adolf još održavao sa uzurpatorima 
Galije. Ponovo je slušao naloge ljubavi i predostrožnosti, pa je Placidijinog brata uskoro zadovoljio 
uveravanjem da će smesta otpremiti u ravensku palatu glave dvojice tirana, Jovina i Sebastijana. Gotski kralj 
je obećanje ispunio bez teškoće ili odlaganja: bespomoćno braću, lišenu ma kakve lične vrednosti, napustile 
su njihove varvarske pomoćne jedinice, dok je kratak otpor Valencije okajan uništenjem jednog od 
najstarijih gradova Galije. Car koga je izabrao rimski senat, koji je bio uzdignut, svrgnut, izvrgnut poruzi, 
ponovo vraćen na položaj, ponovo svrgnut, ponovo naružen, konačno je prepušten svojoj sudbini; međutim, 
nakon što mu je uskratio svoju zaštitu, gotskog kralja su samilost ili prezir sprečili da počini ma kakvo 
nasilje nad Atalom. Nesrećni Atal, ostavljen bez podanika ili saveznika, ukrcao se u jednoj od španskih luka 
na brod, u potrazi za nekim bezbednim i usamljenim utočištem; no, presreli su ga na pučini, odveli Honoriju, 
trijumfalno sproveli ulicama Rima ili Ravene, i javno ga izložili zablenutoj svetini na drugom stepeniku 

prestola njegovog nepobedivog pobednika. Onu istu kaznenu meru, kojom je u svojim srećnim danima, kako 
ga optužuju, pretio svom suparniku, primenili su na samom Atalu: nakon odsecanja dva prsta osuđen je na 
doživotno progonstvo na ostrvo Lipari, gde su ga opskrbljavali tako da pristojno zadovolji životne potrebe. 
Ostatak Honorijeve vladavine nisu remetile pobune, a može se primetiti da su se u petogodišnjem razdoblju 
sedmorica uzurpatora pokorila sreći vladara nesposobnog da mudro misli ili dela. 

Položaj Španije, od neprijatelja Rima sa svih strana odvojene morem, planinama i, u međuprostoru, 
provincijama, obezbedio je toj dalekoj i povučenoj zemlji dugotrajni mir; a kao pouzdan znak unutarnje 
sreće, možemo istaći da je u razdoblju od četiri stotine godina Španija dala vrlo malo građe za istoriju 
Rimskog carstva. Tragovi varvara, koji su za Galijenove vladavine prodrli iza Pirineja, ubrzo su izbrisani sa 
povratkom mira; a u četvrtom veku nove ere gradovi Emerita ili Merida, Kordoba, Sevilja, Brakara i 
Taragona ubrajali su se među najslavnije u rimskom svetu. Veština vrednog naroda poboljšavala je i 
prerađivala raznoliko obilje životinjskog, biljnog i mineralnog carstva, dok su osobite prednosti položaja 
dućana sa robom za brodove doprinosile održavanju obimne i unosne trgovine. Pod zaštitom careva cvetale 
su umetnosti i nauke, a ukoliko su mir i ropstvo učinili karakter Španaca mekušnijim, neprijateljsko 
približavanje Germana, koji su širili strah i pustoš od Rajne do Pirineja, kao da je podstaklo neke žiške 
ratničkog žara. Dokle god je odbrana planina bila poverena prekaljenoj i odanoj seoskoj miliciji, uspešno su 
odbijali česte varvarske nasrtaje. Ali, čim su narodne jedinice bile prisiljene da svoje mesto prepuste 
Honorijevim četama u Konstantinovoj službi, vratnice Španije verolomno su predate državnom neprijatelju, 
desetak meseci pre no što su Goti opustošili Rim. Svest o krivici i žeđ za pljačkom nagnale su najamničke 
čuvare Pirineja da napuste položaj i pozovu vojske Sveva, Vandala i Alana, i da tako uvećaju bujicu što se 
nezaustavljivom silinom sa granica Galije izlila do mora Afrike. Nevolje Španije mogu se opisati jezikom 
njenog najrečitijeg istoričara, koji je sažeo strasne i možda preterane besede pisaca onog doba. "Upadu tih 
naroda sledile su najgroznije nedaće, jer varvari su okrutnost ispoljavali ne birajući, i prema Rimljanima i 
prema Špancima, a sa podjednakim besom pustošili su i gradove i nezaštićena sela. Širenje gladi nateralo je 
bedne stanovnike da se hrane mesom bližnjih; čak su i zveri u divljini, koje se nekontrolisano bejahu 
namnožile, pobesnele od ukusa krvi i razdražene od gladi, drsko napadale i proždirale svoj ljudski plen. 
Uskoro su se pojavile i boleštine, taj nerazdvojni pratilac gladi; odnele su veliki deo naroda, dok su jauci 
umirućih u njihovim preživelim prijateljima samo budili zavist. Napokon, zasitivši se klanja 1 pljačke, 
navukavši zaraznu pošast koja su sami doneli, varvari su zasnovali stalna staništa u zemlji koja je ostala bez 
stanovnika. Drevnu Galiciju, u čije granice je bila uključena i kraljevina Stara Kastilja, podelili su Svevi 1 
Vandali; Alani su se raštrkali po provincijama Kartahena i Lusitanija, od Sredozemnog mora do Atlantskog 
okeana; a plodna teritorija Betike dodeljena je Silingima, jednom ogranku vandalskog naroda. Pošto su 
uredili tu podelu, osvajači su sa novim podanicima ugovorili neke uzajamne obaveze zaštite i pokornosti; 
zemlja se opet obrađivala, a gradove i sela ponovo je nastanio porobljeni narod. Najveći deo Španaca bio je 
čak sklon da da prednost ovom novom stanju siromaštva i varvarstva poredeći ga sa teškim tlačenjem rimske 
vlasti; ipak, bilo je mnogo onih koji su i dalje isticali pravo na svoju naslednu slobodu, pa su, naročito u 
planinama Galicije, odbijali da se podvrgnu varvarskom jarmu." 

Značajan dar u vidu Jovinove i Sebastijanove glave potvrdio je Adolfovo prijateljstvo i obnovio 
poslušnost Galije prema njegovom šuraku Honoriju. Mir je bio nespojiv sa položajem i prirodom gotskog 
kralja. Rado je prihvatio predlog da sa svojom pobedničkom vojskom krene protiv varvara u Španiji; 
Konstancijeve jedinice su mu prekinule vezu sa lukama u Galiji i malo ubrzale njegov marš prema 
Pirinejima: prešao je planine i u carevo ime izvršio prepad na grad Barselonu. Ni vreme ni posedovanje nisu 
umanjili Adolfovu ljubav prema njegovoj nevesti Rimljanki, a rođenje sina, koga su po slavnom dedi 
nazvali Teodosije, kao da mu je zauvek obezbedilo privrženost javnosti. Gubitak tog deteta, čije su posmrtne 
ostatke u srebrnom kovčegu položili u jednu crkvu blize Barselone, ojadio je roditelje; međutim, žalost 
gotskog kralja prekinuli su poduhvati na ratištu, dok je njegovo nizanje pobeda uskoro prekinula izdaja. 
Nepromišljeno beše primio u službu jednog od Sarovih sledbenika, varvarina smeonog duha ali majušnog 
stasa, čiju su potajnu želju da osveti smrt voljenog pokrovitelja stalno razdraživala zajedanja njegovog 
nezazornog gospodara. Adolf je mučki ubijen u palati u Barseloni; zakone nasledivanja narušio je burni 
razdor, a na gotski presto postavljen je čovek tuđ kraljevskoj lozi, Singerih, Sarov brat. Prvo delo njegove 
vladavine bilo je ne ljudsko ubistvo šestoro Adolfove dece iz prethodnog braka, koju je bez milosti istrgao iz 
nejakih ruku uglednog biskupa. Umesto samilosti ispunjene poštovanjem, koju je mogla pobuditi i u 
najsvirepijim grudima, prema nesrećnoj Placidiji postupilo se na svirep i razulareno uvredljiv način. Kćer 

cara Teodosija, pomešana sa gomilom prostih zarobljenika, bila je prisiljena da peške pređe više od dvanaest 
milja, ispred konja varvarina, ubice supruga koga je Placidija volela i oplakivala. 

Placidija je, međutim, uskoro doživela radost osvete; možda je prizor njenih sramotnih patnji 
podigao razgnevljeni narod protiv tiranina, koga su ubili sedmog dana od uzurpacije. Nakon Singerihove 
smrti, slobodan izbor naroda podario je gotsko žezlo Valiji, čija je ratoborna i slavoljubiva priroda na 
početku vladavine izgledala krajnje neprijateljska prema državi. Sa vojskom je krenuo iz Barselone ka obali 
Atlantskog okeana, koji su drevni narodi duboko štovali kao granicu sveta a i pribojavali ga se. Ali, kada je 
stigao do južnog pobrđa Španije i sa stene, na kojoj je sada gibraltarska tvrđava, osmotrio susednu i plodnu 
afričku obalu, Valija se nanovo latio osvajačkih planova koje je prekinula Alarihova smrt. Vetrovi i talasi 
ponovo su osujetili gotski poduhvat, a duše sujevernog naroda duboko su potresle ponovljene katastrofe 
bura i brodoloma. U takvom raspoloženju Adolfov naslednik više nije odbijao da sasluša rimskog izaslanika, 
čije predloge je nametnulo stvarno, ili pretpostavljeno, približavanje brojne vojske pod vođstvom hrabrog 
Konstancija. Uglavljen je i poštovan čvrst sporazum: Placidiju su časno vratili bratu; šeststo hiljada merica 
žita isporučeno je gladnim Gotima, a Valija se obavezao da svoj mač stavi u službu Carstva. Smesta je 
podstaknut krvavi rat među varvarima u Španiji; kažu da su sukobljeni vladari upućivali pisma, izaslanike i 
taoce prestolu cara Zapada, preklinjući ga da ostane mirni posmatrač njihovog okršaja, čiji bi ishod morao 
biti povoljan po Rimljane zbog uzajamnog klanja zajedničkih neprijatelja. Tokom tri pohoda rat u Španiji su 
uporno pomagali sa očajničkom hrabrošću i različitim uspehom, dok su Valijini ratnički podvizi proneli 
Carstvom izuzetnu slavu tog gotskog junaka. Istrebio je Silinge, koji su nepovratno uništili otmeno obilje 
provincije Betika. U boju je ubio alanskog kralja, dok su ostaci tih skitskih lutalica, koji su utekli sa bojišta, 
umesto da izaberu novog vođu, pokorno potražili utočište pod stegom Vandala, sa kojima su ih kasnije uvek 
brkali. Sami Vandali i Svevi pokleknuli su pred nasrtajima nepobedivih Gota. Izmešanu varvarsku gomilu, 
čije je povlačenje zaustavljeno, saterali su u planine Galicije, gde je produžila, u tesnom okruženju i na goloj 
zemlji, da daje maha svojim unutarnjim i nepomirljivim neprijateljstvima. I u gordosti pobede Valija je bio 
veran preuzetim obavezama: zemlje osvojene u Španiji vratio je pod Honorijevu vlast, a tiranija carskih 
činovnika uskoro je naterala ugnjeteni narod da zažali za vremenom robovanja pod varvarima. Dok je ishod 
rata još bio neizvestan, prva preimućstva koja Valijina vojska beše postigla, ohrabrila su ravenski dvor da 
odluči da svom slabašnom vladaru ukaže počast trijumfa. Ušao je u Rim poput drevnih pobednika nad 
narodima; i da spomenici slugeranjske iskvarenosti nisu davno doživeli zasluženu sudbinu, verovatno bismo 
otkrili da je gomila pesnika i besednika, magistrata i biskupa, veličala sreću, mudrost i nepobedivu hrabrost 
cara Honorija. 

Na takav trijumf je rimski saveznik opravdano mogao polagati pravo da je Valija zatro seme 
španskog rata pre nego što je ponovo prešao Pirineje. Četrdeset tri godine nakon prelaska Dunava, njegovi 
pobednički Goti su, shodno obavezi iz sporazuma, zaposeli Drugu Akvitaniju, primorsku provinciju između 
Garone i Loare, u civilnoj i crkvenoj nadležnosti Bordoa. Ta metropola, sa povoljnim položajem za 
pomorsku trgovinu, bila je sagrađena u pravilnom i otmenom obliku; a njeni brojni stanovnici isticali su se 
među Galima bogatstvom, učenošću i ugladenošću ponašanja. Susedna provincija, rado poređena sa rajskim 
vrtom, blagoslovena je plodnim zemljištem i umerenim podnebljem; površina zemlje pokazivala je veštu i 
nagradenu marljivost, pa su Goti, nakon ratničkih tegoba, rasipno iscrpljivali bogate vinograde Akvitanije. 
Gotske granice proširene su i dodatnim darivanjem nekih susednih dijeceza, dok su Alarihovi naslednici 
svoju kraljevsku rezidenciju uspostavili u Tuluzu, koji je imao pet gusto naseljenih četvrti ili gradova unutar 
prostranog kruga svojih bedema. Otprilike u isto vreme, u poslednjim godinama Honorijeve vladavine, 
GOTI, BURGUNĐANI 1 FRANCI stekli su prebivalište i vlast u galskim provincijama. Velikodušni dar 
uzurpatora Jovina burgundskim saveznicima potvrdio je 1 zakoniti car; zemlje Prve ili Gornje Germanije 
ustupljene su tim opasnim varvarima, a oni su postepeno, osvajanjem ili sporazumima, osvojili dve 
provincije koje, uz nazive Vojvodstvo i Grofovija, još zadržavaju nacionalno ime Burgundija. Franci, 
odvažni i verni saveznici rimske države, uskoro su došli u iskušenje da se ugledaju na napadače kojima su se 
tako hrabro opirali. Njihove odmetnute družine opljačkale su galsku prestonicu Trir; dok se skromna 
kolonija, koju su tako dugo održavali u oblasti Toksandriji, u Brabantu, neosetno širila duž obala Meze i 
Selde, sve dok njihova nezavisna država nije obuhvatila celokupna prostranstvo Druge ili Donje Germanije. 

Omraženo ime osvajači omekšano je u blaži i prijateljskiji naziv gostiju Rimljana, dok su galski 
varvari, naročito Goti, u više navrata izjavljivali da ih za taj narod vezuju veze gostoprimstva, a za cara 
obaveza zakletve i vojnička služba. Titulu Honorija i njegovih naslednika, njihove zakone i civilne 

magistrate još su uvažavali u provincijama Galije, prepuštenim varvarskim saveznicima, dok su kraljevi, 
koji su imali vrhovnu i samostalnu vlast nad svojim domorodačkim podanicima, ambiciozno tražili ugledniji 
položaj vrhovnih zapovednika u carskim vojskama. Toliko je nehotično poštovanje imena Rima još bilo 
utisnuto u duše onih ratnika koji su pobedonosno odneli plen sa Kapitola. 

Dok su Italiju pustošili Goti, a niz slabih tirana tlačio provincije s onu stranu Alpa, britansko ostrvo 
se odvojilo od glavnine Rimskog carstva. Postepeno je povučena redovna vojska koja je čuvala tu daleku 
provinciju, a Britanija je bez zaštite prepuštena saksonskim gusarima i divljacima iz Irske i Kaledonije. 
Dospevši u krajnju opasnost, Briti se više nisu oslanjali na neblagovremenu i nesigurnu pomoć monarhije u 
opadanju. Sakupili su vojsku, odbacili osvajače i obradovali se važnoj spoznaji vlastite snage. Pogođene 
istim nedaćama i podstaknute istim duhom, provincije Armorike (to ime je obuhvatalo primorske zemlje 
Galije između Sene i Loare) odlučile su da slede primer susednog ostrva. Isterale su rimskog magistrata, koji 
je delovao na osnovu ovlašćenja uzurpatora Konstantina, te je slobodna uprava uspostavljena u narodu, tako 
dugo podvrgnutom samovoljnoj volji gospodara. Nezavisnost Britanije i Armorike ubrzo je potvrdio sam 
Honorije, zakoniti car Zapada, dok se pisma kojima je novim državama poverio brigu o njihovoj vlastitoj 
bezbednosti mogu protumačiti kao potpuno i trajno odricanje od prava vrhovne vlasti i njenog vršenja. Ovo 
tumačenje je, u izvesnoj meri, opravdao tok događaja. Pošto su uzurpatori Galije redom bivali obarani, 
primorske provincije su vraćene Carstvu. Ipak, njihova poslušnost bila je nepotpuna i nepouzdana: tašta, 
nestalna i buntovna priroda naroda bila je nespojiva i sa slobodom 1 sa ropstvom, dok su Armoriku, mada 
nije mogla duže održati oblik države, potresale česte i razorne pobune. Britanija je bila nepovratno 
izgubljena. Međutim, kako su carevi mudro pristajali na nezavisnost daleke provincije, razdvajanje nije bilo 
zagorčano prekorima zbog tiranije ili buntovnosti, dok su prava na lojalnost i zaštitu nasledile obostrane i 
dragovoljne dužnosti nacionalnog prijateljstva. 

29. POGLAVLJE (XXXIII) 
(423-455. g.) 


Honorijeva smrt - Valentinijan III, car Zapada - Vladavina 
njegove majke Placidije - Ajecije 1 Bonifacije - Vandalsko 
osvajanje Afrike 


lakom dugotrajne i sramne dvadesetosmogodišnje vladavine, car Zapada, Honorije, bio je odvojen od 
prijateljstva svog brata i, kasnije, sinovca, koji su vladali Istokom, dok je Carigrad sa prividnom 
ravnodušnošču i potajnom zluradošču posmatrao nevolje Rima. Placidijine čudne pustolovine postepeno su 
obnovile i učvrstile savez dva carstva. Kći Teodosija Velikog bila je zarobljenica i kraljica Gota; izgubila je 
privrženog supruga, njegov sramni ubica je vukao u okovima; okusila je zadovoljstvo osvete, i na osnovu 
mirovnog sporazuma, razmenjena je za šeststo hiljada merica žita. Nakon povratka iz Španije u Italiju, 
Placidija je doživela novo proganjanje u krilu vlastite porodice. Usprotivila se braku uglavljenom bez njenog 
pristanka; kao plemenitu nagradu što je pobedio tirane, hrabri Konstancije dobio je iz ruke samog Honorija 
trzavu i nevoljnu ruku Adolfove udovice. Ali, njen otpor se okončao svadbenim obredom; Placidija nije 
odbila da postane mati Honorije i Valentinijana Trećeg a ni da preuzme i vrši potpunu vlast nad svojim 
zahvalnim suprugom. Velikodušni vojnik, čije je vreme do tada bilo podeljeno između užitaka sedeljki 1 
vojničke službe, dobio je nove pouke iz pohlepe i slavoljubivosti: iznudio je titulu avgusta, te je Honorijev 
sluga postao savladar cara Zapada. Konstancijeva smrt sedmog meseca vladavine, umesto da smanji, kao da 
beše uvećala Placidijinu moć; nedoličnu prisnost njenog brata, koja je mogla predstavljati samo znake 
detinjaste privrženosti, svi su pripisivali rodoskrvnoj ljubavi. Iznenada, zbog podle spletke upravnika dvora i 
dadilje, ta prekomerna ljubav pretvorila se u nepomirljivu svađu; rasprave između cara i njegove sestre nisu 
dugo ostale unutar zidova dvora; kako su gotski vojnici stali uz kraljicu, Ravenu su uskomešali krvavi i 
opasni neredi koji su se mogli umiriti jedino prinudnim ili dobrovoljnim povlačenjem Placidije i njene dece. 
Carski prognanici su se iskrcali u Carigradu, ubrzo nakon Teodosijeve svadbe, tokom slavlja zbog pobeda 
nad Persijancima. Prema njima se postupalo sa ljubaznošću i velikodušnošću; ali, pošto je istočni dvor 
odbacio kipove cara Konstancija, nije se moglo dolično dozvoliti njegovoj udovici da nosi titulu avguste. 
Nekoliko meseci po Placidijinom prispeću, skoroteča je objavio Honorijevu smrt od vodene bolesti; ali, ta 
važna tajna nije otkrivena sve dok nisu upućena neophodna naređenja za pokret velike vojne formacije ka 
obali Dalmacije. Carigradske trgovine i gradske kapije ostale su zatvorene sedam dana, a gubitak vladara- 
tuđinca, koga nisu mogli cenili a ni za njim žalili, svečano je obeležen glasnim i pretvomim izlivima javne 
žalosti. 

U monarhiji, koja se prema raznolikim ranijim slučajevima može smatrati izbornom, naslednom ili 
očevinom, bilo je nemoguće jasno odrediti složena nasledna prava žena i pobočnih srodnika, dok je 
Teodosije, po pravu krvnog srodstva ili pobede, mogao vladati kao jedini zakoniti car Rimljana. Možda na 
trenutak, oči mu beše zasenila mogućnost neograničene vlasti; no, njegova lenja priroda polako se 
povinovala nalozima razumne politike. Zadovoljio se posedovanjem Istoka, a mudro je odustao od 
mukotrpnog zadatka da vodi dalek i neizvestan rat protiv varvara s onu stranu Alpa ili da obezbedi 
poslušnost Italijana i Afrikanaca, čije duše je otuđivala nepomirljiva razlika jezika i interesa. Umesto da 
posluša glas ambicije, Teodosije je odlučio da oponaša umerenost svog dede i da na presto Zapada postavi 
brata od tetke, Valentinijana. Dečaka kraljevskog porekla u Carigradu su odlikovali titulom nobilissimus; 
pre polaska iz Soluna uzdigli su ga do dostojanstva cezarskog položaja, a nakon pobede nad Italijom, po 
Teodosijevom ovlašćenju i u prisustvu senata, patricije Helion pozdravio je Valentinijana Trećeg kao 
avgusta i svečano mu stavio dijademu i obukao carski purpur. Po dogovoru između tri žene koje su 
upravljale rimskim svetom, Placidijinog sina su zaručil i sa Evdokijom, kćerkom Teodosija i Atenaide; a 
čim su zaručnik 1 njegova nevesta ušli u pubertet ta časna veza je zaista ostvarena. Istovremeno je, možda na 
ime nadoknade za troškove ratovanja, Zapadni Ilirik odvojen od teritorija pod italijanskom vlašću i 

prepušten carigradskom prestolu. Car Istoka je stekao probitačno vlast nad bogatom primorskom 
provincijom Dalmacijom, kao i opasnu vrhovnu vlast nad Panonijom i Norikom, koje je duže od dvadeset 
godina zauzimala i pustošila šarena gomila Huna, Istočnih Gota, Vandala i Bavaraca. Teodosije i 
Valentinijan su nastavili da poštuju obaveze državnog i unutrašnjeg saveza, ali je jedinstvo rimske uprave 
konačno razbijeno. Izričitom izjavom važenje svih budućih zakona ograničeno je na teritorije pod vlašću 
njihovog tvorca, izuzev ako on ne nađe za shodno da ih, svojeručno potpisane, dostavi svom samostalnom 
kolegi radi saglasnosti. 

Kada je dobio titulu avgusta, Valentinijan nije imao više od šest godina, a u dugom maloletstvu bio 
je poveren starateljstvu majke, koja je po ženskoj liniji mogla polagati pravo nasleđa na Zapadno carstvo. 
Placidija je zavidela Teodosijevoj supruzi i sestri na dobrom glasu 1 vrlinama, Evdokiji na otmenom duhu, 
Pulheriji na mudroj i uspešnoj politici, ali ih nije mogla dostići. Valentinijanova mati zavidela je na vlasti 
koju nije bila kadra da vrši: vladala je u sinovljevo ime dvadeset pet godina, a karakter tog nedostojnog cara 
postepeno je podstakao sumnju da je Placidija raspusnim vaspitanjem iznurila njegovu mladost i da je 
namerno odvraćala njegovu pažnju od svakog muževnog i časnog zanimanja. Sred opadanja vojničkog duha, 
njenim vojskama su zapovedali Ajecije i Bonifacije, dvojica vojskovođa koji se zasluženo mogu nazvati 
poslednjim Rimljanima. Njihova sloga mogla je podupreti carstvo što tone; njihova nesloga bila je kobni i 
neposredni uzrok gubitka Afrike. Atilina najezda i poraz učinili su Ajecijevu slavu besmrtnom; mada je 
vreme bacilo senku na podvige njegovog suparnika, odbrana Marseja i izbavljenje Afrike svedoče o 
vojničkoj obdarenosti grofa Bonifacija. Na bojištu, u pojedinačnim okršajima 1 dvobojima, još je bio strah i 
trepet za varvare; sveštenstvo, a naročito njegovog prijatelja Avgustina, krepila je hrišćanska pobožnost, 
koja ga u jednoj prilici beše dovela u iskušenje da se povuče iz sveta; narod je uznosio njegovu neokaljanu 
čestitost; vojska je strepela od njegove nepristrasne i neumitne pravičnosti, koju može pokazati veoma 
neobičan primer. Seljaku koji se požalio na zločinačku bliskost svoje žene i gotskog vojnika, naloženo je da 
se sutradan pojavi pred njegovim sudom; pošto se marljivo obavestio o vremenu i mestu tajnih sastanaka, 
grof je uveče uzjahao konja, odjahao deset milja do sela, zatekao grešni par na delu, vojnika smesta kaznio 
smrću, a muževljeve žalbe ućutkao predavši mu sledećeg jutra preljubnikovu glavu. Ajecijeve i Bonifacijeve 
sposobnosti mogle su biti korisno upotrebljene protiv državnih neprijatelja na razdvojenim i važnim 
zapovedničkim položajima; no, iskustvo sa njihovim ponašanjem u prošlosti moralo je presudno uticati na 
stvarnu naklonost i poverenje carice Placidije. U žalosnom razdoblju njenog izgnanstva i nedaće, samo je 
Bonifacije ostao uz nju sa nepoljuljanom vernošću. Ali, Ajecije je imao prednost, posebno značajnu kada 
žena vlada: bio je prisutan; lukavim i upornim laskanjem opsedao je ravensku palatu; svoje mračne planove 
skrivao je pod obrazinom vernosti i prijateljstva, da bi, na kraju, i gospodaricu 1 odsutnog suparnika prevario 
podmuklom zaverom, u koju slaba žena i hrabri muškarac nisu mogli lako posumnjati. U potaji je ubedio 
Placidiju da opozove Bonifacija sa položaja upravnika Afrike, dok je Bonifaciju krišom posavetovao da se 
ne odazove na carski poziv; njemu je naređenje predstavio kao smrtnu presudu, a njoj je odbijanje 
protumačio kao znak pobune; a kada je lakoverni i nepodozrivi grof naoružao provinciju radi svoje odbrane, 
Ajecije je uznosio njegovu mudrost koja je predvidela pobunu, podstaknutu verolotnnošću samog Ajecija. 
Trezveno ispitivanje stvarnih Bonifacijevih pobuda vratilo bi odanog slugu njegovoj dužnosti i državi; no, 
Ajecije je spletkareći nastavio sa izdajom i raspirivanjem, dok su grofa progoni terali da pribegne krajnje 
očajničkim planovima. Uspeh sa kojim je izbegao ili odbio prve napade, nije mogao uliti jalovo 
samopouzdanje da će, na čelu šačice nepouzdanih i razularenih Afrikanaca, moći odoleti redovnoj vojsci 
Zapada, pod zapovedništvom suparnika čiju vojničku prirodu nije mogao prezirati. Posle izvesnog 
oklevanja, poslednje borbe sa opreznošću i odanošću, Bonifacije je poslao jednog pouzdanog prijatelja na 
dvor, ili pre u logor vandalskog kralja Gonderiha, sa ponudom za čvrst savez i povoljno, trajno naseljavanje. 

Nakon povlačenja Gota Honorijeva vlast je nesigurno uspostavljena u Španiji, izuzimajući samo 
provinciju Galiciju, gde su Svevi i Vandali utvrdili svoje logore u uzajamnoj neslozi i neprijateljskoj 
nezavisnosti. Vandali su nadvladali, i njihovi protivnici su bili opkoljeni na planini Nerva, između Leona i 
Ovijeda, sve dok približavanje grofa Asterija nije primoralo, ili pre izazvalo, pobedničke varvare da poprište 
rata premeste u ravnicu Betike. Brzo napredovanje Vandala uskoro je iziskivalo delotvorniji otpor, pa je 
vrhovni zapovednik Kastin krenuo na njih sa mnogobrojnom vojskom Rimljana i Gota. Pošto ga je u bici 
porazio slabiji neprijatelj, obeščašćeni Kastin je pobegao u Taragonu; a taj čuveni poraz, koji je predstavljan 
kao kazna zbog njegove brzopletosti i uobraženosti, najverovatnije i jeste bio posledica iste. Divljim 
osvajačima Sevilja 1 Kartahena postale su nagrada, ili pre plen; a brodovi, zatečeni u kartahenskoj luci, 

mogli su ih lako prevesti na ostrva Majorku i Minorku, gde su španski begunci, kao na sigurno mesto, 
uzaludno sakrili pororodice i imetak. Iskustvo plovidbe, a možda i pogled na Afriku, ohrabrili su Vandale da 
prihvate poziv grofa Bonifacija, dok je Gonderihova smrt poslužila samo da ubrza i obodri taj smeli 
poduhvat. Umesto vladara koji se ne beše istakao većim duhovnim ili telesnim sposobnostima, uzeli su 
njegovog nezakonitog polubrata, Genzeriha Groznog, čije je ime, u razaranju Rimskog carstva, ravno 
imenima Alariha 1 Atile. Za vandalskog kralja kažu da je bio srednjeg rasta, hrom usled slučajnog pada sa 
konja. Njegov spor i obazriv način govora retko je odavao skrivene namere njegove duše: prezirao je da 
oponaša raskoš pobeđenih, ali se prepuštao žešćim strastima gneva i osvetoljubivosti. Genzerihova 
vlastoljubivost bila je bezgranična i bezobzirna; taj ratnik je umeo vešto da koristi mračne političke 
smicalice kako bi namamio saveznike korisne za njegov uspeh ili posejao seme mržnje i svađe među 
neprijateljima. Gotovo u času polaska izvestili su ga da se svevski kralj Hermanrih drznuo da opustoši 
španske teritorije, koje on beše rešio da napusti. Srdit zbog uvrede, Genzerih je gonio Sveve pri njihovom 
žurnom povlačenju čak do Meride, saterao je kralja i njegovu vojsku u reku Anas, i mirno se vratio na 
morsku obalu da ukrca svoju pobedničku vojsku. Brodove koji su prevozili Vandale kroz današnji 
Gibraltarski moreuz, kanal širok samo dvanaest milja, obezbedili su Španci, jer su željno iščekivali njihov 
odlazak, kao i afrički vojskovođa, koji je vapio za njihovom opasnom pomoći. 

Našu maštu, tako dugo sviklu da preuveličava i umnogostručuje ratničke horde varvara, što su, čini 
se, izvirale sa Severa, možda bi iznenadio opis vojske koju je Genzerih okupio na mavritanskoj obali. Pošto 
su za dvadeset godina sa Labe prodrli do planine Atlas, Vandali su se ujedinili pod zapovedništvom 
ratobornog kralja, a on je sa podjednakim autoritetom vladao i Alanima, koji su tokom jednog ljudskog veka 
iz skitske studeni prešli u preteranu žegu afričkog podneblja. Nade u smeli poduhvat podstakle su mnoge 
hrabre pustolove iz gotskog naroda, a i mnogi na sve spremni žitelji provincija došli su u iskušenje da 
povrate imovinu onim istim sredstvima koja su prouzrokovala njihovu propast. Ta šarolika gomila brojala je, 
ipak, samo pedeset hiljada ljudi sposobnih za borbu, i, mada je Genzerih lukavo uveličao svoju prividnu 
snagu naimenovavši osamdeset hilijarha ili zapovednika hiljada, varljivi prirast u starcima, deci i robovima 
jedva bi njegovu vojsku uvećao do brojke od osamdeset hiljada duša. Ali, njegova veština i afrička 
nezadovoljstva ubrzo su pojačali vandalsku vojsku pristupanjem brojnih i energičnih saveznika. Delove 
Mavritanije, omeđene velikom pustinjom i Atlantskim okeanom, ispunio je svirepi i nepokorni soj ljudi, čiju 
je divlju prirodu strah od rimske vojske više razdraživao no pripitomljavao. Postepeno se odvažujući da 
priđu morskoj obali i logoru Vandala, nomadski Mavari su, mora biti sa strahom i zaprepašćenjem, 
posmatrali odeću, oklope, ratnički ponos i disciplinu nepoznatih tuđinaca koji su se iskrcali na njihovu 
obalu, dok je beloputost plavookih germanskih ratnika bila u neobičnoj suprotnosti sa crnpurastom ili 
maslinastom bojom proisteklom iz blizine žarkog pojasa. Pošto su u izvesnoj meri otklonjene prve teškoće, 
proizašle iz obostranog nepoznavanja jezika, Mavari su, ne osvrćući se na buduće posledice, prihvatili 
savezništvo sa neprijateljima Rima, dok je iz šuma i dolina planine Atlas nahrupila gomila nagih divljaka da 
utoli svoju osvetoljubivost prema uglađenim tiranima koji su ih uvredljivo lišili vlasti nad rodnom zemljom. 

Progon donatista bio je događaj ništa manje povoljan po Genzerihove planove. Sedamnaest godina 
pre njegovog iskrcavanja u Africi, u Kartagini je po magistratovom naređenju održana javna rasprava. 
Nakon neoborivih razloga koje su naveli, katolici su bili uvereni da tvrdoglavost raskolnika mora biti 
neoprostiva i hotimična, a cara Honorija su ubedili da najstrože kažnjava sektu koja je tako dugo 
zloupotrebljavala njegovo strpljenje i blagost. U tim okolnostima, Genzerih, hrišćanin ali neprijatelj 
pravoverne zajednice, donatistima se ukazao kao moćni izbavitelj, od koga razložno mogu očekivati 
ukidanje mrskih i ugnjetačkih edikata rimskih careva. Osvajanje Afrike olakšale su preduzimljivost ili 
prikrivena naklonost domaće sekte; razularena nasilja prema crkvama i sveštenstvu, za koja se optužuju 
vandali, s pravom se mogu pripisati fanatičnosti njihovih saveznika, dok je netrpeljivost što beše osramotila 
pobedu hrišćanstva, doprinela gubitku najvažnije provincije Zapada. 

Dvor i narod je zaprepastila čudna vest da je vrli junak, posle tolikih znakova blagonaklonosti i 
tolikih dobrota, pogazio veru i pozvao varvare da unište provinciju poverenu njegovoj upravi. Bonifacijevi 
prijatelji, koji su još verovali da se njegovo zločinačko ponašanje može opravdati nekom časnom pobudom, 
zamolili su da u Ajecijevom odsustvu, slobodno porazgovaraju sa afričkim grofom; za to važno poslanstvo 
naimenovan je Darije, veoma ugledan zvaničnik. U prvom razgovoru, u Kartagini, izmišljene uvrede su 
međusobno razjašnjene, podnesena su i upoređena protivurečna Ajecijeva pisma, te je obmana lako 
otkrivena. Placidija i Bonifacije su se vajkali zbog svoje kobne greške, a grof je bio dovoljno velikodušan da 

se pouzda u oproštaj svoje vladarke ili da glavu izloži njenom budućem gnevu. Njegovo pokajanje bilo je 
usrdno i iskreno; međutim, ubrzo je ustanovio da više nije kadar da obnovi zdanje koje je uzdrmao do 
temelja. Kartagina i rimski garnizoni, sa svojim vojskovođom, obnovili su poslušnost Valentijanu, ali su 
ostatak Afrike i dalje potresali rat i nesloga, dok je neumoljivi vandalski kralj, prezrevši sve uslove 
sporazuma, oštro odbijao da prepusti plen u svom posedu. Uz velike gubitke potučena je skupina veterana 
koja je marširala pod Bonifacijevim stegom, a i njegove, na brzinu regrutovane, provincijske jedinice; 
pobednički varvari napadali su nebranjenu zemlju; a jedini gradovi koji su se, izgleda, uzdigli iznad sveopšte 
bujice, bili su Kartagina, Sirta i Hipo Regije. 

Afrički potresi, koji su pogodovali Genzerihovom napadu, suprotstavili su se čvrstom uspostavljanju 
njegove vlasti, dok su razne pobune Mavara i Germana, donatista i katolika, neprestano remetile ili 
ugrožavale nesređenu osvajačevu vladavinu. U nastupanju prema Kartagini, bio je primoran da povuče 
jedinice iz zapadnih provincija; primorje je bilo izloženo pomorskim poduhvatima Rimljana iz Španije i 
Italije, a u srcu Numidije, čvrsti grad Sirta u unutrašnjosti zemlje još je istrajavao u tvrdoglavoj nezavisnosti. 
Te teškoće su postepeno savladali duh, upornost i okrutnost Genzeriha, koji se u uspostavljanju svog 
afričkog kraljevstva naizmence služio lukavstvima rata i mira. Potpisao je zvanični sporazum u nadi da će 
izvući neku korist iz njegovog trajanja i trenutka njegovog kršenja. Budnost njegovih neprijatelja popustila 
je zahvaljujući izjavama prijateljstva, kojima je prikrivao svoje neprijateljsko primicanje; Vandali su 
napokon napali Kartaginu na prepad, petsto osamdeset pet godina nakon što je Scipion Mlađi razorio grad i 
državu. 

Novi grad se beše uzdigao iz njenih ruševina pod imenom kolonije; i, premda je Kartagina mogla 
zaostajati za carskim prerogativima Carigrada 1, možda, za trgovinom Aleksandrije ili sjajem Antiohije, na 
Zapadu je još zadržala drugo mesto, kao Rim (da upotrebimo način izražavanja savremenika) afričkog sveta. 
Ta bogata i raskošna metropola pružala je, mada u zavisnom položaju, sliku države u procvatu. U Kartagini 
su bile manufakture, vojska i riznice šest provincija. Propisna lestvica civilnih položaja postupno se uzdizala 
od prokuratora!“ gradskih ulica i četvrti do tribunala vrhovnog magistrata, koji je, noseći titulu prokonzula, 
zastupao položaj i dostojanstvo konzula drevnog Rima. Za obrazovanje afričke mladeži osnovane su škole i 
gymnasia, a nastava opšteg obrazovanja i ponašanja, gramatike, retorike 1 filozofije javno se obavljala na 
grčkom i latinskom jeziku. Zgrade u Kartagini bile su jednoobrazne i velelepne; usred grada zasađen je 
senoviti gaj; nova luka, bezbedno i prostrano sklonište brodova, služila je trgovačkoj delatnosti građana i 
stranaca, a sjajne cirkuske igre i pozorišne predstave izvođene su maltene u prisustvu varvara. Ugled 
Kartaginjana nije bio ravan ugledu njihove zemlje, a prigovori zbog punske izdaje još su se pripisivali 
njihovom prevejanom i verolomnom karakteru. Trgovački običaji i zloupotreba raskoši iskvarili su im 
ponašanje; ali, njihovo bezbožno preziranje kaluđera i besramno zadovoljavanje neprirodnih čulnih strasti 
predstavljaju dve gnusobe koje pobuđuju pobožnu ogorčenost ondašnjeg propovednika Salvijana. Vandalski 
kralj je strogo ispravljao poroke sladostrasnog naroda, a drevnu plemenitu i otvorenu slobodu Kartagine 
(ove Viktorove!* reči nisu bez snage) Genzerih je sveo na stanje sramnog ropstva. Pošto je svojim 
razularenim vojnicima dozvolio da utole bes i pohlepu, ustanovio je sređeniji sistem pljačke 1 tlačenja. 
Obnarodovan je edikt koj im se svima naređivalo da, bez podvale ili odlaganja, predaju kraljevim 
činovnicima svoje zlato, srebro, dragulje, skupoceni nameštaj ili odeću; dok se pokušaj skrivanja ma kog 
dela baštine, kao velizdajnički čin protiv države, neumitno kažnjavao smrću i stavljanjem na muke. 
Zemljište u prokonzulskoj provinciji, koju je činila oblast neposredno oko Kartagine, tačno je premereno i 
raspodeljeno varvarima, a za svoj lični posed osvajač je zadržao plodnu teritoriju Bizacija i susedne delove 
Numidije i Getulije. Bilo je sasvim prirodno što je Genzerih mrzeo one kojima je nanosio zlo: kartaginsko 
plemstvo i senatori bili su izloženi njegovoj zavisti i mržnji, dok je sve one što su odbili sramne uslove koje 
su im čast i vera branili da prihvate, arijanac-tiranin prisilio da prihvate večno izgnanstvo. 


137 Prokuratori, upravitelji carskih prihoda u provincijama. 
138 Viktor (IV v.), pisac pregleda rimske istorije od Avgusta do Konstancija. 

30. POGLAVLJE (XXXIV) 
(376-458. g.) 


Karakter, osvajanja 1 dvor hunskog kralja Atile - Smrt 
Teodosija Mlađeg - Markijanov uspon na presto Istočnog 
carstva 


Zapada svet su savladali Goti i Vandali, koji su pobegli pred Hunima, međutim, postignuća samih Huna 
nisu bila primerena njihovoj moći i sreći. Njihove pobedničke horde rasprostrle su se od Volge do Dunava; 
ali je njihovu državotvornu snagu iscrpelo gloženje nezavisnih poglavica; hrabrost su jalovo trošili u 
nevažnim grabežljivim ispadima, a često su unižavali svoje nacionalno dostojanstvo time što su, nadajući se 
plenu, pristajali da se svrstaju pod stegove odbeglih neprijatelja. Za vreme Atiline vladavine Huni su ponovo 
postali strah i trepet za svet, i sada ću opisati karakter i dela tog opasnog varvarina, koji je naizmence vređao 
Istok i Zapad, upadao onamo i ubrzao pad Rimskog carstva. 

U plimi seobe što se silovito valjala od kineskih do germanskih granica, najmoćnija i najbrojnija 
plemena obično su se mogla naći na rubu rimskih provincija. Taj nagomilani pritisak neko vreme zadržavale 
su veštačke prepreke; bezbrižna popustljivost careva mamila je, a da nije zadovoljavala, drske zahteve 
varvara, pohlepne prema raskošima civilizovanog života. Mađari, koji Atilino ime slavoljubivo ubrajaju u 
svoje domaće kraljeve, mogu s pravom tvrditi da su horde, potčinjene njegovom ujaku Rui, ili Rugiu, 
uspostavile privremene logore unutar granica današnje Mađarske, u plodnoj zemlji koja je izdašno 
zadovoljavala potrebe naroda lovaca i pastira. 

Atila, Mundžukov sin, vodio je plemenito, možda kraljevsko poreklo, od drevnih Huna, koji su se 
nekada borili sa vladarima Kine. Prema opasci gotskog istoričara, njegove crte nosile su žig nacionalnog 
porekla, a Atilin portret pokazuje pravu nakaznost današnjeg Kalmika: veliku glavu, crnpurastu put, sitne, 
duboko usađene oči, spljošten nos, retke dlake umesto brade, široka ramena i kratki, zdepasti trup žilave 
snage, ali nesrazmernog oblika. Oholi korak i ponašanje hunskog kralja izražavali su svest o njegovoj 
nadmoći nad ostatkom ljudskog roda; imao je običaj da divlje koluta očima, kao da želi da uživa u strahu 
koji uliva. Ipak, taj divlji junak nije bio bez samilosti, njegovi ponizni neprijatelji mogli su se pouzdati u 
čvrsto obećan mir ili pomilovanje, dok su Atilu njegovi podanici smatrali pravičnim i popustljivim 
gospodarem. Uživao je u ratu, ali kada se u zrelim godinama uspeo na presto, osvajanje Severa je ostvario 
više pameću no rukom; dok je reputaciju pustolovnog vojnika korisno zamenio ugledom obazrivog i 
uspešnog vojskovođe. Posledice lične odvažnosti tako su neznatne, osim u poeziji ili romanu, da pobeda, 
čak i među varvarima, mora zavisiti od mere veštine kojom se strasti svetine spajaju 1 usmeravaju u korist 
jednog čoveka. Skitski osvajači Atila i Džingis prevazilazili su svoje neotesane zemljake lukavstvom a ne 
hrabrošću; može se primetiti da su i hunsku i mongolsku monarhiju njihovi utemeljivači izgradili na osnovu 
narodnog sujeverja. Čudesno začeće, koje su obmana i lakovernost pripisivali devičanskoj Džingisovoj 
majci, uzdiglo ga je iznad ravni ljudske prirode; dok je nagi prorok, koji mu je u ime božanstva darovao 
carstvo zemaljsko, sa neodoljivim zanosom ukazivao na hrabrost mogula“. Atiline verske smicalice nisu 
bile ništa manje umešno prilagođene prirodi njegovog doba i zemlje. Bilo je savim prirodno da Skiti, sa 
posebnom posvećenošću, obožavaju boga rata; ali kako su bili nesposobni da uobliče apstraktnu predstavu, 
otelotvorenu sliku ili kip, svog božanskog zaštitnika obožavali su u vidu simbola železne sablje. Neki hunski 
pastir je primetio da je junica, pasući, povredila nogu, pa je ljubopitljivo sledio krvavi trag sve dok u visokoj 
travi nije otkrio šiljak drevnog mača, koji je iskopao iz zemlje i darovao Atili. Velikodušni, ili pre 
prepredeni vladar, sa pobožnom zahvalnošću primio je tu nebesku naklonost, pa je, kao punopravni vlasnik 
Marsovog mača, i stakao svoje božansko i neosporivo pravo na vlast nad Zemljom. Ukoliko su u toj 
svečanoj prilici obavljeni skitski obredi, onda su u prostranoj ravnici podigli visoki žrtvenik ili tačnije, 
29 Moguli, prvobitni naziv Mongola, a kasnije muslimanskih vladara u Indiji. 

gomilu naramaka granja, tri stotine aršina širok i dug; Marsov mač bio je uspravno poboden na vrhu tog 
prostog žrtvenika, koji je svake godine posvećivan krvlju ovaca, konja i stotog zarobljenika. Bilo da su 
ljudske žrtve činile deo Atilinog bogoštovanja bilo da je boga rata odobrovoljavao žrtvama koje je stalno 
prinosio na bojištu, Marsov miljenik uskoro je stekao svetu ulogu, koja je njegova osvajanja olakšala i 
učinila trajnijim, dok su varvarski vladari pobožnim ili laskavim rečima priznavali da se ne usuđuju da 
netremice gledaju u božansko veličanstvo hunskog kralja. Njegov brat Bleda, koji je vladao velikim delom 
naroda, bio je prisiljen da se odrekne žezla i života. Ipak, čak se i taj svirepi čin pripisivao natprirodnom 
podsticaju, a snaga sa kojom je Atila vitlao Marsovim mačem ubedila je svet da je bio namenjen isključivo 
njegovoj nepobedivoj ruci. Ali, veličina njegovog carstva pruža jedini preostali dokaz o broju i značaju 
njegovih pobeda; ma koliko neupućen u vrednost nauke i filozofije, skitski monarh je mogao možda, zažaliti 
što su njegovi nepismeni podanici bili lišeni umeća koje bi moglo ovekovečiti uspomenu na njegove 
podvige. 

Da je bila povučena linija razdvajanja između civilizovanih 1 divljih podneblja na zemaljskoj kugli; 
između žitelja gradova, koji su obrađivali zemlju, i lovaca i pastira,koji su živeli po šatorima, Atila je mogao 
težiti tituli vrhovnog i jedinog vladara varvara. Samo je on, među osvajačima antičkog i modernog doba, 
ujedinio dve moćne kraljevine, Germaniju 1 Skitiju; a ti neodređeni nazivi, primenjeni na njegovu vladavinu, 
mogu se shvatiti vrlo široko. Tiringija, koja se protezala dalje od svojih današnjih granica, čak do Dunava, 
spadala je u njegove provincije; kao ugledan i moćan sused mešao se u unutarnje poslove Franaka, a jedan 
od njegovih namesnika kaznio je i gotovo istrebio Burgunđane sa Rajne. Pokorio je ostrva na okeanu, 
skandinavska kraljevstva, opkoljena i odeljena vodama Baltičkog mora; moguće je da su Huni dobijali 
danak u krznima iz te severne oblasti, koju su od drugih osvajača štitile oštrina podneblja 1 hrabrost 
domorodaca. Na Istoku, teško je omeđiti Atilinu vlast nad skitskim pustinjama; ipak, možemo biti sigurni da 
je vladao obalama Volge; da su se hunskog kralja pribojavali ne samo kao ratnika, već i kao čarobnjaka; da 
je napao i pobedio hana opasnih Čečena; i da je uputio izaslanike da utanače ravnopravan savez sa Kineskim 
carstvom. U oholoj smotri naroda koji su priznavali Atilinu vrhovnu vlast a da nikada za njegova života nisu 
pomislili na pobunu, Gepidi i Istočni Goti su se isticali svojom brojnošću, hrabrošću i ličnom vrednošću 
svojih poglavica. Čuveni gepidski kralj Ardarik bio je odani i mudri savetnik vladaru koji je cenio njegov 
neustrašivi duh, dok je istovremeno voleo blage i uzdržane vrline plemenitog Valamira, kralja Istočnih Gota. 
Gomila narodskih kraljeva, predvodnika mnogih ratničkih plemena, što je služila pod Atilinom zastavom, 
svrstavala se postrojena u pokorni stalež telohranitelja i slugu oko gospodareve ličnosti. Motrili su na njegov 
mig, drhtali na mrštenje, a na prvi znak njegove volje, bez gunđanja ili kolebanja izršavali su stroga i 
samovoljna naređenja. U doba mira, zavisni vladari su, sa svojim nacionalnim vojskama pratili kraljev logor 
u propisnom redosledu; ali, kada bi Atila okupio svoju vojnu silu, bio je kadar da na bojište izvede vojsku od 
petsto ili, po drugom opisu, sedamsto hiljada varvara. 

Sa izvesnošću se može tvrditi da su Huni smanjili stanovništvo provincija Carstva za onaj broj 
rimskih podanika koje su odveli u ropstvo. U rukama mudrog zakonodavca, takva marljiva kolonija mogla 
je doprineti širenju osnova zanata i ukrasnih umetnosti po pustinjama Skitije; međutim, te ratne zarobljenike 
su nasumice raštrkali po hordama koje su priznavale Atilino carstvo. Ocena njihove vrednosti kao 
pojedinaca obrazovala se na osnovu proste procene neprosvećenih i nepristrasnih varvara. Oni, možda, nisu 
mogli da shvate vrednost nekog bogoslova veoma vičnog raspravama o Trojstvu i Ovaploćenju, ali su 
poštovali sveštenike svake vere, dok je marljivi žar hrišćanskih misionara, ne pristupajući vladarevoj ličnosti 
ili dvoru, uspešno radio na širenju Jevanđelja. Pastirska plemena koja nisu poznavala zemljišnu svojinu, 
mora biti da su prenebregavala upotrebu ili zloupotrebu građanskog prava, dok je veština nekog rečitog 
advokata mogla probuditi samo njihov prezir ili gnušanje. Stalno opštenje Huna i Gota proširilo je znanje 
jezika ta dva naroda, dok su varvari težili da razgovaraju na latinskom, vojničkom jeziku čak i u Istočnom 
carstvu. Međutim, prezirali su jezik i nauke Grka, te je sujetni sofist ili ozbiljni filozof, koji je uživao u 
laskavom odobravanju škola, uvređeno saznavao da je njegov kršni sluga vredniji i važniji zarobljenik no 
on. Podsticani su i cenjeni zanati, jer su zadovoljavali potrebe Huna. Nekog arhitektu u službi kod 
Onegesija, jednog od Atilinih miljenika, zaposlili su na izgradnji kupatila: ali, to delo je redak primer lične 
raskoši; kovački, drvodeljski i oružarski zanati bili su mnogo podesniji da snabdeju lutalački narod korisnim 
oruđima mira i rata. Međutim, vrednost lekara nailazila je na sveopštu naklonost i poštovanje; možda su 
varvari, koji su prezirali smrt, strahovali od bolesti, dok je nadmeni osvajač drhtao u prisustvu zarobljenika 
kome je možda pripisivao zamišljenu moć da mu produži ili sačuva život. Huni su mogli biti izazvani da 

sramotno postupaju sa svojim bednim robovima, nad kojima su despotski gospodarili; ali njihovo ponašanje 
nije težilo nekom tananijem sistemu ugnjetavanja, a hrabra i marljiva pregnuća često su nagrađivana darom 
slobode. Istoričaru Prisku, čije je poslanstvo izvor neobične pouke, u Atilinom logoru prišao je neki stranac 
koji ga je pozdravio na grčkom jeziku, no čija su odeća i pojava ukazivale na bogatog Skita. U opsadi 
Viminacija'“" izgubio je, po vlastitoj priči, imetak i slobodu: postao je Onegesijev rob, ali se vernim 
ratovanjem protiv Rimljana i Agatirsa postepeno uzdigao do položaja rođenih Huna, za koje ga je vezivala 
porodična odanost novoj ženi i nekolicini dece. Ratni plen mu je povratio i uvećao lični imetak; pripušten je 
trpezi svog bivšeg gospodara, pa je otpadnički Grk otpadnik blagosiljao čas svog zarobljavanja, jer ga je 
doveo na srećan i nezavistan položaj, stečen časnim vojničkim službovanjem. Ovo razmišljanje prirodno je 
dovelo do raspre o prednostima i manama rimske uprave, koju je otpadnik oštro osuđivao, a Prisk branio 
razvučenom i neubedljivom govorancijom. Onegesijev oslobođenik je istinitim i živim bojama razgolitio 
mane carstva u propadanju, čija je žrtva tako dugo bio; okrutnu ludost rimskih vladara, nesposobnih da 
zaštite podanike od državnog neprijatelja, a nevoljnih da im povere oružje da se sami odbrane; nepodnošljivi 
teret poreza, još više otežan zamršenim ili samovoljnim načinima ubiranja; nejasnoću mnogobrojnih i 
protivurečnih zakona; mukotrpne i skupe oblike sudskih postupaka; pristrasnu deobu pravde; i sveopštu 
iskvarenost koja je povećavala uticaj bogatih, a pogoršavala nesreće sirotinje. Osećanje rodoljubive 
privrženosti napokon je oživelo u grudima srećnog izgnanika, pa je uz potok suza jadikovao nad krivicom ili 
slabošću onih magistrata koji su izvitoperili najmudrije i najzdravije ustanove. 

Plašljiva ili sebična politika zapadnih Rimljana prepustila je Istočno carstvo Hunima. Lični karakter 
vladara nije nadoknađivao gubitak vojske niti manjak discipline ili vrline. Teodosije se još mogao ponašati u 
stilu Nepobedivog Avgusta, čiju je titulu nosio, ali je bio prisiljen da za blagonaklonost moljaka Atilu, koji 
je zapovednički diktirao ove surove i ponižavajuće mirovne uslove. 

I - Uz izričit ili prećutni pristanak car Istoka se odrekao prostrane i značajne teritorije koja se 
protezala duž južnih obala Dunava, od Singidunuma ili Beograda sve do Nove, u tračkoj dijecezi. Širina je 
mutno definisana dužinom petnaestodnevnog putovanja; ali, iz Atilinog predloga da se državna pijaca 
premesti, uskoro se ispostavilo da je on razoreni grad Nais uključio unutar granica svojih teritorija; 

II - Hunski kralj je tražio i postigao da se danak, ili pomoć, poveća sa sedamsto funti zlata na 
godišnji iznos od dve hiljade sto funti; a predvideo je trenutnu isplatu šest hiljada funti zlata na ime 
nadoknade ratnih troškova ili iskupljenja krivice za rat. Moglo bi se pomisliti da će bogato Istočno carstvo 
lako izmiriti takav zahtev, koji je jedva dostizao veličinu nečijeg ličnog imetka; a nemaština države pruža 
značajan dokaz o osiromašenom, ili bar nesređenom stanju finansija. Zamašan deo poreza, uteranog od 
naroda, uzapćivan je i zadržavan na putu kroz najprljavije kanale do carigradske riznice. Teodosije i njegovi 
miljenici rasipali su prihod na beskorisnu 1 preteranu raskoš, koja se prikrivala nazivima kao što su carska 
velelepnost ili hrišćansko milosrđe. Tekuća sredstva bila su iscrpljena nepredviđenom potrebom ratnih 
priprema. Lični porez, strogo ali hirovito razrezivan pripadnicima senatorskog staleža, predstavljao je jedini 
način da se, bez gubljenja vremena, razoruža nestrpljiva Atilina pohlepa: siromaštvo je plemiće prisililo da 
pribegnu sramnom sredstvu da na javnu dražbu iznose nakit supruga ili nasleđene ukrase iz svojih palata; 

III - Izgleda da je hunski kralj utvrdio kao načelo nacionalnog prava to da nikada ne može izgubiti 

posed koji je jednom stekao od onih koji su se dobrovoljno ili prekovoljno podvrgli njegovoj vlasti. Na 
osnovu tog načela zaključio je, a Atilini zaključci su bili neopozivi zakoni, da se Huni, ratni zarobljenici, 
moraju osloboditi bez odlaganja i otkupnine; da svaki zarobljeni Rimljanin, koji se drznuo da beži, svoje 
pravo na slobodu mora otkupiti po ceni od dvanaest zlatnika; kao i da se svi varvari koji su napustili Atilin 
steg, moraju vratiti bez ikakvog obećanja ili odredbe o pomilovanju. 
U sprovođenju ovog svirepog i sramnog ugovora, carski zvaničnici su bili primorani da smaknu nekoliko 
lojalnih i plemenitih dezertera, koji bejahu odbili da se prepuste izvesnoj smrti; a Rimljani su proigrali sva 
razumna prava na prijateljstvo ma kojeg skitskog naroda tim javnim priznanjem da nemaju vere ili moći da 
zaštite molitelja koji se priklonio Teodosijevom prestolu. 

Postojanost jednog jedinog grada, tako beznačajnog da ga, osim u ovoj prilici, nikada nije spomenuo 
neki istoričar ili zemljopisac, razgolitila je bruku cara i Carstva. Azim ili Azimuntij, trački gradić na ilirskoj 
granici, istakao se ratničkim duhom svoje mladeži, veštinom i ugledom voda koje su izabrali, i odvažnim 
podvizima protiv nebrojene varvarske vojske. Umesto da krotko očekuju njen dolazak, žitelji Azimuntija su 


140 Viminacij, rimsko naselje u blizini današnjeg Kostolca. 

često i uspešno napadali na hunsku vojsku, koja je počela da se kloni tog opasnog susedstva; iz njenih ruku 
izbavili su plen i zarobljenike, a za svoju vojsku kao dobrovoljce zavrbovali begunce i dezertere. Nakon 
zaključenja sporazuma Atila je 1 dalje pretio Carstvu neumoljivim ratom, ukoliko Azimuntijce ne ubedi ili 
prisili da ispune uslove koje je njihov vladar prihvatio. Teodosijevi zvaničnici su sa stidom priznali istinu da 
više nemaju nikakvu vlast nad ljudskom zajednicom, koja je tako odvažno branila svoju prirodnu 
nezavisnost, a hunski kralj se udostojio da pregovara o ravnopravnoj razmeni sa gradanima Azima. Tražili 
su da im se vrate neki pastiri, slučajno uhvaćeni zajedno sa stokom. Dozvoljena je stroga, mada jalova 
istraga; ali su Huni bili prinuđeni da se zakunu da ne drže nikakve zarobljenike iz tog grada, pre nego što su 
mogli da povrate dvojicu preživelih zemljaka, koje su Azimuntijci zadržali kao zalog bezbednosti svojih 
izgubljenih drugova. Atilu je, pak, zadovoljila i zavarala njihova zakletva da su preostali zarobljenici 
pogubljeni, a da je ustaljeni običaj da smesta otpuste Rimljane 1 dezertere kojima je bezbednost javno 
obećana. Ovu obazrivu i uslužnu pretvornost kazuisti bi mogli osuditi ili opravdati, već prema tome da li 
naginju strogom naređenju sv. Avgustina ili blažem osećanju sv. Jeronima i sv. Jovana Zlatoustog; međutim, 
svaki vojnik i svaki državnik mora priznati da bi varvari prestali da gaze dostojanstvo Carstva da se 
podsticao i množio azimuntijski soj. 

Car Teodosije nije dugo nadživeo najvećma unižavajući događaj u jednom neslavnom životu. Dok je 
u okolini Carigrada jahao ili lovio, konj ga je zbacio u reku Lik, u padu je povredio kičmu, te je izdahnuo 
nekoliko dana kasnije u pedesetoj godini života i četrdeset trećoj godini vladavine. Njegovu sestru Pulheriju, 
čijom je vlašću i u građanskim i crkvenim poslovima gospodario opasni uticaj evnuha, jednodušno su 
proglasili za caricu Istoka, i Rimljani su se prvi put podvrgli vladavini žene. Tek što beše stupila na presto, 
Pulherija je zadovoljila vlastitu i sveopštu mržnju činom narodske pravde. Bez ikakvog zakonitog suđenja, 
evnuha Hrisafija su pogubili pred gradskom kapijom, a ogromno bogatstvo, koje beše nagomilao taj 
pohlepni miljenik, poslužilo je samo da ubrza i opravda njegovo kažnjavanje. Sred sveopšteg odobravanja 
sveštenstva i naroda, carica nije zaboravljala predrasude i otežice kojima je njen pol izložen; mudro je 
odlučila da spreči gunđanje izborom savladara koji će uvek uvažavati viši položaj i devičansku čednost 
svoje supruge. Ruku je dala senatoru Markijanu starom šezdesetak godina, pa su Pulherijinog nominalnog 
muža svečano zaodenuli carskim purpurom. Već sam žar koji je pokazivao prema pravoslavnoj veri, 
uvedenoj Halkedonskim saborom'", nadahnuo bi zahvalnu rečitost katolika. Ali, Markijanovo ponašanje u 
ličnom životu i, kasnije, na prestolu može podržati razumnije uvererenje da je bio kadar da obnovi i ojača 
carstvo koje su već gotovo rasturile slabosti dvojice naslednih vladara zaredom. Markijan se rodio u Trakiji i 
školovao za vojnički poziv; ali su ga u mladosti grdno namučili siromaštvo i nesreća, jer se, kada je prvi put 
stigao u Carigrad, njegov ceo imetak sastojao od dvesta zlatnika pozajmljenih od jednog prijatelja. Proveo je 
devetnaest godina na službi u domu i vojsci Aspara i njegovog sina Ardaburija; te moćne vojskovođe sledio 
je u ratovima po Persiji i Africi; stekao je, zahvaljujući njihovom uticaju, časni položaj tribuna i senatora. 
Blaga narav i korisni talenti preporučili su Markijana uvažavanju i naklonosti pokrovitelja, a da nije 
probudio njihovu zavist; video je, a možda i osetio, zloupotrebe podmitljive i tlačiteljske uprave, a vlastitim 
primerom davao je težinu i snagu zakonima koje je obnarodovao radi popravljanja ponašanja. 


14 TV vaseljenski sabor u Halkedonu 451. godine prihvatio učenje o dvema prirodama u Hristu i osudio 


monofizitizam tj. učenje da ima samo jednu, božansku prirodu. 28. kanon je priznao papi počasni rang, ali je 
u svemu izjednačio Istočnu i Zapadnu crkvu. Od tog sabora na istoku se ističe pravoslavlje. 

31. POGLAVLJE (XXXV) 
(419-455. g.) 


Atilin upad u Galiju - Ajecije 1 Zapadni Goti ga potiskuju - 
Atila napada Italiju, a zatim je napušta — Smrt Atile, Ajecija 
1 Valentinijana Trećeg 


Mlarkianovo mišljenje je bilo da rat valja izbegavati sve dok je moguće sačuvati siguran i častan mir; ali 
njegovo mišljenje je, takode, bilo da mir ne može biti častan ili siguran, ukoliko vladar ispoljava plašljivu 
odvratnost prema ratu. Ta uzdržljiva hrabrost diktirala je njegov odgovor na zahteve Atile, koji je drsko 
požurivao isplatu godišnjeg danka. Car je varvarima stavio na znanje da više ne smeju vredati dostojanstvo 
Rima pominjanjem danka; da je sklon da sa doličnom štedrošču nagradi odano prijateljstvo svojih 
saveznika; ali da če, ukoliko se drznu da naruše javni mir, osetiti da on poseduje vojnike, oružje i odlučnost 
da odbije njihove napade. Istim rečnikom se, čak i u logoru Huna, služio njegov izaslanik Apolonije, čije je 
drsko odbijanje da uruči darove sve dok ne bude primljen na razgovor, ispoljilo osečanje dostojanstva i 
preziranje opasnosti, kakve Atila nije bio spreman da očekuje od izradenih Rimljana. Zapretio je da če 
kazniti prenagljenog Teodosijevog naslednika, ali se kolebao da li da svoje nepobedivo oružje usmeri prvo 
protiv Istočnog ili Zapadnog carstva. Dok je čovečanstvo u strašnoj neizvesnosti čekalo njegovu odluku, 
uputio je podjednak izazov dvorovima u Raveni 1 Carigradu; a njegovi velikodostojnici su pozdravili dvojicu 
careva istom oholom izjavom. "Atila, moj i tvoj gospodar, nareduje ti da smesta obezbediš palatu za njegov 
prijem." Ali, kako je varvarin prezirao, ili se pretvarao da prezire Rimljane sa Istoka, koje je tako često 
pobedivao, uskoro je objavio odluku da odlaže lako osvajanje sve dok ne ostvari slavniji 1 važniji poduhvat. 
U znamenite najezde na Galiju i Italiju, Hune su prirodno privlačili bogatstvo i plodnost tih provincija; 
međutim, Atiline posebne pobude i izazovi mogu se jedino objasniti stanjem Zapadnog carstva pod 
Valentinijanovom vladavinom ili, tačnije rečeno, pod Ajecijevom upravom. 

Nakon smrti svog suparnika Bonifacija, Ajecije se smotreno povukao u logor Huna; njihovom 
savezništvu dugovao je život i povratak na položaj. Umesto poniznim rečima krivca u izgnanstvu, on je 
pomilovanje zatražio predvodeći šezdeset hiljada varvara; slabačkim otporom carica Placidija je priznala da 
je popustljivost, koja se mogla pripisati milostivosti, bila posledica slabosti ili straha. Izručila je sebe, sina 
Valentinijana i Zapadno carstvo u ruke drskog podanika; Placidija nije mogla zaštititi ni Bonifacijevog zeta, 
čestitog i odanog Sebastijana, od neumitnog proganjanja, koje ga je teralo iz jednog kraljevstva u drugo, sve 
dok nije bedno nastradao u službi Vandala. Srećni Ajecije, koji je smesta unapređen u patricija i tri puta 
počastvovan konzulskim položajem, uz titulu vrhovnog zapovednika konjice 1 pešadije, preuzeo je 
celokupnu vojnu vlast nad državom, a pisci tog vremena ponekad ga nazivaju vojvodom ili vojskovođom 
Rimljana na Zapadu. Razboritost, pre nego čestitost, nagnala ga je da Teodosijevom unuku ostavi posed nad 
purpurom, pa je Valentinijanu dozvoljeno da uživa u miru i raskoši Italije, dok se patricije pojavljivao u 
slavnom svetlu junaka 1 rodoljuba, koji je gotovo dvadeset godina podupirao ruševine Zapadnog carstva. 

Kraljevstvo koje su Zapadni Goti uspostavili u južnim provincijama Galije, postepeno je steklo 
snagu i zrelost, dok je ponašanje tih ambicioznih varvara, u miru ili ratu, iziskivalo trajnu Ajecijevu budnost. 
Posle Valijine smrti, gotsko žezlo prešlo je na Teodorika, sina velikog Alariha, a njegova uspešna vladavina, 
duga preko trideset godina, nad jednim buntovnim narodom, može se smatrati dokazom da je njegovu 
razboritost potpomogla i neobična, duhovna i telesna snaga. Ne podnoseći svoje tesne granice, Teodorik je 
težio da zauzme Arl, bogato upravno i trgovačko središte, ali je taj grad spaslo blagovremeno Ajecijevo 
približavanje; gotskog kralja, koji je prekinuo opsadu uz izvestan gubitak i sramotu, ubedili su, 
odgovarajućom novčanom pomoći, da vojničku hrabrost podanika skrene na španski rat. Teodorik je ipak, 1 
dalje vrebao i žudno iskoristio povoljni trenutak da obnovi neprijateljske nasrtaje. Goti su opseli Narbonu, 
dok su na belgijske provincije nasrnuli Burgunđani, te je bezbednost države bila sa svih strana ugrožena 
očitim ujedinjavanjem neprijatelja Rima. Dejstvu Ajecija i njegove skitske konjice sa svih strana je pružao 

čvrst i uspešan otpor. Dvadeset hiljada Burgunđana pobijeno je u bici, a ostatak tog naroda pokorno je 
prihvatio vazalsko stanište u planinama Savoje. Narbonske zidine uzdrmale su opsadne sprave, stanovnici su 
izdržali najveće muke gladi, kada se u tišini primakao grof Litorije, koji je, naloživši svakom konjaniku da 
ponese dve vreće brašna, sebi prokrčio put kroz utvrđene položaje opsađivača. Opsada je smesta prekinuta, a 
značajniju pobedu, koja se pripisuje Ajecijevom ličnom vodstvu, obeležila je krv osam hiljada Gota. No, u 
odsustvu patricija, koga je neki državni ili lični interes hitno pozvao u Italiju, grof Litorije je nasledio 
zapovednički položaj, a njegova uobraženost je uskoro ustanovila da predvođenje krila konjice ili 
upravljanje dejstvima u važnom ratu iziskuju mnogo drukčije talente. Na čelu hunske vojske brzopleto je 
krenuo na na kapije Tuluza, ispunjen nehajnim prezirom prema neprijatelju, koga su nedaće učinile 
predostrožnim a položaj očajnim. Predskazanja augura ulila su Litoriju bezbožno uverenje da će u gotsku 
prestonicu ući u trijumfu; a vera koju je polagao u svoje mnogobožačke saveznike ohrabrila ga je da odbaci 
časne uslove mira koje su, u više navrata, biskupi nudili u Teodorihovo ime. U nesreći gotski kralj je ispoljio 
poučnu suprotnost svojom hrišćanskom pobožnošću 1 uzdržanošću, a nije odložio kostret i pepeo sve dok 
nije bio spreman da se lati oružja radi boja. Nošeni ratničkim i verskim zanosom, njegovi vojnici su jurišali 
na Litorijev logor. Borba je bila uporna, a pokolj obostran. Nakon potpunog poraza, koji se može pripisati 
samo njegovoj neumešnosti i brzopletosti, rimski vojskovođa je odista sproveden ulicama Tuluza, ali ne u 
vlastitom, već u neprijateljevom trijumfu; a patnja koju je iskusio u dugotrajnom i sramnom zarobljeništvu, 
iscrpljeni, nije se mogao lako nadoknaditi; a Goti bi, i sami stekavši osećanja ambicije i osvetoljubivosti, 
poboli pobedničke stegove na obalama Rone da Ajecijevo prisustvo nije Rimljanima povratilo snagu i 
disciplinu. Dve vojske su čekale znak za odsudnu bitku; no, vojskovođe, svesne snage protivničke strane i 
nesigurne u vlastitu premoć, obazrivo su na bojištu vratile mačeve u korice, a njihovo izmirenje bilo je 
trajno i iskreno. Čini se da je zapadnogotski kralj Teodorih zasluživao ljubav podanika, poverenje saveznika 
i uvažavanje ljudskog roda. 

Valentinijanovu sestru vaspitavali su na ravenskom dvoru, a kako bi njena udaja mogla izazvati 
izvesnu opasnost po državu, to su je titulom auguste uzdigli van domašaja nada i najodvažnijeg podanika. 
Lepa Honorija, međutim, ne beše navršila ni šesnaestu godinu a već je omrznula dosadni visoki položaj koji 
bi je zauvek lišio uteha časne ljubavi; usred praznog i nezadovljavajućeg sjaja, Honorija je čeznula, 
popustila prirodnom porivu i bacila se u naručje svog komornika Evgenija. Njenu krivicu i sramotu (prema 
besmislenim rečima oholog čoveka) izdala je vidljiva trudnoća; ali je sramota carske porodica obnarodovana 
neopreznošću carice Placidije, koja je, nakon okrutnog i sramnog zatočeništva, otpremila kćer u daleko 
izgnanstvo u Carigrad. Nesrećna princeza je provela dvanaest ili četrnaest godina u dosadnom društvu 
Teodosijevih sestara i odabranih devica, na čiji venac Honorija više nije mogla polagati pravo, i čiju je 
monašku prilježnost u molitvi, postu i bdenjima preko volje oponašala. Razdražljivost zbog dugotrajnog i 
beznadežnog celibata beše je nagnala da donese čudnu i očajničku odluku. Atilino ime bilo je poznato i 
zastrašujuće u Carigradu, a česta izaslanstva održavala su stalnu vezu između njegovog logora 1 carske 
palate. U potrazi za ljubavlju, ili pre za osvetom, Placidijina kći je prenebregla svaku dužnost i predrasudu, i 
ponudila da se preda u naručje varvarina, jedva ljudskog lika, čiji jezik nije znala i čije se vere i ponašanja 
gnušala. Preko vemog evnuha poslala je Atili prsten, zalogu svoje naklonosti, usrdno ga preklinjući da je 
zatraži za zakonitu suprugu, sa kojom se krišom već zaručio. Ta nepristojna saletanja primljena su, međutim, 
hladno i sa prezirom; hunski kralj je nastavio da uvećava broj svojih žena, sve dok silovitije strasti ambicije 1 
pohlepe nisu u njemu probudite ljubav. Najezdi na Galiju prethodila je, a i opravdala je, zvanična prosidba 
princeze Honorije, uz zahtev za pravičnim i jednakim udelom u carskoj baštini. Njegovi prethodnici, drevni 
Tandžui, često su, na isti neprijateljski i bezobziran način, prosili kćeri Kine, a Atilini zahtevi nisu bili manje 
uvredljivi po dostojanstvo Rima. Njegovim izaslanicima je saopšteno odlučno, ali uzdržano odbijanje. 
Žensko pravo na nasleđe, mada se za njega mogao naći uverljiv argument u skorašnjim primerima Placidije i 
Pulherije, žustro se poricalo, dok su se zahtevima njenog skitskog ljubavnika suprotstavljale neraskidive 
Honorijine obaveze. Nakon otkrića njene veze sa hunskim kraljem, grešnu princezu su, kao metu zgražanja, 
poslali iz Carigrada u Italiju: život su joj poštedeli, ali je obred njenog venčanja obavljen sa neuglednim i 
nominalnim mužem, pre no što su je zatočili u večni zatvor da oplakuje one zločine i nesreće koje je mogla 
izbeći da nije rođena kao carska kćer. 

Domorodac Galije i savremenik, učeni i rečiti Sidonije, potonji biskup Klermona, obećao jednom od 
svojih prijatelja da će napisati valjanu povest Atilinih ratova. Da Sidonija skromnost nije obeshrabrila da 

produži to zanimljivo delo, istoričar bi sa jednostavnošću istinitom ispričao ona nezaboravna zbivanja na 
koja je pesnik sažeto aludirao maglovitim i nepouzdanim metaforama. Kraljevi i narodi Germanije i Skitije, 
od Volge pa možda do Dunava, poslušali su ratoborne Atiline pozive. Iz kraljevog sela u ravnicama Ugarske 
njegov steg je krenuo ka Zapadu, i posle marša od sedam ili osam stotina milja, Atila je stigao na ušće 
Nekara u Rajnu, gde su mu se pridružili Franci, koji behu prišli njegovom savezniku, starijem Klodionovom 
sinu. Lake varvarske jedinice, koje su tumarale u potrazi za plenom, mogle su izabrati zimu zbog pogodnosti 
prelaska zaleđene reke, ali nebrojenoj hunskoj konjici bilo je potrebno toliko obilje stočne hrane i namirnica 
kakvo je moglo pribaviti samo blaže godišnje doba; Hercinijska šuma dala je građu za izgradnju mosta od 
čamaca, pa su desetine hiljada neprijatelja nezaustavljivom silinom pokuljale u belgijske provincije. 
Zaprepašćenje Galije bilo je sveopšte, dok je predanje različite sudbine njenih gradova nakitilo 
mučeništvima i čudesima. Troa je spasen zaslugom sv. Lupa; sv. Servacija su uklonili sa sveta da ne bi 
video propast Tongra; a molitve sv. Ženevjeve odvratile su Atilin marš od okoline Pariza. Ali, pošto je 
najveći deo galskih gradova bio podjednako lišen svetaca i vojnika, opsedali su ih i na juriš zauzimali Huni, 
koji su u slučaju Meca primenili svoja uobičajena načela ratovanja. Sveopštim pokoljem obuhvatili su 
sveštenike, koji su služili pred oltarom, i odojčad koju, u času opasnosti, biskup bejaše predostrožno krstio; 
grad u procvatu prepušten je plamenu, a usamljena kapela sv. Stefana obeležila je mesto gde se nekada grad 
nalazio. Sa Rajne i Mozela Atila je napredovao u srce Galije, prešao je Senu kod Ozera, da bi se, posle 
dugog i mukotrpnog marša, ulogorio pod zidinama Orleana. 

Lakoća kojom je Atila prodro u srce Galije može se pripisati njegovoj podmukloj politici, kao i 
strahu od njegove vojske. Svoje javne izjave vešto je ublažavao uveravanjima u četiri oka; čas je umirivao 
Rimljane i Gote čas im pretio, a dvorovi u Raveni i Tuluzu, uzajamno podozrivi prema namerama onog 
drugog, sa lenom ravnodušnošću gledali su približavanje zajedničkog neprijatelja. Ajecije je bio jedini čuvar 
državne bezbednosti, ali njegove najmudrije mere ometala je klika koka je nakon Placidijine smrti harala u 
carskoj palati; italijanska mladež drhtala je od zvuka trube, dok su varvari, iz straha ili privrženosti skloni 
Atilinoj stvari, sa nepouzdanom i podmitljivom vernošću očekivali ishod rata. Patricije je prešao Alpe 
predvodeći nešto jedinica, čija snaga 1 brojnost jedva da su zasluživale naziv vojske. Ali, po prispeću u Arl 
ili Lion, pomela ga je vest da su, odbijajući da stanu u odbranu Galije, Zapadni Goti odlučili da na 
sopstvenoj teritoriji sačekaju opasnog napadača, koga, tvrdili su, preziru. Senatora Avita, koji se, nakon 
časnog obavljanja dužnosti pretorijanskog prefekta, povukao na svoje imanje u Overnju, ubedili su da se 
prihvati važnog izaslaničkog posla, koji je obavio vešto i uspešno. Izložio je Teodorihu da ambicioznom 
osvajaču, koji teži vladavini nad Zemljom, otpor može pružiti jedino čvrst i jednodušan savez sila koje 
nastoji da potlači. Avitova živopisna rečitost razjarila je gotske ratnike opisom uvreda koje su njihovi preci 
pretrpcli od Huna, čiji ih neumoljivi bes još progoni od Dunava do podnožja Pirineja. Žustro je isticao da je 
dužnost svakog hrišćanina da spase božje crkve i mošti svetaca od bezbožnog skrnavljenja; da je u interesu 
svakog varvarina, koji je stekao stanište u Galiji, da od pustošenja skitskih pastira brani polja i vinograde, 
obdelavane da ih sam koristi. Teodorih je popustio pred očiglednom istinom, usvojio je meru, istovremeno i 
najobazriviju i najčasniju, i izjavio da je kao verni saveznik Ajecija i Rimljana spreman da rizikuje život i 
kraljevstvo zarad zajedničkog spasavanja Galije. Zapadni Goti, koji u to doba bejahu dosegli punu zrelost 
slave i moći, sa gotovošću su se povinovali znaku za rat, pripremili oružje i konje, i okupili se pod stegom 
svog ostarelog kralja, koji beše odlučio da sa dvojicom najstarijih sinova, Torismondom i Teodorihom, lično 
zapoveda svojim mnogobrojnim i odvažnim narodom. Primer Gota je doprineo odluci nekoliko plemena ili 
naroda, koji su se, izgleda, kolebali između Huna i Rimljana. Patricijeva neumorna marljivost postepeno je 
prikupila galske i germanske vojnike, koji su se ranije izjašnjavali kao podanici ili vojnici rimske države, ali 
su sada polagali pravo na nagradu za dobrovoljnu službu i na položaj nezavisnih saveznika; potomci 
rimljanskih oslobođenika, Armorićani, Breoni, Saksoni, Burgunđani, Sarmati ili Alam, Ripijarijci i Franci, 
koji su sledili Meroveha kao svog zakonitog vladara. Takva je bila šarena vojska koja je pod Ajecijevim i 
Teodorihovim vodstvom napredovala u brzom maršu, kako bi izbavila Orlean i zapodenula bitku sa 
nebrojenom Atilinom vojskom. 

Kada su se približili, hunski kralj je smesta prekinuo opsadu i dao znak za povlačenje kako bi dozvao 
svoju prethodnicu zabavljenu pljačkanjem grada u koji već beše ušla. Atilinu hrabrost uvek je vodila 
predostrožnost; a kako je predviđao kobne posledice poraza u srcu Galije, ponovo je prešao Senu i sačekao 
neprijatelja u ravnici kod Šalona, čija je ogoljena i ravna površina pogodovala dejstvima njegove skitske 
konjice. Ali, u tom nesređenom povlačenju prethodnica Rimljana i njihovih saveznika stalno je bila za 

petama, i ponekad napadala jedinice koje je Atila rasporedio u zaleđu; u noćnoj tmini, zabasale drumovima, 
neprijateljske kolone mogle su se nenamerno susresti, tako da je krvavi okršaj Franaka i Gepida, u kojem je 
pobijeno petnaest hiljada varvara, predstavljao uvod u sveopštiju i presudnu borbu. Katalaunska polja 
pružala su se oko Šalona, a, prema približnom Jordanisovom premeravanju, zahvatala su po dužini sto 
pedeset a u širinu stotinu milja provincije, koja s pravom nosi ime ravničarskog kraja. Ta prostrana ravnica 
odlikovala se, međutim, nekolikim neravninama tla; dvojica vojskovođa su shvatila važnost visa koji se 
nadnosio nad Atilinim logorom, te su povela borbu oko njega. Mladi i odvažni Torismond prvi je zauzeo 
brdo, Goti su se sa nezaustavljivom silinom sručili na Hune, koji su se trudili da se uzveru sa suprotne 
strane; zaposedanje tog povoljnog položaja ulilo je i vojnicima i njihovim vođama poželjnu sigurnost u 
pobedu. Atilu je strepnja podstakla da se posavetuje sa sveštenicima i haruspicima. Zabeleženo je da su oni, 
nakon posmatranja utrobe žrtava i struganja njihovih kostiju, zagonetnim rečima otkrili njegov poraz, kao i 
smrt njegovog glavnog protivnika; a da je, priznavši Ajeciju da mu je ravan, varvarin preko volje izrazio 
uvažavanje prema njegovoj nadmoćnoj vrednosti. Hrabrost varvara su nanovo obodrili prisustvo, glas i 
primer njihovog neustrašivog vođe, pa je Atila, popustivši njihovom nestrpljenju, smesta obrazovao borbeni 
poredak. Predvodeći svoje odvažne i verne Hune, lično je bio nasred linije. Narodi potčinjeni njegovom 
carstvu, Rugijci, Heruli, Tirinžani, Franci, Burgunđani, rasporedili su se sa obe strane po širokom 
prostranstvu Katalaunskih polja; desnim krilom je zapovedao Ardarik, kralj Gepida, dok su tri hrabra brata, 
koja su vladala Istočnim Gotima, postavljena na levo krilo da se suprotstave srodnim zapadnogotskim 
plemenima. Razmeštaj saveznika uređivao se po drukčijem načelu. Verolomni alanski kralj Sangiban 
stavljen je u središte gde se na njegove pokrete moglo strogo motriti, a izdaja smesta kazniti. Ajecije je 
preuzeo zapovedništvo nad levim, a Teodorih nad desnim krilom, dok je Torismond i dalje zaposedao 
visove, koji su se izgleda protezali uz bok, a možda i u pozadini skitske vojske. U ravnici kod Salona okupili 
su se narodi od Volge do Atlantika, ali mnoge od tih naroda podelili su nesloga, osvajanje ili seoba, dok je 
pojava sličnih grbova i zastava, koji su pretili jedni drugima, pružala sliku građanskog rata. 

Disciplina i taktika Grka i Rimljana čine zanimljiv deo njihovog ponašanja. Pažljivo proučavanje 
Ksenofontovih, Cezarovih ili Fridrihovih vojnih operacija, kada ih opisuje onaj isti duh koji ih je zamislio i 
izvršio, može težiti da usavrši (ukoliko se tako usavršavanje može poželeti) veštinu uništavanja ljudskog 
roda. Bitka kod Šalona, međutim, našu znatiželju može pobuditi jedino veličinom svog cilja, jer je nju 
odlučila slepa prenagljenost varvara, a opisali su je pristrasni pisci, koje je građanski ili sveštenički poziv 
isključio iz poznavanja vojničkih poslova. Kasiodor'“* se, ipak, prisno družio sa mnogim gotskim ratnicima 
koji su učestvovali u tom čuvenom okršaju, "borbi", kako su ga obavestili, "tako žestokoj, promenljivoj, 
upornoj i krvavoj, nema premca u sadašnjici ili prošlosti". Poginulih je bilo sto šezdeset dve hiljade ili, 
prema drugoj proceni, trista hiljada duša; a ova neverovatna preuveličavanja pretpostavljaju stvaran i 
upečatljiv gubitak, dovoljan da opravda istoričarevu opasku da zbog ludila kraljeva cela pokolenja mogu biti 
zbrisana u jednom jedinom satu. Nakon obostranog zasipanja kamenjem, strelama i džilitima u više navrata, 
pri čemu su skitski strelci mogli pokazati svoju veću veštinu, konjica i pešadija dve vojske pomamno su se 
izmešale u okršaju prsa u prsa. Boreči se pred očima svog kralja, Huni su se probili kroz slabo i kolebljivo 
središte saveznika, razdvojili su svoja krila, pa su, brzim okretom ulevo, usmerili svoju snagu na Zapadne 
Gote. Dok je Teodorih jahao uz stroj da obodri svoje vojnike, džilit istočnogotskog plemića Andagesa zadao 
mu je smrtonosni udarac, te je smesta pao s konja. U sveopštem metežu, ranjenog kralja, koji se obreo u 
tišmi, pregazila su kopita vlastite konjice, a ta važna smrt je poslužila da objasni dvosmisleno proročanstvo 
haruspika. Siguran u pobedu, Atila je već likovao, kada se sa brežuljaka spustio hrabri Torismond i potvrdio 
ostatak proročanstva. Zapadni Goti, rastrojeni bekstvom ili dezerterstvom Alana, postepeno su obnovili svoj 
borbeni poredak, te su Huni nesumnjivo potučeni, jer je Atila bio prinuđen da se povuče. Izlagao se 
opasnosti sa plahošću običnog vojnika, ali su se neustrašivi vojnici sa centra probili ispred ostatka stroja, 
njihov napad mlako je podržavan, bokovi su im bili nezaštićeni, a osvajače Skitije i Germanije od potpunog 
poraza spaslo je spuštanje noći. 

Carski vojskovođa se brzo uverio u poraz Atile, koji je 1 dalje mirovao u rovovima; a kad je pogledao 


12 Poznata bitka između Huna, pod vođstvom Atile i Zapadnog carstva čije je trupe vodio Ajecije odigrala 


se 451. godine u Galiji na Katalunskim poljima. Bitka je završena neodlučno. 
14 Kasiodor (VI v.), latinski istoričar i teolog. Visoki činovnik istočnogotskog kralja Teodoriha. Pisac nacrta 
istorije sveta 1 Gota. 

krvavo poprište, primetio je sa skrivenim zadovoljstvom da su gubitke mahom pretrpeli varvari. Teodorihov 
leš, sav u časnim ranama, otkriven je pod hrpom pobijenih: podanici su oplakivali smrt svog kralja i oca, ali 
su se njihove suze mešale sa pesmama i veličanjima, dok su pogrebni obred obavili pred licem pobeđenog 
neprijatelja. Uz zveket oružja, Goti su na veliki štit uzdigli njegovog najstarijeg sina Torismonda, kome su 
opravdano pripisali slavu svog uspeha, a novi kralj je kao sveti deo svoje očevine prihvatio obavezu osvete. 
Međutim, i sami Goti su bili iznenađeni svirepim i nezastrašenim izgledom svog opasnog protivnika, a 
njihov istoričar je Atilu poredio sa lavom opkoljenim u jazbini, koji lovcima preti sa udvostručenim besom. 
Kraljevi i narodi, koji su mogli napustiti njegov steg u času nevolje, osećali su da je nezadovoljstvo njihovog 
vladara najbliskija i neizbežna opasnost. Njegova vojna muzika se iz svih instrumenata neprestano 
oglašavala glasnom i bodrećom melodijom prkosa; dok je vojnike u prvim redovima, koji su jurišali, 
zaustavljala ili ubijala kiša strela sa svih strana. Na opštem vojnom veću odlučili su da hunskog kralja 
opkole u logoru, da mu preseku snabdevanje i primoraju ga da se odluči između sramnog sporazuma i 
neravne borbe. No, nestrpljenje varvara je ubrzo prezrela ove predostrožne i spore mere, dok se Ajecijeva 
promišljena politika pribojavala da će, nakon istrebljenja Huna, državu savladati oholost i moč gotskog 
naroda. Patricije je upotrebio nadmoćnu vlast i pamet da smiri strasti koje je Teodorihov sin smatrao 
dužnošću; sa prividnom naklonošću i stvarnom istinitošću predočio je opasnosti odsustvovanja i kašnjenja, 1 
ubedio Torismonda da brzim povratkom osujeti ambiciozne naume svoje braće, koja su mogla zaposednuti 
presto 1 riznicu Tuluza. Nakon odlaska Gota 1 odvajanja savezničke vojske, Atilu je iznenadio duboki tajac 
koji je zavladao šalonskom ravnicom: sumnja u nekakvo neprijateljsko ratno lukavstvo zadržala ga je 
nekoliko dana u krugu načinjenom od kola, a njegovo povlačenje na drugu obalu Rajne priznalo je poslednju 
pobedu ostvarenu u ime Zapadnog carstva. 

Neuspeh pohoda na Galiju nije okrnjio Atilin duh, silu, a ni ugled. Narednog proleća ponovo je 
zatražio ruku princeze Honorije i blago iz njene očevine. Zahtev je ponovo odbačen ili izvrdan, a rasrđeni 
prosac je smesta krenuo u boj, prešao Alpe, upao u Italiju i opkolio Akvileju bezbrojnom varvarskom 
vojskom. U to doba Akvileja je bila jedan od najbogatijih, najgušće naseljenih 1 najjačih primorskih gradova 
na jadranskoj obali. Gotske pomoćne jedinice koje su, izgleda, služile pod svojim domaćim vladarima, 
Alarihom i Antalom, prenele su svoj neustrašivi duh, dok su građani još pamtili slavan i uspešan otpor 
svojih predaka pred svirepim, neumoljivim varvarinom, koji bejaše osramotio dostojanstvo rimskog purpura. 
Tri meseca su jalovo utrošena na opsadu Akvileje, sve dok oskudica namirnica i negodovanje vojske nisu 
primorati Atilu da odustane od tog poduhvata, i preko volje izda naredbu da vojska sledećeg jutra obori 
šatore i započne povlačenje. No, dok je zamišljen, gnevan i razočaran jahao oko zidina, ugledao je rodu 
kako se sprema da napusti gnezdo na jednoj od kula i da sa mladima poleti u polje. Sa spremnom 
pronicljivošću državnika iskoristio je taj beznačajni događaj koji je praznoverju ponudio slučaj, pa je veselo 
uskliknuo da ta pripitomljena ptica, tako postojano vezana za ljudsko društvo, ne bi nikada napustila svoja 
drevna staništa da tim kulama ne predstoji rušenje i pustoš. Povoljno znamenje ulilo je pouzdanje u pobedu, 
opsada je obnovljena i sa svežom energijom sprovodena; na delu bedema odakle je roda poletela, probijen je 
veliki otvor; Huni su sa nezadrživim besom izvršili juriš, a potonja pokolenja jedva da su mogla otkriti 
ruševine Akvileje. Posle tog groznog kažnjavanja, Atila je nastavio pohod, a gradove Allin, Konkordiju i 
Padovu u prolasku je pretvorio u gomile kamenja i pepela. Gradovi u unutrašnjosti, Vićenca, Verona i 
Bergamo, bili su izloženi pohlepnoj okrutnosti Huna. Milano i Pavija su bez otpora pristali na gubitak 
bogatstva i uznosili su neuobičajenu blagost koja je sačuvala javna i privatna zdanja od požara i poštedela 
živote porobljenog puka. U narodna predanja Koma, Torina ili Modene može se opravdano sumnjati; ona su, 
ipak, saglasna sa verodostojnijim dokazima i pokazuju da je Atila širio pustoš plodnim ravnicama moderne 
Lombardije, koje deli Po a omeđuju Alpi i Apenini. Kada je zauzeo carsku palatu u Milanu, iznenadio se i 
uvredio videvši sliku koja je predstavljala cezare kako sede na prestolu, a skitske vladare ničice podno 
njihovih nogu. Atilina osveta nad ovim spomenikom rimske taštine bila je bezazlena i domišljata. Zapovedio 
je slikaru da zameni likove 1 položaje, te su na istom platnu nacrtani carevi kako molećivo prilaze da bi 
izručili vrećice sa dankom u zlatu pred presto skitskog vladara. Mora biti da su posmatrači priznavali tačnost 
i umesnost prepravke, a možda su padali u iskušenje da u ovoj jedinstvenoj prilici primene dobro poznatu 
basnu o svađi lava i čoveka. 

Dostojna je Atiline surove gordosti izreka da trava više ne raste tamo gde njegov konj kroči. Taj 
divlji rušilac ipak je nehotice položio temelje republike koja je u feudalnom poretku Evrope oživela umeće i 
duh trgovinske delatnosti. Slavno ime Venecije nekada se rasprostiralo velikom i plodnom provincijom 

Italija, od granica Panonije do reke Adue, kao i od Poa do Recijskih i Julijskih Alpa. Pre varvarskog upada 
pedeset venetskih gradova cvetalo je u miru i blagostanju: Akvileja se nalazila na najistaknutijem položaju; 
ali su drevni ugled Padove podržavale poljoprivreda i manufakture, dok je imovina pet stotina građana, koji 
su imali pravo na viteški položaj, morala po najtačnijoj računici iznositi milion sedamsto hiljada funti. 
Mnoge porodice iz Akvileje, Padove i susednih gradova, bežeći od hunskog mača, našle su bezbedno, mada 
zabito utočište na obližnjim ostrvima. Na kraju Zaliva, tamo gde Jadran slabašno oponaša plimu i oseku 
okeana, gotovo stotinu ostrvaca odvojeno je od kontinenta plićakom, a zaštićeno od talasa nekolikim dugim 
trakama kopna, koje dozvoljavaju ulazak brodova kroz tajne i uske kanale. Do sredine petog veka ta daleka i 
povučena mesta ostala su neobdelavana, sa šačicom stanovnika i gotovo bezimena. Međutim, novo stanište 
polako je oblikovalo način života venetskih begunaca, njihove zanate i upravu; a jedna od Kasiodorovih 
poslanica, koja opisuje njihovo stanje sedamdesetak godina kasnije, može se smatrati prvobitnim 
spomenikom Republike. Teodorihov zvaničnik poredi ih, u svom čudnovatom kitnjastom stilu, sa vodenim 
pticama koje su svile gnezdo u krilu talasa, i mada priznaje da su venetske provincije ranije imale mnoge 
plemićke porodice, nagoveštava da ih je nesreća sada svela na istu ravan skromnog siromaštva. 

Italijane, koji se odavno behu odrekli upotrebe oružja, nakon četrdesetogodišnjeg mira iznenadilo je 
približavanje opasnog varvarina, koga su se grozili kao neprijatelja svoje vere a i države. Sred opšte 
preneraženosti jedino se Ajecije nije bojao, ali je bilo nemoguće da on sam 1 bez pomoći ostvari ma kakav 
vojni podvig dostojan ranijeg ugleda. Varvari, koji su branili Galiju, odbili su da krenu u pomoć Italiji, dok 
je vojna pomoć, što je beše obećao car Istoka, bila daleka i neizvesna. Pošto se Ajecije, na čelu domaće 
vojske, još držao na bojištu, vršio prepade ili zadržavao Atilino napredovanje, nikada se nije pokazao tako 
istinski velik kao u času kada je neuki i nezahvalni narod osuđivao njegovo ponašanje. Da je 
Valentinijanova duša bila sposobna za ma kakva velikodušna osećanja, takvog bi vojskovođu izabrao sebi za 
primer i vodu. No, umesto da podeli opasnosti rata, strašljivi Teodosijev unuk pobegao je od ratne buke; 
žurnim povlačenjem iz Ravene u Rim, iz neosvojive tvrđave u otvorenu prestonicu, otkrio je skrivenu 
nameru da napusti Italiju čim se pogibelj približi njegovoj carskoj ličnosti. Tu sramnu abdikaciju zaustavio 
je, međutim, duh sumnje i odlaganja što obično prati kukavičke namere i ponekad ispravlja njihov pogubni 
smer. Car Zapada, sa rimskim senatom i narodom, usvojio je spasonosniju odluku da zvaničnim i poniznim 
izaslanstvom otkloni Atilin gnev. Taj važni zadatak prihvatio je Avijen koji je u rimskom senatu bio prvi po 
položaju, zahvaljujući poreklu, bogatstvu, ugledu konzula, brojnoj sviti klijenata i ličnim sposobnostima. 
Avijenova dopadljiva i lukava priroda bila je izvanredno podesna za vođenje pregovora od državnog ili 
ličnog interesa; njegov kolega Trigecije obavljao je dužnost pretorijanskog prefekta Italije, dok je rimski 
biskup Lav!" pristao da život izloži opasnosti zarad spasa svog stada. Lavov genije dolazio je do izražaja i 
ispoljavao se u javnim nedaćama; a naziv Veliki je zaslužio uspešnom revnošću sa kojom je nastojao da 
svoja gledišta i vlast uspostavi pod svetim nazivima pravoverja i crkvene discipline. Rimske izaslanike su 
uveli u Atilin šator, jer je bio utaboren na mestu gde se spori i vijugavi Minčo gubi u zapenušanim talasima 
jezera Benak, i gde je sa svojom skitskom konjicom izgazio Katulova i Vergilijeva poljska dobra. Varvarski 
vladar ih je saslušao sa blagonaklonom pažnjom, čak uvažavanjem, pa je spas Italije kupljen ogromnom 
otkupninom ili mirazom princeze Honorije. Stanje njegove vojske moglo je olakšati sklapanje ugovora i 
ubrzati povlačenje. Ratnički duh varvara je opao u bogatstvu i tromosti toplog podneblja. Pastiri sa severa, 
čija se uobičajena ishrana sastojala od mleka i sirovog mesa, prekomerno su se prepustili trošenju hleba, 
vina i mesa, spravljenog i začinjenog kuvarskom veštinom; a širenje te boljke osvetilo je, u izvesnoj meri, 
rane Italijana. Kada je Atila objavio odluku da svoju pobedničku vojsku povede do kapija Rima, prijatelji, a 
i neprijatelji, upozoravali su ga da Afarih nije dugo nadživeo osvajanje večnog grada. Njegovu dušu, 
uzdignutu nad stvarnom pogibelji, napadala su izmišljena strahovanja, a nije mogao izbeći ni uticaju 
sujeverja, koje je tako često poslužilo njegovim planovima. Ubedljiva Lavova rečitost, njegov veličanstven 
izgled i sveštenička mantija, pobudili su u Atili duboko uvažavanje prema duhovnom ocu hrišćana. 
Prikazanje dvojice apostola, sv. Petra 1 sv. Pavla, koji su varvarinu zapretili da če smesta umreti ukoliko 
odbije molbu njihovog naslednika, spada u jednu od najuzvišenijih legendi crkvenog predanja. Bezbednost 
Rima možda zaslužuje da se za nju zauzmu nebeska bića, a bajka, koju su predstavili Rafaelova kičica 1 


144 Papa Lav Veliki (V v.), štićenik cara Valentinijana III, kod koga je isposlovao primat Zapadne crkve i 
sazvao Halkedonski sabor. 

Algardijevo " dleto, zavređuje izvesnu popustljivost. Pre nego što je napustio Italiju, hunski kralj je zapretio 


predaju njegovu nevestu, princezu Honoriju. Ipak, svoju nežnu strepnju Atila je u međuvremenu olakšao 
dodajući spisku svojih bezbrojnih žena jednu lepu devojku, koja se zvala Ildiko. Venčanje je proslavljeno uz 
varvarsku raskoš i veselje, u njegovoj drvenoj palati s onu stranu Dunava; savladan vinom i snom, vladar se 
u sitne sate odvukao sa gozbe u bračnu postelju. Sluge su poštovale njegova uživanja ili počinak tokom 
najvećeg dela sutrašnjeg dana, sve dok neuobičajena tišina nije u njima probudila bojazni i sumnje; najpre su 
u više mahova pokušali da glasnim povicima probude Atilu; na kraju su upali u kraljevske odaje. Zatekli su 
uzdrhtalu nevestu kako sedi kraj postelje i, skrivajući lice velom, nariče nad opasnošću u kojoj se našla i 
smrću kralja, koji beše izdahnuo tokom noći. Atili je iznenada prsla arterija, a, kako je ležao nauznak, ugušio 
se u mlazu krvi, koja se, umesto da izađe kroz nozdrve, izlila natrag u pluća i želudac. Telo je svečano 
izloženo nasred ravnice, u svilenom šatoru; a odabrani hunski eskadroni odmereno su kružili unaokolo i 
pevali pogrebnu pesmu u spomen junaka, slavnog za života, nepobedivog u smrti, oca svog naroda, biča za 
neprijatelje, straha i trepeta sveta. Prema svom narodnom običaju varvari su sebi odsecali deo kose, parali 
nedolične rane po licu i, kao što je zasluživao, oplakali odvažnog vođu ratničkom krvlju, a ne ženskim 
suzama. Atiline posmrtne ostatke položili su u tri kovčega — zlatni, srebrni i železni - i noću krišom 
pokopali: u grob su bacili plen iz mnogih zemalja; zarobljenike, koji su iskopali raku, nečovečno su pobili, a 
oni isti Huni, što se bejahu predali preteranoj žalosti, sa raskalašnim i neumerenim veseljem gostili su se oko 
svežeg groba svog kralja. U Carigradu, priča se, te srećne noći kada je Atila izdahnuo, Markijan je u snu 
video Atilin luk prebijen nadvoje; može se uzeti da ta priča dokazuje kako je lik tog opasnog varvarina retko 
bio odsutan iz misli rimskog cara. 

Obrt koji je podrio hunsko carstvo, učvrstio je slavu Atile, čiji je duh jedini držao ogromno i 
razjedinjeno zdanje. Nakon njegove smrti najhrabrije poglavice polagale su pravo na kraljevske položaje, 
najmoćniji kraljevi odbijali su da priznaju nekog nad sobom, a mnogobrojni sinovi, koje su razne majke 
rodile pokojnom vladaru, delili su vrhovnu vlast nad germanskim i skitskim narodima, sporeći se oko nje 
kao da se radi o ličnom nasleđu. Takav ishod mogao je doprineli bezbednosti Istočnog carstva pod 
vladavinom vladara koji je, ne izgubivši uvažavanje, zadobio prijateljstvo varvara. Međutim, car Zapada, 
slabi i raskalašni Valentinijan, koji beše navršio trideset petu godinu ne stekavši razboritost ili hrabrost, 
zloupotrebio je ovu prividnu bezbednost da ubistvom patricija Ajecija potkopa temelje vlastitog prestola. 
Nagonom niske i zavidljive duše mrzeo je čoveka koga su svi slavili kao strah i trepet varvara i oslonac 
države; a novi miljenik, evnuh Iraklije, probudio je cara iz trome letargije, koja se za života Placidije mogla 
prikrivati izgovaranjem na sinovljevsku poslušnost. Ajecijeva slava, njegovo bogatstvo i ugled, brojna 
ratnička svita varvarskih sledbenika, moćnici zavisni od njega koji su zauzimali civilne položaje u državi, 
kao i nade njegovog sina Gaudencija, već zaručenog sa carevom kćerkom Evdoksijom, uzdizali su ga iznad 
podaničkog položaja. Častoljubive namere, za koje su ga potajno optuživali, pobudile su u Valentinijanu 
strepnje i mržnju. Izgleda da je Ajecije, oslanjajući se na svest o vlastitoj vrednosti, zaslugama i, možda, 
nevinosti, zadržao oholo 1 nesmotreno ponašanje. Patricije je vladara uvredio jednom neprijateljskom 
izjavom, uvredu je pogoršao prisilivši ga da svečanom zakletvom potvrdi ugovor o pomirenju i savezništvu; 
iskazivao je sumnje, zanemarivao vlastitu bezbednost, a u taštom uverenju da je neprijatelj koga je prezirao 
nesposoban čak i za muževni zločin, brzopleto se usudio da lično ode u rimsku palatu. Dok je on požurivao, 
možda sa neumerenom plahovitošću, ženidbu svog sina, isukavši mač - prvi mač koji ikad beše isukao - 
Valentinijan ga je zario u grudi vojskovođe koji mu je spasao carstvo, dvorani i evnusi su se častoljubivo 
upinjali da oponašaju gospodara, pa se Ajecije, izboden sa stotinu rana, sručio mrtav u prisustvu cara. 
Pretorijanskog prefekta Betija ubili su u istom trenutku, a pre no što se raščulo za taj događaj najvažniji 
patricijevi prijatelji pozvani su u palatu i ponaosob poubijani. Taj grozni čin, zataškan naoko uverljivim 
pozivanjem na pravdu i nužnost, car je smesta obnarodovao vojnicima, podanicima i saveznicima. Tudinski, 
ili Ajeciju neprijateljski, narodi plemenito su žalili zbog nedostojne sudbine junaka; varvari, u njegovoj 
službi, prikrivali su žalost i kivnost, a prezir javnosti, tako dugo gajen prema Valentinijanu, namah se 
preobrazio u duboko i sveopšte gnušanje. Takva osečanja retko se probiju kroz zidove dvora; cara, ipak, 
beše zbunio pošteni odgovor jednog Rimljanina, čije odobravanje mu nije bilo ispod dostojanstva da zatraži. 
"Gospodaru, nepoznati su mi vaše pobude ili povodi; jedino znam da ste postupili kao čovek koji sebi 


145 Alesandro Algardi (XVII v.), vajar i graditelj. Radio kao restaurator u Rimu i papin vajar. 

levicom odseče desnicu." 

Izgleda da je raskoš Rima privlačila dugotrajne i česte posete Valentinijana, koji je stoga u Rimu bio 
omraženiji no u ma kojem drugog delu teritorija pod njegovom vlašću. U senatu je neosetno oživeo duh 
Republike, kako su njegov ugled, pa čak i novčana pomoć postajali neophodni za održavanje 
Valentinijanove slabe uprave. Uzoholjeno držanje naslednog vladara vredalo je njihov ponos, a 
Valentinijanova zadovoljstva bila su pogubna po spokoj i čast plemićkih porodica. Poreklo carice Evdoksije 
bilo je ravno njegovom, a njene draži i nežna ljubav zasluživale su one dokaze ljubavi koje je nestalni muž 
rasipao u mutnim i nezakonitim ljubavnim vezama. Petronije Maksim, bogati senator iz porodice Anicijevih, 
koji je dva puta bio konzul, imao je neporočnu i lepu ženu, njeno tvrdoglavo odbijanje samo je dražilo 
Valentinijanove žudnje, pa je rešio da ih zadovolji lukavstvom ili silom. Strasno kockanje bilo je jedan od 
dvorskih poroka, a car koji je, slučajno ili nekom ujudurmom, od Maksima dobio znatnu svotu, neuljudno 
mu je kao zalogu za dug iznudio prsten i poslao ga po pouzdanom glasniku njegovoj ženi, s nalogom u 
muževljevo ime, da smesta poseti caricu Evdoksiju. Nepodozrivu Maksimovu suprugu su u nosiljci odneli u 
carsku palatu, a poklisari nestrpljivog ljubavnika odveli su je u zabačenu i tihu ložnicu, gde je Valentinijan, 
bez griže savesti, pogazio zakone gostoprimstva. Njene suze po povratku domu, njena duboka ojađenost i 
gorki prekori mužu, koga je smatrala saučesnikom u njegovoj sramoti, podstakli su Maksima na pravednu 
osvetu; želju za osvetom podsticala je ambicija, jer je sa razlogom mogao očekivati da na osnovu slobodnog 
glasanja u rimskom senatu dobije presto omraženog i podlog suparnika. Pretpostavljujući da je, poput 
njegove, svaka ljudska duša lišena prijateljstva i zahvalnosti, Valentinijan beše neoprezno primio u svoju 
stražu nekoliko Ajecijevih slugu i pristalica. Dvojicu od njih, varvarskog roda, ubedili su da izvrše svetu i 
časnu dužnost time što će kazniti smrću ubicu svog zaštitnika, a njihova neustrašiva hrabrost nije dugo 
čekala na povoljan trenutak. Dok se Valentinijan zabavljao na Marsovom polju prizorom vojničkih igara, 
iznenada su pritrčali sa isukanim oružjem, smakli su krivca Iraklija i caru zadali ubod u srce, bez i 
najmanjeg otpora njegove brojne svite, koja kao da se beše obradovala tiraninovoj smrti. To je bila sudbina 
Valentinijana Trećeg, poslednjeg rimskog cara iz Teodosijeve porodice. Verno je sledio naslednu slabost 
svog brata od strica i dvojice stričeva, ne nasledivši blagost, čistotu, nedužnost, koje su u njihovim 
karakterima ublažavale nedostatak hrabrosti i sposobnosti. Valentinijanu se manje može oprostiti jer je 
posedovao strasti bez vrlina: čak je i njegova vera bila sumnjiva; mada nikad nije skrenuo na staze jeresi, 
sablažnjavao je pobožne hrišćane svojom privrženošću bezbožnim veštinama magije i proricanja. 

Još u Ciceronovo i Varonovo '““ doba, rimski auguri su smatrali da dvanaest kraguja, koje je video 
Romul, predstavljaju dvanaest stoleća određenih za suđeni vek njegovog grada. Ovo proročanstvo, možda 
prenebregavano u razdoblju zdravlja 1 blagostanja, ulilo je narodu sumorne strepnje kada je dvanaesto 
stoleće, pomračeno sramotom i nesrećom, bilo gotovo na izmaku; čak i potomstvo mora priznati sa izvesnim 
iznenađenjem da je proizvoljno tumačenje slučajne ili mitske okolnosti ozbiljno potvrđeno padom Zapadnog 
carstva. Ali, njegov pad najavio je predznak jasniji no što je let kraguja: rimska uprava je svakim danom 
izgledala manje opasna neprijateljima, a omraženija i teža podanicima. Sa nevoljama države porezi su se 
umnožavali; štednja je zanemarivana u meri u kojoj je postajala nužna; a nepravičnost bogatih prenosila je 
neravnomerni teret sa sebe na narod, kome su na prevaru oduzeli povlastice koje su ponekad mogle ublažiti 
njegovu patnju. Strogi istražni postupak, kojiim je oduzimao dobra i mučio ih, prinudio je Valentinijanove 
podanike da pretpostave bezazleniju tiraniju varvara, da beže u šume i planine ili da prihvate niski 1 jadni 
položaj najamnih sluga. Odricali su se i grozili naziva rimskog građanina, koji je nekada budio 
častoljubivost ljudskog roda. Armoričke provincije u Galiji i najveći deo Španije zapali su u stanje buntovne 
nezavisnosti usled savezništva sa bagodama'", dok su carski činovnici proganjali oštrim zakonima i 
nesposobnom vojskom buntovnike koje sami behu stvorili. I da su svi varvarski osvajači bili uništeni u isti 
mah, njihovo potpuno uništenje ne bi obnovilo Zapadno carstvo, a ukoliko je Rim još preživljavao, nadživeo 
je uz gubitak slobode, vrline 1 časti. 


146 Marko Terencije Varon ( 116-27. g. stare ere), gramatičar i književnik. Pisac rasprava o latinskom jeziku, 


zemljoradnji i drugim temama. 
147 Bagode, pobunjeni galski seljaci, koje je po Dioklecijanovoj naredbi Maksimijan porazio 285. godine. 

32. POGLAVLJE (XXXIV) 
(430-490. g.) 


Vandalski kralj Genzerih pustoši Rim - Njegova pomorska 
pljačkanja - Sled poslednjih careva Zapada: Maksim, Avit, 
Majorijan, Sever, Antemije, Olibrije, Glikerije, Nepot 1 
Avgustul - Potpuno zatiranje Zapadnog carstva - Vladavina 
Odoakara, prvog varvarskog kralja Italije 


(Gubitak ili pustošenje provincija od Okeana do Alpa okrnjili su slavu i veličinu Rima: unutrašnje 
blagostanje je nepovratno uništeno odvajanjem Afrike. Pohlepni Vandali oduzeli su senatorima nasledna 
dobra i obustavili redovnu novčanu pomoć koja je smanjivala bedu i podsticala besposličenje plebejaca. 
Nedaću Rimljana uskoro je uvećao neočekivani napad, a provinciju, koju su marljivi i poslušni podanici 
tako dugo obrađivali na njihovu korist, jedan častoljubivi varvarin digao je na oružje protiv njih. Vandali i 
Alani, koji su sledili uspešni Genzerihov steg, stekli su bogatu i plodnu teritoriju koja se prostirala duž obale 
preko nekih devedeset dana puta od Tangera do Tripolisa, ali, čije su uske međe na obe strane stešnjavali 

i ograničavali peščana pustinja i Sredozemno more. Otkriće i pobeda nad crnoputim narodima, koji su 
možda prebivali niže od žarkog pojasa, nisu mogli namamiti Genzerihovu razboritu ambiciju, već je on 
bacao pogled prema moru; rešio je da stvori pomorsku silu, a njegova smela odluka ostvarivana je sa 
postojanom i preduzimljivom upornošću. Šume planine Atlas pružale su neiscrpan izvor građe, novi 
podanici su bili vični moreplovačkom i brodograditeljskom zanatu; svoje odvažne Vandale ohrabrivao je da 
se late načina ratovanja koji će svaku primorsku zemlju učiniti dostupnom njihovom oružju; Mavari i 
Afrikanci privučeni su očekivanjima pljačke; 1 nakon razdoblja od šest stoleća, flotile iz luke Kartagina opet 
su počele da polažu pravo na vladavinu Sredozemljem. Uspeh vandala, osvajanje Sicilije, pustošenje 
Palerma i česta iskrcavanja na obalu Lukanije, probudili su i uznemirili Valentinijanovu majku i 
Teodosijevu sestru. Sklopljeni su savezi, skupo i nedelotvorno oružje je pripremljeno radi uništenja 
zajedničkog neprijatelja, koji je svoju hrabrost čuvao za suočavanje sa onim opasnostima koje svojom 
politikom nije mogao da spreči ili izbegne. Njegova lukava odlaganja, dvosmislena obećanja i prividni 
ustupci stalno su osujećivali planove rimske uprave; uplitanje njegovog opasnog saveznika, hunskog kralja, 
vratilo je careve sa osvajanja Afrike da se postaraju za unutarnju bezbednost. Dvorski prevrati, koji su 
Zapadno carstvo ostavili bez hranioca i zakonitog vladara, raspršili su Genzerihove strepnje a podstakli 
njegovu pohlepu. Smesta je opremio brojnu vandalsku i mavarsku flotu i ukotvio se na ušću Tibra, otprilike 
tri meseca nakon Valentinijanove smrti i Maksimovog stupanja na carski presto. 

Lični život senatora Petronija Maksima često se navodio kao redak primer ljudske sreće. Bio je 
plemenitog i slavnog roda, pošto je poticao iz porodice Anicijevih; njegov ugled podržavala je odgovarajuća 
očevina u zemlji i novcu; a ta preimučstva imetka pratili su široko obrazovanje i uglađeno ponašanje, kakvo 
resi ili oponaša neprocenljive darove duha i vrline. Raskoš njegove palate i trpeze bila je gostoljubiva i 
otmena. Međutim, dan njegovog svečanog uvođenja u dužnost bio je poslednji dan njegove sreće. Zasužnjili 
su ga (kako živopisno kaže Sidonije) u palati; nakon besane noći s uzdahom je izjavio da je dosegao vrhunac 
svojih želja, i da jedino teži da siđe sa opasne visine. Pritisnut težinom dijademe, brižne misli je saopštio 
svom prijatelju, kvestoru Fulgenciju; a kad se osvrnuo sa uzaludnim žaljenjem na bezbrižna zadovoljstva 
ranijeg života, car je uskliknuo: "O, srečni Damokle'“*, tvoja vladavina započela je i okončala se na istoj 


148 Damokle (IV vek stare ere), dvoranin tiranina Dionizija Mlađeg iz Sirakuze. Da bi mu dokazao kako 


kraljevi nisu srećni, Dionizije pozove Damokla na raskošnu gozbu, a iznad glave mu obesi mač privezan za 
konjsku dlaku. 

gozbi"; tu poznatu aluziju Fulgencije je kasnije ponavljao kao pouku vladarima i podanicima. 

Kakve god sposobnosti Maksim mogao pokazati u podređenom položaju, ispostavilo se da je 
nesposoban da upravlja carstvom: mada je verovatno bio obavešten o pomorskim pripremama vršenim na 
suprotnoj, afričkoj obali, sa lenom ravnodušnošću očekivao je približavanje neprijatelja, ne preduzevši 
nikakve mere za odbranu, pregovore ili blagovremeno povlačenje. Kada su se Vandali iskrcali na ušću 
Tibra, cara je iz letargije iznenada prenula galama prestravljene i očajne svetine. Jedina nada koja se ukazala 
njegovoj zaprepašćenoj duši bila je da bezglavo pobegne, a senatorima je savetovao da slede primer svog 
vladara. Tek što se pomolio na ulicama, Maksima su napali kišom kamenja: neki rimski ili burgunđanski 
vojnik polagao je pravo na čast da je zadao prvu ranu; Maksimov iskasapljeni leš sramno je bačen u Tibar; 
narod Rima se radovao kazni koju je izvršio nad tvorcem državnih nevolja, dok su Evdoksijine sluge 
ispoljile revnost u službi svoje gospodarice. 

Trećeg dana nakon nereda, Genzerih je iz luke Ostija smelo krenuo ka vratnicama nezaštićenog 
grada. Umesto da rimska mladež krene u napad, kroz kapiju je izašla nenaoružana i ugledna povorka 
sveštenika sa biskupom na čelu. Neustrašivi Lavov duh, njegov ugled i rečitost, ponovo su ublažili okrutnost 
varvarskog osvajača: vandalski kralj je obećao da će poštedeti svetinu koja nije pružala otpor, da će zaštititi 
zgrade od paljevine i zarobljenike osloboditi mučenja; i premda ta naređenja nisu bila ni ozbiljno data a ni 
strogo poštovana, Lavovo posredovanje bilo je na njegovu ličnu diku, a unekoliko korisno za njegovu 
zemlju. Međutim, Rim i njegovi stanovnici bili su izručeni razularenosti Vandala i Mavara, čije su slepe 
strasti osvetile rane nanete Kartagini. Pljačkanje je trajalo četrnaest dana i noći, a sve što još beše preostalo 
od javnog ili ličnog bogatstva, svetog ili svetovnog blaga, marljivo je preneto na Genzerihove brodove. U 
ratnom plenu, veličanstveni ostaci dva hrama, ili, tačnije, dve vere, pružali su nezaboravan primer 
nestalnosti ljudskih i božjih dela. Nakon ukidanja mnogoboštva Kapitol je bio oskrnavljen i napušten; 
međutim, kipovi bogova i junaka i dalje su poštovani, dok je neobični krov od pozlaćene bronze sačuvan za 
gramzive Genzerihove ruke. Sveti predmeti za jevrejsko bogosluženje, zlatna trpeza 1 zlatni sedmokraki 
svećnjak, prvobitno načinjeni prema posebnim uputstvima samog Boga, i postavljeni u svetilištu njegovog 
hrama, razmetljivo su pokazivani rimskom narodu u Titovom trijumfu. Kasnije su čuvani u Hramu mira, a 
po isteku četiri stotine godina, ratni plen iz Jerusalima preneo je iz Rima u Kartaginu varvarin, poreklom sa 
obala Baltika. Ti drevni spomenici mogli su privući pažnju znatiželje a i pohlepe. Međutim, hrišćanske 
crkve, koje je preovladajuče sujeverje tog vremena nakitilo i ukrasilo, pružale su veče obilje grade za 
skrnavljenje; a pobožna štedrost pape Lava, koji je pretopio Konstantinov dar, šest srebrnih vaza, teških po 
stotinu funti, dokaz je štete koju je pokušao da nadoknadi. Za četrdeset pet godina koliko je proteklo od 
gotske najezde, sjaj i raskoš Rima su donekle obnovljeni; ali, bilo je teško izbeći ili zadovoljiti lakomost 
osvajača koji je imao dovoljno vremena da pokupi, i brodova da preveze bogatstvo prestonice. Ukrasi iz 
carske palate, veličanstveni nameštaj, odeća i škrinje sa masivnim posuđem gomilali su se otimačinom bez 
reda: zlato i srebro vredelo je nekoliko hiljada talenata'“, a ipak su marljivo odnosili i mesing i bakar. 
Krenuvši u susret svom prijatelju i spasiocu, i sama Evdoksija je uskoro duboko zažalila zbog 
nepromišljenosti svog postupka. Grubo su joj poskidali nakit, pa su nesrećnu caricu sa dvema kćerima, 
jedine preživele potomke Teodosija Velikog, prinudili da kao zarobljenica prati oholog Vandala, koji je 
smesta razvio jedro i, nakon uspešne plovidbe, vratio se u kartaginsku luku. Više hiljada Rimljana oba pola, 
izabranih zbog nekih korisnih ili dopadljivih svojstava, preko volje se ukrcalo na Genzerihovu flotu; a 
njihovu muku uvećali su bezosećajni varvari koji su prilikom deobe plena odvajali žene od muževa i decu 
od roditelja. Milosrdnost kartaginskog biskupa Deogracija predstavljala je njihovu jedinu utehu i pomoć. 
Velikodušno je prodao crkvene zlatne i srebrne sasude da bi nekima kupio slobodu, drugima olakšao 
ropstvo, i pomogao u nemaštini i bolesti zarobljenom narodu, čije su zdravlje narušile muke putovanja iz 
Italije u Afriku. Po njegovom nalogu dve prostrane crkve pretvorene su u bolnice: bolesni su razmešteni u 
udobne postelje i štedro snabdeveni hranom i lekovima, dok ih je stari prelat obilazio i danju i noću, sa 
upornošću koja je prevazilazila njegovu snagu, i nežnim saosećanjem koje je uvećavalo vrednost njegove 
dobrote. Uporedite ovaj prizor sa bojištem kod Kane i opredelite se između Hanibala 1 naslednika sv. 
Kiprijana. 

Sad se bližilo vreme kada se u Arlu održavala godišnja skupština sedam provincija; na njihova 


14 Talenat, starogrčka novčana jedinica od 6.000 srebrnih drahmi. Takođe mera za težinu kod antičkih 


naroda (od 26 do 36 kg). 

večanja moglo je, možda, uticati prisustvo Teodoriha i njegove ratničke braće, ali će njihov izbor prirodno 
naginjati najslavnijem od njihovih zemljaka. Nakon pristojnog odupiranja, Avit je primio carsku dijademu 
od predstavnika Galije, a njegov izbor su usklicima odobravanja potvrdili varvari i stanovnici provincija. 
Zatražen je i dobijen formalni pristanak Markijana, cara Istoka; ali, senat, Rim i Italija, iako uniženi 
nedavnim nesrećama, pokorili su se, uz prikriveno gunđanje, drskosti galskog uzurpatora. Teodorih, kome je 
Avit dugovao purpur, stekao je gotsko žezlo ubistvom starijeg brata Torismonda; a taj gnusni čin je 
opravdavao prethodnikovom namerom da prekrši savez sa Carstvom. Takav zločin možda nije bio nespojiv 
sa vrlinama jednog varvarina, ali Teodorihovo ponašanje bilo je blago i čovečno; potomstvo može bez 
užasavanja gledati prvobitnu sliku gotskog kralja, koga je Sidonije prisno posmatrao u časovima mira i 
druženja. 

Kada je zapadnogotski kralj ohrabrivao Avita da prihvati purpur, ponudio je sebe i svoju vojsku kao 
verne vojnike države. Teodorihovi podvizi ubrzo su uverili svet da još poseduje neiskvarene ratničke odlike 
predaka. Nakon nastanjivanja Gota u Akvitaniji i prelaska Vandala u Afriku, Svevi, koji svoje kraljevstvo 
bebu uspostavili u Galiciji, težili su osvajanju Španije i pretili da zatru slabe ostatke rimske vlasti. 
Stanovnici provincija Kartahena i Taragona, ojađeni neprijateljskom najezdom, izložili su počinjene 
nepravde i svoje bojazni. U ime cara Avita, poslat je grof Fronto sa povoljnim ponudama za mir i savez; 
Teodorih se umešao svojim moćnim posredovanjem, izjavivši da će, ukoliko se njegov zet, kralj Sveva, 
smesta ne povuče, biti primoran da se lati oružja za stvar pravde i Rima. "Recite mu", odvratio je oholi 
Rehijarije, "da prezirem njegovo prijateljstvo 1 vojsku, ali da ću uskoro isprobati hoče li se usuditi da sačeka 
moj dolazak pod bedeme Tuluza." Takav izazov naterao je Teodoriha da pecdupredi drske nakane svog 
neprijatelja: na čelu Zapadnih Gota prešao je Pirineje, Franci i Burgundani služi “li su pod njegovom 
zastavom, a mada se izdavao za pokornog Avitovog slugu, u potaji je za sebe i svoje naslednike predviđao 
potpunu vlast kod osvojenih oblasti Španije. Dve vojske ili, tačnije, dva naroda, sukobili su se na obalama 
reke Urbik, dvanaestak milja od Astorge; činilo se da je odlučujuća pobeda Gota za neko vreme zatrla ime i 
kraljevstvo Sveva. Teodorih je sa bojišta krenuo ka njihovoj prestonici Bragi, gde se još bejahu zadržali 
sjajni ostaci drevne trgovine i ugleda. Njegov ulazak nije bio uprljan krvlju; Goti su poštovali čednost 
zarobljenica, a naročito posvećenih devica, ali je najveći deo sveštenstva i naroda pretvoren u roblje; u 
sveopštoj otimačini uništavane su čak i crkve i oltari. Nesrećni kralj Sveva utekao je u jednu od luka na 
Okeanu, ali se njegovom bekstvu suprotstavila tvrdoglavost vetrova: izručen je svom neumoljivom 
protivniku; a Rehijarije, koji nije želeo niti očekivao milost, sa muškom čvrstinom primio je smrt, koju bi 
verovatno i sam izabrao. Nakon tog prinošenja krvave žrtve politici ili mržnji, Teodorih je pobedničku 
vojsku odveo čak do Meride, glavnog grada Luzitanije, ne naišavši ni na kakav otpor, izuzmu li se čudesne 
moći sv. Eulalije; međutim, zaustavljen je u najvećem poletu i opozvan iz Španije pre nego što je uspeo da 
učvrsti svoja osvajanja. U povlačenju prema Pirinejima, zbog svog razočaranja svetio se zemlji kroz koju je 
prolazio, te se prilikom pustošenja Polencije i Astorge pokazao kao neveran saveznik a i okrutan neprijatelj. 
Dok se zapadnogotski kralj borio i pobedivao u Avitovo ime, Avitova vladavina se okončala, a Teodorihovu 
čast i interes duboko je povredila nesreća prijatelja koga je on postavio na presto Zapadnog carstva. 

Avitov naslednik predstavlja dobrodošlo otkriće velikog i junačkog karaktera kakav se ponekad 
javlja u izopačenom vremenu da odbrani čast ljudskog roda. Car Majorijan je zaslužio pohvale savremenika 
i potomstva, a te pohvale mogu se snažno izraziti rečima razboritog i nepristrasnog istoričara: "Da je bio 
blag prema podanicima, strašan za neprijatelje, i da je svim vrlinama nadmašao sve prethodnike koji su 
vladali Rimljanima". Takvo svedočenje može makar opravdati Sidonijev hvalospev; a mada se možemo 
saglasiti sa tvrdnjom da bi slugeranjski besednik laskao sa podjednakim žarom i najbezvrednijem vladaru, 
izuzetna vrednost mete njegovog laskanja u ovoj prilici ga je zadržala unutar granica istine: Majorijan je ime 
dobio po dedu po majci, koji je za vladavine Teodosija Velikog zapovedao vojskom na ilirskoj granici. Kćer 
je udao za Majorijanovog oca, uglednog činovnika, koji je vešto i čestito upravljao prihodima Galije, i 
velikodušno pretpostavljao Ajecijevo prijateljstvo primamljivim ponudama podmuklog dvora. Njegov sin, 
budući car, vaspitavan za vojnički poziv, od rane mladosti je ispoljavao neustrašivost, prerano stečenu 
mudrost i neograničenu štedrost sa oskudnim imetkom. Sledio je Ajecijev steg, doprineo uspehu, sa njim 
delio i ponekad mu pomračivao slavu, pa je napokon probudio zavist patricija, ili pre njegove žene, koji ga 
je prisilio da se povuče iz službe. Posle Ajecijeve smrti, Majorijan je pozvan i unapređen: prisna veza sa 


150 Urbik, današnja reka Orbigo u Španiji. 

grofom Ricimerom bila je neposredni stepenik preko kojeg se uspeo na presta Zapadnog carstva. U vreme 
kada je presto bio upražnjen posle Avitove abdikacije, ambiciozni varvarin, kome je poreklo prečilo carski 
položaj, vladao je Italijom pod titulom patricija; svom prijatelju prepustio je istaknuti položaj vrhovnog 
zapovednika konjice i pešadije, a nakon nekoliko meseci se saglasio sa jednodušnom željom Rimljana, čiju 
naklonost Majorijan beše stekao nedavnom pobedom nad Alemanima. Purpurom su ga zaodenuli u Raveni, 
a poslanica koju je uputio senatu najbolje opisuje njegov položaj i osećanja. "Vaš izbor, senatori, i zapovest 
najhrabrije vojske, učinili su me vašim carem. Neka milostivi Svevišnji vodi i potpomogne planove i dela 
moje uprave na vašu korist i opštu dobrobit! Sa svoje strane, nisam stremio, već sam se potčinio vlasti; niti 
bih izvršio građanske dužnosti ukoliko bih sa niskom i sebičnom nezahvalnošću odbio da ponesem teret 
onog truda koji država nameće. Pomozite, stoga, vladaru koga ste stvorili; uzmite udela u dužnostima koje 
ste vi nametnuli; i neka naši zajednički napori unaprede sreću carstva koje sam iz vaših ruku primio. Budite 
sigurni da će u naše doba pravda povratiti svoju drevnu snagu, a da vrlina neće postati samo čista, već i 
pohvalna. Neka niko, osim samih počinilaca, ne strepi od potkazivanja, koja sam, kao podanik, uvek 
osuđivao, i koja ću, kao vladar, strogo kažnjavati. Vlastitom budnošću i budnošću našeg oca, patricija 
Ricimera, uredićemo sva vojna pitanja i postarati se za bezbednost rimskog sveta, koji smo spasili od 
tuđinskih i unutarnjih neprijatelja. Sada ste čuli načela moje uprave: možete se pouzdati u odanu ljubav i 
iskrena uveravanja vladara koji vam je ranije bio sadrug u životu i pogibeljima, koji se još diči senatorskom 
titulom, a stalo mu je da se nikada ne pokajete zbog suda izrečenog njemu u prilog." Car, koji je sred 
ruševina rimskog sveta oživeo drevni jezik zakona i slobode, koga se ni Trajan ne bi odrekao, mora da je ta 
velikodušna osećanja izvlačio iz srca, jer ga ni običaji tog vremena ni primer prethodnika nisu mogli navesti 
na oponašanje. 

Lična 1 javna Majorijanova dela nedovoljno su poznata; ali njegovi zakoni, izuzetni po originalnom 
obliku misli i izražavanja, verno predstavljaju karakter vladara koji je voleo svoj narod, saosećao sa 
njegovom nesrećom, proučavao uzroke opadanja Carstva, 1 bio kadar da primeni (u meri u kojoj je takva 
reforma bila izvodljiva) pametne i delotvorne lekove protiv državnih boljki. Njegovi propisi u vezi sa 
finansijama očito su težili da otklone, ili bar ublaže, najnepodnošljivije muke. 

I - Od prvog časa svoje vladavine starao se (prevodim njegove reči) da olakša mukotrpnu sudbinu 
stanovnika provincija, pritisnutih nagomilanim teretom indikata i superindikata. S tim ciljem proglasio je 
opštu amnestiju, konačno i potpuno brisanje svih zaostalih poreza, svih dugova koje bi poreznici, po bilo 
kojem osnovu, mogli potraživati od naroda. To mudro otpisivanje zastarelih, tegobnih i neunosnih 
potraživanja, poboljšalo je i prečistilo izvore javnih prihoda, a podanik, koji se sada smeo osvrnuti unazad 
bez beznađa, mogao je raditi, sa nadom i zahvalnošću, za sebe i svoju zemlju. 

II - Pri razrezivanju i ubiranju poreza Majorijan je obnovio uobičajenu nadležnost provincijskih 
magistrata i ukinuo izvanredna ovlašćenja davana u ime samog cara ili pretorijanskih prefekata. Miljenici- 
činovnici, koji su dobijali takva nepropisna ovlašćenja, ponašali su se osiono, a njihovi zahtevi bili su 
samovoljni: uobičajili su da preziru niže sudove, a bili su nezadovoljni ukoliko njihove plate i dobit ne bi 
dva puta premašivale iznos koji su se udostojavali da uplate državnoj blagajni. Jedan slučaj njihovog 
iznudivanja izgledao bi neverovatan da ga sam zakonodavac nije potvrdio. Tražili su celu isplatu u zlatu; ali 
su odbijali važeći kovan novac Carstva i prihvatali jedino drevne komade, iskovane sa imenima Fauste ili 
Antonina. Podanik, neopskrbljen tim retkim medaljama, pribegavao je sporazumnom poravnavanju njihovih 
gramzivih zahteva; ako bi uspeo u traganju, namet mu se udvostručavao u odnosu na težinu i vrednost novca 
iz ranijih vremena. 

III - "Municipijske korporacije - veli car - 1 niži senati (drevno doba ih je umesno tako nazivalo) 
zaslužuju da se smatraju srcem gradova i mišićima države. Pa, ipak, zbog nepravde magistrata 1 
podmitljivosti sakupljača poreza tako su nisko spali da su mnogi od njihovih pripadnika, odrekavši se 
dostojanstva i svoje zemlje, našli utočište u dalekom i zabitom izgnanstvu." Moli ih, čak im naređuje da se 
vrate u svoje gradove, ali otklanja muku što ih beše nagnala da napuste obavljanje gradskih funkcija. Po 
ovlašćenju provincijskih magistrata, upućeni su da se vrate svojoj dužnosti ubiranja poreza; ali, umesto da 
budu odgovorni za celokupan iznos razrezan njihovoj oblasti, od njih se samo traži da podnose redovan 
izveštaj o stvarno primljenim uplatama i o neplatišama koji još duguju državi. 

IV - Ali, Majorijanu nije bilo nepoznato da su ta korporativna tela bila isuviše sklona da uzvrate 
pretrpljenu nepravdu i ugnjetavanje, te stoga oživljava korisnu funkciju gradskih branilaca. Savetuje narod 
da na slobodnoj skupštini u punom sastavu izabere nekog razboritog i čestitog čoveka, koji će smeti da traži 

njihova prava, zastupa njihove žalbe, štiti sirotinju od tiranije bogatih i da cara obaveštava o zloupotrebama 
učinjenim uz pozivanje na snagu njegovog imena i vlasti. 

Posmatrač, koji se tužno osvrće na ruševine drevnog Rima, u iskušenju je da optuži uspomenu na 
Gote 1 Vandale za nedelo koje oni nisu imali vremena ni moći a, možda, ni sklonosti da počine. Ratni vihor 
može porušiti visoke kule, ali razaranje koje je potkopavalo temelje tih masivnih zdanja obavljalo se sporo i 
istiha tokom razdoblja od deset vekova, a koristoljubive pobude, koje su kasnije dejstvovale bez stida ili 
nadzora, stogo su obuzdavali ukus i duh cara Majorijana. Propadanje grada postepeno je krnjilo vrednost 
javnih zdanja. Cirkus i pozorišta su još mogli uzbuđivati, ali su retko zadovoljavali želje naroda; hramove, 
koji bejahu umakli žaru hrišćana, više nisu nastanjivali ni bogovi ni ljudi; smanjene gomile Rimljana gubile 
su se u ogromnom prostoru termi i portika, a veličanstvene biblioteke i sudnice postale su beskorisne za 
lenjo pokolenje, čiji počinak su retko remetili učenje ili posao. Spomenici veličine konzulskog ili carskog 
doba nisu se više poštovali kao besmrtna dika prestonice: cenili su ih jedino kao neiscrpni rudnik građe, 
jevtiniji i pristupačniji nego daleki kamenolom. Tobože uverljive molbe neprestano su upućivane nehajnim 
rimskim magistratima u kojima se iznosila potreba za kamenom ili opekom za neku svrhu, najlepši vidovi 
neimarstva grubo su nagrđivani zarad nekakvih traljavih ili navodnih opravki, a izrođeni Rimljani, koji su 
plen pretvarali u vlastitu korist, bezbožnim rukama rušili su dela svojih predaka. 

Majorijana vrline nisu mogle zaštititi od žestoke pobune koja je izbila u logoru blizu Tortone, u 
podnožju Alpa. Primorali su ga da se odrekne carskog purpura, a pet dana po abdikaciji javljeno je da je 
umro od srdobolje, dok su skromnu grobnicu što pokriva njegove ostatke posvetili poštovanje i zahvalnost 
potonjih pokolenja. Majorijanove lične osobine ulivale su ljubav i poštovanje. Zlobna kleveta i satira budile 
su u njemu srdžbu ili, ukoliko je sam bio meta, prezir; ali je štitio slobodu duha, a u časovima posvećenim 
druženju sa bliskim prijateljima, car je umeo da popusti svom smislu za šalu, ne unižavajući dostojanstvo 
svog položaja. Moguće je da Ricimer nije bez izvesnog žaljenja prijatelja žrtvovao interesu vlastite ambicije; 
no, odlučio je da pri drugom izboru izbegne nepromišljeno davanje prednosti nadmoćnoj vrlini i zasluzi. Na 
njegovu zapovest, pokorni rimski senat dodelio je carsku titulu Libiju Severu, koji je stupio na presto 
Zapada ne izranjajući iz mraka svog privatnog statusa. Istorija se jedva udostojila da zabeleži njegovo 
rođenje, uspon, karakter ili smrt Sever je izdahnuo čim je njegov život zasmetao njegovom pokrovitelju, a 
beskorisno bi bilo izdvajati njegovu nominalnu vladavinu u praznom šestogodišnjem razdoblju između 
Majorijanove smrti i Antemijevog stupanja na presto. U tom razdoblju uprava je bila samo u Ricimerovim 
rukama: mada se skromni varvarin odricao kraljevskog naziva, nagomilao je blago, obrazovao posebnu 
vojsku, zaključivao lične saveze i vladao Italijom sa onom istom samostalnom i despotskom vlašću kakvu su 
kasnije vršili Odoakar i Teodorih. 

Kraljevinu Italiju, naziv na koji se Zapadno carstvo postupno svelo, mučila su, za Ricimerove 
vladavine, neprestana pustošenja vandalskih pirata. Svake godine u proleće, u kartaginskoj luci opremali su 
opasnu mornaricu, sam Genzerih, mada u dosta poodmaklim godinama, i dalje je lično zapovedao 
najvažnijim pohodima. Planove je skrivao sa neprozirnom tajnovitošću do trenutka kada bi razvio jedra. 
Kada bi ga krmanoš upitao u kojem pravcu da krmani, varvarin je odgovarao sa pobožnom osionošću: 
"Prepusti odluku vetrovima: oni će nas odneli do grešne obale čiji su žitelji izazvali božju pravdu"; no 
ukoliko bi se sam Genzerih udostojio da izda podrobnija naređenja, presuđivao bi da su najbogatiji 1 najveći 
zločinci. Vandali su u više navrata posećivali obale Španije, Ligurije, Toskane, Kampanije, Lukanije, 
Brutija, Apulije, Kalabrije, Venecije, Dalmacije, Epira, Grčke i Sicilije: padali su u iskušenje da pokore 
ostrvo Sardiniju, tako pogodno smešteno u središtu Sredozemnog mora; a njihova vojska širila je pustoš ili 
strah od Herkulovih stubova do ušća Nila. Pošto im je više bilo stalo do plena no do slave, retko su napadali 
utvrđene gradove a nisu stupali ni u okršaj sa ma kojom redovnom vojskom na bojištu. Međutim, brzina 
kretanja omogućavala im je da gotovo istovremeno ugrožavaju i napadaju najudaljenije ciljeve koji behu 
privukli njihove žudnje; kako su uvek ukrcavali dovoljan broj konja, samo što bi se iskrcali, njihova laka 
konjica već bi počistila zastrašenu zemlju. I pored primera koji im je pružao kralj, rođeni Vandali i Alani su 
ipak neosetno počeli odbijati to tegobno i opasno ratovanje; prekaljeno pokolenje prvih osvajača beše 
gotovo zatrto, a njihovi sinovi, rođeni u Africi, uživali su u prekrasnim kupatilima i vrtovima, stečenim 
hrabrošću otaca. Njihova mesta rado je popunila šarolika gomila Mavara i Rimljana, zarobljenika i 
odmetnika; a 1 oni očajni nesrećnici, koji su već prekršili zakone svoje zemlje, bili su najspremniji da 
pripomognu u gnusnim zločinima što su sramotili Genzerihove pobede. U postupanju prema nesrećnim 
zarobljenicima ponekad se rukovodio svojom pohlepom, a katkad je puštao na volju okrutnosti; pokolj 

petsto plemenitih građana Zanta, ili Zakinta, čije je iskasapljene leševe pobacao u Jonsko more, javni gnev 
pripisivao je i njegovim poslednjim potomcima. 

Oholi Ricimer, koji se dugo borio sa teškoćama svog položaja, napokon je primoran da se obrati 
carigradskom prestolu poniznim podaničkim rečima; Italija je pristala da, kao cenu i jamstvo saveza, 
prihvati gospodara po izboru cara Istoka. Saslušavši pritužbe Italijana, Lav je odlučio da iskoreni vandalsku 
tiraniju i obnarodovao savez sa savladarem Antemijem, kome je svečano darovao dijademu i purpur Zapada. 
Antemijeve vrline su možda preuveličavane, jer je carsko poreklo, koje je mogao izvesti samo od uzurpatora 
Prokopija, naduvano u carsku lozu. U svim javnim izjavama car Lav zalaže autoritet i iskazuje očinsku 
ljubav prema sinu Antemiju sa kojim je podelio upravljanje svetom. Lava su položaj, a možda 1 karakter, 
odvraćali da se lično izlaže tegobama i opasnostima rata u Africi. Međutim, Istočno carstvo je silno napreglo 
moći da izbavi Italiju i Sredozemlje od Vandala; Genzerihu, koji je tako dugo ugnjetavao na kopnu i moru, 
sa svih strana je zapretila opasna najezda. Vasilisku, bratu carice Verine, povereno je to važno 
zapovedništvo. Njegova sestra, Lavova supruga, preuveličavala je značaj njegovih ranijih podviga protiv 
Skita. Ali, razotkrivanje njegove krivice ili nesposobnosti bilo je ostavljeno za afrički rat, a prijatelji su 
mogli sačuvati njegov vojnički ugled jedino tvrdnjom da je sa Asparom kovao zaveru kako bi poštedeo 
Genzeriha 1 izneverio poslednju nadu Zapadnog carstva. 

Iskustvo je pokazalo da uspeh napadača obično najviše zavisi od žestine i brzine njegovih dejstava. 
Odugovlačenje otupljuje jačinu i oštrinu prvog utiska; zdravlje i duh vojnika neosetno posustaju u dalekom 
podneblju; pomorska i vojna sila, moćno pregnuće koje se možda nikada ne može ponoviti, tiho se ćerda; a 
svaki sat protračen u pregovorima navikava neprijatelja da dobro razmisli i preispita te opasnosti, koje je, 
kad su se prvi put pojavile, smatrao nesavladivim. Zastrašujuća Vasiliskova flota nastavila je uspešnu 
plovidbu od tračkog Bosfora do afričke obale. Vasilisk je i skrcao vojsku na Rtu Bona, ili na Merkurovom 
pobrđu, četrdesetak milja od Kartagine. Carskom namesniku su se pridružile, ili su ga podržavale, Iraklijeva 
vojska i Marcelinova flota, dok su Vandali, koji su se suprotstavljali njegovom napredovanju na moru ili 
kopnu, zaredom pobeđivani. Da je Vasilisk iskoristio trenutak iznenađenja i smelo krenuo ka prestonici, 
Kartagina bi morala da se preda, a vandalsko kraljevstvo bi se ugasilo. Genzerih je sa čvrstinom gledao 
opasnost i izbegavao je sa veštinom starog vojnika. Najpristojnijim rečima svečano je izjavio da je spreman 
da sebe 1 teritorije pod svojom vlašću potčini carevoj volji, ali je zatražio petodnevno primirje za 
utanačivanje uslova predaje; opšte uverenje je bilo da je njegova potajna darežljivost doprinela uspehu 
javnih pregovora. Umesto da tvrdoglavo odbije ma kakvu popustljivost koju je njegov neprijatelj tako 
usrdno tražio, kriv ili lakoveran, Vasilisk je pristao na kobno primirje, a njegovo neobazrivo samopouzdanje 
kao da je govorilo da sebe već smatra osvajačem Afrike. Tokom ovog kratkog razdoblja dunuo je vetar 
povoljan po Genzerihove planove. Kao posadu, na najveće ratne brodove ukrcao je najhrabrije Mavare i 
Vandale, a brodovi su teglili mnoge velike čamce natovarene zapaljivim materijalima. U noćnoj tmini, ta 
razorna plovila upravljena su prema nebranjenoj floti Rimljana, koji ništa nisu podozrevali, a prenuo ih je 
osećaj bliske opasnosti. Njihov zbijen raspored potpomogao je širenje vatre, koja se prenela brzo, 
nezadrživom silinom; huk vetra, pucketanje plamena, neusklađeni uzvici vojnika i mornara, koji nisu mogli 
ni zapovedali ni poslušati, uvećali su užas noćnog meteža. Dok su se trudili da se odvoje od brodova- 
buktinja i spasu bar deo mornarice, Genzerihove galije su ih napale sa uzdržanom i disciplinovanom 
hrabrošću, te su mnogi Rimljani, koji su umakli besu požara, izginuli ili su ih zarobili pobednički Vandali. U 
zbivanjima te katastrofalne noći, junačkom, ili pre očajničkom hrabrošću, ime je od zaborava spasao Jovan, 
jedan od Vasiliskovih glavnih oficira. Kada je brod, koji je hrabro branio, vatra gotovo sagorela, onako u 
oklopu se bacio u more, sa prezirom odbio uvažavanje i milost Genza, Genzerihovog sina, koji ga je 
nagovarao da prihvati časnu poštedu, i potonuo u talasima, uskliknuvši, poslednjim dahom, da neće pasti živ 
u ruke tih bezbožnih pasa. Pokretan sasvim drugačijim duhom, Vasilisk, čiji je položaj bio najdalje od 
pogibelji, sramno je pobegao na početku okršaja, vratio se u Carigrad, izgubivši preko polovine flote i 
vojske, i svoju grešnu glavu sklonio u utočište Sv. Sofije, dok mu sestra nije suzama izmolila oproštaj 
gnevnog cara. 

Mirnu i uspešnu vladavinu koju je Antemije obećao Zapadu, uskoro su pomračile zla sreća i nesloga. 
Pribojavajući se, ili ne podnoseći višeg nad sobom, Ricimer se povukao iz Rima i nastanio u Milanu, na 
mestu povoljnom da se pozovu ili odbace ratoborna plemena, na seljena između Alpa i Dunava. Italija se 
postepeno podelila na dva sa mostalna 1 neprijateljska kraljevstva, a strepeći od skorog približavanja 
građanskog rata, ligurski plemići su se bacili patriciju pod noge, preklinjući ga da poštedi njihovu nesrećnu 


266 


XAM 


zemlju. "Što se mene tiče", odvratio je Ricimer tonom drske uzdržanosti, "još sam sklon da prihvatim 
Galatijanovo prijateljstvo; ali, ko če se poduhvatiti da umiri njegov gnev ili da ublaži oholost što se uvek 
javljaju srazmerno našoj poniznosti?" Saopštili su mu da pavijski biskup Epifanije sjedinjuje mudrost zmije 
sa nedužnošću golubice; a bili su, izgleda, ubeđeni da rečitost takvog izaslanika mora savladati najjači otpor 
interesa ili strasti. Njihova preporuka je usvojena, pa je Epifanije, lativši se dobročiniteljske dužnosti 
posrednika, bez odlaganja krenuo u Rim, gde je primljen sa počastima dostojnim njegove vrednosti i ugleda. 
Lako se može pretpostaviti kakva je bila biskupova beseda u prilog mira: obrazlagao je da u svim 
okolnostima opraštanje uvreda mora biti čin milosrđa, velikodušnosti ili promišljenosti; ozbiljno je 
savetovao caru da i zbegne sukob sa plahovitim varvarinom, koji može biti koban po njega a mora biti 
poguban po teritorije pod njegovom vlašću. Antemije je priznao tačnost njegovih načela, ali je zbog 
Ricimerovog ponašanja duboko osećao bol i gnev; strast je njegovom izlaganju dala rečitost i snagu. "Koje 
smo naklonosti", vatreno je uskliknuo, "uskratili tom nezahvalnom čoveku? Ima li izazivanja koja nismo i 
strpeli? Ne obazirući se na uzvišenost purpura, dao sam kćer Gotu; vlastitu krv sam žrtvovao zarad 
bezbednosti države. Velikodušnost koja je trebalo da obezbedi njegovu večnu privrženost, ogorčila je 
Ricimera prema dobročinitelju. Ima li rata protiv Carstva a da ga on nije podsticao? Koliko puta je podbunio 
i podupirao bes neprijateljskih naroda? Treba li sada da prihvatim njegovo verolomno prijateljstvo? Mogu li 
se nadati da će ugovorne obaveze poštovati onaj koji je već prekršio sinovljevske dužnosti?" No, Antemijev 
gnev je iščileo u tim strasnim usklicima: neosetno je pristao na Epifanijeve predloge, a biskup se vratio u 
svoju dijecezu zadovoljan što je u Italiju povratio mir pomirenjem u čiju se iskrenost i dugotrajnost s 
razlogom moglo sumnjati. Carevu trpeljivost je iznudila njegova slabost; Ricimer je odložio svoje 
vlastoljubive planove dok u potaji ne pripremi ratne sprave kojima beše rešio da potkopa Antemijev presto. 
A tad je zbacio obrazinu mira i uzdržanosti. Ricimerovu vojsku osnažila su brojna pojačanja Burgunđana i 
Istočnih Sveva: odrekao je svaku poslušnost grčkom caru, odmarširao iz Milana do kapija Rima, pa je, 
utaborivši se na obalama Anija, nestrpljivo čekao dolazak Olibrija, svog kandidata za cara. 

Senator Olibrije, iz porodice Anicijevih, mogao je sebe smatrati zakonitim naslednikom Zapadnog 
carstva. Oženio se Placidijom, mladom Valentinijanovom kćerkom, pošto je ovu vratio Genzerih, koji je i 
dalje zadržao njenu sestru Evdoksiju, kao suprugu, ili pre zatočenicu svog sina. Vandalski kralj je pretnjama 
i saletanjima podržavao pravedne zahteve svog rimskog saveznika; a kao jedan od razloga za rat navodio je 
odbijanje senata i naroda da priznaju svog zakonitog vladara, i nedostojno davanje prednosti tuđincu. 
Prijateljstvo državnog neprijatelja moglo je Olibrija učiniti još neomiljenijim Italijanima; ali, dok je Ricimer 
smišljao propast cara Antemija, ponudom dijademe mamio je kandidata čije su slavno ime 1 carsko poreklo 
mogli da opravdaju pobunu. Dobivši, poput većine njegovih predaka, konzulsko dostojanstvo, Placidijin 
suprug mogao je uživati u sigurnoj i blistavoj sudbini, u spokojnom carigradskom domu; čini se da ga nije 
mučio duh koji se ne može razonoditi ili zabaviti ničim do upravljanjem carstvom. Olibrije je ipak popustio 
navaljivanjima prijatelja, možda i žene; brzopleto je uleteo u opasnosti i nedaće građanskog rata; i, uz tajni 
pristanak cara Lava, prihvatio italijanski pupur, dodeljivan i oduziman hirovitom voljom jednog varvarina. 
Bez teškoća se iskrcao (jer je Genzerih gospodario morem) u Raveni ili u luci Ostiji, 1 smesta produžio u 
Ricimerov logor, gde je primljen kao vladar zapadnog sveta. 

Rastegavši svoje položaje od Anija do Mulvijskog mosta, patricije je već posedovao dve rimske 
četvrti, Vatikan 1 Janikul, Tibrom odvojene od ostatka grada, te se može pretpostaviti da je pri izboru 
Olibrija skup otcepljenih senatora oponašao formalnost zakonitih izbora. Ali, glavnina senata i naroda čvrsto 
je stajala uz Antemija, dok mu je delotvornija podrška gotske vojske omogućila da produži vladavinu i 
sveopštu nesreću, tromesečnim otporom, koji je izazvao prateća zla gladi i boleštine. Ricimer je napokon 
izveo žestok juriš na Hadrijanov, ili most sv. Anđela, a taj uski prolaz Goti su branili sa podjednakom 
hrabrošću do smrti svog vođe Gilimera. Rušeći sve prepreke, pobednička vojska je nezadrživom silinom 
nahrupila u srce grada, a Rim je (ukoliko se smemo poslužiti rečima tadašnjeg pape) razorila pomama 
građanskog rata između Antemija i Ricimera. Zlosrećnog Antemija izvukli su iz skrovišta i nečovečno ubili 
po naređenju njegovog zeta, koji je tako dodao trećeg, ili možda četvrtog cara broju svojih žrtava. Vojnici, 
koji su spajali jarost buntovnih građana sa divljačkim ponašanjem varvara, neobuzdano su se predali 
razularenom pljačkanju i ubijanju: gomila robova i plebejaca, ne hajući za ishod, mogla je jedino biti na 
dobitku pljačkajući koga stigne; dok je lice grada činilo čudnu suprotnost nemilosrdnoj svireposti i raspusnoj 
neumerenosti. četrdeset dana nakon ovog kobnog, zločinačkog a ne slavnog zbivanja, Italiju je mučna 
bolest izbavila od tiranina Ricimera, koji je zapovedništvo nad vojskom za veš tao nećaku Gundobaldu, 

jednom od burgundskih knezova. Tokom iste godine svi glavni glumci u ovom velikom prevratu uklonjeni 
su sa pozornice, a cela vladavina Olibrija, čija smrt ne otkriva nikakve znake nasilja, stala je u razdoblje od 
sedam meseci. Ostavio je kćerku, izdanak braka sa Placidijom, te se porodica Teodosija Velikog, preseljena 
iz Spanije u Carigrad, po ženskoj liniji produžila čak do osmog kolena. 

Dok je upražnjeni 1 talijanski presta bio prepušten divljim varvarima, na veću kod Lava ozbiljno se 
pretresao izbor novog savladara. Željna da doprinese veličini vlastite porodice, carica Verina je udala jednu 
od nećaka za Julija Nepota, naslednika strica Marcelina, vladara Dalmacije, što je bio pouzdaniji posed no 
titula cara Zapada, koju ga behu ubedili da prihvati. Međutim, mere vizantijskog dvora bile su tako mlake 1 
neodlučne da je proteklo više meseci od Antemijeve, pa i Olibrijeve smrti, pre nego što se njihov odabrani 
naslednik mogao pojaviti sa pristojnom vojskom pred svojim italijanskim podanicima. U tom međuvremenu, 
Glikerija, beznačajnog vojnika, purpurom je zaodenuo njegov pokrovitelj Gundobald, premda burgundski 
vladar nije bio kadar niti voljan da podrži njegovo naimenovanje građanskim ratom: ostvarivanje domaćih 
ambicija pozvalo ga je s onu stranu Alpa, a njegovom klijentu je dozvoljeno da rimsko žezlo zameni za 
biskupiju u Saloni. Nakon uklanjanja takvog takmaca, senat, Italijani i žitelji galskih provincija priznali su 
cara Nepota; na sav glas su stavljene njegove moralne vrednosti i vojnička obdarenost, dok su oni koji su 
izvlačili ma kakvu ličnu korist iz njegove vladavine, proročanskim tonovima najavljivali obnovu opšteg 
blagostanja. Njihove nade (ukoliko su takve nade uopšte gajili) srušile su se u roku od jedne jedine godine; 
mirovni ugovor kojim je Overnj ustupio Zapadnim Gotima, jedini je događaj u njegovoj kratkoj i neslavnoj 
vladavini. Italijanski car je žrtvovao najvernije galske podanike zarad nade u unutarnju bezbednost; ali, 
njegov spokoj je uskoro narušila silovita pobuna varvarskih saveznika, koji su pod zapovedništvom svog 
vojskovođe Oresta iz Rima nastupali prema Raveni. Pred njihovim primicanjem Nepot se prepao; umesto da 
se opravdano pouzda u snagu Ravene, žurno je utekao na svoje brodovlje i povukao se u svoju Dalmatinsku 
kneževinu, na suprotnoj obali Jadranskog mora. Tom sramnom abdikacijom produžio je sebi život oko pet 
godina, u veoma dvosmislenom položaju između cara i izgnanika, dok ga u Saloni nije ubio nezahvalni 
Glikerije, koji je premešten, možda radi nagrade za svoj zločin, u milansku nadbiskupiju. 

Narodi koji su nakon Atiline smrti iskazali svoju nezavisnost, naselili su se, na osnovu prava 
državine ili osvajanja, u bezgraničnim zemljama severno od Dunava ili u rimskim provincijama između te 
reke i Alpa. Ali, njihovi najhrabriji mladići stupali su u savezničku vojsku, koja je predstavljala odbranu i 
strah i trepet Italije; u toj razularenoj rulji preovladavala su, izgleda, imena Herula, Skira, Alana, Turkilinga 
i Rugijaca. Primer tih ratnika oponašao je Orest, Tatulov sin i otac poslednjeg rimskog cara Zapada. Orest, 
već pominjan u ovoj povesti, nikada nije napustio svoju zemlju. Poreklo i posedi učinili su ga jednim od 
najčuvenijih podanika Panonije. Kada je ta provincija ustupljena Hunima, stupio je u službu Atile, svog 
zakonitog vladara, dobio mesto sekretara, pa je u više navrata upućivan u Carigrad, kao izaslanik da zastupa 
ličnost i prenosi naredbe tog oholog vladara. Slobodu mu je vratila smrt tog osvajača; Orest je mogao časno 
odbiti da sledi Atiline sinove u pustinju Skitije ili se, pak, pokoriti Istočnim Gotima, koji su bespravno 
prigrabili vlast nad Panonijom. Radije je služio italijanskim vladarima, Valentinijanovim naslednicima, a 
kako je posedovao svojstva hrabrosti, vrednoće i iskustva, brzim koracima je napredovao u vojnom pozivu, 
sve dok ga naklonost samog Nepota nije uzvisila na ugledne položaje patricija i vrhovnog zapovednika 
vojske. Ti vojnici su bili odavno naviknuti da poštuju karakter i autoritet Oresta, koji je podražavao njihovo 
ponašanje, razgovarao sa njima na njihovom jeziku, i bio blisko povezan sa njihovim nacionalnim prvacima 
dugim navikama prisnosti i prijateljstva. Na njegov poziv ustali su na oružje protiv beznačajnog Grka koji se 
drznuo da pritežava njihovu poslušnost; kada je Orest, iz neke skrivene pobude, odbio purpur, sa 
podjednakom lakoćom su pristali da za cara Zapada priznaju njegovog sina Avgustula. Nepotovom 
abdikacijom Orest je sad dosegao vrhunac svojih vlastoljubivih nada, ali je ubrzo, pre isteka prve godine, 
otkrio da će se pouke o krivokletstvu i nezahvalnosti, koje buntovnik mora da nauči, okrenuti protiv njega; a 
da je nesigurnom vladaru Italije dopušteno jedino da odabere hoće li biti rob ili žrtva svojih varvarskih 
najamnika. Opasno savezništvo sa tim tuđincima ugnjetavalo je i narušavalo poslednje ostatke rimske 
slobode i dostojanstva. Sa svakim prevratom plate i povlastice su im povećavane, ali se njihova drskost 
uvećavala u još preteranijoj meri; zavideli su na sudbini svojoj sabraći u Galiji, Španiji i Africi, čije je 
pobedničko oružje steklo nezavisnu i trajnu baštinu; uporno su nastojali na svom bezobzirnom zahtevu da se 
trećina zemljišta u Italiji smesta raspodeli njima. Sa hrabrošću, koja bi u drugoj situaciji zasluživala naše 
uvažavanje, Orest se opredelio da se radije suoči sa gnevom naoružane gomile nego da doprinese propasti 
nedužnog naroda. Odbio je bezočni zahtev, a njegovo odbijanje išlo je na ruku ambiciji odvažnog varvarina 

Odoakara, koji je uveravao svoju vojničku sabraću da bi, ukoliko se usude da se udruže pod njegovim 
zapovedništvom, uskoro mogli iznuditi pravdu uskraćenu njihovim pokornim molbama. Pokretani istom 
ozlojeđenošću i istim nadama, iz svih logora i garnizona Italije saveznici su se nestrpljivo sjatili pod steg 
ovog omiljenog vođe, dok se savladan bujicom, nesrećni patricije žurno povukao u utvrđeni grad Paviju, 
biskupsko sedište sv. Epifanija. Pavija je smesta opsednuta, utvrđenja su osvojena na juriš, grad je 
opljačkan; mada se biskup trudio sa mnogo revnosti i nešto uspeha da spase crkvenu imovinu i krepost 
zarobljenica, metež se mogao umiriti jedino pogubljenjem Orestovim. Njegov brat Pavle ubijen je u boju 
blizu Ravene, a bespomoćni Avgustul, koji više nije uživao poštovanje, spao je na to da preklinje Odoakara 
za milost. 

Kraljeva ličnost bila je poznata varvarima a ponizni i talijanski narod bio je spreman da se bez 
gunđanja pokorava vlasti, koju je on trebalo da se udostoji da vrši kao namesnik cara Zapada. No, Odoakar 
je bio rešen da ukine to jalovo i skupo zvanje, a težina drevne predrasude bila je tolika da je trebalo nešto 
drskosti i pronicljivosti da se otkrije krajnja lakoća tog poduhvata. Od nesrećnog Avgustula su načinili oruđe 
njegove vlastite sramote; ostavku je podneo senatu, dok je ta skupština, poslednjim činom poslušnosti prema 
rimskom vladaru, još glumila slobodni duh i ustavne forme. Jednoglasnom odlukom upućena je poslanica 
caru Zenonu, Lavovom zetu i nasledniku, koji je nedavno, posle kratke pobune, vraćen na vizantijski presto. 
Zvanično su "porekli potrebu, ili makar želju, da se u Italiji dalje produžava carska loza, jer je, po njihovom 
mišljenju, moć jednog vladara dovoljna da obuhvati 1 zaštiti istovremeno i Istok i Zapad. U svoje, a i u ime 
naroda, pristaju da se sedište vaseljenskog carstva preseli iz Rima u Carigrad; i bedno se odriču prava da 
sami biraju sebi gospodara, tog jedinog sačuvanog ostatka vlasti koja je svetu dala zakone. Republika se (taj 
naziv ponavljaju bez stida) može bezbedno poveriti građanskim i vojničkim vrlinama Odoakara, dok oni 
ponizno mole Cara da mu dodeli titulu patricija i upravu nad italijanskom dijecezom". Izaslanike senata u 
Carigradu su primili sa izvesnim znacima nezadovoljstva i srdžbe: a kada su ih pripustili u audijenciju kod 
Zenona, ovaj im je oštro zamerio zbog postupaka prema dvojici careva, Antemiju i Nepotu, koje im je Istok 
dokle god bude živeo on je vaš zakoniti vladar." Međutim, razboriti Zenon je uskoro napustio propalu stvar 
svog kolege koji se odrekao prestola. Taštinu su mu zadovoljile titula jedinog cara i statue podignute u 
njegovu čast, u nekoliko rimskih četvrti; vodio je prijateljsku, mada dvosmislenu prepisku sa patricijem 
Odoakarom; zahvalno je primio carska znamenja, svete ukrase prestola i palate, koje varvarin nije bio 
nevoljan da skloni od pogleda naroda. 

U dvadesetogodišnjem razdoblju nakon Valentinijanove smrti iščezlo je redom devet careva; a 
Orestov sin, mladić koga je preporučivala jedino njegova lepota, najmanje bi zasluživao pažnju potomstva, 
da njegova vladavina, obeležena zatiranjem Zapadnog rimskog carstva, nije ostavila spomena dostojnu eru u 
istoriji čovečanstva. Patricije Orest oženio se kćerkom grofa Romula od Petovija u Noriku: ime Avgust, i 
pored podozrivosti vlasti, u Akvileji bilo je poznato kao uobičajen nadimak, te su imena dvojice velikih 
utemeljitelja grada i monarhije tako bila čudno spojena u poslednjem njihovom nasledniku. Orestov sin je 
uzeo i osramotio imena Romula i Avgusta; ali, Grci su prvo iskvarili u Momil, a Latini drugo pretvorili u 
prezrivi deminutiv Avgustul. Život tog nezlobivog mladića poštedela je velikodušna milosti vost Odoakara, 
koji ga je sa celom porodicom isterao iz carske palate, odredio mu godišnji prihod od šest hiljada zlatnika 1 
Lukulov dvorac u Kampaniji za mesto progonstva ili povučenog bitisanja. 

Kralj Italije nije bio nedostojan visokog položaja na koji su ga uzdigle hrabrost i sreća: njegove 
neotesane manire ugladile su navike drugovanja; mada osvajač 1 varvarin, poštovao je ustanove, čak i 
predrasude, svojih podanika. Nakon sedmogodišnjeg razdoblja, Odoakar je obnovio funkciju konzula 
Zapada. Skromno ili oholo, odbio je tu počast, koju su i dalje prihvatali carevi Istoka; međutim, kurulnu 
stolicu *' redom su popunjavala jedanaestorica najslavnijih senatora, a taj spisak je krasilo uvaženo ime 
Bazilija, koji je vrlinama stekao prijateljstvo i zahvalno veličanje svog klijenta Sidonija. Carski zakoni su se 
strogo primenjivali, a civilnu upravu nad Italijom 1 dalje su vršili pretorijanski prefekt i njegovi podređeni 
činovnici. Odoakar je na rimske magistrale preneo omraženu i tlačiteljsku dužnost ubiranja javnog prihoda, 
ali je za sebe zadržao zaslugu za pravovremenu i omiljenu popustjivost. Poput ostalih varvara, bio je 
vaspitan u duhu arijanske jeresi, ali je poštovao dostojanstvo monaha i episkopa, dok ćutanje katolika 


131 Kurulna stolica od slonovače, na kojoj su prilikom vršenja dužnosti sedeli kurulni magistrati (konzul, 

svedoči o trpeljivosti u kojoj su uživali. Mir grada je iziskivao uplitanje njegovog prefekta Bazilija u izbor 
rimskog pape: zakon kojim se sveštenstvu ograničavala otuđivanje zemljišta imao je za krajnju svrhu 
dobrobit naroda, čiju bi pobožnost opteretili troškovi opravke ruševnih crkava. Italija je bila zaštićena 
oružjem svog osvajača, a njene granice su poštovali varvari Galije i Germanije, koji su tako dugo kinjili 
slabašni Teodosijev soj. Odoakar je prešao Jadran da bi kaznio ubice cara Nepota i dokopao se primorske 
provincije Dalmacije. Prešao je Alpe da izbavi ostatke Norika od Fave ili Feleteja, kralja Rugijaca, čije je 
stanište bilo s onu stranu Dunava. Kralj je poražen u bici i odveden kao zarobljenik; brojna kolonija 
zarobljenika i podanika preseljena je u Italiju, a Rim je posle dugog razdoblja poraza i sramote mogao 
polagati pravo na trijumf svog varvarskog gospodara. 

I pored Odoakarove smotrenosti i uspeha, njegovo kraljevstvo pružalo je žalosnu sliku bede 1 pustoši. 
Od Tiberijevog doba u Italiji se osećalo propadanje poljoprivrede; to što je život rimskog naroda zavisio od 
slučajnih vetrova i talasa opravdano je predstavljalo predmet vajkanja. Zbog podele i opadanja Carstva, 
prestao je da priliče danak u letini iz Egipta i Afrike; sa opadanjem sredstva za život neprestano se 
smanjivao broj stanovnika, a zemlja je bila iscrpljena nenadoknadivim gubicima zbog rata, gladi i boleština. 
Sv. Ambrozije je oplakivao propadanje gusto naseljene oblasti, koju su nekada resili napredni gradovi 
Bolonja, Modena, Regij i Placencija. Odoakarov podanik papa Gelazije tvrdi sa velikim preterivanjem da je 
ljudski rod bio gotovo zatrt u Emiliji, Toskani i obližnjim provincijama. Rimski plebejci, koje je hranila 
gospodareva ruka, umirali su ili nestajali čim bi prestala njegova štedrost; propadanje zanata svelo je 
marljivog zanatliju na besposličenje 1 nemaštinu; a senatori, koji su možda strpljivo podnosili propadanje 
svoje zemlje, jadikovali su nad ličnim gubitkom bogatstva i raskoši. Trećina onih prostranih poseda, kojima 
se prvobitno pripisuje propast Italije, oteta je za potrebe osvajača. Uvrede su pogoršale rane; osećaj stvarnih 
patnji zagorčala je bojazan od užasnijih zala; a pošto su se nova zemljišta dodeljivala novim čoporima 
varvara, svaki senator je strepeo da se samovoljni geometri ne primaknu njegovom omiljenom letnjikovcu ili 
najunosnijem poljskom dobru. Najmanje nesrećni bili su oni koji su se bez gunđanja pokorili vlasti, kojoj je 
bilo nemoguće pružiti otpor. Pošto su želeli da žive, izvesnu zahvalnost dugovali su tiraninu koji im je 
poštedeo živote, a budući da je bio apsolutni gospodar nad njihovim imecima, deo koji im je prepuštao 
morao se prihvatiti kao njegov čist i dobrovoljan poklon. Nesreću Italije ublažavale su smotrenost i 
čovečnost Odoakara, koji se, na ime cene svog stupanja na presto, obavezao da zadovolji zahteve 
raspojasane i buntovne svetine. Varvarskim kraljevima često su pružali otpor, svrgavali ih ili ubijali njihovi 
zavičajni podanici, a razne družine italijanskih najamnika, koji su se udruživali pod stegom izbornog 
vojskovođe, polagale su pravo na šire povlastice slobode 1 otimačine. Monarhija lišena nacionalnog 
jedinstva i naslednog prava srljala je u raspad. Nakon četrnaestogodišnje vladavine Odoakara je savladao 
nadmoćni duh Teodoriha, kralja Istočnih Gota; junaka podjednako vrsnog u veštinama ratovanja i vladanja, 
koji je obnovio doba mira i blagostanja, a čije ime još pobuđuje i zaslužuje pažnju čovečanstva. 

33. POGLAVLJE (XXXVII) 
(805-712. g.) 


Monastvo - Prevođenje varvara u hrišćanstvo I arijanstvo 


Gibon je verovao da su monaštvo i sektaško gloženje unutar crkve bili važni 
činioci slabljenja strukture Carstva. Naredni odlomci XXXVII poglavlja ilustruju 
njegovo umovanje o ovom predmetu. 


M naški poziv u starih predstavljao je čin dobrovoljne pobožnosti. Nepostojanom fanatiku pretila je večna 


osveta Boga koga je napustio, ali su kapije manastira 1 dalje bile otvorene za pokajanje. Oni monasi, čiju su 
savest krepili razum ili strast, imali su slobodu da se vrate ulozi muškaraca i građana, a čak su i Hristove 
neveste mogle prihvatali zakonite zagrljaje ovozemaljskog ljubavnika. Primeri sablazni i širenje praznoverja 
ukazivali su na prikladnost jačih stega. Nakon dovoljnog ispaštanja, vernost iskušenika obezbeđivana je 
svečanim i večnim zavetom, a njegovu neopozivu obavezu potvrđivali su crkveni i državni zakoni. 
Odbeglog krivca su proganjali, hapsili 1 vraćali u njegov večni zatvor; sudijino uplitanje gušilo je slobodu i 
nagradu, koje su, u izvesnoj meri, olakšavale ponizno ropstvo monaške discipline. Monahove postupke, reči, 
čak i misli, određivali su kruti tipik ili ćudljivi starešina: najmanji prekršaji kažnjavani su nemilošću ili 
zatočenjem, vanrednim postovima ili bičevanjem do krvi; a neposlušnost, gunđanje ili odugovlačenje 
uvrštavani su u katalog najgnusnij ih grehova. Slepo pokoravanje igumanovim naredenjima, koliko god se 
ona mogla činiti besmislena, ili čak zločinačka, predstavljalo je vladajuće načelo, prvu vrlinu egipatskih 
monaha, a njihovo strpljenje često se uvežbavalo najpreteranijim ispaštanjima. Nalagali su im da pomere 
ogromnu stenu, da prilježno zalivaju suvi štap zasađen u zemlju, sve dok po isteku tri godine ne bi krenuo i 
procvetao poput drveta; da uđu u užarenu peć ili da svoje detence bace u duboku baru; a nekoliko svetaca, ili 
ludaka, ovekovečeni su u povesti monaštva zahvaljujući nepromišljenoj i neustrašivoj poslušnosti. Slobodu 
eduha, izvor svakog širokogrudog i razumnog osećanja, uništile su navike lakovernosti i pokornosti; stekavši 
mane roba, monah je pobožno sledio veru i strasti svog crkvenog tiranina. Mir Istočne crkve narušila je 
gomila fanatika, nesposobnih za strah, razumnost ili čovečnost, a carski vojnici su, ne stideći se, priznavali 
da manje strahuju od okršaja sa najžešćim varvarima. 

Monasi su se delili na dve kategorije: cenobite, koji su živeli uz zajedničku i redovnu disciplinu, i 
anahorete'*“, koji su se prepuštali nedruštvenoj, samostalnoj fanatičnosti. Najpobožniji ili najambiciozniji 
među duhovnom braćom odricali su se manastira, kao što su se odricali sveta. Revnosne manastire Egipta, 
Palestine i Sirije okruživala je lavra'*, udaljeni krug isposničkih ćelija, a pohvale i nadmetanje podsticali su 
čudačko ispaštanje isposnika. Savijali su se pod mučnim teretom krstova i okova, njihove usukane udove 
sputavale su ogrlice, narukvice, rukavice 1 steznici za butine od teškog, nesavitljivog gvožđa. Prezrivo su 
odbacivali svu suvišnu odeću, a neki divljačni sveci oba pola, čija je naga tela pokrivala jedino duga kosa, 
nailazili su na divljenje. Težili su da sebe svedu na sirovo i bedno stanje u kojem se ljudska zver jedva 
razlikuje od srodnih životinja; brojna anahoretska sekta ime je dobila po skromnom običaju da zajedno pase 
sa običnim stadom po mesopotamskim poljima. Često su otimali jazbinu kakve divlje zveri na koju su 
nastojali da liče; zavlačili su se u sumornu špilju, koju je veština ili priroda izdubila u steni; a majdani 
mermera kod Tebe još su ispisani spomenicima njihove pokore. Najsavršeniji pustinjaci navodno su 
provodili mnoge dane bez jela, mnoge noći bez sna i mnoge godine a da ne prozbore; slavan je bio čovek 
(zloupotrebljavam taj naziv), izumitelj ćelije ili stolice tako čudno sklepane da ga je mogla izložiti, u 
najneudobnijem stavu, surovosti godišnjih doba. 

Među tim junacima monaškog života, ime i duh Simeona Stolpnika (Stilita) ovekovečio je 


192 Cenobiti, isposnici koji su živeli u zajednici-cenobiji, dok su anahoreti bili hrišćanski pustinjaci u 3. veku 
i preteče monaha. 
193 Lavra, prvobitno monaška ćelija, a kasnije naziv za muški pravoslavni manastir. 

271 


jedinstveni izum ispaštanja u vazduhu. U trinaestoj godini mladi Sirijac je napustio pastirski poziv i pohrlio 
u strogi manastir. Posle dugog i mukotrpnog iskušeništva, tokom kojeg su Simeona u više navrata spasavali 
od pobožnog samoubistva, nastanio se u planini, tridesetak ili četrdesetak milja istočno od Antiohije. Unutar 
mandra, ili kruga od kamenja, za koji se privezao teškim lancem, popeo se na stub, čija se visina postepeno 
uzdizala sa devet na šezdeset stopa od tla. Na tom poslednjem i visokom položaju, sirijski anahoret odolevao 
je jari trideset leta i studeni isto toliko zima. Navika i vežbanje naučili su ga da se održava u tom opasnom 
položaju bez straha ili vrtoglavice, i da pri molitvi redom zauzima razne položaje. Ponekad se molio u 
uspravnom stavu, raširenih ruku poput krsta, ali najčešće je običavao da mršavi kostur priklanja čelom ka 
stopalima; znatiželjni posmatrač, izbrojavši hiljadu dvesta četrdeset četiri metanisanja, napokon je odustao 
od beskonačnog brojanja. Širenje čira na bedru moglo je skratiti, ali ne i narušiti taj nebeski život, te je 
strpljivi pustinjak izdahnuo ne sišavši sa svog stuba. Vladara, koji bi ćudljivo dosudio takva mučenja, 
smatrali bi tiraninom, no prevazilazilo bi moć tiranina da nametne dugotrajno i bedno bitisanje nevoljnim 
žrtvama svoje okrutnosti. Mora biti da je ovo svojevoljno mučeništvo polako uništavalo osetljivost i duha i 
tela; a ne može se pretpostaviti da su fanatici koji sebe muče, sposobni za ikakvu jaku ljubav prema ostatku 
ljudskog roda. Svirepa, neosetljiva priroda odlikovala je monahe u svim razdobljima 1 svim zemljama; 
njihovu okrutnu ravnodušnost, retko ublažavanu ličnim prijateljstvom, podjarivala je verska mržnja, a njihov 
nemilosrdni žar revnosno je upravljao Svetom inkvizicijom. 

Monaške svece, koji pobuđuju jedino prezir i sažaljenje filozofa, vladar i narod su poštovali i gotovo 
obožavali. Gomile hodočasnika iz Galije i Indije redom su celivale Simeonov božanski stub; saracenska 
plemena su se oružjem otimala za počast njegovog blagoslova; kraljice Arabije i Persije zahvalno su 
priznavale njegovu natprirodnu vrlinu; a Teodosije Mlađi je od anđeoskog pustinjaka tražio savet u vezi 
najvažnijih crkvenih i državnih pitanja. Sa planinc Telenisa njegove posmrtne ostatke je prenela svečana 
povorka, koju su sačinjavali patrijarh, vrhovni vojni zapovednik Istoka, šest episkopa, dvadeset jedan grof ili 
tribun, i šest hiljada vojnika, dok je Antiobija štovala njegove kosti kao slavni ukras i neprobojnu odbranu. 
Slavu apostola i mučenika postepeno su pomračili ti skorašnji i omiljeni anahoreti; hrišćanski svet je padao 
ničice pred njihovim oltarima; a čudesa, pripisivana njihovim moštima, premašala su, bar brojem i 
trajanjem, duhovne podvige, njihovih života. Međutim, zlatnu legendu o njihovim životima ulepšavala je 
lukava lakovernost njihove koristoljubive sabraće, a jedno verničko doba se moglo lako ubediti da je i 
najmanji hir nekog egipatskog ili sirijskog kaluđera bio dovoljan da obustavi večne zakone vaseljene. 
Miljenici Neba bili su naviknuti da dodirom, rečju ili porukom izdaleka isceljuju neizlečive boljke, 1 da 
isteruju i najtvrdoglavije demone iz duša ili tela koja su zaposeli. Prisno su prilazili ili zapovednički 
naređivali pustinjskim lavovima i zmijama; ulivali život u osušeno stablo; održavali gvožde na površini 
vode; prelazili Nil na leđima krokodila i osvežavali se u užarenoj peći. Te preterane bajke, koje izlažu 
poetske izmišljotine lišene duha, ozbiljno su uticale na razum, veru i moral hrišćana. Njihova lakovernost 
unižavala je i kvarila duhovne sposobnosti: izopačavali su dokaze istorije, a praznoverje je postepeno gasilo 
neprijateljsku svetlost filozofije i nauke. Svaki način verskog bogosluženja koji su upražnjavali sveci, svako 
tajanstveno učenje u koje su verovali, učvršćivalo se potvrdom božjeg otkrovenja, a sve muževne vrline 
potiskivane su pokornom i malodušnom vladavinom monaha. Kada bi bilo moguće izmeriti rastojanje 
između Ciceronovih filozofskih spisa i svete legende o Teodoretu, između Katonovog i Simeonovog 
karaktera, mogli bismo proceniti znameniti prevrat koji se odigrao u Rimskom carstvu u razdoblju od petsto 
godina. 

Širenje hrišćanstva obeležile su dve slavne i odlučujuće pobede: nad obrazovanim i sladostrasnim 
građanima Rimskog carstva i nad ratobornim varvarima Skitije i Germanije, koji su potkopali Carstvo i 
primili veru Rimljana. Među tim divljim preobraćenicima naistaknutiji su bili Goti, a svoje preobraćenje taj 
narod duguje jednom zemljaku, ili bar podaniku, dostojnom da bude svrstan u izumitelje korisnih veština 
koji zaslužuju pamćenje i zahvalnost potomstva. Gotske družine, koje su harale Azijom u Galijenovo doba, 
odvele su u ropstvo veliki broj žitelja rimskih provincija; među tim zarobljenicima mnogi su bili hrišćani, a 
nekolicina je pripadala svešteničkom staležu. Ti nevoljni misionari, raštrkani kao robovi po dačkim selima, 
neprestano su radili na spasenju svojih gospodara. Seme jevanđeoskog učenja, koje su posejali, postepeno je 
počelo da donosi plod, te je pre isteka stoleća pobožni posao bio dovršen trudom Vulfile, čiji su preci iz 
gradića u Kapadokiji bili preseljeni s onu stranu Dunava. 

Vulfila, biskup i apostol Gota, zadobio je njihovu ljubav i uvažavanje besprekornim životom i 
neumornom revnošću, i oni su sa slepim poverenjem usvojili učenja o istini i vrlini koja je on propovedao i 


212 


upražnjavao. Obavio je teški zadatak prevoda Svetog pisma na njihov maternji jezik, dijalekt germanskog ili 
tevtonskog jezika, ali je predostrožno izostavio četiri Knjige o carevima, jer su mogle razdražiti divlji i 
krvoločni duh varvara. Njegov genije je usavršio i prilagodio neotesani i nesavršeni je zik vojnika i pastira, 
tako malo podoban da prenese ma kakve duhovne pojmove; pre izrade prevoda, Vulfila je morao da sastavi 
novu azbuku od dvadeset četiri slova, od kojih je četiri izmislio da označi neobične glasove nepoznate 
grčkom i latinskom govoru. 

Hrišćanstvo, koje je varvarima otvorilo kapije Neba, unelo je značajnu promenu u njihovo moralno i 
političko stanje. Istovremeno su primili pismenost, tako suštinsku za veru čija su učenja sadržana u jednoj 
svetoj knjizi, a dok su proučavali božansku istinu, njihove duhove neprimetno je proširio pogled izdaleka na 
istoriju, prirodu, umetnost i društvo. Prevod Svetog pisma na njihov maternji jezik, koji je olakšao 
preobraćenje, morao je probuditi u njihovom sveštenstvu radoznalost da pročitaju izvorni tekst, da shvate 
crkvenu svetu liturgiju i da u spisima otaca istraže lanac crkvenog predanja. Ti duhovni darovi su sačuvani 
na grčkom i latinskom jeziku, koji su skrivali neprocenjive spomenike antičkog znanja. Besmrtna 
Vergilijeva, Ciceronova i Livijeva dela, dostupna varvarima-hrišćanima, ćutke su povezivala Avgustovu 
vladavinu sa vremenom Klodovika i Karla Velikog. Sećanje na savršenije stanje podsticala je nadmetanje u 
ljudskom rodu; krišom se čuvao plamen nauke da greje i prosvećuje zrelo doba zapadnog sveta. U 
najiskvarenijem stanju hrišćanstva varvari mogu naučiti pravičnost iz zakona, a samilost iz Jevanđelja; a 
ukoliko je svest o dužnosti bila nedovoljna da usmerava njihove postupke ili obuzdava strasti, katkad ih je 
kočila savest, a često kažnjavalo kajanje. Ali, neposredna verska vlast bila je manje delotvorna od svetog 
pričešća, koje ih je sjedinjavalo sa hrišćanskom sabraćom u duhovnom prijateljstvu. Uticaj tih osećanja 
doprinosio je osiguravanju njihove vernosti u službi ili savezništvu sa Rimljanima, ublažavanju ratnih užasa, 
umeravanju drskosti osvajanja, i očuvanju, tokom rušenja Carstva, trajnog poštovanja prema imenu i 
ustanovama Rima. 

Međutim, delovanje tih uzroka zaustavio je i odložio nesrećni slučaj, koji je usuo smrtonosni otrov u 
pehar spasenja. Kakva god mogla biti rana Vulfilina osećanja, njegove veze sa Carstvom i crkvom 
zasnovane su za vladavine arijanstva. Gotski apostol je prihvatio simvol vere iz Riminija'**; ispovedao je 
slobodno, a možda i iskreno, da Sin nije jednak ili jednosuštan sa OCEM; te zablude preneo je sveštenstvu i 
narodu, a u varvarski svet je uneo zarazu jeresi koju Teodosije Veliki bejašc zabranio i iskorenio medu 
Rimljanima. Priroda i moć poimanja novih preobraćenika nisu bile prilagođene metafizičkim tananostima, 
ali su se revnosno držali onog što su pobožno primili kao čista 1 istinska hrišćanska učenja. Prednost 
propovedanja i tumačenja Svetog pisma na tevtonskom jeziku unapredila je apostolski rad Vulfile i njegovih 
naslednika; rukopoložili su dovoljan broj biskupa i prezvitera radi podučavanja srodnih plemena. Istočni 
Goti, Burgunđani, Svevi i Vandali, koji su slušali rečito latinsko sveštenstvo, pretpostavili su razumljivije 
pouke svojih domaćih učitelja, te je arijanstvo prihvaćeno kao nacionalna vera ratobornih preobraćenika, 
nastanjenih u ruševinama Zapadnog carstva. Ova nepomirljiva verska razlika bila je večni izvor zavisti 1 
mržnje; a prekorni naziv varvarin zagorčavan je mrskijim epitetom jeretik. Junaci sa severa, koji su sa 
izvesnim oklevanjem pristali da veruju da su im svi preci u paklu, sa zaprepašćenjem i ogorčenjem su 
saznali da su jedino promenili oblik svoje večne osude. Umesto glatkog veličanja koje su hrišćanski kraljevi 
navikli da očekuju od svojih odanih prelata, pravoverni biskupi i njihovo sveštenstvo bili su u sukobu sa 
arijanskim dvorovima; njihovo nesmotreno suprotstavljanje često je postajala zločinačko, a ponekad je 
moglo biti opasno. Sa predikaonice, tog bezbednog 1 svetog organa pobune, odzvanjala su imena Faraona i 
Holoferna; javno nezadovoljstvo raspirivalo se nadom ili obećanjem nebeskog spasenja, dok su buntovni 
sveci dolazili u iskušenje da pospeše ispunjenje vlastitih proročanstava. I pored tih izazivanja, katolici 
Galije, Španije i Italije su za vladavine arijanstva uživali u slobodnom i spokojnom ispovedanju svoje vere. 
Njihovi oholi gospodari poštovali su žar mnogobrojnog naroda, rešenog da umre podno svojih oltara, a 1 
sami varvari su se divili primeru njihove pobožne postojanosti i oponašali je. Osvajači su, međutim, izbegli 
sramni prekor ili priznanje straha, pripisujući svoju trpeljivost širokogrudim razlozima razboritosti 1 
čovečnosti, a koristeći jezik istinskog hrišćanstva, neosetno su prihvatili njegov duh. 


154 V s A. Mas = i o s me < A 
Na saboru održanom 359. godine u Riminiju za državnu veru je proglašeno arijanstvo - učenje da je Sin 


nesličan Ocu. Sporovi su se nastavili sve dok car Teodosije nije preko II vaseljenskog sabora u Carigradu 
381. obnovio Nikejski simvol vere, po kojem su Otac i Sin jednosuštni. 

34. POGLAVLJE (XXXVIII) 
(449-582. g.) 


Klodovikova vladavina 1 pokrštavanje - Njegove pobede nad 
Zapadnim Gotima - Uspostavljanje franačke monarhije u 
Galiji - Varvarski zakoni - Položaj Rimljana - Zapadni Goti 
iz Spanije - Saksonska osvajanja Britanije 


Gali, koji su netrpeljivo podnosili rimski jaram, dobili s u znamenitu pouku od jednog od Vespazijanovih 
namesnika, čiji je ozbiljni smisao Tacitov genije izrazio na tananiji način. "Zaštita države spasla je Galiju od 
unutarnje nesloge i tuđinskih upada. Gubitkom nacionalne nezavisnosti stekli ste naziv i povlastice rimskih 
građana. Uživate zajedno sa nama u trajnim dobrobitima civilne uprave, dok je vaš udaljeni položaj manje 
izložen slučajnim nepočinstvima tiranije. Umesto da iskoristimo osvajačka prava, zadovoljili smo se time da 
nametnemo poreze koji su neophodni za vašu vlastitu zaštitu. Mir se ne može obezbediti bez vojski, a vojske 
se moraju izdržavati o trošku naroda. Za vaše, a ne za svoje dobro, čuvamo rajnsku granicu od svirepih 
Germana, koji su tako često pokušavali, 1 uvek će žudeti da samoću svojih šuma i močvara zamene za 
bogatstvo i plodnost Galije. Pad Rima bio bi koban po provincije, a vas bi zatrpale ruševine tog moćnog 
zdanja koje su sagradili hrabrost i mudrost osam stotina godina. Vašu imaginarnu slobodu narušavao bi i 
ugnjetavao svirepi gospodar, a isterivanju Rimljana sledili bi večni napadi varvarskih osvajača." Taj razumni 
savet je prihvaćen, a neobično predskazanje se ostvarilo. Tokom četiri stotine godina odvažni Gali, koji se 
bejahu sukobili sa Cezarovom vojskom, neosetno su se stopili sa sveopštom gomilom građana i podanika; 
Zapadno carstvo se rasturilo, dok su se Germani, prešavši Rajnu, žestoko borili da zaposednu Galiju, budeći 
prezrenje ili grozu u njenim mirnim i uglađenim stanovnicima. Sa onim svesnim ponosom, koji nadmoć u 
znanju 1 raskoši retko omaši da nadahne, izrugivali su se kosmatim grmaljastim divljacima sa severa, 
njihovom seljačkom ponašanju, neskladnom veselju, proždrljivosti i groznom izgledu, podjednako 
odvratnom i čulu vida i mirisa. Po školama Otena i Bordoa još se negovalo opšte obrazovanje, a jezik 
Cicerona i Vergilija bio je poznat galskoj mladeži. Njihov sluh zapanjivali su hrapavi i nepoznati zvuci 
germanskog govora, te su se duhovito vajkali da su preplašcne muze utekle od milozvučnosti burgundske 
lire. Gali su bili obdareni svim preimućstvima umeća 1 prirode, ali kako im je nedostajala hrabrost da se 
brane, opravdano su bili osuđeni da se pokoravaju i čak laskaju pobedničkim varvarima, čijom milošću su 
zadržali nesigurne imetke i živote. 

Čim je uništio Zapadno carstvo, Odoakar je potražio prijateljstvo najmoćnijeg varvarina. Novi vladar 
Italije prepustio je Eurihu, kralju Zapadnih Gota, sva rimska osvajanja s onu stranu Alpa, čak do Rajne i 
Okeana, a senat je mogao da potvrdi taj štedri dar pri vidom vlasti, a bez ikakvog stvarnog gubitka prihoda 
ili teritorije. Ambicija i uspeh opravdavali su Eurihove zakonite zahteve, dok je gotski narod pod njegovom 
upravom mogao težiti za španskom i galskom monarhijom. Arl i Marsej predali su se njegovoj VOJSCI; 
ugnjetavao je slobodu Overnja, a biskup se udostojio da kupi svoj povratak iz izgnanstva dankom 
opravdane, ali prekovoljne pohvale. Sidonije je čekao pred kapijom palate u gomili izaslanika i molitelja, 
čiji su raznovrsni poslovi na dvoru u Bordou svedočili o moći i ugledu kralja Zapadnih Gota. Heruli sa 
dalekog okeana, koji su naga tela šarali plavom bojom, vapili su za njegovom zaštitom, dok su Saksonci 
poštovali primorske provincije vladara lišenog pomorske sile. Visoki Burgunđani pokoravali su se njegovoj 
vlasti, a zarobljene Franke nije vratio sve dok tom divljem narodu nije nametnuo uslove nepravičnog mira. 
Sa Vandalima iz Afrike negovao je probitačno prijateljstvo, dok je Istočne Gote u Panoniji podržavao 
moćnom pomoći protiv pritiska susednih Huna. Sever (takav je bio pesnikov visokoparan ton) se 
uzburkavao ili smirivao na Eurihov mig, veliki persijski kralj se savetovao sa mudracem sa Zapada, a 
ostarelog boga Tibra čuvao je nadmeni bog zaštitnik sa reke Garone. Sudbina naroda često je zavisila od 
slučaja, te Francuska može pripisati svoju veličinu preuranjenoj smrti gotskog kralja u času kada je njegov 

sin Alarih bio nejako dete, a suparnik Klodovik slavoljubiv i srčan mladić. 

Dok je Hilderih, Klodovikov otac, živeo kao izgnanik u Germaniji, gostoljubivo su ga ugostili 
kraljica 1 kralj Tirinžana. Posle njegovog povratka na položaj, Bafina je pobegla iz suprugove postelje u 
ljubavnikovo naručje, otvoreno izjavljujući da bi, da je upoznala mudrijeg, snažnijeg ili lepšeg čoveka no što 
je Hilderih, tom čoveku dala prvenstvo. Klodovik je bio plod te željene veze, a kada je imao samo petnaest 
godina, po očevoj smrti nasledio je vlast nad salijskim plemenom. Uske granice njegovog kraljevstva 
svodile su se na Batavsko ostrvo, sa drevnim dijecezama Turnea i Arasa; prilikom Klodovikovog krštenja 
broj njegovih ratnika nije mogao premašati pet hiljada. Srodnim franačkim plemenima, nastanjenim duž 
belgijskih reka Šelde, Meze, Mozela i Rajne, vladali su njihovi nezavisni kraljevi iz loze Merovinga - 
parnjaci, saveznici, i ponekad neprijatelji, salijskog vladara. Međutim, Germani, koji su se u doba mira 
potčinjavali naslednoj nadležnosti svojih poglavica, imali su slobodu da slede steg omiljenog i pobedničkog 
vojskovođe; Klodovikova nadmoćna vrednost budila je poštovanje i vernost saveza naroda. Kada je prvi put 
izašao na bojište, u riznici nije imao ni zlata ni srebra, niti vina i žita u svojim skladištima; ali, sledio je 
primer Cezara, koji je mačem u istoj zemlji stekao bogatstvo, a plodovima osvajanja kupovao vojnike. 
Nakon svake uspešne bitke ili pohoda plen se sakupljao na jednu zajedničku gomilu; svaki ratnik je dobijao 
srazmerni deo, a i povlastica kralja se podvrgavala podjednakim pravilima vojnog zakona. Neukrotivi duh 
varvara naučili su da priznaje prednosti redovne discipline. Na godišnjoj smotri u martu mesecu brižljivo se 
pregledalo njihovo oružje, a kada su prelazili preko mirne teritorije bilo im je zabranjeno da taknu vlat trave. 
Klodovikova pravda bila je neumitna, a nemarni ili neposlušni vojnici smesta su kažnjavani smrću. Bilo bi 
suvišno hvaliti hrabrost jednog Franka, ali Klodovikovu odvažnost usmeravala je hladnokrvna i savršena 
obazrivost. U svim poduhvatima sa ljudskim rodom računao je na uticaj koristoljublja, strasti i mišljenja; 
njegove mere su katkad bile prilagođene krvoločnom ponašanju Germana, a ponekad umeravane blažim 
duhom Rima i hrišćanstva. Zaustavljen je u pobedničkom poletu, jer je umro u četrdeset petoj godini života, 
ali tokom tridesetogodišnje vladavine već beše ostvario uspostavljanje franačke monarhije u Galiji. 

Do tridesete godine života Klodovik je verovao u bogove svojih predaka. Njegova neverica, ili, 
tačnije, prenebregavanje hrišćanstva, mogli su ga ohrabriti da sa manje griže savesti pljačka crkve na 
neprijateljskoj teritoriji: međutim, njegovi galski podanici uživali su slobodu veroispovesti, dok su biskupi 
gajili povoljnija očekivanja prema idolopokloniku no prema jereticima. Merovinški vladar je sklopio srećan 
brak sa lepom Klotildom, rođakom kralja Burgundije, koja je usred arijanskog dvora vaspitana u katoličkoj 
veroispovesti. Njen interes, a i dužnost, bili su da postigne preobraćenje mnogobožačkog supruga, i 
Klodovik je neosetno poslušao glas ljubavi i vere. Pristao je (možda su ti uslovi bili ranije utanačeni) na 
krštenje najstarijeg sina; mada je iznenadna smrt deteta probudila neke sujeverne strepnje, uverili su ga da 
po drugi put ponovi opasni opit. U nevoljama bitke kod Tolbijaka, Klodovik je glasno prizivao Klotildinog i 
hrišćanskog Boga, a pobeda ga je učinila sklonim da sa zahvalnošću punom poštovanja sluša rečitog 
Remigija, biskupa Remsa, koji mu je ubedljivo predočio svetovna i duhovna preimućstva preobraćenja. 
Kralj je izjavio da se uverio u istinitost katoličke vere, a političke razloge, koji su ga mogli sprečavati da 
javno primi veru, otklonili su pobožni ili verni usklici odobravanja Franaka, koji su i sami pokazali 
spremnost da slede svog junačkog vođu na bojno polje ili do krstionice. Taj značajni obred obavljen je u 
katedrali u Remsu, sa svim velelepnim i svečanim formalnostima koje su u duše sirovih preobraćenika 
mogle utisnuti osećanje strahopoštovanja prema veri. Novog Konstantina i tri hiljade njegovih ratobornih 
podanika smesta su pokrstili, a za njihovim primerom se poveo i ostatak krotkih varvara, onih što su iz 
poslušnosti prema pobedničkom prelatu poštovali krst, koji su nekad spaljivali, a spaljivali idole, koje su 
ranije poštovali. Klodovikova duša bila je podložna prolaznom žaru: ogorčila ga je ganutljiva priča o 
Hristovom stradanju i smrti; i umesto da odmeri blagotvorne posledice te tajanstvene žrtve, uskliknuo je sa 
nesmotrenim besom: "Da sam se ja tamo našao na čelu mojih odvažnih Franaka, osvetio bih njegove rane." 
No, divlji osvajač Galije nije bio kadar za preispitivanje dokaza vere, koje zavisi od mukotrpnog istraživanja 
i storijskih dokaza i spekulativne teologije. Još manje je bio sposoban da oseti blagi uticaj Jevanđelja, koje 
ubeđuje 1 pročišćava srce istinskog preobraćenika. Njegova slavoljubiva vladavina predstavljala je 
neprestano kršenje morala i hrišćanskih dužnosti: ruke su mu bile okravljene i u miru i u ratu; čim je 
raspustio sabor galske crkve, mirno je pobio sve kneževe iz loze Merovinga. 

U Parizu, koji je već smatrao sedištem kraljevstva, Klodovik je okupljenim knezovima 1 ratnicima 
saopštio izgovor i povod za rat sa Gotima. "Žalosti me kada vidim da arijanci još poseduju najlepši deo 
Galije. Krenimo na njih, uz Božju pomoć, a kad pobedimo jeretike, zaposešćemo i podelićemo njihove 

plodne provincije." Franci, nadahnuti urođenom hrabrošću i nedavno stečenim žarom, sa odobravanjem su 
primili darežljivi vladarev plan; izrazili su rešenost da pobede ili izginu, jer bi i smrt i pobeda bile 
podjednako unosne; zaklinjali su se da neće obrijati brade sve dok ih pobeda ne razreši tog neugodnog 
zaveta. Klotildina bodrenja u javnosti ili nasamo, podsticala su poduhvat. Podsećala je supruga koliko će 
delotvorno neka pobožna zadužbina odobrovoljiti Svevišnjeg i njegove sluge, na šta je hrišćanski junak 
vičnom i snažnom rukom hitnuo ubojitu sekiru i rekao: "Tamo, na mestu gde moja Franciska padne, 
izgradiću crkvu u čast svetih apostola". Ta razmetljiva pobožnost utvrđivala je i opravdavala privrženost 
katolika, sa kojima je krišom bio u vezi, te su njihove pobožne želje postepeno sazrele u opasnu zaveru. 
Narod Akvitanije bio je uznemiren nepromišljenim prekorima svojih gotskih tirana, koji su ga opravdano 
optuživali da više voli franačku vlast, dok je revnosni pristalica Kvintijan, biskup Rodeza, ubedljivije 
propovedao u progonstvu no u svojoj dijecezi. Da bi pružio otpor tim stranim i domaćim neprijateljima, 
ojačanim savezništvom sa Burgunđanima, Alarih je okupio svoje jedinice, daleko brojnije od Klodovikove 
vojne sile. Zapadni Goti su se ponovo latili oružja, koje su zanemarili tokom dugog mira u raskoši; probrana 
družina odvažnih i kršnih robova pratila je gospodare na bojište, dok su galski gradovi prinuđeni da pruže 
nesigurnu i prekovoljnu pomoć. Teodorih, kralj Istočnih Gota, koji je vladao Italijom, trudio se da sačuva 
mir u Galiji, pa je preuzeo, ili se tako pretvarao, nepristrasnu ulogu posrednika. Mudri vladar je, međutim, 
strepeo od Klodovikovog carstva u usponu, te se čvrsto obavezao da će pomagati nacionalni i verski cilj 
Gota. 

Doba sujeverja prihvatalo je slučajna ili veštački proizvedena, koja su ukrasila Klodovikov pohod, 
kao očito ispoljavanje Božje naklonosti. Na pohod je krenuo iz Pariza, a dok je sa pristojnim štovanjem 
napredovao kroz svetu dijecezu Tura, zebnja ga je dovela u iskušenje da svrati u crkvicu sv. Martina, 
svetilište i proročište Galije. Njegovim poklisarima je naloženo da zapamte reči psalma koji če se pevati baš 
u trenutku njihovog ulaska u crkvu. Na svu sreću, te reči su opisivale smelost i pobedu zatočnika Neba, pa 
su se lako mogle primeniti na novog Isusa Navina, novog Gedeona'“, koji je pošao da se bori protiv 
neprijatelja Gospoda. Orlean je Francima obezbedio most na Loari; ali, na četrdeset milja od Poatjea, 
njihovo napredovanje je zaustavila izuzetno nabujala reka Vigena ili Vijena, dok je suprotnu obalu prekrivao 
logor Zapadnih Gota. Zakašnjenje uvek može biti opasno za varvare, koji satiru zemlju kroz koju maršuju; 
čak 1 da je Klodovik imao vremena i građe, moglo je biti neizvodljivo da se sagradi most ili forsira prelazak 
naočigled nadmoćnijeg neprijatelja. Ali, privrženi seljaci, nestrpljivi da dočekaju svog spasioca, lako su 
mogli odati neki nepoznat ili nebranjen gaz; vrednost tog otkrića povećalo je korisno uplitanje obmane ili 
izmišljotine: beli jelen osobite veličine i lepote pojavio se da usmeri i obodri napredovanje katoličke vojske. 
Planovi Zapadnih Gota bili su neodlučni i smušeni. Gomila nestrpljivih ratnika, osiona zbog svoje snage, 
kojoj je bilo ispod dostojanstva da beži pred germanskim razbojnicima, podstakla je Alariha da oružjem 
brani naziv i lozu osvajača Rima. Savet uglednijih poglavica ubeđivao ga je da izbegne prvi žar Franaka i da 
u južnim galskim provincijama sačeka veterane i pobednike, Istočne Gote, koje mu kralj Italije već beše 
poslao kao ispomoć. Presudni trenuci protraćeni su u jalovom predomišljanju; Goti su odveć brzopleto 
napustili možda povoljan položaj, dok su priliku za bezbedno povlačenje propustili sporim pokretima u 
neredu. Prešavši gaz, koji se još uvek zove Jelen, Klodovik je napredovao smelim i žurnim koracima da 
spreči bekstvo neprijatelja. U noćnom maršu vodilja mu je bio plameni meteor, koji je lebdeo u vazduhu nad 
katedralom u Poatjeu, a taj znak, možda unapred dogovoren sa pravovernim naslednikom sv. Hilarija, 
upoređivanje sa ognjenim stubom koji je Izrailjce vodio kroz pustinju *“*. U tri sata ujutro, na desetak milja 
od Poatjca, Klodovik je prestigao i odmah napao gotsku vojsku, čiji su poraz već pripremili strah i pometnja. 
Ali, u toj krajnjoj opasnosti ipak su se pribrali, a ratoborni mladići, koji su bučno tražili okršaj, odbili su da 
prežive sramotu bekstva. Dvojica kraljeva sukobila su se u dvoboju. Alarih je poginuo od ruke svog 
suparnika, a pobedničkog Franka dobar oklop i brzi konj spasli su od kopalja dvojice očajnih Gota , koji su 
besno naterali konje na njega da osvete smrt svog vladara. Neodređeni izraz brdo pobijenih služi da ukaže na 
svirep, mada mutan pokolj; međutim, Grigorije je brižljivo zabeležio da je njegov hrabri zemljak 
Apolinarije, Sidonijev sin, izgubio život predvodeći plemiće iz Overnja. Možda su ti sumnjivi katolici 
zlonamerno bili izloženi slepom napadu neprijatelja, a možda su lična privrženost ili vojnička čast nadjačale 


193 Gedeon, Stari zavet, Knjiga o sudijama. 
136. Stari zavet, Druga Knjiga Mojsijeva, Kao znak Božjeg prisustva ognjeni stub je vodio Izrailjce pri 
izlasku iz Egipta. 

uticaj vere. 

Takvo je carstvo Sudbine (ukoliko još možemo skrivati naše neznanje tim omiljenim nazivom) da je 
gotovo podjednako teško predvideti ishod ratova ili objasniti njihove raznolike posledice. Krvava i potpuna 
pobeda ponekad nije donela ništa više od zaposedanja bojišta; gubitak deset hiljada ljudi bio je katkad 
dovoljan da u jednom danu uništi delo vekova. Presudnoj bici kod Poatjea usledilo je osvajanje Akvitanije. 
Alarih je za sobom ostavio nejakog sina, nezakonitog sina kao suparnika, pocepano plemstvo i nelojalni 
narod, a ostatke gotske vojske u škripcu usled sveopšteg preneraženja ili međusobno sukobljene u 
građanskom ratu. Pobednički franački kralj je ne časeći pristupio opsadi Angulema. Na zvuk njegovih truba 
gradske zidine sledile su primer Jerihona, te su se smesta srušile; sjajno čudo, koje bi se moglo svesti na 
pretpostavku da su neki crkveni inženjerci kriomice potkopati temelje bedema. U Bordou, koji se predao bez 
otpora, Klodovik je uspostavio zimsko stanište, a iz predostrožne čuvarnosti iz Tuluza je dopremio 
kraljevsku riznicu, koja se čuvala u prestonici monarhije. Osvajač je prodro čak do španskih granica, 
povratio je čast katoličkoj crkvi, naselio je franačke koloniste u Akvitaniji, a svojim namesnicima poverio 
lak zadatak pokoravanja ili istrebljenja zapadnogotskog naroda. Međutim, Zapadne Gote je štitio mudri i 
moćni vladar Italije. Dok se još održavala ravnoteža, Teodorih je, možda, odlagao pohod Istočnih Gota; 
međutim, njihovi neumorni napori uspešno su odolevali Klodovikovoj ambiciji, te je franačka vojska, sa 
svojim burgundskim saveznicima, bila prisiljena da prekine opsadu Arla, uz gubitak, kako vele, trideset 
hiljada ljudi. Ti obrti ratne sreće nagnali su Klodovikov neukrotivi duh da pristane na povoljan mirovni 
ugovor. Zapadnim Gotima je dozvoljeno da zadrže Septimaniju, uzani pojas primorja, od Rone do Pirineja; 
ali, prostrana akvitanska provincija, od tih planina do Loare, neraskidivo je pripojena kraljevstvu Francuske. 

Nakon uspešnog rata sa Gotima, Klodovik je prihvatio počasti položaja rimskog konzula. Car 
Anastasije je najmoćnijem Teodorihovom suparniku ambiciozno darovao titulu i znamenja tog slavnog 
visokog čina; ipak, iz nepoznatog razloga, Klodovikovo ime nije bilo upisano u Fasti!” Istoka a ni Zapada. 
Tog prazničnog dana, stavivši dijademu na glavu, vladar Galije se u crkvi sv. Martina zaodenuo purpurnom 
tunikom i plaštom. Odatle je jašući produžio prema katedrali u Turu, a dok je prolazio ulicama svojeručno je 
obilato razbacivao zlatnike i srebrnjake radosnoj svetini, koja je neprestano klicala konzulu i avgustu. 
Klodovikova stvarna ili zakonska vlast nije mogla biti uvećana konzulskim položajem. Bio je to naziv, 
senka, prazni sjaj; a da je osvajaču bilo naloženo da zatraži drevne povlastice te visoke funkcije, one bi 
morale isteći s njenim jednogodišnjim trajanjem. Međutim, Rimljani su bili skloni da u ličnosti svog 
gospodara štuju tu drevnu titulu, koju su se carevi udostojavali da prihvate: sam varvarin kao da bejaše 
prihvatio svetu obavezu da poštuje dostojanstvo države, dok su Teodosijevi naslednici, tražeći njegovo 
prijateljstvo, prećutno oprostili i gotovo odobrili prisvajanje Galije. 

Dvadeset pet godina nakon Klodovikove smrti taj značajni ustupak zvaničnije je iskazan ugovorom 
između njegovih sinova i cara Justinijana. Istočni Goti u Italiji, nesposobni da brane udaljene stečevine, 
prepustili su Francima gradove Arl i Marsej: Arl, koji je još krasilo sedište pretorijanskog prefekta, i Marsej, 
obogaćen prihodom od trgovine i pomorstva. Ovu pogodbu potvrdila je carska vlast, velikodušno 
prepuštajući Francima vrhovnu vlast nad zemljama s onu stranu Alpa, koju su već posedovali, Justinijan je 
stanovnike provincija razrešio zakletve na vernost, i presto Merovinga postavio na zakonitiji, mada ne i 
čvršći, temelj. Kada je poslednji od preživelih Klodovikovih sinova ujedinio baštinu i osvajanja Merovinga, 
kraljevstvo mu se protezalo daleko van granica savremene Francuske. Ipak, savremena Francuska, jer toliki 
je bio napredak zanata i politike, daleko nadmaša bogatstvom, naseljenošću i moći prostrana ali divlja 
kraljevstva Klotera ili Dagobera. 

Umesto da nameću jednoobrazno pravilo ponašanja svojim različitim podanicima, Merovinzi su 
dozvoljavali svakom narodu i svakoj porodici u svom carstvu da slobodno uživa u domaćim ustanovama, a 
ni Rimljani nisu bili isključeni iz opštih dobrobiti ove zakonske tolerancije. Deca su usvajala zakon svojih 
roditelja, žena svog muža, a oslobođenik zakon svog gospodara; u svim slučajevima kada su stranke 
pripadale različitim narodima, tužilac ili žalilac bio je obavezan da se povinuje sudu optuženog, koji se uvek 
mogao pozvati na sudsku pretpostavku prava ili nevinosti. Mnogo veća širina je dopuštana ako bi se svaki 
građanin u prisustvu sudije izjasnio po kojem zakonu želi da živi i kojoj je nacionalnoj zajednici izabrao da 
pripada. Takva popustljivost bi ukinula pristrasna podvajanja pobede: a žitelji rimskih provincija mogli su 


137 Fasti, hronološki spiskovi viših magistrata, dodavani kalendaru Dies fasti. Brisanje imena predstavljalo je 

strpljivo pristati na tegobe svog položaja, jer je samo od njih zavisilo sticanje povlastice, ukoliko bi se 
osmelili da se izjasne kao slobodni i ratoborni varvari. 

Građanska 1 vojna zanimanja, koja je Konstantin razdvojio, varvari su ponovo spojili. Odsečni zvuk 
tevtonskih naziva ublažen je latinskim titulama vojvode, grofa ili prefekta; a isti zvaničnik je u svojoj oblasti 
preuzimao zapovedništvo nad vojskom i deobu pravde. Međutim, divlji i nepismeni poglavica retko je bio 
osposobljen da obavlja dužnosti sudije, koje iziskuju sve moći filozofskog duha, marljivo oplemenjenog 
iskustvom i učenjem; stoga je njegovo neotesano neznanje bivalo prisiljeno da usvoji neke jednostavne i 
očite metode utvrđivanja pravde u nekom sporu. U svim verama božanstvo se prizivalo da potvrdi istinitost, 
ili kazni lažljivost ljudskog svedočenja; ali, prostota germanskih zakonodavaca je to moćno oruđe pogrešno 
primenjivala i zloupotrebljavala. Tužena strana je mogla opravdati svoju nevinost izvodeći pred sud izvestan 
broj sebi naklonjenih svedoka, koji bi pod zakletvom izražavali svoje verovanje ili ubeđenje da nije kriva. 
Prema težini optužbe, taj zakonski broj zakletih svedoka se umnožavao: sedamdeset dva glasa bila su 
potrebna da se krivice oslobodi palikuća ili ubica; a kada se posumnjalo u krepost francuske kraljice, tri 
stotine uslužnih vitezova bez oklevanja se zaklelo da je nejakog princa doista začeo njen pokojni suprug. 
Greh 1 sablazan zbog očiglednih i čestih krivokletstava primorali su sudije da uklone ta opasna iskušenja, i 
da mane ljudskog svedočenja otklone čuvenim kušnjama vatrom i vodom. Ta izuzetna stavljanja na probu 
tako su ćudljivo smišljana da se u izvesnim slučajevima krivica, a u drugim nedužnost, nije mogla dokazati 
bez uplitanja čuda. Podvala i lakovernost lako su obezbeđivale takva čuda; najzapetljanije parnice rešavane 
su ovim lakim i nepogrešivim metodom, a buntovni varvari, koji bi mogli prezreti sudijinu presudu, krotko 
su se povinovali Božjoj presudi. 

Međutim, kušnje putem dvoboja postepeno su stekle veće poverenje i ugled u ratobornom narodu, 
koji nije mogao da poveruje da hrabar čovek zaslužuje patnju a kukavica život. I u građanskim i u krivičnim 
parnicama tužilac ili žalilac, optuženi, pa čak i svedok, izlagali su se smrtonosnom izazovu protivnika, 
lišenog legalnih dokaza, a na njima je bilo da batale spor ili da javno odbrane čast na borilištu. Borili su se 
peške ili jašući, već prema običaju svog naroda, a odluka mača ili koplja potvrđivana je sankcijom Neba, 
sudije i naroda. Taj krvavi zakon u Galiju su uveli Burgunđani, a njihov zakonodavac Gundobald se 
udostojio da odgovori na pritužbe i zamerke svog podanika Avita. "Nije li tačno da ishodom ratova među 
narodima i ličnih okršaja upravlja Božja presuda," rekao je kralj Burgundije biskupu, "i da Njegovo 
proviđenje pobedu dodeljuje pravednijoj stvari?" Budući da su preovladavali takvi argumenti, besmisleni i 
svirepi običaj sudskih dvoboja, svojstven nekim germanskim plemenima, proširio se i učvrstio u svim 
evropskim monarhijama, od Sicilije do Baltika. Nakon deset stoleća, vladavina zakonitog nasilja nije bila 
potpuno iskorenjena, a nedelotvorne osude svetaca, papa i crkvenih sabora kao da dokazuju da je uticaj 
praznoverja oslabljen svojim neprirodnim savezom sa razumom i čovečnošću. Sudovi su bili uprljani krvlju, 
možda, nevinih i uglednih gradana; zakon, koji sada ide na ruku bogatima, tada se povinovao jakim, dok su 
stari, nejaki i bolesni bili osuđeni na to da se odreknu i najosnovanijih potraživanja i poseda, da se izlažu 
pogibelji neravnopravnog okršaja, ili da se pouzdaju u neizvesnu pomoć najamničkog zatočnika. Ovo 
tlačiteljsko pravo nametalo se stanovnicima galskih provincija kada su se žalili zbog povreda nanetih njima 
lično i njihovim posedima. Kolika god mogla biti snaga ili hrabrost pojedinaca, pobednički varvari 
odlikovali su se ljubavlju prema oružju i u rukovanju njime, dok su pobeđene Rimljane nepravično pozivali 
da i lično ponove krvavo nadmetanje, koje već beše rešeno na štetu njihove zemlje. 

Sada smo kadri da prezremo oprečna, i možda lukava, pogrešna tumačenja koja su ublažavala ili 
preuveličavala ugnjetavanje Rimljana u Galiji pod vladavinom Merovinga. Osvajači nikada nisu 
obnarodovali sveopšti edikt o ropstvu ili oduzimanju imovine: ali, izrođeni narod, pravdajući svoju slabost 
prividno uverljivim nazivima kao što su uglađenost i mir, bio je izložen oružju i zakonima surovih varvara, 
koji su s prezirom narušavali njihove posede, slobodu i bezbednost. Lične štete su bile delimične i 
povremene, ali je glavnina Rimljana preživela prevrat i dalje zadržala posed 1 povlastice građana. Iznuđen 
im je veliki deo zemljišta za potrebe Franaka, ali su u uživanju ostatka bili oslobođeni danka, dok je ono isto 
nezadrživo nasilje, što bejaše zbrisalo zanate i manufakturu u Galiji, uništilo složeni i skupi sistem carskog 
despotizma. Mora biti da su stanovnici provincija često kukali zbog svireposti prava Salijskog ili 
Ripijarijskog zakona"; međutim, njihov lični život, u pogledu važnih pitanja braka, testamenata ili 


158 galijski zakon, zbirka zakona Salijskih Franaka iz V veka, pisana na latinskom jeziku, a predstavlja 
zabeleženo običajno pravo. Ripijarijski zakon, analogna zbirka iz germanskog gradanskog prava. Pripisuje 

nasledstva, i dalje je uređivao Teodosijev Zakonik; dok se nezadovoljni Rimljanin slobodno mogao uzdići ili 
spustiti do naziva i uloge varvarina. Državne počasti bile su dostupne njegovoj ambiciji: Rimljane su 
obrazovanje i priroda činili posebno pogodnim za funkcije u civilnoj upravi, a čim je surevnjivost ponovo 
raspalila njihov vojnički žar, bilo im je dozvoljeno da stupaju u stroju, ili čak na čelu pobedničkih Germana. 
Neću ni pokušati da nabrojim vojskovođe i magistrate čija imena svedoče o širokogrudoj politici Merovinga. 
Vrhovno zapovedništvo nad Burgundijom, uz titulu patricija, poveravano je trojici Rimljana zaredom; 
poslednji i najmoćniji, Mumol, koji je na smenu spasavao i rušio monarhiju, zamenio je oca na položaju 
grofa od Otena i ostavio blago od trideset talenata zlata i dvesta pedeset talenata srebra. Nekoliko pokolenja 
divljih i nepismenih varvara bilo je lišeno prava na svešteničke visoke činove, pa čak i na stupanje u njihove 
redove. Galsko sveštenstvo su gotovo u potpunosti činili žitelji rodom iz te provincije; oholi Franci padali su 
ničice pred svojim podanicima u uglednoj biskupskoj ulozi; vlast i bogatstvo izgubljene u ratu, neosetno je 
povratilo praznoverje. U svim svetovnim poslovima Teodosijev Zakonik bio je univerzalni zakon 
sveštenstva; međutim, varvarsko pravo se štedro postaralo za njihovu ličnu sigurnost: podđakon je vredeo 
kao dvojica Franaka; antrustion" i sveštenik su slično vrednovani, dok se biskupov život uvažavao daleko 
iznad uobičajenog merila; njegova cena je bila devetsto zlatnika. Rimljani su svojim osvajačima preneli 
hrišćansku veru i upotrebu latinskog jezika, ali su se 1 jezik i vera iskvarili u odnosu na jednostavnu čistotu 
iz razdoblja Avgusta i apostola. Širenje praznoverja i varvarstva bilo je brzo i sveopšte: obožavanje svetaca 
sakrilo je od pogleda prostog naroda hrišćanskog Boga, dok su prirodni govor seljaka i vojnika iskvarili 
tevtonski način izražavanja i izgovor. Međutim, to sveto i društveno opštenje izbrisalo je razlike po poreklu i 
pobedi, a narodi Galije su se postepeno izmešali pod franačkim imenom i upravom. 

Zapadni Goti su prepustil i Klodoviku glavninu svojih galskih poseda, ali je taj gubitak obilato 
nadoknađen lakim osvajanjem i bezbednim posedovanjem španskih provincija. Od gotske monarhije, koja je 
uskoro obuhvatila svevsku kraljevinu Galiciju, još potiče nacionalna sujeta savremenih Španaca, ali istoričar 
Rimskog carstva nije ni pozvan ni prinuđen da se bavi mutnim i jalovim nizom njihovih letopisa. Od ostatka 
čovečanstva Gote iz Španije odvajao je visoki planinski venac Pirineja; njihovi običaji i ustanove, u meri u 
kojoj su bili zajednički germanskim plemenima, već su objašnjeni. U prethodnom poglavlju unapred sam 
izložio najvažnija zbivanja u njihovoj crkvi - slom arijanstva i progon Jevreja, preostaje jedino da se uoče 
neke zanimljive okolnosti u vezi sa civilnim i crkvenim ustrojstvom španskog kraljevstva. 

Nakon preobraćenja sa mnogoboštva ili jeresi, Franci i Zapadni Goti bili su skloni da sa 
podjednakom pokornošću usvoje nerazlučiva zla i slučajne dobrobiti praznoverja. Međutim, franački prelati 
su se davno pre gašenje merovinške loze izrodili u svadljive varvare zaokupljene lovom. Prezirali su potrebu 
crkvenih sabora, zaboravljali zakone trezvenosti i kreposti, a zadovoljenje lične častoljubivosti 1 raskoši su 
pretpostavili opštem interesu svešteničkog poziva. Španski biskupi su držali do sebe, a i javnost ih je 
poštovala; nenenarušivim jedinstvom prikrivali su svoje poroke i učvršćivali ugled, a redovna crkvena 
disciplina uvela je mir, red i stabilnost u državnu upravu. Od vladavine prvog katoličkog kralja, Rekareda, 
do vladavine Vitise, neposrednog prethodnika nesrećnog Roderika'", zaredom se sastajalo šesnaest 
nacionalnih sabora. Šestorica mitropolita iz Toleda , Sevilje, Meride, Brage, Taragone i Narbone 
predsedavala su prema starešinstvu; skupštinu su sačinjavali njihovi biskupski pomoćnici, koji su se 
pojavljivali lično ili preko opunomoćenika, a mesto se dodeljivalo najsvetijim ili najimućnijim španskim 
opatima. Tokom prva tri dana sabora, dok su pretresali crkvena pitanja doktrine 1 discipline, neposvećeni 
laici bili su isključeni iz rasprava, koje su se, međutim, vodile sa doličnom ozbiljnošću. No, ujutro četvrtog 
dana vrata bi se širom otvorila kako bi ušli dvorski velikodostojnici, vojvode i grofovi iz provincija, gradske 
sudije i gotski plemići, a odluke Neba potvrđivala je saglasnost naroda. Ista pravila poštovana su na 
provincijskim skupštinama, godišnjim crkvenim saborima, ovlašćenim da saslušaju pritužbe i otklone 
razloge žalbi, dok je zakonitu upravu podržavao pretežni uticaj španskog sveštenstva. Biskupi, u svakom 
prevratu pripravni da laskaju pobednicima a napadaju oborene, marljivo i uspešno su se trudili da potpale 
plamen progona i da mitru uzdignu iznad krune. Ipak, narodni sabori u Toledu, na kojima je episkopska 


se Klodovikovom sinu. 
199 Antrustioni, članovi vojničke pratnje merovinških i franačkih vladara. Iz te ustanove se u doba Karolinga 
razvila ustanova vazala. 
160 Roderik (Rodrigo), poslednji zapadnogotski kralj vladao od 710-711. godine u Španiji. Poginuo u 
borbama sa Arapima, koje je u zemlju pozvao rođak njegovog prethodnika, kralja Vitise. 

politika omekšavala i usmeravala slobodni duh varvara, utvrdili su neke razborite zakone na zajedničku 
dobrobit kralja i naroda. Upražnjeni presto popunjavao se po izboru biskupa i palatina'", a nakon gašenja 
Alarihove loze, kraljevsko dostojanstvo i dalje se ograničavalo na čistu i plemenitu krv Gota. Sveštenstvo, 
koje je miropomazalo svog zakonitog vladara, uvek je preporučivalo, a ponekad i upražnjavalo, obavezu 
vernosti ; dok su se duhovne osude obrušavale na glave bezbožnih podanika koji bi se odupirali njegovoj 
vlasti, kovali zavere da ga ubiju ili čak nedoličnom obljubom obeščastili neporočnost njegove udovice. Ali, 
kada bi se popeo na presto i samog monarha je obavezivala dvostruka zakletva Bogu i narodu da će verno 
ispunjavati svoju važnu dužnost. Stvarne ili izmišljene mane njegove uprave bile su predmet nadzora moćne 
aristokratije, a biskupe i palatine je štitila temeljna povlastica da se ne mogu lišavali čina, zatvarati, mučiti ili 
kažnjavati smrću, izgnanstvom ili oduzimanjem poseda, osim ako to ne učini slobodan 1 javni sud njihovih 
parnjaka. 

Dok su se u Galiji i Španiji uspostavljala kraljevstva Franaka i Zapadnih Gota, Saksonci su dovršili 
osvajanje Britanije, treće velike dijeceze u Zapadnoj prefekturi. Pošto se Britanija već bila odvojila od 
Rimskog carstva, mogu a da mi se ne zameri, izostaviti priču poznatu najneukijim, a nejasnu najučenijim 
među mojim čitaocima. Saksonci, bez premca u baratanju veslom ili ratnom sekirom, nisu poznavali umeće 
koje je jedino moglo ovekovečiti slavu njihovih podviga; zapavši natrag u varvarstvo, stanovnici provincije 
su propustili da opišu propast svoje zemlje; a nesigurno predanje gotovo se zatrlo pre no što su rimski 
misionari obnovili svet lostnauke i hrišćanstva. Gildasove besede, odlomke ili legende Nenija'%, mutne 
nagoveštaje saksonskih zakona i letopisa, i crkvene mitove Prečasnog Bede, objašnjavala je marljivost 1 
ponekad ulepšavala mašta potonjih pisaca, čija dela ne želim da kudim ili prepisujem. Ipak, istoričar Carstva 
može pasti u iskušenje da sledi prevrate u jednoj rimskoj provinciji dok mu ova ne iščezne iz vidokruga, a 
Englez može ljubopitljivo slediti naseljavanje varvara od kojih mu potiču ime, zakoni, a možda i poreklo. 

Četrdesetak godina nakon raspada rimske uprave Vortigern je, izgleda, dobio vrhovnu, mada 
nesigurnu vlast nad vladarima i gradovima Britanije. Tog nesrećnog vladara gotovo jednoglasno su osuđivali 
zbog slabe i štetne politike pozivanja opasnog stranca da odbije mučne upade domaćeg neprijatelja. 
Najozbiljniji istoričari slali su njegove izalanike na obalu Germanije: oni se ganutljivim besedama obraćaju 
skupštini Saksonaca, dok se ti ratoborni varvari odlučuju da pomognu flotom i vojskom molioce sa dalekog i 
nepoznatog ostrva. Da je Britanija zbilja bila nepoznata Saksoncima, mera njenih nesreća bila bi manje 
potpuna. Međutim, snaga rimske uprave nije mogla uvek zaštititi pomorsku provinciju od germanskih 
gusara: nezavisne i podeljene države bile su izložene njihovim napadima, a Saksonci bi se ponekad 
pridruživali Škotima i Piktima u prećutnom ili otvorenom savezništvu u pljački i razaranju. Vortigern je 
jedino mogao održavati ravnotežu između raznih pogibelji koje su sa svih strana nasrtale na njegov presto 1 
narod; njegova politika može zasluživati pohvalu ili opravdanje kada je pretpostavljao savez sa onim 
varvarima, koje je pomorska moć činila najopasnijim neprijateljima 1 najkorisnijim saveznicima. Dok su sa 
tri broda krstarili duž istočne obale, Hengist i Borsa su se, uz obećanje zamašne plate, obavezali da se late 
odbrane Britanije, a njihova neustrašiva hrabrost je zemlju ubrzo izbavila od kaledonskih napadača. Ostrvo 
Tanet, bezbedna i plodna oblast, dodeljena je za stanište tim germanskim pomoćnim jedinicama, a prema 
ugovoru su opskrbljeni obilatim sledovanjem odeće i namirnica. Taj blagonakloni prijem ohrabrio je pet 
hiljada ratnika da se sa porodicama ukrcaju na sedamnaest brodova, pa je nejaka Hengistova vojska ojačana 
ovim snažnim i pravovremenim pojačanjem. Lukavi varvarin je ukazao Vortigernu na očitu korist od 
naseljavanja jedne kolonije vernih saveznika u susedstvu Pikta: treća flota od četrdeset brodova, pod 
zapovedništvom njegovog sina i nećaka, isplovila je iz Germanije, opustošila Orknijska ostrva 1 iskrcala 
novu vojsku na nortamberlendskoj ili lotijanskoj obali, na suprotnom kraju od dodeljenog zemljišta. Lako je 
bilo predvideti, ali nemoguće sprečiti zla što se bejahu nadvila. Dva naroda uskoro je podelila 1 razjarila 
uzajamna surevnjivost. Saksonci su preuveličavali sve što su učinili i pretrpeli zarad interesa nezahvalnog 
naroda, dok su Briti žalili zbog štedrih nagrada koje nisu mogle zajaziti pohlepu tih uzoholjenih najamnika. 
Razlozi za strah i mržnju razbuktali su se u nepomirljivu kavgu. Saksonci su pohitali na oružje, a kad su 
počinili verolomni pokolj u toku zajamčene bezbednosti praznika, uništili su uzajamnno poverenje koje 


161 Palatini, u Vizantiji carski velikodostojnici. U zapadnoj Evropi su palatinima nazivali vitezove i vitezove 


lutalice, a kasnije velike feudalce. 
162 Gildas (VI v.), najstariji britanski hroničar. Nenije, (oko IX v.), velški hroničar i sveštenik. Njegovo delo 
je jedan od najvažnijih izvora najstarije britske i anglosaksonske istorije. 

održava međusobne veze u miru i ratu. 

Dok su se evropski i afrički kontinent bez otpora pokorili varvarima, Britansko ostrvo je, samo i bez 
pomoći, vodilo dugu, srčanu, mada neuspešnu borbu protiv opasnih gusara, koji su gotovo istovremeno 
napali severnu, istočnu i južnu obalu. Vešto utvrđeni gradovi branjeni su odlučno; stanovnici su marljivo 
koristili preimućstva tla, brda, šuma i močvara; osvajanje svake oblasti plaćano je krvlju; o saksonskim 
porazima snažno svedoči uzdržano ćutanje njihovog letopisca. Hengist se mogao nadati da će dovršiti 
osvajanje Britanije, ali se tokom tridesetpetgodišnje delatne vladavine njegova ambicija svela na 
zaposedanje Kenta, dok je mač Brita istrebio brojnu koloniju koju beše naselio na severu. Monarhija 
Zapadnih Saksonaca mukotrpno je utemeljena upornim pregnučima tri ratnička pokolenja. Život Sirdika, 
najhrabrijeg od Vodenove dece, utrošen je na osvajanje Hempšira i ostrva Vajt, dok ga je gubitak, pretrpljen 
u bici kod planine Badon, primorao na neslavno mirovanje. Njegov odvažni sin Kenrik krenuo je na Viltšir; 
opseo je Solzberi, koji se u to vreme nalazio na dominantnoj uzvišici, i pobedio vojsku koja je napredovala 
da pomogne tom gradu. U potonjoj bici kod Marlboroa njegovi britski neprijatelji su pokazali svoje vojničko 
umeče. Vojsku su postrojili u tri reda; svaki red se sastojao od tri posebne skupine, dok su konjica, strelci 1 
pešaci-kopljanici bili rasporedeni prema načelima rimske taktike. Saksonci su jurišali u jednoj močnoj 
koloni, kratkim mačevima smelo su dočekivali duga britska koplja i vodili ravnopravnu borbu sve do 
sumraka. Dve odlučujuče pobede, smrt trojice britskih kraljeva i pokoravanje Sajrensestera, Bata i Glostera 
učvrstili su ugled 1 vlast Kolina, Sirdikovog unuka, koji je svoju pobedničku vojsku odveo do obala Severna. 

Nakon stogodišnjeg rata nezavisni Briti su još zauzimali čitavo prostranstvo zapadne obale, od 
Antoninovog zida do najudaljenijeg kornvolskog rta, a najvažnij i gradovi u unutrašnjosti zemlje još su se 
odupirali varvarskoj vojci. Otpor je postajao slabiji kako su se broj i smelost napadača neprestano uvećavali. 
Probijajući sebi put sporo i mučno, Saksonci, Angli i njihovi razni saveznici napredovali su sa severa, istoka 
i juga sve dok se njihove pobedničke zastave nisu ujedinile u središtu Ostrva. Na drugoj obali Severni Briti 
su još branili svoju nacionalnu slobodu, koja je nadživela saksonsku heptarhiju “*, pa i monarhiju. Najsmeliji 
ratnici, pretpostavivši izgnanstvo ropstvu, našli su sigurno utočište u planinama Velsa, prekovoljno 
pokoravanje Kornvola odloženo je za nekoliko vekova, dok je skupina begunaca vlastitom hrabrošću ili 
velikodušnošću merovinških kraljeva stekla stanište u Galiji. Zapadni deo Armorike dobio je novo ime 
Kornvol ili Mala Britanija; nenaseljene zemlje Ozismijaca nastanio je tuđinski narod, koji je, pod vlašću 
svojih grofova i biskupa, sačuvao zakone i jezik predaka. Nejakim potomcima Klodovika i Karla Velikog 
armorički Briti su uskratili uobičajeni danak, pokorili su susedne dijeceze Van, Ren i Nant, i zasnovali 
moćnu, mada vazalsku državu, koja je prisajedinjena francuskoj kruni. 

U stoleću večitog, ili bar nepomirljivog ratovanja, u odbrani Britanije mora biti da je ispoljeno 
mnogo hrabrosti i nešto veštine. Ukoliko je uspomena na njene branioce gotovo utonula u zaborav, ne treba 
da ropćemo, jer svako doba, ma koliko lišeno nauke ili vrline, u dovoljnoj meri obiluje znamenitim krvavim 
i vojničkim delima. Grobnica Vortimera, Vortigernovog sina, podignuta je na rubu morske obale, kao međaš 
što uliva strah Saksoncima, koje je tri puta pobedio na poljima Kenta. Ambrozije Aurelijan bio je potomak 
plemićke porodice Rimljana, skromnost mu je bila ravna hrabrosti, a njegova hrabrost, sve do poslednjeg 
kobnog boja, bivala je krunisana sjajnim uspehom. Ali, svako britsko ime pada u zasenak pred slavnim 
imenom ARTURA, naslednog silurskog kneza Južnog Velsa i izbornog kralja ili narodnog vojskovođe. 
Prema opisu porazio je u dvanaest uzastopnih bitaka Angle na severu i Saksonce na zapadu; ali su junakovu 
starost zagorčale narodna nezahvalnost i porodične nesreće. Zbivanja u njegovom životu manje su 
zanimljiva od neobičnih obrta njegove slave. Tokom razdoblja od petsto godina predanje o njegovim 
podvizima čuvali su i rogobatna ulepšavali nepoznati velški i armorički bardovi'%, mrski Saksoncima a 
nepoznati ostatku čovečanstva. Normanske osvajače su ponos i znatiželja podstakli da istražuju drevnu 
istoriju Britanije; sa popustljivom lakovernošću su slušali bajku o Arturu i usrdno veličali zasluge vladara 
koji je pobedio Saksonce, njihove zajedničke neprijatelje. Povest o njemu, koju je na latinskom zabeležio 
Džefri iz Monmauta, kasnije prevedena na svakodnevni jezik toga doba, bila je obogaćena različitim, mada 
nesuvislim ulepšavanjima, dobro znanim iskustvu, učenosti ili mašti dvanaestog veka. Širenje frigijskog 
naseljavanja od Tibra do Temze lako je nakalemljeno na legendu o Enejidi, pa su Arturovi kraljevski preci 


16 Saksonska heptarhija, iscrpljene stalnim ratovima kraljevine Kenta, Saseksa, Veseksa, Nortambrije, 
Istočne Anglije i Mersije ujedinile su se u kraljevinu Englesku 827. godine. 
164 Bardi, keltski narodni pesnici i pevači. 

vodili svoje poreklo iz Troje i polaga li pravo na srodstvo sa cezarima. Uspomenu na njegove pobede su 
kitili pokorenim provincijama i carskim titulama, dok je pobedama protiv Danaca osvetio skorašnje uvrede 
nanesene svojoj zemlji. Viteštvo i sujeverje britskog junaka, njegove gozbe, turniri i znamenita ustanova 
vitezova Okruglog stola, verno su preslikavali vladajuće manire viteštva; a basnoslovni podvizi Juterovog 
sina! izgledaju manje neverovatni od pustolovina koje je ostvarila preduzimljiva hrabrost Normana. 
Hodočašće 1 sveti ratovi uveli su u Evropu prividno uverljiva čudesa arabljanske magije. Vile i divovi, leteći 
zmajevi i začarani dvorci, pomešali su se sa jednostavnijim izmišljotinama zapada, te je sudbina Britanije 
zavisila od Merlinove veštine ili predskazanja. Svaki narod je usvajao i ulepšavao omiljenu povest o Arturu i 
vitezovima Okruglog stola: njihova imena su slavljena u Grčkoj i Italiji; a opširne priče o ser Lanselotu 1 ser 
Tristramu pobožno su proučavali vladari i plemići koji su prenebregavali istinske junake i istoričare drevnog 
vremena. Napokon je ponovo užežena luč nauke i razuma; skršena je magijska moć amajlije; isparila je 
tvorevina mašte, a usled prirodnog, mada nepravičnog preokreta javnog mnjenja, strogost današnjice sklona 
je da osporava Arturova postojanje. 

Nezavisni Briti su, izgleda, ponovo zapali u stanje prvobitnog varvarstva iz kojeg se nisu potpuno 
iščupali. Odvojeni od ostatka čovečanstva neprijateljima, uskoro su za katolički svet postali predmet 
sablazni i gnušanja. Hrišćanstvo se još ispovedalo u planinama Velsa, ali su neotesani raskolnici u pogledu 
oblika svešteničke tonzure i dana kada je praznovan Uskrs tvrdoglavo pružali otpor oholim naredbama 
rimskih papa. Upotreba latinskog jezika je neosetno ukinuta, a Briti su lišeni umetnosti i znanja koje je 
Italija prenosila svojim saksonskim pokrštenicima. U Velsu i Armorici čuvao se i produžavao keltski jezik, 
maternji jezik Zapada, dok su barde, koji su bili pratioci druida, i u šesnaestom veku štitili Elizabetini 
zakoni. Njihov starešina, uvažavani velikodostojnik dvorova u Penguernu, Aberfrou ili Karmartenu, pratio je 
kraljeve sluge u rat; britska monarhija, o kojoj je pevao na bojnoj liniji, bodrila je njihovu hrabrost i 
opravdavala pljačkanja; dok je pevač na ime zakonite nagrade polagao pravo na najlepšu junicu iz ratnog 
plena. Njegovi podređeni, učitelji i učenici vokalne i instrumentalne muzike, na svojim kružnim 
putovanjima obilazili su kraljevske, plemićke i plebejske domove, a nemaštinu naroda, koji sveštenstvo beše 
gotovo iscrpio, tištali su i nasrtljivi zahtevi bardova. Njihov rang i vrednost su se utvrđivali na svečanim 
takmičenjima, a jako verovanje u natprirodno nadahnuće uznosilo je maštu pesnika i njegovih slušalaca. 
Poslednja utočišta keltske slobode, najudaljenije teritorije Galije i Britanije, bile su manje prikladne za 
ratarstvo no za ispašu: bogatstvo Brita sastojalo se od stada i krda; mleko i meso bili su njihova uobičajena 
hrana, dok se hleb ponekad cenio, a ponekad odbacivao, kao tuđinski luksuz. Sloboda je naselila planine 
Velsa i močvare Armorike; ali se njihova gusta naseljenost pakosno pripisivala slobodnom upražnjavanju 
mnogoženstva, te je u kućama tih raspusnih varvara navodno bivalo po deset žena i, možda, pedesetoro 
dece. Narav im je bila žustra i prenagljena: bili su smeli na reči i delu, a pošto nisu poznavali mirnodopske 
zanate, naizmence su puštali svojim strastima na volju ratovanjem u tuđini i zemlji. Konjica iz Armorike, 
kopljanici iz Gventa i strelci iz Merioneta bili su podjednako opasni, ali njihovo siromaštvo retko je moglo 
pribaviti štitove ili šlemove, a nezgodna težina umanjivala je brzinu i okretnost njihovih neusklađenih 
dejstava. Jednog od najvećih engleskih vladara zamolili su da zadovolji ljubopitljivost grčkog cara u 
pogledu stanja u Britaniji; iz svog ličnog iskustva, Henri II je mogao potvrditi da Vels nastanjuje soj nagih 
ratnika, koji se bez straha sukobljavaju sa odbrambenim oklopima svojih neprijatelja. 

Prevratom u Britaniji suzile su se granice nauke kao i granice Carstva. Tamni oblak koji su razbila 
feničanska otkrića, a konačno razvejala Cezarova vojska, ponovo se nadvio nad obale Atlantika, pa se 
rimska provincija još jednom zagubila među legendarnim ostrvima u Okeanu. Sto pedeset godina nakon 
Honorijeve vladavine, najozbiljniji istoričar tog vremena opisuje čudesa dalekog ostrva, čije istočne i 
zapadne delove deli drevni zid, granica između života i smrti ili, prikladnije, između istine i izmišljotine. 
Istok je lepa zemlja, nastanjena civilizovanim narodom; vazduh je zdrav, vode čiste i izobilne, a zemlja daje 
redovni obilati prinos. Na zapadu, iza zida, vazduh je kužan i ubitačan, tlo pokriveno zmijama; a ta sumorna 
zabit oblast je upokojenih duša, koje sa suprotnih obala čvrstim čamcima prevoze žive čamdžije. Neke 
ribarske porodice, franački podanici, oslobođene su danka zbog tajanstvene dužnosti koju obavljaju ovi 
Haroni okeana. Svakog, kad dođe red, pozovu u ponoć da čuje glasove, i čak imena duhova; oseti njihovu 
težinu i goni ga neka nepoznata, ali neodoljiva sila. Posle ovog sna iz mašte, čitamo sa iznenađenjem da se 
to ostrvo zove Britija, da leži u okeanu, naspram ušća Rajne, na manje od trideset milja od kontinenta, da su 

ga zaposela tri naroda, Frižani, Angli i Briti, a da su se neki Angli pojavili u Carigradu u sviti francuskih 
poslanika. 

Upravo sam dovršio mučnu povest opadanja i propasti Rimskog carstva, od srećnog doba Trajana i 
Antonina do njegovog potpunog zatiranja na Zapadu, nekih pet vekova posle Hrista. U tom nesrećnom 
razdoblju Saksonci su se žestoko borili sa domorocima oko vlasti nad Britanijom: Galija i Španija su 
podeljene između moćnih monarhija Franaka i Zapadnih Gota i vazalskih kraljevstava Sveva 1 Burgunđana; 
Afrika je bila prepuštena svirepom proganjanju Vandala i divljačkim napadima Mavara; Rim i Italiju, sve 
do obala Dunava, kinjila je vojska varvarskih najamnika, čiju je tiraniju bezakonja smenila vladavina 
Istočnog Gota, Teodoriha. Sve podanike Carstva, koji su zbog upotrebe latinskog jezika većma zasluživali 
naziv i povlastice Rimljana, tištale su sramota i nedaće tuđinskog osvajanja, a pobednički narodi Germanije, 
uspostavili su novi sistem ophođenja i uprave u zapadnim zemljama Evrope. Veličanstvo Rima bledo su 
zastupali carigradski vladari, nejaki i uobraženi Avgustovi naslednici. Ipak, nastavili su da vladaju Istokom, 
od Dunava do Nila i Tigra; gotska i vandalska kraljevstva Italije i Afrike podrila je Justinijanova vojska, te 
istorija grčkih careva može još pružiti dugi niz pouka i zanimljivih preokreta. 


OPŠTE OPASKE O PROPASTI RIMSKOG CARSTVA NA 
ZAPADU 


Uspon grada, koji je izrastao u carstvo, može, kao jedinstveno čudo, zasluživati umovanje 
filozofskog duha. No, opadanje Rima bilo je prirodna i neizbežna posledica neumerene veličine. Načelo 
opadanja dozreva sa blagostanjem, uzroci uništenja umnožavali su se sa opsegom osvajanja, a čim su vreme 
ili slučaj uklonili veštačke potpornje čudesno zdanje je popustilo pod teretom vlastite težine. Priča o 
njegovom rušenju jednostavna je i jasna, a umesto da se pitamo zašto se Rimsko carstvo srušilo, pre bi 
trebalo da nas iznenađuje da se tako dugo održalo. Pobedničke legije, koje su u dalekim ratovima stekle 
poroke stranaca i najamnika, najpre su vršile pritisak na slobodu republike, da bi kasnije skrnavile 
veličanstvo purpura. Strepeći za ličnu bezbednost i javni mir, carevi su bili prisiljeni na nisko sredstvo 
kvarenja discipline, koja je legije činila podjednako opasnim i po svog vladara i po neprijatelja; oslabljena je 
energičnost vojne uprave, da bi je konačno rasturile Konstantinove samovoljne ustanove, te je rimski svet 
savladala poplava varvara. 

Propadanje Rima često se pripisivalo preseljenju sedišta Carstva, ali ova povest je već pokazala da su 
upravna ovlašćenja bila podeljena a ne preseljena. Carigradski presto bio je podignut na istoku, dok je niz 
careva, sa boravištem u Italiji, i dalje posedovao zapad i polagao pravo na podjednak udeo u nasleđenim 
legijama i provincijama. Ova opasna novina narušila je snagu i prouzrokovala mane dvojne vladavine: oruđa 
ugnjetačkog i samovoljnog sistema su se umnožavala; među izrođenim Teodosijevim naslednicima javilo se 
i održavalo tašto nadmetanje u raskoši a ne u pohvalnim osobinama. Krajnja nesreća, koja udružuje vrline 
slobodnog naroda, u monarhiji u opadanju trvenja čini ogorčenijim. Arkadijevi i Honorijevi neprijateljski 
nastrojeni miljenici predavali su državu zajedničkim neprijateljima, a vizantijski dvor je sa ravnodušnoću, 
možda i sa zadovoljstvom, gledao sramotu Rima, nedaće Italije i gubitak zapada. Pod kasnijim vladavinama 
obnovljen je savez dva carstva, ali je pomoć istočnih Rimljana bila neblagovremena, nepouzdana i 
nedclotvorna; dok je narodni raskol između Grka i Latina uvećala večna razlika u jeziku, ponašanju, 
interesima, čak i veri. Ipak, blagotvorni ishod u izvesnoj meri je potvrdio Konstantinova gledište. Tokom 
dugog razdoblja opadanja, njegov neosvojivi grad odbijao je pobedničke vojske varvara, štitio bogatstvo 
Azije i, u miru i ratu, gospodario važnim moreuzom što spaja Crno i Sredozemno more. Utemeljenje 
Carigrada bitnije je doprinelo očuvanju Istoka no propasti Zapada. 

Kako je sreća budućeg života veliki cilj vere, možemo bez iznenađenja ili sablažnjavanja čuti da su 
na opadanje i propast Rimskog carstva imali izvesnog uticaja uvođenje, ili bar zloupotreba, hrišćanstva. 
Sveštenstvo je uspešno propovedalo učenja strpljivosti i strašljivosti; delatne društvene vrline su 
obeshrabrivane, a poslednji ostaci vojničkog duha sahranjeni su u manastiru; veliki deo državnog i ličnog 
bogatstva posvećivao se tobožnjim potrebama milosrdnih dela i pobožnosti; vojnička plata se ćerdala na 
beskorisnu gomilu oba pola, koja je kao svoje jedine vrline mogla navesti uzdržljivost i krepost. Vera, žar, 

radoznalost i ovozemaljskije strasti, pakosti i častoljubivosti, potpalile su vatru teološkog razdora; crkvu, pa 
i državu, portesale su verske sekte čiji su sukobi ponekad bili krvavi a uvek nepomirljivi; pažnja careva 
odvraćana je sa logora na crkvene sabore; rimski svet je ugnjetavala nova vrsta tiranije, a proganjane sekte 
su postajale prikriveni neprijatelji vlastite zemlje. Ma koliko poguban ili besmislen, strančarski duh ipak 
jeste načelo sloge a i razdora. Episkopi su sa hiljadu osamsto predikaonica usadivali dužnost pasivne 
poslušnosti prema zakonitom i pravovernom vladaru; čestim saborima i stalnom prepiskom održavali su 
vezu sa udaljenim crkvama; a čovekoljubivi karakter Jevanđelja, mada potvrđen, ojačavao je duhovnom 
srodnošću katolika. Slugeranjsko i mekušno doba pobožno je prihvatilo monaško lenčarenje; ali, i da 
praznoverje nije pružalo pristojno utočište, isti poroci bi nedostojne Rimljane namamili da iz nižih pobuda 
napuste državni steg. Lako se poštuju verske pouke koje povlađuju prirodnim sklonostima njihovih 
privrženika i osvećuju ih; međutim, čisti i istinski uticaj hrišćanstva može se naći u njegovim blagotvornim, 
mada nepotpunim dejstvima na varvarske preobraćenike sa severa. Ukoliko je opadanje Rimskog carstva 
ubrzano Konstantinovim pokrštavanjem, njegova pobednička vera ublažila je silinu pada i omekšala svirepu 
prirodu osvajača. 

Ovaj užasni prevrat može se korisno upotrebiti za pouku današnjici. Dužnost je rodoljuba da daje 
prvenstvo isključivom dobru 1 slavi svoje otadžbine i da ih unapređuje; ali, filozofu se može dozvoliti da 
proširi svoj vidokrug i da Evropu smatra jednom velikom državom, čiji su razni stanovnici dosegli gotovo 
isti stupanju uglađenosti i obrazovanja. Iskustvo četiri hiljade godina treba da proširi naše nade i umanji 
bojazni: nismo kadri da odredimo do koje visine ljudski rod može stremiti u svom napredovanju ka 
savršenstvu; međutim, sa sigurnošću se može pretpostaviti da nijedan narod, osim ukoliko se lice prirode ne 
izmeni, neće ponovo zapasti u svoje prvobitno varvarstvo. Društvena poboljšanja mogu se posmatrati sa tri 
stanovišta: 

1. Pesnik ili filozof svoje vreme i zemlju objašnjava naporima jednog duha; no takve nadmoćne 
sposobnosti uma ili uobrazilje retke su i samonikle tvorevine; Homerov, Ciceronov ili Njutnov genije 
pobuđivao bi manje divljenja kada bi ga mogle stvoriti volja vladara ili pouke učitelja. 

2. Koristi od zakona i politike, trgovine i manufakture, umetnosti i nauke, čvršće su i trajnije; mnogi 
pojedinci se, obrazovanjem i disciplinom, mogu osposobiti da na svojim položajima unapređuju 
interes zajednice. Ali, taj opšti poredak posledica je veštine i truda, a složenu mašineriju može 
pokvariti vreme ili oštetiti nasilje. 

3. Srećom po čovečanstvo, korisniji, ili bar neophodniji zanati mogu se obavljati bez veće darovitosti ili 
nacionalnog potčinjavanja; bez moći jednog ili jedinstva mnogih. Svako selo, svaka porodica i svaki 
pojedinac mora uvek posedovati i sposobnost i sklonost da održi upotrebu vatre i metala, množenje i 
koriščenje domaćih životinja, metode lova i ribolova, osnove plovidbe, nesavršeno sejanje pšenice ili 
drugih hranljivih žitarica, i jednostavno upražnjavanje mehaničkih zanata. Lična darovitost i opšta 
marljivost mogu se iskorenjivati, ali te otporne bijke preživljavaju buru i puštaju večni koren i u 
najnepovoljnijem zemljištu. Sjajne Avgustove i Trajanove dane pomračio je oblak neznanja, a 
varvari su srušili rimske zakone i palate. Međutim, kosa, Saturnov izum ili znamenje, nastavila je da 
svake godine kosi letinu u Italiji, dok se ljudožderske gozbe Lestrigonaca'** nikada nisu obnovile na 
obali Kampanije. 

Nakon prvobitnog otkrića zanata, rat, trgovina i verska revnost proširili su među divljacima Starog i 
Novog sveta te neprocenjive darove: oni su se prenosili s kolena na koleno; nikad se ne mogu izgubiti. 
Možemo se, stoga, složiti sa prijatnim zaključkom da je svako svetsko razdoblje uvećalo i da još uvećava 
stvarno bogatstvo, sreću, znanje, i možda vrlinu, ljudskog roda. 


166 T estrigonci, narod gorostasnih ljudoždera iz Odiseje. 

35. POGLAVLJE 
VIZANTIJA 


Veličina 1 priroda - Teodora - Stranke u cirkusu - Pobuna zbog 
Trisagiona!67 - Istočno Carstvo u desetom veku - Opsada 1 
pad Carigrada 


Podela rimskog sveta između Teodosijevih sinova obeležava konačno uspostavljanje Istočnog carstva, 
koje se, od Arkadijeve vladavine do turskog zauzimanja Carigrada, održalo hiljadu pedeset osam godina u 
stanju preuranjenog i neprestanog propadanja. Vrhovni vladar tog Carstva uzeo je i tvrdolavo zadržavao 
taštu, a na koncu lažnu, titulu cara RIMLJANA; dok su nasledni nazivi CEZAR i AUGUST i dalje 
proglašavali da je on zakoniti naslednik prvog među ljudima, koji je vladao prvim među narodima. 
Carigradska palata se nadmetala sa Persijom u velelepnosti, i možda je prevazilazila; a rečite propovedi sv. 
Jovana Zlatoustog, osuđujući, slave razmetljivu raskoš Arkadijeve vladavine. "Car," veli on, "na glavi nosi 
dijademu ili zlatnu krunu, ukrašenu draguljima neprocenjive vrednosti. Ti ukrasi i purpurno ruho pripadaju 
samo njegovoj svetoj ličnosti, dok su po njegovim svilenim haljinama izvezeni zlatni zmajev i. Presto mu je 
od žeženog zlata. Kad god se pojavi u javnosti okružen je dvoranima, telesnom stražom i slugama. Njihova 
koplja, štitovi, oklopi, oglavi i oprema konja sadrže zlato ili tako izgleda; a veliko sjajno ispupčenje nasred 
njihovog štita okružuju manja ispupčenja, što predstavlja oblik ljudskog oka. Dve mazge, koje vuku 
vladarevu kočiju, potpuno su bele i blešte od zlata. Sama kočija od čistog masivnog zlata privlači pažnju 
posmatrača, koji gledaju purpurne zavese, snežnobeli sag, veličinu dragulja i sjajne zlatne ploče koje se 
presijavaju usled truckanja kočije. Careve slike su bele, na plavoj pozadini, car se prikazuje kako sedi na 
prestolu, dok su pored njega njegovo oružje, konji i straža, a podno nogu poraženi neprijatelj 1 u okovima." 
Konstantinovi naslednici su stalno boravište uspostavili u carskom gradu koji je on podigao na rubu Evrope i 
Azije. Nedostupnim za pretnje neprijatelja, a možda 1 za žalbe svog naroda, svaki vetar im je donosio danak 
u proizvodima svih podneblja, dok je neosvojiva čvrstina prestonice vekovima nastavila da izaziva 
neprijateljske nasrtaje varvara. Oblasti pod njihovom vlašću omeđavali su Jadran i Tigar; rastojanje od 
dvadeset pet dana plovidbe, koje je razdvajalo krajnju studen Skitije od žarkog pojasa Etiopije, bilo je 
obuhvaćeno granicama Istočnog carstva. Gusto naseljene zemlje tog carstva bile su sedište umetnosti i 
nauke, raskoši i bogatstva, dok su stanovnici, koji bejahu primili jezik i način života Grka, sebe, donekle 
istinito, nazivali najprosvećenijim i najcivilizovanijim delom ljudskog roda. Oblik uprave bio je čista i 
jednostavna monarhija; dok se naziv RIMSKA REPUBLIKA, koji je tako dugo čuvao bledu tradiciju 
slobode, ograničavao na latinske provincije; carigradski vladari su svoju veličinu merili ropskom 
poslušnošću naroda. Nisu znali koliko takav pasivan karakter slabi i unazađuje svaku duhovnu sposobnost. 
Podanici, koji su svoju volju podredili gospodarevim samovoljnim naređenjima, podjednako su bili 
nesposobni da sačuvaju živote i imetak od varvarskih napada ili da odbrane svoj zdrav razum od užasa 
sujeverja. 

U vršenju vrhovne vlasti, Justinijanov prvi čin bio je da je podeli sa voljenom ženom, slavnom 
Teodorom, čiji se neobični uspon ne može veličati kao trijumf ženske vrline. Pod Anastasijevom 
vladavinom, briga o divljim zverima, koje je držala carigradska Zelena stranka, poverena je Akaciju, rodom 
Kipraninu, koga su, po zanimanju, prozvali gospodarem medveda. Nakon njegove smrti tu časnu dužnost 
poverili su drugom kandidatu, uprkos vrednoći njegove udovice, koja već beše našla muža i naslednika. 
Akacije je za sobom ostavio tri kćeri, Komito, TEODORU i Anastasiju, a najstarija nije imala više od sedam 
godina. Te bespomoćne sirotice, u prosjačkim prnjama, ucveljena i ogorčena mati je o prazniku poslala u 
pozorište: Zelena stranka ih je dočekala sa prezrenjem, Plava sa sažaljenjem, pa se ta razlika, koja se duboko 
urezala u Teodorinu dušu, kasnije dugo osećala u vladavini Carstvom. Kako su odrastale i prolepšavale se, 
167 Trisagion, himna Svetoj trojici. 

tri sestre su se redom posvećivale javnim i skrivenim uživanjima vizantijskog naroda; sledeći Komito na 
pozornicu, Teodori, obučenoj kao robinja, sa stoličicom na glavi, napokon je dozvoljeno da ispolji svoje 
osobene darove. Nije plesala, niti pevala, a ni svirala na svirali; njeno umeće ograničavalo se na pantomimu, 
isticala se u lakrdijaškim ulogama; a kad god bi kao komičarka nadula obraze i potužila se smešnim tonom i 
kretnjama na pretrpljene batine, celo carigradsko pozorište odzvanjalo je od smeha i pljeska. Teodorina 
lepota bila je predmet laskavije hvale i izvor istančanije naslade. Crte njenog lica bile su nežne i pravilne; 
ponešto bledu put, senčila je prirodna boja; živost očiju smesta je izražavala svako osećanje; laki pokreti 
otkrivali su čari oniže, ali otmene pojave; ljubav ili laskanje mogli su proglasiti da slikarstvo 1 poezija nisu 
kadri da opišu besprimerno savršenstvo njenog lika. Ali, taj lik je unizila lakoća sa kojom je bio izlagan 
pogledu javnosti i prostituisan raspusnoj žudnji. Njene draži na prodaju prepuštane su bez probiranja gomili 
građana i stranaca svih položaja i zanimanja: srećnog ljubavnika, kome bejaše obećana noč uživanja, često 
bi iz njene postelje isterivao snažniji ili bogatiji miljenik; a kada je prolazila ulicama, njeno prisustvo su 
izbegavali svi oni koji su želeli da umaknu sablazni ili iskušenju. Satirični istoričar se nije libio da opiše 
razgolićene prizore u kojima Teodora nije zazirala da se pokazuje u pozorištu. Iscrpevši veštinu čulnog 
uživanja, veoma nezahvalno je gunđala zbog škrtosti prirode; ali, njena gunđanja, uživanja i veštine mora 
prekriti veo nejasnosti učenog jezika. Pošto je neko vreme vladala kao predmet naslade i prezira prestonice, 
udostojila se da krene za Ecebolom, rođenim u Tiru, koji je dobio upravu nad afričkim Savezom pet 
gradova. Ta veza je, međutim, bila krhka i kratkovečna; Ecebol je ubrzo odbacio skupu ili nevernu 
naložnicu, koja se obrela u Aleksandriji u velikoj nevolji; prilikom njenog mukotrpnog povratka u Carigrad, 
svaki grad Istoka divio se i uživao u lepoj Kipranki, čija vrednost kao da je opravdavala njeno poreklo sa 
Venerinog osobenog ostrva. Teodoru su mutne veze i najgnusnije predostrožnosti sačuvale od opasnosti koje 
se najviše pribojavala; ipak je jednom, samo jednom, postala mati. Dete je spasao i podigao u Arabiji otac, 
koji mu je na samrtnoj postelji poverio da je sin jedne carice. Ispunjen častoljubivim nadama, bezazleni 
mladić smesta je pohitao u carigradsku palatu, gde je pripušten majci. Budući da ga više nikad nisu videli, 
čak ni po Teodorinoj smrti, zaslužila je ružnu klevetu da je sa njegovim životom ugasila i tajnu tako 
neprijatnu po njenu carsku čednost. 

Kada su joj životni položaj i ugled bili u najkukavnijem stanju, u snu ili mašti, neko priviđenje 
došapnulo je Teodori prijatno čvrsto obećanje da joj je suđeno da postane supruga moćnog vladara. Svesna 
predstojeće veličine, vratila se iz Paflagonije u Carigrad; kao vešta glumica preuzela je pristojniju ulogu; 
olakšala svoje siromaštvo pohvalnom vrednoćom u predenju vune i živela čedno i usamljeno u kućici koju je 
kasnije pretvorila u velelepni hram. Njena lepota, potpomognuta lukavstvom ili slučajem, ubrzo je privukla, 
očarala i privezala patricija Justinijana, koji je već vršio apsolutnu vlast u ujakovo ime. Možda joj je uspelo 
da poveća vrednost dara koji je tako često rasipala i na poslednje bednike u ljudskom rodu; možda je, najpre 
smernim odugovlačenjem, a na koncu, čulnim mamljenjem raspalila žudnje ljubavnika, koji je, po prirodi ili 
iz pobožnosti, bio naviknut na duga bdenja i umerenost u jelu. Kada su u njemu jenjali prvi zanosi, i dalje je 
zadržala isti uticaj nad njegovom dušom pouzdanijom vrednošću karaktera i razuma. Justinijan je uživao u 
oplemenjivanju 1 obogaćivanju predmeta svoje ljubavi: blaga Istoka izručivana su joj pod noge, a Justinov 
sestrić odlučio je, možda iz verskih obzira, da naložnici podari svetu i zakonitu ulogu supruge. Međutim, 
rimski zakoni izričito su zabranjivali brak senatora sa ma kojom ženskom osobom, koju su časti lišili ropsko 
poreklo ili glumački poziv: carica Lupicina ili Eufemija, varvarka seljačkih manira, ali besprekorne vrline, 
odbijala da za snahu prihvati bludnicu; a čak se i Vigilancija, sujeverna Justinijanova mati, mada je Teodori 
priznavala duh i lepotu, ozbiljno pribojavala da bi lakomislenost i oholost te lukave milosnice mogle 
iskvariti pobožnost i sreću njenog sina. Ove prepreke je uklonila Justinijanova nepokolebljiva postojanost. 
Strpljivo je sačekao na caričinu smrt; prezreo je suze majke, koja je uskoro podlegla pod teretom ojađenosti, 
a u ime cara Justina obnarodovan je zakon kojim je ukinuto kruto pravo drevnih vremena. Uzvišeno 
pokajanje (prema rečima edikta) pružalo se nesrećnim ženama koje su svoju ličnost prostituisale na 
pozornici, i dopušteno im je sklapanje zakonitog braka sa najuglednijim Rimljanima. Nakon tog oproštaja 
greha brzo je usledila svečana svadba Justinijana i Teodore; dostojanstvo joj je postepeno raslo naporedo 
dostojanstvu njenog supruga; a čim je Justin sestrića zaodenuo u purpur, carigradski patrijarh je stavio 
dijademu na glave cara 1 carice Istoka. Međutim, uobičajene počasti, koje je strogost rimskog ponašanja 
dozvoljavala vladarskim suprugama, nisu mogle zadovoljiti ni Teodorinu slavoljubivost ni Justinijanovu 
privrženost. Beše je postavio na presto kao ravnopravnu i samostalnu savladarku nad Carstvom, a 
upravnidma provincija nametnuta je obaveza zakletve na vernost Justinijanu i Teodori. Istočni svet je pao 

ničice pred duhom i srećom Akacijeve kćeri. Bludnicu, koja je u prisustvu bezbrojnih gledalaca kaljala 
carigradsku pozornicu, u istom gradu kao caricu poštovali su ugledni magistrati, pravoslavni episkopi, 
pobedonosne vojskovođe i zarobljeni vladari. 

Ali, prekor zbog okrutnosti, odvratnije čak i od njenih blažih poroka, ostavio je neizbrisivu mrlju na 
Teodorinoj uspomeni. Njene brojne uhode motrile su i revnosno prijavljivale svaki postupak, reč ili pogled, 
uvredljiv po njihovu carsku gospodaricu. Svakog koga bi oni optužili, bacali su u njene lične tamnice, 
nedostupne sudskoj istrazi; govorkalo se da se mučenje razapinjanjem ili bičevanjem izvodilo u prisustvu 
tiranke, gluve za glas molitve 1 lišene samilosti. Neke od tih nesrećnih žrtava stradale su u dubokim, 
nezdravim tamnicama, dok je drugima bilo dozvoljavano da se, nakon gubitka udova, razuma ili imetka, 
pojave u svetu, kao živi spomenici njene osvete, koja se obično protezala i na decu onih u koje je 
posumnjala ili im nanela zlo. Senator ili episkop, koga bi Teodora osudila na smrt ili izgnanstvo, izručivanje 
pouzdanom poklisaru, čiju prilježnost je podsticala pretnja iz njenih usta: " Ukoliko ne izvršiš moja 
naređenja, kunem se onim koji večno živi da ćeš biti živ odran." 

Da Teodorinu veru nije uprljala jeres, svojom uzornom pobožnošću mogla je u mnjenju savremenika 
okajati oholost, pohlepu i svirepost; ali, ako je svoj uticaj koristila da smiri netrpeljivi carev bes, današnjica 
će priznati izvesnu vrednost njenoj veri i biće veoma popustljiva prema njenim spekulativnim greškama. 
Teodorino ime je uneto sa podjednakim uvažavanjem u sve Justinijanove pobožne i milosrdne zadužbine; a 
najblagotvornija ustanova njegove vladavine može se pripisati saosećanju carice prema manje srećnim 
sestrama, zavedenim ili prisiljenim da prihvate zanat bludnice. Palata, na azijskoj strani Bosfora, pretvorena 
je u veličanstveni, prostrani manastir, a dodeljeno je štedro izdržavanje za petsto žena, pokupljenih sa 
carigradskih ulica 1 iz javnih kuća. U ovom bezbednom i svetom utočištu posvetili su ih večnom zatočenju; 
očaj nekih, koje su se strmoglavile u more, zagubio se u zahvalnosti pokajnica, koje velikodušna 
dobročiniteljka beše izbavila od greha i bede. Sam Justinijan je veličao Teodorinu razboritost, a njegovi 
zakoni se pripisuju mudrim savetima njegove veoma poštovane supruge, koju je dobio kao dar Svevišnjeg. 
Njena hrabrost se ispoljila sred buna naroda i strahovlade dvora. Od trenutka udaje za Justinijana njena 
neporočnost se temeljila na ćutanju nepomirljivih neprijatelja, i mada je Akacijeva kćerka mogla biti 
prezasićena ljubavlju, ipak zaslužuje izvesno priznanje čvrstina duha kadrog da uživanje i naviku žrtvuje 
snažnijem osećanju dužnosti ili interesa. Teodorine želje i molitve nikada nisu bile blagoslovene zakonitim 
sinom, a sahranila je nejaku kćerkicu, jedini izdanak svog braka. Uprkos tom razočaranju, njena vlast je bila 
trajna i neograničena; lukavstvom ili vrednošću sačuvala je Justinijanovu naklonost, a njihove prividne 
razmirice bile su uvek kobne po dvorane koji bi poverovali da su iskrene. Zdravlje joj je možda narušila 
raspusnost u mladosti; međutim, bilo je uvek nežno, pa su je lekari uputili u Pitijske terme. Caricu su na tom 
putovanju pratili pretorijanski prefekt, veliki rizničar, nekoliko grofova 1 patricija, kao 1 velelepna pratnja od 
četiri hiljade slugu; pred njen prolazak popravljani su drumovi, za njen prijem sagrađena je palata, a na 
prolasku kroz Bitiniju štedro je darivala crkve, manastire i bolnice kako bi se molili Nebu da joj vrati 
zdravlje. Napokon, u dvadeset četvrtoj godini braka i dvadeset i drugoj godini vladavine, umrla je od raka; 
nenadoknadivi gubitak oplakivao je muž, koji je umesto bludnice iz pozorišta mogao odabrati najčedniju i 
naplemenitiju devicu Istoka. 

Može se uočiti jedna materijalna razlika u igrama starog veka: najugledniji Grci bili su glumci, 
Rimljani su bili samo gledaoci. Olimpijski stadion bio je otvoren bogatstvu, zasluzi i slavoljublju; ukoliko su 
se kandidati mogli pouzdati u ličnu veštinu i okretnost, mogli su slediti Diomeda i Menelaja, i povesti svoje 
konje u brzi trk. Dopuštalo se da deset, dvadeset, četrdeset dvokolica krene u istom času; venac je bio 
nagrada za pobednika, a njegovu slavu, kao i slavu njegove porodice i zemlje, opevali su lirskim tonovima 
dugovečnijim od bronzanih i mermernih spomenika. No senator, ili čak građanin, svestan svog dostojanstva, 
stideo bi se da izloži sebe lično ili svoje konje u rimskom cirkusu. Igre su se priređivale o trošku Republike, 
magistrata ili careva; međutim, dizgini su se prepuštali ropskim rukama; a ako je zarada omiljenog kočijaša 
ponekad premašala zaradu nekog advokata, to se mora smatrati posledicom narodne rasipnosti i visokom 
nadnicom sramnog poziva. Kada je prvobitno ustanovljena, trka je predstavljala jednostavno nadmetanje 
svetlozelena i nebeskoplava; a pošto se trka ponavljala dvadeset pet puta u istom danu, stotinu dvokolica je 
doprinosila sjaju cirkusa. Četiri stranke su uskoro stekle zakonski status i tajanstveno poreklo, dok su 
njihove maštovite boje poticale od raznih prirodnih pojava tokom četiri godišnja doba; od letnje crvene 
zvezde Veliki pas, od zimskih snegova, tamnih boja jeseni i veselog prolećnog zelenila. Drugo tumačenje 

davalo je prednost elementima godišnjih doba, te je borba zelenih i plavih navodno predstavljala sukob 
kopna i mora. Pojedinačne pobede najavljivale su obilatu žetvu ili uspešnu plovidbu, a neprijateljstvo ratara 
i pomoraca bilo je nešto manje besmisleno no slepa zagriženost rimskog naroda, koji je život i posede 
posvećivao boji uz koju je pristao. Mudri vladari su tu ludost prezirali i dozvoljavali; međutim, imena 
Kaligule, Nerona, Vitelija, Vera, Komoda, Karakale i Heliogabale bila su upisana u cirkusku Plavu ili 
Zelenu stranku: obilazili su svoje štale, pljeskali ljubimcima, grdili protivnike i zasluživali uvažavanje 
svetine prirodnim ili glumljenim oponašanjem njenog ponašanja. Krvavo i bučno nadmetanje nastavilo je da 
remeti javna slavlja sve do poslednjeg razdoblja rimskih predstava; iz pobuda pravičnosti ili naklonosti, 
Teodorih je umešao svoj autoritet da zelene zaštiti od nasilja jednog konzula i jednog patricija, strasno 
odanih cirkuskoj plavoj stranci. 

Carigrad je usvojio ludosti, mada ne i vrline drevnog Rima; a ona ista trvenja koja su uzburkavala 
cirkus, besnela su udvostručenom žestinom na hipodromu. Pod Anastasijevom vladavinom, tu narodnu 
pomamu raspirivao je verski zanos; verolomno sakrivši kamenje i bodeže ispod korpi sa voćem, zeleni su za 
vreme praznika pobili tri hiljade plavih protivnika. Iz prestonice se ta pošast raširila po provincijama i 
gradovima Istoka, a neozbiljna razlika između dve boje stvorila je dve jake i nepomirljive stranke koje su 
uzdrmale temelje slabe uprave. Narodna gloženja, zasnovana na najozbiljnijem interesu ili svetom izgovoru, 
jedva da su bila ravna upornosti te raspuštene nesloge, koja je remetila spokoj porodica, delila prijatelje 1 
braću, a ženski pol, mada retko viđan u cirkusu, dovodila u iskušenje da usvoje sklonosti svojih dragana ili 
da se protive željama muževa. Gaženi su svi zakoni, ljudski ili božji; dokle god je stranka bila uspešna, 
njene zavedene pristalice kao da nisu hajale za ličnu nedaću ili sveopštu nesreću. U Antiohiji i Carigradu 
oživljena je razularenost demokratije lišene slobode, a podrška stranke postala je neophodna svakom 
kandidatu za građanske ili crkvene počasti. Zelenima se pripisivala prikrivena privrženost Anastasijevoj 
porodici ili sekti'“*; plavi su revnosno bili odani stvari pravoslavlja i Justinijana, pa je njihov zahvalni 
pokrovitelj više od pet godina previđao prestupe stranke, čije su bune u pogodan čas zastrašivale dvor, senat 
i glavne gradove na Istoku. Drski zbog carske naklonosti, plavi su težili da uliju strah neobičnim i 
varvarskim ruhom - dugom kosom Huna, njihovim tesnim rukavima i širokom odećom, oholim hodom i 
prodomim glasom. Danju su skrivali dvosekle kame, ali su se noću, naoružani, drsko okupljali u brojne 
družine, spremni na svaki čin nasilja i pljačke. Ti noćni razbojnici skidali su do gole kože 1 često ubijali 
svoje protivnike iz zelene stranke, pa i nezlobive građane, tako da je postalo opasno nositi zlatnu dugmad ili 
pojaseve, ili se u kasne sate pojaviti na ulicama mirne prestonice. Drski duh, narastao zbog nekažnjavanja, 
počeo je da narušava sigurnost privatnih kuća; paljevina se koristila da olakša napad ili prikrije zločine tih 
stranačkih buntovnika. Nijedno mesto nije bilo sigurno od njihovih pohara, niti sveto; kako bi zadovoljili 
pohlepu ili osvetoljubivost obilato su prolivali krv nedužnih; crkve i oltari su kaljani groznim ubistvima, a 
ubice su se hvalisale svojom veštinom da mogu uvek zadati smrtonosnu ranu jednim udarcem bodeža. 

Pobunu, koja je Carigrad gotovo pretvorila u pepeo, podstakli su uzajamna mržnja i kratkotrajno 
izmirenje dve stranke. U petoj godini vladavine Justinijan je proslavljao praznik januarskih ida'“: igre je 
neprekidno remetilo bučno nezadovoljstvo zelenih; do dvadeset druge trke car je zadržao nemu ozbiljnost; 
naposletku, popuštajući nestrpljenju snishodio se da se osornim rečenicama i telalskim glasom upusti u 
najčudnij i dijalog koji se ikad zbio između vladara i njegovih podanika. Njihove prve pritužbe bile su 
uljudne i skromne; optuživali su niže činovnike za tlačenje i upućivali caru želje za dug život i pobedu. 
"Budite strpljivi i pažljivi, vi, drski psovači!" uzviknuo je Justinijan, "tišina, vi, Jevreji, Samarićani i 
Manihejci! " Zeleni su i dalje pokušavali da probude njegovo sažaljenje. " Siromašni smo, nedužni, učinjena 
nam je nepravda, ne usuđujemo se da prođemo ulicom: odasvud progone naše ime i boju. Neka umremo, 0, 
care! Ali na tvoju zapovest i u tvojoj službi!" Međutim, ponavljanje pristrasnih i strasnih pogrda unizilo je, u 
njihovim očima, uzvišenost purpura; odrekli su poslušnost vladaru koji je svom narodu uskraćivao pravdu, 


168 Gar Anastasije I bio je pristalica monofizitizma tj. učenja ranohriščanske sekte da Hrist ima samo 
božansku prirodu, a ne dve, božansku i ljudsku, što je učenje i pravoslavne i katoličke crkve. Za njegove 
vladavine zelena stra nka, izaa koje su stajali interesi činovničkog staleža i krupnih trgovaca, okupljala je 
pristalice monofizitizma. Plava stranka, iza koje su bili interesi stare aristokratije, okupljala je pristalice 
grčkog pravoslavlja. 

169 Ide, u Starom Rimu naziv za dan punog meseca. U martu, maju, julu i oktobru padaju 15. dana, a u 
ostalim mesecima 13. dana u mesecu 

vajkali su se što se Justinijanov otac rodio, a sina su žigosali sramotnim nazivima oceubice, magarca i 
krivokletničkog tiranina. "Prezirete li svoje živote?" povikao je rasrđeni vladar. Plavi su gnevno poustajali sa 
svojih mesta, njihova neprijateljska vika zagrmela je hipodromom, dok su njihovi protivnici, napustivši 
neravnopravnu borbu, širili strah i očaj carigradskim ulicama. U tom opasnom trenutku, sedmoricu 
ozloglašenih ubica iz obe stranke, koje prefekt beše osudio, vodali su po gradu i kasnije prevezli do gubilišta 
u predgrađu Pera. Četvorici su smesta odrubil i glavu, peti je obešen; međutim, kada su istu kaznu izvršili 
nad preostalom dvojicom, uže se prekinulo, te su živi pali na zemlju, svetina je odobravala njihovom 
izbavljenju, dok su ih kaluđeri sv. Kanona, izašavši iz obližnjeg manastira, prevezli čamcem u utočište 
hrama. Kako je jedan od tih zločinaca bio u plavoj, a drugi u zelenoj odori, obe stranke su bile podjednako 
razdražene okrutnošću svog tlačitelja ili nezahvalnošću pokrovitelja, pa je sklopljeno kratko primirje dok ne 
spasu zatočenike i zadovolje svoj u osvetoljubivost. Prefektova palata, koja je odolela buntovnoj bujici, 
smesta je spaljena, njegovi činovnici i stražari su pobijeni, zatvori silom otvoreni, a sloboda vraćena onima 
koji su je jedino mogli iskoristiti za rušenje države. Vojsku, poslatu u pomoć civilnom magistratu, gnevno je 
sačekala naoružana svetina, čija su brojnost i drskost neprestano narastale: Herul i, najnedisciplinovaniji 
varvari u službi Carstva, obarali su sveštenike sa relikvijama, koji su se iz pobožnosti brzopleto umešali da 
razdvoje krvavi sukob. Ovo svetogrđe je pojačalo metež; ljudi su se sa oduševljenjem tukli za Božju stvar; 
sa krovova i prozora žene su zasipale kamenjem glave vojnika, dok su ovi na kuće bacali zapaljenu luč; 
razni požari, potpaljeni rukom građana i tuđinaca, neobuzdano su sc proširili gradom. Požar je zahvatio 
sabornu crkvu Sv. Sofija, Zeuksipove terme, deo palate od prvog ulaza do Marsovog žrtvenika i dugi portik 
od palate do Konstantinovog foruma; izgorela je velika bolnica sa bolesnicima; uništene su mnoge crkve i 
velelepna zdanja; dok se ogromna riznica zlata i srebra istopila ili zagubila. Pred tim prizorima užasa i 
nesreće razboriti i bogati gradani su utekli preko Bosfora na azijsku stranu, pa je Carigrad tokom pet dana 
bio prepušten strankama, čija je lozinka NIKA, pobeđuj!, dala ime ovoj znamenitoj pobuni. 

Upornost nemira sada se pripisivala tajnoj i vlastoljubivoj zaveri, podozrevalo se da su pobunjenike, 
a naročito zelenu stranku, oružjem novcem snabdevali Ipatije i Pompej, dvojica patricija, koji nisu mogli 
časno zaboraviti, a ni bezbedno pamtiti da su sinovci cara Anastasija. Zavidljiva vladareva nestalnost 
ćudljivo im je ukazivala poverenje, bacala ih u nemilost i opraštala im; kao verne sluge pojavili su se pred 
prestolom i bili zadržani kao važni taoci tokom petodnevne pobune, dok najzad, pošto su u Justinijanu 
strahovanja nadjačala razboritost, u dvojici braće nije video uhode, a možda i ubice, pa im je strogo naredio 
da napuste palatu. Pošto su uzaludno upozoravali da bi poslušnost mogla dovesti do prekovoljne izdaje, 
otišli su svojim kućama; a šestog dana ujutro Ipatija je opkolio i uhvatio narod 1, ne obazirući se na njegovo 
čestito opiranje i suze njegove žene, svog ljubimca odveo u Konstantinov forum, gde mu je, umesto 
dijademe, na glavu stavio raskošnu ogrlicu. Da je uzurpator, koji se kasnije branio svojom zaslugom za 
odugovlačenje, postupio po savetu senata i podstakao pomamu svetine, ona je u prvom nezadrživom 
pokušaju mogla dovesti u škripac ili najuriti njegovog prestravljenog suparnika. Vizantijska palata je imala 
slobodan prilaz moru, brodovi su bili spremni podno stepenica u vrtu, i već je krišom odlučeno da cara sa 
porodicom i riznicom prebace u bezbedno utočište na izvesnoj udaljenosti od prestonice. 

Justinijan bi bio izgubljen, da bludnica, koju bejaše uzdigao iz pozorišta, nije odbacila bojažljivost 
kao i odlike svog pola. Usred veća, kojem je prisustvovao Velizar, jedino je Teodora ispoljila junački duh, i 
samo je ona, ne zazirući od njegove buduće mržnje, mogla spasiti cara od bliske opasnosti i njegovih 
nedostojnih bojazni. "Ukoliko bi beg bio jedini način spasa ", rekla je Justinijanova supruga , "ipak bih 
smatrala da mi je ispod dostojanstva da bežim. Smrt je uslov našeg rođenja, ali oni koji su vladali nikada ne 
bi smeli nadživeti gubitak dostojanstva i vlasti. Preklinjem Boga da me nikada, čak ni samo na jedan dan, ne 
vide bez dijademe i purpura; da više ne ugledam svetlo kada prestanu da mi se obraćaj u kao carici. O, 
Cezare, da bi bežao imaš blago i, gle, na moru brodove, ali boj se da te žudnja za životom ne odvede u 
bedno izgnanstvo i sramnu smrt! Što se mene tiče, držim se načela drevnih vremena da je presto velelepna 
grobnica." Odlučnost te žene povratila je hrabrost da se razmišlja i dela, a hrabrost brzo postaje dovitljiva i 
u najbeznadežnijem položaju. Lak i odlučan korak je bio da se oživi mržnja između stranaka; plavi su se 
iščuđavali vlasti toj krivici i ludosti, što ih je beznačajna uvreda navela da sa nepomirljivim neprijateljima 
kuju zaveru protiv milostivog i velikodušnog dobročinitelja; ponovo su proglasili Justinijana za veličanstvo, 
dok su zeleni, sa svojim samozvanim carem, ostali sami u hipodromu. Vernost telesne straže bila je 
nesigurna; ali, Justinijanovu vojnu silu činilo je tri hiljade prekaljenih vojnika, koju su odvažnost i disciplinu 
uvežbali u ratovima u Persiji 1 Iliriku. Pod Velizarovim i Mundovim zapovedništvom, dve divizije su u tišini 

krenule iz palate, po mraku se probile kroz uske prolaze, požare koji su dogorevali i zdanja koja su se rušila, 
i istovremeno provalile dve naspramne kapije hipodroma. U tom tesnom prostoru, uskomešana i prestrašena 
gomila bila je nesposobna da se na ma kojoj strani odupre odlučnom i usklađenom napadu; plavi su se istakli 
žestinom svog pokajanja, te se računa da je toga dana više od trideset hiljada duša pobijeno u nemilosrdnom 
pokolju sveg živog. Ipatija su svukli sa prestola i, zajedno sa bratom Pompejom, odveli caru pod noge; 
preklinjali su ga za milost, ali, njihov je zločin bio očigledan, nevinost neizvesna, a Justinijan isuviše 
prestrašen da bi oprostio. Sledećeg jutra dvojicu Anastasijevih sinovaca i osamnaestoricu saučesnika sa 
titulom slavnih i patricijskim ili konzulskim položajem, vojnici su u tišini pogubili, njihove leševe pobacali 
u more, palate sravnili sa zemljom, a imetak zaplenili. Sam hipodrom je bio osuđen na nekoliko godina 
grobne tišine; sa obnovom igara, oživeli su isti nemiri, a plava i zelena stranka nastavile su da zadaju muke 
Justinijanovoj vladavini i da remete spokoj Istočnog carstva. 

U grozničavim vremenima smisao, štaviše zvuk jedne rečce bio je dovoljan da naruši mir carstva. 
Grci su mislili da je TRISAGION, himna Trojesvetih, "Sveti, sveti, sveti Gospode, Bože nad vojskama!" 
istovetna himni koju anđeli i heruvimi večno ponavljaju pred božjim prestolom, a koja se negde sredinom 
petog veka, čudesno otkrila Carigradskoj crkvi. Pobožnost Antiohije uskoro je pridodala "koji je raspet 
zarad nas!" i to zahvalno obraćanje samo Hristu, ili svoj Trojici, možda opravdano po teološkim pravilima, 
postupno su usvojili katolici sa Istoka i Zapada. Ali, smislio ga je jedan monofizitski episkop; isprva se 
neprijateljev dar odbacivao kao užasno i opasno bogohuljenje, dok je cara Anastasija brzopleta novina 
maltene koštala prestola i života. Carigradski narod bio je lišen ikakvih razumnih načela slobode, ali je 
opravdanim razlogom za pobunu smatrao boju odore na trkama ili boju uniformi u sholama. Trisagion, sa 
mrskim dodatkom i bez njega, pevala su u sabornoj crkvi dva protivnička hora, a kada su ih izdala pluća, 
ishod ove ozbiljne svađe uložili su krunu i mitru. Ulice su smesta zakrčile bezbrojne gomile muškaraca, žena 
i dece; legije monaha su marširale na čelu u pravom borbenom poretku, vikale i svađale se. "Hrišćani, ovo je 
dan za mučeništva; ne napuštajmo našeg duhovnog oca; proklet bio tiranin-manihejac, nedostojan da vlada!" 
To je bio poklič katolika, dok su pred palatom Anastasijeve galije bile spremne da zaveslaju, sve dok 
patrijarh nije oprostio svom pokajniku i smirio gibanja uskomešanog naroda. Makedonijevo likovanje 
uskoro je suzbio izgon; ali, žar njegovog stada ponovo je raspalilo isto pitanje: "Da li su jednog od Trojice 
raspeli?" U toj važnoj prilici, carigradska plava i zelena stranka obustavile su svoja kavženja, a civilna i 
vojna vlast bile su uništene u njihovom prisustvu. Ključevi grada i stegovi telesne straže čuvali su se u 
Konstantinovom forumu, sedištu i taboru vernika. Danonoćno su bili zaokupljeni pevanjem himni u slavu 
svog Boga ili pljačkanjem i ubijanjem slugu svog vladara. Glavu njegovog ljubimca-kaluđera, prijatelja - 
kako su mu pripisivali - neprijatelja Svetog trojstva, nosali su na koplju; a ugarci, bacani na jeretička zdanja, 
širili su, ne birajući, požar i na najpravovernije zgrade. Razbijani su carevi kipovi, a on se krio u predgrađu, 
dok se posle tri dana nije odvažio da podanike moli za milost. Bez dijademe, u stavu molioca, Anastasije se 
pojavio na prestolu u cirkusu. Katolici su pred njim uvežbavali svoj autentični Trisagion; likovali su nad 
njegovom ponudom da se odrekne purpura, koju je oglasio preko telala; saslušali su upozorenje da bi, pošto 
ne mogu svi vladati, trebalo da se prethodno slože oko izbora vladara; te su prihvatili krv dvojice 
neomiljenih doglavnika, koje je njihov gospodar bez oklevanja izručio lavovima. Ove besomučne, ali 
kratkotrajne pobune podstakao je uspeh Vitalijana koji se, sa vojskom Huna i Bugara, mahom 
idolopoklonika, proglasio zatočnikom katoličke vere. Tom pobožnom pobunom uništio je stanovništvo 
Trakije, opkolio Carigrad, utamanio šezdeset pet hiljada sabraće hrišćana, dok nije postigao opoziv 
episkopa, zadovoljenje pape, sprovođenje odluka Halkedonskog sabora, sporazum sa pravoslavcima, koji je 
sa oklevanjem potpisao umirući Anastasije, a vernije izvršavao Justinijanov ujak. Takav je bio ishod prvog 
od verskih ratova, koje su u ime Boga mira vodili njegovi učenici . 

Zrak istorijske svetlosti kao da sija iz tmine desetog veka. Sa znatiželjom i uvažavanjem rasklapamo 
carske knjige Konstantina Porfirogenita, napisane u njegovim zrelim godinama za pouku sinu, a koje 
obećavaju da će otkriti stanje Istočnog Carstva i u miru i u ratu, u samoj zemlji i na strani. U prvom od ovih 
dela on podrobno opisuje raskošne obrede u crkvi i na carigradskom dvoru, prema vlastitom običaju, a i 
onim svojih prethodnika. U drugom se poduhvata da pruži tačan pregled provincija ili tema, kako su ih 
nazivali, i u Evropi i u Aziji. U trećoj od ovih pouđenih zbirki, koje se mogu pripisati Konstantinu ili 
njegovom ocu Lavu, objašnjavaju se sistem rimljanske taktike, disciplina i poredak u vojsci, 1 vojna dejstva 
na kopnu i moru. U četvrtom, o upravljanju Carstvom, on otkriva tajne vizantijske politike u odnosima sa 

prijateljskim ili neprijateljskim narodima sveta. Književna dela tog doba, praktični sistemi prava, ratarstva 1 
istorije obilovala su na korist podanika i na čast makedonskim vladarima. Šezdeset knjiga Vasilika, zakonika 
i pandekta''" građanskog prava, postepeno je sastavljano za tri prve vladavine te uspešne dinastije. Veština 
ratarstva ispunjavala je dokolicu i vežbala pera najboljih i najumnijih drevnih pisaca, a njihova odabrana 
pravila sadržana su u dvadeset knjiga Konstantinovih Geoponika. Po njegovom naređenju, istorijski primeri 
poroka i vrline metodična su izloženi u pedeset tri knjige, pa je svaki građanin mogao primeniti na svoje 
savremenike ili sebe lično pouku ili upozorenje minulih vremena. Iz uzvišene uloge zakonodavca vrhovni 
vladar Istoka spušta se na skromniju dužnost učitelja 1 pisara; ako njegovi naslednici i podanici nisu hajali za 
njegove očinske brige, mi možemo naslediti 1 koristiti to neprolazno zaveštanje. 

Nakon konačne deobe između Teodosijevih sinova, horde varvara iz Skitije i Germanije preplavile 
su provincije i zatrle carstvo drevnog Rima. Veličina teritorija pod Justinijanovom vlašću skrivala je slabost 
Carigrada; granice su bile nenarušene, ili bar čitave; njegovo carstvo se proširilo sjajnim stečevinama u 
Africi i Italiji. No, posed nad tim novoosvojenim teritorijama bio je kratkovečan i nesiguran, a saracenska 
vojska je otrgla gotovo polovinu Istočnog carstva. Siriju i Egipat su tlačile arabljanske halife; a, nakon 
pokoravanja Afrike, njihovi namesnici su napali i pokorili rimsku provinciiju, koja se bila pretvorila u 
gotsku monarhiju u Španiji. Sredozemna ostrva nisu bila nedostupna njihovoj pomorskoj sili; i upravo iz 
najudaljenijih garnizona, iz kritskih luka 1 sa kilikijskih utvrđenja, verni ili buntovni emiri su vređali 
veličanstvo prestola i prestonice. Preostale provincije, pokorne carevima, izlivene su po novom kalupu, a 
vlast predsednika, konzula i grofova zamenjena je ustanovom tema, odnosno vojnih uprava, koja je 
prevladala pod Iraklijevim naslednicima, a beše je opisalo pero carskog pisca. Dvadeset devet tema, 
dvanaest u Evropi i sedamnaest u Aziji, nejasnog je porekla,nepouzdane ili ćudljive etimologije, sa 
proizvoljnim i promenljivim granicama; ali, neki osobeni nazivi, što najčudnije zvuče našem uhu, proizašli 
su iz uloge i svojstava jedinica držanih o trošku tih okruga radi njihove zaštite. Taština grčkih vladara 
najgrčevitije se hvatala za senku osvajanja i uspomenu na izgubljenu vlast. Na zapadnoj obali Eufrata 
stvorena je nova Mesopotamija; ime Sicilije 1 njen pretor preselili su se na uzanu traku Kalabrije; a delić 
vojvodstva Beneventa unapređen je i dobio je naziv i titulu Lombardijske teme. Zahvaljujući opadanju 
Arabljanskog carstva, Konstantinovi naslednici mogli su zadovoljiti svoj ponos opipljivim koristima. 
Pobede Ničifora, Jovana Cimiskija i Vasilija II oživele su slavu i proširile međe rimljanskog imena; 
provincija Kilikija, velegrad Antiohija, ostrva Krit i Kipar, vratili su se pokornosti Hristu i cezaru; trećina 
Italije pripojena je carigradskom prestolu, bugarsko kraljevstvo je uništeno, a poslednji vladari makedonske 
dinastije proširili su svoju vlast od izvora Tigra do susedstva Rima. U jedanaestom veku izglede su ponovo 
pomračili novi neprijatelji i nove nesreće: normanski pustolovi su zbrisali ostatke Italije, a turski osvajači su 
odsekli gotovo sve azijske grane sa rimskog debla. Nakon tih gubitaka, carevi iz porodice Komnina 
produžili su da vladaju od Dunava do Peloponeza, i od Beograda do Nikeje, Trapezunta 1 vijugave reke 
Meander. Prostrane provincije Trakije, Makedonije i Grčke pokoravale su se njihovom žezlu; za 
zaposedanjem Kipra, Rodosa i Krita sledilo je pedeset ostrva iz Egejskog ili Svetog mora, a ostatak njihovog 
carstva premaša veličinu najvećih evropskih kraljevina. 

Isti vladari mogu dostojanstveno 1 istinito tvrditi, da su od svih vladara u hrišćanskom svetu oni 
posedovali najveći grad, najzamašniji prihod i najnapredniju i najgušće naseljenu državu. Sa opadanjem i 
slomom Carstva gradovi Zapada su propadati i rušili se; ruševine Rima, ili zidovi od blata, drvene straćare i 
mala površina Pariza i Londona, nipošto nisu mogli pripremiti Latina iz tuđine za prizor položaja i 
prostranstva Carigrada, njegovih velelepnih palata i crkvi, umetnosti i raskoši nebrojenog naroda. 

Moram da ponovim žaljenje što nejasni i oskudni dokumenti iz tih vremena neće pružiti ma kakvu 
tačnu procenu poreza, prihoda i sredstava grčkog Carstva. Iz svih provincija Evrope 1 Azije potoci zlata 1 
srebra ulivali su se u vidu obilne i nepresušne reke u carski rezervoar. Odvajanje grana od debla uvećalo je 
relativnu veličinu Carigrada, dok su načela despotizma svela državu na prestonicu, prestonicu na palatu a 
palatu na ličnost cara. Neki putnik, Jevrejin, koji je u dvanaestom veku posetio Istok, prepustio se divljenju 
vizantijskom bogatstvu. "Ovde se", veli Benjamin iz Tudele, "u kralju gradova, svake godine gomilaju 


170 Vasilike, zbirka zakona u 60 knjiga. Izdavanje je počeo car Vasilije I 883. godine, a završio Lav VI 887. 


godine, koji ih je izdao kao zakonik Vizantijskog Carstva. Pandekte ili Digesta, glavni deo Justinijanovog 
zakonika Corpus iuris civilis. Ova zbirka izvoda iz dela 39 najviđenijih rimskih pravnika II 1 III veka 
objavljena je 533. 

291 


porezi iz grčkog Carstva, a u visokim kulama pune se dragocena sladišta svile, purpura i zlata. Kažu da 
Carigrad svakog dana isplaćuje svom vladaru dvadeset hiljada zlatnika, razrezanih na trgovine, gostionice i 
pijace, kao god na trgovce iz Persije i Egipta, Rusije i Mađarske, Italije i Španije, koji morem i kopnom 
dolaze u prestonicu." U svim novčanim pitanjima autoritet Jevrejina je nesumnjivo za poštovanje; međutim, 
kako bi trista šezdeset pet dana dalo godišnji prihod od preko sedam miliona sterlinga, u iskušenju sam da 
bar isključim brojne praznike iz grčkog kalendara. Ogromno blago, koje su sačuvali Teodora i Vasilije II, 
nagovestiće sjajnu, mada neodređenu predstavu o njihovim budžetskim izdacima i sredstvima. Pre 
povlačenja u manastir, Mihailova majka pokušala je da obuzda ili razgoliti rasipnost svog nezahvalnog sina 
otvorenim i verodostojnim obračunom bogatstva koje je nasledio; sto devet hiljada funti zlata i trista hiljada 
funti srebra, plod njene lične čuvarnosti, kao i one njenog pokojnog supruga. Vasilijeva gramzivost nije bila 
manje čuvena od njegove hrabrosti i sreće: njegove pobedničke vojske su isplaćivane i nagrađivane a da nije 
taknula gomila od dvesta hiljada funti zlata (oko osam miliona sterlinga), koju je zakopao u podzemnim 
odajama palate. Teorija i praksa savremene politike odbacuju takvo gomilanje blaga; skloniji smo da 
nacionalno bogatstvo izračunavamo na osnovu korišćenja i zloupotrebe državnog zajma. Ipak, načela 
drevnog doba još se pridržavaju jedan monarh, koji uliva strahopoštovanje neprijateljima, 1 republika, koju 
poštuju saveznici, a oboje je ostvarilo svoje ciljeve da imaju vojnu moć i unutrašnji mir. 

Koliko god se moglo utrošiti za tekuće potrebe ili sačuvati za buduće državne potrebe, prva i 
najsvetija potreba bila je raskoš i uživanje cara; i samo je njegovo nahođenje moglo odrediti visinu ličnih 
izdataka. Carigradski vladari bili su daleko od jednostavnosti prirode; ipak, sa smenom godišnjih doba, ukus 
ili moda navodili su ih da se iz dima i vreve prestonice povuku na svežiji vazduh. Uživali su, ili su se pravili 
da uživaju, u seoskim proslavama berbe grožđa, u dokolici su se zabavljali lovom i mirnijim ribolovom; za 
letnjih vrelina zaklanjali su ih od sunca a osvežavali su ih hladni povetarci sa mora. Azijske 1 evropske obale 
i ostrva prekrivale su njihove velelepne vile; međutim, umesto skromne umetnosti što potajno teži da sebe 
sakrije a ukrasi prirodni predeo, mermerno zdanje u njihovim vrtovima služilo je jedino da pokaže 
gospodarevo bogatstvo i neimarev trud. Niz gubitaka nasledstava i zaplena poseda učinio je vladara 
vlasnikom mnogih raskošnih kuća u gradu i predgrađima, od kojih je dvanaest dodeljeno državnim 
velikodostojnicima; ali, velika palata, središnje carsko prebivalište, nalazila se jedanaest vekova na istom 
mestu, između hipodroma, saborne crkve sv. Sofije i vrtova koji su se terasasto spuštali do obale 
Mramornog mora. Prvobitno zdanje Konstantina I bilo je kopija ili takmac drevnog Rima; postepena 
poboljšanja njegovih naslednika težila su oponašanju čudesa starog sveta, te je u desetom stoleću vizantijska 
palata pobuđivala divljenje, bar Latina, neospornim prvenstvom po čvrstoći, veličini i velelepnosti. 
Međutim, argatovanje i blago tolikih vekova proizveli su ogromnu i nepravilnu gomilu zgrada: svaku 
pojedinačnu zgradu obeležili su priroda vremena i utemeljivača; a nedostatak prostora mogao je opravdati 
vladajućeg monarha koji je rušio, možda sa prikrivenim zadovoljstvom, dela svojih prethodnika. Štedljivost 
cara Teofila pružila je više slobodnog prostora za domaću raskoš i sjaj. Miljenik-ambasador, koji i same 
Abaside!'' beše zapanjio svojom ohološću i štedrošču, na povratku je darovao maketu palate, koju je 
bagdadski halifa nedavno izgradio na obalama Tigra. Uzor su smesta kopirali i prevazišli; Teofilove nove 
zgrade dopunili su vrtovi i pet crkava, od kojih se jedna isticala veličinom i lepotom: bila je krunisana trima 
kupolama, krov od pozlaćenog mesinga počivao je na stubovima od italijanskog mermera, dok su zidovi bili 
obloženi raznobojnim mermerom. Na crkvenom pročelju, polukružni trem, uobličen i prozvan po grčkom 
slovu sigma, nosilo je petnaest stubova od frigijskog mermera, a podzemne kripte bile su slične izrade. Trg 
pred sigmom ukrašavao je vodoskok, ivica bazena beše obložena i optočena srebrnim pločama. Na početku 
svakog godišnjeg doba, bazen bi, umesto vodom, napunili najodabranijim voćem ostavljenim svetini kako bi 
se vladar zabavio. Sedeći na prestolu, bleštavom od zlata i dragulja, koji su mermerne stepenice uzdizale do 
razine visoke terase, uživao je u prizoru gušanja. Ispod prestola sedeli su oficiri iz telesne straže, magistrati, 
predvodnici stranaka iz cirkusa; niže stepenike zauzimao je narod, dok su donji prostor ispunjavale družine 
plesača, pevača i pantomimičara. Oko trga su se nalazili sudnica, arsenal i razne prostorije za poslove i 
zabavu; dok je purpurna odaja prozvana po tome što je u njoj jedanput godišnje carica svojeručno delila 
skerletne i purpurne odore. Dugi niz odaja bio je prilagođen godišnjim dobima i ukrašen mermerom i 
porfirom, slikama, skulpturama i mozaicima, obiljem zlata, srebra i dragog kamenja. Njegovo ćudljivo 
veličanstvo koristilo je veštinu i strpljenje onih umetnika koje je to doba moglo pribaviti; premda bi ukus 

Atine prezreo njihova površna i skupa dela; zlatno drvo, u čijem je lišću i granju utočište našlo mnoštvo 
ptica, koje su cvrkutale svoje veštačke note, pa dva lava od teškog zlata u prirodnoj veličini, koji su izgledali 
i rikali poput svoje šumske sabraće. Teofilovi naslednici iz dinastija Vasilija i Komnina nisu bili manje 
revnosni da ostave neki spomenik svog boravka; najsjajnij i 1 naj uzvišenij i deo palate bio je udostojen 
nazivom zlatni triklinij "". Sa doličnom skromnošću bogati grčki plemiči težili su da oponašaju svog vladara 
i kada bi, u svilenoj i vezenoj odeći, jašući prolazili ulicama, deca su ih brkala sa kraljevima. 

U samodržačkom poretku, koji izravnava razlike plemićkog i plebejskog porekla, vladar je jedini 
izvor počasti, a položaj, i na dvoru i u carstvu, zavisi od titula i funkcija koje dodeljuje i oduzima njegova 
samovolja. Više od hiljadu godina, od Vespazijana do Aleksija Komnina, cezar je bio druga osoba, ili bar 
druga po redu, nakon što je vrhovna titula avgusta širokogrodnije dodeljivana sinovima i braći vladajućeg 
monarha. Kako bi izvrdao, a ne izneveravajući obećanje dato moćnom savladaru, sestrinom mužu, i, sebi ne 
stvarajući premca, nagradio pobožnost brata Isaka, lukavi Aleksije je uveo novi i preuzvišeni položaj. 
Srećna savitljivost grčkog jezika dozvolila mu je da spoji nazive avgusta i imperatora (sevasta i avtokratora), 
pa je taj spoj dao zvučnu titulu sevastokratora. Uzdignut je iznad cezara na prvi stepenik prestola; narod je s 
usklicima odobravanja ponavljao njegovo ime, a od vrhovnog vladara razlikovao se jedino nekim osobenim 
ukrasima na glavi i stopalima. Jedino je car mogao da nosi purpurne ili skerletne cipele, i dijademu ili tijaru 
sa pokrivenim temenom, po modi persijskih kraljeva. Bila je to visoka, čohana ili svilena kapa, nalik 
piramidi, gotovo skrivena obiljem bisera i dragulja; teme je oblikovao vodoravni krug sa dva zlatna svoda, 
na vrhu, na njihovom presecištu, stavljala se lopta ili krst, dok su niz obraze visile dve niske, ili zakrilca 
kape, od bisera. Umesto crvene, sevastokratorove i cezarove cipele su bile zelene, po njihovim krunicama sa 
otkrivenim temenom dragulji su bili škrtije rasporedeđeni. Pored, i ispod cezara, Aleksijeva mašta stvorila je 
titule panipersevasta i protosevasta, koje će zvukom i značenjem goditi grčkom uhu. One podrazumevaju 
viši položaj i prvenstvo u odnosu na običnu titulu avgusta, a ta sveta 1 izvorna titula rimskog vladara spala je 
na rodbinu i poslugu vizantijskog dvora. Aleksijeva kći sa nežnom popustljivošću uznosi to lukavo 
stepenovanje nada i počasti; međutim, vešto baratanje rečima dostupno je i najnesposobnijem, a ovaj tašti 
rečnik lako je obogaćivala oholost njegovih naslednika. Svojim najmilijim sinovima ili braći davali su višu 
titulu gospodara ili despota, koja se ispoljavala novim ukrasima i povlasticama, a smeštala ih odmah ispod 
ličnosti samog cara. Pet titula: 1. despota, 2. sevastokratora. 3. cezara, 4. Panipersevasta i 5. protosevasta, 
obično se ograničavala na prinčeve njegove krvi; bili su izdanci njegovog veličanstva, međutim, kako nisu 
obavljali nikakve redovne dužnosti, njihovo postojanje bilo je beskorisno, a autoritet nesiguran. 

Međutim, u svakoj monarhiji suštinska ovlašćenja upravljanja moraju se raspodeliti, kako bi ih vršili 
velikodostojnici na dvoru 1 u državnoj blagajni, floti i vojsci. Mogu se razlikovati jedino titule; a smenom 
vekova grofovi i prefekti, pretor i kvestor, neosetno su se spuštali, dok su se njihove sluge uzdizale iznad 
njih do najviših državnih počasti. 

1. U monarhiji koja svaku stvar vezuje za ličnost vladara, staranje o njemu i dvorski ceremonijal čine 
najuvažavaniji delokrug. Kuropalata, tako uzvišenog u Justinijanovo doba, smenio je protovestiarij, 
čije su prvobitne dužnosti bile ograničene na brigu o garderobi. Odatle se njegova nadležnost 
proširila na brojnu poslugu, koju iziskuju sjaj i i raskoš; držeći srebrnu palicu, nadzirao je javne i 
lične audijencije. 

2. U starom Konstantinovom sistemu naziv /ogoteta ili računoispitača primenjivao se na načelnike 
finansija: najviši činovnici su se nazivali logotetima poseda, garnizona, vojske, lične i državne 
blagajne; a veliki logotet, vrhovni nadzornik pravosuđa i prihoda, poredi se sa kancelarom u 
latinskim monarhijama. Njegovo pronicljiva oko budno je motrilo na civilnu upravu, a, uz doličnu 
podređenost, pomagali su mu eparh ili gradski prefekt, prvi sekretar i čuvari drzavnog pečata, arhiva, 
kao i crvenog i purpurnog mastila, izdvojenog jedino za sveti potpis cara. Osobe koje uvode 
inostrane izaslanike i tumače, nazivali su velikim kalauzom i dragomanom, što su nazivi turskog 
porekla, i danas dobro znani Visokoj porti. 

3. Od skromnog naziva i službe u telesnoj straži domestici su se neprimetno uzdigli do položaja 
vojskovođe; vojne teme na Istoku i Zapadu, evropske i azijske legije, često su bivale deljene, dok 
veliki domestik nije konačno dobio sveobuhvatno i potpuno zapovedništvo nad kopnenim snagama. 
Prvobitna dužnost protostratora bila je da caru pomaže pri uzjahivanju konja, postepeno je postao 

zamenik velilikog domestika na bojištu; a njegova nadležnost se proširila na štale, konjicu, carevu 
svitu za lov i sokolarenje. Stratopedarh je bio vrhovni sudija u logoru, protospatar je zapovedao 
gardom; konstabl, veliki eterijarh i akolit, bili su posebni zapovednici Franaka, varvara 1 Varanga ili 
Engleza, najamničkih tudinaca koji su, usled kvarenja nacionalnog duha, činili srce vizantijske 
vojske. 
4. Pomorske snage bile su pod zapovedništvom velikog vojvode, u njegovom odsustvu pokoravale su se 
velikom drungariju flote, a umesto njega emiru, ili admiralu, što je bio naziv saracenskog porekla, 
koji se, međutim, odomaćio u svim savremenim evropskim jezicima. 
Civilnu 1 vojnu hijerahiju sačinjavali su ovi činovnici i oficiri, a i mnogi drugi koje bi bilo beskorisno 
nabrajati. Njihove počasti i prihodi, njihovo ruho i titule, njihovo uzajamno pozdravljanje i prvenstvo u 
položaju, uravnotežavali su se sa više truda no što bi bilo neophodno da se utanači ustav nekog slobodnog 
naroda; a pravila su bila gotovo dovršena kada je ovo zdanje bez temelja, spomenik oholosti i ropstva, 
zauvek pokopano u ruševinama Carstva. 

Najuzvišenije titule i najponizniji stavovi koje je pobožnost upražnjavala prema Svevišnjem, laskanje 
i strah su srozati, arčeći ih na stvorenja prirode istovetne našoj. Običaj klanjanja, padanja ničice i ljubljenja 
carevih stopala, Dioklecijan je pozajmio od persijskog udvorištva; međutim, on se održavao i pogoršavao do 
poslednjeg razdoblja grčke monarhije. Osim nedeljom, kada se izostavljalo zbog verskog ponosa, to 
ponižavajuće ukazivanje poštovanja iziskivalo se od svih koji su pristupali caru, od vladara sa dijademom i u 
purpuru, poslanika koji su predstavljali svoje nezavisne suverene, od halifa Azije, Egipta ili Španije, kraljeva 
Francuske 1 Italije i latinskih careva drevnog Rima. U obavljanju poslova, kremonski biskup Liutprand 
ispoljavao je slobodni duh Franka i dostojanstvo svog gospodara Otona. Ipak, njegova iskrenost ne može da 
prikrije poniženje prve audijendje. Kada je pristupio prestolu, ptice sa zlatnog drveta počele su da cvrkuću 
svoje note, što je pratila rika dva zlatna lava. Liutprand i dvojica njegovih pratilaca morali su da se poklone i 
padnu ničice, tri puta je metanisao. Podigao se, ali je u kratkom međuvremenu nekom napravom presto 
podignut sa poda do tavanice, carska prilika se pojavila u novoj i raskošnijoj odeždi, a razgovor se završio 
oholim i veličanstvenim ćutanjem. U ovoj poštenoj i neobičnoj priči kremonski biskup opisuje ceremonije 
na vizantijskom dvoru, koje se još upražnjavaju na Visokoj porti, a sačuvale su se do poslednjeg razdoblja 
moskovskih ili ruskih vojvoda. Nakon dugog putovanja morem i kopnom, od Mletaka do Carigrada, 
izaslanik je stajao pred zlatnom kapijom, dok ga ukrućeni činovnici nisu odveli do gostoljubive palate 
pripremljene za njega; ali, ta palata bila je zatvor, a ljubomorni čuvari su zabranjivali svako druženje sa 
strancima ili domaćim žiteljima. Pri prvoj audijenciji uručio je darove svog gospodara - robove, zlatne vaze i 
skupoceni oklop. Razmetljiva isplata oficira i vojnika izložila je njegovom pogledu bogatstvo Carstva; 
ugostili su ga na carskoj gozbi, na kojoj su izaslanici drugih naroda bili posađeni prema tome da li ih Grci 
uvažavanju ili preziru; Car je, kao znak najveće naklonosti, sa svoje trpeze slao posude iz kojih je okusio, a 
miljenike je otpuštao sa počasnom odorom. Svakog dana ujutro i uveče njegova civilna 1 vojna posluga 
dolazila je na dužnost u palatu, za trud im se plaćalo pogledom, možda osmehom gospodara; naredbe je 
izdavao klimanjem glave ili migom; no, svekolika ovozemaljska veličina u njegovom prisustvu stajala je 
nema i ponizna. Pri redovnim ili izvanrednim povorkama kroz prestonicu izlagao se pogledima javnosti, 
politički obredi bili su povezani sa verskim, a njegove posete glavnim crkvama ravnale su po praznicima iz 
grčkog kalendara. Uoči tih povorki, milostivu ili pobožnu nameru vladara oglašavali su telali. Ulice su 
raskrčivane i čišćene, pločnik se posipao cvećem, po prozorima i balkonima je izlagan najskupoceniji 
nameštaj, zlatno 1 srebrno posuđe i svileni zastori; dok se strogom stegom obuzdavala i ućutkivala vreva 
svetine. Pohod bi otpočinjali oficiri na čelu svojih jedinica, sledio bi ih dugi niz magistrata i visokih 
činovnika civilne uprave; cara su čuvali evnusi i domestici, a na vratima crkve svečano su ga dočekivali 
patrijarh i sveštenstvo. Zadatak klicanja 1 veličanja nije se prepuštao neotesanim i spontanim glasovima 
gomile. Najpogodnija mesta su zauzimale skupine pripadnika plave i zelene cirkuske stranke, a njihovi 
žestoki sukobi, koji su nekada uzdrmavali prestonicu, neosetno su utonuli u nadmetanje u udvorištvu. Sa obe 
strane usrdno su se orili milozvučni hvalospevi caru; njihovi pesnici i muzičari dirigovali su horom, a pripev 
svake pesme bio je: dugi život i pobeda. Isti izlivi odobravanja izvođeni su prililikom audijencije, gozbe i u 
crkvi, a kao dokaz bezgranične vlasti ponavljali su ih na latinskom, gotskom, persijskom, francuskom, čak i 
engleskom jeziku, najamnici koji su igrali pravu ili izmišljenu ulogu tih naroda. Pero Konstantina 
Porfirogenita svelo je tu nauku o ceremonijalu i laskanju na visokoparnu i beznačajnu knjigu, koju taština 
potonjih vremena može obogatiti opsežnim dodatkom. 

U vizantijskoj palati car je bio prvi rob ceremonija koje je nametnuo, krutih formalnosti što su 
propisivale svaku reč i gest, saletale ga u palati i remetile dokolicu seoske osame. Međutim, životi i sudbine 
miliona zavisili su od njegove samovolje; i najpostojanije duhove, koji su se uzdigli iznad čari sjaja i 
raskoši, može zavesti delotvornije uživanje gospodarenja nad sebi ravnim. Zakonodavna i izvršna vlast bile 
su usredsređene na vladarevu ličnost, dok je poslednje ostatke vlasti senata konačno iskorenio Lav Mudri. 
Letargija slugeranjstva umrtvila je duhove Grka; u najpomamnijem metežu pobuna nikada nisu stremili ideji 
slobodnog poretka, a karakter vladara bio je jedini izvor i mera njihove javne sreće. Lance im je zakovalo 
sujeverje; patrijarh je vladara svečano krunisao u crkvi sv. Sofije; pred oltarem su se zaricali na pasivnu i 
bezuslovnu poslušnost njegovoj vlasti i porodici. Sa svoje strane, car se obavezivao da će se, koliko je 
moguće, uzdržavati od kažnjavanja smrću i sakaćenjem; svojeručno je odobravao pravoslavnu veru i 
obećavao da će poštovati odluke sedam vaseljenskih sabora i kanone svete crkve. Međutim, obećanje 
blagosti bilo je labavo i neodređeno: zaklinjao se, ne narodu, već nevidljivom sudiji; izuzev neoprostivog 
greha jeresi, nebeske sluge bile su uvek spremne da propovedaju nenarušivo pravo svog vladara i da mu 
oproste sitne grehe. Grčki sveštenici su 1 sami bili podanici civilnog magistrata: na tiraninov mig episkope 
su rukopolagali, premeštali, raščinjavali ili kažnjavali sramnom smrću; koliki god bili njihovo bogatstvo ili 
uticaj, nikada nisu uspeli da, poput latinskog sveštenstva, uspostave nezavisnu državu; a carigradski patrijarh 
je osuđivao ono na čemu je potajno zavideo: svetovnu veličinu svog rimskog brata. Ipak, sprovođenje 
neograničenog despotizma srećom obuzdavaju zakoni prirode i nužde. Srazmerno svojoj mudrosti i vrlini 
gospodar carstva biva ograničen na putanju svoje svete i mukotrpne dužnosti. Srazmerno poročnosti i 
ludosti, ispušta žezlo preteško za njegove ruke; kretnje kraljevskog lika vodi nevidljiva nit nekog doglavnika 
ili miljenika, koji se zarad lične koristi poduhvata obavljanja zadatka tlačenja javnosti. U nekom kobnom 
trenutku i najveći apsolutista može se pribojavali zdrave pameti ili ćudi naroda robova, dok je iskustvo 
dokazalo da sve što se dobije na opsegu biva izgubljeno u pogledu sigurnosti i čvrstine kraljevske vlasti. 

Dok se uprava na Istoku obavljala na latinskom, grčki je bio jezik književnosti i filozofije, a učitelje 
ovog bogatog i savršenog jezika nisu mogli dovesti u iskušenje da pozavide pozajmljenoj učenosti i 
podražavalačkom ukusu svojih rimskih učenika. Nakon sloma paganstva, gubitka Sirije i Egipta i gašenja 
aleksandrijskih i atinskih škola, nauka Grka se neosetno povukla u neke manastire i, pre svega, na 
carigradsku visoku školu, koja je izgorela za vladavine Lava Isavrijanca. Visokoparnim stilom tog vremena 
upravnika te zadužbine nazivali su Suncem nauke; dvanaestorica njegovih kolega, profesora raznih 
umetnosti i umeća, predstavljali su dvanaest znakova zodijaka; knjižnica sa trideset šest hiljada petsto knjiga 
bila im je dostupna za istraživanja; mogli su da pokažu drevni zapis Homerovog dela na pergamentskom 
svitku dugom sto dvadeset stopa, od creva, po legendi, basnoslovne zmijurine. Međutim, sedmo i osmo 
stoleće predstavljali su razdoblje razdora i mraka; knjižnica je spaljena, visoka škola ukinuta, ikonoborci se 
iskazuju kao neprijatelji antičkog doba, dok su divlje neznanje i preziranje književnosti sramotili vladare 
Iraklijeve 1 Isavrijanske dinastije. 

U devetom veku nalazimo prve zračke obnove nauke. Pošto je jenjao fanatizam Arabljana, halife su 
više težile da osvoje znanja no provincije Carstva: njihova široka znatiželja podstakla je nadmetanje Grka, 
skinula prašinu sa njihovih drevnih knjižnica i naučila ih da upoznaju i nagrade filozofe, čiji se mukotrpni 
rad dotad plaćao zadovoljstvom bavljenja naukom i traganja za istinom. Cezar Varda, ujak Mihaila III, bio 
je velikodušni pokrovitelj književnosti, i samo taj naziv očuvao je uspomenu na njega i opravdao njegovu 
častohlepnost. Čestica sestrićevog blaga ponekad se odvraćala od zadovoljenja poroka i ludosti; na 
Magnavarskom dvoru otvorena je škola, a Vardino prisustvo podstaklo je nadmetanje učitelja i učenika. Na 
čelu se nalazio filozof Lav, solunski arhiepiskop, čijem su se temeljnom poznavanju astronomije i 
matematike divili strand sa Istoka; a toj okultnoj nauci značaj je preuveličala lakovernost prostote, koja 
skromno pretpostavlja da svako znanje veće od njenog mora biti posledica nadahnuća ili čarolije. Na 
cezarovu usrdnu molbu, njegov prijatelj, slavni Fotije, odrekao se slobode svetovnog života i bavljenja 
naukom i stupio na presto patrijarha, da bi ga crkveni sabori Istoka i Zapada naizmence izopštavali i 
oslobađali greha. Po priznanju, čak i sveštenika koji su ga mrzeli, nije bilo umetnosti ili nauke, osim 
pesništva, koja je bila strana ovom univerzalnom učenjaku, dubokomislenom, neumornom u čitanju i 
rečitom u izlaganju. Dok je obavljao dužnost protospatara, odnosno zapovednika telesne straže, Fotija su 
kao poslanika odaslati bagdadskom halifi. Dosadne časove izgnanstva, možda zatočenja, prekračivao je 
žurnim pisanjem svoje Biblioteke, živog spomenika erudicije i kritičnosti. Bez nekog pravilnog metoda 
načinjen je pregled dvesta osamdeset pisaca, istoričara, besednika, filozofa i teologa; Fotije sažima njihovu 

priču ili učenje, ocenjuje stil 1 ulogu, a čak i crkvene oce prosuđuje sa smotrenom slobodom koja često 
uspeva da se otrgne praznoverja tog doba. Car Vasilije, koji se vajkao nad nedostacima svog obrazovanja, 
Fotiju beše poverio brigu o svom sinu i nasledniku Lavu Mudrom, a vladavina tog vladara i njegovog sina 
Konstantina Porfirogenita čini jedno od najplodnijih razdoblja u vizantijskoj književnosti. Zahvaljujući 
njihovoj darežljivosti, blaga drevnih vremena smeštena su u carsku knjižnicu; njihovim perima, ili onim 
njihovih saradnika, saopštena su u takvim izvodima i sažecima da mogu da zabave radoznalost a da ne 
opterete lenost javnosti. Pored Vasilika, ili zbirke zakona, sa podjednakom marljivošću prenošene su veštine 
zemljoradnje i ratovanja, ishrane ili uništavanja ljudske vrste; istorija Grčke i Rima sažeta je u pedeset tri 
poglavlja, od kojih su samo dva (o poslanicima na strani, i o vrlinama i porocima) izbegla zub vremena. 
Čitalac iz svakog staleža mogao je razmotriti sliku minulog sveta, primeniti pouku ili opomenu sa svake 
stranice, i naučiti da se divi primerima iz blistavijeg razdoblja, a možda i da ih sledi. Neću dužiti o delima 
vizantijskih Grka, koji su prilježnim proučavanjem antičkih pisaca u izvesnoj meri zaslužili pamćenje i 
zahvalnost savremenih pisaca. Naučnici današnjice još mogu uživati u koristima od Stobejove zbirke 
filozofskih izvoda, Svidinog gramatičkog 1 istorijskog leksikona, Cecesovih Hilijada koje sadrže šeststo 
povesti u dvanaest hiljada stihova, i u komentarima Homera solunskog arhiepiskopa Evstatija, koji je iz svog 
roga obilja prosuo imena i svedočenja četiri stotine pisaca. Na osnovu tih izvornika i brojnog plemena pisaca 
tumačenja i kritičara može se uobličiti procena književnog bogatstva dvanaestog veka. Genije Homera i 
Demostena, Aristotela 1 Platona, prosvetio je Carigrad; a u uživanju ili zanemarivanju našeg današnjeg 
bogatstva, moramo zavideti pokolenju koje je još moglo da čita Teopompovu istoriju, Hiperidove govore, 
Menandarove komedije i Alkejeve i Sapfine ode. Čest mukotrpni rad na tumačenju dokazuje ne samo 
postojanje, već i omiljenost grčkih klasika; zaključak o opštem znanju tog doba može se izvesti iz primera 
dve učene žene, carice Evdokije i princeze Ane Komnine, koje su, u purpuru, negovale umeća retorike i 
filozofije. Govorni jezik u gradu bio je prostački i varvarski; pravilnijim i složenijim stilom odlikovao se 
govor, bar u spisima, crkve i dvora, koji su katkad težili da oponašaju čistotu antičkih uzora. 

U našem savremenom obrazovanju, mukotrpno mada neophodno sticanje znanja dva jezika koji više 
nisu živi, može oduzeti vreme i obeshrabriti revnost mladog učenika. Pesnici i besednici bili su dugo 
zatočenici varvarskih jezika naših zapadnih predaka, lišenih milozvučnosti ili ljupkosti; a bez pravila ili 
primera, njihov genije bivao je prepušten sirovim i samorodnim moćima njihove visprenosti i uobrazilje. 
Ali, pošto su ga očistili od nečistoća narodnog govora, carigradski Grci su mogli neometano uživati u svom 
drevnom jeziku, najsrećnijoj mešavini ljudskog umeća, i u podrobnom upoznavanju uzvišenih učitelja, koji 
bejahu pružili uživanje ili pouku prvome među narodima. No, ovakva preimućstva samo teže da otežaju 
prekor i sramotu izrođenog naroda. U beživotnim rukama držali su bogatstvo svojih otaca, ne nasledivši duh 
koji je stvorio i usavršio tu svetu očevinu: čitali su, pabirčiti, ali njihove malaksale duše kao da su bile 
podjednako nesposobne i za misao i delanje. Tokom deset stoleća nije učinjeno nijedno jedino otkriće koje 
bi uzvisilo dostojanstvo ili unapredilo sreću čovečanstva. Nijedna ideja nije bila doda ta spekulativnim 
sistemima antičkog doba, dok se niz strpljivih učenika, kada je na njih došao red, pretvorio u dogmatske 
učitelje sledećeg slugeranjskog pokolenja. Nijedno istorijsko, filozofsko ili književno delo od zaborava nisu 
spasle suštinske lepote stila ili osećanja, originalna mašta, ili makar uspešna imitacija. U prozi najmanje 
neprijatne vizantijske pisce od osude oslobađa njihova neskrivena i skromna jednostavnost: međutim, 
besednici, najrečitiji u svojoj uobraženosti, najviše su se udaljili od uzora koje su težili da dosegnu. Na 
svakoj stranici naš ukus i pamet vređaju izbor krupnih i zastarelih reči, usiljena i zamršena frazeologija, 
nesklad metafora, detinjasto igranje lažnim ili neumesnim kićenjem, kao i mukotrpno nastojanje da se 
uzvise, da zapanje čitaoca i da trivijalni smisao prikriju maglom nerazumljivosti i preterivanja. Njihova 
proza stremi izopačenom podražavanju poezije, a poezija se spušta ispod plitkosti i bljutavosti proze. Muze 
tragičnog, epskog 1 lirskog bile su neme i neslavne: carigradski pesnici retko su se uzdizali iznad zagonetke 
ili epigrama, hvalospeva ili bajke; zaboravljali su čak i pravila prozodije; a kako im je u ušima još 
odzvanjalo Homerovo milozvučje, brkali su svaki metar stopa i slogova u nemoćnim pesamama prozvanim 
političkim ili gradskim stihovima. Duhovi Grka bejahu okovani lancima niskog i oholog sujeverja, koje je 
svoju vlast proširilo na polje svetovne nauke. Njihova poimanja bila su pometena metafizičkim sporom: 
verovanjem u vizije i čuda izgubili su sva načela čvrstog uverenja, a ukus su im iskvarile kaluđerske pridike, 
besmislena smeša recitovanja i Svetog pisma. Čak ni ta prezrenja dostojna proučavanja više nije 
oplemenjivala zloupotreba izuzetnih talenata: starešine grčke crkve skromno su se zadovoljavale da se dive 
drevnim mudracima i prepisuju ih, niti su škole ili predikaonica dale takmace slavi Atanasija i Zlatoustog. 

U svim pregnućima delatnog i misaonog života, nadmetanje država i pojedinaca najmoćniji je izvor 
napora i usavršavanja ljudskog roda. Gradovi drevne Grčke oblikovali su se u srećnoj mešavini jedinstva i 
nezavisnosti, koju su narodi savremene Evrope ponovili u većoj razmeri, ali labavijem obliku: jedinstvo 
jezika, vere i načina života čini ih posmatračima i sudijama vrednosti jednih i drugih; nezavisnost vlasti i 
interesa ističe njihovu pojedinačnu slobodu i podstiče ih da streme prvenstvu u slavnoj karijeri. Položaj 
Rimljana bio je manje povoljan; ipak, u ranim razdobljima Republike, koja su učvrstila narodni karakter, 
podsticalo se slično nadmetanje između država Lacija i Italije; upravo u umetnostima i nauci težili su da 
dosegnu ili nadmaše svoje grčke učitelje. Carstvo cezara nesumnjivo je usporavalo delanje i napredovanje 
ljudskog duha: njegova veličina je doista mogla pružiti izvestan prostor za unutarnje nadmetanje; ali, kada se 
postepeno svelo, najpre na Istočno carstvo, i, napokon, na Grčku i Carigrad, vizantijski podanici su se 
srozati na poniznu i mlitavu narav, prirodnu posledicu njihovog usamljenog i izolovanog položaja. Sa severa 
su ih pritiskala bezimena plemena varvara, koje jedva da su nazivali ljudima. Jezik i vera uglađenijih 
Arabljana predstavljali su nesavladivu prepreku svakom društvenom opštenju. Osvajači Evrope bili su im 
braća po hrišćanskoj veri, ali jezik Franaka ili Latina bio je nepoznat, njihovo ponašanje neotesano, te su 
veoma retko, i u miru i u ratu, stupali u vezu sa Iraklijevim naslednicima. Samu u vaseljeni, samozadovoljnu 
oholost Grka nije remetilo poredenje sa tuđinskom vrednošću; te nije čudo da su u trci klonuli, jer nisu imali 
ni takmaca koji bi ih nagnali da povećaju brzinu, a ni sudija da ovenčaju njihovu pobedu. Evropski 1 azijski 
narodi su se izmešali u pohodima u Svetu zemlju, a upravo pod dinastijom Komnina u Vizantijskom carstvu 
ponovo se počelo podsticati slabo nadmetanje u znanju i vojničkoj vrlini. 

Muhamedanci, a naročito turski kazuisti, proglasili su da vernike nikakvo obećanje ne može 
obavezati nauštrb interesa i dužnosti njihove vere, a da sultan može poništiti vlastite ugovore i ugovore 
svojih prethodnika. Muratova pravičnost i velikodušnost prezrete su ovu nemoralnu povlasticu; mada 
najponosniji među ljudima, njegov sin je iz slavoljubivosti znao da se spusti do najnečasnijih ujudurmi 
dvoličnosti i prevare. Na usnama mu je bio mir a u srcu rat: neprestano je čeznuo da osvoji Carigrad, a 
svojom nesmotrenošću Grci su pružili prvi izgovor za kobni raskid. Umesto da nastoje da ih zaboravi, Grci- 
izaslanici su saletali njegov logor zahtevaju da im se isplate, i čak povećaju godišnje penzije; svojim 
žalbama dosađivali su divanu' *, pa je vezir, potajni prijatelj hrišćana, bio prisiljen da saopšti gledište svoje 
sabrače. "Budalasti i bedni Rimljani," rekao je Halil, "znamo mi vaše smicalice, ali, vi ne slutite opasnost 
koja vam preti! Nema više obzirnog Murata, na prestolu je mladi osvajač, koga nikakvi zakoni ne mogu 
obavezati, niti ima prepreka koje bi ga zaustavile; ukoliko mu umaknete iz ruku, zahvalite Božoj milosti što 
je odložila kažnjavanje vaših greha. Zašto pokušavate da nas uplašite praznim i okolišnim pretnjama? 
Oslobodite begunca Orbana, krunišite ga za sultana Romanije'“, pozovite Ugre s onu stranu Dunava, 
naoružajte protiv nas narode Zapada, i budite sigurni da ćete samo izazvati i ubrzati vlastitu propast." Ali, 
ako su oštre vezirove reči probudite strepnje u izaslanicima, umirili su ih uljudna audijencija i prijateljsko 
obraćanje osmanlijskog vladara; Mehmed!” ih je uveravao da će po povratku u Jedrene otkloniti razloge za 
žalbe i postarati se za istinske interese Grka. Čim je ponovo prešao Helespont izdao je naredbu da im se 
ukine penzija, a da se njihovi činovnici isteraju sa obala Strimona: tom merom je odao neprijateljsku 
nameru, dok je drugom naredbom najavio, i u izvesnoj meri započeo opsadu Carigrada. U bosforskom 
tesnacu njegov ded je ranije podigao azijsku tvrđavu; on je odlučio da preko puta, na evropskoj strani, 
sagradi moćniju tvrđavu, te je naredio da se hiljadu zidara okupi u proleće, na mestu zvanom Asomaton, 
nekih pet milja od grčke metropole. Ubeđivanje je sredstvo nejakih, a nejaki retko uspevaju da ubede; carevi 
izaslanici bezuspešno se pokušali da odvrate Mehmeda od izvršenja njegovih namera. Predočili su mu da je 
njegov ded od Manojla tražio dopuštenje da sazida tvrđavu na njegovim teritorijama; dok ovo dvostruko 
utvrđenje, koje će gospodariti moreuzom, jedino može težiti da naruši slogu između naroda, sprečavati 
Latine koji trguju na Crnom moru, i možda uništiti opstanak grada. "Ne preduzimam nikakav poduhvat 
protiv grada", odvratio je verolomni sultan, "ali carstvo Carigrada se meri njegovim bedemima. Da li ste 
zaboravili nesreću koja beše zadesila moga oca kada ste sklopili savez sa Ugrima, koji su s kopna upali u 


13 Divan, sultanov državni savet; takođe, dvor sultana, vezira ili paše. 


174 Romanija tj. Vizantija. 
73 Mehmed II Osvajač (1429-1481), osvojio Carigrad i uzeo ga za prestonicu 1453., zatim osvojio Srbiju 
1459., Bosnu 1463. Porazio Mletačku Republiku i oduzeo joj Lezbos i Negropont. 

našu zemlju, dok Helespont behu zaposele francuske galije? Murat!" je bio prisiljen da se probija kroz 
Bosfor, a vaša snaga nije bila ravna vašoj zluradosti. Tada sam bio dete u Jedrenu, muslimani su strepeli, a 
dauri su se neko vreme izrugivali našoj sramoti. Ali, kad je moj otac pobedio na bojištu kod Varne, 
zavetovao se da će na zapadnoj obali podići tvrđavu, i moja je dužnost da taj zavet ispunim. Imate li pravo, 
imate li moć da upravljate mojim postupcima na mom vlastitom tlu? Jer, to tlo jeste moje: Turci žive čak do 
obala azijskog Bosfora, a Rimljani su napustili Evropu. Vratite se i saopštite svom caru da se ovaj Osmanlija 
mnogo razlikuje od svojih prethodnika, da njegove odluke nadmašuju njihove želje, i da on ispunjava više no 
što oni mogu odlučiti. Vratite se u miru, ali naredni koji prenese sličnu poruku može očekivati da će biti živ 
odran." Nakon ove izjave Konstantin'", prvi među Grcima po duhu i položaju, odluči da isuče mač i da 
pruži otpor približavanju i naseljavanju Turaka na Bosforu. Razoružao ga je savet njegovih civilnih i 
crkvenih dogla vnika, koji su preporučili plan manje širokogrud, i čak manje smotren od njegovog: da 
prihvate strpljivost i trpljenje, da Osmanliju žigošu krivicom napadača, a da se za vlastiti spas oslone na 
sreću i vreme, kao i na uništenje tvrđave, koja ne može odolevati u susedstvu velikog i gusto naseljenog 
grada. Sred nadanja i strepnje, strepnji mudrih i nadanja lakovernih, prohujala je zima; odlagalo se ono što je 
dužnost svakog čoveka i pravo vreme da se izvrši; Grci su žmurili pred bliskom opasnošću sve dok prispeće 
proleća 1 sultan nisu odlučili o njihovoj sigurnoj propasti. 

Naredbe gospodara koji ne oprašta, retko ostaju neizvršene. Dvadeset šestog marta, određeno mesto 
Asomaton prekrio je vredni roj turskih zanatlija: morem i kopnom marljivo se prevozila građa iz Evrope i 
Azije. Kreč se pekao u Katafrigiji, građa sekla u šumama Herakleje i Nikomedije, a kamen vadio iz 
anadolijskih kamenoloma. Svakom od hiljadu zidara pomagala su dva radnika, a kao dnevni zadatak 
odredena im je mera od dva lakta. Tvrđava je izgrađena u obliku trougla; na svakom uglu nalazila se jaka i 
masivna kula, jedna na padini brda, dve pokraj morske obale; za zidove je određena debljina od dvadeset 
dve, a za kule od trideset stopa, dok je celo zdanje pokrivala čvrsta olovna terasa. Mehmed je lično sa 
neumornim žarom požurivao i usmeravao gradnju; trojica njegovih vezira sebi pripisuju čast što su završili 
svaki svoju kulu; kadije su se u revnosti nadmetale sa janičarima; najprostiji rad bio je oplemenjen službom 
Bogu i sultanu; a vrednoću svetine ubrzavao je pogled despota, čiji je osmeh nagoveštavao nadu u 
bogatstvo, a mrštenje bilo glasnik smrti. Grčki car je s užasom gledao nezustavljivo napredovanje posla i 
jalovo pokušavao da laskanjem i darovima umilostivi nepomirljivog neprijatelja, koji je tražio, i u potaji 
izazivao, najbeznačajniji povod za kavgu. Takve su se prilike morale brzo i neizbežna naći. Bezbožni i 
grabljivi muslimani bezobzirno su koristili ruševine velelepnih crkava, čak i mermerne stubove posvećene 
svetom arhanđelu Mihailu; a neki hrišćani, koji se bejahu odvažili da se suprotstave njihovom uklanjanju, 
primili su venac mučeništva iz ruku muslimana. Konstantin je zatražio da turska straža čuva polja i useve 
njegovih podanika; straža beše postavljena, ali je njen prvi nalog bio da dozvoli slobodnu ispašu mazgi i 
konja iz logora, i da brani svoju sabraću ukoliko ih meštani zlostavljaju. Svita nekog osmanlijskog prvaka 
ostavila je konje da prenoće u zrelom žitu; šteta se osetila, uvreda je uzeta za zlo, a nekolicina iz oba naroda 
poginula je u burnom okršaju. Mehmed je sa radošću saslušao pritužbu; jednom odredu je naređeno da zatre 
grešno selo: krivci su utekli, ali su vojnici iskasapili četrdesetoro ni krivih ni dužnih žetelaca. Do tog izazova 
Carigrad je bio otvoren za dolazak trgovaca i znatiželjnika; na prvi znak opasnosti kapije su pozatvarane; ali 
je car, i dalje željan mira, trećeg dana oslobodio zarobljene Turke i izrazio, u poslednjoj poruci, čvrstu 
odlučnost hrišćanina i vojnika. "Pošto ni zakletve, ni sporazum a ni skrušenost ne mogu osigurati mir," 
poručio je Mehmedu, "povedi svoj bezbožni rat. Uzdam se jedino u Boga: bude li Njegova volja da 
umilostivi tvoje srce, radovaću se srećnoj promeni; ako izruči grad u tvoje ruke, bez gunđanja ću se 
povinovati Njegovoj svetoj volji. Ali dok nam Sudija nad zemljom ne presudi, dužnost mi je da živim i 
mrem u odbrani svog naroda." Sultanov odgovor bio je neprijateljski i odlučan: njegova utvrđenja su 
dovršena, a pre polaska za Jedrene postavio je jednog budnog agu sa četiri stotine janičara da naplaćuje 
trošarinu od brodova svih naroda koji prođu na domak njihovih topova. Mletački brod, koji beše odbio 
poslušnost novim gospodarima Bosfora, potopljen je jednim jedinim đuletom. Kapetan i tridesetorica 
mornara spasli su sc čamcem, ali su ih okovane odvukli pred Partu; kapetana su nabili na kolac, a njegovim 


76 Murat II (1421-1451), ratovao sa Mlecima i Ugarskom. Zajednička vojska hrišćanskih država pod 


vođstvom despota Đurđa i Janka Hunjadija uspeva da ga potisne do Sofije, pa je zaključen mir. Kada ga je 
hrišćanska vojska ponovo napala, potukao je kod Varne 1444., a Hunjadija na Kosovu 1448. 
177 Konstantin Dragaš. 

drugovima odrubili glave; istoričar Duka je video na Demotici njihove leševe bačene divljim zverima. 
Opsada Carigrada je odložena za iduće proleće, ali je osmanlijska vojska ušla u Moreju da bi odvratila 
vojsku Konstantinove braće. U to vreme, jednog od tih vladara, despota Tomu, zadesila je sreća ili nesreća 
rodenja sina, "poslednjeg naslednika," žalostivno veli Sfrances'"", "poslednje žiške Rimskog carstva." 

Dok je Mehmed ugrožavao prestonicu Istoka, grčki car je usrdnim molbama vapio za pomoć Zemlje 
i Neba. Ali, nevidljive sile su bile gluve za njegova preklinjanja, a hrišćanski svet je ra vnodušno posmatrao 
pad Carigrada koji od zavidljive i prevrtljive politike egipatskog sultana beše izmamio makar neko obećanje 
pomoći. Neke države su bile suviše slabe, a druge predaleko; neke su opasnost smatrale izmišljenom, druge 
neizbežnom; vladari Zapada bili su zaokupljeni svojim beskrajnim unutrašnjim gloženjima, a rimskog papu 
je ogorčila lažljivost ili tvrdoglavost Grka. Umesto da u njihovu korist upotrebi oružje i bogatstva Italije, 
Nikola V!” je predskazivao njihovu skoru propast, a svoju čast je založio u ispunjenje tog proročanstva. 
Možda ga je umekšala njihova krajnja nevolja, ali njegova samilost je okasnela, a napori su bili mlaki 1 
jalovi; Carigrad je pao pre no što su đenovske i mletačke eskadre uspele da isplove iz svojih luka. Čak su i 
vladari Moreje i grčkih ostrva glumili hladnu neutralnost; đenovska kolonija na Galati pregovorima je i 
sposlovala poseban sporazum, a sultan im je povlađivao u varljivoj nadi da će zahvaljujući njegovoj milosti 
uspeti da prežive propast Carstva. Plebejska svetina i nekolicina vizantijskih plemića podlo su se izvukli iz 
opasnosti u kojoj beše njihova zemlja; pohlepa bogataša je caru odrekla, a za Turke sačuvala skriveno 
bogatstvo, koje je moglo skupiti u njihovu odbranu čitave vojske najamnika. Ubogi i usamljeni vladar 
pripremao se, ipak, za otpor svom užasnom protivniku; međutim, ako je njegova hrabrost bila dorasla 
opasnosti, njegova vojna sila nije bila dovoljna za taj okršaj. Početkom proleća, turska prethodnica 
protutnjala je gradovima 1 selima sve do kapija Carigrada; oni koji su se pokorili bili su pošteđeni i zaštićeni; 
ko god se drznuo da se suprotstavi, istrebljen je ognjem i mačem. Grčka mesta na Crnom moru, Mesemvrija, 
Aheloj i Vizija, predala su se na prvi poziv; jedino je Selimvrija zaslužila čast opsade ili blokade; a dok su 
bili opsednuti sa kopna, hrabri stanovnici su se otisnuli čamcima, opljačkali suprotnu obalu Kizika i prodali 
zarobljenike na pijaci. Ali, pred približavanjem samog Mehmeda svi bi zanemeli i padali ničice: najpre se 
zaustavio na razdaljini od pet milja, a odatle je produžio u borbenom poretku, pobio je carski steg pred 
kapijom sv. Romana, i šestog aprila započeo znamenitu opsadu Carigrada. 

Azijske i evropske jedinice rasporedile su se desno i levo od Mramornog mora do luke; u prvoj 
bojnoj liniji janičari su postavljeni i spred sultanovog šatora; osmanlijska linija je bila zaštićena dubokim 
rovom sa grudobranom; podređena vojska je okružila predgrađe Galatu i motrila na nepouzdanu vernost 
Đenovljana. Ljubopitljivi Filelfo'*“, koji je u Grčkoj boravio tridesetak godina pre opsade, siguran je da 
celokupne turske snage, ma kakvo da im je bilo ime ili vrednost, nisu mogle premašati brojku od šezdeset 
hiljada konjanika i dvadeset hiljada pešaka; on osuđuje kukavičluk naroda koji su se krotko pokorili šačici 
varvara. Takve su doista mogle biti stajaće Portine jedinice Capiculi, koje su marširale uz vladara i plaćane 
iz carske riznice. Paše su, međutim, u svojim upravnim jedinicama držale ili vrbovale oblasnu miliciju; 
mnoga zemljišta bila su u posedu vojske; mnoge dobrovoljce privlačila je nada u plen, dok je zvuk svete 
trube privukao roj gladnih i neustrašivih fanatika, koji su mogli doprineli bar da se umnože užasi i da se u 
prvom napadu istupe hrišćanski mačevi. Duka, Halkokondil i Leontaris sa Hiosa su preuveličali ukupan broj 
turskih snaga na tri ili četiri stotine hiljada ljudi; ali Sfrances je bio manje udaljen i tačniji procenitelj, a 
njegova ispravna procena od dvesta pedeset osam hiljada ne prelazi meru iskustva 1 verovatnoće. Mornarica 
opsađivača bila je manje opasna: Mramorno more prekrilo je trista dvadeset brodova, ali se među njima 
najviše osamnaest moglo smatrati ratnim galijama, dok se daleko već i deo mora svesti na ulogu brodova za 
provijant i prevoz, sa kojih su u tabor kuljale sveža pojačanja u ljudstvu i zalihe municije i namirnica. U 
poslednjem razdoblju propadanja Carigrad je još nastanjivalo preko sto hiljada žitelja, ali ta brojka se nalazi 
u opisima zarobljeništva a ne rata; mahom su je činili zanatlije, sveštenici, žene i muškarci lišeni onog duha 
koji su čak i žene ponekad ispoljavale radi opšteg spasa. Mogu da pretpostavim, gotovo opravdam, ustezanje 


178 Georgije Sfrances (XV v.), činovnik u službi Konstantina XI Dragaša, ostavio memoarski spis o 
razdoblju 1401 - 1477. u Vizantiji. 
19 Nikola V, (1397-1455), rimski papa, humanista i pokrovitelj nauke i umetnosti. 
180 Frančesko Filelfo (1398-1481), italijanski humanista, diplomat u Carigradu. Pisao na latinskom i 
italijanskom jeziku satiru, biografije, epigrame, poeziju. Njegovi moralizatorski spisi pružaju obilje 
podataka o gradskom životu. 

podanika da služe na dalekoj granici po volji nekog tiranina; međutim, čovek koji se ne usuđuje da izloži 
život opasnosti radi odbrane svoje dece i imovine, u društvu je izgubio prvu i najdelotvorniju prirodnu 
snagu. Po carevoj naredbi, po u licama i kućama obavljena je posebna provera koliko je građana, čak i 
kaluđera, bilo sposobno i voljno da ponese oružje za svoju zemlju. Spiskovi su bili povereni Sfrancesu, a 
nakon brižljivog sabiranja, sa tugom i iznenađenjem, izvestio je gospodara da je nacionalna odbrana spala na 
četiri hiljade devetsto sedamdeset Rimljana. Konstantin i njegov verni činovnik su tu neprijatnu tajnu 
zadržali za sebe, dok je iz arsenala dovoljna količina oklopa, samostrela i musketa podeljena gradskim 
četama. Izvesno pojačanje su dobili u odredu od dve hiljade stranaca, pod zapovedništvom Đovanija 
Đustinijanija, đenovskog plemića; štedra nagrada unapred je isplaćena ovim pomoćnim jedinicama, a ostrvo 
Lemno obećano njihovom predvodniku kao carska nagrada za hrabrost i pobedu. Ulaz u luku preprečen je 
debelim lancem, a podršku je pružalo nešto grčkih i italijanskih bojnih i trgovačkih brodova; onim redom 
kako su pri stizali iz Kandije 1 sa Crnog mora, brodove svih hrišćanskih naroda su uzapćivali za potrebe 
države. Protiv vojne sile Osmanlijskog carstva grad obima od trinaest, možda šesnaest milja, branio je 
oskudni garnizon od sedam ili osam hiljada vojnika. Evropa i Azija su bile dostupne opsađivačama, dok su 
Grci svakodnevno morali trpeti smanjivanje brojnog stanja i provijanta i nisu se mogli prepuštati nadi u 
pomoć ili dotur sa strane. 

Prvi Rimljani bi isukali mačeve rešeni da umru ili pobede. Prvi hrišćani bi se zagrliti 1 strpljivo i 
bogougodno sačekali udar mučeništva. Ali, carigradske Grke je pokretao samo verski duh, a taj duh je 
proizvodio samo netrpeljivost i neslogu. Pre svoje smrti car Jovan Paleolog odustao je od nepopularnog 
poteza unije sa Latinima; ta ideja nije oživela sve dok njegovom bratu Konstantinu nevolja nije nametnula 
poslednje iskušenje laskanja 1 dvoličnosti. Svojim izaslanicima je naložio da molbe za svetovnu pomoć 
spoje sa uveravanjem u duhovnu poslušnost; njegovo zanemarivanje se opravdavalo prešnim državnim 
brigama; a kao pravoslavac izrazio je želju za prisustvom rimskog nuncija. Vatikan je bio odveć često 
obmanjivan; ipak, nije bilo pristojno prevideti znake pokajanja, a bilo je lakše dati nuncija nego vojsku; 
nekih šest meseci pred konačni slom u toj ulozi se pojavio kardinal Isidor Ruski *! sa svitom sveštenika i 
vojnika. Car ga je pozdravio kao prijatelja i oca, s poštovanjem je slušao njegove propovedi u javnosti i 
nasamo, i sa najslugeranjskijim predstavnicima sveštenstva i svetovnjaka potpi sao dokument o uniji u 
obliku potvrđenom na Firentinskom saboru'**. Dvanaestog decembra, u crkvi sv. Sofije, dva naroda su se 
udružila pri zajedničkom pričešću i molepstviju; u službi su pominjana imena dvojice prvosveštenika - 
Hristovog namesnika Nikole V i patrijarha Grigorija, koga je buntovni narod oterao u izgnanstvo. 

Međutim, odežda 1 jezik latinskog sveštenika, koji je činodejstvovao pred oltarom, bili su predmet 
sablazni; sa užasavanjem je uočeno da je osvetio na foru ili hostiju od hleba bez kvasca i da je u pričesni 
putir usuo hladnu vodu. Jedan grčki istoričar priznaje sa stidom da niko od njegovih zemljaka, čak ni sam 
car, nije bio iskren u ovom prigodnom povinovanju. Njihovo ishitrena i bezuslovna predaja bila je ublažena 
obećanjem budućeg preispitivanja; ali, njihovo najbolje, ili najgore, opravdanje bilo je priznanje vlastitog 
krivokletstva. Kada bi ih čestita sabraća pritisla prekorima, šaputali su: "Strpite se, strpite se dok Bog ne 
izbavi grad od grdne aždaje koja je hoće da nas proguta. Onda ćete videti da li smo se istinski pomirili sa 
Beskvasnim." Strpljenje, međutim, nije odlika verskog žara, niti su dvorske ujudurme prilagođene slobodi 1 
žestini narodnog zanosa. Udaljivši se od kupole sv. Sofije, žitelji oba pola 1 1z svih slojeva, pohrlili su ka 
isposnici monaha Genadija da čuju crkvenog proroka. Sveti čovek je bio nevidljiv; beše, izgleda, zapao u 
duboke misli ili pobožni zanos: ali, je na vrata svoje ćelije istakao rečitu pločicu, te su ljudi redom uzmicali, 
pročitavši ove strašne reči: "O, bedni Rimljani, zašto napuštate istinu; zašto, umesto da se uzdate u Boga, 
verujete Italijanima? Gubeći veru izgubićete svoj grad. Smiluj mi se, o, Gospode! U tvom prisustvu tvrdim 
da sam nedužan u ovom zločinu. O, bedni Rimljani, razmislite, zastanite i pokajte se! Onog časa kada 
prihvatite bezbožnost, vi se odričete vere otaca i podvrgava te tuđinskom ropstvu." Na Genadijev savet, 
pobožne device, čiste kao anđeli, a gorde kao demoni, odbacile su sporazum o uniji i odrekle se svakog 


181 Kardinal Isidor Ruski bio je prethodno moskovski mitropolit. Kako je bio pristalica unije Istočne i 


Zapadne crkve, veliki knez Rusije Vasilije II ga je uklonio sa položaja. Kasnije je postao kardinal, te je 
12.12.1452. godine II Sv. Sofiji objavio uniju dve crkve i odslužio rimsku misu. 
182 Na crkvenom saboru održanom 06.07.1439. godine u Firenci objavljena je unija rimokatoličke i 
grčkopravoslavne crkve. Vizantijski car Jovan VIII Paleolog je pristao na uniju u nadi da će mu papa i 
zemlje Zapadne Evrope pomoći u borbi protiv Turaka. 

dodira sa sadašnjim i budućim saveznicima Latina; najveći deo sveštenstva i naroda uznosio je i sledio 
njihov primer. Iz manastira su se pobožni Grci razišli po krčmama; pili su za sramotu papinih robova; 
praznili čaše u čast ikone Svete device, moleći je da od Mehmeda odbrani grad, kao što ga ranije bejaše 
izbavila od Hozroja i Hana. Dvostruko opijeni verskim žarom i vinom, smelo su uzvikivali: "Šta će nam 
pomoć, unija, ili Latini? Daleko bila božja služba Beskvasnih!" Tokom zime, koja je prethodila turskoj 
pobedi, narod je rastrzala ova zarazna pomama; vreme Velikog posta, pred Uskrs, umesto da odiše 
milosrđem 1 ljubavlju, poslužilo je jedino da učvrsti tvrdoglavost i uticaj fanatika. Ispovednici su propitivali 
i zastrašivali savest vernika, a strogo ispaštanje određivano je onima što su primili pričest od sveštenika koji 
se, izričito ili prećutno, saglasio sa unijom. Njegova služba pred oltarom širila je zarazu među nemim i 
priglupim posmatračima tog obreda: nečistim prizorom lišavali su svešteničku ulogu vrline; nije bilo 
zakonito, čak ni u slučaju opasnosti od iznenadne smrti, prizvati pomoć njihovih molitvi ili oproštaja greha. 
Čim je crkvu sv. Sofije oskvrnuto pričešće, sveštenstvo i narod su je napustili kao da je jevrejska sinagoga ili 
mnogobožački hram; a silan i turoban tajac je zavladao pod tim časnim svodom, koji je često bio zadimljen 
od oblaka tamjana, bleštao od nebrojenih svetiljki i odzvanjao glasovima molitve i blagodarenja. Latini su 
smatrani najgnusnijim jereticima i nevernicima; a najvišeg velikodostojnika carstva, velikog vojvodu, čuli su 
kako izjavljuje da bi u Carigradu radije gledao Mehmedov turban nego papinu mitru ili kardinalski šešir. 
Osećanje tako nedostojno hrišćana i rodoljuba, bilo je blisko Grcima i kobno po njih: car je bio lišen 
privrženosti i podrške svojih podanika; a njihov urođeni kukavičluk osveštan je prepuštanjem božjoj 
zapovesti ili vizionarskoj nadi u čudesno izbavljenje. 

U trouglu koji obrazuje tlocrt Carigrada, dve stranice duž mora bile su nedostupne neprijatelju; 
Mramorno more je takvim učinila priroda, a luku veština. Između dve vode, osnovicu trougla sa kopnene 
strane štitio je dvostruki zid i šanac dubok stotinu stopa. Na ovu liniju utvrđenja, koju očevidac Sfrances 
produžava na šest milja, Osmanlije su usmerile svoj glavni napad; pošto je raspodelio dužnosti i 
zapovedništvo nad najopasnijim položajima, car se poduhvatio odbrane spoljašnjeg zida. U prvim danima 
opsade grčki vojnici su silazili u šanac ili polazili u napad na bojištu; međutim, brzo su otkrili da, srazmerno 
brojnosti, jedan hrišćanin vredi više no dvadeset Turaka, te su se posle tih odvažnih uvoda, obazrivo 
zadovoljavali da čuvaju bedem oružjem koje se bacalo. Tu obazrivost ne treba osuđivati kao kukavičluk. 
Narod je zbilja bio strašljiv i nedostojan, ali poslednji Konstantin zaslužuje naziv junaka; njegova plemenita 
četa dobrovoljaca bila je nadahnuta rimljanskom vrlinom, dok su strane pomoćne jedinice branile čast 
zapadnog viteštva. Neprestanu kišu kopalja 1 strela pratili su dim, prasak i vatra njihovih musketa i topova. 
Njihovo ručno oružje ispaljivalo je istovremeno pet, ili čak deset olovnih tanadi veličine oraha; a zbog 
zbijenosti redova i jačine baruta jedan hitac probijao je nekoliko oklopa i tela. Međutim, nasrtaji Turaka brzo 
bi se završavali potonućem u šancu ili bi ih zatrpavale ruševine. Svaki dan je povećavao veštinu hrišćana, ali 
se nedovoljna zaliha baruta arčila u svakodnevnim dejstvima. Njihova artiljerija nije bila moćna po kalibru 
ili broju; a ukoliko su i posedovali nešto teških topova, bojali su se da ih postave na zidine da eksplozije ne 
bi uzdrmale i srušile staro zdanje. Tu razornu tajnu doznali su muslimani i iskoristili je sa nadmoćnom 
energijom fanatizma, bogatstva i despotizma. Posebno je bio zapažen Mehmedov veliki top, značajan i 
zapažen predmet u istoriji tog doba, ali, pokraj te ogromne naprave nalazile su još dve podjednako goleme; 
duga linija turske artiljerije nišanila je u bedeme; četrnaest baterija gruvalo je u isti mah na najpristupačnija 
mesta; a za jednu od njih dvosmisleno se veli da je sadržala sto trideset topova, odnosno da je ispaljivala sto 
trideset đuladi. Ipak u sultanovoj moći i dejstvu možemo otkriti novu nauku, tek u povoju. Pod 
zapovednikom, koji je odbrojavao trenutke, veliki top se mogao napuniti i ispaliti najviše sedam puta u 
danu. Vreli metal je, na nesreću, prskao; nekol iko radnika je poginulo, pa su se divili veštini nekog zanatlije 
koji se prisetio da predupredi opasnost i udes tako što će posle svake eksplozije u otvor cevi nasuti ulje. 

Prvi nasumični hici proizveli su više buke no učinka; po savetu nekog hrišćanina inženjerci su 
naučili da nišan ravnaju prema dvema naspramnim stranicama isturenih uglova bedema. Ma koliko 
nesavršeni, težina i ponavljanje vatre ostavili su traga na zidinama; navaljujući ka rubu šanca, Turci su 
pokušali da popune duboku provaliju i da naprave put za juriš. Nebrojeni snopovi pruća, burad i debla 
drveća gomilani su jedno na drugo, a tolika je bila žustrina i gungula da su se oni na čelu i najslabiji 
strmoglavljivali u bezdan, gde ih je smesta zatrpavala nagomilana grada. Opsađivači su kulučili da popune 
mreža noću bi se opet rasplela. Sledeće Mehmedova sredstvo bila je upotreba mina, ali tlo je bilo kamenito, 
te su ga pri svakom pokušaju zaustavljali i onemogućavali hrišćanski inženjerci; a još nije bila izumljena 

veština da se ti podzemni prilazi napune barutom i u vazduh dižu čitave kule i gradovi. Ono što odlikuje 
opsadu Carigrada, jeste spoj drevne i savremene artiljerije. Topovi su bili izmešani sa mehaničkim 
napravama za izbacivanje kamenja i strela; na iste zidine upućivani su i đule i opsadni ovan, a otkriće baruta 
nije istisnula upotrebu tečne i neugasive vatre. Golema drvena kula pomerala se na valjcima: to pokretno 
skladište municije i snopova pruća štitio je trostruki omotač od volujskih koža; kroz puškarnice su bezbedno 
ispaljivane neprestane salve; spreda su bila načinjena troja vrata za naizmenične ispade i povlačenja vojnika 
i radnika. Stepenicama su se peli na gornju platformu, a u ravni sa njom, pomoću čekrka, mogle su se podići 
lestve kako bi načinile most 1 zakačile se za protivnički bedem. Pomoću ovakvih raznih umeća ometanja, 
nekih koliko novih toliko opasnih za Grke, konačno je oborena kula sv. Romana; nakon oštre borbe Turke 
su potisnuli sa mesta proboja, a mrak ih je zaustavio; ali, uzdali su se da će, kada se razdani, obnoviti napad 
sa novom snagom i odlučujućim uspehom. U ovom predahu, u ovom međuvremenu nade, car i Đustinijani 
delatno su i skoristili svaki trenutak i proveli noć na licu mesta, podstičući radove na obezbeđenju crkve i 
grada. U zoru je nestrpljivi sultan sa zaprepašćenjem i žalošću spazio da je njegova drvena kula pretvorena u 
svog plana, bogohulno je uskliknuo da ga ni reči trideset sedam hiljada proroka ne bi naterale da poveruje da 
su nevernici u tako kratkom vremenu mogli obaviti toliki posao. 

Velikodušnost hrišćanskih vladara bila je hladna 1 okasnela; ali, na prvu slutnju opsade, Konstantin je 
na ostrvima Arhipelaga, Moreji i Siciliji, ugovorio najneophodnije snabdevanje. Pet velikih brodova, 
opremljenih za trgovinu i ratovanje, isplovila bi još početkom aprila iz luke Hios da nije uporno duvao vetar 
sa severa. Jedan od tih brodova nosio je carski steg; preostala četiri pripadala su Đenovljanima; a bili su 
natovareni pšenicom, ječmom, vinom, uljem i povrćem, i, pre svega, vojnicima i mornarima za prestoničku 
vojsku. Nakon predugog odlaganja blagi povetarac, a drugog dana i snažni južni vetar, odneli su ih kroz 
Helespont i Mramorno more; ali, grad je već bio opkoljen sa mora i sa kopna, a na ulazu u Bosfor turska 
flota se beše raširila u vidu polumeseca od jedne do druge obale, kako bi zaustavila, ili makar odbila ove 
odvažne pomoćne snage. Čitalac, koji u glavi ima zemljopisnu sliku Carigrada, zamisliće veličinu tog 
prizora i diviće joj se. Pet hrišćanskih brodova krenulo je, uz veselo klicanje, punim jedrima i snažnim 
zamasima veslača na neprijateljsku flotu od trista brodova; po bedemu, logoru i evropskoj i azijskoj obali 
načičkali su se bezbrojni posmatrači, koji su brižno iščekivali da vide sudbinu ove važne pomoći. Na prvi 
pogled, ishod nije mogao izgledati neizvestan; nadmoć muslimana premašala je svaku meru ili računicu, i po 
maini, njihova brojnost i hrabrost neminovno bi prevladale. Međutim, njihovu na brzu ruku sakupljenu i 
nesavršenu mornaricu nije stvorio duh naroda, već sultanova volja; na vrhuncu svog blagostanja Turci su 
priznavali da je Bog, ukoliko je njima dao kopno, more ostavio nevernicima; a niz poraza i brzo propadanje 
potvrdili su istinitost njihovog skromnog priznanja. Osim osamnaest snažnijih galija, ostatak njihove flote 
sastojao je od otvorenih, grubo sklepanih brodića, kojima se nevešto krmanilo, pretrpanih vojnicima, a 
lišenih topova; pošto hrabrost u velikoj meri nastaje iz svesti o snazi, i najhrabriji janičari mogli su drhtati u 
novom prirodnom elementu. Hrišćanskom eskadrom od pet jakih i visokih brodova krmanili su iskusni 
kormilari, a posadu su čini li veterani iz Italije i Grčke, sa dugom praksom u pomorskom zanatu i 
pogibeljima. Težina brodova bila je usmerena da potopi ili rasturi slabe prepreke koje su im ometale 
prolazak; njihova artiljerija vladala je vodom; zasipali su tečnim ognjem glave protivnika koji bi se drznuli 
da im priđu namerni da silom kroče na palube; a vetrovi i talasi su uvek na strani najvičnijih moreplovaca. U 
ovoj bici carski brod, gotovo savladan, spasli su Đenovljani; ali su Turci u napadu s razdaljine i izbliza 
dvaput odbačeni sa znatnim gubicima. Sam Mehmed sedeo je na konju na obali kako bi glasom i 
prisustvom, obećanjem nagrade i zastrašivanjem, jačim od straha od neprijatelja, podsticao njihovu hrabrost. 
Njegova strasna priroda, pa čak i pokreti tela, kao da su oponašali postupke boraca; kao da je gospodar 
prirode, mamuzao je konja u neustrašivom i nemoćnom naporu, i naterivao ga u more. Njegova glasna 
grdnja i vika iz logora, poterali su Osmanlije u treći napad, kobniji i krvaviji od dva prethodna; moram 
ponoviti, mada mu ne mogu pokloniti veru, svedočenje Sfrancesa, koj i tvrdi, na osnovu njihovih vlastitih 
iskaza, da su u jednom danu Turci u pokolju izgubili više od dvanaest hiljada ljudi. U neredu su pobegli na 
evropsku i azijsku obalu, dok je hrišćanska eskadra, pobedonosna i neoštećena, otplovila niz Bosfor i 
bezbedno se ukotvila unutar luke zatvorene lancem. U pobedničkom samopouzdanju hvalisali su se da se 
cela turska sila morala predati njihovom oružju; dok je admiral, ili kapudan-paša, našao izvesnu utehu za 
bolnu ranu na oku, pravdajući tim udesom svoj poraz. Balta Oglu bio je otpadnik roda bugarskih vladara: 
njegovu vojničku prirodu kaljao je neomiljeni porok škrtosti, a pod despotskom vlašću vladara ili naroda 

nesreća je dovoljan dokaz krivice. Njegov čin i zasluge poništila je Mehmedova ljutina. U prisustvu cara, 
kapudan-pašu su na zemlju povalila četiri roba, pa je dobio stotinu udaraca zlatnom palicom: kako mu je već 
bila dosuđena smrt, divio se milostivosti sultana, koji se zadovoljio blažom kaznom oduzimanja imetka i 
izgnanstva. Ulazak ovog pojačanja oživeo je nade Grka i ukazao na nehaj njihovih zapadnih saveznika. 
Usred pustinja Anadolije i stenja Palestine, milioni krstaša su se svojevoljno zakopali u neumitni grob; 
međutim, položaj carskog grada prema neprijateljima bio je utvrđen, ali prijateljima pristupačan; razborite 1 
umerene vojne snage pomorskih država mogle su spasiti ostatke rimskog imena i sačuvati hrišćansku 
tvrđavu u srcu Osmanlijskog carstva. Ipak, ovo je bio jedini i slabašni pokušaj izbavljenja Carigrada: 
udaljenije sile bile su neosetljive na opasnost u kojoj se našao; dok je poslanik Ugarske, ili bar Hunjadija, 
boravio u turskom logoru kako bi uklonio bojazni i usmeravao sultanova dejstva. 

Grcima je bilo teško da proniknu u tajnu divana, ipak, bili su ubeđeni da je tako uporan i iznenađujuć 
otpor zamorio Mehmedovu istrajnost. Počeo je da razmišlja o povlačenju, i opsada bi brzo bila prekinuta da 
se častoljubivost 1 zavist drugog vezira nisu usprotivile verolomnom savetu Halil-paše, koji je još održavao 
tajnu prepisku sa vizantijskim dvorom. Pokoravanje grada činilo se beznadežnim, izuzev ukoliko se ne bude 
mogao izvesti dvostruki napad - iz luke 1 sa kopna; ali, luka je bila nepristupačna: neprobojni lanac sada je 
branilo osam velikih, više od dvadeset manjih brodova, nekoliko galija 1 šalupa; umesto probijanja te 
prepreke, Turci su mogli strahovati od pomorskog napada i drugog sukoba na pučini. U tom škripcu, 
Mehmedov genije smislio je i sproveo smeo i neobičan plan, da sa Bosfora kopnom prebaci lakše brodove i 
vojni provijant do viših delova luke. Razdaljina iznosi desetak milja, tlo je neravno i obraslo šipražjem; a 
pošto se put morao prokrčili u zaleđu predgrađa Galata, slobodan prolaz ili potpuna propast morali su 
zavisiti od volje Đenovljana. No, tim sebičnim trgovcima beše stalo do povlastice da budu poslednji koje će 
progutati, a manjak lukavstva je nadoknađivan snagom hiljada poslušnika. Ravan put je pokriven širokom 
platformom od jakih i čvrstih dasaka, koje su, da bi ih učinili klizavijim i glatkijim, premazane ovčijim i 
goveđim lojem. Osamdeset lakih galija i brigantina sa pedeset 1 trideset vesala iskrcano je na obalu Bosfora, 
redom polagano na valjke i prevučeno snagom ljudi i čekrka. Po dva loca ili krmanoša su postavljena za 
krmu i na pramac svakog broda; jedra su bila razvijena na vetru, dok se kulučenje sokolilo pesmom i 
klicanjem. Tokom jedne noći turska flota se mukotrpno uzverala uz brdo, produžila ravnicom, pa je sa 
padine porinuta u lučki plićak, daleko van domašaja napada grčkih brodova sa dubljim gazom. Stvarni 
značaj ove operacije uveličali su preneraženje, koje je proizvela, i samopouzdanje koje je ulila: ali 
opštepoznata, neosporna činjenica zbila se pred pogledima dva naroda, čija su je pera zabeležila. Slično 
ratno lukavstvo stari narodi su upotrebili u više navrata; osmanlijske galije (moram da ponovim) valja 
smatrati brodićima; i, ukoliko uporedimo veličinu i rastojanje, prepreke i sredstva, čudo kojim su se hvalili 
možda ima premca u marljivosti našeg vlastitog doba. Čim su njegova flota i vojska zauzele gornju luku, 
Mehmed je u najužem delu sagradio most, ili pre molo, širine pedeset, a dužine stotinu lakata: bio je načnjen 
od bačvi i buradi, spojenih gredama, pričvršćenih železom i pokrivenih čvrstim podom. Na tu plutajuću 
bateriju postavio je jedan od najvećih topova, dok je osamdeset galija, sa vojnicima i jurišnim lestvama, 
prišlo sa najpristupačnije strane, koju su ranije na juriš osvojili latinski pobednici. Za neuništavanja te 
nedovršene tvorevine optuživana je hrišćanska lenost; no nadmoćnija paljba je obuzdala i ućutkala njihovu, 
a nisu izostali ni noćni pokušaji da spale sultanove brodove i most. Njegova budnost ih je sprečila da priđu; 
njihove najisturenije male galije su potopljene ili uzapćene; četrdeset najodvažnijih mladića Italije i Grčke 
nečovečno je iskasapljeno po njegovom naređenju; a carevu tugu nije mogla ublažiti pravična, mada svirepa 
odmazda isticanjem na zidine glava dvesta šezdedeset muslimanskih zarobljenika. Nakon četrdesetodnevne 
opsade zla kob Carigrada se više nije mogla odvratiti. Majušni garnizon bio je iscrpljen napadima s dve 
strane: utvrđenja, koja su vekovima odolevala nasilju neprijatelja, sa svih strana rasturali su osmanlijski 
topovi; otvorene su mnoge breše, a u blizini kapije sv. Romana četiri kule bile su sravnjene sa zemljom. Da 
bi plaćao svoju slabu i buntovnu vojsku, Konstantin je bio primoran da pljačka crkve, uz obećanje da će im 
četvorostruko vratiti; a njegovo svetogrđe dalo je nov povod za prebacivanje neprijatelja unije. Duh nesloge 
krnjio je ostatak hrišćanske snage: đenovske i mletačke pomoćne jedinice isticale su pravo prvenstva zbog 
svojih zasluga; dok su se Đustinijani 1 veliki vojvoda, čije ambicije nije ugušila zajednička opasnost, 
uzajamno optuživali za verolomnost i kukavičluk. 

Tokom opsade Carigrada ponekad su pominjane reči mira i predaje; a nekoliko izaslanstava išlo je 
tamo-amo između tabora i grada. Grčkog cara beše unizila nesreća, pa bi pristao na sve uslove saglasne veri 
i carskom položaju. Turski sultan je želeo da poštedi krv svojih vojnika, a još više da za svoje potrebe 

osigura vizantijske riznice; stoga je izvršio svetu dužnost pružajući daurima izbor između obrezivanja, danka 
ili smrti. Mehmedova gramzivost mogla se zadovoljiti godišnjom svotom od sto hiljada dukata, ali se 
njegova slavoljubivost polakomila na prestonicu Istoka: vladaru je ponudio bogatu nadoknadu, narodu 
trpeljivost ili bezbedan odlazak; ali, nakon jalovog pregovaranja, objavio je svoju rešenost da pod 
carigradskim zidinamana nađe presto ili grob. Osećanje časti i bojazan od sveopšteg prekora sprečili su 
Paleologa da grad preda u ruke Osmanlija, te je odlučio da izdrži najveće ratne muke. Sultan je nekoliko 
dana iskoristio za pripreme napada, a predah mu je dala njegova omiljena nauka, astrologija, koja je 
dvadeset deveti maj naznačila kao srećan i sudbonosan čas. Dvadeset sedmog uveče izdao je konačnu 
naredbu, okupio je kod sebe vojne zapovednike, a po logoru razaslao svoje čauše da obznane neminovnost 
opasnog poduhvata i razloge za njega. Strah je prvo načelo despotske vlasti, a njegove pretnje izrečene su na 
istočnjački način: da begunci i dezerteri neće umaći njegovoj neumitnoj pravdi čak i da imaju ptičja krila. 
Njegove paše i janičari bili su mahom potomci hrišćanskih roditelja, ali se slava turskog imena produžavala 
neprestanim usvajanjima; a u postepenom menjanju pojedinaca, duh legije, puka ili ode održavan je u životu 
ugledanjem i disciplinom. U ovom svetom ratu muslimane su opominjali da duše očiste molitvom, a tela sa 
sedam pranja, i da se uzdržavaju od jela do isteka narednog dana. Gomila derviša obilazila je šatore da ulije 
žudnju za mučeništvom i sigurnost da će besmrtnu mladost provesti sred rajskih reka 1 vrtova, i u zagrljaju 
crnookih devica. Mehmed se, ipak, uglavnom uzdao u delotvornost svetovnih i opipljivih nagrada. 
Pobedničkim jedinicama obećana je dvostruka plata: "Grad i kuće su moji," rekao je Mehmed, "ali, vašoj 
hrabrosti prepuštam zarobljenike i plen, blago u zlatu i lepoti, obogatite se i usrećite se. U mom carstvu 
mnogo je provincija; neustrašivi vojnik koji se prvi uzvere uz carigradske bedeme biće nagrađen upravom 
nad najlepšom i najbogatijom, dok će ga moja zahvalnost obasuti počastima i imetkom preko svih njegovih 
očekivanja." Tako raznovrsni i moćni podsticaj i proširili su među Turcima sveopšti žar koji ne haje za život 
i žudi za bitkom: logor se prolamao od muslimanskih usklika "Nema Boga osim Boga. Bog je jedini, a 
Muhamed je prorok božji", dok je more i kopno, od Galate do sedam kula, osvetljavao plamen njihovih vatri 
u noći. 

Mnogo drugačije bilo je stanje hrišćana, koji su glasnim i nemoćnim žalopojkama, oplakival 1 krivicu 
ili kaznu za svoje grehe. U svečanoj litiji nosili su nebesku ikonu Device, ali je božanska zaštitnica ostala 
gluva na njihove usrdne molbe: grdili su cara što je iz tvrdoglavosti odbio blagovremenu predaju, predviđali 
užase svoje sudbine, i uzdisali za spokojem i sigurnošću turskog ropstva. Najplemenitiji među Grcima, 1 
najhrabriji među saveznicima, pozvani su u palatu kako bi se uveče, dvadeset osmog, pripremili za dužnosti 
i pogibelji sveopšteg napada. Poslednja Paleologova beseda predstavljala je posmrtno slovo Rimskom 
carstvu: obećavao je, preklinjao i uzaludno pokušavao da ulije nadu, koja beše ugašena u njegovoj vlastitoj 
duši. U ovom svetu sve je bilo neutešno i sumorno, a ni Sveto pismo niti crkva nisu nudili ikakvu vidljivu 
nagradu junacima koji padnu u službi svoje zemlje. Međutim, primer njihovog vladara i zatočeništvo opsade 
naoružala je ove ratnike hrabrošću očaja; a žalosni prizor opisuju osećanja istoričara Sfrancesa, koji je 
prisustvovao tom tužnom skupu. Plakali su i grlili se; ne misleći na porodice i imetak, žrtvovali su živote; 
otišavši na svoj položaj, svaki zapovednik je cele noći budno i brižno stražario na bedemu. Car je sa 
nekolicinom vernih pratilaca ušao u zdanje sv. Sofije, koje će kroz nekoliko časova biti pretvorena u 
džamiju; uz suze i molitve primili su svetu pričest. Otpočinuo je nekoliko časaka u palati, koja je odjekivala 
od ridanja i naricanja; zatražio je oproštaj od svih kojima je možda učinio nažao; potom je uzjahao konja da 
obiđe straže i izvidi pokrete neprijatelja. Nevolja i pad poslednjeg Konstantina slavniji su no dugo razdoblje 
uspeha vizantijskih cezara. 

U metežu tmine napadač ponekad može uspeti, ali u ovom velikom i opštem napadu, vojnička 
procena i astrološka nauka posavetovale su Mehmedu da sačeka jutro, znameniti dvadeset deveti maj hiljadu 
četiristo pedeset treće godine nove ere. Prethodna noć bila je valjano iskorišćena: vojnici, topovi i snopovi 
pruća pomereni su do ruba šanca, koji je na mnogim mestima pružao gladak i ravan prolaz probijenog 
otvora; njegovih osamdeset galija gotovo da su pramcima i jurišnim lestvama dodirivale manje odbranjive 
zidine luke. Pod pretnjom smrti naloženo je ćutanje; ali, fizički zakoni kretanja i zvuka ne podvrgavaju se 
stezi ili strahu; svaki pojedinac može prigušiti glas i utišati korake, ali kretanje i rad hiljada ljudi neizbežno 
mora proizvesti čudnu mešavinu neskladne graje, koja je dopirala do ušiju stražara na kulama. U zoru, bez 
uobičajenog jutarnjeg oglašava njatopovskim pucnjem, Turci su izvršili juriš na grad s mora 1 kopna; a 
poređenje sa upredenim ili usukanim koncem koristilo se da opiše zbijenost i povezanost njihove linije 
napada. Čelne redove činili su otpaci vojske, gomila dobrovoljaca što se bori bez reda ili naređenja; nejaki 

zbog starosti ili detinjeg uzrasta; seljaci i skitnice, i svi oni koji su se pridružili taboru u slepoj nadi u pljačku 
i mučeništva. Zajednički poriv ih je gonio ka zidinama; oni najodvažniji koji su se uzverali smesta su 
strmoglavljeni; a nijedna hrišćanska strela ili tane nisu bili uzaludno protraćeni u toj gunguli. Ipak, u toj 
mukotrpnoj odbrani iscrpli su snagu i municiju: šanac su ispunili lešev 1 pobijenih; bili su podloga stopama 
svojih drugova, a ta žrtvovana prehodnica bila je korisnija u smrti nego za života. Paše i sandžak-begovi su 
svoje anadolijske i rumelijske jedinice redom uvodili u juriš; njihovo napredovanje bilo je različito i 
neizvesno; ali, nakon dvočasovnce bitke, Grci su zadržali, i čak povećali svoje preimućstvo; čuo se carev glas 
kako bodri vojnike da poslednjim naporom izbave svoju zemlju. U tom kobnom času pojavili su se janičari, 
sveži, snažni i nepobedivi. I sam na konju, sa železnim buzdovanom u ruci, sultan je bio posmatrač 1 sudija 
njihove odvažnosti; okruživalo ga je deset hiljada janičara, koje je sačuvao za odlučni okršaj; njegov glas 1 
oko su usmeravali plimu bitke i gonili je napred. Njegovi mnogobrojni delitelji pravde bili su raspoređeni 
iza stroja da podstiču, obuzdavaju i kažnjavaju; a ako je pred beguncima bila opasnost, za leđima behu 
sramota i neizbežna smrt. Krici straha i bola utapati su se u ratničkoj svirci bubnjeva, truba i talambasa; 
iskustvo je dokazalo da ubrzavanjem toka krvi i čilošću, mehaničko dejstvo zvukova utiče na ljudsku mašinu 
moćnije no rečitost razuma i časti. Sa borbenih linija, galija i mosta, osmanlijska artiljerija je gruvala 
odasvud; logor i grad, Grci i Turci, bili su obavijeni oblakom dima, koji je moglo raspršiti jedino konačno 
izbavljenje ili uništenje Rimskog carstva. Dvoboji istorijskih i legendarnih junaka zabavljaju našu uobrazilju 
i stiču našu naklonost, vešti ratni obrti mogu poučiti duh i usavršiti neophodnu, mada pogubnu, nauku. Ali, 
na jednoličnim i odvratnim slikama sveopšteg juriša sve je krv, užas i pometnja; neću se ni truditi da sa 
razdaljine od tri stoleća i hiljadu milja opisujem prizor koji nije mogao imati gledaoce, a o kojem ni sami 
učesnici nisu bili kadri da stvore iole tačnu ili potpunu predstavu. 

Neposredni gubitak Carigrada može se pripisati tanetu ili streli koja je probila rukavicu Đovanija 
Đustinijanija. Prizor krvi i žestoki bol prestravili su zapovednika, čije su oružje i mudrost predstavljali 
najtvrđe bedeme toga grada. Dok se povlačio sa položaja u potrazi za vidarem, neumorni car je primetio 
njegov beg i zaustavio ga. "Rana ti je neznatna," uzviknuo je Paleolog, "opasnost prešna, tvoje prisustvo je 
neophodno, a i kojim ćeš se putem povući?" "Povući ću se istim onim putem koji je Bog prokrčio Turcima," 
odvratio je preplašeni Đenovljanin i sa tim rečima žurno prošao kroz jednu od probijenih rupa na 
unutrašnjem zidu. Tim kukavičkim činom ukaljao je čast vojničkog života, a nekoliko dana, koliko je još 
poživeo u Galati, ili na ostrvu Hios, zagorčali su mu vlastiti i javni prekori. Za njegovim primerom povela se 
glavnina latinskih pomoćnih jedinica, pa je odbrana počela da popušta upravo u trenutku kada je napad 
pojačan sa udvostručenom žestinom. Osmanlije su brojčano bili pedeset, možda i sto puta nadmoćniji od 
hrišćana; topovi su dvostruki zid pretvorili u gomilu ruševina; u krugu od nekoliko milja neka mesta mora 
biti da su se pokazala pristupačnijim ili slabije čuvanim; a ukoliko bi opsađivači uspeli da prodru na jednoj 
jedinoj tačci, ceo grad bi bio nepovratno izgubljen. Prvi koji je zaslužio sultanovu nagradu, bio je neki 
Hasan, janičar divovskog stasa i snage. Sa dimiskijom u jednoj a štitom u drugoj ruci, uzverao se uz 
spoljašnje utvrđenje; od tridesetorice janičara, koji se u smelosti behu ugledali na njega, osamnaest je 
poginulo u toj odvažnoj pustolovini. Hasan je sa dvanaestoricom drugova stigao do vrha; diva su 
strmoglavili sa bedema, podigao se na koleno, da bi ga ponovo oborila kiša strela i kamenja. Ali, njegov 
uspeh je dokazao da je poduhvat ostvarljiv: bedeme i kule smesta je prekrio roj Turaka, dok je Grke, sad 
isterane sa povoljnijeg položaja, nadvladala sve veća gomila. U toj gomili dugo se video car, koji je obavljao 
sve dužnosti vojskovođe 1 vojnika, dok se nije konačno izgubio. Plemići koji su se borili oko njega, do 
poslednjeg daha su podržavali časna imena Paleologa i Kantakuzina; začuli su njegov ojađeni uzvik: "Zar se 
neće naći neki hrišćanin da mi odrubi glavu?" — jer mu poslednja strepnja beše da ne padne živ nevernicima 
u ruke. Konstantinovo predostrožno očajanje odbacilo je purpur, u metežu je pao od nepoznate ruke, a leš je 
zatrpalo brdo pobijenih. Posle njegove smrti više nije bilo otpora niti reda: Grci su se razbežali prema gradu, 
a mnogi su bili prignječeni i ugušeni u tesnacu kapije sv. Romana. Pobednički Turci su nagrnuli kroz 
pukotine na unutrašnjem zidu, a dok su napredovali ulicama, uskoro su im se pridružila braća koja su 
provalila kroz kapiju Fenar iz pravca luke. U prvom žaru potere, mačem je posečeno oko dve hiljade 
hrišćana; međutim, gramzivost je ubrzo nadvladala okrutnost; pobednici su priznavali da bi smesta pokazali 
blagost da ih hrabrost cara i njegovih odabranih četa nije pripremila za sličan otpor u svim delovima 
prestonice. Tako je, posle opsade od pedeset tri dana, Carigrad, koji je prkosio moći Hozroja, Hana i halifa, 
nepovratno pokorila vojska Mehmeda II. Njegovo carstvo Latini su samo potkopali; njegovu veru su 
muslimanski osvajači bacili u prašinu. 

Glas o nesreći brzo leti; ipak, toliko je bilo prostranstvo Carigrada da su udaljenije četvrti mogle za 
nekoliko trenutaka produžiti srećno neznanje o svojoj propasti. Međutim, besana noć i jutro su morali 
proteći u sveopštoj preneraženosti, u osećanjima sebične ili zajedničke zebnje, u metežu i grmljavini napada; 
ne mogu da poverujem da su mnoge grčke gospode janičari probudili iz čvrstog i spokojnog sna. Na potvrdu 
opšte propasti, smesta su napuštene kuće i manastiri; preplašeni žitelji, poput stada plašljivih životinja, sjatili 
su se na ulice, kao da bi nagomilana slabost mogla proizvesti snagu, ili u jalovoj nadi da bi usred gomile 
svaki pojedinac mogao biti bezbedan i nevidljiv. Iz svih delova prestonice pohrlili su u crkvu sv. Sofije: u 
jednom satu oltar, pevnicu, ladu, gornje 1 donje galerije ispunilo je mnoštvo očeva i muževa, žena i dece, 
sveštenika, kaluđera i pobožnih devica; vrata su zamandalili sa unutrašnje strane i zatražil i zaštitu od svete 
crkve, koje su se doskora gnušali kao bezbožnog i oskrnavljenog zdanja. Svoje poverenje su temeljili na 
proročanstvu nekog zanesenjaka ili varalice da će Turci jednog dana ući u Carigrad i goniti Rimljane čak do 
Konstantinovog stuba, na trgu ispred Sv. Sofije: ali, da će tu biti kraj nesreća, jer će sa neba sići anđeo s 
mačem u ruci i tim nebeskim oružjem predati carstvo nekom siromašku, koji će sedeti u podnožju stuba. 
"Uzmi ovaj mač," reći će," i osveti Božji narod!" Na te okrepljujuće reči Turci će smesta pobeći, dok će ih 
pobednički Rimljani oterati sa Zapada i cele Anadolije, čak do granica Persije. Ovo je dalo povoda Duki da, 
sa nešto mašte i mnogo istine, prekori Grke zbog nesloge 1 tvrdoglavosti. "Da se taj anđeo pojavio," uzvikuje 
istoričar, "i ponudio da istrebi vaše neprijatelje ukoliko pristanete na crkvenu uniju, čak i tad, u tom kobnom 
trenutku, vi biste odbacili spas ili biste prevarili svog Boga." 

Dok su iščekivali silazak okasnelog anđela, vrata su provaljena sekirama; a kako Turci nisu naišli na 
otpor, neokrvavljene ruke su zaposlili da odaberu i da se domognu gomile zarobljenika. Mladost, lepota i 
imućan izgled privlačili su ih pri odabiru; svojinsko pravo se među njima rešavalo na osnovu prečeg 
uzapćivanja, prava jačeg i zapovedničkog autoriteta. Za jedan sat zarobljeni muškarci su vezani konopcima, 
a žene koprenama i pojasima. Senatore su vezivali zajedno sa njihovim robovima; crkvene velikodostojnike 
sa crkvenjacima; mladiće plebejskog porekla sa plemićkim devojkama, čija su lica bila nevidljiva Suncu i 
najbližim rođacima. U tom zajedničkom ropstvu izmešali su se društveni slojevi; razvrgnute su prirodne 
veze; neumoljivi vojnik nije hajao za očevo ječanje, majčine suze i dečije vapaje. U jadikovanjima 
naglasnije su bile, od oltara otrgnute, kaluđerice razdrljenih grudi, raširenih ruku i raščupane kose; iz 
pobožnosti bi valjalo da poverujemo da je malo njih moglo doći u iskušenje da pretpostavi haremska bdenja 
manastirskim. Kroz ulice su grubo gonili čitave kolone tih nesrećnih Grka, tih domaćih životinja; a kako su 
pobednici žudeli da se vrate po novi plen, njihov klecavi korak su požurivali pretnjama i udarcima. 
Istovremeno, slična otimačina odvijala se u svim crkvama i manastirima, u svim palatama i stanovima 
šezdeset hiljada ovih, na propast osuđenih ljudi, odvedeno je iz grada u logor i na brodove; trampljeni su ili 
prodati shodno hiru ili interesu gospodara i raštrkani u daleko ropstvo širom provincija Osmanlijskog 
carstva. Među njima možemo uočiti neke izuzetne ličnosti. Istoričar Sfrances, prvi komornik i glavni 
sekretar, delio je, sa porodicom, zajedničku sudbinu. Pošto je četiri meseca trpeo muke ropstva, povratio je 
slobodu: naredne zime osmelio se da ode u Jedrene gde je otkupio ženu od mir-paše odnosno zapovednika 
konjice; ali dvoje njegove dece, u cvetu mladosti i lepote, zarobili su za samog Mehmeda. Sfrancesova kći je 
umrla, možda kao devica, u haremu; sin je u petnaestoj godini pretpostavio smrt sramoti, pa ga je probola 
ruka ljubavnika kraljevske krvi. Tako nečovečno delo sigurno ne mogu iskupiti ukus i velikodušnost sa 
kojima je sultan oslobodio neku grčku matronu i njene dve kćeri nakon što je primio latinsku odu od Filelfa, 
koji ženu beše izabrao iz te plemićke porodice. Mehmedov ponos ili okrutnost najosetnije bi zadovoljilo 
zarobljavanje rimskog nuncija; međutim, kardinal Isidor je vešto izmakao potrazi i u plebejskoj odeći 
pobegao iz Galate. Lanac 1 ulaz u spoljašnju luku još su držali italijanski trgovački i ratni brodovi. Svojom 
odvažnošću istakli su se u toku opsade: za povlačenje su iskoristili trenutak kada su se turski mornari 
raštrkali radi pljačkanja grada. Kada su podigli jedra, obalu je prekrila molećiva i žalosna gomila; međutim, 
sredstva za prevoz bila su oskudna; Mlečani i Đenovljani su odabrali svoje zemljake; i pored najlepših 
sultanovih obećanja, žitelji Galate su ispraznili svoje kuće i ukrcali se sa najvrednijom imovinom. 

Kad je reč o padu i pustošenju velikih gradova istoričar je osuđen da ponavlja priču o jednoličnoj 
nesreći: iste strasti moraju proizvesti iste posledice, a kada se te strasti mogu zadovoljavati bez obuzdavanja, 
mala je, avaj, razlika između civilizovanog čoveka 1 divljaka. Sred neodređene vike verske zatucanosti i 
mržnje, Turke ne optužuju za bezobzirno ili neumereno prolivanje hrišćanske krvi, ali, shodno njihovim 
načelima (načelima drevnih vremena) životi poraženih bili su izgubljeni, a pobednik je zakonitu nagradu 

sticao službom, prodajom ili otkupom zarobljenika oba pola. Sultan je bogatstvo Cariirada darovao svojoj 
pobedničkoj vojsci; a jednočasovna pljačka plodonosnija je nego višegodišnja marljivost. Ali, pošto se nije 
pokušalo sa pravičnom raspodelom plena, pojedinačni udeo nije utvrđivao na osnovu zasluge, dok su vredne 
nagrade pokrali ljudi koji su pratili logor, a izbegli su muku i opasnost bitke. Povest njihovih pljačkanja ne 
bi pružila zabavu ili pouku; u poslednjem razdoblju siromaštva ukupna vrednost Carstva procenjivala se na 
četiri miliona dukata, a mali deo te svote je bio vlasništvo Mlečana, Đenovljana, Firentinaca i trgovaca iz 
Ankone. Kapital tih stranaca uvećavao se brzim i neprestanim obrtanjem; bogatstvo Grka, međutim, 
ispoljavalo se jalovom razmetljivošću palata i odeće, ili je bilo duboko zakopano u vidu poluga i starih 
zlatnika, da im ga ne bi tražili za odbranu zemlje. Skrnavljenje i pljačka manastira i crkava podstakli su 
najtragičnije žalopojke. Sama crkva sv. Sofije, nebo na zemlji, drugi nebeski svod, stecište heruvima, presto 
Božje slave, lišena je priloga vekova; a zlato i srebro, biseri i dragulji, sasude i sveštenički ukrasi, 
najbezbožnije su prerađeni na korist ljudskog roda. Pošto su sa svetih ikona poskidali sve što je moglo biti 
vredno za bezbožničko oko, platno ili drvo su cepali, lomili, spaljivali, gazili ili koristili za najpoganije svrhe 
u štalama ili kuhinji. Međutim, sledili su bogohulni primer latinskih osvajača Carigrada, a postupak koji su 
Hrist, Devica 1 sveci pretrpeli od vinog katolika, fanatični musliman mogao je primeniti na idolopokloničke 
spomenike. Umesto da se pridruži opštoj povici, filozof će, možda, primetiti da pri opadanju umetnosti 
izrada ne može biti vrednija od dela, a da će lukavstvo sveštenika i lakovernost ljudi brzo obnoviti sveži 
priliv vizija 1 čuda. Više će žaliti zbog gubitka vizantijskih knjižnica, uništenih ili razvučenih u opštem 
metežu: vele da je nestalo sto dvadeset hiljada rukopisa; deset tomova se moglo kupiti za dukat, a ista 
sramna cena, možda previsoka za policu teoloških dela, uključivala je celokupna Aristotelova i Homerova 
dela, najuzvišenije tvorevine nauke i književnosti drevne Grčke. Sa zadovoljstvom možemo pomisliti na to 
da se besceni deo našeg klasičnog blaga čuvao na sigurnom u Italiji, a da su zanatlije iz jednog nemačkog 
grada izumele veštinu koja se ruga pustošenju vremena i varvarstva. 

Nered i otimačina su vladal i u Carigradu od prvog časa znamenitog dvadeset devetog maja do 
osmog sata istog dana, kada je sultan lično, pobednosno prošao kroz kapiju sv. Romana. Pratili su ga veziri, 
paše 1 telesna straža, svaki od njih bejaše (veli vizantijski istoričar) kršan poput Herkula, okretan poput 
Apolona, a u boju ravan desetorici iz soja običnih smrtnika. Pobednik je sa uživanjem i čuđenjem posmatrao 
neobičan, mada velelepan prizor kupola i palata, tako različit od stila istočnjačkog neimarstva. Na 
hipodromu, ili atmejdanu, oko mu je privukao stub sa tri obavijene zmije; da isproba snagu, razbio ga je 
železnim buzdovanom ili bojnom sekirom upravo ispod ralja jednog od tih čudovišta, koja su u očima 
Turaka bila idoli ili amajlije grada. Kod glavnih dveri Sv. Sofije sjahao je i ušao u crkvu; toliko je bilo 
njegovo zavidljivo poštovanje prema tom spomeniku njegovoj slavi, da je, spazivši nekog fanatičnog 
muslimana kako razbija mermerni pod, sabljom upozorio da su ratni pien i zarobljenici darovani vojnicima, 
a javna i privatna zdanja zadržana za vladara. Po njegovom naređenju sedište Istočne crkve pretvoreno je u 
džamiju: uklonjena su raskošna i pokretna oruđa sujeverja, krstovi oboreni, dok su zidove, prekrivene 
freskama i mozaicima, oprali, očistili i vratili u stanje ogoljene jednostavnosti. Istog dana, ili idućeg petka, 
mujezin, ili onaj koji objavljuje, popeo se na najvišu kupolu 1 oglasio ezan ili javni poziv na molitvu u ime 
Boga i njegovog Proroka; imam je održao propoved, a Mehmed II obavio namaz ili molitvu i blagodarenje 
u glavnom oltaru, gde se još nedavno slavila hrišćanska Sveta tajna pred poslednjim cezarem. Iz Sv. Sofije 
je otišao u veličanstveno, ali napušteno zdanje stotine naslednika Konstantina Velikog, koje je za nekoliko 
sati bilo lišeno carskog sjaja. Setna misao o nestalnosti ljudske veličine nametnula se njegovom duhu, pa je 
ponovio elegantni dvostih iz persijske pesme : 


"U carskoj palati pauk je ispleo mrežu, 
a sa kula Afrasiaba besano hukče sova ." 

36. POGLAVLJE (LXXI) 
EPILOG 


Izgled rimskih ruševina u petnaestom veku - Četiri uzroka 
propadanja 1 razaranja - Primer Koloseuma - Obnova grada 
- Zaključak celokupnog dela 


U poslednjim danima pape Evgenija IV, dvojica ljudi u njegovoj službi, učeni Pogijus'* i prijatelj, popeli 
su se na brežuljak Kapitol, predahnuli među ruševinama stubova i hramova, i sa te uzvišice posmatrali široki 
i raznoliki prizor pustoši. Mesto i predmet pružali su punu slobodu za moralisanje o promenljivosti sudbine, 
koja ne štedi ni čoveka ni njegovo najveličanstvenije delo, i sahranjuje u zajednički grob carstva i gradove; 
pa su se složili da je srazmemo negdašnjoj veličini Rima, njegov pad bio utoliko užasniji i žalosniji. 
"Njegovo iskonsko stanje, to kako je mogao izgledati u davno doba kada je Euandar'"" ugostio tuđinca iz 
Troje, opisala je Vergilijeva uobrazilja. Ova Tarpejska stena tada je bila divlji i usamljeni čestar: u 
pesnikovo doba bila je ovenčana zlatnim krovovima hrama; hram je porušen, zlato poharano, kolo sreće je 
dovršilo svoj krug, a svetu zemlju ponovo su nagrdili trnje i drač. Kapitolski brežuljak, na kojem sedimo, 
bio je nekada sedište Rimskog carstva, tvrđava Zemlje, strah i trepet za kraljeve; ukrašen tragovima tolikih 
trijumfa, obogaćen ratnim plenom i dancima tolikih naroda. Kako je pao, kako se izmenio, kako je nagrđen 
ovaj prizor nad prizorima! Staza pobede zarasla je u pavit, dok senatorske klupe skriva bunjište. Baci pogled 
na brežuljak Palatin 1 potraži među bezobličnim i grdnim krhotinama mermernu pozornicu, obeliske, 
džinovske kipove, portike Neronove palate; osmotri ostale gradske brežuljke, prazan prostor ovde - onde 
ispunjavaju samo ruševine i vrtovi. Forum rimskog naroda, gde se okupljao da donosi zakone i bira 
magistrale, sada ograđuju da bi sadili povrće ili otvaraju da uteraju svinje i bivole. Javna i privatna zdanja, 
utemeljivana za večnost, leže u prašini, razgolićena i skrhana, poput udova moćnog diva; a propast je 
upadljivija zbog basnoslovnih ostataka koji su nadživeli udarce vremena i sudbine." 

Nakon marljivog istraživanja mogu da ra zaznam četiri glavna uzroka propadanja Rima, koji su 
produžili da deluju u razdoblju od preko hiljadu godina: I - Udarci vremena i prirode. II - Neprijateljski 
napadi varvara i hrišćana. III - Korišćenje i zloupotreba građe, i IV Unutrašnja gloženja među Rimljanima. 

I - Veština čoveka je kadra da sagradi spomenike daleko trajnije od njegovog kratkovečnog 
postojanja: ipak, ti spomenici su, poput njega, trošni i krhki; a u beskrajnim letopisima vremena i njegov 
život 1 dela se moraju podjednako računati kao magnovenje. Međutim, nije lako ograničiti trajanje 
jednostavnog i stamenog zdanja. Kao čudesa drevnih dana piramide su privlačile radoznalost starih naroda: 
stotine pokolenja, poput jesenjeg lišća, pala su u grob; a i posle pada faraona i Ptolemeja, cezara i halifa, iste 
se piramide uzdižu uspravne i neuzdrmane nad poplavama Nilom. Složeni kip sa raznolikim i sitnim 
delovima podložniji je oštećenju i propadanju; a nečujni protok vremena često ubrzavaju orkani i 
zemljotresi, požari i poplave. Vazduh i zemlja nesumnjivo su bil i uzdrmani, pa su se visoke rimske kule 
rastresle u temeljima; ali, čini se, sedam brežuljaka ne počivaju na velikim raselinama zemaljske kugle; niti 
je ovaj grad ikad bio izložen prirodnim potresima, koji su u podneblju Antiohije, Lisabona ili Lime za 
nekoliko trenutaka srušili u prah dela vekova. Vatra je najmoćnija sila života i smrti: marljivošću ili nehatom 
ljudskog roda može se potpaliti i proširiti brza propast; a u rimskim letopisima svako razdoblje je obeležilo 
ponavljanje sličnih nedaća. Znameniti požar, krivicom ili zlom srećom Neronove vladavine, trajao je, mada 
sa nejednakom žestinom, šest ili devet dana. Bezbrojne zgrade, zbijene u tesnim i krivudavim ulicama, 
neprestano su dodavale gorivo vatri; kada je požar prestao, od četrnaest kvartova samo četiri su ostala 


183 Pogijus tj. Đovani Frančesko Podo-Bračolini, (1380- 1459), italijanski humanista, filozof i književnik. 


Otkrio po manastirskim bibliotekama dela Cicerona, Lukrecija, Plauta i dr. Napisao /storiju Firence. 
184 Euandar kralj iz Arkadije u Vergilijevoj Enejidi. Doneo u Italiju pismo i osnovao grad Palantej. 
Gostoljubivo dočekao Eneju i sa njim zajedno ratovao protiv Rutula i Latina. 

čitava; tri su bila potpuno uništena, a sedam su nagrdili ostaci razorenih zgrada koje su se dimile. U zenitu 
Carstva metropola se novom lepotom uzdigla iz pepela; ipak, sećanje starih oplakivalo je njihove 
nenadoknadive gubitke, umetnosti Grčke, pobedničke trofeje, spomenike iskonskog ili legendarnog drevnog 
doba. U danima nedaće i anarhije svaka rana je smrtonosna, svaki pad nepopraviv; niti se šteta može 
nadoknaditi brigom vlasti ili delanjem ličnog interesa. Međutim, mogu se navesti dva uzroka koja nesreću 
požara čine razornijom za grad u procvatu nego za onaj u opadanju: 

1. Zapaljivija građa - cigla, drvo i metali - prva se istopi ili izgori; ali plamen se može poigravati po 
golim zidovima i masivnim lukovima, sa kojih su poskidani ukrasi, a da ih ne ošteti i ne ostavi 
posledice, 

2. U staništima prostog puka 1 plebejaca štetna varnica najlakše se razbukti u požar; ali čim njih 
proguta, veća zdanja, koja su mu odolela ili umakla, ostaju kao ostrva, usamljena i bezbedna. Sam 
položaj izlaže Rim opasnosti od čestih poplava. Ne izuzimajući ni Tibar, reke koje se spuštaju sa obe 
strane Apenina imaju kratak i nepravilan tok; plićaci za letnje žege, a silne bujice kada, s proleća ili 
zimi, nadođu od kiše ili otapanja snegova. Kada rečni tok nepovoljni vetrovi potisnu od mora, kada 
je uobičajeno korito nedovoljno za pritisak voda, one se prelivaju preko obala i plave, bez granica ili 
nadzora, obližnje ravnice i gradove. Ubrzo nakon pobede u prvom Punskom ratu Tibar je nadošao 
usled neuobičajenih kiša; premašivši svaku raniju meru u trajanju i veličini, poplava je uništila sve 
zgrade koje su nalazile podno rimskih brežuljaka. Shodno razlikama tla ista šteta prouzrokovana je 
različitim sredstvima; kuće je ili zbrisao iznenadni udar ili su rastresene i potkopane dugim trajanjem 
poplave. 

Za Avgustove vladavine ista nesreća se ponovila: nepokorna reka porušila je palate i hramove na svojim 
obalama; i nakon carevih napora da se očisti i proširi korito zakrčeno ruševinama, budnost njegovih 
naslednika obespokojavale su slične opasnosti i planovi. Planu da se u nova korita skrenu sam Tibar ili neke 
od pritoka, dugo su se suprotstavljali sujeverje i mesni posednici, a korist nije nadoknađivala trud i cenu 
okasnelog i nepotpuno obavljenog posla. Potčinjavanje reka predstavlja najplemenitiju i najvažniju pobedu 
koju je čovek postigao nad raspojasanošću prirode; a ukoliko su pustošenja Tibra bila tolika pod čvrstom i 
preduzimljivom upravom, šta im se moglo suprotstaviti ili ko može nabrojati štete nanete gradu nakon pada 
Zapadnog Carstva? Lek je napokon dalo samo zlo: gomilanje smeća i zemlje sprane sa brežuljaka uzdiglo je, 
po svoj prilici, rimsku ravnicu četrnaest, možda petnaest stopa iznad drevnog nivoa, pa je savremeni grad 
manje izložen nasrtajima reke. 

II - Mnogi pisci svih naroda, koji uništenje rimskih spomenika pripisuju Gotima i hrišćanima, 
propustili su da se upitaju u kojoj meri ih je pokretalo neprijateljsko načelo i u kojoj meri su imali sredstva i 
vreme da zadovolje svoje osećanje neprijateljstva. U prethodnim sveskama ove istorije opisao sam pobedu 
varvarstva i vere, te mogu samo sažeti u nekoliko reči njihovu stvarnu ili izmišljenu vezu sa propašću 
drevnog Rima. Naša uobrazilja može stvoriti ili prihvatiti dopadljivu bajku da su Goti i Vandali kretali u 
napade iz Skandinavije, žudeći da osvete Odinovo bekstvo; da slome okove i kazne tlačitelje čovečanstva; 
da su želeli da spale spomenike klasične književnosti i da utemelje graditeljstvo svog naroda na krhotinama 
u toskanskom i korintskom stilu. Međutim, prosta je istina da osvajači sa severa nisu bili ni dovoljno divlji 
niti dovoljno prefinjeni da gaje tako slavoljubive zamisli o uništenju 1 osveti. Skitski i germanski pastiri 
obrazovali su se u vojskama Carstva, čiju su disciplinu usvojili, a slabost napadali: služeći se svakodnevno 
latinskim jezikom, naučili su da poštuju rimsko ime i titule; i, premda nesposobni da prevaziđu, bili su 
skloniji da se dive umetnostima i naukama sjajnijeg razdoblja nego da ih zatru. Za kratkotrajnog 
posedovanja bogate prestonice, koja nije pružala otpor, Alarihove i Genzerihove vojnike podsticale su strasti 
pobedničke vojske; sred razularenog prepuštanja pohlepi ili okrutnosti, meta njihove potrage bilo je 
pokretno bogatstvo, a nisu mogli osetiti ponos ili zadovoljstvo iz neprobitačne misli da su sravnili sa 
zemljom dela konzula i cezara. Trenuci su im doista bili dragoceni: Goti su napustili Rim šestog, a Vandali 
petnaestog dana, i mada je daleko teže sagraditi nego razoriti, njihov brzi napad ostavio bi neznatan trag na 
stamenim zdanjima drevnog doba. Setimo se da su i Alarih i Genzerih težili da poštede gradska zdanja; da 
su ona sačuvala čvrstinu i lepotu pod povoljnom Teodorihovom vlašću, a da su kratkovečnu ozlojeđenost 
Totile razoružali njegova vlastita priroda 1 savet prijatelja i neprijatelja. Umesto tim nedužnim varvarima 
prekor bi valjalo uputiti rimskim katolicima. Kipovi, žrtvenici i kuće demona predstavljali su u njihovim 
očima gnusobu; a posedujući potpunu vlast nad gradom mogli su se revnosno i uporno upinjali da izbrišu 
idolopoklonstvo svojih predaka. Rušenje hramova na Istoku pruža im primer ponašanja, a nama razlog za 

uverenje, te je verovatno da se deo krivice ili zasluge može opravdano pripisati rimskim prozelitima. Ipak, 
njihovo gnušanje se ograničavalo na spomenike mnogobožačkog praznoverja, dok su se civilna zdanja 
posvećena poslovima ili razonodi zajednice mogla sačuvati bez oštećenja ili sablazni. Promena vere nije se 
obavila nekakvom narodnom bunom, već vremenom i na osnovu odluka careva i senata. U hrišćanskoj 
hijerarhiji rimski biskupi obično su bili najobazriviji 1 najmanje fanatični; niti se ma kakva pouzdana 
optužba može suprotstaviti pohvalnom činu spasavanja velelepnog zdanja Panteona i promene njegove 
namene. 

III - Vrednost ma kojeg predmeta koji zadovoljava potrebe ljudskog roda ili im pruža uživanja, čine 
njegova suština i oblik, gradivo 1 izrada. Cena mora zavisiti od broja osoba koje ga mogu kupiti 1 upotrebiti; 
od veličine tržišta, te stoga i od lakoće ili teškoće dalekog izvoza, shodno prirodi robe, lokalnom stanju i 
prolaznim svetskim okolnostima. Varvarski osvajači Rima su u jednom času bespravno prisvojili trud i 
blago niza vekova; ali, osim raskošnih artikala za neposrednu potrošnju, mora biti da su bez želje gledali sve 
ono što se iz grada nije moglo odneti gotskim kolima ili vandalskom flotom. Prva meta njihove pohlepe bili 
su zlato i srebro, a u svakoj zemlji, pa i u najmanjoj oblasti, oni donose najveću vlast nad delatnošću i 
posedima ljudskog roda. Vaza ili kip od tih plemenitih metala može dovesti u iskušenje taštinu nekog 
varvarskog poglavice, ali prostiji narod ne haje za oblik, već drži samo do suštine, a izlivene poluge mogle 
su se lako podeliti i iskovati u novac, koji je bio u opticaju u Carstvu. Manje preduzlmljivi ili manje srečni 
lopovi bili su prinudeni na bedniju pljačku bronze, olova, železa i bakra: sve što je promaklo Gotima i 
Vandalima opljačkali su grčki tirani; za svoje gramzive posete car Konstans beše poskidao bronzane crepove 
sa krova Panteona. Rimska zdanja mogla su se smatrati ogromnim i raznolikim rudnikom; početni posao 
kopanja rude več bejaše obavljen; metali su prečiščeni i izliveni; mermer isklesan i uglačan, a pošto su 
zadovoljeni tuđinski i domaći pljačkaši, ostaci grada još su bili na prodaju, da se mogao naći kupac. 
Spomenici drevnog doba ostali su bez svojih skupocenih ukrasa, ali su Rimljani vlastitim rukama rušili 
lukove i zidove, ukoliko bi očekivana dobit mogla premašiti troškove rada 1 izvoza. Da je Karlo Veliki za 
sedište Zapadnog carstva odredio Italiju, njegov genije bi pre težio da obnovi nego da skrnavi dela cezara; 
politika je, međutim, franačkog monarha ograničavala na germanske šume; svoj ukus je mogao zadovoljiti 
jedino razaranjem, te su novu palatu u Eks-la-Šapelu ukrasili mermernim spomenicima Ravene i Rima. 
Petsto godina nakon Karla Velikog, lagodna plovidba Tibrom i morem snabdela je sicilijanskog kralja 
Roberta, najmudrijeg i najštedrijeg vladara tog doba, istom građom; dok Petrarka uzdiše i gnevno se tuži što 
drevna prestonica sveta iz svoje utrobe daje ukrase za dokonu raskoš Napulja. Međutim, ovi primeri pljačke 
ili kupovine bili su retki u ranijim danima srednjeg veka, te su Rimljani, sami i neizloženi zavisti, mogli 
koristiti za lične ili opšte potrebe preostala zdanja drevnog doba, ukoliko u tadašnjem obliku i stanju nisu 
bila u velikoj meri neupotrebljiva za grad i njegove stanovnike. Zidine su još opisivale stari opseg, ali se 
grad beše spustio sa sedam brežuljaka na Marsovo polje; a neki od najuzvišenijih spomenika, odolelih 
udarcima vremena, ostali su u divljini daleko od naselja ljudskog roda. Senatorske palate više nisu 
odgovarale načinu života ili imovnom stanju njihovih ubogih naslednika: zaboravilo se na korišćenje 
kupatila i portika; u šestom veku obustavljene su igre u pozorištu, amfiteatru i cirkusu; neki hramovi su bili 
posvećeni vladajućoj veroispovesti; ali, hrišćanske crkve su više volele sveti oblik krsta, pa su moda, ili 
razboritost, po tom osobenom uzoru raspoređivale manastirske ćelije i sporedne zgrade. Pod crkvenom 
vladavinom broj tih pobožnih zadužbina silno se umnožio; grad je zakrčilo četrdeset muških i dvadeset 
ženskih manastira, i šezdeset domova i zavoda za kanonike 1 sveštenike, što je, umesto da ublaži, pogoršalo 
opadanje broja žitelja u desetom veku. Ali, ako su oblike stare arhitekture zanemarivali ljudi, neosetljivi za 
njihovu namenu i lepotu, obilje građe se koristilo za svaku potrebu nužde ili sujeverja, dok najlepši stubovi u 
jonskom i korintskom stilu i najraskošniji mermer sa Para i iz Numidije nisu spali na to da, možda, podupiru 
manastir ili štalu. Svakodnevno tursko pustošenje po gradovima Grčke i Azije može pružiti žalostan primer; 
a u postepenom razaranju rimskih spomenika jedino se za Siksta V može naći opravdanje jer je kamen sa 
Septizonija upotrebio za velelepno zdanje Sv. Petra. Fragment, ruševina, ma koliko nagrđeni ili oskrnavljeni, 
mogu se posmatrati sa uživanjem i žaljenjem; međutim, najveći deo mermernih skulptura lišavan je suštine, 
kao i mesta i sklada; ispečen je u kreč za cementiranje. Od vremena dolaska, Pogijusu su na njegove oči 
nestali Konkordijin hram i mnoge sjajne građevine; jedan onovremeni epigram iskazuje opravdanu i 
bogobojažljivu strepnju da će nastavljanje ovakve prakse konačno uništiti sve spomenike antičkog doba. 
Malobrojnost je predstavljala jedinu prepreku potražnji i pustošenjima Rimljana. Petrarkina uobrazilja 
mogla je da stvori prisustvo moćnog naroda; a ja oklevam da poverujem da je ovaj, čak 1 u četrnaestom 

veku, mogao spasti na sramni spisak od trideset tri hiljade stanovnika. Od tog doba do vladavine Lava X, 
ukoliko su se umnožili do brojke od osamdeset pet hiljada, porast broja građana bio je u izvesnoj meri 
poguban po drevni grad. 

IV - Ostavio sam za kraj najmoćniji i najsilniji uzrok propadanja - unutrašnja neprijateljstva između 
samih Rimljana. Pod vlašću grčkih 1 franačkih careva mir grada remetile su nebitne, mada česte pobune; od 
jenjavanja potonjih, početkom desetog veka, možemo datirati razularenost privatnog rata, koji je nekažnjeno 
kršio zakone iz Zakonika i Svetog pisma, ne poštujući veličanstvo odsutnog vrhovnog vladara niti prisustvo 
i ličnost Hristovog namesnika. U mračnom petstogodišnjem razdoblju Rim su neprestano razdirale krvave 
kavge plemića i naroda. Gvelfa i Gibelina, porodica Kolona i Orsini'*; i ako je mnogo toga promaklo 
znanju, mnogo je i nedostojno pažnje istorije; u dva prethodna poglavlja izložio sam uzroke i posledice 
javnih nemira. U vreme kada se svaka svađa rešavala mačem, a niko nije mogao poveriti živote ili imetak 
nemoći zakona, moćni građani su se naoružavali da se spasavaju ili da napadaju domaće neprijatelje kojih su 
se pribojavali, ili koje su mrzeli. Izuzimajući samo Mletke, iste opasnosti i zle nakane bile su zajedničke 
svim slobodnim državama I talije, a plemići su prigrabili povlasticu da utvrduju svoje kuće i podižu kamene 
kule, kadre da odole iznenadnom napadu. Gradovi su bili puni tih neprijateljskih zdanja, a primer Luke, gde 
je bilo tri stotine kula, i njenog zakona kojim se njihova visina ograničavala na osamdeset stopa, može se sa 
prikladnom slobodom proširiti na bogatije i gušće naseljene države. Prvi korak senatora Brankaleona u 
uspostavljanju mira i pravde bio je da poruši (kao što smo već videli) rimskih sto četrdeset kula; u posldnjim 
danima anarhije i razdora, još za vladavine Martina V, četrdeset četiri kule nalazile su se u jednoj od trinaest 
ili četrnaest gradskih četvrti. Za tu štetnu namenu ostaci iz drevnog doba najlakše su se prilagođavali: 
hramovi i lukovi davali su širok i čvrst temelj za nove građevine od cigle i kamena, te možemo navesti 
imena savremenih kula koje su podignute na pobedničkim spomenicima Julija Cezara, Tita i Antonina. Uz 
neznatne prepravke, pozorište, amfiteatar, mauzolej pretvarani su u jaku i prostranu tvrđavu. Ne moram da 
ponavljam da je Hadrijanov nasip poprimio naziv i oblik dvorca Sant'Anđelo; Severov Septizonij mogao je 
odoleti kraljevskoj vojsci; grobnica Metelovih urušila se pod nadogradnjom; Pompejeva i Marcelova 
pozorišta zauzele su porodice Saveti i Orsini, a gruba tvrđava postepeno je poprimila blaži izgled sjaja i 
elegancije italijanske palate. Čak su i crkve bile opasane oružjem i bedemima, a ratne sprave na krovu Sv. 
Petra ulivale su strahopoštovanje prema Vatikanu, i predstavljale sramotu hrišćanskog sveta. Sve što je 
utvrđeno biće napadano, a što god se napada, može biti uništeno. Da su Rimljani mogli parama oteti dvorac 
Sant'Anđelo, zakonom bi odlučili da unište taj spomenik ropstva. Svako odbrambeno zdanje bilo je izloženo 
opsadi, a pri svakoj opsadi vredno su korišćene ratne veštine i sprave. Posle smrti Nikole IV, Rim je bez 
vladara ili senata šest meseci bio prepušten besu građanskog rata. "Kuće su se," veli jedan kardinal i pesnik 
tog doba, "pretvarale u prah pod težinom i brzinom ogromnog kamenja; zidovi su probijani udarcima 
opsadnog ovna; kule su obavijati vatra i dim, a napadače su podsticale želja za pljačkom i osvetoljubivost." 
Posao je dovršila tiranija zakona; stranke u Italiji naizmence su se slepo i nepromišljeno svetile svojim 
protivnicima, čije su kuće i dvorce sravnjivale sa zemljom. Kada uporedimo dane tuđinskog neprijateljstva 
sa vekovima unutrašnjeg, moramo jasno reći da je potonje bilo daleko pogubnije po grad, a naše mišljenje 
potvrđuje Petrarkino svedočenje. "Pogledajte," veli pesnik, "ostatke Rima, sliku njegove drevne veličine! Ni 
vreme ni varvarin ne mogu se podičiti zaslugom za ovo ogromno razaranje: ono je delo njegovih vlastitih 
građana i najslavnijih sinova; a vaši preci (piše on plemiću Anibaldiju) postigli su opsadnim ovnom ono što 
punski junak nije mogao učiniti mačem." Uticaj dva poslednja naičela propadanja mora da se, u izvesnoj 
meri, uzajamno umnogostručavao, jer su zgrade i kule koje je građanski rat rušio, iziskivale nove i stalne 
zalihe grade od spomenika drevnog doba. 

Ove opšte opaske mogu se posebno primeniti na Titov amfiteatar, koji je naziv KOLOSEUM dobio 
ili po veličini ili po džinovskom Neronovom kipu: zdanje koje bi možda, da je prepušteno vremenu i prirodi, 
polagalo pravo na večno trajanje. Ljubopitljivi ljubitelji starina, koji su sračunati broj posetilaca i sedišta, 
skloni su verovanju da se iznad gornjeg reda kamenih stepenika, oko amfiteatra uzdizalo nekoliko spratova 
drvenih galerija, koje je požar u više navrata uništavao, a carevi obnavljali. Sve što je bilo skupoceno, 
prenosivo ili mnogobožačko, kipovi bogova i junaka, skupi ukrasi skulptura, izliveni u bronzi ili prevučeni 


185 Gvelfi su bili politička stranka u Italiji XII-XV veka, koja je u borbi Carstva i papa bila na strani papa i 
borila se protiv nemačkog cara i njegove stranke Gibelina. Orsinijevi su bili aristokratska rimska porodica 
koja je neprestano vodila borbu sa gibelinskom porodicom Kolona. 

srebrnim i zlatnim listićima, postalo je prvi plen osvajanja, fanatizma ili pohlepe varvara ili hrišćana. Na 
masivnom kamenju Koloseuma mogu se uočiti mnoge rupe, a dve najverovatnije pretpostavke navode 
različite razloge njegovog oštećenja. To kamenje je spajano masivnim bronzanim ili železnim sponama, a 
oko pljačkaša nije previđalo ni vrednost prostijih metala; prazan prostor je pretvoren u sajmište ili tržnicu; 
jedan drevni plan pominje zanatlije iz Koloseuma; pukotine su bušene ili proširivane da prime kolje kojim 
su podupirane radionice ili šatre zanatlija. Flavijev amfiteatar, sveden na ogoljenu veličanstvenost, 
hodočasnici sa severa posmatrali su sa strahopoštovanjem i divljenjem, a njihovo neuglađeno oduševljenje 
izlilo se u ushićenu poslovičnu izreku, koja je zabeležena u osmom veku u odlomcima Prečasnog Bede: 
"Dok stoji Koloseum biće i Rima, kad padne Koloseum, pašće Rim, a kad padne Rim, pašće svet". U 
savremenom sistemu ratovanja, položaj nad kojim se uzdižu tri brda ne bi bio odabran za tvrđavu; međutim, 
čvrstina bedema i lukova mogla je odolevati spravama za napad; brojni garnizon mogao se smestiti u 
ograđenom prostoru; i dok je jedna stranka zauzimala Vatikan i Kapitol, druga je bila utvrđena u Lateranu i 
Koloseumu. 

Ukidanje drevnih igara u Rimu mora se shvatiti sa izvesnom širinom; karnevalske zabave jahanja 
magarca i nadmetanja u cirkusu bile su uređene gradskim zakonom ili običajem. Senator je dostojanstveno i 
sa pompom vodio presuđivanje i dođelu nagrada - zlatnog prstena ili čohanog ili svilenog plašta, odnosno 
palliuma kako su ga zvali. Porez, razrezan Jevrejima, pokrivao je godišnji izdatak; dok su trke trkača, jahača 
ili dvokolica oplemenjivane dvoboj ima kopljima 1 turnirom sedamdeset dvojice rimskih mladića. Ovakvo 
korišćenje amfiteatra bilo je redak, možda jedinstven praznik: potražnja za gradom predstavljala je 
svakodnevnu i stalnu potrebu, koju su gradani mogli zadovoljavati bez ustezanja ili griže savesti. U 
četrnaestom veku jedan sramni sporazum obezbedio je obema strankama povlasticu vađenja kamena iz 
besplatnog zajedničkog majdana - Koloseuma; Pogijus se vajka da je ludošću Rimljana najveći deo ovog 
kamenja ispečen u kreč. Kako bi suzbio ovu zloupotrebu i sprečio noćne zločine, koji su se mogli počiniti u 
ogromnom i sumornom zabačenom mestu, Evgenije IV ga je ogradio zidom, i dugoročnom poveljom 
darovao i zemljište i zdanje kaluđerima iz obližnjeg manastira. Posle njegove smrti zid je srušen u pobuni 
naroda, a da je ovaj poštovao najuzvišeniji spomenik svojih otaca, mogao se pravdati rešenošću da ne 
dozvoli da se spomenik ikad sroza na privatan posed. Unutrašnjost je bila oštećena, ali je sredinom 
šesnaestog veka, u razdoblju ukusa i učenosti, spoljašnji obim od hiljadu šeststo dvanaest stopa još bio ceo i 
neokrnjen; tri reda od po osamdeset lukova uzdizala su se do visine sto osam stopa. Za sadašnje ruševno 
stanje krivi su nećaci Pavla III'**, a svaki putnik koji posmatra palatu Farneze može proklinjati skrnavljenje i 
raskoš tih skorojevićkih kneževa. Sličan prekor se upućuje i Barberinijevima, a moglo se strahovati da će 
svaka vlast ponavljati štetu, sve dok Benedikt XIV!*', jedan od najslobodoumnijih papa, nije stavio 
Koloseum pod zaštitu vere, osveštavši mesto koje su progoni i legenda uprljali krvlju tolikih hrišćanskih 
mučenika. 

Međutim, oblaci varvarstva postepeno su se razišli, a spokojna vlast Martina V'® i njegovih 
naslednika vratila je gradu ukrase, a crkvenoj državi red. Kartu, opis i spomenike drevnog Rima rastumačila 
je marljivost ljubitelja starina i naučnika; tragove junaka, ostatke Carstva, a ne praznoverja, pobožno obilazi 
novi soj hodočasnika iz dalekih, nekad divljih zemalja severa. Pažnju upravo tih hodočasnika i svakog 
čitaoca privući će Povest opadanja i sloma Rimskog carstva; možda, najveći i najstrašnij i prizor u istoriji 
letopisima čovečanstva: lukava politika cezara, koji su dugo čuvali naziv i oblik slobodne republike; nemiri 
usled vojnog despotizma; uspon i usvajanje hrišćanstva; njegove sekte; utemeljenje Carigrada; podela 
monarhije; najezda i naseljavanja varvara iz Germanije i Skitije; ustanove građanskog prava; Muhamedova 
uloga i vera; svetovna vlast papa; obnova i propadanje Zapadnog carstva Karla Velikog; krstaški pohodi 
Latina na Istok; saracenska i turska osvajanja; propast Grčkog carstva; stanje 1 prevrati u srednjovekovnom 
Rimu. Istoričar može hvaliti značaj i raznolikost svog predmeta; ali, budući svestan vlastitih nesavršenosti, 


186 Papa Pavle III (1468-1549), poticao je iz porodice Farneze. 


187 Papa Benedikt XIV (1675-1758), poznati pisac iz oblasti kanonskog prava. Veliki pokrovitelj umetnika i 
istoričara. Po njegovom naređenju prvi put štampan spisak rukopisa u Vatikanskoj biblioteci. 
188 Papa Martin V (XV vek), izabran na koncilu u Konstancu da bi se dokrajčila zapadna šizma, nastala 
pojavom trojice antipapa. Pošto je sklopio konkordat sa Nemačkom, Francuskom i Engleskom, uspeo je da 
donekle sredi stanje u Papskoj državi. 

često mora bacati krivicu na manjkavost svoje građe. Upravo u ruševinama Kapitola prvi put sam zamislio 
delo koje je zabavilo i zaokupilo maltene dvadeset godina moga života, i koje, ma koliko neravno mojim 
vlastitim željama, napokon predajem radoznalosti i nepristrasnosti javnosti. 


U Lozani 27. juna 1787. 


PREVODIOČEVA BELEŠKA 


U izvorniku se sva rimska 1 grčka vlastita imena i toponimi navode u latinskom obliku. Kako je ovo 
izdanje namenjeno širem krugu čitalaca prevodilac je nastojao da sprovede konvencionalnu transkripciju, tj. 
sledio je uglavnom pravopisna pravila za transkripciju latinskih i grčkih imena i toponima. 

U pripremi napomena dragocene su bile napomene kojim je gđa Ljiljana Crepajac propratila svoj 
prevod Tacitovih Anala. Korišćeni su i sledeći izvori: Istorija Vizantije Georgija Ostrogorskog, Rečnik grčke 
i rimske mitologije Dragoslava Srejovića i Aleksandre Cermanović, kao i više leksikografskih izvora. 


313 


RIMSKI IMPERATORI 


RIMSKO CARSTVO 


m GODINA IME IME IME KONTRA-CARA NAPOMENA O 
VLADAVINE IMPERATORA SUVLADARA ILI PRETEDENTA IMPERATORU 
] 30. pre Hrista- (Oktavijan) imperator 
14.po Hristu AVGUST 16.01.27. pre Hrista 
KLAUDIJEV DOM 
2 14-37. TIBERIJE 
3 37-41. KALIGULA 
4 41-54. KLAUDIJE I 
5 54-68. NERON de facto regenti: 
54-56. = Julija 
Agripina 
54-62. = Sekst 
Afranije Bur 
54-62. = Lucije 
Anej Seneka 
PRELAZNI PERIOD 
6 68-69. GALBA Pizo Licijan, 69. 
7 69. OTON 
8 69. VITELIJE 
FLAVIJEV DOM 
9 69-79. VESPAZIJAN Sabinus, pretedent u Galiji, 
69-71. 
10 79-81. TIT(US) 
11 81-96. DOMICIJAN Saturnin, pretedent u 


Gornjoj Germaniji, 89-93. 


ADOPTIVNI CAREVI: ANTONINSKI DOM 


12 96-98. NERVA 
13 98-117. TRAJAN 
14 117-138. HADRIJAN Lucije Elije 


Cezar, 136-138. 
Tit Antonin 138. 
M. Aurelije 138. 
15 138-161. ANTONIN PIJE 
16 161-180. MARKO Lucije Ver, Kasije, pretedent 175. 
AURELIJE 131-169. 
Komod, 177-180. 
17 180-192. KOMOD 


ADOPTIVNI CAREVI: DOM SEVERA 
18 193. PERTINAKS Pertinaks Mlađi, 
193. 
19 193. DIDIJE JULIJAN Septimije Sever, 
u Panoniji 193. 

H GODINA 
VLADAVINE 

SIRIJSKI DOM 

20 193-211. 

21 211-217. 

99 217-218. 

23 218-222. 

24 222-235. 

VOJNIČKI CAREVI 

25 235-238. 

26 238. 

27 238. 


28 238-244. 


29 244-249. 


30 249-251. 


31 251-253. 


IME 
IMPERATORA 


SEPTIMIJE 
SEVER 


KARAKALA 
MAKRIN 


ELAGABAL 
(HELIOGABAL) 
ALEKSANDAR 
SEVER 


MAKSIMIN 
TRAKS 
(TRAČANIN) 


GORDIJAN I 
PUPIJEN 
MAKSIMUS 
GORDIJAN III 


FILIP 


ARABLJANIN 


DECIJE 


TREBONIJAN 
GAL 


IME 
SUVLADARA 


Karakala, 198. 


Geta, 211-212. 
(cezar od 209.) 
Diadumenijan, 
217-218. 
Aleksandar Sever, 
222. 

Markin, 225- 
227/8. 


Gordijan II, 238. 
Balbinus, 238. 
Gordijan III, 238. 


Filip Sever mlađi, 
244-249. 


Hostilijan, 
249-251. 
Herenije Decije, 
250-251. 
Valens, 250-251. 
Voluzijan Gal, 
251-253. 
Valens, 251. 
Valerijan, 
251-255/60. 

IME KONTRA-CARA 
ILI PRETEDENTA 


Perscenije Niger,u Siriji 
193-194. 
Albin, u Britaniji 193-197. 


Kamilus, 224-225. 
Taurinus, 228. 
Antonin u Edesi, 230-231. 


Pupijen Maksimus, 235- 
238. 

Kvartinus, u Germaniji, 

235-236. 

Gordijan I, u Africi 238. 
Gordijan II, 238. 


Makrin, 244. 

Hostilijan, 244-245. 
Pakatijan, u Panoniji, 24?- 
248. 

Jotapijan, u Siriji i 
Kapadokiji, 248. 
Antonin, u Siriji, 248- 
253/4. 

Papijan, 249. 

Decije, 249. 

Prisk, u Makedoniji, 250. 
Licinijan, u Italiji, 250. 


Perpena, 251. 

Valens, u Siriji, 252-253. 
Emilijan, u Panoniji, 
253-254. 


NAPOMENA O 
IMPERATORU 


avgust od 198. 


regent: Julija Meza, 
218-222. 

regent: Julija 
Mameja i Julija 
Meza, 222-228. 


regent: NN, 238- 
241. 

Furijus Timesiteus, 
241-243. 

Filip Arabljanin, 
243-244. 


m GODINA IME 
VLADAVINE IMPERATORA 

CAREVI NA ZAPADU 

32 253-268. GALIJEN 

33 268-270. KLAUDIJE II 
GOT 

34 270. KVINTIL(US) 

35 270-275. AURELIJAN GOT 
(OBNOVITELJ 
SVETA) 

36 275-276. TACIT 

37 276. FLORIJAN 

38 276-282. PROB 

39 282-283. KAR 

40 283-285. KARIN 

PODELA CARSTVA 

41 285-286. DIOKLECIJAN 


IME 
SUVLADARA 


Valerijan, 
258-261. 
Lucije Galijen, 
260-268. 


Numerijan, 
283-284. 


Maksimijan, 
285-286. 

IME KONTRA-CARA 
ILI PRETEDENTA 


Latinijus Postimus, u 
Galiji, Britaniji i Španiji, 
258-267/9. (njegov 
suvladar u Španiji: Kasijus 
Postumus, 263-266.) 
Ingenuus, u Sremu, 
260-261. 

Regalijan, u Gornjoj 
Panoniji, 260. 

Saturnin, u Africi, 263. 
(njegov suvladar: Celzior, 
263.) 

Trebelijan, u Iliriji, 
264-265. 

Celzus, u Africi, 265. 
(njegov suvladar: Memor, 
265.) 

Moenije, 266. 

Elijan, u Gornjoj 
Germaniji, 266. 
Aureolus, u Milanu, 
266-268. 

Lelijan, u Galiji, 268. 
AurelijeViktorin, u Galiji, 
267-268/70. 

Kaj Viktorin, u Galiji, 268. 
Marijus, u Gornjoj 
Germaniji, 268-269. 
Cenzorin, u Italiji, 
268-270. 

Publije Ezuvije Tetrik, 

u Galiji, 268-274. 
(njegov suvladar: 
Pakuvije Pivezije Tetrik, 
268-274.) 


Septimus, 273. 


Prokul, u Kelnu, 279-280. 
Bonosus, u Severnoj Galiji, 
280-281. 

Nigrinijan, 282. 


Julijan, 284. 
Dioklecijan, 285. 


NAPOMENA O 
IMPERATORU 


regent: Ulpija 
Severina, 275. 


U Istočnom carstvu 
284-305. 


H GODINA IME 
VLADAVINE IMPERATORA 
42 286-305. MAKSIMIJAN 
43 306-307. FLAVIJE SEVER 
44 306-312. MAKSENCIJE 
OBJEDINJENO CARSTVO 
45 307-337. KONSTANTIN I 
46 337-340. KONSTANTIN II 
47 337-350. KONSTANS 
48 350-361. KONSTANCIJE II 
49 361-363. JULIJAN 
APOSTATA 
50 363-364. JOVIJAN 
51 364-375. VALENTIJAN I 


IME 
SUVLADARA 


Konstancije I 
Hlor, u Galiji i 


Britaniji, 293-306. 


Dioklecijan na 
istoku, 286-305. 
(njegov suvladar: 
Galerije, 293- 
305.) 

Galerije, na 
istoku, 306-307. 
Maksimin Daja 
(Daza), u Siriji i 
Egiptu, 306-307. 
Maksimijan (2. 
put) 306-308. 


Valerije, 310-312. 


Galerije, na 
istoku, 307-311. 
Maksimin Daja, 
307-313. 


Basijan, 312-314. 
Krisp, u Galiji, 
317-326. 
Konstantin II, u 
Britaniji u 
Mauritaniji, 
317-337. 
Konstans, u 
Africi, Iliriji, 
Italiji, 333-337. 
Konstans, u Iliriji 
i Africi, 337-340. 
Konstancije II, na 
Istoku, 337-340. 
Konstancije II, 
340-350. 

Gal, 351-354. 
Julijan Apostata, 
355-360. 


Valens, na istoku, 
364-375. 
Gracijan, na 
zapadu, 367-375. 

IME KONTRA-CARA 
ILI PRETEDENTA 


Elijan, u Galiji, 286. 
Amandus, u Galiji, 286. 
Karauzijus, u Britaniji, 287- 
293. 

Alektus, u Britaniji, 
293-296. 

Julijan, 297-298. 


Aleksander, u Africi, 
308-310. 

Licinije, u Panoniji, 
308-313. 


Licinije, na Istoku, 
313-324. 


Magnecije, u Galiji, 
350-353. (njegov suvladar: 
Decenije, u Germaniji, 351- 
353.) 

Vetranije, u Iliriji, 

350-351. 

Nepotijan, 350. 

Silvanus, u Germaniji, 355. 


NAPOMENA O 
IMPERATORU 


Cezar u Retiji i 
Norikumu, od 
305. 


U Italiji i Africi 


Od 306. u Galiji, 
Britaniji i Španiji. 


# 


52 


53 


54 


GODINA 
VLADAVINE 


375-383. 


383-392, 


392-395. 


IME 
IMPERATORA 


GRACIJAN 


VALENTIJAN II 


(Flavije) 
TEODOSIJE 
VELIKI 


IME 
SUVLADARA 


Valentijan II, u 
Italiji i Africi, 
375-383. 
Justina, 375-383. 
Teodosije, na 
Istoku, 379-383. 
Teodosije, na 
Istoku, 383-392. 


PODELA CARSTVA: ZAPADNO CARSTVO 


TEODOSIJEV DOM 
55 395-423. 

56 423-425. 

57 425-455. 
EFEMERNI CAREVI 
58 455. 

59 455-456. 

60 456-457. 

61 457-461. 

62 461-465. 

63 465-467. 

64 467-472. 


HONORIJE 


JOHANES 
(JOVAN) 
VALENTIJAN III 


PETRONIJE 
MAKSIM 
AVIT 
MARCIJAN 
(MARKIJAN) 
MAJORIJAN 
SEVER 
LEONI 


Konstancije III, 
421. 


Paladije 


PROKOPIJE ANTEMIJE 


318 


IME KONTRA-CARA 
ILI PRETEDENTA 


Maksimus, u Galiji, 
Germaniji, Britaniji, 383. 
(387. u Africi 1 Italiji)-388. 
(njegov suvladar: Flavije 
Viktor, 383-388.) 
Evgenije, 392-394. 


Gildo, u Africi, 397-398. 
Markus, u Britaniji i Galiji, 
426. 

Gracijan II, u Britaniji i 
Galiji, 406-407. 

Konstantin III, u Britaniji i 
Galiji, 407.(408. u Španiji)- 
411. 

(njegov suvladar: Konstans, 
u Španiji, 409-411.) 

Atal, u Rimu, 409-410. 
Maksim I, u Španiji, 
409-411. 

Jovin, u Majncu, 411-413. 
(suvladar: Sebastijan, 
411-413.) 

Heraklijan, u Africi, 41? 
Maksim II, 418. 


Bonifacije, u Africi, 
429-432. 


NAPOMENA O 
IMPERATORU 


Od 367, u Galiji, 
Germaniji i 
Britaniji. 


Regent: Justina, 
383-? 


Od 379. na Istoku 


Avgust od 393, 
Regent de facto: 
Stiliho, 395-408. 


Regent: Gala 
Placidija, 423-425. 
Regent: Gala 
Placidija, 423-440. 


Regent: Ricimer, 
457. 


Na Istoku u 
njegovo ime 
regent: Ricimer, 
465-467. 


m GODINA IME IME IME KONTRA-CARA NAPOMENA O 
VLADAVINE IMPERATORA  SUVLADARA ILI PRETEDENTA IMPERATORU 


65 472. OLIBRIJE Regent: 
Gundobad, 
472-473. 
66 473-474. GLIKERIJE 
(GLICERIJE) 
67 474-475. JULIJE NEPOS 
(NEPOT) 
68 475-476. ROMUL Regent: Orest, 
AVGUSTUL 475-476. 


4.IX 476. GODINE HERULSKI KRALJ ODOAKAR ZBACIO JE U RAVENI SA 
PRESTOLA ROMULA AVGUSTULA, POSLEDNJEG RIMSKOG CARA. 
TIME JE PRESTALO DA POSTOJI ZAPADNO RIMSKO CARSTVO, 
ZAVRŠIO SE STARI VEK I ZAPOČEO SREDNJI VEK. 


Napomena: 


Citiranje imperatora i njihovih suvladara ne podrazumeva potpunu preciznost; u ovakvoj hronološkoj 
tabeli, iz praktičnih razloga, teško je prikazati razliku u statusu izmeĐu imperatora, avgusta 1 cezara (na 
primer), odnosno prednost proglašenog imperatora na osnovu izvora njegovog prava i faktičke vlasti. U tom 
smislu treba uzimati sa rezervom citiranu procenu ko je, u kom periodu i iz kog aspekta imperator, ko 
njegov suvladar, ko je pretendent, a ko kontra-car. 

CAREVI ISTOČNOG RIMSKOG CARSTVA I 
ROMEJSKI VASILEVSI 


# GODINA CAR 


KONSTANTINOV DOM 
324. SV!*. KONSTANTIN I, VELIKI 
337. KONSTANCIJE II 


361. JULIJAN APOSTATA (OTPADNIK) 


JOVIJANOV DOM 
363. JOVIJAN 


VALENTIJANOV DOM 
364. VALENTIJAN 
375. VALENS 


TEODOSIJEV DOM 
379. SV. TEODOSIJE VELIKI 
1 395. ARKADIJE!” 
2 408. SV. TEODOSIJE II MLAÐI 


3 450. SV. MARKIJAN (MARCIJAN) 


TRAČKO-ISAVRIJSKI DOM 


4 457. SV. LEON (LAV) I VELIKI 
TRAKS (TRAČANIN) 

5 473. LEON (LAV) II 

6 474. ZENON ISAVRIJAC 

7 475. VASILISK 

6 476. ZENON (2. put) 

8 491. ANASTASIJE I (DIKOR, FRAKISC) 
JUSTINOV DOM 

9 518. JUSTIN I 

10 527. SV. JUSTINIJAN I VELIKI 

11 565. JUSTIN II 

12 578. TIBERIJE (TIVERIJE) II 


KONTANTIN TRAKS (TRAČANIN) 


13/14 582. SV. MSVRIKIJE 
FOKIN DOM 
15 602. FOKA 
IRAKLIJEV DOM 
16/17 610 IRAKLIJE I 


SUVLADAR/ 


KONTRA-CAR NAROMENE 


Konstantin II, Mlađi (t 
361.) 
Konstans I, (1350.) 


Valens 
Gracijan, na Zapadu 


Arkadije, od 383. 

Teodosije (II), od 402. 
Regenti de facto: 
Antemije i Pulherija 


Leon II, od 473. 


Zenon, od 473. 


Leontije 


Justinijan I, od 518. 


Tiberije II, od 574. 


Teodosije (III) 


Uzurpator 


Konstantin III, 
Iraklije II, 
Irakl(i)ona(s) 


18 ; ža = k 
* Kanonizacija naznačena prema sinaksaru Pravoslavne crkve. 


190 


Hronologija careva po ovoj listi počinje vladavinom Arkadija, odnosno podelom carstva po zaveštanju 


cara Teodosija Velikog. Imena careva od Konstantina do Teodosija data su informativno. 

# GODINA CAR 
18 641. SV. KONSTANTIN III IRAKLIJE 
19 641. IRAKLIJE II IRAKL(D)ONA(S) 
20/21 641. KONSTAN II IRAKLIJE 
22 668. KONSTANTIN IV POGONAT 
(BRADATI) 
23 685. JUSTINIJAN II RINOTMET 
(BEZNOSI) 
24 695. LEONTIJE 
25 698. TIBERIJE (TIVERIJE) III APSIMAR 
23 705. JUSTINIJAN II RINOTMET (2. put) 
26 711. FILIPIK VARDAN 
27 713. > ANASTASIJE II ARTEMIJE 
28 715. TEODOSIJE III ADRAMINET 
ISAVRIJSKI DOM 
29 717. LEON (LAV) III ISAVRIJAC 
30 741. KONSTANTIN V KOPRONIM 
(ĐUBRE, KAVALINOS) 
31 775. LEON (LAV) IV HAZAR 
32 780. KONSTANTIN VI PORFIROGENIT 
33 797. SV. IRINA 
34 802. NIKIFOR (NIĆIFOR) I LOGOTET 
35 811. STAVRAKIJE 
36 811. MIHAILO I RANGABE 
37 813. LEON (LAV) V JERMENIN 
AMORIJSI (FRIGIJSKI) DOM 
38 820. MIHAILO II AMORIJAC 
(BOGOMOLJAC, BALBUS) 
39 829. TEOFIL 
40 842. MIHAILO III PIJANAC 
MAKEDONSKI DOM 
41 867. VASILIJE I MAKEDONAC 
42 886. LEON (LAV) VI MUDRI (FILOZOF) 
43 912. ALEKSANDAR II 
44/45 913. KONSTANTIN VII PORFIROGENIT 
46 959. ROMAN II MLAĐI 

SUVLADAR/ 
KONTRA-CAR 


Iraklije II, 
Irakl(i)ona(s) od 638. 
Konstans II 

Iraklije 

Konstantin IV 
Tiberije 


Tiberije 


Tiberije 


Konstantin V, od 719. 
Lav IV 


Konstantin VI 
Irina, od 792. 


Stavrakije, od 803. 


Teofil, od 820. 


Vasilije I, od 866. 


Konstantin; Leon (Lav) 
VI; 

Aleksandar, od 871. 
Konstantin VII 


Roman I Lakapin, od 920. 


(njegovi suvladari: 
Konstantin, od 944; 
Hristofor Lakapin; 
Konstantin Lakapin) 
Roman II, od 959. 
Vasilije II, od 957. 
Vasilije Il; 
Konstantin, od 961. 


NAPOMENE 


Uzurpator 
Uzurpator 


Uzurpator 


Regent: Sv. Teodora, 
842-856. 

De facto regent: 
Vardas, 842-866. 


Regenti, 913-920: 
Zoja, Patrijarh 
Nikola, Jovan Eladas 


# GODINA 


47/48/ 963. 
49 
50 1025. 
51/52/ 1028. 
53/54 
55 1050. 
56/57 1055. 
sg 1056. 
DOM KOMNINA 
59 1057. 
DOM DUKA 
60 1059. 
61/62/ — 1067. 
63 
64 1071. 
65 1078. 
DOM KOMNINA 
66/67 1081. 
68 1118. 
69 1143. 
70 1180. 
71 1183. 
DOM ANĐELA 
72 1185. 
73 1195. 
72 1203. 
74 1203. 
75 1204. 


CAR 


VASILIJE II VULGAROKTONOS 
(BUGAROUBICA) 


KONSTANTIN VIII 
ZOJA PORFIROGENITA 


KONSTANTIN IX MONOMAH 
TEODORA PORFIROGENITA 
MIHAILO VI STRATIOTIK 


ISAKI KOMNIN 


KONSTANTIN X DUKA 
EVDOKSIJA 


MIHAILO VII DUKA PARAPINAK 
(KRADLJIVAC) 


NIKIFOR (NIĆIFOR) III VOTANIJAT 


ALEKSIJE I KOMNIN 


JOVAN II KOMNIN 
(KALOJOAN, DOBRI JOVAN) 
MANOJLO I KOMNIN 
ALEKSIJE II KOMNIN 
ANDRONIK I KOMNIN 


ISAK II ANĐEO 

ALEKSIJE III ANĐEO 

ISAK II ANĐEO (2. put) 
ALEKSIJE IV ANĐEO 
ALEKSIJE V DUKA MURZUFL 

SUVLADAR/ 
KONTRA-CAR NAPOMENE 
Konstantin VIII, od 976. 
Sv. Nikifor II Foka, 
963-969. 
Jovan I Cimiskije, 
969-976. 


Teodora Porfirogenita, 
1028. 

Roman III Argir(opulos), 
1028-1034. 

Mihailo IV Paflagonac, 
1034-1041. 

Mihailo V Kalafat, 
(Zatiskivač), 1041-1042. 
Konstantin IX Monomah, 
1042-1050. 

Teodora Porfirogenita 


Mihailo VII 
Roman IV Diogen, 
1068-1071. 
Mihailo VII 
Konstantin (XII) Duka 
Nikifor Votanijat, 
u Aziji, 1078; 
Nikifor Vrijenije, 
u Evropi, 1078. 
Uzurpator 


Konstantin Duka, 


Jovan II 

Aleksije II 

Aleksije II 

Andronik I 
Regent: Marija od 
Antiohije, 
1180-1182. 

Aleksije IV 


# GODINA CAR 


LATINSKO CARSTVO OD 12. IV 1024. DO 25. JULA 1261. 


1204. BALDVIN I OD FLAVIJE 
1025. HAJNRIH OD FLANDRIJE 
1216. PETAR DE KURTNE 

1217. JOLANTA (JOLANDA) 
1219. ROBERT DE KURTNE 
1228. BALDVIN II DE KURTNE 


“Hoga 


NIKEJSKI CAREVI DOMA LASKARISA 


76 1204. TEODOR I LASKARIS 

77 1222. JOVAN III DUKA VATAC 
78 1254. TEODOR II LASKARIS 

79 1258. JOVAN IV LASKARIS 


SUVLADAR/ 
KONTRA-CAR 


Jovan de Brijen, 
1231-1237. 


Mihailo Paleolog, od 
1259. 


TRAPEZUNTSKO CARSTVO DOMA KOMNINA, OD 1024. DO 1461. 


I 1024. ALEKSIJE I KOMNIN 
II 1222. ANDRONIK I GIDON 
III 1235. JOVAN I AKSUH 
IV 1238. MANOJLO I 
V 1263. ANDRONIK II 
VI 1266. GEORGIJE I 
VII 1280. JOVAN II 
VIII 1297. ALEKSIJE II 
IX 1330. ANDRONIK III 
X 1332. MANOJLO II 
XI 1332. VASILIJE I 
XII 1340. IRINA 
XIII 1341. ANA 
XIV 1341. MIHAILO 
XV 1349. JOVAN III 
XVI 1349. JOVAN ALEKSIJE III 
XVII 1390. MANOJLO III 
XVIII 1417. VASILIJE ALEKSIJE IV 
XIX 1429. KALOJOAN (DOBRI JOVAN) 
XX 1458. DAVID 
DOM PALEOLOGA 
80 1261. MIHAILO VIII PALEOLOG 
81/82 1282. ANDRONIK II PALEOLOG STARIJI 
83 1332. ANDRONIK III PALEOLOG MLAĐI 
84 1341. JOVAN V PALEOLOG 
DOM KANTAKUZINA 
85/86 1347. JOVAN VI KANTAKUZIN 
DOM PALEOLOGA 
84 1354. JOVAN V PALEOLOG (2. put) 
85 1376. ANDRONIK IV 

Andronik II 
Mihailo IX, 1295-1320. 


Andronik III, 1282-1332. 


Jovan V Kantakuzin, od 
1341. 


Jovan V, od 1347. 
Mateja Kantakuzin 


Manojlo II, od 1371. 
Jovan V, 1376-1379. 


NAPOMENE 


Regent Mihailo 
Paleolog, 1258-1259. 


Regent: Ana od 
Savoje 


SUVLADAR/ 
# GODINA CAR KONTRA-CAR NAPOMENE 


84 1390. JOVAN V (4. put) 
86 1391. MANOJLO II PALEOLOG Jovan VII, 1399-1412. 
Jovan VIII, 1425-1425. 
87 1425. JOVAN III PALEOLOG 
88 1449. KONSTANTIN XI DRAGAŠ 
PALEOLOG 


29. V 1453. GODINE KONSTANTINOV GRAD JE PAO U RUKE TURAKA. 
TIME SE OKONCALA ISTORIJA ROMEJSKOG CARSTVA. 


Napomena: 


Status suvladara u Romejskom carstvu u ovoj listi nije mogao biti predstavljen sa potpunom 
preciznošću, uključivši međusobni odnos raznih suvladara i njihov zajednički odnos prema ličnosti ili 
instituciji koja je izvor njihovog vladarskog statusa. Numerisanje careva rednim brojem vršeno je kako bi se 


olakšalo praćenje hronologije, a ne kao definitivni sud "čije je carstvo starije" u bilo kom trenutku istorije. 

NEMAČKA VLADAVINA U ITALIJI 


# GODINA IME VLADARA PRETENDENT 
INVAZIJA VIZIGOTA 

1 401-402. ALARIK 

2 408-410. ALARIK (2. put) 

3 410-412. ATALUF 

412-455. invazija Vandala 

4 455. 

5 457. 

6 472. 

7 474. Upražnjeni tron 

8 476. ODOAKAR 
OSTROGOTSKI VLADARI (Prestonica u Raveni) 

1 489. TEODORIK 

2 526. ATALARIK 

3 534. AMALSVINTA'* Teoda'ad, 534-535. 

4 535. TEODA'AD 

5 536. VITIGIS 

6 540. HILDIBAD 

6 541. ERARIK 

7 541. TOTILA'* 

8 552. TEJA 


552/3. Vizantijska uprava 


LANGOBARDSKA VLADAVINA (Prestonica u Paviji) 
1 568. ALBOIN 
2 572. KLEF 
574. anarhija" 


3 584. AUTARI 

4 590. 

5 590. AGILULF'? 

6 615/6.  ADALOALD 

7 625. ARIOALD!'? 

8 636. ROTARI!” 

9 652. RODOALAD 

10 653. ARIPERTI 

11 661. PERKTARITI 
GODEPERT 


91 Brojevi od 4 do 6 navode imena lica koja su bila de facto regenti. 


Javlja se i kao Amalsunta. 

Javlja se i kao Baduila. 

U ovom desetogodišnjem periodu smenjivalo se ukupno 35 vojvoda. 
Vojvoda u Torinu 

? Vojvoda u Torinu 

? Vojvoda u Breši 

8 Vojvoda u Astiju 


194 
195 

NAPOMENE 


Gajzerik!'"! 
Ricimer 
Gundobat 


Kralj u Italiji 


Kralj od 474. 
Kraljica 
Pod Velizarijevom 


okupacijom 
540-546/7 


Regent: Teodolina 


Regenti: Teodolina i 
Sundrarius, 615-62? 


u Paviji 
u Milanu 


# GODINA 


12 662. 
13 672. 
14 688. 
15 700. 
16 701. 
17 701. 
18 712. 
19 712. 
20 744. 
21 744. 
22 749. 
23 756. 
24 757. 


IME VLADARA 


GRIMOALD'? 
PERKTARIT (2. put) 
KUNIPERT 
LUITPERT 
RAGINPERT?" 
ARIPERT II 
ANSPRAND 
LIUTPRAND 
HILDERPRAND 
RATHIS?" 
AISTULF 


RATHIS (2. put) 
DEZIDERIJUS 


PRETENDENT 


Kunipert, 680-688. 
Alahis?", 688-693. 


Hilderprand, 736-744. 


NAPOMENE 


Franački vazal od 
755. 


zbačen 774. 


OD VII 774. GODINE FRANAČKI KRALJ KARL (POTONJI KARLO VELIKI). 


19 Vojvoda u Beneventu 


2 Vojvoda u Breši 
291 Vojvoda u Torinu 
29% Vojvoda u Friuliju 

# 


GODINA 


KRALJEVI ITALIJE 
pre pada Konstantinovog grada 1453. Godine 


KRALJ 


KAROLINŠKI DOM (Prestonica u Paviji) 


PIPIN 
Upražnjen tron 


BERNHARD 
LOTAR I 


LUDVIG II 

KARLO II ĆELAVI 
KARLMAN (kralj Bavarske) 
KARLO III DEBELI 


RAZNE DINASTIJE (Prestonica u Paviji) 


BERENGAR I 


LUDVIG III SLEPI 
IGO (grof od Arla) 
LOTAR II 
BERENGAR II?“ 


NEMAČKI KRALJEVI LOMBARDIJE 


1 781. 
810. 
2 813. 
3 817. 
4 844. 
5 876. 
6 877. 
7 880. 
8 888. 
9 900. 
10 926. 
11 947. 
12 950. 
13 951. 
14 980. 
15 983. 
16 1002. 
17 1004. 
18 1026. 
19 1039. 
20 1056. 
21 1106. 
22 1132. 
23 1152. 
24 1186/91. 
25 1208. 
26 1215. 
27 1311. 
28 1327. 
29 1355. 
30 1431. 


OTON I 
OTON II 

OTON III 

ARDUIN 

HAJNRIH II 

KONRAD II 

HAJNRIH III 

HAJNRIH IV 

HAJNRIH V (do 1125. godine.) 
LOTAR III (od Suplinburga) 
FRIDRIH I BARBAROSA 
HAJNRIH VI (do 1197. godine.) 
OTON IV (do 1122. godine) 
FRIDRIH II (do 1250. godine.) 
HAJNRIH VII (do 1313. godine.) 
LUDVIG IV (do 1347. godine.) 
KARL IV (do 1378. godine.) 
SIGISMUND (do 1437. godine.) 


203 Opat Korbija. 
204 Zbačen 963. godine. 

SUVLADAR ILI 
PROTIVKRALJ 


Gvido, vojvoda od 
Spoleta, 889-901; 


Rimski car od 891. 


Lambert, 894-898; 


Rimski car od 892. 


Adalbert, 950-963. 


NAPOMENE 


Regenti: Adalard'" i 
Vala 


Car, od 814. u 
Bavarskoj 

Kralj Lombardije 
Car 


Car 


Kralj Burgundije 
Vojvoda od Provanse 


Markgrof Ivreje 


Car od 962. 


Car od 996. 
Markgrof Ivreje 
Car od 1014. 
Car od 1027. 
Car od 1046. 
Car od 1084. 
Car od 1111. 


Car od 1155. 
Car od 1191. 


Car od 1220. 
Car od 1312. 
Car od 1328. 
Car od 1355. 
Car od 1433. 


PRETENDENT ILI 
# GODINA IME VLADARA SU GANSIVLJUČI 
KAROLINŠKA DRŽAVA 
AUSTRAZIJSKI VLADARI 
1 717. KARL MARTEL 
2 741. KARLOMAN 
3 747. PIPIN MALI 
KRALJEVI I CAREVI? 
1 751. PIPIN MALI 
2 768. KARLO VELIKI 
3 813. LUDVIG POBOŽNI Lotar I, sucarstvuje od 
817. 
4 833. LOTAR I 
3 834. LUDVIG I (2. put) 
4 840. LOTAR I (2. put) 


KRALJEVI ZAPADA 


Srednjovekovno kraljevstvo i Sveto 


Rimsko carstvo (Centralna vlast) 


KRALJEVI ISTOČNE DRŽAVE 


1 833. LUDVIG II NEMAC 

2 876." KARLMAN 

3 876.8 LUDVIG III MLAĐI 

4 876.2 KARLO III DEBELI 

5 887. ARNULF OD KORUŠKE 

6 900. LUDVIG IV DETE 
NEMAČKO KRALJEVSTVO 

1 9112" KONRADI 


*5 Prestonica u Ahenu. 
206 Do 855. 
297 Do 880. 
208 Do 882. 
29 Do 887. Car od 881. 
210 Do 918. 


do pada Konstantinovog grada 1453. Godine 


NAPOMENE 


Majordom i vojvoda 


Car od 800. 


Posle 841. samo u 
Lotaringiji 


Posle 843. 
Samostalan 

Od 863. u Bavarskoj 
Od 863. u Frankoniji, 
Saksoniji i Tiringiji. 
Od 863. u Alemaniji. 
Car od 896. 

Regenti 900-911: 
Hato, nadbiskup 
Majnca; 

Adalbero od 
Dilingena; 

Salomon fon 
Ramšvag 


# GODINA IME VLADARA 
SAKSONSKA DINASTIJA 

2 919. HAJNRIH"'! I 

3 936. OTON VELIKI 

4 983. OTON III 

5 1002. HAJNRIH II SVETAC 


RIMSKI KRALJEVE? 
SALIJSKA DINASTIJA 
6 1024. KONRAD II 
7 1039. HAJNRIH III 
8 1056. HAJNRIH IV 
9 1098. HAJNRIH V 
10 1125. LOTAR III (od Suplinburga) 


11 1137. Upražnjen tron 


DINASTIJA HOENŠTAUFENA 


12 1138. KONRAD III 

13 1152. FRIDRIH I BARBAROSA 
(CRVENOBRADI) 

14 1191. HAJNRIH VI 

15 1198. OTON IV 


211 


212 Titula Rimskog kralja od 1040. godine. 
213 Nadbiskup Kelna. 
214 Nadbiskup Hamburga i Bremena 


PRETENDENT ILI 
SU-CARSTVUJUCI 


Arnulf od Bavarske, 
919-921. 

Oton II, suvladar, 
967-983. 

Hajnrih II Svađalica, 
983-984. 


Hajnrih TII, 1028-1039. 
Hajnrih TV, 1053-1056. 
Konrad, 1087-1098. 
(1011.) 

Rudolf od Rajnfleldena, 
1077-1080. 

Herman od Salma, 
1081-1088. 


Konrad II od 


Hoenštaufena, 1127-1135. 


Hajnrih, 1147-1150. 
Hajnrih VI, 1169- 1190. 


Filip, 1198-1208. 
Fridrih II na Siciliji, 
1212-1250. 


NAPOMENE 


Rimski car 


Car od 996. 

Regenti: 

Teofano, 983-991. 
Adelhajda od 
Burgundije, 991-994, 
Viligis, nadbiskup 
Majnca, 995. 
Regent: Kunigunda 
od Luksemburga, 
1034. 


Car 1037. 

Car od 1046. 

Car od 1084. 
Regenti: 

Anjes od Poatua, 
1056-1062. 

Ano od 
Štojslingena"", 
1062-1063 
Adalbert od Vetina?!“ 
1063-1065. 

Car od 1111. 
Regent: Konrad od 
Hoenštaufena, 
1116-1118. 

Car 1133. 


Regent: Hajnrih X 
Odlučni, 1137-1138. 


Car 1155. 


Car 1191. 
Regent: Filip, 
1197-1198. 
Car od 1209. 


U ovoj listi sistematski je korišćen oblik imena "Hajnrih" umesto u nas uobičajenije verzije "Henrik". 


# GODINA 


16 1215. FRIDRIH II 


IME VLADARA 


PRETENDENT ILI 
SU-CARSTVUJUCI 


Hajnrih, 1220-1235. 
Konrad IV, 1237-1250. 
Hajnrih Raspe, landgrof 
Tiringije, 1246-1247. 
Vilhelm, grof od 
Holandije, 1247-1256. 


NAPOMENE 


Car od 1220. 
Regenti:?? 

Engelbert fon Berg"? 
1220-1225. 
Konrad fon 
Šarfenek?", 


1220-1224. 
Oto fon Lobdeburg*'* 
1220-1231. 
Ludvig P”, 
1225-1231. 
Zigfrid III fon 
Epenštajn"?, 
1237-1241. 
Kralj Češki Vaclav, 
1242-1246. 
Hajnrih Raspe, 
1242-1246. 
17 1237." KONRAD IV Regent: Oto II 
Bavarski, 1251-1253. 
1252- 
1275. Interregnum: Vilhelm, grof od 

Holandije, 1252-1256. 

Ričard, grof od Kornvola, 

1257-1272. 

Alfonso X Mudri, kralj 

Kastilje, 1257-1275. 


NEMAČKI KRALJEVI I RIMSKI CAREVI 


18 1273. RUDOLF I (grof od Habzburga) 
1291. Upražnjen tron Vikar carstva: 
Ludvig II, Palatin 
Rajne 
19 1292. ADOLF (grof od Nasaua) 
1298. Upražnjen tron Vikari carstva: 
Albreht II od 
Saksonije i Palatin 
Rajne Rudolf I 
20 1298. ALBREHT I (od Habzburga) 
1308. Upražnjen tron Vikari carstva Palatin 
Rajne Rudolf I i 
Rudolf I od 
Saksonije 


215 Svih 7 regenata upravljalo je in absentia imperatoris. 
216 Nadbiskup Kelna. 
217 Biskup Špajera i Meca. 
218 Biskup Vircburga. 
20 Bavarski vojvoda. 
720 Nadbiskup Majnca. 
21 Do 1254. godine. 

# 


21 


22 


23 


24 


25 


26 


27 


28 


29 


GODINA 


1308. 


1314. 


1314. 


1330. 


1347. 


1378. 


1400. 
1410. 


1410. 


1437. 


1438. 
1439. 


1440. 


IME VLADARA 


HAJNRIH VII (od Luksemburga) 


Upražnjen tron 


FRIDRIH III LEPI 
LUDVIG IV (od Bavarske) 
KARL IV 


VENCEL (VACLAV), kralj Češki 


RUPREHT (Bavarski) 
Upražnjen tron 


SIGISMUND (od Luksemburga) 


Upražnjen tron 


ALBREHT II (od Austrije) 
Upraženjen tron 


FRIDRIH III 


222 


In absentia imperatoris. 


PRETENDENT ILI 
SU-CARSTVUJUCI 


Ludvig IV, 1314-1325. 
Ludvig IV, 1325-1330. 
Fridrih III, 1325-1330. 
Karl IV, 1346-1347. 
Ginter, grof od 
Švarcburga, 1349. 


Jodok (Jobst), 
markgrof Moravske, 
1410-1411. 


Maksimilijan 1,1468-1493. 


NAPOMENE 


Vikar carstva:?? 
Češki Kralj Jan, 
1310-1313. 

Vikari carstva Palatin 
Rajne Rudolf I i 
Rudolf I od 
Saksonije 


Car od 1328. 
Car od 1355. 


Kralj od 1376. 
Vikar carstva: 
Palatin Rajne, 
Rupreht II, 1394. 


Vikari carstva Palatin 
Rajne Ludvig II i 
Rudolf III od 
Saksonije 

Kralj Ugarski od 
1401, car od 1433. 


Vikar carstva:?“ 
Konrad III, 
1422-1423. 

Vikari carstva:Palatin 
Rajne Ludvig IV i 
Fridrih I od 
Saksonije,1437-1438. 


Vikari carstva:Palatin 
Rajne Ludvig IV i 
Fridrih I od 
Saksonije,1439-1440. 
Car od 1452. 


223 Bavarski vojvoda. Držao cara u zarobljeništvu od 1322-1325; pre toga pretendent od 1314 , posle toga 
suvladar 1325-1330, posle toga car (od 1328). 


224 


In absentia imperatoris. 

EPISKOPI I PATRIJARSI 
KONSTANTINOVOG 


GRADA, NOVOG RIMA 


PRETENDENT ILI 
# GODINA IME VLADARA OSPORENO 
VASELJENSKI PATRIJARSI 
1 SV. APOSTOL ANDREJ PRVOZVANI 
2 38. SV. APOSTOJ STAHIJE 
3 54. ONISIM 
4 68.(?) POLIKARP"? 
5 70. ? 
6 ? PLUTARH"? 
7 84.(86?)  SEDEKIJE"? 
8 92.(95?) DIOGEN (DIOMEN?)?%* 
9 110.(2)  ELEVTERIJE?? 
10 123.(1272) FILIKS"? 
11 137.(141?) POLIKARP?! 
12 141. ANTONODOR (ANTINOGEN)"? 
13 141.(144?) EVZOJ"? 
14 154. LAVRENTIJE 
15 166. OLIMPIJE (ALIMPIJE) 
16 169. PERTINAKS 
17 187. OLIMPIJAN 
18 198. MARKI 
19 211. FILADELF 
20 214. SV. KIRILIJAN (KIRIJAK) 
21 230. SV. KASTIN (KISTIN) 
22 237. ? 
23 240. EVGENIJE I Tit (Trat, Torat)??! 
oko 242. 
24 265. TIT (TRAT, TORAT) 
25 272. DOMETIJE (DOMETIJAN) 
26 284. RUFIN” Dometije (Dometijan), do 
301. (2) 
27 293.(?) RUFIN” 
28 301. ? 


29 313.(315?) PROV 


225 
226 


Hronologija nepouzdana, možda u periodu 71-89. godine. 
Hronologija nepouzdana, možda u periodu 89-105. godine. 


227 Hronologija nepouzdana, možda u periodu 105-114. godine. 
72% Hronologija nepouzdana, možda u periodu 114-129. godine. 
Hronologija nepouzdana, možda u periodu 129-136. godine. 
230 Hronologija nepouzdana, možda u periodu 136-141. godine. 
231 Hronologija nepouzdana, možda u periodu 141-144. godine. 
Hronologija nepouzdana, možda u periodu 144-148. godine. 
233 Hronologija nepouzdana, možda u periodu 148-154. godine. 


229 


232 


734 Neizvestan formalni položaj i status u ovom periodu. 
235 


236 Možda isti kao #26. 
33) 


Početak i kraj arhijerejskog delovanja na vizantijskom tronu nepoznati. 


NAPOMENE 


# GODINA 


PATRIJARSI 
30 306.(307?) 
31 314. 
32 337. 
33 339. 
32 341. 
34 342. 
32 346. 
34 351. 
35 360. 
36 369. 
37 370. 
36 379. 
38 380. 
39 381. 
40 381. 
41 398. 
42 404. 
43 406. 
44 426. 
45 428. 
46 431. 
47 434. 
48 446. 
49 449. 
50 458. 
51 472. 
52 489. 
53 490. 
54 496. 
55 511. 
56 518. 
57 520. 
58 535. 
59 536. 
60 992: 
61 656. 
62 557. 
63 582. 
64 595. 
65 607. 
66 610. 
67 638. 
68 641. 
69 653.(654?) 
70 654. 


PRETENDENT ILI 


IME VLADARA OSPORENO 


SV. MITROFAN 
SV. ALEKSANDAR 

SV. PAVLE I 

EVSEVIJE 

SV. PAVLE I (2. put) 

MAKEDONIJE I 

SV. PAVLE I (3. put)" 

MAKEDONIJE I (2. put) 

EVDOKSIJE ANTIOHIJSKI 

SV. EVAGRIJE Evdoksije Antiohijski 
DEMOFIL Sv. Evagrije, od 370. 
SV. EVAGRIJE (2. put)??? 

SV. GRIGORIJE I 

MAKSIM I 

SV.NEKTARIJE 

SV. JOVAN HRIZOSTOM (ZLATOUST) 

SV. ARSIJE 

SV. ATIK 

SV. SISNIJE I 

NESTORIJE 

SV. MAKSIMIJAN 

SV. PROKL 

SV. FLAVIJAN I 

SV. ANATOLIJE 

SV. GENADIJE 

AKAKIJE Fravitas"? 
FLAVIJAN IP 

EUFIMIJE 

SV. MAKEDONJJE II 

TIMOTEJI 

SV. JOVAN KAPADOKIJSKI 

SV. EPIFANIJE 

ANTIMI Sv. Epifanije” 
SV. MINA 

SV. EVTIHIJE 

SV. JOVAN III SHOLASTIK 

SV. EVTIHIJE (2. put) 

SV. JOVAN IV ISPOSNIK 

SV. KIRIJAK 

SV. TOMA 

SERGIJE I 

PIR 

PAVLE II 

PIR2+? 

PETAR“ 


737 Podaci nejasni, možda istovremeno sa Makedonijem I ili naizmenično sa njim. 


238 
239 ; 
Nesigurno. 
240 
241 
242 


Uklonjen zbog arijanske jeresi. 


2 Ne zna se pouzdano da li je u pitanju isti patrijarh Pir kao pod #67. 

NAPOMENE 


Tačan status i hronologija nejasni; trebalo bi da se poklapa sa vladavinom cara Vasiliska 475-476. 
Po nekim izvorima zvao se Frait ili Flait 
Hronološki nejasno, moguće da je došlo do preklapanja. 


PRETENDENT ILI 


# GODINA IME VLADARA OSPORENO NAPOMENE 

71 667. SV. TOMA IF? 

72 669. SV. JOVAN V 

73 675. SV. KONSTANTIN 

74 677. SV. TEODOR I 

75 679. SV. GEORGIJE I 

76 686. SV. TEODOR (2. put) 

77 688. PAVLE III 

78 693.(6942) SV. KALINIK I 

79 706. SV. KIR 

80 712. JOVAN VI“ 

81 715. SV. GERMAN I 

82 730. ANASTASIJE 

83 754. KONSTANTIN II 

84 766. NIKITA I 

85 780. SV. PAVLE IV 

86 784. SV. TARASIJE 

87 806. SV. NIKIFOR I 

88 815. TEODOT I KASITER 

89 821. ANTONIJE I KASIMOT 

90 837.% JOVAN VII GRAMATIK 

91 843. SV. METODIJE I 

92 867. SV. IGNJATIJE 

93 858. SV. FOTIJE 

92 867. SV. IGNJATIJE (2. put) 

93 877. SV. FOTIJE (2. put) 

94 886. SV. STEFAN I 

95 893. SV. ANTONIJE II KAULEAS 

96 901." SV. NIKOLAJ I MISTIK 

97 907. SV. EVTIMIJE II 

96 912. SV. NIKOLAJ I (2. put) 

98 925. SV. STEFAN II 

99 927. SV. TRIFON 
931. Upražnjen patrijarški tron (crkveno udovstvo) 

100 933. TEOFILAKT 

101 956. SV. POLIEVKT 

102 970. VASILIJE I SKAMANDRIN 

103 974. ANTONIJE III STUDIT 

104 979. SV. NIKOLAJ II HRISOVERG 
991. Upražnjen patrijarški tron (crkveno udovstvo) 

105 996. SISINIJE II 

106 1001. SV. SERGIJE II MANUPLIT 

107 1019. SV. EVSTATIJE 

108 1023. ALEKSIJE STUDIT 

109 1043. MIHAIL I KERULARIJE 

110 1059. KONSTANTIN III LIHUD 

111 1064. JOVAN VIII KSIFILIN 


244 


m Po nekim izvorima jol od 652. godine. 
245 


Po nekim izvorima hronologija je neŠto različita: Petar = 652-664 , Toma II = 652-668, Jovan V = 668- 
674 , Konstantin I = 676-677, Teodor I = 677-679, Georgije I = 679-686. godine. 
246 žad 5 j . x s s . Ra 
Po nekim izvorima Sv. Jovan VI. Nesigurni podaci o njegovoj kanonizaciji. 
247 Možda još 834. ili 836. godine. 
248 Po nekim izvorima jol 895. godine. 

PRETENDENT ILI 


# GODINA IME VLADARA OŠPORENO NAPOMENE 
112 1075. SV. KOZMA I JERUSALIMSKI 
113 1081. EVSTRATIJE GARIDA 

114 1084. NIKOLAJ III GRAMATIK 

115 1134. JOVAN IX AGAPIT 

116 1134. SV. LAV STIPIOT 

117 1143. MIHAIL KURKUAS II 

118 1146. KOZMA II ATIK 

119 1147. NIKOLAJ IV MUZALON 

120 1151. TEODOT II 

121 1153. NEOFIT I 

122 1154. KONSTANTIN IV LIHUD (HILAREN) 
123 1157. LUKA HRISOVERG 

124 1170. MIHAIL II ANHILDU 

125 1178. HARITON EVGENIOT 

126 1179. TEODOSIJE I VORADIOT 

127 1183. VASILIJE II KAMATIR 

128 1186. NIKITA II MUNTAN 

129 1189. DOSITEJ (2. put) 

131 1191. GEORGIJE II KSIFILIN 

132 1192. JOVAN X KAMATIR"? 


NIKEJSKO CARSTVO I PRESELJENJE PATRIJARŠIJE 


133 1206. MIHAILO IV AVTORIJAN 
134 1212. TEODOR II IRINIK 
(12142) 
135 1215. MAKSIM II 
136 1217. MANOJLO I 
137 1222: GERMAN II 
138 1240. METODIJE II 
1240. Upražnjen patrijarški tron (crkveno udovstvo) 
139 1244. MANOJLO II 
140 1255. ARSENIJE 
141 1260. NIKIFOR II 


POVRATAK PATRIJARŠIJE U KONSTANTINOV GRAD 


140 1261. ARSENIJE (2. put) 
141 1265. GERMAN III 
142 1266. JOSIF I 
143 1275. JOVAN XI 
142 1282. JOSIF I (2. put) 
144 1283. GRIGORIJE II KIPRANIN 
145 1289. ATANASIJE I 
146 1294. JOVAN XII KOZMA 
145 1303. ATANASIJE I (2. put) 
1311. Upražnjen patrijarški tron (crkveno udovstvo) 
147 1313. NIFONT I 
148 1314. JOVAN XIII GLIKIS?" 
149 1320. GERASIM I 
1321. Upražnjen patrijarški tron (crkveno udovstvo) 
150 1323: ISAIJA 
151 1334. JOVAN XIV KALEKAS 


29 Izvori navode različite godine patrijaraštva Jovana X : 1192-1199, 1196-1206. 1 1198-1206. 
* U pogledu hronologije njegovog patrijaraštva izvori se ne slažu. 

# 


152 
153 
154 
153 
154 
155 
156 
157 
155 
157 
158 
159 
160 
161 
162 
163 
164 


GODINA 


1347. 
1350. 
1353. 
1362. 
1362. 
1376. 
1379. 
1389. 
1390. 
1391. 
1397. 
1397. 
1410. 
1416. 
1440. 
1445. 
1450. 


1453. 


IME VLADARA 


ISIDOR I 

KALIST I SVETOGORAC 
FILOTEJ KOSINOS 
KALIST 1 (2. put) 
FILOTEJ (2. put) 
MAKARIJE 

NIL 

ANTONIJE IV 
MAKARIJE (2. put) 
ANTONIJE IV (2. put) 
KALIST II 

MATEJI 

AVTIMIJE II 

JOSIF II 

MITROFAN II 
GRIGORIJE III MELISNOS 
ATANASIJE II 


PRETENDENT ILI 
OSPORENO 


Makarije 
Antonije IV 


PAD ROMEJSKOG CARSTVA POD OTOMANSKU VLAST 

NAPOMENE 


32 


33 


GODINA 


311. 


314. 


RIMSKI BISKUPI DO PADA 
KONSTANTINOVOG GRADA 


IME PAPE MIRSKO PREZIME ANTIPAPE 


SV. APOSTOL PETAR 

SV. ILIN 

SV. KLET (ANAKLET) 

SV. KLIMENT I 

SV. ANAKLET”! 

SV. EVEREST 

(EVARIST) 

ALEKSANSAR 1%? 

SV. SIKST I 

SV. TELESFOR 

SV. HIGIN 

SV. PIJE I 

SV. ANIKITA 

(ANICET) 

SV. SOTER 

SV. ELEFTERIJE 

SV. VIKTOR I 

SV. ZEFERIN 

SV. KALIKST I 

(KALIST) 

SV. URBAN I Sv. Hipolit, 
227-235 

SV. PONCIJAN 

(PONTIJAN) 

SV. ANTER 

(ANTERIJE) 

SV. FABIJAN 

SV. KORNELIJE Novacijan 

SV. LUCIJE I 

SV. STEFAN I 

SV. SIKST II 

SV. DIONISIJE 

SV. FELIKS I 

SV. EFTIHIJE 

(EVTIHIJAN) 

SV. KAJ (GAJ, 

TANUS) 

SV. MARCELIN 

(MARKELIN) 

SV. MARCEL 

(MARKEL) 

SV. EUZEBIJE 

(EVSEVIJE) 

SV. MILTIJAD 

(MELHIJAD) 

SV. SILVESTER I 


251 
252 


Možda isti kao #3. Zvanične liste ga ne pominju. 
Po nekim izvorima Sv. Aleksandar. 

NAPOMENE 


# GODINA 


34 336. 
35 337. 
36 352. 
37 366. 
38 384. 
39 399. 
40 401. 
41 417. 
42 418. 
43 422. 
44 432. 
45 440. 
46 461. 
47 468. 
48 483. 
49 492. 
50 496. 
51 498. 
52 514. 
53 523. 
54 526. 
55 530. 
56 533. 
57 535. 
58 536. 
59 537. 
60 556. 
61 561. 
62 515. 
63 579. 
64 590. 
65 604. 
66 607. 
67 608. 


IME PAPE MIRSKO PREZIME 
SV. MARKO 

SV. JULIJE I 

SV. LIBERIJE 
(LIVERIJE) 

SV. DAMAS I 

SV. SIRICIJE 

SV. ANASTASIJE I 
SV. INOCENTIJE I 
(INOKENTIJE) 

SV. ZOSIM 
(ZOSINMA) 

SV. BONIFACIJE I 
SV. CELESTIN I 
SV. SIKST III 

SV. LEON I VELIKI 
(LAV) 

SV. HILARIJE 
(ILARIJE) 

SV. SIMPLICIJE 
SV. FELIKS III 

SV. GELAZIJE I 
(GALASIJE) 
ANASTASIJE II 
SV. SIMAH 


SV. HORMIZDA 


SV. JOVAN I 

SV. FELIKS IV 

SV. BONIFACIJE II 
JOVAN II 
MERKURIJE?*“ 

SV. AGAPET I 
(AGAPIT) 

SV. SILVERIJE 


VIGILIJE 
PELAGIJE I 
JOVAN III 
KATELINUS 
BENEDIKT I 
(VENEDIKT) 
PELAGIJE II 

SV. GREGORIJE I 
VELIKI (GRGUR, 
GRIGORIJE) 
SABINIJAN 
(SAVINIJAN) 
BONIFACIJE III 
SV. BONIFACIJE IV 


253 
254 


Po nekim izvorima, Sv. Feliks II. 
U nekim izvorima Sv. Jovan II. 

ANTIPAPE NAPOMENE 


Feliks 11,2% 
355-365. 
Ursin, 366-367. 


Eulalije, 418-419 


Laurentijus 

(Lavrentije) 

498-505. 
Otac Sv. Silverija 
(#58) 


Dioskor, 530. 


Sin Sv. Hormizde 
(#52) 


# GODINA 


68 615. 
69 619. 
70 625. 
71 640. 
72 640. 
73 642. 
74 649. 
75 654. 
76 657. 
77 672. 
78 676. 
79 678. 
80 682. 
81 684. 
82 685. 
83 686. 
84 687. 
85 701. 
86 705. 
87 708. 
88 708. 
89 715. 
90 731. 
91 741. 
92 752. 
93 757. 
94 768. 
95 772. 
96 795. 
97 816. 
98 817. 
99 824. 
100 827. 
101 827. 
102 844. 
103 847 


IME PAPE MIRSKO PREZIME 
SV. DEUSDEDIT 
(ADEODAT) 
BONIFACIJE V 
HONORIJE I 
SEVERIN 
(ZEFERIN II) 
JOVAN IV 
TEODOR I 

SV. MARTIN I 
SV. EVGENIJE I 
SV. VITALIJAN 
ADEODAT II 
(DEUSDEDIT) 
DONUS (DON) 
SV. AGATON 
SV. LEON II (LAV) 
SV. BENEDIKT II 
(VENEDIKT) 
JOVAN V 
KONON 

SV. SERGIJE I 


Todi 


Senji 


JOVAN VI 

JOVAN VII 

SISINIJE 
KONSTANTIN 

SV. GREGORIJE II 
(GRGUR, GRIGORIJE) 
SV. GREGORIJE III 
(GRGUR, GRIGORIJE) 
SV. ZAHARIJE 
STEFAN II 

SV. PAVLE I 


SV. STEFAN III 
ADRIJAN I 

SV. LEON III (LAV) 
STEFAN IV 

SV. PASKAL I 
(PASHALIJE) 
EVGENIJE II 
VALENTIN 

SV. GREGORIJE IV 
(GRGUR, GRIGORIJE) 
SERGIJE II 

SV. LEON IV (LEON) 


ANTIPAPE 


Teodor I, 687. 
Paskal (Pashalije 
II), 687-692. 


Stefan"? (II), 752. 


Konstantin"? (II), 
767-769. 
Filip?" , 768. 


Jovan, 844. 


NAPOMENE 


255 Stefan II nije antipapa, ali je umro tri dana po izboru za papu , pre no što je mogao biti hirotonisan i 
ustoličen, pa stoga nije uključen u listu Rimskih biskupa. 
Neke liste ga citiraju kao Rimskog biskupa (Papu), a ne kao Antipapu. 
Neke liste ga citiraju kao Rimskog biskupa (Papu), a ne kao Antipapu. 


256 
257 

# GODINA IME PAPE 

104 855. BENEDIKT III 
(VENEDIKT) 

105 858. SV. NIKOLA I VELIKI 

106 867. ADRIJAN II 
(ANDRIJAN) 

107 872. JOVAN VIII 

108 882. MARTIN II 
(MARTIN I) 

109 884. SV. ADRIJAN III 
(ANDRIJAN) 

110 885. STEFAN V 

111 891. FORMOZ(IJE) 

112 896. BONIFACIJE VI 

113 896. STEFAN VI 

114 897. ROMAN 

115 897. TEODOR II 

116. 898. JOVAN IX 

117 900. BENEDIKT IV 
(VENEDIKT) 

118 903. LEON V (LAV) 

119 904. SERGIJE III 

120 911. ANASTASIJE III 

121 913. LANDO(N) 

122 914. JOVAN X 

123 928. LEON VI (LAV) 

124 928. STEFAN VII 

125 931. JOVAN XII 

126 936. LEON VII (LAV) 

127 939, STEFAN VIII 

128 942. MARTIN III 
(MARTIN II) 

129 946. AGAPIT II 

130 955. JOVAN XII 

131 963. LEON VIII (LAV) 

130 964. JOVAN XII (2. put) 

132 964. BENEDIKT V 
GRAMATIK?" 
(VENEDIKT) 

131 964. LEON VIII (2. put) 

133 965. JOVAN XIII 

134 973. BENEDIKT VI 
(VENEDIKT) 

135 974. BENEDIKT VII 
(VENEDIKT) 

136 983. JOVAN XIV 


258 


izabrana za Rimskog biskupa. 
259 


260 Neki izvori ga smatraju antipapom. 


MIRSKO PREZIME 


Grof od Tuskuluma 


Grof od Tuskuluma 


Oktavijan, grof od 
Tuskuluma 


Grof od Tuskuluma 


Pjetro Kanepanova 

ANTIPAPE NAPOMENE 


Anastasije“**, 855. 


259 


Hristofor”, 
903-904. 
Otac Jovana XI 
(#125) 
Sin Sergija III 
(#119) 
Bonifacije VII, 
974. 
Bonifacije VII, 


(2. put), 984-985. 


Pretpostavlja se da bi Anastasije mogao biti apokrifna "Papisa Jovana", žena prerušena u muškarca, 


Neke liste ga citiraju kao Rimskog biskupa (Papu), a ne kao Antipapu. 


# 


137 
138 


139 
140 
141 
142 
143 


144 


145 


146 
145/ 
147 
148 

149 
145/ 
150 
151 

152 


153 


154 


155 
156 


157 


158 
159 
160 


161 


162 
163 


261 
262 
263 


GODINA 


985. 
996. 


999. 

1003. 
1004. 
1009. 
1012. 
1024. 
1032. 


1045. 
1045. 


1045. 
1046. 
1047. 


1048. 
1049. 


1055. 


1057. 


1059. 
1061. 


1073. 


1086. 
1088. 
1099. 


1118. 


1119. 
1124. 


IME PAPE 


JOVAN XV 
GREGORIJE V 


(GRGUR, GRIGORIJE) 


SILVESTER II 
JOVAN XVII 
JOVAN XVIII 
SERGIJE IV 
BENEDIKT VIII 
(VENEDIKT) 
JOVAN XIX 


BENEDIKT IX 
(VENEDIKT) 
SILVESTER III 
BENEDIKT IX 

(2. put) 
GREGORIJE VI“ 
KLEMENT II 
BENEDIKT IX 

(3. put) 

DAMAS II 

SV. LEON IX? 


VIKTOR II 


STEFAN IX 


NIKOLA II 
ALEKSANDAR II 


SV. GREGORIJE VII 


*263 VIKTOR III 
* URBAN II 
PASKAL II 


GELAZIJE II 


KALIKST II 
HONORIJE II 


MIRSKO PREZIME 


Bruno Koruški 


Žerber d'Orilak 
Đovani Siko(ne) 
Đovani Fazano 
Pjetro Bukaporči 
Teofilakt, grof od 
Tuskuluma 
Roman, grof od 
Tuskuluma 
Teofilakt, grof od 
Tuskuluma 
Đovani 


Đovani de Gracijani 
Suidger od Morslebena 


Grof Popo 

Bruno, grof od 
Egishajm-Daksburga 
Gebhard, grof 
Dolenštajn-Hiršberg 
Fridrih od Lotaringije 


Žerar de Burgonj 
Anselmo iz Bada 


Hildebrand iz Soane 


Danferio iz Montekasina 


Odon de Lanji 


Ranijeri iz Bijede 


Đovani iz Gaete 


Gi iz Burgonje 
Lamberto Skanabeki 


Kupio položaj rimskog biskupa od Benedikta IX. 
Za pontifikata Leona IX, 1054. godine, sprovedena je Velika šizma Rimske crkve. 
Zvezdicom (*) ispred imena nadalje su obeleženi rimski biskupi kojima je dat status "blaženih". 

ANTIPAPE 


Jovan XVI 


Gregorije (VI), 
1012. 


Benedikt X 
(Đovani, grof od 
Tuskuluma), 1058. 


Honorije II, 
(Kadalo), 
1061-1072. 
Klement III, 
(Viberto iz Parme) 
1080-1100. 


Teodorik, 1100. 
Albert, 1102. 
Silvester IV 
(Maginvulf), 
1015-1111. 
Gregorije VIII, 
(Moris Burden) 
1118-1121. 


Celestin II 
(Tebaldo 
Bukapeko), 1124. 


NAPOMENE 


# GODINA IME PAPE MIRSKO PREZIME ANTIPAPE NAPOMENE 

164 1130. INOCENTIJE II Gregorio Papareski Anaklet II (Pjetro 
Pjerleoni), 
1130-1138. 
Viktor IV 
(Gregorio) 

165 1143. CELESTIN II Gvido 

166 1144. LUCIJE II Đerardo Kačanemiči 

167 1145. * EVGENIJE III Brnardo Paganeli de 

Montemanjo 

168 1153. ANASTASIJE IV Korado de Subura 

169 1154. ADRIJAN IV Nikolas Brejkspir 

170 1159. ALEKSANDAR III Ronaldo Bandineli Viktor (IV) 
(Otavijano de 
Montičelo), 
1162-1164. 
Paskal (III), 
(Gvido iz Kreme) 
1164-1168. 
Kalikst (III) 
(Jovan opat 
Strume) 
1168-1178. 
Inocentije (III) 
(Lando iz Sece) 
1168-1178 

171 1181. LUCIJE III Ubaldo Alučingoli 

172 1185. URBAN III Uberto Kriveli 

173 1187. GREGORIJE VIII Alberto de Mora 

174 1187. KLEMENT III Paolo Skolari 

175 1191. CELESTIN III Đačinto Bobo 

176 1198. INOCENTIJE III Lotario grof Senji 

177 1216. HONORIJE III Čenčo Saveli 

178 1227. GREGORIJE IX Ugolino grof Senji 

179 1241. CELESTIN IV Gofredo Kastiljoni 

180 1243. INOCENTIJE IV Sinibaldo Fijeski 

181 1254. ALEKSANDAR IV Rajnaldo grof Senji 

182 1261. URBAN IV Žak de Pantaleon 

183 1265. KLEMENT IV Gi Fulk 

184 1271. * GREGORIJE X Tedaldo Viskonti 

185 1276. * INOCENTIJE V Pjer de Tarantez 

186 1276. ADRIJAN IV Otobono Fijeski 

187 1276. JOVAN XXI“ Pedro Žulijan 

188 1277. NIKOLA III Dovani Kaetano Orsini 

189 1281. MARTIN TV (ID** Simon de Brion 

190 1285. HONORIJE IV Đakomo Saveli 

191 1288. NIKOLA IV Đirolamo Maši 

192 1294. SV. CELESTIN V Pjetro Andelari del 

Morone 
193 1294. BONIFACIJE VIII Benedeto Kaetani 
194 1303. * BENEDIKT XI Nikolo Bokazini 


264 Oficijelne liste ne sadrže ime Jovana XX, već posle Jovana XIX (1024-1032) dolazi Jovan XXI (1276- 


1277). 


R Zbog dileme da li se pape istog imena zaista vode pod imenom Martin ili Marin dolazi do izvesne 
konfuzije oko vladalačkog (pontifikalnog) broja. 

MIRSKO PREZIME 
Bertran de Go 


Žak d'Ez 


Žak Furnije 

Pjer Rože de Bofor 
Etjen Ober 

Gijom de Grimoar 

Pjer Rože de Bofor 


Bartolomeo Prinjano 


Pjetro Tomačeli 


Kozimo de Miljorati 
Anđelo Korer 


Odone Kolona 


Gabrijel 


Tomazo Parentučeli 


PAD KONSTANTINOVOG GRADA 


# GODINA IME PAPE 

AVINJONSKE PAPE 

195 1305. KLEMENT V 

1314. Upražnjen papski tron 

196 1316. JOVAN XXII 

197 1334. BENEDIKT XII 

198 1342. KLEMENT VI 

199 1352. INOCENTIJE VI 

200 1362. * URBAN V 

201 1370. GREGORIJE IX 
POVRATAK PAPA U RIM 

202 1378. URBAN VI 

203 1389. BONIFACIJE IX 

204 1404. INOCENTIJE VII 

205 1406. GREGORIJE XII 

206 1417. MARTIN V 

207 1431. EVGENIJE IV 

208 1447. NIKOLA V 

1453. 

209 1455. KALIKST III 

Napomena priređivača: 


Sve tabele sačinjene su prema podacima koje smo dobili ljubaznošću Dragomira Acovića. 


266 U Rimu. 

267 U Avinjonu. 
268 U Avinjonu. 
29 U Bolonji. 
27 U Bolonji. 
271 U Španiji. 
272 U Bazelu. 


Alfons Bordžija 

ANTIPAPE 


Nikola V?% 
(Pjetro 

Rajnalduči) 
1328-1330. 


Klement VII?“ 
(Rober grof od 
Ženeve) 
1378-1394, 
Benedikt XII" 
(Pedro Martin 
grof Luna) 
1394-1423. 


Aleksandar V"? 
(Petros Filargis) 
1409-1410. 
Jovan XXIII??? 
(Baldasare Kosa) 
1410-1415. 
Klement VIII" 
(Hil Sančez 
Munjoz) 
1423-1429. 
Benedikt XIV 
(Bernar Garnije) 
1425-1430. 
Feliks V"? 
(Amadeo VIII 
vojvoda od 
Savoje), 
1439-1449. 


NAPOMENE 


VAŽNIJE MERE 


Za dužinu: 

stara rimska milja = 1000 koraka = 1,4725 km 

engleska milja = 1,524 km 

Za težinu: 

funta, tj. rimska libra = 327,45 gr 

engleska tzv. Troy funta = 373,342 gr (mera za dragocene metale, novac itd.) 
funta - trgovačka mera = 453,59 gr 

Za površinu: 

englesko jutro = 4046,7838 m2 

